
Jos. Andre,e Jungmann 

PRAESENTATIO 


Decursu annorum elapsorum toto orbe terrarum speciali modo clerici lai- 
cique studio incumbebant s. liturgiae quae maximi momenti instaurationem 
nacta est. Usque hodie tamen deerat opus omnes quaestiones liturgicas sub 
respectu totali complectens recentioremque molem indagationum digerens sa- 
cerdotibus alumnisve s. theologiae limpide proferens. 


D. Polycarpus Rado O.S.B., professor Facultatis Theologicae Budapesti- 
nensis, consultor commissionis s. liturgiae Cone. Oecum. Vatican, II. praepa- 
rantis, cuius labores scientifici peritis noti sunt (praecipue opus eius « Libri li- 
turgici manuscripti bibliothecarum Hungariae ») opus exegit totam materiam 
liturgicam sub novo respectu in unum redactam lectoribus subiiciens. 

Opus praesens auctoris praelo sublectum, uti titulo videri potest synthesis 
est theologiae sacramentalis enchiridionque liturgiae pastoralis. Opus duos to- 
mos complectens omnes tractat quaestiones de actibus cultualibus quae hu- 
cusque in variis disciplinis disparatis inventae sunt, in theologia nempe dogma- 
tica, morali, pastorali, iure canonico, in historia ecclesiastica et liturgico-histo- 
rica, demum in scientia stricte dicta liturgica. 

Aeram quidem Summarum multi iamdudum praeteritam esse censent. Ete- 
nim complexio scientiae theologicae hodie in eius respectivis scientiis partiali- 
bus adeo evoluta est, quod peritissimorum quoque conspectum vix ac ne vix 
quidem aufugit. Nihilominus post scissiones artefactas theologiae aevo deca- 
dentiae vivide nunc adest exigentia syntheseos, totalitatis et per hoc amplioris 
intellectionis. Auctor totam materiam immensam respectu dogmatico, morali- 
iuridico, historico et stricte liturgico in synthesini quondam coegit, opusque 
eius tentaminis instar haberi potest tractationis materiae totalis seu « holisti- 
cae » eo modo, quod tractatus singuli non solum mechanistice, sed organice 
interneque cohaerent, sicque omnia quae dicenda sunt circa s. liturgiam e theo- 
logia dogmatica, morali, iure canonico, legibusve cultualibus et historia, simul 
conspectui lectorum exhibentur. 

Opus praesens sub notione liturgiae non solum ritus sacros comprehendit, 
sed omnes actiones sacrales quae ad Deum colendum fidelesque sanctitate im- 
buendos contendunt. Opere tractantur omnes instaurationes quae usque ad an- 
num 1960 feliciter in lucem prodiere, ac ubique commentario historico et rubri- 
cistico instructae sunt. Auctor presse sequitur voces sponsae Christi, Matris 
Magistraequae nobis a Domino constitutae, praecipue vero Encyclicam ma- 
gistralem « Mediator Dei », cuius doctrina tota quanta permeat imbuitque trac- 


€ Praefatio 


talionem. Opus stilo eius latino facile patet intellectui, saepeque terminis tech- 
nicis c linguis modernis adhibitis viam sternit captui meliori. 

Speramus Deo opitulante de talis operis studio utilitatem haud exiguam ca- 
pere posse quum alumnos s. theologiae, tum pastores animarum vitam promo- 
ventes liturgicam, necnon forsitan peritos ac studiosos quoque huius disciplinae 
amantissumae. 


In Sacro Monte Pannoniae die 16. sept. 1960. 


t Norbertus Legànyi O.S.B. 
archiabbas et ordinarius 


PRAEFATIO AUCTORIS 


superiore benevola praesentatione revelata sunt omnia ad intelligendum 
scopum huius syntheseos liturgicae. Liceat adhuc paucis referre genesim singu- 
larem huiusmodi operis. Alexander M. Horvath (1884-1956), professor quondam 
Romae, Friburgi Helvetiae, demum Universitatis Budapestinensis, munere fun- 
gens decani facultatis theologicae, anno 1948 condidit cathedram peculiarem 
« Theologiae sacramentalis cum institutionibus liturgicis. » Vir iste exquisitae 
doctrinae (cf. LfThk 2. ed. 1960. V, 489) auctori cathedram hanc assecuto con- 
silis adfuit in elaboranda synthesi, inde ab anno 1948-49 pedetentim evoluta. 
Auctor vero ab auditoribus frequens rogatus praelectiones in manuale quod- 
dam coegit, cuius titulus nativus erat: Enchiridion. Liturgiae Pastoralis seu 
synthesis theologiae sacramentalis, cuius tria folia (pp. 48) anno 1959 speci- 
minis instar Budapestini publici iuris facta sunt, de quo cf. Ephem. Liturg. 
1960, 85. 

Titulus operis nativus in meliorem immutatus est, cum Jos. Andr. Jung- 
mann, professor et emeritus rector Universitatis Oenipontanae, ibidem quon- 
dam condiscipulus auctoris, aestate anni 1959 manuscriptum inspexit operique 
permulta contulit, talemque titulum suggessit quo nunc Enchiridion in lucem 
editur. Quorum beneficiorum non immemor doctissimo viro grates rependo. 
Gratias insuper agendi obligatione obstrictus sum eximiis viris Ben. E. 
bBrunschweiler (Capetown), Ger. Békés (Roma), Gul. Polgdr (Wien), Aem. Jor- 
dan (Sao Paulo). Bela Saad et Nie. Esty (Budapest), permultisque aliis qui 
mihi in arduo labore parandae editionis subvenientes opitulati sunt. 

Opus impressionis Enchiridii decursu anni 1960 ob rationes technicas 
dilationem passum est, quod facultatem praebuit integrum librum reforma- 
tioni Novi Codicis Rubricarum adaptandi, cui operae editor librarius Herder 
Romae-Friburgi-Barcinone) voluntate officiosa. obsecundavit. 


Budapestini die 2. febr. 1961. 


Polycarpus Rado O.S.B. 

De notione Liturgiae pastoralis seu Theologiae sacramentalis 


Liturgia pastoralis seu Theologia sacramentalis est scientia inquirens cul- 
tum Ecclesiae publicum sub respectu theologico totali sice holistico, id est 
dogmatico, morali-1iuridico et stricte liturgico. 

Inde a saeculo nostro ineunte res s. liturgiae renovandae mira incrementa 
nacta est, simul etiam lites acerbae disputationis exarserunt non solum circa 
definitionem liturgiae, sed etiam circa eius vim ac momentum, eius extensio- 
nem seu ambitum, circa principia ipsa theologica liturgiae. Litibus his finis im- 
positus est per Encyclicam magistralem Pii XII. « Mediator Dei » (20. nov. 
1947.), unde principia recta sumi possunt, quibus adhibitis non debet formi- 
dari, « hanc sanctissimam causam in discrimen adduci » (MDei n. 8). Ad tra- 
mitem huius Encyclicae nostrum Enchiridion, quod « recte sit factum dilauda- 
re ac commendare, quod vero e iusto itinere deflectat, continere vel reproba- 
re » fideliter satagit (MDei n. 9). Sicque summarium hoc sciendae huius mox 
definitae fructus erit renovationis praedictae. 


I. Obiectum materiale Theologiae sacramentalis constituunt: omnes actus 
religionis, externi cum internis intime coniuncti ad cultum Ecclesiae publicum 
pertinentes. Singula explanantur: 


|l. Virtus religionis latius sumpta importat ordinem ad Deum, ipse enim 
est cui principaliter alligari debemus tamquam  indeficienti principio, ad quem 
etiam nostra electio assidue dirigi debet, sicut in ultimum finem, ut Doctor 
Angelicus docet (II-II q. 81. a. 1.), vel ut e recentioribus Lessius animadvertit, 
«religionem et cultum interdum accipi generatim pro omni virtutis officio, quo 
ordinamur ad Deum, quodque instar sacrificii Deo est acceptum » (De iustitia 
11,36, 12.) — Stricte sumpta « religio dicitur secundum quod Deo exhibet de- 
bitum famulatum in his, quae pertinent specialiter ad cultum divinum, sicut 
in sacrificiis, oblationibus et alis huiusmodi » . (II-II q.81.a.5.). Hodie definiri 
solet « virtus moralis inclinans ad cultum debitum Deo tamquam primo prin- 
cipio exhibendum ». 


2. Externi actus cum internis intime coniuncti, non ergo actus mere exter- 
ni, sed cultus divinus holistice, i.e. totaliter sumptus. See. doctrinam sc. Eccle- 
siae « a vera et germana S. Liturgiae notione aberrant, qui eam utpote divini 
cultus partem indicent externam solummodo, vel quasi decorum quoddam cae- 
remoniarum apparatum, nec minus ii aberrant, qui eam meram legum prae- 
ceptorumque summam  reputent, quibus ecclesiastica Hicrarchia iubeat sacros 
instrui ordinarique ritus » (MDei n. 25.). Permulti auctores hucusque nimis 


stricte de cultu externo locuti sunt, at — monet Ecclesia — in cultu divino 
« praecipuum elementum internum esse debet... S. Liturgia postulat, ut intime 
duo eiusmodi elementa inter se coniungantur, .. quodsi secus aliterque agitur, 


l. - Radó, Ench, Liturgicum. 

tum religio procul dubio inanis ritus ac vacua formae ratio evadit». (MDei 
n. 24.). 


3. Actus ad cultum Ecclesiae publicum pertinentes, qui cultus publicus ab 
Encyclica nomine « liturgiae u insignitur, quodque vocabulum a S. Sede san- 
citum est iam can. 1257: « Unius Apostolicae Sedis est tum s. ordinare litur- 
giam, tum liturgicos approbare libros d, item a Pio XI. edicente: « Ministerium 
illud augustum et publicum, cuius peculiare nomen est Liturgia (Const. Apost. 
« Divini Cultus » 20. dec. 1928). Ut patet sacrosanctum Missae sacrificium /i- 
turgiae, ie. cultus Ecclesiae publici partem nobilissimam constituit, sed etiam 
ministratio et susceptio Sacramentorum huius cultus publici actus sunt. Ergo 
actus virtutis religionis ad cultum hunc publicum pertinentes simulque cum iis 
omnes actus liturgici, immo et res sacratae, quibus Ecclesia utitur et cyclus 
anni liturgici sub hoc respectu recte comprehenduntur. 


4. Excluditur autem e scientia Theologiae sacramentalis omne quod cultum 
Dei mere privatum sapit, i.e. adorationes, orationes privatae, oblationes, iura- 
menta, vota privata et alia similia, quia extra cultum publicum absolvuntur. 
Recte monere debemus cum nostra Encyclica, quod e tali determinatione ma- 
teriae scientificae minime sequitur, quod « omnis pietas in Mystici Corporis 
Christi mysterio consistat oportere, nulla habita personali seu subiectiva ut 
aiunt, ratione » (n. 29). Nos tantum in inquisitione scientifica excludimus hos 
actus, minime autem a vita Christiana, sed cum Ecclesia candide fatemur, hos 
actus, ut sunt pia meditatio, diligens sui ipsius recognitio, spirituales exercita- 
tiones statis temporibus, preces quae forma sua a sacris ritibus differunt, 1.e. 
auctior ac studiosior erga Eucharistiam cotidianus cultus, itemque cultus erga 
SS. Cor Jesu, erga Redemptoris cruciatus, erga Deiparam Virginem, — esse 
pietatis opera, — quae etsi « cum 5. Liturgia arcte non coniunguntur... tamen 
non modo summis laudibus digna, sed prorsus necessaria » esse (MDei n. 32.). 
Nam haec pietatis opera privata exercitia sunt virtutis religionis, quae « huma- 
nos actus ad coelestem Patrem erigunt... homines ad paenitentiam excitant... 
ad sanctitatis verticem per arduum iter feliciter reducunt... quia devotio super- 
narum rerum meditatione ac spiritualibus exercitationibus indiget, ut alatur, 
excitetur, vigeat» (MDei n. 32). Nullam ergo repugnantiam inter « divinam 


actionem ac sociam laboriosamque hominis operam — inter Sacramentorum 
efficacitatem atque eorum benemerentem actum, qui eadem impertiunt vel 
suscipiunt — inter publicas supplicationes et privatas preces — denuo inter 


vitam asccticam ac Liturgiae pietatem n (MDei n. 36), neque ullam discrepa- 
tionem statuimus, quia revera nulla inveniri potest discrepantia vel repugnan- 
tia, etsi aliqui moderni auctores, praesertim ante Encyclicam, non verebantur 
tales * fallaces, insidiosas et perniciosissimas conclusiones circa duplicis pieta- 
tis genera » non sine magno damno liturgiae et animarum, deducere (MDei 
n. 30). Cum autem de his actibus omnino necessariis Theologia moralis et 
Ascetica-mystica ex professo tractet, ad obiectum materiale Theologiae Sacra- 
mentalis non pertinent. 


3. Omnes actus relatae materiae pertinent ad obiectum materiale Theo- 
logiac Sacramentalis, i.e. tota materia sicdictae Theologiae pastoralis, quae sae- 
culo XVII orta scientiam liturgicam cum tractatione Sacramentorum et sacri- 
fida Missae coniunxit. Sub vocabulo - omnes actus » haec materia intelligitur. 


Obiect. formale. 3 


cum discrimine tamen, quod obiectum formale quod triplex novum est et alie- 
num a Theologia « pastorali n. Tota etenim materia liturgicae et doctrina de 
Sacramentis non solum quoad obligationes morales ct iuridicas, ut Theologia 
pastoralis fecit, traditur pertractaturque, sed etiam sub respectu Theologiae 
dogmaticae, ut statim declarabitur. Quia vero non tractantur disciplinae « ke- 
rygmaticae n (homiletica, catechetica, hodegetica), ut in Theologia pastorali, 
ideo iure vocatur tractanda scientia Theologia sacramentalis seu Liturgia pa- 
storalis sensu quidem latiore. 


II. Obiectum formale QUO Theologiae sacramentalis, vi cuius sicut quo- 
dam lumine obiectivo manifestatur intellectui scienti obiectum formale quod, 
alis verbis, obiectum formale quo «mediante attingitur. obiectum fonnale 
quod » (J. Gredt), nihil aliud est in Theologia Sacramentali, quam obiectum 
formale totius Theologiae, quod formalissime specificat totam Theologiam eam- 
que unam scientiam efficit see. doctrinam Aquinatis (I.q.1.a.3.). « Hoc obiectum 
formale quo non est aliquid separatum ab obiecto, sed quaedam eius proprie- 
tas, quae facit obiectum formale quod perceptibile facultati humanae » (A. 
stolz, Introductio in S. Theologiam, 1941, 118-119.). Obiectum formale totius 
Theologiae autem est revelatio virtualis, ie. ea proprietas obiecti materialis 
totius Theologiae, quod aliquo modo continetur in revelatione divina. 

Atqui haec proprietas essentialis in obiecto materiali Theologicae Sacra- 
mentalis summopere continetur. Quod sacrosanctum sacrificium Missae et Sa- 
cramenta attinet, luce clarius est haec omnia tantum revelationis lumine cerni 
posse, nam tum existentia, tum essentia et effectus Sacramentorum, tum mi- 
nistri et subiecta horum revelatione tantum scibilia sunt. Sed ef alia materialia 
Theologiae Sacramentalis, quae praecipue ad scientiam liturgicam pertinent, 
aliquo modo, saltem obliquo, revelata sunt, etsi fateri debeamus, hoc neque in 
scientia liturgica, neque in sicdicta «Theologia pastorali n satis ostentum 
fuisse. 

sufficit, si probationem per summos tantum apices e doctrina Tridentina 
aggredimur, nam etiam ex ca usque ad unguem demonstrari potest totam ma- 
teriam Theologiae Sacramentalis aliquo modo definitam, consequenterque vir- 
tualiter revelatam esse. Sic elucet in genere ritum Ecclesiae Romanae condem- 
nendum non esse (Sess. XXII. can. 9.). Quod ritus et caeremonias in specie atti- 
net, definitum, ideoque etiam revelatum est, quod « Ecclesia ritus quosdam, ut 
scilicet submissa voce, alia vero altiore in missa pronuntiarentur, instituit, cae- 
remonias item adhibuit, ut mysticas benedictiones, lumina, thymiamata (1.e. res 
sacras), vestes, aliasque id genus multa ex apostolica disciplina et traditione, 


quo (nunc rituum, caeremoniarum, rerum sacrarum etc. finis edicitur) — 1. et 
maiestas tanti sacrificii commendaretur, ef mentes fidelium — 2. per haec visi- 
bilia religionis et pietatis signa — 3. ad rerum altissimarum, quae in hoc sacri- 


ficio latent, contemplationem excitarentur » (Sess. XXII. cap. 5.). Quo definitum 
ergo et virtualiter revelatum est, Ecclesiae ius competere instituendi ritus et 
caerimonias, res sacras et vestes sacratas, dein quod huius institutionis triplex 
finis est. 

Quoad canonem Missae Romanae definitur, cum ab omni errore purum 
esse, et nihil in eo contineri, quod non maxime sanctitatem et pietatem quan- 
dam redoleat, mentesque offerentium in Deum erigat (Sess. XXII. cap. 4. can. 
6. et 9). Quod ritum attinet Sacramentorum, de «receptis et approbatis Ec- 
clesiae catholicae ritibus in solemni Sacramentorum administratione adhiberi 

consuetis » definitur a. Tridentino (Sess. VII. can. 13.), eos ritus contemni, sine 
peccato a ministris pro libito omitti, aut in novos alios per quemcumque ec- 


clesiarum pastorem mutari non posse. — Item definitum est quoad ritus Sa- 
cramentis coniunctos unctionem et alias Ordinis caeremonias damnandas et 
perniciosas non esse (Sess. XIII. can. 7.) — De Sacramentalibus Ecclesiae de- 


finitum est, quod existant et proin iure: « Sunt in Ecclesia catholica alii ordi- 
nes et maiores et minores » (Sess. XXIII. can. 2.) et quod benedictiones et aliae 
caeremoniae quibus Ecclesia in sollemnitatibus nuptiarum utitur, damnandae 
non sunt (ib. can. 11.) — De devotionibus publicis Ecclesiae edicitur, proces- 
siones et adorationes laudabiles esse ritus et consuetudines (Sess. XIII. can 6.). 
— Rebus sacris in genere applicari possunt quae enuntiantur de caeremoniis, 
vestibus et externis signis, quibus Ecclesia in Missarum sollemnitate utitur: 
haec nempe omnia officia esse pietatis (Sess. XXII. can. 7.). — Quod cyclum li- 
furgicum attinet, monendum est praeprimis, obiecta cyclorum horum esse re- 
velata primi ordinis: Incarnationem nempe et singula Redemptionis momenta, 
quae anno liturgico celebrantur. Festorum autem institutionem ad Ecclesiam 
spectare, licitam, imo obligatoriam esse eorum celebrationem, nemo est qui 
ambigat, si inspiciatur tota Traditio Ecclesiae usu consecrata, 1mo Dominicae 
cultum in S. Scriptura quoque contineri pronum est. 

Sic ergo clare elucet, Theologiam Sacramentalem esse scientiam theologi- 
cam et constituere partem integralem totius Theologiae. 


III. Obiectuin formale QUOD Theologiae sacramentalis est Deus sub ra- 
tione deitatis, i.e. in tota theologia ut est in se et prout vitam suam in operibus 
suis communicat. In praesenti tractatu consideratur opus Verbi Incarnati, prout 
Ecclesia continuat, singulis applicat et manifestat Redemptionem. 

« Ecclesia enim commune habet cum Verbo incarnato propositum, officium 
et munus ? (MDei n. 203). Hoc obiectum formale quod triplici modo verifica- 
tur, ideoque sub triplici respectu consideratur: Ecclesiae nempe est veritatem 
docere omnes, homines recte regere ac moderari, dein sacerdotale Jesu Christi 
munus peragere (MDei, ibidem). Sub respectu huius triplicis obiecti. formalis 
quod debet ergo tota materia Theologiae Sacramentalis pertractari: 1. sub 
respectu scientiae Ecclesiae docentis, ie. dogmaticae et moralis — 2. sub res- 
pectu Ecclesiae regentis, i.e. scientiae iuris canonici et ritualis — 3. sub res- 
pectu Ecclesiae sacerdotalis, i.e. scientiae stricte liturgicae, sicque constituitur 
Theologia Sacramentalis triplici hoc obiecto formali quod. Utilitas huius trac- 
tationis elucet, si praestantiam coniunctionis triplicis obiecti formalis quod con- 
sideremus. 


| Primum emolumentum est practicum: nemo est, qui dubitet quoad pra- 
xim pastoralem summopere utile esse, si pertractetur eadem materia sub omni 
respecta theologico. Sub triplici enim respectu inquiritur in munus Jesu Christi, 
quod Ecclesia nunc prosequitur, tum dogmatico respectu, tum morali-1iuridico, 
tum liturgico absolvuntur omnia. Non tractatur eadem materia bis vel fortasse 
ter, ut saepenumero contingit, si e.gr. doctrina de Sacramentis tum in Theolo- 
gia dogmatica. tum in Morali, vel Pastorali, tum in Liturgica sub alio respectu, 
sed tamen repetatur, cum periculo, quod ideo aliquatenus negligatur, utpote 
iam alibi tradita. 


2. Secundum emolumentum huius coniunctionis est didacticum, id est uti- 
litas quaedam ad exemplum nuptiarum, quae in mutuo adiutorio consistit, quod 

triplex obiectum formale quod coniunctum praestare potest. Tractatur enim 
materia in vita sacerdotali tam necessaria sub respectu dogmatico, qui primus 
est in triplici obiecto formali quod. Iam vero tractatio dogmatica totius mate- 
riae fundamentum solidum praebet permultis illis rebus, quae proferri debent 
de grato illo acceptoque sacrificio, tum Eucharistiae tum laudis, quod Ecclesia 
nomine Christi Deo tribuit; deinde de ritu. vitae Christianae, quo Christus per 
Ecclesiam suam Sponsam mundum sanctificat in diebus vitae suae. Tractatio 
haec dogmatica omnium rerum perspectivas aperit et unum totale ostendit di- 
scipulis, quod sane maximi momenti habendum est, si spectetur, quod divisio 
et subdivisio scientiarum utile est quidem theologo qui indagare, scientifice in- 
quirere vult in aliquam partem Theologiae, sed minus utile est tironibus sa- 
crae scientiae. Tractatio haec totius materiae dogmatica « fheologicitatis ) cha- 
ractere insignit et consecrat materiam liturgicam, quae deinceps iam non po- 
test consideran veluti « mera legum praeceptornmque summa, quibus eccle- 
siastica Ilierarchia iubeat sacros instrui ordinarique ritus » (MDei n. 253.), qui 
error e tractatione mere iuridico-morali huius materiae in scientia obsoleta 
Theologia Pastoralis nuncupata sensu saeculi XVIII-1 ortus est. — Per se patet, 
magnopere necessariam esse etiam horum elementorum morali-iuridicorum di- 
lucidationem quae tractationis dogmaticae pedissequa est amoenamque varie- 
tatem audientibus affert. 


3. Summae denique utilitatis est quod respectus liturgicus tractationi dog- 
maticae huius materiae afferre potest. Maxime enim in re sacramentaria va- 
let, quae de utilitate liturgiae in inquisitione scientifica dogmaticae infra pro- 
feruntur (sub B.). Ecclesia enim « quae sunt contra fidem, vel bonam vitam, 
non approbat, nec tacet, nec facit », ut apposite dicit S. Augustinus (Ep. ad 
Januar. 55,35.). E fructibus arbor dignoscitur, ideo genuina doctrina Ecclesiae 
e s. liturgia optime cognosci potest, cum constet sensum Ecclesiae moraliter 
universalem in ea exprimi. Testimonia enim liturgica non sunt prolata semel 
ab uno — ut recte monet Ph. Oppenheim (Principia theologiae liturgicae. 1947, 
75. — sed a multis per generationes et generationes, et ideo indubia suppe- 
ditant argumenta, Ecclesiam aliquam doctrinam profiteri tamquam ad depo- 
situm fidei pertinentem. In Theologia autem sacramentaria, quod Sacramenta 
attinet, liturgia adhuc maioris momenti est in. probatione dogmatica, ut videri 
potest apud Ecclesiae doctores, praesertim Doctorem Angelicum, qui princi- 
pium sequitur, doctrinam aliquam veram esse, si in celebratione liturgiae expri- 
matur. « Maximam auctoritatem habet Ecclesiae consuetudo, quae, semper in 
omnibus est aemulanda » — affirmat S. Thomas (Quodlib. II. 2.7.. Quid de 
Missa, de Sacramentis et sacramentalibus credendum sit, quid Ecclesia de his 
potissimum rebus fideles credere velit, e s. liturgia « aliquando melius persua- 
dentur, quam multis alis testimoniis », ut S. Robertus Bellarminus dicit (v. 
Oppenheim p. 107.). 


IV. Compositio Theologiae Sacramentalis. Theologia Sacramentalis per tri- 
plex obiectum formale quod in unam partem integralem Theologiae conflata in 
duas partes dividitur: in Theologiam Sacramentalem generalem seu fundamen- 
talem et in specialem. 


Theologia Sacramentalis generalis fundamentales notiones tradit totius 
scientiae. 1. In I. tractatu De Euchologia sacrali agitur de « Lege orandi », id 
est A) de generibus, actibus et notione cultus publici Ecclesiae. — B) agitur de 

lure liturgico, — C) de fontibus cultus publici Ecclesiae. — 2. Secundo tracta- 
tur Stilistica sacralis: A) Signa sacra, — B) Lingua sacralis, — C) verba et 
textus sacrales, — D) res et symbola sacrata, — E) Stilus sacralis liturgiae. — 


3. Tertio traditur. Typologia sacralis, id est agitur primo de familiis cultus pu- 
blici Occidentalibus A) De liturgia Gallicana, — B) Mozarabica, — C) Ambro- 


siana, -- D) Celtica, dein — E) tractatur liturgia Romana, e qua Spiritu Sanc- 
to ducente evolvebatur — F) ritus universalis Romanus, dein — G) de familiis 
cultus publici Orientalibus, — H) et de ritu Byzantino universali ex iis orto. — 


4. Quarto tractatu de Semasiologia sacrali, id est de lege signorum sanctifican- 
tum homines, seu de Sacramentis in communi agitur. Sedulo curandum est 
iam in hac parte fundamentali solidum fundamentum dogmaticum construen- 
dum esse, ut omnia lumine revelationis conspici possint. 


Theologia Sacramentalis specialis aptissime dividitur ad tramitem Epistu- 
lae ad Hebraeos (5,1-10.) 1. primo in tractatum de Ecclesia sacrificante, nam 
Ecclesiae sacerdotalis munus principale est, « ut offerat dona ct sacrificia pro 
peccatis ». In hoc tractatu agitur de sacrosancto Missae sacrificio, tum respectu 
dogmatico, tum morali-iuridico, tum liturgico et historico. — 2. II. tractatu 
partis specialis agitur de Ecclesia orante, quae «in diebus carnis suae preces 
supplicationesque offert Deo », id est, de officio divino et alus publicis devo- 
tionibus Ecclesiae. — 3. Deinde sequitur doctrina de Ecclesia sanctificante, 
quae «facta est omnibus obtemperantibus sibi causa salutis aeternae ». Eccle- 
sia enim munus Christi continuans prosequitur suum officium consecrationis 
mundi per sanctificationem hominum eos in ritum vitae Christianae initians, 
confortans, nutriens, ad vitam novam suscitans, in articulo mortis ad 1mmedia- 
tum introitum gloriae praeparans et homines ad duplicem vitae statum, ad or- 
dinem et matrimonium consecrans. Ideoque tractatibus IlII.-IX. partis specia- 
lis de septem Sacramentis in specie tota materia pertractatur sub triplici obiec- 
to formali quod supra memorato. — 4. X. tractatu Heortologiae continuatur hoc 
munus Ecclesiae sanctificantis, agendo de anno liturgico, qui vitae rationem 
publicam constituit christianis. In hac etiam parte respectus debitus haberi de- 
bet dogmaticae tractationis praeter morali-iuridicam. et liturgicam. — 5. XI. 
tractatus complet considerationem de sanctificatione vitae Christianae, agendo 
de sacris locis supellectilibusque sacratis, ubi, ut ultimo enuntiemus scopum 
nostrum, praeter leges liturgico-1iuridicas etiam proponenda est a theologia » lo- 
corum, vestium, supellectiliumque sacrorum. 

Quod nomen attinet huius disciplinae, merito insigniri potest nomine Theo- 
logiae sacramentalis vel sacramentariae, nam potior pars huius theologiae no- 
biliorque est tractatus de Sacramentis et sacrificio Missae. Demum monere de- 
bemus, nomen hoc etiam partibus aliis, i.e. liturgicis iure meritoque. competere, 
si vocabulum « sacramentum » latiore illo sensu sumatur, quo prima saecula 
usque ad Xll-um illud sumpserunt. — Magis adhuc vocari potest scientia do 
Liturgia pastorali, si « liturgia » co sensu intelligatur, ut statim explicabitur 
ad tramitem. MDei. Adiectivum « pastoralis » merito additur, quo significari 
volumus liturgiam seu cultum publicum Ecclesiae sub omni respectu enarran- 
dam esse, ut pastores animarum totam materiam in unico enchiridio congestam 

praesto habentes cultum publicum Ecclesiae non solum addiscere, sed etiam 
d? ere, item exercere fidelcsquc ad liturgiam actuose participandam educare 
simulque gregem suam in pascua vitae sacramentalis nutrire  aptimissime 
valeant Agitur tamen de liturgia pastorali sensu latiore. 


PARS GENERALIS 


I. Tractatus Primus: 


Euchologia seu De Lege Orandi 


Agendum est in hoc tractatu: 


A) De notione liturgiae et generibus cultus publici. 
B) De liturgia ut est locus theologicus. 
C) De iure ordinante cultum publicum. 


A) De notione liturgiae et generibus cultus publici 


In hac quaestione tractanda est 1. notio liturgiae, dein 2. genera cultus 
publici. 


l. Notio liturgiae. 


Inde a primo decennio huius saeculi definitio haec multum agitata fuit; 
inter varias sententias invicem oppugnantes Ecclesiae magisterium claram dedit 
definitionem. Encyclica enim Mediator Dei sic definit liturgiam: « (I) Cultus 
publicus, (2) quem Redemptor noster, Ecclesiae caput, coelesti Patri habet, 
(3) quemque christifidelium societas Conditori suo et per Ipsum (4) aeterno Pa- 
tri tribuit, » vel sicut ab eadem encyclica brevius concipitur: « Integer publi- 


cus cultus mystici Jesu Christi corporis, Capitis nempe membrorumque eius » 
(n. 20.). 


Nunc singula elementa huius definitionis enucleantur. 


a) Elementum primum. 
Liturgia est cultus publicus Ecclesiae. 


1°. Contradistinguitur ergo a devotionibus stricte non liturgicis, quas omni 
tempore necessitudine quadam spirituali fideles sibi, annuente Ecclesia, pro- 
creabant. lam inde a saec. IV. videmus nasci devotiones privatas erga Deum, 
S. Virginem et Sanctos, praesertim in communitatibus asceticis anachoretarum 
et coenobitarum. Ecclesia nunquam reprobavit has devotiones, imo approba- 
tione sua eas communivit, ut v. gr. Rosarium, Viam Crucis etc., nunquam tamen 
possunt liturgiae praevalere, vel eam substituere. Merito notat S. Franciscus 
Salesius: « Cultus publicus Ecclesiae plus utilitatis ct consolationis secumfert 

quam omnes devotiones privatae. » Hoc inconcusse definivit Mediator Dei, 
dicens: < Procul dubio liturgica precatio cum publica sit inclitae Jesu Christi 
Sponsae supplicatio, privatis precibus potiore excellentia praestat » (n. 37.). 


2^. Tamen quia inde a saeculo elapso maior maiorque motionis liturgicae 
vis creverat, non defuerunt, qui nimis capti suo zelo, falsas opiniones inter 
turbas Christianas sparserunt; sic etiam non verebantur discrepantiam statuere 
et repugnantiam inter a pietatem liturgicam, seu obiectivam » et inter « pieta- 
tem personalem seu subiectivam. » Contra hos Mediator Dei veritatem sequen- 
tibus nobis ob oculos ponit. « Fallaces, insidiosas ac perniciosissimas conclu- 
siones » (n. 30.) vocans errores circa haec duplicis pietatis genera, fhesim hanc 
ut falsam proscribit: « Omnis pictas in Mystici Corporis Christi mysterio con- 
sistat oportet, nulla habita personali, seu subicctiva, ut aiunt, ratione, atque 
adeo cetera religionis opera negligenda reputant, quae cum Liturgia arcte non 
devinciantur et extra cultum publicum absolvantur » (n. 29.). 


3'. Eiusmodi opera cultus non districto iure liturgica iuxta MDei fere haec 
sunt: pia meditatio, diligens sui ipsius recognitio, spirituales exercitationes 
statis temporibus, preces, quae forma a s. ritibus differunt. Hae preces sunt: 
auctior ac studiosior cotidie erga Eucharistiam cultus, erga Redemptoris cru- 


ciatus, erga SS. Cor Jesu et in Deiparam Virginem, castissimumque eius spon- 
sum (n. 37. et n. 53; item n. 172.). 


4?. Mediator Dei contra hanc thesim falsam theses rectas has opponit: 


d. « Pietatis opera quae cum s. liturgia arcte non coniunguntur, non modo 
summis laudibus, digna sed prorsus necessaria sunt. » Enimvero, ut encyclica 
notat (I) « humanos actus ad Caelestem Patrem erigunt », (2) « homines ad 
paenitentiam excitant », (3) « ad sanctitatis verticem per arduum iter feliciter 
reducunt », (4) « devotio supernarum rerum meditatione ac spiritualibus exerci- 
tationibus indiget, ut alatur, excitetur, vigeat » (n. 32.). 


b. « Nulla discrepantia vel repugnantia statui potest. (1) Inter divinam 
actionem ac sociam laboriosamque hominis operam (2) Sacramentorum  effica- 
citatem et eorum benemerentem actum, qui ea suscipiunt, (3) publicas suppli- 


cationes, privatas preces, (4) inter vitam  asceticam ac liturgiae pietatem » 
(n. 36.). 


c. Revera dicendum est, quod optima quidem intentione sicdicta « obiec- 
fiva pietas » nostris temporibus iusto plus elata sit; non defuit, qui affirmaret 
« pro christiano non existere pietatem stricte individualem. » Pronum est pie- 
tatem « individualem » in textibus liturgicis recedere, quod purissime in litur- 
gia Romana antiqua observari potest, dum in liturgis Orientalibus et liturgiis 
typi Gallicani iam multo maiorem locum occupet. Quia liturgia Romana tribus 
vicibus influxum subit harum liturgiarum — influxum liturgiae Byzantinae 
saec. VH-VIU-o, Gallicanarum aevo Carolingico, dein spiritualitatis. Gothicae 
saec. XIII-0 — multi textus orationum precumque inveniri possunt devotionem 
« individualem » spirantes etiam in liturgia universali Romana. Sed iam antea 
semper reperiri potuit tale elementum « subiectivum » seu a individuate », 
quod ab initio semper adfuit textibus liturgicis: sufficiat provocare ad usum 
V ^almorum liturgicum, qui quoad maiorem eorum partem individualitatis notam 
prae se ferunt. Specimina enim talis pietatis « subiectivae » multo crebrius in- 

veniuntur in Psalmis, quam precationes collectivisticae. Sic amor Dei expri- 

initur modo « individual! » a Ps 17,2-3: « Diligo te, Domine, fortitudo mea, 
Domine, petra mea, arx mea, liberator meus, rupes mea, in quam confugio. » 
Gratiae quoque subiectivo stilo aguntur: « Celebrabo te, Domine, toto corde 
meo, enarrabo omnia magnalia tua » (Ps 9,2.) Pro sua persona supplicat orans 
ex aerumniis suis: « Ad Dominum confugio, quomodo dicitis anirnae. meae: 
transvola in montem sicut avis!.. Ius redde mihi Deus et age causam meam 
adversus gentem non sanctam... Deus in nomine tuo salvum me fac, et virtute 
tua age causam meam » (Ps. lo,l, 42,1, 53,3.) poenitentiam individui redolent 
septem Psalmi poenitentiales. Laus Dei quoque saepe celebratur sub forma 
«individual! », e.gr.:: « Praedicabo te, Deus meus rex, et benedicam nomini 
tuo in saeculam saeculi, omni die benedicam tibi et laudabo nomen tuum in 
saeculum saeculi » (Ps 144,1-2.). Simile quid deprehenditur in Canticis litur- 
gicis, e. gr. sic sonat vox sperantis in Deum: « Ecce Deus est salus mea, con- 
fidam et non timebo, quia robur meum et fortitudo mea Dominus et factus est 
mihi salvator» (Is 12,2), vel: « Dominus dominator est robur meum et faciet 
pedes meos sicut cervarum, et stiper excelsa deducet me » (Ilab 3.19.). Vis 
testimoniorum, quae facile multiplicari possent, vix potest elidi per effugium, 
quod etsi numerus adhibeatur singularis, tamen intentio pro tota communi- 
tate dirigatur, hoc enim pro alis quoque textibus « individualibus » affirmari 
potest. Verum est, quod pietas « individualis » aliquo modo semper adfuit in 
liturgia, iure meritoque dicit ideo MDei « novas (esse) illas cogitandi iudican- 
dique rationes de christiana pietate, quam obiectivam vocant» (n. 26.). Atta- 
men iterum inculcandum censemus, quod hae elationes seu exaggerationes ve- 
ritatis tunc natae sunt, quando « nonnullis in regionibus sacrae liturgiae sen- 
sus, intelligentia ac studium mancum interdum ac fere nullum fuit» (MDei 
n. 8.; nunc vero Matris Ecclesiae doctrina nobis veritatis aureum iter medium 
benigne ostendit. 


b) Secundum elementum 


definitionis comprehendit : 


1°. Opus Redemptoris, id sc. quod cultum publicum Christus ut Caput 
Ecclesiae peragit. Dominus est minister principalis cultus Novi Testamenti, 


utpote Sacerdos summus Novi Foederis, « Sanctorum minister et tabernaculi 
veri » Ecclesia enim « per ipsum et cum ipso et in ipso» adorat Deum et 
offert omnia ei, secundum verbum $S. Pauli: « Omne quodcunque facitis, in 


verbo aut in opere, omnia in nomine D.N. Jesu Christi facite, gratias agente 
Deo et Patri per ipsum » (Coi 3,16.). Apposite dicit Tertullianus: « Deum co- 
limus per Christum, per eum et in eo se cognosci vult Deus et coli » (Apolo- 
getic. c. 21). Ideo, quia Christus Redemptor minister principalis cultus est, in 
liturgia S. Marci habetur, ubi fere omnes formulae ad Filium diriguntur; Aria- 
nismus enim inde exordium sumpserat et pracprimis ibi grassabatur. Concilium 
Carthaginense anno 397. habitum forsitan ideo condemnavit hunc usum, quia 
aliqui episcopi Africani transsumpserunt eum, ideo praescripsit: à Ut nemo in 
precibus Patrem pro Filio vel Filium pro Patre nominet, et cum altari assisti- 
tur, semper ad Patrem dirigatur oratio, n 


2^. Sed aliud quoque edicitur hac propositione: Christus Redemptor, 
Ecclesiae Caput qua minister principalis cultus per liturgiam non solum Deo 
debitum offert honorem, sed simul etiam, praecise qua Caput, vitam superna- 

turalem donat sustentatque membris huius Mystici Corporis, quod MDei per 
quinque theses enuntiat. 


a. Prima thesis est, quod Ecclesiae Conditor praesens est in omni actione 
liturgica: « In omni actione liturgica una cum Ecclesia praesens adest divinus 
cius Conditor; praesens adest Christus in augusto altaris sacrificio, cum in ad- 
ministri sui persona, tum maxime sub Eucharistiae speciebus; praesens adest 
in Sacramentis virtute sua, .. praesens adest denique in Deo admotis laudibus 
ac supplicationibus » (n. 20.. Ad liturgiam ergo sensu stricto pertinent etiam 
Sacramenta et Sacramentalia, non solum quoad ritum « externum », sed secun- 
dum totam entitatem. 


b. Secunda thesi e MDei erui potest ratio supradictae thesis: in liturgia 
opus redemptioum semper continuatur: «In liturgicis celebrationibus ac pe- 
culari modo in augusto altaris sacrificio Redemptionis nostrae opus procul 
dubio continuatur, ciusque fructus nobis impertitur, Christus in Sacramentis et 
in sacrificio suo singulis diebus saluti nostrae operatur, per eademque nullo 
non tempore humanum genus expiat, Deoque consecrat» (n. 29). Quomodo 


hoc fiat, declaratur inferius (De Eccl. sacrificante C. 3. Scholion de praesen- 
tia ad modum mysterii). 


c. Tertia thesi enuntiat MDei ritus sacros duplicem habere finem, quod 
consequentia est praecedentium: « Quocumque Pastores possunt chri.stifide- 
lium coetum cogere, ibi erigunt aram, in qua sacris operantur, et quam cir- 
cum ceteri ordinantur ritus, quibus homines possint sanctitate imbui, debitam- 
que Deo tribuere gloriam. QuiSus in ritibus primo loco Sacramenta habentur, hoc 
est septem praecipui salutis fontes, dein vero divinae laudis celebratio » (n. 21.). 
Simultanéités quaedam videtur his inculcari: sanctificandi homines et Deo ho- 
norem tribuendi; liturgia nunquam est exclusive actus latriae, sed etiam sancti- 
ficatio animarum, singuli actus liturgici solum in ratione prius et posterius dif- 
ferunt. Sic Sol liturgiae centrumque sublime, Sacrificium incruentum primario 
Deo debitas offert laudes et gratiarum actiones, secundario autem etiam ani- 
mae offerentium expiando sanctificantur; similiter fit in persolutione laudis di- 
vinae observantiaque sacrorum temporum. Ex alia vero parte Sacramenta Ec- 
clesiae primario sunt praecipui salutis seu sanctificationis fontes, secundario 
autem etiam laude resonant Divinitatis, ideoque qui c.gr. Sacramentum susci- 


pit poenitentiae, non solum a peccatis solvitur augeturque gratia, sed simul hoc 
facto Deum quoque laudat. 


d. Quarta thesi uberius expolitur, quomodo imbuantur homines sancti- 
fate, primario per Sacramenta: « Quemadmodum divinum eius Caput, ita 
Ecclesia liliis suis perpetuo adest, cos adiuvat, eosque ad sanctimoniam adhor- 
tatur.. superna vita adauctos, quodammodo regignit (—baptismus), cosdem- 
que adversus implacabilem hostem luctantes Spiritus Sancti robore confirmat 
(—confirmatio), christianos ad altaria advocat, iteratisque impertitis suasioni- 
busque ad Eucharisticum rite participandum celebrandumque Sacrificium ex- 
citat atque angelico pabulo nutrit (—Missa et communio), qui fortiores usque 
exsistant quos suum quemque admissum sauciavit foedavitque, eos expiat at- 
que solatur i=p enitentia), qui superno quodam afflatu ad sacerdotalia capes- 
senda munia xocantur, eos legitimo consecrat ritu (ordo), ..qui vero ad chri- 
stianam familiam condendam instituendamque ordinantur, castum eorum con- 
nubium caelesti gratia caclestibusque muneribus corroborat (= matrimonium) 

Extremas mortalis huius vitae horas Eucharistico Viatico ac Sacri Opobal- 
samis unctione reficit ad recreat » (MDei n. 22.). 


e. Quinta thesi conclusio indicatur: liturgia attingit omnia, tempora va- 
riasve vitae condiciones: « Cultus, quem Ecclesia aeterno Numini tribuit, qui- 
que in Eucharistico praesertim Sacrificio nititur Sacramentorumque usu, ita or- 
dinatur ac componitur, ut per divinum officium diei horas, hebdomades, cunc- 
tumque anni cursum amplectatur, omniaque tempora variasque vitae condi- 
ciones attingat » (n. 186.). Sicque verificatur, quod Liturgia nihil aliud est, nisi 
sacerdotalis muneris Redemptoris exercitatio (MDei n. 22.). 


c) Elementum tertium. 


Deo cultum publicum a christifidelium societas « tribuit, aliis cultus pu- 
blicus absolvitur nomine Ecclesiae. 


1°. Fundamentum theologicum huius est dogma Communionis Sanctorum 
seu Mystici Corporis Christi, a. Caput huius Corporis est unus Supremus Pon- 
üfex, eademque Victima, qui tribuit Aeterno Patri adorationem, gratiarum ac- 
tionem, expiationem et impetrationem, simulque sanctificat et consecrat mem- 
bra Corporis totumque universum. — b. Gloria Christi e passione tam beata 
reportata in resurrectione effecta et in ascensione sessioneque ad Patris dex- 
teram consummata in singula membra suaviter redundat: «a Quos praescivit et 
praedestinavit conformes fieri imaginis Filii sui, u-t sit ipse primogenitus in multis 
fratribus » (Rom 8,29), — c. Sub eodem Capite membra reguntur, fidelis itaque 
non manet solus in peregrinatione sua versus supernam patriam, sed partem 
constituit Corporis, i.e. socius efficitur sodalitatis illius supernaturalis, quae 
vivos defunctosque simul complectitur fideles, quorumque Christus est Caput: 
«Ipsum dedit Caput supra omnem Ecclesiam, quae est corpus ipsius et ple- 
nitudo eius, qui omnia in omnibus adimpletur (Eph 1,22 s). — d. Principium 
vitale e Capite derivatur in membra, gratia nempe sanctificans. Nemo potest 
reverti seu « venire » ad Patrem, nisi attractus a Spiritu et per vitam Filii, qui 
passus est pro nobis. Quando vero per hanc vitam efficimur fratres Christi, 
adoptamur etiam filii Patris, dignitas enim filiaüonis divinae obvenit nobis quia 
unum sumus cum Filio Dei Unigenito: « Hoc est testimonium, quoniam vitam 
aeternam dedit nobis Deus. Et haec vita in Filio eius est. Qui habet Filium, 
habet vitam, qui non habet Filium, vitam non habet» (1 Jo 5,11 s.). 


2?. Liturgia sic est cultus officialis Ecclesiae, quod derivatur e sua notione. 
Non omnes actus cultuales sunt ergo liturgici sensu stricto, sed solum qui no- 
mine Christi et Ecclesiae peraguntur. Ideo illi actus constituunt « pietatem 
Ecclesiae » qui comprehenduntur libris liturgicis Ecclesiae. — Omnes actus 
religionis cultus publici, ie. liturgici, quia pietatem Ecclesiae constituunt, ef- 
ficiunt vinculum caritatis, per quod in unum compaginatur. Vinculum hoc dulce 
per celebrationem sacrificii efficitur: « Quoniam unus panis, unum corpus multi 
sumus, qui de uno pane participamus » (I. Cor. Io, 17.), vel ut Didache dicit: 
« Sicut hic panis fractus dispersus erat super montes et collectus factus est 
unus, ita colligatur Ecclesia tua a finibus terrae in regnum tuum ». « Publica 
nobis est et communis oratio », vox haec S. Cypriani vim suam retinet tunc 
etiam, si sacerdos solus celebret, vel recitet suum officium. 

3?. Ex co quod liturgia est cultus officialis Ecclesiae sequitur, quod sola 
Ecclesia catholica cultum legitimum Aeterno Patri persolvere potest. Ideo ac- 
cepit a Filio Dei Incarnato repraesentationem sacrificii Crucis, Missam, sep- 
temque fontes salutis, Sacramenta quae Ecclesia materna pietate circumflexit 
officii divini aliarumque devotionum floribus, suo sicqne nomine liturgiam sa- 
crificalem, epaeneticam ac sacramentalem Deo Patri devovet simul etiam ho- 
mines sanctificando. Si ergo liturgia nomine Ecclesiae absolvitur, tunc etiam 
ordinatio eius ad Ecclesiam pertinet. Recte dicit ergo S. Thomas: « De dicta- 
minc rationis est, quod homo aliqua signa faciat ad reverentiam divinam, sed 
quod haec determinate faciat, vel illa, istud non est de dictamine rationis na- 
turalis, sed de institutione hiris divini, vel humani » (II-II q. 81. a. 2.). Cultus 
ergo ordinatur primario per ius divinum: Missae sacrificium, essentia Sacra- 
mentorum divinitus a Christo ordinata est, ad quod merito dicit Mediator Dei: 
« Sacra enim liturgia ut humanis, ita divinis constat elementis, haec autem, ut 
patet, cum a Divino Redemptore constituta fuerint, nullo modo ab hominibus 
mutari possunt » (n. 49.) 


4 . Secundario autem cultus publicus ordinatur per ius humanum, i.e. Ec- 
clesiam: cetera omnia, quae per Christum instituta non sunt, committuntur 
curae Ecclesiae, quae hanc curam per varia membra sua exercere potest. Pri- 
ma aetate Ecclesiae episcopi ordinabant cultum, dein metropolitae sibi asser- 
vabant hoc ius, denum patriarchae et sic paulatim evolutae sunt « familiae » 
liturgicae. Inde a Tridentino aevo, post annum 1588 (fundatio S. Congrega- 
tionis Rituum a Sixto V.) haec ordinatio exclusive Apostolicae Sedi reservata 
est, quod Mediator Dei non dubitat in memoriam revocare: « Quoniam s. li- 
turgia imprimis a sacerdotibus Ecclesiae nomine absolvitur, idcirco eius ordi- 
^'*43mnn*"^era^? aO f^rma ab Ecclesiae auctoritate non pendere non potest » 


d) Elementum quartum. 


Cultus tribuitur caelesti et aeterno Patri. Liturgia ergo est cultus Deo prae- 
stitus, Le. obiectum eius primarium Deus Trinus est. Cultus Deo praestitus 
vocatur latria. Omnes formulae cultus compositae sunt see. schema trinitarium, 
quo exhibetur e tribus honor unus. » Per exceptionem tantum exhibetur in li- 
turgia cultus separatus personis Filii et Spiritus Sancti. Via ordinaria cultus est 
adorare « Deum per Filium in Spiritu Sancto », ubi Deus intelligitur. Pater, a 
quo in clausula orationis Filius et Spiritus Sanctus distinguitur. 


2. De generibus cultus publici. 


a) Deo cultus latriae debetur absolutus, i.e. adoratio stricte accepta et soli 
Deo debita, per quam (sc. adorationem) Deo verum et plenarium dominium 
obtinenti cultum et honorem deferimus (II-II q.103.a.3.). — Naturae humanae 


Christi, quia per unionem mirabilem hypostatice in una persona divinae na- 
turae coniuncta est: idem latriae cultus absolutus debetur, item etiam partibus 
corporis Christi. Ut cx historia liturgiae et pietatis privatae videri potest, obiec- 
ta haec cultica partium corporis Christi variari possunt. Nam etsi per se ado- 
rabiles sunt omnes, tamen etiam in hac materia Ecclesia suum ius ordinandi 
retinet, sic e.gr. contra lansenistas definivit, licitum esse et salutare Cor Sacra- 
tissimum adorare. Medio aevo autem adorabant fideles cum consensu saltem 

tacito Ecclesiae Caput cruentatum et Faciem Jesu, quod nunc iam non est in 
usu. Monendum est tamen, partes sanctissimi Corporis non coli praecisioe a 
persona Fili Dei, sed quatenus sunt partes corporis sui hypostatice unit' suae 
divinitati. Ideo cultu latriae absoluto adorandum est etiam SS. Sacramentum, 
quia eo continetur corpus et sanguis Dei Hominis, per concomitantiam anima 
quoque et divinitas eius. 


b) Cultus latriae relativus seu respections debetur obiectis, quae relationem 
externam habent cum Deo. Haec relatio potest esse realist in hoc casu loquimur 
de cultu relatioo superiore. Talis debetur instrumentis passionis Christi quae 
supersunt, ut Cruci verae et particulis eius, clavibus, lanceae, coronae spineae, 
etc. Supponitur tamen haec esse eadem obiecta, quibus Dominus passus est, 
quod non semper certum est, v.gr. quod attinet sindonem sanctam Taurini custo- 
ditam, sudarium S. Veronicae in Basilica Vaticana veneratum, quorum obiecto- 
rum veneratio semper ab Ecclesiae licentia expressa vel tacita dependet. — 
Cultus latriae relativus inferior debetur obiectis quae cum Deo in relatione tan- 
tum rememorativa sunt, i.e. quibus Deus rememoratur: ut sunt cruces, Crucifixi, 
imagines Trinitatis, Christi, Spiritus Sancti. 

c) Etsi liturgia cultus Deo praestitus sit, coluntur in ea etiam personae non 
divinae: Angeli et Sancti, qui obiectum cultus constituunt secundarium. Ideo 
cultus eis exhibitus vocatur dulia, « per quam homini similitudinem | dominii 
(Dei) participanti cultum exhibemus » (I-II q.103.a.3.). Cultu duliae indirecte 
Deus honoratur, ut S. Augustinus dicit: « Nulli martyrum, sed ipsi Deo marty- 
rum constituimus altaria, et quod offertur, Deo offertur, qui martyres coronavit » 
(Contra Faustinum 20,21). Quod textus liturgicus edicit: « Honorabiles mihi sunt 
amici tui Deus », non solum de apostolis valet, sed de omnibus Sanctis. — 
Cultus eximius duliae hyperdulia vocatur et soli B. Mariae Virgini debetur, 
cui, ut S. Thomas dicit, non debetur « adoratio latriae, sed solum venerabo du- 
lae, eminentius tamen, quam creaturis ceteris, inquantum est Mater Dei. Et 
ideo dicitur, quod debetur ei non qualiscunque dulio, sed hyperdulia » (III 
(0.2303. 

825-530. — Ph Oppenheim, Name und Inhalt (ler Liturgie bei den Alten, in: Theol. 
von Hildebrand, Liturgie und Personlichkeit, Salzburg 


Ouartabchr. 1932, 35-53. — D. 

1933 JT. Keller, Kirche als Kultgemeinschaft, in: Boned. Monatchr. 1934, 25-38; 1935, 
183-195, 277-286, 347-361 (of. JfLw 1938, 243-252). — I. A. Dalmais, La liturgie, acte 
de ÏEglisc, in: Maison-Dieu 1950, 7-25. — E. von Severus, Liturgie und personliche 
Fromniigkeit, in: Litg. u. Monchtum 1951, 9-16. — V. Franco, Avviamento alla spiritua- 
lità liturgica, Padova 1952. — Jdem, Celebrate Dominum. Messalino per i fedeli. Per 


ogni giorno dellanno: Mcditazione, S. Messa, preghiera liturgica del mattino e della sera: 
Lodi, Prima, Vcspro, Compléta, vol. I-IV, Padova 1952. Opusculum —— sicut nunc iani 


multi alii — satagit precem liturgicam cum prece privata amice conciliare, via unice pos- 
sibilis pro futuro, cf. Eph. Lit. 1953. 8S-90. — A. Bugnlni, Documenta Pontificia ad in- 
spectantia (1903-1953), Roma (Ed. liturgiche) 1953. Mcd. Dei 


staurationem  liturgicam 
citatus juxta numeros huius editionis optimae. Les enseignements pontificaux: la litur- 


gie. Par les moines de Solesrnes, Tournai 1954. — J. Lécuyer, Réflexions sur la théologie 
du culte selon S. Thomas, in: Rev. Thomiste 1955, II. p. 339-362. — B. Capelle, Tra- 
vaux liturgiques de doctrine et d'histoire, Louvain 1955. — A. L. Major, Die geistesge- 
schichtliche Situation. der liturgischen Emeuerung in der Gegenwart, in AfLw 1955, 1-51. 
7T".^" ^'^ /crsonale u. sakramentale Frommigkeit, tn: Schriften zur Theol., II. Einsie- 
deln 1955, 115-1-11. — C. Vagaggini, ll senso teologico della liturgia. Saggio di liturgia 
teolog.ca generale, Roma 1957. — R. Aigrain, Encyclopedia liturgica, Alba (Edizioni Pao- 

— DIri Miller, Nature and definition of the Liturgy, in: Theological Studies 
lloi. 325-356. — Il. A. P. Schmidt, Introductio in liturgiam occidentalem, Romae-Fri- 
burgi-Barcinone 1960, ubi habentur variae definitiones liturgiae (48-60) et optimus conspectus 


de renoscentia liturgica (p. 164-208). 


B) Dc liturgia ut est locus theologicus 


THESIS. S. liturgia (1) non gignit, sed sequitur fidem, (2) eamque expri- 
mit, (3) ideoque est locus theologicus excellens. 


I. et II. pars fidei proxima, III. pars theologice certa. 


I. pars probatur: Liturgia non gignit, sed sequitur fidem. 


a) Vox Ecclesiae. 
Pius XII. Med. Dei.: « Liturgia omnis catholicam fidem continet, quate- 


nus Ecclesiae fidem publice testatur... Liturgia cath. fidem absolute, suaque vi 
non designat, neque constituit... Quodsi volumus eas, quae inter fidem et s. li- 


turgiam intercedunt, rationes absoluto generalique modo internoscere ac deter- 
minare, iure meritoque dici potest; Lex credendi legem statuat supplicandi » 


(n. 46-47.). Pius XII. ergo clare edicit liturgiam absolute suaque vi non desi- 
enare fidem, hoc enim sollemnis tantum definitio facit. Ecclesiae, secus e.gr. 
Kssumptio BMV iamdudum definita veritas fuisset, quia fides huius veritatis 
per festum et textus liturgicos iam per quindecim saecula publice testificata 
fuit, tamen haec definitio solum 1. nov. 1950 edita est. 

Pius XII. » Munificentissimus Deus » 1. nov. 1950: « Ecclesiae liturgia non 
gignit fidem, sed eam potius consequitur, ex eaque (fide), ut ex arbore fructus, 
sacri cultus ritus proferuntur n. (Munificentissimus Deus 1950. 1. Nov. AAS 


1950, 290 


b) Traditio. 
S. Augustinus contra monachos semipelagianos monasterii S. Cassiani Mas- 


siiae argumentatur e liturgicis orationibus, ut ostendat etiam initium conver 

sionis a Deo dari et sic pergit in sua argumentatione: a Non oraret Ecclesia, 
ut daretur infidelibus fides, nisi Deum crederet ef aversas ef adversas hominum 
ad se convertere voluntates, nec oraret Ecclesia, ut perseveraret in fide Christi, 
nisi crederet Dominum sic in potestate habere cor nostrum... » (De dono per- 
severant. c. 23. P.L. 45, 1031 s) — S. Thomas autem lapidari modo enuntiat: 
« Fides religionis est causa et principium » (In Boetium de Trinitate qu. 3, 
art. 2.. Haec sufficiunt, nam e his textibus: 


c) Ratio 


sic argumentatur. Operari sequitur esse, ergo et actus religionis conse- 
quuntur fidem, quae religionis causa est. Ratio clara est: cultus enim Deo tam- 
quam indeficienti principio exhibetur, est ergo agnitio maiestatis eius, atqui 
nihil potest agnosci, nisi prius cognoscatur. Cognitio autem Dei potissimum fit 
per fidem. 


d) Difficultas 


videtur moveri per celebre adagium attributum Coelestino papae I. (422- 
432., quod forsan tamen brevi post mortem eius a Prospero Aquitano apposi- 
tum est in « Indiculo seu praeteritorum Sedis Apostolicae episcoporum aucto- 
ritates » (P.L. 50, 535 et Denzinger nr. 139): o Legem credendi lex statuat sup- 
plicandi ». Auctor huius adagii sine dubio loquitur de precibus liturgicis quae 
in omni Ecclesia uniformiter celebrantur, uti videri potest e contextu: « Obse- 
crationum quoque sacerdotalium sacramenta respiciamus, quae ab Apostolis 
tradita in toto mundo atque in omni Ecclesia catholica uniformiter celebrantur, 
ut legem credendi lex statuat supplicandi. » 

Adagium hoc, etiamsi auctor eius non fuerit Coelestinus L, tamen verbum 
pontificium factum est, nam summi pontifices Sixtus V. (Immensa), Benedic- 
tus XIV., Pius IX. (Ineffabilis), Sanctus Pius X. (Inter pastoralis officii 1903). 
Pius XI. (Divini cultus 1928) et Pius XII. (Mediator Dei 1947.) adagium hoc 
tamquam suum agnoverunt. 

Difficultas inde movetur, quod potest etiam male intelligi, quod revera 
apud Modernistes contigit. Praecipue Georgius Tyrrell hoc fecit in libello suo 
(Lex orandi or prayer and creed, London 1904), dein a S. Sede in indicem 
posito. Modernisée enim, ut pedissequae agnosticismi, Deum incognoscibilem 
putantes religionem instinctum caecum praedicaverunt (Schleiermacher: Ge- 
fihlsrcligion), fidem affectum religiosum dixerunt. Fidei huius dogmata sunt 
mutationi obnoxia et praeprimis a cultu christiano creantur. Haec sententia a 
Pio X. proscripta est (Decr. Lamentabili 1907. prop. 40.42.49.) nam originalis 
sensus mutatus est a Modernistis. — Etiam nostris temporibus non defuerunt, 
(pii abusi sunt hoc adagio, Pius XII. enim allegat eorum « errorem atque falla- 
ciam, qui sibi sumpsere s. liturgiam, quasi quoddam experimentum existere 
veritatum ex fide retinendarum, quatenus nempe, si certa quaedam id genus 
doctrina per sacros liturgiae ritus pietatis ac sanctimoniae fructus dederit, eam 
ab Ecclesia comprobandam esse, si vero secus, reprobandam, unde effatum 
illud: Lex orandi, lex credendi » (MDei n. 45.). Difficultas rectae intelligentiae 
obstare videtur, at simplici distinctione solvitur: Lex orandi non est lex cre- 
dendi sensu ontologico, inquantum lex supplicandi produceret fidem: Conce- 
do — inquantum lex orandi demonstrat fidem seu sensu logico: Nego, hoc enim 
contradiceret tum auctoritati Ecclesiae, tum factis, liturgia enim est index evo- 

lutionis dogmatis et optimum medium divulgationis eius (M. Pinto, of. infra 
Litter. 1952). 


II. pars. Liturgia exprimit fidem. 


a) Vox Ecclesiae. 


Liturgia textibus suis exprimit fidem Ecclesiae: Hoc supponitur a Tri- 
dentino in decreto de justificatione: « Homo per actum  justificationis noviter 
creatus crescere debet in gratia justificante », quod primo probat per textus 
S. Scripturae, dein e liturgia: 5 Hoc vero iustitiae incrementum petit sancta 
Ecclesia, cum orat: Da nobis, Domine, fidei, spei et caritatis augmentum » 
(Doin. XIII. post Pentec — Sess. VI. cap. 10). Concilium ergo ambo argumen- 
ta affert ad documentandum doctrinae caput: e Scriptura et e S. Liturgia. — 
Pius XI. dicit fideles imo et « litterarum ipsos studiosos per liturgiam theologi- 
carum rerum notione imbui » (Divini cultus 1928. AAS 1929, p. 34.). 

Liturgia ritibus et rebus sacris quoque exprimit suam fidem, ut Sixtus V. 
edicit: « Ritus sacri magnam christiani populi eruditionem  veraeque fidei pro- 
testattonem continent » (« Immensa » 1588 .). 

Festis quoque exprimit Ecclesia fidem, ut Pius XI. affirmat: « In populo 
rebus fidei imbuendo longe plus habent efficacitatis annuae mysteriorum cele- 
britates, quam quaelibet vel gravissima ecclesiastici documenta magisterii, si- 
quidem haec in pauciores eruditioresque viros plerumque cadunt, illae univer- 
sos fideles percellunt et docent » (« Quas primas » 1925. AAS 1925, 603 .). 


b) Demonstratio 


fit via facti, quod liturgia revera exprimit fidem quam profitetur. Omnis 
cultus hoc facit natura sua; fidem polytheism! profitentur religiones pagani cultu 
suo publico; « aquarii », dein Manichaei, vinum illicitum esse putantes in obla- 
tione tantum aquam adhibebant, Adamitae autumantes se esse in statu inno- 
centiae, in conventibus suis nuditati 1indulserunt etc. 


1°. Quod textus liturgici non solum 13 dogmata, ut putabat D.M. Bouix 
|'raclatus de iure liturgico p. I. c. 7,4.), sed fere omnia probant et attestantur 
in liturgia, ut eg. Renaudin ostendit (Divus Thomas 1935, 51 s.) cuius attestationis 
vestigia usque hodie apparent. Sic v. gr. quod personam Christi attinet, conclusio 
orationum: «Per D.N.J.Ch. filium tuum, qui vivit et regnat cum Deo Patre in 
unitate Spiritus Sancti, (sicut) Deus per omnia saecula saeculorum » nova in- 
troducta est contra Arianos, dum hi retinebant conclusionem veterem (Per 
Christum D.N.). Veritatem dogmaticam de Spiritu Sancto, expressit primum 
liturgia wisigothica s. \ I. introducens in symbolum vocabulum 7 Filioque », 
quod dein per Galliam et Germaniam demum anno 1014 etiam in liturgiam. Ro- 
manam pervenit, quod factum see. Prosper Guéranger aequivalet dogmaticae 
definitioni. — Usus versiculi « Deus in adiutorium meum intende » initio officii 
introductus est, ut affirmet veritatem gratiae a pelagianis negatam. 


2'. Ritus sacri quoque exprimunt fidem professam. Sic genuflexio adora- 
tionem Deo debitam, signatio suiipsius fidem in SS. Trinitatem, expositio Ilo- 
tae in throno super altari fidem in realem et substantialem praesentiam 
Christi, imago Crucifixi fidem in redemptionem etc. 


3'. Festa sacra demum summopere exprimunt fidem. Quod luce clarius est 
iutoad duplicem cyclum liturgicum, natalittum et paschalem, quae fidem re- 

demptionis, incarnationis et glorificationis multiplicibus modis profitentur et 
exprimunt. Item alia festa hoc faciunt, ut SS. Trinitatis, Corporis Christi, quod 
totum dogma eucharisticum complectitur, SS. Cordis Jesu, praedicans nobis 
amorem ineffabilem Christi, Christi Regis, explanans nobis regnum suum; de- 
mum festa B.V. Mariae, e quibus duo, festa Immaculatae Conceptionis et As- 
sumptionis, maximas partes habuere etiam in dogmatizatione harum veritatum. 

Recte ergo concludimus cum S. Roberto Bellarmino, Ecclesiae doctore: 
« Aliquando ex vetustis caeremoniis melius persuadentur dogmata, quam mul- 
tis testimoniis » (De effectu sacram. 1.2. cap. 31.). 

Per se patet, quod nemo tam insipidus est ut affirmet, liturgiam solam suf- 
ficere ad veritates fidei demonstrandas; imo optime monet J. Weher, cultum 
publicum perdere de suo valore, si non inniteretur in solida doctrina dogmatica 
iam possessa (op. in Litt. cit. p. 109.). 


III. pars. S. Liturgia est locus theologicus excellens. 
a) Vox Ecclesiae. 


Cone. Oecumenicum Nicaenum Il. defendens cultum imaginum validissi- 
mum argumentum deprompsit e cultu continuo in tota Ecclesia, quia argumen- 
tum e S. Scriptura non habetur et etiam Patres ante iconoclasiam nimis ieiune 
de hac re locuti sunt. 


Sixti V. doctrinam iam audivimus. 


Alexander VII. ad liturgiam appellat: « Sane vetus est christifidelium erga 
B.V. Mariam pietas sentientium, eius animam... a macula peccati originalis 
praeservatam esse immunem atque in hoc sensu eius Conceptionis festivitatem 
solemni ritu colentium et celebrantium. » 


Pius IX. loquens in bulla dogmatica « Ineffabilis Deus » de Immaculata 
Conceptione B.M.V. edixit, quod « hanc doctrinam ipsa Ecclesia luculentissi- 
me significavit, cum eiusdem Virginis Conceptionem publico fidelium cultui ac 
venerationi proponere non dubitavit... quam (sc. doctrinam) Romana Ecclesia 
sibi fovendam tuendamque susceperit, atque omnino dignam, quae in sacra 
ipsa liturgia solemnioribusque precibus usurparetur. » 


Benedictus XV. « Sedis huius » 14. maii 1919: « Mirabili quadam conso- 
nantia a variis liturgis adversus haereses fides eruitur de fere singulis Eccle- 
siae catholicae dogmatibus, unde factum est, ut theologi in liturgiis uberrimum 
fontem theologicum agnoverint, ex quo Ecclesiae doctrina nobis abunde ma- 
nifestatur » (AAS 1920, 318.). 


Pius XII. « Mediator Dei »: « Summi Pontifices ac Concilia, cum ex Fon- 
tibus theologicis, quos vocant, haurirent, cx sacra etiam hac disciplina haud 
raro argumenta duxere ». Paulo inferius vero: « Liturgia, cum sit veritatum 


caelestium professio, quae supremo Ecclesiae magisterio subiicitur, argumenta 
ac testimonia suppeditare potest, non parvi quidem momenti, ad peculiare 
decernendum christianae doctrinae caput » (Mediator Dei n. 47.). Presse se- 
quens vestigia sui decessoris Pii IX. etiam Pius XII. in bulla sua dogmatica 
4 Munificentissimus Deus » post constatationem universi episcopatus consen- 
sus, ut primum argumentum  Traditionis sex argumenta liturgica affert (AAS 


2. - Rad6, Ench. Liturgicum. 

1950, 758-760) tamquam principalia, et postea tantum textus e SS. Patribus 
et theologis. 


b) Demonstratio. 


Ut omittamus S. Paires qui saepissime utuntur liturgia, tamquam testimo- 
nio, sufficit Doctorem Angelicum allegare (Oppenheim loco infra cit. p. 98- 
105.). Princeps theologorum quam plurime utitur textibus e Canone, Collectis, 
secretis, hymnis et antiphonis, responsorüs, quibus veritatem dogmaticam pe- 
remptorie probat. Sic e.gr. angelos esse in loco contra philosophorum commen- 
ta probat ex oratione completorii (« Angeli sancti habitantes in ea, nos in pace 
custodiant » I q. 52. a. 1.; quod Eucharistia per accidens remittere potest pec- 
catum mortale, probat ex oratione: « Sit hoc sacramentum ablutio scelerum » 
(III q. 79. a. 3). Oppenheim merito concludit Doctorem Angelicum de valore 
dogmatico argumentationis liturgicae plene sibi conscium fuisse ipsiusque lon- 
ge frequentiorem usum fecisse quam plerumque aestimari solet. 


c) E ratione theologica 


quoque optime demonstratur quod dictum est. Cultus publicus ab Eccle- 
sia exercitus dupliciter potest considerari. Primo ut est liturgia hodie vigens et 
ab Ecclesia approbata: hoc sensu liturgia non solum locus theologicus est, sed 
et regula fidei proxima. Ratio est, quod Ecclesia suum magisterium ordinarium 
non solum per magisterium verbi (catechisatio, praedicatio etc.), sed etiam per 
liturgiam vigentem exercet. — Secundo potest liturgia considerari inquantum 
est vetusta et obsoleta, i.e. ut sunt documenta antiqua liturgica, quae iam non 
sunt in usu. Hoc sensu liturgia potest esse pars traditionis et tunc haberi debet 
ut regula fidei remota, sicut omnis textus sacrae traditionis. Conditio eadem 
est ac penes haec alia Traditionis documenta: valent (testimonia liturgica), si 
constet Ecclesiam moraliter universam. aliquo. tempore admisisse aut profes- 
sam esse doctrinam tamquam certo pertinentem ad depositum fidei: impossi- 
bile enim esset, ut Ecclesia universa erret (Oppenheim p. 75.). — In utroque 
casu doctrina professa in S. Liturgia non solum Ecclesiae docentis est, sed 
etiam Ecclesiae discentis, aliis verbis: non solum Ecclesiae orare facientis, sed 
etiam orantis. Sic vcrificatur effatum S. Paulini. « Ab omnium fidelium ore 


pendcamus, quia in omnem fidelem Spiritus Sanctus spirat » (Ep. IV. cit. 


à 
Renaudin.). 


d) Difficultatibus satisfit. 


Difficultas I. Cur Melchior Canus non affert intra locos theologicos litur- 
giam? Ipse est fundator ct princeps theologiae fundamentalis (1509-1560). — 
Respondemus, etsi decem locos theologicos enumeret Canus «tamquam do- 
miciia omnium argumentorum theologicorum », hi tamen in duas classes re- 
duci possunt: auctoritatis et rationis. In theologia prima est auctoritas, ibi enu- 
merat « auctoritatem » Ecclesiae catholicae, conciliorum, Ecclesiae Romanae, 
ibi affert « auctoritatem » Scripturae et Traditionis, ad quam per se pertinent 
Sancti veteres, ct theologi. Secundo « rationis » testimonia enumerat: Ratio- 
nem naturalem, philosophos et humanam historiam. lamvero nos iam ostendi- 
mus, liturgiam pertinere ad traditionem et ad auctoritatem Ecclesiae docentis. 
— Ceterum ipse Canus dicit: « Locorum theologicorum elenchum denario qui- 
dem nos numero complectimur, non ignari futuros aliq^uos, qui eosdem hos lo- 

cos in minorem numerum redigant, alios qui velint etiam esse maiorem » (Do 

locis theologicis lib. 1. cap. 3.))) Opus hoc posthumum est, apparuit Salmanti- 
cae 1563. 


Difficultas Il. Aliquando in liturgia inveniuntur errores dogmatici. E.gr. 
sunt manuscript!, imo et impressi libri liturgici, ubi in rubrica affirmatur, feria 
VI. in parasceve per immixtionem hostiae consecratae vinum fieri consecratum 
(cf. M. Andrieu, Immixtio et consecratio, Paris 1924.), quae rubrica in manu- 
scriptis Ilungaricis usque ad saec. XVI. legi potest — item in pontificalibus 
libris invenitur in rubrica, characterem imprimi in traditione patenae et cali- 
cis — in Breviario Romano legebatur aliquando lectio e Ps. Hieronymo, ubi 
dicebatur, nihil nos certi scire de assumptione corporis B. Mariae Virginis. Li- 
turgia ergo videtur non posse esse locus theologicus. — Respondetur distinc- 
tione: Liturgia, inquantum obiectum eius adhuc in ambiguo versatur, aliquan- 
do non est locus theologicus, et partim errare potest (i.e. in aliquibus libris, per 
aliquod tempus): Concedo. Inquantum universaliter aliquid ab ea praedicatur, 
ita ut obiectum eius fixum et ratum apparet: Nego. Nam Pius IX. dixit: « Quo- 
niam quae ad cultum pertinent, intimo plane vinculo cum eiusdem obiecto 
conserta sunt, neque rata et fixa manere possunt, si illud anceps sit et in am- 
biguo versetur » (Ineffabilis Deus). 


Difficultas III. In liturgia evidenter continentur errores historici, ergo non 
potest esse locus theologicus. Resp. Inquantum agitur de textu qui relationem 
tantum externam et non necessariam habet ad fidem, ut contingit in factis his- 
toricis relatis a liturgia: Concedo, nam errores possunt esse, et liturgia fidem 
in Deum et Sanctos vult exprimere, non autem asserere facta historica ut vera. 
Inquantum textus internam et necessariam habet relationem ad fidem ef receptus 
est in universa Ecclesia: Nego. — Sic debent facta historica diiudicari: possunt 
esse errores in eis, vel facta incerta. E.gr. translatio domus Lauretanae, ideo 
quia festum habet, non debet esse factum historicum (10. Decembris): inculca- 
tur tantum cultus domus et familiae Nazaretanae, qui iam relationem habet ad 
fidem internam et nihil refert, utrum domus Lauretana identica sit cum Naza- 
retana, et, si identica esset, utrum per angelos vel homines translata sit. Simi- 
liter cultus S. Catherinae ut rectus haberi debet; num corpus S. martyris et vir- 
ginis per angelos in Montem Sinai delata sit, iam nihil refert ad hoc, etsi in 
collecta festi hoc dicatur (25. Novembris). « Fides divina innititur revelationi 
Apostolis et prophetis factae, qui canonicos libros scripserunt, non autem reve- 
lationi, si qua fuit aliquibus doctoribus facta », dicit S. Thomas (I q. 1. a. 8. ad 
2.). Ut Immaculata Conceptio credatur, hoc ideo fit, quia in revelatione divina 
cum Apostolis terminata implicite continetur. Huius fidei documentum est li- 
turgia ut locus theologicus eximius, quia hoc festum colebat, ut Pius IX. dixit, 
sed non ideo creditur, quia Sanctae Bernadettae apparuit, etsi hoc factum histo- 
ricum verum sit. Tamen non ideo credimus Immaculatam Conceptionem, etsi 
liturgia hoc factum historicum in II. nocturno enarrat et etiam festum proprium 
in eius memoriam celebrat (11. Februarii): hoc factum historicum non est lo- 
cus theologicus, etsi liturgia id continet. E facto historico huius apparitionis 
Lapurdicensis tantum certitudinem naturalem sumimus, et est, sicuti fons mi- 
racula inde iam per nonaginta annos ibidem patrans, obsignatio naturalis no- 
strae fidei, quae revelationi divinae innititur. 

C) De iure ordinante cultum publicum. 
|l. De fundamento huius turis. 


a) Ecclesiae competere ius ordinandi sacra Mediator Dei sic probat: 


l^ «Sacra liturgia. Ecclesiae nomine absolvitur, idcirco eius ordinatio, 
moderatio ac forma ab Ecclesiae auctoritate non pendere non potest » (n. 43.). 
Uti vidimus, ex entitate ontologica cultus publici, ie. liturgiae sequitur hoc 


ius liturgicum Ecclesiae. 


2^. «S. liturgia cum iis doctrinae principiis arctissime coniungitur, quae 
ab Ecclesia ut certissimae veritatis capita proponuntur » (n. 44.) — Argumen- 
tum hoc dogmaticum est: cum liturgia exprimat fidem, quam consequitur, ideo 
ab Ecclesia debet moderari, ne falso exprimat fidem, vel modo haeretico, ut 
decursu temporis pluries factum est. 


3° e Nullo non tempore Ecclesiastica hierarchia hoc in rebus liturgicis iure 
usa est, divinum instruendo ordinandoque cultum, eumque novo semper ad 
Dei gloriam christianorumque profectum, splendore ac decore ditando (n. 48.). 
/Ugumentum hoc historicum est. 


4° Lex ordinans cultum publicum definitur ea lex quae omnes actus 
cultus publici aliquo modo ordinat. Uti nos sumimus materiam theologiae sa- 
cramentalis, lex ordinans cultum publicum non est lex mere liturgica, quae 
strictius comprehenditur, nam est solummodo « lex quae sacros ritus et caeri- 
monias directe et immediate ordinat » (Oppenheim, op. infra cit. p. 5.). Lex 
cultualis ergo latius patet, quam lex liturgica, quae tantum modum respicit 
actionis etc. cultualis, lex autem cultualis determinat etiam essentiam horum 
actuum, e.gr. locum et tempus et sic porro. Lex ergo liturgica est pars legis cul- 
tualis, v. aliis verbis: lex cultualis potest quidem, sed forsitan minus recte, lex 
liturgica sensu latiore vocari. 


b) Sufficit ergo si tantum legem liturgicam prae oculos habeamus, nam lex 
cultualis eadem est, ac ceterae leges Ecclesiae. Lex liturgica stricte sumpta est 


ea, quae 

1° sacros ritus respicit. « Ritus est certus quidam complexus actionum 
ac verborum quae sub uno respectu comprehenduntur » (Oppenheim p. 4L), 
vel sec. Tridentinum a legitima ratio peragendi externe functiones sacras » et 
vocatur etiam « ordo », si sensu stricto sumatur. Sic loquimur de ritibus Mis- 
sae (« ordo Missae »), baptismi (« ordo baptismi parvulorum ») etc. — Sensu 
latiore ritus est complexus actionum et verborum qui particularitates respicit, 
quae in aliqua ecclesia particulari (e.gr. medio aevo Agriensi, cf. « Ordinarium 
Agriensem », vel Parisiensi), vel in aliqua communitate (e.gr. in ordine Prae- 
dicatorum), vel in aliqua provincia vigebant vel vigent (e.gr. ritus ambrosianus 
etc.).— Sensu latissimo ritus est totus complexus cultus divini, i.e. actiones omnes 
et verba omnia pertinentia ad modum peragendi cultum publicum. — Ritus « sa- 
cer » vocatur ut indicet complexum actionum et verborum, quae in cultu divi- 
no publico adhibentur, nam habetur etiam ritus profanus, e.gr. leges urbani- 
tatis. 


2? Lex liturgica ordinat « caeremonias » sacras. Caeremonia etymologice 
derivatur a Graeco « kairimonia n, ubi « kairios » significat a rectum locum, 
tempus, mensuram servans » (« kairos » substantivum — recta mensura, tem- 
pus, locus), « monia » derivari potest e vocabulo « moné », quod « mansionem » 
significat. « Kairimonia » ergo est « mansio in servanda rectitudine ». Etymo- 
logia e lingua latina derivata « Cereris munia » (funzione in onore di Cerere), 
vel Ceri (cerus est « Deus n lingua archaica) cum suffixo « monia » (Righetti 
I, 14.) minus recta videtur. — Caeremonia definitur a Tridentino « formae exte- 
riores cultus divini, res vel actiones ab Ecclesia praescriptae, quae sive ex natu- 
ra rei, sive ex intentione Ecclesiae symbolice aliquid spirituale significant » 
(Sess. XXII. cap. 5.). Caeremonia ergo est e.gr. genufiexio in contestationem re- 
verentiae, cera sacra ad illuminationem, augendam pompam et symbolice fidem 
significandam, et in eo differt a ritu, quod hic complexus actionum (caeremo- 
niarum) et verborum (textuum) est. Caeremonia ergo est pars rituum. 


3? Lex liturgica ordinat « directe » actiones et verba, ie. ritum et cae- 
remoniam, quae ordinatio est actio legis in ipsam actionem liturgicam. Lex 
cultualis autem plus facit non solum modum, formam exteriorem, sed etiam 
circumstantias harum actionum et verborum respicit, de attentione, intentione, 
de qualitatibus ministri et subiecti (e.gr. minister extraordinarius baptismi, fe- 
mina Missae inservire nequit), de loco (Missa sub divo, in navi, in domo), de 
tempore (missa pomeridiana, ante auroram), de lingua, qua peragitur liturgia. 
Haec omnia actionem liturgicam indirecte respiciunt. 


4? Lex liturgica « immediate » ordinat sacros ritus. Sunt enim quaedam 
leges poenales et disciplinares, quae nec indirecte, nec immediate attingunt 
actionem liturgicam, sed tantum mediate. Mediate ideo dicuntur ordinare li- 
turgiam, quia his legibus peractis et observatis oritur possibilitas recte pera- 
gendi actionem liturgicam. Tales sunt leges de beatificatione et canonizatione 
Sanctorum, de reliquiis, leges de irregularitate sacerdotum, de habilitate eorum 
etc.: s; hae leges observantur, recte potest coli aliquis Sanctus, venerari potest 
reliquia per processionem, sacerdos rite et iuxta casum etiam valide potest 
fungi. 

2. De fontibus legis cultum ordinantis. 
Fontes ubi leges cultuales, praesertim leges mere liturgicae promanant et 
ubi continentur, sunt septem. 


99 I. EUCHOLOGIA. 
a) Decreta Summi Pontificis. 


Nunc temporis « uni Summo Pontifici ins est quemlibet de cultu divino 
agendo morem recognoscere ac statuere, novos inducere ac probare ritus, cos- 
que etiam immutare, quos quidem immutandos indicaverit n (MDei n. 57.). Hoc 
loco tractamus de documentis Papae, quae immediate ab ipso, non a sua Curia 
emanant, de quibus tertio loco (c. agemus. Decreta haec sequentia sunt. 


1° Constitutiones Apostolicae sunt leges aut ordinationes immediate a 
summo Pontifice editae, citantur primis verbis initialibus et pro tota Ecclesia 
promulgantur. Vox « constitutio n significat in iure Romano legem ab ipso im- 
peratore promanatam. Sic praescribuntur res liturgicae maioris momenti a Sum- 
mis Pontificibus, e.gr. die 14. iuli 1570 Missale Romanum per constitutionem 
apostolicam «Quam primum tempore n; nov. 1. 1911 «Divino afflatu» 


novum 
Breviarium Romanum, per quas emanavit voluntas Summi Pontificis. 


2° Motu proprio vocatur documentum pontificium, quod sponte editum 
esse demonstratur sub forma simplicis decreti, etsi aliquoties maximi momenti 
sit, ut quoad liturgicam contigit, quando Sanctus Pius X. edidit Motu proprio 
« Inter pastoralis sollicitudines officii » nov. 22. 1903. de musica sacra. 


3° Bullae Apostolicae nomen habent a sigillo plumbeo bulla vocato, his 
litteris appenso, quibus expediuntur negotia maioris momenti. Talibus bullis 
eduntur definitiones dogmaticae, ut « Ineffabilis Deus » 1870. Pii IX et « Mu- 
nificentissimus Deus » Pii XII. nov. 1. 1950, et canonizationes Sanctorum. 


4^ Litterae Encyclicae vocantur documenta quibus Summus Pontifex 
mentem suam exponit quoad capita doctrinae summi momenti, vel veras leges 
condit, ut factum est Encyclica « Mediator Dei » 20. nov. 1947 de s. liturgia. 


5? Breve vocatur littera Apostolica minus sollemnis quam bulla, propter 


brevitatem sic vocata (inde germanicum « Brief »), et habent sigillum in cera 
rubra sub annulo piscatoris. 


6? Littera apostolica vel pontificia nuncupatur documentum, ubi Papa 
hortamina dat vel instructiones. Plerumque verae epistolae sunt, interdum ad 
universum clerum diriguntur, ut e.g. Littera verbis « Menti nostrae » incipiens 
quae adhortatio est ad clerum universalem de sanctitate sacerdotalis vitae pro- 
movenda, data 23. sept. 1950. per Pium XII. 

Inquantum omnibus his documentis pontificiis doctrinae capita diluciden- 
tur, patet, has enucleationcs theoreticas obligatorias esse obligatione saltem 
disciplinari, imo in Encyclica « Humani generis » Pius XII. hanc obligationem 
latius extendit. Quod praescripta in iis contenta attinet, clarum est, has esse 
veras leges, quod maxime c textu ipsorum apparet, (cf. verba: « Mandamus... 
vi sanctae obedientiae... ex plenitudine potestatis Apostolicae»). 


b) Codex luris Canonici. 


1° CIC inde a die 19. maii 1918 universam Ecclesiam Latinam obligans 
continet permultas leges cultuales, i.e. Sacramentorum administrationem, Missae 
et officii divini celebrationem respicientes. Quod leges attinet mere liturgicas, 
c.m 2 praescribit: « Codex plerumque nihil decernit de ritibus et caeremoniis, 

quas liturgici libri, ab Ecclesia Latina probati, servandas praecipiunt in cele- 
bratione sacrosancti Missae sacrificii, in. administratione Sacramentorum et sa- 
cramentalium, aliisque sacris peragendis. Quare omnes liturgicae leges vim suam 
retinent, nisi earum aliqua in Codice expresse corrigatur. » 


2° Ut recte monet M. Conte a Coronata (Institutiones luris Canonici 
I, 4. cd. Taurini 1950, 3-4 p.), « ad expressam correctionem non requiritur, ut 
Codex dicat se legem aliquam liturgicam corrigere, sufficit, ut clare aliquid 
statuat, contra leges liturgicas ». Exempli instar videtur can, 947. §.2.: 0 Unc- 
tio renum semper omittatur » et $. 3: « Unctio pedum ex qualibet causa omitti 
potest », vel can 776: « In domibus privatis baptismus sollemnis administrari 
non debet, nisi hisce in adiunctis », etsi libri liturgici baptismum semper in 
ecclesia conferri supponant. Novis editionibus typicis Ritualis Romani anno 
1925 et 1952 editis omnes dispositiones legislativae Codicis iam assumptae sunt 
in rubricas Ritualis Romani. 


3? Per se patet, quod leges et normae generales Codicis etiam pro iure 
liturgico valent, ut e.gr. supputatio temporis, normae de consuetudine, de res- 
criptis, de privilegiis etc. 


c) Decreta Curiae Romanae. 


Curia Romana vocatur « complexus personarum moralium, quibus Roma- 
nus Pontifex utitur in exercitio suae supremae iurisdictionis » (M. Conte a Co- 
ronata p. 390 s.) et constat Congregationibus, Tribunalibus et Officiis. Nunc 
agitur de iis, quae in tota materia Theologiae Sacramentalis competentiam 
habent. 

Prima quoad materiam nostram procul dubio est S. Congregatio Rituum 
instituta a Sixto V. 12. jan. 1588 (« Immensa aeterni Dei »). Hac constitutione 
apostolica Summus Pontifex congregationes ordinavit et quatuor novas condi- 
dit (Congregationem Consistorii — Signaturam gratiae — Typographiam Vati- 
canam — et Rituum). Dein huc spectant adhuc Congregatio S. Officii, a Pau- 
lo III. anno 1542 fundata, dein S. Congregatio Concilii a Pio IV. anno 1564 
instituta et Congregatio de disciplina Sacramentorum a Sancto Pio X, anno 
1908 condita, demum e Tribunalibus Sacra Poenitentiaria iam inde a saec. XV. 
exsistens. 


1° De competentia S. Congregationis Rituum. Haec S. Congregatio erec- 
ta est sec. Sixtum V., « cupientes filiorum Ecclesiae pietatem et divinum cul- 
tum sacris ritibus et caeremoniis conservandis instaurandisque magis augere... » 
uti cura huius caetus assignabatur, « ut veteres ritus ubivis locorum a quibus- 
vis personis diligenter observentur... ut caeremoniae, si exoleverint, restituantur, 
si depravatae fuerint, reformentur... ut libros de s. ritibus et caeremoniis, in 
primis pontificale, rituale, cacremoniale prout opus fuerit reforment et emen- 
dent, .. ut officia divina de Sanctis patronis examinent et nobis prius consultis 
concedant. » Congregationem hanc Sanctus Pius X. anno 1908. 3. iul. è Sapien- 
ti consilio ») modificavit, quod iterum fecit anno 1914; Pius vero XI. anno 1930 
sectionem historicam ei adiunxit ad providendum de quaestionibus liturgico- 
historicis, ut formae rituales evolvantur sano spiritu traditionum. 


Hodie ad S. Congregationem Rituum pertinet: 

a. Deatificatio et canonizatio Sanctorum, 

b. Questiones de reliquiis, 

c. «lus vivendi et statuendi ea omnia, quae sacros ritus et caeremonias 
Ecclesiae Latinae proxime spectant » (can. 253.). Plura de hoc iure vide infra 3°. 


2? De decretis S. Congregationis Rituum. Decreta a hac S. Congrega- 
tione emanantia dividi possunt secundum varios respectus. 


a. Respectu extensionis sunt decreta generalia et particularia. Generalia 
ubique terrarum obligant ritum Latinum, particularia tantum ecclesiam (dioe- 
ccsim, vel metropoliam) particularem. Decretum generale cognosci potest vel 
ex inscriptione (« Urbis et orbis, Decretum generale, Plurium dioecesium, De- 
cretum »); vel ex toto contextu etsi particulari ecclesiae directum sit, responsio 
tunc datur toti Ecclesiae, nam decretum declarat aliquam legem liturgicam. 
Decreta (vere, vel apparenter) particularia inscriptionem portant nomen dioe- 
cesis, ordinis religiosi, vel nationis (« Strigon. [iensis causa], Aquisgranensis, 
Argentoratensis, Galliae, Ordinis Fratrum Minorum »). 


b. Respectu obiecti decreta possunt esse: decreta gratiae, quibus alicui 
conceditur privilegium (e.gr. ecclesia declaratur basilica minor) — decretum 
exsecutorium, quo instructiones dantur — decretum interpretatorium, quo lex 
aliqua liturgica authentice interpretatur. Haec interpretatio potest esse mere 
declarativa, quando casus planus est, et quaestio tantum ex nimia anxietate 
prodivit; dein potest esse comprehensiva, quando rem vere dubiam dirimit; 
demum potest esse interpretatio extensiva, quando aliquam legem ultra sensum 
strictum verborum interpretatur. 


c. Respectu obligationis decreta dividuntur in decreta praeceptiva, quae 
ut leges liturgicae obligatoriae habenda sunt, et cognoscuntur e verbis et te- 
nore decreti (« statuit, ordinavit, mandat, prohibet, interdicit n), dein possunt 
esse decreta directive, quae tantum commendant, suadent aliquid (verbis « lau- 
dabiliter servatur, convenit »). Decreta obligatoria « habent eandem auctori- 
tatem, ac si immediate ab ipso Summo Pontifice emanarent « (Decr. 2916). De- 
creta particularia obligant subiectum, ad quod diriguntur, decreta generalia 
totam Ecclesiam; ut aliae leges, etiam haec decreta a die promulgationis in 


Actis Apostolicae Sedis expletis tribus mensibus vim obtinent legis universalis 
(can. 9.). 


d. Decreta praesertim interpretatoria extant in unum collecta. Prima 
(ditio authentica prodiit cura Aloysii Gardellini anno 1807-1819. Secunda et 
nova nunc solum authentica collectio prodire incepit anno 1898, septem tomos 
comprehendit continens decreta ab 1588-1926; 1947 prodiit supplementum 
privatae auctoritatis. « Collectio decretorum ad s. liturgiam spectantium ab 
anno 1927-1946 », Romae (Edizioni Liturgiche) 1947. 


3° Causae ad varias Congregationes pertinentes sunt sequentes. 


Ad S. Congregationem Rituum pertinent : 

Calendariorum particularium approbatio vol reformatio — 

OtEciorum et Missarum SS. patronorum concessio, evectio, suppressio — item 

ritus liturgici eorumvc mutationes — 

responsiones dare authenticas in rebus liturgicis — 

facultates habet dispensandi ordinarias (80), quas concedere potest ex officio et 

extraordinarias (62), quas tanturn cum approbatione Papae concedere potest — 
variarum benedictionum concessio (e. gr. bened eendi et reconciliandi ecclesias, con- 
secrandi altaria cum formula breviore, concedere usum pontificalium) 
approbatio novarum editionum librorum liturgicorum, vel librorum liturgicorum parti- 
cularium (e. gr. « Appendix ad Rituale Romanum ») et in iis concedere parti- 
cularem usum linguae vulgaris. 

Ad S. Congregationem S. Officii pertinent: 

omnia circa ieiunium sacramentalc pro sacerdotibus. 

Ad Congregationem de disciplina Sacramentorum pertinent: 

facultas erigendi oratoria privata — 

asservandi Sacramentum in loco iure vetito — 

celebrandi in navi, sub divo, ante auroram, vespere, caecutientibus, bis vel ter in die — 

ordinationes extra tempora 

dispensatio circa ieiunium sacramentale pro laicis — 

dirimere dubia circa valorem Sacramentorum. 

Ad Congregationem Concilii pertinent: 

facultas anticipandi officium divinum — 

dispensandi vel commutandi breviarium — 

dirimere quaestiones de Missarum stipendiis — 

dirimere causas praecedentiae. 

FORMULA scribendi ad has Congregationes: q Beatissime Pater! N. N. sacerdos 
(Episcopus) dioecesis N. in Hungaria, ad pedes Sanctitatis Vestrae humillime provo- 
lutus petit... Et Deus etc. Litterae benignissime dirigantur ad me: N.N. in N. Ad 
S. Congregationem... Roma, Palazzo dellc Congrcgazioni ». 


d) Rubricae librorum liturgicorum. 


Rubrica definitur lex liturgicis libris inserta ritus ordinans. Litteris rubris 
scribebantur medio aevo in iure tum Romano, tum canonico tituli legum et 
breve compendium legis sequentis. Inde a saec. XII, autem in libris liturgicis 
manu scriptis semper augebatur numerus praeceptorum ritualium, quae intra 
textus, vel ante eos minio (rubro colore) scribebantur, ideo « rubricae » (sc. 
scripturae) per excellentiam leges liturgicae nuncupari coeperunt. 


Divisio rubricarum habetur 1? ratione loci, ubi legitur et sic distingui- 
tur rubrica generalis, quae initio alicuius libri generalia praecepta continent 
(e.gr. in limine Missalis, Breviarii), et specialis quae ante functionem, vel festum 
quoddam particulare praeceptum continet (e.gr. ante benedictionem candela- 
rum, sabbatum sanctum). — 2? Ratione obiecti dantur rubricae essentiales, 
quae essentiam actionis respiciunt, i.e. sine quibus actio invalida esset, sive de 
sacrificio Missae, vel Sacramentis, sive de Sacramentalibus agatur. Possunt esse 
accidentales, sine quarum observantia actio tantum illicita evaderet. Rubrica 
praescribens materiam et formam sacramentorum ef sacramentalium essentia- 
lis est, rubrica quae tantum effectus ab Ecclesia intentos producit, ut exor- 
cismi, olei catechumenorum usus in baptismo, accidentalis est. — 3^ Ratione 
obligationis existant rubricae directivae, quae suadent vel permittunt aliquid 
(sequentia ad arbitrium sacerdotis, an unam vel tres Missas vult celebrare; vel 
si ex contextu videri potest, obligationem tantum directivam adesse), et prae- 
ceptivae, quae in conscientia obligant. Pronum est rubricas essentiales omnes 
esse praeceptivas: nam Ecclesia non vult, ut sacramenta ef sacramentalia fru- 
strentur suo effectu. Quod attinet rubricas accidentales, si non sunt certe direc- 
tivae, etiam hae preccptivae sunt. Gravitas obligationis edicitur thesi: 


THESIS. Rubricae praeceptivae tum essentiales, tum accidentales obligant in 
genere suo sub gravi. Theologice certum. 

D Vox Ecclesiae. Trid. sess. VII. can. 13: « S.q.d., receptos et approbatos 
Ecclesiae catholicae ritus in solemni sacramentorum administratione adhiberi 
consuetos aut contemni, aut sine peccato a ministris pro libito suo omitti aut in 
novos alios per quemcunque ecclesiarum pastorem mutari posse: an. sit» 
iDenz. 856.. Atqui rituum praescripto habetur in rubricis, ergo de iis valet 
dictum Concilii. 

Quod sub gravi obligant etiam e documentis pontificis erui potest. S. Pius V. 
Const, apost. «Quo primum» (1507) de Missali Romano: «Mandamus ac 
stricte praecipimus, ut Missam iuxta ritum, modum ac nonnam quo per missale 
hoc a Nobis nunc traditur, decantent ac legant » — quod evidenter secumfert 
gravem obligationem rubricarum. Idem pontifex 1568 praescripsit, quando Bre- 
viarium Romanum edidit, quod nemo, « nisi has sola formula satisfacere » po- 

fest: atqui, qui non satisfacit recitationi, graviter peccat, ergo etiam qui non 
forma a rubricis tunc novis praescripta persolvebat breviarium. — S. Pius X. 
anno 1911. (« Divino afflatu ») « omnino » interdixit usum veteris psalterii et 
adiunxit « sciant se tam gravi non satisfacturos esse officio, « atqui ordo novus 
psalterii rubricis regebatur. 


2^ E consensu theologorum probatur thesis, nam omnes sic opinantur, quo- 
rum sententia a Benedicto XIV. sic potest comprehendi: « Ipsa communis om- 
nium sententia docet, rubricas esse leges praeceptivas, quae obligant sub mor- 
tali ex genere suo » (De sacrificio Missae 1. III. c. 13. nr. 3). 


3° Ratione probatur: Omnes leges Ecclesiae obligant in conscientia, nisi ali- 
ter dicatur (e.gr. quaedam constitutiones religiosorum, rubricae vel decreta di- 
rectiva). Atqui rubricae leges sunt Ecclesiae, quod clarum est e can. 2. CIC, ubi 
' liturgicae leges » declarantur, inter quas evidenter rubricae numerantur. 


4' Peccata haec possunt esse omissionis, quando aliquid omittitur, gravitas 
dependet a quantitate et qualitate omissionis. Sic e.gr. secundum moralistas 
quinque nomina ex Canone iam materiam gravem constituunt; omittere « Cre- 
do» veniale non excedit; in officio divino materia unius horae iam sub gravi 
obligat. Similiter indicandum de actionibus, quantum et (piale est, quod omitta- 
tur; omittere e.gr. trinam ablutionem sub forma crucis certo grave esset, etsi 
baptismus validus sit. — Dein sunt mutationes rituum, quando aliquis novos 
induceret ritus, ergo sive actiones sive verba, gravitas eodem modo ponderari 
debet. — Demum sunt peccata contemptus., si ex vero interno contemptu pro- 
cedant. tunc semper sunt gravia. 


e) Potestas Ordinarii. 


| Ordinarii locorum possunt leges ferre, et leges eorum seu decreta non 
indigent, ut a Romano Pontifice approbantur, sed statim obligare incipiunt a 
promulgatione, nisi aliud in ipsis caveatur (can. 335.). Quoad res cultuales ct ri- 
tuales ordinarii nullam habent legislativam potestatem, ergo non possunt nec 
minimum ritum omittendum vel mutandum praecipere, vel linguae usum vulga- 
ns introducere, nec authentice possunt interpretari leges supradictas, sicut nec 
alas leges ecclesiasticas. Sic iuxta Deer. gcn. S. Congr. Rituum 2621: « Ne- 
queunt nibricas authentice interpretari » et Mediator Dei (« uni Summo Pon- 


tifici ius est... »). 
Ordinarii ergo circa liturgiam sequentia possunt et debent facere: 

2? [us et officium est vigilare diligenter a ut sacrorum canonum praescrip- 
ta de divino cultu sedulo observentur » (can. 1261. et Mediator Dei, quae etiam 
sic: « S. Liturgiae ordinatio ab eius [Apost. Sedis] consilio ac nutu omnino 
pendet » n. 59. cf. n. 64). 


Haec vigilantia see. encyclicam extenditur ad has causas: 


a. « Temerarius eorum ausus omnino reprobandus est, qui novas delibe- 
rato consilio liturgicas consuetudines invehant, vel obsoletos iam ritus revivi- 
scere iubeant, qui cum vigentibus legibus ac rubricis non concordent » (MDei 
n. 58.) Idem inculcat Commonitio S. Officii. 14. feb. 1958. 


b. Patriae linguae usus à unius Apostolicae Sedis est concedere, atque 
adeo ea inconsulta atque non approbante, nihil prorsus hoc in genere fieri fas 
est » (n. 59). 


c. « Neve cuilibet etsi sacerdoti liceat arbitrio suo sacris aedibus quasi 
experimenti causa uti » (n. 108.). 


3° Ad hoc negotium melius exsequendum Mediator Dei hoc consilium dat: 
«In singulis dioecesibus, quemadmodum Consilium habetur sacris musicis et 
artibus tutandis, sic Consilium quoque ad liturgicum promovendum aposlola- 
tum constituatur, ut vigilanti cura vestra (Episcoporum), diligenter omnia ex 
Apostolicae Sedis praescriptionibus eveniant» (n. 108.). — Secundum Sum- 
mum Pontificem ergo non sufficit mera vigilantia, sed insuper requiritur etiam 
promotio apostolatus liturgici (qui prius minus recte vocabatur « motio liturgi- 
ca »). Scopus huius apostolatus est: « Venerabiles Fratres, .. in Dioecesi Vestra 
modum rationemque quibus populus liturgicam actionem participet, moderari 
atque ordinare velitis » (MDei ibid.). 


4° CIC can. 1244: « Dies festos, itemque dies abstinentiae et ieiunii uni- 
versae Ecclesiae communes constituere, transferre, abolere unius est supremae 
ecclesiasticae auctoritatis. Ordinarii locorum peculiares suis dioecesibus seu 
locis dies festos, aut dies abstinentiae et ieiunii possunt per modum tantum 
actus indicere. » — Concilium Tridentinum solum ius reliquit Episcopis insti- 
tuendi nova festa pro suis dioecesibus: « Dies etiam festos quos in dioecesi sua 
servandos idem Episcopus praeceperit, ab exemptis omnibus etiam regularibus 
serventur » (Sess. XXV. cap. 12). — Urbanus VIII. ius quidem intactum relin- 
quendo, suasit Ordinarius, « ut ad ecclesiasticam ubique servandam aequalita- 
tem de cetero perpetuis futuris temporibus ab indictione sub praecepto novo- 
rum festorum studeant abstinere ». Nunc autem C/C tantum per modum actus 
hoc ius concedit, quo permittitur aliquando festum quoddam, vel ieiunium de 
praecepto observare; consultum esset, aliquoties etiam hoc iure uti. 


f) Decreta Conciliorum. 


Decreta Conciliorum distinguuntur a canonibus: Canones sunt decisiones 
doctrinales, decreta sunt praescriptiones disciplinares. 


1° Decreta Conciliorum oecumenicorum sine dubio habent valorem legis- 
latvum, si «a Romano Pontifice fuerint confirmata et eius iussu promulgata » 
(CIC can. 227.). Sic Concilium oecumenicum Lateranense IV. (1215) praescrip- 

sit communionem paschalem et semel in anno confessionem suorum peccato- 
rum, Tridentinum permultas habet praescriptiones quoad Sacramenta et ritus. 
Decreta autem e.gr. Concilii Basileensis, postquam haec synodus schismatica 
evasit, nullam habent vim obligatoriam. 


2 Decreta Conciliorum particularium a. tunc tantum habent vim obliga- 
toram, quando habetur v.gr. concilium provinciale sub praesidio metropolitae, 
si legitime promulgata fuerint, sed non possunt promulgari, nisi « a Sacra Con- 
gregatione Concilii expensa et recognita fuerint n (Can. 291. $ 1). Tali modo 
possunt etiam praescripta particularia cultualia vel mere ritualia edi. — b. Sy- 
nodi dioecesanae quidem non indigent approbatione Sanctae Sedis (can. 362.), 
quia « unicus est in Synodo legislator Episcopus, ceteris tantum votum consul- 
tivum habentibus ». Sed cum Ordinarius nullum ius legislativum liturgicum 
habeat, nec Synodus habet. 


g) Consuetudo. 


Quod leges cultuales et inter eas leges mere liturgicas attinet, consuetudo 
maximum valorem habet. Obligatio e.gr. divini officii recitandi. per consuetu- 
dinem orta est, variae formae cultus divini per consuetudinem evolvebantur. 
Ideo iam Tertullianus dixit: a Traditio tibi praetendetur auctrix, consuetudo 
confirmatrix, et fides observatrix » (De corona militis 4, P.L. 2, 99.). S. Augusti- 
nus: «In his rebus, de quibus nihil certi statuit divina Scriptura, mos populi 
Dei, et instituta maiorum pro lege tenenda sunt. Et sicut praevaricatores le- 
gum divinarum, ita contemptores consuetudinum ecclesiasticarum | coércendi 
sunt » (Ep. 36.). 

Consuetudines distinguuntur sic: 


1°. Consuetudines iuxta legem. Ut in cetero iurc canonico, sic et in legi- 
bus liturgicis habentur consuetudines « legitimae n (can. 346.) seu « proba- 
tae * (can. 463. 1), vel « recepti mores regionum o (can. 1067.). CIC ergo plu- 
ries agnoscit consuetudines exsistere legitimas, et etiam in nostra materia tales 
ostendi possunt. Patronorum e. gr. privilegia valent, « si ita ferant legitimae lo- 
corum consuetudines » (can. 1455. $. 3.5; processiones possunt esse, quae « fiunt 
ad normam librorum liturgicorum, vel consuetudinum ecclesiarum n (can. 1290. 
$ 20; « campana benedicta ad usus mere profanos adhiberi nequit, nisi ex cau- 
sa necessitatis, aut ex licentia Ordinarii aut denique ex legitima consuetudine n 
can. 1169. $ 4). Codex saepe allegat et laudat consuetudines quoad res ritua- 
les, e.gr. quod unusquisque baptizandus vel confirmandus habeat specialem 
patrinum secundum « vetustissimum Ecclesiae morem n (can. 762 $ 1, et 793.); 
dein quod baptismus adultorum fiat secundum « antiquissimum Ecclesiae ri- 
tum » sabbato sancto vel in vigilia Pentecostes (can. 772.); quod viri et mulie- 
res in ecclesia separata loca occupent « congruenter antiquae disciplinae » 
can. 1262. $ 1.4; ecclesiae aedificari debent secundum formas a traditione 
Christiana receptas (can. 1164 § 1.) etc. 


2' Consuetudines praeter legem vocantur quae nullo modo a iurc canonico 
Vel liturgico memorantur, i.e. de quibus vel CIC, vel leges liturgicae silent. Hae 
consuetudines vim obligatoriam etiam post CIC retinent, ut declaravit S. Con- 
gregatio Concilii 10. jan. 1920: « Absonum debet censeri eorum commentum, 
qui volunt in ipso nr. 6. can. 6. abrogatas esse consuetudines generales de qui- 
bus Codex simpliciter sileat, quasi legislator benignius egerit erga consuetudines 

vigentes contra canones (cf. can. 5 coll, cum can. 30.), quam erga consuetudines 
secundum aut praeter legem ». Tali modo e.gr. in Hungaria usque 1950 viguit 
tempore « clauso » prohibitio chorearum publicarum, nuptialium sollemnitatum 
cum musica. Consuetudo alia praeter legem est, sed obligatoria in regionibus 
Germaniae, Austriae, Poloniae, Cechoslowaciae, Hungariae a Feria VI. in Pas- 
sione et morte Domini usque ad Sabbatum sanctum sepulchri Dominici locatio 
et celebratio « resurrectionis » propter antiquissimam consuetudinem; ponendi 
in altari tres tabulas, non unicam Canonis. Talis consuetudo praeter legem est 
adhuc: pulsandi campanulas crebrius in Missa quam praescriptum est (v.gr. in 
Germania et Hungaria etiam ad offertorium et ad communionem, in Polonia et 
Francia ad finem Canonis ad doxologiam); incensandi in Vesperis non solum 
reliquias, sed etiam imagines Sanctorum iuxta altare collocatas (Rit. Congr. decr. 
4044.); in matrimonii celebratione consuetudo Hungarica praestandi apud altare 
iuramentum fidelitatis, quapropter nuptiae hungarice simpliciter « iuramentum » 
vocantur (cf. can. 1100: «in matrimonii celebratione serventur ritus in libris 
ritualibus ab Ecclesia probatis praescripti aut laudabilibus consuetudinibus re- 
cepti ») Aliquas harum consuetudinem praeter legem, quando interrogata fuit 
Congr. Rituum, declaravit esse servandas, quia sint antiquae, sic e.gr. adhiben- 
di cochlear ad infundendam aquam (decr. 3064.); item « servetur cuiuscumque 
loci consuetudo », num ad Sanctus subdiaconus ascendat ad altare vel non 
(decr. 2682, nr. 30.5; licitum est servare praxim contrariam Caeremoniali Epis- 
coporum, ut diaconus osftensorium celebranti tradere vel accipere queat utro- 
que stante (decr. 3975 nr. 4.). 


3° Consuetudines contra legem a. possunt esse expresse reprobatae, hae 
» tamquam iuris corruptelae corrigantur, licet sint 1mmemoriales, neve sinan- 
tur in posterum reviviscere » (can. 5.). Tales sunt e.gr. praescriptiones de vesti- 
bus choralibus canonicorum (can. 409.2.), consuetudo contra ordinationum tem- 
pora (can. 1006. $ 5.), fontis baptismatis consecratio (can. 774. $ 1.), observatio 
rubricarum in celebratione Missae (can. 818.), et alia. 


b. Consuetudines contra legem possunt esse folerandae, si non sint expres- 
se reprobatae. Can. 5: « Aliae (consuetudines) quae quidem centenariae sint et 
immemorabiles, tolerari poterunt, si Ordinarii pro locorum ac personarum 
adiunctis existiment eas prudenter submoveri non posse. » Tales consuetudines 
sunt: quod Missam celebraturus non se vestit superpelliceo, si commode habe- 
rn possit (Ritus cel. I, 2.; quod iis qui communionem receperunt, non da- 
tur vinum « ad purificationem » (Ritus celebrandi X, 6 et 9); quod baldachi- 
num non exstruitur super altare (Decr. 1966. et 2912.); quod Episcopo cele- 
branti non osculatur manus vel annulus, si communionem distribuat (Caercm. 
Episc. lib. II. cap. 29. nr. 5)). 

II. Tractatus secundus. 


Stilistica sacralis 
seu 


de ritibus et caeremoniis in genere. 


Status quaestionis. Stilus est ratio seu modus peragendi aliquid. Sic loqui- 
mur de stilo exercitationum corporalium (« lo stilo dello sport »), de litteraturae 
generibus (stilus epicus, lyricus, dramaticus), de stilo cogitationis (speculati- 
vus, positivus), architecturae (stilus romanus, gothicus), musicae et sic porro. 


Stilus sacralis, seu liturgicus est modus peragendi cultum publicum Eccle- 
siae. Investigandum ergo est nobis in modum peragendi singulas actiones sa- 
crales, dein in modum quo utitur lingua sacrali vel vulgari, item in modum 
componendi formulas cultuales, demum in modum utendi rebus sacris, denique 
complectendus est, qualis stilus vigeat in diversis ritibus. Agendum ideo est: 


A) De signis sacris, 
B) De lingua sacrali, 
C) Dc formulis sacris, 
D) De rebus sacris, 
E) De stilis liturgicis. 


Modus quo omnia haec peraguntur, id est stilus, nil aliud est, ac ritus et 
caeremoniae. Fundamenti instar ergo primum statuimus thesim dogmaticam: 


THESIS. Sacri ritus et caeremoniae non sunt irritabula impietatis, sed ofRcia 
pietatis. De fide. 


a) Vox Ecclesiae. 


Tridentinum sess. XXII. can. 7: «S.q.d., caeremonias, vestes et externa 
signa, quibus in Missarum celebratione Ecclesia catholica utitur, irritabula 1m- 
pietatis esse magis, quam oflicia pietatis: anathema sit. o — Sess. VII. can. 15 
(de sacramentis in genere); « S.q.d.. receptos et approbatos Ecclesiae cath. ri- 
tus in solemni sacramentorum adininistratione adhiberi consuetos aut contem- 


ni aut sine peccato a ministris pro libito omitti, aut in novos alios per quem- 
cunque ecclesiarum pastorem mutari posse; anathema sit. » 

b) Adversarii 


rituum et caeremoniarum 1° iam aevo antiquo inveniuntur Eunomiani, 
quorum assecla quidam acriter impugnabatur a S. Hieronymo anno 406, nomi- 
ne Vigilantius. Hic « martyrum negat sepulchra veneranda, damnandas dicit 
esse vigilias, nunquam nisi in Pascha alleluja cantandum » esse dicit (Adv. Vi- 
eilantium, P.L. 23, 355.5; dcin verbotenus allegat adversarium suum: « Prope 
ritum gentilium videmus sub praetextu religionis introductum in Ecclesiis, sole 
adhuc fulgente, moles cereorum accendi » (ib. coi. 357.). 


2? Saeculo XII. Waldenses omnes sacros ritus respuentes, inter alia profi- 
teri debebant in professione fidei eis praescripta: « Ordines vero ecclesiasti- 
cos et omne, quod in sancta Ecclesia Romana sancitum legitur aut canitur, hu- 
militer collaudamus et fidelitur veneramur » (anno 1208. 18. Dec. ab Innocen- 
to II., Denz. 426.). « Ordo » hic intelligi debet eo sensu quo illo tempore su- 
mebatur, nempe rubrica ordinans ritus sacros. — Saeculo XVI-XV. Wicleff et 
Hussitae interrogandi erant, utrum credant, « quod deliberato animo contem- 
nens rifum Ecclesiae, caeremonias exorcismi et catechismi, aquae baptismatis 
consecratae, peccet mortaliter » (Bulla Concilii Constantiensis « Inter cunc- 
tas » 22. Febr. 1418, Denz. 6605 .). 


3? Novatores dein saeculi XVI. uno ore blasphemabant ritus Ecclesiae. 
Lutherus cultum « papisticum » damnandum esse asserebat: « Darumb sind 
die bepstlichen Gottis dienste so verdamlich, das sie gesetze, vverck und ver- 
dienst draus gemacht » (Deutsche Messe, H. A. Daniel, Codex Liturgicus Ec- 
clesiae Lutheranae, Lipsiae 1848, 99). Ritus « humana inventa » dicens affir- 
mavit, ritum i.e. « Missas et communionem panis et vini n, « pessimis addita- 
mentis viciatum esse, ita ut praeter nomen ad nostra saecula nihil de missa et 
communione pervenerit », item damnat « Missas pro defunctis, pro itineribus, 
pro opibus... additamenta externa, vestium, vasorum, cereorum, pallarum, deinde 
organorum et totius musicae et imaginum » (Formula missae et communionis 
pro ecclesia Vuittembergensi 1523, Daniel Lc. 81 s). Anno 1592 Agenda eccle- 
siae Bremensis iam directe accusat Papam ritibus suis mala fide obtenebrare 
voluisse effectum Sacramentorum: « Der Papst hat solches nur darumb gethan, 
damit die Geheimnussen und rechte Nutz des Sacraments aus den Augen ge- 
setzt, und seine erdichte (!) Irrtrhumb und Abgotterei gesterckt... werde » (Bre- 
mer Kirchenordnung Daniel, Codex lit. Eccl. reformatae, 1851, 3 p). — De 
« reformatis » in genere ipse protestans M. A. Daniel fatetur secundum asse- 
clas huius « reformationis » saec. XVI-o omnia, quae Romana ecclesia in coeti- 
bus sacris peragit, idololatriam sapere Antichristi, omnem religionem « ponti- 
ficiorum » (catholicorum) contineri cultu Molochi et Baalis delicato et molli 
(Daniel o. cit. p. 3). In specie Ulricus Ztvinglius, reformator Helvetiae, sic 
opinatur de ritibus: « Credo caerimonias, quae neque per superstitionem fidei, 
neque verbo Dei contrariae sunt, quamquam huiusmodi nescio, an quae inve- 
niantur, per charitatem tolerari posse. Sed simul credo, cum citra magnam of- 
fensionem fieri potest, caerimonias abolendas esse » (Ratio fidei, Daniel 5.). Ra- 
to clara est, nam « pius homo, caerimonias et omnia externa, quae ad poenam 
peccatorum et ad tempus dumtaxat lata sunt, lusus quosdam pueriles dicit » 
(Explanatio articul., Daniel p. 7). — Jo. Calvinus, novatorum antesignanus 
Calliarum, edixit: «a Sufficiunt itaque piis pauci, moderati, simplices nec alieni 
a Dei verbo ritus » (Confess. Helvet., Daniel, p. 6.) Qui autem de facto reman- 

serunt, videri potest ibidem: «Cultus sacros sic peragendos esse censemus, ut 
ante omnia verbum Dei in publicum plebi quotidie proponatur, Scripturae ab- 
dita per idoneos ministros quotidie eruantur edisseranturque, precationi pro 
omnibus omnium necessitatibus assidue instetur » (loco cit. p. 9.)). — Sequelas 
plangendas huius opinionis sinistrae historia ecclesiastica prae oculis ponit: pau- 


corum annorum spatio liturgia catholica in Gallia, Helvetia, Scotia, Belgico ra- 
dicitus deleta est, et reiteratae sunt 1conoclasiae saeculi 


4( Rationalistae saeculi XVIII-j, Febroniani et Josephinistae nuncupati, 
etiam sat hostili animo erant versus cultum catholicum, quem purificare cae- 
remomasque in minimum redigere satagerunt. Horum conatuum vestigia inve- 


niri possunt praesertim in damnatione synodi Pistoriensis: Temeraria, iniurio- 
sa, favens haereticorum conviciis est nisus revocandi liturgiam « ad maiorem ri- 
tuum simplicitatem... quasi vigens ordo liturgiae ab Ecclesia receptus et pro- 
batus aliqua ex parte manasset ex oblivione principiorum, quibus illa regi de- 
bet » (Bulla « Auctorem fidei » 28. Aug. 1794. prop. 33., Denz. 1533). 


c) Probatio e S. Scriptura. 


| Vetus Testamentum varios ritus et caeremonias ordinavit. Sic e.gr.: 


« Locutus est Dominus ad Moysen, dicens: Facies et labrum aeneum cum basi 
sua ad lavandum » (Ex. 30, 17-21.), in quo debebant Aaron et filii eius, dein 
pontifices et sacerdotes rituales lavationes peragere. Afqui haec omnia sunt si- 
gna externa internae pietatis et a Deo directe ordinata pro Veteri Testamento, 
sunt ergo officia et quidem pietatis. Similia dicenda sunt de thymiamate (Ex. 


30, 34-38), de expansione manuum (Ps. 140, 2.), de impositione manuum (Gen. 
48, 15, Eccli. 50, 22.) et multis aliis. 


2° Novum Testamentum primo in quatuor Evangeliis clare ostendit, quae 

sit vera ratio evangelica utendi ritibus et caeremoniis, Christus Dominus ete- 
nim saepissime utebatur signis exterioribus, quae per se necessarii non erant et 
tantum exempli instar adhibebantur. Leprosum venientem eumque adorantem 
curavit extendens manum ac tangens eum dixit: Volo. Mundare! (Mt 8, 3). 
Duorum caecorum oculos tetigit et oculi eorum aperti sunt (Mt 9, 29). Caeco 
a nativitate fecit lutum ex sputo et linivit lutum super oculos eius (Jo 9, 6.), 
surdo et muto misit digitos suos in auriculas eius et exspuens tetigit linguam 
eius et suspiciens in caelum ingemuit et ait illi: Ephpheta, quod est adaperire! 
(Mc 7, 33), qui ritus a Christo usitatus in plerisque liturgiis ab antiquissimis 
temporibus in usu est. Pueris et adultis benedicens, singulorum capitibus ma- 
nus imponit (Mc 10,16, Lc 18,15.); turbae hominum benedicens, hoc fecit « ele- 
vatis manibus » super illos (Lc 24, 50.. Ante panum multiplicationem, ante 
suscitationem Lazari, elevatis sursum oculis gratias egit (Jo 11, 41.). In horto 

Olivarum « positis genibus » fecit orationem (Lc 22, 41.) deinde super duram 

petram - procidit in faciem suam » (Mt 26, 39.), precationem vero summi sa- 

cerdotis peregit « sublevatis oculis » (Jo 17, 1.) et verisimiliter stando, ut ipse 

hoc penes discipulos supponit (« dum statis ad orandum » Mc 11, 25.). — Atqui 

exempli instar sunt, quae Christus egit, signis externis utens et adorationem 

ut homo exhibens caelesti Patri. Ecclesia exemplum hoc theandricum sequens, 


officium persolvit pietatis erga divinum suum fundatorem, quando sic facit se 
coniumicndo Patri, sicut Filius eius unigenitus. 

3° Revera Novum Test, testatur, iam inde ah Apostolis exemplum Domini 
secutum fuisse. S. Petrus resuscitations Tabitham « ponens genua oravit » (Act. 
9. 40). S. Paulus, Mileto discessurus « positis genibus oravit cum omnibus » 
(Act. 20, 36), quod etiam secus fecit (« Huius rei gratia flecto genua mea ad 
Patrem Domini Nostri Jesu Christin Eph. 3, 14). Etiam pro primis fidelibus 
ordinavit signa sacra, v.gr. « Volo orare viros in omni loco, levantes puras ma- 
nus » (1 Tim 2, 8). — Atqui sancti apostoli non potuerunt uti signis, qui fuis- 
sent irritabula impietatis, sed erant manifeste signa pietatis. Ordinabant haec 
signa, e quibus aliqui temporum decursu in desuetudinem abierunt (« omnis 
mulier orans aut prophetans non velato capite, deturpat caput suum » 1 Cor 
II, 5.), quod probe ostendit, ordinationem hanc a voluntate Ecclesiae depen- 
dere, est ergo officium pietatis. 


d) S. Traditio 


quoque probat thesim nostram, nam Ecclesia antiqua iam inde a primor- 
diis suis adhibuit ritus et caeremonias, ut documenta primaevae liturgiae te- 
stantur. 1° Patres autem etiam rationes afferunt et defendunt hos ritus. Sic 
primus allegari potest Tertullianus, qui locum omnimode classicum nobis reli- 
quit de permultis ritibus, tum quoad existentiam eorum tum quoad ius eos po- 
nendi. Tertullianus loquitur de corona militari et civica, quas iuxta eius opi- 
nionem christiano portare non licet; adversariorum exceptioni autem, quod hoc 
vetitum non invenitur in S. Scriptura, eo respondet, quod existant quaedam 
observationes inveteratae, quae ab omnibus Christianis debent observari, etsi 
nulla Scripturae auctoritas eas commendet. « Hanc (sc. observationem) si nulla 
scriptura determinavit, certe consuetudo corroboravit, quae sine dubio de tra- 
ditione manavit. » Dein enumerat illas observationes: « ..mos renuntiare dia- 
bolo et pompae et angelis eius, dehinc ter mergitamur, amplius aliquid. respon- 
dentes, quam Dominus in evangelio determinavit. Inde suscepti, lactis et mel- 
lis concordiam praegustamus, exque ea die, lavacro quotidiano per totam heb- 
domadam abstinemus. Eucharistiae sacramentum ef in tempore victus (sc. cae- 
nae, quando Dominus eam instituit) ef omnibus (sc. temporibus) et antelucanis 
coetibus, nec de aliorum manibus quam praesidentium sumimus, oblationes pro 
defunctis, pro natalities (sc. martyrum) annua die facimus, die dominico ieiu- 
nium nefas ducimus, vel de geniculis adorare. Eadem immunitate a die Paschae 
in Pentecosten usque gaudemus. Calicis aut panis nostri aliquid decuti in ter- 
ram anxie patimur. Ad omnem progressum atque promotum, ad omnem adi- 
tum et exitum, ad calciatum, ad mensas, ad lumina, ad cubilia, ad sedilia, quae- 
cumque nos conversatio exercet, frontem crucis signaculo terimus. Harum et 
aliarum disciplinarum, si legem expostules Scripturarum, nullam invenies: tra- 
ditio tibi praetendetur auctrix, consuetudo confirmatrix, et fides observatrix » 
(De corona c. 2., 3., 4., PL 2, 98-99). 


2? S. Basilius Magnus, loquens de ritibus (peri thésmón ekklesiastikón), di- 


cit eos minime posse reiici: « Nam si consuetudines quae scripto (sc. Scriptu- 
rae Sacrae) proditae non sunt, aggrediamur reiicere, praedicationem ad nudum 
nomen contrahimus. » Dein vero enumerat has consuetudines non scriptas 


(agrapha ton ethón): « Verbi gratia, ut eius quod primum est et vulgatissimum, 
primo loco commemorem: ut signo crucis cos, qui spem collocant in Christo, 
signemus, quis scripto docuit? Ut ad orientem versi precemur, quae nos docuit 


3. - Racl6, Ench. Liturgiciim. 

Scriptura? Invocationis verba, cum ostenditur (ta tes epiklc.seÓs reniata epi té 
epideixei) panis Eucharistiae, et poculum benedictionis, quis sanctorum in 
scripto nobis reliquit?... Benedicimus autem ef aquam baptismatis ef oleum 
unctionis, imo ipsum etiam, qui baptismum accipit... Jam ter immergi unde 
haustum?... Nonne ex minime publicata et arcana hac doctrina, quam patres 
nostri silentio quieto et minime curioso servaverunt? » (De Spiritu Sancto 27, 
66, PG 32, 188). 


3° &. Hieronymus respondens ad calumnias Vigilantii statim ad usum Ec- 
clesiae provocat; rectae sunt hae observantiae, quia Ecclesia utitur: « Rides 
de reliquiis martyrum et cum auctore huius haereseos (!), Eunomio, ecclesiis 
Christi calumniam struis? ..Totius orbis errant episcopi, qui ingrediuntur basi- 
licas mortuorum (sc. martyrum), in quibus pulvis vilissimus et favilla nescio 
quae iacet linteamine convoluta? » (Ad Vigilantium n. 8., PL 23, 362. Similiter 
in Ep. 109 ad Riparium PL 22, 907 s.) — Quod « crimen » seu accusationem 
attinet vigiliarum, tacite supponit, vigiliam paschalem ab omni Ecclesia serva- 
tam esse, bona ergo debent esse etiam « vigiliae et pernoctationes in basilicis 
martyrum saepe celebrandae... quod enim semel fecisse bonum est, non potest 
malum esse, si frequentius fiat» (Lc. nr. 9., PL 23, 363). Hoc argumentum 
quoque valet de cantico Alleluja. — Criminationi propter usum cereorum sic 
respondet: « Quicunque accendunt cereos (sc. in honorem martyrum), secun- 
dum fidem suam habent mcrcedem.. Et absque martyrum reliquiis per totas 
Orientis ecclesias, quando legendum est evangelium, accenduntur luminaria, 
iam sole rutilante, non utique ad fugandas tenebras, sed ad signum laetitiae 
demonstrandum » (ib.). Caeremonia cereorum ergo non potest condemnari, nam 


ecclesia orientalis hoc facit, et usus ecclesiae, etiam particularis, omni exceptio- 
ne maior est. 


4?. S. Caesarius Arelatensis clare indicat, ritibus obediendum esse bonis 
Christianis. Loquitur enim. de acclamatione diaconi: Flectamus genua! et sic 
pergit: « lustum est, ut a vobis fideliter impleatur. Sit ergo vox illa obedienti- 
bus in remedium, quia inobedientibus erit in testimonium, propter illud, quod 


scriptum est: Maledictus, qui facit opus Dei negligenter » (Ps. Aug. Sermo 280, 
Ls PE 99122095) 


e) Rationes theologicas 


ad thesim nostram corroborandam et illustrandam desumimus e Cone. T ri- 
dentino (sess. XXII. cap. 5.). 


| Eattira hominum non facile potest « sine adminiculis exterioribus ad re- 
rum divinarum meditationem sustolli ». S. Thomas (1I-II q. 81. t. 7.) rationem 
declarat, dicens: « Mens humana indiget, ad hoc quod coniungatur Deo sensi- 
bilium manuductione... Et ideo in divino cultu necesse est aliquibus corporali- 
bus uti, ut ex eis quasi signis quibusdam mens hominis excitetur ad spiritua- 
les actus, quibus Deo coniungitur. » Haec « aliqua corporalia », 1.e., signa sen- 
sibilia. sunt see. Tridentinum « adminicula » et quidem ad instructionem no- 
stram. Mater nostra optima, Ecclesia probe scit, naturam humanam e corpore 
animaque constitutam hoc cognoscere in intellectu, quod prius fuerat in sensu. 
Ecclesia ergo per ritus et caeremonias nos instruit, v.gr. mysterium redemptio- 
nis et victoriam Domini per magnificam processionem palmarum et adorationem 

crucis Feria VI. in Passione et Morte Domini. Colores liturgici — praesertim, 
si etiam vestes ministrorum, antipendii et conopaei coloribus fulgeant — su- 
bito excitant affectus congruentes tempori liturgico, ut festivus ornatus albi vel 
rubei coloris. — Ritus et caeremoniae dein sunt adminicula quibus seipsum 
excitat homo ad orandum ferventius, ut pulcherrime hoc iam S. Augustinus ex- 
posuit: « Orantes de membris sui corporis faciunt quod supplicantibus con- 
eruit, cum genua figunt, cum extendunt manus, vel etiam prosternuntur solo, et 
si quid aliud visibiliter faciunt, quamvis eorum invisibilis voluntas et cordis in- 
tentio Deo nota sit, nec Ille indigeat his indiciis, ut humanus ei pandatur ani- 
mus. Sed his magis seipsum excitat homo ad orandum gemendumque humilius 
atque ferventius... iisdem rursus exterius visibiliter factis, ile interior invisibi- 
lis, qui eos fecit, augetur, ac per hoc cordis affectus, qui ut fierent ista, (sc. si- 
ena sacra enumerata) praecessit, quia facta sunt, crescit » (De cura pro mor- 
tuis gerenda c. 5.). 


2" Per ritus et caeremonias « maiestas tanti sacrificii commendatur », si- 
militer autem et administrationis Sacramentorum. Sic e.gr. altare maius in gra- 
dibus stans elevato loco, lege artis ornatum, candelabris, floribus, cruce et ta- 
bernaculo paratum statim maiestatem sacrificii Crucis in memoriam revocat et 
ostendit, missam esse, sicut altare, centrum totius cultus. Idem praedicatur re- 
verentiis altar1 exhibitis, thurificatione altaris, osculis infixis etc. 


3? Omnia haec « visibilia religionis et pietatis signa » sunt. Sic v.gr. pieta- 
tem erga ecclesiasticam ZAierarchiam inculcant caeremoniae Missae pontificalis, 
cathedra nempe episcopi elevata, ornamenta pontificalia, mithra et baculus, 
tota assistentia ei reverentias continuo exhibens. Pietatem erga Christum ex- 
primunt caeremoniae cantum Evangelii circumdantes: petitio benedictionis, 
sollemnis portatio, incensatio et osculatio libri Evangeliorum, qui verba sanctis- 
sima Christi continet. Magis adhuc exhibetur adoratio erga Christum realiter 
praesentem in Eucharistia ritu expositionis Sanctissimi et Missae coram Sanc- 
tissimo Sacramento. De toto cultu valet, quod S. Thomas de Missa dicit: a Ea, 
quae sacerdos in Missa facit, non sunt ridiculae gestationes, fiunt enim ad ali- 
quid repraesentandum » (III q. 83. a. 5. ad 5). 


4° Ritus et caeremoniae see. Tridentinum «ad rerum ollissimarum con- 
templationem » perducunt (cf. de hac re Oppenheim, Principia liturgica p. 152- 
160.) Primario quidem per pulcherrimos textus, in quibus mater Ecclesia prae- 
ter Scripturam sacram optime nobis exponit res altissimas, id est « magnalia 
Dei ». Sic docemur de creatione et providentia Dei, de opere renovationis et 
sanctificationis, ut quae sursum sunt quaeramus ct « ipsi quoque mente in cae- 
lesübus habitemus » (collecta Ascensionis) .Etiam dignitas humanae conditio- 
nis, inculcatur, fili Dei enim vocantur populus aeternae redemptionis, cives 
sanctorum et domestici Dei, membra Christi, et corporibus sive adhuc in terra 
(legentibus sive iam mortalitate exutis exhibentur honores, salutationes, incen- 
sationes, aspersiones, unctiones etc. 


5^ Rerum altissimarum contemplatio potest esse ab Ecclesia intenta: tunc 
habetur symbolismus lilurgicus, qui potest esse moralis, si veritas ad mores 
pertinens exprimitur, e.gr. ablutio digitorum animae puritatem significans — 
et potest esse mysticus, si veritatem ad fidem pertinens significat, e.gr. aqua 
vino admixta significat coniunctionem humanae naturae cum divina. Intentio 

Ecclesiae e textibus comitantibus erui potest, vel e historia, vel demum ex in- 
terpretatione Ecclesiae. — Si haec desint, haberi potest symbolismus privatus, 
&. veritatis contemplatio, quae vera quidem est, sed non ex intentione Ecclesiae 
significatur. Sic S. Thomas (et alii auctores) nimio symbolismo interpretaban- 
tur Missam, quando e.gr. dicitur «a per calicem duo posse significari: uno modo 
passionem ipsam Christi, quae repraesentatur in hoc sacramento, et secundum 
hoc per partem in calicem missam significantur illi, qui adhuc sunt participes 
passionum Christi, — alio modo potest significari fruitio beata quae etiam in 
hoc sacramento praefiguratur, et ideo illi, quorum corpora sunt iam in plena 
beatitudine, significantur per partem in calicem missam » (III q. 83. a. 5 ad 9). 
symbolismus privatus est, per multos auctores prolatus, si in Missa sive totam 

v.tam Christi repraesentatam vident; talis habetur in multis interpretationibus 

missae mediaevalibus, sive passionem Christi per singulas partes Missae. Con- 
templatio haec recta est in se et valde utilis, sed symbolismus eius non invenitur 
in caerimoniis Missae see. intentionem Ecclesiae. 


Corollarium. Quia sacri ritus et caeremoniae sunt opera pietatis ab Eccle- 
sia praescripta, iis uti debemus accurate, reverenter, devote et decore (M. Gat- 
terer, Praxis celebrandi, Oeniponte 1926, 7-12.). 


I` Leges rituales accurate debent observari, tum positive, tum negative. 
Positioe, i.e. omnia praescripta adamussim, sed non scrupulose implenda sunt. 
Adamussim, ergo etiam leges directivas observando, non scrupulose, nam si 
quaedam lex sub levi tantum obligaret, ut e.g. color missae, levior causa sufficit 
ad excusationem, v.gr. primitiae neomystae, si coloris debiti paramenta orna- 
tiora non adessent. Monendum, quod ipsae leges obligant liturgicae, non au- 
tem privatae opiniones rubricistarum, e.gr. si quidam triplicem capitis inclina- 
tionem distinguant. — Negative sit observatio accurata, inquantum abstinet a 
novis ritibus inducendis, ab usu nondum concesso linguae vulgaris, a repristi- 
nationibus antiquonim rituum non permissis, a devotionis privatae ostentatio- 
ne in functionibus sacris citra rubricas, e.gr. diuturna genuflexione, vel genu- 
flexione cum inclinatione capitis, etc. 


2? Reverenter debent peragi ritus, tum externe, tum interne. [nterna reve- 
rentia consistit in spiritu fidei, quo ductus celebrans sibi conscius est se in prae- 
sentia Dei et angelorum vices Christi agere. Externa reverentia fructus est in- 
ternae. Non sufficit in liturgia, utpote cultu publico, interna reverentia, quae 
ideo etiam externe exprimi debet. Primario reverentia externe manifestata Ssmo 
Sacramento praestanda est, ne quotidiano usu tractationis Eucharistiae animi 
affectus vilescat. 


3° Devotio apud functiones sacras potest esse habitualis, se. propensio vo- 
luntatis ad Deum colendum, animus libenter commorandi in his, (piae caelestis 
Patris sunt. Actualis: devotio quae adest et reflexe advertitur, praeparatione 
suscitatur ante functiones liturgicas; inde « praeparatio missae n officialis, quae 
surrogari potest alia privata, v.gr. meditatione, et alia, etsi brevis, ante admi- 
nistrationem Sacramentorum. Ad actualem devotionem requiritur collectio ant- 
in,. inde praescriptum Ecclesiae, ut minister oculis demissis incedat seque ver- 
tat versus populum. Ut devotio populi servetur, caveri debet tum nimia pro- 
tractio functionis, intervalla illicite servata, tum festinatio irreverens, quae 
scandalum generat penes populum. 

4? Leges rituales decore, ie. pulchre observandae sunt. Rubricarum exe- 
cutio potest esse accurata et tamen carens pulchritudine, si modo « militari « 
perageretur. Ad pulchritudinem requiritur elegantia decens sacerdoti, sed non 
effeminata et exquisita. Praesertim vitanda est rusticitas in vacillanter gradien- 
do, sedendo neglegenter, in pronuntiando textus sacros (e.gr. « Schpiritus), in 
cantando etc. Dein necesse est observare tranquillitatem, sacerdos non sit ner- 
vosus, nimis festinans, titubans ad altare, mox uni, mox alteri pedi innitens, 
caput vel corpus agitans in extersionc calicis etc. Si plures peragant eandem 
functionem, omnes eam armonice et simultanée faciant: genuflexioncs, incli- 
nationes; simul surgant, sedeant, procedant, recitent vel canant. Respiciendus 
est populus: omnia commode videre debet e functionibus sacris, ideo, si altare 
maius non esset satis elevatum: nec cantores, nec ali assistentes se sistant in 
medio presbyterii, quia tunc populus nihil videret. Epikia quoque recte obser- 
vanda est: si quis non potest facere genuflexionem totam, inclinet se potius 
profunde, quam genua obiter tantum flecteret. 


A) De signis sacris. 


Definitio. Signa sacra sunt singulae actiones cultus publici ab Ecclesia le- 
gitime ad aliquid significandum ordinatae, a signis in vita communi usitatis 
paulo differentes. 

Divisio. Signa sacra distinguere possumus secundum agentem instrumen- 
talem in signa per manus peracta, et sic loquimur de manibus benedicentibus, 
expansis, innetis, in pugnum strictis, demum de gestibus manuum praeterlitur- 
gicis. — Dein agimus de habitudine corporis signa sacra peragentis: quomodo 
stemus, genua flectamus, prosternamur, nosmetipsos inclinemus. — Demum 
tractamus de aspectu oculorum: quomodo aspiciamus in caelum, versus Orien- 
tem, versus ceteras regiones caeli. 


I. De signis per manus peractis. 


l. Manus benedicentes. 


a) Impositio manuum. 


1° Vetustissima benedictio est penes christianos, manuum impositio. Illius 
de quo ad Deum aliquid boni dicimus, Z?ene-dicimus, capiti manus imponimus: 
manus enim sunt instrumentum hominis et ideo secundum symbolicam univer- 
salem manus significant activitatem humanam. Benedicendo aliquem nomine 
Dei eum coniungimus cum actione Dei, eum ponimus sub potestate et tutela 
Dei, impertiri ei volumus virtutem divinam. Manuum impositio ideo tum in 
Vetere Testamento (e.gr. Lev. 9, 22), tum in Novo usitatissima erat. Maiores 
nostri tali modo intellexerunt impositionem sicuti nos: « Manus extendimus. 
Domine et oramus, ut manus divina et viva extendatur in benedictionem super 
hunc populum! », dicitur in benedictione catechumenorum in Euchologio Se- 
rapionis (c. 4). Infra benedictionem etiam verba quaedam recitata sunt, ut vi- 
deri potest ex Actis Thomae (s. II.) « Veniat super vos gratia Domini Jcsu in 
saecula. Arnen. » 

2' Manuum impositio in liturgia pluries occurrit: semel in Missa, ad ora- 
tionem « Hanc igitur », benedictionem oblatorum significans, quod immediate 
post hanc orationem ad » Quam oblationem » alio modo, sc. .signo crucis iit. 
Dein impositio manuum signum sacramentale est in ordinatione et in confir- 
matione: ut Sacramentale occurrit in extrema unctione, poenitentia (« dextera 
manu elevata versus poenitentem », quod inquantum possibile est fieri debet, 
nam locum tenet antiquae impositionis), in baptismo, demum in quibusdam 
benedictionibus personalibus: in benedictione infirmorum, puerorum et in be- 
nedictione sacerdotali post primitias litatas. 


b) Signatio cum Cruce 


est signum sacrum benedictionis a christianis inventa, post aevum aposto- 
licum forsan, sed valde maturo tempore, nam Tertullianus iam usum  latissi- 
mum cognoscit signi crucis (v. supra De corona c. 3). Significatio prona est. 
Crux instrumentum fuit tam beatae passionis Christi redemptionem nobis affe- 
rentis, ergo delineatio Crucis in memoriam revocat nostram redemptionem, 
ideoque delineando signum Crucis exprimere volumus, nos velle participes fieri 
effectuum huius redemptionis. 


D Signum minus vidimus apud Tertullianum (« frontem signaculo crucis 
terere », frons vi synecdoches totum corpus, seu hominem significat). Sed. s. IV. 
iam vidimus usum signandi etiam os: « Ponens signaculum (ten sphragida) 
crucis in os eius, coepit loqui » (Vita Porphyrii episc. Gazensis, Dólger op. in- 
fra cit. p. 351.). Signatio pectoris sensum apotropaeicum habet: « Si animad- 
vertas, cor tuum iratum iri, signaculi instar imprime crucem pectori tuo, recor- 
dare horum temporum (i.e. passionis Christi, cuius crux symbolum est) et me- 
moria eorum iram decutit de anima tua, sicut pulverem » dicit Chrysostomus. 
(In Mt. 10, 2). Liturgia utitur hoc signo in Completorio ad verba: « Converte 
nos Deus, salutaris noster», quod significat nos optare, quod in anima nostra 
boni affectus praevaleant. Initio officii ad verba « Domine labia mea aperies » 
os signatur, ut omnia verba ad laudem Dei dicenda munda et acceptabilia sint 
in conspectu Altissimi. — Haec signacula unita trinum signum Crucis consti- 
tuunt, seu signum Crucis minus. Inde a saec. X. ad evangelium signamus fron- 
tem, os (labiis compressis) et pectus ad significandum nos velle mente credere, 
ore confiteri et corde recipere sanctum Evangelium. Haec signatio minor ita 
fit, ut manum dexteram tenemus ad nos conversam extensis pariter et iunctis 
digitis, pollice disiuncto, manum sinistram habentes infra pectus. 


2° Signum maius Crucis, quod minus recte vocatur « Latinum », nam 
etiam orientales id in usu habent, est significatio totius corporis signo crucis, 
quod delineatur in quantum fit per totum corpus. Crucis signatio est benedictio 
nostri ipsius, totam vitam interiorem ponamus in hoc signum magnificum, quo 
sanctificare, in altum tollere volumus nosmetipsos, quia signum hoc signum 
Redemptionis est (Guardini). Fidem profitemur hoc signo in Redemptionem, in 
SS. Trinitatem, spem excitamus in nobis, signo causam meritoriam redemptio- 
nis nostrae repraesentante, caritatem exprimimus, qua libenter suscipimus Cru- 
cem nosham Christum sequentes. Signum quoque maius crucissignationis ve- 
nerabili antiquitate splendet; usus cius iam commemoratur in Actis Joannis 
- l| «Postquam seipsum totum obsignavit (spbragisamenos beauton bolon) 
vanWt, dicens. Adsis inecum. Domine Jcsu Christe, et tunc recubuit in. sepul- 

chrum suum » (Dolger, Sphragis, Paderborn 1911, 173.. Tali modo mortuus est 
apostolus Norici, S. Severinus, « totum corpus signo crucis extenta manu consi- 
gnans » (Mon. Germ. Auctores antiquissimi I, 28.). — Ritu latino crucissigna- 
tio maior sic facienda est: Vertit ad se palmam manus dexterae omnibus digi- 
tis simul iunctis et extensis et sic a fronte ad pectus (inferius), dein a humero 
dextro ad sinistrum format signum Crucis (Rit. celebrandi III, 5.). « Signum 
maius multum pulchritudinis amittit, si non ab humero usque ad humerum 
formatur, sed negligenter in pectore solummodo fit » (M. Gatterer, Praxis cele- 
brandi p. 32). — Ritu orientali, qui tempore Innocentii III. adhuc Romae ob- 
servabatur, fit signus maius, ut Pontifex dicit: « A superiori descendat in infe- 
rus et a dextra transeat ad sinistram » (De sacro altaris mysterio II, 45.). 


c) Vis et momentum icrucissignationis est: 


1° Fidei professio, sic e.gr. sub Diocletiano martyr Euplus interrogatus, 
num permaneat in sua confessione, signaculum Christi faciens in fronte sua di- 
xit: « Quae tunc dixi, et nunc ea confiteor! » (Th. Ruinart, Acta martyrum sin- 
cera, ed. 1859 Ratisbonae, p. 438.). Ad hanc professionem ideo iam a saec. VIII. 
formulam invocationis Trinitatis recitabant, ut videri potest ex Ordine S. Aman- 
di, (sec. M. Andricu, Les Ordines Romani du haut moyen age III, Louvain 
1951, Ordo XXX. B. n. 56, p. 473.). Professionis fidei catholicae praesertim inde 
ab aevo Novatorum signum crucis evasit, nam expungebant e cultu crucissi- 
enationem, nescientes antiquitatem et momentum huius consuetudinis. Luthe- 
rus adhuc in Catechismo suo consilium dedit: « So du ans dem Bette fàhrst, 
sollst du dich segnen mit dem heiligen Kreuz d. 


2° Ante et post orationem crucissignatio est instar praeparationis et gra- 
tiarum actionis. Crucis signum est praeparatio brevis, sed efficax, quia ad Me- 
diatorem Dei et hominum remittit, per quem et in cuius nomine omnia a Deo 
petere debemus. Post orationem nos signamus, ut oratio per Eum claudatur et 
ut gratias agamus per Christum. 


3° Tempore tentationis crucissignatione ostenditur diabolo crux Christi: 
« Ecce crux Domini, fugite partes adversae! » Nicetas a Remesiana (f c. 414.) 
commendavit catechumeno, ut « antequam dormiat, cum de somno surrexit » 
recitet Credo et simul signet se « signaculo Crucis, quo se contra diabolum 
munitat » (Dolger, Sol salutis 110.). Ideo Credo recitandum fuit ad Primam et 
ad Completorium usque ad 1956 (Decr. 23. mart. 1955). 


4° Tempore periculoso, e.gr. tempestate, bellico furore etiam utendum si- 
gno Crucis vetusti moris est, ut e Prudentio compertum est: « Cruce fronti 
inscripta cecinere tubae » (Contra Symmachum II, 712.). S. Joannes Chrysosto- 
mus commendat matribus, ne ullum medium superstitiosum adhibeant filiolos 
sanandi causa: « Fidelis es, signa te signo Crucis et dic: hoc telum meum uni- 
cum, hoc medicamentum unicum, quod possideo » (Hom. in Coi. 8, 5). 


5° Usus Crucis ad inchoationem alicuius operis, ad seminationem, messim, 
porro ad itinera incipiendum, ad panem incidendum etiam pervetus est, ut e.gr. 
de inchoanda satione Maximus Taurinensis testatur: « Bonus agricola, cum 
parat terrae solum vertere et vitae alimenta perquirere, nonnisi per signum Cru- 
cis id facere conatur » (Horn. 50. PL 57, 342). 

6 Res, cel animalia quoque benedicuntur signo Crucis, ut Deus plenitu- 
dinis suae vitae nos participes efficiat, obiectaque benedicta in nostram utili- 
tatem convertat, ne noceant, vel ut permaneant. Sic habetur benedictio mensae, 
alimentorum in et extra pascha, benedictio uvae, herbarum, pomorum, vini, 
benedictio animalium, imo in Britannia minore (Bretagne) benedictio maris, in 
Tyrolia et Helvetia benedictio stabuli et animalium (« Almsegen »). De anti- 
quitate huius usus testis est Trialogus inter 385-399 conscriptus a Severo rhe- 
tore, ubi tempore pestilentiae boum et hominum, ceterarumque pecudum 1n- 
terrogatus christianus, cur pestis pecudum penes eum nulla erat, sic respondet: 
« Signum quod perhibent, esse Crucis Dei, | Magnis qui colitur solis in urbibus, 
Hoc signum mediis frontibus additum. Cunctarum pecudum certa salus fuit » 
(De virtute signi crucis Domini PL 19, 797-800.) — Secundum ritum Roma- 
num, antequam aliquid benedicendum est, semper manus iungi debent ante 
pectus, ut ostendatur, benedictionem a Cruce Domini originem ducere (Rit. 
celebrandi VII, 5.), quod tunc tantum omittitur, si sinistra occupata sit. 


7° Cnicis signum adhibetur saepe etiam in Missa. Ante consecrationem 


pronum est signa haec esse benedictionis, quod etiam textus prodit  « ...uti 
accepta habeas et benedicas haec dona... » Ante doxologiam finalem Canonis 
benedictio n Per quem haec omnia semper bona creas...» non benedictionem 


Eucharistiae significat, sed oblatorum naturalium. Ubi signationes Crucis post 
consecrationem occurrunt, non benedictionem exprimunt super Eucharistiam, 
sed locum gestus demonstrativi tenent, ut S. Thomas optime animadvertit: 
«(Sacerdos post consecrationem non utitur crucesignatione ad benedicendum 
et consecrandum, sed solum ad commemorandum virtutem crucis et modum 
passionis Christi » (III. q. $-3. art. 5. ad 4). 


2, Manus expansae. 


a) Manuum expansionem universalem esse gestum orationis iam Aristoteles 
intellexit: « Omnes homines expandimus manus ad caelum orationem facien- 
tes» (De mundo c. 6). In hoc gestu symbolismus naturalis latitat: anima ex- 
panditur coram Deo, grates ci agere vult, laudes Creatoris concinit, veluti si 
dirigere vellet brachiorum nutibus carmen creaturae gloriam Dei resonantis. 
Expansio manuum etiam desiderium testatur patriae caelestis, sicut viator ex- 
tendit manus suas e cacumine montis aspiciens patriam regionem, sicut parvuli 
expandunt brachiola matrem videntes. Levatio manuum haberi potest etiam 


signum humanum supplicationis desperatae, uti manus elevat homo devictus 
lacens in terrae pulvere. 


b) Ideo revera ubique gentium inveniri potest in signum orationis manuum 
extensio. Aegyptii veteres sic orabant deos suos, manibus elevatis, extensis, pal- 
mis manuum protinus versis sic faciebant etiam Sumerii, Babylonii et Assyrii, 
ut videri potest in monumentis horum populorum. Pronum est, etiam populum 
electum hoc gestu orasse, ut dicitur Psalmo (110, 2.): a Elevatüo manuum mea- 
rum sacrificium vespertinum n. Antiqui Hellenes et Romani quoque sic ora- 
bant, fecerunt < pandere palmas ante deum (deorum) delubra » (Lucretius, Dol- 
ger. Sol salutis 59.), sed manibus magis extentis et palmis se invicem respicien- 
tibus. uti conspicitur in sculpturis arcbaicis. Christiani ergo per se patet, adhi- 
buerunt etiam hunc gestum orationis, Noxo lestamento hoc testante (v. supe- 
rus' Tertullianus iam loquitur de hac re: « Non vero non attollimus tantum (se. 

manus), sed etiam expandimus c Dominica passione modulantes et orantes con- 
fitemur Christum » (De orat. c. 14, PL 1, 1273.). Aliam rationem affert dicens, 
christianum debere paratum esse ad omne supplicium ut ipse habitus orantis 
christiani ostendit, sc. manus in similitudinem Crucifixi expansae (Apol. c. 30., 
PL 1, 507). Quod etiam Minucius Felix testatur: « Crucis signum est et cum 
homo porrectis manibus Deum pura mente veneratur » (Octav. 29, 8). Haec 
manuum expansio aevo antiquo ab omnibus fidelibus observabatur, tum tem- 
pore mysteriorum, tum in orationibus privatis, ut Augustinus et Chrysostomus 
testantur. 


c) Ritu occidentali haec extensio manuum ita fiebat, sicut in monumentis 
Hellenicis et Romanis conspicitur: palmis invicem respicientibus, sic videntur 
in catacumbis depictae « orantium » figurae. Ritui hodierno communis est ma- 
nuum extensio in partibus Missae e ritu Romano puro oriundis: ad orationes, 
praefationem, Canonem et Pater noster. — Manus secundum hodiernam prae- 
scriptionem sic extenduntur: « Extendit manus ante pectus, ita ut palma unius 
manus respiciat alteram, et digitis simul iunctis, quorum summitas humerorum 
altitudinem distantiamque non excedat» (Rit. cel. V, 1). Haec extensio ergo 
pessime fit, si manus in altum porrigerentur, vel palmis ad altare versis, vel si 
nimis arcte fieret, manus quasi ante pectus abscondendo. A consecratione panis 
usque ad peractam ablutionem manus sic extenduntur, ut pollices et indices 
manuum iuncti tenentur (Rit. cel. VHI, 5.). 


d) Ritu orientali manuum extensio fit more gentium antiqui orientis: orant 
enim aliquantum plus elatis manibus et palmis protinus ad altare versis. Hoc 
imitari, ut alicubi fiebat, nequit, morem nostrum occidentalem iam Tertullia- 
nus commendabat; dicens orandum non esse « manibus sublimius elevatis, sed 
temperate ac probe elatis » (De orat. c. 17.). 


3. Manus iunctae. 


Antiquum aevum christianum non novit orationem iunctis manibus, hic 
mos oriundus est e consuetudine Germanica, nam « more francico » vasallus 
praestavit iuramentum fidelitatis manus suas iungens et inclusas habens per 
manus domini sui, symbolo hoc intelligibili promittens, manus suas se nun- 
quam sine voluntate « senioris » sui usurpare velle. Promissio oboedientiae 
usque hodie sic fit in ordinatione presbyteri. — Manuum iunctio sine inclusio- 
ne in alterius manus aevo medio incipiente etiam in liturgiam assumpta saec. IX. 
iam Romae in usu fuit. Haec iunctio manuum est: 


a) Gestus subiectionis, 


uti videri potest e significatione originali, quo homo se totum in potesta- 
tem Dei dat. Nicolaus I. Bulgaris sic explanat sensum huius gestus, quando 
«iunctis manibus, digitis compressis, compositis palmis » orant occidentales, 
aeque ac si dicerent: « Domine, ne manus meas ligari praecipias, ut mittas in 
tenebras exteriores, quoniam ecce ego eas ligavi! » — Hodierno ritu Romano 
haec iunctio manuum habetur in omnibus partibus Missae, quae posteriores 
sunt tempore ritus puri Romani: ad offertorium, ad communionem, ad oratio- 
nem ante altare (Stufengebet), deinde ad recitationem partium, quae a choro 
cantantur (cantus libri Kyrialis et Gradualis). Ad Evangelium ideo iunguntur 

manus, ut exprimamus nos omni reverentia sublectionis suscipere verba sanc- 
tssima Redemptoris. Item semper manus iungendae sunt, nisi alius modus ex- 
presse praescribatur inter functiones liturgicas, in stando, eundo, gcnuflecten- 
do. Rubrica sic praescribit iunctionem manuum: funguntur ante pectus, di- 
gitis extensis pariterque innetis et oblique in altum erectis, pollice dextro super 
sinistram in modum crucis posito (Rit. cel. Ill, 1.). 


b) Gestus deprecationis 


possunt esse manus iunctae, qua signum profanum apud fere omnes gen- 
tes. Ideo ritu Romano ad omnes benedictiones manus iunctae habentur, tum in 
omnibus functionibus sacris Ritualis, tum in benedictionibus in. Missali contentis 
(utputa candelarum, cinerum, palmarum, aquae benedictae). Etiam in orationi- 
bus privatis sic orabant christiani, uti videri potest in permultis imaginibus de- 
pictis, et adhuc communiter in usu est in regionibus Europae centralis. 

Aliquando gestus fit compositum praescribiturque ad invocationem et clau- 
sulam orationum liturgicarum in Missa. Hic gestus pulcherrimus fit ad invoca- 
tionem orationis: « Extendens et iungens (manus) ante pectus caputque cruci 
inclinans, dicit Oremus n (Rit, cel. V, 1.; sensus symbolicus tunc plene evolvi- 
tur, s hae actiones — ut supponitur — simultanée fiunt, i.e. deprecationem 
capitis inclinatione exprimens simul dicit Oremus. — Similiter ad orationum 
clausulam (Per Dominum nostrum Jesum...) « Cum dicit, iungit manus easque 
iunctas tenet usque ad finem... Cum nominatur nomen Jésus, caput versus Cru- 
cem inclinat » (Rit. cel. V, 1. 2., ergo evidenter simul fit iunctio manuum, in- 
clinatio capitis et pronuntiatio nominis Jesu. Quo ritu exprimitur deprecatio ad 
Christum, ut Mediator sit precationis nostrae apud Deum. 


c) Gestus admirationis 


est iunctio manuum composita cum elevatione carum et inclinatione capi- 
tis, aliquoties etiam cum elevatione oculorum. Hic gestus semper tunc fit, quan- 
do Deus initio nominatur, et optime potest intelligi ut admiratio gaudiosa prop- 
ter possessionem Dei. Manus extenduntur dein elevantur (linea rotunda, ut 
Gatterer dicit. Praxis celebr. p. 28. usque ad humeros, quod in omni manuum 
elevatione obsonatur, et cum dicit « Deo» (« in unum Deum », « Memento 
Domine ») caput Cruci inclinat. (Rit. cel. IV, 3. ad Gloria in excelsis, VI, 3. ad 
Credo, VIII, 3. et IX, 2. ad Memento vivorum et mortuorum). — Alia variatio 
huius gestus est, quando efiam oculi elevantur « ad Deum », « ad Crucem », 
quod idem est, quia supponitur Crucem semper candelas superare, sic fit ergo: 
manus extenduntur, elevantur et iunguntur, oculi ad Deum elevantur et statim 
caput inclinatur ad verba: « Deo nostro » (praefationis « Gratias agamus Do- 
mino Deo nostro » Rit. Cel. VII. 8., profunda inclinatio apud « Te igitur » evi- 
denter propter verba « clementissime Pater » Rit. cel. VIII, 1., ad Benedictio- 
nem  « Benedicat vos omnipotens Deus » Rit. cel. XII, 1). — Ad orationem 
I Veni sanctificator omnipotens Deus n benedictionem dat « elevans oculos, 
manusque expandens, easque in altum porrectas statim iungens ante pectus,... 
dicit: Veni sanctificator etc. » (VII. 5.). hic caput non inclinatur. 


4. Manus in pugnum compressae. 


Pugnus est symbolum naturale certaminis, aggressionis, ideo activitas ali- 
qua manibus in pugnum constrictis hoc vult exprimere. Unicus hostis hominis 

redempti est civitas diaboli, ie. peccatum, concupiscentia et diabolus. Inde 
manu in pugnum compressa: 


a) Pectus nostrum tundimus in signum paenitentiae, quod iam I" in Ve- 
tere Testamento in usu erat, nam tunsio pectoris synecdoches instar percus- 
sionem totius corporis vult significare, « ex corde enim exeunt malae cogitatio- 
nes, homicidia, adulteria, fornicationes, furta, falsa testimonia, blasphemiae », 
ut Salvator dixit (Mt 15, 19.). Percussio haec suiipsius propter vitam depravatam 
est poenae genus ideoque signum verae poenitentiae, nam hoc facto — ut dicit 
Caesarius Arclatensis — imitamur « publicanum illum Dei misericordiam con- 
secutum, qui in caelos oculos levare non audebat, sed inclinato in terram ca- 
pite pectus tundebat, et peccata intus clausa quasi index severissimus verbe- 
rabat » (Ps. Aug. Sermo 286, 1; PL 39, 2285). — 2? Hic ritus fit in. Confiteor ad 
verba: « Mea culpa », dein ad « Agnus Dei » ad verba: « peccata mundi », ad 
« Domine non sum dignus », ad confessionem, ad verba litaniarum « Peccato- 
res, » .. « qui tollis peccata » (Rit. cel. III, 7., X, 2. et 4). — 3? Rubricae tan- 
tum dicunt « ter pectus dextera manu percutit, sinistra infra pectus posita » 
(III, 7.), nisi in altari sit (X, 2.) reponenda, vel patenam teneat (X, 4.), sed evi- 
denter supponitur manus in pugnum stricta: « manu dextra, digitis ad sum- 
mitates innetis, curandum est, ut non solum manus, sed etiam brachium dex- 
trum in actione versus partem anteriorem moveatur » (Gatterer p. 30.). 


b) Pectus tundi potest etiam in signum excitationis, hac tunsione signi- 
ficans Dominum ante portam stantem cordium et pulsantem nobisque dicen- 
tem: « Si quis audierit vocem meam, et aperuerit mihi ianuam, intrabo ad il- 
lum » (Apoc 3, 20.) Sic potest interpretari tunsio pectoris ad verba Angelus 
Domini: «Et verbum caro factum est», vel ad elevationem in Missa, ut fit 
in multis regionibus Germaniae. 


5. Gestus manuum praeterlitiirgici. 


a) Manuum cancellatio, 


quando bracchia in pectore in modum Crucis ponuntur, hodie in ritu Ro- 
mano praeteriiturgica est. Habebatur medio aevo post consecrationem ad ora- 
tionem « Supplices te rogamus », quod adhuc hodie in usu remansit apud Car- 
thusianos. Gestus hic ex oriente oriundus, significat totalem oblationem suiip- 
sius: omnia quod sumus et habemus, complectimur, comprehendimus, corpus 
et animam, voluntatem et intellectum, facultates opesque nostras et tradimus 
in servitium Domini. Hodie tantum liturgia monastica hunc gestum usurpat ad 
professionis cantum « Suscipe me secundum eloquium tuum et vivam ». 


b) Manuum absconsio 


gestus practerliturgicus, sed facile intelligibilis est. Manuum enim usus 
nimius apud populos urbanitate cultivates mos pravus (Unart) habetur; sym- 
bolisme biblico autem manus quasi rationem reddunt, responsables sunt prop- 
ter peccata (Vigouroux, Dictionnaire de la Bible IV, 582). « Manibus meis 
adhaesit macula », (Job 31, 7.) « manus vestrae sanguine plenae sunt» (Is 1, 
15.), « iniquitas quae est in manibus eorum » (Jon 3, 8.) similesque locutiones 
metaphoricae adhibentur, quia plurima peccata externa manibus committun- 
tur. Medio aevo ergo ob profundam conscientiam peccatorum intelligi potest ab- 

sconsio manuum, subtus scapulare, uti etiam hodie viget in ordinibus mona- 
stücis, in manicas apud mendicantes, alicubi, ut in Hungaria in manuleam su- 
perpellicei etc. 


c) Manus digitis insertae 


vetustissimum symbolum est apotropaeicum, i.e. malum avertens daemo- 
nii, contra quem « digitis inter se pectine iunctis » dimicabant, ut Ovidius dicit 
Mctamorph. IX, 299). Aevo antiquo Ecclesiae in sarcophago Syracusano saec. 
V-i hic gestus conspicitur (Eisenhofer I. 268., quem etiam Gregorius Magnus 
de sorore S. Benedicti, S. Scholastica narrat: « Insertas digitis manus super 
mensam posuit» (Dialog. II, 53.). — Significatio huius gestus apud christianos 
evidenter non est apotropaeica, sed optime exprimit collectionem animi. Si quis 
in seipsum revertitur, et toto corde unitur Deo, manus inserit ad orationem, 
profluvius affectuum non erumpit, manet in orante, qui unicus unico Deo con- 
iungitur (Guardini). Nostra opinione manuum  insertio ideo mansit semper 
gestus orationis privatae, quia praeprimis individualem pietatem redoleat. 


II. De habitudine cor, ris signa sacra peragentis. 
|l. Stare ante Deum. 


a) Vetustissimum signum profanum habetur, surgere et stare in conspectu 
personae venerandae. Stare ergo signum est reverentiae, sic statur ad psallen- 
dum, ad Missam, ad actus omnes cultuales, uti etiam fere omnes gentes ad sa- 
crificium stabant, sicut et summus pontifex Veteris Legis erat « et ipse stans 
iuxta aram et circa illum corona fratrum, quasi plantatio cedri in monte Li- 
bano » (Eccli 50, 13). Chrysostomus dicit: « Sacerdos non sedet, sed stat, quod 
signum est actionis cultualis » (Horn. 18. in Hebr. nr. 1). Stando offerebant 
etiam fideles antiqui oblationem et in orationibus quoque stabant diebus domi- 
nicis et tempore Pentecostes, ie. inter Pascha et Pentecosten, uti iam e textu 
Tertulliani videmus (v. supra). Rationem aperit Ambrosius, dicens: « Quinqua- 
ginta dierum numero, sicut dominica solemus facere, erecti et feriati resurrec- 
tionem Domini celebramus n (Sermo 61. de Pentec.). Ideo etiam hodierno ritu 
antiphonae finales de Beata dicuntur stando, item Angelus Domini. — Per se 
etiam officium divinum in choro stando persolvendum est, tantum misericordia 
est Ecclesiae, extra lectiones sedere. Symbolice initio et fine uniuscuiusque horae 
standum est, ut significemus per se stare debere, nam « cum stamus ad orandum, 
cogitemus nos sub conspectu Dei stare n (Cyprian., De oratione dom. c. 4). 


b) Sed non semper et omnino standum est ad orationem, neque ad litur- 
gicain, neque a fortiori ad privatam, ut bene declarat Augustinus: « Non est 
praescriptum, quomodo corpus constituatur ad orandum, dum animus Deo 
praesens peragat intentionem suam. Nam et stantes oramus... et fixis genibus... 
et sedentes, sicut ecce David (2 Reg 7, 18.)... etiam i1acentcs » (De div. quaest. 
ad Simplician. 2,4. PL 40, 144-5.)). Ideo etiam aliae habitudines corporis usur- 
pantur. 

2. Genuflexio. 


- Genu flectere sollicitae ac humillimae mentis indicium est », dixit Théo- 
phile- Mexandr. (Contra Origin, ep. pasch. 2.. Homo etenim secum reputans 

Conditoris totius universi inaiestatcm, in cuius conspectu gentes sunt tantum, 
quasi « stilla situlae », cuius « thronus caelum, terra autem scabellum pedum 
cius », sentit contingendae suae parvitatem et se symbolice minuit, staturam 
suam per gcnuflexionein abbreviando, ut Marius Victorinus dicit: « Non solum 


animo flectere debemus nos in preces, sed etiam corpore nulla parte altiores si- 
mus » (In Eph. 3, 14, PL 8, 1268.). 


a) Fixis genibus 


orare ergo 1° signum est humilis sublectionis et ideo, quia ex animo humili 
et paenitenti procedit, reconciliat Deum, qui maxime placatur per orationem, 
tpiae inter gemitus et lacrimas, inclinato corpore et flexis genibus fit. S. Ambro- 
sius sic extollit vim orationis flexis genibus factae: « Flexibile genu, quo prae 
ceteris Domini mitigatur offensa, ira mulcetur, gratia provocatur » (In hexae- 
meron 6, 9). — 2° Flexis genibus standum est in choro tempore Quadragesimae 
infra orationes, et cantum tractus « Domine non secundum peccata », recitando 
preces feriales, litanias approbatas, psalmos poenitentiales et Ps. Miserere. 
Sanctissimum semper fixis genibus incensatur, sic dicuntur antiphonae finales 
de Beata, exceptis dominicis (a primis vesperis usque completorium dominicae 
et tempore paschali). Genuflectendum est aliquibus hymnis in officio, sic ad pri- 
mam stropham « Veni Creator », « Ave maris stella », ad stropham « O crux 
ave, spes unica » hymni « Vexilla regis », ad « Incarnatus est » in Credo missae 
Nativitatis Domini et Annuntiationis, ad « Te ergo quaesumus » in cantu o Te 
Deum », in lectione Passionis Domini nuntio mortis eius etc. 


b) Genuflexio 


1° est curvatio genuum ad reverentiam exhibendam, usitatissima in anti- 
quo oriente coram regibus (Vigouroux, Diet Bible III, 1, 192-3.) Sic curva- 
bantur genua etiam ante Joseph Aegyptium (Gen. 41, 43), ante prophetam 
Eliam (4 Reg 1, 13), ante Aman (Esth 3, 2), ante Dominum in passione sua 
(Mt 27, 29.) In ritibus orientalibus genuflexio nunquam usuvenit, in Occiden- 
te decursu saec. X. apud Cluniacenses triduo sacro ante Sanctissimum (P. Bro- 
we) — Modus hodiernus genuflcxionis est: genu dexterum usque ad solum 
flectitur et sine mora levatur, cum gravitate, non obiter. Si plura verba recitan- 
da sunt inter genuflexionem, lente facienda est. Genuflexio ante altare duplex 
potest esse: in plano, si acceditur vel receditur ab altari, fit ab omnibus, mi- 
nistri insuper inferiores semper sic genuflectunt; in gradu genuflectunt mini- 
stri sacri infra functionem (Caer. ep. I, 18, 3). 


2? Genuflexio potest esse signum latriae, in Missa gemiflcctit celebrans 
antequam tangat Sanctissimum et postquam id deposuerit, tamquam veniam 
petens ob indignitatem suam. Ministri sacri infra functionem, ubi Sanctissi- 
mum in altari exstat, in utroque latere genuflectunt, quoties ab uno latere ad 
alterum transeunt. Sanctissimum in altari exstat tantum infra Missam a con- 
secratione usque ad communionem, dein si expositum sit. Genuflectendum est, 
si transeamus in conspectu cibori (tabernaculi), ubi Sanctissimum asservatur; 
non autem ianua clausa ante tabernaculum, e.gr. in ambulatorio. 


3° Genuflexio potest esse signum adorationis relativae, sic ante crucem 
altaris maioris ab adoratione crucis Fer. VI. in Pass, et Mortis Domini usque 
ad initum Vigiliae paschalis; item omnes ministri, etiam sacri semper genu 

flectunt coram Cruce altaris maioris, accedentes, redeuntes vel 


transeuntes 
Rit cel. IV, 7; CRit decr. 1741; 3046; 3792,11; 4048,4; 4193). 


4° Signum honoris est genuflexio ante pontificem loci, quoties transitur 
ante thronum, exceptis canonicis (Caer. ep. I, 18, 3.). 


5e Genuflcxio est aliquoties etiam signum repraesentativum, quando ali- 
quid narratum illustratur seu ob oculos ponitur; sic ad verba: « et verbum caro 


factum est », « procidentes adoraverunt eum n (Epiphania), « ut in nomine Jesu 
omne genu flectatur ». 


3. Prostratio. 


a) In genua procumbere et caput usque ad terram demittere symbolum 
pervetus est annihilationis suipsius coram maiestate alicuius. 1^ Sic conspiciun- 
tur vasalh Salmanasar regis adorantes dominum suum; servi Aegyptiorum ima- 
ginibus repraesentati. Multoties etiam in Biblis Veteris Testamenti legitur de 
tali prostratione, e.gr. vividissime depicta coram David: Abigail « cum vidisset 
David, festinavit, descendit de asino, et procidit coram David super faciem 
suam, et adoravit super terram, et cecidit ad pedes cius » (1 Sam 25, 24.). In 
Oriente hellenistico coram regibus in deorum numero relatis exercebant pro- 
strationem (proskynesis, a cane, qui terram lambens salutat dominum suum). 
Romae secundum Suetonium Lucius Vitellius primum prostrationem exhibe- 
bat Caligulae caesari, « capite velato, circumvertensque se, deinde procum- 
bens » (Dólger p. 58). — 2° Aevo antiquo a Christianis solum in oratione pri- 
vata usurpabatur prostratio; sic oravit Deum Alexander episcopus Constanti- 
nopoltanus, ne Arium recipere debeat, ante altare prostratus (cf. Sozomenus 


ILE.I, 37.). Romae iam saec. VI-o in usu erat prostratio ut videri potest ex Or- 
dine Romano I. (Mabillon I, 11.). 


b) Prostratio totalis facienda est in ritu Romano in signum honoris ante 
altare Fer. VI. Pass, et Mortis Domini; dein procumbunt consecrandi ad ordines 
maiores, profitendi vota sollemnia ritu monastico; abbas benedicendus inter 
Litanias omnium Sanctorum, quod faciendum erat usque 1951. etiam Sabbato 
sancto et Vigilia Pentecostes. Secundum ritum novum Vigiliae paschalis instau- 
ratae hoc omittitur et a omnibus genuflectentibus et respondentibus » cantan- 
tur litaniae (Ordo Hcbd. Sanctae Instaur. 1956, Sabb. S. n. 18.). — « Ut ritus 
aedificationi sit, non quasi dormituri sese prosternant, sed primo genuflectant 
utroque genu, dein reverenter procumbant, crura clausa extendant, brachia 
pectori supponant, caput manibus iunctis imponere possunt, sic magna cum 
reverentia et humilitate coram Deo orent » (Gatterer p. 36.). 


c) Prostratio simplex est attenuatio prostrationis originalis totalis. Fit 
coram Sanctissimo exposito in accessu et recessu, ad functiones, dein quando 
in ecclçsiam intratur. Exposition; aequipollet distributio S. Communionis et 
elevatio, item Fer. V. et VI. Hebdomadae Sanctae Sanctissimum in altari mi- 
nore inclusum (Rit. cel. Il, 1.). — Etiam haec prostratio debita decentia pera- 
gi tda est, non simul procumbitur utroque genu, sed primum genu dextrum, 
dein sinistrum flectitur et fit « inclinatio mediocris, 1.e. capitis et modica hume- 
rorum inclinatio, quae in casu habetur uti profunda » (S. C. Rit. decr. 4179, 1.). 

4. Inclinatio 


a) est symbolum naturale honoris exhibiti: quando persona reverentiam 
exhibens inclinatione se minuit coram superiore submissionem suam hoc signo 
exprimens. Fideles sic salutabant clerum secundum Origenem, «ad ecclesiam 
veniant et inclinent caput suum sacerdotibus, officia exhibeant, servos Dei ho- 
norent » (In Jesu Nave hom. 10, 3.). Dein homo inclinari potest etiam ut ver- 
beretur: sic inclinatio etiam signum poenitentiae haberi potest. Hanc signifi- 
cationem obtinet inclinatio quando Confiteor recitatur, et ad invocationem: 
« Humiliate capita vestra Deo! » 


b) Primigenia inclinatio est profunda inclinatio corporis a Graecibus vo- 
cata « metanoia mikra », i.e. parva poenitentia, quia « megale » (magna) nomi- 
natur prostratio. Profunda inclinatio praescripta est in ritu Romano ante Cru- 
cem altaris, intra Missam ad n Confiteor », « Munda cor meum », « Te igitur » 
et post consecrationem ad « Supplices te rogamus ». — Profunda fit corpus 
tantopere inclinando, ut si manus pendulae haberentur, possent genua tangere, 
quod revera non fit, manus enim iunguntur ante pectus; caput neque demitti- 
tur, neque elevatur. 


c) Inclinatio mediocris per rubricas introducta consistit in « capitis et mo- 
dica humerorum inclinatione » (C. Rit. d 4179.) Facienda est ad versiculos 
post « Confiteor », ad orationes: « Oramus te» et «In spiritu. humilitatis », 
« Suscipe sancta Trinitas », ad tres orationes praeparatorias ante communio- 
nem, ad « Placeat » in fine Missae, deinde ad recitationem Sanctus, Agnus Dei 
et Domine non sum dignus. 


d) Inclinatio capitis habetur quoties quoddam sacrum nomen occurrit. Cae- 
remoniale Episcoporum duplicem distinguit: 1° Quum profertur nomen Je- 
sus, profundius caput inclinatur (IL, 8, 46.), etsi aliae rubricae de hoc sileant. 
Haec inclinatio fit versus Crucem, excepto ad lectionem Evangelii, ubi caput 
coram se inclinat (Rit. cel. VI, 2.). — 2? Inclinatio simplex habetur capitis ad 
nomina BMV, Papae ad nomina Sanctorum, « de quibus dicitur Missa vel fit 
commemoratio », etsi forte commemoratio per accidens omitteretur (Rit. cel. 
V, 2.5 si in altari habeatur imago, simulacrum vel reliquia Sancti, tunc incli- 
natio versus eam debet fieri. Inclinatio capitis fit dein ad « Oremus », ad n Glo- 
ra Patri » et quoties a rubricis praescribitur. Facienda est etiam personis tum 
sacralibus, tum aliis, ut patrono alicuius ecclesiae iuxta consuetudinem. — Apud 
Graecos haec inclinatio capitis vocatur « proskynema »; inclinatio mediocris non 
usurpatur. — 3° Ad pulchritudinem et varietatem in functionibus confert, si 
inclinationes clare distinguuntur, quare plures species statuere, (piam libri li- 
turgici praescribunt, non convenit (Gatterer p. 39.). 


III. De aspectu oculorum. 


1l. De aspectu oculorum in coelum. 


a) Anima Deum inquirens sursum adspicit, versus caelum, secundum an- 
tiquissimam consuetudinem generis humani. 1° Homines Veteris Testamenti 
sic orabant: « Ad te levavi oculos meos qui habitas in caelis » (Ps 122, 1.), hoc 
faciebant etiam gentes, ut e.gr. in Aeneide legitur (II, 688.); Anchises « oculos 

id sidera laetus extulit et caelo palmas cum voce tetendit: Jupiter omnipo- 
tens...» Commune erat ad caelum respicere, in qua consuetudine Tertullianus 
testimonium conspicit animae naturaliter christianae: « Judicem quoque con- 
testantur illum: Deus videt, et Deo commendo, et Deus mihi reddet. O testi- 
monium animae naturaliter christianae! Denique pronuntians haec non ad Ca- 
pitolium, sed ad caelum respicit. Novit enim sedem Dei vivi... » (Apolog. 17, 
PL 1, 433). Ideo ipse testatur christianos sui temporis sic orasse: « Illuc (sc. 
ad caelum) suspicientes christiani manibus expansis, quia innocuis, capite nudo, 
quia non erubescimus, denique sine monitore (ie. orationis textum e libro sug- 
gerente), quia de pectore (ie. memoriter, par coeur) oramus » (Apol. 30, PL 1, 
503. Tota habitudo haec optime interpretatur per Le Nourry PL 1, 1033-1036 .). 
— 2? Symbolismum huius ritus sic exponit S. Cyprianus: « Rectum te Deus 
fecit, et cum cetera animalia prona et ad terram situ vergente depressa sint, 
tibi sublimis status et ad caelum atque ad Deum sursum vultus erectus est. Illuc 
intuere, illuc oculos tuos erige, in supernis Deum quaere! Ut carere inferis pos- 
sis, ad alta et caelestia suspensum pectus adtolle! » (Liber ad Demetrianum 
16, PL 4, 556.) 


b) Oculorum elevatio potest esse 1° obtutus (Hinblick) tantum, quando 
oculi elevantur et statim demittuntur; « caput eatenus tantum levatur, qua- 
tenus ad pulchram actionem necesse est » (Gatterer p. 49.)). Talis obtutus habe- 
tur cum gestu «a admirationis » (v. supra), ad orationes « Munda cor », « Susci- 
pe sancte Pater» (panis oblatio), «Suscipe sancta Trinitas», ad verba «ele- 
vatis oculis » in consecratione. — 2? Potest esse aspectus fixus oculorum, sic 
ad Deum » ie. ad Crucem altiori loco collocatam aspicitur oculis fixis in 
oblatione calicis; dein dona consecrata in altum porrecta conspiciuntur fixis 
oculis infra elevationem. Oculi ad SS. Sacramentum figuntur ad Memento de- 
functorum, intra Pater noster in Missis privatis, item dicendo tres orationes 
praeparatorias ante communionem. — 3? Oculis in ferram demissis debet sa- 
cerdos procedere et recedere ad Missam et functiones, item sic debet se habe- 
re, $i ad populum convertitur (Dominus vobiscum, Orate fratres, benedictio). 
In processionibus sacris « procedentes sacris precibus ita sint intenti, ut remo- 


to risu mutuoque colloquio ct vago oculorum aspectu » se habeant (Hit. Rom. 
WENNS 


2. Dc aspectu oculorum versus orientem. 


a) Orationes fundere versus orientem, non est symbolum tam naturaliter 
commune, quam plurima alia symbola signis sacris inservientia. Orientem so- 
lem adorabant Persae et Mithracistac, dein asseclae solaris henotheismi inde 
a saec. II-IX'. in Imperio Romano latissime divulgati (Cf. F. Cumont, Les reli- 
gions orientales dans le paganisme romain, Bruxelles 1929, 125-150.). Cum hoc 
henotheismo debebat monotheismus verus Christianorum pugnam ultimae dimi- 
cationis committere, nam etiam fideles alliciebat religio solis, uti cerni potest e 
sermone S. Leonis Magni, vituperantis suos fideles die Nativitatis Christi, quod 
e gradibus Basilicae S. Petri « converso corpore ad nascentem se solem reflec- 
tant et curvatis cervicibus in honorem se splendidi orbis terrarum inclinent » 

sermo 27. PL 54, 218.). 


b) Christiani ergo 1 per se non orabant versus orientem. Fideles Vete- 
ns Testamenti adorabant versus Hierosolymam, « contra viam civitatis quam 

elegisti, et contra domum, quam aedificavi nomini tuo » (3 Reg $8, 44.), ut etiam 


exemplum Danielis ostendit (Dan 6, 10). — 2° Morem hunc tamen traditione 
venerandum esse docemur, nam saec. IIl. exeunte iam immemoriabili.s censetur. 
Tertullianus dicit: « Alii plane humanius solem christianum deum aestimant, 


quod innotuerit ad orientis partem nos facere precationem, vel die solis laetitiam 
curare » (Ad nationes 1, 13). Eo fere tempore Clemens Alexandrinus testatur 
praxim Alexandrinam precandi versus orientem, loquens de precibus versus 
matutinum orientem » = pros ten heothinen anatolen, directis (Stromat. 7, 7. 
$ 43, 6., 7). Praxim Romae ex Hippolyto Romano cognoscimus, qui dicit Ec- 
clesiam esse navim, cuius gubernator Christus est et rostrum, i.e. pars anterior, 
ergo etiam directio cursus navicularis, versus orientem directum est (De anti- 
christo 59). Praxim syriacam Didascalia Apostolorum versus 220 testatur: 
« Orientem versus oportet vos orare, sicut et scitis scriptum esse: Date laudem 
Deo, qui adseendit super caelum caeli ad orientem » (II, 57. Quasten, Monu- 
menta eucharistica et liturg. vetustiss. p. 35.) Vetustissimum vestigium circa 
160-180 in Actis Pauli scriptis in Asia minore, legitur, ubi Paulus dicitur sic 
Orasse: « Se sistens orientem versus et elevans manus suas in caelum » (Marty- 
rum Pauli 5., Dolger Sol salut, p. 137-8.). — 3? Templa tamen antiquissima 
versus occidentem sita aedificabantur, sic ecclesia Antiochiae Syriae (Socrates, 
II. E. 5, 22, quod res insolita ab eo habetur), Basilicae S. Petri, 5. Joannis in 
Laterano, dum ecclesia Anastasis Hierosolymis « versus orientem solem specta- 
bat » see. Eusebium (Vita Constantini 3, 36. Vide Quasten p. 35 nota 1. dein 
Antike u. Christentum II, 41-56.). 


c) Tamen — post aliquas haesitationes ob cultum solis paganum — pre- 
catio orientem versus, imo « orientatio » (Ostung) ecclesiarum et sepultorum 
in coemeteriis in usu remansit; defuncti iam in catacumbis S. Callisti sic sepe- 
liebantur, dein toto medio aevo iuxta Durandum: « capite ad occidentem po- 
sito, pedes dirigat ad orientem, in quo quasi ipsa positione orat, et innuit, quod 
promptus est, ut de occasu festinet ad ortum, de mundo ad saeculum » (Ratio- 
nale div. officior. VII, 35, 39). Huius ritus, cuius totam historiam Dolger optime 
enarrat (Sol salutis p. 136-286.), rationem S. Thomas quinque argumentis bre- 
vissime reddit, quae omnia iam antiquitati christianae nota fuere (II-H q. 84. 
a. 3. ad 3.) (Semper textu Aquinatis incipiuntur sequentia): 

« Dicendum quod secundum quandam decentiam adoramus versus orien- 
tem », nam. 1? « quidem propter divinae maiestatis indicium, quod nobis ma- 
nifestatur in motu caeli, qui est ab oriente ». Revera sic enodabat hoc argumen- 
tum iam pulchre Augustinus, dicens: « Cum ad orationem stamus, ad orien- 
tem convertimur, unde caelum surgit: non tamquam ibi habitet Deus, quasi 
ceteras mundi partes deseruerit, qui ubique praesens est, non locorum spatiis 
sed maiestatis potentia, — sed ut admoneatur animus ad naturam excellentio- 
rem se convertere, id est ad Deum, cum ipsum corpus eius, quod est terre- 
num, ad corpus excellentius, id est ad corpus caeleste convertitur » (De serm. 
Domini in monte 2, 5, 18., PL 34, 1277.), 


2? Propter paradisum in oriente constitutum, ut legitur Genes. 2. .. « qua- 
si quaeramus ad paradisum redire ». — Locum aeternae beatitudinis secundum 
locutionem popularem Judaeorum  « paradisi » amissi nomine consignabant, 
ut videtur in Apocalypsi Henoch (Dolger 226.), quam denominationem etiam 
Dominus adhibuit: « Hodie mecum eris in paradiso » (Lc 23, 43.). Christiani 

ad orientem se convertentes, hoc «significant se patriam inquirere »; sic Chri- 
stianus quidam Aegyptius interrogatus tempore persecutionis unde esset oriun- 
dus. respondit Hierusalem sibi patriam esse, i.e. caelum. Cum nomen hoc inin- 
telligibile erat indici, civitas enim tunc Aelia vocabatur, martyr interrogatus, 
quaenam esset illa quam dicebat civitas, respondit: « Eorum dumtaxat, qui 
veri Dei cultores essent, hanc esse patriam. Neque enim alis praeterquam istis 
huius civitatis lus competere, ipsam porro ad Orientem et iuxta ipsum exsur- 
gentis solis cubile positam esse » (Eusebius, De martyribus Palestinae 36. Rui- 
nart p. 367). 


3? « Propter Christum qui est lux mundi et Oriens nominatur (Zaeh. 6, 
12) ». Ex oriente enim oritur lux, lux autem est symbolum Domini, ut Ipse affir- 
mabat. Christianus autem orienti se vertens hoc actu symbolico exprimit, se 
non velle ambulare in tenebris, sed optare habere lumen vitae, qui illuminat 
omnem hominem venientem in hunc mundum. Sic iam Origenes hanc ideam 
evolvit: « Quatuor sunt orbis partes, id est versus septentrionem, versus meri- 
diem, versus occasum et orientem solis. Quis non ultro fateretur plagam orien- 
talem sensibus obvio modo indicare, quod illuc conversi debeamus precari, 
symboli instar animam versus ortum veri luminis conspicere » (De oratione 32, 
CCS Origines IL, 400.). 


4 Ad orientem vertimus nos etiam propter Christum, « qtri ascendit super 
cadum cadorum ad orientem « (Ps 67, 3-1), ut S. Thomas dicit. Conversio ad 
orientem ergo in mentem nobis revocat ascensionem Domini, ut iam Didasca- 
lia intellexit (v. superius). Symbolismes maiorum nostrorum in oriente patriam 
aeternam conspiciens, quo iter nostrum dirigitur, etiam ascensionem Christi 
per hanc regionem orbis adsignificatam putabat. Conversi ergo ad orientem 
etiam Christi in caelos ascensi, ie. Christi glorificari meminimus pollicentes 
nobis ad eius similitudinem futuram glorificationem. 


5 ' Orientem versus adoramus, nam «et ab oriente etiam  expectatur ven- 
turus, secundum illud Matthaei (24, 27.): « Sicut fulgur exit ab oriente et paret 
usque ad occidentem, ita erit et adventus fili hominis ». Novum symbolum ori- 
tur enim, si Christus symbolice imaginatur versus orientem in. caelum ascen- 
disse, ideo etiam ipse dixit fulgur exire ab oriente et sic fieri adventum eius. 
Memoria parusiae Domini solatur nos tempore passionis et persecutionis, bre- 
vis est passio, aeternum solamen. Ideo primi christiani tam fervide precaban- 
tur: Veni Domine Jesu! Maranatha! 


3. Aspectus versus ceteras regiones caeli. 


a) Aspicere versus septentrionem significat 1° regnum satanae visendum 


inspicere. Partes enim aquilonis naturaliter tenebras significant, regnum tene- 
brarum est regnum exclusorum a visione Dei, qui lux est et tenebrae in eo non 
sunt ullae. Ideo saec. IX.-0 orta est consuetudo cantandi Evangelium versus 
septentrionem, non versum meridiem, sicut usque ad hoc tempus fieri solebat, 
et adhuc Micrologus s. XI. inculcabat (c. 9). Tempore Innocenta lll. iam 
communis erat mos cantandi Evangelium versus septentrionem e Gallia oriun- 
dus ut ipse prodit: «Faciem suam (diaconus) versus aquilonem opponit, ut 
ostendat praedicationem Christi contra eum specialiter dirigi, qui ait: Ponam 
sedem meam ad aquilonem.. Adversus ergo aquilonem legitur evangelium, ut 

aquilo surgat et auster veniat (Cant 4, 16.), id est ut diabolus fugiat et Spiritus 
Sanctus accedat » (De s. altaris mysterio III, 4; PL 217, 824.). 


2^ Conversio haec versus septentrionem ad lectionem Evangelii etiam ho- 
dierno ritu praescribitur. Celebrans enim « Missale sic locat, ut pars posterior 
libri respiciat ipsum cornu altaris et non ad parietem sive ad partem eius contra 
se directam, ubi stans versus illum » sc. librum Missalis, legit evangelium. Sic 
ergo celebrans, quantum fieri potest, revera versus septentrionem legit Evan- 
gelnium (Rit. cel. VI, 1. 2.. Cavendum est, ne Missale tantum in latere Evan- 


gelii, sed in cornu Evangelii, ergo in parte extrema lateris evangelii collocetur 
(Gattcrer p. 250.). 


b) Aspicere versus omnes paries caeli ideam prae se fert benedictionis Dei 
collocare. Mos hic pervetus est, iam Simeon Stylites (t 459.) ante exitum suum 
rogatus a populo, ut sibi benedicat, « respexit versus orientem, dein ad occa- 
sum et ad omnes regiones caeli, extendit manus suas e cuculla et benedixit eis » 
(Texte und Untersuchungen III, 2, 4, (1908) 171 p., Dolger p. 252.). Talis moris 
reliquiae conspiciuntur in consuetudine quatuor altaria erigendi ad processio- 
nem corporis Christi, quae nil aliud est, quam benedictio contra tempestates 
(Wettersegen); etiam in Hungaria sic celebratur haec processio, ubi insuper 
etiam benedictio segetum in die S. Marci fit per lectionem quatuor evangelio- 
rum versus quatuor mundi partes (Rit. Strigoniense). 

B) De lingua sacrali. 


Definitio. Lingua sacralis, vel liturgica. vocari potest lingua cultus publici, 
a vulgar lingua differens, in territorio aliquo latiore usitata. 

Status quaestionis. Notio linguae alicuius sacralis, quam sc. non callet fide- 
lium multitudo, non ab Ecclesia inventa est; linguam sacralem adhibebant iam 
Babylonii et Assyri, lingua utentes Sumerica; lingua hebraica Veteris Testa- 
menti etiam inde post 587 a. Chr. populo inintelligibilis facta est. nam iam 
aramaice loquebantur, cultus tamen semper hebraice celebrabatur, ad lectiones 
interpretandas adhibebatur interpres (turgeman). 

Omnino certum est, nullum testimonium afferri posse e fontibus revelatio- 

nis. quae necessitatem absolutum linguae sacralis in liturgia veri Dei evinceret; 
item omnino certum est, in Ecclesia nunc haberi linguas sacrales, quarum 
praecipua Latina et Graeca celebratur, et etiam temporibus elapsis sic fuit. 
Unde sequitur, etsi lex linguam aliquam sacralem adhibendi disciplinaris esset, 
tamen de fide definita debet esse, quod cultus potest celebrari lingua populo 
ignota. — Ideo thesis sequens statuatur: 


THESIS. (I) Liturgia non debet lingua vulgari celebrari, imo (2) linguae sacrae 
aliquo modo semper usurpabantur (3) usus tamen partialis linguae vulga- 
rs valde utilis esse potest. 


a) Vox Ecclesiae. 


Trident, sess. XXII. can. 9: « S. q. d., lingua tantum vulgari Missam cele- 
bran debere, anathema sit.» Quoad Missam ergo I. pars thesis est de fide, 
quoad totum cultum publicum theologice certa, nam evidens est ex usu Eccle- 
siae, quod etiam aliae functiones sacrae celebrantur lingua sacrali. — IL et III. 
pars theologice certae haberi debent. 


Bulla à Unigenitus », prop. 86. condemnata Quesneli: «Eripere simplici 
populo hoc solatium iungendi vocem suam voci totius Ecclesiae, est usus con- 
tranus praxi apostolicae et intentioni Dei» (Denz. 1436). Constit. Apost. 
* Auctorem fidei n 1794., prop. 66. damnata synodi Pistoriensis: «Propositio 
asserens fore contra apostolicam praxim et Dei consilia, nisi populo faciliores 
viae pararentur vocem suam iungendi cum voce totius Ecclesiae: intellecta de 


usu vulgaris linguae in liturgicas preces inducendae: — falsa, temeraria, ordi- 
nis pro mysteriorum celebratione praescripti perturbativa plurium malorum 
facile productrix.» — Notandum, hanc damnationem esse intelligendam eo 


sensu, quo Ecclesia hoc enuntiavit: non est omnino necessarium lingua vulgari 
uti, ceterum hoc a statu fidelium et temporibus dependet, de quo indicium so- 
lius Ecclesiae est. 


b) Adversarii. 


| Waldenses et Albigenses asserentes secundum Reinerum, auctorem con- 
temporaneum, « quod sacra scriptura eundem effectum habet in vulgari quam 
in latino, unde etiam conficiunt in vulgari et dant sacramenta » (Guéranger op. 
infra cit. p. 121). 


2 Protestantes in ieiunis ritibus et textibus relictis semper « aedificatio- 
nem ? fidelium quaerentes, omnes tenuerunt, cultum publicum lingua celebrari 
debere, quae intelligi potest. — a. Sic Lutherus iam 1523 optavit, ut « habea- 
tur z/iissa vernacula, quod Christus faveat n et dixit: « Cantica velim etiam no- 
bis esse vemacula quam plurima, quae populus sub missa cantaret, vel iuxta 
gradualia, item iuxta Sanctus et Agnus Dei. Quis enim dubitat, eas olim fuisse 
voces totius populi, quae nunc solus chorus cantat? » (Formula missae, Daniel, 
Codex lit. Il, 84, 95). Anno 1524 dein edidit formulam missae Germanicae, 
in qua iam omnia germanice scripsit, sed tamen linguam latinam partialiter re- 
tinere iubebat propter iuventutem, imo si potuisset — ut ipse fatetur — omni 
Dominica, latine, hebraice et gracce canendum et legendum esset, si hae lin- 
guae tam communiter intelligerentur quam latina (Deutsche Messe und Ord- 

nung Gottis cliensts, Daniel II, 99.). Revera in multis coetibus evangelicis Ger- 
maniae usque ad initium saeculi XIX.-i Gloria, praefatio et aliqua carmina la- 
fine canebantur et hodie adhuc in Suecia et Dania. Sed verba consecratoria, 
canone penitus eliminato, iam in hac formula germanica affert, item lectiones 
latine, dein germanice legere iubet (Daniel II, 109 s., 105.). In ad.ninistratione 
baptismi tamen omnia iam 1523 « quae hucusque latine fiebant, germanice 
interpretavit, ut patrini et circumstantes tanto plus ad fidem et seriam devotio- 
nem excitarentur » (Das Taufbuechlein, Daniel IL, 186.), similiter etiam in 
festis, « ut Nativitatis, Paschae, Pentecostes, Michaelis, Purificationis et his si- 
milibus, fiant omnia ut hucusque, latine, usquedum cantica germanica suffi- 


cientia habeantur » (Deudsche Messe, Daniel IL, 111.) — b. « Reformatorum » 
opinionem magis congruentem falso principio, quod omnia debent intelligi. 
clare exprimit Czengerus: « Cantilenas ex sacris literis compositas canimus et 


reficimus insanos, qui his contradicunt, aut lingua non intellecta in cantu dis- 
cantizant, aut reboant ad caelum usque, ut sacerdotes Baal »; ipse peritissi- 
mus Daniel affirmat, « ecclesiam Reformatam cantica latina nullo tempore in 
cultibus sacris adhiberi passam esse (III, 27.) Pro caetibus « reformatis n 
Gallicae linguae Clemens Marotus 1536. 30 psalmos gallice interpretatus est. 
eodem anno pro coetibus linguae germanicae Jo. Zicick germanicos psalmos 
et cantica edidit, anno 1552 prodiit totum psalterium gallicum auctore Theo- 
doro Beza (Daniel III, 27-30.). — c. Anglicanum schisma usque ad mortem Hen- 
rci VIII. cum cultu catholico etiam linguam latinam retinens, anno 1549 in 
lucem protulit « Librum communis precationis » (The Book of the common 
prayer, tertia vice editus cum mutationibus 1559.), ubi iam iubetur. quod « om- 
nia legi et cantari debent in ecclesia lingua anglica, in eum finem, ut congrega- 
tio aedificetur » (« all things shall be read and sung in the church in the english 
tongue, to the end that the congregation may be thereby edified » Daniel III. 
DE 


3° Erasmus Roterodamus quoque fautor linguae vernaculae surrexit, di- 
cens: « Indecorum, vel ridiculum potius videtur quod idiotae et mulierculae, 
psittaci (Papagei, perroquet, parrot) exemplo, psalmos suos et precationem do- 
minicam inmurmurant, cum ipsae quod sonant, non intelligant » (Praef. in 
Matth.), quae sententia a facultate Parisiensi anno 1526 proscripta est. 


4° Erasmi sententiam susceperunt Jansenistae, et ubi libere potuerunt hanc 
sequi, in Hollandia viventes, inde a saeculo XVIL.-o sacramenta lingua vulgari 
administrabant (Guéranger p. 121.). Ideo traductio Missalis gallice interpretata 
per Jos. Voisin anno 1660 per Clementem VII. prohibita est, ut novitas defor- 
mans pulchritudinem Ecclesiae, capabile ad excitandam inoboedientiam, teme- 
ritatem, audaciam, seditionem, schisma et alia mala, etsi in Gallia ad usum pri- 
vatum fidelium iam quinque aliae versiones sino prohibitione in lucem prolatae 
sunt; Voisin enim erat fautor Jansenistarum, mutuas vicissitudines fovens cum 
conventu suspecto Port-Royal (Guéranger p. 169-170, 187.). 


5? Episcopi Febroniani Synodi Pistoriensis quoque ideo censuram acce- 
perunt, ut vidimus, quia non recte de linguae vulgaris usu opinabantur. 


6? Aeco nostro, praesertim post secundum bellum mundiale, aliqui minus 
recte opinati sunt circa hanc questionem. Ita e.gr. plurcs Galli et Germani pro- 
prio marte Sacramenta vulgari idiomate administrare coeperunt, putantes, quod 

lingua latina impediret actuosam participationem populi. Episcopi Galliae anno 
1945. ideo declararunt linguam Latinam non posse haberi saepimenti instar se- 
parantis populum a cultu (0 l'Assemblée n'estime pas que la langue latine soit 
la barricade qui sépare le peuple de la liturgie », v. Eph. lit. 1946, 439). In 
Germania Conr. Griüber, episcopus Friburgensis anno 1943 aegre notavit cre- 
scentem tendendam vulgarizandi preces in administratione Sacramentorum, et 
praesertim. contra populi optatum introducendi linguam Germanicam in Missa 
(v. ibid.). — In Anglia inde ab anno 1944 motio incepit nimia in favorem lin- 
guae vulgaris per societatem quandam (The English Liturgy Society), cuius 
scopus erat promovendi usum linguae vernaculae in cultu publico Ecclesiae; 
aliqui in ephemeride huius societatis adeo processi sunt (The English Litur- 
gist), ut totam Missam anglice celebrari optabant. In America septentrionali so- 
cietas similis fundata est 1946 (Vernacular Society), sed cum intentione omnia 


subiccre velle iudicio Ecclesiae. (Cf. periodicum « America » 19. aug. 1950, 
p. 503.). 


I. pars: Probatur rationibus theologicis. 


1° Non in sola verborum intelligentia constare fructum orationis iam a 
lacultate Parisiensi lucide probatum est anno 1526, affirmans esse errorem per- 
niciosum, quod oratio solum ad intellectum erudiendum fiat. Oratio enim vo- 
calis « praecipue fit ad inflammandum affectum, ut pio et devoto animo in 
Deum modis praedictis se erigendo mens reficiatur et obtinendo quod petit, 
sua intentione non frustretur, mereatur itidem intellectus illuminationem,... qui 
nimirum fructus longe uberiores sunt quam sola verborum intelligentia, quae 
absque excitatione affectus in Deum, parum affert utilitatis » (D'Argentré, Col- 
lectio indiciorum II, 61.) Reapse (pianti sunt studiosi intelligentes precationes 
paganas latinas, graccas, babyloniacas etc. tamen longe absunt ut deos falsos 
adorent. Recte dixit ergo cl. Respighi illusionem esse, quod concesso aliquan- 
do totali usu linguae vulgaris, omnes difficultates actuosae participationis fide- 
lium iam cessarent (Bollettino Ceciliano 1946, 10-12.). 


2? [ntelligentia cultus etiam alio modo procurari potest, ut iam Tridentinum 
rectissime animadvertit: « Ne oves Christi esuriant, neve parvuli panem petant 
et non sit, qui frangat eis, mandat S. Synodus pastoribus et singulis curam ani- 
marum gerentibus, ut frequenter inter Missarum celebrationem vel per se vel 
per alios ex iis quae in Missa leguntur, aliquid exponant, atque inter cetera 
sanctissimi huius Sacrificii mysterium aliquod declarent, diebus praesertim Do- 
minicis et festis » (S. XXII. cap. 8. Denz. 946.) Ad quod optime notat Card. 
Suhard, clerum debere explicare limpida claritate ritus et caeremonias Missa- 
rum, baptismi, matrimonii, sepulturae; dein ante Missam habeatur verbum (« il 
indique d'un mot ») de Sancto in cuius honorem celebratur; item quod durante 
Missa clericus a celebrante distinctus praelegat aliquos textus Missae; demum 
quod omnia, quae celebrans recitat, recitentur clara et intelligibili voce, cum 
fortitudine, compunctione et pietate (Instructio pastor, sept. 1945., v. Eph. Lat. 
1946, 203.). 


3 Multoties affertur argumentum, quod breviter Mediator Dei sic con- 
strinxit « Perspicuum est unitatis signum ac remedium efficax adversus quasli- 
bs t germanae doctrinae corruptelas. » Quod evidenter illustratur exemplo hae- 
retti orum inde iam a Nestorianis et Monophysitis. qui statim ut annis 43] et 

* 5] ab Ecclesia lacrimabili modo se scisserunt, linguas vernaculas introduxere: 
Syriacam, dein Aegyptiacam (Copticam) et Abyssinicam. — Unitatem hanc vo- 
luerunt Orientales christiani ante schisma illustrare summis festis Constanti- 
nopoli Evangelium primum Latine, dein graece cantando, quod in Missa a Sum- 
mo Pontifice celebrata etiam hodie fit (Guéranger p. 148., 150.). 


II. pars: historice probatur, 


quod etiam ut argumentatio theologica sumi debet: nam si verum est lin- 
guas sacrales aliquo modo semper in usu fuisse, clara est veritas dogmatica pri- 
mae partis thesis: lingua vernacula non debere celebrari liturgiam, Ecclesia 
enim in usu tam late diffuso errare non potest. 


1° Historice certum est, etiam aevo antiquo Ecclesiae linguas sacrales in 
usu fuisse (cf. G. Bardy, 1948.). Aliquo modo, diximus, fuerunt linguae sacra- 
les. Quod statim elucescit etiam quoad partem primam aetatis antiquae, i.e. 
usque ad 313, nam etiam aevo apostolico ecclesiae Palaestinenses dialecto ara- 
maico Palaestinensi utentes, psalmos et lectiones Veteris Testamenti hebraice 
legebant, quod iam sine dubio lingua sacralis haberi debet. Item ecclesiae Hel- 
lenisticae, quae praeprimis a Paulo apostolo fidem acceperunt, lingua graeca 
communi (koine) utebantur, sed lectiones Veteris Testamenti et psalmi, ut pa- 
tet, e versione Septuaginta sumebantur, quae per se difficilis erat ad intelli- 
gendum propter versionem servilem libri psalmorum, propter hebraismos qui- 
bus totus textus Bibliae graecae scatet. — Eadem lingua graeca utebantur 
omnes ecclesiae, quae domi aliam linguam usurpabant: sic Syri usque ad an- 
num 43], etsi etiam syriace legebant lectiones post lectionem graecam, ut vi- 
deri potest e relatione Aetheriae (Peregrinatio 47., 4.), dein Phryges, Cata- 
phryvges, Lydii Thraces, Celtae seu Galatae in Asia minore, quibus Paulus 
epistolam suam graece scripsit. — Imo etiam ecclesia Romana graeca lingua 
celebravit sacra sua. Graece scripsit Paulus Romanis epistolam suam, Marcus 
evangelium suum; nomina et inscriptiones sepulchrales primorum pontificum 
graece leguntur usque ad Cornelium (251-3.); graece descripsit liturgiam S. Hip- 
polytus circa 220. Haec lingua usque ad 360 lingua sacralis Romae remansit, 
nam rhetor Marius Victorinus circa hoc tempus graece allegat precem sacer- 
dotalem: « Hinc oratio oblationis (ie. missae) intellectu eodem precatur eum: 
Soson periousion laon » (Adv. Arium 2, 8, PL 8, 1094.). Investigatio Th. Klatt- 
ser merito demonstravit non solum ex hoc loco citato, sed etiam ex alis indi- 
ciis, ut ex mutatione ethnica Romanae populationis, inscriptionibus, linguam La- 
tnam a Damaso papa (366-384.) publica auctoritate loco graecae introductam 
esse (Miscellanea Card. Mercati. 1946, I, 467-482). Quod non impedit usum par- 
talem linguae latinae in titulis, i.e. parochiis 25 Urbis paulatim iam ante hoc 
tempus invaluisse, ut putat B. Botte, Bardy et J.A. Jungmann (Missarum sol- 
lemnia I, 65.). 


2° Lingua latina sacralis evasit in Africa proconsulari sine dubio ab initio, 
ie. saeculo II., ut hoc demonstratur ex existentia versionis Scripturarum hoc 
tempore, quam demonstrant Passio martyrum Scilitanorum versus 180 et Ter- 
tullianus: « Non sic in graeco authentico quomodo in usum exit» (De mono- 
eamia c. 11), quam versionem plurime citat (cf. B. Capelle, Le texte du psau- 
tier latin en Afrique, Collectanea bibi, latina vol. IV, p ). Tamen etiam hoc 
idioma vulgaris linguae latinae semi-sacralis fuit, nam psalmi et textus biblici 

c graeco seniliter versi non erant per se facile patentes intellectui. Hoc evenit 
e multitudine vocabulorum graecorum, ut « Christus, chrisma, abyssus, azyma, 
cataclysmus, problema, parabola, scandalum, hypocrita. » Dein graecismi per- 
multi impediebant intelligendi viam auditoribus, ut e.gr. « Spiritus Domini re- 
plevit orbem terrarum et hoc quod continet omnia (to katechon ta panta) scien- 
tiam habet vocis » genus neutrum « hoc» servilis versionis fructus est, nam 
(pncuma », spiritus graece est neutri generis. Demum multa nova vocabula 
efformabantur hac versione ad exemplum textus graeci, ut « longanimitas, mul- 
tiloquium, pusillanimitas, vaniloquium, intransgressibilis etc. », quae etiam ob- 
stacula erant intellectui. Linguam hanc semisacralem usurpabant in cultu di- 
vino, ut iam perfecte videtur e Cypriano: « Ideo et sacerdos ante orationem, 
praefatione praemissa, parat fratrum animos dicendo: Sursum corda »; qui 
etiam textum hymni Te Deum allegare videtur: « Illic apostolorum gloriosus 
chorus, illic prophetarum exsultanttum numerus » (De orat. dom. 31 et de mor- 
talitate c. 26.). Lingua haec latina etiam in Africa sacralis fuit saltem Christia- 
nis Punicis, quia nullum vestigium apparet versionis punicae Bibliarum (Gué- 
ranger p. 65.). 


3 Linguae sacrales remanebant in usu etiam quando extra limites Imperii 
saeculo IV.-V. Christiana professio extendebatur. Sic apud Armenos et Georgi- 
cos, item Aethiopes initio graece celebrabatur liturgia, lectiones apud Arme- 
nos lingua syriaca. Tantum post lapsum in haeresim mutabatur lingua sacralis 
in vulgarem, quod fecerunt etiam gentes intra limites viventes, ut iam diximus. 
Ideo Patribus saeculi IV.-V. commune erat dictum de tribus linguis sacris, in- 
star inscriptionis tituli Crucis; Hilarius e.gr.:: « Ilis maxime tribus linguis sa- 
cramentum voluntatis Dei et beati regni expcctatio praedicatur: ex quo illud 
Pilati fuit, ut in his tribus linguis regem ludaeorum Dominum Jcsum Christum 
esse  praescriberet » (Prol. in libr. Psalmor. nr. 15.. Notandum quod « praedi- 
catio E terminus liturgicus est et usurpatur de oratione sacerdotali (O. Casei, 
JfLw 6, 121., 128., 159). Etiam novi tribus gentium in Imperium irruentes 
christiani. facti lingua latina utebantur, exceptis, ut patet, haereticis. Ariani 
erant Germani orientales: Gothi, Vandales, Suevi, Alemanni et lingua Gothica 
adhibebant Scripturam et celebrabant cultum suum nunc iam incognitum, ita 
ut nec episcopi et « patriarchae » eorum, sicut metropolitas vocabant, intelle- 
xerunt latine. Lingua liturgica nationali exprimebant differentiam inter profes- 
sionem < Gothicam », ie. arianam et « Romanam » re. catholicam (G. Schnii- 
rer. Kirche u. Kultur im Mittclalter I. 1924, 146-7.) Tum hi tribus ariani se 
convertentes ad catholicam fidem, ut Gothi occidentales in Hispania, Alemanni 
in Burgundia, tum gentes Germanicae paganismo terga vertentes, ut Franci et 
Xngli, dein omnes tribus in Germania degentes cum professione catholica etiam 
linguam latinam assumpserunt, quod sic remansit per totum medium aevum. 


4° Exceptiones dantur tantum hac in re. Prima et maxima est, (piae facta 
est cum immani multitudine Slavorum saec. IX., quorum apostoli, fratres Me- 
thtxLus et Cvrillus, Thessalonica oriundi a Slavis in regione ista degentibus 
linguam eorum didicerunt et 862 in Moravia a principe Rastislav vocati, con- 
xersmni operam dederunt. Moravia, ad quam tunc etiam Pannonia pertine- 
bat. partim iam Christiana fide imbuta erat, sed expansioni germanicae limites 
coercere Volens. princeps slavonicam optavit introducere liturgiam. S. Cyrillus 
slavicc interpretatus Scripturam sacram, invenit scripturam (s. XIV. tantum sic 

vocatam) « Glagoliticam » e litteris minusculis graecis et non liturgiam Byzanti- 
nam, sed Romanam tunc temporis in Moravia et Pannonia usitatam transtulit in 
idioma Slavorum. Huius liturgiae Romanae slavice versae monumentum exstat in 
fragmento aliquo missalis Kioviac detecto (editum a C. Mohlberg, II messale gla- 
eolitico di Kiew, Atti della Pont. Acc. Romana di archeologia, Memorie II Roma 
1928, 207-320.). Roman vocati, honorifice ab Hadriano II. excepti sunt, sed, uti 
nunc videtur, non obtinuerunt licentiam huius innovationis; S. Cyrillus Romae 
869 mortuus est. S. Methodius post calamitates ab episcopis Germanicis perpes- 
sas, a Joanne VIII. archicpiscopus Moravorum creatus, accepit licentiam liturgiae 
slavicae: a Nec sanae fidei vel doctrinae aliquid obstat, sive missas in eadem 
slavinica lingua canere, sive sanctum evangelium vel lectiones divinas Novi et 
Veteris Testamenti bene translatas et interpretatas legere aut horarum officia 
omnia psallere... lubemus tamen, ut in omnibus ecclesiis terrae vestrae propter 
maiorem M honorificentiam evangelium latine legatur et postmodum  slavinica 
lingua translatum in auribus populi latina verba non intclligentis annuntietur 1 
(G. Friedrich, Codex diplomat. Regni Bohemiae I. 1906-7, p. 19). Haec liturgia 
romano-slavica in Moravia post mortem S. Methodii prohibita, evanuit. Disci- 
puli autem venerabilis viri expulsi, in Bulgaria liturgiam Byzantinam transtu- 
lerunt in linguam slavonicam (palaeoslavicam), invenientes novam scripturam 
e litteris graecis maiusculis, quae in honorem defuncti Cyrilli, littera Cyrillica 
nuncupata est. Haec liturgia palaeoslavica devenit deinde ad alios populos sla- 
vos. — Liturgia autem Aomano-slavica ab iisdem discipulis Methodii in Pan- 
noniam et Dalmatiam delata, diu permansit. /nnocentius IV. 1247. permisit 
usum huius liturgiae «in ilis dumtaxat partibus, ubi de consuetudine obser- 
vantur », rationem proferens « quod sermo rei et non res est sermoni subiecta » 
Sic in aliquibus dioecesibus Dalmatiae usque hodie haec liturgia. romano-sla- 
vica celebratur (N. Sojat 1948, St. Sakac 1949, R. Rogosic 1954 .). 


5^ Uti videtur, slavica concessio in Ecclesia occidentali exceptio fuit, to- 
lerationi valde similis. Aevo medio haec erat unica exceptio, si non respicitur 
tentamen liturgiae Romanae in linguam mongolicam translatae, de quo B. Joan- 
nes a Monte Corvino initio saeculi XIV. in imperio Sinensi Tartarorum domi- 
nationi subiecto scribit: « Didici competenter linguam et literam Tartaricam... 
et iam transtuli in linguam illam et literam totum Novum Testamentum et psal- 
terium... et celebrabam Missam secundum ritum latinum, in litera et lingua 
illa legens tam verba Canonis quam praefationis » (Raynaldi, Continuatio Ba- 
ronii ad annum 1306 nr. 20., Guéranger p. 119). — Aevo novo missionarii So- 
cietatis Je.su Sinenses anno 1615 a Paulo V. iam licentiam acceperunt liturgiam 
Romanam transferendi in linguam Sinensem mandarinorum, sed breve a supe- 
rioribus expeditum non fuit, ut testatur P. Bartoli S. J. historiographus Societa- 
tis (Guéranger p. 126-136 et praecipue liber St. Chen 1951 de tota hac questio- 
ne). Missalc totum translatum est in linguam Sinensem et offertum Innocen- 
tio XL, sed nunquam est consecutum approbationem. 


6° Linguam Aumenicam saeculo XVII. principes Transsylvaniae calvinismo 
dediti induxerunt, ut Rumenos versione Bibliae et liturgiae in rumenicam lin- 
euam ad protestantismum  alliceret, quod quidem non successit, sed lingua 
moderna rumenica sic evasit liturgica apud Rumenos ritum byzantinum palaeo- 
slavicum sequentes. Quando pars Rumenonim anno /697 ad unionem conver- 
sa est, etiam novam linguam cultualem retinuerunt (Archdale King. The rites 
of the eastern church II, Roma 1948, 37-460.). 

Exemplum secuti uniti orientales Aungarico idiomate utentes coeperunt 
lingua hac celebrare ritum byzantinum; manuscriptum primum habetur iam ex 
anno 1814, quae est versio hungarica liturgiae S. Chrysostomi, facta anno 1793 
jkr Mich. Krucsay, canonicum graecum unitum (ms anni 1814 copia huius ms-i 
originalis est). Anno 1795 etiam alius, Georgius Krisfalusy transtulit liturgiam 
byzantinam, ms autem nunc iam non invenitur. De facto ex hoc tempore coe- 
perunt pro fidelibus unitis lingua hungarica utentibus liturgiam loco linguae 
palaeoslavicae, vel rumenae hungarice celebrare. Usus huius legitimatio a Sede 
Apostolica 1896 expostulata concessa non fuit, iteratae dcin preces Sanctum 
Pium X. moverunt ad edendas Litteras Apostolicas « Christifideles graeci ri- 
tus » ;S. iun. 1912), quibus nova eparchia seu dioecesis graeci ritus erecta fuit 
in Hajdudorog pro his fidelibus, ad quam pertinent etiam fideles Hungari grae- 
ci ritus «a territorio Ilajdu-Doroghensis dioecesis longe distantes». Summus 
Pontifex commemorat factum, quod «inter fideles graeci ritus  excreverunt 
etiam, qui lingua hungarica utuntur, quique iam a Sancta Sede instantissime 
petierunt, ut dioecesis pro iisdem conderetur. » Huic petitioni S. Pius X. ideo 
satisfecit, ut a periculum avertatur probrosissimi ilius abusus, a Summis Pon- 
tficibus pluries damnati, inducendi nimirum linguas vernaculas in sacram Li- 
turgiam. » Dein praecepit Summus Pontifex: « Ad linguam liturgicam huius 
novae erectate dioecesis quod attinet, praecipimus, ut sit graeca antiqua, ver- 
nacula vero in functionibus extraliturgicis toleretur..» Sacerdotibus autem huius 
diocesis iniunctum fuit, ut intra tres annos ab erectione dioecesis linguam grae- 
cain antiquam addiscant (AAS 1912, 429-435.)). Haec tamen ordinatio nunquam 
exeeutioni mandata est, fidelesque graeci ritus in Hungaria numero circ. 350.000 
existentes hodie quoque lingua hungarica utuntur, excepta anaphora Missae 
graece recitata, quod tacite toleratur (cf. Korolevvskij 1955. et Jungmann in 
St. d. Zcit 1955, 328.). — Inde a Pio XI. plures factae sunt iam concessiones 
explicitae lingua quadam moderna substituendi linguas sacrales ritus orientalis, 
sic 1929. permissum est liturgiam Byzantinam lingua esthonica celebrare (II. 
Chirat, in Études do lit. past, Paris 1940, 227.).. — Parti cuidam Jacobitarum in 
ora Malabarica duce Mar Ivanins ad unionem anno 1930 reversae concessio 
facta est retinendi loco linguae syriacae linguam modernam Malayalam in tota 
liturgia. — Fama affertur Sincnsibus anno 1949 concessum fuisse usum lin- 
guae Sinensis Mandarinorum etiam in Missa excepto Canone latine recitando 


iuxta 5 Paventi, officialem S.C. Piopag. fid., La chicsa missionaria, Roma 1949, 
388.). 


III. pars probatur, 


quod usus partialis linguae vulgaris valde utilis esse potest, 


| Ecclesiae enuntiatione: « In non paucis tamen ritibus vulgati sermonis 
usurpatio valde utilis apud populum exsistere potest, nihilominus unius Apo- 
stolicae Sedis est id concedere, atque adeo, ea inconsulta eaque non appro- 
bante. nihil prorsus hac in re fieri fas est» (MDei n. 59). Ut permultas alias, 
(tiam hanc questionem vox Ecclesiae dirimit, quam decisionem in praxi iam 
antea Sancta Sedes sequebatur. Sic e gr. dioecesis Linziensis in Austria iam 
anno 1597 accepit licentiam in suo Rituali partialiter, etsi sat raro, adhibendi 
hnguam vernaculam; similiter factum est. 1930., quando a S. Rituum Congre- 
ezatione approbata est « Collectio rituum in usum cleri archidioccesis Monacen- 

sis et Frisingensis ad instar appendicis Ritualis Romani ». « Collectio rituum 
in usum cleri archidioecesis Viennensis » 1935 in lucem prolata iam plures tex- 
tus vernaculos possidet, textus hucusque bilingues erant, «a Collectio rituum in 
usum dioecesis Basileensis », Solodori 1938 edita adhuc plures textus vernacu- 
los affert, etiam orationes exclusive vernaculo idiomate dicendos. 


2° Cardinem notat (Wendepunkt, fordulópont) editio « Ritualis parvi ad 
usum dioecesium Gallicae linguae », Turonibus 1948, quia decretum S. Con- 
eregationis Rituum affixum habet, ad cuius rationis normam videntur se diri- 
gere debere aliae collectiones rituum in futurum edendae. Hae sunt normae 
decreti 28. nov. 1947. editi: 


a. « In administrationc baptismi parvulorum, solo in textu latino ponantur 
ac proinde semper et sola hac lingua dicantur: exorcismi, omnes formulae unc- 
tionum ac benedictionum, necnon ipsa baptismi forma. » 


b. « In administrationc baptismi adultorum, praeter ea, quae superius re- 
censita sunt, etiam lingua latina tantum imprimantur et recitentur psalmi et 
aliae preces initiales. » 


c. « In ordine ministrandi sacramentum extremae unctionis latina tantum 
lingua adhibeatur in oratione impositionis manuum super infirmum, in verbis 
unctionum et in orationibus subsequentibus. » 


d. « In celebratione matrimonii lingua gallica sacerdos uti poterit ad om- 
nia, praeter benedictionem annuli ct formulam: Ego coniungo vos etc. In be- 
nedictione nuptiali extra Missam, danda ex apostolico induito, quando Missa 


non dicitur, preces, quae in rituali Romano habentur, recitari possunt lingua 
eallica. » 


e. «In exequiis vero peragendis pro fidelibus defunctis sola lingua latina 
preces et absolutiones peragi debent. Nihil tamen vetat quominus, hoc ritu 
absoluto, vulgari lingua aliae addantur preces, pro opportunitate temporis et 
loci, ab Ordinarius determinandae et ab ipso sacerdote recitandae ». 


3^ Die 21. mart. 1950 approbata fuit a SCRit. « Collectio rituum ad instar 
appendicis Ritualis Romani pro omnibus dioecesibus Germaniae » cum vere 
multis textibus linguae vernacularis, opus, ut refertur, eruditorum Th. Schnitz- 
ler et J. Wagner (cf. Eph. Lit. 1948, 352.). — Dic vero 3. iun. 1954 ab eadem 
S. Congregatione permissa fuit « Appendix linguae vernaculae ad Rit. Roma- 
num » pro dioecesibus Statuum Unitorum Americae, quae dein concessa est 21. 
apr. 1955 pro dioecesibus Australiae, et 12. febr. 1955 dioecesibus Canadae pro 
iis, qui lingua anglica utuntur, dum lingua gallica utentibus supradictum  Ri- 


tuale parvum pro dioecesibus gallicae linguae concessum est (cf. Worship 
1956, 159.). 


4° Pro territoriis missionum vero nova quaedam directiva emanata est 
Summo Pontifice disponente (prot. 2362.) 1948 S.C. Propag. fid., cf. Eph. Lit. 
1953, 155-6). Usque nunc inde a Tridcntino semper requirebatur approbatio 
Sanctae Sedis, iuxta vero dispositionem dictam quoad territoria Missionum Or- 
dinarii locorum cuiusdam Delegaturae vel Nuntiaturae Apostolicae constituere 
possunt commissionem eruditorum, qui elaborare queant appendicem ad Rit. 
Romanum. Ordinarii approbare possunt opus commissionis usumque eius ad 

decennium permittere. Sic fuit editum « Rituale parvum ad usum dioecesium 
Indicae linguae » cum approbatione Ordinariorum /ndiae in Bangalore 17. 
ian. 1950; similia facta sunt in Sinis et laponia (cf. Eph. Lit. 1953, 196). No- 
tanda est nonna sapiens quoad usum linguae vulgaris: formulae, exorcismi, unc- 
tiones et omnia quae ad formam et essentiam spectant, lingua debent exprimi 
latina, cetera possunt lingua vulgari, sed lingua litteraria usitata in libris mo- 
dernis, evitando archaismos; lingua sit apta et digna, sed populari captui ac- 
commodata (ibid. p. 155.) 


Corollarium. 1. Non sunt ergo approbandi conatus et nisus privati preces 
liturgicas seu interpretandi intra functionem, postquam lingua liturgica recita- 
tae sunt, seu tantum /ingua vulgari eas dicendi, quia offendit contra praescrip- 
tum Ecclesiae (Mediator Dei et can. 819.: a Missae sacrificium. celebrandum est 
lingua liturgica sui cuiusque ritus ab Ecclesia probati »). Usus linguae verna- 
culae in liturgia etiam partialis sine dubio peccatum est, ct quidem secun- 
dum genus suum grave, secundum principia superius statuta. Benedictio apo- 
stolica in articulo mortis in forma a probatis liturgicis tradita danda (can. 166. 
$ 2), haec forma autem est a Benedicto XIV. praescripta sub poena nullitatis 
(Noldin-Schmitt-Heinzel ed. 30. 1954. n. 331. 2. b.), quod etiam usum linguae 
latinae attingit (L. Anler, Comes pastoralis ed. 10. 1947. 213.). Secus Sacra- 
menta vel etiam Missa valida essent vernacula lingua administrata, sed gravi- 
ter illicita. 


2. Tamen in quantum Ecclesia permittit usum linguae vulgaris, haec licita 
est et valde utilis, Sancta Sedes ergo rogari potest ct debet ab auctoritatibus 
alicuius dioecesis vel territorii latioris; exempla enim allata ostendunt. Sedem 
Apostolicam libenter dare talem gratiam. Ut gratiae hucusque datae demon- 
strant, optandum est, ut non singulae dioeceses, sed omnes Ordinarii territorii 
sermonis alicuius (Sprachgebiet) petant collectionem rituum propriam instar 
appendicis ad Rituale Romanum. 


3. Usus linguae vulgaris omnino permittitur intra Missam ct quasdam litur- 
gicas functiones « commentatori n iuxta Instr, de musica s. et s. liturgia 3. sept. 
1958 Bugnini, Doc. pont. II. 1959, 96 s). Commentator talis « momento oppor- 
tuno paucisve verbis, ritus ipsos aut sacerdotis celebrantis vel sacrorum mi- 
nistrorum precationes aut lectiones interpretetur, n Convenit, ut munus hoc n « 
laccrdote vel saltem clerico absolvatur, (pii superpclliceo induti sint et ad can- 
cellos vel in ambone stent. Ilis deficientibus viro /aico committi potest, Chris- 
tianis moribus commendato et de munere bene edocto. Mulieres vero nunquam 
officio commentatoris fungi possunt. » Laicus commentator se « sistat coram 
fidelibus opportuniore loco, sed extra presbyterium vel pulpitum. » — « Ex- 
plicationes et monitiones a commentatore tradendae scripto sint praeparatae 
paucae, sobrietate perspicuae, tempore opportuno et voce moderata prolatae, 
orationibus sacerdotis celebrantis nunquam  superponantur, uno verbo: ita 
disponantur, ut fidelium pietati adiumento sint, non nocumento n. (Cf. Clifford 
Howell, The Commentator at Mass, in: Clergy review 1959, 12-21.). 

C) De formulis sacris. 


Definitio. Formulae sacrae sunt textus verborum ad varios fines sacros: ad 
precationem, ad ordinem faciendum, ad consecrationem et benedictionem, ad 
fidem profitendam redacti. 


Divisio. Prima habetur, uti in definitione enuntiata est, respectu finis. Se- 
cunda secundum genera et sic distingui possunt 1. textus biblici, 2. acclama- 
tones liturgicae, 3. doxologiae, 4. preces litanicae, 5. symbola, 6. orationes. 
7. orationes eucharisticae seu praefationes. 


1. Textus biblici. 


a) Lectiones et carmina Scripturarum 


quae ad exemplum Synagogae inde a primis temporibus christianis adhi- 
bebantur et semper adhibentur, sunt nobilissimae partes cultus publici Ec- 
clesiae. 


1°. Lectiones in vigiliis nocturnis sumebantur aevo apostolorum praepri- 
mis e Vetere Testamento, dein versus finem saec. I. etiam e Novo Testamento. 
Quando decursu saec. IV.-i vigiliae et Missa catechumenorum distingueban- 
tur, seorsim in utraque synaxi legebantur Scripturae Sacrae ad aedificationem 
populi. Ideo habentur lectiones tum in Missa catechumenorum, tum in Noctur- 
nis officii divini. Pericopae, ie. lectiones selectae et excisae (« peri-koptein » = 
excidere) in festis maioribus semper legebantur, ad omnes occasiones inde a 
saec. V. paulatim locum lectionis continuae occupabant. 


2° Carmina Scripturarum sunt Psalmi et Cantica e Vetere dein e Novo 
Testamento selecta (Magnificat et Benedictus et Nunc dimittis). Erant primis 
quatuor saeculis fere unici textus cantationis sacrae. De Psalmis agetur infe- 
rius (v. officium divinum). E Scripturis sumebantur quoque textus antiphona- 
rum, quibus populus respondere solebat ad cantum Psalmorum: hae antipho- 
nae decursu aevi aurei Ecclesiae (saec. IV-V.) se multiplicabant et tum in 

Missa (introitus, graduate, offertorium, communio), tum in officio divino adhi- 
bentur (antiphonae, versiculi, responsoria). Totaliter e Scriptura Sacra sumun- 
tur 4216 tales textus cantuales, e quibus maxima pars: 1565 e Psalmis desumpta 
est, 124 e Canticis biblicis, 257 ex Isaia, 127 ex Ecclesiastico, 350 ex evangelio 
S. Lucae, 315 e Matthaeo, 255 e Joanne, ISO ex epistolis Paulinis et ex alus li- 
bris (cf. Marbach, Carmina Scripturarum, sc. antiphonae et responsoria ex 
S. Scriptura in libros liturgicos S.R. Ecclesiae derivata, Argentorati 1907.). 


3° Textus pseudobiblici quoque in cultu publico locum obtinuerunt, prae- 
sertim e libro IV. Esdrae et quidem iam aevo antiquo Ecclesiae. Huc pertinent: 
Improperia fer. VI. in Parasceve (IV. Esdr. 1, 10-25), ant. « Lux perpetua luce- 
bit sanctis tuis, Domine, et aeternitas temporum » (Comm. mart. temp, pasch.: 


IV. Esdr. 2, 35.) et n Requiem aeternam dona eis Domine et lux perpetua luceat 
eis» (off. defunctorum: IV. Esdr. 2, 34). 


4' Ad exemplum Psalmorum et Canticorum componebantur iam primis 
saeculis « psalmi idiotici », i.e. privati, qui in desuetudinem abierunt propter 
multiplicem abusum haereticorum, duo remanebant in usu liturgico generali: 
doxologiae Te Deum et Gloria in excelsis. 


b) Oratio Dominica. 


sanctissima prex Christianorum quia ab ipso Domino composita, semper 
magni habebatur et in usu fuit (Righetti, Storia liturgica I, 162-164). 1? Ter- 
tulllanus eam vocat « breviarium totius evangelii », dein « orationem legiti- 
mam et ordinariam fidelium » (De orat. c. 1 et c. 10), Cyprianus extollit eam 
ut « orationem publicam et communem » (De oratione dominica c. 8.). Ut sym- 
bolum apostolorum, ita et haec oratio subiacebat legi disciplinae arcani, uti 
S. Ambrosius monebat: « Cave, ne incaute symboli vel orationis dominicae di- 
vulges mysteria! » (De Cain 11, 35). 


2? Haec oratio duplici textu tradita est nobis: textus Lucae brevior est 
(11, 2-4, deest enim 3. et 7. precatio: « fiat voluntas tua... » et « et ne nos in- 
ducas... ». In usu Christianorum semper longior formula S. Matthaei (6, 9-13.) 
erat. Propter multiplicem usum tectiones variantes, seu melius loquendo varia- 
tones litnrgicae in textum sacrum irrepserunt, aliquando etiam in textum co- 
dicum S. Scripturae. Notissima est illa doxologia, quam « clausulam protestan- 
ticam » vocant orationis dominicae: « Quoniam tuum est regnum, virtus et 
gloria Patri et Filio et Spiritui Sancto nunc et semper et in saecula saeculo- 
rum, Arnen!» Haec antiquissima doxologia, quae brevius iam in Didachc le- 
gitur (« Quoniam tua est virtus et gloria in saecula ») in liturgia Byzantina in 
usum venit et inde derivavit in quosdam codices evangeliorum. £Erasinus Ro- 
(erodamus autem in sua editione (1516) textus Graeci Novi Testamenti hanc 
clausulam, putans eam ad textum primigenium pertinere, assumpsit et inde in 
versiones protestanticas Scripturae pervenit. 


c) Salutatio Angelica 
vocatur textus « Ave Maria », qui in duas partes dividitur. 


I Prima pars (usque ad verba: « Sancta Maria ») est oratio stricte dicta 
biblica, nam conseritur e verbis salutationis S. Gabrielis archangeli (Le 1, 28: 
, Ave, gratia plena. Dominus tecum, benedicta tu in mulieribus ») et S. Eli- 

sabeth (Le 1, 42: « Benedicta tu inter mulieres et benedictus fructus ventris 
tui ». Haec coniunctio tam pulchra in laudem Deiparae Virginis primum | Facta 
est Hierosolymac, ubi Salvator et Maria vixerunt et ubi carbo Evangelii diutis- 
sime flagrans manebat sub cinere traditionis. /n liturgia Hierosolymitana S. Ja- 
cobi iam saec. IV. post consecrationem his verbis consertis laudabant S. Vir- 
ginem, inde forsan peregrini tradebant usum huius textus. —  Aomae certo 
iam temporibus S. Gregorii Magni canebatur instar offertorii. Dominicae IV. 
Adventus. Hic textus pure biblicus erat « parvum Ave », toto medio aevo hoc 
recitabant, etiam in Psalterio B. Mariae Virginis, ie. ss. rosario. Saec. XI. mos 
invaluit « versum angelicum et evangelicum » recitare, ut S. Petrus Damiani 
testatur; huic adiunxerunt post « fructus ventris tui »: « Jesus Christus. Arnen. » 


2? Secunda pars (post « Jesus »). Tantum aetate exeuntis medii aevi inve- 
niuntur n orationes post Aoe Maria dicendae », e permultis una, nunc usitata 
(« Sancta Maria, mater Dei... ») praevaluit, nam in Breviarium Romanum 
s. Pu V. (1568) assumpta est. 


2. Acclamationes litnrgicae. 


Sic vocantur breves formulae plausus, felicitationis aevo antiquo, e.gr. « Io. 
triumphe! » « Io, hymen! » Tales salutationes collectivae a populo acclamatae 
in usu erant in theatris, triumphis, festis publicis, in adventu imperatoris. Ec- 
clesia quoque mature utebatur talibus acclamationibus; in Conciliis (« Fiat! 
Fiat! »), in electione episcoporum, festis diebus in honorem Papae et regum. 
Acclamationes sensu stricto liturgicae fere hae sunt: 


a) Arnen. 


Est vox approbationis, et versa est: « Fiat! » etsi significat etiam ( sane »: 
« Amen, amen dico vobis.» E Testamento Veteri transsumebatur inveni- 
musque eam iam in usu Novi Testamenti, uti clare apparet, usu liturgico. Mo- 
mentum huius acclamationis pulchre edicit fragmentum graecum papyri e 
saec. I.: « Dum nos celebramus Patrem et Filium et Spiritum Sanctum, tota 
creatura respondet cantui nostro: Arnen, amen! Potentia, et laus unico dispen- 
satori omnis boni. Amen, amen! » (DAL art. Papyrus coi. 1478.). Populus quasi 
confirmat quod omnia quae celebrans dicit et facit, in nomine totius plebis 


sanctae fiebant, ut apposite S. Augustinus: « Amen dicere subscribere est » 
(Righetti I, 158.). 


b) Alleluia. 


Etiam haec acclamatio e textu et liturgia. Veteris Testamenti oriunda est; 
sumebatur: « Laudate Deum! » estque expressio magni gaudii et tripudii 
spiritualis: Usum ritualem iam aevo apostolico Apocalypsis nobis confirmat 
(Apoc. 19, 1.). Non solum in liturgia, sed etiam in vita communi Christiana hac 
acclamatione utebantur in signum serenitatis animae christianae. In mari hoc 
cantabant nautae, messores in agro, parvulos docebant matres ad hunc cantum, 
milites christiani, ut Britanni. anno 429, hostes cum clamore Alleluia aggressi 
sunt. Alleluia praesertim in Missa receptum est: in Oriente post Evangelium, 
in Occidente Romano ante Evangelium: est quodammodo expressio gaudii 
propter verba dominica. 

c Dominis vobiscum: 


hanc salutationem dixit Booz messoribus in agro (Ruth 2, 4.) et in Vetere 
Testamento pluries occurrit aliquantum uberius evoluta (1 Par 22, 18; 2 Par 
15, 2; Jud 8, 34; Amos 5, 14; Agg 1, 13). Etiam Angelus his verbis Mariam 
salutant (Le 1, 28.), mirum ergo non est, quod acclamatio haec in omnibus li- 
turgiis usu recepta fuit. Prima anaphora cognita, S. Hippolyti, cum hac salu- 
tatione incipit, ut omnes deinceps praefationes. Responsum: « Ef cum spiritu 
tuo » probabiliter e S. Paulo deprompta est (« Dominus Jésus Christus cum 
spiritu tuo! 1 2 Tim 4, 22). 


d) Pax tecum, pax vobis. 


Etiam hanc salutationem Vetus Testamentum usitavit et inde assumptum 
est in Novum, sic e.gr. salutavit Dominus apostolos post suam resurrectionem 
(Jo 20, 19. 26). Osculum sanctum (1 Cor 16, 20.) hac salutatione tradebatur et 
adhuc traditur. Pax exoptatur animis defunctorum iam in catacumbis: « In 
pace! Laurinia, dulcior meile, quiescas in pace!» S. Chrysostomus testatur 
hac salutatione episcopum uti, quando intrat basilicam. Usus invaluit in Occi- 
dente, quod solum episcopi salutant sic populum; see. ritum hodiernum tunc 
tantum, si Gloria cantatur, quia « pax » in hac doxologia collaudatur. Has salu- 
tationes dicentes extendunt manus ante pectus versus plebem, veluti si dice- 
rent, se amplexu fraterno velle eos fideles benedicere. 


e) Kyrie eleison 


quoque e Vetere Testamento ducit originem: « Miserere mei Domine! » 
(Ps 6, 3: 9, 14, etc.) « Domine miserere nostri » (Is 33, 2), ideo per se patet, 
quod etiam Novum in usum recepit hanc formulam simplicem, paenitentiam 
et precationem auxili divini efflagitantem. (Mt 9, 27; 20, 30; Mc 10, 47 etc.). 
« Kyrie eleison me, » vel « eleison imas » (hemas) legitur his textibus, sed sine 
hoc venit in usum liturgicum et quidem in Occidente primum latine. Aetheria 
circa 390 expresse notat canticum « Kyrie eleison n in ecclesia Hierosolymitana, 
dicens, quod in sua patria « Domine, miserere n clamatur. Romae, ubi lingua 
originalis sacralis graeca fuit, forsitan semper gracce cantabatur haec accla- 
matio, Concilium Gallicum de Vaisson anno 529. ad usum Romanum provo- 
cans commendavit textum Graecum vice Latini. Haec acclamatio evasit. can- 
ticum popularissimum, durante processione semper hoc cantabant. Huius pro- 
cessionis, quae <« litania », ie. precatio vocabatur, vestigium est in Missa can- 
tus Kyrie, etsi Kyrie etiam in vita communi in usu erat. 


f) Deo gratias 


e textu S. Pauli: ! Deo autem gratias qui nobis victoriam dedit per Domi- 
num nostrum Jesum Christum » (1 Cor 15, 57.) Iam circa annum 180 hanc 
acclamationem in usu fuisse testantur martyres Scillitani in Numidia, qui a pro- 
consule ad mortem damnati, una voce « Deo gratias » responderunt, ut et 
serius S. Cyprianus. In cultu publico respondetur « Deo gratias » ad lectiones; 
Deo agimus gratias pro acceptis beneficiis doctrinae et pabuli sanctorum eius 
verborum. Momentum eius laudat S. Augustinus: «Quid melius et animo ge- 
ramus et ore probemus et calamo scribamus quam Deo gratias? Hoc nec dici 
brevius, ncc audiri laetius, nec intelligi grandius, nec agi fructuosius potest». 
(Cit. in DAL IV, 1, 6.50.) 

g) Acclamationes orclincm componentes, 


seu invocationes (Ordnungsrufe) inulto plures erant antiquiore tempore, 
quam in liturgis hodiernis. Liturgia Romana haec fere habet hodie vigentes: 


« Ite, missa (-dimissio) est », « Flectamus genua! Levate! — Procedamus in 
pace! In. nomine Christi, amen! — Humiliate capita vestra Deo! » Liturgiae 
Orientales plures asservabant: « State cum silentio! » — Ante lectiones: « Sa- 
pientia! Erecti! — lanuas, ianuas! » sc. claudite. — « Sancta sanctis! — Respi- 


ciamus ad orientem! » 
3. Doxologiae. 


Doxologiae seu glorificationes sunt formulae, quibus latria exhibetur Deo. 
Vetus Testamentum cognoscebat doxologias, e.gr. « Tibi est gloria in saecula 


saeculorum. Amen!» « Benedictus Dominus Deus Israel a saeculo et usque 
in saeculum, fiat, fiat!» In Novo Testamento invenitur vestigium liturgiae 
apostolicae in perpulchris doxologis, etsi plerumque non remanserunt in usu, 
e.gr: « Regi saeculorum immortali, invisibili, soli Deo honor et gloria in sae- 
cula saeculorum. Amen» (1 Tim 1, 17.), « Sedenti in throno et agno bene- 
dictio et honor et gloria et potestas in saecula saeculorum. Amen » (Apoc 5, 
13). « Ipsi (Jesu Christo) gloria et nunc et in diem aeternitatis. Amen » (2 


Petr 3, 18). Doxologiam Didaches iam vidimus. Doxologiae concludunt in om- 
nibus liturgiis: anaphoram, praefationem eucharisticam (trisagion), preces li- 


tanicas fidelium, hymnorum, Pater noster et Psalmos.  Praecipuae sunt se- 
quentes: 


a) Doxologia minor, 


« Gloria Patri, » orta est c doxologia V.T. uti supra, cum  expressione 
SS. Trinitatis: « Gloria. Patri et Filio et Spiritui Sancto in saecula saeculo- 
rum. Amen ». Sic in scriptis legitur saeculi II.-III. (cf. MEL I, 4416., 3864., 
3911., 4552. nr). In Oriente interpolata est haec doxologia et usque ad hodier- 
num tempus sic canitur in Ecclesiis Orientis: « Gloria Patri et Filio et Spiritui 
Sancto ef nunc et semper et in saecula saeculorum. Amen. » In Occidente dein 
etiam hic textus adhuc amplificatus est interpolatione: « Gloria Patri et Filio 


et Spiritui Sancto sicut erat in principio et nunc et semper et in saecula sae- 
culorum. Amen. » 


b) Doxologia maior, 


« Gloria in excelsis Deo », seu hymnus Angelicus est psalmus « 1dioticus » 
glorificationis Dei. /n primo eius textu, qui in Constitutionibus /Vpost. inveni- 
tur (VII, 47, Funk I, 454 s), ad Patrem pracprimis dirigitur glorificatio 
(Christus tantum per verba: « per magnum pontificem... Domine Deus, Pater 
Christi, agni immaculati, qui tollit peccatum mundi... tu solus Dominus Jesu 
Christi, Dei totius naturae creatae, regis nostri ») Hic textus mutatus est in 
praevalentem glorificationem Filii, ut evidens est, temporibus antiarianis, i.e. 
saec. IV.-O, hic textus graece legitur in Codice Alexandrino Scripturae sacrae 
(s. V.) et 1denticus est quoad paucas variantes cum textu latino. Mutatio haec 
in Alexandria facta esse videtur, ubi arianismus ortum habuit, et ubi in liturgia 
s. Marci omnes orationes ad Filium diriguntur. — Textus hic receptus Gloriae 
in excelsis in tres partes dividitur: 


5. - Rad6, Etich. Liturgicum. 

|. Angelica Ians: Gloria in excelsis... voluntatis. 
2. Lans Patris: Laudamus te.. Deus Pater omnipotens. 
3. Laus Christ: Domine Filii unigenite... miserere nobis. 


Doxologia finalis: Quoniam tn solus sanctus... Jesu Christo, 


cum 
S. Spiritu in gloria Dei Patris. Amen. 


c) Doxologia maxima, 


« Te Deum, » cuius auctor quaerebatur, dum praecedentium  doxologia- 
rum auctores ignoti sint. Olim S. Ambrosius habebatur auctor, ideo etiam Hym- 
nus Ambrosianus vocatur; nostris temporibus G. Morin demonstravit, quod ve- 
risimiliter S. Nicetas (f441) episcopus Remesianae (Béla-Palànka) in Dacia in- 
feriore est auctor huius magnificae doxologiae, vel melius compilator trium 
partium, quae tribus Ecclesiae aetatibus ortae, genium harum resonant. 


l. pars aevo Ecclesiae primaevae: «Te Deum laudamus... sancta confite- 
tur ecclesia n, cum doxologia finali: «Patrem immensae maiestatis, Veneran- 
dum tuum verum et unicum Filium, Sanctum quoque Paracletum Spiritum ». 


Partem hanc ex aevo ecclesiae primigeniae esse demonstrat allegatio S. Cy- 
priani (De mortalitate c. 26.). 


2. pars aevo Ecclesiae aureo: « Tu rex gloriae, Christe... Aeterna fac cum 
sanctis tuis in gloria numerari ». Tempore luctarum arianarum hic hymnus 


ortus esse debet in honorem Christi Regis. Cursus rhytmicus huius partis eam 
presse distinguit a parte prima. 


3. pars aevo migrationis gentium: « Salvum fac populum tuum, Domine... 
In te Domine speravi, non confundar in aeternum ». Haec pars consistit e ver- 
siculis e Biblia depromptis et in modum speculi imaginem reddit metus diri 


propter crudeles turmas Gothorum appropinquantium et vocis Ecclesiae opem 
a Deo implorantis. 


4. Preces litanicae. 


a) Prex fidelium. 


Preces sicdictae litanicae oriuntur a « prece fidelium » seu « oratione com- 
muni », quae secundum vetustissimos testes Missae post missam catechumeno- 
rum in tota Ecclesia fiebant. Merito dicere potuit Coelestinus., quod hae ora- 
tiones «a ab apostolis traditae, in toto mundo atque in omni ecclesia catholica 
uniformiter celebrantur » (Ep. ad episcopos Galliae c. 11.) Quod non est in- 
telligendum de conformitate textus, sed de identitate intentionum, quae in an- 


tiquissimis orationibus sollemnibus Feriae VI. in Passione et Morte Domini 
emittuntur: 


l. Oremus pro ecclesia sancta Dei. — 2. Oremus pro beatissimo papa nostro. 
3. Oremus pro omnibus episcopis, presbyteris, diaconibus, subdiaconibus, acolytis, exor- 
cistis, lectoribus, ostiariis, confessoribus, virginibus, viduis, et pro omni populo sancto 
1>. — 4. Oremus pro christianissimo imperatore. — 5. Oremus pro catechumenis nostris. — 
6. Or& mus ut cunctum mundum purget erroribus, morbos auferat, famem depellat, aperiat 
carceres, vincula dissolvat, peregrmantibus reditum, infirmantibus sanitatem, navigantibus 
portum salutis indulgcat. 7. Oremus pro haereticis et schismaticis. — $8. Oremus pro 
perfidis judae s. — 9. Oremus pro paganis. — N. B. oratio 4. et 9. cum denominatione 

« pagani n ante saec. IV. non est possibilis, sed orationis thema certissime etiam tempo- 
ribus persecutionum usitatum erat. 


Intentiones hae et etiam verba aevo S. Cypriani et Corneli papae, circa 
250 iam notae erant et etiam in Alexandria usitatae, cui urbi proprie hoc tem- 
pore Roma necessitudine intima coniuncta erat. — Forma huius orationis « fi- 
delium » erat, quod praeses sacri coetus enuntiabat intentionem, diaconus in- 
vitabat ad orationem solitariam: « Flectamus genua! » (in Aegypto: Klinomen 
gony!), dein sequebatur oratio nomine populi (A. Baumstark, Liturgie com- 
parée p. 84). 


b) Ektenia seu letania. 


1° Prex fidelium in Oriente mutata est in formam magis simplicem et po- 
pularem, quae Graece ektenia, Latine « letania » (item a Graeco lite: suppli- 
catio) vocabatur. Populus ad intentionem a diacono simpliciter enuntiatam 
respondebat cum acclamatione: « Kyrie eleison », vel « Deômetha sou, Kyrie, 
epakouson kai eleison n (Te rogamus Domine audi nos et miserere). Hic mo- 
dus simplex supplicandi etiam in paganis cultibus usitatus erat, tum in cultu 
Isidis, tum in cultu Romano. Milites Licinii caesaris e.gr. ante pugnam preca- 
bantur: « Sancte Deus, te rogamus! Summe Deus, te rogamus; Summe, sancte 
Deus, preces nostras exaudi! Brachia nostra ad te tendimus, exaudi sancte, 
summe Deus » (Lactantius, De mortib. persec. 46, 6). 


2? Romae in usu mansit oratio fidelium antiquo modo peracta, sed S. Ge- 
lasius I. inducebat formam litanicam, quae vocatur 0 Deprecatio | Gelasii » 
(B. Capelle, Le Kyrie de la messe et le pape Gélase, Revue Bénéd. 1934, 126- 
144). Precationes hac papae Gelasu duodeviginti omnes novem intentiones 
« orationum sollemnium » includunt; primis 14 respondetur cum Kyrie eleison, 
nr. 15.17. respondetur cum « Praesta, Domine, praesta! » (Textum vide PL 101, 
560 s.) Forma haec litanica in Missa Romana paulatim evanuit, sed eo magis 
praevalebat in liturgiis orientalibus. 


e) Litaniae Sanctorum. 


Prex litanica etiam extra Missam invaluit, notissimae sunt Litaniae Om- 
nium Sanctorum. 


1° Litaniae hae tribus constant partibus: 

I. pars. Series invocationum Sanctorum cum responso: « Ora pro nobis! » 

II. pars. Series invocationum ad Deum directarum, inde « Ab omni ma- 
lo », liberationem supplicans per mysteria vitae Christi, resp.: « Libera nos 
Domine! » 

III. pars. Secunda series precum ad Deum directarum, inde: « Peccato- 
res », cum responso: d Te rogamus, audi nos! » 


2? Fundus communis Sanctorum, qui invenitur in omnibus litanicis texti- 
bus, Romae compositus est, sec. Edm. Bishop aevo Sergii I. (687-701) et qui- 
dem Graece; continetur in « Psalterio Aethelstani » (manuscriptO Mausaei Bri- 
tannici, Bishop, Liturgica historica, Oxford 1917, 125, Righetti I, 195.) Fundus 
hic communis in varis dioecesibus et regnis auctus est multis alis sanctis re- 
eionalibus, eorumque praesentia in litaniis adminiculum praestat nobis ad enu- 

cleandam originem cuiusdam libri liturgici. — Pars 7l. antiquior est eius, pro- 
tohpus enim invenitur in vetere litania Nestorianorum Kürózütháà nominata, 
ubi etiam cum « libera nos, Dominel » respondetur. — Pars III., in qua variae 
intentiones enuntiantur, quibus per a Te rogamus, audi nos » respondetur, re- 
sonat voces repercussas antiquarum orationum « fidelium n. 

3° Litanias omnium sanctorum hodiernus ritus triplici forma usitat: 
a. Longissima forma est communior, a Rituali et Pontificali praescripta in die- 
bus rogationum, ordinationibus, reliquiarum translationibus, exorcismis, et pu- 
blicis devotionibus, b. Forma brevior in Sabbato Sancto, ubi iam secundum 
novum ritum, quando vigiliae instauratae noctis tempore aguntur, invocationes 
non duplicantur, quod secus praescriptum est, demum c. forma brevissima in 
commendatione animae praescripta. — Notandum, quod qui non intersunt 
processionibus rogationum, debent privatim post Laudes Litanias latine reci- 
tare cum suis orationibus annexis, sine psalmis poenitentialibus; Litanias lin- 
gua vernacula cantans non satisfacit obligationi, uti S. Rituum Congregatio 
declaravit (3. iun. 1904. cf. G. Oesterle in: Anima 1958, 45). 


d) Aliae litaniae 


permultae medio aevo exeunte exortae sunt, sed quinque tantum ad usum 
publicum approbatae. 

Ie Litanias Lauretanas in honorem Deiparae Virginis in celeberrimo sanc- 

tuario Lauretano saec. XV.-XVL ortas Summus Pontifex Sixtus V. 1587 appro- 
bavit pro universali Ecclesia. Ilaec litania permultos praedecessores habuit, 
antiquissima est aliqua « letania de domina nostra Dei genitrice virgine Maria, 
oratio valde bona, quotidie pro quacunque tribulatione recitanda » in aliquo 
codice saec. XII. Moguntiae asservato, sed Beatae Virgini tituli a Litanis Lau- 
retanis differentes tribuuntur. — Textus Litaniarum  Lauretanarum | decursu 
saeculorum auctus est per Summos Pontifices; sic Pius VII. adiunxit. titulum: 
« Auxilium Christianorum », Pius IX. « Regina sine labe originali concepta n, 
Leo XIII. « Regina sacratissimi rosarii» et pro Hungaria « Magna Domina 
Ilungarorum », S. Pius X. « Mater boni consilii », Benedictus XV. « Regina pa- 
cis, Pius XII. e Regina in coelos assumpta n. 

2° Litaniae sanctissimi nominis Jesu inde ab initio saeculi XV-i variis for- 
mis usitatae erant, inter quas forma hodie vigens a S. Bernardino Senensi, dul- 
cissimi nominis Jesu propagatore, vel a S. Joanne Capestrano composita est, 
sed approbationem pro universa Ecclesia tantum a Summo Pontifice  L,eo- 
ne XIII. nactae sunt anno 1886. 

3° Litanias sanctissimi Cordis redegit venerabilis sanctimonialis femina 

Anna Magdalena Rémusat (1718): pulcherrimus textus ab eodem pontifice anno 
1899 novo saeculo ineunte approbatus est. 

4° Litanias S. Joseph, patroni Ecclesiae, S. Pius X. composuit et praescrip- 
sit 18. martii 1909. 

5° Litaniae aliae pro cultu publico prohibitae tantum privatim recitari 
possunt. « Loci ordinarius nequit novas litanias approbare publice recitandas » 
(can. 1259. $2.), ergo privatim recitandas potest. 

6 Ad quinque Litanias ad usum publicum approbatas novae accesserunt 
ex ordinatione S. P. Joannis XXII.: Litaniae pretiosissimi Sanguinis D. N. Jesu 
Christi, approbatae et in Rit Rom. (tit. XI. c. 2) post Litanias SS. Cordis Jesu 
lum rendae, « ut in toto Orbe catholico a christifidclibus cum private tum publice 
adhiberi valeant» ;Decr. Urbis et Orbis CRit 24. feb. 1960. AAS 1960, 412-3). 


C) Formulae S. 69 


5. Symbola sacra (professiones fidei). 
Iria symbola in liturgia usurpantur. 


a) Symbolum apostolicum 


formula brevi, concisa et intellectibus rudibus apprime consonante 12 ar- 
tculis comprehendit summa capita nostrae fidei. Symbolum vocatur primo a 
S. Cypriano; « symbolon n est latine tessera, qua aliquis vel aliquid recogno- 
scitur: homo his textibus symbolorum cognosci potest, num Christianus sit 
(Cypr. Ep. 69, 7). Momentum symboli apostolorum Patres uno ore praedicant. 
S. [renaeus id vocat « regulam veritatis » (Adv. haer. III, 9, 4), alii « regulam 
doctrinam fidei, tesseram et sacramentum »; S. Ambrosius dixit: a Si doctrinis 
non creditur sacerdotum, credatur symbolo apostolorum, quod Ecclesia Ro- 
mana intemeratum custodit et servat » (Ep. ad Silicium papam 42, 5); hic oc- 
currit prima vice nomen « apostolorum ». Denominatio haec quoad rem vera 
est, nam recentes indagatores statuunt symbolum hoc iam circa annos 100-120 
ortum esse (Batiffol et Burn, Introduction to the Creeds, London 1897, 30 p.) 
Legendariam narrationem de Apostolorum communi compositione ante eorum 


divisionem, primus tradit Aufinus Aquilegiensis circa 400, « ut tradunt maio- 
res nostri » (PL 21, 337). 


b) Symbolum Missae, 


vocatum etiam « Nicaeno-Constantinopolitanum » 1° ortum sine dubio 
habuit in Concilio Nicaeno, etsi nescitur, quis eius actor sit. Symbolum primi- 
genium « apostolorum » auctum est in venerando Concilio propter luctas ad- 
versus arianos; Eusebius Caesareensis, Athanasius, Hosius, Macarius Hieroso- 
lymitanus, nominantur auctores novarum formularum. Certum est, hoc sym- 
bolum auctum esse versus 360, quando haeretici « adversus Spiritum dimi- 
cantes », Le. « pneumato-machi », divinitatem Spiritus Sancti negabant. Num 
hoc revera in Concilio Constantinopolitano anno 381 habito factum sit. igno- 
ramus, nam acta genuina huius concili deperdita sunt; Concilium Chalcedo- 
nense (451) autem recognovit hoc symbolum. 


2? In Missa primum Antiochiae fuit recitatum hoc symbolum saec. V.. 
et quidem ante « Pater noster », quod est oratio communis ante mensam Do- 
mini, scopus ergo erat professio orthodoxae fidei ante communionem. Ab ec- 
clesia Antiochena hunc morem tum ecclesia Constantinopolitana accepit et 
usque hodie in liturgia Byzantina viget, tum ecclesiae typi Gallicani primo 
wisigothorum (mozarabica). In Hispania enim saec. VI. Wisigothi Ariani erant 
et post eorum conversionem necessaria visa est haec frequens professio fidei. 
In omni Missa, ante fractionem panis sacerdos sanctum panem supra calicem 
populo ostendens, invitabat fideles: « Fidem, quam corde credimus, ore autem 
dicamus! » Recitatio Credo in omnibus Missis hinc etiam in Galliam viam in- 
venit; Carolus Magnus in sua ecclesia Aquisgranensi introduxit ritum hunc cum 
additione hispanica « Filioque », verisimiliter ad consilium B. Alcuini, non 
vero ante communionem, sed post Evangelium, fidem testans post verba do- 
minica percepta. Sacculis subsequentibus in tota regione Europae usus hic in- 
valuit, Romae solum 1014 in Missam mos cantandi Credo invectus est, sed 
tantum diebus dominicis ct festis, quando obiectum festi etiam in hoc symbolo 
commemoratur (B. Capelle, Lc Credo, in: Cours et conférences des semaines 
liturgiques VI (1928) 171-184). 

c) Symbolum vocatum « Athanasianum » 


speciem catechismi popularis aurae prae se fert et cluo magna mysteria 
Trinitatis et Incarnationis explicat in suis duabus partibus (v. 1-26 et v. 27-40.). 
Ideo originem tantum ducere potuit post concilium Chalcedonense (451); pri- 
ma attestatio absolute certa habetur in Concilio Toletano anni 633. 


6. Orationes. 


Orationes vocantur precationes sacerdotis nomine populi ad Deum di- 
rectae. De his uberius vide infra, ubi de stilis liturgicis agetur (E. 2. c.). 


7. Praefationes. 


Hoc nomen in ritu Romano orationibus quibusdam datum e ritu pagano- 
rum ortum sumit, Tito Livio dicente: «Solemne carmen praefationis quod 
praefari, priusquam populus adloquatur, magistratus solent » (Hist. 39, 15.). 
Nomen in Oriente adhibitum est anaphora (oblatio), in liturgia Gallicana « im- 


molatio » vel « contestatio », in liturgia mozarabica « inlatio » (versio servilis 
anaphorae). 


a) « Praefationes » primigeniae 


sunt orationes eucharisticae, i.e. summae precationes, quibus in Missarum 
sollemniüs panis et vinum conficiebantur aevo catacumbarum. Typus huius 
precationis est sine dubio apostolicus, nempe gratiarum actio, ad quam tam 
saepe S. Paulus fideles suos exhortabatur (Eph 5, 20; Coi 3, 17; 1 Thess 2, 13; 
5, 18). Prima precatio huius generis in Paradosi Apostoliké S. Hippolyti legitur 
circa 220. Post dialogum ubique terrarum usitatum (« Dominus vobiscum... Sur- 
sum corda. Habemus ad Dominum. Gratias agamus Domino. Dignum et iustum 
est EB sequitur brevis gratiarum actio, quae etiam longior potest esse, ut in 
Constitutionibus Apostolicis; dein evolvitur thema christologicum, i.e. momen- 
ta vitae Christi praeclara; dein centrum huius precationis: narratio coenae ul- 
timae cum verbis instituentibus Eucharistiam, post haec verba anamnesis, 1e. 
recordatio mortis et passionis Domini cum oblatione hostiae, demum  invocatio 
sancti Spiritus, postremo autem doxologia finalis (J. Quasten, Monumenta eu- 
charistica et liturgica vetustissima, Bonnae 1935, p. 29-30). Tales praefationes 
primigeniae (eucharisticae) leguntur etiam in Euchologio Serapionis, in papy- 
ris Der el Balyzeh, in liturgia 5. Marci papyris descripta, in liturgia. S. Jacobi 
et in Didascalus Apostolorum etc. 


b) Praefationes consecratoriac. 


Ad formam praefationum eucharisticarum conceptae sunt etiam praefa- 
tiones ad omnes consecrationes. Tales tum in libris vetustis, tum in hodie vi- 
gentibus occurrunt: in consecratione episcopi et presbyteri, virginum, fontis 
baptismatis, oleorum sanctorum, ecclesiarum, cerei paschalis. Hae praefationes 
excellunt profunditate idearum, sobria elegantia stili, compositione sua limpi- 
da, rhythmo harmonice sonante. 


c) Praefationes Missarum 


tertiam classem constituunt. Tantum in Occidente inveniuntur, in Oriente 

enim anaphora tota quanta immobih's et invariabilis evasit. In Occidente, ubi 
typi Gallicani vigebant quam maximum varietatem invenimus: in singulis Mis- 
sis enim propria « praefatio » (rectius immolatio, inlatio etc.) legitur. /n ritu 
Romano praefationes initio unicuique Missae propriae erant, decursu vero 
temporum paulatim imminutus est eorum numerus: dum Sacramentarium Leo- 
nianum 267 exhibet, Gelasianum tantum 54 continet, Gregorianum autem so- 
lum 13. Medio aevo tamen e liturgia Gallicana multae aliae praefationes in 
usum venerunt praeter « Gregorianas n praefationes. Reformatio Missalis Ro- 
mani dein exstirpavit omnes has praefationes eorumque numerum «cum se- 
veritate, quam hodie excessivam indicamus n (Righetti I, 201) ad 11 restrinxit. 
Sic fuit usque ad nostra tempora; circa 1890 motio ad restaurandas praefatio- 
nes incepit; quidam ordines religiosi acceperunt proprias praefationes Sancto- 
rum fundatorum. In Missali Romano a Benedicto XV. anno 1920 edito duae 
« novae » assumptae sunt, rectius antiquae restauratae: praefatio defunctorum 


et S. Joseph; Pius XI. introduxit praefationem Christi Regis (1925) et Sanctis- 
simi Cordis (1928). 

D) De rebus sacris. 


Definitio. Res sacrae, seu sacrales vocantur omnia obiecta materialia per- 
tinentia ad cultum publicum Ecclesiae: tum sacra aedificia, tum supcllectilia, 


tum utensilia, tum vestes, demum aliqua elementa naturae inservientes ut sym- 
bola naturalia. 


Status quaestionis. De sacris aedibus agitur in tractatu de sanctificatione 
loci (hierotopologia) de supellectilibus sacris, i.e. de altari, cancellis, confes- 
sionali, ambone seu pulpitu, de organis, imaginibus et statuis, dein de uten- 
silibus sacris: de vasibus sacris etc., de vestibus in tractatu de paramentica. — 
Nunc agendum tantum est de quibusdam clementis naturae inservientibus, 
quae vi suae naturae communiter symbola naturalia sunt, ut aqua, ignis et lu- 
men, oleum, thymiama, sal, cinera, vinum et panis. E quibus praecipua submi- 
ciuntur. 

|l. Aqua. 


a) Symbolismus naturalis 


aquae prona est: sancta et innocens creatura, pura et simplex, a S. Francisco 
clamata virginalis; simplicitas et limpiditas eius semper parata sunt ad purifi- 
candum omne squalidum et ad recreandum sitientes et refrigerandum lasso- 
rum membra. At aqua simul etiam investigabile quid est, parata quoque ad 
perdendum, deglubendum, ipsissima ergo imago naturalis habetur vitae hu- 
manae, quae vix nata iam in se portat germen mortis. — Aqua ideo ab omni- 
bus populis colebatur, Babylonii eam « orem mundi » praedicabant, Aegyptii 
putabant eam deitatem vetustissimam, e qua etiam dii ortum duxere; Indo- 
rum doctrina tenebat, quod in principio aquae erant et postea tantum terra 
orta est. Vetus Testamentum semper adhibuit aquam ut symbolum, praeser- 
tim purificationis; in ea debebant lavare « Aaron et fili eius manus suas ac 
pedes, quando ingressuri erant tabernaculum testimonii, et quando accessuri 


erant ad altare, ut offerant in eo thymiama Domino » (Ex 30, 19 s.); multoties 
praescripta est adhuc aqua in veteri lege. 


b) Usus aquae 


ideo iam a christianis antiqui aevi cognitus fuit. Tertullianus commemo- 
rat quosdam christianos, qui ante orationem manus lavant, etsi forte e balneis 
venerunt (De orat. c. 13). Similiter eodem fere tempore loquitur Clemens Ale- 
xandrinus de lotione manuum ante precationem, rem declarans ut signum 
internae puritatis (Stromat. IV, 22). Aevo aureo Ecclesiae iam usus hic late 
divulgatus est: novis basilicis praefixum est atrium, in medio puteum habens 
ad purificandum, « lavatorium » nominatum (II. Marucchi, Basiliques et égli- 


ses de Rome, 2. cd. Rome 1909, p. 17). Praeter usum hunc mere symbolicum, 
aqua: 


c) elevata est 


ad usum supcrnaturalem. Per Christum Dominum quidem facta est ma- 
teria remota baptismi, ut sit unda regenerans hominem in vitam aeternam. 


l^ Ab Ecclesia quoque elevata est aqua in Sacramentale, ut videri potest 
iam saec. II. in Oriente et Occidente. Aqua benedicta est ad aspersionem et 
ad potionem, aspersio videri potest in Actis Petri et Actis Thomae, potus aquae 
benedictae in Euchologio Serapionis: « Oratio pro oleis et aquis oblatis... et 
fiat remedium curationis et remedium integritatis perceptio harum creatura- 
rum » (XVII. Quasten p. 66). In Occidente aquae benedictae sal mixtum est, 
Libro Pontificali de Alexandro (105-115) dicente: « Hic constituit, aquam spar- 
sionis cum sale benedici in habitaculis hominum », quod initio saec. VI.-1 
quando haec pars scripta est, certe iam in usu fuit. Haec commixtio aquae et 
salis ad exemplum Łlisaei prophetae facta est, ut iam Gelasianum medio saec. 
VI dicit: « Exorcizo te, creatura salis in nomine Patris et Filii et Spiritus Sancti, 


qui te per lleliseum in aqua mitti iussit, ut sanaretur sterilitas n (Wilson 
p. 286). 


2? Aqua haec benedicta in domibus fidelium usurpabatur, « ut ubicum- 
que aspersae fuerint per angulos domus... sit nobis aqua virtutis, aqua refri- 
gerans. diaboli ritu ut liberati hospitales agamus tibi, Domine Pater omnipo- 


D) Res sacrae. 13 


tens, laudes et gratias n (Wilson p. 287). Initio medii aevi haec aspersio omni- 
bus Dominicis facta est per monasteria, non solum in ecclesia, sed et in capi- 
tulo, in dormitorio, refectorio, scriptorio, in officinis, in culina etc. 


3° Haec aspersio remansit ante Missam summam Dominicis etiam in ho- 
dierna liturgia, cuius ritus hae sunt praescriptiones. Fieri debet in ecclesiis 
collegiatis, decet, ut fiat in omnibus ecclesiis, ubi missa conventualis celebra- 
tur et in parochialibus, potest celebrari in omnibus ecclesiis (Decr. S. C. Rit. 
nr. 4051). Ritus eius: Celebrans in pluviali aspergit ter gemiflexus altare, dein 
seipsum, surgens intonat antiphonam « Asperges me» (« Vidi aquam ») et 
aspergit ministros, dein aspergit clerum et postremo populum, sive e cancellis, 


sive transeundo per totam ecclesiam, a latere epistolae incipiendo, reversus 
dicit versiculos et orationem. 


d) Effectus aquae benedictae 


sunt i pro quibus Ecclesia Deum precatur, in Rituali Romano (Tit. IX. 
cap. 2. quae orationes omnes iam in Gelasiano inveniuntur). Virtus benedic- 
tonis Dei infusa est aquae lustrali, ut haec creatura, nunc iam elevata, sit apta 


ad 1° « abigendos daemones » ut, « effugiat atque discedat a loco in quo 
aspersa fuerit, omnis phantasia et nequitia vel versutia diabolicae fraudis d, ut 
« omnis infestatio immundi spiritus abigatur, terrorque venenosi serpentis pro- 
cul pellatur » — hic effectus ergo apotropaeicus est. 


2? «Omnibus sumentibus est salus mentis et corporis », ergo salus ani- 
mae, ut Gelasianum dicit: « Sis eis animae tutamentum, atque huic domui pro- 


tectio in remissione peccatorum » (Wilson p. 286). Ideo secundum theologos 
aqua benedicta apta est ad delenda venialia. 


3? « Salus corporis », aqua haec apta est ad « morbos pellendos », ut « sa- 


lubritas per invocationem sancti tui nominis expetita, ab omnibus sit impu- 
enationis defensa ». 


4° Alia bona temporalia: « Si quid est, quod aut incolumitati habitantium 
invidet aut quieti, aspersione huius aquae effugiat » Haec bona temporalia 
permulta sunt, quae efflagitantur per aspersionem aquae benedictae in variis 
sacramentalibus: Angeli de caelis « custodiant, foveant, protegant, visitent at- 
que defendant omnes habitantes » (Ben. domus Tit. IX. c. 3, 9), ut « fructus 
terrae usque ad maturitatem perducantur » (Super fruges et vineas Tit. IX, 
c. 6, 18), « ut cibus salubris fiat fidelibus tuis » (Ben. ovorum c. 3. n. 11, 2), ut 
qui curribus viae ferreae vehuntur, « liberentur et custodiantur semper a peri- 
culis universis » (Bon. viae ferreae c. 8, 7), ut equi « benedictionem Domini 
accipiant, qua corpore salventur » (Ben. equorum, c. 5, 2). 


5? Gratias etiam actuales confert see. orationis verba: « Ut ubicunque 


fuerit aspersa... et praesentia Sancti Spiritus nobis, misericordiam tuam poscen- 
tibus, ubique adesse dignetur » (c. 2, 3). 


2) Ignis. 
a) Symbolismus naturalis 


ignis invenitur in eo, quod calor est et simul lucet. Flammae ignis utique 
symbolum animae sunt: semper sursum tendentes ab incitato aere quidem 

moventur, sed itennn sursum tendunt, fulgentes caloremque emittentes. Igni 
similem dixerunt igitur animam, principium vitale hominis, igni similabant 
Deum in Veteri Testamento, Jesus autem dixit de seipso: « Ignem veni mitte- 
re in terram et quid volo, nisi ut accendatur » (Le 12, 49), item de seipso affir- 
mavit se esse lumen mundi. 


b Usus ignis 


in cultu publico ut patet, aevo antiquo incognita erat, nam tum abroga- 
torum sacrificiorum tum pagani cultus memoriam excitasset. 


l^ Aevo medio ineunte germanicam consuetudinem ignes accendendi ver- 
nales aequinocti tempore (Friihlingsfeuer) etiam Ecclesia adhibuit, ideoque 
in Gallia Sabbato Sancto ante functiones sacras incendebant et benedicebant 
novum ignem; haec transmutatio usus pagani in libris liturgicis Franciae et 
Germaniae saepe invenitur. S. Bonifatius, apostolus Germaniae a papa Zacha- 
ra anno 752 accepit litteras hac de re, in quibus Summus Pontifex ei scripsit: 
«De igne autem paschali, quod inquisisti.. quinta fena paschae, dum s. 
chrisma consecratur, tres lampades magnae capacitatis ex diversis candelis ec- 
clesiae oleo collecto... indesinenter multa diligentia ardebunt,... de quibus can- 
delis sabbato sancto pro sacri fontis baptismate sumptus ignis per sacerdotes 
renovabitur. De crystallis autem, ut asseruisti, nullam habemus traditionem » 
(Ep. 87. Mon. Germ. Epist. aevi Caroling. 1, 370). Usus ergo benedictionis 
ignis ignotus erat Romae, ideo loquitur papa de usu Romano, quod autem de 
« crystallis » dixit, intelligitur ex usu adhibendi ad illuminandum novum ignem 
vel silicem, vel « liquidum crystalli orbiculum » (de quo usu Rupert. Tuitien- 
sis, De div. officiis V. c. 28). 


2? Primitus hic novus ignis habebat finem apotropaeicum, ut oratio saec. 
X.1 medii ostendit: a Ut intus vel foris accensus, non quod nocet, incedat, sed 
omnia ad usus hominum necessaria calefaciat sive illuminet, et quae ex hoc 
igne fuerint conflata vel calefacta, sint benedicta et omni humanae saluti uti- 
lia» (see. Ordinem Romanum vulgatum, ed. Hittorp, De div. offic. Coloniae 
1568 p. 68, ordo hic in Germania et Gallia med. saeculo X-o usitatus erat.) 


3° Novus ordo hodie vigens Sabbati Sancti unicam tantum habet oratio- 
nem ad benedicendum novum ignem, in quo precatur, nos « per haec festa 
paschalia caelestibus desideriis inflammari n (Ordo Ilebdom. Sanctae instau- 
ratus, 1956, De vig. pasch. n. 3). 


4° Aliam quoque benedictionem ignis, contentam in Rituali Romano, ut 
« benedictio rogi, quae fit a clero extra ecclesiam in vigilia Nativitatis S. Joan- 
nis Baptistae b (Tit. IX. c. 3, 13), censemus esse transmutationem evidentem 
ignium occasione solstitii aestivi accensorum per gentes Germanicas (« Sonn- 
wendfeuer »). cuiusmodi ignes hodiedum in Helvetiae et Tyroliae montibus 
accenduntur. 


c Ignis, ut lumen ardens 
multo crebrius usurpatur. 


| Candelae seu cerei tantum secundum necessitatem in usum venerunt 
primis tribus saeculis, nam in cultibus paganis sacralem usum habebant; per- 

inulta candelabra sunt inventa in sepulchris Etruscis. Saeculo IV. in finem 
vergente iam etiam Christiani candelas accenderunt in sepulchris martyrum et 
carorum suorum, in Orientis ecclesiis iam ad Evangelium quoque accendeban- 
tur, uti Hieronymus testatur (v. supra). Hunc usum liturgicum orientalem no- 
tavit in sua Peregrinatione Aetheria de ecclesia Anastaseos: « Candelae vitreae 
ingentes ubique plurimae pendent... luminaria infinita lucent, fit lumen infini- 
tum » (cap. 24, 9, 4). Inde a saec. V.-o etiam in Occidente, uti videtur e car- 
mine S. Paulini episcopi Nolani (1431), qui de ecclesia S. Felicis martyris No- 
lani cecinit: « Clara coronantur densis altaria lychnis, lumina ceratis adolen- 
tur odora papyris » (Carm. in nat. S. Felicis, carm. 3, 9). Non multum post 
hoc tempus Ordo Romanus I. praescribit ad Missam papalem septem acolythos 
septem debere portare candelas ante Pontificem, quae ad altare deponebantur. 
Clarum est numerum septenarium ideo in usum venisse, quia S. Joannes in 
visione sua conspexit Filium hominis « in medio septem candelabrorum aureo- 
rum » (Apoc 1, 13); see. Expositionem missae Gallicanae (saec. VII), septem 
luminaria septem dona Spiritus Sancti significant. 


2? Praescriptiones hodie vigentes candelarum sunt fere sequentes, a. Ma- 
teria liturgica cereorum est cera apum, « episcopi pro viribus curent, ut cereus 
paschalis et duae candelae in Missa accendendae sint ex cera apum saltem in 
maxima parte » (CRit d4147. a. 1904). « Attentis tamen praesentis temporis 
adiunctis, quae adhuc non permittunt ubique terrarum maximam partem illa- 
rum candelarum ex praedictis materiis conficere, iisque perdurantibus, remit- 
titur ad Conferentias episcopales cuiusque nationis praecise determinare ad 
quantas centesimas partes diminui possit cera apum, aut oleum olivarum vel 
alia olea ex seminibus extractis in illis regionibus, ut praedictae candelae in 
usum liturgicum adhiberi valeant » (CRit d 13. dec. 1957). — Candelae ex 
cera dealbata debent esse; pro officiis quibuscunque defunctorum, in matu- 
tinis tenebrarum et fer. VI. in Pass, et Mort. Domini Caeremoniale episcopo- 


rum praescribit ceram communem, non dealbatam, sed flavam. — Luminaria 
extraliturgica, i.e. supra numerum praescriptum possunt esse e varia materia 
(oleum, stearinum, spiritus naturalis vulgo Gas, lux electrica). — b. Numerus 


candelarum praescriptus: duo cerei in Missa privata lecta, quatuor (vel sex) in 
missa cantata, sex in Missa solemni, et in expositione privata SS-mi, septem in 
missa pontificali Ordinarii, septima candela in medio altaris ante Crucem col- 
locetur (Ruhr. gen. Missae XX., Caerem. Ep. I, 12. 11. 12; 29, 4), duodecim in 
expositione publica, S.C.Rit. decr. 18. aug. 1949 (AAS 1949, 476) ut minimum 
praescripsit quatuor etiam pro Missa sollemni, quatuor item pro sollemni ex- 
positione Sanctissimi. Cerei altaris accendendi sunt incipiendo a cornu episto- 
lae a cereo Cruci proximo, dein item a cereo proximo in cornu evangelii (Decr. 
4198. nr. 9). 


d) Cereus paschalis 


est cereorum vetustissimus, qui statim ab initio significationem symboli- 
calm prae se ferebat. Iam saec. IV. invenimus usum huius cerei, qui praepri- 
mis Christum resurgentem significabat, ut liturgia mozarabica (s. VII) canebat 
ad accensum cerei paschalis: « Lumen verum inluminat omnem hominem ve- 
nientem in hunc mundum, quoniam apud te est, Domino, fons vitae et in lu- 
mine tuo videbimus lumen. » Illuminatio, photismos vocabatur baptisma, in quo 
homo lumine gratiae sanctificantis accipit potestatem videndi obiecta fidei mo- 

Jo supernatural!, ad quod illustrandum antiquitus et nunc omnes cerci accen- 
duntur de cereo paschali. Hic ritus innovatus est a S. Sede: « Sacerdos de ce- 
reo benedicto propriam candelam accendit... de cereo benedicto accenduntur 
candelae cleri.. tertio accenduntur ex cereo benedicto candelae populi et lu- 
minaria ecclesiae» (Ordo instauratae vigiliae 1952. cap. III. nr. 1l. et OHS 
1956. c. 2, 11). Cereus paschalis deinde etiam hominem redemptum significat 
see. Augustinum: » Cereus nocturnum lumen est et homo iustus tenebrosi 
huius mundi lumen est.. Tria conspiciuntur in cereo: Cera, papyrus et flam- 
ma. Et in homine iusto tria sunt: Caro, anima et sapientia. Flamma illuminat, 
papyrus accenditur, cerae tenacitas solvitur» (De cereo pasch. PL 46, 819). 
Sic caro consumitur ignito animi zelo, interea christianus lumen est inundo 
sapientia sua supernatural-". (Benedictio cerei cf. Heortol. E. 2. a. 3.?-5.?, b. 2^, 
leges cultuales d. 1°). 


e) Lampas perpetuo ardens 


| ante Sanctissimum reconditum tota quanta symbolum est: significat 
nostram vitam quam in servitute Dei et militia Christi volumus impendere et 
in cuius signum lampadem ardentem ponimus ante thronum Domini terre- 
strem, quia ad numerum senorum fidelium volumus pertinere, qui cum lam- 
pade ardente Dominum expectabant. Origo huius lampadis in  Sepulchro 
Domini quaerendum est, ubi iam s. IV. exeunte teste Aetheria in « spe- 
lunca interiori noctu ac die semper lucerna ardet» (cap. 24, 4). Crucigeri e 
Terra Sancta videntur secum portasse hanc consuetudinem, et lampadem ac- 
cendebant ante tabernaculum, ubi Corpus Domini asservatur. Primum  vesti- 
gium invenitur in decreto Synodi de Worcester in Anglia 1240: « In ecclesiis 
saltem, quarum amplae sunt facultates, continuo lampas ardeat, die videlicet 
ac nocte coram redemptionis nostrae pignore n (Eisenhofer I, 288). 


2' Praescriptiones hodie vigentes sunt: a Coram tabernaculo, in quo sanc- 
tissimum Sacramentum asservatur, una saltem lampas diu noctuque continen- 
ter luceat, nutrienda oleo olivarum vel cera apum, ubi vero oleum olivarum 
haberi nequeat, Ordinario loci prudentiae permittitur, ut aliis oleis commute- 
tur, quantum fieri potest, vegetabilibus » (Can. 1271). Oleum vegetabile est 
oleum e plantis profectum, quorum defectu, quod sane raro contingit, potest 
adhiberi petrae oleum, « ultimo loco etiam luce electrica adhibita n (C. Rit 
d. 4331 die 23. febr. 1916, quod indultum iuxta decr. 18 aug. 1949 (AAS 1949, 
176) firmum adhuc manet. Ceterum moneri debet lampadem hanc etiam « can- 
dela alicubi pro lampade... indeficienter ardente peculiari modo confecta » 
suppleri posse (CRit d 13. dec. 1957). Usus candelae per dies septem continuo 
ardentis in quadam officina ceraria Urbis excogitatae, ubique terrarum inva- 
luit (Eph. Lit. 1958, 132). 


3) Oleum. 


a) Sym bolismus olei 


c fertilitate utili arboris olivae oritur, habitatores enim. regionum meridio- 
nalum multum venerabantur olivam, cuius fructus oleum donant dolores le- 
niens. vulnera sanans, corpus corroborans, cibos condiens, lumen proferens. 
In utilitate hac olivae multiplici gentes potestatem deitatis agnoverunt et oli- 

va ut symbolum pacis habebatur, oleum autem plenitudinem bonitatis a dei- 
tate venientis. Idcirco gentes primitivae iam cognoverunt consuetudinem un- 
gendi oleo homines ad servitium deitatis consecrandos. Romani et Graeci si- 
mulacra deorum liniebant oleo. Vetus Testamentum quoque adhibuit oleum 
ad consecrandos sacerdotes, imo tabernaculum testimonii et arcam foederis, 
aras et « universam supellectilem quae ad cultum eorum pertinet », sanctifica- 
bant (Ex 30, 28). — In Novo Testamento oleum evasit symbolum Spiritus 
Sancti, columbae enim specie apparuit super caput Domini in Jordane baptis- 
mum « tebila » suscipientis, indicans hac imagine columbam super aquas dilu- 
vii revertentem, portantem ramum olivae virentibus foliis in ore suo (Gen $, 
11). Hunc symbolismum supponit ipse Dominus dicens: « Spiritus Domini su- 
per me et propterea unxit me Deus » (Lc 4, 18), cf. etiam Act. 10, 38: «Jesum 
Nazarenum, quem unxit Spiritu Sancto ». Hac metaphorica locutione affirma- 
bat Dominus Spiritum Sanctum ab eo nequaquam separatum esse. Sic intelli- 
gitur plene: 


b) Usus olei, 


quem ipse Christus initiavit, qua materiam Sacramentorum. Quocirca pro- 
num est oleum in usu fuisse iam aevo antiquissimo: 


1° Ad sanandum corpora, quando adhuc curationes charismaticae fiebant 
tempore apostolico (Mc 6, 13: « Daemonia multa eiiciebant et ungebant oleo 
multos aegros et sanabant ») Hoc sacramentale retinebant primi christiani, 
procantes, ut Deus dignetur oleo « largire virtutem curationis, ut omnis febris 
et omne daemonium et omnis morbus per unctionem removeatur » (Eucholo- 
gion Serapionis XVII, Quasten p. 66). Daemon ideo commemoratur, quia se- 
cundum effatum Domini habet potestatem super corpora hominum: « Hanc 
filiam Abrahae, quam alligavit satanas (mulierem quae habebat spiritum infir- 
mitatis decem et octo annis et erat inclinata), non oportuit solvi a vinculo? » 
(Lc 13, 16 cf. 11.) Daemon etiam maiorem potestatem habet; ideo: 


2° ad sanandum quoque animas adhibetur oleum, et a maioribus nostris 
vocabatur « oleum exorcizatum » nunc oleum catechumenorum, quo ungitur 
catechumenus baptizandus ante baptismum. Formula in hodierno ritu conse- 
crationis olei usitata iam in Gelasiano occurrit et exprimit clare hanc virtutem 
apotropaeicam huius unctionis: « Te oramus, Domine, ut venturis ad beatae 
regenerationis lavacrum tribuas per unctionem istius creaturae purgationem 
mentis et corporis, ut si quae illis adversantium spirituum inhaesere reliquiae, 
ad tactum sanctificati olei huius abscedant » (Wilson p. 70). 


3° Oleum significat etiam  conferendam sanctitatem per inhabitationem 
Spiritus Sancti, et hoc probe scientes, maiores nostri confecerunt etiam d oleum 
gratiarum actionis » ad unctionem postbaptismalem et ad unctionem confir- 
mationis, deinde « oret super oleo unctionis quod est oleum gratiarum actio- 
nis » (Canones Hippolyti can. 117.. Ad dandam plenitudinem sanctitatis oleum 
Christus elevavit, materiam constituens Sacramenti confirmationis, quam an- 
tiqui christiani ad distinguendum a ceteris oleis miscebant aromatibus, ut si- 
enificent « euodiam », bonum odorem Christi (2 Cor. 2, 15). In Oriente haec 
materia confirmationis est oleum mixtum fere 40 substantiis aromaticis et vo- 
catur « myron », in Occidente miscetur balsamo, impediente corruptionem et 
vocatur « chrisma ». 

4) Thymiama. 
a; Symbolismus naturalis thymiamatis, 


&. incensionis et combustionis thuris, vel aliae resinae (Harz, résen, gyan- 
ta) arborum lacrimantium est pronus. Hanc thurificationem enim  adhibebant 
iam gentes antiquissimae ad bonum odorem excitandum in domibus suis, et 
prout diis suis cibos et potus, ita etiam bonum odorem obtulerunt. Quia fumus 
naturalis imago animae est, ideo thymiamatis fumus in caelum ascendens op- 
time potuit significare orationem animae. Ideo Aegypti, Sumeri, Babylonii, 
Persae, Canaanaei, Graeci et Romani omnes adhibebant thymiama, sicut et li- 
turgia Veteris Legis: « Facies thymiama compositum opere unguentarii, mix- 
tum diligenter et purum et sanctificatione dignissimum » (Ex 30, 35). In Novo 


Testamento thymiama imago est orationis: « Phialae aureae plenae odoramen- 
torum quae sunt orationes sanctorum » (Apoc. 5, 8). 


b) Usus thymiamatis 


1° non statim inceptus est, nam aevo persecutionum multi thymiama diis 
paganis offerre coacti magis mortem elegerunt martyrii, alii autem, qui thus 
iaciebant ut « thurificat i iam plene negatores Christi habebantur. Ideo, ut 
E.G.C. Atchley ostendit, ante saeculum IV. usus cultualis incensi prorsus igno- 
tus erat in Ecclesia, tantum ut morem mere civilem retinebant incensum ac- 
cendendi in sepulchris mortuorum «ad solatia sepulturae » (Tertullianus De 
idololatr. c. 11). — Deinde post liberationem Ecclesiae iam s. IV-o in templis 
christianis thus accendebant, utique sine aliquo ritu, uti testatur Aetheria; ad 
matutinum coetum Hierosolymis tria thuribula accendebantur, « ut tota basi- 
lica impleatur odoribus n (24, 11). In Occidente Sergius I., papa ex Oriente 
veniens (1701), iussit feci « thymiaterium aureum » ante imagines S. Petri, « in 
quo incensum et odor suavitatis festis diebus, dum Missarum sollemnia cele- 
brantur, omnipotenti Deo opulentius mittitur » (Liber pontif. Duchesne I, 374). 


2' Usus incensi signum honoris est, non solum Deo exhibiti, sed etiam 
erga res et personas cum Deo coniunctas. a. Primitus Summus Pontifex exci- 
piebat inccnsationem, ut Ordo Romanus I. dicit, nam « subdiaconus cum thy- 
miaterio procedit ante ipsum mittens incensum »; etiam ali episcopi hunc ho- 
norem, summis magistratibus civilibus Romanis competentem sibi vindicave- 


runt. — b. Planum erat etiam obiecta thurificare. Primo quidem librum euan- 
geliorum, qui symbolice semper personam Christi gerebat, continens eius sa- 
cratissima verba, quod iam medio s. VI. videmus: « Procedunt de sacrario IV 


diaconi cum IV evangeliis, praecedentibus duobus candelabris cum thuribu- 
lis » (Gelasianum, p. 50). Dein etiam altaria adolebantur thure, ibi enim re- 
praesentatur sacramentaliter Christi sacrificium incruentum; quod in Oriente 
mos erat, in Occidente tamen non ante saec. XI. invenitur (Jungmann, Missa- 
rum sollemnia I, 375). — c. Sanctissimum Sacramentum triduo sacro incensarc 
primum Cluniacenses coeperunt s. X.-XI. deinde etiam Crucem et reliquias. 
— [Incensatio ergo est signum honoris erga personas, erga obiecta cum Deo 
comuncla, ut evangeliarium et altare, est signum duliae erga imagines et reli- 


quias, et demum signum /atriae, seu adorationis erga Sanctissimum, vel rela- 
tivae adorationis erga crucem. 

3? Praescriptiones hodiernae incensationis: a. Semper stando it, excepta 
incensationc Sanctissimi. — b. Praeparatio eius est sequens: Diaconus manu 
sinistra tenet naviculam continens thus, dextera autem cum solitis osculis por- 
rigit cochlear celebranti, cum inclinatione capitis dicens: 0 Benedicite pater 
reverende. » Celebrans ter ponit thus in thuribulum, dicens praescriptam be- 
nedictionem, dein reddit cochlear recipiens osculum in manu, dein iungit ma- 
nus et crucissignatione benedicit incensum, sinistra infra pectus posita. Haec 
benedictio omittitur tantum, si solum Sanctissimum incensatur, ergo si etiam 
oblata vel personae incensantur, benedicendum est etiam exposito Sanctissimo 
et etiam in omnibus officiis (ut Missa, absolutione, exsequiis) defunctorum, 
etsi hic solita oscula desint. — c. T7hurificatio ipsa: Celebrans accipit thuribu- 
lum, apprehendens id ad summitatem catenularum sinistra manu, dextra eas- 
dem simul iunctas tenet prope thuribulum, quod ope perpendiculi directe du- 
cit sursum usque ad summum pectus et versus incensandum obiectum ictum 
facit unicum. Actio haec est ductus, notandum semper faciendus est unicus 
ictus, solum Sanctissimum potest incensari duplici ictu. Triplex ductus (du- 
plici ictu) exhibendus est Sanctissimo; (unico iam ictu) Cruci, imagini Divini 
Infantis, celebranti et Episcopo praesenti. Duplex ductus exhibendus est: Mi- 


nistris sacris, praelatis, canonicis et dignitatibus. Simplex ductus competit in- 
ferioribus. 

- IIL. STILISTICA. 
E) De stilis liturgicis. 


Status quaestionis. Postquam iam inquisivimus in singulas actiones sacra- 
les, de signis, linguis, formulis, robus sacris, complectendum est, qualis stilus 
sacralis, 1.0. modus peragendi cultum publicum, vigeat in diversis ritibus. 

Post pacem Constantinianam decursu saeculorum IV.-V. modus hic, i.e. 
sülus, semper magis magisque evolvitur diversus inter ecclesias Orientis et 
Occidentis. Haec diversitas in tota ratione vitae his temporibus conspici po- 
test, praesertim inde ab anno 395, quando Theodosius Magnus Imperium di- 
visit in Romanum Occidentale et Orientale inter filios suos Arcadium et Ho- 
norum. ÍImperiumque postea iam nunquam unitum fuit. Singula elementa 
constitutiva vitae culturalis viam propriam evolutionis ingrediebantur; ele- 
menta latina in Oriente, elementa gracca in Occidente paulatim disparuerunt, 
sicque ratio diversa vivendi incipiebat: quoad linguam, in architectura, in ar- 
tibus, in litteratura, disciplina ecclesiastica (e.g. ieiunii, legis coelibatus), in 
relatione ad potestatem civilem, in modo colendi et tractandi disciplinas sa- 
cras (in Oriente modo magis speculativo, in Occidente magis practico). Per se 

patet, hanc diversum vivendi rationem etiam in modum peragendi cultum in- 
fluxum habuisse, proinde loqui possumus de stilo orientali et occidentali. Orien- 
talis stilus in aliquam partem liturgiae. Occidentalis influxum exercuit, quae 
vocatur typus Gallicanus, contradistinctus a liturgia Romana pura seu antiqua. 

Ideo primum proprietates stilares animo capiendae sunt 1) cultus Orien- 
talis et Occidentalis, dein 2) stilus liturgicus Romanus et Gallicanus. 


I. Stilus liturgicus Orientalis et Occidentalis. 


a) Prima differentia est, quod caeremoniae in cultu Orientali multum di- 
flores sunt, quam in Occidente, praesertim in ritu Romano antiquo. Sufficiat 
memoriae commendare iconostasion orientale, benedictionem datam per du- 
plex candelabrum (dikirion et trikirion), processiones sollemnes « parvi» et 
«magni ingressus » (^ mikra » et « rnegale eisodos »), deinde praeparationem 
oblatorum ante Missam, quae proskomidia vocatur (non Ppros-komoedia, sed 
komidia a vocabulo komizein « afferre » sc. ad altare dona). Accedunt ad illu- 
strandum hanc differentiam thurificationes totius templi et altaris, divisio pro- 
sphorae (panis sancti) in quatuor partes, delineatio signi Crucis triplex per 
« lanceam » (lonche) sacram, quatuor aliorum oblatorum tractatio, tertiae par- 
tis divisio in novem particulas etc. — Si offertorium ritus antiqui Romani cum 
hoc comicimus, maxima simplicitas statim perspicitur: fideles afferebant ad 
altare prothesens panes, vinum in urceolis, ceram, oleum, denarios, interca ca- 
nitur psalmus offertorialis, sacerdos eligit ex oblatis ad sacrificium necessaria, 


iffcrt ad altare et ibi dicit orationem super « dona secreta », i.e. « selecta » ex 
aliis et segregata. 


b) Textus precationis, i.e. euchologici 1° In Oriente multo prolixiores 
sunt et saepe perlongi; cumulant adlocutiones Dei (Anrede, mcgszolitas); pro- 
prietates divinas magis terminis technicis negativis praedicant (incomparabi- 
lis. incomprehensibilis, incorruptibilis, immortalis, ineffabilis etc.); argumen- 
tum in his textibus orientalibus contentum magis prae se fert notam theologi- 
c tatis, quod e.gr. valde animadverti potest in liturgia S. Rasilii. — E contra 
textus liturgici Romani puri breves, simplices, limpidissimi sunt; contentum 

eorum per meditationem debemus eruere, nam modo lapidari omnia expri- 
muntur, cuius exemplum haberi potest admonitio Romana « Pater noster » 
praecedens novem tantum vocabulis constans, cui comparari possunt introduc- 
tones « Pater noster» longissimae orientales, e.gr. liturgiae S. Jacobi. — 2° 
Prolixitas haec inde provenit, saltem e parte, quod textus euchologici orienta- 
les elatione orationis rhetorica multo magis excellunt, abundant metaphoris, 
similitudinibus, quibus etiam Sancti coluntur (myroblytos, megalomartyr, anar- 
gyros ie. odorem proferens, magnus martyr, gratuitus [medicus] etc.), prae- 
sertim autem extollunt « penitus sanctam, immaculatam, maxime benedictam, 
gloriosam reginam Dei genitricem semper virginem Mariam ». — 3° Dein 
cultus orientales multo plus locum dant, quam Romanus antiquus /yrismo in- 
dividuali; orientales textus ad poeseos culmen etiam in oratione prosaica altius 
assurgunt quam Romani, in quibus deest locutio pathetica, qui concisi sunt 
simplicitate sua obiectiva, carentes affectibus mollibus. — 4° Euchologici tex- 
tus orientales magis totum mundum respiciunt, ut opus Dei Creatoris, ie. 
magis « cosmici » sunt, quam occidentales, qui magis hominem et eius partes 
in mundo contemplant (textus hi magis « anthropologici » possunt haberi. Cf. 
J. Casper, Weltverklanmg im liturgischen Geiste der Ostkirche, Freiburg i. Br. 
1939), — 5° Demum notandum est, quod in Oriente multo plus inveniri potest 
pietatis individualis in textibus liturgicis, quam in euchologia Romana anti- 
qua, ubi tantum per fusionem cum textibus Gallicanis, deinde aevo Gothico 
(inde a s. XIII.) consimiles textus inveniuntur. Orientales liturgici textus multo 
citius et uberius habent tales orationes strictius « individuales », e.gr. orationes 
praeparatorias ante Missam, ante communionem, oratio- « trisagii », dein « che- 
rubici », preces sacerdotis stricte individuales sunt, dum hi cantus canuntur. 
— 6? Textus orientales habent etiam precationes ad. Christum directas, dum 
ritus purus Romanus tales non cognoscit. Liturgia S. Marci, ie. forma Missae 
in Aegypto usitata, fere omnes orationes ad Christum dirigit, quod facile in- 
telligitur ex origine Alexandrina arianismi. Orationes ad Christum directae in 
posteriore liturgia Romana e liturgicis textibus Gallicanis transsumptae, vel 
novo aevo ortae sunt (cf. S. Salaville, Christus in orientalium pietate, Eph. Lat. 
1938, 221-236 et 1939, 13-59, 360-385). 


c) Tertia differentia stilistica detegi potest in eo, quod eventus vitae et 
anni liturgici in Oriente multo minorem influxum obtinent, quam in Occidente. 
In liturgiis orientalibus tantum pericopae et aliqui cantus variantur in ritu Mis- 
sae, ceterum « liturgia », i.e. textus Missae omnino invariabilis est, dum in oc- 
cidentalibus textibus magna varietas invenitur. Opus Redemptionis per singu- 
la momenta anni liturgici his textibus celebratur et commemoratur. Certissime 
iam inde a s. IV-o singulae Missae « proprios », ie. tempori liturgico corre- 
spondentes textus exhibent, collectas, secreta, complendas (postcommuniones), 
imo praefationes. A. Baumstark recte enuntiat, hanc praxim esse conservati- 
vam, nam primitivae orationis subitae seu extemporalis (Stegreifrede, rogton- 
zés) reliquia est, dum in toto Oriente iam inde a saec. IV-V-o textus Missae in- 
variabili rigiditate idem mansit (Baumstark Vom gesch. Werden d. Liturgie 
1923, p. 93-94). Imo primitus etiam vitae eventus textibus liturgicis speculi 
instar exhibentur, uti videtur e Sacramentario Leoniano (e.gr. oratio ad mor- 
tem Simplicii papae 483. Feltoe, Sacramcntarium Leonianum p. 148). 


d) Demum orientales et occidentales ritus etiam differunt in parte diaco- 
no in liturgia tributa. In Oriente diaconus semper magis evasit mediator in- 


fl. - Radó, Ench. Liturgicum, 

ter sacerdotem et populum; fere omnes orationes sacerdotales litania (« ekte- 
nia») diaconalhi introducuntur; permultae habentur «diakonika», i.e. invoca- 
tiones diaconi ad populum. In Occidente partes diaconi solum in ministrando 
sacerdoti constant, quod cultum attinet publicum, nam diaconus primitus mi- 
nus habebat officium liturgicum. quam caritativum. In Oriente, iis in locis ubi 
nova lingua loco sacralis inintelligibilis introducta fuit, primario « diakonika » 
recitabantur lingua vulgari, sic e.gr. apud Melchitas oratio sacerdotalis graece 
absolvitur ritu byzantino, « diakonika » lingua arabica; syriace oratio sacer- 
dotalis apud Jacobitas, arabice « diakonika »; item apud Maronitas, i.e. Syros 
occidentales unitos. 


2. Stilus liturgicus Romanus et Gallicanus. 


a) Inter stilum Romanum antiquum seu purum et stilum familiarum typi 
Gallicani prima differentia etiam in caeremoniis inveniri postest. Nam typus 
Gallicanus exemplum Orientale secutus, summopere amat caeremonias proli- 
xas et aspectabiles (anschaulich, szemléletes). Omnia quae nostro hodierno ri- 
tui Romano tam pulchra et significantia sunt in caeremoniis e liturgiis typi 
Gallicani ortum ducunt, e.gr. orationes ante altare (Stufengebet), confessio, 
dein dedicatio templi per aspersionem et unctionem parietum, cribratio cineris 
in pavimento ecclesiae, inscriptio alphabeti latini et graeci ibidem facta, con- 
secratio altaris et thuris combustio ibidem, processio reliquiarum circa templum 
etc. Ritu puro Romano consecratio ecclesiae constabat solum locatione reli- 
quiarum in confessione altaris, dein e Missa super altari celebrata. Similiter 
consecratio diaconi et presbyteri sola manuum impositione et oratione fit in 


Lconiano (Feltoe p. 120-123), ritu Gallicano etiam adhibetur traditio instru- 
mentorum, unctio etc. 


b) Etiam in textibus magna differentia invenitur. Sine dubio statim co- 
gnosci potest oratio Gallicana 


1° e prolixitate textuum, e verbositate, e rhetorico et lyrico stilo, saepe 
componuntur hae orationes e variis particulis scriptorum Patrum, e Cypriano, 
Novatiano, Aratore, Augustino, Maximo Taurinensi etc. et quidem valde lato 
modo. Haec consuetudo vocatur « centonisatio » « cento » est particula ali- 
qua scissa ex opere alius auctoris quae cum multis aliis fere verbotenus con- 
texitur in novum textum (cf. P. Cagin, Paléographie musicale 1896, V, 133 p. 
et praecipue D. M. Havard, Centonisation patristique dans les formides litur- 
giques, in: F. Cabrol, Les origines liturgiques, Paris 1906, p. 281-316). Stilus 
orationum ritus puri Romani brevitate excellit, ut vidimus et non utitur « cen- 
tonisatione ». 


2 Textus orationum Gallicanarum prosaicus est, seu oratio soluta, vel 
textus omnino poeticus, ie. oratione ligata compositus. Talis missa in hexame- 
tris composita invenitur VII. e missis Gallicanis a F. J. Mone detectis (cf. 
P Rado. Verfasser und Heimat der Mone-Messen, Eph. Lit. 1928, 58-65, for- 
sitan Venantius auctor huius Missae est). 


3^ Textus autem orationum Romanarum semper prosaicus est, sed arte 
prosae antiquae compositus (E. Norden, Die antike Kunstprosa). Haec ars in 
' cursu» consistit, aliis verbis in rhythmo. Cursus est concentus harmonicus 


E) Stili liturg. 83 


(Zusammenklang, osszecsengés) vocabulorum et syllabarum in fine propositio- 
nis. Hic concentus potest obtineri metrice, si longitas vel brevitas syllabarum 
concentum causát, vel rhythmice, si syllabae acutae (betonte Silbe, hangsulyos 
szótag) cum non acutis variantur. Permulta sunt exempla cursus metrici in Sa- 
cramentario Leoniano 76% (D. Mocquereau, Paléographie musicale IV, 27). 
Existit quadruplex cursus: 


a. Cursus planus — o — — « quaesumus nobis », «esse consortes », 
« corde curramus », « splendor illustret n, « summa consistit. » 

b. Cursus tardus — — ( (ndiffe)renter in-telligi » « natus est 
particeps », « corde respuere », « nostris accomoda ». 

c. Cursus velox — -  O «in terra cognovimus », « capere valea- 


mus », « praemia largiatur n. 


d. Cursus trispondaicus — vy « (adversi)tate liberentur », « (ser) 
vire mereamur », « nostra cumulentur ». 


e. Omnes hi cursus promiscue occurrunt in textibus orationum, e.gr. 


« Porrige quaesumus (tardus), dexteram, Domine, populo deprecanti (ve- 
lox) et cui tribuis supplicandi be-nignus affectum (planus), praebe placatus 
auxilium, ut te ductore confidens et mala cuncta declinet (planus), et omnia 
quae bona sunt apprehendat » (trispondaicus) (Leonianum mense Julio XXXVI. 
Feltoe p. 78.). 


c) Demum in compositione quoque potest videri sat magna differentia. In 
compositione quidem etiam /oci sacralis, basilica antiqui aevi quam simplex 
sub uno conspectu apparet, cum altari visibili elevato, cum am jonibus simi- 
liter collocatis, cum sedilibus presbyterii et cathedra episcopi — e converso 
multo minus perspicax est compositio ecclesiae orientalis. Compositio etiam 
Missae multo intricatior est in cultibus Gallicanis, quam in liturgia Romana 
pura; praesertim laudari potest Canon cum sua structura symmetrica. Consi- 
milis compositio arte facta cernitur in constructione orationum Romanarum, 
dum constructio sibi conscia frustra quaeratur in orationibus Gallicani tvpi, 
quae pleonasmis et amplificationibus abundantes ideas quidem profundas evol- 
vunt, sed eas imaginibus, flosculis, antithesibus et lusis verborum ornant. 


1° Compositio orationum in liturgia Romana pura potest esse constructio 
simplex: haec Deum alloquendo tantum petitionem delegat. Ordinarie cum 
voce petitionis incipiunt « Quaesumus... Fac nos... Concede... Fiat... Confe- 
rat.. Exaudi». Saepe autem obiectum petitionis stat in fronte orationis, e.gr.: 
« Fideles tui, Domine, per tua dona firmentur: ut eadem et percipiendo re- 
quirant et quaerendo sine fine percipiant. » 


2° Compositio auctior orationum eo fit, quod vel adlocutio Dei augetur pro- 
positione secundaria addita aut etiam tantum adiectivo apposito, vel ipsa pe- 
titio amplificatur. 


3° Oratio auctiore modo constructa per propositionem secundariam saepe 
profunditatem speculativam aperit meditationis: « Deus, qui omnipotentiam 
tuam parcendo maxime et miserando manifestas », « Omnipotens, sempiterne 

Deis, qui in Unigenito tuo novam creaturam nos tibi esse fecisti », « Deus, qui 
alligare venturus es vulnus populi tui », « Deus, qui ecclesiam tuam in dilec- 
tone tuae divinitatis et proximi cuncta servare caelestia mandata docuisti » 


etc. 
i 


4' Oratio quoque auctiore modo constructa per adiectiva apposita con- 


templationis altitudinem prodit: « Domine sancte, Pater omnipotens, aeterne 
Deus», « Operis tui Deus initiator et custos», «Populi tui Deus defensor et 
rector » « Deus omnium fortitudo sanctorum », « Deus castorum corporum 


benignus habitator, incorruptarum Deus amator animarum », (Ad virgines sa- 
cras, Leon. Feltoe p. 139); « Pater, mundi conditor, nascentium genitor, multi- 
plicandae originis institutor » (Velatio nuptialis, Leon. Feltoe p. 141); «Omni- 
potens et misericors Deus », « Omnipotens et sempiterne Deus », « Deus mi- 
sericors rex aeterne », « Deus dierum temporumque nostrorum potens et be- 
nigne moderator » (Leon. Feltoe p. 128), et permultae pulchro pulchriores ora- 
tiones, c quibus facillime possumus thesaurum absconditum meditationis maio- 
rum nostrorum effodere sive in propriam utilitatem sive aliorum, tum in sacra 


concione, tum in theologia tradenda. 


5° Oratio auctiore modo composita per petitionis amplificatnionem saepe 
leges sequitur parallelism! synthetic!, antithetic!, synonymi vel chiastici. 


a. Parallelismus syntheticus invenitur e.gr.:: « ..ut et perfectam libertatem 
consequi mereatur et ad vitam proficiat sempiternam », « ..ut et gratam tibi 
nostram facias servitutem et sacramentum nobis perpetuae salvationis insti- 


tuas » (Leon., Feltoe 57). 


b. Parallelismus antitheticus est e.gr.:: « ..eius divinitatis esse consortes, 
qui humanitatis fieri dignatus est particeps»; «praesta propitius, ne dissimu- 
latio (sc. peccatorum) cumulet ultionem, sed ut potius emendatio prosit ad 
veniam » (Leon., Feltoe p. 109). 


c. Parallelismus synonymus est: «ut caelestibus mysteriis servientes et 
fidei integritate fundati et mentis luceant puritate conspicui » (Leon. p. 128). 


d. Parallelismus chiasticus invenitur aliquando, si tum adlocutio Dei, tum 
petitio auctae sint et quatuor membra constituentia ita sibi correspondent ut 
figura rhetorica chiasmi oriatur. Talem paralcllismum chiasticum cernere pos- 
sumus oratione Leoniani sequente (Feltoe p. 161): 


. Concede, quaesumus, Domine Deus noster, ut: 
. qui ad destructionem diaboli 

. et remissionem natus est hodie peccatorum, 

. et a culparum subreptione nos expiet, 

. et ab hostium incursione defendat. 


Un Uu r2 — 


Membrum 1. huius orationis est adlocutio Dei, quae amplificatur mem- 
bris 2 et 3. quasi motivum miünistrantibus, cur Deus homo factus sit, nempe 
diaboli destruendi et peccata remittendi causa. Membra 4. et 5. continent pe- 
titionem. quae ordine inverso precantur liberationem a peccato et tutelam ab 
hostibus animae. $1 haec membra attenduntur, chiasmus conspici potest: 


2. (destructio diaboli) WV 3. (remissio peccatorum) 
4. (culparum subreptio) 5 (hostium incursio) 

Differentiae stilisticae, ut vidimus, accidentales, essentiam Sacramento- 
rum et Sacrificii Missae minime offendentes, in culto publico Ecclesiae pera- 
gendo, revera existant. Nunc tractatu sequenti considerandum est, his diffe- 
rentiis stilisticis quales typi exoriantur, i.e. quae sint familiae liturgicae. 

1li. Tractatus Tertius. 


Typologia Sacralis seu de familiis cultus 


Occidentalibus et Orientalibus. 


Status quaestionis. Hoc tractatu agitur dc typis liturgicis, ie. sacralibus. 
Primo dicendum est, quid intclligatur sub typo aliquo sacrali seu liturgico. 


Definitio. Typus sacralis consistit in certa aliqua ratione exhibendi ritus 


et caeremonias secundum accidentia aliquatenus diversa, remanente essentiali 
Sacrifici Missae et Sacramentorum identitate. 


Divisio. Varii typi sacrales constituunt familias liturgicas, quae primo di- 
viduntur in Occidentales et Orientales. Occidentales distinguuntur in a) litur- 
giam Gallicanam, b) Niozarabicam, c) Ambrosianam, d) Celticam, a quibus, ut- 
pote typis Gallicanis, contradistinguitur e) Romanae urbis, vel Romanae pu- 
rae antiquae, e (pia f) evoluta est liturgia universalis Romana. —  Occidenta- 


libus absolutis agendum est g) de typibus Orientalibus, e quibus orta est h) li- 
turgia universalis Byzantina. Agendum ideo est: 


A) De liturgia Gallicana. 

B) De liturgia Mozarabica. 

C) De liturgia Ambrosiana. 

D) De liturgia. Celtica. 

E) Dc liturgia Romana pura antiqua. 
F) De liturgia universali Romana. 

G) De liturgiis Orientalibus. 

H) De liturgia universali Byzantina. 


Huius fractatus fundamentum dogmaticum sternitur thesi hac: 


THESIS. Typi varii liturgici ab Ecclesia concessi unitatem Ecclesiae non 
solvunt, imo eam confirmant. Theologice certa. 


a) Adversarii. 


| Schismatici Orientales iam inde a Photio et Michaele Cacrulario prae- 
primis difficultates rituales proferentes, differentias ritus et caeremoniarum 
adeo extollunt, ut putent Sacramenta Ecclesiae Occidentalis invalida esse. 

Ideo iterant baptismum ritu Latinorum collatum, invalidam habent consecra- 
tonem azymorum, imo invalidas censent ordinationes Latinorum. 


2? « Panchristiani » vocantur a Pio XI. sectatores sectarum  Protestantica- 
rum, unionem laudabili quidem nisu, sed pessimo modo provehentes. Motio 
haec in Anglia ortum suum duxit, ubi Philippus de Lisle Londini 1857 Socie- 
tatem ad procurandam christianitatis unitatem (A.P.U.C. = Association for the 
Promotion of the Union of Christendom) condidit, cum periodico Union Re- 
view, quae motio quoad principia sua falsa damnata est a Pio /[X. anno 1864 
et 1865 (Denzinger nr. 1685-7). Huius theoriae protagonista, William Palmer 
(1811-1879), vir optimae fidei, anno 1855 ad fidem catholicam Romae conver- 
sus est, sed alii, ut Pusey, Dr. Lee, continuabant hanc motionem. Nostro sae- 
culo anno 1910 reassumptus nisus unionis falsae ad congressus unionisticos 
ducebat. Conferentias totius mundi fundabant aliqui in America septentriona- 
li, quae vocabantur « Fides et ordo » (« The world conference for the consi- 
deration of questions touching faith. and order « Conferentia totius mundi ad 
considerandas quaestiones fidei et ordinis), tales conferentiae revera pluries 
post duplex bellum mundiale convocata sunt (Lausanne, Stockholm etc.). Viri 
hi in eo errant, quod non solum agnoscunt varietatem ritualem, sed etiam de 
unitate recta Ecclesiae falsis opinionibus indulgent. Error eorum potissimum 
in eo consistit, quod — ut Pius XI. dixit in Encyclica sua «a Mortalium animos » 
(6. Jan. 1928, AAS 1928, 5-16) — « Ecclesiam adspcctabilem seu visibilem in- 
tellegunt non aliud esse, nisi Foedus ex variis Christianorum communitatibus 
compositum, licet aliis aliae doctrinis, vel inter se pugnantibus, adhaereant i 
(Enc. p. 8). Ut Sanctus Pater pergit, hi viri autumant, « fidei ac regiminis uni- 
tatem quae verae et unius Ecclesiae Christi insigne est, nec fere unquam exsti- 
üsse antehac, nec hodie exsistere... Oportere igitur aiunt, controversiis prae- 
termissis ac sepositis, de ceteris doctrinis communem aliquam credendi legem 
effici, ac proponi » (l.c. p. 10). 


b) Vox Ecclesiae. 


Hac in re luculentissima est, praesertim, quod spectat ad ecclesias Orien- 
tales. Etsi ritus varii Occidentales fere ad nihilum evanuerint, Summi Ponti- 
fices tamen pluries edixerunt, eos licitos esse et approbatos; sic quando anno 
1568 et 1670 libros Breviario et Missali Romano 200 annis antiquiores conce- 
debant, quando hoc saeculo approbabant etiam editionem recognitam libro- 
rum ritus mozarabici et ambrosiam. Mozarahicum a Cardinale Ximenez 1495 
restauratum approbavit Julius II. anno 1508, Ambrosianum vero supplicante 
s. Carolo Borromaeo approbavit Gregorius XIII. 25. jan. 1575: « Ecclesiae 
Mediolanensis peculiaris in divinis officiis ac ritibus ratio... perpetuo sit catho- 
licae Romanae Ecclesiae firmata consensu » (Righetti I, 136. 129). — Attamen 
principia genuina de typorum liturgicorum ratione vera multo magis inveniri 
possunt in documentis Ecclesiae ad Orientales Ecclesias spectantibus. Series 
horum documentorum pontificiorum elencho sequente exhibetur: 


Clemens VIII. Lift, apost. « Benedictus sit pastor o 7. febr. 1596. 
Benedictus XIV. Const. Ap. « Etsi pastoralis » ad Italograecos 26. inaii 1742. 
; Litt. ap. c Demandatum caelitus i ad Cyrillum VI. patriarcham Melchita- 
rum Antiochensem, 1741. 
) Const, ap. « Eo quamvis tempore n ad Coptos catholicos 1745. 
» « Anno vertente » ad eosdem 1750. 


Ss HI. TYPOLOGIA. 


Benedictus XIV Litterae ad episcopos Leopolienseni et Premislienscm 1751. 
Litt. ap. « Etsi persuasum » ad capitulum generale Ord. S. Basilii Magni 
20 apr. 1751. 
Encycl. « Allatae sunt b 26. jul. 1755. 
Pius IX. Litt. ap. « In suprema Petri apostoli sede » 6. jan. 1848. 
Allocutio 1853. habita. 
Const, ap. - Romani Pontifices » 1862. 
Encycl. «Praeclara gratulationis 5» 20 jun. 1894. (ASS 1893-4, 705-717). 
Litt. ap. « Orientalium dignitas ecclesiarum » de disciplina Orientalium 
conservanda et tuenda 30. nov. 1894. (ASS 1894, 257-264. 
S. Pius X. Const, ap. «Tradita ab antiquis « 14. sept. 1912 (AAS 1912. 610-614). 
Benedictus A'V Motu proprio « Dei providentis « 1. maii 1917. (AAS 1917, 529-531). 
° Motu proprio « Orientis catholici » 15. oct. 1917 (ib. p. 531-3). 
Litt. ap. « Quid nobis « 25. sept. 1920 (AAS 1920, 440). 


Pius XI. Encycl. «Mortalium animos» 6. jan. 1928 (AAS 1928, 5-16). 
[ Encycl. « Ecclesiam Dei» 12. nov. 1923 (AAS 1923, 573-582). 


j Encycl. « Rerum orientalium studiis » 8. sept. 1928 (ib. 277-88). 
" Litt. circiti. S. Congr. Seminar, et Stud. Universit. « Quod catholicis » 


28. aug. 1929 (AAS ib. 283-285). 
: Epist. eiusdem Congreg. de «a Die pro Oriente christ. » instituendo 27. 
jan. 1935. 
Pius XII. Enc. «Orientalis Ecclesiae» 9. apr. 1944 (AAS 1944, 129-144). 
» Encycl. « Orientales omnes Ecclesias » 23. dic. 1945. (AAS 1946, 33-63). 
Motupr. « Cleri sanctitati n 2. iun. 1957 (AAS 1957, 433-603) leges de 
ritibus orientalibus ct de personis. 


]' Rituum diversitas fidei integritatem et mutuam coniunctionem non im- 
pediunt, quod sollemniter declaravit Clemens VIII. 1596 (« Benedictus sit 
pastor»), quando populus Ruthenorum Apostolicae Sedi unitus est: «Ritus 
enim vestros et caeremonias vestras, (piae fidei catholicae integritatem et mu- 
tuam Nostram unionem nequaquam impediunt, eadem ratione et modo, quo 
a Concilio Florentino permissum est, ct Nos quoque vos retinere permisimus » 
(A. Thciner, Vetera monumenta Poloniae ct Lithvaniae, tom. Ill, 251. citatum 
a Pio XII. 1945 « Orientales omnes Ecclesias n AAS 1946, 38). — Concilium 
Florentinum enim statuit 6. jul. 1439: « In azymo sive fermentato pane triti- 
ceo veraciter confici, sacerdotesque in alterutro ipsum corpus Domini confi- 
cere debere, unumquemque scilicet iuxta suae Ecclesiae sive occidentalis sive 
orientalis consuetudinem » (Decr. pro Graecis, Denz. nr. 692). 


B 


2' Rituum uniformitatem non pertinere ad essentiam verae coniunclionis, 
declarant Pontifices Summi. Sic enuntiat hoc Leo XIII.: « Vera coniunctio 
inter christianos est, quam auctor Ecclesiae Jesus Christus instituit. voluitque, 
in fidei et regiminis unitate consistens. Neque est cur dubitetis, quidquam 
propterea vel Nos vel successores Nostros de iure vestro, de patriarchalibus 
privilegiis, de rituali cuiusque Ecclesiae consuetudine detracturos ». (« Prae- 
clara gratulationis » 1894. AAS 1894, 709). — Rationem profundissimam aperit 
Benedictus XV. enuntians: « Manifestum in Ecclesia Jesu Christi, ut quae non 
latina sit, non eraeca, non slavonica, sed catholica, nullum inter filios eius in- 
tercedere discrimen, eosque sive latinos, sive aliarum nationum, omnes apud 
hanc Apostolicam Sedem eumdem locum obtinere » (« Dei providentis » 1917. 
AAS 1917, 530). 


3? Ritus hos diversos Summi Pontifices plurimi aestimant. Pius IX. enun- 
tiavit «Omnino sartas tectasquc habebimus peculiares vestras catholicas li- 
turgias, quas plurimi sane facimus, licet illae nonnullis in rebus a liturgia Ec- 
clesiarum Latinarum diversae sint» («In suprema Petri apostoli Sede » 1848. 

Acta Pii IX. tom I, pars 1. Romae 1851, 81). — Pius XII. officium nostrum esse 
asseverat, quod « .. aestimatione debita ea omnia amplectatur oportet, quae 
orientalibus gentibus fuere peculiare veluti patrimonium, a maioribus tradita, 
simul (piae ad sacram liturgiam ct ad hierarchicos ordines spectant » (« Orien- 
talis Ecclesiae» 1914, AAS 1911, 137). Huius etiam historia ecclesiastica testis 
est: « Orientales omnes Ecclesias quod historia docet, amantissima semper vo- 
luntate Romani Pontifices prosecuti sunt » (« Orientales omnes Ecclesias » 1945, 
AAS 1916, 33). 


4° Ritus hi varii non destruuntur a Summis Pontificibus, sed sedulo con- 
servantur, ut iam Benedictus XIV. de se et suis praedecessoribus affirmabat: 
«..non destructionem, sed conservationem gracci ritus summopere desidera- 
mus » (Litter, ad episcop. Leopoliens et Premisliens. 1751, cit. a Pio XII. AAS 
1946, 48). Alibi dixit idem pontifex: « Nos quibus maxime cordi est, ut exacta 
eiusdem graeci ritus custodia in monasteriis pro ritu graeco constitutis stabilis 
permaneat » (Epist. ad capit, gener. O.S.B.M. 1751, Gordillo, op. infra cit. p. 
273). Imo historiam allegat dicens, « ecclesiasticae historiae ignarum se prode- 
ret, qui pariter nesciret,.. numquam actum esse, ut venerabili orientali ritui 
ulum detrimentum  inferretur » (« Allatae sunt » 1755, Lc. 273). Ratio, quod 
non destruuntur hi ritus est, quod aequali aestimatione habendi sunt, ac ritus 
latini, ut Pius XII. declarat, promissionem praedecessorum suorum renovans: 
« Omnes noscant, ac pro certo habeant, se nunquam coactum iri ad proprios 
legitimos ritus... cum latinis ritibus institutisque commutanda, quae quidem 
omnia aequali aestimatione aequalique decore habenda sunt» (« Orientalis 
Ecclesiae » AAS 1944, 138). Imo eos, qui lacrimabili discessu extra veram Ec- 
clesiam adhuc versantur, cohortatur, « minime esse orientalibus timendum, ne 
iidem, fidei ac regiminis unitate restituta, legitimos suos ritus et usus relin- 
quere cogantur » (« Orientales omnes Ecclesias » AAS 1946, 34). 


5? Rituum diversitas confirmat unitatem Ecclesiae, ut Summi Pontifices 
dicunt. Ritus enim orientales secundum Leonem XIII. « fidei catholicae unl- 
tatem affirmant. Inde enimvero dum sua praecipuis Ecclesiis apostolica origo 
testatior constat, apparet simul et enitet earumdem cum Romana usque ab 
exordiis summa coniunctio » (« Orientalium dignitas Ecclesiarum n AAS 1894, 
258). — Pius Xl. praescribens tironibus sacrae disciplinae orientalium rerum 
studium, non tenue emolumentum sperat polliceri e his studiis, et quidem «4 er- 
ea veram Christi Sponsam amorem animis concipere, cuius miram pulchritu- 
dinem et in ipsa rituum varietate unitatem splendidiore quodam modo efful- 
gentem  conspexerint » (« Rerum orientalium » AAS 1928, 285). — Similiter 
Pius XII. enuntiavit, quod « rituum institutionumque diversitas, dum id, quod 
unicuique antiquum est atque pretiosum, sartum tectumque servat, verae sin- 
ccraeque unitati minime obsistit » (« Orientalis Ecclesiae » AAS 1944, 138). 


c) E S. Scriptura 


solum adumbrari potest thesis nostra. Principium enim iam aevo apostolico 
indicatum fuit in concilio Apostolorum, quod unitas Ecclesiae remanere potest, 
etsi ritus aliqui ct caeremoniae non ab omnibus observentur. Concilium enim 
hoc, versus 50 Hierosolymas coactum, per os S. Petri primo declaravit plenam 
omnium gentium aequalitatem, a Deus nihil discrevit inter nos et illos... Nunc 
ergo quid tentatis imponere iugum? » (Act 15, 7-11). Apostoli autem et senio- 


90) IIl. TYPOLOGIA. 


res fratres sanxerunt praxim non inquietandi cos, qui « ex gentibus conver- 
tuntur ad Deum » (Act 15, 19. 28 et 21, 25). Observare tantum debebant duo 
praecepta « Noachica », quibus praecipua vitia pagana adiunguntur ut vitan- 
da: «Abstineant se a coinquinatione simulachrorum, et fornicatione et suffo- 
catis et sanguine E praeter haec nil debebant observare e permultis legibus 
caercmonialibus. Judaeo-christiani autem usque ad exterminium Templi po- 
tuerunt hanc legem observare, imo aliquando ad hoc propter respectum Ju- 
daeorum coacti fuerunt; e.gr. ipse S. Paulus circumcidens Timotheum propter 
Judaeos, qui erant in illis locis, nam voluit eum secum proficisci (Act. 16, 3); 
imo, quando Hierosolymis erat, Jacobus minor et omnes seniores commenda- 
bant ei, ut propter Judaeos cum quatuor viris, « votum habentibus super se » 
(sc. nazireatus) etiam ipse « sanctificet se cum illis », ut pronum est, ritu Ve- 
teris Testamenti (Act. 21, 17-25). Factum, quod in communitatibus Apostoli- 
cis exstiterunt Judaeo-christiani. et fideles e gentibus, legem non observantes 
Veteris Testamenti, ipsi quoque seniores et Jacobus testantur Paulo dicentes: 
c Vides, frater, quot millia sunt in Judaeis, qui crediderunt, et omnes aemula- 
tores sunt legis! », imo ct Paulum laudabant, quod « ambulat et ipse custo- 
diens legem » (Act 21, 20. 24). Ergo si millia fidelium adhuc servabant his 
primis temporibus Legem caeremonialem Veteris Testamenti ct item fuerunt, 
qui hoc non fecerunt: distinctio ritualis existebat iam in Ecclesia primaeva. 
Dc textibus citatis ergo apprime dici potest cum M. dTlerbigny: « luridice 
approbatur prima illa rituum distinctio in universali fidei et caritatis commu- 
nicatione » (Theologica de Ecclesia I, Paris 1920, 38). 


d) S. Traditio 


invocari potest praeprimis via facti: revera ab initio. existebant differen- 
tes ritus; revera episcopi Romani vindicabant sibi auctoritatem indicium fe- 
rendi de his differentiis; revera autem agnoscebant horum in multis casibus 
auctoritatem. 


1° Sic evidenter ab exordiis usus invaluit in Asia minore pascha celebran- 
di quartodccimo Nisan et ieiunandi, Romae autem dominica die et sine ieiu- 
nio. Haec praxis duxit S. Polycarpum Romam, ubi S. Anicetus ei « persuade- 
re unquam poterat ut observare desineret,... neque ex altera parte Polycarpus 
Aniceto persuasit ut observaret.. Quae cum ita sc haberent, communicarunt 
sibi invicem (ekoinonesan, ie. sacra mysteria simul celebraverunt) et in eccle- 
sia Anicetus eucharistiam (i.e. dicendi precem summam eucharisticam) conces- 
sit honoris causa Polycarpo », ut S. /renaeus nobis retulit (Eusebius, Hist, 
ecd. 5, 24, 17). Hunc casum anno circiter 155 eventum Irenaeus S. Victori 
papae in mentem revocavit, quando communionem voluit rumpere cum Asia- 
ticis ecclesiis, quartodecimanain praxim circa annum 190 adhuc sequentibus, 
eum animadvertens, quod ritus huius et « ieiuniorum diversitas consensionem 
fidei commendat » (ib. nr. 13). 


2 Exempla ct dicta aliorum Pontificum hoc graviter confirmant. Ita v. gr. 
S. Cregorii Magni notissimum est adagium: » In una fide nil officit sanctae 


Ecdcs:ae consuetudo diversa n. — Revera, quando aevo « iconoclasiae n, sae- 
culis VIIL-IX. permulti orthodoxi in Italiam meridionalem aufugerunt, liben- 
ter suscepti sunt, integre servantes suas institutiones ritusque diversos. — Saec. 


Vll et \ 111, inter annos 642-752, e 19 summis Pontificibus fuerunt duodecim 

Orientales, qui hoc tempore non haesitaverunt liturgiam Romanam ritibus et 
festis Orientalibus ditare, ut Liber pontificalis hoc demonstrat. 


3° Etiam pontifices posteriorum aetatum sic fecere. Martinus V. 16. oct. 
1418 Mediolani consecrans altare maius ecclesiae cathedralis, hoc fecit ritu 
ambrosiano, in honorem venerandae antiquitatis huius liturgiae (Righetti IE, 
129). Gregorius XIII. Romae Collegium pro Maronitis condidit, item pro Ar- 
menis et Graecis. Leo XIII. ipse enumerat, quanta fecit pro ritibus orientali- 
bus provehendis: « Collegium hac ipsa in Urbe clericis Armeniis et Maronitis 
instituendis, itemque Philippopoli et Iladrianopoli pro Bulgaris, condidimus; 
Athenis Leonianum condendum decrevimus; etiam seminario S. Annae, quod 
Hierosolymis cleri Graeci Melchitae educandi causa coeptum est, maiorem in 
modum favemus. In eo praeterea sumus, ut numerum in alumnio Collegii Ur- 
baniani augeamus, utque Athanasianum Graecorum ad pristinum restituamus 
institutum, quod Gregorius XIII. munificus auctor, sapienter voluit » (a Orien- 
talium dignitas Ecclesiarum » ASS 1894, 257-8). 


4° Sanctus Pius X. decretum maximi momenti edidit, quod etiam in Co- 
dicem novum transsumptum est: « De SS. Eucharistia promiscuo ritu sumen- 
da » (« Tradita ab antiquis » 1912, AAS 1912, 610-4). Hoc decreto facultatem 
dedit et latinis et orientalibus « sive in azymo sive in fermentato... in ecclesiis 
cuiusvis ritus catholici, secundum pristinam Ecclesiae consuetudinem » sume- 
re Eucharistiam. Valde mentibus mandanda est ratio, cur hoc permisit: a ...ut 
omnes et singuli qui christiano nomine censentur, in hoc concordiae symbolo 
iam tandem aliquando conveniant ct concordent ». — Hanc concordiam osten- 
tui praebuit Sanctus Pius X. quando revertente anno millesimo quingentesimo 
mortis S. Joannis Chrysostomi, Byzantinae liturgiae in aedibus Vaticanis cele- 


bratae interfuit et ipse Graece benedictionem dedit (Archdale King op. infra 
cit. I, 50). 


5° Benedictus XV. condidit Congregationem pro Ecclesia Orientali 1. 
inaii 1917 motu proprio « Dei providentis », post hanc institutionem summi 
momenti autem eodem anno Institutum Pontificium studiis rerum orientalium 
provehendis, motu proprio « Orientis catholici » 15. oct. 1917, consulens ut 
habeatur « proprium altiorum studiorum domicilium de rebus orientalibus n 
(AAS 1917, 531-3). Huic Instituto 25. sept. 1920 (Litt, apost. « Quod nobis ») 
etiam ius dedit doctorales laureas conferendi. 


6. Pius XII. in memoriam provocat factum historicum, quod Sancta Sedes 
in liturgicis libris Ruthenorum « nullas fieri mutationes concessit... nisi paucas 
eas, quae in Zamoscena synodo a Ruthenis ipsis episcopis decretae fuissent » 
(« Orientales omnes Ecclesias » AAS 1946, p. 49). Mense octobri anni 1940 in 
audientia patribus Synodi inter-eparchialis Italo-Graecae loquebatur de usu 
legitimo rituum et puritate eorum (« ..glni usi legittimi dei rito. c le prescri- 
zioni della liturgia vengano osservati nclla loro intégrale purczza », Archdale 
King, I, 545; die vero 12. martii 1946, anniversario suae coronationis voluit, ut 
primus cardinalis, ab eo creatus, Petrus XV. Agagianian, patriarcha Ciliciae 
Armenorum, celebret liturgiam ritu Armeno coram ipso in Capella Sixtina, 
praesentibus 23 Cardinalibus. In fine Ipse Summus Pontifex dans benedictio- 
nem Armenice « Pax omnibus vobis!» (Chahahutiun amenetzum!), exemplo 
augustissimo in pectora misit doctrinam Ecclesiae de rituum diversitate unita- 
tem commendante (King l|. c. I, 55). 


T HI. TYPOLOGIA. 


c Rationibus theologicis 


quoque commendatur thesis nostra. 


| Rituum varietas non offendit unitati Ecclesiae, quod sic probatur. 
Ad unitatem Ecclesiae pertinet secundum theologos (cf. M. d'Herbigny, Theo- 
logica de Ecclesia, tom. II, Paris 1921, 34-47) super terram analoga illa unitas 
credentium cum SS. Trinitate, quae necessario requirit socialem unitatem fidei 
ct regiminis. Ad unitatem fidei requiritur unitas fidei internae, professionis ex- 
ternae et cultus publici quoad essentiam. « Unitas cultus publici sufficienter 
obtinetur, si unius societatis diversi forte ritus per eandem firZcm ordinentur 
ad eundem finem, n Cultus publici essentialis unitas iam obtinetur, si « idem 
est sacrificium et eadem sacramenta per universum orbem, cum iisdem fidei, 
vel orationis formulis essentialibus » (d'Herbigny Il, p. 4. ct 105). 


2? Varietate rituum magis elucet unitas Ecclesiae, quod sic potest probari. 
Haec varietas «in utilitatem Ecclesiae convertitur n (Leo XIII. « Orientalium 
dignitas n AAS 1894, 259), nam notam exhibet catholicitatis, quod Summus 
Pontifex exemplo Magorum illustrat: (Diversitas. confert) «ad catholicitatis 
notam in Ecclesia Dei illustrandam, quod ei praebent obsequium caeremonia- 
rum formae dispares, nobilesque vetustatis linguae, ex ipsa Apostolorum et 
Patrum consuetudine nobiliores, fere ad imitationem obsequii... quum Magi 
ex vanis Orientis plagis devecti venerunt adorare Eum n (l. c. p. 258). Ratio 
est, quod vis unitiva fidei magis elucescit, regiminis auctoritas magis apparet, 


si actus cultuales quoad accidentia quidem differant, sed quoad essentiam in- 
dissolubili vinculo cohaereant. 


3° In specie liturgiae Orientis commendantur, ut Pius IX. dixit, « splen- 
dido quodam ac magnifico apparatu celebrandi, quibus fidelium erga divina 
mysteria pietas et reverentia foveatur n (« In suprema Petri apostoli sede » 
1848., Acta Pii IX. tom. I, pars 1, 82). Splendor non solum caeremoniarum 
magnifica pompa ostenditur, sed etiam specie liturgici dramatis, quam ritus 
orientales. exhibent, item pulchritudine orientalis iconographiae et pocscos 
liturgicae. — Pietatem redolent: tota euchologia continens devotionem erga 
Deum trinum, laudes, gratiarum actiones, magnificae et quotidianae doxolo- 
giae, devotio filialis erga Deiparam Virginem et erga Sanctos, etiam Veteris 
Testamenti (S. Salaville, Les liturgies Orientales p. 74). — Reverentiam com- 
mendat venerabilis antiquitas horum rituum: nam ad Patrum aetatem descen- 
dunt, ut etiam inquisitio scientifica hoc demonstrat: Liturgia S. Marci et Ja- 
cobi, ergo ritus Alexandrinus et Hierosolymitanus exeunte saec. IV. originem 


ducunt, item etiam liturgia S. Basilii, veteris liturgiae Cappadociae ab eodem 
reformatae. 

Introductio. 


Post exstructum fundamentum dogmaticum typologiae considerandi sunt 
vari typi liturgici, i.e. familiae rituum. 


A) Lit. Gallicana. 03 


Quod ritus attinet occidentales, monendum est, in Oriente christiano, tum 
catholico, tum  acatholico, adhuc hodicdum maiorem varietatem  typologicam 
inveniri, quam in Occidente, ubi iam a medietate medii aevi, inde a saec. XI.-i 
sat magna uniformitas cerni potest, inde a reformatione Piana liturgiae Ro- 
manae (1568. 1570. 1615) autem fere totalis. Primo millenario vero non fuit sic. 
Aetate pacem Constantinianam subséquente enim coeperunt evolvi varii ritus 
locales. Dum in Oriente principium vigere coepit, unamquamque ecclesiam se- 
qui debere ritum  metropolitanum, dein patriarchatus, in Occidente hoc non 
statim contigit, etsi principium enuntiatum est iam ab Innocentio I.: « In om- 
nem Italiam, Gallias, Hispanias, Africam atque Siciliam, et insulas interjacen- 
tes, nullum instituisse ecclesias, nisi eos quos venerabilis apostolus Petrus aut 
eius successores constituerunt sacerdotes... oportet eos hoc sequi, quod eccle- 
sia Romana custodit ». Quod sane in hac epistola primario valet de ritibus, 
nam directa est ad Decentium, episcopum Eugubinum anno 416, qui Summo 
Pontifici quaestiones liturgicas proposuit. (Ep. 25. Innocentii, PL 20, 552). 

Tamen praesertim propter incursionem Barbarorum coniunctio cum Sede 
Apostolica minus stricta facta est, praecise eo tempore, quo liturgiae evolutae 
sunt et sic in variis provinciis cultus aliquantum proprius ortus est. Hi ritus 
proprii maxima ex parte evanuerunt, tantum vestigia eorum remanentia dete- 
gi possunt aliquando. Sic evidens est, Africam proprium ritum secutam fuisse, 
qui secus sat ignotus est quia christianitas Africae totaliter. deleta est saec. 
VIIL-o. Ritum Aavennatum ex operibus S. Petri Chrysologi (433-450) cognosci 
mus aliquantulum; Mediolanensem ex operibus S. Ambrosii; Aquilegiensem 
VII. saec.i e systemate tantum  pericoparum; similiter ritum  Capuanum el 
Neapolitanum e VL, respective VII. saeculo. Rituum varietas iam ad portas 
Urbis pervenit, nam Eugubium (Gubbio), ubi Decentius episcopus fuit, non 
multo distat a Roma. 

Ili tamen ritus ut diximus, tantum vestigia relinquebant. Inde a saec. V. 
usque ad VIII. liturgiae florentes ortae sunt in maioribus territoriis, olim ad 
Imperium pertinentibus, et in his videmus evolutionem magnarum familiarum 
liturgicarum occidentalium. Quatuor sunt territoria, ubi hoc factum est: Gal- 
lia; Hispania, Italia septentrionalis, et Britannia, ubi liturgiae Gallicana, Mo- 
Zzarabica, Ambrosiana et Celtica floruerunt. Cum hae liturgiae cognationis no- 
tas prae se ferant, eas nomine collectivo liturgias « typi Gallicani « vocamus, 


quibus opponitur liturgia Urbis: ritus Romanus purus seu antiquus denomi- 
natus. 


A) De liturgia. Gallicana. 
1) Territorium, 


a) ubi haec familia liturgica orta et evoluta est, Gallia vocatur, regnum a 
Julio Caesare saec. ante Chr. I. subiugatum. Tribus Gallici ad genus Celtarum 
pertinentes cum cultura Romanorum etiam linguam Latinam suam fecerunt. 
Cito se converterunt ad Christum (176 martyres Lugdunenses, S. Irenaeus 
1202), ita ut saec. IV. iam Patres, Sanctos, doctorcs habebant, toto orbe terra- 
rum claros. Provinciae trium Galliarum eadem administratione Romana viven- 
tes, iisdem legibus utentes, eodem more viventes, lingua latina loquentes, ta- 
men proprietates suas generi Celtarum convenientes retinebant. Hi incolae 
christiani Galloromani fuerunt creatores ct fideles ritus Gallicani, cuius vesti- 

eia iam saec. V. inveniri possunt Musaeus presbyter Massiliensis (Marseille) 
46] defunctus composuit sacramentorum volumen et systema perieoparum. 


b) Circa 480 hoc territorium sub dominatione Francorum adhuc pagano- 
rum venit, sed populatio Galloromana continuare potuit vitam culturalem et 
christianam. Hoc adhuc multo facilius fiebat post conversionem Francorum 
duce Chlodovaco rege anno 496, qui gentem suam Germanicam directe e pa- 
ganismo in sinum Ecclesiae catholicae direxit, adiuvante S. Remigio Remensi. 
Per 250 annos duravit regnum Merowingicum, cuius cultus uniformis liturgia 
quaedam erat, quam post detectionem saec. XVII. factam Gallicanam vocant 
(occurrunt etiam nomina: Gallica, vetus Gallica). Unitatis huius regni Mero- 
wingici externum signum et symbolum proprie haec liturgia fuit, in qua etiam 
nisus restituendi Imperium Romanum occidentale inveniri potest, nam reges 
Francorum in orationibus locum occupabant imperatorum Romanorum: « Re- 
spice ad Francorum benignus imperium » et « Oremus pro christianissimo rege 
nostro » (Baumstark, Gesch. Werden p. 51). 


2) Fontes. 


huius liturgiae fere omnes periere, a) E saec. VII. habetur Expositio anti- 
quae liturgiae Gallicanae, in vanum adseripta S. Germano Parisiens! (1576), 
textus: PL 72, 89-98. 


b) Unicum monumentum stili puri est libellus Missarum septem a F. J. 
Mone detectus (cf. A. Wilmart, Lage et l'ordre des messes de Mone, in: Rev. 
Bcn. 1911, 377-390, P. Rado, Verfasser u. Heimat der Mone-Messen, in: Eph. 
Lit. 1928, 58-65); textus: PL 138, 863-882. Recens ed. critica cum optimis an- 
notationibus in: L.C. Mohlberg-L. Eizenhi)fer-P. Siffrin, Des Missale Gallica- 
num Vetus, Romae 1958, p. 61-91. 


c) Missale Gallicanum Vetus saec. VII-VIII. fragmentarium, scriptum pro 
Augustoduno (-Autun) vel Lauriaco (= Lorsch), textus: PL 72, 339-382, ed. 
critica optima supra b) citata a. 1958. 


d) Lectionarium Luxoviense (= Luxeuil) e saec. VII., textus: PL 72, 171- 
216. ed. critica P. Salmon, Le lectionnaire de Luxeuil, I. Rome 1944., II. Rome 
1953 (Collect. Bibl. Latina v. VIL et IX). 


e) Missale Gothicum (Vat. Reg. 317) e saec. VIII., textus: PL 72, 225-318, 
ed. phototypica C. Slohlberg, Missale Gothicum, München 1930. 


fl Missale Francorum saec. VIII., textus: PL 72, 317-340, ed. critica: G. L. 
Mohlberg-L. Eizenhofer-P. Siffrin, Missale Francorum, Romae 1957. 


vg) Palimpsestum Guelferbitanum, ed. A. Dold, Das alteste Liturgiebuch 
d. lat. Kirche. Ein altgallik. Lektionar 5-6 Jh:. Beuron 1936. 


3) Descriptio Missae Gallicanae. 


a) Missa incipit cum ingressu cleri, interea canebatur «antiphona». Po- 
stea celebrans salutavit populum: « Dominus sit semper vobiscum ». Dein can- 
tabatur < Alus », re. trisagion latine et graece a populo: « Sanctus Deus, sanc- 
tus fortis, sanctus immortalis», postea «prophetia», i.e. Benedictus. Collec- 
ta post prophetiam nil aliud est quam oratio praecessa a « praefatione », i.e. 

adhortatione ad orandum, qualia in Occidente ubicunque in usu erant, in ritu 
Romano nunc tantum Fer. VI. Pass, et Mort. Domini. 


b) Post collectionem sequebatur pars didactica constans e tribus lectioni- 
bus: una e Veteri Testamento, vel e passionibus martyrum, dein « apostolus », 
post has lectiones canebant Canticum trium puerorum (Benedicite). Librum 
Euangeliorum sollemni processione deferebant ad ambonem cum septem can- 


delis et thuribulo, ad initium omnes clerici clamabant: « Gloria tibi, Domi- 
ne!» Post lectionem Evangcliu iterum cantabant « Aius n, cui cantui successit 
homelia. 


c) Pars sacrificalis Missae fidelium incoepit per litaniam diaconalem, uti 
in ritu Antiocheno, e quibus ortum duxit etiam « Ailus u. Haec litania vicem 
supplet antiquae « orationis fidelium » et stilum orientalem prae se fert: « Di- 
camus omnes: Domine miserere, exaudi et miserere, exaudi et miserere, Do- 
mine miserere, ex toto corde et ex mente ». (Stowe Missale, quia in libris Gal- 
licanis non remansit textus). Post litanias dicebat sacerdos « collectionem post 
precem ». Tunc dimittebantur pagani, catechumeni et poenitentes. 


d) Offertorium aperiebat sollemnis processio cum donis oblatis, quae imi- 
tatio est ritus graeci. Panem in vase turri simili, vinum in calice portabant coo- 
perta tribus velis, interea canebatur « sonus ». « Expositio liturgiae Gallica- 
nae » iam haec oblata non consecrata vocat « Corpus Domini, sanguis Chri- 
sti » omnino sicut in liturgia. Antiochena, proleptice honorem iam oblatis con- 
secrandis tribuens. Depositis oblatis super altare, et tectis velo, cecinerunt 
« Laudes », ie. tria Alleluia. — Postea lecta sunt diptycha, ie. commemora- 
tones vivorum et defunctorum, inter quos et apostoli, martyres et sancti no- 
minabantur. Post lecta diptycha sequebatur « collectio post nomina », deinde 
omnino secundum morem Orientalium invicem dabant osculum pacis ante 
precem eucharisticam, cum « collectione post pacem ». 


e) Prex eucharistica exorditur sollemni dialogo « Sursum corda » etc. ante 
« contestationem », vel alio nomine « immolationem », quemadmodum cantus 
Romanae praefationi correspondons vocatus est. Unaquaeque Missa propriam 
habet n immolationem » multoque longiores sunt, quam in ritu Romano puro. 
Immolationem excipiebat Sanctus a populo decantatus. Dein successit ipsa 
consecratio, quae sine Canone fiebat, per « Qui pridie etc. » quam precem 
praecessit tantum brevis oratiuncula « Post Sanctus n, quae fere semper cum 
« Vere sanctus, vere benedictus Dominus noster Jesus Christus » incipiebat; 
dein statim veniunt verba consecratoria, post quas oratio antiqua anamnesi 
correspondons, clamata « post pridie » vel « post secreta » (ex quo sequitur 
verba consecratoria submissa voce, ie. secrete recitata fuisse) et pars conse- 
cratoria iam finita est. 


f) Sectio communionis initium fecit a fractione panis; see. decretum Con- 
cili Turonensis anni 567 debebant particulae in modum crucis disponi. — 
Post fractionem populus simul recitavit Orationem Dominicam, ut communem 
precem mensae Domini, inclusam per duas orationes sacerdotales (« ante ora- 
tonem Domini» et « post orationem Domini »). — Hanc orationem excipie- 
bat benedictio, ut ante communionem « in vas benedictum benedictionis mys- 
terium ingrediatur » (Expos, ant. litg. Gallic.) Simplices sacerdotes brevi for- 

mula benedicebant: « Pax. fides et caritas et communicatio corporis et san- 
guinis Domini sit semper vobiscum! ». Episcopi autem trinam dabant bene- 
dictionem, e tribus membris constantem, quae secundum Missas varia fuit. 
Hae benedictiones decursu saec. IX-X. in ritum. Romanum viam invenientes 
ibi in usu erant usque ad Tridentinum. — Durante communione canebatur 
« Irecanum », cantus invariabilis, quod «a signum est catholicae fidei de Trini- 
tatis credulitate » (Expositio). 


4) Corruptio ct suppressio liturgiae Gallicanae. 


a) Non potest negari, liturgiam Gallicanam aliquo. modo iusto plus natio- 
nalem fuisse: orta est tempore, quando Roma propter invectiones Longobar- 
dicas a Gallia satis separata erat ct quidem sub influxu ritus Antiocheni. Li- 
bertas sat magna vigebat, omnes ecclesiae potuerunt secundum quandam or- 
dinatonem episcopalem anni 742 « libellum ordinis », ie. cultum ordinan- 
tem, conficere. Sic vera liturgica anarchia orta est, quam per aliquod tempus 
tantum augebant conatus ritus Romanum introducendi, quia non purus ritus 
Urbis assumebatur, sed vetus liturgia Gallicana cum eius elementis interpola- 
ta est. Primum vestigium huius processus conspici potest in sic dicto Sacra- 
mentario Gelasiano, quod est manuscriptum unicum e s. VII. detectum per 
Beatum Thomasium cardinalem 1680 inter codices Reginenscs (a Christina 
regina Sueviae oriundos) Vaticanos (Vat. Reg. 316. Textus PL 74. et H. A. Wil- 
son, The Gelasian Sacramentary, Oxford 1894). Hic codex est monumentum 
venerandum Romani ritus, sed scriptus est in Gallia ct aliquas interpolationes 
Gallicanas iam passus est. A. Chavasse, vir exquisitae doctrinae, valde proba- 
bilem reddidit, quod Gelasianum compositum est e libro liturgico Romano, 
qui liturgiam » presbyteralem, ie. in « titulis » usitatam retulit, in Gallia. dein 
recepit functiones episcopales: ordinationes, consecrationem virginum, dedi- 
cationem consecrationem chrismatis (Le Sacramentaire gélasien, sacramentaire 
presbytéral, Paris-Toumai 1958). Recens ed. Mohlberg, Roma 19600. 


b) A medio s. VI. usque ad VIII. hic processus perdurabat, adeo, ut circa 
medium saeculum VIII, versus 750-760 nova recensio Gelasiani orta est in 
Gallia. Haec recensio vocatur « Gelasianum saeculi VIII. », vel « Gelasianum 
francicum » et permultos habet testes textuales, e quibus eminens est Cod. 
Sangallensis 348. (ed. K. Mohlberg, Das frànkische Sacr. Gelasianum in ale- 
rnannischer Ueberlieferung, Münster 1918). Facile intelligitur hic triumphus 
spontaneus ritus Romani in Gallia: in Germania enim ante 754 S. Bonifatius 
Anglosaxo ritum Romanum propagabat, et in Germania certos usus Gallicanos 
iussu Zachariae papae (741-752) exstirpavit: « Omnes doce, sicut a sancta Ro- 
mana. cui Deo auctore deservimus, accepisti Ecclesia n. (PL 89, 952). Quia 
Bonifati missio Germanica sub protectione Francorum stabat eiusque influxus 
etiam in Gallia magni fuit ponderis, per se patet quod recensio Francica Ge- 
lasiani tam diffusa est in Gallia. Verisimile est quod Gelasianum recensionis 
Francicae in Anglia ortum duxit et quidem in Wessex, inde vero in Galliam 
translatum fuit. Revera Synodus 747 in Clovesho celebrata uniformitatem ri- 
tus decrevit cum libris Romanis; Bonifatius allegat textum huius recensionis, 
fragmenta exstant Gelasiani scripta in littera anglosaxonica (sic A. Baumstark, 
Missale Romanum 1929, 86 s. et W. Leoison, England and the continent in 
the eight century. Oxford 1946, 97). 

c) Sed iam non Gelasianum erat cultus officialis Romanae ecclesiae, Sa- 
cramentarium Gregorianum et cantus Gregorianus occupabat eius locum. Quan- 
do ergo summus Pontifex Stephaniis Il. anno 754 in Gallia erat, cultus Ro- 
manae Urbis et cantus eius ita placuit, quod iam Pippinus rex introduxit can- 
tum romanum, uti testatur filius eius, Carolus Magnus: « Ut cantum romanum 
pleniter discant... genitor noster Pipinus rex decertavit ut fieret, quando gal- 
licanum (cantum) tulit ob unanimitatem sedis et sanctae Dei ecclesiae pacifi- 
cam concordiam » (Mon. Germ. Hist, Leg. sect. II, tom. I. 61). Legatus Pi- 
Aüni erat patruus eius, Chrodegangus Metensis episcopus, qui toto animo in- 
liabat Roma reversus liturgiam Romanam introducendi, una cum fratre suo 
Remedio, episcopo Rotomagensi. Mohiberg (Rcndiconti Pont. Accad. Rom. di 
Archeol. 1931, 1933), Th. Klauser (Hist. Jahrb. 1933, 173) et W. Letvison (p. 98) 
hire coniiciunt recensionem Gelasiani saec. VIII-i fuisse typum a Pipino rege 
verisimiliter tunc praescriptum, quando eum papa Steplianus 754 visitavit. 


d) Carolus Magnus (768-814) opus liturgicum a patre suo incoeptum com- 
plevit et ad finem usque perducit, Sacramentarium exposcens et accipiens ab 
Hadriano I. Hoc anno 784/5 factum est (Th. Klauser, Hist. Jabrbuch 1933, 
179); exinde in scriptorio Palatii Aquisgranensis continuo exscribebant Sacra- 
mentarium, ut Hadrianus I. testatur « a sancto disposito praedecessore nostro 
deifluo Gregorio papa... secundum sanctae nostrae ecclesiae traditionem » 
(Cod. Carolin. ed. Jaffé p. 274). Revera haec mutatio facilis erat, iam inde a 
multo tempore non scribebant libros liturgicos Gallicanos, nam 50 annis se- 
rus post introductionem Sacramentariu Gregoriani, Hilduinus abbas iam lo- 
quitur de « antiquissimis et nimia vetustate paene consumptis missalibus libris 
continentibus missae ordinem more gallico» (PL 106, 13). Liturgia tamen 
Gallicana exitu suo fecundavit Romanam (v. inferius F. 2.). 


Litteratura. 


Quoad ritus occidentales qui iam evanuerunt, vide F. Cabrol, Afrique (liturg:e) DAL 
I, 591-657. — Idem, Aquilce (lit) DAL I, 2683-91, systema pericoparum V, 883-894. — 
Systema pericoparum Capuanum s. VI. et Neapolitanum s. VII. G. Morin, Anecdota Ma- 
rcdsolana I, Maredsous 1893. 426-444, etiam DAL V, 297-300 (G. Godu, Épitres), dein 
XII, 756-762 (H. Leclercq, Naples). 

Quoad liturgiam  Gallicanam: |J Neale-Forbes, The ancient Liturgies of the Gallican 
Church, Burntisland 1855. — E. Buchwald, De liturg. Gallicana. Breslau 1890. — H. Le- 
clercqd. Gallicane (liturgie) DAL VI. 473-593. — ^. Wilmart. Germain de Paris DAL V, 
1, 1066-1090. — J. Thibaut, L'ancienne liturgie Gallicane, Paris 1929. — P. Rado, Das 
atteste Schriftlesungssystein der altgallikanischen Liturgie, Ephem. Lit. 1931, 9-15. 100-115. 
— F. Cabrol. La messe en Occident, Paris 1932, 139-156. — Th. Klauser. Die litg. 
Austauschbez.ichungen der romischen und frankisch-dcutschen Kirchen, in: Hist. Jahrbuch 
1933, 169-189. — J. Quasten, Oriental influence in the Gallican Liturgy, in: Traditio 
(New York) 1943, 55-73. — A. Gastoué, Le chant Gallican, Rev. chant Grégorien (Greno- 
ble) 1937, 101-106. 131-133. 167-176 (cf. Arch. fLit. w. 1950, 415-416.) — M. Righetti, 


Storia lit. I, 1945, 115-126. — E. Griffe, Aux origines de la litg. Gallicane, in: Bullet de 
litt. ccclés. 1951, 17-43. 


B) De liturgia M ozarabica. 


I) Territorium 


a) huius typi liturgici fuit Hispania vetustissima provincia Romani impe- 
ri, quam primi beri coluisse dicuntur. Hi cum superveniente Celtarum tur- 


7. - Radó, Ench. Liturgicum. 

ma permixti, iam inde saec. II. ante Christum natum Romanis subiecti sunt. 
Sicut Galli, ita etiam populus /bero-celta linguam latinam assumpsit, et iam 
primis saeculis christianis fide excellait. Martyres eius numerosi: inter quos 
Eulalia Barcinonensis, Vmcentius diaconus; Cordubenses: Januarius, Faustus, 
Martialis; episcopi celebres, ut e.gr. Hosius in Nicaena synodo veneratus, cuius 
coaevus erat Juvencus, primus poetarum Christianorum latinorum. Hac aetate 
nondum senno esse postest de liturgico typo proprio, sed saeculo VI.-o vesti- 
gia eius iam sine dubio inveniri possunt. 


b) Hoc territorium, ut provincia ecclesiastica, arctissimae necessitudinis nexu 
coniuncta erat Romanae Sedi, fere ut Africa proconsularis. Hoc autem post 
quatuor fere saecula aliter fiebat, nam Hispania inter primas erat provincias, 
quae incursionibus Barbarorum succubuit. Anno 409 enim occupata est per 
Suevos et Vandalos; Vandali 430 pergebant in Africam eam sibi subiicientes, 
Sued autem remanserunt in parte occidentali, in Lusitania. Confines eorum 
evaserunt Gothi « occidentales » seu Wisigothi sub Euricho rege (466-484), 
qui regno «a Gothiae », seu Scptimaniae (regio Galliae meridionalis usque ad 
Rhodanum) adiunxit etiam territoria. ultra Pyrenaeos. Wisigothi dein 507 a 
Chlodovaeo, Francorum rege catholico e Gallia expulsi, Hispaniam totaliter 
sibi occupabant. Ibi hi semibarbari, confessionem Arianam profitentes, liturgia 
et lingua Gothica utentes, catholicos Ibero-romanos aliquoties quidem perse- 
cuti sunt, sed extirpare eos non potuerunt, quod sequentia facta ostendunt. 


c) Sacculo hoc tenebroso VI.-o sine dubio iam aliquatenus typus liturgi- 
cus proprius inter catholicos aderat. Hoc pro ierritorio Suevis subiecto de- 
monstrat tendentia romanizandi, nam haec tendentia supponit ali typi litur- 
gici existentiam. Profuturus enim, episcopus urbis capitis, Bragae, anno 538 a 
summo Pontifice Vigilio petiit et accepit consilia liturgica, inter cetera etiam 
Canonem Romanum Missae, dein descriptionem ritus Baptismi. Praescriptum 
est etiam, quod Arianis ad fidem conversis non solum baptisma, sed nec con- 
firmationem licet iterare (PL 69, 15 s). Quod haec tendentia romanizandi in 
Lusitania perduravit, eo cernitur quod anno 563 concilium Bragense ordina- 
vit, «ut eodem ordine missae celebrentur ab omnibus, quam Profuturus... ab 
ipsa apostolicae sedis auctoritate suscepit scriptum ». Ergo existebat alius ri- 
tus, quod etiam in parte Hispaniae Wisigothis subiecto sic erat. Nam Wisi- 
gothis sub rege Reccaredo 586 ad catholicam fidem conversis, statim videmus 
liturgiam propriam wisigothicam efllorescere, hoc autem necessario supponit, 
quod iam antea exsistebat. 


d) Liturgia haec una cum populo novo nunc orituro e commixtione paci- 
fica Ibero-Cromanorum et Gothorum per 120 annos aetatem florescentem habe- 
bat. Reges Gothici, nunc iam catholici, omni potentia favebant huic liturgiae 
propriae; de ea inter alia decreta tulerunt 18 concilia Toletana; episcopi ma- 
gni s. VI-VII. composuerunt permultas formulas liturgicas. Quorum praeci- 
pui sunt: Petrus Leridensis (saec. VI.), Leander Hispalensis (1599), frater eius 
Isidorus Hispalensis (1636), lldcphonsus Toletanus (1667), Julianus Toletanus 
(1690) et multi ali quorum nomina etiam nota sunt, secus ac in omnibus aliis 
liturgiis. 

2) Fontes 


huius liturgiae uberrimi sunt, etsi manuscripta aetatis posterioris (s. IX-XI), 
sed descripti ex exemplaribus s. VII-VIII. Praecipui hi sunt. 

a) Liber comicus (ie. cornes, pericoparum systema continens) de Silos, 
ed. G. Morin, Anccdota Maredsolana, Maredsous 1893. Ed. nova e quinque 
mss-is: J- Perez de Urbel, Liber comicus (Mon. Ilisp. Sacra ser. litg. vol. II.), 
Madrid 1950. — Aliud systema invenitur in manuscripto Paris Bibl. Nat. lat. 
2269, quod antiquissimum videtur, editum est ab A. M. Mundo, El Commi- 
cus palimsest Paris Lat. 2269., in: Liturgica Card. I. A. Schuster in memoriam. 
Montserrat 1956, 151-275. 


b) Liber Ordinum, continens ritum Sacramentorum, cd. a M. Férotin, Mo- 
numenta Eccl. liturgica V, Paris 1904. 


c) Sacramentarium Mozarabicum, Missae ordinem et Missas exhibens sec. 


mss Toletana IX-X. saec., ed. M. Férotin, Le Liber Sacramentorum Mozarabi- 
cus, MEL VI, Paris 1912. 


d) Ordinem Missae describit et explicat S. Isidorus Hispalensis: De eccle- 
siasticis officiis (PL 83, 737-826). 


e) Missale Mixtum (i.e. plenum, non solum Sacramentarium, i.e. preces 
sacerdotales continens) editio 1500. impressa e manuscriptis maxima parte 
hodie deperditis (PL 85.) et Breviarium Gothicum ab eodem editum (PL $6.). 


f) Libellus Orationum, ed a Bianchini, Op. omnia tom. I (1741). Nova edi- 
tio critica: J. Vives-J. Claveras, Oracional Visigótico, Barcelona 1946. 


g) Hymnodiam collegit Cl. Blume, Hymnodia Gothica (Analecta Hymni- 
ca medii aevi vol. 27.), Leipzig 1897; novas adiecit Perez de Urbel, Origen de 
los hymnos mozarabes, Silos 1932. 


h) Antiphonarium Mozarabicum Legionense (-Léon), ed. per PP. Bene- 
dictinos de Silos, Burgos 1928. 


3) Descriptio Missae mozarabicae. 


a) Description; huius typi Mozarabici praemittimus notam de proprieta- 
tibus principalibus, quae iam saec. VI. conspici possunt. 


1° Primo intuitu videtur abundantia exuberans formularum, quarum mul- 
to plures reperiuntur, quam in ritu Romano antiquo. Prolixitate textuum Mo- 


zarabes superant omnes liturgias occidentales, ita ut Missa certe aliquot horas 
durare debuit. 


2? Centonisatio in hoc typo maximum locum obtinuit, usque adeo, ut 
quaedam « inlatio n (= praefatio, sensu Romano) etiam decem categorias Aris- 
totelis continet: « ..sine qualitate bonum, sine quantitate magnum o. Totas 


partes e scriptis Patrum et scriptorum ecclesiasticorum contexerunt in permul- 
üs textibus liturgicis. 


3? Amplificatio textuum valde usitatur: e.gr. « Gloria ef honor Patri et 
Filio » etc., « Per omnia semper saecula saeculorum », « Laus tibi Domine 
Jesu Christe, rex aeternae gloriae », « Aures ad Dominum. Habemus ad Do- 


minum nostrum. » Additio etiam vocabuli « Filioque » talis amplificatio habe- 
ri debet. 


100 III. TYPOLOGIA. 


I' Mozarabica liturgia characterem profunde theologicum prae se fert. 
Inter cetera themata praesertim excolitur doctrina de SS. Trinitate, propter 
Arianos et Priscillanistas in Hispania degentes; sic e.gr. praefatio SS. Trinita- 


tis in Gelasiano primigenio iam exsistens oriunda est ex inlatione Mozarabica, 
Romana prolixiore (Miss. Mixtum PL $5, 255). 


b) Missa Mozarabica praecipuis dclineamentis eadem est fere, ac Gallicana. 


l° Missa incepit cum ingressu cleri in ecclesiam, cantando « officium », 
ie. cantilenam psalmodicam introitus. 


2? More orientali statim subsequebatur praeparatio oblatorum, graece 
proskomidia. Corporale extendebatur et clara voce dictum est: « Attollite por- 
tas principes vestras et introibit rex gloriae ». Sicut in ritibus orientalibus, 
etiam in liturgia Mozarabica in pane et vino proleptice iam corpus et san- 
guis Christi futurus adorabatur. Vinum cum aqua miscetur; symbolismus con- 
spicitur in oratione comitante: « Misce, quaesumus, Domine, in calice isto, 
quod manavit ex latere tuo, ut fiat in remissionem peccatorum nostrorum ». 
Panis dein benedicitur, collocatur in patena et totus velatur. Ritus hic prosko- 
midiae sine dubio etiam in ritu Gallicano usurpabatur, etsi fontes parce super- 
stites, casu hoc taceant; usum hunc in Gallia quoque viguisse inde colligimus, 
quod in permultis libris liturgicis Romanis « Gregoriani fusionati » (de quo in- 
ferius) per saecula permansit proskomidia initio Missae, sicut et hodie in ritu 
Ordinis Praedicatorum, qui nil aliud est, quam ritus Parisiensis s. XIII-1. 


3° Deest a Aius» et « Kyrie» liturgiae Gallicanae, loco eorum iam saec. 
VII. habetur « Gloria in excelsis ». 


4° Oratio eodem modo recitata fuit, ac in Gallicano ritu: secundum tcr- 
minologiam S. Isidori post n Orationem admonitionis » sequebatur « Oratio in- 
vocationis » («De missa et orationibus », De eccl. off. I, 15) quae correspon- 


dent « praefationi » et a collectioni » Gallicani ritus; 


in manuscriptis Moza- 
rabicis vocantur a Missa n et a Alia ». 


5? Deinde legebantur tres lectiones, ut in Gallia. 


6° Offertorii pars essentialis iam ante Missam peracta est, ideo canitur 
« sacrificium », i.e. cantus offcrtorialis, Trisagion, et loco « orationis fidelium » 
antiquae aetatis brevis oratio communis pro Ecclesia omni, pro captivis, infir- 
mis et peregrinis. — Diptycha Gallicana iam schematizata inveniuntur, « Me- 
mento» sunt in quibus primum nomina Missam offerentium dicuntur. Oratio 
* post nomina » et « post pacem » similiter dicuntur ac in ritu. Gallicano. Ad 
ritum pacis primo osculatur patenam, dein dicit sacerdos: « Habete osculum di- 
lectionis et pacis, ut apti sitis sacrosanctis mysteriis Dei. » 


7° Pars consecratoria exorditur cum dialogo amplificato, praecipue: « Deo 
ac Domino nostro Jesu Christo filio Dei, qui est in caelis, dignas laudes di- 
gnasque gratias referamus », dein cantata fuit sat prolixa «a /nlatio ». Post can- 
tum populi (Sanctus), ut in liturgia Gallicana, statim sequitur brevis et sem- 
per xariabilis oratio « Post sanctus », dein post consecrationem oratio « Post 
pridie ». Haec oratio tantum anamnescos characterem prae se fert, et non epi- 

klcseos (cf. W. S. Porter, The Mozarabic Post pridie, Journal of theol. Studies 


1934, 182-194, qui ostendit e 240 formulis tantum decern esse epiklesim con- 
tinentes, omnes posterioris aetatis). 


8^ Ritus communionis est omnino identicus cum Gallicano, excepto, quod 
statim initio, ante fractionem panis, canitur Credo (v. supra) (Missae descrip- 
tionem uberiorem videsis H. Leclercq, La messe mozarabe, in. DAL art Mes- 
ses XI (1933) col. 674-690). 


5) Sortes ulteriores liturgiae Mozarabicae. 


In ipso aetatis flore anno 711 victoria Arabica apud Xeres de la Frontera 
regno et ecclesiae Wisigothicae finem imposuit. Maxima pars Hispaniae sub 
dominatione Arabica remansit, tantum regiones boreales liberae manebant. 
Post hanc invasionem quoque retinuerunt propriam liturgiam, tum christiani 
sub ditione Musulmanorum viventes, tum christiani in Aquilone refugium in- 
venientes. Saeculo XI. dein, aevo crescentis potestatis Christianorum, relatio- 
nes ad Sanctam Sedem invalescentes secum ferebant, imprimis tempore Gre- 
gorii VII. acceptionem Romani ritus loco Gothici. Sancho Ramirez, rex Arago- 
niae, anno 1063 tulit legem, ne sacerdotes « alio more, quam Romano preca- 
rentur, neque Gothica, utpote peregrina, piacula exsolverentur ». Alphon- 
Sus VI., rex Castiliae et Legionis (Léon), 1074 accepit litteras exhortatorias a 
Gregorio VII. ad introducendum ritum Romanum, quod tandem concilium in 
Burgos coactum decrevit 1085; Richardus abbas Massiliensis et cardinalis, le- 
gatus pontificius, hoc etiam, non sine resistentia cleri, perfecit. Christiani in 
califatu Cordubensi remanentes, liturgiam tamen retinebant, ut patet, dum ex- 
pugnatione Granadae (1492) etiam hi ceteris Hispanis se unientes, hanc reli- 
querunt. Cardinalis Ximenez e pietate in sacello cathedralis Toletanae et ali- 
quibus aliis retinebat cum approbatione Julii II. ritum qui tunc iam exclusive 
Mozarabes vocabatur, quod significat christianum « arabizatum »  (must-arab). 

Collegium a Ximenez fundatum usque hodie perdurat, imo ritus Moza- 
rabicus iterum. honoratur ut monumentum temporis elapsi nationale. Sic 1943, 
quando anniversarium millenarium regni Castiliae celebrabatur. Covarrubiae 


Missa ritu Mozarabico celebrata est (cf. Rev. d'histoire ecclésiastique 1943. 
3554-555). 

C) De liturgia Ambrosiana. 


1) Territorium, 


liturgiae huius quae etiam Italiae superioris, vel Mediolanensis nomine 
vocatur, est Italiae pars versus Aquilonem sita. 


a) Qui fuerint initio Italiam superiorem incolentes, nescitur, e Livio (V, 31) 
comperimus Gallos, ie. Celtas, ibidem circa 590 a. Chr. irruisse; Roma hoc 
territorium irrevocabiliter sub Julio Caesare sibi subiugavit, quod nomen ac- 
cepit Galliae Cisalpinae seu Citerioris, cui opposita est Gallia Transalpina seu 
Ulterior. Denominatio haec vere optima est, nam gens eiusdem generis Celti- 
ci, eiusdem linguae et culturae incolebat utramque provinciam, tum Galliam, 
tum Italiae partem septentrionalem. Non est ergo mirum, quod etiam hoc terri- 
torio inveniri potest liturgia typi Gallicani; non solum stilus Gallicanus textuum 
hoc demonstrat, sed etiam Missae structura clare ostendens, etsi Romana facta, 
antiqua delineamenta Gallicana. 


b) Liturgicus hic typus, sicut cognitus est, non potest esse simpliciter a 
S. Ambrosio creatus, nam s. IV. adhuc non fuit tam idoneum ad typos varios 
severe distinctos producendum. Certum est, Doctorem eximium habuisse par- 
tes magnas in cultu divino: ipse enim erat introductor « psalmi antiphonarii » 
et hymnorum cantus (Vita Ambr., auctore Paulino PL 14, 31 et Augustin. Con- 
fess. IX, 7), sed tamen stricte loquendo non fuit auctor novi typi liturgici. Aevo 
Carolingico, quando toto vasto imperio ritus Romanus usu receptus est, ritus 
proprius antiquus Mediolani dignus visus est, propter quem fama crearetur 
eum ab Ambrosio originem ducere. Revera ante hoc tempus ignota erat origo 
« Ambrosiana » huius typi. Walafridus Strabo (f849) iam loquitur de hac fa- 
ma: « Ambrosius Mediolanensis episcopus, tam missae, quam ceterorum dispo- 
sitionem officiorum suae ecclesiae ordinavit » (De ecclesiastic, rerum exordiis 
et incrementis c. 23). Epistola Pauli et Gebehardi narrat, Ambrosium sacra- 
mentarium ordinasse, systema pericoparum invexisse et antiphonarium com- 
posuisse (Mabillon, Musaeum Italic. I, 96, cf. Kraus, Realencyclop. christl. Al- 
tertümer II, 332). Conamina reapse fuerunt invehendi ritum Romanum et qui- 
dem iam Gelasianum etiam Mediolani, cuius plures testes exsistunt, inter quos 
numeratur fragmentum Musaei Budapestinensis (c. 1. m. ae. 441, de quo C. 
Mohlberg, Nuovi frammenti di un sacramentario Gelasiano delTItalia setten- 
trionale, in; Rendiconti d. Pont. Accademia Rom. di Archeologia 16 (1940) 
131-151). Historia fabularis de miraculis, propter quae Hadrianus I. et Carolus 


Magnus discesserunt ab invectione ritus Romani, s. XI. primo occurrit (Lan- 
dulphus, Hist. Mediol. PL 147, 853). 


2) Fontes 
praecipui ritus Ambrosiani sunt: 


a) Vetustissimum documentum est Missa catechumenorum s. VII. e cod. 


Sangallensi 908 inf. (i.e. palimpsesto), ed. A. Dold, Le texte de la Missa Ca- 
techumenorum du Cod. Sangallens., Rev. Bénéd. 1924, 307-316). 


b) Expositio Missae canonicae e s. VIIL, ed A. Wilmart, Une exposition 
de la messe ambrosienne, JfLw 1922, 47-67. 

c) Sacramentarium de Biasca s. IX-X., cf. A. Ceriani, Monumenta sacra et 
profana vol. VIII. (incompletum), 1891. 


d) Codex Sacramentorum Bergomensis s. X-XI. ed. P. Cagin, Auctarium 
Solesmense L, Solesmes 1900. 


e) Kalendarium et ordines eccl. Mediolanensis, per Beroldum s. XII. ed. 
M. Magistretti, Milano 1894. 


f) A. Ratti (Pius XL) — M. Magistretti, Missale Ambrosianum duplex cum 
critico commentario continuo, Milano 1913. 


3) Descriptio Missae. 


a) Missa incipit cum cantu « ingressae »; sub influxu ritus Romani me- 
diaevalis etiam habetur ante eam oratio ante altare. Post incensationem in Mis- 
sa sollemni cantatur « Gloria in excelsis », loco eius in dominicis quadragesi- 
malibus vestigium remansit antiquitatis: diaconatis litania, ad quam respon- 
detur per « Domine miserere » et « Kyrie eleison ». Huius litaniae est memo- 
ria in aliis missis post « Gloria in excelsis » triplex Kyrie eleison. 


b) Salutatio populi « Dominus vobiscum » in ritu Ambrosiano semper fit 


sine versione ad populum, archaismus hic in memoriam revocat altaria ad po- 
pulum versa. 


c) Pars didactica complectitur tres lectiones: prophetiam, lectionem apos- 
tolicam et Evangelium, quae vocantur: «lectio » (si sumenda sit, e Vetere Te- 
stamento, vel Actis apostolorum), « epistola » et « lectio evangelii ». Post lec- 
tionem, si habeatur, canitur « psalmellus » correspondens gradual! Romano, 
post epistolam Alleluia cum « melodiis » cantatis super versiculum, tempore 
poenitentiae loco Alleluia canitur « cantus » (Romanus « tractus »). — Evan- 
gelium circumdatur magna cum sollemnitate, canitur cum thuribulis et cande- 
labris e pulpito. Post lectionem Evangelii canitur triplex Kyrie et « antiphona 
ad evangelium » quae optime intelligitur ut cantus processionis evangelicae 
ad exemplum Byzantinum, postea dicitur « oratio super sindonem », sc. post 
coopertionem altaris sindone sacro. 


d) Offertorium in Missis sollemnibus cathedralis Mediolanensis adhuc fit 
rtu antiquo: viri et mulieres vestiti tunicis lineis talaribus, manibus » fanone » 
coopertis oblata afferunt ad cancellos altaris, ubi celebrans cum ministris sa- 
cris ea recipit. lam a. 879. invenitur quaedam confratemitas ad hunc finem 
instituta, vocata « Schola S. Ambrosii » (Borella in: Righetti III, 544). Cantus 
offertorii est antiphona ad « offertorium ». Antequam celebrans ipse quoque 
hoc « offertorium » diceret, praeparat oblata et offert ea, orationibus quae a 
rtu Romano differunt; in Missa sollemni ea incensat. Deinde legit tantum 
« offertorium ». Postea sequitur « Symbolum  Constantinopolitanum », i.e. Cre- 
do, post Credo succedit « oratio super oblata ». 


e) Pars consecratoria incipit cum « praefatione » (piae in unaquaque Mis- 
sa propria est et concluditur cum cantu « Sanctus ». Canon iam in primo mo- 
numento legitur (Expositio missae canonicae, Wilmart 1. c. p. 60-61) certum est, 
iam S. Ambrosium canonem hunc actionis exposuisse in libris « De sacramen- 
tis », qui hodie communiter ei adseribuntur. Ilie canon idem est ac Romanus, 


II. TIPOLOGIA. 


paucis variantibus exceptis, sed in « Communicantes n etiam Sancti Mediola- 
nenses commemorantur, post consecrationem autem loco « Haec quotiescun- 
que... » dicitur: «Mandans quoque et dicens ad eos: Haec quotiescunque fe- 
ceris, ad meam commemorationem facietis, mortem meam  praedicabitis, re- 
surrectionem meam annuntiabitis, adventum meum sperabitis, donec iterum 
de caelis veniam ad vos ». Ritus specialis Ambrosianus est, quod ante « Qui 
pridie » in cornu altaris nihil dicens lavat digitos. Elevatio Corporis et San- 
guinis Domini statim locum obtinuit, quando in ecclesia Parisiens! initio s. XIII. 
haec in usum venit: anno 1229 archiepiscopus Henricus de Settala ordinavit, 
ut «in elevatione campana pulsetur » (Borella l.c. p. 557). 


f) Post conclusionem Canonis per doxologiam aliquatenus a Romana dif- 
ferentem, statim sequitur fractio panis in tres partes cum oratione: « Commix- 
tio consecrati corporis et sanguinis D.N. Jesu Christi, nobis edentibus et su- 
mentibus proficiat ad vitam et gaudium sempiternum ». Interea canitur « con- 
fractorium », quam sacerdos post fractionem secrete dicit. 


2) Oratio introductoria communionis est Pater noster deinde datur « Pax »; 
«Agnus Dei » tantum in Missis pro defunctis dicitur. « Pax » hoc loco signum 
influxus Romani est, primigenius eius locus, ut in Gallicano typo contigit, erat 
ante partem consecratoriam, cuius vestigium hodiedum est admonitio (ante 
offertorium): « Pacem habete! R. Ad te Domine.» Orationes praeparatoriae 
communionis sunt eaedem ac in Missali Romano (secunda excepta), dicitur 
« Domine non sum dignus » Populus communicatur, communicantes respon- 
dent ad « Corpus Christi»: «Arnen» (Righetti III, 427). Inter communionem 
cantatur « fransitorium n, cantus variabilis communionis. Post purificationem 


dicitur oratio post communionem, datur benedictio et legitur Evangelium 
s. Joannis. 


4) Sortes ulteriores liturgiae Ambrosianae 


comparatae cum alus liturgüs occidentalibus, faustiores sunt. Postquam 
cauti sunt conatus aevo Carolingico liturgiam propriam abolendi, auctoritas 
ritus huius S. Ambrosio fundata etiam nisus temporis S. Gregorii VII. superare 
potuit. Codificator et renovator, non sine aliqua adaptatione ad ritum Roma- 
num, fuit Tridentini tempore S. Carolus Borromaeus, qui cum approbatione 
S. sedis decem annis ante Missale Romanum iam edidit Missale Mediolanense 
(1560). Ideoque haec liturgia pulcherrima hodie quoque in usu est textibus et 
ritibus abundans in archidioecesi Mediolanensi et cantone Tessin in Helvetia. 

D) De liturgia Celtica. 


1) Territorium 


a) originarium, ubi vigebat hic ritus, etiam  Hibernicus vel Scoticus, Iro- 
scoticus nominatus, est Britannia, hodierna Anglia. Frequens incolis Celticae 
gentis, « Britanni » vocatis, s. I. post Chr. a Romanis occupatum est, Caledo- 
nia (Scotia) et Hibernia (Eire) a tali subiugatione liberis manentibus. Britones 
Romano more et lingua assuescentes, paulatim fide Christiana imbuti sunt. Sine 
dubio ritum Gallicanum Galliae secuti sunt, nam s. V. videri potest frequens 
usus Galliae cum Britannia intercedens. Sic e.gr. e consilio Arelatensi anni 
429 S. Germanus episcopus Autissiodorensis et S. Lupus Trecensis Britanniam 
missi sunt ad debellandum pelagianismum; idem Germanus cum Severo Tre- 
virensi antistite iterum post sex annos ibidem iter fecit. Sic intelligi potest 
notitia tardiva, quod Germanus et Lupus fundamenta iecerunt « cursus Scotto- 
rum » Le. officii divini (e ms saec. VIII. Musaei Britannici, cf. Eisenhofer I, 38). 
Haec arcta relatio Britanniam inter Galliamque ab antiquo tempore notissima 
est; sic iam Victricius episcopus Rotomagensis 415 visitavit insulam ab episco- 
pis Britonibus rogatus (Hurter, Nomenclator lit., I, 333), ideoque per se intel- 


ligitur, fontibus liturgicis obiter inspectis, cur sit ritus Celticus idem ac Gal- 
licanus Galliae. 


b) « Insula viridis », a Strabone /erne vocata, a Romanis Hibernia, per po- 
pulum luvernorum ad genus Celtarum pertinentem incolebatur. Insula haec 
nunquam pertinens ad Imperium Romanum inde ab anno 432 a Britoromano 
S. Patricio ad fidem conversa est. Patricius nepos S. Martini in Monasterio 
Maiore (Marmoutier) a S. Martino fundato educatus est, clarum est ergo, quod 
omnes usus Gallicani apud Hibernos vigebant, tunc quoque, quando iam in 
Galla in desuetudinem abiere (sic cyclus paschalis vetus annorum $84 loco 
anno 525 introducti novi cycli « Romani» 19 annorum, ritus differentes bap- 
tismales, tonsura). Ideo dicebatur de Hibernis: « Britones toti mundo con- 
trarii, moribus romanis inimici, non solum in Missa sed in tonsura etiam » 
(Gilda saec. VII., Righetti I, 138). Haec insula, aevo suo christiano iure meri- 
toque vocata « Insula Sanctorum n, arx liturgiae Celticae effecta est, quando 
anno 449 Anglosaxones Britanniam inundaverunt flosque christianitatis ibi de- 
cidit. Professio catholica una cum liturgia propria in montes Valliae (= Wales) 
aufugit, partim Armonicam migravit in partibus occidentalibus Galliae, quae 
tunc ab ipsis Britannia minor (Bretagne) denominata est. Liturgia Celtica quae 
usque adhuc tantum Britanniae et Hiberniae propria fuit, sic diffundebatur 
ultra limites sui territorii originis. Quod magis factum est, cum monachi 
« Scottici n, i.e. Hibernia oriundi, propagationi fidei operam navabant. Primo 

quidem Caledoniam seu Scotiam in Christi ovile redegerunt, praeeunte S. Co- 
lumbano maiore (Columbkille) inde ab anno 563. Eodem saeculo autem alii 
monachi duce S. Columbano iuniore versus 590 totam continentem terram 
Europae peragrabant, liturgiam propriam, quae secus a Gallicano fere nihil 
differebat, secum portantes. Centra operationis missionariae erant monasteria 
celeberrima Luxovium (Luxeuil) in Gallia, Cella Sancti Galli in Helvetia, Bo- 
hienseque coenobium in Italia septentrionali. 


c) Per totum hoc saeculum VI. Anglosaxonum tribus in Britannia, nunc 
iam « Maiore i nuncupata, pagana remansit, christianitatis etiam vestigia de- 
lens. Nemo nescit quantum sudavit S. Augustinus primus episcopus Cantua- 
rensis (597-604) a S. Gregorio Magno Angliam missus in convertendo hanc 
gentem, quae dein decursu saeculi VII. totaliter catholicae fidei iugo se subdi- 
dit. Liturgia ad initiis ea fuit, quam Augustinus et 40 socii secum ex Urbe Ro- 
mana tulerunt, ita ut regnum Anglorum Romanitatis genuinae centrum evasit, 
e quo etiam Germaniae tribus pagani et fidem et liturgiam Romanam accepe- 
runt, praeentibus S. Wilfrido, praesertim autem S. Bonifatio (1754). Vestigia 
ritus Celtici per laborem monachorum $Scotticorum resuscitati in Anglia, 60 


annis post exitum Augustini anno 664 in synodo Streaneshalchensi penitus de- 
leta sunt. 


d) In Britannia minore, cum ad imperium Francorum pertinuerit, anno 
817 sub Ludovico Pio ritum Romanum usu receperunt; in Caledonia regina 
Scotiae S. Margareta, uxor Malcolmi III. Romanam loco Celtcae liturgiam 
instituit (1067-1095). In Hibernia vigebat longissime haec liturgia propria, 
usque post occupationem Anglicam (1172) etiam Hiberni ritus Romanos in 
synodo Cashel celebrata asciscere coacti sunt. 


2) Fontes 


huius typi Celtici sunt a) praesertim Missale Bobiense, e s. VII. quod pri- 
mum exemplum Missalis « pleni », ie. etiam lectiones et alia continentis est. 
Nostra tantum aetate vocatur hoc nomine, prius a Sacramentari Gallicani » 
nomen ei inhaesit (sic citatur etiam in Constit. « Munificentissimus Deus »). 
Ed. PL 72, 451-580, ed. critica E. A. Loice, The Bobbio Missal, London 1920. 


b) Item e monasterio Bobiensi oriundum est Antiphonariurn Banghorense 
(s. VII). hodie in Bibi. Ambrosiana, exaratum pro praeside chori officium prae- 
sidente. Editio PL 72, 579-606, critica: F. E. Warren, The antiphonary of Ban- 
gor I. London 1893, II, 1895. 


c) Missale a Stowe (hodie Dublin, Academy), ed. Warren, The Stowe-Mis- 
sal, l. London 1906, II. 1915. 


3) Descriptio Missae Celticae. 


Uti C. Cabrol animadvertit, liturgia Celtica reapse non est ritus quidam 
sui iuris, sed est liturgia Gallicana, modo eclectico amplificata e ritibus aliis. 


a) Missae structura presse sequitur ritum  Gallicanum, sed iam inde a 
s VII. habet Canonem Romanum (Missale Bobiense et Stowe). Missa, quae 
Hibemice (irish) vocabatur o oifrcnd » (offerenda), ritu Gallicano initium sump- 

sit a praeparatione oblatorum. Infundendo aquam dicebatur: « Peto te Pater, 
deprecor te Fili, obsecro te Spiritus Sancte », infundendo vinum autem: « Re- 
mittet Pater, indulgeat Filius, misereatur Spiritus Sanctus ». In Missa catechu- 
menorum iam dicta fuit « apologia » liturgica et litania, et « Gloria in excel- 
sis »; permultaeque «collectiones» inveniuntur. « Alloir » (alleluia) cantatum 
est post Evangelium, postea autem Credo cum « Filioque ». Videtur quod 
Credo primo in liturgia Celtica hunc locum occupavit. 


b) Offertorium constat calicis revelatione completa, dein ostensione cali- 
cis et patenae deinde e recitatione diptycharum, praesertim mortuorum, etsi 
etiam in Canone contineantur Memento duo, et quidem summopere amplifi- 
cata. Talis amplificato more Celtico conspicitur e.gr. in cantu Benedictus: 
« Benedictus qui venit in caelis ut conversaretur in terris, homo factus est, ut 
delicta carnis deleret, hostia factus est, ut per passionem suam vitam aeternam 
credentibus daret per dominum. » 


c) Etiam orationes Canonis plerumque incrementa accipiunt incredibilia: 
« Hanc igitur... quam tibi offerimus in honorem domini nostri ihesu xpisti et 
in commemorationem beatorum martirum tuorum in hac aeclesia quam fa- 
mulus tuus ad honorem nominis tui aedificavit, quesumus domine ut placatus 
suscipias, eumque adque omnem populum ab idulorum cultura eripias et ad 
te deum verum patrem omnipotentem convertas, diesque nostros in tua pace 
disponas atque ab aeterna damnatione nos eripias et in electorum tuorum 
iubeas grege numerari ». Caeremoniis quoque dilatantur omnia, sic e.gr. ad 
« periculosam orationem », ie. verba consecratoria, sacerdos triplicem inclina- 
tionem facit ad verba « accepit Jesus panem », populus se prosternit. Oratio 
est « periculosa », nam presbyter qui vel semel balbutiens offendit hanc ora- 
tionem dicendo, see. Poenitentiale Cammiani 50 verbera accepit. Fractio pa- 
nis more Gallicano obtinet locum ante « Pater noster ». Mirum est, quod see. 
gradum altiorcm festi panis dividitur in 3, 7, 8, 9, 11, 12, 13 et in Nativitate, 
Pascha et Pentecoste in 65 particulas. 

Scholion. De origine typi liturgici. Gallicani. 


Quaestio haec multum disputata ideo videtur intricata, quia fontes primi- 
genii satis non cognoscuntur; quocirca ratio originis huius typi liturgici ad. mo- 
dum hypothesis tantum coniici potest. Tres hypotheses, plus minus iam obso- 
letae habentur ad declarandam originem liturgiae Gallicanae. 


1° Hypothesis originis Orientalis, seu Ephesina. W. Palmer Angliis co- 
niecit usus liturgicos Gallicanos Ephesi ortos esse, S. Pothinus etenim, episco- 
pus Lugdunensis ex hac urbe erat oriundus, imo etiam eius successor, S. Ire- 
naeus in Oriente incumbens studiis, Smyrnae discipulus erat S. Polycarpi. — 

At laudati episcopi saec. II. vixerunt et hoc tempore non potest adhuc sermo 
esse de typo liturgico iam evoluto. — Recentius J. B. Thibaut Joannem Cassia- 
num designavit ut auctorem liturgiae Gallicanae, qui utique ex Oriente, Syria 
nempe veniens, in suo magno monasterio a se Massiliae versus 415 fundato ri- 
tum originalem Romanum ritibus Syriacis renovavit. — At dicendum est, quod 
unus non sufficit ad varia facta declaranda, etsi etiam partes habere potuit; 
certum est enim, et alios in opere liturgico collaborasse. 


2° Hypothesis Mediolanensis, cuius auctor Lud. Duchesne fuit, tenet, usus 
Gallicanos Mediolani ortos esse. Ecclesia enim haec necessitudines habebat cum 
Oriente, curia enim imperatoris saec. IV.-o per longum tempus Mediolani erat, 
sicque multi episcopi orientales hanc urbem visitabant. Item, episcopus Am- 
brosio praecedens orientalis erat: Auxentius, Cappadocia oriundus, qui tem- 
pore longo episcopatus sui ritus orientales inducere potuit (355-374), quod tunc 
Ambrosius retinuit. A Mediolano deinde usus hi in Galliam et Hispaniam pe- 
netraverunt. — At dicendum est, quod inverisimile esset, Ambrosium, vel 
quemcumquc alium novum ritum ab Auxentio instrusum retinuisse, erat enim 
Arianus. 


3° Hypothesis Romana, primo prolata a Ferd. Probst, et propugnata etiam 
a Paulo Cagin, et Ferd. Cabrol, tenet, totam Occidentem uniformem ritum 
secutam esse, qui dein decursu saeculi IV. Romae reformationem subiit, quae 


in aliis partibus Occidentis iam non fuerit secuta. — Typus ergo Gallicanus 
esset Romanus antiquus, sed influxus Orientales subeundo, adhuc magis de- 
clinavit a ritu Romano. — At non inveniuntur vestigia huius tam gravis cor- 


rectionis, et non est verisimile ecclesiam tam « conservativam », quam Roma- 
nam, hoc fecisse. 


4 Hypothesis complexiva ergo, quam proponimus, omnia debet facta eno- 
dare, quae fere sequentia sunt: 


a. Primum factum est, quod non solum una vel altera debet e familiis Oc- 
cidentalibus considerari, sed omnes universim sumptae, ut typus liturgicus, 


nam adeo propinquae conspiciuntur. Origo ergo earum communiter debet in- 
vestigari. 


b. Secundum factum est praesentia elementorum Orientalium in his fa- 
milis liturgicis non-Romanis, et quidem praeprimis liturgiae Antiochenae e 
qua etiam Byzantina orta est. In memoriam revocantur: ritus (proskomidia, 
litaniae diaconales, processiones in Missa), cantus (aius=trisagion, Kyrie, tre- 
canum), usus (a pax » ante partem consecratoriam, fractio panis multiplex, ar- 
tificialis), demum stilus euchologicus; omnia evidenter indolem orientalem 
prae se ferunt. Quia elementa haec maxime in ritu Antiocheno inveniri possunt, 
praeprimis hic influxus Antiochenus debet declarari. 


c. Tertium factum est, quod elementa haec orientalia tantum instar pene- 
trationis (vulgo « infillrationis ») haberi debent, aliis verbis liturgiae hae occi- 
dentales non possunt dici simpliciter rami ritus orientalis. Manent etenim oc- 
cidentales, latinae, quia proprietates habent ab orientalibus ritibus eas discer- 
nentes. 1) influxus anni liturgici in euchologiam Missae, quae varietas in li- 
turgiis typi Gallicani maxima est, (2) dein consecratio «Qui pridie», ie. per 
relationem cvangelistarum synopticorum facta; orientales per verba Paulina 

(et Lucana) consecrant, (3) demum « admonitiones n (invitatoria, « praefatio- 
nes ») ante orationes etiam tantum in Occidente rcperiuntur. 


d. Quartum factum est, quod ante saeculum V. non potest mentio fieri 
ullius typi liturgici. Anni saeculi V. imprimis secundum dimidium saeculi circa 
interitum Imperii occidentalis, viderunt ortum typorum liturgicorum in Occi- 
dente. Familiae variae eiusdem typi liturgici dein. saec. VI. se evolverunt. 
VII-o floruerunt et VIII. iam influxus Romanus conspici potest. 


5? Haec facta explicantur per nostram hypothesim complexivam, qua non 
de singulis personis, ut auctoribus agitur, nec de aliqua etsi capitali, civitate. 
Loco singularum personarum plures haberi debent auctores familiarum litur- 
eicarum typi Gallicani: tum personae eximiae, tum populationes generis Cel- 
tici; loco civitatum territoria, imprimis Gallia et territoria a Celtis habitata. 


a. Plures viri eximii erant in relatione cum Oriente. Sic Hilarius Pictavien- 
sis per plures annos in exilio orientali degens (356-359), qui primus composuit 
hymnos latinos, etsi non venerunt in usum liturgicum; dein sine dubio Cassia- 
nus, discipulus Chrysostomi, qui pluries consuetudines Syriacas usibus Aegyp- 
tiacis anteponit (e.gr. quod tempore inter Ascensionem et Pentecosten non est 
genuflectendum et 1eiunandum sicut in Aegypto, Collát. XXI, 10, cf. J. Dolger, 
Sol salutis p. 175). Massilia, ubi Cassianus monasteria sua fundavit, reapse 
erat quo permulti convenerunt Orientalium et Occidentalium. Aliquot decen- 
nia post Cassianum revera Musaeus componens sacramentorum volumen et 
contestandi beneficia Dei, ie. « contestationes », presbyter erat Massiliensis 
(Gennadius, De viris inlustribus c. 79). Memorari possunt Sidonius Apollinaris 
episcopus Avernensis (471-182) senatorii generis et poeta, qui ipse quoque com- 
posuit contestationes (teste Gregorio Turonensi Hist. Franc. II, 22). Caesarius 
Arelatensis (|543) quoque maximas partes habuit in liturgia Gallicana evol- 
venda, cuius testis qualificatus haberi debet (cf. K. Berg, Die Werke des hl. 
Caesarius von Aries ais liturgiegeschichtliche Quelle 1946). De viris litur- 
giam Mozarabicam ditantibus iam audivimus. 


b. Populationes generis Celtici, Galloromani, Ibero-romani, Britoromani, 
item habitatores Gallicae originis Italiae. septentrionalis, sine dubio partem 
habent in liturgia hac Gallicana tum evolvenda, tum recipienda. Spiritualitas 
Celtarum loco sobrietatis Romanae magis amabat mysticismum, « individua- 
Icm » pietatem, prolixitatem, affectuum dominatum, ritus ditiores, coloribus ple- 
nos, quae omnia invenerunt in Orientis ritibus. Sic intelligitur, cur typus Gal- 
licanus ortus et ubique propagatus est, ubi Celtae habitabant. 


c. Territorium, ubi typus Gallicanus verisimiliter ortus est, Gallia haberi 
debet, patria nativa omnium populorum generis Celtici. Celtae quidem minus 
valuerunt regna stabilia fundando, sed cultura eorum valde homogena fuit, 
sic intelligitur receptio eiusdem typi liturgici. Gallia. etiam. ideo commenda- 
tur ut locus originis typi Gallicani, quia praeprimis Gallia habebat maximam 
communicationem cum Oriente, imprimis cum Syria. Relationes has arctissi- 
mas Fr. Cumont animadvertit; Syri enim negotiantes totum Imperium, prae 
ceteris Galliam frequentabant. Coloniae Syriacae rcperiuntur per totam Gal- 
liam usque ad Augustam Trevirorum (Trier). Post occupationem per Francos, 
Syrorum coetus remanserunt, imo creverunt, ita ut a. 591]. episcopus Parisien- 
sis quidam Syrus electus est; a. 585. rex Aureliani receptus per populum can- 

tionibus latinis, syriacis et hebraicis salutatus est (Cumont, Les religions orien- 
tales clans le paganisme romain, Paris 1928, 98-99). Influxus Syriacus adhuc 
s. VIIL-0 cerni potest, existunt ex hoc saeculo manuscripta Gallica arte Syria- 
ca illuminata (cf. II. Leclercq, Manuel d'archéologie chrétienne, II, Paris 1906, 
616). Ceterum notissimum est, quot peregrini profecti sint e Gallia, Hispania 
in Terram sanctam inde a peregrino Burdigalensi (333), quot episcopi conver- 
sati sint in Oriente. Haec etiam in Hispania contingebant, ubi urbes quaedam 
maritimae, ut e.gr. Barcinona, ad imperium adhuc Romanum orientale perti- 
nebant, cuius urbem capitalem frequenter invisebant, v. gr. S. Leander Hispa- 
lensis. Xumquid etiam influxus Gothorum, quorum liturgia certe aliquo modo 
typi orientalis fuit, etsi ignota, non constat, nam Ariani fuerunt cultusque 
eorum rudimentarius suspectus. 


Haec omnia commendant liturgiam typi Gallicani in ipsa Gallia primor- 
dia sua habuisse. 

E) De ritu Romano antiquo. 


Etsi hic ritus, qui nominatur etiam ritus purus Romanus, vel ritus Urbanus 
Romanus, iam sua antiqua puritate desuetus sit, tamen magni habendus et co- 
gnoscendus est, nam haec liturgia Romana antiqua est mater sanctae univer- 
salis liturgiae Romanae hodie in maxima parte orbis terrarum vigentis. Agen- 


dum est tum de origine et evolutione huius liturgiae Urbanae, tum de proprie- 
tatibus. 


l) Origines ct evolutio ritus Romani antiqui. 


a) Tempus, quando nondum erat 


ritus proprius Romae, est aevum primorum quatuor fere saeculorum. Sine 
dubio erat cultus etiam Romae, in urbe capitali totius orbis et Ecclesiae, sed 
nondum erat proprius, etsi etiam monumenta eiusmodi cultus cognoscantur: 
e Roma ducunt quidem originem, sed nondum sunt «a Romani », i.e. alia, quam 
alibi. S. lustinus martyr circa 155 Romae descripsit Missae ordinem, Hippo- 
lytus Romanus versus 220, tamen minus recte inciperetur his testibus historia 
liturgiae Romanae, ut e.gr. Eisenhofer fecit (LIThK VI [1934] 612), nam ante 
saeculum V. vix potest mentio fieri liturgiae Romanae propriae. Haec decursu 
s |V -i versus finem fortasse iam animadverti potest, s. V.-o iam habetur eius 
conscientia. Romae, sicuti et in alus regionibus Ecclesiae primaevae liturgia ea- 
dem fuit quoad structuram principalem, lingua sacralis hac aetate uti vidimus, 

etiam Romae graeca fuit, ceterum textus liberi unique erant et commissi curae 
episcoporum. Huius liturgiae primigeniae Romae ultima mentio fit apud Ma- 
rium Victorinum (cf. superius), versus 360. Primordia ritus Romani hoc tem- 
pore quaerenda sunt, quia initio s. V.-1 iam supponi debet eius existentia, quam 
clare prodit epistola /nnocenta I. ad Decentium, scripta anno 416. 


b) Origo ritus Romani antiqui 


saeculo IV. vertente ponenda est. Etiam textus proprietates Urbanas Ro- 
mae exhibentes iam ex hoc saeculo inveniuntur et quidem in Sacramentario 
Leoniano, in cuius formulis quaedam certo iam e saeculo V. oriundae sunt. Ut 
A. Stuiber ostendit (op. infra cit. p. 603), Missa quaedam iam despoliationis 
per Geisericum anno 455 factae vestigia ostendit, Missa habetur ibidem e tem- 
pore mortis Simplicii Papae (483). Quia hi textus nihil differunt ab alus in 
Leoniano inventis, iure meritoque concludi potest origo ritus antiqui versus 
ultima decennia saec. IV., ut iam Ferd. Probst fecit (op. infra cit. 602-80), Da- 
masum papam auctorem constituens. Melius concipitur origo huius ritus, si 
non instantanée, sed lentiore evolutione imaginatur, nam certo certius iam in 
« titulis » ie. ecclesiis parochialibus decursu s. IV.-1 aliquo modo incipiebat. 


c) Evolutio ritus Romani antiqui 


saec. V-VI. facta est, propius inter 410-604, a prima despoliatione Romae 
(410) usque Gregorium Magnum 0604). Tres viri commemorandi sunt, qui in 
rtu Romano antiquo perficiendo maximas partes habuerunt. 


1° Primus auctor est anonymus, qui compilavit Sacramentarium Leonia- 
num. Manuscriptum hoc venerandum Capituli Veronensis, saec. VI-VII., sine 
dubio post 554 compositum est quoad archetypum eius. Jos. Bianchini, inven- 
tor et primus editor huius manuscript!, Sacramentarium vocavit « Leonianum n, 
id inter opera Leonis Magni inserens (1735). Textus: PL 55, 21-156; ed. critica: 
L. Feltoe, Sacramentarium Leonianum edited with introduction, Cambridge 
1896, quae a nobis citatur, novissima editio: C. Mohlberg-L. Eizenhdfer-P. 
Siffrin, Sacramentarium Veronense (Cod. Bibi. Capit. Vcronens. LXXXV), Ro- 
mae 1955-56. Hoc sacramentarium est collectio plurium formularum eucholo- 
gicarum Missae, quam cancellaria patriarch!! Romani redigi iussit, iuxta Th. 
Klauser et Stuiber. Compilator non composuit librum liturgicum stricte dictum, 
sed collectionem exemplarem, quae continebat permultas formulas pro uno 
festo, sic pro festo S. Petri et Pauli 28, pro Laurentii 14 formulas. Orationes, 
inquantum comici potest e textibus eventus historicos speculi instar ostenden- 
tibus, inter 455-554 scriptae sunt; 554 signat belli Byzantinorum cum Ostrogo- 
this finem, post hunc annum iam nulla invenitur oratio. [Iuxta rccentissimas 
investigationes compilator huius chrestomathiae varios a libellos » in unum 
redegit, inter quos certissime etiam opera liturgica S. Leonis Magni inveniun- 
tur. Sic P. Borella (1946) et Callcwaert (1948) (v. infra Litteraturam), quibus 
accessit. Hier. Frank (1950) et B. Capelle (1953). Saltem unus libellus pro 
ieiunio quatuor temporum Pentccostis a magno Pontifice exaratus est. Recen- 
ter ostendit Chavasse (1950) in Litt. 60 Missas in Leoniano compositas esse du- 
rante Urbis obsidione an. 537-538, Vigiliumque papam circ. 18 textus Missa- 
rum composuisse inter 539-545. 


2? Secundus qui perficiendae liturgiae Romanae incubuit, erat S. Gela- 
sius papa (492-496), cuius pontificatus coincidit cum initio potestatis per Ostro- 

gothos apprehensae in Italia (Theodoricus Magnus 493-526). Hic pontifex 
summus, Africa oriundus, eximius turn in theologia, tum in regimine eccle- 
siastico sine dubio etiam ritum Romanum expoliendo excelluit. Hoc testatur 
eius coaevus, Gennadius: « Tractatus diversarum scripturarum ct sacramen- 
torum elimato sermone... fecit et hymnos in similitudinem Ambrosii episcopi » 
(De viris illustribus c. 94); Walafridus Strabo quoque dixit aliqua de opere 
liturgico Gclasii; enuntians, quod « tam a se, quam ab alis compositas preces 
dicitur ordinasse » (De rebus eccles. 22); Joannes diaconus autem, biographus 
S. Gregorii de o Gelasiano codice » loquitur (Vita Gregorii IL, 17). Hic liber 
quidem certo non est idem cum « Sacramentario Gelasiano », venerando mo- 
numento ritus Romani e saeculo VI.-o, de quo superius egimus, sed novissi- 
ma pervestigatio scientifica H. Koch. B. Capelle (1937, 1945-6 et 1951) et 
C. Coeberg (1950 et 1951) ostendit Missas sat multas in Leoniano collectas 
scriptas esse per Gelasium (v. Litteraturam). Institutio precis litanicae loco 
' orationis fidelium n item iam supra commemoravimus. 


3^ Tertius vir, maximas partes habens meritorum quoad liturgiam Roma- 
nam antiquam, est S. Gregorius Magnus (590-604), stans in confinibus antiqui 
et medii aevi, vel aliis verbis medius in aetate migrationis populorum, qui hac 
aetate liturgiae Romanae antiquae evolutionem ad culmen perduxit. Singula 
consideranda sunt: 


d) /Vetas migrationis populorum: 410-756, 


aetas tam lugubris et tamen promissionibus plena, eadem est evolutionis 
liturgiae Romanae, quae iam absoluta fuit, quando pericula migrationis popu- 
lorum per fundationem Status ecclesiastici (756) superata sunt. Medius stat 
Gregorius, nesciens finem huius turbulenti temporis, exclamans: « Ubi est se- 


natus, ubi populus? » et putans finem mundi imminentem esse (cf. In Ezech. 
1,8). 


1° Revera saeculum V. aetas fuit incursionum devastantium, ubi neces, 
stupra, spoliationes, captivitates abundavere. Anno 410 Alaricus cum Wisigo- 
this occupavit Urbem; totius Imperii pavor cerni potest ex introductione Civi- 
tatis Dei S. Augustini. A. 151 Attila Hunnorum rex, flagellum Dei, tantum per 
Leonem Magnum aversus est. A. 476 Odoacer cum Herulis suis finem facit Im- 
perio occidentali, interea provinciae occupabantur omnes. A. 493 Theodoricus 
factus est Italiae dominatur, pacem interea servans. 


2° Saeculum VI. Italiae et Romae immane bellum tulit viginti annorum 
inter Gothos et Byzantinos (531-554), quod Gothos orientales quidem exstirpa- 
vit, sed etiam Italiam maximeque Romam depopulavit. Narses, dux Byzan- 
tinus quidem victoriam celebravit, dedicando in memoriam huius basilicam 
Duodecim Apostolorum, sed regnum Byzantinum tantum per 14 annos dura- 
vit. Nam 568 nova gens Barbara, Longobardi occupaverunt Italiam, Romam 
vero cum locis circumiacentibus incluserunt. Roma abhinc per duo saecula 
568-756) ad Imperium Byzantinum pertinebat, dependens ab exarchis impe- 
ratoris Ravennae residentibus, sed Longobardi tum in septentrione, tum in me- 
ridie Urbis incolentes per ducentos annos semper minati sunt Romam, etsi 
nunquam eam occuparunt. Romae, in monte Palatino, residebat exarcha sub- 
stitutus:.. « Vicarius Italiae -, qui tamen semper minus valuit adiuvare Urbem. 

Ideo auctoritas Summorum Pontificum in dies crevit; officiales huius Vicarii 
semper magis a « Patriarchio n, ie. a residentia papali dependebant. Interim 
vita quotidiana antiqua Romana pedetentim evanuit, quod quidem lento pro- 
cessu factum est. 


3° Dum haec geruntur, — saec. V-VI. — manserunt patricii, senatores, 
imo et consules, scholae rhetorum, in quas Gothos non assumebant, diu rema- 
nebant ludi circenses, thermae frequentabantur. Sed aedificia magnifica tardo 
passu iniuria temporum £fatiscentia, pedetentim ruinae effecta sunt, vel mutata 
in castella abhinc bellis civilibus perturbationibusve internis serviebant. Sic 
ruinae devenerunt palatia Caesarum, Augusti, Flaviorum in Palatino, Domus 
aurea Neronis; arces fiebant Amphitheatrum Flavium; Moles Hadriani fiebat 
Castellum S. Angeli. Permultae basilicae antiquae mundanis usibus olim ser- 
vientes, porticus et templa pagana in Christianas ecclesias transmutari coepe- 
runt. Roma hac aetate migrationis gentium creata est Civitas sancta, permultis 
templis ornata; etiam centrum statolatriae, templum Romae Deae Christiana 
ecclesia evasit SS. Cosmae et Damiani. Hac aetate. evoluta est praestantissima 
liturgia stationalis, qua nihil melius fovebat spiritum communitatis. — Ideo- 
que hac aetate perventum est: ad 


e) Culmen liturgiae Romanae antiquae. 


S. Gregorius Magnus (590-604) evolutionem liturgiae purae Romanae per- 
duxit ad summum fastigium, opusque eius, ut notat Baumstark, erat tempera- 
tio ad unitatis rationem speciem prae se ferens individualitatis (« eine einheit- 
liche Organisierung individuellen Geprages », Gesch. Werden d. Lit. p. 78). 
Opus hoc femperationis seu vulgo « organizationis » memoratum est etiam ab 
ipso Summo Pontifice in epistola scripta ad Joannem episcopum Syracusanum 
anno 598 (PL 77, 935). (Cf. G. Gassner 1926, B. Capelle 1937 et H. Ashworth 
1953 infra in Litt.). 


1° Gregorius Magnus ordinavit liturgiam  stationalem iam existentem: 
« Statniones per basilicas vel beatorum martyrum coemeteria secundum quod 
hactenus plebs Romana quasi eo vivente ccrtatim discurrit, sollicitus ordina- 
vit » dicit Joannes diaconus. De Sacramentario Gregoriano haec dicit idem: 
« Gelasianum codicem de missarum sollemniis, multa subtrahens, pauca con- 
vertens, nonnulla vero superadjiciens, pro exponendis evangelicis lectionibus 
in unius libri volumine coarctavit » (Vita Gregorii IL, 18. 17 PL 75, 1075 s.). 
Multo ante eum Aldhelmus monachus anglosaxo, qui Galliam et Italiam inter 
6039-645 peragravit, meminit iam operis S. Gregorii loquens de S. Agatha, cuius 
nomen « praeceptor et paedagogus noster Gregorius in canone quotidiano, 
quando Missarum sollemnia celebrantur pariter copulasse cognoscitur » (De 
laudib. virginit. c. 42. PL 89, 142). Quoniam multi extiterunt codices manu- 
script! titulum portantes: « Incipit liber sacramentorum de circulo anni a 
Sancto Gregorio Papa editus », plures editiones inter se variantes lucem con- 
spexere; « Gregorianum » quoddam primo a Pamelio est editum (1571), dein 
ab A. Rocca (1593), celebris evasit editio e codice Eligii saec. IX-1 adornata 
ab H. Ménard OSB (1642, reimpressa PL 78, 25-240), optima abhinc editio 
fuit L. A. Muratorii (1748). Omnes hae editiones non repraesentant Gregoria- 
num primigenium, multas enim iam habent interpolationes e codicibus gela- 
sianis et libris liturgicis gallicanis, ita ut inde a L. Duchesne multi critici au- 

thentiam Sacrame^tarii Gregoriani inficiati sunt, exemplaria autem cum  in- 
scriptione supradicta appellati fuerunt « Sacramentarii Hadriani » nomine (de 
s. Hadriano cf. supra A. 4. d.), cuius textus cum certitudine morali restitutus 
est ab H. Lietzmann (Das Sacr. Gregr. nach dem Aachener Urexemplar, 1921), 
rcpraesentatque textum Gregoriani temporis fere 790. 


2° Sed quia a Hadrianum « plus quam ducentis annis ab aevo Gregorii 
Magni distat, conati sunt textum Gregoriani primigenii (Urgregorianum) resti- 
tuere. Optimum successum habuit eximius indagator C. Mohlberg, qui « anti- 
quissimam formam quae attingi potest » e codice quodam saec. IX-1 Patavino 
(Padova, Bibi, capit. D. 47) edidit (Die àlteste erreichbare Gestalt des Liber 
Sacramentorum anni circuli der rom. Kirche, Münster i. W. 1927). Hic codex 
nunc communius « Paduanum » vel « Sacramentarium Patavinum » nuncupa- 
tur, etsi nil cum civitate ista commune habeat, scriptus est etenim Leodiae 
(Liège, Luttich), sed fidelissime ad fidem archetypi oriundi e tempore Hono- 
ri I. (625-638). Sic iam notabiliter appropinquatum est aevum S. Gregorii Ma- 
eni, sed recentiore investigatione KI. Camber (Wege zum Urgregorianum 1956) 
videtur attingi ipsum aevum dictum Sacramentari Gregoriani primigenii tex- 
tusque eius adhuc propius determinari posse. Gamber enim e variis recensio- 
nibus Gregoriani conatus est seriem Missarum Gregoriani primigenii restituere 
(op. cit. p. 31-50), argumentisque concludentibus verisimile reddit opus id ori- 
ginarium anno 592 a S. Gregorio editum fuisse. Liber hic fuit directe pro offi- 


ciis Curiae Papalis concinnatus ideoque desunt in eo Missae Dominicarum de 
anni circulo, i.e. communes. 


3° Ordinatio cantus ecclesiastici etiam Gregorio tribuitur, ut Joannes dia- 
conus scripsit: « In domo Domini more sapientissimi Salomonis propter mu- 
sicae compunctionem dulcedinis, antiphonarium centonem, cantorum studiosis- 
simus (ie. Gregorius), nimis utiliter compilavit. Scholam quoque cantorum... 
constituit... ubi usque hodie lectus eius... et flagellum ipsius quo pueris mina- 
batur, veneratione congrua cum authentico antiphonario reservatur ». Sic Joan- 
nes diaconus, qui etsi versus 882 mortuus sit, tamen opus suum egregium e 
documentis archivi Romani composuit. (Hurter, Nomenclator liter. I, 858). 
Etam Hadrianus I. sic tradidit. posterorum. memoriae hexametris illis, quae 
Dominicae I. Adventus praefixa toto medio aevo hac dominica cantabantur: 
« Gregorius praesul... composuit hunc libellum musicae artis, scholae cantan- 
dum circulo » (Cl. Blume, Tropi graduates missae, Analecta hymnica 49, 19). 
— [deoque iure vocabant hunc cantum « Gregorianum », dum primus Gous- 
sainville anno 1675, Antiphonarii Gregoriani editor, hoc in dubium vocavit. 
Tempore elapsi saeculi F. A. Gevacrt iteravit hanc sententiam (Les origines 
du chant liturgique de l'église latine, Gent 1890). At certum haberi debet quoad 
summam Grcgorium esse auctorem antiphonari Gregoriani, cantumque me- 
rito vocari eius nomine. Nam Angli sic tenebant traditionem directe e Roma 
ornundam; Egbertus archiepiscopus Eboracensis (York) circa 732 loquitur de 
hoc «..noster didascalus b. Gregorius, in suo antiphonali ct missali libro per 
paedagogum nostrum b. Augustinum transmisit... » (PL 89, 441). Imo epita- 
phium Honorii l. (625-638), qui « divino in carmine pollens » fuit, in hac re 
defunctum assimilát Gregorio Magno: «a Gregori tanti vestigia iusti sum se- 
queris cupiens, meritumque geris »; ergo 34 annis post mortem Gregori maxi- 


mum meritum conspexerunt in eius opere cantui commisso (cf. Righetti I, 
332-540). 


E) Ritus Rom. antiquus. 115 


2) Proprietates ritus Romani antiqui. 


Ritum Romanum antiquum in sua primaeva puritate tantum Leonianum 
exhibet, dein etiam Gregorianum primigenium (Paduanum). Praecipuae pro- 
prietates hae conspiciuntur: 


a) Sobrietas Romana 


frequenter vocata, quam iam exposuimus loquendo de stilo liturgico Ro- 
mano, eius ritibus et stilo euchologico (cf. Stilistica E. 2.). 


b) Conservativismus Romanus, 


qui cernitur in religione pagana Romanorum, remanente cultu naturae 
rustico, etiam liturgiam christianam quam maxime nota sua insignivit. Hic con- 
servativismus Romanus invenitur 


1° in eo, quod tam longe custodivit linguam graecam sacralem, uti vidimus 
usque 360; — dein 


2^ in principium archaicum servando (Baumstark: « mit gewaltigem Behar- 
rungsvermogen »), quod textus variabiles euchologici crearentur. Principium Ro- 
mae intactum custoditum est, quod semper novae orationes ad Deum delegen- 
tur, dum in Oriente tota liturgia Missae invariabili rigiditate torpescere coepit, 
apparenter tantum archaica existens. 


3° Hic spiritus conservativus Romanus effecit, ut principium antiquum in 
vigore mansit, orationes semper ad Patrem dirigendi, dum Oriens, eiusque in- 
fluxu etiam liturgiae typi Gallicani saepe ad Filium precationes mittebant, ut 
e.gr. videri potest in hac oratione Fer. VI. Pass, et Mort. Domini: «a O saluta- 
ris hora passionis! O magna maximarum gratiarum! Nona hodierna maxima ho- 
rarum hora. Hac nunc tu, noster dilecte sponse, osculare de cruce, licet post 
crucis trophaeum. Osculare precamur, salutare tuum impertire nobis, triumpha- 
tor mirabilis, auriga supreme, Deus pie, gloriosissime propugnator! » (Miss. 
Gallican. Vetus PL 72, 361, cit. a Baumstark, Lit. comparée p. 4). 


4? Hic conservativismus causa fuit, cur recentior ritus Missae Romanae in 
regno Francisco s. IX-X; exortus, in ipsa Urbe sat tarde receptus sit, hoc enim 
tanto tempore imperatorum Saxonum, initio s. XI. contingit, sicut ritus novus 
officii abbreviati a Curia Romana solum post duo saecula in basilicis Romanis 
receptus est. 


5? Sic etiam usus liturgici ex individual! pietate spiritualitatis Celticae seu 
Gallicanae oriundi, ut Missae privatae, pluria altaria in ecclesia, concelebra- 
tonis omissio, multiplicatio numeri orationum, inversio altaris ad parietem po- 
steriorem ecclesiae, usus azymorum s. VIII. incipiens, communionis receptio 
genibus flexis et multa alia: tardissime in ipsa Urbe acceptati sunt (cf. de his 
optime J. A. Jungmann, Die Abwehr des germanischen Arianismus und der 
Umbruch der religiósen Kultur im frühen Mittelalter, in ZfKTh 1947, 36-99). 
— Tertia proprietas significans est: 


c) Collectivismus Romanus 


&. genius consensionis omnium seu vulgo « spiritus communitatis » (Ge- 
mcinschaftsgeist), cuius ductu orta est: 

| Liturgia stationalis. Statio significat locum conventionis populi in basi- 
| cis Romanis, ubi populus e 25 « titulis » confluxit (cf. P. Batiffol, Leçons sur 
la messe, 9. ed. Paris 1923, 30-36). Summus Pontifex celebravit Missam, in 
« scypho stationario » aureo, octo libras ponderante, consecravit vinum, et quin- 
quaginta scyphis argenteis, « calicibus ministerialibus « per diaconos fidelibus 
25 titulorum, seorsim viris et seorsim mulieribus, id distribuit (Liber pontf. ed 
Duchesne I, 224). Quia etiam in titulis debuit Missa celebrari, Summus Ponti- 
fex unicuique « titulo i particulam misit panis consecrati, « fermentum a nobis 
confectum » in signum unitatis, ut Innocentius I. cit. epistola scripsit. 


2^ Transmutatio Romae ex urbe pagana in civitatem sanctam per banc 
liturgiam stationalem completa est. Hae ecclesiae « stationales » historia saxis 
inscripta haberi possunt Romae sacrae (F. Cabrol: «épopée de pierre»: La 
liturgie romaine à Rome, in: IV. Semaine liturgique, Maredsous 1912, 76-99). 
Stationum loca erant et adhuc in Missali notantur: Magnae basilicae Constan- 
tinianae, imprimis Domus Lateranorum, cathedralis Urbis, vicinum habens « Pa- 
triarchium », i.e. residentiam papalem; dein basilicae coemeteriales extra mu- 
ros: loco Circi Neronis et Gai in Vaticano colle Basilica S. Petri, penes viam 
Ostiensem Basilica S. Pauli, Basilica S. Laurentii extra muros, omnes a Con- 
stantino exstructae, Basilica S. Agnetis a filia eius aedificata. Stationes erant de- 
mum ecclesiae 25 titulorum, secundum elenchum synodi anno 499 habitae: 
S. Xysti, Joannis et Pauli, Quattuor Coronatorum, Clementis, Marcellini et Pe- 
tri, Petri ad vincula, Silvestri et Martini, Praxedis, Pudentianae, Eusebii, Vita- 
lis, Susannac, Cyriaci, Marcelli, Laurentii in Lucina, Laurentii in Damaso, Mar- 
ci, Anastasiae, Nerei et Achillei ad fasciola, Balbinae, Sabinae, Priscae, S. Ma- 
riae trans Tiberim, Caeciliae, Chrysogoni. Postea etiam aliae ecclesiae stationa- 
les effectae sunt, plerumque iam tempore S. Gregori Magni, sic e.gr. S. Stepha- 


ui in Coelio monte. In summa habentur 43 ecclesiae stationales cum 89 diebus 
stationalibus. 


3° Vis et momentum liturgiae stationalis magna fuit: a. unaquaeque Missa 
proprium textum habens, incredibilem prodit cognitionem Scripturarum, qua 
lectiones sacrae et cantus Missae variabiles selecta sunt. Ideae anni liturgici 
vera Romana experientia evolvuntur et illustrantur captui rudium accomodato 
modo; quae accomodatio praesertim eo cernitur, quod circumstantiae locales 
stationum (ut statim dicetur) velut notae, initio inserviunt fradendae doctrinae; 
demum agmina populi a presbyteris ducta ad ecclesiam stationalem nuclei instar 
erant processionum sacrarum, quae tam diu nutriebant sensum religiosum Chri- 
stianae plebis (II. Grisar, Das Missale etc. p. 93). — b. Etiam hodiedum litur- 
gica notatio staticnum in Missali sensu non caret. Clovis etenim est ad melius 
intelligendam aliquam Missam, quae saepe tunc intelligitur, si ecclesiam sta- 
tüonalem respicimus; dein liturgia stationalis etiam nobis in memoriam revocat 
consensionem omnium nostrum cum una sancta Matre Ecclesia Romana; de- 


mum peculiaris modus est venerationis Sanctorum (P. Parsch, Messerklarung 
2. ed. 1935. 87-88 p). 


Quarta proprietas liturgiae Romanae antiquae est: 
d) Color localis 


huic ritui inhaerens, qui Ritu Romano per totum orbem latinum propagato, 
diffundit amorem et aestimationem communis domus paternae, in Urbe splen- 

dentis. Color hic localis videri potest tum quoad loca Romana, tum quoad Sanc- 
tos Romanos. 


1° Loca Romana multoties influxu suo selectionem textuum liturgiconim 
afficiebant, ut etiam Sancti Urbis, de quibus optime disserebant Card. Ild. 
Schuster, Hartmannus Grisar, J. P. Kirsch (v. Litteraturam ). 


a. Sic regio Romana patefacit intellectui e.gr. Missam Fer. V. post Dom. Il. 
Quadr., cuius statio assignatur S. Maria trans Tiberim, Evangelium legitur de 
divite et Lazaro; eo tempore haec regio erat Hebraeorum, et quia saepe dives 
evangelicus typus ludaei habebatur, Lazarus autem pauperis Christiani, intel- 
lig1 potest electio huius pericopae, quia iam Gregorius Magnus hanc ideam evol- 
vit (Horn. 40.). Sic interpretatur, quid velit offertorium huius Missae, in quo 
Moyses precatur: « Quare Domine, irasceris in populo tuo? parce irae animae 
tuae... » 


b. Aedificia templo adiacentia, vel c quibus ecclesia facta est, etiam nota 
sua insigniunt textus liturgicos. Sic v. gr. Fer. VI. post Cineres statio est ad 
S. Joannem et Paulum, quae fuit aevo antiquo « titulus Pammachii », eius viri, 
qui propriam domum in Monte Coelio in basilicam transformans in ea recon- 
didit exuvias Sanctorum fratrum. Tum Pammachius beneficus vir fuit, notissi- 
mus ob xenodochim pauperum et peregrinorum a se apud Ostia Tiberina ex- 
structum, tum fratres celebres erant propter animum caritativum, quorum q Xe- 
nodochium "Valeriorum » prope titulum Pammachi stetit. Ideo facile percipi- 
tur, cur loquantur textus Missae stationalis de actibus caritatis proximi: « Fran- 
ge esurienti panem tuum, egenos vagosque induc in domum tuam n (epist.), 
t" Diligite inimicos vestros, benefacite his... cum ergo facis eleemosynam » 
(evang.), « Spiritum nobis, Domine, tuae caritatis infunde », precatur post- 
communio. 


c. In Missa Sabbati « Sitientes » post Dom. IV. Quadr. cernitur compositio 
arte mirabilis, cui stationi inservit ecclesia S. Nicolai in carcere. Penes hanc 
ecclesiam puteus erat limpidissimus, pro aetate migrationis magni ponderis, nam 
aquaeductus per Gothos destructi sunt; vicinum dein tribunal vicarii Byzantini 
et career eius fuit. Puteus antiquus excitavit ideam aquarum salientium in vi- 
tam aeternam, ie. plenitudinem gratiae Novi Testamenti, quae cum baptismo 
initum sumit, ideo cantus introductorius: « Sitientes venite ad aquas », quae 
gratia memoratur etiam cantu communionis: « Super aquam refectionis educa- 
vit me ». Directe catechumenos respicit Evangelium: « Ego sum lux mundi ». 
nam baptismus « illuminatio », photisma, vocabatur. Tribunalis meminit idem 
Evangelium, loquens de « indicio » et « testimonio », carceris autem motivum 
invenitur in epistola: «a Ut diceres his, qui vincti sunt: Exite, et his, qui in te- 
nebris: Revelamini! » Ut patet haec de reconciliandis paenitentibus intellecta 
sunt. 


d. Virginis martyris, S. Caeciliae, adeo veneratae cultus localis in Missa 
Fer IV. post Dom Il. Quadr. vestigia reliquit. Sacrae virginis exuviae in basi- 
lica e domo paterna transmutata sepultae sunt, haec domus loco elevato stetit, 
quod factum respicitur epistola Missae: « Domine Deus, exaltasti super terram 
habitationem meam », quae Missa dein etiam in Communi virginis et martyris 

IL missa) assumpta est. Evangelium autem loquitur de filis Zebedaei per po- 
pularem accomodationem fratrum Tiburtii et Valeriani, sociorum Caeciliae. 


2? Sancti Romani quoque nota coloris localis insigniunt liturgiam anti- 
quam. Sancti Romani dicuntur vel Sancti Romae passi, vel alieni quorum cultus 
iam in Urbe tempore primae evolutionis liturgiae vigebat. 


a. Praesertim. duo elenchi Sanctorum (Communicantes et Nobis quoque) 
huc pertinent. In « Communicantes » post apostolos tres primi Papae comme- 
morantur: a Lini, Oleti, Clementis », dein omittendo ceteros, feruntur nomina 
« Xysti, Cornelii» post eos statim «a Cypriani » fit memoria, nam eodem die 
passus est, quo ante quinque annos Cornelius sepultus est, ideo iam in cata- 
cumbis Callisti simul depicti conspiciuntur. Post primaevum indicem apostolo- 
rum et paparum iam abbreviatum, Sanctorum memoria fit tempore s. V.-VI 
maxime veneratorum, a Laurentii », post S. Petrum dilectissimus; dein Sancti, 
qui regnante Symmacho (498-514) maxime colebantur: « Joannis et Pauli » quo- 
rum apsidem idem Papa restauravit, « Cosmae et Damiani » quorum venera- 
tioni in S. Maria Maiore oratorium exstruxit; « Chrysogoni », cuius nomen pri- 
mo 499 occurrit. lure conficitur ergo redactio huius elenchi tempore Symmachi. 
Compositio sine dubio arte facta est: post duodecim nomina apostolorum se- 
quuntur duodecim nomina martyrum, excepto Cypriano omnes Sancti Romani. 


b. Index nominum « Nobis quoque » simili artificiali modo constructus est. 
Dux huius elenchi est « Joannes », nullo modo evangelista, qui iam commemo- 
ratus est, sed Baptista, quo nullus maior surrexit inter filios hominum, primi 
elenchi dux est S. Maria Virgo. Post Joannem succedunt septem sancti viri, dein 
septem sanctae feminae. Secundus index supplementarii finem habet; ideo pro- 
tomartyris memoria « Stephani », qui eo tempore quam maxime venerebatur 
Romae; dein apostoli serius vocati « Matthias, Barnabas »; dein pars et societas 
deprecatur cum 4 lgnatio » Antiocheno, cuius reliquiae Romae quieverunt, cum 
« Alexandro » martyre, propter cuius corpus Symmachus restauravit Coeme- 
terium Jordanorum, demum cum « Marcellino, Petro » martyribus. Prima inter 
feminas precatur pars cum « Felicitate », martyre Romana, cuius basilicam 
Symmachus renovavit, cum «a Perpetua », quae quidem in basilica Carthaginen- 
si quievit, sed associatione quadam (nam eius socia erat alia Felicitas) et propter 
\cta eius celeberrima commemoratur; cum « Agatha », cuius basilicam contra 
Gothorum templum S. Agathae idem Symmachus exstruxit, cum « Lucia », 
propter basilicam item a Symmacho renovatam; cum « Caecilia », cuius cultus 
similiter popularis fuit quam S. Laurentii, et cum « Anastasia », cuius basilica 
in clivo Palatini ecclesia. curialis fuit. Byzantinorum. Cultus ergo Sanctorum 
Romanorum quam maxime resplendet in his duobus elenchis. 


3° Cultus aliorum Sanctorum quoque cerni potest; a. sic S. Andreas in 
embolismo « Pater noster » post Petrum et Paulum nominatur, nam S. Grego- 
rus Magnus peculiari modo eum coluit, brachium eius secum portans e Con- 
stantünopoli, monasteriumque in eius honorem construens loco domus suae 
paternae; in Sacramentario Gregoriano penitus sic intelligitur Missa propria vi- 
giliae eius. 


b. Ut A. Vogel ostendit, etiam in quibusdam dominicis post Pentecosten 
electio pericoparum explicari potest proximitate festi alicuius Sancti eximie ve- 
nerati Sic pericopa de captione piscium (Lc 5, 1-11) propter festum Petri et 

Pauli; pcricopa vero de villico iniquitatis (Lc 16, 1-9) et de « apertione aurium 1 
per Ephpheta (Mc 7, 31-37) propter festum proximum S. Laurentii diaconi; pe- 
ricopa demum sanationis paralytici (Mt 9, 1-8) propter festum SS. Cosmae et 
Damiani electa est (Vogel, Der Einfluss von Ileiligenfesten auf die Perikopen- 
wahl an den Sonntagcn nach Pfingsten, in: ZfKTh 1947, 100-118). 

F) De liturgia Romana universali. 


Liturgia quondam Urbana, saec. VII-IX. universalis liturgia Occidentis, 
paucis exceptis territoriis, effecta est. Iam ante hanc aetatem monachi Regulam 

Patriarchae Occidentis professi, quoad Missam ritum. Romanae ecclesiae sequi 
coacti sunt, sicque hic ritus primum in regionem longissime distantem, in An- 
glam pervenit, ibique per saecula exemplar erat pro aliis. Inde a medio saeculo 
VIII-o in regno Carolingico introductus universalis coepit evadere, sed iam ante 
hoc tempus imitatus fuit spontanee, uti omnes fere fontes liturgiae Gallicanae 
demonstrant. Haec liturgia Romana pura antiqua post Grcgorium Magnum 
duos influxus feliciter subiit: Orientalem et Gallicanum. 


|l. Liturgia Romana sub influxu. Orientali. 


Uti iam dictum est, inter annos 554-756 Roma Byzantinis subiecta erat. 
Haec subiectio quidem labente potestate Byzantina semper imminuta est, sed 
influxus in ipsa Urbe per media spiritualia exercebatur, partim certo per Byzan- 
tnam curiam, ut aequifibrium teneatur tali modo cum evanescente potestate 


politica. 


a) Media huius influxus 

varia erant. 1°. Praeprimis nominari debet numerus relative conspicuus 
Summorum Pontificum ex Oriente oriundorum. Inde a medio s. VII-o usque 
ad medium s. VIII. e 19 pontificibus Romanis 12 erant originis orientalis, uti 
e Libro Pontificali cerni potest. Elenchus eorum hic est: 


642-649 Theodorus e natione Graecus de civitate Hierusolyma ». 
678-681 Agatho «natione sicula », erat ergo Graeci ritus. 
682-683 Leo ll. » natione Sicula ». 

685-686 Joannes V. «natione Syrus de provincia Antiochia». 
686-687 Conon «oriundus patre Thraceseo educatus, apud Siciliam». 
687-701 Sergius «natione Syrus Antiochiae regionis». 

701-705 Joannes VI. «natione Graecus». 

705-707 Joannes VII. « natione Graecus ». 

708 Sisinnitis «natione Syrus». 

708-715 Constantinus « natione Syrus ». 

731-741 Gregorius III. «natione Syrus». 

741-752 Zacharias « natione Graecus ». 


2°. Dein influxum exercebant orientalem hac aetate permulta florescentia 
monasteria et ecclesiae orientales Romae. Graecae erant e.gr. basilicae Duodecim 
apostolorum; monasterium antiquissimum Graecum apud Aquas Salvias, aedi- 
ficata a victorioso duce Narse; Graeca erat ecclesia Curiae Byzantinae S. Ana- 
stasiae. dein ecclesia S. Mariae antiquae in Foro, ubi actio caritativa Curiae 
exercebatur; ecclesia 5. Caesarii, ubi imago asservabatur imperatoris tunc tem- 
pore regnantis. Etiam apud has tres ecclesias monasterium erat Graecorum; 
ingens erat monasterium S. Sabbae, denominatum a sancto fundatore Laurae 
Hierosolymitanae; centrum spirituale erat « Schola Graeca n apud S. Mariam in 
Cosmcdin (cf. Grisar, Rom beim Ausgang der antiken Welt I, 607-619.). Coetus 
monachorum et sacerdotum Graecorum in synodis communiter procedebat 
(Baumstark, Gesch. Wcrden p. 150.). Conservativismo ingenii Romani vigorique 
eius spirituali tribuendum est, quod huius influxus non multo maiora vestigia 


relicta sunt. 


b) Vestigia influxus orientalis 


deprehenduntur 1?. in multis textibus, etsi pervestigatio scientifica nondum 
absoluta sit. Sic directe e Graeco Menaeo versae sunt antiphonae quaedam, 

er. ad Magnificat die 8. sept. (« Nativitas tua... »), responsorium * Adoma 
thalamum tuum Sion » in die Purificationis; e Tropario Graeco series antipho- 
narum Circumcisionis et Purificationis; antiphona « Mirabile mysterium » ver- 
botenus e Graeco (Paradoxon mysterion) versa est (A. Baumstark 1936. et 
II. Frank 1939., infra Litter.) Hoc tempore sumebatur in liturgiam Romanam 
praeclara antiphona « Sub tuum praesidium confugimus S. Dei genitrix » ex 
Horologio Mega, quae oratio quidem iam papyro Graeco s. III. inventa est. 
Etiam qui hodie iam non usurpantur, reperiuntur in antiquo Antiphonario 
Romano, e.gr. perpulchrae antiphonae Festi Assumptionis Deiparae originis 
syriacac, ibi assumptae ex homilia Joannis Thessaloniceni (cf. L. Brou 1952. 
infra Latt.). 

2?. Influxus orientalis gratissimus fuit donando nobis festa amoenissima 
beatae Virginis. Haec festa sunt see. Librum Pontificalem: (Sergius papa' 
« constituit, ut diebus Adnuntiationis Domini, Dormitionis et Nativitatis sanctae 
Dei genitricis semperque Virginis Mariae ac sancti Symeonis, quod Ypapanti 
Graeci appellant, letania exeat a Sancto Hadriano et ad sanctam Mariam populus 
occurrat » (ed. Duchesne I, 376.). Haec festa, partim iam ante Sergium (t 701.) 
existentia, hac ordinatione stationem acceperunt, i.e. « publici iuris » sunt facta. 
Verisimile est, cum festis abhinc iam « fori » etiam fextus cantionum Graecarum 
adsumptos esse. Hoc videtur e Libro Pontificali, animadvertente de Sergio: 
« Romam veniens sub sanctae memoriae Adeodato pontifice inter clerum Ro- 
manae ecclesiae connumeratus est et quia studiosus erat et capax in officio canti- 
lenae, priori cantorum pro doctrina est traditus n (Lib. pont. I, 371 .). 

3?. Ex aliis festis memoranda sunt festa S. Crucis sub eodem Sergio, qui 
invenit particulam verae Crucis in theca iam prorsus nigra, etsi argentea, in 
sacristia S. Petri, ideoque constituit, ut « die exaltationis s. Crucis in basilicam 
salvatoris, quae appellatur Constantiniana, osculatur ac adoratur » (ib. I. 374.). 
Etiam Sancti orientales coli coeperunt Romae; Cosmás et Damianus festum 
acceperunt, S. Nicolaus s. VII-o, ante eius translationem in Italiam; imo sub 
Paulo I. (757-768.) influxus adeo processit, quod catalogus Sanctorum, quorum 
reliquiae collocatae sunt in ecclesia ab eo erecta, iam secundum Kalendarium 
Byzantinum redactus sit (Baumstark, Gesch. Werden 63.). 

4°. In ritu Missae memoria huius influxus semper manens est cantus con- 
fractorius panis sancti, nam Sergius Papa n statuit, ut tempore confractionis 
dominici corporis Agnus Dei, qui tollis peccata mundi, miserere nobis — a clero 
et populo decantetur » (Lib. pont. I, 376.). Baumstark merito notat, orientalium 
indoli accomodatam esse hanc expressionem, qui simplici animo loquebantur 
de nova mactatione Christi in sacrificio, unde etiam non casu fiebat introductio 
huius cantus per papam originis syro-graecae (l.c.p. 24 s.). — Aevo hoc orientali 
influxui patente: 


c) Resistentia Romana 


facile detegi potest sub Gregorio Il. (715-731.), qui a natione Romanus, a 
parva aetate in patriarchio nutritus « erat (Lib. pont. I, 396.)). Providentia divina 
gubernante eo tempore vir Romanus sedebat in cathedra Petri, quando impe- 
rator orientalis bellum indixit cultui 1maginum, cuique Romanus pontifex scribere 
ausus est: « Scis sanctae ecclesiae dogmata non imperatorum esse, sed ponti- 
ficum n (PL 89, 521.). Liturgiam antiquam Romanam fovebat per introductionem 
Missarum pro feriis hucusque aliturgicis quintis, stationes et textus proprios 

ordinans. Citimam hoc productum ex imminente periculo Longobardico originem 
duc; Longobardi enim viam inter Ravennam et Romain intercluserunt, occu- 
pando castrum Sulri ab Urbe non multum distans. Feriae ergo quintae Qua- 
dragesimae dies instituti sunt instar rogationum, ut Roma tum a Caesare falsam 
doctrinam propugnante, tum ab hostibus externis Barbaris liberaretur. In 


textibus harum Missarum clarissime invenitur hoc: « Liberemur ab hostibus 
mentis (i.e. haereticis) et corporis » (ie. Longobardis), ut dicitur Fer. V. post. 
Dorn. II. Confidentes Deo audierunt epistolam (Fer. V. post Cineres): « ...eruam 


te et civitatem istam et protegam eam, ait Dominus omnipotens ». Revera tem- 
pore Gregori IL. precibus his genuinis romanis « praeparabatur per dolores 
partus Urbis et per supplicationem Sedis apostolicae ortus Status pontificalis » 
Grisar. Das Missale etc. p. 14.). Sic et verum fiebat quod cantabatur Fer. V. 
post Dom. III. Quadr.: « Salus populi ego sum, de quacunque tribulatione 
clamaverint ad me, exaudiam eos. » Gesta Dei per Francos vocari potest ereptio 
Urbis e potestate Longobardorum $Statusque conditus pontificius anno 756., 
quando Ravenna, urbs capitalis Byzantinorum tradita fuit in Patrimonium S. Pe- 
ti, simul etiam liturgia Romana liberata est praecise eo momento, quando iam- 
iam in eo fuit, ut interne in orientalem transmutetur (Baumstark p. 602.). 


2. Liturgia Romana sub influxu Gallicano. 


lam tractatum est quomodo per introductionem Romanae liturgiae in regno 
Caroli Magni (768-814.) haec liturgia vastissimis territoriis imposita sit. Per de- 
cennia duravit, donec opus susceptum ubique successum habuerit. 


a) In opere reformationis liturgicae Carolus Magnus usus est consiliis 

B. Alcuini, monachi Anglici, qui in patria sua antiquissimas purasque traditiones 
Romanas venerari addiecuit, praefectusque est abbas monasteriis Palatino et 
Turonensi. Hic vir profunde eruditus simul vere practicus fuit (cf. W. Levison, 
England and the Continent in the eight century, Oxford 1946., p. 153-100: 
Charles the Great and Alcuin). Liturgia Gallicana inde ab 786. quidem suppressa 
revera etiam ulterius partim in usu remansit, in multis vero alus ecclesiis usi 
sunt ritu Romano aliquatenus iam mixto; nimirum « Gelasiano saeculi VIII. į 
seu Gelasiano francico, cuius permultae recensiones cognoscuntur. Ex altera 
parte Gregorianum 1 Hadrianum n reapse nimis ieiunum erat: deerant Domi- 
nicae post Pentecosten, Missae Sanctorum non-Romanorum, Missae votivae 
ritus patrii desiderabantur, quae iam assuetae et carae fuerunt, similiter bene- 
dictiones episcopales variabiles Missae. Alcuinus ideo inter 801-804. Supple- 
mentum concinnavit, in quo continebantur Dominicae post Pentecosten, Missae 
Sanctorum non-Romanorum, Missae votivae et orationes consecrationis sacerdo- 
talis. item collectio benedictionum episcopalium. Supplementum hoc incepit 
admonitione Alcuini: « Hucusque praecedens sacramentorum libellus a beato 
papa Gregorio constat esse editus n (Textus huius Supplementi ed. Mura- 
tori. Liturgia Romana Vetus, Venetiae 1748., IL, 139-240. 272-356. 362-380.) 
Sic creatum est Sacramentarium Gregori « Hadrianum » cum Supplemento, 
cuius editio optima est H. A. Wilson, The Gregorian Sacramentary under Charles 
the Great, edited from three Mss of the ninth Century, London 1915. Tria enim 

mss sunt; Cambrai 164. Hildoardi episcopi sine Supplemento, hoc etiam Lietz- 

mann m sua editione adhibuit; dein Vat. Regin. 537. et Vat. Ottobon. 313., haec 

duo mss cum Supplemento regulari. 

b) Modus bis procedendi Alcuini necessarius quidem erat, sed latam viam 
stravit permixtioni. Cito enim aderant scriptores, qui omisso monito Alcuini 
« Hucusque... » totum textum sine commentario describebant; alii autem pu- 
tantes etiam textum hunc e Sacramentario Gregoriano esse, coeperunt textus 
inserere in partem primigeniam Sacramontarii. 


c) Alii iterum. secundum necessitates et exigentias liturgicas ulterius proce- 
dentes, textum Sacramcentarii Gregoriani « Hadriani » etiam permultis textibus 
et ritibus e Gallicanis et Gelasianis libris depromptis augebant. Sic ortum est 
Gregorianum fusionatum quoad liturgiam Missae; similiter factum est etiam 
quoad alios libros liturgicos, Gallicana liturgia sic permulta elementa tradidit 
Romanae, quae ideo vocari solet a recentioribus auctoribus /iturgia Franco-Ro- 
mand. A s. IX-o permulti et inter se semper magis differentes codices exarati 
sunt, tale Gregorianum fusionis incipientis est e.gr. Codex Eligii, abbatiae Xovio- 
mensis (ed. II. Ménard 1642, reproducta PL 78, 25-240, cum notis uberioribus); 
fusionis iam completae est e.gr. Sacramentarium Fuldense s. X. (ed. G. Richter - 
A. Schonfelder, Fulda, 1912.; praecipuos fontes cf. M. Righetti, I, 220-1.). Toto 
regno Carolingico, ergo etiam in Germania haec liturgia n fusionata », seu 
Franco-Romana diffundebatur. Haec liturgia propagata est per missionaries 
in Bohemia, Polonia, dein s. XI. in Hungaria, ubi libri liturgici e congregatione 
tunc recente S. Vitonis Virdunensis (St. Vanne), fundata per S. Richardum Vir- 
dunensem (t 1046.) allati sunt et sic receptus iste novus ordo Missae, qui ineunte 
s. XI. in Normandia ortus (quem Jungmann « Séez-Cruppe » vocat I, 118; in 
ed.3.1952. vero « rheinischer Messordo 1 I, 124); eadem liturgia transplantata 
est in Croatian! exeunte s. XL, item in Scandinaviam s. XI-XII. Sic Romana 


liturgia universalis evasit, sed suas habuit « variantes ». 

III. TYPOLOGIA. 


G) De liturgiis Orientalibus. 


Omnino quidem necessarium non est, cognoscere etiam typos liturgicos 
orientales, si respiciatur eorum nexus cum Ooccidentalibus typis, qui seorsim 
sumpti quoque intelligi possunt. Sed quia etiam liturgiae orientales filiae. unius 
eiusdemque Matris Ecclesiae sunt, haud decens esset nil de iis scire, praesertim 
aevo nostro, quando tam fervida tentamina uniendi eos quos lamentabilis 
discessio a Sponsa Christi laceravit, a Sede Petri feliciter initia. sumpsere. 
Pius XI. 1928. enuntiavit de seminariorum latinorum alumnis « ...plerumque 
non ea doctrina sunt instructi, qua certam, in quaestionibus de Orientalium 
rebus moribusque, ac de legitimis eorundem ritibus in Catholica Ecclesia tam 
sancte retinendis, sententiam ferre possint » Hoc autem secundum Sanctum 
Patrem ideo cavendum est, ne alumni priventur emolumento non tenui, quod 
» conspicere possint Ecclesiae miram pulchritudinem et in ipsa rituum varietate 
unitatem splendidiore quodam modo effulgentem. » Ideo simul praescribit Sum- 
mus Pontifex, ut in singulis theologicis Seminariis unus aliquis habeatur Doctor, 
«qui una cum disciplina vel historica vel liturgica vel iuris canonici nonnulla 
de rebus orientalibus saltem elementa tradere valeat» (Rerum Orientalium 
studiis » 8. sept. 1928., AAS 1928., 284.). 


|l. De origine variorum typorum Orientalium. 


a) Sine dubio vix possumus loqui ante finem s. IV. de quadam liturgia 
iam perfecte orientali, nam ut iam saepe diximus, « una, apostolica » liturgia 
vigebat, una quoad delineamenta principalia, libera quoad textus singulos. 
Differentiae aliquae tamen iam maturo tempore exortae sunt, sic saec. IlI-o lis 
de paschate celebrando. Ceterum vestigia tenuia tantum deprehendi possunt 
primis tribus sacculis. Sic cultus Smyrnae in Martyrio Polycarpi c. 156, in Actis 
Pionii presbyteri e s. III. per vestigia cernitur; de usu liturgico Caesareae in 
Cappadocia Firmilianus episcopus huius urbis aliqua profert; orationes et usus 
liturgicos civitatis suae Thmuis in Aegypto, medio s. IV-o Serapionis Eucholo- 
gion, 1898. repertum cognosci facit. Extant etiam papyri, ut Der el Balyzeh, 


J. Ryland et alii. 


b) In his omnibus autem nondum inveniri potest vera diversitas, nam etiam 
libellus Hippolyti, (qui frustra ei abiudicatur ab H. Engberding 1948, (piem 
refutavit Botte 1949, v. Litteraturam) etsi Romae scriptus, etiam in Aegypto 
in usu erat et versiones Latinas, Copticas, Abyssiniens etc. habet. Diversitas 
vera tantum Ecclesiae libertate incipiente efformari pedetentim poterat. Quod 
in Oriente fiebat per sedes patriarchales, quarum liturgia fere n praescripta » 
evasit per totum territorium, cum maiore obligationis vi quam in Occidente. 
Has liturgias patriarchales singillatim. consideramus. 


24. Ritus H ierosolym itanus. 


a Etsi Hierosolyma non antiquissima sit sedes patriarchalis, tamen auctori- 
tatem habuit quam maximam, civitas enim sanctissima censebatur propter pas- 
sionem Domini ibi peractam, sepulchrumque Eius ibi veneratum. Erant quidem 
christiani etiam persecutionis tempore in hac civitate, episcopus tamen Aeliae, 
sicut tunc nominabatur, subicctus erat metropolitae Caesareae Palestinae. Post 

313 tamen rapidissime evasit centrum spiritualitatis christianae, postquam urbs 
et etiam Terra sancta splendidissimis basilicis exornatae sunt. Hierosolymis 
rotunda ecclesia Constantini, Anastasis vocata (serius Ecclesia S. Sepulchri) cum 
ecclesia Martyrii et atrio, ubi sub divo stetit petra Calvariae, in cacumine cum 
Cruce argentea, peregrinos permultos e toto orbe alliciebat. Similiter. ecclesia 
magnifica ab eodem Constantino constructa in honorem Nativitatis Domini in 
Betlehem, super speluncam, ubi Christus natus est; deinde basilica Coenaculi. 
ubi coena habebatur ultima; item ecclesia n Eleona » a S. Helena exstructa 
super speluncam ubi oravit et docuit Dominus, adhuc e primis temporibus 
extabant liturgiaeque evolvendae inserviebant. Simili modo etiam basilicae aliae, 
ut ecclesia in Monte Olivarum, loco passionis Domini in horto a Theodosio 
Magno aedificata (379-395.), ecclesia a /mbomon » Ascensionis a domna Pomnia 
versus 378. constructa, omnes n stationes » erant, ut ritus locales, tantum ibi 


possibiles exoriantur. 


b) Revera ritus Hierosolymitanus iam hoc saec. IV. ortus est. Apud S. Cy- 
rillum Hierosolymitanum adhuc vetus liturgia « apostolica », ie. communis, 
libera cernitur, eius Catecheses mystagogicae ex anno 348. sunt fons pretiosus 
cultus antiquorum christianorum. Sed versus finem saeculi, circa 390.-393., vel 
si credere licet A. Lambert (Rev. Mabillon, 1936. v. Litter.) inter 414-416, certo 
iam existebat ritus Hierosolymitanus, quem peregrina mulier sanctimonialis, 
nomine Aetheria, vel Egeria, per tres annos observavit et in quantum differens 
existimatus est, descripsit (textus... Geyer, Itinera Hierosolymitana saec. IVATII. 
Wien 1898 [CSEL 39.] p. 35-101). Sicut Aetheria, quae composuit hanc « Pere- 
erinationem ad loca sancta » (olim etiam Silvia vocabatur), dicit, a omnia fiunt 
apte diei et loco » ideoque haec liturgia aliquo. modo localis, per peregrinos 
diffundebatur. Sic festa Armeniae et systema pericoparum statum repraesentant 
huius cultus Hierosolymitani e saec. V-o (F. C. Conybeare, Rituale Armenorum 
p. 507-527), liturgia Georgica autem sacculi VH-1 (V. Kekelidze detexit hoc 
1912.. Festum Purificationis, duae Missae Nativitatis Domini, processio pal- 
marum, adoratio crucis Fer. VI. Pass, et Mort. Domini fere per totum orbem 
propagata sunt. — Miaissae ritus et textus autem sine dubio iam ineunte s. V-o 
existebat, ritu fere eodem, quo in « Liturgia S. Jacobi » habetur usurpabaturque 
per Graeciam, Aegyptum, sed decursu saec. VIII. cedit Byzantinae. 


3. Ritus Alexandrinus. 


a) Urbs capitalis Aegypti hellenistici, Alexandria, iam ineunte s. V. pro- 
prium ritum produxit cuius Missa vocatur a Liturgia S. Marci ». Propter situa- 
tonem clausam huius regni liturgia haec alicubi non exercuit influxum sed in 
toto Aegypto usuvenit, et in Aethiopia ab Alexandria dependente. Haec liturgia 
habuit epiclesim ante consecrationem, post Sanctus deest Benedictus, et omnes 
orationes dirigit ad Filium, ut patet, propter Arianismum ex Alexandria oriun- 
dum. Liturgia haec Graeca s. XII-o per Byzantinam suffecta est. 


b) Etsi « orthodoxi » seu « melchitae » (ie. « regales », ad imperatorem 
Constantinopolitanum pertinentes) non retinebant hunc ritum originalem, re- 
mansit in usu apud zmonophysitas Aegyptios post 451. (Chalcedonense) statim in 
linguam Aegyptiacam tunc modernam, in Copticam translatus, item in Aethiopia 
in Aethiopicam et usque adhuc in usu est. Pars horum haereticorum ad fidem 

catholicam reversa, hodiedum hac liturgia utitur, nunc iam quoad lectiones et 
« diaconica » arabice. Hi sunt Copti uniti et Aethiopes (Abyssini) uniti. 


4. Ritus Antiochenus. 


a) Urbs capitalis Syriae hellenisticae erat Antiochia, urbs, quae gloriabatur 
eo quod ibi primum discipuli Domini christiani vocati sunt. Inde iam a s. III. 
sedes patriarchalis erat et maximum influxum exercuit. Ritum proprium huius 
patriarchatus repraesentat liturgia « Constitutionum Apostolicarum » (textus: 
PG 1,555-1156. et F. X. Funk, Didascalia et Constitutiones Apost., Paderborn 
1905.; dein multa hauriri possunt ex homiliüs S. Joannis Chrysostomi. Antio- 
chenus ritus, lingua graeca celebratus quam maximi momenti evasit, nam Con- 
stantinopolis hunc ritum assumens, paucis mutationibus creavit ritum  Byzant- 
num; item hic ritus plurimum contulit ad originem liturgiarum typi Gallicani. 


b) Ritus Antiochenus graecae linguae disparuit, nam locum eius apud « mel- 
chitas » Byzantinus occupabat, sed versus in idiomata syriaca gravis momenti 
factus est. Ritus Syriacus orientalis ex hoc ritu ortum duxit, cum Nestoriani post 
sententiam condemnatoriam 431 in Persidem emigrabant, ibique in civitate 
Nisibis scholae Nestorianae fundamenta iecerunt. Omnes Syri in regno Sassani- 
darum viventes paulatim Nestoriani effecti sunt, acceptabantque ritum Antio- 
chenum in linguam Aramaicam (Syriacam) versum. (Textus editio recens: 
Anaphorae Syriacae quotquot in codicibus adhuc repertae sunt, editae et latine 
versae, Romae 1939-40.). Anno 496. « Katholikos » urbis capitalis Persidis, Seleu- 
ciae JKlesiphontos), Akakios, assumpsit titulum «Patriarchae ecclesiae orientalis» 
et sic peremptorie se disiunxit ab Antiochia. Liturgia eorum est « Liturgia 
Nestorii » quae iure meritoque portat hunc titulum, est enim retractatio 
(Ueberarbeitung, atdolgozas) nestoriana liturgiae « Chrysostomi » (AfLw 1950, 
366.. Quando Arabes Persidem 6050. sibi subiugaverunt, Persae Mahometan! 
effecti sunt, vel migravere, Nestoriani syriaci autem religionem exercere potue- 
runt, exinde vocantur etiam « christiani Persae ». Medio aeco magnopere dif- 
fundebant religionem christianam Nestorianismo infectam. Sic in India in litore 
Malabarico ecclesia Christiana orta est, quae vocatur «Christianorum S. Thermae». 
Etiam in Asia Centrali floruerunt coetus nestoriani; s. XI-o habebant 25 metro- 
polias et usque ad Imperium Sinense pervenerunt, ut inscriptiones in Singanfu 
demonstrant. Missae forma usitatissima est Liturgia Apostolorum, confecta per 
doctores Addai (Thaddaeus) et Mar, in qua desunt verba institutionis Christi; 
quatuor lectiones valde archaicae sunt (Moses, propheta, apostolus, evangelium). 
Pars horum nestorianorum unita est Ecclesiae catholicae s. XVI., hi vocantur 
Syro-chaldaei, habentque patriarcham titulo Babyloniae in Mossul residentem. — 
De christianis Thomaeis iam S. Franciscus Xaverius scripsit 1549, « christiani 
Thomaei huius regionis accolae sunt, orti ab iis, quos S. Thomas christianis 
sacris initiavit »  Ailles, Kalendarium II, 648.). Magna pars eorum inde a Synodo 
Diamperitana (1599.) catholica est. ritus eorum nominatur Syro-Malabaricus. 


c Ritus syriacus occidentalis posterius ortus ritu orientali Syrorum, condi- 
tore Jacobo Baradai seu Burdeana (f 578.) episcopo monophysita, qui regnante 
Justiniano post exstirpationem fere totius hierarchiae monophysitae permultos 
episcopos clam consecrans, restaurator Monophysitismi habendus est. Itaque 
ducibus patriarchis Antiochenis, inde a Severo (512.) semper monophysitis, ritu 

usi sunt « Jacobitico », nuncupato a Jacobo Baradai; ritus hic est Hierosolymi- 
tanus receptus ulteriusque evolutus. Ad Liturgiam S. Jacobi Hierosolymitanam 
adhuc 64 anaphoras a diversis Sanctis denominatas redegerunt. Communitas 
haec Jacobita valde numerosa erat, plus quam 100 episcopatus sub 10 metro- 
poliis ad eam olim pertinebant. Nunc coetus eorum Jacobitarum, qui a. 1781. 
catholici facti sunt, vocatur « Ecclesia Antiochena Syrorum », ritus vero eorum 
ritus Syrus purus. Habent patriarcham Antiochenum, residentem in Mardin 
(Mesopotamia), sex archiepiscopos, 4 episcopos et 30.000 fideles (Righetti, I, 92). 
— [lh Syri, qui in montibus Libanon et Antilibanon habitant, derivati sunt ab 
iis « Chalcedonianis », ie. catholicis, praesertim rusticis, qui monasterium in 
honorem S. Maronis ab eius discipulis fundatum (saec. V.) ut centrum religiosum 
habebant et post destructionem (s. X.) eius per Arabes in montes se receperunt. 
Hi Syri Maronitae vocati tenent se semper unitos fuisse cum catholica Ecclesia, 
quod verum haberi potest, etsi monotheletismum mitigatum per aliquod tempus 
bona fide quidem secuti sunt. Statim ut Crucigeri apparuerunt, se Romae etiam 
formaliter subiiecerunt (1181.), in Concilio Florentino (1430.) Maronitae Cyprio- 
tae reverseront. Inde a s. IX. iam habent patriarcham proprium, totus populus 
catholicus est sublectus patriarchatui « Antiocheno Maronitarum », numerosus 
(circa 350.000 in patriarchatu, 50.000 alibi, praesertim in America). Ritus eorum 
vocatur Syro-inaroniticus, partim arabice celebratur (lectiones, diaconica), sed 
profundas modificationes Romanas subiit, sicut etiam ritus Malabaricus. Liturgia 
utuntur S. Jacobi Hierosolymitana; usus Romani sunt: vestes stili Romani, panes 
azymi, communio sub una specie, confirmatio tantum per episcopum ministrata. 


5. Ritus Cappadociae, 


hodie quidem non distinguitur iuridice ab aliis, tantum evolutione historica, 
nam ritus proprius huius provinciae a S. Basilio Magno (t 379.) ordinatus est. 
« Liturgia S. Basilii » hodieque sic vocata, iure portat nomen eximii Patris, ut 
recentissimae pervestigationes demonstrarunt, praesertim H. Engberding (1931 .), 
M. Hanssens (III, 577-8) et M. J. Lubatschewskij (1942. vide Litter.), quod iam 
secus Baumstark anno 1906. coniectura augurabat dicens, « liturgiam Basilii » 
esse alicuius eximii theologi, arte optima callente graecam linguam, notam indi- 
viduam prae se ferens (Messe in Morgenland 55-56; sic etiam AfLw 1950, 368.). 
Iloc venerandum monumentum liturgiae Cappadociensis evasit gravis momenti; 
in ritu Byzantino in usu erat, at repressa est in Dominicas Quadragesimae, 
vigilias Nativitatis, Paschatis, Fer. V. in Caena Domini. Ceterum toto territorio 
rituum orientalium usurpatur, et multo plus aevo remotiore, ut testatur Petrus 
diaconus anno 512. (Ep. ad Fulgentium, PL 65, 449), quod considerata auctori- 
tate Basilii, ut Patriarchae monachorum Orientis, mirum non est. (Textus edi- 
tiones: PG 31, 1629-1678; Brightman, Liturgies L, 310-344). 


6. Ritus Byzantinus. 


Maximi momenti pro ritibus Orientis liturgia Novae Romae, Constantinopo- 
litana seu Byzantina facta est. Constantinus Magnus loco antiqui Byzantii urbem 
novam capitalem condidit et a se novo nomine « Constantini Civitatem » (Kon- 
stantinou polis) appellavit. Haec urbs proprias traditiones ergo non potuit habere, 
usus Cappadocienses et Antiochenses in ea assumpti sunt, propter rationes 

perspicuas. Enimvero tum imperatores post Constantinum fere toto sacculo IV. 
magis Antiochiae residebant, quam Constantinopoli, tum fere omnes episcopi 
huius temporis ex Antiochia, vel Caesarea Cappadociae oriundi erant (Eudoxius, 
Gregorius Nazianzenus, Nectarius, Joannes Chrysostomus, Nestorius). Chryso- 
stomi maxima auctoritas eodem tempore, quando Constantinopolis capitalis urbs 
Imperii Orientalis effecta est ritusque proprii iam evolvi coepere, ultimam 
manum admovit has duas liturgias Byzantii introducendo. Quoad ritum Missae 
duae liturgiae vigere coeperunt et usque hodie usurpantur. Prima est « Liturgia 
S. Chrysostomi », quae forma inde a s. VIII-o nota non potest ab eo originem 
ducere, nam permultas habet interpolationes et adiunctiones (Monogenes, Trisa- 
gion, proskomidia, Credo etc.), sed negari non potest influxus S. Chrysostomi 
(textus: ms-i antiquissimi: E. Brightman I, 309-352, textus receptus: B. Mont- 
faucon 1735, reimpressus PG 63, 901-922, cum versione latina Savilii, quam 
etiam nos adhibemus). Altera est « Liturgia S. Basilii n de qua iam egimus. — 
Diebus aliturgicis Quadragesimae utuntur « Liturgia praesanctificatorum », 
quae nescitur, cur, nomen portat S. Gregorii Magni (Leiturgia ton proégiasme- 
nón) et nil aliud est, quam ritus sollemnis communionis. Haec liturgia. Graece 
iam attestata est Chronico Paschali anni 645. et Concilio Trullano (692.) et 
originem ducit ex Antiochia, ubi Severus patriarcha (512-518.) eam induxit ut 
communicare queant etiam Feriis Il. — VI. quadragesimalibus (J. Ziadé, Pré- 
sanctifies, in: Diet, théol. cath. XIII. [1936.] 82 s. Editio: Brightman I, 345-352). 
Harum trium » liturgiarum » primum manuscriptum cognitum in Bibliotheca 
Vaticana asservatur, Codex Barberini, scriptus inter 788-797. — Antequam 
liturgia Byzantina victoriosam viam intrasset fere totum orbem orientalem occu- 
pandi, influxui subiacebat liturgiae Hierosolymitanae. Monachi Palaestinenses, 
iconolatrae, quorum consociati erant monachi Constantinopolitani Magni « Stu- 
deion », diffunderunt ritum Hierosolymitanum, imprimis liturgiam Fer. VI. Pass, 
et Mort. Domini. 

H) De liturgia Byzantina universali. 


Eodem fere tempore, ac ritus Romanus antiquus occupare coepit regnum 
Carolingicum (784-5: Hadrianus mittit Sacr. Gregorianum), tres formulae Missae 
Byzantinae iam forma hodieque usitata redactae sunt, ac hodie usurpantur 
(788-797: tempus Codicis Barberini). Sicut Romanus ritus orientali et Gallicano 
appulsibus ditatus est, sic etiam Byzantinus influxu Hierosolymitano. Perfectio 
utriusqne ritus quoque paene eodem tempore facta est: Romanus anno com- 
pactionis Virdunensis (843.) potest qua talis considerari secundum Baumstark, 
nam hoc tempore habetur iam Gregorianum « fusionatum ». ie. liturgia. Fran- 
coromana. Haec conventio 843. inita est, qua regnum Carolingicum in Germa- 
nicam et Latinam partem divisum est. Eodem fere tempore, anno 842. Constan- 
ünopoli celebratum est « festum orthodoxiae » sub imperatrice Theodora, quo 
bella intestina iconoclastica finem habuerunt. Ritus ergo tum Romanus, tum 
Byzantinus paratus erat ad magna munera pensaque ineunda. Sicut Roma, ita 
etiam secunda Roma parata stetit ad praedicandum Evangelium novis gentibus. 


l. Expansio liturgiae Byzantinae. 


a) Haec expansio potestatis spiritualis Byzantinae per missiones facta est 
saec. IX. — Cyrillus et Methodius iam inter Chasaros laborabant in Chersoneso 
(858.; Bulgari ante portas fere Byzantinas ritu orientali favebant c. 867. Pro 
Russis 662. Rurik cum suis Xormannis statum fundavit Kioviac, inter has gentes 
praecipue Byzantini spargebant semen evangelicum, et Russi Byzantinum ritum 
sequentes patriarchae  Constantinopolitano oboediebant (1035: | mctropoliae 
Kioviensis fundatio, 1328: translatio in. Moscoviam, 1589: fundatio patriarcha- 
his Moscoviti), ergo per septem saecula. Item Serbi et Bulgari hunc Byzantinum 

influxum subeuntes, Byzantina liturgia utebantur et utuntur adhuc, lingua 
quidem palaeoslavica. Sic ingens territorium Slavorum orientalium et meri- 
dionalium directe patriarchate Byzantino subordinatum, ritum | sequebatur 
Byzantinum. 


b) Inde a saec. VII. Imperium orientale (Byzantinum) cito permulta terri- 
toria amisit ingravescente Araborum seu « Saracenorum » occupatione. Provin- 
ciarum amissarum christiani quoad bonam partem erant iam haeretici, mono- 
physitae vel nestoriani, hi invasores Arabes cum gaudio susceperunt et tolerati 
sunt. Minor pars populationis primigeniae remansit in fide orthodoxa, hi Graeci 
erant et ubique in territoriis occupatis Melchitae vocati proprium ritum reti- 
nebant. Byzantini autem diu sperantes, haec territoria se reoccupaturos esse, 
in hoc « stratu n populationis spem collocabant. Ideo ubique mediis spiritua- 
libus sibi copulare tentabant hos Melchitas, cuius tentaminis medium eximium 
erat ritus uniformis. Melchitae patriarchates Antiocheni sub Califatu viventes 
decursu saec. IX-i sua sponte assumpserunt ritum Byzantinum; Palaestinenses 
s. XI-o, ut ostendit systema pericoparum Codicis Geraseni ex 1030. Melchitae 
Aegypti tantum 1203 assumebant liturgiam Byzantinam, cum patriarcha Mel- 
chita Alexandriae, Marcus, Constantinopoli liturgiam S. Marci celebravit, pa- 
triarcha autem Melchita Antiochenus, ibidem exulans, Theodores IV. Balsamon 
eum acriter reprehendens persuasit ad receptionem ritus Byzantini, quod et 
factum est. Quod linguam attinet, Byzantini concedebant usum linguae vulgaris, 
sic Melchitae Antiochenae provinciae et Palcstinenses Syriace, Aegyptii arabice 
utuntur liturgia. Byzantina. 


c) Ritus Byzantinus etiam territoria longe distantia attingere potuit. Sic 
nominandum est regnum Armenorum, quod iam s. IV-o a Gregorio lIllumi- 
natore fidem acceperat, liturgiam autem ex Antiochia, dein etiam e Haiaeroso- 
lymis, uti vidimus. Biblia ct liturgia sub « Katholiko » Isaac Magno (388-439), 
qui una cum Mesrop, inventore alphabeti Armeni, laboravit, translata sunt in 
linguam armenicam. Liturgia duplex Byzantina (S. Chrysostom! et Basilif) 
devenerunt formae usuales Armenorum. Permultae uniones iam tentatae sunt 
a saec. XI-XATIL» fere 13, inter eas etiam Concili Florentini (1439.); inde ab 
anno 1742. semper habetur patriarcha Armenorum unitorum. — Iberiae in 
Caucaso habitatores, Georgii, per Byzantinos a monophysitismo conversi anno 
60S. ritum Byzantinum receperunt in linguam Georgicam versum. Etiam e 
gremio huius populi existent uniti. — Permulti Graeci vixerunt in Albania el 
Italia meridionali (Apulia, Calabria) ct Sicilia, nam iam inde a saeculis ante 
Christum natum hi Graeci fundabant « Magnam Graeciam ». Post invasionem 
Arabicam in Oriente quam mult s. VII-o ibi invenerunt refugium, qui ex 
Orientis partibus extorres advenere. Ritum  Byzantinum praesertim fugitivi 
monachi Graeci diffundebant, e quibus saepius eligebantur episcopi. Post scis- 
sionem iconoclasticam (726.) numerus eorum in dies crevit. Anno 968. impe- 
rator Nicephorus Phocas in Italia meridionali introductionem ordinavit ritus 
B'zantini; quod deinde inde a s. XI-1 per Normannorum regnum in « duabus 
Siciliis » retractatum est. Inde tamen usque ad nostra tempora existent /talo- 
graeci, qui iure gloriantur, se nunquam fuisse schismaticos. Ceteri enim ortho- 
doxi. qui haereseos labe intacti manserint, tamen tracti sunt in discessionem 
lamentabilem iam per duo saecula praeparatam anno 1054. schismate pronun- 

tato per Michaelem Caenilarium. 

d) Conspectum subiicimus divisionis rituum |. Orientalium, cuius asseclae 
hodiernis temporibus uniti sunt: 


1°. Ritus Alexandrinus: 
Copti in Aegypto et Aethiopes in Abyssinia et Erithrea. 


2°, Ritus Antiochenus: 
Malancari - Maronitae - Syri « antiocheni » (ritus purus). 


3?. Ritus Armenus. 


4°. Ritus DByzantinus: 
Albani - Bulgari - Graeci - Italograeci - Melchitae - Rumeni - Ru- 


theni - Hungari. 


5°, Ritus Chaldaicus: 
Chaldaei - Malabaritae. 
Summa totalis: e 150,000.000 Orientalibus schismatici vel haeretici circa 


140,000.000, uniti catholici circa 10,000.000. 


2. Descriptio Missae Byzantinae. 


Describitur et interpretatur a nobis Liturgia S. Chrysostomi, quae quidem 
primo intuitu haud levis videtur intellectui. Partes cius hae sunt: 


a) Proskomidia, ie. praeparatio oblatorum ante Missam. 
b) Enarxis. 

c) Pars didactica. 

d) Offertorium. 

e) Anaphora 

f) Communio. 

g) Finis Missae. 


a) Proskomidia 


notari debet secundum evolutionem historicam primigeniam esse partem 
didacticam:, quae iam decursu s. Vll-1 diminuta fuit. Ante hanc partem susci- 
pitur « enarxis » (« actus introductorius »), reliquiae Laudum orientalium, 1.e. 
« orthros », apud Syros Orientales Vesperae, quae traditio antiqua debet esse, 
nam supponit Missam vespere celebratam. In ritu Byzantino et ceteris orienta- 
libus ritibus tantum in Vigilia Epiphaniae et Paschatis dicitur ante Missam 
« hesperinon » (vesperae). Ante s. VII. iam maior pars offertorii ante Missam 
posita est, et vocatur proskomidia. 

1°. Proskomidia primo complectitur praeparationem sacerdotis et diaconi 
ad Missam, qui templum ingrediuntur et ter simul adorant ad imagines Salva- 
toris et Deiparae in iconostasio positas orationem secreto dicentes. Dein vestiun- 
tur vestibus sacris, ad singulas vestes orationes fundendo. 

2?. Hanc praeparationem excipit offertorium antcipatum. Venientes ad 
mensam « prothesis », i.e. propositionis, ad mensam sc. aliam ac altare, ibi 
manus lavant, dicendo: « Lavabo inter innocentes manus meas» etc. Deinde 
e « prosphora », ie. oblatione, seu oblato pane fermentato expungit celebrans 
partem consecrandam, quae vocatur « hagios artos », sanctus panis, dicendo: 

«Quia tollitur de terra vita eius, perpetuo, nunc et semper et in saecula 
saeculorum, amen ». Postea offert hanc prosphorae partem, collocans eam in 
sancto « disco », i.e. patena, dicens: « Immolatur Agnus Dei, qui tollit peccatum 
mundi, pro mundi vita et salute ». Diaconus deinde infundit in sanctum calicem 
vinum et aquam simul, sacerdosque benedicit. Dein lres alias paries prosphorae 
collocat cum orationibus in disco; dona demum teguntur duobus velis (kalym- 
ma), et thurificantur. 
3^. Deinde dicitur oratio offertorii (protheseos); « ..Ipse benedic hanc pro- 
positionem et suscipe eam in supercaeleste tuum altare... ». Postea incensantur 
oblata, diaconus autem thurificat in circuitu sanctam mensam (altare), sacrarium 
(ie. presbyterium et totum templum). Nunc sequitur: 


b) Enarxis, 


1°. est rudimentum Laudum matutinarum, quae adhaeserunt ad initium 
s. Missae, quod iam Aetheria Hierosolymis observabat: « Postea quam dicti 
fuerint psalmi et oratio facta fuerit, inde usque ad Anastase cum ymnis descen- 
ditur hora lucernae » — haec significant vigilias nocturnas. In Anastase autem 
dicitur « lucerna », ie. orthros: « Dicuntur ymni (quod psalmos significat), 
dicuntur antiphonae aptae diei et loco, fiunt orationes aptae diei et loco. » 
Orthros statim excipitur ipsa Missa: « Fit oratio et offeret episcopus oblationem 
et communicant omnes » (Peregrinatio ad loca sancta 39,4; 40,1; 35,2). 

2°. Enarxis est residuum huius officii ante Missam: constans e tribus mem- 
bris. Nam tres dicuntur psalmi, ie. a ymni » see. Aetheriam, inter ipsos versus 
psalmi repetitur antiphona, sed tantum 2-3 versus dicuntur, « orationum » 
locum tenet see. evolutionem liturgicam orientis prex litanica a diacono praeo- 
rata; ad quam populus cum « Kyrie eleison » respondet. 7er ergo fiunt haec: 
a. oratio litanica « ektenia » vocata; b. inter quam sacerdos secreto precatur: 
est evolutio posterior, nam aliquando post precem communem oravit nunc vero 
ritum breviando sacerdos tantum finem dicit orationis alta voce (aekphonesis»), 
c. dein cantatur psalmus cum antiphona. Sic absolvitur enarxis. 


c) Pars didactica 


incipit 1°. « parvo introitu » (a mikra eisodos »): liber Evangeliorum fertur 
a diacono per portam septentrionalem in templum, sacerdote comitante, can- 
delis accensis; dein consistitur ante «a portam regalem » (ie. mediam) i1conosta- 
seos, cantus concomitans variabilis est « froparion n et « kontakion ». Interea 
procedunt ad sanctam mensam, sacerdos secreto precatur cum « ekphionesi », 
postea autem concinunt a Zrisagion »: a Sanctus Deus, sanctus fortis, sanctus 
immortalis, miserere nobis! » Sub trino cantu huius cantilenae sacerdos iterum 
secreto precatur, ekphonesin dicens in fine. 

2?. Lectionis e Veteri Testamento, quae saec. VII. adhuc aderat, tantum 
vestigium remansit in admonitione diaconi: « Sapientia! n Item remansit cantus 
'cctionem hanc omissam propheticam sequens, n prokimenon n vocatum. Eadem 
admonitio dicitur ante « apostolum », i.e. lectionem ex epistolis S. Pauli, post 
quam triplex Alleluia cantatur. Evangelium autem ex ambone cantatur, post 
datam benedictionem a sacerdote. 

3'. Adhuc ad hanc partem pertinet nunc « ektenia » quae sequitur: a. et 
nihil aliud est. nisi antiquissima ; oratio communis ». De hac oratione notis- 
sima in tota Ecclesia primitiva 5. lustinus martyr circa 155 sic effatur: « Com- 

munes preces fusuri et pro nobis ipsis et pro ceteris qui sunt ubique, omnibus 
intenti animo ut digni habeamur, qui veritate cognita et bona operantes et 
mandatis obtemperantes inveniamur, ut salutem consequamur aeternam » 
(I, 65). Hae « preces communes » (koinai euchai, « allgemeines Gebet ») inci- 
piuntur hac « ektenia n: a Dicamus omnes ex tota anima, et ex tota mente 
dicamus », Kyrie eleison. — b. Haec ektenia dein intermittitur, nam postquam 
pro catechumenis precatum est, emuüttuntur catechumeni, voce archaica: 4 Ne 
quis ex catechumenis maneat! » — c. Statim prosequitur ektenia, i.e. commu- 
nis oratio, quae nunc iam vocatur « aratio fidelium » (euché piston): « Quot- 
quot fideles, etiam atque etiam in pace Dominum deprecemur! » Quia per 
dimissionem catechumenorum haec ektenia interrumpitur, videtur esse alia, 
etsi eadem sit. Pulcherrima prex est haec, in qua oratur pro sacra hac domo 
(i.e. ecclesia), pro tota urbe, pro regione, pro iis qui cum fide habitant in illis, 
dein pro navigantibus, iter agentibus, aegrotantibus, laborantibus, captivis, etc. 
Sic terminatur hac prece communi pars didactica Missae. 


d) Offertorium 


iam abbreviatum est, nam pars essentialis iam ante Missam absoluta fuit 
per proskomidiam. Nil aliud ergo faciendum est, nisi sollemni processione 
adportare sacra oblata e mensa propositionis (« prothesis »). 

1°. Haec sollemnis processio vocatur « magnus introitus » (megalé eisodos). 
Incipit cum thurificatione per diaconum facta, qui incenso adolet sanctam 
mensam, sacrarium, et sacerdotem orantem. Sacra oblata portantur per dia- 
conum, qui super caput suum debet portare sanctum discum — more Orienta- 
lium — sacerdos sanctum calicem tollit manu sua, diaconus autem thuribulum 
tenet manu dextera; pertranseuntes templum orant ambo pro omnibus et depo- 
nunt oblata in sacra mensa. 

2?. Huius processionis cantus concomitans est « Cherubikon » a lustino II. 
imperatore praescriptum (565-578.), sed incipitur iam ante processionem, « Qui 
Cherubim mystice 1maginamur et vivificae Trinitatis honori cantum ter sanctum 
deferimus, seponamus nunc curas omnes saeculares, nam recipimus regem 


omnium, quem invisibiliter portant angelorum chori. Alleluia! » Spiritualitas 
enim orientalis iam in oblatis nondum consecratis corpus sanguinemque Christi 
conspicit, eaqne portantes — diaconum ct sacerdotem — Cherubis assimilàát, 


super quos « sedet super Cherubim » omnipotens Deus. 

3°. Post magnum introitum continuatur « ektenia », quae nunc iam tertia 
est pars eiusdem precis litanicac, « communem orationem » substituens. 

4?. Iam S. Instinus notat osculum pacis post orationes communes: n Invi- 
cem osculamus, ubi desivimus precari » (65, 2). — a. Haec pax tantum rudi- 
menti modo habetur in ritu Byzantino; sacerdos dicit: « Pax omnibus! », dia- 
conus autem: « Diligamus nos invicem, ut in concordia confiteamur »: « Patrem 
et Filium et Spiritum Sanctum, Trinitatem consubstantialem et inseparabilem », 
respondente choro. — b. Osculum tantum symbolice datur, sacerdos osculatur 
velum 4 eileton » vocatum bis et semel altare, diaconus ter stolam; verum 
osculum in Missa pontificali tantum datur. 

5^. Deinde portae clauduntur admonitione diaconi: « Portas! Portas! In 
sapientia attendamus! » Postea omnes recitant symbolum Missae (Credo), ut 
parati sint ad sacra mysteria mox manifestanda. Sic terminatur pars offertorii 
et incipit: 

c) Anaphora, i.e. pars sacrificalis Missae, 


in qua consecratio locum habet. 


1°. Ut in omnibus ritibus, « praefatione » incipit etiam anaphora, i.e. dia- 
logo antiquissimo, sed more orientali aucto: « Gratia D.N.J.Ch-i et dilectio 
Dei et Patris et communicatio sancti Spiritus sit cum omnibus nobisl » — a«a Et 
cum spiritu tuo.» — « Sursum corda habeamus! » — « Habemus ad Domi- 
num!» — «Gratias agamus Domino!» Chorus autem canit «Dignum et 
iustum est adorare Patrem et Filium et sanctum Spiritum, Trinitatem consub- 
stantialem et individuam », intra cantum hunc chori sacerdos iam inclinatus 
secreto dicit « praefationem » Byzantinam, quae semper eadem est, et tantum 
finem cantat « ekphonesi »: « Qui victoriae hymnum canunt, clamant, vocife- 
rantur et dicunt », post hoc autem cantatur Sanctus. 


2°., Inter cantum Sanctus sacerdos iam incipit secreto orationem, quae 
continet verba Christi, ita ut statim post cantum Sanctus iam alta voce dicit 
verba consecrationis, ad quae chorus à Arnen » respondet. 


3°. Postea secreto dicit « anamnesin »: « Memores igitur salutaris huius 
mandati ct omnium quae pro nobis facta sunt: crucis, sepulchri, triduanae 
resurrectionis, in caelos ascensionis, a dextris sessionis, secundi et gloriosi 
adventus » et cantando subiungit: « Tua ex tuis tibi offerimus in omnibus et 
per omnia! » et hoc dicens manibus cancellatis elevat panem sanctum in disco 
et calicem. Chorus autem statim cantat « Te laudamus, te benedicimus, tibi 
gratias agimus, Domine et obsecramus te, Deus noster! n 

4°. Durante hoc cantu sacerdos secreto dicit orationem invocationis Sancti 
Spiritus, ie. « epiclesim » cuius verba essentialia sunt: « Fac panem hunc 
pretiosum corpus Christi tui... Quod autem in calice hoc est, pretiosum sangui- 
nem Christi tui » Haec verba proslepsis liturgica sunt, ie. edicitur, quod iam 
factum est: transsubstantiatio (cf. De SS. Euch. B. 3). 

5°, Inter cantum chori sacerdos statim incipit secreto precem deprecativam 
eucharisticam, in qua applicatur sacrificium incruentum pro diversis causis, « ut 
fiat accipientibus in vigilantiam animae, in remissionem peccatorum, in com- 
municationem Spiritus Sancti, in regni caelorum plenitudinem » etc. Dein una 
hac oratione absolvitur Memento mortuorum et vivorum, in qua incipitur a 
sanctis, » qui in fide mortui sunt », ekphonesi extollitur « praesertim sanctis- 
sima, intemerata, super omnes benedicta, gloriosa domina nostra Deipara et 
semper virgo Maria », chorus statim canit in eius honorem « megalynarion » :; 
« Dignum est certe te beatam praedicare Deiparam... », sacerdos autem conti- 
nuat suam precem, nunc pro vivis, alta voce dicens pro Summo Pontifice, 
metropolita et pro episcopo commemorationem. Ekphonesi clauditur haec prex: 
« Et da nobis uno ore et uno corde glorificare et celebrare venerandum et 
magnificum nomen tuum, Patris et Filii et Spiritus Sancti, nunc et semper et 
in saecula saeculorum ». Hac doxologia finali et « Arnen » populi clauditur 
anaphora. 


f) Communionis pars 


incipit 1?. benedictione data a sacerdote: « Et erunt misericordiae magni 
Dei et Salvatoris nostri Jesu Christi cum omnibus vobis! » — In liturgia primi- 
genia unica oratio praeparatoria erat ante communionem, quam inclinato capite 
auscultabant, sed Xntiochiae versus 400 iam diaconus precem recitabat lita- 

meam, in qua repetebantur prius dicta in oratione deprecativa eucharistica. 
Ideo: 

2?. diaconus ante portam regalem iconostasii ekfteniam dicit cum choro 
alternans preces, sacerdos autem interea dicit secreto orationem praeparato- 
ram communionis. Hanc excipit: 

3°. oratio communis mensae Domini, Pater noster, quae ab omnibus canitur, 
sacerdos vero in fine addit doxologiam: « Quia tuum est regnum et potestas et 
gloria, Patris et Filii et Spiritus Sancti, nunc et semper et in saecula saecu- 
lorum ». 

4?. Antiquae orationis unicae praeparatoriae vestigium est admonitio dia- 
coni: « Capita vestra Domino inclinate! » Respondetur: a Tibi Domine! » In- 
terea sacerdos duas dicit secreto orationes praeparatorias, inter duas lavat 
manus. Nunc ipse communionis ritus sequitur, qui incipit consuetudine anti- 
quitate veneranda: 

5.? Sollemni elevatione. Sacerdos enim auferens velum, profunde se incli- 
nans, elevat corpus Domini super disco et ostendit populo, dicens: « Sancta 
sanctis! » (ta hagia tois hagiois), ad quod respondetur cantu: a Unus sanctus, 
unus dominus, Jesus Christus, in gloriam Dei Patris. Arnen. » Haec consuetudo 
in omnibus liturgiis orientalibus invenitur et vetustissima est: ostenditur Corpus 
Domini et invitantur omnes ad sumendum cum admonitione, ut digni sint. 

6°. Practica praeparatio communionis, i.e. fractio panis, in ritu Byzantino 
tantummodo symbolica est, sicut etiam in ritu Romano. Dum chorus « koino- 
nikon » (communionem) cantat, sacerdos dividit sanctum panem et particulam 
unam immittit e quatuor partibus in calicem, dicens: a Plenitudo fidei Spiritus 
Sancti ». 

7°. Communio sacerdotis et diaconi fit post orationem ultimam praepara- 
toriam, qua inclinato capite et expansis manibus recitata, sumunt Sanctissi- 
mum. — Communio fidelium fit eo. quod diaconus in sancto ostio stans cum 
calice dicit: « Cum timore Dei et dilectione accedite! » Cui chorus respondet: 
« Amen, amen, amen! Benedictus qui venit in nomine Domini. » Dein cochleare 
accipiunt fideles particulam sancti panis intinctam in sanguinem cum hac 
formula: « Communicat servus Dei N. pretioso et sancto corpori Domini et 
salvatoris nostri Jesu Christi in remissionem peccatorum suorum et in vitam 
aeternam. Amen. Hoc tetigit labia tua et auferetur iniquitas tua et purgabit 


peccata tua. » 


g) Finis Missae 


incipit per translationem sanctarum specierum quae remanserunt in men- 
sam protheseos, ubi sacerdos secreto dicit orationes gratias agentes, interea 
autem chorus cantat: « Repleantur labia nostra laude tua ut cantemus gloriam 
tuam... » Diaconus dimittit populum dicens: a In pace procedamus! »; respon- 
detur: « Dominum preccmur! ». Sacerdos dein adhuc publicam orationem dicit 
post ambonem (euché opisthambónos), qua nomine populi gratias agit, dein 
benedicit populum et egreditur. 

IV. Tractatus quartus. 
scmasiologia sacralis 
seu 


de Sacramentis in communi. 


De signis sacris adhibitis in cultu publico Ecclesiae iam tractatum est. Nunc 
de iis signis sacris est agendum, quae Christus Dominus instituit, quaeve non 
solum symbolice significant, sed etiam producunt effectus suos: ie. de Sacra- 
mentis « quae peculiaria instrumenta sunt, quibus superna vita ab hominibus 
participatur n (MDei n. 3.). 

Participatio haec supernae vitae « per collatam operam cuiusque suam in 
propriam adipiscendam sanctitatem » (MDei n. 1.) fit, cuius collatae operae Sa- 
cramenta instrumenta sunt, nam per ea possunt homines attingere vitam su- 
pernam, i.e. gratiam habitualem, quae terrestre initium est participationis vitae 
Dei, consequenda finaliter in caelis. Hanc supernam vitam, alis verbis, aeter- 
nam salutem Christus Dominus meruit nobis, « adsidue precando, seseque de- 
vovendo .. usque dum e Cruce pendens semet ipsum obtulit immaculatum Deo, 
ut emundaret conscientiam nostram ab operibus mortuis, ad serviendum Deo 
viventi » (MDei n. 1.) Hanc veritatem habuit prae oculis S. Thomas, quando 
post considerationem eorum, quae pertinent ad Verbum incarnatum, conside- 
randa censuit Ecclesiae Sacramenta, quippe quae ab ipso Verbo incarnato ef- 
ficaciam habent (III q.GO.in.). 

Sacramenta enim vim et efficaciam revera ortum habent e mysteriis Verbi 
incarnati: ex Eius incarnatione, nativitate, vita, cuius « nec una hora sine do- 
lore passionis fuit » (Imit. Christi), tam beata passione et eius glorificatione. Sic 
verificatum est, quod Martyrologium Romanum in vigilia Nativitatis canit de 
Christo: « Mundum volens adventu suo piissimo consecrare n. Haec consecra- 
tio mundi, inprimis generis humani fit per Deum, qui « ineffabilibus mundum 
renovat Sacramentis ». Deus haec ineffabilia Sacramenta instituit per Verbum 
incarnatum, nam Christus ut Deus haberi debet Sacramentorum auctor, ut homo 
per passionem suam salutem meruit hominibus. Ideo est institutor, dein causa 
tum meritoria, tum efficiens Sacramentorum, simulque eorum principalis admi- 
nister, per quae sanctificat homines. 

Opus huius sanctificationis, seu consecrationis mundi ergo Christus peragit 
eo, n ut omnes ad Crucem suam per Sacramenta potissimum ac per Eucharistiae 
sacrificium accederent, atque adducerentur » (MDei n. 77.). Opus suum sancti- 
ficationis Christus humano generi auxiliando continuat « per Ecclesiam suam 
in qua divina praesentia sua volventibus sacculis perennat, quamque columnam 

veritatis ac gratiae dispensatricem constituit» (MDei n. 19). Recte vocatur er- 
go Ecclesia a corpus et plenitudo (pleroma) Christi « (Eph 1,23), vel a Bossuet 
« Christus diffusus » (« L'Église est le Christ répandu »). 

Ecclesia autem hanc dispensationem gratiae exercet per ministros. Enim- 
vero « adspectabile et externum Jesu Christi sacerdotium non universali, vel 
generali ac communi ratione in Ecclesia traditur, sed delectis hominibus imper- 
titur » (MDei n. 4L). Etsi tunc ideo « sacra Liturgia inprimis a sacerdotibus Ec- 
clesiae nomine absolvitur (MDei n. 43), ministri tamen hi « ad altare accedunt, 
ut ministri Christi, Christo inferiores, superiores autem populo » (MDei n. $83). 
< Ad eos igitur omnes convolent, quicunque in Christo vivere cupiunt, nam ab 
cis solacium, spiritualisque vitae alimenta accipient, ab eis salutare suscipient 
medicamentum, quo sanati ac confirmati ex vitiorum exitio ac ruina feliciter 
emergere poterunt » (MDei n. 42). 

Hic est ergo ordo salutis in Novo Testamento: Christus meruit salutem, qua 
Deus instituit septem fontes supernae vitae Sacramenta, et [Ipse is utitur qua 
minister principalis, opus suum sanctificandi committens Ecclesiae, quae hoc 
opus continuans usque ad finem saeculi, hoc per ministros suos exercet. 

luxta indolem huius partis primae, ie. Theologiae Sacramentalis funda- 
mentalis, nunc tantum aggredimur quaestiones omnibus Sacramentis commu- 
nes. Primo ergo declarandum est, quid veniat nomine Sacramentorum, secundo 
docente Ecclesia cognoscendum, quid e revelatione de existentia talium signo- 
rum sciendum, tertio inquirenda est essentia eorum, i.e. tum eorum constitutio 
mctaphysica, tum physica, quarto, quia agere sequitur esse, videndum quonam 
modo operentur et quales effectus producant, demum quae causae concurrant in 


eorum operatione. Agitur ergo: 


A) De notione signi sacramentalis. 
B) Dc existentia Sacramentorum. 
C) De essentia Sacramentorum. 

D) De efficientia Sacramentorum. 
E) De causis Sacramentorum. 


A) De notione signi sacramentalis. 


Tractandum est 1) de origine et evolutione termini « Sacramentum », dein 
consideranda sunt signa sacra Sacramentis Novae Legis similia, et quidem 2) 
Sacramenta legis naturae, 3) Sacramenta Veteris Legis, dein 4) Sacramenta a mi- 
nora », ie. Sacramentalia, ut demum 5) definitionem demus quid sint Sacra- 


menta Novae Legis. 


|. Dc origine et evolutione termini « Sacramentum n. 


Vocabulum quibus septem signa sacra a Divino Redemptore instituta nun- 
cupantur in Ecclesia Latina « Sacramentum » est, in Ecclesia Orientali « myste- 
rion », quod etiam in Latina usurpatur. Ili termini iam inde ab initiis ebristianis 
us tata fuere, iis denotabant haec septem sacra signa, sed non restringebatur 
usus vocabulorum horum tantum ad haec septem fontes supernae vitae, sed 


significationis vis ad quamplurima se extendebat. 


a) Etymon vocabuli « mysterion ». 1°. Mysterion, quod vocabulum Latini 
quoque transsumpserunt, derivatur a graeco verbo « mijo », cuius significatio 

est « labia comprimere n, ita ut non possit loqui (radix « my », cf. sanscriticum 
« mukas » et latinum 0 mutus »). Ideo a mysterion » secretum (Geheimnis), se- 
cretum cultum, secretam doctrinam significat, saepe autem hoc verbo illae reli- 
eiones, quae ineunte aevo christiano tam late floruerunt in Imperio Romano, vo- 
catae sunt « religiones mysteriorum ». - 2°. In versione graeca Veteris Testamenti 
res secretae ideo per vocabulum 0 mysterion » versae sunt, si in textu primi- 
genio vocabula «a raz » vel « sor » legebantur, quae in genere significabant secre- 
ta privata, publica et pertinentia ad vitam religiosam. - 3?. Liber Sapientiae 
graece scriptus ter adhibet vocabulum de religionibus mysteriorum (12,5; 14,15. 
23), secus de consiliis secretis Dei, occultis qualitatibus entitatis divinae (2,22; 
2,24). - 4?. Paulus saepissime adhibet vocabulum, significans eo incarnationem 
(Coi 1,27) redemptionem mundi (Eph 1,9, salvationem gentium et Israelis 
(Rom 11,25; 16,25), loquitur de « mysterio Christi n, i.e. de opere eius redempti- 
vo (Eph 3,4 Coi 4,3), quod idem est ac « pietatis mysterium », de quo hymnum 
canit (1 Tim 3,16.). Hoc mysterium Christi vocatur etiam « mysterium evangelii» 
(Eph 6,19), nam in evangelio contentum est. i.e. apostoli de eo debebant praedi- 
care (Coi 1,26), finis kerygmatis eorum erat, ut homines venirent « in agnitionem 
mysterii Dei Patris et Christi Jesu » (Coi 2.2.) Demum loquitur etiam de ma- 
trimonio, quod est mysterium, quia coniunctio Christi et Ecclesiae est huius 
coniunctionis humanae imago et prototypiis (a mysterium hoc magnum est, ego 
autem dico in Christo et in Ecclesia » Eph 5,32.). Atqui hoc loco inter mysteria 


Christi recensens aliquam institutionem Christi, quod sanctificat, — ut credi- 
mus — viam ostendit, etiam alias similes institutiones vocabulo « mysterii » 
connotandi. 


b) Etymon vocabuli « sacramentum ». 1°. Usu paganorum Romanorum 
« sacramentum » significabat pecuniam, quam litigantes in loco sacro vel apud 
pontificem deposuerunt et qui indicio vicerat, suum 4« sacramentum » recepit, 
victo autem remansit in thesauro Ecclesiae (sic e.gr. Varro). - 2°. Dein a sacra- 
mentum » significabat iusiurandum militare, quo novi milites se reipublicae et 
servitio militari sese dedicabant, sic Livius, Frontinus, Cicero, Caesar et ali 
scriptores latini. 3?. Aetate Christiana hoc nomine latine versum est saepe grae- 
cum vocabulum « mysterion » in textu Veteris et etiam Novi Testamenti. Cur, 
explicatur per tertium comparationis naturale: addicti religionibus mysteriorum 
iusiurandum praestabant, se secretum servaturos de rebus suis sacris. Sic intel- 
liguntur versiones « Veteris Latinae », e.gr. a Sacramentum regis abscondere 
bonum est» (Tob 12,7) « et nescierunt sacramenta Dei» (Sap 2.22.). At etiam 
vocabulum « mysterium » saepe relinquitur in textu biblico latino, tum Ve- 
teris, tum Novi Testamenti. Sic remansit deinde per saecula: Latini adhibebant 
vocabulum « sacramentum » ubi Graeci « mysterion » dicebant sed saepissime 
etiam « mysterium » usurpabant in textibus suis latinis. Unum vero videtur exci- 
pi: religiones mysteriorum non denotabantur termino « sacramentum ». (Forcel- 
lini, Totius latinitatis lexicon. V, 289-290. J. de Mayol de Lupe 1940, cf. Litter.). 


c) Patres et scriptores trium priorum saeculorum promiscue usi sunt ter- 
minis « mysterium » et « sacramentum » ad designanda signa a divino Redem- 
ptore instituta efficacia gratiae, sed etiam multa alia hoc nomine vocabant. 1°. 
In genere tum Graeci, tum Latini hoc tempore de universa religione Christiana 
loquuntur, ut de quodam « mysterio », sic vocabant veritates revelatas funda- 
mentales, ut etiam usque hodie contingit, mysteriorum nomine, loquentes de 

mysterio seu de sacramento SS. Trinitatis, incarnationis, passionis; similiter 
etiam institutiones et ritus sacros tali nomine vocitabant. « Totum paschale sa- 
cramentum » est argumentum (Inhalt, contenu) festivitatis paschalis, i.e. passio 
ct glorificatio simul sumpta; loquebantur de mysteriis seu sacramentis sacrificii 
dominici, vel panis et calicis, de sacramento lavacri, sacramento fidei, ie. pro- 
fessionis fidei in baptismo, symboli, orationis dominicae et multis aliis rebus. 
2°, Primus qui monographiam scripsit de baptismo est Melito Sardensis tem- 
pore Marci Aureli (161-180) Peri tou loutrou, De balneo, ie. de baptismate, 
quae tantum in fragmentis remansit (v. Dolger, Sol salutis p. 342-345.). Primam 
monographiam completam quae etiam intacta relicta ad nos usque pervenit, 
scripsit Tertulliainus « De baptismo », ubi etiam de confirmatione et Eucharistia 
clarissime omnes notas essentiales conceptus Sacramenti exhibet. « Sacramenta » 
vocat haec divina instituta, sed adhuc tali nomine insigniuntur apud eum ipse 
divinus cultus, eius partes, verba, actus, sic vocat quoque incarnationem, passio- 
nem, etc., demum sacramenti nomine veniunt etiam facta biblica typi instar ser- 
vientia pro Ecclesia et eius cultu. 


d) /Vetate aurea Patrum, inde a saeculo IV-o multi scripserunt de myste- 
riis ct Sacramentis. 1^. In Oriente monographiam trium Sacramentorum initian- 
tium, baptismi, confirmationis et Eucharistiae habemus in « Catechesibus my- 
stagogicis » S. Cyrilli Hierosolymitani, habitis in ecclesia Anastaseos inter 348- 
350. - 2°. Apud occidentales S. Ambrosius versus 390 scripsit monographiam con- 
similem « De mysteriis ». Aliam autem eius auditores reportaverunt nobis, scri- 
pto excipientes sermones oretenus prolatos « De sacramentis n, qui liber spu- 
rus habebatur , nunc autem omnium peritorum consensu eius opus declaratur 
(G. Morin in JfLw 1928, 86-106 et R. H. Connolly. The De sacramentis a work 
of St. Ambrose, Downside 1942.). - 3°. Hi et alii semper mysteria et Sacramenta 
vocant signa efficacia gratiae, etsi adhuc etiam alias res hoc nomine consignent. 
Sic e.gr. S. Augustinus, qui iam clare loquitur de omnibus Sacramentis, « omnia 
enumerat Sacramenta, excepta extrema unctione » (sec. Tanquerey III. 228, at 
etiam extremam unctionem videtur prae oculis habere, explicans oleum boni 
samaritani: « Oleum consolatio spei bonae propter indulgentiam datam ad re- 
conciliationem pacis » (Quaest. evang, 2, 19 PL 44,826.). Abstractione facta etiam 
ideam communem Sacramentorum invenit, dicens: « Signacula quidem rerum 
divinarum esse visibilia, sed res ipsas invisibiles in eis honorari » (De catechi- 
zand.rudibus 50.) Secus adhuc Augustinus promiscue utitur vocabulo Sacra- 
menti ad designanda sacra signa efficacia gratiae et ad alias res, e.gr.: « Ser- 
monem ad altare Dei debemus hodie infantibus, (i.e. recens baptizatis) de sacra- 
mento altaris. Tractavimus ad eos de sacramento symboli (i.e. de mysteriis fi- 
dei), quod credere debeant, tractavimus de sacramento orationis dominicae, 
quomodo petant et dc sacramentis fontis ct baptismi n (Sermo 228,3); ergo eun- 
dem terminum bis de veris Sacramentis, bis autem de mysteriis fidei adhibet. 


e) Aetate prima medii aevi sic remansit haec quaestio. Noverunt septem 
sacramenta singillatim, signa a Christo instituta ea habuerunt, sciebant gratiam 
habitualem per ea conferri vel augeri, tria esse initerabilia propter characterem 
asserebant omnes. Solummodo non enumerabant septem distincta Sacramenta, 
sed in uno conspectu ea considerabant una cum eorum fonte primigenio: In- 
carnatione, et etiam signa sacra, quae serius « sacramentalia » nuncupata sunt, 
in numero Sacramentorum redegerunt, itemque « sacramenta », i.e. secreta 

abscondita scrutabantur in sacris Scripturis. Nondum erat necessarium septem 
Sacramenta stride dicta seligere c tota hac summa, quae oeconomiam constituit 
salutis. 


f) Hoc tandem ineunto saeculo XII. evasit necessarium, quando ortum ha- 
buerunt haercses dualisticae, aevo praegothico: « apostolici », petrobrusiani, 
pauliciani, praecursores Waldensium, qui Religionem a internam » tuentes, a- 
versi a rebus exterioribus negabant Sacramentorum necessitatem. 1°. Ad Sa- 
cramenta tunc temporis, sine distinctione sufficiente, etiam sacramentalia perti- 
nebant, quae tempore renascentiae Carolingicae (s. VII-IX.) valde excreve- 
runt. Dum aetas antiqua Ecclesiae tantum pauca sacramentalia novit: bene- 
dictionem aquae, olei, panis, salis, primitiarum spicae, uvae, fructuum, abbatis, 
diaconissae, virginum, templi et altaris — aevo memorato multa alia sacra- 
mentalia in usum venerunt, et e monasteriis et capitulis late ubique diffusa sunt. 
Benedictio regis, reginae, novi militis (Rittersegen, lovagga-avatas), peregrino- 
rum, thalami et novae nuptae, benedictiones in periculis partus, post partum, 
benedictio « quando puer litteras discit » ad primam tonsionem novae barbae, 
benedictio domus, agri, putei, balneae, omnium partium monasterii, benedictio 
animalium, dein contra tempestatem, locustas mures, contra incendium et innu- 
merabiles benedictiones contra morbos varios in infinitum fere creverunt. Fue- 
runt ideo qui de 12 « Sacramentis » (Petrus Damiani), imo pluribus, usque 100 
locuti sunt. Omnia haec iam antesignani Waldensium, dein hi ipsi reiecerunt. 
Tempus erat ergo uberius excolere doctrinam de Sacramentis. Expolitionis omnis 
autem fructus est recta terminologia, quae tunc fundamentum sternit futuris 
temporibus. 


g) Haec uberior expolitio et terminologia fixa s. XII-o ortum habuit. 1^. Ut 
sidetur, primus hoc fecit Hugo a S. Victore, sic nominatus ab abbatia S. 
Victoris Lutetiae Parisiorum, ubi canonicus O.S.Aug. erat ct in odore sanctitatis 
1141 mortuus est. Liber eius est sine dubio De sacramentis christianae religionis, 
ubi etiam de alus mysteriis fidei loquitur nomine « sacramentorum ». Alius li- 
ber « Sumina sententiarum » fusius tractat de Sacramentis (uterque PL 176), 
sed recentius aliqui (e.gr. Doronzo p. 46, D.V.d.Eynde 1950, 37-40) in dubium 
vocabant eius authentiam. Nos quidem etiam hunc librum Ilugoni vindicamus, 
forsitan continentur in hoc opere, sicut manuscriptum aliquod s. XII. dicit « Sen- 
tentiae magistri Ottonis ex dictis magistri Ilugonis » (cf. Cayré II. 456), i.e. 
eius discipuli. « Summa Sententiarum » enim ordine enumerat inde a baptismo. 
« quod in Sacramentis Novi Testamenti primum est ». sacramentum confirma- 
tionis, altaris, poenitentiae, «olei seu extremae unctionis » et « Sacramentum 
coniugii », clare distinguens « rem », i.e. materiam proximam, « ut sunt aqua 
oleum et similia », « factum », i.e. materiam remotam, « ut sunt submersio, in- 
sufflatio », demum « dicta », « ut est invocatio Trinitatis » (PL 176,118.). Hic li- 
ber etsi non Hugo fuisset eius auctor, ante Sententias Petri Lombardi prodiit, 
qui iam ut notum supponit numerum ct ordinem Sacramentorum et sua ma- 
ena auctoritate multum contulit ad diffundendam hanc doctrinam. - 2^. At liber 
De Sacramentis Ilugonis scriptus 1135-6 et in dubium nunquam vocatus simi 
liter tantum haec septem Sacramenta tractat et illa clarissime distinguit ab aliis: 
« Illa tamen magis proprie et principaliter sacramenta dicuntur, in quibus vir- 
tus est per sanctificationem et effectus per operationem » (c. I. 9,06 PL 176,326 s.). 
Exordium sumit hoc libro de ordinibus, quippe a quibus Sacramenta oriuntur: 

d. « De ecclesiasticis ordinibus » (11,3,]. coL.421-433.). b. a De sacramento 
baptismi » (11,6.1-14 col. 441-460.). c. « De confirmatione » (11,7,1-6 col. 459-462), 
quam evidenter Sacramentum habet, quaerens, « utrum maius sacramentum sit 
impositio manuum an baptismus » (co1.461), d. « De sacramento corporis et san- 
guinis Christi » (11,8,1-I4 col.461-472. e. « De extrema unctione », qua tale 
putat sacramentum; nam quaerit, « utrum iterari possit hoc Sacramentum, cum 
baptismus, confirmatio et alia Sacramenta (ie. ordinis) semel suscepta denuo 
non iterentur » (col.577.). f. De poenitentia, quam comparat baptismo et sum- 
ptioni corporis et sanguinis Christi, pergens: a Simili modo existimo hoc dictum: 
Quorum remiseritis etc. » g. à Sacramentum coniugii » coniiciens cum bapti- 
smo. ostendit mentem suam, matrimonium in eodem ordine esse ac baptismum 
(col.487). 


3?. « Alia sacramenta », i.e. praeter haec septem denominat Hugo « Sacra- 
menta minora », inter quae enumerat sacramentalia: a Sunt quaedam sacramen- 
ta in Ecclesia, in quibus etsi principaliter salus non constet, tamen salus in eis 
augetur, in quantum devotio exercetur» (col471-476.). Merito possumus ergo 
dicere, eximium theologum, Hugonem a S. Victore primum fuisse, qui septem 
Sacramenta ab alus signis sacris clare distinxit. et definivit (H. Weisweiler, 
Wirksamkeit der Sakr. nach. Hugo v. St. Viktor, 1932, et D.v.d.Eynde 1950, 
32-37). 


4°. Terminologia antiqua adhuc s.XII. extra scholas in usu remansit, sic 
Concilium occum. Later.IIlIL.anno 1179 vetat pecuniam accipere « pro sepulturis 
et exequiis mortuorum et benedictionibus nubentium seu alis sacramentis n 
(Mansi XXII, 221 cap. 7.). 


h) Inde autem a Hugone iam communis evasit in scholis restrictio denomi- 
nationis Sacramentorum ad septem sacra signa a Christo instituta. 1°. IIoc san- 
citum est summa auctoritate Petri Lombardi, qui Libros Sententiarum anno 
1152-3 edidit et in eis iam ut notum supponit hanc restrictionem ad septem 
signa. Sic enim incipit tractationem suam: « lam ad Sacramenta Novae Legis 
accedamus, quae sunt: Baptismus, Confirmatio, Eucharistia, Poenitentia, Unctio 
extrema, Ordo. Coniugium » (IV.dist.2.c.]-4 PL 192,841.) lure assignatur qua 
meritum Lombardi a D.v.d. Eynde (p.45-6), quod /res contulit definitiones de 
sacramentis: latiore sensu dictis: « Sacrae rei signum », et « sacrum signans », 
demum «invisibilis gratiae visibilis forma»; item quod definivit Sacramentum 
stricte dictum: « Sacramentum proprie dicitur, quod ita signum est gratiae Dei, 
et invisibilis gratiae forma, ut ipsius imaginem gerat et causa existát. Non ergo 
significandi tantum gratia Sacramenta instituta sunt, sed etiam sanctificandi » 
(ibid.839.). Paucis exceptis omnes deinceps theologi Lombardum sunt secuti, 
sed iure tamen etiam Ilugonis non debemus oblivisci. - 2°. Etiam Ecclesiae do- 
centis auctoritas inde a saec.XIII.ineunte semper tali modo loquitur, uti videri 
potest e professione fidei Durando de Osca et sociis eius Waldensibus praescri- 
pta anno 1208 ab Innocentio III. Hic iam Sacramenta tantum illa septem signa 
vocat eo ordine, ut apud Lombardum enumerantur (Denz. 424.). 


2. De Sacramentis legis naturae. 


Status quaestionis. 


Postquam  consideravimus evolutionem  tcrminologiae vocis « Sacramen- 
tum». secernenda sunt ab his septem signis sacris alia signa sacra, quae qui- 

dein similia sunt Sacramentis stricte. dictis, sed non possunt cum eis sub una 
notione comprehendi. Tres classes constituunt haec signa sacra a Sacramentis 
stricte dictis seiungenda secundum varios status generis humani. Seponendo sta- 
tum naturae purae, quae sola possibilitas est, in statu naturae elevatae et adhuc 
integrae Sacramenta evidenter non erant necessaria. In statu naturae elevatae 
iam /lapsae distinguuntur, ut probe scitur tres periodi. Status legis naturae, dein 
status legis scriptae, seu Vetus Testamentum, demum status naturae restitutae, 
seu Novum Testamentum. In statu legis naturae existebant Sacramenta naturae, 
in statu legis scriptae dabantur Sacramenta Veteris Legis, in statu naturae resti- 
tutae habentur praeter Sacramenta stricte dicta Sacramenta minora seu Sacra- 
inentalia. De singulis speciatim agendum est, incipiendo cum Sacramentis legis 
naturae, de quibus profertur: 


THESIS. In statu legis naturae existebat (I) remedium naturae, (2) forsitan 
etiam alia Sacramenta improprie dicta. 


l. pars est sententia communis, quae sine temeritate vix negari possit propter 
consensum Patrum et theologorum. 2. pars est probabilior. 


Probatur I. pars. 


a) Aevo ab Adam usque Moysen habebatur aliquod « remedium naturae », 
quo adhibito parvuli post consummatam redemptionem vitam aeternam ingredi 
potuerunt. De qua re S. Augustinus: « Nec ideo tamen credendum est et ante 
datam circumcisionem famulos Dei, quandoquidem eis inerat Mediatoris fides in 
carne venturi, nullo sacramento eius opitulatos fuisse parvulis suis, quamvis quid 
illud esset, aliqua necessaria causa, Scriptura latere voluit n (C. Julian.5,11 PI. 
44,809.). S. Gregorius Magnus talem protulit sententiam: « Quod vero apud nos 
valet aqua baptismatis, hoc egit apud veteres vel pro parvulis sola fides, vel 
pro maioribus virtus sacrificii, vel pro his, qui ex stirpe Abrahae prodierant, my- 
sterium circumicisionis » (Moral. 4,3 PL 75,635). Videtur, quod Gregorius te- 
nuit, ut etiam aliu, etiam « remedium naturae » cum circumicisione apud alias 
gentes perseverasse. - 2?. S. Beda Venerabilis (f 735) talia dicit parem senten- 
tiam Gregorio Magno habens: « Nam qui vel ante tempora circumcisionis, vel 
etiam post datam circumcisionem ex ceteris gentibus exstitere fideles, ut exem- 
plar patientiae Job, et amici liberique illius, sive victimis bestiarum se suos 
que ab originali peccato seu certe sola fide salvabant n (In Lucam 1.8.). 
3°. Quidam, ut Zubizarreta (IV, 36) in vanum allegant ad probationem remedii 


naturae Innocentium III.: « Absit, ut universi parvuli pereant... quin et ipsis 
misericors Deus, qui neminem vult perire, aliquod remedium procuraverit ad 
salutem », nam incisum sic incipit: « Asserunt parvulis inutiliter baptisma con- 


ferri.... » ergo [Innocentius III. de paedobaptismo loquitur ad Y mbertum archie- 
piscopum anno 1201. (Dcnz. 410). 


b) Ratione sic probat Card. Franzelin thesim. Populus Dei sub Christo ca- 
pite tunc constituebatur, cum prima promissio Redemptoris futuri Gen. 3,15 
data fuit. Qui actu inserebantur huic populo Dei sine dubio Justificationem in- 
tuitu futurae satisfactionis ct futurorum meritorum Christi venturi consecuti 
sunt. Dum adulti per proprios actus inserebantur populo Dei, infantes tantum 
per actus adultorum inseri potuerunt. Infantes non possunt eximi, nam volun- 

las Dei salvifica universalis omnes homines complectitur, consequitur ergo omni 
tempore parata fuisse remedia sufficienda a parte Dei, ut a peccato liberaren- 
tur (De Sacramentis in genere p.17-32.). Suarez consensum extollit theologo- 
rum: «Tam in lege naturae, quam Moysis omnes infantes relictos fuisse sine 
remedio originali peccati, atque adeo omnes, qui mortui sunt ante usum ratio- 
nis, damnatos fuisse, impium est sentire et contra communem Ecclesiae tra- 
ditionem et sensum » (De Sacr. in genere disp. X.sect.l.). Franzelin adiungit, 
«tum pro aliis nationibus, tum pro focminis Lsraeliticis, quibus positiva lex di- 
vina nullum signum peculiare determinabat, ipsum sacramentum legis naturae 
porro perseverabat » (p.32.). 


Probatur II. pars. 


a) S. Thomas de talibus aliis « Sacramentis n legis naturae loquitur extra 
remedium naturae pro infantibus: « Ante legem scriptam erant quaedam Sacra- 
menta necessitatis, sicut illud fidei Sacramentum, quod ordinabatur ad deletio- 
nem originalis peccati, et similiter poenitentia, quae ordinabatur ad deletionem 
actualis » (In IV.Sent. dist..qu.l.a.2. qu.3. ad 2). See. Salmanticenses haec 
poenitentia erat « consistens aut in signis externis doloris, aut in generali et 
confusa quadam peccatorum confessione, aut in sacrificio ad eorum deletionem 
ordinato » (De Sacramentis in communi disp. 3, 334). 


b) Quod sacrificia erant in statu legis naturae, clare probat s. liturgia, lo- 
quens dc sacrificio pueri iusti Abel, patriarchae nostri Abrahae, et de sacrificio 
sancto, immaculata hostia, quam Deo obtulit summus sacerdos Melchiscdech, 
- quod fuit ante legem, magis assimilatur sacramento novae legis in materia, in 
quantum scilicet obtulit panem et vinum » (III. q.61. a.3. ad 3). 


c) Etiam de ordine loquitur in statu legis naturae: « Sacerdotium etiam erat 
ante legem apud colentes Deum secundum humanam determinationem, qui hanc 
dignitatem primogenitis attribuebant » (I-II.q.103. a.l. ad 3.). 

d) De institutione et determinatione tantum generali sapienter notat Zu- 
bizarreta: « Quia citra divinam institutionem signa sensibilia non potuerunt 
habere vim significandi sanctitatem et iustitiam hominis n, ideo certe a Deo in- 
stituta fuerunt, «a Quia tamen proportionata erant statui obscuritati illius tempo- 
rs, non erant a Deo determinata nisi vago modo et in genere » (IV,37.). 


3. De Sacramentis Veteris Legis. 


Protestantes apparenter extollebant Sacramenta Veteris Legis etquidem 
ideo, ut momentum ac vis Sacramentorum Novae Legis minuerent. Ideo sta- 


tuitur: 


DIESIS. Vetus Testamentum habebat Sacramenta a Sacramentis Novae Legis 
non solum ritibus, sed etiam significatione differentia. De fide. 


a) Vox Ecclesiae. 


Florentinum (Decr. pro lacobitis); « Docet legalia Veteris Testamenti seu 
Mosa.eae Legis quae dividuntur in caeremonias, sacra, sacrificia, sacramenta, 
quia significandi alicuius futuri gratia fuerant instituta... Domino N. Jesu 
Christo adveniente cessasse» (Denz.712.). Decr. pro Armenis: «Quae multum 

a Sacramentis antiquae legis differunt, illa enim non causabant gratiam, sed 
eam solam per passionem Christi dandam essere figurabant, haec vero nostra 
et continent gratiam et ipsam digne suscipientibus conferunt » (Denz. 6095 .). 
Tridentinum sess. VII.can.2: « S.q.d., ea ipsa Novae Legis Sacramenta a sacra- 
mentis Antiquae Legis non differre, nisi quia ceremoniae sunt aliae, et alii ritus 
externi: a.s.» (Denz.545.). Canon directe contra effatum Calvini directus est. 


b) Species Sacramentorum Veteris Legis. 


Secundum elucubrationem thomisticam numerus sat magnus Sacramento- 
rum Veteris Legis reduci possunt in tres classes cum bina subdivisione, quae 
habetur per id, quod populus a sacerdotibus secernitur. Tres classes sunt hae: 
« In istis Sacramentis Veteris Legis quaedam pertinebant communiter ad totum 
populum, quaedam autem specialiter ad ministros. Et circa utrosque tria erant 
necessaria ». 


1°. « Quorum primum est in statu colendi Deum et haec... quantum ad 
omnes fiebat per circumcisionem... quantum ad sacerdotes, per sacerdotum con- 
secrationem ». 


2°, « Secundo requirebatur usus eorum quae pertinebant ad cultum divi- 
num, et sic quantum ad populum erat esus paschalis convivii, ad quem nullus 
incircumcisus admittebatur.. quantum ad sacerdotes, oblatio victimarum et 
esus panum propositionis ». 


3?. « Tertio requirebatur remotio eorum, per quae aliqui impediebantur a 
cultu divino, scilicet, immunditiarum, et sic quantum ad populum erant insti- 
tutae quaedam purificationes a quibusdam exterioribus immunditiis et etiam 
expiationes a peccatis, quantum vero ad sacerdotes et levitas: erat instituta 
ablutio manuum et pedum et rasio pilorum » (I-II q.102. a.5.). 


4°. Sic habetur in Sacramentis Veteris Legis typus baptismi, poenitentiae 
et ordinis. Cur non inveniantur omnia Sacramenta Novae Legis analogice in 
Veteri Testamento, S. Thomas sic declarat: « Sacramento confirmationis, quod 
est Sacramentum plenitudinis gratiae, non potest respondere in Veteri Lege 
aliquod Sacramentum, quia nondum advenerat tempus plenitudinis... Similiter 
autem Sacramento extremae unctionis, quod est quaedam immediata praepa- 
ratio ad introitum gloriae, cuius aditus nondum patebat in Veteri Lege, pretio 
nondum soluto. Matrimonium autem fuit quidem in Veteri Lege prout erat in 
officium naturae, non autem prout est Sacramentum coniunctionis Christi et 
Ecclesiae, quae nondum erat facta. Unde et in Veteri Lege dabatur libellus 
repudii, quod est contra Sacramenti rationem » (I-II q.!02.a.5. ad 3). 


c) Efficacia Sacramentorum Veteris Legis. 


1°. Non solum ritibus, quod per se patet, differebant a Sacramentis Novi 
Testamenti, sed etiam significatione. Haec enim significant et efficiunt. gratiam, 
illa autem Veteris Legis tantum significabant gratiam per futuram passionem 
Christi dandam. Ut S. Augustinus dicit: « Si decernimus duo Testamenta. Vetus 
et Novum, non sunt eadem Sacramenta. Sacramenta Novae Legis dant salutem. 
Sacramenta Veteris Testamenti promiserunt salvatorem » (In Ps. 73,2 PL 36, 
930.). Ideoque iurc dicitur, quod Sacramenta Arcteris Legis « non habebant in 


10. - Rado, Ench. Liturgicum. 

se aliquam virtutem, qua operarentur ad conferendam gratiam justificantem », 
ut Novae Legis certo certius habent (III q.62.a.6.). 


24^. Tamen errasset, qui diceret, Sacramenta Veteris Legis gratiam non con- 
tulisse, quod tamen alio modo fiebat, quam in Sacramentis Novae Legis. S. 
Thomas clarissime edicit hanc doctrinam quoad circumcisionem: « In. circum- 
cisione conferebatur gratia quantum ad omnes gratiae effectus». Qualem gra- 
tiam intelligat et quales effectus, enuntiat ibidem: « Peccatum originale remit- 
tebatur.. per gratiam... quae conferebatur etiam quantum ad effectum posi- 
tivum, qui est facere dignum vifa aeterna... dabatur facultas pueris suo tempo- 
re perveniendi ad gloriam... adulti quando circumcidebantur, consequebantur 
remissionem non solum originalis peccati, sed etiam actualium peccatorum ». 
Deinde modum efficientiae declarat: « Aliter tamen, quam in baptismo. Nam 
in baptismo confertur gratia ex virtute ipsius baptismi, quam habet, inquan- 
tum est instrumentum passionis Christi iam perfectae, in circumcisione autem 
conferebatur gratia non ex virtute circumcisionis, sed ex virtute fidei passionis 


Christi. » (III q.70. a.4. in corp, et ad 5.). Dici potest, per analogiam etiam alia 
sacramenta Veteris Legis tali modo operasse. 


3°. Aliis verbis: Sacramenta Veteris Legis ex opere operato conferebant ju- 
sitam tantum legalem, in hoc Sacramenta Veteris Legis causae instrumentalis 
partem gerebant, per hanc iustitiam legalem significabatur aggregatio ad popu- 
lum Dei, quae vel dabatur (circumcisio), vel restituebatur (mundationes etc.). 
Ex opere operantis autem conferebatur justitia interna, i.e. gratia sanctificans, 
per fidem nempe in futurum Redemptorem, cuius adventum populus Dei expcc- 
tabat. Apud infantes haec fides per parentes praestita est « et velut translata in 
infantem susceptum inter membra populi fidelis 1 (Franzelin p.30.). Causa ef- 
ficiens justificationis ergo Deus erat, meritoria futura passio Christi, causa di- 
spositiva: fides, qua applicabantur futura merita passionis Christi, causa instru- 
mentalis Sacramenta V.L. non erant justificationis, ie. sanctitatis internae, sed 
solum legalis, i.e. aggregationis in populum Dei. Facilius tamen erat quam si cir- 
cumcisionem non suscepisset, quia haec Deo occasionem praebuit ampliores 
gratias actuales circumciso dandi. lure allegatur a II. Weisweiler (Scholastik 
1952,336) quoad modum efficientiae Sacramentorum Veteris Legis Hugo \zicto- 
rinus: « Passio Salvatoris quae primo loco Sacramenta gratiae ad effectum sa- 
lutis sanctificat, mediantibus istis etiam illa prioris temporis Sacramenta sancti- 
ficabat, ut eadem salus esset » (PL 176,343 .). 


4. De Sacramentis « minoribus » Novae Legis, i.e. de Sacramentalibus. 
Definitio. 


« Sacramentalia sunt res aut actiones, quibus Ecclesia in aliquam Sacra- 
mentorum imitationem uti solet ad obtinendos ex sua impetratione effectus prae- 
sertim spirituales » (CIC can.1144.). 


a) Natura sacramentalium. 


Sunt res, ut e.gr. aqua benedicta, oleum catechumenorum, aut actiones, 
quae rem Vel personam consecrant, aut actiones tantum, ut exorcismi. Constant 
e materia et forma, ut Sacramenta. - 2?. Ad imitationem Sacramentorum sunt in- 
stituta. quod duo dicit. « Ipse ritus quodammodo Sacramentis assimilatur, — ut 

ad analogiam Sacramentorum spiritualem quendam effectum, gratia sanctifi- 
cante inferiorem, producant » (Van Noort I, 120-122.). - 3°, Ecclesia solet uti eis, 
ct quidem vel institutionem Christi imitata, nam pedum lotio, benedictio ho- 
minum ct puerorum, aegrotorum, usus panis, salivae, olei a Domino incoepta 


sunt, — vel maxima ex parte a sola Ecclesia ordinata sunt. Usque ad Triden- 
tnum haec institutio ab episcopis facta est, directe, vel indirecte per conces- 
sionem quandam, saepe tolerantiae speciem gerentis, — inde a Tridentino 


haec institutio Apostolicae Sedi reservata est. 


b) Divisio sacramentalium. 


Vario modo dividuntur ab auctoribus, optima videtur classificatio CIC. 
(can.1148.8.2. et 1151.). Sic discerni possunt: 


1°. Exorcismi, i.e. sacramentalia, quae t applicantur hominibus ad repel- 
lendam ab iis potestatem daemonis, creaturis irrationalibus, ne diabolus iis abu- 
tatur ad nocendum hominibus n (Van Noort l.c.). 


2?. Benedictiones invocativae, i.e. sacramentalia, quae # applicantur ho- 
minibus, ut aliquod munus a Deo consequantur, creaturis irrationalibus, ut 
earum usus prosit ad salutem corporis et animae n (Van Noort l.c.). Tales sunt 
quoad homines: benedictio novae nuptae, benedictio mulieris post partum, be- 
nedictiones infirmorum, puerorum, S. Blasii. Quoad creaturas irrationales: be- 
nedictiones novae domus, domus scholaris, equorum, stabuli (« Almsegen » in 
Tyrolia et Helvetia), maris (in Britannia minore), navis, currus ferrei, vel aerei, 
segetum, alimentorum in Pascha, vini, etc. 


3?. Benedictiones constitutivae, quibus persona vel res subtrahitur a pro- 
fano usu et aliquo modo Deo offertur. Tales sunt benedictiones novae ecclesiae, 
crucis, imaginum sanctarum, indumentorum sacerdotalium, campanae, ciborii 
(aliter o tabernaculi »), dein quoad personas: tonsura, ordines minores. 


4°. Consecrationes, i.e. benedictiones constitutivae, si ritualis subtractio a 
profano usu modo sollemniore fit ef ita vocetur ab Ecclesia ef tantum ab episco- 
pis fieri possunt. Quoad res sic sunt consecrationes calicis, patenae, altaris, 
ecclesiae, campanae, quoad personas: subdiaconi, virginum, abbatis: etiam 
professio sollemnis religiosa quodam modo consecratio est. S. Thomas loquitur 
de « consecratione, quae ex institutione apostolorum adhibetur in professione 
certae regulae », utique solum de « voto, quo aliquis totaliter se subiicit divino 
ministerio seu famulatui » (II-I q.88.a.7. corp, et ad 2.). 


c) Effectus sacramentalium. 


1?. Collatio gratiae actualis ad rite obeunda munera, e.gr. subdiaconi, cle- 
rici minoris, regis, abbatis, coniugum, dein ad opera salutaria, ut puta peregri- 
nationis, itineris bene et secundum voluntatem Dei peragendi, — ad melius ca- 
pessendas virtutes, e.gr. in benedictione domorum in dic Tpiphaniae: « ...ut 
sit in ea sanitas, castitas, victoriae virtus, humilitas, bonitas et mansuetudo, 
plenitudo legis ct gratiarum actio » (Rit.Rom.Tit.IX.c.3,0.). 


2?. Remissio peccatorum venialium, « quatenus excitant motum contritio- 
nis, aut retractationem peccati saltem implicite continent vel satisfactionem » 

.Mcrkelbach III, n. 109). Sic aspersio aquae benedictae, recitatio « Confiteor », 
impositio cinerum. 


3°. Repulsio diaboli, qui Deo permittente, hominibus mala physica, ut ae- 
gritudines et alia inferre potest, dein mala moralia, tentationibus vexando ani- 
mas, imo etiam corpora obsidendo (daemoniaci obsessi). Huc pertinent impri- 
mis exorcismi, dein usus aquae benedictae, benedictiones apotropaeicae (apo- 
trepo — avertere), quando e.gr. precamur, ut « effugiat ex hoc loco omnis ne- 
quitia daemonum » (Rit.Rom. benedictio adulti aegrotantis Tit.IX.c.4,7.). 


4?. Consecutio boni temporalis, eo, quod Dei providentia specialiter ope- 
ratur: hominem a malis futuris, ut a malo gutturis praeservans, vel a praesen- 
tibus eriplens, eum e.gr. sanans, sic aqua S. Vincentii Ferrerii benedicitur, « ut 
aegrotum sanet, consolidet infirmum » (R.Roin. Tit. IX.c.11,46), vel donans ei 
bonum successum, w.gr. susceptae navigationis, itineris aérei. fertilitatem, ani- 
malium sanitatem et sic porro. 


d) Personae sacrales sacramcntalium. 
M inistri. 


1°. «Consecrationes nemo qui charactere episcopali careat, calide pera- 
gere potest, nisi vel iure, vel apostolico induito id ei permittatur » (can. 1147,8$.1.). 
Sine charactere episcopali possunt Cardinales ubique locorum peragere conse- 
crationes ecclesiarum, itidem benedictiones, consecrationes altarium, sacrae 
supellectilis, Abbatum aliasvc similes, excepta oleorum sacrorum consecratione 
(can239 $.l. nr.20.). Sed praescriptum can.1157. etiam ab eis observandum est, 
quod « non obstante quolibet privilegio, nemo potest locum sacrum consecrare 
vel benedicere sine Ordinarii consensu », quod videtur ad validitatem requiri 
(« nemo potest »). Vicarii et praefecti apostolici « etiam ii, qui charactere epi- 
scopali careant, possunt intra territorii sui fines ac perdurante munere, omnes 
benedictiones Episcopis reservatas, una pontificali excepta impertiri (intelligi- 
tur benedictio sollemnis pontificalis), calices, patenas et altaria portatilia cum 
sacris oleis ab Episcopo benedictis consecrare n (can. 294.$8.2.). Plus possunt eis 
Abbates vel praelati nullius, quippe qui « si charactere episcopali non sit or- 
natus et benedictionem, si eam recipere debet, receperit, praeter alia munera 
(piae in can.294$.2. describuntur potest quoque ecclesias et altaria immobilia 
consecrare » (can.323.$.2.)), quod ergo vicarius vel praefectus apostolicus non 
potest. 


2 , «Benedictiones autem impertire potest quilibet presbyter, exceptis iis, 
quae Romano Pontifici aut Episcopis aliisve reservantur» (can.1147.$.2.). Re- 
st nantur: Romano Pontifici: benedictio palliorum et Agnus Dei. Episcopis: 
benedictiones ecclesiarum et benedictio sollemnis campanae. Aliis: parochis be- 
nedictio nuptialis et domorum Sabbato Sancto, non ergo benedictio novae do- 
mus Religiosis: propriae benedictiones ordinis, ut e.gr. SS.Rosarii, scapularis 
(te. « Benedictio reservata sine necessaria licentia, illicita est, sed valida » (can. 
cit.$.3.). an graviter vel leviter, dependet a causis excusantibus. 


BF «Exorcizandi licentia ab Ordinario concedatur tantummodo sacer- 
doti * (can. 1151 $ 2). 

Can. 1149: « Benedictiones dari quoque possunt catechumenis, imo nisi 
obstet Ecclesiae prohibitio, etiam acatholicis ad obtinendum lumen fidei, vel 
una cum illo, corporis sanitatem ». Talis prohibitio intercedit in matrimoniis 
inter partem catholicam et acatholicam quoad benedictionem nuptialem, nam 
omnes sacri ritus prohibentur, sed Ordinarius potest concedere « aliquam ex 
consuetis ecclesiasticis caeremoniis, exclusa semper Missae celebratione » (can. 


1102. $ 2). « Exorcismi fieri possunt ... etiam in acatholicos vel excommunicates » 
(can. 1152). 


e) Ritus sacri Sacramcntalium. 


Principium fundamentale edicitur can.H48.$.2.: a Consecrationes ac be- 
nedictiones sive constitutivae sive invocativae invalidae sunt, si adhibita non 
fuerit formula ab Ecclesia praescripta ». Ad formulam ab Ecclesia praescriptam 
videtur etiam lingua liturgica pertinere, si ergo totum sacramentale lingua vul- 
gari tantum administraretur, invalidum esset, si non habetur licentia. 


1°. Quoad modum ministrandi sacramentalia dicendum est: Sacerdos sem- 
per stando et aperto capite benedicit, omnia voce clara, non submissa recitare 
debet, graviter, non festinanter, ad aedificationem et non scandalum fidelium. 
Propter reverentiam in altare ne ponat obiecta minus decentia, ideo in mensa 
aliqua prope altare posita benedicentur rami, candelae, a fortiore esculenta in 
pascha, vinum in festo S. Joannis evangelistae etc. [nitio semper dicit: « Adiu- 
torium nostrum in nomine Domini », nisi aliter notetur. /n fine aspergit aqua 
benedicta, si praescriptum sit, similiter tunc tantum thurificat, nihil dicens. 
Vestitus cius est: saltem superpelliceum et stola, potest ergo etiam pluviale 
adhibere, ad maiorem sollemnitatem. 


2?. Quoad colorem praescriptum notandum est principium generale: «in 
omni benedictione extra Missam sacerdos saltem superpelliceo et stola coloris 
tempori convenientis utatur, nisi aliter notetur » (Rit.Rom. tit.IX.c.1,6.). 

Nisi aliter notetur: a. Color albus: in processionibus theophoricis, in be- 
nedictione primarii lapidis, ecclesiae, coemeteri, et etiam in reconciliatione 
eorum, dein in benedictione mulieris post partum, et nuptiali. 


b. Color ruber: pro sollemni benedictione Crucis, in benedictione S. Blasii 
contra malum gutturis. 


c. Color violaceus: pro benedictione aquae benedictae, sed in distributione 
diebus dominicis adhibendus est color diei, « item color violaceus adhibetur, 
quamvis non expresse notetur, in omnibus benedictionibus, quae indolem poeni- 
tentialem habent, vel quibus Ecclesia variis necessitatibus succurrere et diaboli 
fraudes atque aggressus repellere studet » (Gatterer, Praxis celebrandi p.221 .). 


d. Color niger: in exequiis defunctorum adultorum, in parvulorum autem 
albus adhibendus est. 


e. Color Sanctis conveniens, si benedictio aliqua in honorem Sanctorum 
fit. E.gr. benedictio et impositio scapularis, sacri numismatis (médaille miracu- 
leuse), cincturae B. Mariae Virginis, vel cingulorum in honorem S. Thomae 

kquinatis, scapularis in honorem Y. Joseph, Ecclesiae patroni colore albo; aquae 
in honorem S. Petri martyris, cinguli in honorem S. Philumenae martyris et vir- 
ginis rubro colore facienda est etc. Similiter in. translatione reliquiarum adhi- 
betur color conveniens Sancto: rubeus, si martyr sit, albus, si confessor, vir- 
go, etc. 


3°. Quaedam notanda pro aliquibus sacramentalibus in specie. 


a. Benedictio sacerdotalis manu data extra Missam, sive in functionibus 
liturgicis, sive separatim sola hoc modo fit. Actio: signatio crucis, quam prae- 
cedit iunctio manuum. Haec tripliciter fieri potest: simplici iunctione manuum 
quam statim sequitur benedictio — vel elevatis oculis extendendo elevandoque 
manus fit iunctio earum, sic e.gr. post communionem ministratam extra Mis- 
sam — vel post iunctionem extendendo bracchia, manusque super personam 
(moraliter vel physice) imponendo. Formida: « Benedictio Dei omnipotentis, 
Patris et Fili f et Spiritus Sancti descendat super vos et maneat semper. 
Arnen. », nisi alia praescribatur. Condonator in Missa sollemni a celebrante 
sacerdote benedici potest genuflexus: «a Dominus sit in corde tuo et in labiis 
tus, ut digne et competenter annunties verba sancta sua. In nomine Patris et 
] Fili et Spiritus Sancti Arnen. » Ab episcopo inter Missam pontificalem be- 
nedici debet, etiam si canonicus sit (CRit 4208.). 


b. Benedictio apostolica post exercitia spiritualia ab iis qui habent privi- 
legium, fit cum praedicta formula, sed cum Crucifixo, unico signo Crucis (Rit. 
Rom.Tit.IX.c.10,2.). 


c. Cnices parvae non benedicuntur cum formula o benedictionis crucis », 
sed formula benedictionis imaginum (CRit d.3534. ad IV .). 


d. Benedictio mulieris post partum fieri potest « a quocunque sacerdote, 
sj expetitus pariter fuerit, in quacunque ecclesia vel oratorio publico, certiore 
facto Superiore ecclesiae » (Tit. VIII.c.6,5.). 


e. Benedictio vexillorum fieri potest non solum pro vexillis et insignibus 
associationis ecclesiasticae, sed etiam profanae, dummodo « non pertineant ad 
societates religioni catholicae manifeste contrarias, nec reprobata sint harum 
statuta, neque ipsa insignia seu vexilla aliquod emblema de se vetitum ac re- 
probatum prae se ferant » (CRit 4390.). S.C.Olficii autem exclusit cuiusvis par- 
tem civium politicam, respondendo 20.mart.1947: « An vexilla cuiusvis partis 
civium (partito politico) benedicere liceat. Negative ». 


f) Vis et momentum Sacramentalium. 


Ilodernis temporibus cum instauratione vitae christianae etiam aposto- 
latus liturgicus incrementa capiens, late dilluseque propagavit sacrainentalia, 
quae praesertim in civitatibus multorum regnorum fere iam obsoleta erant, dum 
ruri in plurimis regnis adhuc in usu saltem partiali sunt. Cognoscere et aesti- 
mare debemus momentum eorum, quia ab Ecclesia non sine causa instituto 
sunt, nec nostro aevo etiam multis novis numerus eorum auctus est. Conside- 
randum est ergo, ut melius intclligamus momentum hoc sacramentalium; 


| . Sensus stjrnbolicus, quem Ecclesia semper fovebat, etsi medium aevum 
aequo plus utebatur symbolismo, inde ab Amalario Mctensi. Postquam doctores 
medn aevi in suis clucubrationibus officii divini omnia, etiam minutissima tan- 

turn symbolice interpretati sunt, aetas rationalism! saec.XVIII. symbolismo nau- 
seans terga vertit. Sic perventum est ad explicationes liturgicas, quae omnem 
sensum symbolicum excluderunt, ut Claudius de Vert eodem saeculo etiam 
candelarum et thuris usum solum ad depellendam caliginem et malum odorem 
declaravit (cf.F.Cabrol, Les origines liturgiques, Paris 1906, 42-44.). Frigidus 
et insipidus sensus rationalism! saeculo XIX. in finem vergente sensim mutatus 
est; ut etiam in poesi scholae a symbolisticae », sic etiam intellectui sensus 
symbolorum paulatim patefactus est. Symbola naturalia — aqua, sal, oleum, 
thus, ignis, lux etc. — iterum melius comprehendebantur, ut signa naturalia vi- 
tae supernaturalis. Nunc iam iterum optime intelligimus symbolismum, quem 
Ecclesia etiam praeter haec symbola naturalia in omnibus rebus apprehendit. 
Pro Ecclesia etenim symbola evadunt etiam ipsae res, quas benedicendo sancti- 
ficat, et sic per considerationem rerum corporalium animos fidelium ad contem- 
plationem rerum caelestium erigit. E.gr. quando benedicendo machinam extin- 
ctivam orat, ut « in cordibus nostris extinguantur faces vitiorum et ab ignibus li- 
beremur aeternis » (Rit.Rom.Tit.IX.c.5,1]11), vel si benedicendo viam et currus 
ferreos precatur, « ut dum famuli tui velociter properant in via, in lege tua am- 
bulantes, et viam mandatorum tuorum currentes, ad caelestem patriam felici- 
ter pervenire valeant »  (Tit.IX.c.8,7.). 


2^. Ut plene intelligatur sensus sacramentalium, requiritur illa contemplatio 
theocentrica mundi, quam Christiana religio supponit. Hac luce conspicitur re- 
latio illa transcendentalis, qua creaturae Creatori coniunguntur: creatura ratio- 
nalis in seipsa imaginem detegens Dei, in creaturis autem irrationalibus vesti- 
gia Altissimi conspiciens, centrum totius mundi Deum reputat. Huius creatu- 
rae Conditor, qui omnia propter semetipsum operatus est, « cuncta huius mun- 
di elementa in usum humani generis destinavit » (Rit.Rom.). Omnia nobis ser- 
viunt, nostra sunt, et nos utimur eis ad consequendum finem ultimum; media 
ergo sunt finis optimi et ideo aliquo modo etiam ipsa optima, sancta, si non 
abutimur eis. Cunctas ergo creaturas benedicit Ecclesia, ut circa fideles suos 
omnia sanctificet.Locum, ubi vivunt, laborant et operantur, non solum loca sa- 
cra benedictione sua munit, eos dedicans recto usui: non solum locos operae 
agriculturae, agros, vineas, alpes, pascua camposque, silvas et segetes, sed etiam 
alios: domos, scholas, sedes fabricarum officinas typographicas, vias ferreas, te- 
legraphum, texturam et permultas alias, scriptoria ephemeridum, archives et 
bibliothecas. Omnia quibus utimur, benedicit Ecclesia: semina, uvas, spicas, 
omnes novos fructus, poma et alimenta hominis: carnes, ova. panes, butyrum et 
cascum, laridum, oleum, vinum, et cerevisiam. Benedicit instrumenta generis 
humani, viventia, animalia nempe: equos, pecora et armenta, instrumenta mi- 
nora et maiora alia: ignem et rogum, currus ct vehicula, fornacem calcariam 


et fornacem fusoriam (Schmelzofen, fonderie, kohé), naves et machinam aéreo 
itineri destinatam. 


3?. Ratio theologica est consideranda, quod Ecclesia accepit a Domino po- 
testatem benedicendi omnia: a Ut quaecunque benedixerit, benedicantur, et 
quaecunque sanctificaverit, sanctificentur ». Potestatem  sanctificandi primario 
per Sacramenta exequitur Ecclesia, secundario autem per sacramcntalia, quae 
semper existebant, etiam antiquissimo tempore, etsi multo minore numero. Sic 
valent, quae S. Thomas de Sacramentis dicit etiam aliquo modo de sacramen- 
talibus (III q.60.a.3.). Etiam sacramcntalia sunt signa remémoraiiva passionis 

Christi; usus e.gr. aquae benedictae in memoriam revocat baptismi gratiam, 
qua consepulti sumus Christo, ut in novitate vitae ambulemus. Sunt signa 
demonstrativa, Deus nempe audit suam Ecclesiam, et ex opere operantis Eccle- 
siae producit effectus. Sunt demum signa prognostica, nam per multa sacra- 
mentalia ostenditur nobis caelestis Jerusalem, cuius etiam post Sacramenta ipsa 
sacramentalia pignora sunt. 


5. Definitio Sacramentorum Christi. 


Postquam consideravimus, quae signa sacra non sint Sacramenta Christi: 
nempe legis naturae, Veteris Legis ct sacramentalia Novae Legis, definiendum 
est, quid sint Sacramenta Christi, a) S. Thomas succincte definiens Sacramen- 
tum, dicit: « Proprie dicitur Sacramentum secundum quod nunc de Sacramen- 
tis loquimur... signum rei sacrae in quantum est sanctificans homines » (III q.60. 
a.2.. Haec definitio etsi brevis sit, omnia in nucleo continet, quae necessaria 
sunt ad notionem Sacramenti Christi. Est. enim « signum », non debet necessa- 
rio dici: « sensibile » nam signum est res sensibus obvia, a Rei sacrae » est si- 
gnum, ie. ut saepe affirmat idem Doctor Communis, « gratiae communiter 
dictae », seu habitualis, in quo includitur ordinatio Dei, nam solus Deus potest 
dare gratiam .Non est opus dicere, quod « homini viatori » sit institutum (Sco- 
tiis), nam hoc pronum est. « In quantum est sanctificans homines »: qui subin- 
telligitur, quod significando etiam efficit rem sacram, ut Thomas hoc saepe- 
numero dixit, affirmans Sacramenta esse causas (e.gr. Ill q.62.a.l. ad 1: «Sa- 
cramenta Novae Legis simul sunt causae et signa, et inde est, quod sicut com- 
muniter dicitur, efficiunt, quod figurant ». Tamen Sacramenti accuratior de- 
finitio necessaria evasit, quando Novatores in ea quam maximum impetum 
ICCOPES 


h) Bona haberi potest definitio Catechismi Tridentini: « Sacramentum est 
res sensibus subiccta, quae ex Dei institutione sanctitatis et iustitiae tum signi- 
ficandae. tum efficiendae vim habet » (pars 11.1,6.. Haec definitio a S. Bellar- 
mino laudatur, quod « pulcherrima est, cum ef brevissima sit, ef tamen com- 
prehendit octo illa capita, quae ad naturam Sacramenti pertinere diximus » 
(Controversia VIII.gen.1,11.). 


Haec octo capita sunt sec. S. Bellarminum (ibid.c.9): 


| . Quod signum est. 2°. Quod signum sensibile est. 3°. Quod signum vo- 
luntarium. sive datum, non naturale est. 4°. Quod « habent analogiam cum re. 
sed indeterminatam et confusam, ut magis apta sint ad significandum... nisi 
determinentur ab aliquo ». 5°. Quod signa sunt rei sacrae. 6°. Quod signum 
«ita significat, ut quae tunc fiat, dum Sacramentum adhibetur ». 7°. Quod Sa- 
cramentum sit causa instrumentalis sanctificationis. 8°. Quod signum sacramen- 
tale < sit caeremonia religiosa stata et sollemnis ». 


Haec octo capita reduci possunt ad tria. Nam Sacramentum Novae Legis 
requiritur, ut 


| . Sit signum, ergo sensibile (Bellarm.nr.2.) ct quidem rei sacrae, i.e. gra- 
tiae (Bellarm. nr. 5), et debet esse signum « voluntarium », seu ut nunc magis 
dicitur, arbitrarium, nam supematuralem rem naturaliter nihil potest significare 
(Bcllarm.nr.3.). 

2°. Debet esse institutum a Deo, a Christo nempe ut Deo, nam gratiam 
dare solus Deus potest. Huc pertinent ergo nr.4. et 8. Bellarmini: institutor 
potest tantum determinare magis aptam significationem, (nr.4.) et caeremonia 
debet esse stata et sollemnis (nr.8.), quia secus non esset signum determinatum. 


3?. Sacramentum est tunc tantum, si signum efficax est gratiae, non est ergo 
signum speculativum, sed practicum: sanctificationem significat, dum adhibetur 
(Bellarmin.nr.6.) et est vera causa in.strumentalis gratiae (nr.7.). 


c) Ideo pro fidelibus optime congruit definitio Catechismi Catholici pro 
adultis, nam clare comprehendit supra numerata tria capita: « Sacramentum 
Novae Legis est signum sensibile, a Jesu Christo institutum, ad gratiam signi 


ficandam, eamque Sacramentum digne suscipientibus conferendam » (quaest. 
2228); 


SANCTIFICATIO MUNDI PER: 
I. SACRAMENTA LEGIS NATURAE 


l i 1. Remedium naturae 
etiam durante Lege F9 Soon 
TE, 5 T j 3. Oblationes 
ante legem scriptam  : 4, Ordo. 
I. SACRAMENTA VETERIS LEGIS 
Quoad : Quantum ad omnes: Quantum ad sacerdotes. 
Statum colendi Deum: Circumcisio. Consecratio sacerdotum. 
Usum rerum ad cultum — Agnus paschalis. Victimae, panes proposi- 
Dei: tionis. 


Ritus legales purificationis 


' Expiationes et sacrificia. Eadem pro sacerdotibus. 
/ Ablutiones, rasio pilorum. 


Purificationem ab immun- 
ditiis et peccatis: 


III. SACRAMENTA « MINORA NOVAE LEGIS (SACRAMENTALIA) 


Quoad : Quantum ad homines: Quantum ad creaturas 
irrationales: 
Repulsionem daemonis: Exorcismi personales. Exorcismi reales. 
Consecutionem muneris: Benedictiones invocativae Benedictiones invocativae 
personales. reales. 
Benedictiones constitutivae Benedictiones constitutivae 
sSubtractionem a profano 
personales. reales. 
usu: l 
Consecrationes personales. Consecrationes reales. 


IV. SACRAMENTA SEPTEM NOVAE LEGIS 
Litteratura. 


Quoad notionem Sacramenti: Grone, Sacramentum oder Begrilf und Bedeutung von 
Sacramentum bis zur Scholastik, 1853. J. de Ghellinck - E. de Backer - J. Poukcns - 
G. Lebracqz, Pour l'histoire du mot Sacramentum. I. Les antenicéens, Louvain 1924. — 
J. Huhn, Die Bedeutung des Wortes Sacramentum bei dem Kirchenvatcr Ambrosius, Fulda, 
1928. O. Casei, Zum Wortc Sacramentum, in: JfLw 1928, 225-232. — J. de Mayol de 
Lupé, Sens du mot Sacramentum, in: Rev. des Etud. lat. 1940, 29-34. — A. Koiping. Sacra- 
mentum  ['crtullianeum, I. Untersuchungen iiber die Anfange des christl. Gebrauches des 
Vokabel Sacramentum, Münster 1.W.1948. — O. Casel, Zur Kultsprachc des hl. Paulus, in 

AfLw 1950, 1-64. — D. van den Eynde, Les definitions des Sacrements pendant la pre- 
mière période de la théologie scolastique (1050-1240), Rome 1950. — Chr. Mohrniann, Sa- 
cramentum dans les plus anciens texts chrétiens, in: First Intcmation. Conference of patristic 
studies, Oxford 1951. — E. Masure, Le signe, Paris 1954. 

Quoad Sacramenta Legis naturae. Card. Franzelin, Tract, de Sacramentis in genere, 
5.cd. 1910, 19-32. — V. Zubizarreta, Theol. dogm. scholast. ad mentem S. Thomae, IV.S.cd. 
Bilbao 1939, 35-40. — H. Weisweilcr, Hugos v. St. Victor «a Dialogus de Sacramentis legis 
naturalis ct scriptae» ais frühscholastisches Quellenwerk, in: Mise. G. Mercati, II. 1946, 
179-219. — E. Doronzo, De Sacr. in genere, Milwaukee 1946, 233-262, 496-508. 

Quoad Sacramenta Veteris Legis. S. Bellarminus, Controv. gener. VIII. De Sacramentis 


in genere 1.1,12 et 1.11,12-17. — Schmalzl, Die Sacramente des Alten Testaments im 
ilgemcinen nach der Lehre des hl. Thomas dargestellt, Eichstatt 1883. — P. Schanz, Die 
Lehre von den hl. Sakramentcn der kath. Kirche 1893, 55-65. — L. Billot, De Ecclesiae 


Sacramentis, 5.ed. Romae 1914, 1.146-158. — A. Landgraf, Die Gnadcnokonomie des Alten 
Bundcs nach der Lehre der Friihscholastik, in: ZfkTh 1933, 215-253. — J. Daniélou, Sacra- 
mentum Futuri. Études sur les origines de la typologie biblique, Paris 1950. 

Quoad Sacramcentalia. G. Catalani, Rit. Rom. Benedicti XIV. perpetuis commentariis 
exornatum, LII. Padova 1760. — F. Probst, Die kirchlichen Bencdiktionen u. ihre Verwal- 
tung, Tubingen 1857. — F. Schmied, Die Sakramentalien der kath. Kirche, Brixen 1896. — 
V. Arendt, De Sacramentalibus disquisitio scholastico-dogmatica, 2.ed. Romae 1900. — 
A. Franz, Die kirchlichen Bencdiktionen irn Mittelalter, Freiburg i.Br. LII. 1909, 1912. — 
M. Gattcrcr, Praxis celebrandi, Oeniponte 1926. — A. C. Gasquet, The Sacramentals, 
London 1928. — .V. Jansen, Segnungen d. Kirche, ed.2. Kevelaer 1949. — M. Righetti, Sto- 


ra ht. IV. 1953, 351-420. 


B) De existentia Sacramentorum. 


Transeuntes ad probationem existentiae Sacramentorum, in memoriam re- 
vocandum est, quod Billot dicit: 4 Nec in Scripturis sacris, nec in scriptis 
veterum Patrum, Sacramenta omnia in globo, sub uno numero, unoque catalogo 
comprehensa reperiuntur » (I, 20.). Tamen indubie probari potest ex usu Eccle- 
siae, septem esse Sacramenta, agendum ergo 1. est de existentia septem Sacra- 
mentorum, dein 2. de divisione Sacramentorum respectu pastorali. 


|l. De existentia septem Sacramentorum. 


De hac quaestione statuitur: 
THESIS. Sacramenta Novae Legis nec plura, nec pauciora sunt, quam septem. 
De fide. 


a) Vox Ecclesiae. 


Tridentin. sess. VII. can. l: «a Si q.d., Sacramenta Novae Legis... esse 
plura vel pauciora quam septem, videlicet Baptismum, Confirmationem, Eucha- 
rstiam, Pacnitentiam, Extremam unctionem. Ordinem et Matrimonium, aut 
etiam aliquod horum septem non esse vere ct proprie sacramentum: a.s. » 


(Denz. 844.). 
b) Adversarii. 


huius theseos simul adversantur etiam sequentibus, quae docentur ab Ec- 
clesia quoad essentiam, effectum institutionemque Sacramentorum. — 1°. Primi 
seri nominis adversarii exsurrexerunt saec. XII-o Petrobrusiani, dein Waldenses 
et Albigenses, i.e. haeretici dualistici, de quibus uberius cf. inferius (De Eccl. 
sacrificante B. 2.b). Quod Sacramenta attinet, arbitrario modo ea reieccrunt, 
quod occasionem dedit hoc sacculo expoliendi doctrinam de Sacramentis (v. 

supra A.l.f). Quatuor nova « Sacramenta » condiderunt ad imitationem Sacra- 
mentorum christianorum. Loco baptismi habuerunt « consolamentum », quod 
nihil aliud fuit nisi manuum impositio, per quam putabant omnino purificari; 
tales qui hoc « Sacramentum » susceperunt, « perfectos », a puros » (katharosj 
vocabant, fere omnes ad vitae finem dilataverunt huiusmodi susceptionem. Be- 
nedictione panis voluerunt substituere Eucharistiam, poenitentiam publica con- 


fessione surrogabant, ordinis Sacramentum vero per quadruplicem hierarchiam 
(diaconus, filius minor, filius maior, episcopus). 


2?. Post eos tempore schismatis Occidentalis /oannes Wiclefus doctrinam 
suam aperte protulit contra Ecclesiam. Iratus, qua magister Oxoniensis, reli- 
giosis mendicantibus primas cathedras occupantibus, itidem sacerdotibus et 
praelatis divitibus, ideas societatem et Ecclesiae ordinem hierarchicum subver- 
tentes praedicavit, etiam per suos sacerdotes pauperes, quos misit « evange- 
lizare ». Principium eius de Ecclesia invisibili et de praedestinatione absoluta, 
item eius infestus 4a anticlericalismus » non bene componi potuerunt cum fide 
Sacramentorum, praeprimis, quia docuit, si episcopus vel sacerdos existát in 
statu peccati mortalis, non ordinat, non consecrat, non conficit, non baptizat 
(cf. damnationem eius 1418., Denz. 584.). Sacramenta ergo nunquam potuissent 
secure suscipi, si talis doctrina vera esset, non possunt ergo esse vere necessaria. 
Eti hoc formaliter non dixit, vago tamen modo asseruit etiam laicos posse Sacra- 
menta ministrare: « Concedendum videtur, quod laici conficiunt, imo, quod 
consecrant, sicut beata Caecilia domum suam ecclesiam consecravit»  (Tria- 
logus 4,10, cf. L. Schwane, Dogmengesch. der mittleren Zeit, 11.507.). Wiclefi 
assecla Jo.Hus, doctor Pragensis, simili modo sensit de Sacramentis; damnata 
est in specie eius sententia, quod laicis bonis et devotis christianis confiteri 
possunt (Denz. 6070.). 


3?. Sacramentorum veri et infesti adversarii extiterunt Novatores. Partim 
numerum eorum sunt aggressi, tantum duo retinuerunt: baptismum et coenam 
dominicam, Lutherus usque 1523 etiam poenitentiam; partim autem doctrina 
eorum sacramentaria toto coelo alia erat, quam Ecclesiae. Lutherus hoc aperte 
enuntiavit iam 1521: « Sacramenta non sua sed fidei virtute faciunt, quod 
faciunt, sine qua nihil prorsus faciunt» (De captivit. Babylon.) Ibidem: aOmnia 
Sacramenta ad fidem alendam sunt instituta ». Et adhuc acriore modo: a Error 
enim est Sacramenta novae legis differre a Sacramentis veteris legis penes effi- 
caciam significationis.. Nec verum esse potest (! Sacramentis inesse vim effi- 
cacem iustificationis, seu esse signa efficacia gratiae, haec enim omnia dicuntur 
in iacturam fidei. » — Similiter Melanchton: « Apparet, quam nihil Sacramenta 
sint, nisi fidei exercendae mnemosyna » (memorialia) et alibi: « Fidei excitandae 
eratia signa sunt proposita » (Loci theologici, cf. J. A. Mohler, Symbolik 11. 
ed. 1924, p. 259). — Carlostadius, collega Lutheri ab eo Wittenberga expulsus, 
adeo processit, ut diceret, Sacramenta solum notas esse professionis (Berufszei- 
chcn), ut christianos a Judaeis et paganis discernerent, sicut e.gr. toga distin- 
guebat ab alus, religiosos viros habitus etc. Contra hanc sententiam dirigitur 
Confessio Augustana, retinens tamen errorem Lutheri: « Sacramenta instituta 
sunt, non modo ut sint notae professionis inter homines, sed magis ut sint signa 


et testimonia voluntatis Dei erga nos, ad excitandam et confirmandam fidem 
in his qui eis utuntur » (1, 13). 

4°, Zwinglius aclinic minus retinet, nam dixit Sacramenta esse signa non 
divinae gratiae, nec testimonia Dei, sed testimonia et signa solum erga Eccle- 
siam, quae certior fit per susceptionem sacramenti, quod eius fideles credunt. — 
Calvinus autem talem dat definitionem: « Sacramentum externum est symbo- 
lum, quo benevolentiae erga nos suae promissionis conscientiüs nostris Dominus 
obsignat, ad sustinendam fidei nostrae imbecillitatem, et nos vicissim pietatem 
erga eum nostram tam coram eo et angelis, quam apud homines testamur 1 
(Institutio relig. christ. IV,14,1.). 


5?. Nostris temporibus Modernistae falso opinabantur de Sacramentis, 
praesertim. institutionem divinam et numerum constantem negantes, uti cerni 
potest e Syllabo Sancti Pii X: « Opiniones de origine Sacramentorum, quibus 
Patres Tridentini imbuti erant, quaeque in eorum canones dogmaticos procul 
dubio influxum habuerunt, longe distant ab iis, quae nunc penes historicos rei 
christianae indagatores merito obtinent » (Prop. 39. Denz. 2039). 


c) Probatio theseos, 


ut iam dictum est, synthetice non potest fieri e S. Scriptura ct Traditione, 
quod Patres attinet. Inductive vero optime probatur, singillatim quoad septem 
Sacramenta: haec omnia, nulla autem alia possunt probari e Scriptura et Tra- 
ditione patristica. Haec probatio fiet in. tractatione Sacramentorum in specie. 

Interim theologi solent inde a Bellarmino argumentum  praescriptionis 
proferre (Controv. VIIL.IL25), quod dein uberius expolierunt. — 1°. Ante No- 
vatores Ecclesia iam per quatuor saltem saecula distincte septem Sacramenta 
professa est, quod nemo negare potest. Atqui si pauciora aut plura essent Sacra- 
menta, Ecclesia perniciosissime errasset. S1 etenim pauciora essent vera Sacra- 
menta, ut Novatores asserebant, Ecclesia per tantum tempus superstitiose et 
magna cum deceptione pro Sacramentis habuisset talia, quae non sunt Sacra- 
menta. — Si plura essent Sacramenta, quam septem, Ecclesia per tantum 
tempus impie contempsisset vera Dei Sacramenta. Utrumque impossibile est, 
non enim esset Ecclesia columna et firmamentum veritatis. 


2?. Argumentum dilatari potest: Non solum Ecclesia Occidentalis, sed 
etiam Orientales ecclesiae, etsi partim in haeresim, partim autem in schisma 
lapsae, haec septem eadem Sacramenta habebant et retinent. Etsi non eodem 
nomine omnes alios ritus excludente comprehenduntur: haec septem censentur 
proprii Sacramenta. — a. Quod haereticos attinet, M«&nophysitae et Nestoriani 
inde ab annis 431. et 451. ab Ecclesia divulsi, eadem habent Sacramenta, ac 
Ecclesia occidentalis. — b. Idem cerni potest penes Ecclesiam Byzantinam, 
quae una cum gentibus sibi subiectis anno 1054. in. schismam abiens tamen 
septem habet Sacramenta. — c. Hanc sententiam retinuerunt etiam adversus 
tentamina protestantica, quibus ad negationem septem Sacramentorum seducere 
conabantur ecclesias orientales. Sic anno 1576. Jeremias patriarcha (schismati- 
cus. ut patet) Constantinopolitanus a Martino Crusio et Jacobo Andreae profes- 
soribus Tubingensibus interrogatus, candide fassus est « Ex sanctis septem 
occumenicis synodis ct ex sententia s. doctorum  interpretumque divinitus 
inspiratae Scripturae, quos Catholica Christi Ecclesia unanimi consensu recipit... 
dic mus septem esse divina mysteria: baptismum scilicet etc. » — d. Successor 
huius patriarchae, Cyrillus Lucaris, qui in Germania ct Litvania versatus. 

influxum protestanticum passus est, duo tantum Sacramenta esse agnovit, anno 
1625. c sede depulsus et in synodis (1638. et 1642.) sollemniter anathematizatus 
est. — e. Ideo fides septem Sacramentorum explicite in librum symbolicum 
Ecclesiae orientalis suscepta est: anno 1643. nempe edidit Petrus Mogilas, 
metropolita Kioviensis « Orthodoxam confessionem fidei » (Orthodoxa homo- 
logia tes pisteos tes katholikés kai apostolikés ekklésias tes anatolikés), cui 
quatuor patriarchae Orientis schismatici subscripserunt. — f. Etiam sae- 
culo elapso sic factum est; Veteres Catholici enim cum  Protestantibus 
conventum coegerunt Bonnae anno 15874. cui etiam Russi aderant. Horum 
nomine Janysek, rector Academiae Theologicae Petropolitanae proposuit quod 
omnes acciperent professionem Nicaenam, septem concilia et septem Sacra- 
menta. Doellinger, fundator sectae Vetero-Catholicae, obiecit, septem Sacra- 
menta non comprehendi in doctrina septem conciliorum, cui JaniSek. respondit 
septem Sacramenta inveniri in usu utriusque Ecclesiae et in scriptis Patrum, 
qui, etsi ea non numerent, tamen singillatim omnia septem agnoscunt. 


3?. Conclusio est ergo deducenda: prorsus impossibile est, quod ecclesiae 
orientales post discessum doctrinam et usum septem Sacramentorum a Sede 
Petri acciperent. Etenim tum haeretici, tum schismatici tam  conservatores erant 
paternarum traditionum orientalium, ut ne minimum quidem o Latinum » usum 
acceptare voluerunt, v.gr. barbae tonsionem, cantici alleluia omissionem in 
Quadragesima. Ergo usus et doctrina septem Sacramentorum iam ante discessum 
in possessione eorum fuit. — Recte solet citari Tertulliani celebre effatum: 
« Quod apud multos unum invenitur, non est erratum, sed traditum » (De 
praescriptione 28. PL 2, 40.) 


d) Rationes theologicae. 


de convenientia necessitatis Sacramentorum afferuntur a S. Thoma (III 
q.61.a.L), Sacramenta « sunt necessaria ad humanam salutem i propter quatuor 
rationes. 


1?. « Ex conditione humanae naturae, cuius proprium est, ut per corporalia 
et sensibilia in spiritualia et intelligibilia deducatur. » — Reapse e.gr. anima, 
aliquid immateriale, potest cognosci ex eius operationibus spiritualibus circa 
sensibilia: ex abstractione, indicio, libera determinatione. Deus autem voluit, 
ut etiam status supernaturalis animae per sensibilia cognosci possit, quae rea- 
litatem invisibilem per metaphoram expressam (e.gr. quod anima « munda » 
est a sordibus peccatorum) cf symbolice significant ef etiam efficiunt. 


2?. « Ratio sumenda est ex statu hominis, qui peccando se subdidit per 
affectum corporalibus rebus. Ibi autem debet medicinale remedium homini 
adhiberi, ubi paritur morbus ». — Revera, primi homines per affectum inordi- 
natum: ut essent sicut dii, corporalibus rebus, esui sc. fructus arboris scientiae 
boni et mali se subdiderunt, uti in plurimis peccatis fit. Morbus hic, ie. pec- 
catum, partus est per aliquod corporale, ideo « ibi .. ubi» debet curatio 
adhiberi: ie. per corporales res, quae sunt sensibus subicctae. « Nam si spiri- 
tualia nuda ei proponerentur, eis animus applicari non posset, corporalibus 
deditus » — dicit S. Thomas. 

3?. I Ratio sumenda est ex studio actionis humanae, quae praecipue circa 
cogjoralia versatur». — Vere praecipua activitas hominis circa corporalia 
versatur: cotidiana vita panem producendo, artes exercendo, imo etiam maior 
pars cultus Dei per corporalia fit per formulas et actiones sacrales. — « Ne 
ergo esset homini durum, si totaliter a corporalibus actibus abstraheretur, pro- 
posita sunt ci corporalia exercitia in sacramentis ». Aliis verbis: si vita naturalis 
praecipue circa corporalia versatur, efiam vita supernaturalis convenienter per 
instrumenta corporalia exercetur, nam gratia non destruit, sed supponit naturam. 


4°. Ratio inclusa indicatur a Doctore Communi: « Per exercitia corporalia 
in Sacramentis (homo) salubriter exercetur ad evitanda superstitiosa exercitia, 
quae consistunt in cultu daemonum ». — Reapse in cultibus paganis — in 
quibus secundum doctrinam Patrum diabolus operatur — similia exercitia 
corporalia habentur naturae humanae accomodatac. ut mundationes, lustratio- 
nes, sacrificia cruenta animantium et hominum. 


Scholion. Convenientia numeri septenarii. 


Haec convenientia per duplicem convenientiam illustratur a S. Thoma 
(III. q.65.a.1.). 


1°. Comparatio instituitur inter vitam corporalem et spiritualem. Quantum 
» ad personam propriam » homo debet nasci, ut sit, loco huius in spirituali vita 
est baptismus. Dein in vita corporali recens natus adhuc crescendo augeri debet 
ad perfectam quantitatem et virtutem: loco huius in spirituali vita est con- 
firmatio, in qua datur Spiritus Sanctus ad robur. Item in vita corporali opus 
est nulritione, ut conservetur vita et robur: in spirituali vita haec nutritio per 
Eucharistiam datur. « Et hoc quidem sufficeret homini, si haberet et corpora- 
liter et spiritualiter impassibilem vitam » — dicit Aquinas. « Sed quia homo 
incurrit interdum et corporalem infirmitatem et spiritualem, se. peccatum, ideo 
necessaria est homini curatio ab infirmitate », — haec autem fit per « sanationem 
quae sanitatem restituit et loco huius in spirituali vita est poenitentia. » — Tum 
contra peccati reliquias, tum contra infirmitatem habetur extrema unctio. — 
Deinde homo respici potest quantum « ad totam communitatem societatis in qua 
vivit », ordo sic habetur s contra dissolutionem multitudinis », sc. credentium 
in Deum; matrimonium autem « contra defectum multitudinis qui per mortem 
accidit. » Et sic patet Sacramentorum numerus, secundum quod ordinantur 
contra defectum peccati: 


|l. Baptismus contra carentiam vitae spiritualis. 

2. Confirmatio » infirmitatem in nuper natis. 

3. Eucharistia » labilitatem ad peccandum. 

4. Poenitentia » peccatum actuale. 

5 Extrema unctio ) reliquias peccatorum. 

6. Ordo E dissolutionem multitudinis (quae est sequela peccati). 
7 Matrimonium ) defectum |. multitudinis per mortem (quae est sequela 


peccati originalis). 


2 . Comparatio instituitur «per quamdam adaptationem ad virtutes», 
theologicas nempe et morales, et sic habetur septenarius: 

l. Virtuti theologicae fidei respondet baptismus 

2 » n spei n extrema unctio 
55 U » caritatis . Eucharistia 

4. Virtuti morali prudentiae > ordo 

5 n justitiae n poenitentia 

6 » n temperantiae T matrimonium 
7 n ) fortitudini o confirmatio 


2. Sacramentorum divisio respectu pastorali. 


a) Dividi possunt Sacramenta inquantum primario in bonum commune 
sunt ordinata: Ordo et matrimonium, dein inquantum in bonum singulorum 
sunt primario ordinata: reliqua Sacramenta. — Secundario, ut patet, etiam 
sacramenta in bonum commune ordinata singulis prosunt, et in bonum singu- 
lorum utiles sunt communitati. 


b) Initerabilia Sacramenta, quae sc. statum constantem conferunt subiecto. 
imprimendo characterem indelebilem: baptismus, confirmatio, ordo. Dein sunt 
Sacramenta iferabilia, quae sc. statum non conferunt, sed processum transeun- 
tem efficiunt: reliqua Sacramenta characterem non dantes. Iure possumus dicere 
esse Sacramenta relative initerabilia, sc. ad tempus: Extrema unctio non potest 
iterari manente eadem infirmitate, matrimonium durante vita conpartis. Tria 
Sacramenta characterem imprimentia tunc vocari debent Sacramenta absolute 
initerabilia (Doronzo p. 329.). Ratio initerabilitatis invenitur in charactere sacra- 
mentali, quod primus iuxta A. Landgraf Petrus Cantor Magister Parisiensis 
clare docuit (Div. Thom. 1951., 274.). 


c) Sacramenta mortuorum (non moribundorum) ea vocantur quae per se ad 
primam gratiam conferendam instituta sunt. Haec divisio fit secundum statum 
supernaturalem suscipientium: in quantum subiectum spiritualiter «mortuum» 
sit, sc. in peccato mortali existons, vel « vivens », ie. in statu gratiae habi- 
tualis. — Dein habentur Sacramenta vivorum, quae per se ad secundam gratiam. 
&. gratiae habitualis incrementum conferendum instituta sunt. Sacramenta 
mortuorum sunt: Baptismus et poenitentia, Sacramenta vivorum reliqua. — Per 
se conferunt vel primam vel secundam gratiam, per accidens enim Sacramenta 
mortuorum possunt secundam gratiam conferre, si quis iam ante susceptionem 
horum justificatus sit. Simili modo Sacramenta vivorum per accidens possunt 
primam gratiam conferre si suscipiens bona fide ea suscipit, putans nempe se 
esse in statu gratiae, vel nesciens talem statum requiri ad susceptionem Sacra- 
menti. modo habeat attritionem. 


d) Sacramenta necessaria, quae sc. vel necessitate medii requiruntur: 
Baptismus nempe, ordo et poenitentia, primum omnibus hominibus, secundum 
Ecclesiae, tertium autem iis, qui post baptismum in mortale lapsi sunt, — vel 
necessitate praecepti: quae est Eucharistia. — Dein habentur Sacramenta per 
se non necessaria: reliqua quatuor Sacramenta. Per accidens extrema unctio 
necessaria potest esse, si aliquis sensibus destitutus et tantum attritus esset. 


c) Sacramenta in re et in voto, si nempe Sacramentum revera suscipitur, 
vel si cius tantum desiderium (votum) habetur, explicitum vel implicitum, sic 
potest aliquis salvari per votum baptismi. 

f, Divisio potest fieri secundum id, quod non totus cumulus Sacramen- 
torum dividitur respectu aliquo, sed singula Sacramenta. Sic possunt Sacra- 
menta esse invalida, ubi tantum signum sacramentale ponitur, sine « re » Sacra- 
menti, Le. eius effectu. — Possunt esse singula Sacramenta valida, quod bifario 
modo fieri potest. Sacramentum enim potest esse validum, sed informe, seu 
infructuosum, quando nempe aliquis valide suscepit Sacramentum, sed propter 
obicem, i.e. defectum dispositionis, gratiam nondum consecutus est. Sacramen- 
tum informe potest esse culpabiliter informe, vel inculpabiliter, secundum quod 
se. defectus dispositionis culpabilis est vel non. — Sacramentum dein potest 
esse validum et formatum, si nempe statim effectum suum producit. — Omnia 
Sacramenta possunt esse invalida, et omnia valida; informia probabiliter omnia 
excepto Sacramento Eucharistiae et Poenitentiae. Informe enim, ie. validum, 
tunc potest esse Sacramentum, si reviviscere potest (de quo inferius C.2. Scbo- 
hon), Eucharistia autem non dicitur revivisci, si durante praesentia sacramen- 
tah aliquis dolendo de peccatis, gratiam consequeretur, tunc enim adhuc adest 
sacramentum. Ex alio respectu tamen posset dici, hoc casu esse Sacramentum 
informe et formatum evasisse; lis est tantum de verbo. 

IV. SEMASIOLOGIA. 


C) De essentia sacramentorum. 


Status quaestionis. 

Inquirendum nunc est in essentiam Sacramentorum. Primo quidem viden- 
dum est, ad qualem speciem signorum Sacramenta pertineant, deinde conside- 
randa est eorum compositio. Totum signum sacramentale in se spectatum adhuc 
aliquid determinabile est: requiritur enim significatio a Deo ordinata et ad 
effectum perducta, i.e. relatio signi sacramentalis et rei signatae. Haec compo- 
sitio a quibusdam theologis vocatur compositio metaphysica, ie. e partibus 
mctaphysicis, non realiter, sed ratione distinctis constans. In hac indagatione 
consideratur signum sacramentale seorsim sumptum ut adhuc determinandum 
per ordinationem Dei, qui ordinat hoc signum, ut effectum consequatur. Sic 
v.gr. Esseni, sectari incolentes Chirbet Qumran, imo ipse Joannes Baptista 
baptismatibus suis significabant (ablutione ct verbis) purificationem, quin eam 
revera per signum hoc consequerentur. — Dein tertio consideranda est compo- 
sitio physica Sacramentorum, i.e. compositio eorum e partibus physicis realiter 
distinctis, et quia de essentia agitur: e materia et forma. Agendum ergo est: 
|l. De natura signi sacramentalis. — 2. De compositione metaphysica Sacra- 
mentorum. — 3. De compositione physica Sacramentorum. 


|l. De natura signi sacramentalis. 


a) Sigmun ut conceptus gencricus definitur: « res vel repraesentatio, ex 
cuius notitia devenitur in cognitionem alterius, quasi discurrendo» (A. Horvath). 


1°. Res aliqua potest esse signum, sicut vexillum, vestigia animalis, lavatio 
e.gr. Pilati etc. 

2°. Repraesentatio (Darstellung, abrazolas) quoque potest esse signum, 
ie. « manifestatio ratione similitudinis ». Signum est repraesentatio indirecta, 
i.e. instrumentum alicuius principalis agentis, quo intentionem suam manifestare 
vult. Sic principalis agens sono tintinnabuli intentionem suam manifestat, quae 
varia potest esse. 


3°. Notitia huius signi necessaria est, secus non intelligitur. Sic vocabula 
soni materiales intelligibiles, si non cognoscatur quid sit eorum ratio formalis, 
ie. significatio, quae varia esse potest secundum variam intentionem loquen- 
tium. Sic e.gr. sonus eiusdem vocabuli a alma » Hebraice « virginem », Latine 
« piam » (matrem etc.), Hungarice « pomum » significat. 


4°. Per signum devenitur in cognitionem alterius discurrendo, i.e. eundo 
per cogitationem, quid vult repraesentare signum. Quasi discurrendo, i.e. non 
cogitatione stricte discursiva. 


b) Signa autem see. eundem auctorem sic dividuntur. 


1?. Quoad agentem principalem: 


\ naturale (cuius auctor est natura), seu manifestativum 
signum arbitrarium (cuius auctor est agens intelligens) seu conventionale 


Signum vero arbitrarium ulterius potest esse: 
pure conventionale, si sola voluntate pendet, ex beneplacito, si directe a volun- 


tate pendet, ex consuetudine 
mixtum s«u symbolicum, si nexus habetur inter signum ct signatum a voluntate, 


syd cum fundamento in re. 

2?. Quoad intentionem agentis: 


signum speculativum (quo solum intentio manifestatur) seu thcoreticum 
practicum (quo intentionem etiam excquitur). 


3°. Quoad relationem signi ad tempus: 


demonstrativum (significans rem praesentem) 
signum . . prognosticum (significans rem futuram) 
( rememorativum (significans rem praeteritam ). 


c) Applicando has species signorum, Sacramentis haec conveniunt: 


1°. Sunt signa arbitraria divina mixta, i.e. signa cuius auctor agens intelli- 
gens ipse Deus debet esse. Ut S. Thomas dicit, determinare, quo signo sit 
utendum, pertinet ad significantem. Quia autem Deus per res sensibiles spiri- 
tualia dona significat, debet esse divina determinatione institutum, quae res 
assumantur ad significationem in aliquo Sacramento (III q.60.a.5.). 


2?. Sunt signa practica, i.e. intentionem agentis etiam execution! dant. 
« Duplici modo gratia est in Sacramentis, uno modo sicut in signis, nam... 
sacramentum est signum gratiae, alio modo, sicut in causa, nam... Sacramentum 
est instrumentalis gratiae causa » (III.q.62.a.3.). 

3°. Sunt quoad relationem signi ad tempus, simul signa triplicia, ut 
s. Thomas pulchre demonstrat: « Sacramentum proprie dicitur, quod ordinatur 
ad nostram sanctificationem. In qua (sc. sanctificatione) tria possunt considerari: 
videlicet (1) causa sanctificationis nostrae, quae est passio Christi, et (2) forma 
nostrae sanctificationis, quae consistit in gratia et virtutibus, et (3) ultimus 
finis sanctificationis nostrae, qui est vita aeterna. Et haec omnia per Sacramenta 
significantur. Unde Sacramentum est (1) ef signum rememorativum eius quod 
praecessit, sc. passionis Christi. (2) et demonstrativum eius, quod in nobis 
efficitur per Christi passionem, sc. gratiae, (3) ef prognosticum, i.e. praenun- 
tativum futurae gloriae ». Doctor Angelicus adiicit, quod propter hanc triplicem 
significationem Sacramentum non est signum ambiguum, nam « quando signi- 
ficat multa secundum quod ex eis quodam ordine efficitur unum, tunc non est 
signum ambiguum, sed certum » (III. q.60. a.3. ad 1). 


2. De compositione seu structura quasi-metaphysica Sacramentorum. 


N. B. - Articulus hic plenius intelligitur, si confertur cum iis, quae 
inferius qu. D), art. 2) de modo efficientiae Sacramentorum et art. 3) de 
effectibus Sacramentorum dicuntur. 


a) In constitutionem Sacramentorum metaphysicam inquirentes, relationem 
signi et significati, i.e. effectus, quae est gratia consideramus. Veteres theologi, 
nempe scholastici inde a saec. XII. inter Sacramentum, i.e. « signum tantum » 
et inter significatum, i.e. « rem tantum » assumebant etiam aliquod intermedium, 
ie. «rem et sacramentum ». Primus videtur Hugo a S. Victore fuisse (t 1141.) 
qui hoc termino usus est (De Sacramentis 1.11.8,?7 PL 176,466-7.), dein etiam 
Stephanus de Belgiaco, episcopus Augustodunensis (f 1140.) in libro Dc sacra- 
mento altaris (PL 172,1295.), quam tcrminologiam etiam Magister Petrus Lom- 
bardus assumpsit, sicque communis evasit. L. Billot iure dicit, quod « de re 
et sacramento admodum pauca habent moderni, vix tamen in praesenti materia 
aliquid reperies, quod maius momentum habet, et magis necessariam lucem 
afferat plcrisquc obscuritatibus passim inibi occurrentibus » (I, 113.). 


b) Qui ergo hoc sit, videndum est. Sacramenta componuntur: 1°. illo ele- 
mento quod est o Sacramentum tantum », i.e. significans et non significatum, 


«xm WIN. 

aliis verbis: Sacramentum physice compositum, constans c materia et forma, 
seu signum sacramentale, quod hoc respectu vocatur etiam « ritus exterior », 
utique intellecta etiam ministri intentione 4a faciendi quod facit Ecclesia ». 
« Sacramentum tantum » nullo modo est « res » sacra, i.e. effectus, signum est, 
quod demonstrat hanc rem, ideoque ab ea distinguitur, ergo signum est, non 
autem gratia. Bene notandum tamen est, quod iuxta dogma Ecclesiae in hoc 
« Sacramento tantum » iam ( continetur» gratia; habetur ergo illa distinctio 
rationis, quae ad compositionem metaphysicam requiritur. Omnia uno eodem: 
que fiunt quando plene positum est signum sacramentale (respective elus 
essentia plene posita est), statim consequitur subiectum Sacramenti effectum. 
^Momenta singula subsequenda ratione distinguuntur, etsi character et gratia 
realiter in. essendo distinguantur, eodem momento quoad consecutionem im- 
pertiuntur. Exceptio adest, si « fictio » seu obex habetur: gratiam tunc tantum 
consequitur, si obex recedat. Ideo dicimus hanc compositionem non esse sim- 
pliciter seu stricte, sed n quasi » metaphysicam. 


2°. In Sacramentis invenitur etiam ares tantum », i.e. significatum ct non 
significans (cf. IIL.q.66.a.1l., quae est effectus Sacramenti, ie. gratia. « Res 
tantum » non est sacramentum, seu signum, quia signum natura sua aliquid 
sensibile est, gratia autem natura sua non potest subiici sensibus, nec sensibilis 
evadit per signum sacramentale, quod signum peragi potest etiam sine quovis 
effectu, si nempe Sacramentum propter obicem invalidum esset. 


3°, In Sacramentis habetur adhuc « res et sacramentum », i.e. aliquid inter- 
medium, quod simul significatur ef significat, ergo est simul res significata ef 
signum rei ulterioris. « Res et sacramentum n est ergo 4 res», ie. effectus 
« sacramenti tantum », quia significatur et efficitur per hoc Sacramentum exte- 
rius, dein e sua parte vicissim est etiam sacramentum, i.e. signum, nam signi- 
ficat ct efficit ulteriorem rem, i. e. gratiam, a Res et sacramentum » apprehen- 
ditur per distinctionem non realem, sed rationis ratiocinatae cum fundamento 
in re; hac distinctione etenim distinguuntur momenta seu instantia, quae cum 
invicem se habent in ratione prius et posterius. 


4?. Quid sit haec distinctio « res et sacramentum », respondendum est, 
quod secundum propugnantes causalitatem moralem vel intentionalem Sacra- 
mentorum est solus titulus iuris gratiam exigens. Ut Hugon, hanc quaestionem 
dilucide explanans, declarat, est utique efiam talis titulus, sed tamen non est 
ens mere morale, « sed est in ipso aliquid physicum, nempe res, quae ritu 
externo significatur et aliquatenus producitur». In Sacramentis ziniterabilibus 
«res ct sacramentum » est ipse character, qui est « res, nempe significatum, 
quod a ritu sensibili efficitur, est sacramentum, nempe signum ulterioris gratiae, 
quia characteri adnecti debet gratia, ad pium et sanctum characteris exerci- 
tium » (Hugon 111,90-91.). 


5?. Sed etiam in Sacramentis iterabilibus est aliquid physicum, quod 
omnino evidens est in Eucharistia, de qua primi scholastici, Hugo nempe a 
S. Victore et Stephanus de Bclgiaco solum locuti sunt, nam in hoc Sacramento 
augustissimo « res et sacramentum » est corpus ct sanguis Domini: res signi 
sacramentalis per id producta et ulterius a Sacramentum » est, ut cibus signi- 
ficans gratiam qua nutrimur. In Poenitentia est a res et sacramentum » poeni- 
tentia interior, in Extrema Unctione sanatio mentis ct corporis, in Matrimonio 
vinculum coniugale, nam facit copulatum esse, sicut Christus cum Ecclesia. 

6". Quomodo «u res et sacramentum n sit quaedam res physica varie expli- 
catur. luxta Gonetum Sacramenta non imprimentia characterem possunt tamen 
physice causare gratiam, quia instrumenta sunt Dei, qui ubique praesens 
supplet sive simultatem loci sive temporis. luxta Joannem a S. Thoma impressio 
relinquitur a Sacramentis non imprimentibus characterem in voluntate susci- 
pientis; iuxta Marin-Sola «res et sacramentum » est quaedam  modificatio 
characteris baptismalis. « Quae omnia magis ingeniositatis quam veritatis spe- 
ciem prae se ferre videntur », dicit Doronzo (p. 331. et 210-211 .). 

In concreto habitudo horum trium momentorum illustratur Tabella se- 
quenti, qua intelligi potest compositio metaphysica singulorum Sacramentorum. 


TABELLA 
de structura Sacramentorum. 


SACRAMENTUM 


l SACRAMENTUM 
see. physicam l - 
uH secundum metaphysicam compositionem 
compositionem 
Sacramentum Res et Res 
Nomen —: 
tantum : sacramentum : tantum : 
Character, i.e. incor- 
Ablutio verbis deter- ratum : "TD 
BAPTISMUS | perse cEeM e E 
minata tum esse in Chri- 
sto 
Chri t bis i Character, 1.e. mili- 
CONFIRMATIO omaa S fem seu adultum Perfectio gratiae con- 
Pa esse Christi fortantis 
Consecratio materiae Corpus et sanguis Augmentum gratiae 
verbis Christi + Or- P i . : 
EUCHARISTIA dins Ad supasti: Domini, i.e. refec- pignus vitae aeter- 
Bon p tum esse nae 
Jas ee Poenitentia interior, * 
POENITENTIA P : ie. solutum esse 4 Wano gratae san- 
cum absolutione DECUS ctificantis 
Sanatio mentis et Delet; liaui 
EXTREMA Unctio sensuum cum corporis, i.e. unc- HUM. Ee nn gg 
UNCTIO oratione fidei tum esse medici- peecsoHns PONEO 
nali unctione tio 
Character, 1.e. ordi- Grati d di , 
ORDO Impositio manuum natum esse, partici- paua = uM 
verbis informata pem fieri potestatis reum cL 
sacerdotalis Christi nsu 
Vinculum coniugale, Uni l 
Consensus verbis i.e. copulatum es- a 
MATRIMONIUM prolatus se, sicut Christus sanctificata per gra- 


et Ecclesia 


tiam 


166 IV. SEMASIOLOG1A. 


Scholion. De reviviscentia Sacramentorum. 


l^. Sacramentorum reviviscentia, quando valida, sed informia sunt, prae- 
cise hac doctrina, quam tradidimus, illuminatur. Sacramenta reviviscere, quae 
characterem imprimunt, ultro omnes concedunt. In theoria causalitatis physicae 
Sacramentorum dicitur non intelligi quomodo reviviscant cetera Sacramenta. 
Sacramentum enim iam non existit quando reviviscit, ergo si tamen reviviscit, 
hoc ideo fit, quia Sacramenta tantum moralem vel intentionalem causalitatem 
exercent, ius vel intentio autem permanet, — opinantur harum theoriarum 
fautores. At revera non est difficultas, cur etiam causalitate physica supposita, 
Sacramenta non reviviscerent, a Res et sacramentum » est enim aliquid phy- 
sicum: res, (piae physice effecta est. Sic in Extrema Unctione est sanatio mentis 
et corporis, seu unctum esse medicinaliter, in Matrimonio est vinculum conju- 
gale seu copulatum esse, sicut Christus cum Ecclesia. Simulae obex removeatur, 
haec res (sanatio, vinculum coniugale) ulteriorem significationem  exserit et 
suscipiens particeps fit « rei tantum », ie. gratiae. Extrema Unctio et Matri- 
monium ergo reviviscunt, obice sublato. Quid de reliquis duobus Sacramentis? 


2?. Eucharistia tunc tantum reviviscit, si corpus et sanguis Domini ut 
sumpta a communicante permanent, haec enim praesentia requiritur, ut aliquis 
legitime « refectus esse » dici possit, secus enim, si indispositus sit, « indicium 
sibi manducat et bibit, non diiudicans corpus Domini ». Unde etiam sequitur, 
si obex inculpabilis est, c.gr. non recordatur peccati mortalis, attritus tamen 
accedit, tunc particeps fit gratiae, sed tunc non agitur de reviviscentia. Si autem 
adhuc durante praesentia, contritionem eliciat, qui culpabiliter cum obice 
suscepit. Sacramentum, consequeretur gratiam. Recte Billuart afferens aliam 
rationem: « Alias sequeretur, quod qui toto vitae tempore innumeras commu- 
niones indignas fecisset, fieret in fine vitae sanctissimus, si vere poeniteret, quod 
est absurdum n (De baptismo diss.4.art.2.). 


3°. Quod Poenitentiam attinet, clarum videtur cur non possit reviviscere, 
si quis cum obice accedat. Obex enim est defectus dispositionis vel physicae 
vel moralis, in hoc casu autem dispositio, nempe actus poenitentis constituunt 
materiam Poenitentiae proximam (contritio, confessio, satisfactio), si ergo non 
est dispositus, non habet contritionem, et ideo in hoc casu nullum Sacramentum 
fit, quia deest materia requisita, tantum pars materiae, confessio et satisfactio 
praestita est. — Casus, quem Card. Lcpicier affert, quod aliquis cum « fictione 
materiali », sed tamen « ob defectum sufficientis contritionis ficte » accedens, 
e recedente fictione 1ustificabitur. cum se clavibus Ecclesiae sufficienter subiice- 
ret », non valet de vera « fictione », seu obice; dein probari deberet, sufficere, si 


quis clavibus subiicit Ecclesiae peccata. 


I. Optimi antesignani theologiae moralis hodierni docent, Eucharistiam 
et poenitentiam non reviviscere. Ali quaestionem apertam relinquunt, sed 
omnes consentiunt in eo, quod cetera quinque Sacramenta reviviscunt. 


3. De compositione seu structura quasi-physica Sacramentorum. 


Hucusque de constitutione quasi-metaphysdea agebatur Sacramentorum, 
nunc autem consideranda venit quaestio de compositione physica Sacramoento- 
tum. ie quod Sacramenta componuntur e signis determinandis (a rebus ») per 
signa determinantia (« verba »). Est tantum lis de verbo, num haec constitutio 

signi sacramentalis vera et realis sit (quod negabant Bellanninus, Lugo), vel si 
realis sit, num sit physica vel moralis, et ideo optime vocari potest quasi-physica. 

u Res » nunc latius sumitur: potest enim esse sonus articulatus, qui mentis 
conceptum significat, hoc est « verbum n, (ut confessio in Poenitentia, verba 
consensus in Matrimonio), potest esse elementum naturale, ut aqua, oleum vel 
etiam actio aliqua sensibilis facta circa haec elementa naturalia, ut ablutio, 
unctio, vel etiam actio sensibilis sine elementis naturalibus, ut manuum impo- 
sitio; haec omnia vocantur « res ». — Hae res in ratione significandi, intellectae 
sive ut elementa naturalia, sive ut actiones sensibiles circa, vel sine illis: sunt 
adhuc proxime determinandae, nam per se varia possent significare, aqua e.gr. 
ablutionem propter suam humiditatem, vel refrigerium propter suam frigidi- 
tatem. In ratione significandi « verba » sunt determinantia, i.e. iis edicitur, quid 
proxime, hic et nunc, « res» significent. 

Sensu philosophiae Aristotelico- Thomisticae ergo «res» possunt consi- 
derari materia signi sacramentalis, « verba » autem forma huius signi. Statuenda 
ergo est: 


THESIS. Signum sacramentale quasi-physice componitur (1) rebus et verbis, 
(2) quae analogice relationem habent materiae et formae. 


Thesis est theologice certa, quia ab Ecclesia non directe definita. 
I. pars: Signum sacramentale componitur rebus et verbis. 
a) Vox Ecclesiae. 


Decr. pro Armenis Cone. Florentini (1439.22.n00v). « Omnia Sacramenta 
tribus perficiuntur, videlicet rebus tamquam materia, verbis tamquam forma, et 
persona ministri conferentis Sacramentum cum intentione faciendi quod facit 
Ecclesia, quorum si aliquod desit, non perficitur Sacramentum » (Denz. 695 .). 


b) Scriptura Sacra 


probatur thesis, nam Christus ecclesiam n sanctificat mundans lavacro aquae 
in verbo vitae » (Eph. 5,26... Quoad confirmationem Petrus et Joannes in Sa- 
maria « oraverunt pro ipsis ut acciperent Spiritum Sanctum... tunc imponebant 
manus super illos et accipiebant Spiritum Sanctum » (Act 8,15.) Quoad Eucha- 
ristitam: « Et accepto pane... dedit cis dicens: Hoc est corpus meum » (Lc 22.19.). 
Extremum | Unctionem ministrant presbyteri: « Et orent super eum, ungentes 
eum oleo in nomine Domini » (Jac 5,14.). 


c) Traditione 


luculenter demonstratur Sacramenta e rebus et verbis constare. Sic Tertul- 
lianus loquens de Confirmatione, dicit: n Dchic manus imponitur per benedictio- 
nem, advocans et invitans Spiritum Sanctum » (De bapt. 8. Pd L,I211.). — 
S. Ambrosius: a Panis iste panis est ante verba sacramentorum; ubi accesserit 
consecratio, de pane fit caro Christi » (De sacr. 4,4,14. PL 16,439.). — Ex Au- 
gustino omnes auctores citant locum classicum: « Detrahe verbum et quid est 
aqua nisi aqua? Accedit verbum ad elementum et fit sacramentum... Unde 


ista tanta virtus aquae ut corpus tangat et cor abluat, nisi faciente verbo? » 
(In Jo. 80,3. PL 35,1840.). 

c) Rationes theologicae 


optime inveniuntur apud Thomam: Sacramenta enim tripliciter « conside- 
rari possunt et quolibet modo congruit eis, quod verba rebus sensibilibus adiun- 
gantur. Primo enim considerari possunt ex parte causae sanctificantis, quae 
est Verbum incarnatum, cui Sacramentum quadammodo conformatur hoc, quod 
rei sensibili verbum adhibetur, sicut in mysterio incarnationis carni sensi- 
bili est verbum Dei unitum. Secundo possunt Sacramenta considerari ex 
parte hominis, qui sanctificatur, qui componitur ex anima et corpore, cul 
proportionatur sacramentalis medicina, quae per rem visibilem corpus tangit, 
et per verbum ah anima creditur... Tertio possunt considerari ex parte ipsius 
significationis sacramentalis... Ad perfectionem significationis sacramentalis 
necessc fuit, ut significatio rerum sensibilium per aliqua verba determinarentur,» 
et tunc affert exemplum aquae, supra iam citatum (III q.60.a.6.). 


II. pars: Verba et res sc analogice habent ut materia et forma. 


a) Vox Ecclesiae. 


Martinus V. Bulla «Inter cunctas» (Interrog. Wicliffitis proponendae): 
« Utrum credat, quod malus sacerdos cum debita materia et forma et cum 
intentione faciendi quod facit Ecclesia, vere conficiat, vere absolvat, vere bapti- 
zet, vere conferat alia Sacramenta » (Denz. 072.). 

Decr. pro Armenis superius allegatum. 

Trident, sess XIV. de poenit. c.2: (Denz. 895.) de differentia loquens inter 
Baptismum et Poenitentiam, primo loco enumerat, « quod materia et forma, 
quibus Sacramenti essentia perficitur, longissime distent ». Materia et forma 
ergo constituunt Sacramenta. Sensus huius enuntiationis confirmatur Catechi- 
smo Tridenlino: Duo sunt ex quibus Sacramentum conficitur, quorum alterum 
materiae rationem habet, atque elementum dicitur, alterum formae vim, et 
verbum communi appellatione appellatur n. (P.H.c.1.1,15.). 


b) Scriptura 


de hac re philosophica ut patet, nihil dicit, sed neque e Traditione potest 
aliquid erui, etsi aliquando Patres de forma Sacramenti loquantur, e.gr. Augu- 
stinus: « Quid de ipsa forma sacramenti loquar? » — sed intelligunt totum 
ritum administrationis (v. Franzelin p. 37.). Sed multo magis invocari potest: 


c) Consensus theologorum. 


Inde a saec. XII-o, ut rccentiores indagationes ostendunt (Van den Eynde 
195] 52 et Landgraf Beitrage d. Frühscholastik 1954., cf. Litter.), quod terminis 
«materia ct forma » scholastici primi iam usi sunt, sed nondum sensu aristote 
lico. 1e. sensu stricti hylemorphismi; Albertus Magnus iam hoc sensu terminis 
his usus est (cf. II. Jorissen 1958. in Latter.). Certum autem est, quod hucusque 
primus' invenitur B. Alarms de Insulis O. Cist (t 1202), qui iam cognovit et usus 
est philosophia Aristotelica, et hos terminos indubie usitabat: « Materia dicitur 
de substantia sacramenti: ad hoc enim ut ibi fiat transsubstantiatio, oportet, ut 
ibi sit panis factus de frumento et vinum. Forma etiam verborum, ut illa forma 
verborum, quam Christus instituit. dicens: Hoc est corpus meum. Hic est 
calix etc. » Regulae theolog. CIX. PL 210,079.. Alanus de Insulis (Lille) non 

frustra vocabatur doctor « universalis » et a magnus », auctoritate eius factum 
esse videtur, quod inde a s. XIII. communis facta est terminologia materiae et 
formae. A. Landgraf iure quidem putat s. XII-o neminem adhuc usum esse his 
terminis sensu Aristotclico, quod tamen opinamur de B. Alano. — Inde per 
septem saecula omnes theologi adhibebant hanc terminologiam, quod iam sup- 
ponit, eam non posse falsam esse. 


d) Rationes theologicas 


huius terminos adhibendi bene comprehendit Card. Franzelin: E concursu 
materiae et formae unum quid efficitur, distinctum ab utraque — dein materia 
est indeterminata ad multas formas possibiles, forma autem est determinans — 
demum forma « ut perficiens accedit et velut elevans materiam ad esse nobilius 
absolvit totum compositum ». Atqui haec omnia contingunt in signo sacramen- 
tali: e.gr. ablutione et verbis unum quid, sc. Sacramentum Baptismi efficitur 
— dein usus aquae multa dicere potest, quid significet autem edicitur determi- 
natione formae — demum forma elevat ablutionem ad esse sacramentale 
(p. 37.). 

Sedulo tamen notandum, terminologiam hanc tantum analogice usurpatam 


esse et haberi ideo difficultates apud Poenitentiam, praesertim vero apud Matri- 
monium, ut suis locis dicetur. 


4. Normae pastorales quoad materiam et formam. 


a) Materia 


distinguitur praeprimis in materiam remotam, quae est ipsa res, et in 
proximam, quae est usus huius rei (aqua et ablutio, oleum et unctio). — Forma 
autem potest esse secundum vim verborum deprecative, indicative, vel optativa. 
Utraque distinguitur in materiam et formam substantialem, seu essentialem, quae 
ad validitatem requiruntur; et accidentalem, si substantia a Christo instituta 
non mutetur, sed tantum qualitates eius. E.gr. panis debet esse triticeus, sed 
accidentale est, num sine vel cum sale, sine vel cum fermento confectus sit. 
Sic etiam in forma substantiale est id, quod a Domino institutum est, acciden- 
tale, si mutatione facta formae, verba tamen eundem sensum retineant. Praeser- 
tm quoad formam multae variationes accidentales habentur secundum varios 
typos liturgicos ct temporum mutationes. 


b) Normae pro materia et forma simul. 


1°. Certa validitas requiritur. — a. Principium est, si agatur de valore Sa- 
cramentorum, non licet uti opinione probabili, sed standum est pro sententia 
tutiore. Nam agitur de gravissimis rebus: tum de valore Sacramenti, et anima- 
rum damno, forsitan irreparabili, tum de irreverentia, quam committeremus 
Sacramenta periculo frustrationis exponendo. Ideo materiam vel formam non 
certo validam adhibere est peccatum grave sacrilegii. In casu tamen necessitatis 
valet principium: Sacramenta propter homines. Ideo si quis ex inadvertentia 
secum oleum catechumenorum sumpserit, moribundo iam sub limine constituto 
potest ministrare Extremam Unctionem, si secus sine hoc Sacramento decederet. 
In casibus similibus conditio apponenda est: « Si valet ». — b. Huc pertinent 
mutationes accidentales in usu materiae et formae. Si aliquis e.gr. ad viaticum 
ministrandum uteretur pane fermentato, hoc nec invalidum, nec illicitum esset. 

Mutationes formae ab eo dependent, in quantum remaneat significatio a Christo 
intenta. Sic parvae mutationes formae quoque: « Ego te baptizo », vel « te ego 
baptizo », vel vitiosa pronuntiatio (hoc est cochpus meum) non offendunt. Ab 
intentione ministri quoque multum dependet. Si habet intentionem faciendi 
quod facit Ecclesia, tunc revera mutatio non est substantialis. Vetus exemplum, 
quod iam ante saecula afferebatur, est, si quis baptizet in nomine Patris et Fili 
et Spiritus Sancti ef B.V. Mariae, forma esset valida, si ex inopportuna devo- 
tione tantum apposita esset, sed graviter illicita; invalida autem, si putaret, quod 
etiam B. Maria Virgo ad baptismum necessario requiratur. 


2?. Unitas moralis est necessaria inter materiam et formam, sufficitque ad 
validitatem et habetur, si secundum communem aestimationem hominum, forma 
determinat hanc certam materiam quin dubium haberi possit. — a. Simulta- 
néités totalis physica ergo non necessario requiritur. Differentia intercedit inter 
varia Sacramenta. Poenitentia et Matrimonium retinent unitatem moralem post 
aliquot horas, imo post aliquot dies. Poenitentia enim est fribunal misericordiae, 
ideo aliquis confessus peccata absolvi potest post tempus aliquod, modo con- 
fessarius status animae poenitentis in confuso recordetur. Matrimonium est 
contractus et ideo una pars potest — per se loquendo — dare consensum, alter 
vero serius, modo primus consensus alterius contrahentis moraliter perduret, 
quod fit, si non retractetur. — In confectione Eucharistiae certum est unionem 
debere haberi physicam; pronomina enim demonstrativa « hoc » et « hic » 
ostendunt materiam praesentem. — b. Quoad cetera Sacramenta tenenda est 
sententia pro praxi tutior. Etenim, etsi sunt, qui opinentur sufficere, si forma 
immediate post applicationem materiae, vel immediate ante proferatur, admi- 
nistrationemque Sacramenti in casu validam esse, tamen recte monet Merkel- 
bach: « Cum in Sacramentis, sententia solum probabili cum periculo nullitatis 
uti, sit regulariter illicitum », standum est pro sententia, quae tenet simultanei- 
tatem physicam partialem, i.e. quod forma proferri inchoetur saltem antequam 
materia desistatur applicari et vice versa, nam « ceteroquin a Rituali praescri- 
bitur ac proinde requiritur saltem ad liceitatem; quodsi Sacramentum aliter 
fuerit ministratum, repetatur sub conditione». (III, n. 14). Revera existant 
decisiones S. Officii et S. Cong. de disciplina Sacramentorum, quae baptismum 
iterandum esse declarabant sub conditione, si completa ablutione tantum forma 
prolata sit (S. Off. 2. maii 1858.) — c. Sed unitas moralis habetur, si adest 
unitas liturgica, quod inde a Const. Apost. « Sacramenti Ordinis » evidenter 
apparet. Materia enim presbyteratus est prima manuum impositio; forma vero 
non est oratio immediate sequens inter manuum extensionem (seu impositionem 
secundam), sed verba quaedam praefationis consecratoriae postea sequentis. 


3?. Unitas personalis adest inter materiam et formam, si ab eodem ministro 
sint applicatae. Ratio est, quod constitutio Sacramenti hoc secumfcrt, nam com- 
ponitur e materia et forma signum Sacramenti, ideo ab eodem debet fieri, ut 
unitas adsit. — Sed si Sacramentum e partibus constet, tunc possibile est et 
etiam aliquando fit vel fiebat, ut plures ministri subséquentes conficiant sacra- 
mentum. Sic e.gr. si sacerdos post consecrationem panis deficeret, alius debet 
consecrare vinum, etsi non ieiunus, nam consecratio unius speciei est valida et 
in casu supposito etiam necessaria propter sacrificium complendum. Tempore 
medii aevi et nunc etiam see. quosdam ritus orientales plures sacerdotes succes- 
sive ungentes valide et licite administrant unctionis Sacramentum. 

c) Nonnae quoad formam sacramentalcm. 
Forma sacramentalis debet esse: 


1°. Vocalis et quidem non tantum organis locutionis efformata, sc. labiis et 
lingua etc., quod etiam in recitatione officii divini requiritur. Sed debet habere 
rationem signi, ideo aliquo modo intelligi quoque debet, nam recitatio formae 
tantum labiorum motu, sicut in breviarii recitatione, aliis nihil diceret, et materia 
non esset determinata. Forma ergo Sacramentorum audibili modo debet pro- 
ferri, secus exponeretur Sacramentum periculo nullitatis. « Audibili modo ». 
&. sl per sc audiri possit, etiam si forsitan sonus organi, vel cantus populi sup- 
primat vocem ministri, forma audiri possit, ergo valida est. 


2?. Sine interruptione debet forma proferri, sc. sine tali, quae mutaret 
sensum formae eo, quod iam non potuisset intelligi. Distinguendum est inter- 
ruptio syllabarum, quae facile reddere potest formam inintelligibilem, et ideo 
invalidam (afferri solet exemplum: a Hoc est cor — nunc tussitaret vel sternu- 
taret longius, dein diceret: — pus meum »)  Interruptio vocabulorum iam non 
est adeo periculosa, si e.gr. diceret: « Ego te absolvo » et videret poenitentem 
discedere velle et revocaret eum, potest hoc facere et statim continuare: «a 
peccatis tuis ». Pro praxi non magni momenti sunt hae res, nam per se patet 
actiones sacramentales nos debere peragere magna cum reverentia, ideoque 
omnia vitare vituperia vel mandata intra functiones sacras. Secus melius est, 


si dubium habetur, formam de novo incipere, si propter qualemcunque causam 
interrupta fuerit. 


3°, Sine repetitione tamen debet forma proferri, ergo non potest sine causa 
repeti, si iam semel integre prolata sit, nam frustrare Sacramentum esset irre- 
verentia gravis erga Deum. Praesertim scrupulosi sunt monendi, ne haec repe- 
titio inanis fiat, imprimis in consecratione. Nam etsi aliquis e fragilitate humana 
consecrando inadvertens esset, consecratio valida esset, et etiam sine peccato, 
supposito, quod haec inadvertentia sine culpa acciderit; ergo sine causa suffi- 
cienti repeteretur forma consecrationis. — Similiter semper praesumendum est, 
sacerdotem verbis formae velle dare rectum sensum, sicuti Ecclesia intelligit, 
e.gr. in consecratione calicis verbum « hic » non sumi ut adverbium (sc. « hoc 
loco ») sed ut demonstrativum (a hic sc. calix »). Propter hoc ergo vanum esset 


repetere formam. — Syllabarum vel singulorum verborum repetitio etiam inanis 
et cavenda est. 

D) De efficientia Sacramentorum. 


De notione signi sacramcntalis, de existentia Sacramentorum et de essentia 
pensum absolventes, agendum nunc est de efficientia signorum sacrorum a 
Christo institutorum. Primo  inquiritur. 1) virtus obiectiva Sacramentorum, 


deinde 2) modus efficientiae, i.e. causalitas Sacramentorum, demum 3) conside- 
rantur effectus communes Sacramentorum. 


1. Dc virtute obiectiva Sacramentorum. 


Status quaestionis. 


Qualis vis, virtus inest Sacramentis a Deo iis indita, pervestigandum est; 
signa sunt etenim, quae non solum significant, sed etiam efficiunt, quod signifi- 
cant. Virtus haec obiectiva inde iam a s. XII-XIII. pervestigata est et termino- 
logiam nacta est specialem. Petrus Pictaviensis (f1205) celebris magister Pari- 


sians, successor Petri Lombardi, — uti hucusque putabatur, — primus adhibuit 
terminum quoad Sacramenta « opus operatum » et « opus operans », nunc 
magis dictum « opus operantis », in Sententiüis suis: « Similiter (minister) me- 


retur baptizatione, ut baptizatio dicitur actio illius, qui baptizat, quae est aliud 
opus quam baptismus, quia est opus operans, sed baptismus est opus operatum, 
ut ita liceat loqui » (Sent. 1.5.p.5.c.6.). A. Landgraf ostendit, Petrum hunc ter- 
minum hausisse a coaetaneis suis et quidem a n Glossa Ps. Pictaviensi », cuius 
textum e tribus codicibus publici iuris fecit (in: Div. Thom. 1951.,2220.). Inde 
invaluit usus horum terminorum usque ad hodiernum diem. 

Opus operatum (a dingliche Leistung, » dologi teljesitmeny) clarissime 
definitur ab enc. Mediator Dei: « Externi Sacramentorum ritus efficacitas ». — 
Opus operantis ibidem definitur: a Eorum benemerens actus, qui Sacramenta 
impertiunt vel suscipiunt » (MDei n.36. « Personliche Leistung n, személyi telje- 
sitmény). 

Praeterea sancitur etiam alia denominatio a quibusdam theologis 1am usi- 
tata: Opus operantis Ecclesiae, « si actionem illam consideramus intaminatae 
Jesu Christi Sponsae, qua eadem precibus sacrisque caeremoniis Eucharisticum 
adornat Sacrificium et Sacramenta, vel si de Sacramentalibus ac de ceteris 
ritibus agitur, quae ab Ecclesiastica instituta sunt hierarchia, tum  efficacitas 
habetur potius ex opere operantis Ecclesiae, quatenus ea sancta est atque arctis- 
sime cum suo Capite coniuncta operatur » (MDei n.27.). 

Sacramenta ergo operantur virtute a Deo indita per se ipsa, ut causae 
instrumentales: hic est sensus theseos statuendae. Unum tantum obstat opera- 
tioni Sacramentorum quod vocatur « obex» (Hindemiss, akadaly), vel fictio. 
Obex ergo est obstaculum efficientiae Sacramenti et potest esse indispositio 
moralis, quominus Sacramentum producat gratiam et vocatur obex gratiae. 
Miud. quid est indispositio physica, quominus aliquis suscipere possit Sacra- 
mentum. sic e.gr. mulier Ordinem, non baptizatus alia Sacramenta, sanus 
Extremam Unctionem. Ut patet, nunc tantum de obice gratiae agitur, nam 

obex Sacramenti revera sensu stricto non est obex, sed ineptitude. — His 
praemissis statuitur thesis: 


THESIS. Sacramenta ex opere operato semper causant gratiam, obice non 
Obstante. De fide. 


a) Vox Ecclesiae. 


Trident, sess. VII. de Sacr. in genere, can. 5: « S.q.d., haec Sacramenta, 
propter solam fidem nutriendam instituta fuisse, anathema sit » (Denz. nr. 843.). 
— Can. 6: « S.q.d., Sacramenta Novae Legis non continere gratiam, quam signi- 
ficant, aut gratiam ipsam non ponentibus obicem non conferre, quasi signa 
tantum externa acceptae per fidem gratiae vel iustitiae et notae quaedam Chris- 
tianae professionis, quibus apud homines discernuntur fideles ab infidelibus: 
a. s. n (Denz. 849). — Can. 7: « S.q.d., non dari gratiam per huiusmodi Sacra- 
menta semper et omnibus, quantum est ex parte Dei, etiam si rite eam susci- 
piant, sed aliquando et aliquibus: a.s.» (Denz. 850). — Can 6: a S.q.d., per 
ipsa Novae Legis Sacramenta ex opere operato non conferri gratiam, sed solam 
fidem divinae promissionis ad gratiam consequendam sufficere: a.s» (Denz. 
851.). 


b) Adversarii, 


uti iam supra vidimus, sunt omnes Novatores et Modemistae. Can 5. et 8. 
directe contra effata Lutheri diriguntur, can. 6. contra Melanchton et Karlstadt. 
can. 7. contra art. 5. Confessionis Augustanae. In specie Apologia Confessionis 
huius invehitur contra doctrinam de opere operato: « ..quod Sacramenta non 
ponenti obicem conferunt gratiam ex opere operato sine bono motu interiori. 
Haec simpliciter iudaica opinio est sentire, quod per caeremoniam iustificcmur 
sine bono motu cordis, ie. sine fide » (Ad art. 13.). — Calvinus quoque iratus 
est contra doctrinam traditionalem de Sacramentis, affirmans, papistas putare 
« Spiritum Sanctum vices suas resignasse externis symbolis » (Instit. relig. christ. 
4,14,17.). Immo ipse primus dixit adagium dein per temporum decursum toties 
iteratum, quod catholici « fingunt, subes.se vim magicam Sacramentis, quae 
sit extra fidem efficax » (Antidotum Con. Tridentini ad sess. VII. can. 5). 
Praeeunte Harnack moderni Protestantes similia opinantur. 


c) S. Scriptura 


tamen clare loquitur de re nostra, etsi, ut patet, sine terminologia scho- 
lastica. Effectum enim Sacramentorum, gratiam, Scriptura, sine ambiguitate 
directe etiam Sacramentis ipsis tribuit, quod apparet ex ablativis causae adhi- 
bitis et praepositionibus item nexum causalem indicantibus in textibus S. Scri- 
pturae. Sic e.gr. « Nisi quis renatus fuerit ex aqua et Spiritu Sancto, non potest 
introire in regnum Dei », dixit Jesus Nicodcmo (Jo 3,5). Spiritus Sanctus et 
aqua ergo eandem praepositionem accipiunt, atqui Spiritus Sanctus sine dubio 
causa est renascentiae hominis, ergo etiam aqua. Similiter loquitur Paulus de 


eodem themate: « Salvos nos fecit per lavacrum regenerationis et renovationis 
Spiritus Sancti » (Tit 3,5.) Tale quid etiam dixit dc Sacramento Ordinis alteri 
suo discipulo: « Admoneo te, ut resuscites gratiam, (piae in te est per imposi- 


tionem manuum mearum » (2. Tim 1,6.). 

d) Traditio 


probat thesim nostram (praeter permulta testimonia numero sequenti affe- 
renda) per praxim continuam Ecclesiae. Sic enim statim refutatur Novatorum 
insulsa opinio, quod ad Sacramenta secundum catholicos non esset necessaria 
fides, nam ingens multitudo librorum liturgicorum, tunc temporis penitus igno- 
torum, ostendit, semper et ubique in usu fuisse professionem fidei a catechu- 
menis in actu ipsius baptismatis. — Dein praxis paedobaptismi inde — uti vide- 
bimus inferius — a primis Ecclesiae temporibus ostendit persuasionem Ecclesiae 
effectum Sacramentorum non ex actibus subiecti suscipientis, qui utpote infan- 
tes ad hoc incapaces fuerunt, pendere, sed e virtute obiectiva Sacramentorum. 
Infantes enim tempore Ecclesiae primaevae Sacramenta susceperunt baptismi, 
confirmationis et Eucharistiae. 


e) Rationibus theologicis 


quoque fulciri potest thesis nostra. 1°. Si Sacramenta per fidei excitationem 
tantum justificarent hominem, func homines possent instituere Sacramenta, uti 
Ecclesia revera sacramentalia condidit. Afqui certum est, Sacramenta Novi 
Testamenti necessario a Deo instituta esse, ergo Sacramenta non per excitatio- 


nem fidei, sed virtute quadam obiectiva agunt. — 2°. Si Sacramenta tantum 
mediate sanctificarent, ie. per excitationem fidei: cur tamen poterunt retinere 
ipsi Novatores baptismum parvulorum? — 3°. Si haec doctrina protestantica 


vera esset, cur applicant etiam ipsi singulis hominibus Sacramenta? Nam suffi- 
ceret, imo etiam melius esset unum tantum magno cum apparatu baptizare, 
ceteri aspicientes quoque possent aedificari et fidem in seipsis excitare. Sic 
autem administratio individualis Sacramentorum, uti semper in usu fuit, de- 
monstrat luce clarius Sacramenta virtute obiectiva operari. (Vide has et alias 
rationes uberius apud Bellarminum, Controversia VIII. de Sacramentis in ge- 
nere. 1.2,c.8., in ed. J. Fèvre III. Paris 1870., p. 439-441 .). 


2. Dc modo efficientiae seu causalitatis Sacramentorum. 


Status quaestionis. 


Definitum, proin revelatum est, ut vidimus, Sacramenta causare gratiam, 
esse ergo causas. Quaerendum nunc est, quomodo possint res corporales, ut 
aqua, oleum etc. spiritualem effectum producere. Notandum est, impossibile 
esse, hanc quaestionem secundum totam suam profunditatem perspicere, ut 
praesertim Graeci monent de modo efficientiae Sacramentorum loquentes, e.gr. 
Nicolaus dc Ochrida: Sacramenta ideo vocantur mysteria, « quia unumquodque 
in se mysticam et admirabilem Dei operationem continet. Nucleus proprius 
uniuscuiusque e tali divino et mystico influxu consistit... Nescimus, quo modo 
Spiritus Sanctus in mysterio operetur, sed scimus eum in hoc et per hoc myste- 
rum operari ? (cit. per Ni. Schmaus, Kath. Dogm. IV, 1 (1957) p. 74.). 

Breviter in memoriam revocantur conceptus philosophici huc pertinentes, 
r. m' qiiae sint formae dynamicae. (A. Horvath, Div. Thom. 1951,450-456.). 

Prima est 1 . occasio, i.e. factum, cuius intuitu causa operatur, e.gr. pec- 
catum grave remorsum conscientiae causát, et sic est quod peccator confiteri 
vult peccatum ct remorsus occasio erant Sacramenti. 

2?. Conditio vera est conditio « sine qua non », a quae nullo modo causa- 
litatem dicit, sed requisitum seu dispositionem tantum ad hoc, ut causa causa- 
litatem suam exercere possit » (Gredt 11,146.). Conditio ergo removet difficul- 
tates, facilitát operationem principii agentis, sed effectum non producit. Sic 
machinae oleo ungi et perfundi debent, secus non possunt operari ligna ut 
possint comburi, debent esse sicca: nec oleum, nec siccitas est causa, sed con- 
ditio operationis. 


3?. Signum quid sit, iam vidimus. Signum plus est, quam occasio et con- 
ditio, nam agentem ad actionem incitat, tamen non per ipsum influit in effec- 
tum actionis, sed in agentem dirigitur. Causa ergo non potest signum haberi, 
nam causa esse dat effectui. Etsi ergo aliquoties loquantur de a causa » logica, 
ie. de signo, quod in cognitionem ducit alicuius rei (vestigia animalis, a indi- 
cla » peccati), vel de « causa » morali, i.e. de signo, quo conspecto agens operari 
incipit (tessera ingressus: biglietto, Eintrittskarte, belépojegy; preces interces- 
sionis ad liberandum aliquem etc.), hae non sunt verae causae, sed tantum 
signa. Etiam causa moralis potest esse principalis, sic si regina petat regem, 
ut veniam impunitatemque donaret alicui, reginae amabilitas seu dignitas 
eius moralis movet regem ad condonandum; si signa adhibeantur caritatis (o- 
scula, amplexus) adest causalitas moralis instrumentalis. Talis a causalitas » 
moralis instrumentalis evidenter adest in ratione signi, sed etiam « causa » 
moralis principalis non est vera causa: effectus enim (condonatio) positive non 
ab amabilitate reginae producitur, sed per actum regis. 


4^. [deo vera causa est principium positivum a quo aliquid secundum de- 
pendentiam in esse procedit: aliquid non esset, si causa haec non esset. E qua- 
druplici causa nunc solum consideranda venit causa efficiens, quae dividitur 
in causam principalem et instrumcntalem. Causa efficiens principalis, seu a- 
gens principalis, in Sacramentis est Deus, qui utique eosdem effectus etiam 
sine Sacramentis producere potest. In hoc tamen ordine salutis sanctificatio- 
nem vult producere per Sacramenta, quae se habent ut causae efficientes in- 
strumentales. Instrumentum potest esse separatum, ut baculus, et coniunctum, 
per quod movetur instrumentum separatum, sicut baculus per manus. » Prin- 
cipalis autem causa efficiens gratiae est ipse Deus, ad quem comparatur hu- 
manitas Christi sicut instrumentum coniunctum, Sacramentum autem sicut in- 
strumentum separatum » (III q.62.a.5.). Instrumentum sive separatum, sive con- 
iunctum potest esse mechanicum, i.e. corpus localiter motum ab altera, sicut 
malleus, serra, machina-Roentgcn, etc.; dein naturale, i.e. virtus naturalis per 
altiorem virtutem mota ad perfectius operandum, sicut vires chemicae in or- 
ganismo assimilant cibos; demum instrumentum . supernaturale, quod a Deo 
movetur praeter ordinem naturae ad effectus supcrnaturales producendos 
(Gredt II, 168). Ut patet, huc pertinent Sacramenta, quae agunt ut instru- 
menta separata supematuralia, sed verae causae efficientes. Ideo iure statui- 
tur, efficientam eorum esse causalitatem physicam: 


THESIS. Sacramenta effectus suos producunt ut instrumenta, et quidem cau- 
salitatc. physica. 


Thesis est probabilior, quantum ad causalitatem physicam. 


a) Adversarii: 


1°. Veri et principales sunt Protestantes, qui tantum notas professionis vi- 

dent in Sacramentis, nt Karlstadt, Zwingli, quod reducitur ad « causain » lo- 
gicam, causalitatis ergo nec vestigium in hac opinione inveniri potest. Senten- 
tia Lutheri, quod Sacramenta ad fidem nutriendam instituta sint, quod Deus 
occasione eorum dat per fidem justificationem: est « occasionalismus » in vita 
supernatural!, sicut Occasionalistae in vita naturali docebant creaturas nil a- 
gere, sed esse dumtaxat occasiones, quarum intuitu Deus producit effectus (sic 
Malebranche f 1715.) 


23. Asseclae causalitatis conditionalis, ut erant aliqui veteres iuxta S.Tho- 
mam asserentes, quod Sacramenta « non sint causa gratiae aliquid operando, 
sed quia Deus, Sacramentis adhibitis, in anima gratiam operatur, et ponunt 
exemplum de illo qui afferens denarium plumbeum, accipit centum libras ex 
regis ordinatione, non quod denarius ille aliquid operetur ad habendam prae- 
dictae pecuniae quantitatem, sed hoc operatur sola voluntas regis » (III q.62. 
a.]). S. Bonaventura satis probabilem dixit opinionem, « quod in Sacramentis 
non sit causalitas, nec virtus aliqua, nec effectiva, nec dispositiva ad gratiam 
quae sit qualitas vel proprietas aliqua absoluta, sed per quandam assistentium* 
(In IV.d.l.q.4.). Etiam Duns Scotus talem videtur sententiam amplexisse: 
« (Deus) disposuit universaliter ct de hoc ecclesiam certificavit, quod susci- 
pienti tale Sacramentum ipse conferret effectum signatum » (In IV .d.l.q.5.). 
Similiter Richardus a Mediavilla (Middleton) et Nominalistae, ut Guli.Occam, 
Gabr. Biel. Haec sententia nil aliud est nisi degradatio Sacramentorum ad me- 
rum statum conditionis sine qua non, quod causalitatem veram excludit et 
ideo post Tridcntinum iam defendi non potest. 


3?. Assertores causalitatis moralis Sacramentorum, praeeunte celebri Mel- 
chiore Cano O.P., qui primus eam sub hac nomenclatura defendit: «(Sacra- 
menta gratiam) continere, inquam, non ut causa naturalis, sed moralis... Et 
sicut crumena (Beute, purse, erszény) pecuniam administrans redemptionem 
confert, Sacramentum confert gratiam pretium sanguinis applicans (Relectio 
de Sacramentis in genere p. 4). Post eum Vasquez $.]. summopere in- 
vehitur in doctrinam causalitatis physicae, expoliens theoriam Cani, dicens: 
« Mullo melius hanc naturam instrumenti moralis explicabimus... per modum 
impetrationis, nisi quod Sacramentorum impetratio nullo merito ministri, sed 
solo verbo promissionis Dei nititur» (In III.p.S.Thomac dsp.!32.c.5.). Auctori- 
tas Card. Lugo (11660) valde fulcivit hanc theoriam: « Sacramenta Novae Le- 
gis sunt causae morales, quia ipsa habent vim movendi Deum, sunt enim ac- 
tiones et operationes ipsius Christi » (De Sacr. in genere disp.4. sect.4.). Ple- 
rique molinistae hanc sententiam Cani sequuntur, ut v.gr. Card.Franzelin (p. 
126-144), Reinhold, Ch.Pesch, J. Müller etc. At, uti vidimus, « causa » moralis 
tantum nomen commune habet cum causa, et pertinet ad rationem signi, cuius 
intuitu agens principalis operatur. 


4?. Adversatur thesi nostrae etiam Lud.Billot (1,78-85 et 116-143), eumque 
sequentes Van Noort et Lehmkuhl, Stnilcr. Gicrens, Lercher, statuentes cau- 
salitatcm intentionalem. « Virtus per (piam Sacramenta operantur est titulus 
(xuzens ct appelans gratiam. Opinamur autem, virtutem hanc non esse phy- 
sicam, sed potius intentionalem, adaequatum sui principium habens in insti- 
tut «ne Christi» (p.134.). Sacramenta ergo see. suam opinionem causae sunt 
efficientes non tamen immediate causant gratiam, sed solum dispositive. Quod 
quidem alis verbis idem est. quam causalitas moralis: tenenda enim videtur 

vera causalitas, quae immediate attingit gratiam, etsi instrumentaliter, i.e. re- 
vera aqua, oleum, manuum impositio verbis informata sunt causae efficientes 
instrumentales gratiae. 


b) Vox Ecclesiae 


quoad thesim nostram peremptorie invocari non potest, agitur enim de 
sententia iuxta nostram opinionem probabiliorem. lure tamen, ut putamus, po- 
test provocari ad modum loquendi Magisterii ecclesiastici, ut facit Hugon (III, 
70-73), cui adstipulatur Doronzo (182.). 


1°. Revera Sacramenta asseruntur continere gratiam  (Trident.sess.VII.can. 
6., quod in causalitate morali vix contingit, nam quadrupliciter continetur ali- 
quid in alio: ut accidens in subiecto, ut contentum in continente (vinum in 
lagena), ut signatum in signo et ut effectus in causa. Duo priores modi ut 
patet in re sacramentali inveniri non possunt, tertius modus habetur praecise 
in causalitate morali, sed tunc solummodo metaphorice possumus loqui de 
vera causalitate, quartus modus solus salvat causalitatis rationem. Sacramen- 
ta enim sunt instrumenta, quibus transeunter confertur virtus gratiam causan- 
di, tunc instrumentaliter quidem, sed vere sunt causae gratiae. 


2?. Dein dicitur Sacramenta conferre gratiam non ponentibus obicem, et 
quidem gratiam, quam significant (Trident.ibid.); in causalitate vero morali 
hoc minus verificatur, melius enim diceretur Deum conferre gratiam quam Sa- 
cramenta significant, quia movent Deum ad conferendam gratiam. Quam ve- 
rum hoc sit, plene conspicitur, si consideratur modus loquendi Ecclesiae, si 
causalitatem moralem vult inculcare. Quod fit in doctrina de efficientia Sacri- 
ficii Missae: « ..huius quippe oblatione placatus, Dominus gratiam et donum 
poenitentiae concedens, crimina et peccata etiam ingentia dimittit » (Trid. 
sess. X XII.c.2.. Nullo ergo modo dicitur Missam conferre gratiam, dimittere 
peccata, hoc fit per Deum, qui oblatione huius sacrificii placatur: moraliter 
ergo movetur. 


3?. [terum melius intelliguntur verba Ecclesiae in doctrina de Sacramen- 
to Poenitentiae « absolutionem sacramentalem esse actum  iudicialem, non 
nudum ministerium  pronuntiandi et declarandi remissa esse peccata confi- 
tenti » (sess. XIV. can. 9), ad quae apposite dicit praelaudatus Hugon: « Cum 
absolutio poenitentis sit infusio gratiae, oportet ut sacerdos per seipsum infun- 
dat gratiam. Si vero sit instrumentum morale dumtaxat, non est sensu pleno 
iudex, qui per seipsum absolvit, gratiam per seipsum infundendo, sed orator 
supplex, qui Deum rogat, ut gratia infundatur » (p. 72.) 


4?. [tem iuxta Tridentinum «per sacram ordinationem | datur | Spiritus 
sanctus », non ergo « frustra episcopus dicit: Accipe Spiritum Sanctum » (sess. 
XXIII. can.4), quod melius intelligitur in causalitate. physica. 


c) S. Scriptura 


tunc intelligitur secundum sensum obvium, si causalitas physica suppo- 
nitur. Sic enim intelligitur plene, quod Scriptura dicit, hominem « ex aqua » 
renasci etc., ut superius (praecedenti nr.l.c.). dictum est. 


12. - Rad6, Ench. Liturgicuin. 

d) Traditionis 


testimonia sine difficultate de causalitate vere physica Sacramentorum 
possunt facillime intelligi. 


1°. Tertullianus e.gr. candide affirmat « Omnes aquae, de pristina ori- 
ginis praerogativa sacramentum sanctificationis consequuntur invocato Deo. 
Supervenit enim statim Spiritus de caelis et aquis superest, sanctificans eas de 
semetipso et ita sanctificatae vim sanctificandi combibunt » (de bapt.4.PL 1, 
1204.). Quomodo hoc aliter intelligi potest, nisi de vera physica operatione 
aquae baptismalis? Aqua est instrumentum verum physicum see. Tertullianum, 
nam aqua ü combibit n vim sanctificandi. Similiter de aliis Sacramentis quo- 
que: « Caro abluitur, ut anima emaculetur, caro ungitur, ut anima consecre- 
tur, caro signatur, ut et anima muniatur, caro manus impositione adumbra- 
tur, ut ct anima spiritu inluminetur, caro corpore et sanguine Christi vescitur, 
ut ct anima Deo saginetur n (De camis resurr. 8.CSEL 47, 36 s). 


2?. Cyprianus de proprio suo baptismate dicit: n Postquam undae geni- 
talis auxilio superioris aevi labe detersa in expiatum pectus serenum ac pu- 
rum desuper se lumen infudit » (Ep.l.ad Donatum .). 


3°. Afrahat Persa inter 336-345 scripsit: « Ex homine autem, qui Spiritum 


ex aqua receptum contristavit, egreditur Spiritus « (Demonstrationes 6,14 
PSyr 1,291.) 


4°. S.Basilius Magnus affirmat: « [n aqua est gratia, non quidem e natu- 
ra aquae, sed propter adventum (parousia) Spiritus » (De Spir.Sancto 15,35; PG 
32,129.). Basilius haec exercitia spiritualia dedit anno 375; post sex annos S. 
Ambrosius latine repetit idem testimonium: «Si qua in aqua gratia, non ex 


natura aquae, sed ex praesentia Spiritus Sancti » (De Spir.Sancto 1,6, 77 PL 
I5, 72 


5?. S.Cyrillus Alexandrinus circa 428 dicit in suo Commentario ad Joan- 
nem: n Per Spiritus Sancti operationem aqua sensibilis transmutatur in divi- 


nam quandam et ineffabilem virtutem « (theia tis kai aporrhetos dynamis, in 
Jo 2,1 PG 73, 244)). 


e) S. Liturgia 


autem argumentum validissimum suppeditat, praesertim in materia Sacra- 
mentorum. Siculi effata Patrum, ita etiam textus ct formulae liturgicae sensu 
obvio sumptae causalitati physicae correspondent, ut pauca testimonia statim 
demonstrant. 


1°. Gelasianum primigenium (s. VI.) in consecratione fontis sic precatur: 
« Omnipotens sempiterne Deus, hoc baptisterium caelesti visitatione sanctifi- 
ca. ut quoscunque fons iste lavaturus est, trina ablutione purgati, indulgen- 
tiam omnium delictorum tuo munere consequantur n (Wilson p.142.). Purgatio 
ergo sequela est trinae ablutionis, nil aliud itaque nisi effectus physice secutus 
per lavationem fontis, i.e. causalitas physica. Ad consecrationem chrismatis 
sic orandum est: » Creaturam chrismatis in sacramentum perfectae salutis vi- 
tat que confirmes, ut sanctificatione unctionis infusa, corruptione primae nati- 
vitatis absorpta, sanctum uniuscuiusque templum acccptabilis vitae innocens 

odor redolescat» (Wilson p.69.). In consecratione olei autem sic precatur: 
« Huius creaturae pinguedinem sanctificare tua benedictione digneris, et ei 
Sancti Spiritus immiscere virtutem per potentiam Christi tui » (Wilson p.7L). 
Atcju oleo dare, « immiscere » virtutem divinam, quid est aliud, nisi effica- 
citas physica Sacramenti? 


2?. Liturgia Antiochena in Constit. Apostolicis circa 400 descripta clare 
tribuit efficaciam materiae confirmationis, graece « myron n vocatae: «a Domi- 
ne, Deus, sine origine et sine domino, tu fac nunc, ut Aoc myron efficax fiat 
in baptizato » (myron dos energes ginesthai, VII, 44,2, Quasten IV,194.). 


3?. Testamentum D.N.J.Chi oleum consecrans (saec. V.) sic orat: « Mitte 
super hoc oleum, quod est typus pinguedinis tuae, complementum tuae be- 
neficae commiserationis, ut liberet laborantes, sanet aegrotantes, et sanctificet 
redeuntes, cum ad fidem tuam accedunt, quoniam tu es fortis et gloriosus in 
saecula saeculorum » (Quasten 1,66.) Materia ergo est complementum, seu 
instrumentum virtutis divinae (« .. quoniam tu es fortis ... »), sed ipsa quoque 
operatur: liberat, sanat, sanctificat. 


4?. Liber Ordinum mozarabicus (s.VII.) in benedictione olei facta in fe- 
sto SS.Cosmae et Damiani similiter talia dicit: « Condi (würzen, épicer, fii- 
szerezni) hoc unguentum, Domine, aromatibus sanctitatis, unde omnes langui- 
di medelam percipiant sanitatis, ut omnes qui ex hoc fuerint peruncti, veniam 


delictis, gratiam tuae piatatis et medicinam percipiant sanitatis » (Férotin, Le 
Liber Ordinum MEL V;7L). 


5°, Rituale autem Ambrosianum ecclesiae S.Laurentioli Mediolanensis di- 
recte apostrophai et appellat oleum ad operandum: « Operare creatura olei in 
nomine Patris omnipotentis et Filii et Spiritus Sancti: ut non lateat hic spiri- 
tus immundus, nec in membris, nec in medullis, nec in ulla compagine mem- 
brorum huius hominis n (J.Kcrn, De extr. unctione p.149.). 


f) Theologi 


quidem quoad unanimem consensum allegari non possunt, sed viri opti- 
mae notae concurrunt in affirmanda causalitate physica Sacramentorum. Sic 
ante omnes certo 7/Aomistae hanc profitentur thesim ducem habentes Thomam 
Aquinatem de quo frustra asseritur, ipsum non tenere causalitatis physicae 
doctrinam. Verum quidem est, nomen causalitatis physicae tantum a Caietano 
invectum esse saec. XVI, tamen Doctorem Communem hanc docuisse, certum 
est. Hoc non solum textus eius demonstrant, sed etiam pervestigator sedulus 
huius quaestionis, Reinhold, etsi ipse causalitatem moralem amplectatur, can- 
dida obiectivitate fatetur et ostendit, S. Thomam physicam esse professam cau- 
salitatem (op. infra cit. p.136-141.). Maximi theologi Societatis Jesu quoque 
hanc secuti sunt opinionem, praesertim S.Bellarminus et Suarez. 


g) Loco rationum theologicarum 


explicamus causalitatis Sacramentorum naturam ad mentem S. Thomae, 


e quo simul elucere putamus Aquinatem veram naturalem, i.e. physicam cau- 
salitatem  supposuisse. 


1°. E natura causae instrumentalist Distinguendum est inter agentem prin- 
cipalem et eius instrumentum, a. Agens principalis agit per virtutem suae for- 

inae, sic si principaliter agat: ignis calefacit suo calore, aqua abluit sordes cor- 
poris sua humiditate, machina scriptoria sua forma continet litteras describen- 
das. Tali modo gratiam causare solus Deus potest, quia « gratia nihil est aliud, 
quam quaedam participata similitudo divinae naturae », ergo etiam Sacramen- 
ta gratiam non per virtutem suae formae causant. « Causa enim instrumentalis 
non agit per virtutem suae formae, sed solum per motum quo movetur a prin- 
cipali agente. Unde effectus non  assimilatin instrumento, sed principali 
agenti, sicut lectus non assimilatur securi, sed arti, quae est in mente artificis. 
Et hoc modo Sacramenta novae legis gratiam causant: adhibentur enim 
ex divina ordinatione hominibus ad gratiam in eis causandam » (III. q. 62. 
a. 1l). — b. Etsi non virtute suae formae agat instrumentum, tamen vera cau- 
sa efficiens est: sic machina scriptoria sua forma continet litteras quidem, sed 
virtute principalis agentis scribit textum intelligibilem, secus ac si puer ludens 
scriberet cum ea. Liber /saiae pulchritudines litterarias a scriptore suo habet, 
qui in hoc est instrumentum inspirationis divinae, quod autem veritates re- 
velatas scriptura sua inerranter dicit, habet e forma principalis agentis, i.e. Dei 
inspirantis. Liber tamen iure vocatur Isaiae, nam causa fuit, etsi instrumenta- 
lis eiusdem libri. Sic etiam aqua per virtutem suae formae abluit, oleum ungit, 
per virtutem vero transeuntem divinam eis communicatam significant spiri- 
tualem ablutionem et roborationem et etiam efficiunt. « Et sec. hoc Sacra- 
menta novae legis simul sunt causae et signa... ordinantur ad aliquid sacrum, 
non solum per modum signi, sed etiam per modum causae » — dicit Doctor 
Communis ad 1. — E natura ergo causae instrumentalis probe sequitur etiam 
Sacramenta per modum causae agere. 


2?. E correlatione actionis instrumentalis cum actione agentis principalis 
sic arguitur: Instrumentum duas habet actiones: unam see. propriam formam 
(securis scindit ratione suae acuitatis), alteram communicatam a principali a- 
gente (securis lectum facit per artem agentis). Atqui hae duae actiones formam 
unicam efficiunt (fit lectus) per actionem principalis agentis et etiam in hac 
actione participat instrumentum, nam « non perficit instrumentalem actionem 
nisi exercendo actionem propriam: scindendo enim facit lectum ». Sic est etiam 
penes Sacramenta, « ponendo quod Sacramentum est instrumentalis causa gra- 
tiae. necesse est simul ponere quod in Sacramento sit quaedam virtus instru- 
mentalis ad inducendum sacramentalem effectum ». Ideo sequitur de Sacra- 
mentis: o Per propriam operationem quam exercent circa corpus, quod tan- 
gunt. efficiunt operationem instrumentalem ex virtute divina circa animam, 
sicut aqua baptismatis abluendo carpus see. propriam virtutem: abluit ani- 
mam, inquantum est instrumentum virtutis divinae » (1ll.q.62.a.]l. ad 2. — a. 
4.corp. — a.l. ad 2). Sane perspicuum est in hoc modo causalitatis agi de 


vera causa efficiente, etsi instrumental!. 


3°. E comparatione virtutis principalis agentis cum virtute instrumentait 
ab agente communicata. Argumentum hoc adumbratur III q.62. a.4. ubi de 
ila Mrtute agitur instrumenti, quae ab agente principali ei communicatur ct 
(piae in principali agente « habet permanens et completum esse in natura, vir- 
tus autem instrumentalis habet esse transiens ex uno in aliud et incompletum». 
sed hae virtutes (principalis agentis ct instrumenti virtus communicata tran- 
$ debent see. Aquinatem comparari * sicut comparatur instrumentum ad 

agens principale » (Comparare hoc sensu derivatur non a « parare », sed a 
« par» et sensum habet: in eodem ordinem ponere, adsimilare). Afqui si haec 
comparatio fieri debet, tunc Deus certo physice producit gratiam, ergo etiam 
cius instrumenta, i.e. Sacramenta, debent in ordine physico et non intentio 
nali, neque moraliter, sed instrumentaliter quidem, verumtamen physice gra- 
tiam causare. 


Epilogus ad causalitatem Sacramentorum. 


Perscrutata causalitate Sacramentorum, quaeri potest, cur tanta et tot ten- 
tamina nata sunt ad rem tam impermeabilem acumine intellectus enodandam? 
Ut perspiciatur huius facti ratio, sedulo monendum est, quaestionem inde so- 
lum a saec.XVI-XVH. animos agitasse, quando certamina mentium Christia- 
nam societatem dilaceraverunt. Si quis attente perlegerit controversistas huius 
temporis, praesertim S.Robertum. Bellarminum, apologetarum principem (cf. 
Controvers.VIIl. de Sacr. in genere, 1.2, c.2. et 11.), videbit, quaestionem ideo 
tam aestuoso impetu pervestigatam fuisse, quia veritas Sacramentorum nebu- 
lis obiectionum et calumniarum eousque inauditarum obfuscata fuit. Tempora 
enim fuerunt illa, quando gloriola quasi novae detectionis insignita sunt talia 
effata, ut: « Baptismus neminem iustificat, nec ulli prodest, sed fides in verbum 
promissionis, cui additur baptismus, haec enim iustificat » (De captiv. Babyl.), 
vel: a Nos dicimus nec Novi nec Veteris Testamenti sacramenta, sed solam 
fidem justificasse ». Sic Lutherus; Melanchton autem eo fere tempore, anno 
1522. asseruit, quod « non justificant signa, ut apostolus ait, circumcisio nihil 
est. — ita baptismus nihil est, participatio mensae Domini nihil est, sed testes 
sunt kai sphragides divinae voluntatis erga te ». Calvinus autem dixit: «Fixum 
maneat, non esse alias Sacramentorum, quam verbi Dei partes: quae sunt 
offerre nobis ac proponere Christum, et in eo caelestis gratiae thesauros » (In- 
stit.IV,14,17.). Asseclas autem ibidem admonet, non esse «latentem aliquam 
virtutem Sacramentis annexam affixamque esse, quo ipsa per se Spiritus Sancti 
gratiam conferat ». Zwinglius vero peremptorie enuntiavit: « Fieri non potest, 
ut Sacramenta, res crassae et materiales, ad animam  penetrent, igitur non 
purgant sordes peccati, quae in anima resident » (De vera et falsa religione. 
Cap.de Sacramentis.). 

Ad haec omnia respondere debebant veritatis catholicae assertores, prae- 
sertim quia uno ore clamitabant omnes Novatores id, quod Cemnitzius dixit, 
inintelligibile esse, quid sit ista virtus in Sacramentis, quomodo adveniat, 
quando desinat esset etc. Sic sunt natae theoriae causalitatis Sacramentorum, 
quae nunc fortasse non omnibus videntur pertractationem mereri. Sed ali- 
quando utilissimae et prorsus necessariae erant, nam conscientiam excitabant 
catholicam possibile esse veritati revelatae de Sacramentis obsequio rationa- 
bili adhaerere. 

Nunc elapsis quatuor fere saeculis post lamentabilem illam innovationem. 
Protestantes hodierni fili prodigi instar ad domum paternam redire cupientes, 
innovare conantur vitam sacramentalem, sicque testes evadunt veritatis caeli- 
tus revelatae. Nos autem tuto adhaeremus sententiae antiquae de causalitate 
physica, optime scientes, in Sacramentis, utpote mysteriis a Deo donatis, peni- 
tus omnia intelligere nunquam esse possibile, dum adhuc in hoc mortalitatis 
corpore in terra peregrinamur. 

3. Dc effectibus communibus Sacramentorum. 


Agendum nunc est de effectibus, quos Sacramenta producunt. Tres effec- 
tuum species distinguuntur: I) primus est gratia sanctificans per ea produc- 
ta vel aucta, II) dein gratia specialis, quae sacramentalis vocatur, III) demum 
tria Sacramenta signaculum producunt, quod character nuncupatur, cuius, 
IV) natura et effectus describuntur. De his tribus effectibus singillatim trac- 


tandum est. 


D De gratia sanctificante per Sacramenta producta. 


Agitur in hac parte de gratia sanctificante seu gratum faciente, a S. 
Thoma vocata gratia « communi », i.e. gratia, quae est habitus essentiam ani- 
mae perficiens eo quod animam facit participem naturae divinae. Vocatur 
gratia prima, si primo infunditur animae; hic processus nominatur justificatio. 
Vocatur gratia secunda, si iam adest in anima hic habitus divinus, sed augetur. 
Per « comitatum » gratiae habitualis intelligitur summa eorum habituum, qui 
quodammodo a praecedente habitu, i.e. gratia, emanant; distinguuntur in vir- 
tutes theologicas et morales et in septem dona Spiritus Sancti. Quando de 
gratia prima et secunda, i.e. de gratiae augmento loquimur, simul intelligenda 
sunt et virtutes et dona, quae simul conferuntur cum gratia sanctificante si- 
mulque augentur cum ea. His praemissis statuitur: 


THESIS. Sacramenta Novae Legis conferunt gratiam sanctificantem primam 
vel secundam cum toto suo comitatu. De fide. 


a) Vox Ecclesiae 


in hac re iam cognita est, nam retulimus doctrinam ecclesiasticam de vir- 
tute obiectiva Sacramentorum. Quod Sacrosancta Synodus Tridentina citatis 
definitionibus sub s gratia» gratiam sanctificantem intelligit, pronum est e 
Prooemio sess. VII. ubi clare enuntiatur: « Per (piae (sc. Sacramenta) omnis 
vera iustitia vel incipit, vel coepta augetur, vel amissa reparatur»: iustitla 
autem quae incipit et augeri potest, habitus est, ergo evidenter gratia sancti- 


ficans. 
b) E S. Scriptura 


thesis per inductionem potest probari, nam Scriptura nunquam loquitur 
de septem Sacramentis simul sumptis. Haec probatio ab auctoribus plerumque 
non instituitur: gratiae sanctificantis collatio enim supponitur, uti etiam S. 
Thomas tantum obiter commemorat hunc effectum Sacramentorum primarium 
(« Gratia sacramentalis addit super gratiam communiter dictam et super vir- 
tutes ct dona quoddam divinum auxilium » III q.62. a.2.). 


| . Quoad baptismum: Mc 16,16: «Qui crediderit et baptizatus fuerit, 
salvus erit ! (sóthésetai). Hic tribuitur vis salvationis, ie. perveniendi ad Dei 
visionem Baptismo, at sine gratia sanctificante nemo potest pervenire in re- 
gnum Dei, Baptismus ergo gratiam tribuit, ie. iustificat. 


2 Quoad Confirmationem: Act 8,18: « Cum vidisset Simon (magus) quia 
Wi! impositionem manus apostolorum daretur Spiritus Sanctus ». Hoc loco 

evidenter loquitur Scriptura de talibus qui iam baptizati sunt. « Spiritum ac- 
cipere » significat gratiae habitualis infusionem, nam missio seu datio Spiri- 
tus Sancti non est nisi per infusionem gratiae gratum facientis (vide: I q.43.a. 


3.). Cum autem de baptizatis agitur, collatio gratiae secundae, i.e. augmentum 
intelligi debet. 


3°. Quoad Eucharistiam: 1 Cor 10,17: «Unum corpus multi sumus, qui 
de uno pane participamus ». Participare de uno pane eucharistico causa po- 
nitur unius corporis mystici Christi (hoi gar parties: omnes enim ex uno pane 
participamus). Hoc autem tunc tantum fit, si panis ille supersubstantialis su- 
stentat et alit corpus mysticum, quod tantum per gratiam, et quidem secun- 
dam fieri potest (Bellarmin, Controv.VIII.de Sacr.is in genere, 1.2,c.3.). 


4?. Quoad Poenitentiam: Jo 20,25: « Quorum remiseritis peccata, remit- 
tuntur eis» (an tinon aphiéte); omnium prorsus peccatorum reatus remitti 
potest per Apostolos eorumque successores, sed peccatum mortale tantum per 


infusionem gratiae deletur, ergo Poenitentiae Sacramentum servit ad infusio- 
nem gratiae, per se primae. 


5°, Quoad Extremam | Unctionem: Jac 5,15: « Et oratio fidei salvabit 
(sósei) infirmum ». Quod intelligitur de forma Sacramenti, materia enim pro- 
xima et remota textu hoc iam memorata est. Effectus ergo huius signi sacra- 
mentalis est, quod infirmum salvat-sosei, ie. a soon » —« sanum » facit. Sed 
non potest mera sanitas corporalis intelligi, nam tunc omnes suscipientes Unc- 
tionem nunquam morerentur, ergo etiam sanitas spiritualis debet intelligi, 
quod est gratia sanctificans ad aeternam vitam nos praesentans. 


6°. Quoad Ordinem: 2 Tim 1,6: a Resuscites gratiam Dei, quae est in te 
per impositionem manuum mearum ». Gratia Dei, « charisma Theou », nil 
aliud potest esse, nisi gratia habitualis, nam supponitur aliquod permanens, 
quia tantum ista « resuscitari » rectius vertendo « flatu excitari », sicut scin- 
tilla solet excitari (anazópyrein), potest. Quod revera de tali gratia Aabituali 
agitur, concludi potest e sequentibus verbis: « Non enim dedit nobis Deus spi- 
ritum timoris, sed virtutis et dilectionis et sobrietatis », atqui « virtus » (dyna- 
mis) est fortitudo. « dilectio » (agapé) est caritas, « sobrietas » (sophronismos) 
est temperantia, ie. virtutes gratiam habitualem comitantes. 


7?. Quoad Matrimonium: Eph 5,24-25: « Sicut Ecclesia subiecta est Chri- 
sto, ita et mulieres viris suis in omnibus; viri diligite uxores vestras, sicut et 
Christus dilexit Ecclesiam ». Ex his verbis elucet, quod obligationes coniugum 
(subiectio et dilectio) imago sunt coniunctionis Christi cum Ecclesia. Sed huius 
conjunctionis principium est gratia sanctificans, ergo etiam obligationis coniu- 
gum per Sacramentum matrimonii contractae. 


c) E Traditione 


quoque per inductionem fit probatio, Sacramenta gratiam habitualem con- 
ferre. 


1°. Quoad Baptismum superfluum foret testimonia adducere, (vide ea su- 
perius, de modo efficientiae Sacramentorum 2.d.). 

2°. Quoad Confirmationem S.Cyrillus Hierosolymitanus dicit: « Dum un- 
guento visibili inungitur corpus, sancto ct vivifico Spiritu anima .sanctificatur» 
(Cat.mystagogica 3,3 PG 33,1089.). 


3°. Quoad Eucharistiam: Clemens Alexandrinus in Paidagogo suo paulo 
post 195 scripto enuntiat clarissime: « Eucharistia (est)... laudabilis et praecla- 
ra gratia (charis); cuius qui secundum fidem efficiuntur participes, sanctifican- 
tur et corpore et anima » (2,2,19 PG 8,409). S.Ephraem Syrus autem sic loqui- 
tur: a Una particula e micis eius milia milium sanctificare valet, et sufficit ut 
vitam praebeat omnibus, qui manducant eam » (Serm.in hebd.sanc. RI n. 707.). 
Atqui evidens est « sanctificationem » et « vitam » ultimo de aeterna vita in- 
telligi debere, cuius semen et principium est gratia habitualis. 


4?. Quoad Poenitentiam: Gelasianum, primigenium clare indicat restitu- 
tionem gratiae primae his verbis: « Nuptiali veste recepta, ad regalem men- 
sam, unde eiectus fuerat, mereatur introire... ingressus cubiculum regis, in 1p- 
sius aula Ixjnedicat nomen gloriae tuae semper » (Gelas. IL.XXXIX, Wilson p. 66.). 


5°, Quoad Extremam  Unctionem: Euchologion Graecum dicit oleum pre- 
cationis (euchelaion) « oleum regenerationis, quo uncti formidabiles sunt ho- 
stibus et splendent sine macula ct ruga in splendoribus Sanctorum » (Eucho- 
logion to mega. Romae 1837, 189 s). Similiter Ordo quidam antiquus affirmat, 
quod oleum est « humani pectoris antrum emundans vitiis, et super candorem 
efficiens nivis » (J.Kern, De extrema unctione p.87), quae de gratia habituali 
dicuntur. 


6°. Quoad Ordinem: allegar potest S.Gregorius Nyssenus, dicens: « Vis 
verbi sacerdotem purum ct reverendum (semnon kai timion) efficit » (In sancta 
lumina PG 46, 581.). 


7?. Quoad Matrimonium: citatur locus classicus Origenis: « Deus iungit 
duos in unum iugum (syzeuxas).. et quia Deus i1iugavit cos, ideo gratia (cha- 
risma) est in coniugatis a Deo » (In Mt 14,16 PG 13, 1229). 


Scholion I. De comitatu gratiae. 


| . Sacramenta dant vel perficiunt, augent hunc comitatum gratiae, nam 

— ut Doctor communis dicit — « sicut ab essentia animae fluunt eius poten- 
fiae, ita a gratia fluunt quaedam perfectiones ad potentias animae, quae di- 
cuntur virfutes et dona, quibus potentiae perficiuntur in ordine ad suos actus» 
111 q.62.a.2.). Quod fusius interpretatum sic intelligi debet. lustificatio 1e. pri- 
ma gratia elevat naturam humanam versus altitudines mirandas: homo enim 
justificatus per gratiam habitualem vivit vitam Dei, eam participando, quan- 
tum creatura potest. Sicut antea meram duxit vitam terrestrem, sic nunc etiam 
corpus eius participat hanc vitam divinam, sicut Ignatius Antiochenus scribit, 
quod «omnia in Christo Jesu agit n (Eph $8.). Vita naturalis hominis iustificati 
evadit e « vita carnali » (kata sarka) vita « pneumatica », i.e. « spiritualis », 
sic nuncupata a Spiritu Sancto inhabitante. — 2^. Nunc autem vita haec nova 
uocos quoque actus habet, (pii possibiles fiunt per potentias animae elevatas, 
quod fit per virtutes theologicas et morales infusas, item per dona S.Spiritus. 
Sed sicut vita nova, re. deificata, non potest exterius dignosci a vita carnali, 
e nondum elevata, sic etiam actus Imius vitae novae perfecti per virtu- 

tes etc. infusas seu perfecte et expedite acceptas, non diiudicantur ab actibus 
vitae praeteritae exterius. Etiam supernaturaliter credens intellectu apprehen- 
dit Deum, sed sicut ipse Deus hoc facit: desiderium habet et confidentiam 
in Eo, caritate Eum amplectitur, sed Dei caritas etc. operatur in his actibus, 


sic, quod hominis potentiae cooperantur cum Deo (cf. J. Pinsk, Die sakramen- 
talc Well p. 54-56.). 


Scholion II. De collatione gratiae per se et per accidens in Sacramentis. 


1°. Prima gratia, i.e. justificatio, datur per se in Sacramentis « mortuorum », 
quia spiritualiter mortuis, sc. viventibus in statu aversionis a Deo, ministran- 
tur see. ordinationem Dei primariam. Duo e Sacramentis pertinent huc: Bap- 
tismus et Poenitentia. Per accidens fieri potest, quod haec Sacramenta iam in- 
veniant iustitiam, i.e. gratiam habitualem, tunc augent tantum gratiam. 


2?. Secunda gratia datur per se per cetera Sacramenta, instituta ad aug- 
mentum gratiae habitualis, quae proin debent in statu gratiae suscipi. Ideo a 
theologis nuncupantur « Sacramenta vivorum » sensu vitae supematuralis. Se- 
cundum communem doctrinam per accidens etiam haec Sacramenta possunt 
producere gratiam primam. Praesupponitur ad hoc: attritio saltem aliquando 
habita et non retractata per novum peccatum mortale, dein bona fides susci- 
pientis. In hoc casu producunt gratiam primam, ie. justificant per accidens 
suscipientem, ut S.Thomas docet « Si aliquis adultus in peccato existens. 
cuius conscientiam non habet, vel si etiam non perfecte contritus accedat, per 
eratiam collatam in hoc sacramento consequetur remissionem peccatorum 1 
(de confirmatione III q.72.a.7. ad 2). De Eucharistia vero sic: « Perceptum 
ab eo (sacramentum), qui est in peccato mortali, cuius conscientiam et affectum 
non habet, forte enim non fuit sufficienter contritus, sed devote et reverenter 
accedens consequetur per hoc sacramentum gratiam caritatis o (III q.79.a.3.). 
Hoc ante Tridentinum possibile erat, quando nondum requirebatur e prae- 
scriptione legis ecclesiasticae confessio peccati mortalis ante communionem; 
casus etiam nunc possibilis est, si quis celebrare deberet et non haberet co- 
piam confessarii, vel si oblitus esset peccati mortalis, vel si invalide absolutus 
esset. De Extrema Unctione omnes tenent eam per accidens remittere pecca- 
tum mortale, nam ad remissionem peccatorum instituta est (Suppi, q.30. a.L). 
Ratio, cur haec infusio gratiae per accidens fiat in Sacramentis vivorum, est, 
quod see. doctrinam Ecclesiae (Trid. sess.VII.can.G.et 7.). Sacramenta non po- 
nentibus obicem gratiam conferunt. Atqui non ponit obicem gratiae, qui bona 
fide accedit, nam obex supponit reatum culpae, qui iam non existit, nam homo 
non est affectus erga peccatum. Ideo quoque Sacramenta vivorum per acci- 
dens gratiam infundunt, quia nec aliud aliquid obstat huic: non status pecca- 
toris, quod sc. caret gratia, hoc enim est mera privatio in tali casu, atqui pri- 
vatio formae non obstat susceptioni formae (cfr. Müller, De sacr. in genere 
p. 241.). 


Scholion III. Dc mensura gratiae. 


Mensura quoque seu quantitas, ut sic loquamur, gratiae quodam modo 
considerari solet a theologis. 1?. Potest sermo esse de mensura subiectiva gra- 
tiae, quae est see. Tridentinum duplex. « Iustitiam in nobis recipientes, u- 

nusquisque secundum mensuram, quam Spiritus Sanctus partitur singulis prout 
vult et see. propriam uniuscuiusque dispositionem et cooperationem » deseri 
bit Synodus (Sess. VI.cap.7. Dcnz.799.). Ratio proxima ergo mensurae subiec- 
tivae gratiae est dispositio et cooperatio suscipientis, terminologia scholasti- 
ca: opus operantis. In vase ampliore plus infundi potest, corde dilatato ergo 
currenda est via mandatorum Dei, quia cor dilatatum plus gratiae recipere 
potest. Sic iam locuti sunt Patres, ut v.gr. Cyrillus Hierosolymitanus: a Mun- 
da vas tuum ut gratiam capiat abundantiorem, remissio enim peccatorum ex 
aequo datur omnibus, communicatio vero Spiritus Sancti see. proportionem 
cuiusque fidei conceditur. Si parum laboraveris, parum accipies » (Cat.1,5 PG 
33,377.). Ratio ultima et profundissima gratiae acceptae in Sacramentis est vo- 
luntas Spiritus Sancti, ut Concilium enuntiavit, «a cx qua fit, ut alii prae aliis 


sint melius dispositi, ie. magis susceptibilcs efficaciae Sacramenti n (Bil- 
lot 1,99.) 


2?. Mensura obiectiva gratiae dependet ab ipsis Sacramentis, aliis verbis 
vocari potest dignitas Sacramentorum. De fide est, quod Sacramenta nequa- 
quam sunt « inter se paria et nulla ratione sit aliud alio dignius » (Trid. sess. 
V]|I.can.3. Denz.816.). Sed si non sunt paria, et existant Sacramenta, quae di- 
gniora sunt; tunc Sacramentum dignius digniorem ie. qualitative et quantita- 
five maiorem gratiam debet producere, nam dignior causa digniorem nancisci- 
tur effectum. Unum tantum certum est, Eucharistiam esse dignissimum Sa- 
cramentum, ideo « Sanctissimum » vocatur, et « Sacrosanctum Sacramentum ». 
Ratio est, quod non solum gratiam continet, sienti cetera Sacramenta, sed et 
gratiae Auctorem (III q.65.a.3.)). Quod cetera Sacramenta attinet, nondum 
pervestigatum est, quale sit dignius ceteris. 


II) De gratia cuique Sacramento speciali. 


Gratia communiter dicta, ie. sanctificans, unicuique Sacramento conve- 
nit cademque est omnibus Sacramentis. Haec gratia « sacramentalis » vocatur, 
etsi etiam gratia communiter dicta per Sacramenta detur, sed ideo specifi- 
catur sic, quia agitur de gratia cuique Sacramento propria et ab alia gratia 
alius Sacramenti aliquomodo differente. 


THESIS. Sacramenta Novae Legis gratiam cuique Sacramento specialem, vo- 
catam sacrainentalem conferunt. Theologice certum. 


a) Vox Ecclesiae 


Decretum ad Armenos: « Horum quinque prima ad spiritualem unius- 
cuiusque hominis in seipso perfectionem, duo ultima ad totius Ecclesiae regi- 
nem multiplicatonemque ordinata sunt. Per baptismum enim spiritualité! 
renascimur: per Confirmationem augemur in gratia et roboramur in fide; re- 
nati autem et roborati nutrimur divino Eucharistiae alimonio » (Dcnz.695), et 
sic porro per alia Sacramenta. Ex quo sequitur, singula Sacramenta specialem 
gratiam conferre, quae illis tantum convenit. 


I? Scriptura ct Traditio 


nunc nondum audienda sunt, nam Scriptura ct Patres fere eo absolvunt 
suam tractationem de Sacramentis singulis, quod enumerent speciales luis gra- 

lias cuique Sacramento convenientes. Has omnes etiam nos sacramentales 


eratias singillatim in tractatione singulorum considerabimus. Nunc restat a- 
sere de: 


c) Natura ontologica gratiae sacramentalis 


Falsum esset dicere, quod gratia sacramentalis esset ipsa gratia habitualis 
et nil aliud. 1?. Certissime est quoddam additamentum, ut S.Thomas dicit: 
« Gratia sacramentalis addit super gratiam communiter dictam ef super virtu- 
tes ef dona quoddam divinum auxilium ad consequendum sacramenti finem. 
Et per hunc modum gratia sacramentalis addit super gratiam virtutum et do- 
norum » (III q.62.a.2. corp.). Immo adiungit ibid, ad 3.: « Ratio sacramentalis 
gratiae se habet ad gratiam communiter dictam, sicut ratio speciei ad genus. 
Unde sicut non aequivoce dicitur animal communiter dictum et pro homine 
sumptum, ita non aequivoce dicitur gratia communiter sumpta et gratia sacra- 


mentalis «. Ex quo sequitur hanc non esse tantum ipsam gratiam habitualem 
ct nil aliud. 


2?. Sed insuper sequitur etiam, quod gratia sacramentalis non est habi- 
fus aliquis specialis, sicut gratia sanctificans, ut quidam putant. Enimvero non 
requiritur habitus distinctus, nam gratia sanctificans cum comitatu suo ope- 
rari potest omnes effectus cuique Sacramento proprio. 


3?. Alii ideo dicebant gratiam sacramentalem esse solum ius ad gratias 
actuales suo tempore dandas, cuiusque Sacramenti fini correspondentes, atta- 
men haec sententia nimis extenuaret momentum gratiae actualis et recideret 
in theoriam causalitats moralis Sacramentorum, quam sententiam  asseclae 
huius theoriae revera tenent. 


4°. Ideo melius dicitur gratiam sacramentalem addere gratiae habituali 
cum suo comitatu principium aliquod immanens et permanens, in quo fun- 
datur ius ad gratias actuales cuique Sacramento necessarias, ( Principium » 
hoc autem nihil aliud est, quam vigor specialis, modalités nempe particularis 
gratiae sanctificantis, virtutum et donorum. Sic e.gr. in Sacramento Ordinis 
caritas ct prudentia per Baptismum infusae evadunt caritas et prudentia sa- 
cerdotalis et pastoralis, modificati his habitibus, et hi dant ius ad gratias ac- 
tuales in vita sacerdotali necessarias, simulque crescunt. Ut Garrigou-Lagran- 
ge dicit, caritas sacerdotalis ct prudentia pastoralis parochi de Ars erant mul- 
to maiores in fine suae vitae, (piam in die suae ordinationis (La gráce propre 
du directeur spirituel dans l'exercice de son ministère, in: Problem! attuali 
della direzione spirituale, Romae 1950, 117-137; ceterum Thomas, De verit. 
q.27.a.5. ad 12., Doronzo 222, Tanquercy 111,270, Billot 1,95-98.). Sic distingui 
possunt tales vigores speciales, i.e. modalitates penes singula Sacramenta, de 
quibus agitur in tractatu de singulis Sacramentis. 


III) De charactere Sacramentorum. 


Status quaestionis. 


Aliud est nomen aliud conceptus alicuius rei. Conceptus 0 characteris » 
sacramentalis inveniri potest in fontibus revelationis, quin peculiari hoc nomi- 
ne insignitus esset, immo nomine simili « sphragis » = signaculum, vocaba- 

tur e.gr. ipse Baptismus. Sed hoc ideo factum est, quia probe noverunt maio- 
res nostri, Sacramento hoc aliquid indelebile fieri in anima, huic facto gaude- 
bant, id admirabant Deumque glorificabant, similitudines ad factum hoc illu- 
strandum sumentes militiae Christi, gregis Christi, etsi non cogitabant de na- 
tura ontologica huius « signaculi ». Quod demum inceptum est, quando lis 
exardescebat, num Baptismus iterari debeat ab haereticis administratus, tunc 
tandem conscientia characteris sacramentalis simulque terminus eius techni- 
cus « character » elaboratus est. 

Character definitur vario modo, optima videtur, quae e verbis S. Thomae 
contexta habetur: Character est signaculum indelebile, ie. participatio sacer- 
dotii Christi in fidelibus eius, quod est in anima, sicut virtus quaedam instru- 
mentales, quo deputantur homines ad cultum Dei secundum ritum christianae 
religionis (cf. III q.63. a.3.5.2.). 

Etymon huius vocabuli derivatur a graeco « charassÓ », sculpere, « cha- 
racter » ideo est aliquod sculptum signum. Hoc vocabulo denominabatur nota 
pecoribus inusta, vel militibus signum militare notis seu virgulis compunctum 
(Tetowierung), signum inustum fronti servorum fugitivorum «F», imo etiam 
imago nummis pecuniae impressa. His praemissis statuitur: 


THESIS. Sacramenta Baptismi, Confirmationis et Ordinis characterem impri- 
munt animae. Do fide. 


a) Vox Ecclesiae 


Tridentin. sess. VII. de Sacramentis in genere can. 9: « S.q.d., in tribus 
sacramentis, baptismo scilicet, confirmatione et ordine, non imprimi charac- 
terem in anima, hoc est signum quoddam spirituale et indelebile, unde ea ite- 
rari non possunt: anathema sit! » (Denz.852)) 


b) Adversarii: 


iam Wicleffus s. XIV. affirmavit characterem nec Scriptura, nec ratione 
probari posse. Reformatores veram efficaciam ex opere operato Sacramentis de- 
negantes uno ore existentiam cuiuscunque characteris infitiabantur. Calvinus 
e.gr. dixit characteris doctrinam prodiisse ex officina monachorum indoctorum, 
Chemnitzius asserebat hanc doctrinam per Innocentium III. inventam esse. 


c) Scriptura Sacra 


indubie « saltem semina totius doctrinae distinctius et abundantius deinde 
expositae in traditione et in explicatione per charisma doctoratus catholici » 
continet (Franzelin p.160-161.). Locus classicus solum unicus habetur, alii enim 
textus tantum in luce huius testimonii sufficienter intelligi possunt: 2 Cor 1,21: 
* Qui unxit nos: Deus (est), qui et .signavit nos et dedit pignus Spiritus in cor- 
dibus nostris». 7res effectus enumerantur initiationis in religionem Christi, de 
qua sermo est, et hi sunt: 1?. Deus unxit nos (chrisas) quo collatio gratiae 
per Sacramenta Baptismi et Confirmationis intelligitur, 2°. Dens « etiam signa- 
vit nos» fho kai sphragisamenos hemas), quo intelligitur sigilli (sphragis) ali- 
cuius impressio, 3°. idem Deus pignus dedit (arrabon dous) Spiritus Sancti, 
qui inhabitat in justificatis per Baptismum. Graecum arrabon derivatur e vo- 
cabulo hebraico « erabón », quod significat tum » auctoramentum » (Vorschuss, 

débourse, eloleg) is datum qui servitio militari mancipati sunt, tum pignus 
(Unterpfand, zalog) i.e. promissionis confirmationem per aliquod donum. Utra- 
que significatio vocis verificatur: Spiritus Sanctus etenim in justificatis habi- 
taculum assumens, tum auctoramentum est aeternae vitaem tum pignus, nam 
fideiussor (Bürge, warranter, kezes) est nos pervenire illuc. Atqui hi tres ef- 
fectus evidenter distinguuntur per tria verba (chrisas — sphragisamenos — 
dous); sicque distinguuntur: gratia habitualis (chrisma) — sigilli impressio 
(sphragis) quae per particulam « kai» = «etiam» contradistinguitur a gra- 
tia — demum « arrabon » rie. inhabitatio Spiritus Sancti. Signatio ergo etsi in 
correlatione sit cum «unctione », tamen per textum Paulinum quoddam di- 
stinctum, et unctionem consequens habetur. Huius textus expositione intelligi 
possunt textus Eph 1,13 s.: « In quo et credentes signati estis Spiritu promis- 
sionis Sancto, qui est pignus haereditatis nostrae, in redemptionem  acquisi- 
tionis, in laudem gloriae ipsius n, item ibid.4,30: « Nolite contristare Spiritum 
sanctum Dei, in quo signati estis in diem redemptionis », in illum desideratum 
diem, qui nescit occasum, qui expectat nos in patria, ubi redemptio demum 
perfecta erit. 


d) Traditio 


sine dubio cognoscit et saepe loquitur de hac veritate, quin scholastico 
modo penitus intelligere valuisset internam naturam huius effectus, praesertim 
celebrando magnitudinem baptismi; F.J. Dolger eximio in libro: « Sphragis » 
multa exponit hac de re, unde videre possumus, quod sensu stricto multi textus 
ab auctoribus citati de charactere distincto nondum habent conscientiam 
idcoque in vanum adducuntur ut testes characteris, nam quid sit, non dicunt. 


1°. Duobus primis saeculis vocabula « sphragis n et a sphragizein » adhi- 
bentur tum a christianis, tum a paganis ad significandas actiones sacras, praeser- 
tim initiativas. In cultibus paganis vocabulum corporalem signationem notis 
compunctam, vel inustione factam significabat; dein sensu latiore etiam susce- 
ptionem alicuius in communitatem culticam  (« endgiiltige Aufnahme in die 
Knltgemeinschaft » Dolger p. 169). Hoc sensu etiam scriptores christiani ute- 
bantur vocabulo « sphragis », praesertim Baptismum intelligentes. Sic Epistola 
Barnabae s. II. dicit de populo Veteris Testamenti, quod circumcisus sit in 
signaculum (eis sphragida) foederis, quando autem Vetus Lex abolita fuit, 
« foedus dilectissimi Jesu in corda nostra insigillatum est» (enkatasphragisthé 
9,6-4,8.. Eodem saeculo Acta Thomae de baptismo loquuntur, ubi Siphor 
Baptismum talibus verbis petit: « Peto, ut accipiamus nos signaculum (tên 
sphragida) a te, ut veri Dei adoratores (latrai) efficiamur, et inter agnus et oves 
eius numeremur » (c. 131, Dolger p. 106.). 


2?. Saec. II. S. Cyprianus christianum baptizatum sic alloquitur: « Tu 
tantum, quem iam spiritualibus castris caelestis. militia signavit, tene incor- 
ruptam, tene sobriam religiosis virtutibus disciplinam » (Ad Donat, c. 15.); ubi 
observandum est, quod « signare » terminus technicus antiquus erat pro mili- 
tibus, quorum fronti signum Caesaris, vel exercitus insignitum est: ergo etiam 
christiani tale quid accipiunt, ut patet, tantum spiritualiter. 


3°. Saec. IV-o iam omnino usitata est denominatio baptismi, ut « sphragis ». 
S. Eusebius Constantinum Caesarem sic allegat moribundum: « Hora est iam, 

ut accipiamus signaculum, quod immortalem facit, hora, ut possideamus salva- 
triccm  consignationem » (sotcrion sphragismatos, Vita Constant. 4,02). — 
Eodem fere tempore, annis 347-8 S. Cyrillus Hierosolymitanus sic effatur: 
« Post fidem accipimus signaculum spirituale (pneumatiké sphragis), circumcisi 
per Spiritum Sanctum per baptismum n (Cat. 5,6.). Baptismus ergo simile signum 
profert in anima (pneumatiké), sicut circumcisio in corpore ludaeorum. — Gre- 
gorius Nazianzenus vocat baptismum « signaculum, ut observationem (synte- 
résin), et denominationis signum » (Or. 40. in s. baptism. PG 36, 361). — 
S. Joannes Chrysostomus iterum aliquid concretum intelligit sub vocabulo 
« sphragis ». « Obsignati sunt (esphragistésan) Israelitae, sed circumcisione sicut 
etiam pecora et alia animalia irrationabilia, nos etiam obsignati sumus, sed ut 
filii Spiritu » (In Eph. hom. 2 PG 602,18.). Alio sermone Baptismum signationi 
militari comparans, recognoscit eius indelebilitatem: « Obsignatus es; sicut enim 
militibus sigillum, ita et fidelibus Spiritus imponitur, ut etiam si desertor fugias, 
omnibus cognoscibilis fias » (In 2 Cor., hom. 3,7 PG 601,417.). 


4°. S. Augustinus fuit primus distincte et clare loquens de hoc signaculo, 
(pem characterem vocat, quod aliud nomen est sphragidis. Multoties profert 
sanctus Doctor hanc doctrinam de charactere, affirmans semper, remanere in 
baptizato aliquid indelebile, quod est consecratio, similiter etiam in. sacerdote: 
et haec qualitas distincta est gratia. Locus classicus per Card. Seripandum 
(t 1563. Tridenti) etiam Patribus Tridentinis prolatus est: « Christiani. baptismi 
sacramentum etiam apud haereticos valet et sufficit ad consecrationem, quamvis 
ad vitae aeternae participationem non sufficiat, quae consecratio reum quidem 
facit haereticum extra Domini gregem habere characterem, corrigendum tamen 
admonet sana doctrina, non iterum similiter consecrandum » (Ep. 98,5 PL 33, 
362.. — Alibi Augustinus clarissime distinguit. inter. gratiam habitualem 
(« charitatem ») et characterem: « Ecce accepit sacramentum nativitatis homo 
baptizatus, sacramentum habet et magnum sacramentum, divinum, sanctum, 
ineffabile... Attendat tamen in cor, videat, si habet charitatem... S1 autem non 
habet, characterem quidem impositum habet, sed desertor vagatur» (In 1 Jo. 
tract. 5,6 PL 35, 2015.). 


5°, Praxis autem Ecclesiae supponit characterem, nam etiam aevo antiquo 
nunquam iteranda consuit haec tria Sacramenta, inquantum iteratio locum 
habuit, falsa suppositione nitebatur, quod sc. haeretici non possunt valide mi- 
nistrare Sacramenta, et ideo primo putabant baptismum conferre. Rationis 
instar autem semper tantum profertur, non licere « Christum super Christum 
imponere », frustrare Sacramenta, ie. supponunt aliquid indelebile, remanens, 
quod est character. 


e) Ratione 


probatur a S. Thoma character sic: « Sacramenta Novae Legis ad duo 
ordinantur, videlicet ad remedium contra peccata, et ad perficiendum animam 
in his. quae pertinent ad cultum Dei secundum ritum christianae vitae. Quicun- 
que autem ad aliquid certum deputatur, consuevit ad illud consignari, sicut 
milites, qui adseribebantur ad militiam antiquitus, solebant quibusdam charac- 
teribus corporalibus insigniri, eo quod deputabantur ad aliquid corporale. Et 
ideo cum homines per Sacramenta deputentur ad aliquid spirituale pertinens 

ad cultum Dei, consequens est, quod per ea fideles aliquo spirituali charactere 
insigniantur y. (III q.63. a.l.). 


IV) De natura et effectu characteris. 


De hac re tractantes, optime per partes suas considerari potest definitio 
s. Thomae, initio data de chacactere (Citatur III q.63.). 


a) Character est « signaculum », « quo aliquis insignitur ut ordinandus in 
aliquem (ulteriorem, dicit pluries) finem: sicut charactere insignitur denarius 
ad usum commutationum et milites insigniuntur charactere, quasi ad militiam 
deputati » (art. 3.)). — Sed nunc quaeritur quid sit see. naturam suam ontolo- 
gicam ille character. 1°. Non sufficit dicere, characterem esse relationem et 
quidem rationis, uti Durandus (t 1333) putavit. Relatio enim non est absolute 
in subiecto, sed tantum relative, ideo relatio non potest vocari « signaculum », 
nec potest de ea dici, quod « imprimitur » (Trid.) in anima, relatio enim non 
imprimitur. Relatio quaedam (coniugum, fratrum, alumnorum Seminarii) potest 
quidem signaculo exprimi, quod significat relationem (e.gr. annulus, vestis rubi- 
cundus Seminariorum), sed praecise hoc signaculum non est relatio. — Simili- 
tudo fratrum iam est signaculum relationis realis fraternitatis, vel eius quod 
gemelli sunt. — 2?. Nec sufficeret relationem realem supponere qua naturam 
ontologicam characteris: relatio enim realis supponit fundamentum in re, si 
autem character esset relatio realis, non posset eius fundamentum inveniri, nam 
gratia non est fundamentum characteris, potest enim esse character etiam in 
iis qui carent gratia; signum sacramentale item non potest esse fundamentum, 
nam transiens est, character autem manet. — 3?. Character ergo est aliquid 
plus: animae imprimitur, proin debet esse accidens, quod inest in subiecto. 
ergo vel quantitas vel qualitas. Ut patet: qualitas. Si qualitas est, quaeritur 
num sit habitus, ut Suarez putavit, sed minus recte, nam habitus (ut species 
qualitatis, non ut habitus praedicamcentalis. cf. Gredt I, 150. 163 s.) disponit 
subiectum aut ad bene, aut ad male habendum in seipso, sed character ad 
utrumque se habet, utuntur eo quidam bene, alii male. — 4^. Ideo melius 
dicitur character qualitatis species, quae potentia vocatur, haec sententia arridet 
S. Thomae: « Character importat quandam potentiam spiritualem, ordinatam 
ad ea, quae sunt divini cultus » (art. 2.), est ergo potentia seu facultas ministe- 
ralis aliquid agendi vel accipiendi et quidem aliquid ad cultum Dei pertinentis. 


b) Character est signaculum indelebile, cuius ratio est sec. S. Thomam: 
« Sacerdotium Christi est aeternum... et inde est, quod omnis sanctificatio, quae 
fit per sacerdotium eius, est perpetua, re consecrata manente » (art. 5.). Ex quo 
sequitur, characterem non solum in hac vita indelebilem esse, quod de fide est. 
sed etiam in vita aeterna, nam « res consecrata » est anima, quae semper per- 
manet. Ideo recte tenetur cum permultis theologis, characteris aeternitatem 
esse non solum e voluntate Dei, sed e natura intrinseca characteris. Nam rationi 
allatae a Thoma — quod nempe principali potentiae (sacerdotio Christi) 
adiuncta est potentia ministerialis (character) — addi potest, quod neque ex 
alia causa corrumpi possit character: nam nec anima corrumpitur, nec mala 
dispositio expellit eum, quia cum gratia vel etiam sine gratia existere potest in 


hac vita, ut certum est, ergo etiam in altera vita; non requirit enim character 
statum gratiae. 

c) Character est participatio sacerdotii Christi see. definitionem Thomi- 
sticam, quo declaratur natura theologica characteris, qui « est participatio sacer- 
dotii Christi in fidelibus eius... ita, ut ei configurentur in hoc, quod participant 
aliquam spiritualem potestatem respectu Sacramentorum, et eorum quae per- 
tinent ad cultum divinum » (art. 5.) Ad difficultatem, quod per omnia Sacra- 
menta Novae Legis fit aliquis particeps sacerdotii Christi, respondetur cum 
S. Thoma: fit particeps sacerdotii Christi, in quantum percipit aliquem effectum 
huius sacerdoti: conc., in quantum deputatur ad agendum vel recipiendum 
aliquid quod pertineat ad cultum sacerdotii Christi: nego, nam hoc tantum in 
tribus Sacramentis contingit (cf. art. 6. ad 1.). 


d) Character est in anima see. definitionem Thomae; quomodo hoc intel- 
ligcndum est, est quaestio de subiecto, cui proxime inhaeret character. — 
l'. Tridentinum et SS. Patres simpliciter loquuntur de anima, ut subiecto cha- 
racterem portante, quin tamen hoc necessario de essentia animae intelligant, ut 
quidam putant (Bellarminus, Vasquez, Suarez, de Lugo etc.). Rationem affert 
S. Thomas dicendo, quod «a character est quoddam signaculum... ad suscipien- 
dum vel aliis tradendum ea, quae sunt divini cultus. Divinus autem cultus in 
quibusdam actibus consistit. Ad actus autem proprie ordinantur potentiae ani- 
mae, sicut essentia ordinatur ad esse. Et ideo character non est sicut in subiecto 
in essentia animae, sed in eius potentia » (art. 4.)). Tamen etiam in sententia 
S. Thomae merito dici potest, ut et revera dicit, quod charactere « anima insi- 
gnitur » (ibid. 1. c.), nam «essentia animae est subiectum potentiae naturalis, 
quae ex principis essendi procedit... Unde sicut essentia animae, per quam est 
naturalis vita hominis, perficitur per gratiam, qua anima spiritualiter vivit, ita 
potentia naturalis animae perficitur per spiritualem potentiam, quae est cha- 


racter » (art. 4. ad 2). — 2°. Alia quaestio exsurgit, qualis potentia animae 
subiectum sit characteris. Sec. Scotistas est voluntas, see. Thomam autem intel- 
lectus. Rationem sic dat huius sententiae: « Character ordinatur ad ea, quae 


sunt divini cultus, qui quidem est quaedam fidei protestatio per exteriora signa. 
Et ideo oportet, quod character sit in cognitiva potentia animae, in qua est 
fides » (art. 4. ad 3). Quaestio tota non est magni momenti, nam etiam si 
character alicui potentiae, sive intellectui, sive voluntati inhaereat, tamen rectis- 
sime dicitur animae inhaerere, sicuti etiam communiter dicitur, virtutes caritatis 
et fidei infusas esse animae, etsi proxime fides intellectum, caritas voluntatem 


attingat. 


e) Character est in anima, sicut quaedam virtus instrumentais, est ergo 
1°. potentia spiritualis instrumentons, nam, ut Aquinas dicit, «a habere sacra- 
menti characterem competit ministris Dei, minister autem habet se per modum 
instrumenti, ut Philosophus dicit... n (art. 2. corp.). « Nam eadem ratio est mi- 
nistri et instrumenti, utriusque enim actio exterius exhibetur, sed sortitur ef- 
fectum interiorem ex virtute principalis agentis, quod est Deus » (q. 64. a.l.). — 
2° Merito affirmat E. Boularand (Nouv. Rev. théol. 1950., 261-273.) in cha- 
ractere nuda potentia adhuc plus inveniri. Christus enim facit hominem accepta- 
bilem Deo, similitudinem manifestans cum Filio Dei, nosque sanctificando no- 
bisque communicando quandam dignitatem sanctam. Quae dignitas distinguitur 
connectiturque potentiae supradictae, sicut in Christo gratia unionis et gratia 
union's et gratia gratum faciens, a. Potentia ergo characteris baptismalis nos 

configurat unitque Regi Christo, inquantum est Caput Corporis mystici, signum- 
que sic fit nostrae dignitatis christianae, subiectumque nos efficiens Sacramen- 
torum disponit ad vitam participandam Dei-IIominis. — b. Potentia characteris 
Confirmationis, immediate nos configurat unitque Christo Prophetae, testi fideli 
veritatis, signumque fit nostrae dignitatis ad «martyrium», ie. testimonii red- 
dendi nos capaces efformat, ad pugnamque spiritualem nos idoneos reddit. — 
c. Potentia demum characteris Ordinis immediate configurat fidelem Christo, 
in sua functione sublimissima Mediatoris, hoc est sacerdotali, per dignitatemque 
his tributam unit cum Deo in actu supremi divini cultus. 


f) Charactere « deputantur homines ad cultum Dei see. ritum christianae 
religionis », quibus Aquinas declarat effectum characteris: « Deputatur quisque 
fidelis ad recipiendum vel tradendum alius ea, quae pertinent ad cultum Dei, 
et ad hoc proprie deputat character sacramentalis » (q.63. a.3.). Non omnia 
Sacramenta imprimunt characterem, tantum ea, quibus «a deputantur homines 
ad cultum Dei secundum ritum christianae religionis » (art. 2.), quod tribus 
modis fieri potest see. Thomam: «Pertinet autem aliquod Sacramentum ad 
divinum cultum tripliciter: uno modo per modum ipsius actionis — alio modo 
per modum agentis — tertio modo per modum recipientis » (art. 6.) — 1°. Per 
modum ipsius actionis Eucharistia ad divinum cultum ordinata est, sed non 
deputat homines ad hunc cultum, nam exercet hoc cultum consecrando, i.e. 


Missam celebrando. Haec actio autem terminatur non in hominem, sed in ma- 
teriam panis et vini, proin non imprimit characterem ulli hominum. Euchari- 
stiae sumptio item est actus cultus divini, sed non deputat hominem « ad aliquod 
ulterius agendum vel recipiendum in Sacramentis, cum potius sit finis et con- 
summatio omnium Sacramentorum » (art. 6.). — 2°. Manent ergo tria Sacramenta 
characterem imprimentia et quidem Sacramentum deputatum ad cultum divi- 
num « per modum agentis », quod est Sacramentum Ordinis, per hoc enim 
Sacramentum « deputentur homines ad Sacramenta alis tradenda ». — 3?. Per 
modum recipientis ad divinum cultum deputatum est Baptismus et Confirmatio. 
baptismate enim hono characterem accepit, ie. potentiam spiritualem « reci- 
piendi alia Sacramenta, unde Baptismus dicitur esse ianua omnium Sacramen- 
torum » (ib. art. 6). Quoad Confirmationem autem « datur homini potestas spi- 
rtualis ad quasdam alias actiones sacras praeter illas ad quas datur ei potestas 
in baptismo. Nam in baptismo accepit homo potestatem ad ea agenda, quae 
ad propriam pertinent salutem, prout sc. see. seipsum vivit, sed in confirma- 
tione accipit homo potestatem ad agendum ea, quae pertinent ad pugnam spiri- 
tualem, contra hostes fidei, sicut patet exemplo apostolorum, qui... egressi non 
verebantur publico fidem fateri etiam coram inimicis fidei christianae » (III. 
q.72. a.5.). Inculcandus tamen est modus proprius et peculiaris iuxta quem 
unusquisque character subiectum configurat Christo Mediatori, ut iure monet 
E. Boularand (Nouv. Rev. théol. 1950.. 274.). Character enim baptismalis assi- 
milát immediate Christo Capiti, Confirmationis Christo Prophetae et Regi, Or- 
dinis autem character Christo Summo Sacerdoti. — Recte etiam extolluntur 
partes Spiritus Sancti hucusque aliquatenus neglectae: characteres antequam 
potentiae evadunt, ontologice sunt etiam quaedam specialis captio possessionis 
animae per Spiritum Sanctum, in statu autem esse haec possessio permanens 


constituit. titulum exigitivum gratiarum (sic a. 1958. F. Vandenbroucke cf. 
Litter.). 


13. - Radô, Ench. Liturgicum, 

Litteratura. 


Quoad virtutem  obiectivam Sacramentorum. Bellarmintis, Controv. VIII. gen., 1. IL 
c.l-Il. (ed. J. Fèvre IL, 419-451, de opere operato). — C. Schazler, Die Lehre von der Wirk- 
samkeit dor Sakramentc ex opere operato, München I860. — LH. Weisweiler, Die Wirksam- 
kcit der Sakramentc nach Hugo von Saint Victor Freiburg i.Br. 1932. — IM. D. Simonin - 
G. Meersseman, De Sacramentorum efficientia apud theologos ord. praedicatorum, Romae 
1936. — A. Landgraf, Die Einfiihrung des BcgriFpaares opus operans und opus operatum 
in die Théologie, in; Divus Thomas 1951, 211-223. 


Quoad causalitatem: J. Bucceroni, Commentarius dc Sacramentorum causalitate, Paris 
1884. — G. Reinhold, Die Strcitiragc über die physische oder moralische Wirksamkeit der 
Sakramentc, 2.ed. Mergentheim 1899. — E. Hugon, La causalité instrumentale en théologie, 
Paris 1907. — J. Stufler, Bemerkungen zur Lehre des hl. Thomas über die virtus instrumen- 
talis, ZfkTh 1918, 719-762. — Il. Lennerz, Das Konzil vno Trient und die theologischen 
Schuhneinüngen, in: Scholastik 1929, 38-53. — VV. Lampen, De causalitate Sacramentorum 
iuxta scholam Franciscanam, Bonn 1930. — M. Gierens, Zur Lehre des hl. Thomas über die 
Kausalitat der Sakramentc, in: Scholastik. 1934, 321-345. — LH. ©O. Simonin - G. Meersse- 
mann, De Sacramentorum efficientia apud theologos Ordinis Praedicatorum, Romae 1936. — 
A. llorvcit, Synthesis theologiae fundamentalis, Budapest 1948, 148-153. 160-162. — HI. 
Lennerz, De Sacramentis Novae Legis in genere, 3.cd. Romae 1950, 215-271. — A. Mit- 
terer, Grundformen der Ursachlichkeit, in: Scholastik 1950, 184-208. — A. Horvath, Das 
objektive Erkcnntnishcht. Sein Wesen, seine Arten und Betatigungsweise, in: Divus Thomas 


1951, 429-450. 


Quoad effectus: De Bellevue, La gráce sacrementelle ou effets propres des divers Sacre- 
ments, Paris 1900. — F. Brommer, Die Lehre von den sakramcntalcn Charaktcr in der 
Scholastik, bis Thomas von Aquin inklusive, Padcrbom 1908. — F. Gillmann, Der sakra- 
menta'e Charaktcr bei den Clossatoren, in: Katholik 1910, I, 306-313; II, 215-218. — 
F. J. Dolger, Sphragis. Eine altchr. Taufbezeichnung in ihren Bcziehungen zur profanen 
u. religiüsen Kultur des Altcrtums, Paderborn 1911. — JB. Durst, De characteribus sacra- 
mentalibus, in: Xenia Thomistica 1925, 541. — C. Crowley, A defense of the common tho- 
mistic teaching on the Sacramental Grace, Romae 1947. R. Brassarola, La natura della 
graz a sacramentale nella dottrina di San Tomrnaso, Grottaferrata 1949. D. Bertetto, La 
grnzia sacramentale, in: Salesianum 1949, 396-413. — J. Staudinger, lleiliges Priestcrtum, 
Einsiedeln-Zürich-Koln 1950, 21-37 (a Der Mensch als Priestern agit de tribus characte- 
ribus. — Ephrein Boularand, Caractère sacerdotale et mystère du Christ, in: Nouv. Rev. 
thcol. 1950, 252-274, — J. Boulanger, De gratia sacramenti in sensu stricto, Malzéville 
1952. — Ch. Schleck, On Sacramental Grace, in: Rev. d'Université d'Ottawa 1954, 227-251. 
— Idem, St. Thomas on the Nature of Sacramental Grace, tn: Thoniist 1955, 1-30. 242-278.— 
ll. R. Masterton, Sacramental Graces: Modes of sanctifying grace, in: Thomist 1955, 
311 372. — V. M. Haring, Character, Signum und Signaculum, in: Scholastik 1955, 481-512. 
1956, 41-69. 182-212. — B. Lceining, Principles of Sacramental Theology, London 1956, de 
causalitate 281-381, de effectibus communibus 3-279. — V. Ileynck. Zinn Problem der 
sakrainentalen Gnade in der Scholastik, ibid. 1957, 777-860. — J. Kaup, Das Wesen des 
sakramentalen Charakters nach Petrus Joannes Olivi und Petrus de Trabibus, ibid. 1957, 
806-824. — J. Calot, La nature du caractére sacramentel, Bruges 1957. — F. Vandenbroucke, 
Esprit Saint et structure ecclésiale selon la Iturgie, in: Quest, lit. paroiss. 1958, 115-131. — 
G. Florez, Sobre la gracia sacram., Rev. Espan. Tcol. 1959, 39-60. 


E) De causa Sacramentorum. 


Hucusque agebatur de ipsissimis Sacramentis: quod sint, quid sint (existen- 
tia, essentia), quod causae sint ct quid producant. Nunc ultimo agendum est de 
causa Sacramentorum et (pridem see. methodum Aquinatis, qui qu.64. tum de 
institutore Sacramentorum, tum de ministris eorum agit. Nos adhuc subiectum 
sacramentorum adiicimus, nam aliquali modo etiam suscipiens causa dici potest, 
qua Sacramenti effectus producitur, sensu, ut patet, latiore tantum. Agendum 
ergo est |. dc potestate auctoritatis in Sacramentis, dein 2) de potestate excel- 
lentiae, ie. ministerio principali, nccnon 3) de ministerio secundario. generali 

Sacramentorum, item 4) de ministerio speciali Sacramentorum, demum 5) de 
subiecto Sacramentorum. 


|l. De potestate auctoritatis in Sacramentis. 
Status quaestionis. 


Potestas auctoritatis intelligitur see. Thomam potestas instituendi Sacra- 
menta, quae potestas soli Deo competit, ut argumenta demonstrabunt. Quando 
tamen sequendo veritatem voce Ecclesiae expressam, dicitur Christum insti- 
tuisse Sacramenta, hoc sic debet intelligi, quod instituit ea in quantum Deus, 
ergo una cum Patre et Spiritu Sancto. — Etiam ut homo est causa Sacramen- 
torum et quidem vi unionis hypostaticae. Nam est causa meritoria Sacramen- 
torum per beatam passionem suam: omnis enim gratia in statu naturae lapsae 
datur e meritis et satisfactione Christi; dein est etiam causa instrumentons Sa- 
cramentorum, ut eorum minister principalis: operatur enim ut homo efficienter 
instrumentaliter ad interiores effectus Sacramentorum, nam assumpta humanitas 
hypostatice unita Verbo Dei est instrumentum coniunctum in Sacramentis. Sit 
ergo: 


THESIS. Christus, in quantum Deus, instituit Sacramenta immediate pote- 
state auctoritatis. De fide. 


a) Vox Ecclesiae 


Trident, sess. VII. de Sacramentis in genere can. l.: « S.q.d., Sacramenta 
Novae Legis non fuisse omnia a Jesu Christo Domino nostro instituta... a.s. » 
(Denz. 844.). — Professio fidei Tridentina (Denz. 996.) « Profiteor quoque 
septem esse vere et proprie Novae Legis Sacramenta, a Jesu Christo Domino 
nostro instituta ». — Quod immediate instituit, fuit mens Concilii, nam mediata 
institutio nunquam vocatur simpliciter « institutio », est enim permissio pote- 
statis inferiori subiectae auctoritati; sic Ecclesiae commissum fuit instituere 
sacramentalia, tempora sacra etc. quae ideo non dicuntur simpliciter a Christo 
instituta. Definitio huius immedietatis propter veteres scholasticos fuit omissa. 


b) Adversarii 


sunt l^. memorati veteres venerandi scholastici doctores, quando adhuc 
elimari coepit doctrina de Sacramentis: et quidem Petrus Lombardus affirmans: 
« Hoc sacramentum unctionis infirmorum ab apostolis institutum legitur » (L.4, 
d.23.). — Item Alexander Halensis qui dc sacramento Confirmationis asseruit id 
n institutum fuisse Spiritus Sancti instinctu in concilio Meldensi, quantum ad 
formam verborum et materiam elementorum, cui etiam Spiritus Sanctus con- 
tulit virtutem sanctificando » (Summa theol. IV. q.9.m.L). Etiam S. Bonaven- 
fura dubitanter adhaesit huic sententiae Magistri et professori suo Alexandro 
Halensi, de confirmatione emim dicit: « Potest dici et melius ut credo, quod 
illud Sacramentum Christus nec dispensavit, nec instituit, quia post ascensionem 
eius decebat apostolos confirmari et Spiritum eis ad robur dari » (In IV .d.7. 
hq.l.. — 2°. Protestantes liberales et Modernistae eos sequentes non tenent 
iam Christum Sacramenta instituisse, ut eorum doctrina reassumpta damnatur 
a Sancto Pio X: « Sacramenta ortum habuerunt ex eo, quod apostoli eorumque 

successores ideam aliquam ct intentionem Christi, suadentibus et moventibus 
circumstantiis et eventibus, interpretati sunt » (Decr. « Lamentabili » 1907. 
prop. 40. Denz. 2040.) — 3°. Adversantur deinde institutioni divinae Sacra- 
mentorum asseclae scholae historicae religionis (Religionsgeschichtliche Schule), 
praesertim B. Reitzenstein, W. Bousset, eorumque pedissequus, deplorandus 
apostata A. Loist] (Les mystères païens ct le mystère chrétien 1932), dein C. 
Clemen (Einfluss der Mysterienreligion auf das alteste Christentum), A. Dietrich 
(Milhrasliturgie), qui plus minusve putant, Sacramenta ortum duxisse e myste- 
ris paganis (cf. hac de L. Allevi, I misteri pagani c i sacramenti cristiani, in: 
Problemi c orientamenti di teol. domm. IIl. Milano 1957, 757-793). 


c) Scriptura Sacra 


singillatim probantur Sacramenta per Christum instituta esse; secus autem 
in genere tantum per conclusionem theologicam hoc probari potest. 1?. Hebr. 4, 
11-5,I0 edicitur Testamenti Novi summum pontificem esse Jesum, filium Dei, 
qui penetravit caelos (4,14), qui compati potest infirmitatibus nostris (4,15), qui 
« factus est omnibus obtemperantibus sibi causa salutis aeternae » (5,9), appel- 
latus a Deo pontifex iuxta ordinem Melchisedech (5,10). Sed pontificis est 
sacra ordinare, ideo etiam Christo convenit potissima sacra Novi Testamenti: 
sacrificium Missae et Sacramenta ordinare. — 2?. ] Cor 3,11: « Fundamentum 
aliud nemo potest ponere praeter id, quod positum est, quod est Christus 
Jesus n- quo edicitur, aliam Ecclesiam neminem posse fundare. Atqui si haec 
Ecclesia a Christo fundata est, essentialia eius elementa Ipse debuit determi- 
nare. Sed elementa huius Ecclesiae omnino essentialia praecise sunt Sacramenta, 
nam certum est, quod S. Thomas dicit. « per Sacramenta, quae de latere 
Christi pendentis in cruce fluxerunt, dicitur esse fabricata Ecclesia ». (III. q.64. 
a.2. ad 3). 


d) Traditione 


imprimis indirecte probatur thesis, nam apud SS. Patres 1°. nusquam inve- 
nitur sententia veterum Scholosticorum citatorum, aliquod Sacramentum non 
per Christum institutum esse; dein 2°. docent verba sacramcntalia esse verba 
Domini Jesu; 3 . demum declarant Sacramenta esse Christi, non vero Aposto- 
lorum (Franzelin p. 190.). Ceterum etiam aliquoties aperte declaratur veritas 
per se patens supposita, e.gr.:: « Auctor Sacramentorum quis est, nisi Dominus 
Jesus? De caelo ista Sacramenta venerunt ». dicit S. Ambrosius (De Sacr. 44 
PL 16,458); item Augustinus: a Ab ipsa Dei sapientia, homine assumpto (i.e. 
Christo Deo-homine) a quo in libertatem vocati sumus, pauca sacramenta sa- 
luberrima constituta sunt, quae societatem christiani populi continerent » (De 
vera religione 33, PL 34,136). 


e) Rationes 


tres afferuntur a S. Thoma. 1°. Ex operatione immediata principalis agentis: 
hoc modo enim «a solus Deus operatur interiorem effectum Sacramenti, quia 
solus Deus illabitur animae, in qua Sacramenti effectus existit, non autem potest 
aliquid immediate operari, ubi non est» (111. q.64. a.L). Christus autem ut 
homo, non est praesens in Sacramentis, quidquid vellent asseclae modernae 
theoriae « mysterii » tantum per effectum, excepto Sacramento altaris; ergo 
Christus in quantum Deus et non uti homo instituit Sacramenta. 

2?. Ex effectu Sacramentorum sic arguitur: « Quia gratia, quae est inte- 
rior Sacramenti effectus, est a solo Deo, ut in secunda parte dictum est (I-II, 
q.112. a.l.); character etiam qui est interior Sacramentorum quorumdam ef- 
fectus, est virtus instrumentalis, quae manat a principali agente, quod est Deus, 
Secundo autem modo homo potest operari ad interiorem effectum Sacramenti, 
in quantum operatur per modum ministri. Nam eadem ratio est ministri et 
instrumenti: utriusque enim actio exterius exhibetur, sed sortitur effectum inte- 
riorem ex virtute principalis agentis, quod est Deus » (ibid.). Sic ergo tum ef- 
fectus primarius communis Sacramentorum omnium, tum effectus particularis 
trium Sacramentorum a solo Deo potest exoriri, ergo Christus in quantum Deus 
instituit Sacramenta. 


3?. Idem sequitur e consideratione virtutis sacramentalis: « Instrumentum 
habet virtutem a principali agente. Agens autem respectu Sacramenti est 
duplex, sc. instituens Sacramentum, ct utens Sacramento instituto, applicando 
sc. eum ad inducendum effectum. Virtus autem Sacramenti non potest esse ab 
eo, qui utitur Sacramento, quia non operatur nisi per modum ministerii. Unde 
relinquitur, quod virtus Sacramenti sit ab eo, qui instituit Sacramentum. Cum 
igitur virtus Sacramenti sit a solo Deo, consequens est, quod solus Deus sit 
Sacramentorum institutor » (art. 2.). 


D De modo institutionis Sacramentorum. 


l^ De fide certum est, quod Christus Dominus instituit Sacramenta et 
quidem, si vera intelligatur institutio, immediate per seipsum, non per Apostolos, 
vel alios eorum successores. Quod immediate instituit, saltem fheologice certum 
est, etsi videtur hanc immediatam institutionem Patribus Tridentinis magis 
placuisse. At quoad institutionem immediatam theologi posttridentini distin- 
guunt etiam inter institutionem in genere ct in specie, a. In genere instituisset 
Dominus Sacramenta, si tantum finem Sacramenti declarasset, et Ecclesiae 
reliquisset electionem signi, ie. materiae aptae ad significandam talem gratiam 
et etiam verba. - b. /n specie determinasset Sacramenta, si etiam ipsum signum, 
Le. talem materiam et talem formam praescripsisset. Priorem sententiam tene- 
bant Card, de Lugo, Salmanlicenses, Wirceburgenses, Billot, Hurter, Van Noort. 
De Smedt, D'Alés, Tanquerey, Lennerz, Galtier, Umberg, etc., secundae 
adhaeserunt sequentes Suarezium S. Alphonsus Ligorius, Benedictus XIV, de 
Augustinis, Tepe, Card. Franzelin, Card. Lépicier, J. Müller, Pesch, Diekamp, 
Lercher, Doronzo etc. Utraque sententia argumenta affert e Scriptura et Tradi- 
tione; sed statim videtur neutra esse convincentia. 


2°., Quae certa sunt, in sequentibus proponuntur: 


a. Certum est Baptismum et Eucharistiam in specie instituta esse, hoc 
enim patet e Scriptura. 


b. Si etiam in specie cetera Sacramenta instituisset Dominus, hoc non 
fecit sic, ut materiam remotam see. qualitates accidentales determinasset, quia 
hoc neque quoad Eucharistiam fecit; quod usus Ecclesiae differens Occiden- 
talis et Orientalis demonstrat (panes azymi et fermentati). 


c. Certum haberi etiam debet, quod Dominus formam sacramentalem non 
determinavit see. « materialem sonum verborum..., sed see. significationem pro 

diversitate Sacramentorum, vel distinctam, vel saltem in confuso », ut dicit 
Franzclin (p.49.). Hoc enim clare ostendit historia liturgiae, hac in re perempto- 
ra, nam certum est formas Sacramentorum see. formam grammaticalem (num 
deprecativa, indicativa) saeculorum decursu multoties variasse et praesertim 
see. typos liturgicos alias esse etiam nunc. Sic Confirmationis forma usitatissima 
orientalis est: « Sphragis dorcas Pneumatos hagiou », in Ecclesia Latina autem: 
« Signo te signo crucis etc. ». 

d. Certum est, Ecclesiam hanc quaestionem nondum dirimisse, etsi inde a 
Constitutione Apostolica « Sacramentum ordinis » (30.nov.1947.) videri potest, 
quod magis ad genericam institutionem inclinet. Haec enim Constitutio pe- 
remptorie praescribit, instrumentorum traditionem non esse in posterum neces- 
sariam ad validitatem, et etiam verba in individuo consignat, quae formam 
constituant Ordinis triplicis, quae in novissima editione Pontificalis Romani 
maioribus typis impressa sunt, ct non cantari, sed recitari debent. Tamen, ut 
optimus commentator huius Constitutionis, F. Hürth putat (Constitutio Ap. de 
sacris ordinibus, textus et commentarius cum appendice, Romae 1948, p. 13.18.). 
Ecclesia neque his factis voluit quaestionem theologicam dirimere, nam Con- 
stitutio dicit de traditione instrumentorum, a quod si ex Ecclesiae voluntate et 
praescripto eadem aliquando fuerit necessaria ad valorem quoque, omnes 
norunt Ecclesiam quod statuit etiam mutare et abrogare valere » (verba Consti- 
tutionis nr.3.). Ex quo sequitur: si Ecclesia talem potestatem non haberet, tunc 
instrumentorum traditio essentialis nunquam fuit, quia certum est hunc ritum 
per saecula non fuisse in usu et in Oriente nunquam; Ecclesiam autem in re 


tali errare non potuisse. 

c. Ex hac Constitutione etiam videtur verba Tridentini non obstare sen- 
tentiae de generica institutione, verba nempe: « Hanc potestatem perpetuo in 
Ecclesia fuisse, ut in Sacramentorum dispensatione, salva illorum substantia, ea 
statueret vel mutaret, quae suscipientium utilitati... magis expedire iudicaret » 
(Sess. XXI. cap. 2. Denz. 931.). Quae enim exposita sunt, ut facta vel praeteriti, 
vel nostri temporis, ad substantiam nullo in casu pertinere possunt, nam ut 
semel iam dictum est, Ecclesia in tali usu inerrantia gaudet. 

Quinque his capitibus utraque sententia convenit et sic proprie non multum 
refert, num — semper exceptis Baptismate et SS. Eucharistia — sermo fiat de 
institutione Sacramentorum in genere vel in specie. Pro praxi notandum est, 
semper sequendas esse praescriptiones Ecclesiae quoad Sacramentorum admi- 
nistrationem, tunc enim certissime non errabimus. 


2. De potestate excellentiae in Sacramentis. 


Potestas excellentiae vocatur a S. Thoma factum, quod Christus Dominus 
in Sacramentis operatur etiam ut homo et quidem a) meritorie, nam passio 
cius, quae competit Ei see. humanam naturam, causa est nostrae iustificationis; 
b) effective per modum instrumenti, in quantum humanitas est eius divinitatis 
instrumentum per unionem hypostaticam coniunctum. a Et ideo Christus in 
quantum Deus, habet potestatem auctoritatis in Sacramentis, in quantum homo, 
habet potestatem excellentiae » (III, q.64.a.3). Potestas haec dicitur simplex 
ministerialis, si solum importat ius eligendi signum sacramentale, hanc etiam 
Ecclesia posset habere; et dicitur ministerialis potestas excellentiae, si insuper 
tria addantur (sic recte Doronzo p. 382). 

In tribus ergo consistit haec potestas ministerii principalis, seu excellentiae. 
a) In Sacramentis operatur meritum et virtus passionis Christi; ideo dicitur, 
quod consepulti sumus Christo in Baptismo, sanguine eius irrigamur, lavamur 
hoc sanguine et mundi efficimur; baptismus vocatur a S. Aphraate « sacramen- 
tum baptismi passionis mortis eius » (Demonstrationes 12,10 PSyr 1,398). 


b) Ad potestatem excellentiae Christi pertinet, quod in eius nomine Sacra- 
menta sanctificant. Virtus enim passionis Christi copulatur nobis per fidem, 
fidem autem profitemur per invocationem nominis Christi, ergo passio, per 
quam sanctificamur in Sacramentis, nomine Christi sanctificat. Ideo dicitur in 
Scriptura Baptismus collatus « nomine Christi », non quasi in Eius nomine solo 
conferretur, sed quia sanctificationem habet in eius nomine. Ideo recte dicitur 
Christum poenitentem absolvere; Eucharistia est sec. S. Cyprianum « dominicae 
passionis et nostrae redemptionis sacramentum » (Ep. 63,11). 


c) Ad potestatem excellentiae hoc quoque referendum est, quod Christus 
potuit effectum Sacramentorum etiam sine exteriore Sacramento largiri, nam 
effectus dependet a causa, non vero causa ab effectu, quae etiam sine Sacra- 
mento potest effectum conferre. Exempla habentur in vita terrestri Christi: sic 
remisit peccata mulieri peccatrici, paralytico in lecto, latroni dextro etc. (Cf. 
III, q. 64. a.3). 

Consideranda ergo est magnitudo huius facti dogmatici. Christus Dominus 
non reliquit thesaurum gratiae reconditum in sanctissimis Sacramentis, sed 
ipse vult esse dispensator principalis huius thesauri. SS. Trinitas, sicut in insti- 
tutione, ita etiam in operatione Sacramentorum simul operatur: Pater caelestis 
voluntatem salvificam universalem communicans Filio, qui eam «in Spiritu 
sancto » execution! mandat per Sacramenta. Ideo potest vocari Spiritus Sanctus 
« digitus Dei n, est enim manus invisibilis, per quam Christus homines attingit 
et in suum opus redemptivum coniungit. Manus visibilis autem Christi est Ec- 
clesiae qua ut organo visibili Dominus utitur in administratione Sacramentorum. 
(Cf. Schmaus Kath. Dogm. IV, 1 (1957) 81-82). 


3. Dc ministerio secundario generali Sacramentorum. 
Status quaestionis. 


Uti vidimus, Christus ut Deus instituit Sacramenta, potestate auctoritatis, 
ut homo autem potestate excellentiae est eorum minister principalis. Sed quia 
sedet ad dextram Patris, ideo in terris inapprehensibilis est, instituens ergo et 
ministrare volens signa visibilia sanctitatis, indiget opera ministerii secundarii. 
Executionem ergo actionis sacramentalis commisit Sponsae suae incontami- 
natae, sanctae Matri Ecclesiae, quae est ministra secundaria Sacramentorum, 
et quidem generalis. Ministerium Ecclesiae est generale: exfensive, non sine 
intentione faciendi quod facit Ecclesia, nemo potest Sacramentum administrare; 
intensive eo sensu quod Ecclesiae est infallibiliter conservare Sacramenta per 
decisiones dogmaticas sapientesque leges; dein pertinet ad eam exornatio Sa- 
cramentorum quae fit per ritus et caeremonias, quibus essentia a Christo insti- 
tuta circumdatur; item in Ecclesiae potestate est: indirecta perfectio Sacra- 
mentorum (Doronzo p. 426). Sic Matrimonii, ut est contractus, validitatem indi- 
recte irritare potest, sicut et absolutionem dependentem facit a collatione 
iurisdictionis; potestatem remotam ad Confirmationem non faciendo proximam, 

potest hoc Sacramentum invalidum reddere; immo potestatem habet quibusdam 
rebus vel verbis auferre vel conferre capacitatem, ut sint materia et forma a 
Christo instituta (sic inde ab anno 1947-8. quoad Sacramentum Ordinis). Demum 
Ecclesia administra quoque est Sacramentorum utique mediale per ministros 
ab ipsa designatos. Ecclesia intelligitur, per se patet, unica vera Ecclesia 
Christi, quae sub praesidio Romani Pontificis firmata est supra firmam petram. 
Si potestas ministerialis Christi-Hominis vocari potuit potestas excellentiae, 
vocan potest Ecclesiae potestas ministerialis. secundaria generalis: potestas 
dispensandi generalis. Huius potestatis sequela est, quod Sacramentum com- 
missione tantum Ecclesiae ministrari potest: Ecclesia enim indiget ministris 
secundariis specialibus, qui ut ministri Ecclesiae funguntur Sacramenta admi- 
nistrando. Non tamen negligenda videtur consideratio partis Ecclesiae, ideo 
statuitur: 


THESIS. Ecclesia est ministra secundaria generalis Sacramentorum. De fide 
quoad contentum. 


a) Vox Ecclesiae 


E doctrina Tridentina clare sequitur, Ecclesiam esse ministram secunda- 
rum generalem, nam saepe dicitur Ecclesia conferre Sacramenta. Eucharistiam 
« Salvator noster in Ecclesia sua tamquam symbolum reliquit eius unitatis et 
caritatis » (Sess. XIII. proocm. J. Pelella, Canones et decreta Cone. Trident. 
Neapoli 1859. p. 63). Dein Christus « in coena novissima, qua nocte tradebatur, 
ut dilectae sponsae suae, Ecclesiae visibile... relinqueret sacrificium » (sess. XXII. 


cap. 1. Denz. 938). — n In honorem et memoriam Sanctorum nonnullas Missas 
Ecclesia celebrare consuevit n (sess. XXII. cap. 3. Denz. 941.). —  « Ecclesia 
utitur unctione in sacra ordinatione » (sess. XXIII. can. 5. Denz. 965.), ubi sup- 
ponitur, Ecclesiam Sacramentum Ordinis conferre. — « Ecclesia servat confes- 
sionem omnium peccatorum » (sess. XIV. can. 8. Denz. 918). — Claves datae 
sunt Ecclesiae ad solvendum et etiam ad ligandum (sess. XIV. de poen. can. 15. 
Denz. 925.) — Concilium memorat a Extremae Unctionis ritum et usum, quem 


observat sancta Romana Ecclesia » (sess. XIV. de extr. unet. can. 3. Denz. 928., 
cf. adhuc cap. 3. Denz. 910.). 


b) Scriptura Sacra 


probat thesim 1°. Z Cor 15, 25-28: «Oportet autem illum regnare, donec 
ponat inimicos sub pedibus eius... Cum autem subiecta fuerint illi omnia, tunc 
et ipse Filius subiectus erit ei, qui subiecit sibi omnia, ut sit Deus omnia in 
omnibus». Hic textus enuntiat finem Christi: ie. totalem Dei dominationem, 
quae perfectio est regni Dei. quando inimici omnes devicti et peccatum ac 
etiam mors destructa erunt. Haec tantum negativa dominatio erit Dei, etiam 
positive dominabitur: boni fideles se subiicient Deo eiusque dominationi et sic 
erunt « gens sancta et populus acquisitionis » (1 Petr 2.9). Finis ultimus Christi 
ergo est negativa et positiva sanctificatio mundi et sic fiet « Deus omnia in 
omnibus». Atqui hanc eandem finem Jesus tradidit Ecclesiae suae, ergo ipsa 
est (piae sanctificat homines et quidem in ordine salutis Novi Testamenti per 
Sacramenta. — 2?. Utique ut ministra agit Ecclesia, quae constituta est a Chri- 
sto ut - oikonomos mysterión », ie. « dispensator mysteriorum Dei» (1 Cor 

41) verbotenus oikonomos est administrator domus, qui omnia procurat et 
administrat, hoc in casu « mysteria », i.e. inter alia etiam Sacramenta. 


c) Traditio 


sacra uno ore considerat Ecclesiam ut administram Sacramentorum; pul 
cherrima habentur testimonia. 1°. Sic S. Ambrosius de S. Communione dicit: 
« Ecclesia hortatur filios suos, hortatur proximos, ut ad sacramenta concurrant, 
dicens (sc. Ecclesia): « Edite proximi mei, bibite et inebriamini, fratres mei » 
(De myster. 9,58). Idem Ambrosius comparans Baptismum cum  miraculosis 
sanationibus piscinae Probaticae, exclamat: « Quanto maior est gratia Eccle- 
siae, in qua omnes sanantur, quicunque descendunt! » (De sacr. 2,5). 


2?. S. Augustinus baptismum dicit uterum Ecclesiae: « Ecce uterus matris 
Ecclesiae, ecce ut te pariat, atque in lucem fidei producat, laborat in. gemitu 
suo » (Sermo 216., 7 PL 38,1080.) Eodem sermone hanc parentelam Ecclesiae 
in Sacramentis perficit: « Pater Deus est, mater Ecclesia. Longe aliter ab his 
generabimini, quam ab illis (sc. carnalibus genitoribus) geniti fueratis » (ibid, 
cap. 8, col. 1081.). /dem Augustinus interpretans pro populo Ps. 101. loquitur 
de Sacramento Poenitentiae, dicit: « Merito per Ecclesiam dari solutio pecca- 
torum potest, suscitari autem ipse mortuus nonnisi intus clamante Domino 
potest » (Enarr. in Ps.1O1.,p.II. PL 37,1300.). 


3°. S. Xystus III. papa (432-440.) scripsit poëma ut inscriptionem Baptisterii 
Lateranensis, quae hodie adhuc legi potest: « Virgineo foetu Genitrix Ecclesia 
natos | Quos spiritante Deo concipit, amne parit » (Quasten p. 142.). — Haec 
comparatio communis erat Ecclesiae antiquae, sic e.gr. in Gelasiano saec. VII. 
iam legitur praefatio consecrationis fontis baptismatis, quae usque hodie usita- 
tur: « Respice, Domine, in faciem Ecclesiae tuae et multiplica in ea genera- 
tones tuas... » (Wilson p. 85). 


4°. Isaac de Stella, abbas O. Cist (t 1160) clarissime loquitur de ministerio 
Ecclesiae in Sacramentis: « Nihil potest Ecclesia sine Christo dimittere, nihil 
vult Christus sine Ecclesia dimittere... Omnia potest Christus omnipotens: 
baptizare, Eucharistiam consecrare, ordinare, peccata dimittere, et similia: sed 
nihil vult humilis et fidelis Sponsus sine Sponsa... Noli ergo caput corpori 
subtrahere, ut nusquam sit totus Christus, neque enim totus Christus sine Ec- 
clesia usquam, sicut tota Ecclesia sine Christo nusquam. Totus enim et integer 
Christus: Caput ef corpus » (Sermo 11. PL 194, 1729). (Cit. per H. de Lubac, 
Katholizismus ais Gemeinschaft, Einsiedeln 1943., 79. Anm. 15). 


d) Ratione 


sic probatur thesis. Deus potuisset actionem sanctificatricem sibi imme- 
diate reservare et immediate, individualiter exercere. Sed non hanc viam elegit, 
ut ideam S. Thomae sequens M. d'Icrbigny exponit. Nam 1°. e parte Dei 
magis convenit quod hanc actionem sanctificatricem per Ecclesiam exerceat, 
nam actio Dei immediata nequit cognosci publice, nisi per miraculum: hoc 
autem non potest esse ordo consuetus, quia tunc iam non esset miraculum. 


2?. E parte hominis, cuius naturae minus satisfieret immediata et mere 
interna sanctificatio, nam homo est ens sociale et sensibile, hoc modo autem 

cogeretur ad individualismum et egoismum, imo faveret audacioribus et su- 
perbis, noceret autem humilibus et anxiosis. 


3?. E parte Ecclesiae: institutio enim eius fere superflua esset, eius finis 
ad sanctificationem hominum valde restrictus, si essentialis sanctificatio imme- 
diate a Deo dependeret, excluso Ecclesiae ministerio. (Cf. Theologica de Ec- 
clesia 1,199.) 


Corollarium. 


Sequela ministerii generalis Ecclesiae est 1°. quod extra Ecclesiam nullum 
est Sacramentum. Non potest obiici, quod schismatici inquantum apostolicam 
habent successionem, valide possunt ordinare, conficere Eucharistiam, vel etiam 
haeretici eodem supposito, nam hoc tantum fit, si minister habet intentionem 
faciendi, quod facit Ecclesia Christi, etsi falso putet, hanc non esse Ecclesiam 
catholicam. Talis minister est in oculis Ecclesiae minister illegitimus et eius 
( actio sacramentalis non elevatur instrumentaliter, nisi inquantum procedit ab 
intendente facere quod facit illa Ecclesia, cuius vera sunt Sacramenta « (Billot 
1,185). Sic autem Sacramenta possunt esse valida in schismate vel haeresi, sed 
baptizatus vel confirmatus non habet baptismum etc. schismaticum, protestan- 
tem, Anglicanum etc. sed catholicum, ideo non potest iterari, excepto dubio de 
validitate propter defectum materiae vel formae, vel rectae intentionis, a Baptis- 
mate enim accipit unusquisque characterem christianitatis, christianitas autem 
tota est in Catholica, quae sola est exercitus Christi, dum sectae qua tales non 
sunt nisi desertorum et rebellium congregationes » (Billot 1,187). Sacramentum 
poenitentiae invalidum est propter defectum jurisdictionis, excepto mortis pe- 
riculo, quando omnes, etiam schismatici et haeretici possunt valide absolvere. 
Billot putat, quod & forte tamen dici posset, Ecclesiam supplere in quibusdam 
regionibus, ubi adest communis error, sc. bona fides, et titulus coloratus ex 
parte sacerdotum » (1,183.). 


2?. Sequela altera ministerii generalis Ecclesiae circa Sacramenta est, quod 
ex hac « auctoritate dispensandi » Ecclesiae derivatur potestas ministrorum, 
qui ideo dependent a potestate Ecclesiae et ideo valide ministrant vel invalide, 
legitime seu licite vel illegitime seu illicite. Validitas ministrandi est quod 
Sacramentum simpliciter fit, legitimitas seu liceitas ministrandi consistit in eo, 
quod fit secundum debitum ordinem. Ideo hae conditiones adhuc conside- 
randae sunt speciatim. Valida administratio habetur, si ex parte ministri omnia 
requisita habentur, ut Sacramenta effectus suos consequi possint: quoad vali- 
ditatem Ecclesia conditiones potest statuere (e.gr. penes administrationem Con- 
firmationis per presbyterum, forma Tridentina matrimonii, usus olei conse- 
crati etc.) Legitima, seu licita administratio habetur, si insuper observatur 
debitus ordo: sc. praescriptiones Ecclesiae (leges cultuales) et leges naturae 
(morales). 


4. De ministerio secundario speciali circa Sacramenta. 


Quia Ecclesia per ministros eius administrat Sacramenta, potestas a Christo 
largita ministris Sacramentorum ab Ecclesia dependet, ut vidimus. Nunc ergo 
inquirendum est, quae sunt conditiones I. validae, et quae II. legitimae seu 
licitae administrationis, demum traduntur III. normae de obligatione admi- 
nistrandi Sacramenta. 

Ut valida sint Sacramenta requiritur, ut minister sit a) homo viator, b) ha- 
beat potestatem requisitam et c) intentionem rectam, cuius d) tractatur notio 
et divisio, demum e) qualis saltem requiratur. 


a) Homo viator 


potest tantum esse Sacramentorum administer, quod theologice certum est. 
1°. Etenim homines prae oculis habuit, cum baptizandi praeceptum dedit remit- 
tendique peccata, dein facere in Eius commemorationem, quod factum est in 
coena novissima. Traditio quoque similiter loquitur: e.gr. Chrysostomus: a Qui 
terram incolunt in eaque commorantur, ad ea, quae in caelis sunt dispensanda, 
commissi sunt, potestatemque acceperunt quam neque angelis, neque archan- 
gelis dedit Deus » (De sacerdotio 3,5 PG 48.643.). Rationem affert S. Thomas: 
« Tota virtus Sacramentorum a passione Christi derivatur, quae est Christi 
secundum quod homo, cui in natura conformantur homines, non autem an- 
geli,... ideo ad homines pertinet, dispensare Sacramenta et in eis ministrare, non 


autem ad angelos » (III, q.64. a.7.). — 2°. De angelis ideo loquitur Doctor 
Angelicus, quia medio aevo, forsitan nimis credulo, verae putabantur legendae 
de angelis templa consecrantibus — quod quidem non fuisset administratio 
Sacramenti — vel historiuncula de S. Armphilochio, qui cum in deserto fuisset, 


episcopis deficientibus, consecratus est episcopus, quam consecrationem ceteri 
episcopi ratam habuerunt. Exemplum hoc. iam a Bellarmino pertractatum, ce- 
terum nihil probat. Nam verum est possibilitatem adesse posse, quod angelus 
Sacramenta ministraret: Deus enim, qui sine Sacramento potest dare gratiam, 
potest etiam Sacramenti dispensationem non homini commitere ut Thomas di- 
cit. Sed sicut revera in hoc ordine salutis gratiam tantum per Sacramenta dat, 
vel respectu ad ea, sic etiam verisimilius est, non accidisse casum extraordina- 
rium, quod angelis concessisset ministrationem Sacramenti. — 3°. Similiter etiam 
paululum otiosum est inquirere, num homo qui certo mortuus fuerit, et resu- 
scitatus, debeante iterum Baptismum recipere, vel reordinari, ut christianus es- 
set, vel functiones sacerdotales pergere possit peragere, quia certo non debe- 
ret hoc fieri: Baptismi enim effectus perdurat per aevum, simul etiam character, 
ie. potestas sacerdotalis. Non ergo « apparens n phantasma, sed vere resusci- 
tatus posset iterum celebrare. 


b) De potestate requisita. 


THESIS. Ad validam Sacramentorum administrationem necessaria est potestas 
requisita. De fide. 


1°. Vox Ecclesiae. 


Trident, sess. VII. de Sacr. in genere can. 10: «S.q.d., christianos omnes 
in verbo et omnibus Sacramentis administrandi habere — potestatem: a.s. » 
(Denz. 853.) Item Sess. XXIILcap.4: « Quod si quis omnes christianos promi- 
scue Novi Testamenti sacerdotes esse, aut omnes inter se pari potestate spiri- 
tuali praeditos affirmet, nihil aliud. facere videtur, quam ecclesiasticam hie- 
rarchiam, quae est ut castrorum acies ordinata, confundere » (Denz. 960.). 

29. Adversarii 


a. Lutheri asscclarumque eius doctrina ab initio fuit, quod Sacramenta 
per se omnes christiani possunt ministrare; quae doctrina fundatur in falsa 
elatione sacerdotii universalis Christianorum. Luther iam primis suis thesibus, 
quae damnata sunt per Leonem X. 1520, affirmavit, Sacramenta ministrare «ubi 
non est sacerdos, aeque potest quilibet Christianus, etiam si mulier, aut puer 
esset » (art. 13. Denz.753.) Iam anno 1521 proposuit sententiam, quae verbo- 
tenus damnata fuit a Tridentino: « Quicunque se christianum esse cognove- 
rt, omnes nos aequaliter esse sacerdotes, hoc est eamdem in verbo et Sacra- 
mento quocunque habere potestatem, verum non licere quemquam hac ipsa 
uti, nisi consensu communitatis, vel vocatione maioris » (De captiv. Babyl. De 
ordine). De universali sacerdotio sic effatus est: « Sacerdos in Novo Testa- 
mento non fit, sed nascitur, non ordinatur, sed creatur, nascitur autem in bap- 
tismo, suntque prorsus omnes christiani sacerdotes » (Lib. ad Pragenses 1523 .). 
Nimia hostilitate ductus ad absurdum pervenit, dicens 1534: « Ego non dicam, 
quod Papistae dicunt, nullum angelorum, nec Mariam ipsam quidem conse- 
crare posse. Sed econtra dico, si diabolus ipse veniret, et ego postea rescisce- 
rem, diabolum baptizasse, celebrasse Missam et absolvisse a peccatis... tunc 
cogeremur fateri, Sacramenta ideo non esse inefficacia » (De missa privata), 
b. Calvinus et primi eius discipuli non sunt adversarii, nam antesignanus eorum 
tenuit, «in verbi Sacramentorumque administratione » Christianos omnes esse 
pares neminem sanum (!) fateri posse, omnesque ministros e singulari mandato 
Christi indigere ordinatione (Antidotum Trid. s. VII. c. 10). - c. Aevo nostro qui 
dam catholici haberi debent adversarii sanae doctrinae, qui « populum autu- 
mant vera perfrui sacerdotali potestate, sacerdotem autem solum agere ex 
delegato a communitate munere » (MDei n.82.). 


3°. E S. Scriptura 


ad probationem afferri possunt et quidem iure, textus mandata Domini ad 
Sacramenta ministranda continentes, sed adversarii semper excipiunt, hos textus 
interpretandos esse de omnibus discipulis Christi. At existit textus scripturi- 
sticus, qui hanc retorsionem non patitur. Sic e.gr. Eph 4,1l s.: « Et ipse dedit 
quosdam quidem apostolos, quosdam autem prophetas, alios vero evangelistas, 
alios autem pastores ct doctores, ad consummationem sanctorum, in opus mi- 
nisterii, in aedificationem corporis Christi n. Quibus verbis adumbratur, esse 
diversa munera, inter quae recensetur officium pastoris et doctoris qui ad fi- 
deles in sanctitate perficiendos (pros ten katartismon, i.e. perficiendum, ton 
hagión), et quidem «in opus ministerii n (eis ergon diakonias) destinati sunt, 
alis verbis ad erudiendos fideles sanctos, ie, baptizatos, ad cultum Dei, dein 
ad aedificium Corporis Christi construendum «eis oikodomén », quod sine 
gratia sanctificante impossibile est, in Nova Lege autem per Sacramenta da- 
tur ergo hi pastores et doctores (poimenes kai didaskaloi) debent Sacramen- 
torum administri esse. Quod luce clarius patet, si Novum Testamentum in lu- 
ce consideratur: 


4°. Traditionis. 


Sic iam saeculo primo exeunte S.Clemens papa lucide exponit, ad Missae 
celebrationem et Sacramentorum administrationem peculiarem et tripartitam 

potestatem necessariam esse, cum dicit: « Summo quippe sacerdoti sua mu- 
nera tributa sunt, sacerdotibus locus proprius assignatus est, et levitis sua 
ministeria incumbunt » (Ad Cor 40,1 PG 1,288). Tertullianus versus 200 haere- 
ticos reprehendit, quod penes cos « alius hodie episcopus, cras laicus, nam et 
laicis sacerdotalia munera iniungunt » (De praescriptione haereticorum 41. PL 
2.56) quod supponit hoc in catholica Ecclesia inauditum quid fuisse. S. Gre- 
gorius Nyssenus de sacerdote sic loquitur: « Cum heri et antea unus e multi- 
tudine ac plebe esset, repente redditur praeceptor, praeses, doctor pietatis, la- 
tentis, latentium mysteriorum initians » (In s. lumina anno 383. PG 46, 581): 
ergo « mysteria lanthanonta », secreta mysteria, i.e. Sacramenta indigent spe- 
ciali praesule, qui « mystagógés », introductor, initians vocabatur. 


Scholion. De sacerdotio universali Christianorum. 


Quae sit vera et orthodoxa doctrina, debemus ad tramitem a Mediator 
Dei» tenere. 1°. Verum est negarique non potest, quod « generali titulo chri- 
stiani in Mystico Corpore membra efficiuntur Christi Sacerdotis, et charactere 
qui eorum in animo quasi insculpitur, ad cultum divinum deputantur, atque 
adeo ipsius Christi sacerdotium pro sua conditione participant » (n. 87.). Ve- 
ritas haec revelata edicitur Scriptura, cum .S.Petrus fideles baptizatos sic allo- 
quitur: « Vos autem genus electum, regale sacerdotium, gens sancta, populus 
acquisitionis » (1 Pet 2,9), ubi « regale sacerdotium n (basileion hierateuma) nil 
aliud significare potest, nisi aliqualem participationem in sacerdotio Summi 
regis, Le. Christi. Per se patet, agi de aliquali participatione, sicut etiam idem 
S.Petrus divinae consortes naturae nos fieri docet, ut clarum est, pro nostra 
conditione et possibilitate. 


2?. Ceterum Ecclesia non vult, ut haec veritas sileatur. S.Liturgia nempe 
hanc veritatem enuntiat: « Eucharistici sacrificii ritus atque preces haud minus 
clare significant atque ostendunt victimae oblationem una cum populo a sa- 
cerdotibus fieri. Non solum enim post panis et vini oblationem sacrorum admi- 
nister ad populum conversus significanter dicit: Orate fratres, ut meum ac ve- 
strum sacrificium... sed praeterea supplicationes, quibus Deo divina offertur 
hostia, plurali numero plerumque eduntur, in iisdemque non semel indicatum 
est, populum etiam hoc augustum participare sacrificium, quatenus idem offe- 
rentem. Haec enim v.gr. habentur: Pro quibus tibi offerimus, vel qui tibi of- 
ferunt... Hanc igitur oblationem servitutis nostrae, sed et cunctae familiae 
tuae,... Nos servi tui, sed et plebs tua sancta offerimus praeclarae maiestati tuae 
de tuis donis et datis... » (MDei n. 86.). 


3?. Post testimonium S.Liturgiae etiam rationes afferuntur ab eadem En- 
cyclica, « cur christiani omnes, praesertim qui altari adsunt, offerre dicantur», 
cuius ratio remota est, quod « haud raro contingit ut christifideles, sacris assi- 
stentes ritibus, suas preces cum sacerdotis precibus alternis vocibus conserant», 
item « quia nonnunquam — quod antiquitus eveniebat crebrius — administris 
altaris panem vinumque offerunt » (n.89.)). Ratio intima autem assignatur a SS. 
Patre tantum, postquam declaravit, sacerdotem celebrantem solum perficere 
illam immolationem, qua consecrationis verbis prolatis, Christus in statu victi- 
mae super altare praesens redditur », hoc sacerdos facit « prout personam 
Christi sustinet, non vero prout christifidclium personam gerit» (n.91.) Sed 

quando sacerdos iam victimam po.tf consecrationem « Deo Patri qua oblationem 
defert ad gloriam SS.Trinitatis et in bonum totius Ecclesiae, hanc restricti no- 
minis oblationem christifideles suo modo duplicique ratione participant» (ibid). 
Ut S. Pater dicit: a. « non tantum per sacerdotis manus », sed b. « etiam una 
cum ipso quodammodo sacrificium offerunt, qua quidem participatione populi 
quoque oblatio ad ipsum liturgicum refertur cultum ». 


c) De recta intentione ministrandi. 


THESIS. Ad validam Sacramentorum administrationem requiritur intentio fa- 
ciendi quod facit Ecclesia. De fide. 


1°. Vox Ecclesiae. 


Trident, sess. VII. De Sacr. in genere cann.: «S.q.d., in ministris, dum Sa- 
cramenta conficiunt et conferunt, non requiri intentionem saltem faciendi quod 
facit Ecclesia: a.s.» (Denz.854); hac terminologia iuxta A.Landgraf iam usus 
est Guil. Pracpositinus, cancellarius Parisinus (t 1210; cf. Div.Thom. 1951,28 .). 


2?. Adversarii. 


Reformatores negabant intentionis necessitatem. 

a. Sic Lutherus iam art. 12. damnato per Leonem X. affirmavit, « si sa- 
cerdos non serio, sed ioco absolveret, si tamen credat se esse absolutum, veris- 
sime est absolutus » (Denz. 752). Simili modo opinabatur Calvinus: « Sacro- 
sanctae Christi institutioni tantum defero, ut si — Epicureus quispiam, intus 
totam actionem subsannans, mihi coenam ex Christi mandato, et see. regulam 
ab eo datam, rituque legitimo administret, non. dubitarem panem, et calicem 
ilius manu porrecta vera mihi esse corporis et sanguinis Christi pignora » (An- 
t&dotum s. VII. c. 11). 


b. E catholicis adversatur aliquatenus thesi Lancellottus Politi, nomine 
humanistico Ambrosius Catharinus, episcopus O.P. (|1553), qui affirmabat me- 
ram externam intentionem sufficere, ie. faciendi simpliciter actum externum 
quem facit Ecclesia; etsi non serio, sed ficte, vel ioco fecisset, Sacramentum 
validum esset. Saeculis XVII-XVIII. multi theologi, praesertim Galli, secuti 
sunt sententiam Catharini, ut Salmeron, Arnauld, Pasqualigo, Natalis Alexan- 
der. Ratio eorum erat certitudinem obiectivarn prorsus independentem redde- 
re ab intentione interna, proin incognoscibili ministri et quietos facere fideles, 
sed tali hypothesi, quae cum Tridentino vix componi potest et in revera « ma- 
gisticam » conceptionem Sacramentorum incidit. 


3?. Probatione 


thesis speciali non indiget, est enim sequela facti, quod Christus Ecclesiam 
constituit Sacramentorum ministram secundariam generalem, et sic ministri 
speciales seu « inferiores » ab Ecclesia dependent. 


d' Notio et divisio intentionis. 


Attentio est actus intellectus, intentio vero de qua agitur, voluntatis, qua 
aliquid agere vel omittere volumus. 

Distinguitur (1) see. se, (2) see. obieetum, (3) see. modum. 1?. Secundum 
se seu relate ad actum habetur intentio a. actualis, quae et nunc adest et in 
actum influit et reflexe non advertitur; sic e.gr. si aliquis recordatur se nunc 
consecrare et habet etiam voluntatem eo momento. - b. intentio virtualis est ea, 
quae adest, in actum influit, sed reflexe non advertitur, si e.gr. quis ante Mis- 
sam habet voluntatem se etiam pyxidem (ciborium) consecrare velle, sed duran- 
te Missa lam non cogitans de re rite dicit sacra verba. - c. Intentio Aabitualis 
habetur, si aliquando Aabita est et nunquam retractata, sed nunc non adest, 
neque influit in actum, sic si quis intentionem excitat, se semper velle consec- 
rare omnia quae in altari consecrabilia sunt et erunt. - d. Intentio interpretation 
vocatur intentio, quae adesset, si in mentem veniret; sic quando quis heri habuit 
intentionem celebrandi pro defuncta Livia, altera die autem accepit stipendium 
pro omnibus defunctis: tunc ea intentio praevalet, quam vult, quando recor- 
datur se duas distinctas habuisse intentiones distincto tempore. 


2°. Secundum obieetum distinguitur intentio. a. externa, de qua Ambr. 
Catharimis, quae nil aliud est, nisi externa apparentia sine voluntate faciendi 
quod facit Ecclesia, — et interna, quae volens totam significationem Sacra- 
menti, ritum sacrum vult peragere, seu facere id quod Christus instituit, seu 
quod Ecclesia facit, seu quod in genere christiani faciunt. Non obstat num ali- 
quis hoc credat, vel non, sic etiam paganus potest baptizare, si internam habet 
intentionem. - b. Dein huc pertinet intentio explicita, si obieetum in se ipso in- 
tenditur — implicita, si in alio obiecto expresse cognito et volito continetur et 
sic mediate intenditur. Sic qui vult catholice mori, implicite habet intentio- 
nem suscipiendi Extremam Unctionem. - c. Demum distinguitur inter intentio- 
nem determinatam et indeterminatam, prout obieetum certum et definitum, aut 
vagum et incertum est et intenditur. 


3°. Secundum modum habetur intentio a. absoluta, si voluntas indepen- 
denter a quocunque eventu, vel circumstantia attingit obieetum suum. - b. Con- 
dicionata vocatur, si haec independentia deest, et terminatio voluntatis in o- 
biectum dependet a conditione aliqua. Ideo potest esse intentio conditionata 
de praesenti (« si vivis »), de praeterito (« si iam restituisti n), et de futuro (« si 
parochus non advenerit, ego te baptizo »). 


e) Qualis saltem requiratur intentio? 


Intentio faciendi quod facit Ecclesia debet esse: 1°. Interna, externa enim 
non est vera intentio. Debet esse saltem virtualis; actualis est optima, sed sem- 
per actualem habere psychologice impossibile esset, ergo non potest ad valo- 
rem Sacramenti requisita esse. Habitualis non sufficit, tantum in suscipiente, 
nam dormiens, amens, ebrius, narcotizatus potest eam habere, sed clarum est 
non posse esse eum administrum. Quod attinet Matrimonium, quia suscipien- 
tes simul etiam administri sint, requiritur in hoc Sacramento intentio virtualis. 
2?. Dein debet esse determinata quoad certas personas et materiam: non po- 
test e.gr. absolvi catervae alicuius pars dimidia, vel duo seu tres ex illa, po- 
test autem tota caterva. Si ex inadvertentia post consecrationem videt sacerdos, 
se duas hostias consecrasse et unam tantum advertisse, una est consecrata, si- 
militer, si in vel extra corporale iacet alia hostia. — 3°. Intentio conditionata de- 
bet esse de praesenti vel de praeterito, et interdum etiam praescribitur, ne fru- 
stretur valor Sacramenti, sic e.gr. si iam mortuus est, sed vita latens adhuc su- 

spicatur, absolvi et ungi debet cum conditione «si vivis». Conditio de futuro 
invalidum reddit actum sacramentalem, nam hic actus non potest effectum 
suum producere, si suspensus sit per conditionem de futuro. Matrimonium 
potest validum exstare, quia natura contractus non excludit etiam conditionem 
de futuro. Ideo penes matrimonium possibile est conditio de futuro. Si haec 
conditio de futuro sit contra matrimonii substantiam, e.gr. exclusio totalis pro- 
lis, illud reddit invalidum; si sit de futura licita (v.gr. tecum nubo, si revera 
tale officium habes in tua patria), valorem matrimonii suspendit. Si sit de fu- 
turo necessaria, vel impossibilis vel turpis, sed non contra matrimonii substan- 
tiam, pro non adiecta habeatur. (CIC can.1092.). 


Scholion. De intentione cum errore coniuncta in administratione Sacramen- 
torum. 


luxta Can. 104: « Error actum irritum reddit, si versetur circa id, quod 
constituit substantiam actus vel recidat in conditionem sine qua non; secus 
actus valet, nisi aliud iure caveatur» Error versatur circa determinationem: 
puta, si quis opinatur se baptizare filiam talis viri et est alterius, imo, si non 
femina, sed masculus esset, baptismus validus est, nam esse feminam vel ma- 
sculum non pertinet ad substantiam actus. Si sacerdos baptizans faceret condi- 
tionem, se nunc tantum masculum baptizare velle, tunc baptismus propter con- 
ditionem insipientem invalidus esset. Similiter indicandum si quis absolveret 
Petrum, quem putat Paulum, vel puerum quem putat puellam. Error ergo circa 
qualitatem personae non reddit actum invalidum, nisi minister « intentionem 
alligaret personae determinatae; in matrimonio tamen error personae est sub- 
stantialis, quia persona est ipsum obiectum contractus » (Merkelbach IILn. 
81,3.b., cf. adhuc: Noldin IlI.n.23, Aertnys-Damen IL.n.8,3.). 


II. Legitima seu licita Sacramentorum administratio 


In abstracto quid sit, iam vidimus. In concreto requiruntur quinque: a) 
status gratiae, item b) attentio, dein c) observatio legum cultualium, item d) 
licentia Ecclesiae, demum e) immunitas ministri. 


a) De statu gratiae. 


sancta sancte administranda sunt, nam Christi nomine agit administer 
Sacramentorum, ideo sacrilegium esset Sacramenta sine statu gratiae admini- 
strare. Haec tamen ad legitimitatem, proinde ad liceitatem spectant, non ad 


validitatem, ideo statuitur: 


THESIS. Fides et sanctitas ministri (1) non requiritur ad validitatem (2) sed 
ad liceitatem. De fide. 


|l. pars probatur: non ad validitatem. 


| . Vox Ecclesiae. 


A Cone. Constantiensi damnata fuit haec propositio 4. maii 1415: « Si epi- 
scopus vel sacerdos existát in peccato mortali, non ordinat, non consecrat, non 

conficit, non baptizat n (Denz. 584). Tridentinum sess. VII. can. 12: «S.q.d., mi- 
nistrum in peccato mortali existentem, modo omnia essentialia, quae ad Sacra- 
mentum conficiendum aut conferendum pertinent, servaverit, non conficere aut 
conferre Sacramentum: a.s.» (Denz.855.). 


29. Adversarii. 


Ecclesiae praxi cousque vigenti a. primo contrarii existebant rebaptizan- 
fes, sub ducatu Agrippini episcopi Carthaginensis in Synodo anno 215 ibi ha- 
bita, décrétantes Baptismum a haereticis collatum iterandum esse, utpote in- 
validum. Bona fide egerunt, nolentes incidere in haeresim, sed plures episcopi 
Africani restiterunt provocantes ad usum Ecclesiae. Successor celebris in sede 
Carthaginensi, S. Cyprianus iterum tres synodos convocans, annis 255-256 cum 
episcopis Numidiae, Mauretaniae et Africae decretum tulit: Baptismum hae- 
reticorum non valere, ideo reiterandum — esse. Hanc sententiam S.Stephanus 
Romanus episcopus reprobavit, quin assertores eius excommunicaverit, dicens: 
« Nihil innovetur, nisi quod traditum est, ut manus illis imponatur in poeni- 
tentiam » (Fragm. epist. Stephani in ep. 74. Cypriani, Dcnz.46.N Firmilianus, 
episcopus Caesareae in Asia Minore in Synodo Iconiu habita adhaesit senten- 
tae falsae Africanorum. Lis de novo exarsit saec. IV. Donatistis eandem sen- 
tentiam reassumentibus, contra quos S.Augustinus felici successu dimicavit. 


b. Aevo praegothico (s.XIL) praecursores haeresis dualisticae, vocati etiam 
« apostolici » see. testimonium S. Bernardi negabant ministros malos valide 
posse Sacramenta conferre, quem errorem Waldenses et Albigenses suum fe- 
cerunt affirmantes potius bonis laicis tradendam esse Sacramentorum admi- 
nistrationem, quam relinquendum penes malos sacerdotes. Wicleffus iam adeo 
exaggeravit hunc errorem, ut diceret etiam ea Sacramenta invalida esse, quae 
nunc adhuc bonus, sed futurus malus sacerdos administret. 


c. Protestantes non sunt adversarii hac in re, nam. uti vidimus, Lutherus 
etiam Sacramenta a diabolo ministrata valida habet Calvinus autem in Anti- 
doto Cone. Trid. ad citatum canonem nil aliud scribit, nisi o0 Amen n (Bellar- 
min. Controv. VIIIL.1.1,25.). 


3^. Sacra Scriptura. 


sine dubio non vult explicite probare, non requiri fidem et gratiam sanc- 
üficantem in. ministro ad validitatem, sed principia affert, e quibus hoc con- 
cludi potest. Nam Scriptura apertissime dicit, gratias gratis datas possibiles 
esse in subiecto, qui gratiam habitualem non possidet, sed Sacramentorum 
administratio et confectio est potestas, quae gratia gratis data haberi debet, 
ergo Sacramentorum administratio simul esse potest cum carentia gratiae ha- 
bitualis. Sequentes textus adhiberi solent: 


a. Mt 7, 22 s: « Multi dicent mihi in illa die (sc. indicii): Domine, Do- 
mine, nonne in nomine tuo prophetavimus et in nomine tuo daemonia eiecimus 
et in nomine tuo virtutes multas fecimus? Et tunc confitebor illis (homologcso): 
Quia nunquam novi vos, discedite a me qui operamini iniquitatem! » Atqui vir- 
tutes (dynameis) facere, i.e. miracula patrare etc. est gratia gratis data, tamen 
reprobantur propter defectum gratiae habitualis. 


14. - Radó, Ench. Liturbicum. 

b. ] Cor 15,2: «Si habuero prophetiam, et noverim mysteria omnia ct 
omnem scientiam, et si habuero omnem fidem, ita ut montes transferam, cari- 
tatem autem non habuero: nihil sum n. His effatis gratiae gratis datae extraor- 
dinariae signantur, quippe quae simul existerc possunt cum carentia gratiae 
habitualis, a fortiore sic est, si agatur de gratiis gratis datis ordinariis, i.e. 
potestate ministrandi Sacramenta. 


4°. Traditio. 


a. Iam S.Cregorius Nazianzenus comparat duobus annulis, quibus signa- 
torio utuntur, qui portant effigiem regis: nil refert, num unus annulus aureus, 
alter ferreus tantum sit, nam si cerae imprimantur, uterque annulus eandem 
imaginem regis imprimit (Or.40 is bapt. PG 36, 396.). 


b. S. Augustinus aperte dicit « Quos baptizavit Judas, Christus bapti- 
zavit, quos baptizavit ebriosus, quos baptizavit homicida, quos baptizavit a- 
dulter, s Baptismus Christi erat, Christus baptizavit n (In Jo. Tract. 5,18 PL 
35,1424.). 


c. Nicolaus I. eandem doctrinam exponit ad Bulgares anno 866: « Non 
potest aliquis quantumcumque pollutus sit, Sacramenta divina polluere, quae 
purgatoria cunctarum remedia contagionum existant. Non potest solis radius 
per cloacas ct latrinas transiens aliquid exinde contaminationis attrahere » 
(Resp. ad consulta Bulgarorum c.71.). 


5?. Ratione 


quoque demonstrari potest Sacramenta non dependere a fide et sanctitate 
ministri, a. Primo arguitur ex eo, quod minister causa instrumentales est, in 
qua nil aliud requiritur, nisi ut aptum sit instrumentum ad transeunter acci- 
piendam virtutem principalis agentis, haec autem est potestas requisita. D1- 
spositio subiectiva ministri (fides, gratiae status) ad validitatem non requiritur, 
sicut nil refert, num «a corpus medici, quod est instrumentum animae haben- 
tis artem, sit sanum vel infirmum et sicut quod fistula, per quam transit aqua, 
sit. argentea, vel plumbea; unde ministri Ecclesiae possunt Sacramenta con- 
ferre, etiamsi sint mali » (III q.65. a.5.) - b. secunto arguitur ex absurditate 
eius, si valor Sacramentorum dependeret a dispositione subiectiva ministro- 
rum, quia tum Sacramenta saepe invalida essent; tum quia de hac re nema 
Securus esse posset; tum demum quia lugubres sequelas hoc haberet, e.gr. si 
quis tali modo invalide baptizatus episcopus factus esset omnesque eius con- 
firmationes. ordinationes etc. invalidae essent. 


II. pars probatur: Ad liceitatem requiritur status gratiae. 


Etsi administratio invalida non est deficiente gratia in ministro, est pec- 
catum sacrilegi realis. Recte ergo monet Ecclesia: « Illud perpetuo curabit, 
ut integre, caste, pieque vitam agat, nam etsi Sacramenta ab impuris coinqui- 
nari non possint, neque a pravis Ministris eorum effectus impediri, impure ta- 
men et indigne ea ministrantes, in aeternae mortis reatum incurrunt » (Rit. 
Rom.Tit.I.nr.4.). 

1°. Obligatio ministri quoad statum gratiae gravis est, sed de extensione 
eius disputatur. Certum est: graviter peccare (1) ministrum consecratum, si 
(2) sollemniter, i.e. toto ritu praescripto servato extra casum necessitatis (3) 
conficit Sacramentum. Ergo qui sollemniter baptizat, confirmat, celebrat, absol- 
vit, ungit, sacros ordines impertitur, certo graviter peccat, si minister in sa- 
cris constitutus sit. Ad- (1): De ulteriore extensione disputatur: num laicus, 
ergo non minister sacer, peccet, Baptismum conferens, vel Matrimonium con- 
trahens cuius minister est; probabiliter teneri potest, tantum ministrum sa- 
crum peccare, quia ipse tantum ut minister ad hoc consecratus agit, laicum 
non, sic S.Thomas et Suarez asseclaeque eorum, dum S.Ligorius putat etiam 
laicum peccare, quia obligatio status gratiae etiam a sanctitate Sacramento- 
rum derivatur. Quoad Matrimonium notandum, etsi non peccent ut ministri 
huius Sacramenti contrahentes, peccarent graviter ut suscipientes. Ad (2) di- 
cendum, quod iuxta sententiam mitiorem tunc graviter peccat minister conse- 
cratus, si sollemniter administrat Sacramentum, sententia severior S.Ligorii 
autem tenet, quod secus quoque peccat. Ad (3) tantum ille minister peccat 
qui conficit Sacramentum, non autem, qui S.Communionem distribuit, vel tan- 
git Eucharistiam, sive immediate sive mediate (pyxidem, ostensorium): quae 
sententia mitior placet Cardinali de Lugo, Vasquez, Lehmkuhl, Génicot. Nol- 
din, dum theologi maiores, ut S.Thomas, Suarez, Ligorius affirmant eum pro- 
babilius peccare, quia proxime cooperatur ad sanctificationem suscipientis Sa- 
cramentum. 


2°., In praxi quid faciendum sit quae a. sententia amplectanda sit, solvi 
potest consilio sapienti Noldin-Schmitt-Heinzel: « Cum non sit statuendum 
grave peccatum, nisi de eo certo constet. » dein cum « non agatur de valore, 
sed solum de honestate actionis, licet uti probabilitate circa honestatem actio- 
nis n (n.30), si ergo desit una e tribus supradictis conditionibus graviter non 
peccat. - b. Quomodo debeat procurari status gratiae: quoad celebrationem cer- 
to per confessionem, ut Tridentinum praescripsit: « Ut nullus sibi conscius 
mortalis peccati, quantumvis sibi contritus videatur absque praemissa sacra- 
mentali confessione » celebret, vel Communionem sumat (Sess.XIII.cap.7. Denz. 
880), quam legem CIC verbotenus transsumpsit (can.807. et 856.) Secundum 
eandem legem, si urgeat obligatio celebrandi, simulque non adsit copia con- 
fessarii, contritione perfecta praemissa est celebrandum. - c. Quoad cetera Sa- 
cramenta valet, quod Ecclesia dicit: « Sacerdos, si sit peccati mortalis sibi 
conscius, (quod absit) ad Sacramentorum administrationem ne audeat acce- 
dere, nisi prius corde poeniteat, sed si habeat copiam confessarii, et temporis 
locique ratio ferat, convenit confiteri n (Rit. Rom. tit.I.n.4.). 


b) Attentio 


quoque debita requiritur ad liccitatcm. Plurimi auctores quidem attentio- 
nem ad validitatem requirunt, sed externam tantum. Attentio enim est adver- 
tentia intellectus ad id quod agitur, i.e. ad Sacramentum conficiendum. 1°. 
Potest esse externa, quae habetur, si absit quaevis actio externa attentionem in- 
ternam impossibilem reddens. Talis esset, si aliquis semper mandata daret, 
intente audiret collocutionem sese immiscendo, manuum labore intricato oc- 
cuparetur, af haec omnia possibilia sunt in recitatione divini offici, in praxi 
autem vix quidem in administrationO Sacramentorum. — 2°. Ideo sub attentione 
tantum attentionem internam intcligimus, quam theologi solum ad liceitatem 

requirunt, est enim advertentia mentis reflexa ad actionem sacramentalem, 
haec autem non requiritur ad validitatem. 51 carentia attentionis internae vo- 
luntaria est, peccatum leve committitur, sed si ponendo substantiam Sacra- 
mentorum fieret, v.gr. in consecratione, propter periculum frustrationis gra- 


ve esset. 


c) Observatio legum cultualium: 

quoque necessaria est ad liceitatcem actionis sacramentalis. Ut patet hic 
solum de rubricis accidentalibus agitur, quae non tangunt substantiam Sacra- 
mentorum, nam rubricae essentiales ad validitatem requiruntur. Leges cul- 
tuales et inter eas rubricae praeceptivae in genere sub gravi obligant, canon 
733. $ l. praecipit: « Serventur ritus et caeremoniae, quae in libris ritualibus 
ab Ecclesia probatis praecipiuntur». (De his cf. superius plura De Euchologia 
C.2.d. 1°.-3°.). 


d) Licentia Ecclesiae 


quoque opus est in administratione Sacramentorum, quae ius est Eccle- 
siae, non autem singularum personarum. Ideo: 1°. Curatores animarum i.e. 
Ordinarius, parochus et cooperatores in suo territorio habent ius administran- 
di Sacramenta, see. praescriptiones iuris canonici. Extra territorium illicite vel 
invalide agerent see. speciales praescriptiones inferius tractandas. Invalide: 
s; non haberet jurisdictionem, vel assistat matrimonio, etsi hoc non conficit 


Sacramentum. — 2?. Alii sacerdotes sive saeculares, sive regulares — extra ca- 
sum necessitatis praesumpta licentia — non possunt ministrare Sacramenta 
parocho reservata: « Baptismum conferre sollemniter, Eucharistiam publice 


ad infirmos deferre, atque in periculo mortis constitutos extrema unctione ro- 
borare » (can.462.). Etiam ad confessiones excipiendas sacerdos non curatus 
ilius ecclesiae parochi vel rectoris licentia saltem rationabiliter praesumpta 


indiget. 
c) Immunitas ministri 


demum requisita est in ministro Sacramentorum, sc. a censuris (excommu- 
nicatio, interdictum, suspensio) et ab irregularitate. Pro praxi de ministris di- 
cendum est: 


|  Graviter illicite, sed valide administrat Sacramenta minister a. excom- 
municatus, « Prohibetur excommunicatus licite Sacramenta et sacramentalia 
conficere et ministrare » (can. 2261. $ 1). - b. Irretitus suspensione, « quae vetat 
adininistrationem Sacramentorum et sacramentalium » (can.2284. de his « ser- 
vatur praescriptum can.2261 »). quae suspensiones sunt: (1) « Suspensio ab 
officio simpliciter, nulla adiecta limitatione, vetat omnem actum potestatis 
ordinis ct jurisdictionis » (can.2279.8.1.) - (2) Suspensio «a divinis » quae ve- 
tat « omnem actum potestatis ordinis quam quis sive per sacram ordinatio- 
nem. sive per privilegium obtinet» (can.2279.8.2. nr.2., sic e.gr. confirmandi 
privilegium pro abbate vel praelato nullius). - (3) Suspensiones «ab ordinibus, 
a sacris ordinibus, a certo et definito ordine exercendo, a certo et definito 
ordine conferendo ab ordine pontificali » (can. 2279. $ 2. nr. 3. 4. 5. 6. et 8). - 
c Irretitus suspensione, quae « prohibet actum iurisdictionis in foro seu interno 
seu externo », si lata non sit sententia condemmatoria vel declaratoria (cf.can. 
228] « secus est illicitus tantum »). Suspensiones huius speciei sunt sequentes: 

(1) « Suspensio ab officio » (can. 2279. $ 1, cf. supra b. 1.). - (2) Suspensio «a 
Jurisdictione generatin! vetat omnem actum potestatis iurisdictionis pro utro- 
que foro tam ordinariae tam delegatae » (can.2279.$.2.nr.l.). - (3) Suspensio 
« a certo et definito ministerio, e.gr. audiendi confessiones,, vel officio, e.gr. cum 
cura animarum, omnem actum eiusdem ministerii vel officii n (ib.7.). 


2°. Valide et etiam licite conferunt Sacramenta hi ministri enumerati, si 
fideles ex qualibet insta causa ab iis hoc petant, « maxime si alii ministri de- 
sint, et tunc excommunicatus requisitus potest eadem ministrare neque ulla 
tenetur obligatione causam a requirente percontandi n (can.2261.8.2. idem de 
suspensis supra enumeratis see. can.2284.) a. Hae iustae causate sunt sec. S. 
Alphonsum: si urgeat praeceptum confessionis vel communionis — si ex dila- 
tione susceptionis immineat periculum peccati — si alias permanere deberet 
in peccato mortali — si indulgentias vellet lucrari — si velit Missam applicare 
pro defuncto — si alias diu carere deberet communione vel perito directore 
(Thcol. Mor. 1. VI. nr. 89). - b. Hae iustae causae non possunt invocari in se- 
quentibus casibus: (1) Si minister sit excommunicatus vitandus, vel excommuni- 
catus post sententiam condemnatoriam vel declaratoriam (can. 2261. $ 3). - 
(2) Si minister suspensus sit censura suspensionis quae prohibet actum iurisdic- 
tionis (v. supra 1°. c... In hoc casu « actus est invalidus, e.gr. absolutio sacra- 
mentalis, st lata sit sententia condemnatoria vel declaratoria, aut superior expres- 
se declarat se ipsam iurisdictionis potestatem revocare » (can.2284.). - (3) Etiam 
in his duobus casibus /icita: « Fideles in solo mortis periculo possunt petere tum 
absolutionem sacramentalem, ad normam can.882.2252, tum etiam si alu de- 
sint ministri, cetera Sacramenta ct sacramentalia » (can.2261.$.3.). 


3?. Quoad ministros irregulares: « Sacramentum pariter validum est, etiam 
Poenitentia, quia irregularis non privatur iurisdictione, sed solum licentia exer- 
cendi ordinem susceptum; administratio autem graviter illicita est. nisi gravi 
damno excusetur » (Noldin - Schmitt - Heinzel n. 33,5. b.). Pro dispensatione 
Ordinarius adeundus est, in casibus occultis urgentioribus confcssarius potest 
dispensare ab irregularitate ex occulto delicto proveniente, excepto homicidio 
et procuratione abortus (can.990.). 


III. Normae pastorales de obligatione administrandi Sacramenta 


De administratione recta Sacramentorum septem regulae possunt colligi, 
quae sequentes sunt. 

I. regula. Curatores animarum sub gravi ex iustitia tenentur Sacramenta 
ministrare fidelibus suis rationabiliter petentibus. 


a) Regula haec divino iure mandatur, sec. Trident.: « Praecepto divino 
mandatum est omnibus, quibus animarum cura commissum est, oves suas 
Sacramentorum administratione pascere »  (sess.XXIII.cap.l), quod etiam ex 
institutione Sacramentorum sequitur, e.gr. « Euntes in mundum universum 
docete... baptizate.. » Ecclesia sua lege inculcavit praeceptum divinum: « De- 


bet parochus... administrare Sacramenta fidelibus, quoties legitime petant » 
(can.467.$.1.). 


b) Praeceptum hoc exoritur 1?. ex iustitia, nam fideles « laici ius habent 
recipiendi a clero, ad normam ecclesiasticae disciplinae, spiritualia bona et po- 
tissimum adiumenta ad salutem necessaria » (can.682), atqui tali iuri indubio 


214 IV. SEMASIOLOGIA. 


respondet a parte ministri obligatio ex iustitia. Hoc pronum est, nam contrac- 
fus obligat curatorem | animarum (episcopum, parochum, cooperatores, recto 
res ecclesiae) conclusus cum Ecclesia, talia munia, imprimis ministrandi Sa- 
cramenta, obeundi; ideo enim acceperunt ordinationem et officium. Quasi- 
contractus intercedit etiam inter fideles et parochum: fideles dant honestam 
sustentationem, curatore animarum procurat bona spiritualia. — 2°. Hic con- 
tractus per se sub gravi obligat, quia de rebus gravissimis agitur: de aeterna 
salute per Sacramenta adipiscenda. Haec obligatio ex iustitia tantum obligat 
« parochos aliosque, quibus cura animarum vi muneris est demandata » (can. 
802. a gravi iustitiae obligatione tenetur ». — 3°. Fidelibus suis, i.e. subditis 
suis debent ex iustitia Sacramenta ministrare, alios tantum e caritate (« fide- 
lium sibi commissorum » can. 892. $ 1). 


c) Quoties rationabiliter petunt, ut de confessione can. citatus dicit («Quo- 
ties ii audiri rationabiliter petant »), de aliis Sacramentis | autem can.467 
(« quoties legitime petant »). Quid hoc significet, declaratur ab auctorbus. 1°. 
* Qui irrationabiliter vel tempore inopportuno petenti denegat Sacramenta, qui 
e.gr. scrupulosos, vel devotulas non semper audit, quoties se sistunt, non pec- 
cat. Qui una alterave vice denegat Sacramenta ei, qui non versatur in neces- 
sitate spirituali, leviter tantum peccat, quia damnum facile reparari potest. 
Graviter peccat, qui etsi semel tantum, recusat petenti ex necessitate vel prae- 
cepto. Qui saepius se difficilem et morosum praebet in administratione Sacra- 
mentorum, graviter peccat, quia fideles a Sacramentis suscipiendis hac sua 
agendi ratione deterret» (Noldin-Schmitt-Heinzel n. 34,].b.c.). — 2°. Petitio haec 
rationabilis censenda est etiam tunc, si administratio Sacramentorum involve- 
ret sanitatis vel vitae periculum evidens, nam « bonus pastor animam suam 
dat pro ovibus suis » exemplum secutus Pastoris et Episcopi animarum no- 
strarum. Ideo Apostolica Sedes declaravit minimum, quod sub gravi tenetur 
curator animarum observare: Sacramenta nempe necessaria ministrare. S. 
Congr. Concilii etenim declaravit, tempore pestis — quo nomine etiam alii 
morbi contagiosi, immo et impetus aerei intelligi debent, eaedem enim sunt 
conditiones — parochum teneri ministrare duo Sacramenta ad salutem neces- 
saria, nempe, Baptismum et Poenitentiam, per se vel per suos vicarios, neque 
licere ei recedere a parochia, etsi relinqueret vicarium idoneum (decr. 12. oct. 
1576.. Hoc minimum est praeceptum, ad quod etiam adiungere debemus Ex- 
tremam Unctionem pro illis, qui sensibus destituti sunt. Bonus pastor autem 
etiam viaticum administrat, praesertim hodierno tempore, quando iam conta- 
gionis causae clare patent, et facilius, quam ante quatuor saecula amoveri 


possunt. 


d) « Petitionem supponere » aliquatenus sapit praeteritum, quando popu- 
lus adhuc inde ab infantia et in familia sua catholice educatus est. Hodiernis 
temporibus in permultis regionibus sane pauci delegarent petitionem pro Sa- 
cramentis, quae fere neque cognoscunt. Ideo sacerdotibus nostri saeculi sua- 
dendum est multo plus iis facere, quae stricte praescripta sunt: Pastoris Bo- 
ni pium sequantur exemplum, qui relinquens nonagintanovem oves in deserto, 
vadit ad illam (Lc 15.4) quae perierat, donec inveniat illam. Sic ergo se gerat, 
ultro offerens omni die confessionis occasionem, nunquam impatientis speciem 
prae se ferens, nec propter temporis ineptitudinem, nec propter psychica de- 
trimenta experta, et aegrotos sua sponte crebro visitans. 

II. regula. « Urgente necessitate omnes confessorii obligatione tenentur 


ex caritate confessiones fidelium audiendi, et in mortis periculo omnes sacer- 
dotes » (can.892.8.2.). 


a) Sancta Mater Ecclesia hic principium suum prodit, quod ceteris pari- 
bus valet quoque de aliis Sacramentis. Semper supponitur curatos pastores 
deficere in casu aliquo concreto. Quod necessitatem attinet, auctores distin- 
guunt: 1°. In necessitate communi debent occurrere ex caritate sub levi, si 
sine incommodo possunt. 2°. [In gravi necessitate tenentur sub gravi, non ta- 
men cum valde magno incommodo. 3?. In extrema necessitate autem, cui ae- 
quiparatur necessitas gravis communis, etiam vitam periclitando tenentur suc- 
currere: a. Extrema habetur necessitas, si infantes decederent sine Baptismo; 
in tali versantur haeretici et schismatici in mortis periculo; dein etiam pecca- 
tores ignorantes suum statum et modum contritionis perfectae eliciendi. — 
b. Necessitas gravis communis habetur, si multi simul sint moribundi, seu in pe- 
riculo mortis, nam certo certius inter multos plurimi sunt, qui in extrema ne- 
cessitate spirituali versantur. Ideo tali in casu etiam sacerdotes non curati 
tenentur cum periculo vitae succurrere. 


III. regula. Peccatori publico deneganda sunt Sacramenta. Rituale Ro- 
manum enim praescribit: « Arcendi sunt (ab Eucharistia) publice indigni, qua- 
les sunt excommunicati, interdicti, manifestoque infames, nisi de eorum poe- 
nitentüa et emendatione constet et publico scandalo prius satisfecerint » (Tit. 
V,c.,9.). a) Infames sunt infamia facti, « quando quis ob patratum delictum, 
vel ob pravos mores, bonam existimationem apud fideles probos et graves 
amisit » (can.2293.8.3.). Sic haberi debet peccator publicus, qui in statu pec- 
cati mortalis habitualiter vivit multis hoc cognoscentibus, (in matrimonio me- 
re civili, invalido, concubinatu, munus vel occupationem exercens immorale, 
ut meretricium, in odio publice noto, qui sodalis est societatum ab Ecclesia 
vetitarum), b) Haec regula non valet de Poenitentia, nam omnes qui dispositi 
indicantur, absolvi debent, utique postquam scandalum reparaverint, vel sal- 
tem serio promiserint (concubinatum dimittendi, matrimonium invalidum sus- 
pendendi etc.)), c) Ad Sacramentum Matrimonii e gravi causa admittendi sunt 
etiam haeretici et publici peccatores (can. 1102 et 1066.). 


IV. regula. Peccatori occulto deneganda sunt Sacramenta, si ea occulte 
petat. Can. 855, §2.: « Occultos vero peccatores, si occulte petant et eos non 
emendatos agnoverit, minister repellat », excipitur casus, si indignitatem so- 
lum e confessione cognovisset. « Non autem (se. repellat occultos peccatores), 
si publice petant et sine scandalo ipsos praeterire nequeat ». Hoc praesertim 
valet de S.Communione. Sacramentum Ordinis autem etiam indigno occulto 


deneganda est. see. Thomam (Suppi, q. 36 a. Z4. ad 3) et S. Alphonsum Ligorium 
(1l. VI,n.52.). 


V. regula. Acatholicis deneganda sunt Sacramenta. Can.751.^2.: «We- 
ttum est Sacramenta Ecclesiae ministrare haereticis et schismaticis, etiam bo- 
na fide errantibus eaque petentibus, nisi prius, erroribus reiectis, Ecclesiae re- 
conciliat fuerit », e qua regula excipi potest articulus mortis, de quo. cf. trac- 
tatum de Extr. Unet. D.l.a.2*. 

VI. regula. Simulatio Sacramentorum semper illicita est. Simulatio Sacra- 
mentorum est actio sacramentalis ad apparentiam rite posita, sed e voluntate 

ministri oh defectum aliquem occultum invalida. Sic invalida potest esse actio 
sacramentalis ob defectum intentionis in. ministro, si tali modo pronuntiaret 
verba absolutionis; vel si tantum aqua celebraret, vel aceto, vel vino arte facto; 
vel si omitteret verba consecrationis, elevationem autem perageret; si adhibe- 
ret oleum non olivarum, nec consecratum etc. Haec simulatio nunquam per- 
missa est, Ecclesia enim sententiam: « Urgens metus gravis est causa iusta 
Sacramentorum administrationem simulandi » proscripsit (B. Innocent XI. Denz. 
1179). Nunquam licet ergo hostiam non consecratem dare etiam consentien- 
ti, nec celebrare sine consecratione, vel sine intentione consecrandi, nam hoc 
peccatum gravius esset ipsa consecratione vel communione sacrilege peracta. 


VII. regula. Dissimulatio Sacramentorum e causa proportionate gravi li- 
cita est. Dissimulatio Sacramentorum definitur actio. consimilis actioni sacra- 
mentali ad celandam negationem Sacramenti. Sic licet poenitentem, qui absol- 
vi non potuit, cum sola benedictione dimittere, ne circumstantes videant, eum 
non fuisse absolutum. Similiter si poenitens adeat confessionale benedictionem 
tantum petiturus, quod expresse can.521.$.]. permittit, dicens confessario extra- 
ordinario « omnes religiosae se sistere debere, saltem benedictionem recep- 
turae », ergo a fortiore etiam alius hoc licitum est. Licitum est verba dicens 
distributionis praterire aliquem  indispositum, non porrigens ei Eucharistiam 


ct similia. 


3. Dc subiecto Sacramentorum ut causa suscipiente 


In ministro requisita est potestas ct intentio, in suscipiente Sacramento- 
rum est correspondenter capacitas requisita et intentio suscipiendi, ut Sacra- 
menta valide ministrentur. Ad legitimam susceptionem requiritur attentio et 
dispositio necessaria. Agendum ergo a) de validitate susceptionis, b) de legi- 
tümitate seu liceitate susceptionis Sacramentorum. 


a) Dc valida susceptione Sacramentorum. 


1°. Capacitas requisita est primo necessaria ad validam susceptionem Sa- 
cramentorum. à. Capacitas incipit eo, quod solus homo viator est subiectum 
capax Sacramentorum. - b. Quod singula attinet Sacramenta, Baptismi capax est 
omnis homo viator. Confirmationis capax est baptizatus, item pro Eucharistia. 
Pro Poenitentia capax est baptizatus, qui peccata habet, pro Extrema Unc- 
tone baptizatus, (pii peccavit et propter morbum in periculo est mortis. Pro 
Ordine capax est masculus baptizatus, pro Matrimonio baptizati mas et fe- 


mina, usum habentes rationis. 


2° Intentio requisita est varia see. diversa Sacramenta. 


a. Intentio virtualis requiritur ad Poenitentiam et ad Matrimonium ob in- 
ternam constitutionem horum Sacramentorum. Poenitentiae enim  quasi-mate- 
ria consistit in actibus poenitentis, atqui actus humanus requirit saltem inten- 
tionem virtualem. Sine his actibus Sacramentum hoc non haberet materiam, cui 
forma, absolutio applicari possit. Quod Matrimonium attinet, intentio virtualis 
necessaria est, nam ministri eius sunt ipsi contrahentes, sed in ministro requi- 


ritur intentio virtualis. 

b. Intentio habitualis et EXPLICITA requiritur in adulto ad susceptionem 
ordinis, quia nullus adultus contrahere potest sine sua expressa voluntate, 
ie. explicite, non in alia contenta, tam graves obligationes. 


c. Intentio habitualis IMPLICITA requiritur ad cetera Sacramenta, quoad 
adultos, i.e. qui usum rationis habent. Haec intentio habitualis non intelligitur 
talis, quae revera non sit, debet esse vera, ie. positiva voluntate debet Sacra- 
mentum intendi. Sufficit, ut hoc implicite fiat: i.e. si vult Christianus esse et 
sensibus destitutus est, Baptismum et Confirmationem valide accipit. Qui catho- 
lice vult mori, in hac voluntate inclusum habet votum Extremae Unctionis, sen- 
sibus destitutus ergo valide eam accipit. « Eo ipse quod christiane vixerunt, 
vel quamvis peccantes, non recesserunt a religione Christiana, habuerunt volun- 
tatem adhibendi media a Deo ordinata ad vitam religiose agendam et prae- 
sertim finiendam « (Noldin-Schmitt-Heinzel n. 41, 5 a). Quaestio est, num 
etiam sensibus destitutus acatholicus vel infidelis possit talem habere inten- 
tionem, nempe habitualem implicitam et hanc sufficere ad valorem Sacramen- 
t. In documentis ecclesiasticis semper supponitur talem debere habere volun- 
tatem Sacramenti, i.e. intentionem expressam, etsi habitualem. Sic frustra bap- 
tzarentur Nigritae dormientes sopore lethali, qui non cogitabant de baptisma- 
te, sed aliquo modo vellent salvi fieri. S. Officium declaravit de Mahumetanis 
moribundis et sensibus iam destitutis « si ante dederint signa velle baptizari, 
vel in praesenti statu aut nutu aut alio modo eandem dispositionem osten- 
derint, baptizare posse sub conditione, quatenus tamen missionarius cunctis 
rerum adiunctis inspectis, ita prudenter indicaverit » (Decr.30.mart. 1898.). 


d. Intentione suppleta per Christum et Ecclesiam Sacramenta Baptismi. 
Confirmationis, Eucharistiae et Ordinis valide suscipiunt infantes et perpetuo 
amentes, i.e. qui usum rationis nunquam habuerunt, qui infantibus aequipa- 
randi sunt. Debent suscipere Baptismum, possunt Confirmationem, in Ec- 
clesia Orientali semper licite, in Occidentali solum apud Hispanos et morbo 
periculum mortis secum ferente. Nunc illicitum est eis Eucharistiam suscipere, 
quod aevo antiquae Ecclesiae in usu, proin licitum erat. Semper illicitum erat 
infantibus Ordinem suscipere. Ordinatis in infantia, quando 16-um aetatis an- 
num Oobtigerint, datur optio si volunt vitae sacerdotalis obligationem obser- 
vare, possunt munea exercere, si noluerint, possunt laiconim more vivere et 
etiam ad nuptias convolare (Benedictus XIV. «Ego quamvis » 4.man 1745.). 


b) De legitima seu licita Sacramentorum susceptione. 


1°. Attentio in suscipiente tantum ad liceitatem requiritur, voluntaria e- 
tiam distractio veniale non excedit. 


2?. Diuspositio requisita est. a. in Sacramentis mortuorum attritio, b. in Sa- 
cramentis vivorum: status gratiae, procurandus similiter ac in ministris saltem 
per contritionem caritate perfectam, quoad Eucharistiam per absolutionem 
sacramentalem. c. Sine hac dispositione requisita suscipere Sacramentum est 
erave sacrilegium reale, quod sacrilegium maius est quam peccatum  sacri- 
lege Sacramenta ministrantis, qui Sancta non tractat sancte, suscipiens autem 
indigne ea fructu privat, ie. frustrat, quod maius peccatum haberi debet. 

IIl. Potestate excellentiae 


III. Potestate participata 
IV Potestate commissa 


A) VALIDE ministrantes:-. 


1. Homo viator. 


2. Potestate praeditus. 


SCC. SC. 


3. Intentio ( see. obiect. 


! see. modum: 

TABELLA 
dc causis Sacramentorum 


Christus ut Deus (una cum Patre ct Spiritu Sancto) 


ut causa meritoria 


Christus ut homo M 
ut causa instnim. princip. 


Ecclesia (minist. secund, generalis) 
Ministri ab Ecclesia constituti secundarii speciales: 

V. Potestate suscipientis: 


A) VALIDE suscipientes: 
l. Capacitas requisita. 


^ Inten tio -—çcxPl,cita: a 
"[habitualis implicita: 


ordinem in adulto 
ad cetera Sacramenta 

PARS SPECIALIS 


L Tractatus primus. 


De Ecclesia Sacrificante. 


Primus tractatus Liturgiae seu Theologiae sacramentalis specialis agit de 
Ecclesia sacrificante, id est de SS. Missae sacrificio. Ingredientes sublimissi- 
mum ex omnibus tractatum reverentiam exhibemus Divinitati e profundis mi- 
sericordiae suae thesaurum nobis pandenti sacrificii sacrosancti. Missa enim est 
«christianae religionis caput ac veluti centrum .. sacrae liturgiae. veluti. res 
maxima » (MDei n.65.). 

Tractatum denominavimus titulo Ecclesiae sacrificantis, ne in oblivionem 
deducatur veritas de partibus Ecclesiae in oblatione sacrificii incruenti, etsi 
huius principalis offerens procul dubio Christus esse creditur. Sacrificium Ec- 
clesiae a recentioribus iure merito in maiorem lucem ponitur (De la Taille, 
praecipue J. A. Jungmann, Missarum sollemnia 1, 238-256 et Vom Sinn der Mes- 
se ais Opfer der Gemeinschaft, 1951, 7-29, dein F. X. Arnold et L. Eizenhofer 
in: Die Messe in dor Glaubensverkiindigung 1950, 114-161 et 79-107, demum R. 
Schulte, Die Messe ais Opfer der Kirche, 1959). Quod quidem recte factum 
esse ostenditur a s. liturgia quae praecise oblationem ecclesiasticam extollit, 
et quidem primario respiciens semper partem quandam Ecclesiae concretam 
quae hic et nunc hoc sacrificium praesens offert, secundario tantum universa- 
lem Ecclesiam, semper supponendo quidem, sed multo rarius exprimendo o- 
blalionem Christi, Summi Pontificis. Magisterium Ecclesiae revera clare enun- 
tiat sacrificium Missae esse etiam sacrificium Ecclesiae. Christus etenim iuxta 
Tridentinum « dilectae sponsae suae Ecclesiae visibile sicut hominum natura 
exigit, re liquit sacrificium, quo cruentum illud semel in cruce peragendum re- 
praesentaretur », — item « novum instituit pascha se ipsum ab Ecclesia im- 
molandum in memoriam transitus sui », cuius oblationis minister principalis 
est Christus, sed « offerens sacerdotum ministerio » (sess. XXII.c.1.2. Denz. 938. 
940.). 

S.Scriptura Veteris Legis praesagiebat sacrificium aevi Messianici, termi- 
nis utens sacrificalibus evidenterque supponens ministerium sacerdotale, obla- 
tionem itaque Ecclesiae (Mal 1,10-11). Hanc oblationem iuxta S. Scripturam 
Novae Legis Dominus Jesus condens in coena novissima, eam renovare iussit 
Xpostolis eommve successoribus in sui memoriam. SS.Patres quoque uno ore 
affirmabant sacrificium Missae ab Ecclesia quoque offerri, sic e.gr.S.Irenaeus: 

Hanc oblationem Ecclesia sola puram offert fabricatori suo » (Adv.haer. IV, 
IS. 1). dein S. Augustinus; «..quotidianum voluit esse sacrificium, quae (Ec- 

clesia) cum ipsius capitis corpus sit, se ipsam per ipsum discit offerre » (De 
civit.Dei 10,16.). 

sacrificatio ecclesiastica in eo invenitur, quod Ecclesia precibus et ritibus 
circumdat, praeparat sacrificium, et etiam in eo, quod veluti sacrificium ini- 
tale offert fructus laboris manuum fidelium suorum: panem et vinum, quae 
simul etiam sustentacula vitae sunt. Sacrificium hoc initiale Deus accipit et per 
verba consecratoria Salvatoris id transmutat in sacrificium completum et pro- 
prie dictum. Partes Ecclesiae etiam heic evidenter apparent: verba enim con- 
secrationis proferuntur quidem a ministro «in persona Christi », sed talis 
minister per Ecclesiam est designatus, consecratus et ad hanc actionem dele- 
gatus, qui demum labia sua nomine Ecclesiae Christo-Pontifici quadammodo 
commodavit. Ecclesia demum consecratione peracta, sanctum sacrificium etiam 
in sua persona offert aeterno Patri, Deo vivo et vero. 

Ecclesiae ergo, humani generis arca salutis, navis vitae, gubernante Petri 
successore, secumportat hunc thesaurum ad finem usque saeculi. Audiatur vox 
ipsius Ecclesiae de hoc thesauro: « Si quid est in rebus humanis plane divi- 
num, quod nobis superni cives invidere possent, id certe est sacrosanctum 
Missae sacrificium, cuius beneficio fit. ut homines quadam anticipatione possi- 
deant in terris caelum, dum ante oculos habent et manibus contrectant ipsum 
caeli terraeque Conditorem » (Urbanus VIII. 2. sept. 1634.). 

Agere ergo debemus in hanc gravissimam causam convertendo animos, 
tractationi huic aliquantisper diutius immorando (cf. MDei n. 65), sequentes 
evolvendo fusius quaestiones: 


A) De notione sacrificii. Missae. 

B) De existentia sacrificii. Missae. 

C) De essentia sacrificii. Missae. 

D) De efficientia sacrificii. Missae. 

E) De evolutione et historia ritus Missae. 
F) De legibus cultualibus Missae. 

G) De ritibus sacrificii. Missae. 


^) De notione sacrificii. Missae 


Agendum est 1. de definitione sacrificii. in genere, deinde 2. applicanda 
est haec definitio interim ad sacrificium Missae, demum videri debent 3. deno- 
minationes variae sacrificii Missae. 


l. De definitione sacrificii in genere 


Sacrificium, thysia est in genere aliquid sacrum facere (sacrificium), thyein 
significat fumare (rauchen), vel fumigare (rauchern), ct ideo sensu secundo 
«immolare », vel « occidere ». Usurpatur sensu latiore et sensu stricto. 


4) Sensu latiore seu in metaphorica, aliter analogica acceptione sacrificii: 
citari solet definitio classica S. Augustini: « Sacrificium est omne opus quod 
agitur, ut sancta societete inhaereamus Deo» (De civ. Dei 10,6 PL 41,283). 
Tali sensu loquitur S. Scriptura de mortificatione corporis: « Exhibeatis corpora 
vestra hostiam viventem, Deo placentem » (Rom 12, .). 

Beneficentia quoque sacrificii nomine vocatur: « Beneficentiae et commu- 
nionis nolite oblivisci: talibus enim hostiis promeretur Deus « (Heb 13,16.). 

Poenitentia quoque sacrificii nomine honoratur: « Sacrificium Deo spiritus 
contribulatus » (Ps 50,10.). 

Oratio etiam 1ure vocatur tali sensu sacrificium: « Elevatio manuum mea- 
rum sacrificium vespertinum » (Ps 140,2.). 


b) Sensu stricto sacrificium carias habuit definitiones, nam theologi posttri- 
dentini multi necessarium putabant aliquo modo destructionem in definitionem 
intrudere, quam essentialem existimabant in notione sacrificii. In. hac re inter 
multos consensus viget. Sic e. gr. molinista Hurter. « Oblatio Deo facta rei 
substantialis et sensibilis per eiusdem realem vel moraliter aequivalentcm 
destructionem seu immutationem, legitime instituta. ad agnoscendam Dei 
maiestatem » (Theol. dogm. comp. 111,387.) Simili modo thomista Zubizarreta: 
« Oblatio rei sensibilis per realem vel aequivalentcm eius destructionem legi- 
ttime Deo facta, ad testandum supremum Dei dominium in omnes res » (Theol. 
dogm.-schol. IV,264.). 


c) Recta definitio sensu stricto forsan videtur, quae non inducit aliquod 
elementum disputatum et datur a S. Thoma: 

« Sacrificium est quidam specialis actus qui in divinam reverentiam fit, 
quando circa res Deo oblatas aliquid fit » (definitio contexta est e duobus locis: 
II-II q. 85. a. 3. in corp, et ibid, ad 3.). 


2. Applicatio definitionis ad sacrificium Missae 


a) Sacrificium Missae est quidam specialis actus. 1°. Actus specificatur 
per intentionem, see. Aquinatem: « Sacrificium exterius... (quo) Deo aliquid 
exterius offertur in protestationem divinae subiectionis n. (II-II. q. 85. a. 4). 
Revera historia religionum hoc detegit in omni actione sacrificante, homines per 
sacrificium velle seipsos offerre divinitati, quod fit per substitutionem. Sic 
etiam aberrationes explicari, non quidem ratae haberi possunt, quando aliquem 
eorum immolaverunt, ut e.gr. Achaz primogenitum offerebat Moloch, cuius 
fornax ardens ingentis oris speciem gerens serviebat ad immolandum filium, vel 
quando Indi (hindu) sacrificium vernale per occisionem virginis offerebant, eius 
corporis partes sepeliendo in quatuor angulis agri, vel antiqui Mexicani, Azteci, 
captivorum corda excidentes, offerebant numini. Immolatio animalium est sacri- 
ficium vices gerens immolationis hominis. 


2°, Intentio haec sacrificalis seipsum offerendi in protestationem divinae 
subiectionis essentialis est, ut Scriptura demonstrat: « Quid dignum offeram 
Domino? curvabo genu Deo excelso?... Indicabo tibi, o homo, quid sit bonum 
et quid Dominus requirat a te: utique facere indicium, et diligere misericor- 
diam, et sollicitum ambulare cum Deo tuo» (Mich 6,6-8.). Praesertim Ps 49. 
loquitur de sacrificio Deo accepto: « Non de sacrificiis tuis te reprehendo, 
nam holocausta tua coram me sunt semper, non accipiam de domo tua vitulum, 
neque de gregibus tuis hircos... Immola Deo sacrificium laudis, et redde Altis- 
sime vota tua et invoca me in die angustiae: liberabo te et honorabis me » 
(Ps 49,8-15.). — Etiam in Christi sacrificio haec subiectio erat essentialis, 
quando « assistens pontifex futurorum bonorum... per proprium sanguinem 1n- 
troivit semel in Sancta, aeterna redemptione inventa n (Heb 9,11 s.) et in hoc 

actu essentiale erat, quod « humiliavit semetipsum factus obediens usque ad 
mortem, mortem autem crucis n. Recte Schütz, e Pretium sacrificii omnium 
excellentissimi, crucis inquam, in eo potissimum ab apostolo cernitur, quod 
Christus erat obediens usque ad mortem crucis » (Summarium p. 447). 


3°. Intentio haec sacrificalis in. protestationem divinae subiectionis consti- 
tuit sacrificium internum, est ergo de essentia sacrificii, ut Thomas docet (II-II. 
qg. 85. a. 1. « hoc autem pertinet ad rationem sacrificii n). A veritate ergo longe 
aberrant, qui ad rationem sacrificii synaxim eucharisticam, seu communionem 
perducunt, quae quidem pars integrans est sacrificii, sed non constituit essen- 
tialem partem sacrificii, nec haberi potest ut culmen totius celebrationis. 


4?. Sic erravit 1905 episcopus (Milevitanus) James Bellord, docens ad sacri- 
ficii conceptum essentialem et primigenium pertinere non oblationem, multo 
minus destructionem (quod et nos profitemur), sed sacrificium constitui in epulo 
sacro, ie. convivio hominum cum Divinitate (The banquet-theory, cf. inf. 
Litter.!)) Bellord ad historiam religionum provocat, sed frustra: nam in religione 
primitivorum gentium habetur solum obíatio primitiarum, in sacrificio Cain et 
Abel nullum vestigium invenitur epuli. — Ideo Mediator Dei: « Ex veritatis 
igitur itinere aberrant qui... captiose asseverent heic agi non de sacrificio solum- 
modo communitatis, atque s. synaxim ponant, communiter actam, quasi totius 
celebrationis culmen » (nr. 113.). 


b) Sacrificium Missae fit in divinam reverentiam, hic est finis qui, dum 
actus specificatus per intentionem subiectionis est finis quo hic finis qui attin- 
gitur. S. Thomas hoc sic explicat: « Oblatio sacrificii fit ad aliquid. significan- 
dum. Significat autem sacrificium quod offertur exterius, interius spirituale 
sacrificium, quo anima seipsam offert Deo in sacrificio, sicut principio suae 
creationis ct sicut fini suae beatificationis » (l. c. a. 2.. Deo offerimur ut prin- 
cipio nos creanti, ut causae nostri essendi, dein ut fini nostrae beatitudinis; sic 
fit Deus Alpha et Omega. 

Agnoscentes Eum esse principium et finem, per sacrificium Ei reverentiam 
exhibemus. S. Thomas hoc explicat per comparationem factam inter sacrificia 
Veteris Legis cum sacrificio Novae Legis: « Quia ex figurato sumitur ratio 
figurae, ideo rationes sacrificiorum figuralium Veteris Legis sumendae sunt ex 
vero sacrificio Christi.. Inter omnia sacrificia holocaustum erat praecipuum, 
quia totum comburebatur in honorem Dei, et nihil ex eo comedebatur. Secun- 
dum vero locum in sanctitate tenebat hostia pro peccato, quia comedebatur 
solum in atrio a sacerdotibus in ipsa die sacrificii. Tertium vero gradum tenebant 
hostiae pacificae pro gratiarum actione, quae comedebantur ipso die, sed ubique 
in Hierusalem. Quartum vero locum tenebant hostiae pacificae ex voto, quarum 
carnes poterant etiam in crastino comedi. Et est ratio huius ordinis, quia 
maxime obligatur homo Deo propter eius maiestatem, secundo propter offensam 
commissam, tertio propter beneficia iam suscepta, quarto propter beneficia spe- 
rata » (I-II q. 102. a. 3. in corp, et ad 10.). Atqui si in sacrificio Missae, cuius 
sacrificia Veteris Legis tantum figurae erant, Dei maiestas agnoscitur, placatur 
offensa, gratiae aguntur ct beneficia petuntur: Deo reverentia quam maxima 
exhibetur. Ergo Missae summopere convenit nota haec sacrificii. Ut Mediator 
Dei dicit: « Novae Legis sacrificium supremum illud obsequium significat, quo 
ipse principalis offerens, qui Christus est, et una cum eo et per eum omnia eius 
mystica membra debito Deum honore prosequantur ac venerentur » (nr. 92.). 

c) In sacrificio Missae habetur res Deo oblata et quidem perfectissima: 
« Victima est divinus nempe Redemptor, secundum humanam naturam suam 
et in corporis sanguinisque sui veritate » (MD n. 69). 


1°. Res ie. haec victima Deo oblata ideo est perfectissima, quia — 
a. oblatio Christi utpote substitutio oblationis nosmetipsius perfectissima est, 
eandem enim naturam habet, ac nos, excepto peccato et ideo primogenitus est 
inter multos fratres, optime ergo nostri vice fungi potest, — b. autem ideo 
quia Victima augustissima per unionem hypostaticam substantialiter sancta 
est, ergo Deo perfectissime placet. 


2°. Christus ut « res Deo oblata » in sacrificio Missae materia est. Forma 
eius interna est finis quo, i.e. intentio semet subiiciendi Deo, et simul etiam 
finis qui, i.e. reverentia Deo exhibita. Forma externa sacrificii Missae est actio 
sacrificalis, nam « exterius sacrificium repraesentatio est interioris veri sacrificii, 
secundum quod mens humana seipsum Deo offert » (C. Gent. Ill, 20,9). No- 
tandum est, hic agi de sacrificii Missae constitutione metaphysica, nam consti- 
tutio physice spectata, i.e. confectio (Herrichtung, elkészités) Eucharistiae ma- 
teriam habet panem et vinum, formam vero verba transmutantia Salvatoris. 


Schemate hoc illustratur constitutio metaphysica: 


Sacrificii Missae 


y 


Materia: Forma: 
res Deo oblata, 
Christus victima 

externa : 
actio sacrificalis 


interna: 

" + M . 

intentio subiici- reverentia Deo 

Remanet ergo actio sacrificalis, quando: 


d) etiam in Missae sacrificio circa res Deo oblatas aliquid fit. « Oblatio 
enim directe dicitur, cum Deo aliquid offertur, etiamsi nihil circa ipsum fiat, 
sicut dicuntur offerri denarii vel panes in altari, circa quos nihil fit. Unde 
omne sacrificium est oblatio, sed non convertitur n, ie. sacrificium dici potest 
oblatio, haec enim latius patet, ac sacrificium, oblatio autem non potest dici 
sacrificium (II-I1 q. 85. a. 3. ad 3). 

Haec actio qua aliquid fit circa Christum oblatum, est n vera ac propria 
sacrificatio, qua quidem per incruentam immolationem Summus Sacerdos id 
amt. quod iam in Cruce fecit, semetipsum aeterno Patri hostiam offerens ac- 
ceptissimam », ut Mediator Dei dicit (n. 67.) — Alia quaestio est, num illa 

incruenta immolatio necessario includat aliqualem destructionem, ut multi 
theologi posttridentini putant, de qua re agitur inferius. 


e) Optime ergo verbis Tridentini (contextis e sess. XXII. cap. 1. et 2. et 
can. 1. sacrificium Missae definitur: « Missa est verum ac proprium sacrifi- 
cium, quo cruentum illud sacrificium semel in Cruce peractum repraesentatur, 
in quo idem ille Christus continetur et incruente immolatur, idem nunc offerens 
est sacerdotum ministerio corpus et sanguinem suum sub speciebus panis et 
vini Deo Patri, sola offerendi ratione diversa n. 


3. Variae denominationes sacrificii. Missae 


Sacrificium Missae saeculorum decursu variissimis nominibus appellabatur. 
Quaedam nomina desumebantur e parte aliqua conspicua Missae, alia autem 
cauto sermone cum quadam reservatione tantum e longinquo denominabant 
Missam, iterum sunt nomina congregationem (Versammlung, gyiilekezet) po- 
puli respicientia (cf. uberius cl. Jungmann). 


a) Nomina c parte conspicua desumpta (denominationes synecdoches) 
sunt sequentes. 


1?. « Klasis ton artou », fractio panis, in Actibus apostolorum; nam etiam 
Dominus « fregit panem » unum, ut distribuere possit eum discipulis. Etiam 
in hoc nomine subintclligebatur sacramentalis actus, cf. Pauli effatum: a Panis 
quem frangimus nonne participatio corporis Domini est? (1. Cor 10,16.). 


2?. « Kyriakon deipnon » « coena Dominica » iuxta Pauli appellationem 
(1. Cor 11,20), primario respicit participationem, de qua in hoc contextu agit. 
Eius denominatione abutebantur Protestantes, affirmantes, Missam esse tantum 
participationem corporis et sanguinis Domini, quam « coenam sacram », vel 
«coenam Domini » (Abendmahl, Urvacsora) vocitabant. 


3". « Eucharistia » inde iam a saeculo I. exeunte, sumpta a gratiarum 
actione, graece « eucharistia », quam iam aliquo modo Dominus adhibuit, et 
intra quam consecrabatur a primordiis Ecclesiae panis et vinum. 


4?. « Sacrificium » evasit nomen usitatissimum in Africa Christiana, ut vi- 
deri potest penes Cyprianum et Augustinum. Vox correspondons graeca iam 
a II. saeculo occurrit (thysia). 


5?. « Oblatio » nomen est usitatissimum in Ecclesia Latina, usque ad 
s. VI. — Aetheria Aquitanica semper sic appellat Missam; a missa » apud eam 
semper significat finem alicuius actionis sacrae. Terminus correspondons graecus 
« prosphora » in Oriente tantum per breve tempus usurpabatur. 


6°. « Kurbónó », i.e. « donum » vocatur Missa penes Syros tum Orientales, 
tum Occidentales. 


b) Alia nomina Missae orta sunt e quadam verecundia sacrali, qua nolu- 
mus res sanctas suo nomine appellare, sed cauto sermone tantum quasi e 
longinquo. Talia nomina sunt: 


1°. « KurObhó », « ingressus » nimirum ad Deum, nomen usitatum Missae 
apud Syros occidentales. 


15. - Rado, Ench. Liturgicum, 

2?. f Sacrum »: vetus denominatio, quae dein etiam in lingua neolatina in 
usu venit (sacrum litare, accipere tot sacra). Aliqui Semitae quoque hoc voca- 
bulo designant Missam. Graecum « hagiasmos » assumptum est a Coptis, 
« keddashe » penes Aethiopes, « takdish » apud Arabes usurpatur. 


3?. « Dominicum » saeculis II-IV. valde usitata appellatio fuit in Africa 
et etiam Romae. Complendum est « dominicum sacramentum » vel mysterium. 


4C. « Leiturgia », opus publicum, nomen est Graecum, quae inde a s. IV. 
usque hodie pro Missa in. Oriente Graeco in usu est. Sensu consimili loquuntur 
etiam de « Aierourgia », i.e. sacro opere, aliquoties de « mystagogia », i.e. intro- 
ductione in mysteria. — Etiam in Ecclesia Latina tale nomen in usu fuit, nam 
Missa vocatur etiam 0 officium », sicuti psalmodia quoque, imo et id, quod 
nos nunc liturgiam vocamus, i.e. totus cultus publicus. Im medio aevo multae 
Missae in codicibus inscriptum habebant: « officium », inde penes Germanos 
remansit usque hodie nomen missae cantatae « Amt », missae sollemnis autem 
« officium summum »: « Hochamt ». 


5?. t Actio » quoque appellabatur Missa, celebrare autem « agere », quo 
nomine exeeutionem sacrae actionis intelligebant; 5. Ambrosius e.gr. saepe sic 
loquitur de Missa. Nomen « actionis » posterius tantum ad Missam sacrificalem 
constringebatur, sic intelligitur, quid sit « canon actionis »: regulae Missae 
sacrificalis peragendae. — Aliquoties medio aevo Missa etiam « agenda » voca- 
batur, celebrare autem dicebant: « agere agendam n. 


c) Nomina Missae demum desumebantur etiam a congregatione populi. Ta- 
lia nomina sunt: 


1°. « Collecta » i.e. forma vulgaris latina vocabuli « collectio » quae 
transeunter tantum in usu erat. — Graeci autem longius utebantur vocabulo 
eodem Graeco « synaxis » usque dum vox «leiturgia» id ex usu submowvit. 
Ilumanistae aevo litterarum renascentium vocabulum « synaxin » adamantes, 
id ad significandam s. communionem et Eucharistiam usurpabant, quod etiam 
in documentis ecclesiasticis adhuc usuvenit. 


C2. 0 Missa », vocabulum in Ecclesia Latina victor, in omnibus fere linguis 
modernis quoque usitatum vario modo interpretatum est. C. M. Kaufmann, 
archaelogus putabat, id derivari e « mesa» forma vulgari « mensae » sc. alta- 
ris. — F. Bohmer 1943 ostendit, a missam patellam » (Opferteller, aldozat tal 
vocatam esse penes Romanos paganos pateram, in qua cibos ad sepulchra 
defunctorum offerebant, sed inde, ut periti opinantur, non potest derivari nomen 
christianum. — Missa dein revera significabat « missionem », Le. « dimissio- 
nem », cuius forma vulgaris « missa » est (cf. Ascensio-Ascensa, collectio-col- 
lecta etc.. Media latinitate sic vocabant dimissionem post audientias regales, 
vel dimissionem populi post aliquam functionem publicam. Hanc significatio- 
nem subesse nomini victori Missae, hodie omnes concedunt; J. A. Jungmann 
autem ostendit, etiam huic nomini subesse significationem sacralem (Zur Be- 
deutungsgeschichte des Wortes Missa, in: ZfkTh 1910., 26-37.). Sic vocabant 
etenim dimissionem catechumenorum ante Missam sacrificalem, et etiam dimis- 
sionem populi finita actione sacra. Jungmann recte provocat ad 1d, quod utraque 
dimissio coniuncta erat cum benedictione aliqua sollemni, ergo etiam vocabulum 
* missa ! m se continet hoc momentum sacrum benedictionis, a qua dein per 

synecdochen totam actionem sic vocabant, sicut Germani devotionem pomeri- 
dianam « benedictionem » (Segen) vocant a benedictione sacramentali in fine 
huius devotionis data, dum Galli easdem devotiones « salutationem » (salut 
vocant propter antiphonam B. Mariae Virginis in ea cantatam, Ilungari autem 
« litaniam »  (letenye, litania) nuncupant devotiones propter litanias in eisdem 
recitatas. Vocabulum « missa» etiam pro officio chori in usu erat (« missae 
nocturnae, vespertinae, matutinae « ad designandos nocturnos, Laudes, Vespe- 
ras). Inde a fine s. V-i in toto Occidente praevalere coepit nomen « Missae », 
quam Gregorius Magnus libenter vocavit a Missarum sollemnia ». 

B) De existentia sacrificii. Missae 


Agitur de veritate dogmatica quam semper profitebatur antiquitas Chris- 
tana, de qua statuitur: 


THESIS. In Missa offertur Deo verum ac proprium sacrificium. De fide. 


l. Vox Ecclesiae 
a) Ecclesia docens 


tribus vicibus temporum proposuit doctrinam suam traditionalem de exis- 
tentia sacrificii. Missae: s. XII-XV. contra haereses dualisticas, dein praesertim 
contra Novatores in Cone. Tridentino, demum contra errores Modernistarum 
ct aliorum nostro tempore. 

Innocentius IIl. Professio fidei Waldensibus praescripta a. 1208: « Sacri- 
ficium, i.e. panem et vinum, post consecrationem esse verum corpus et verum 
sanguinem D. N.J. Christi, firmiter. et indubitanter corde puro credimus » 
(Denz 424.5 ibidem Missam vocat etiam « altaris sacrificium » et « sacrificium 
Eucharistiae », quin directe definiret Missam esse sacrificium. 

Cone. Lateranense IV. a. 1215. c. 1. de fide cath.: « Idem ipse sacerdos 
est sacrificium Jésus Christus, cuius corpus et sanguis in sacramento altaris 
sub speciebus panis et vini veraciter continentur... » (Denz 430.). 

Honorius Ill. a. 1220. ad Clavum archiepiscopum |. Upsalensem Missam 
simpliciter vocat « sacrificium » (Denz 441 .). 

Cone. Lugdunense ll. a. 1274. in professione fidei Michaelis Palaeologi 
loquitur de « Missarum sacrificiis » (Denz 404.). 

Cone. Constantiense a. 1418. prop. 5. damnata Wicleffii; « Non est fun- 
datum in Evangelio, quod Christus Missam ordinaverit » (Denz 585.). 

Directa definitio deinde lata est a Cone. Tridentino sess. XXII. can. l. 
« S.q.d., in Missa non offerri Deo verum et proprium sacrificium, aut quod of 

icrri non sit aliud, quam nobis Christum ad manducandum dari: anathema sit » 
(Denz 948.. — Ibid. cap. l. et 2. veritates dogmaticas fundamentales aperit 
nobis S. Mater Ecclesia: Missam esse divinum sacrificium; fundatorem eius 
esse Jesum. qui in coena novissima dilectae Sponsae suae Ecclesiae visibile hoc 
reliquit. sacrificium; Missam esse repraesentationem sacrificii semel in Cruce 
peracti, sacrificium fieri per oblationem corporis et sanguinis sub speciebus 
panis et vini, offerendi rationem esse diversam, demum SS. Synodus enumerat 
etiam fructus huius sacrificii. (Denz. 938-940). 


b) Vox Ecclesiae orantis. 


Doctrinam suam docendo protulit Ecclesia, quando necessarium erat 
propter invectiones insipidas haereticorum, utpote divina Magistra humani ge- 
neris; eandem veritatem supernam tamen etiam profitebatur, antequam sol- 
lemniter docuisset, iam inde ab exordiis suis, precando in ipsa liturgia cele- 
brans Missam. Sic prodit nobis fidem suam textibus liturgicis expressam et 
sane indubiam. 


1°. Sacramentarium. Leonianum saec. V-VI. habet orationem: « Sacrificiis 
praesentibus, Domine, quaesumus, intende placatus, ut et devotioni nostrae 
proficiant et saluti » (Mense Dec. V. Feltoe. p. 171.). Venerandum hoc monu- 
mentum ritus Romani antiqui, confectum pro curia Papae, multoties comme- 
morat « sacrificium, quod immolamus », a sacrificium quod celebramus », quod 
«offerimus», quod clare supponit dona transmutata: «Sacrificium tibi Do- 
mine, celebrandum placatus intende » (Julio XVIIII. Feltoe p. 67.), dicens in 
secreta, quando panis etc. iam oblatus est, « sacrificium nostrae servitutis » 
(Feltoe p. 6.11.12.100.). 


2?. Similiter Sacramentarium Gelasianum saec. VI-VII. clare et saepe lo- 
quitur de sacrificio « praesente » (Wilson 32.), de sacrificiis, quae « potenti 
virtute mundatos, ad suum faciant venire puriores principium » (Wilson p. 40.), 
quibus « Ecclesia mirabiliter renascitur et nutritur » (Wilson 91). Candide ape- 
ritur mens Ecclesiae, quando hic liber liturgicus Missam cum sacrificiis Veteris 
Legis comparans evidenter supponit. Missam quoque esse verum ac proprium 
sacrificium, imo unicum verum. Praesertim duabus orationibus exprimit hanc 
fidem: « Remotis obumbrationibus carnalium victimarum, spiritalem tibi, summe 
Pater, hostiam supplici servitute deferimus, quae miro ineffabilique mysterio 
et immolatur semper et eadem offertur » (Wilson p. 129). « Carnales victimae » 
erant sacrificia vera et proprie dicta V.T.-j, quae tamen tantum « obumbratio- 
nes » erant relate ad « mirum mysterium » Missae. — Item alicubi Gelasianum: 
« Omnipotens sempiterne Deus, qui legalium differentiam hostiarum in unius 
huius sacrificii. perfectione sanxisti, respice propitius de throno gloriae tuae et 
super hoc altare benedictionis tuae munus effunde » (Wilson 137.) hic enim 
uno verbo dicit effectus differentes victimarum Veteris Legis in perfectione 
unius sacrificii Missae inveniri. 


3’. Quod attinet liturgias Orientales, idem videmus. Liturgia S. Marci 
Vocat Missam « terribile et incruentum sacrificium »; Euchologion S. Serapionis 


autem sic precatur: « Panem obtulimus et deprecamur per hoc sacrificium 
tin sian Esto propitius nobis omnibus et sis expiatus, Deus veritatis] » (post 
consecrationem panis IV. Quastcn p. 62). — Tanto tristius est, quod veritas 


divina adeo clare professa tamen nacta est adversarios. 

2. Adversarii Sacrificii. Missae 


a) Primo intuitu videntur tales fuisse christiani aevi antiqui, nam martyres 
interrogati, num christiani habeant sacrificium, saepe negative respondebant. 
Sic v.gr. S. Phileas, episcopus Thmuensis in Aegypto, anno 306. praesidi Cul- 
ciano interroganti: « Qualibus sacrificiis delectatur Deus tuus?» — sic respon- 
dit: « Corde mundo et sensibus sinceris, et verborum verorum sacrificiis de- 
lectatur Deus» (Knopfí-Kniger, Ausgewahle Martyrerakten, Tübingen 1929.. 
113. s). Propter disciplinam sacram silentii seu « arcani» celaverunt enim 
mysterium dominicum et ideo etiam ali martyres tantum de intentione recte 
vivendi locuti sunt. Eiusdem Phileae successor erat Thmuide S. Serapion, 
descriptor ilius formulae Missae, qua forsitan etiam Phileas usus est, quae 
clare testatur indolem sacrificalem Missae. Ceterum textus Patrum evidenter 
ostendunt conscientiam sacrificii quoad Missam adfuisse etiam aevo antiquo. 


b) Veri adversarii Missae tantum aevo pracgothico, saec. nimirum XII. 
exoriebantur, quando haeresis serpere coepit viam sequens crucigerorum ex 
Oriente revertentium. Etiam aliae viae patebant huic haeresi, quae varia no- 
mina accepit. Sic in Hungaria S. Gerardus (f 1047.) episcopus primus Csana- 
diensis, iam loquitur de « manichaeis »; hi sunt sectatores huius haeresis dua- 
listicae vocati Bogumiles (« Deo grati »). Etiam in Italia septentrionali eodem 
tempore iam aderant praecursores haereticorum saeculi Xll-1 parte prima 
saeculi XL, qui inde etiam in Galliam meridionalem transierunt, ubi statim 
damnati sunt in Concilio Aureiianensi a. 1022. et Concilio Atrebatensi (Arras) 
a. 1025. teste Radulpho Glaber (t 1050., cf. PL 142,659). Haeresis haec dua- 
listica erat pedissequa Manichaeismi, tenentis esse bonum Deum, principium 
boni et esse malum Deum, Satanam, principium independens mali. De Christo 
docebant eum tantum corpus apparenter verum habuisse, consequenter ergo 
negabant etiam Missam, ideo debebant profiteri: « Christus... natus ex Virgine 
Maria vera carnis nativitate... passus vera carnis suae passione, mortuus vera 
corporis sui morte »; dein « sacrificium, id est panem et vinum post consecra- 
tionem esse verum corpus et verum sanguinem D.N.J. Christi » (anno 1208. 
Denz 422. et 424). Circa 1114. quidam Tanchelmus in Flandria talia annun- 
tabat, contra quem S. Norbertus praedicavit. Ali: Petrus Brusius (t 1124.. 
Pierre de Bruys, unde « petrobrusiani ») eius discipulus, Henricus (unde alicubi 
etiam 4 henriciani », Eon de Stella e Britannia Minore (t 1148.), contra quos 
s. Bernardus dimicavit. Successum infelicem motio haec tunc habere coepit, 
quando horum « Apostolicorum », ut semetipsos denominabant, antesignanus 
mercator Lugdunensis Petrus Waldensis (Pierre de Vaux, unde a Waldenses »; 
vel « fratres Lugdunenses ») extitit. Hi Waldenses, nominati etiam Albigenses, 
quia in urbe meridionalis Galliae, Albi, prevaluerunt, inde nuncupati sunt. 


c) Horum haereticorum sententiam renovavit Wicleffus, qui 1382 etiam 
ideo damnatus est a synodo Londinensi, quia « pertinaciter adseruit. non fun- 
datum esse in Evangelio, quod Christus missam ordinaverit ». Wiclcflus non fuit 
sibi consequens, nam idem etiam affirmavit, consecrare posse quemlibet etiam 
laicum, qui vero in statu peccati mortalis est. non posse valide conficere. 


d) Missae maxime infensos Novatores sese exhibuerunt. Eorum doctrina 
ad tria capita reduci potest (Doronzo II, 831 s). 1°. Negabant Missam esse 
sacrificium verum et proprium, praesertim autem affirmabant nullo modo esse 

propitiatorium. Sic Lutherus dixit: « Alterum scandalum amovendum est, quod 
multo grandius est et speciosissimum; quod missa creditur passim (1) esse sa- 
crificium, quod offertur Deo » (De captivit. Babylon. 1522.) Zwinglius aperte 
asseruit, quod falsa est religio, quae docuit hunc panem opus aut oblationem 
esse, quae quotidie oblata, peccata nostra expiet » (De vera et falsa religione), 
luxta Calvinum diabolus « pestilentissimo errore totum pene orbem (!) obeae- 
cavit, ut crederet, missam sacrificium et oblationem esse ad impetrandam pec- 
catorum remissionem » (Instit. relig. chr. IV. 18,1.). Confessio Anglicana aperte 
declarat, missarum sacrificia blasphema figmenta esse ct perniciosas impo- 
sturas » (Art. 31.). — 2?. Eucharistia consistit in solo Sacramento, quod rationem 
habet coenae. Sic Lutherus dicit Missam vocari debere « ut sacramentum seu 
testamentum, seu benedictionem latine, Eucharistiam graece, vel mensam Do- 
mini, vel coenam Domini, vel communionem, vel quocunque nomine pio pla- 
cet, modo sacrificii aut operis titulo non polluatur » (Formula missae et com- 
munionis pro Ecclesia Wittembergensi anno 1523.). — 3°. Missa catholica « Pon- 
tificiorum » seu « Papistarum » inventum est humanum, ideo abroganda est. 
Ideo Lutherus antesignanus reformationis iam anno 1522 edidit libellum « De 
abroganda missa privata », germanice sub titulo « Missbrauch der Messe », 
reformatio vero ubique terrarum incepit semper cum abolitione Missae. 


e) Haec capita errorum prodeunt e tribus principiis, quae Novatores fassi 
sunt, ea minime probantes, sed axiomatis instar supponentes. 


1?. Supponebant in omni sacrificio debere esse destructionem realem, ta- 
lis in Missa nom habetur, ergo non est sacrificium. Sic Zwinglius scripsit: 
« Christus illuc tantum offertur, ubi patitur, sanguinem fundit, moritur: haec 
enim aequipollent... Ergo Christus ultra offerri non potest mori enim non 
potest » (Adv. Hieronymum Emser). 


2?. Sacrificium est opus hominis, non donum Dei, ergo Eucharistia non 
potest esse sacrificium. Sic dixit Melanchthon in suo opere « Loci communes 
theologici »: « Sacrificium est caeremonia vel opus nostrum, quod nos Deo 
reddimus ut eum honore afficiamus. Hoc et testamur nos agnoscere hunc ipsum, 
cui hanc oboedientiam praestamus, vere esse Deum: ideoque nos ei hanc 
oboedientiam praestare ». 


3°. Affirmabant, sacrificium esse ritum propitiatorium (quod sic exclusive 
non est verum), unica vero propitiatio in Cruce facta est, Missa ergo superflua 
et superstitiosa est. Obliti sunt catholicae veritatis Missam esse sacrificium re- 
lativum, i.e. applicans virtutem sacrificii in Cruce peracti. Tali errore deceptus 
scripsit Melanchthon: « opponenda est doctrina vera de merito passionis Chri- 
sti, de quo dicitur cap. X. ad Hebreos: Una oblatione consummavit sanctos. 
Sola igitur Christi mors fuit sacrificium pro omnibus nostris peccatis, non alia 
opera Levitica, aut postea secuta. Deinde manifestum et hoc est, remissionem 
peccatorum fide nos propter Christum, non propter ullum opus nostrum aut 
sacrificuli accipere » (Loci comm. theol.)  « Sacrificulos » appellabant sacer- 
dotes catholicos, qui veram Missam celebrabant. 


3. Veritas Missae e Scriptura Sacra 


probari potest tribus textibus Veteris et tribus textibus Novi Testamenti, 
singillatim considerandis. 

a) E Veteri Testamento 


1°. allegatur Ps 109,4: « Tu es sacerdos in aeternum secundum ordinem 
Melchisedech », quae verba in visione Psalmistae Jahweh loquitur ad futurum 
Messiam. Messias ergo futurus summus pontifex erit, non secundum ordinem 
Aaroniticum, sed secundum ordinem Melchisedech. a. Melchisedech autem 
obtulit sacrificium panis et vini, ergo et Messias futurus tale sacrificium debuit 
instituere. Protestantes s. XVI-i puerilem explicationem protulerunt, dicentes, 
Melchisedech ad refocillandos bellatores dedisse panem et vinum. Af: cur di- 
ceretur tunc, quod «erat enim sacerdos Dei altissimi » (Gen. 14,18), si non 
sacrificium obtulisset. Dein Abraham non indigebat cibariis, magnam habuit 
enim praedam, imo Abraham prodit quod iuvenes eius iam comederunt iGen. 
14,24.). Quia Messias revera instituit talem actum religiosum cum pane et vi- 
no celebrandum: ideo hic actus, et etiam continuatio eius facta in commemo- 
rationem Christi sc. Missa est sacrificium, sicut Melchisedech. — b. Magni aesti- 
mandum est, quod etiam traditio sacra sic interpretavit hunc textum Psalmi 
109. Sufficit allegare Augustinum, qui de textu Gen 14,18 dicit: « Ibi primum 
(i.e. prima vice) apparuit sacrificium quod nunc a Christianis offertur Deo toto 
orbe terrarum, impleturque illud quod longe post hoc factum per prophetam 
dicitur ad Christum: Tu es sacerdos in aeternum secundum ordinem  Nielchi- 
sedech. Non scilicet secundum ordinem Aaron, qui ordo fuerat auferendus, 1l- 
lucescentibus rebus, quae illis umbris praenotabantur » (De civit. Dei 106.22). 
Similiter etiam Gelasianum saec. VI-VII: « ..sicut Melchisedech sacerdotis 
praecipui oblationem dignatione mirabili suscepisti, ita imposita novo huic al- 
tari munera semper accepta ferre digneris, ut... per haec pura libamina cae- 
lesti sacrificatione salvatus (propulus), animarum quoque suarum salutem per- 
petuam consequatur » (Missa 1,90. Wilson p. 139). 


2?. Is 66,18.21: « Venio ut congregem cum omnibus gentibus et linguis: et 
venient et videbunt gloriam meam... Et assumam ex eis in sacerdotes et levi- 
tas, dicit Dominus ». Propheta hoc loco de regno Messianico vaticinatur, cuius 
novitas etiam inde elucet, quod e gentibus sumuntur novi sacerdotes eorum- 
que adiutores. Sed sacerdotium et sacrificium correlativae sunt notiones, ideo 
hoc vaticinio implicite etiam de novo sacrificio locutus est propheta. Hoc no- 
verunt homines Veteris Testamenti, quando versus annum 450 a. Chr. natum 
clarissima data est prophetia, potest forsan dici: « magna charta » sacrificii 
Missae: 


3°. Mal 1,10-11: « Non est mihi voluntas in vobis, dicit Dominus exerci- 
tuum: et munus non suscipiam de manu vestra. Ab ortu enim solis usque ad 
occasum magnum est nomen meum in gentibus, et in omni loco sacrificatur et 
offertur nomini meo oblatio munda: quia magnum est nomen meum in genti- 
bus, dicit Dominus exercituum ». 

Argumentatio e textu hoc classico sic fit: Malachias describit futurum sa- 
crificium per quinque proprietates, sed hae proprietates tantum Missae con- 
veniunt, ergo Missa est sacrificium praenuntiatum per Malachiam. Hae pro- 
prietates sunt: 


a. Hoc novum sacrificium tempore Messianico futurum est. (1) Vetera sa- 
crificia enim reficiuntur, quae reiectio utique non de tempore Malachiae valet, 
nam sacrificia continuebantur. (2) Dein bis nominantur gentes paganae (gojim), 

quippe quae huius novi cultus participes erunt, quod iterum tantum ordine 
salutis novo contingebat. (3) Sacrificium hoc ergo non potest intelligi Veleris 
Legis, nam praecise hoc dicitur abrogari; nec aliquod paganum sacrificium 
quae omnia horrenda sunt in conspectu Dei, tantum aliquod incognitum, novum, 
futuris temporibus implendum. Sed haec nota Messianica Missae convenit. 


b. Praenuntiatum sacrificium erit verum ac proprium sacrificium, non ali- 
quid sacrificium improprium. Hoc ostenditur terminis technicis sacrificalibus: 
muqtar muggas «sacrificium offertur », qui de veris sacrificiis adhibentur. 
Mudqtar inde a verbo hiqtir (a radice qatar) potest esse part pass. Hiphil, v. 
nomen verbale et significat a adolere incensum » et saepe in genere « sacrifi- 
cium offerre» (sic Lev 1,9.17; 3,11.16; 4,10.35.)). Muggas inde a Aiggis (a radice 
nagas = appropinquare) significat « offerre sacrificium ». Neutrum verbum 
unquam adhibetur sensu metaphorico de sacrificio improprie dicto. Sacrificium 
improprium ideo quoque non potest esse: quia tale quid non extolleretur tali 
modo emphatico, quid prodesset aliquid improprium « sacrificium », ut vati- 
cinium? luxta Bellarminum « Scriptura non solet nomen sacrificii absolute po- 
nere, cum loquitur de sacrificio improprie dicto, sed cum adiuncto aliquo, ut 
sacrificium laudis, sacrificium iustitiae, hostiam vociferationis, etc. » (De missa 
1. 5, 10.). Cum ceterae notae tantum Missae conveniunt, ex hac nota, quod sa- 
crificium futurum a propheta praenuntiatum proprium ac verum erit: sequitur 
quod etiam Missa verum ac proprium haberi debet. 


c. Per Malachiam extollitur huius futuri sacrificii universalitas: « Ab ortu 
enim solis usque ad occasum » ie. toto orbe, « in omni loco» = bekal makom 
sacrificabitur Domino. Nam cultus Mosaici character proprius fuit, quod re- 
strinxit. sacrificia liturgica solum ad tabernaculum, respective templum, sa- 
crificium futurum autem ubique locorum offertur, et omnes homines possunt 
eius participes fieri. Haec nota universalitatis, seu catholicitatis tantum sacri- 
fico actui catholicae Ecclesiae convenit, quae inde iam per undeviginti saecula 
ct in omnibus regionibus terrae, nunc autem possumus dicere omni momento 
unius diei, semper laudem perpetuam dicit Omnipotenti. 


d. Sacrificium praesagitum deinde insignitur nota lenitatis. « Oblatio n e- 
nim hebraice mincha, est fere semper sacrificium (« donum » see. primam si- 
egnificationem a radice « manacli », dare) incruentum: oblatio farinae (Mehlop- 
fer. lisztaldozat) sic vocantur oblationes similae (Kuchen, kalaes), olei, thuris. 
Sacrificia primaria cultus mosaici et etiam gentium erant cruenta: nunc autem 
promittitur praecise incruentum. Sed hoc sacrificium  verificatur in sacrificio 
incruento et miti Missae. 


e. Hoc futurum sacrificium Malachiae demum  praecellit munditia, erit 
mincha tehora, « oblatio munda ». Nam Malachias conqueritur, sui temporis 
sacerdotes esse négligentes, nam offerunt super altare Dei panem pollutum, 
offerunt animal coecum, claudum et languidum (1,7.8., insuper etiam subjec- 
tive mali fuerunt, operiebant altare Domini lacrimis, fletu et mugitu (cf. 2.13.). 
Atqui sacrificium Missae ratione victimae revera mundissimum est: est enim 
ipse Christus immolatus. Etiam alia ratione Missa  praecellit necessario. quoad 
munditiam sacrificiis Veteris Legis: enimvero haec opere operantis hominis 
habebant valorem, dum Missa ex opere operato producens effectus suos, non 
potest pollui ministrorum  immunditiis. Praecise: Missa ex opere operantis 

Christi producit effectus suos, relate ad nos ergo ex opere operato, causalitate 
morali, non physica (sic clare Doronzo p. 827 .). 


f. Hoc splendidum vaticinium Malachiae tribus confirmatur. (1) quidem 
per eventum, nam talem prophetiam ante Christum 450 annis nemo potuisset 
proprio marte edere. Religionem et unicum sacrificium tam universale eva- 
dere, nemo nec suspicari potuisset, imo ludaeis hoc horrendum esset, cum ipse 
Deus ordinavit sacra populi sui. Et si tamen autumasset quis Hebraeus fore 
religionem universalem, tunc sperasset suam religionem et suum ritum divini- 
tus ordinatum dominaturos in orbe terrarum. (Billot 1,609-611.). (2) Confirma- 
tionem nanciscitur deinde vaticinium ex eo. quod sacra Traditio illud semper 
de Missa intellexit, sic iam Didache, lustinus, Irenaeus. (3) Demum prophe- 
tia Malachiae maximam confirmationem e iudicio infallibili Ecclesiae accepit, 
nam Zridentinum declaravit: « Et haec quidem illa munda oblatio est, quae 
nulla indignitate aut malitia offerentium  inquinari potest, quam Dominus per 
Malachiam nomini suo, quod magnum futurum esset in gentibus, in omni lo- 
co mundam offerendam praedixit » (Sess. XXII. cap. I. Denz. 939). 


b) E Novo Testamento 
item tria testimonia adduci solent. 


1°. Relationes Cocnae novissimae duplici recensione: Synoptica (Mt 206, 
26-28 et Mc 14,22-24) et Paulina (1 Cor 11, 24-25 et Lc 22,19-20), quae quoad 
praesentiam realem Domini infra interpretabuntur fusius, rationem sacrifica- 
lem huius Cocnae evidenter exhibent. Nam a. adhibentur termini Veteris Te- 
stamenti pro sacrificiis usitati: «corpus quod pro vobis datur», «frangitur» 
(didomenon, klomenon); praesertim autem, quod sanguis effunditur pro multis 
(ekehynomenon) terminus technicus sacrificalis est, sic usurpatur Lev. 1,5 de 
sacrificiis primi generis ie. holocaustis: « ...offerent filii Aaron sacerdotes san- 
guinem eius (sc. vituli), fundentes per altaris circuitum », similiter et. hostia 
pacifica et pro peccato habetur praescriptum fundendi sanguinem (Lev 3,2 et 
4,7.. Discipuli Domini et homines illus temporis statim intelligebant ex his 
expressionibus aliquod sacrificium offerri. — b. Deinde per verba « pro vobis », 
« pro multis » (hyper hymón, peri polion) manifeste declaratur illa substitutio, 
quae sacrificii essentialis est, nam homo loco sui immolat victimam. — c. Quin 
etiam dilucide ostenditur per relationes Coenae in illa Coena ipsissima obla- 
tum fuisse praesens sacrificium, nam verba (Zeitwort, ige) exhibent tempus 
praesens: per participia praeteritum significantia: — didomenon, Kklomenon, 
ekehynomenon, quae perspicue dicunt hoc sacrificium nunc, in Coena fieri. 
Praesertim autem e fextu Lucano calicis res omnino evidens est, nam dicitur: 
« Hic calix est novum testamentum in sanguine meo, qui (sc. calix) pro vobis 
fusus est » (Lc 22,20): « Touto to poterion hé kainé diatheke en to haimati mou, 
to hyper hymón ekehynomenon », ubi manifeste videtur, quod « ekchynome- 
non » ad calicem pertinet: calix est effusus, non sanguis, nam tunc deberet di- 
ci: «en tó haimati mou, tó hyper hymón ekchynomenó » (to potérion... en 
to haimati.. to ekehynomenon »). Ergo illud quod effundi dicitur est calix, 
sumendo continens pro contento, quibus verbis vult dicere, hanc fusionem san- 
guinis (pro quo dicitur per synecdochen continens, ie. calix) fieri in Coena, 
nam de sacrificio Crucis nullo modo potest intclligi, quod ibi calix effusus 
est. Textus Lucanus ergo evidentissime edicit hanc sacrificalem fusionem san- 

guinis in Coena factam esse. — d. Quibus luculenter demonstratum est in Coena 
novissima Dominum instituisse verum sacrificium, quod etiam authentica in- 
terpretatione Ecclesiae constat, nam Tridentinum dicit, quod Dominus in coe- 
na novissima, qua nocte tradebatur, reliquit sacrificium (Sess. XXII. cap. 1. 
Denz 9J8.). 


2?. | Cor 10,14-21: « Fugite idololatriam... Calix benedictionis, cui bene- 
dicimus, nonne communicatio (koinónia) sanguinis Domini est? Et panis, quem 
frangimus, nonne participatio (koinónia) corporis Domini est?... Videte Israel 
secundum carnem, nonne qui edunt hostias participes (koinónoi) sunt altaris?... 
Sed quae immolant gentes, daemoniis immolant, non Deo. Nolo autem vos 
socios fieri (koinonous) daemoniorum... non potestis mensae Domini (trapeze 
Kyriou) participes esse et mensae daemoniorum ». 


a. Apostolus vult suos fideles Corinthiacos deterrere ab idolothytis et hoc 
facit tali argumentatione: 


NOS: per calicem et panem in « koinónia » sumus cum Christo. 

ISRAEL: hostias, re. sacrificia comedens in koinÓnia est cum altari, i.6. cum Deo vero. 

GENTES: sacrificantes (thyousin) daemoniis, bibentes calicem eorum et mensae eorum 
participes sunt. 

Atqui — supponit Paulus — nemo potest duobus dominis servire, et ideo deducit conse- 

quentiam primam : 


CONSEQUENTIA I.: « Non potestis calicem Domini bibere et calicem daemoniorum, non 
potestis mensae Domini participes esse ct mensae daemoniorum ». 


Sed etiam alia consequentia subauditur tota hac argumentatione, quam Paulus tamen non 
deducit, simpliciter ideo, quia eam ut notam supponit et haec est: 


CONSEQUENTIA II: Mensa Domini, in eodem ordine posita cum altari Judaeorum et 
mensa gentium, etiam est altare, quod secum portat sacrificium. 


Dein: Koinónia. ie. «communicatio, participatio», seu societas sacralis 
apud Judaeos et apud gentiles derivatur a sacrificiis proprie dictis: horum 
tantum participatio facit hominem commensalem (koinónos) Dei. Ergo: etiam 
apud Christianos haec koinónia orta per calicem et panem sacrificalis societas, 
commensalitas mensae Domini est, et ideo sanguis et panis in mensa Domini 
evidenter supponuntur a Paulo sacrificium esse. 


b. Etiam hunc textum Zridentinuin 1. c. interpretatur, adiungens vaticinio 
Malachiae: « ..quam non obscure innuit Apostolus Paulus Corinthiis scribens, 
cum dicit, non posse eos, qui participatione mensae daemoniorum polluti sint, 
mensae Domini participes fieri ». Adhuc aliis locis innuit Apostolus gentium sa- 
crificium Novae Legis, ut Ileb 13,9-10, sed magis placet: 


3?. Jo 4.20-23 collocutio Domini cum muliere Samaritana: « Patres nostri 
in monte hoc (Carizim) adoraverunt, et vos dicitis, quia Hierosolymis est locus, 
ubi adorare opertet. Dicit ei Jesus: Mulier crede mihi, quia venit hora, quando 
neque in monte hoc, neque in Hierosolymis adorabitis Patrem... sed venit hora 
ct nunc est, quando veri adoratores adorabunt Patrem in spiritu et veritate». 

Stricte non potest probari ex hoc eilato Domini, in regno Dei terrestri fu- 
turum esse sacrificium. Tamen exegesis theologica, quae in possessione est ve- 
ntatis a Domino revelatae, cum magna verisimilitate potest demonstrare, hoc 

loco etiam sacrificium aliquod inclusum esse, quo veri adoratores Patrem co- 
lant. S. Bellarminus hoc ingeniose probat (De missa 5,11.). 


a. Quaestio Samaritanae necessario de adoratione per sacrificium facta in- 
telligenda est, nam schisma Samaritanorum exinde ortum duxit, quod non 
fuerunt admissi Hierosolymis ad cultum divinum, qui praecipue in sacrificiis 
constabat, ideo in monte Garizim extruxerunt temp um. ibique offerebant sa- 
crificia. « Adorare » solum sine sacrificio, ie. sine cultu liturgico ubique po- 
tuerunt, in synagogis, in domibus suis etc., mulier ergo tantum de adoratione 
cultuali, i.e. sacrificio potuit interrogare Christum. 


b. Responsum ergo Domini necessario de hac adoratione sacrifica valet, 
quando dicit: « Veniet hora, quando neque in monte hoc, neque Hierosolymis 
adorabunt Patrem ». Hoc solum significare potuit, quod sacrificia legitima Ve- 
teris Legis aliquando cessabunt, sed tunc loco unius montis ubique potest 
adorari Deus adoratione sacrificali. 


c. Vox « adoratio » revera habebat significationem sacrificii offerendi. Sic 
e.gr. Abraham famulis suis dixit, quando voluit Isaac immolare: 4 ...postquam 
adoraverimus, revertemur ad vos » (Gen. 22,5); tempore Christi «ierant quidam 
gentiles, qui ascenderunt, ut adorarent in die festo n (Jo 12.20) i.e. ut sacrificiis 
adessent, sicut etiam eunuchus Aethiops venerat adorare in Jerusalem (Act 
8,27.. Adorare: « satach » et « proskynein » ergo significare potest etiam ado- 
rationem cultualem per sacrificia. 


d. Haec nova adoratio secundum Dominum fiet en pneumati kai alétheia, 
in spiritu et veritate. « In spiritu » significat primo dispositionem rectam sa- 
crificants, quam adeo extollerunt prophetae, sed facile deduci potest ex eo 
etiam actio Spiritus Sancti (Lagrange, Évangile selon St. Jean, 3. ed. p. 114: 
«L'action de L'Esprit Saint peut être aisément déduite »); spiritus enim op- 
ponitur carni, victimae autem erant carnales, tales iam non erunt. Veritas op 
ponitur illo, quod non est veritas, ut figura, umbra, alis verbis typus (Vorbild, 
elókép), hoc sensu iam Origenes intellexit (« en alétheia kai me en typois »), 
quem Lagrange allegat, dicens hanc esse veritatem obiectivam (1. c. 113.). 


4. Traditio testis Missae: 


luculenter testatur veritatem de indole sacrificali Missae. Sufficit tantum 
primos Patres et scriptores allegare, posteriore tempore enim omnes uno ore, 
una anima affirmant. sacrificii Novi Testamenti veritatem, quod secus etiam 
vetustissimis temporibus invenimus. Probatio necessaria est, quia initio nostri 
saeculi etiam catholici quidam putabant primos christianos usque ad Irenaeum 
non novisse sacrificium panemque et vinum eucharisticum non recensuisse in 
ordine sacrificii. Praecipue F. Wieland hoc propugnabat (Mensa und confessio 
1906), quem peremptorie refutavit Ae. Dorsch (Der Opfercharakter der Eu- 
charistüe einst und jetzt, Innsbruck 1909.) Revera notio Eucharistiae, ut est 
sacrificium, iam ante Irenaeum sine dubio habebatur, quod tantum media luce 
caecutiens non percipit. Nam 


a) iam Didaché loquitur de sacrificio: « Domini autem dominica congre- 
eati (synachthentes) frangite panem et gratias agite, (eucharistésate), postquam 

confessi eritis antea (proexomologésamenoi) peccata vestra, ut mundum sit sa- 
crificium vestrum (hc thysia hymon). Omnis vero, qui habet controversiam cum 
socio suo, ne conveniat vobiscum, antequam reconciliati erunt, ne profanetur 
(hina me koinó6thé) sacrificium vestrum. Hoc enim dictum est a Domino: Omni 
loco et tempore offeratur mihi sacrificium mundum, quoniam rex magnus sum, 
inquit dominus et nomen meum admirabile in gentibus n (14,1-3) (Quasten p. 
13). a Klasis artou n nil aliud potest esse sobrie considerata, quam coena 
eucharistica, tali nomine apud multos insignita. Hanc coenam comparat Di- 
daché cum sacrificio Veteris Legis, nam evidenter alludit ad Christi dictum: 
« $1 offers munus tuum ad altare, et ibi recordatus fueris quia frater tuus habet 
aliquid adversum te: relinque ibi munus tuum ante altare et vade prius re- 
conciliari fratri tuo, et tunc veniens offeres munus tuum » (Mt 5,23 s). Sed, 
ut clarum est, Jesus de sacrificio. offerendo loquebatur: ergo etiam celebratio 
Eucharistiae a Didaché sacrificium habetur. Revera vocat hanc fractionem pa- 
nis bis « thysian », quod tantum hoc potest significare. Peremptorium est, quod 
citat Malachiae prophetiam, quae de vero aliquo sacrificio futuro enuntiata est. 


b) Clemens Romanus eodem ultimo decennio saec. I-i haec scribit contra 
Corinthios, elicere volentes sacerdotes suos: « Non enim leve erit peccatum 
nostrum, si eos, qui sine reprehensione et sancte munera obtulerunt (amemptos 
kai hosiós proscnenkontas ta dora), episcopatu | deucimus » (Ad Cor 1,4444 
Quasten p. 331.). « Prosénenkontes episkopoi » (inde a prospherein, prosphora) 
sacerdotes sunt, qui penes Clementem adhuc, ut apud Paulum a4 episkopoi » 
vocantur; terminus prospherein liturgicus est, et semper significat oblationem 
sacrificalem, uti etiam termini hostiae « amemptos kai hosiós » « immaculate 
et sancte » termini liturgici sunt. Ridiculum esset, ut Wieland fecit, munera 
(dora) opera bona tantum putare: quomodo offerrent veri sacerdotes bona o- 
pera populi? Insuper Clemens Romanus prioribus capitulis (40-44), de sacer- 
dotibus Veteris Legis locutus est, quibus comparat hos « episcopos », et dicit, 
quod hae « prosphorae» see. ordinem et tempus praescriptum debent fieri: 
opera autem et orationes fidelium non sunt talibus praeceptis subiecta nam 
Semper et ubique possunt offerri (cf. Dorsch p. 226-232). 


c) S. martyr Ignatius Antiochenus (t107) sic Philadelphenses monet: aStu- 
deatis una eucharistia uti, una enim caro est Domini nostri Jesu Christi et 
unus calix in unitatem sanguinis eius (eis henósin tou haimatos autou), unum 
altare, sicut unus episcopus cum presbyterio ct diaconis, conservis meis » (Ad 
Philad. 4. Quasten p. 335.). Manifestum est, hic non de aliqua oratione gratia- 
rum actionis simpliciter sermonem fieri, sed de Eucharistiae celebratione, nam 
oratio non potest esse caro Christi. Sed haec « Eucharistia » i.e. conventus 
eucharistieus, ad cuius celebrationem unitas inculcatur fidelibus, est sacrificium 
ad mentem S. Ignatii: nam non solum caro Christi est una, ie. non dividitur 
in partes, quando multi eam sumunt, sed etiam c« fhysiastérion », i.e. altare 
sacrificii, unum est. Mensam ergo christianorum primaevorum non veretur vo- 
care nomine, quod tum penes Hellenes, tum in Veteri Testamento hoc vo- 
cabulo appellabatur et certissime veri sacrificii locum designat (cf. Dorsch p. 
26-29.). 

d Medio saeculo II. primus philosophus christianus, S. lustinus clarius 
non potuisset loqui, cum ludaeis de sacrificus Veteris Legis tractans enun- 
tat «De sacrificiis, quae tunc a vobis offerebantur, Deus, ut iam dixi, per 

Malachiam unum ex duodecim, loquitur: Non est voluntas mea in vobis... 
Quoniam ab ortu solis usque ad occasum nomen meum... et allegat Mal 1,IO- 
Il, ergo vaticinium de futuro sacrificio Messianico. Dein statim sic pergit: 
u De iis autem, quae in omni loco a nobis, gentibus offeruntur ei, sacrificiis: 
hoc est de pane eucharistiae et similiter de calice eucharistiae (tou artou tes 
eucharistias kai poterion homoiós tes eucharistias) iam tum praedicit, illud 
etiam addens, nomen suum a nobis glorificari, a vobis autem profanari » Dial. 
Tryphon. lud. 41,2-3 Quasten 33$.) Hoc testimonio primus sermo omnino di- 
lucidus et distinctus prolatus est quem supervacaneum esset adhuc commen- 
tario sequi; qui tale quid vult, adeat Dorsch (p. 251-276.). 


e) S. Irenaeus Lugdunensis circa annum 185 oratione tam plana et evi- 
denti utitur, ut nemo iam in discrimen vocet, eum revera de sacrificio euchari- 
stico locutum fuisse: « Suis discipulis dans consilium, primitias Deo offerre ex 
suis creaturis, non quasi indigenti, sed ut ipsi nec infructuosi, nec ingrati sint, 
eum, qui ex creatura est panis, accepit, et gratias egit dicens: Hoc est corpus 
meum. Et calicem similiter, qui est ex ea creatura, quae est secundum nos, 
suum sanguinem confessus est, et novi testamenti novam docuit oblationem, 
quam ecclesia ab apostolis accipiens in universo mundo offert Deo... de quo 
in duodecim prophetis Malachias sic praesignificat: Non est mihi voluntas in 
vobis... (et citat in extenso Mal 1,10-11), manifeste significans per haec, quo- 
niam prior quidem populus cessabit offerre Deo, omni autem loco sacrifi- 
cium offertur ei, et hoc purum, nomen autem eius glorificatur in gentibus » 


(Adv. haereses IV, 17, 5 Quasten 346, de sententia lrenaei fuse Dorsch p. 
219-298.). 


f) Clemens Alexandrinus (150-211) in fragmento quodam loquitur de pa- 
rabola fili prodigi, quam accommodat coenae eucharisticae: «a Vitulus sagi- 
natus sacrificatur (thyetai), agnus sicut et alias nominatur... Caro est et panis, 
ct sic se porrigit ad comedendum. Filis ergo ei appropinquantibus Pater vi- 
tulum porrigit qui et sacrificatur et manducatur » (kai thyetai kai trogetai. 
PG 9,158.). Hoc loco Clemens, qui secus diSerte dicit, Deum non indigere 
neque sacrificiis, neque donis (anathemasdn), neque». gloria, neque honore 
(Strom. VII, 3), tamen dilucide prodit mentem suam. 1°. Christus agnus qui 
est etiam vitulus saginatus, ie. coena, nunc sacrificatur ct nunc comeditur, 
ergo non de sacrificio Crucis loquitur, de quo non posset dici: « kai thyetai », 
est enim lam praeteritum. 2°. Nec minus, quod manducatur, quippe quae obla- 
tio Crucis manducabilis nunquam fuit. 3°. Quod de Eucharistia loquitur, evi- 
dens est ex eo, quod cibum vocat « carnem et panem »: caro inquantum cor- 


pus est Christi, panis, inquantum sub specie panis manducatur (cf. Dorsch p. 
239-245 .). 


g) Post Saec. II.. iam iuxta omnes doctos manifeste loquuntur Patres de 
Eucharistia, ut vero quodam sacrificio. Sufficit c multis allegare Tertullianum, 
qui christianis diebus stationum 1e. ieiunii, scrupulantibus, quod per com- 
munionem frangant ieiunium, commendat. Eucharistiam secum ferre et sibi 
reservare: tunc posterius potest communionem sumere sicque etiam Missam 
participare: « Nonne sollemnior erit statio tua si et ad aram Dei steteris? Ac- 
cepto corpore Domini et reservato, utrumque salvum est: ct participatio sa- 
crificii et exeeutio officii » (De orat. 19. PL 1,1181 .). 

h) Coronam imponendo nubi testium audiatur Cyprianus, qui nullo in- 
diget commentario, nam omnia in uno dicit, quae de Missa ut sacrificio dici 
possunt « Nam si Jesus Christus Dominus et Deus noster ipse est summus 
sacerdos Dei Patris, et sacrificium Patri seipsum primum obtulit et hoc fieri in 
sui commemorationem praecepit, utique ille sacerdos vice Christi vere fungi- 
tur, qui id quod Christus fecit, imitatur, et sacrificium verum et plenum tunc 
offert in Ecclesia Deo Patri, si sic incipiat offerre, secundum quod ipsum 
Christum videat obtulisse » (Ep. 63. ad Caecilium PL 4,385). 


5. Ratione fulcitur veritas Missae 


a) E natura cuiusque religionis. Ad religionem veram et propriam pertinet, 
quod habeat sacrificium, ut S. Thomas dicit: « Ex naturali ratione procedit, 
quod homo quibusdam sensibilibus rebus utatur offerens eos Deo in signum 
debitae sublectionis et honoris, secundum similitudinem eorum qui dominis 
suis aliqua offerunt in recognitionem dominii. Hoc autem pertinet ad rationem 
sacrificii. Et ideo oblatio sacrificii pertinet ad ius naturale » (II-I q. 85. a. 1). 
At(pii Ecclesia non haberet veram ac propriam religionem, si non haberet sa- 
crificium, cum autem tale quid semper in Missa agnovit, Missa debet esse sa- 
crificium. 


b) Argumentamur e sacrificiis Veteris Legis. Haec sacrificia pluribus suis 
generibus praefigurativa erant futurae mortis Christi, e qua omnis salus den- 
satur, etiam gratiae in Vetere Testamento datae, ne homines obliviscentur re- 
demptionis venturae. Sed si necessaria erant sacrificia Veteris Legis ante mor- 
tem Crucis, ut viva maneat spes futurae redemptionis, quanto magis necessa- 
rum erat sacrificium post mortem Christi, ut rememorativum passionis Chri- 
sti. Ergo Missa et nil aliud potest esse hoc sacrificium rememorativum. Sic 
enim verificatur, quod Augustinus dixit « Huius veri sacrificii multiplica va- 
raque signa erant sacrificia prisca sanctorum, cum hoc unum per multa figu- 
raretur, tamquam verbis multis res una diceretur, ut sine fastidio. multum 
commendaretur » (De civit. Dei 10,20.). 


c) Probatur sacrificii Missae veritas ex iis pro quibus Missa offertur. Nam 
s; Eucharistia solum Sacramentum esset ad sumendum destinatum, ut Prote- 
stantes voluerunt, tunc nullo modo aliis prodesse posset, sicut baptismus vel 
confirmatio etc. tantum illis prodest, qui ea suscipiunt. Sed inde ab antiquis- 
simis temporibus Missa offertur etiam pro alus tum vivis, tum defunctis, pro 
variis necessitatibus cum temporalibus, tum spiritualibus, ut permultae Mis. 
sae votivae per sacculorum decursum variantes demonstrant. Ergo Euchari- 
stia non potest tantum Sacramentum esse, sed est etiam sacrificium in eius 
confectione (Bellarminus, De missa 5,19.). 


d) Argui potest etiam ex eo, quod tantum Eucharistia continet inter omnia 
sacramenta Christum verum. Ad Sacramenta enim pertinet, quod gratiam 
Christi contineant, cuius sunt instrumenta et nihil aliud. requiritur ad rationem 
sacramenti. Etiam Eucharistia « potuisset vere et proprie Sacramentum esse, 
etiamsi corpus Christi non contineret. Quae igitur causa est, cur debuerit ne- 
cessario Eucharistia Christi corpus reipsa continere, nisi ut posset vere et pro- 
prie Deo Patri a nobis offerri et proinde sacrificium esse vere ac proprie dic- 
tum? » (Bellarminus 5,22). 

Corollaria deducta e veritate sacrificii. Missae. 


I. Corollarium: Tum sacerdotes, tum fideles debent hostiae effici in sacri- 
ficio Missae. Sic enuntiat veritatem antiquitate venerandam Mediator Dei: « Ut 
autem oblatio illa, qua in hoc sacrificio christifideles divinam victimam | Coele- 
sti Patri offerunt, plenum sortiatur effectum, aliud quoque adiungant oportet: 
semetipsos nempe quasi hostiam immolent necesse est.. Quam ob rem nos 
veluti hostia una cum Christo efficimur ad augendam A Aeterni Patris gloriam... 
Nihil rectius, nihil iustius excogitari potest, quam nos omnes una cum Capite 
nostro, pro nobis passo, nosmetipsos quoque Aeterno Patri immolare n (n. 97. 
101. 1024. 


a) Haec veritas probatur per s. liturgiam. Sic. 1 . Ideo miscetur aqua vi- 
no consecrando, ut declaretur unio divinitatis Verbi cum assumpta humanitate 
in una persona, dein ut enuntietur nostra unio cum Christo victima, ut Tri- 
dentinum dicit « Hac mixtione ipsius populi fidelis cum capite Christo unio 
repraesentatur » (Scss. XXII. cap. 7. Denz 945.). Sic sortitur sacrificium Missae 
plenum effectum, quando per hoc impletur, quod S. Petrus vult, ut offeremus 
« spirituales hostias acceptabiles Deo per Christum Jesum » (1 Pet 2,5). 2°. 
Etiam oratio concomitans hunc ritum mixtionis, sumpta e Sacramentario Leo- 
niano, hunc scopum edicit: « Da nobis per huius aquae ct vini mysterium eius 
divinitatis esse consortes, qui humanitatis nostrae fieri dignatus est particeps ». 
Haec est maxima possibilis glorificatio hominis, quae obtinetur tunc, si et com- 
patimur, ut et conglorificemur. 3°. Alia oratio liturgica his verbis deprecatur, 
quod nos, offerentes possimus esse victima: « Propitius Domine, quaesumus, 
haec dona sanctifica, et hostiae spiritualis oblatione suscepta, nosmetipsos tibi 
perfice munus aeternum » (secreta fer. II. Pent.). 


b) Haec sublimis veritas in praxim deducitur, si 1 . peccata restringuntur: 
« Dum igitur altari adstamus, ita animum nostrum transformemus oportet, ut 
quidquid peccatum est, in eo penitus restinguatur » (MDei n. 99), ad quod ipsa 
Encyclica allegat orationem consecrationis altaris: « Sit in hoc altari inno- 
centiae cultus, immoletur superbia, iracundia iuguletur, luxuria omnisque li- 
bido feriatur, offeratur pro turturibus sacrificium castitatis et pro pullis co- 
lumbarum innocentiae sacrificium » (Pontificale Romanum, praefatio conse- 
crationis altaris). — 2°. Non sufficit peccata enecare, requiritur etiam virtutum 
cultus, i.e. « quidquid per Christum vitam gignit supernam, enixe refoveatur 
et roboretur, atque adeo nos efficiamur una cum Immaculata Hostia, victima 
Aeterno Patri accepta ». (MDei n. 99.). — 3°. Necessaria demum est, quod victi- 
ma simus, ut nos totum et omnia demus Deo, per actus abnegationis ct morti- 
ficatnionis, per acceptationem passionum, poenarum et laborum, ut similes si- 
mus Christo, qui passionem acceptans dixit: « Ut cognoscat mundus quia dili- 
go Patrem, sic facio ». Ad hoc hortatur nos Mater Ecclesia: « Agnoscite quod 
agitis (i.e. passionem Domini repraesentantes), imitamini, quod tractatis (i.e. 
victimam divinam per sacerdotes tractatam): quatenus mortis dominicae my- 
sterium celebrantes mortificare membra vestra a vitiis et concupiscentiis omni- 
bus procuretis » (Pontificale Romanum, in ordinatione presbyteri). 


II. Corollarium: Quanta cura debent sacerdotes celebrare, fideles vero 
divino sacrificio adstare. Synodus Tridentina sic: « Quanta cura adhibenda sit. 
ut sacrosanctae missae sacrificium omni religionis cultu ac veneratione cele- 

bretur, quivis facile existimare poterit, qui cogitarit, maledictum in sacris lit- 
teris cum vocari, qui facit opus Dei negligenter » (Sess. XXII. deer, de obser- 
vandis et evitandis in celebratione missae, Ed Neapolitana I. Pelella 1859, p. 
128.. Eodem decreto Concilium plures praescriptiones iuris dat; quod inte- 
riorem dispositionem attinet, inculcat idem Concilium sex paternas admoni- 
tiones. 


a) « Quanta maxima fieri potest, interior cordis munditia et puritas » re- 
quiritur. ut hoc sacrificium peragatur» (id. decr. cit). Quid sit minimum, 
sess. XIII. cap. 7. praescribit: celebrans liber debet esse a peccato mortali, 
etiam sumens Eucharistiam, secus confiteri tenetur. Aliae admonitiones Sess. 
XXII. cap. 2.: «Cum vero corde et recta fide, cum metu et reverentia, con- 
triti ac poenitentes ad Deum accedamus » (Denz 940.. Ergo commendatur 
nos habere: 


b) Cor verum, ie. affectibus vere sinceris accedere debemus. Hoc ipse 
ritus Missae commendat et facilitát, qua dc re cf. libellum Joannis Card. Bo- 
na, De sacrificio missae. Sic e gr. iam Kyrie naturale signum « grandis affectus 
et compunctionis est» (Cone. Vaseuse a 529); Cdoria in excelsis plenus est 
affectibus gratuitis (selbstlos, onzetlen) laudis, admirationis maiestatis Deli, 
gratiarum actionis. Dum panem et vinum offerimus, in patena ponere debe- 
mus cor nostrum et omnium adstantium cum omnibus curis et angustiis no- 
stris, cum facultatibus nostris et tota vita nostra: precando oratione offertoria, 
ut Deus sicut panem et vinum convertit, etiam corda nostra convertat per su- 
pernam vitam in Christum, ut dicere valeamus: Vivo ego, iam non ego, vivit 
vero in me Christus. Uti S. Contardus Ferrini dixit: « Omni die volo adesse 
Missae, et contendo, ut cor meum impleatur thesauris magnis huius sacri- 
ficii ineffabilis; etiam S. Joannes ad pedes huius Crucis susceptus est loco filii ». 


c) Recta fide accedamus ad celebrationem Missae. Hanc exercemus reci- 
tando cum attentione interna orationes, quibus nihil potest efficacius esse, nam 
nomine Ecclesiae per Christum delegantur ad Patrem Aeternum. Haec fides 
debet esse anima nostra, quando, ut quisnam pius sacerdos dicebat, « concio- 
nibus elegantissimis et eificacissimis » intersumus quotidie, Epistolam et E- 
vangelium legentes, vel audientes: tali animi fide, ac si revera ipsum aposto- 
lum. vel Christum Dominum audiremus. Hanc fidem autem profitemur reci- 
tando Symbolum Missae, ante actionem Missae sacrificalis, et toto animo pro- 
fiteamur fidem tam necessariam ad incredibile mysterium transsubstantiationis 
et sacrae synaxeos, quando Christo utimur. Nam quam maxime indigemus fi- 
de, quando inclinati, cum reverentia verba sacra institutionis recitamus, Chri- 
stum Dominum praesentiaturi in altare. Fides vera necessaria est, per tot an- 
nos consecrare et semper intensius credere apparitionem Filii Dei in manibus 
nostris, etsi nunquam aliquid percipi possit. 


d' Cum metu et reverentia accedere debemus ad sanctum sacrificium. Nam 
ut Urbanus VIII. dixit: « Si quid est in rebus humanis plane divinum, quod 
nobis superni cives, si in eos invidia caderet, invidere possent, id certe est 
sacrosanctum Missae sacrificium, cuius beneficio fit. ut homines quadam anti- 
cipatione possideant in terris caelum, dum ante oculos habent, et manibus 
contrectent ipsum caeli terraeque conditorem n (Const, ap. 2. sept. 1634, qua 
tdidit Missale Romanum). Hanc reverentiam testamur, quando pluribus vici- 

bus osculamur altare, symbolum Christi, patenam et calicem. Ilie metus et 
reverentia debet excitari praesertim, quando « actio n incipit, cum sollemni in- 
troductione, praefatione nempe. Tunc enim, ut aliquando soli Summo Ponti- 
fici Veteris Legis, et semel tantum in anno, nunc omnibus sacerdotibus et quo- 
tidie patescunt Sancta Sanctorum, ubi non solum sechina, sed ipse Homo- 
Deus nos expectat. 


e) Contriti et poenitentes debemus esse, non solum ut iam dictum est, 
quoad minimum, sed habentes in nobis spiritum compunctionis, et donum lacri- 
marum. Hanc virtutem poenitentiae exercemus in Missa, dicendo Confiteor, 
profunde inclinati, non audentes nos erigere, dum ad fiduciam erigamur per 
orationes fratrum misericordiam divinam deprecandum. Hanc contritionem 
volumus protestari et Sacramentali attingere sc. lavando nostras manus, expri- 
mentes nos velle omnino mundos esse ad celebrandum tantum sacrificium et 
participandam Eucharistiam. Item hunc spiritum contestamur ter dicendo Do- 
mine non sum dignus. 


f) Demum cum exteriore devotione ac pietatis specie - ut Tridentinum 
dicit (cit. decreto De observandis etc.) - debemus nos gerere, celebrando Mis- 
sarum sollemnia. Ideo ut monet Imitatio Christi, « ne sis nimis prolixus aut 
festinus, sed serva bonum communem modum cum quibus vivis. Non debes 
alis generare molestiam et taedium, sed communem servare viam, secundum 
maiorum institutionem, et potius aliorum servire utilitati quam propriae de- 
votioni vel affectui » (IV, 10.). 

C) De essentia sacrificii. Missae. 
Status quaestionis. 


Si in naturam seu essentiam sacrificii Missae inquiramus, quaerendum est 
primo quid sit sacrificium Missae, et respondetur: est repraesentatio sacrificii 
Crucis, ie. sacrificium relativum (essentia metaphysica). Ulterius quaerendum 
est, per quid fit Missae repraesentatio sacrificii Crucis, seu aliter: quid consti- 
tuat actum sacrificalem Missae et respondetur: per solam consecrationem u- 
triusque speciei (essentia physica) Deinde pervestigandum est, consecratio 
quomodo possit esse essentia sacrificii Missae, id est. sub quo formali respectu 
in consecratione adsit ratio sacrificii (ratio formalis). Haec tertia quaestio bi- 
fariam sortitur responsionem. Cum multi theologi dicant, rationem formalem 
sacrificii Missae constare in aliquali destructione, respondetur, eam non esse 
destructionem, aliis verbis agimus de ratione formali Missae, quid non sit. 
Demum declaramus quid sit ratio haec formalis sacrificii Missae. Ideo agen- 
dum nobis est: 


De Missa ut sacrificio relativo. 

De consecratione spectata ut essentia sacrificii. 
De ratione sacrificii QUID NON SIT. 

De ratione sacrificii QUID SIT. 


i 


l. De Missa ut sacrificio. relativo. 


Status quaestionis. 


Quod Missa sit sacrificium relativum Crucis, significat, quod Missa inti- 
mam relationem habet cum sacrificio Crucis, i.e. dependet ab ea et instauratio 
cius est. Haec relatio potest illustrari per comparationem Albani Stolz: sacri- 
ficium Crucis se habet ut manuscriptum alicuius libri, unicum est, ab ipso 
scriplore exaratum. Nunc venit in officinam et arte typographica multiplica- 
tur, editur per tot ac tot exemplaria. Hi libri impressi, inter se omnes aequa- 
les omnes sunt repraesentationes unius manuscript!, vocantur iure opus talis 
auctoris et idem sunt, ac manuscriptum, eundem effectum producunt, in ra- 
tione apparitionis tamen diversi sunt. Sic statuitur: 


THESIS. Missa est sacrificium relativum repraesentans sacrificium | Crucis. 
De fide definita. 


a) Vox Ecclesiae 


Trident, sess. XXII. cap. 1. Missam vocat d sacrificium quo cruentum il- 
lud semel in Cruce peragendum repraesentaretur o. (Denz 938), quo innuit 
Missam esse sacrificium relativum. 

Mediator Dei: « Augustum igitur altaris sacrificium non est mera ac 
simplex Jesu Christi cruciatuum ac mortis commemoratio, sed vera ac propria 
sacrificatio, qua quidem per incruentam immolationem Summus Sacerdos id 

agit, quod iam in Cruce fecit, semetipsum Aeterno Parti hostiam offerens ac- 
ceptissimam » (n. 67.). 


b) Adversarii 


iidem sunt, qui veritati sacrificali Missae adversantur, quos iam recen 
suimus. 


c) Probatio 


theseos it per comparationem proprietatum sacrificii Crucis cum sacrifi- 
cio Missae. Considerandum est, quae proprietates identicae, quae autem dif- 
ferentes sint penes sacrificium Crucis et sacrificium Missae, ut relationem 
Missae ad sacrificium Crucis clare videre possimus. Has proprietates inquiri- 
mus sequentes $. Augustinum, qui dicit: « Cui offeratur a quo offeratur - quid 
offeratur - pro quibus offeratur? » (De Trinit. 4,14.). Responsa data ad haec 
quatuor quaestiones identitatem substantialem probant Missae cum sacrificio 
Crucis. Quinta interrogatio adiicitur: quomodo offeratur, et responso ad hanc 
quaestionem dato declaratur differentia inter sacrificium Missae et sacrificium 
Crucis. Singula considerentur: 


1°. Cui offertur sacrificium Missae et sacrificium Crucis, pronum est. Nam 
Ileb 9,14 dicit de Christo, quod « per Spiritum Sanctum semetipsum obtulit 
immaculatum Deo », in Missa autem « semetipsum Aeterno Patri hostiam offert 
acceptissimam » (MDci n. 67.) Identitas ergo habetur inter utrumque sacri- 
ficium quoad hoc punctum, 


2^. A quo offertur utrumque sacrificium, etiam identitatem offerentis pro- 
bat, ut Tridentinum dixit « Idem nunc offerens sacerdotum ministerio, qui 
seipsum tunc in Cruce obtulit » (Sess. XXII. cap. 2. Denz 940.). 

Identitatem substantialem offerentis in utroque sacrificio probat Scriptura: 
n Tu es sacerdos secundum ordinem Melchisedech », item Traditio, e.gr. S. 
Cyprianus. « Quis magis sacerdos, quam Dominus noster Jesus Christus, qui 
sacrificium Deo Patri obtulit, et obtulit hoc idem, quod Melchisedech obtu- 
lerat, ie. panem et vinum sc. corpus et sanguinem » (Ep. 63, 4 RJ n. 581). 
Ratione sic probatur: Christus secundum Hebr. 7,24 « sempiternum habet sa- 
cerdotium ». Atqui tunc usque ad saeculi finem debet offerre sacrificium, cum 
autem iam non degat in terris, hoc per vicarios facit. Hi autem nullum aliud 
habent sacrificium, quam Missam, et per huius oblationem manet Christi sa- 
cerdotium aeternum, « sacrificium autem in specie panis et vini non durabit 
infinito tempore, et tamen durabit in aeternum, quia semper durabit, quam- 
diu sacrificium proprie dictum necessarium erit, id est, usque ad mundi con- 
summationem. Juravit enim Dominus et non poenitebit eum, hoc est. non 
mutabit unquam hoc sacerdotium cum alio sacerdotio, sicut mutavit sacerdo- 
tium secundum ordinem Aaron » dicit S. Bellarminus (De missa 1,6 fine). Haec 
quoad identitatem substantialem Missae cum sacrificio Crucis, quod attinet 
offerentem: accidentalis enim differentia habetur. In Cruce enim seipsum 
immediate obtulit, in Missa vero ope ministrorum personam eius gerentium, 
ergo mediate. 


3^". Quid offeratur est tertia quaestio: identitas autem eius, quod offertur, 
ie. rei oblatae evidens est a. In Missa enim et in sacrificio Crucis « eadem 

pari modo victima est, divinus nempe Redemptor, secundum humanam na- 
turam suam et in corporis sanguinisque sui veritate » (MDei n. 69.). Sic dixit iam 
Sacramentarium. Leonianum: a Qui seipsum tibi pro nobis offerens immolan- 
dum, idem sacerdos et sacer agnus exhibuit» (Feltoe p. 11.). Identitatem rei 
oblatae, ie. Christi victimae praedicat Scriptura, 1 Cor 11,26 dicens: «a Quo- 
tiescunque enim panem hunc edimus vel calicem bibimus, mortem Domini 
annuntiamus, donec veniat. » Atqui mortem Christi tunc tantum annuntiamus 
si idem Christus sub speciebus panis et vini apparet, qui in Cruce pendens 
mortuus est, multorum exhauriendo peccata. Sacra Traditio semper hanc iden- 
titatem victimae professa est, inde iam ab Ignatio Antiocheno, qui ad Smyr- 
naeos scripsit de Docetis, quod n ab eucharistia et oratione abstinent, eo quod 
non confitentur, eucharistiam carnem esse salvatoris nostri Jcsu Christi, quae 
pro peccatis nostris passa est, quamque Pater benignitate sua resuscitavit « 
(7,1 Quasten p. 336.). - b. Notandum, ut identitas haec servari possit, non posse 
dici, panem et vinum materiale esse rem oblatam. Nam sunt solum terminus 
a quo sacrificii: id quod convertitur per transsubstantiationem in corpus et 
sanguinem Christi. Imo neque accidentia remanentia sine eorum substantia, i. 
e. « Species », possunt haberi ut res oblatae, quod sacrificium stricte dictum 
attinet: signa symbolica sunt, sub quibus Christus victima offertur: In offer- 
torio liturgico panis etc. offertur ut res oblata secundaria: id quod nos e no- 
stris possumus dare et quae Deus sua bonitate transmutat in dona caelestia. 


4". Pro quibus offertur Missa et sacrificium Crucis? Utique sacrificium 
Crucis pro omnibus fuit oblatum et ab Aeterno Patre acceptatum: « Unus 
enim Deus, unus et mediator Dei et hominum homo Christus Jesus, qui de- 
dit redemptionem semetipsum pro omnibus » (1 Tim 2,5 s.). Etsi illa differen- 
tia accidentalis adest, quod sacrificium Missae directe saltem non offertur, nisi 
pro iis qui sunt de Ecclesia (Billot 1,600), tamen etiam Missa pro omnibus 
hominibus offerri fructusque gignere potest. Eo enim, quod proprie pro Ec- 
clesia offertur Missa, «a nondum per hoc excluseris ab eius suffragio et bene- 
ficio illos qui extra Ecclesiam versantur » (De la Taille 375 s., de tota hac quae- 
stione p. 371-383.)). Hoc probatur: 


a. Antiquo usu Ecclesiae, quando in Missa orabant ie. virtutem sacrificii 
Missae applicabant etiam pro paganis, pro imperatoribus persecutoribus. Sic. 
e.gr. Liturgia Antiochena Constitutionum Apostolicarum: « pro iis qui oderunt 
nos et propter nomen tuum nos persequuntur, pro iis qui foris sunt et errant, 
ut adducas eos ad bonum et furorem eorum mitiges » (VIII. 12,46 Quasten 
p. 226.). Usus hic multis testimoniis posset adhuc probari. 


b. Tale est e.gr. factum, quod S. Pius X. indulgentia ditavit 100 dierum 
opus misericordiae, quod sacerdotibus commendatur in chartis sacristus affi- 
xis: « Singuli sacerdotes in hac ecclesia missam celebrantes obsecrantur in 
Domino, ut in Memento praesentes habeant peccatores totius mundi nunc po- 
sitos in agonia et hodie morituros » (De la Taille p. 375.). 


c. Probatur etiam ratione, Missam offerri posse etiam pro iis, qui non 
sunt membra Ecclesiae. Hostia enim quae offertur in Missa, eadem est ac in 
sacrificio Crucis, sed « hostia passionis est pro omnibus hominum peccatis a 
Christo sacrificata. In. partem igitur dum ingredimur dominicae oblationis, cur 
non potuerimus in bonum omnium sacrificare, quorum extent aut peccata 

repropitianda aut salus impetranda? » interrogat de la Taille (p. 375.) Aliam 
rationem affert S. Thomas, quod Eucharistia « inquantum est sacrificium, habet 
effectum etiam in aliis, pro quibus offertur, in quibus non praeexigit vitam spi- 
rtualem in actu, sed in potentia tantum. Et quod in contrarium dicitur, quod 
non offertur, nisi pro membris Christi, intelligendum est pro membris Christi 


offerri, quando offertur pro aliquibus, ut sint membra » (In IV. dist. 12. q. 2. 
a. 2.ad 4.). 


5^. Quintum quod considerandum venit est quomodo offeratur Missae 
sacrificium et quomodo oblatum sit sacrificium Crucis. Melius dicitur, quod 
haec est sola differentia substantialis, etsi aliqui auctores minus recte loquun- 
tur etiam de alus differentiis, quae tantum accidentales sunt. Modus noster 
loquendi optime congruit Tridentino: « Una eademque est hostia... sola offe- 
rendi ratione diversa » (Sess. XXII. cap. 2. Denz. 940.). 

Hanc dissimilem rationem clarissime describit Mediator Dei: a. « In Cruce 
enim fotum semetipsum suosque Deo obtulit dolores, victimae vero immolatio 
per cruentam mortem, libera voluntate obitam effecta est » (n. 69.). Quo dici- 
tur, Christum in Cruce per passionem physicam et sanguinis effusionem phy- 
sicam fuisse immolatum, i.e. « totum semetipsum » obtulit, corpus et sangui- 
nem. Aliter autem in altari: b. « In ara ob gloriosum humanae naturae suae 
statum mors illi ultra non dominabitur (Rom. 6,9), ideoque sanguinis effusio 
haud possibilis est, verumtamen ex divinae sapientiae consilio Redemptoris 
nostri sacrificatio per externa signa, quae sunt mortis indices, mirando quodam 
modo ostenditur n (ibid.). Quo dicitur, in sacrificio Missae Christum iam non 
physice immolari, quod impossibile esset et simul impium, sed non dicitur 
sacrificium Missae esse sacrificium « sine sanguine », est enim sacrificium, ubi 
tum corpus, tum sanguis Christi habetur, sed «sine effusione sanguinis ». 
Quomodo hoc fit, inferius declarabitur. 


c. Accidentales differentiae sunt, quod (1) sacrificium Cnicis pretium fuit 
redemptionis, Missa autem est sacrificium applicativum redemptionis. (2) Dein 
Crucis fuit sacrificium cruentum Deo oblatum, dum sacrificium Missae pro- 
ducendo Eucharistiam per communionem participare facit cruentum  sacrifi- 
cium. Crucis ergo sacrificium iuxta terminologiam Veteris Legis « holocau- 
stum » dici posset, Missa autem < hostia », unde etiam participatur. Quod in 
Missa sacrificium cruentum sacramentaliter participatur, affirmant Patres, e. 
gr. Augustinus, loquens de ludaeis, qui cooperati sunt ad crucifixionem, dein 
die Pentecostes poenitentes facti, christiani evaserunt: « Post ascensionem, 
misso Spiritu Sancto, conversi sunt ad eum, quem crucifixerunt, et in sacra- 
mento, credentes, sanguinem eius biberunt, quem saeviendo fuderunt » (Sermo 
87,11 P1 38,638). S. Leo Magnus autem loquitur de sanguine Christi, « qui 
reconciliando mundo ct pretium esset et poculum » (Sermo 62,3 PL 54, 351). 
(Dc hac re cf. fusius De la Taille p. 255-263). 


6°. Per has ergo identitates et hanc. differentiam constituitur Missa sacri- 
ficium relativum Crucis. Propius quid est, quod Missae sacrificium repraesen- 


tat sacrificium Crucis? 


a. Primo quidem quod sacrificium Crucis et Missae non diversa sunt sa- 
crificia, sed unum sacrificium, ut Catech. Triden. dicit « Unum itaque et 
idem sacrificium esse, fatemur, et haberi debet, quod in Missa peragitur, et 

quod in Cruce oblatum est, quemadmodum una est eademquc hostia... Ne- 
que enim cruenta et incruenta hostia duae sunt hostiae, sed una tantum, cuius 
sacrificium, postquam Dominus ita praecepit Hoc facite in meam comme- 
morationem, in Eucharistia quotidie instauratur n. (idem ac « renovatur », Cat. 
Trid. p. II. c. Z qu. 61.). Secundo: 


b. autem edicitur, quod cruenti sacrificii Crucis « memoria in finem usque 
saeculi permaneret » (Trid. sess. XXII. cap. 1. Denz 938.). Ergo Missa est etiam 
e anamnesis » rememorativum sacrificii Crucis. Falsum, imo haereticum hoc 
tunc tantum esset, si hoc diceretur exclusive, i.e. Missam esse a nudam com- 
memorationem sacrificii in Cruce peracti » (Trid. can. 3. Denz 950.). Memoria 
autem non est Missa in quantum solummodo memoriam excitaret, sicut in coe- 
na liturgica ludaeorum Exodus ab Aegypto commemorabatur per interroga- 
tionem pueri, dein per lectionem Scipturae et per hymnos gratiarum actionis, 
sed est memoria realis, nam idem Christus apparet inter suos fideles, qui in 
Cruce mortuus est et hoc idem in Coena novissima fecit. 


c. Demum Missa ideo quoque est relativum sacrificium Crucis, quia «i/- 
lius (i.e. Crucis) salutaris virtus in remissionem eorum, quae a nobis quotidie 
committuntur, peccatorum applicatur » (Sess. XXII, cap. 1. Denz 938). Cum 
autem sacrificium Crucis etiam alios effectus produxit, hi omnes effectus per 
sacrificium Missae mediantur, sicut Encycl. MDei quatuor «a fines », 1e. effectus 
Missae e sacrificii Crucis virtute per Eucharisticum sacrificium nobis imper- 
tiri asseverat (n. 70-73.). Pulcherrime etenim affirmat eadem Encyclica: « Au- 
gustum altaris sacrificium eximium est veluti instrumentum, quo promerita o 
divini Redemptoris Cruce orta credentibus distribuuntur.. Dum cotidie im- 
molatur, nos admonet aliam non esse salutem, nisi in Cruce D.N. Jesu Christi, 
eiusmodi autem sacrificii continuationem ab ortu solis usque ad occasum Deum 
ipsum perfici velle, ne gloriae gratiarumque actionis intermittatur hymnus, ab 
hominibus idcirco Creatori debitus, quod perpetuo eius indigeant auxilio, di- 
vinique indigeant Redemptoris sanguine ad ea delenda peccata, quae eius 
provocant iustitiam » (n. 78.). En hic habes quatuor effectus Crucis et insimul 
Missae: latreuticum (« gloriae hymnus »), eucharisticum (« gratiarumque actio- 
nis », impetratorium (a perpetuo eius indigeant auxilio ») et propitiatorium 
(«ad delenda peccata »); omnes e sacrificio hauriuntur Crucis, quod Christus 
in Calvaria sicuti quandam « piacularem salutaremque instruxit piscinam, quam 
suo replevit effuso cruore» (MDei n. 76.) Ex hac divina piscina distribu- 
untur effectus per eximium instrumentum sacrificii Missae, quasi « anthlema». 
quo eruor hauritur Christi. 


COROLLARIA 
deducuntur e veritate hac dogmatica sequentia: 


I. COROLLARIUM est dignitas sacerdotii Novi Testamenti, orta ex eo, 
quod sacerdos personam gerit ipsius Christi, quod « ob consecrationem, quam 
accepit sacerdotalem, Summo Sacerdoti assimilatur ac potestate fruitur ope- 
randi virtute ac persona ipsius Christi. Quamobrem actione sua sacerdotali 
Chnsto quadammodo /inguam suam commodat, manum porrigit » (MDei n. 68). 

Practice inde deduci debet 1°. Docendi sunt fideles, « eam esse illam func- 
tionem, (uia maior nulla excogitari possit », item potestatem consecrandi et 
offerendi et absolvendi esse talem, quae «a humanam quoque rationem atque 


intelligentiam superat et nedum ei aliquid par et simile in terris inveniri queat » 
(Cat. Trid. p. IL c. 7, qu. 2.) 


2?. Sacerdotes pro seipsis semper prae oculos habeant vocationem digni- 
tatis, saepius de ea meditando, utendo e.gr. libello Chrysostomi de sacerdotio, 
et aliorum Patrum, vel opusculo Card. Manning, The eternal priesthood. Con- 
clusionem duplicem tamen debent sacerdotes ex hac conscientia suae digni- 
tatis deducere. Eam quidem, quod « nobilitas obligat », ideo sacerdotes sanctio- 
rem prae laicis debent ducere vitam, dein aliam quod dignitas haec non ad 
dominationem, sed ad serviendum fratribus data est. Sacerdos enimvero est 
« diakonos katallagcs » — « minister reconciliationis » (2 Cor 5,18.) et potestate 
sua non debet abuti. Secundum S. Ambrosium enim est per suam functionem 
sacerdotalem « vicarius amoris Christi » (In Lc 10,175 PL 15,1942.). 


Magna utilitate ad scopum supradictum consuli possunt sequentia selecta opera: 

O. Cohausz, Paulus. Ein Buch für Priester, München 1919. — J. Grimai, .Avec Jésus 
formant en nous son prêtre, I. II. Lyon, 1925. — B. Berro, Attende tibi et doctrinae! La 
vita sacerdotale seconde le lettere deU'Apostolo San Paolo, Chieri 1934. — H. Permette, 
Le sacerdoce, Paris 1936. — E. Masure, L'éminente dignité du sacerdoce diocésain, Paris 
1938. — A. Peinador, Santidad sacerdotal y perfección religiosa, Madrid 1943. — G. Le- 
maître, Notre sacerdoce, Paris 1945. — R. Garrigou-Lagrange, De sanctificatione sacerdotum 
secundum nostri temporum exigentias, Taurini 1946. — G. Frassinetti, Gesù Cristo regola 
dei sacerdote, 3O.ed. Torino 1947. — R. Garrigou-Lagrange, De unione sacerdotis cum Christo 
Sacerdote et victima, Taurini 1948. — M. Pfliegler, Priesterliche Existenz, Wien 1953. — 
G. Cacciatore, Encyclopedia del sacerdozio, Firenze 1953. 


II. COROLLARIUM est, quod altare honorari potest utpote locus, ubi 
renovatur sacrificium Calvariae. Hoc fit per « visitationem altarium » iam medio 
aevo usitatam, quod pium exercitium adhuc in usu est in ordinibus monasticis 
et quibusdam regionibus, e.gr. Hungariae, ubi devoti fideles orant ad altaria, 
cornu, vel linteaminum summitates deosculando. Motivum huius devotionis 
sumi potest ex inscriptione quae super portam ecclesiae in Cana Galileae legitur, 
quae erecta est in loco domus convivii nuptialis: » Adorabo ad locum, ubi 
steterunt pedes eius ». 


2. De consecratione spectata ut est essentia Missae 


Post considerationem eius, quid sit sacrificium Missae, ulterius inquirendum 
restat. 


a) Per quid fit Missa repraesentatio sacrificii Crucis. 


Respondetur Missam fieri repraesentationem sacrificii Cnicis per confectio- 
nem Eucharistiae, quae est consecratio, seu transsubstantiatio, quando nempe 
substantia panis et vini desinit esse et loco earum praesentiatur (praesens effici- 
tur) corpus et sanguis Christi, aliis verbis ipse Christus cum corpore et sanguine 
vi verborum, per concomitantiam eius anima et per unionem hypostaticam eius 
quoque divinitas. Consecratio in se spectata elucidabitur inferius, agendo de 


transsubstantiatione, nunc tantum in quantum est essentia Missae sacrificii. 
Ideo statuitur: 

THESIS: Essentia sacrificii Missae consistit (1) in sola consecratione duplicis 
speciei, (2 communio sacerdotis est pars integralis. Doctrina catholica. 


1°. Vox Ecclesiae. 


Trident, sess. XXII. can. l.: « S.q.d. in Missa non nfferri Deo verum et 
proprium sacrificium, aut quod offertur, non sit aliud, quam nobis Christum 
ad manducandum dari: a. sit» (Denz 948 .). 

Mediator Dei: « Etiam atque etiam animadvertendum est Eucharisticum 
sacrificium suapte natura incruentam esse divinae victimae immolationem, quae 
quidem mystico modo ex sacrarum specierum separatione patet, ex earumque 
oblatione /Veterno Patri peracta. Sacra autem synaxis ad idem integrandum ad 
idemque Augusti Sacramenti communione participandum pertinet; dumque 
administro sacrificanti omnino necessaria est, christifidelibus est tantummodo 
enixe commendandum » (n. 114.). 


2°. Adversarii 


huius thesis sunt omnes Novatores, qui, ut iam dictum est, Missae existen- 
tam negantes, solummodo Sacramentum Eucharistiae agnoscunt, profitentur 
ergo Coenam-non-sacrificium. 

Ante Tridentinum quaestio haec vix agitata est. Catholici in eo conveniunt, 
quod consecrationem admittant, etsi aliqui varia falsa circa eam opinabantur. 
Ecclesia, ut dicit J. Filograssi, prima vice in Encycl. Mediator Dei mentem suam 
circa hanc rem manifestavit, ita, ut inter catholicos nunc iam alia opinio teneri 
non potest (5. ed. 1953. p. 361-2.). 


a. Doctrinae, quod consecratio est essentia Missae adversantur ii, qui eam 
reputant solum conditionem sine (pia non, essentiamque invenire conabantur in 
alia aliqua re. Sic luxta Ant. Corrionero, theologum Tridentinum et J. Grivet 
(1917.) consecratio est quodammodo ultima praeparatio, essentiaque invenitur in 
anamnesi «a Unde et memores ». — Asseclae theoriae epuli sacrificalis (The ban- 
quet theory) quoque huc inserendi videntur (J. Bellord, Wieland, Renz), sed a 
Protestantibus differunt asserentes Missam esse sacrificium, nec negant transsub- 
stantiationem. Nunc iam nullo modo potest dici, consecrationem esse solum 
conditionem. 


b. Doctrinae, quod sola consecratio est pars essentialis adversantur ii theo- 
logi, qui consecrationem quidem essentialem reputabant, sed una cum alia 
quadam parte Missae. Sic iuxta Scotum et G. Biel ad essentiam pertinet quoque 
offertorium, secundum Melchiorem Cano & ante fractionem nondum est exple- 
tum sacrificium », Gregorius de Valentia « in fractione et sumptione sacrificii 
huius substantiam partim ponendam esse» censet. Celeberrimi vero theologi, 
praesertim S. Robertas Bellarminus, dein Lessius, Card, de Lugo, Salmanti- 
censes, S. Alphonsus de Ligorio consecrationem et simul communionem partem 
esse substantialem praedicant. 


c. Doctrinam, quod duplex, ie. utriusque speciei consecratio necessaria sit 
ad essentiam sacrificii Missae negabant pauci theologi, inter alios £Estius, Tour- 
nely, Il. Schell et J. Kranip, affirmantes in unica quoque consecratione iam 
inveniri « non obscuram significationem mortis » (Estius), ergo rationem sacri- 
ficii in unica etiam consecratione salvari. 


C) Essentia Missae. 2A9 


Probatur I. pars: Sola consecratio utriusque speciei 


Doctrina haec est iam S. Thomae:  Repraesentatio dominicae passionis 
agitur in ipsa consecratione huius sacramenti, in qua non debet corpus sine san- 
guine consecrari » (III. q. 80. a. 12. ad 3). — luxta mentem doctoris Communis 
ergo consecratio est essentia Missae, nam haec repraesentat mortem Christi. 


I. Argumentum est negativum: « Res Deo oblata » in Missa est Christus in 
statu victimae, atqui ante consecrationem et post communionetn haec victima 
iam non adest, ergo essentia Missae solum inter consecrationem et communio- 
nem inveniri debet. Offertorium ergo non potest constituere essentiam Missae. 
Per se posset esse fractio vel communio. Fractio non est pars essentialis, nam 
iuxta Bellarminum « sine dubio non habet Dominum auctorem. Dominus enim 
fregit quidem panem, sed fregit ante consecrationem, ut multi volunt vel statim 
a consecratione, ut distribueret eum discipulis. At nostra fractio non fit ad distri- 
buendum, sed ad certum mysterium significandum » (De Missa 1., 27.). 

Nec communio est pars essentialis, ut Bellarminus tenuit ea ductus ra- 
tone, « ..quia in tota actione Missae nulla est alia realis destructio victimae », 
haec vero destructio non est necessaria, nec sufficit ad constituendum sacrificium. 
Praeterea in communione Christus nec offertur, nec immolatur. Non offertur, 
nam iam « oblatum prius Deo, sc. per consecrationem, iam recipitur de manibus 
Dei, in cibum nostrum et sanctificationem ». Nec immolatur: nec in seipso, nec 
symbolice. Nec in seipso: absurde enim diceretur eius caelestis existentia des- 
tructa. Nec symbolice: ratione nempe specierum, quae manducantur et digerun- 
tur etenim « istiusmodi destructio, cum neutiquam attingat Christum realiter, 
nunquam poterit dari pro immolatione vera » (De la Taille p. 305-6. — Ceterum 
ad rationem nullus sacrificii pertinet essentialiter participatio sacrificii, holo- 
causta penitus comburebantur, epulum defuit in sacrificio Crucis, nec Christus 
ipse probabiliter Eucharistiam sumpsit. 


II. Argumentum est positivum: In sola consecratione habentur ea omnia, 
quae ad rationem pertinent sacrificii dominici. Enimvero: 


a. Ibi praesertim maxime verificatur, quod sacerdos personam gerens Christi 
agat, nam in consecratione totaliter deponit suam personalitatem, ct omnino 
vice Christi agit, dicens: Hoc est corpus meum. 


b. Per consecrationem solam repraesentatur omnimode sacrificium Crucis; 
ad sacrificium cruentum enim pertinet effusio sanguinis, quae sacramentaliter et 
mystice repraesentatur, quod per consecrationem corpus et sanguis sub speciebus 
separatis exhibentur, sanguis ergo quodammodo effusus cernitur. 


c. In consecratione sola deprehendi potest sacrificium illud promissum se- 
cundum ordinem Melchisedech, factum per panem ct vinum. Christus Dominus 
enim certitudine absoluta solum consecrationem peregit, fractionem enim com- 
misit discipulis in Coena novissima, participatio voro Coenae, ie. communio 
Christi securo asseri non potest. 


Probatur IIl. pars: Communio pertinet ad integritatem Missae 


Nec communio sacerdotis pertinet ad essentiam Missae, quae sola consecra- 
tione constat. Pars tamen integralis est communio sacerdotis celebrantis. Pars 

integrals (Erganzungsteil, kiegészitó rész) non dicit necessitatem completivam 
sacrificii ut est oblatio victimae, haec enim fit per solam consecrationem. Com- 
munio ergo non est pars completiva actionis sacrificalis eo sensu, sicuti Com- 
pletorium est pars completiva officii divini, sine cuius recitatione officium divi- 
num non esset completum, sed integratis, i.e. communionem dicit e natura rei 
coniungi debere cum actione sacrificali. Actio enim sacrificalis ex ordinatione 
Christi rem oblatam ie. Christum-victimam ponit sub speciebus cibi et potus, 
ideoque ordinationem dicit ad sumptionem. Pars completiva potest dici com- 
munio non actionis quidem sacrificalis, sed totius Missae, inquantum est sacrum 
commercium, quod sacrificans habet cum Deo: recipit enim rem oblatam, ut 
donum supernaturale Dei ad vitam supernam alendam et nutriendam. 
Doctrinae tam gravi deducuntur: 


b) Nonnae pastorales. 


I. Regula: De consecratione unius speciei sine altera. Talis sacrificatio 
esset sacrificium incompletum, nam utriusque speciei consecratio ideo requi- 
ritur, ut per separationem specicrum hae cruentam corporis et sanguinis separa- 
tionem figurent. 1°. Tamen consecratio unius speciei sine altera valida esset, 
nam per istam incompletam consecrationem quoque ponitur totus Christus 
praesens. Ultimis decenniis saeculi XII. Lutetiae Parisiorum magistri Petrus 
Comestor et Petrus Cantor docebant, ad consecrationem corporis validitatem 
requiri etiam calicis consecrationem: consecratio tunc tantum effectum sortitur, 
si ultima verba consecrationis calicis quoque iam prolata sint. Contra horum 
singularem opinionem lis exorta est, quae finita est per decisionem Odonis de 
Sully, archiepiscopi Parisicnsis, qui circa 1209 statim post consecrationem panis 
praecise ideo praescripsit solius hostiae elevationem, ut iam a populo ut corpus 
Christi adoretur. Elevatio calicis tantum post decennia et pedetentim in usum 
venit. 


2?. Communis est sententia consecrationem utriusque speciei iure divino 
esse praescriptam. Sic enim instituit Dominus sacrificium Missae, tantum sic 
repraesentat sacrificium cruentum Crucis. Etsi ergo valida sit consecratio unius 
speciei sine altera, tamen semper graviter illicita manet, a qua non dispensatur. 
Can. 817: « Nefas est (—actus divinis legibus contrarius!) urgente etiam extrema 
necessitate, alteram materiam sine altera, aut etiam utramque extra Missae cele- 
brationem consecrare ». 


3C. Inde sumitur praeceptum Ecclesiae de sacrificio complendo, nam in 
consecratione unius speciei non habetur essentia sacrificii, sed tantum sacrificium 
inchoatum: in omissione communionis sacerdotis autem non servatur integritas 
sacrificii. Ergo ideo a. si sacerdos celebrans deficiat ante consecrationem, Missa 
praetermittatur, nam sacrificii essentia nec inchoata est. — b. Si sacerdos deficiat 
morbo correptus, vel vi impeditus, vel si mortuus est) « post consecrationem 
corporis tantum, ante consecrationem calicis, vel utroque consecrato (sed sup- 
ponitur, ante communionem) id accidit, Missa per aliam sacerdotem expleatur, 
ab eo loco, ubi desiit, ct in casu necessitatis etiam per non 1ieiunum » (Missale 
Rom. De defectibus circa Missam occurrentibus X,3.). — c. Si post sacrificii 
abruptionem iam una hora elapsa sit, probabiliter non debet, sed licet etiam 
post plures adhuc horas supplere sacrificium. inchoatum, quod ab eo dependet, 
num adhuc adsit moralis unitas inter sacrificium inchoatum eiusque comple- 

mentum (Noldin-Schmitt-Heinzel n. 215.). — <I. Si possibile sit, etiam sacerdos 
deficiens communicare debet: « Si non adsit alia hostia consecrata, sacerdos, qui 
Missam supplet, dividat hostiam, et unam partem praebeat infirmo, aliam ipse 
sumat » (Miss. Rom .Le.). — e. In casu necessitatis etiam sacerdos irregularis vel 


excommunicatus supplere debet (Noldin - Schmitt l. c. et Merkelbach III. 
n. 39]. B.4.). 


II. Regula: De populi communione intra Missam. 1?. Prae oculis habenda 
est Ecclesiae doctrina: « S.q.d. Missas in quibus solus sacerdos sacramentaliter 
communicat, illicitas esse, ideoque abrogandas: a. s.» (Trid. sess. XXII. can. 8. 
Denz 955). Fusius contra superlationes atque traiectiones veritatis modernas 
agit Mediator Dei de hac re: « Ad eiusdem sacrificii integritatem requiritur 
solummodo, ut sacerdos caelesti pabulo reficiatur, non autem ut populus etiam 
— quod ccteroquin summopere optandum est — ad sacram synaxin accedat... 
Aberrant, qui ut contendant necessarium omnino esse christifideles una cum 
sacerdote eucharistica pasci dape, captiose (falsch, csalardul) asseverent, heic 
agi non de sacrificio solummodo, sed de sacrificio ac coena fraternae communi- 
tatis, atque sacram synaxim ponant, communiter actam, quasi totius celebra- 
tionis culmen » (n. 113.). — Falsum ergo esset et a veritate doctrinaque Ecclesiae 


alienum participare tales exaggerationes. Sed tamen Ecclesia commendat et 
optat: 


2?. ut populus intra Missam sumat communionem, imo quod hoc fiat hostiis 
in eodem sacrificio consecratis: « Nalde autem opportunum est, quod ceteroquin 
Liturgia statuit, populum ad sacram accedere synaxim, postquam sacerdos di- 
vinam dapem ex ara libaverit, atque, ut supra scripsimus, ii dilaudandi sunt, 
qui, Sacro adstantes, hostias in eodem sacrificio consecratas accipiant, ita quidem 
ut reapse contingat, ut quotquot ex hac altaris participatione sacrosanctum Filii 
tui corpus et sanguinem sumpserimus, omni benedictione caelesti et gratia 
repleamur » (MDei n. 119). — Talis modus ergo communionis suadetur ab 
Ecclesia, sed duo adhuc dat monita. Primo: « NVNcrumtamen causae interdum 
non desunt, nec rarae sunt, cur eucharisticus panis vel ante, vel post sacrificium 
ipsum distribuatur et cur etiam... hostiis tamen id fiat superiore iam tempore 
consecratis » (MDei n. 120.) Scopus huius « maternae indulgentiae » Ecclesiae 
est, ut populus facilius possit ad mensam vitae aeternae accedere. — Secundo 
tamen fili Ecclesiae « nihilo secius pro sua quisque parte debent, quidquid 
sacra Liturgia suadeat, non facile spernere, ac quotiescumque probabilis non 
Obsistat causa, ea omnia efficere, quibus vivens Mystici Corporis unitas clarius 
ad altare patescat » (MDei ibid.). Huic ergo secundae admonitioni non satisfie- 
ret, si in aliqua ecclesia communio intra Missam semper impossibilis esset. 


III. Regula: De participatione fructus plurium Missarum, quae ab aucto- 
ribus aliquibus asceticis commendatur, sic opinandum est. Si quis non tenetur 
ex Ecclesiae praecepto Missae adstare et praesens est tantum ad consecratio- 
nem, talis participat fructus Missae, quia essentiae Missae adfuit, ideoque 
commendari potest tali remanere in Ecclesia, si statim consecratio esset in 
aliqua Missa. — Immo commendatur etiam, si plures Missae eodem tempore in 
aliqua ecclesia celebrentur, excitare intentionem se velle omnium harum Mis- 
sarum participem esse. Attamen sufficit, si initio intentionem habeat, se parti- 


cipem fieri velle omnium Missarum hoc loco celebratarum, dein totam atten- 
tionem uni Missae convertat. 

3) De ratione formali sacrifici Missae QUID NON SIT 
Status quaestionis. 


Actum iam est, quid sit Missa: Sacrificium relativum repraesentans sacrifi- 
cium Crucis; dein per quid hoc repraesentet: per solam consecrationem utriusque 
speciei, quae est essentia sacrificii Missae. Nunc ulterius quaeritur, actio sacrifi- 
calis, i.e. essentialiter consecratio quomodo est repraesentatio Crucis, aliis verbis 
quae sit ratio formalis sacrificii Missae. Quia multi theologi posttridentini asse- 
verant hoc fieri per aliqualem destructionem, sententiae eorum ad trutinam 
(Wage, mérleg) revocandae sunt. Primum ordine chronologicO describuntur 
hae sententiae (L), dein secundo conamur ostendere eas parum idoneas esse ad 
declarandam rationem formalem sacrificii Missae (IL.). Tertio autem diiudicamus 
theorias rccentiores per defectum peccantes (III.). 


I. Theoriae sacrificales destructionem supponentes 


Aevo Tridentini, tempore bellicoso innovationis, in praxi centrum omnium 
invectionum ex parte Novatorum semper Missa fuit. Sicdicta reformatio in urbe 
vel oppido quodam fere semper incepit per abrogationem Missae et introductio- 
nem «liturgiae reformatorum », qui Missam praecipue propter eius indolem 
sacrificalem abominati sunt, putabant enim Missam derogare unico sacrificio 
Crucis. Catholici ergo debebent characterem sacrificalem Missae tanto magis 
extollere, quanto veritatem divinitus revelatam defendere coacti sunt. Quia opi- 
nabantur destructionem ad essentiam sacrificii. pertinere, ad demonstrandam 
indolem sacrificalem Missae saec. XVI-o inducta est idea destructionis realis 
vel saltem aequivalentis in Missam, ut eius relatio seu dependentia a sacrificio 
Crucis melius illustrari potuisset. Idea destructionis saec. XVI-o vulgaris com- 
munisque evasit, Theoriae destructionem supponentes in quatuor classes re- 
digi possunt. 


a) Theoria mactationis. 


| . Andreas Cuesta, episcopus Legionensis (Léon in Hispania) 22. aug. 1-562. 
in sessione generali Concilii Tridentini primus hanc theoriam protulit declarans: 
« Missa est sacrificium hac ratione, quia Christus aliquo modo moritur et a 
sacerdote mactatur, nam sacrificium ex vi sacrificii separat corpus a sanguine 
licet per concomitantiam utrumque simul sit cum anima ct divinitate. Et hac 
ratione dicitur sacrificium Missae repraesentare mortem Christi et veram veri 
sacrificii rationem habet » (Cf. Renz op. infra cit. II. p. 203-210.). 


2 . Hanc theoriam suam fecit Leonardos Lessius S.J. nil novi addens theo- 
rae, sed primus fuit qui sententiam a Cuesta prolatam uberius expolivit (De 
iust. et hire 1605., 2,38 et De perfectionibus divinis 1619., 12,13), ita ut multi 
simplk ter de theoria Lessu loquantur. Cuesta enim revertendo a Synodo Tri- 
dentina vita functus est. Lessius iam crassiore modo loquitur, dicens, sacrificium 
hoc non per malleum vel gladium mactatum iri. sed per gladium verbi Dei 
otrmpotentis, nam sicut oliin sacrificium eo momento perfectum est, quando 
host a. agnus, vel vitulus, gladio occidebantur et caro a sanguine separata, sic 
et un in actu sacrifica Missae, quando vi verborum corpus et sanguis Christi 
« ponuntur seorsim tamquam rei occisae ct immolatae » (Cf. Renz IL, 254. s). 

3°. Theoria Cuestae anno 1633. nova forma prolata est per Casparum. Hur- 
tado S.J. professorem Complutensem, qui usque ad iugulationem, victimae per- 
venit, dicens: consecrationem esse ipsam jugulationem Christi, non utique phy- 
sicam, sed occultam et altam, non realem et internam, sed externam et per 
rationem (De sacrificio Missae disp. I. diff. 8. et 9. Renz 255. s.) Lessium sunt 
secuti multi alii, ut Joh. Gonet O.P. auctor Clypei thomistici (t 1681.), Car. 
Billuart (f 1757.), e recentioribus C/i. Pesch, Knittel, Aswald, aliquo modo etiam 
billot et Hugon. 


4?. Difficultas huius theoriae in eo sita est, quod male interpretatur vim 
verborum: ex se non tendunt etenim in separationem corporis Christi a san- 
guine eius. Feruntur enim ea verba non in corpus Christi, sed in panem: 
(« hoc — sc. panis, — est corpus meum n). Meritum huius sententiae est, quod 
« apte insistat in consideratione ipsius essentiae actionis consecrativae, quatenus 
terminatur ad corpus Christi; nam in ipsa consecratione quaerenda est rabo 
huius sacrificii, secundum intimam suam rationem n (Doronzo 99] .). 


b) Theoria mortificationis Christi seu destructionis aequivalentis. 


1°. Huius theoriae auctor est episcopus Leiriae Casp. de Casai, qui hanc 
anno 1563. in lucem protulit (De sacrificio Missae et SS. Euchar. celebratione, 
cf. Renz II, 210-232.). Secundum eum « modus quo sese posuit in SS. Sacra- 
mento » est « modus mortificatus » (ein Getotetsein-Modus, a mególtség módja), 
praecipue propter tria. Christus enim a. positus sub speciebus « modo immola- 
titio et sacrificio, prout est ibi, caret istis actionibus vitalibus », i.e. see. Scotum 
non videt, non audit, non sapit, non odoratur, non palpat. — b. «in sacramento 
sese posuit non utcunque, sed comedendum », atqui hic « modus ipse est im- 
molatitius, quia est non solum ut sic 1mmoletur, sed est etiam ut sic possit sumi, 
accipi, comedi, et manducari », Christus autem si posset mori, propter haec 


mortem pateretur. — c. Demum ideo quoque est modus iste « mortificatus », 
quia Christus in Eucharistia non circumscriptive est praesens, sed in omnibus 
particulis totus Christus adest. — Nullum argumentum valet, nam non potest 


dici quod caret actionibus vitalibus: proprie enim impassibilis est; dein Christus 
sumitur, sed species manducatur: demum modus praesentiae Christi non a mor- 
üficatus » est in. Eucharistia, sed omnino gloriosus. 


2?. Casai secutus est Jo. Malderen (t 1633.) professor Lovaniensis anno 
1616., usque adeo procedens, quod Christus in Eucharistia « quasi iterum mor- 
tuum accipiat esse » et sic etiam uf occisus comeditur, in quo essentia secrificii 
iacet (De virtut. theol. et iust. et relig. 10,3,1. c.. Renz. IL, 278-232). 


3?. Eandem theoriam assumpsit et excoluit Card. Lugo anno 1636. destruc- 
tionem aequivalentem statuens, sed modo a Casai invento: « ...licet consecra- 
tione non destruatur substantialiter, sed tamen destruitur humano modo, qua- 
tenus accipit statum decliviorem, ct talem, quo reddatur inutile ad usus humanos 
corporis humani et aptum ad alios diversos usus per modum cibi, quare humano 
modo idem est ac si fieret verus panis ct aptaretur ac condiretur in cibum: 
quae mutatio sufficiens est ad verum sacrificium, fieri enim. comestibile illud 
quod non erat comestibile et ita fieri comestibile, ut iam non sit utile ad alios 
usus nisi per modum cibi, maior mutatio est quam aliae quae ex communi 
hominum mente sufficiebant ad verum sacrificium » (De S. Euch. disp. 19. sect. 

5,64. cf. Renz II, 282-300.). Sententiam liane originarie Casali, vocatam Lugonis, 
sequuntur e recentioribus Card. Franzelin, Stentrup et Hurler. 


4°. Difficultas theoriae in eo sita est, quod corpus Christi in Eucharistia 
revera non est in statu decliviori, quia in Sacramento praesens est ad modum 
substantiae sine quantitate. Status hic: « prorsus disparatus, ni dicamus perfec- 
tior pro quanto substantia ejusque modus superat quantitatem et modum illius » 
(Doronzo 987.) Et si revera status hic declivior haberi deberet, non est aptus 
ad repraesentandam Christi passionem: non requiritur enim in hac theoria 
duplex consecratio; unica quoque sufficeret, nam iam ibi haberetur status de- 
clivior. 


c) Theoria transmutationis, seu immutationis. 


1°. Tertius fuit, qui una cum Cuesta et Casai anno 1562. Tridentinae Sy- 
nodo sententiam suam exposuit: Matthaeus van der Galen, seu Galenus Westca- 
pellius, professor Lovaniensis, sententiam suam praelo commendans 1574. (Com- 
mentarius de ss. Missae sacrificio c. 7. et 8., cf. Renz II, 233-240.). Recte putat, 
consecrationem esse sacrificii Missae essentiam, sed exaggerat rem dicendo inter 
elementa nostri sacrificii adesse quandam caedem, seu immolationem destructi- 
vam panis et vini per consecrationem has substantias transmutantem. « Age 
igitur, panis et vini hostiam a caede non esse aut permanere sane immunem 
dicamus » (p. 104). De sua theoria sic: « Apparet liquidum: nos summam Chris- 
tanorum latriam seu Dei cultum, minime omnium in nudo terminare (ab- 
schliessen, befejezni) pane et vino, sed in panis et vini rite mixti transsubstan- 
tiatione seu consecratione, seu in eo, quod Christus admirabiliter repente, quon- 
dam immolatus existát sub duplici symbolo... Mutatio quidem tota in pane et 
vino existit, quatenus sacrificalis est substantia videlicet, in iisdem transmutatis 
le. corpore et sanguine Christi meritum et dignitas consideratur » (p. 110-112.). 


2?. Quoad rem eandem sententiam expolivit Franc. Suarez (t 1617.), eximius 
theologus S.J., proferens theoriam immutationis productivae. Secundum suam 
definitionem « sacrificium est externa et sensibilis actio, qua res aliqua ita Deo 
offertur, ut legitimo atque sollemni ritu in Dei honorem et cultum aliquo modo 
immutetur, a publico et legitimo ministro n. Immutatio haec productiva est in 
missa, nam « in nostro sacrificio quia per actionem supernaturalem et divinam 
perficitur, licet panis ct vini substantia destruatur, tamen quod potissimum 
intenditur, est effectio et praesentatio (ut ita dicam) corporis et sanguinis Christi 
super altare Dei, in honorem eius » (De Missae sacrificio disp. 75. sect. 5,6; tota 
theoria in disp. 74-75., cf. Renz 11.300-314.)  Suarezium secuti sunt Card. To- 
letus et Scheeben. 


3°. Difficultas huius theoriae est, quod actio sacrificalis fit circa panem et 
vinum, haec autem circa « rem oblatam fit », ut 5. Thomas definivit, quae est 
Christus victima. 


d) Theoria repraesentationis mysticae, seu sacrificii relativi. 


| . Gabriel Vasquez (t 1604. profitebatur hanc theoriam, quae tantum 
pos] eius mortem prodiit in Commentario ad S. Thomam (Lugduni 1631., In III. 
Summae disp. 222., c. 7-9., cf. Renz II, 245. s. et 256-270.). Vasquez strenue 
defendit destructionis necessitatem in sacrificio, sed putat, quod in Missa, quia 

sacrificium relativum est, hanc non debere adesse. Nam «si absque rei oblatae 
immutatione vera et reali Deus auctor vitae et mortis denotari et coli possit, 
vere et proprie sacrificium dici debet ». In Missa autem eo habetur cultus Dei 
ut auctoris vitae et mortis, inquantum Christus « non dicatur reipsa et vere, sed 
in sola figura et similitudine occidi et mori, tamen vere et reipsa immolari et 
in sacrificium offerri dicitur ». Hoc autem eo fit. quod caro et sanguis Christi 
in Eucharistia contenta repraesentat sacrificium cruentum in Cruce oblatum. 
Vasquez sequacem habet inter recentiores Perrone. 


2?. Diffiüicultas huius theoriae in eo sita est, quod ex una parte etiam ipse 
destructionem defendit, ex altera autem reputat Missam exclusive sacrificium 
relativum. Sed Missa est etiam sacrificium absolutum, inquantum secundum 
Tridentinum (sess. XXII. c. 1. et 2.) « in divino hoc sacrificio Christus continetur 
et incruente immolatur ». Sola repraesentatio autem sacrificii Crucis, praecisive 
ut videtur a Vasquez sumpta, non esset sacrificium actuale, i.e. aliquo modo 
etiam absolutum. 


II. Diacrisis theoriarum destructionem  supponentium 


Theoriae posttridentinae de ratione sacrificii Missae potissimum eo vitio 
laborant, quod supponant aliqualem destructionem, quod non requiritur ad im- 
molationem Christi. Haec immolatio enim adest in Missa, sed spirituali modo, 
ut Gelasianum dixit: « Spiritualis hostia, quae miro ineffabilique mysterio im- 
molatur » (Wilson p. 129). Hi theologi sensum immolationis modificaverunt, 
intrudentes in eam destructionem, quae secundum eos competit divinitati ad 
honorandum supremum Eius dominium super vitam et mortem. 

Destructionem nullo modo necessariam esse ad rationem sacrificii sic pro- 
batur. 


a) Ex identitate Christi eucharistici cum Christo elorificato: « Christus 
enim iam non moritur, mors illi ultra non dominabitur » (Rom 69.). Christus 
ergo nullo modo destrui, vel immutari potest. Illa destructio vel immutatio 
autem, quae percipitur ab his auctoribus quoad species, nempe quod substantia 
eorum desinit esse, ideoque « destruitur », vel immutatur, nullo modo attingit 
Christum, nam Christus est res oblata « circa quam aliquid fit », non autem 
panis et vinum. 


b) Ad sacrificii essentiam non requiritur destructio, sed consecratio, i.e. 
eductio ex usu profano rei oblatae, quae Deo datur ad significandam sublectio- 
nem sulipsius. Sacrificia erant in V.T.-o cruenta et incruenta. Cruenta vocabantur 
quidem «zebach » a verbo « zábach », « caedere » (schlachten, levagni), sed 
inde non sequitur partem centralem sacrificii esse occisionem victimae, ut putat 
E. Kalt (Bibi. Reallexikon 11.260.). 


1°. Nomen est simpliciter synecdochicum, i.e. sumitur c parte aliqua conspi- 
cua pro toto. Occisio victimae est enim maxime conspicua pars ritus sacrificalis 
Veteris Legis e quinque momentis sacrificalibus: adductio victimae — impositio 
manuum in signum traditionis victimae Deo — occisio, seu mactatio — san- 
guinis susceptio et effusio circa altare — impositio partium nobilium in altari 
et concrematio. Nunc autem attendendum est, quid debebat sacerdos facere: 
tantum effusionem sanguinis (« offerre Domino ») et positionem ct concrema- 

tionem victimae in altari, nunquam vero sacerdotes occidebant victimam. Ipse 
immolans hoc fecit: « Homo qui obtulerit ex vobis hostiam de pecoribus... si 
holocaustum fuerit eius oblatio... offeret ad tabernaculum testimonii... ponetque 
manum super caput hostiae... immolabitque vitulum coram Domino n (Lev 1,2-4, 
sic etiam seniores populi occidunt victimam 4,15, et princeps 4,22-24, et « anima 
de populo terrae 4.27-29, — sacerdos tantum, si ipse peccaverit 4,3 s. «Si 
sacerdos qui unctus est, peccaverit, delinquere faciens populum, offeret pro 
peccato suo vitulum... et 1mmolabit eum 4). 


2?. Vox usitata omnibus his locis, qui leges sunt victimarum cruentarum, 
non « zabach n est, (sacrificium inde vocatur « mizbeach » Lev 1,9. sed usur- 
patur verbum « Rachat n, «occidere». Verum ergo non est partem centralem 
sacrificii cruenti occisionem esse; in hac ergo frustra requireretur destructionis 
necessitas essentialis: est conditio utique oblationis. 


3?. Nec destructio inveniri potest in concrematione victimae, quam sacer- 
dotes fecerunt. Enimvero intentio V. Testamenti minime fuit destructio victimae, 
quae per accidens fit, sed eius quasi-missio symbolica ad Deum per transmuta- 
tionem in vaporem fumi. Sic Leo. 1,9: « Adolebitque ea (membra animalis) 
sacerdos super altare in holocaustum et suavem odorem Domino ». Sic repe- 
titur verbotenus: 1,13. 17; 2,9; 3,5.11; 4,35. Ergo non destructio intendebatur 
nude, de qua nec verbum fit, sed intentio sacrifica offertur symbolice, quae 
placet Domino. Optime intellexit hoc S. Thomas, nec cogitans de destructione: 
« Ideo totum comburebatur, ut sicut totum animal resolutum in vaporem sursum 
ascendebat, ita etiam significaretur totum hominem et omnia quae ipsius sunt 
Dei dominio esse subiecta et ei esse offerenda » (I-II q.102. a.3. ad 8.). 


4?. Quod incruenta sacrificia V. Legis attinet, adhuc minus invenitur in eis 
momentum destructionis ut essentiale aliquid. Haec sacrificia erant « mincha » 
(sacrificia cibaria), deinde « nesekh » (sacrificia potus, libamina) et « qetoreth » 
(sacrificia thuris). Haec sacrificia incruenta partim fuerunt sacrificia in se posita, 
ie. independentia ab aliis, partim autem concomitabant alia sacrificia. Panes 
propositionis (Schaubrote, aldozati kenyerek), panes pentecostales, etc., iam 
sacrificia habebantur antequam comedebantur, haec comestio tantum integralis 
pars erat sacrificii. 


c) Mactatio, sanguinis effusio 1°. revera non est in Missae sacrificio, quod 
est « Incruenta oblatio » (Trid. XXIL2., et «in divino hoc sacrificio quod in 
missa peragitur, idem ille Christus continetur et incruente immolatur » (ib.), et 
tamen secundum eandem definitionem est « verum ac proprium sacrificium », 
ergo mactatio non pertinet ad essentiam sacrificii. 


2?. Nec in Crucis ara pertinet Christi occisio ad essentiam sacrificii: est 
conditio redemptionis per mortem factae, sed non essentia. Aliter offerentes 
essent milites crucifigentes vel pontifices hoc postulantes, quod absonum esse 
nemo est qui non videat. 


d) Mors Christi ceterum non potest dici absolute necessaria ad redemptio- 
nem. Patres et theologi multi putant, sacrificium Christi sanguineum ultro obla- 
tum fuisse, quin Aeternus Pater hoc ab eo formaliter postulasset. Sic e.gr. 
Gregorius Nazianzenus: « Qualiter rationabile est. Unigeniti sanguine delectari 
Patrem, qui ne Isaac quidem a patre oblatum acceperit, sed commutaverit sacri- 

ficium... Perspicuum utique est: Patrem accepisse quidem, non tamen quod 
petierit » (ouk aitésas, Or. 45,22 PG 36,653.). — S. Anselmus autem sic loquitur: 
« Non enim ad hoc (sc. vitam dare) eum cogere potuit Pater, quod ab eo exigere 
non debuit, nec Patri tantus honor potuit non placere, quem tam bona voluntate 
Filius sponte obtulit » (Médit. 11. PL 58,766.) — Classice autem S. Bernardus 
affirmat: « Non requisivit Deus sanguinem Filii, sed tamen acceptavit oblatum, 
non sanguinem sitiens, sed salutem » (De erroribus Abaelardi 8,21 PL 182,1070.). 
— Redemptio fieri potuisset sine morte sanguinea, etiam tunc institui potuisset 
sacrificium, cui ergo non potest nota esse essentialis destructio (cf. De la Taille, 
Mysterium fidei p. 93-99. et Esquisse p. 54-5$.). 


e) Terminus « immolationis » necessario non dicit destructionem, sed idem 
est ac « offerre » aliquid. 1°. Sic in media latinitate «immolare n dicitur de 
oblatione facta « offerre aliquid ecclesiis », e.gr. « quatuor modios terrae » vel 
« cibos » (Du Cange, Glossarium mediae et infimae latinitatis s.v.). — 2°. Dein 
« immolatio missae » dicitur in liturgia Gallicana eadem prex introducens sacri- 
ficium (Romana praefatio), quae in Mozarabica « inlatio » vocatur, ie. see. 
traductionem servilem e Graeco « anaphora »: oblatio. — 3°. Tum penes theo- 
logos antetridentinos, tum in actis Tridentini et Catechismi Tridentini immolare 
et offerre synonima sunt. 


III. Theoriae per defectum peccantes 


Theoriae hucusque in trutinam revocatae per excessum videntur peccasse, 
supponentes aliqualem destructionem. Recensere debemus etiam sententias 
recentiores, ingenii acumen quidem ostendentes, sed per defectum aliquod 
peccantes. 


a) Theoria oblationis Christi. 


1°. Sic vocata « schola Gallica » (Bérulle. Olier, Le Brun, Mannion, Batiffol), 
quibus accedunt germani (Mohler, Thalhofer, Schanz, Ten Ilompel), recte opi- 
nantur destructionem excludi a ratione formali Missae, sed solam oblationem 
Christi putant sufficere ad rationem sacrificii Missae. Aliqua immolatio mystica 
Christi non pertinet, secundum eos, ad elementa constitutiva Missae. Christus se 
Patri obtulit ad Mortem Crucis, et nunc in Missa se offerens, eandem intentio- 
nem habet sacrificam ac in Cruce. 


2?. Novam modalitatem huius theoriae oblationis excogitavit M. de la 
Taille, optime meritus indagator mysterii SS. Eucharistiae. Rationem formalem 
sacrificii Missae nempe videt in oblatione Missae ab Ecclesia exhibita (Myste- 
rum fidei p. 295-301.). Secundum clarissimum virum non ex parte Christi inter- 
cedit actus oblationis personaliter novus, sed tantum ex parte Ecclesiae, Christo 
capiti subordinatae. « Adeo Christus offert per nos offerentes, quin de novo 
offerat ipse in sua persona. Novitas tota est ex parte Ecclesiae, quamquam 
virtus tota est ex parte Christi » (p. 238. et 296). Immolationem Christi minime 
excludit (cf. eius protestationem p. 237.), quod neque vult neque posset, sed eam 
considerat ut conditionem sine qua non esset oblatio possibilis. 


3?. Quoad theorias oblationis recte notat Diekamp: « Voluntas sese offe- 
rendi est anima sacrificii eucharistici. Sed oportet, ut anima corpore non careat, 
ideoque adsit actio visibilis, qua oblatio invisibilis significetur. Sacrificium ad 

cultum pertinens est, signum visibile invisibilis sacrificii (Aug. De civit. Dei 
X,5,19). Theoriae autem oblationis hoc signum negligimt. Immolatio mystica 
non est mera conditio ad oblationem praerequisita, sed pars essentialis sacrificii, 
qua ipsa oblatio tandem sacrificium redditur. Ille actus animae, quo Christus 
Patri seipsum offert, quique ad passionem et mortem ordinatur, cuius signum 
visibile in Cnice erat mactatio cruenta, in altari, ubi eius hanc oblationem re- 
novat, verum et proprium sacrificium non constitueret, nisi loco mactationis 
cruentae, (piae non iteratur, mactatio incruenta intercederet, quae insimul est 
repraesentatio, ct illius mactationis cruentae et actus interni oblationis Christi » 
(F. Diekamp - A. Hoffmann, Theol. dogmaticae manuale see. principia S. Tho- 
mae Aqu. IV. Paris 1934, p.239.. Adiungere debemus, nos, ut etiam Diekamp, 
non subintelligere aliqualem destructionem in « mactatione », quae secundum 
textus liturgicos melius « immolatio » vocari potest, et omnimode inveniri debet. 
Quid sit haec immolatio, sequenti quaestione videbimus (4. De ratione formali 
Missae). 


b) Theoria « consecrationis ». 


Prolata est haec theoria a Jos. Kramp $.J. 1920. (Die Opferanschauungen 
der rómisehen Messliturgie, Regensburg 1920., 2.ed. 1924). Kramp ponit sibi 
interrogationem: n Quid est in consecratione signum externum, mutatio physica, 
qua sacerdos in nomine Christi donum suum Deo offert? » et late dat sibi respon- 
sum: « Theoria consecrationis respondet: Consecratio qua talis, i.e. transmu- 
tatio (Verwandlung) donorum panis et vini in Christum... Consecratio ergo qua 
taliS est signum quo sacerdos donum suum Deo offert, vel accomodate ad 
nostrum casum: signum externum, quo Christus in Missa Patri iterum offertur » 
(p. 116.). — Kramp ergo ad quaestionem, quam tractamus: actio sacrificalis, i.e. 
essentialiter consecratio, quomodo est repraesentatio Crucis? — respondet: est 
ipsa consecratio. Distinguit enim inter consecrationem, ut est transsubstantiatio, 
ct consecrationem ut est « sanctificatio », i.e. oblatio Christi-victimae substantia- 
liter sanctae (higdis, « sacrare Deo »). Consecratio est ergo secundum eum es- 
sentia Missae sed quomodo: iterum dicit, quia consecratio est. Est ergo essentia 
et simul ratio formalis. — Alterum vitium est, quod oblationem panis et vini 
essentialiter coniungit cum consecratione, ita ut haec quoque pertineat ad essen- 
tiam Missae. Christus repraesentatur per consecrationem oblatorum et per sa- 
cerdotem Deo offertur. His omnibus negligi videtur relatio Missae ad sacrificium 
Cnicis; deinde non videtur, cur sit necessaria duplicis speciei consecratio. Haec 
autem — uti opinamur — post encyclicam «a Mediator Dein vix ac ne vix 
quidem sustentari possunt. 


Scholion. De praesentia ad modum Mvysterii. (Mysteriengegenwart). 


Theoria praesentiae mystericae seu per modum mysterii inde ab anno 1922. 
inventa est ab Odone Casei O.S.B., lateque propagata, et etiam a inultis impu- 
gnata, videturque theologice nondum plene perpolita. Haec theoria non solum 
in rationem formalem sacrificii Missae inquirit, sed eadem ratione formali totam 
liturgiam explicare contendit. 


a) In Missae sacrificio repraesentatur sacrificium Crucis, sed non solum 
imagine rememorativa, nec tantum per applicationem virtutis huius sacrificii, 
nec solum eo, quod Christus realiter praesens fit qua victima seipsum oblatus, 
sed per realem repraesentationem operis Christi salutiferi (Heilstat) in Cruce 

peracti. Casei tali modo definit Missam: « Sacra actio mysterica (hl. Myste- 
rienhandlung) in qua sacrificium Christi et opus redemptionis completae in sacri- 
ficio Crucis, resurrectione et glorificatone Ecclesiae exinde orta semper nova fit 
praesentia; est symbolum plenum divina realitate » (Op. infra sub n. 2. cit. p. 50.). 


b) In hac repraesentatione mysterica comprehenditur non solum passio Chri- 
sti, sed opus totale redemptivum: tota vita Christi a conceptione et nativitate, 
resurrectio, ascensio et parusia realitate mysterica repraesentantur. 


c) Haec repraesentatio operis totalis redemptivi non solum in Missa fit, sed 
in ceteris quoque Sacramentis, dein in anno liturgico, officio divino, ergo in 
tota actione liturgica. Liturgia ergo a Casei definitur: « Liturgia christiana est 
exeeutio ritualis operis redemptivi Christi in Ecclesia et per eam facta, est 
ergo: praesentia operis salutiferi divini sub velo symbolorum n (op. infra sub 
n. 4. cit. p. 145.). 


d) Argumentatio fit per prolationem ingentis materiae e Traditione; prae- 
cipuum meritum huius theoriae est, praesertim vero optime meriti et venerabilis 
eius conditoris, Casei, quod perpulchros permultosque textus Patrum, scripto- 
rum scholasticorumque et liturgicorum librorum ex utraque Ecclesia nobis ex 
oblivione eruit eorumque intelligentiam pandit. 


1°. Praesentia tamen mysterica nec ex operibus cl. Casei, nec asseclarum 
eius satis clare intelligi et demonstrari posse videtur, quod tamen non excludit 
possibilitatem ulterioris expolitionis. Praesens fit enim opus redemptivum seu 
mysteria, meritoque urgetur, in hac praesentia inveniri aliquid realis veri. E 
multis testimoniis traditionis sufficiat allegare effatum quoddam S. Ambrosii a 
Casei pluries citatum: n Crede ergo divinitatis illic adesse praesentiam. Opera- 
tionem credis, non credis praesentiam? Unde sequeretur operatio, nisi praece- 
deret ante praesentia? n (De mysteriis 8.) Haec dixit catechumenis baptismum 
expectantibus; alibi vero hanc eandem praesentiam divinam de Christo praedicat 
in actu baptismatis: « Credo ergo adesse Dominum Jesum invocatum precibus 
sacerdotum, qui ait: Ubi fuerint duo vel tres, ibi ego sum; quanto magis, ubi 
est ecclesia, ubi mysteria sua sunt, ibi dignatur suam impertire praesentiam » 
(ib. 27.). Praesentia revera affirmatur in hoc loco ut ita dicamus classico huius 
theoriae, eademque esse affirmatur praesentia divinitatis et Christi his duobus 
textibus. Unde statim concludi potest ad modum huius praesentiae:. Christus 
in baptismate et ceteris quoque Sacramentis adest qua Deus, sicut etiam « ubi 
duo vel tres fuerint » praesens adest divinitate sua, non vero humanitate as- 
sumpta. Explicatio Cascliana falsa esset, si sub hac praesentia ad modum my- 
sterii (in ceteris Sacramentis et anno liturgico) sive praesentia Christi realis et 
substantialis, sive praesentia operis redemptivi historici intelligeretur. Praesentia 
ergo Christi et operis redemptivi intelligi debet ad mentem S. Thomae: a In 
Sacramento Eucharistiae continetur ipse Christus substantialiter, in aliis autem 
Sacramentis continetur virtus quaedam instrumentalis participata a Christo ! 
(III. q. 65. a. 3). Modus huius praesentiae in liturgia est verus, etiam realis 
inquantum realiter existons tunc quoque, si ad mentem Aquinatis sumitur ut 
praesentia virtualis Christi et operis redemptivi: « Hoc sacramentum est signum 
passionis Christi, et non ipsa passio » (In IV.d.12.q.1,3. ad 2). 


2?. Tali intellectui sternit viam Mediator Dei, cuius decisionem doctrinalem 
negligere nolumus. Encyclica praecise de praesentia Christi loquitur in actio- 

nibus liturgicis, clareque enuntiat sensum Ecclesiae traditionalem: « In. omni 
actione liturgica una cum Ecclesia praesens adest divinus eius Conditor, prae- 
sens adest Christus in augusto altaris sacrificio, cum in administri sui persona, 
tum maxime sub Eucharisticis speciebas, praesens adest in Sacramentis virtute 
sua, quam in eadem transfundit utpote efficiendae sanctitatis. instrumenta, 
praesens adest denique in Deo admotis laudibus ac supplicationibus secundum 
illud: « Ubi enim sunt duo vel tres congregati in nomine meo, ibi sum in medio 
eorum » (n. 20.). Uberius vero de cyclo liturgico loquitur, quando aliquorum 
« recentiorum » (non dicitur quod Odonis Casei) conamina reprehendit: « Mys- 
teria, non incerto ac subobscuro eo modo, quo recentiores quidam scriptores 
effutiunt (schwatzcn, fecseg), sed quomodo catholica doctrina nos docet, praesen- 
tia continenter adsunt atque operantur; quandoquidem ex Ecclesiae doctorum 
sententia ef eximia sunt Christianae perfectionis exempla, et divinae gratiae 
sunt fontes ob merita deprecationesque Christi, ef effectu suo in nobis perdurant, 
cum singula nostrae salutis causa suo modo existant » (n. 163.). luxta monitum 
S. Officii (25. nov. 1948. cf. Eph. Lit. 1949., 223-227.) Encyclica non adsentit 
doctrinae eorum. « qui docent mysteria in cultu liturgico praesentia esse non 
historice, sed mystice et sacramentaliter, tamen realiter. Verus autem sensus 
Encycl. Litterarum clare apparet ex integro textu! ». — Iure dixit B. Neunheuser 
(1951. cf. Litteraturam) in genere non reprobari praesentiam ad modum mysterii, 
sed subobscuram et incertam eius formam, studendum est ergo certitudini et 
conformationi theoriae ad doctrinam catholicam. 


3°. Si praesentia Christi operisque redemptivi in sensu supradicto sumatur, 
habetur conformités cum doctrina catholica. Materia immensa a Casei congesta 
iure probat momentum eximium operationis divinae in « mysteriis », etsi prae- 
sentia non stricte realis, sed — quoad cetera Sacramenta et annum liturgicum — 
« tantum » virtualis sit. « Unitas » ergo « vitae sacramentalis Ecclesiae » (Casei 
op. infra sub n.6.cit.p.l62.) eo sensu, quod praesentia in Sacrificio-Sacramento 
Eucharistiae et praesentia in ceteris Sacramentis et anno liturgico omnino iden- 
ticae essent, falsa esset unitas, contrariaque doctrinae « Mediator Dei ». 


4?. Quod attinet assumptionem totius vitae Christi, a conceptione et nativi- 
tate usque ad ascensionem, in mysterium redemptioum, opinamur — salvo me- 
liore indicio Ecclesiae — hanc licitam esse, quidquid dicat Diekamp (Dogmat. 
IV. p. 241. cd. latina). Incarnatio enim exordium est redemptionis, glorificatio 
vero eius perfectio, ideoque cum beata passione secundario loco in unum com- 
prehendi possunt, quod a Traditione sine dubio commendatur. 

4. De ratione formali sacrificii Missae QUID SIT 


Post considerationem theoriarum quae vel per excessum vel per defectum 
minus recte conceperunt rationem formalem sacrificii Missae, nunc proceden 
dum est ad solutionem, quomodo fit consecratio, ut est essentia Missae, reprae- 
sentatio sacrificii. Crucis. 

Vera solutio simplex est. Per consecrationem accipimus in manus rem 
oblatam, Christum-victimam; quaestio solvenda est quomodo afit circa eam 
aliquid? » Respondetur: eo, quod Christus non tali modo fit praesens, ac nunc 
in caelis, olim in terris i.e. circumscriptive, sed idem Christus, realiter et sub- 
stantialiter idem, nunc quoque adest, non circumscriptive, non definitive, sed 
sacramentaliter. Repraesentatur autem sacrificium Crucis per Christi praesen- 
tam, in quantum sub speciebus panis ct vini adest, quae per separationem 
imaginem mortis praebent. Solutio haec datur per encyclicam Mediator Dei, 
dum hucusque Ecclesia a propiore definitione huius quaestionis sese abstinuerit. 
Esto ergo: 


THESIS: Ratio formalis sacrificii Missae in eo invenitur, quod per consecra- 
tionem utriusque speciei hae species cruentam corporis et sanguinis sepa- 
rationem figurant, ostenduntque immolationem incruentam. Doctrina ca- 
tholica. 

Vox Ecclesiae. 


Mediator Dei; « In ara... sanguinis effusio haud possibilis est, verumtamen 
ex divinae sapientiae consilio Redemptoris nostri sacrificatio per externa signa, 
quae sunt mortis indices, mirando quodam modo ostenditur. Siquidem per 
panis 'transsubstantiationem ' in corpus vinique in sanguinem Christi, ut eius 
corpus reapse praesens habetur, ita eius eruor: eucharisticae autem species, 
sub quibus adest, cruentam corporis et senguinis separationem figurant. Itaque 
memorialis demonstratio eius mortis, quae reapse in Calvariae loco accidit, in 
singulis altaris sacrificiis iferatur, quandoquidem per distinctos indices Christus 
Jesus in statu victimae significatur atque ostenditur » (n. 69). 

De calore huius decisionis prae oculis habendum, quod Encyclica « Humani 
generis » (12. aug. 1950. ut principium inculcat de sententiis in Encyclicis 
Litteris propositis: « Neque putandum est, quae in Encyclicis Litteris propo- 
nuntur, assensum per se non postulare, cum in iis Pontifices supremam sui 
Magisterii potestatem non exerceant. Magisterio enim ordinario haec docentur... 
ac plerumque quae in Encyclicis Litteris proponuntur et inculcantur, iam 
aliunde ad catholicam doctrinam perlinent. Quodsi Summi Pontifices in actis 
sus de re hactenus controversa data opera sententiam ferunt, omnibus patet 
rem illam, secundum mentem ac voluntatem eorumdem Pontificum, quaestio- 
nem liberae inter theologos disceptationis iam haberi non posse » (AAS 1950., 
568. Denz. 2313). — Putamus, opinionem subjiciendo indicio Ecclesiae, hoc 
contigisse etiam in nostro casu, ubi inter tantam varietatem sententiarum, 
Sancta Mater Ecclesia videtur saltem minimum decidisse, quod tenendum sit. 
Uti videtur, hac decisione non attinguntur sententiae destructionem supponen- 
tes, sed putamus teneri non posse sententias, quae sacrificationem, immola- 

tionem omnino excludant. Sic quoque Filograssi (p. 389.). 


Probatio theseos 


per singula momenta fiat, quae in decisione Apostolica continentur et eluci- 
danda sunt. 


a) Christus « reapse praesens habetur» ie. praesens est, secundum dogma 
catholicum rcaliter et substantialiter, sub unaquaque specie totus Christus, vi 
verborum sub specie panis corpus, eruor autem sub specie vini, sed per conco- 
mitantium realem sub specie panis etiam eruor, sub specie vini etiam corpus 
continetur, sub utraque autem etiam anima humana Domini. Haec concomitantia 
naturalis est, supematuralis autem, quod propter unionem hypostaticam etiam 
divinitas Verbi adest. Quae quidem omnia singillatim probantur in tractatu de 
Eucharistia. 


b) Haec praesentia est « memorialis demonstratio mortis quae reapse in 
Calvariae loco accidit, in singulis altaris sacrificiis autem  iteratur». Ad quod 
adjungendum, quod ratio sacrificii praecise in eo habetur, quod in hac sacrifi- 
catione praeprimis mors consideratur, quin tamen excluderentur alia quoque 
momenta vitae dominicae, ut urget cl. Casei, quem sequimur. Nam secundario 
(tiam tota cita Christi memoratur hoc sacrificio, ut Clemens Alexandrinus dicit: 
(drama redemptivum generis humani » (to sotérion drama anthropotétos, Pro- 
lix pt 110.2 . Aliis verbis in apparitione Christi sub speciebus tota eius vita 
redemptionem meritoria ab incarnatione usque ad sessionem in dextera Patris 
simul memoratur. Hoc videtur: 

1°. Ex anamnesi Canonis, quae iam saec. VI. (Gelasianum) talis fuit: 
« Unde ct memores, Domine, nos servi tui, sed et plebs tua sancta, eiusdem 
Christi Filii tui Domini nostri tam beatae passionis, nec non et ab inferis resur- 
rectionis, sed et in coelos gloriosae ascensionis... » (cf. Wilson p. 235.). Fuerunt 
etiam anamneses amplificatae, quae commemorabant etiam incarnationem et 
epiphaniam, tam beatam passionem, ab inferis resurrectionem, sed et in coelos 
ascensionem et gloriosam reversionem (cf. S. Stricker in. Mysterium infra 
cit. p. 66.). 


2?. S. Ambrosius diserte loquitur hac de re, dicens: « Audis, quod quo- 
tiescumque offertur sacrificium, mors Domini, resurrectio Domini, elevatio (i.e. 
ascensio!) Domini significatur et remissio peccarum » (De sacr. V.4,25. Quasten 
p. 169). — Fidelis christianus audit hoc, nempe in Missa, quam Ambrosius hoc 
libro dilucidat, quando sacerdos recitat canonem, ergo in Missa significatur 
etiam resurrectio et ascensio Domini. 


3°. Simile quid habet liturgia Mozarabica prae oculis, quando hostia in 
novem particulas dividitur, quae in formam Crucis ordinantur, singulaeque per 
nomina e redemptione totali deprompta nuncupantur. Forma et ordo particu- 
larum haec est: 


l. corporatio 

6. mors 2. nativitas 7. resurrectio 
3. circumcisio 8. gloria 
4. apparitio 0. regnum 
5. passio 


4?. Etiam Liturgia S. Chrysostomi talia habet in anamnesi post consecra- 
tionem: « Unde memores salvifici talis mandati, ct omnium, quae propter nos 
facta sunt: Crucis, sepulchri, resurrectionis tertia die factae, in coelos ascen- 
sionis, in dextra sessionis, secundi et gloriosi rursus adventus: tua et ex tuis 
offerimus pro omnibus et propter omnes ». 


5?. Medio aevo etiam $. Hildegardis haec exponit: « Vos enim — scribit 
ad praelatos Moguntinenses — angeli Domini exercituum estis, quia sicut ad 
verba angeli Gabrielis Deus incarnatus est ex Maria virgine, per eius nativita- 
tem. passionem et ascensionem homo perditus liberari et salvari posset, sic ad 
verba vestra idem corpus et sanguis eiusdem Fili Dei, cum repraesentatione 
nativitatis, passionis, resurrectionis ct ascensionis eius, pro salute nostra et 
omnium fidelium, tam vivorum, quam mortuorum fit » (Ep. 47. PL 197,224. s.). 


c) In Missa fit « sacrificatio vera ac propria » seu immolatio, ut Mediator 
Dei enuntiat: « Augustum altaris sacrificium non mera est ac simplex Jesu 
Christi cruciatuum ac mortis commemoratio, sed vera ac propria sacrificatio, 
qua quidem per incruentam immolationem Summus Sacerdos id agit, quod iam 
in Cruce fecit » (n. 67.). S. Thomas clarissime docet in Missa Christum immo- 
lari: « Celebratio huius sacramenti... imago quaedam est repraesentatica pas- 
sionis Christi, quae est vera eius immolatio. Et ideo celebratio huius sacramenti 
dicitur Christi immolatio » (III. q. 83. a. 1.). — Quod in Missa « id agit Summus 
Sacerdos, quod iam in Cruce fecit », idem est, quod Sacrificium Cnicis praesens 
fit in Eucharistia. Ad gravem quaestionem, quomodo fit praesens Sacrificium 

Crucis in Eucharistia, quod iam praeteriit, Filograssi respondet tali modo 
(p. 401. s.). 


1°. Non sufficit moralis praesentia; si haec intelligeretur, praesentia tantum 
existimata, non vera, tunc non salvaretur doctrina catholica. 


2^. Non sufficit quod praesentia Sacrificii Crucis fit per praesentiam Christi, 
qui habet eandem voluntatem oblativam. « Etenim si Sacrificium Crucis ade.st 
in Eucharistia, non solum oblatio, sed et immolatio fieri debent praesentes n. 


3.^ Filograssi: « Solutio, quam propono ita se habet. Christus in coelo vic- 
tima perpetua et gloriosa ex Cruce — Sacerdos perpetuus et gloriosus ex Cru- 
ce — vivit cum merito ct satisfactionibus ex Cruce. Eo ipso, quod per trans- 
substantiationem praesens sacramentaliter redditur, fif praesens tamquam  Sa- 
cerdos Crucis et Victima Crucis. Unde continuatio et coniunctio Sacrificii 
Eucharistiae cum Sacrificio Crucis fit, mediante permanentia Victimae glo- 
rosae et gloriosi Sacerdotis in coelo ». (Sic iam Franzelin, Tract, de Verbo 
Incarnato: Thes.51.,5.ed. Romae 1902, 544 ss.). 


4?. Mihi videtur haec solutio commendari etiam dictis in Encyclica « My- 
stici Corporis n. Christus Dominus gratias («divinae bonitatis thesauros») 
ideo dicitur largiri, quia eas « tam eucharistica hostia in terris, quam clarifi- 
cato in coelis ostensione vulnerum praecumque effusione a Patre Aeterno ef- 
flagitat». Eucharistica ergo hostia in terris «ostensione vulnerum efflagitat» 
Patrem. Haec ostensio. vulnerum fit in. Missa per duplicem consecrationem; 
identitas cum hostia clarificata identitatem immolationis quoque innuit. 


d) Haec sacrificatio repraesentatur eo, quod adsunt eius « distincti indi- 
ces », seu « externa signa », ie. species eucharisticae, quae per distinctionem 
suam « cruentam corpori et sanguinis separationem figurant ». Agitur de spe- 
clebus, non inquantum sub eis Christus praesens est, sed inquantum distinctae 
sunt ab invicem, etsi totus Christus in iis contineatur. Eucharisticae ergo species 
tali sensu indices, signa seu symbola sunt, quia per distinctionem eorum figu- 
rant separationem corporis et sanguinis Christi, 1e. eius mortem cruentam, 
non sunt autem symbola, inquantum Christus sub eis realitcr et substantiali- 
ter praesens est. 


e) Speciebus ergo «separatio cruenta » corporis et sanguinis exhibetur. 


| . Quod tamen ratio veri sacrificii. salvetur, Garrigou-Lagrange sic pro- 
bat: « Nec potest dici, quod Missa sic concepta est simplex oblatio, nam aliquid 
fit circa rem oblatam, ut postulat Thomas, scilicet fit duplex transsubstantia- 
tio, quae non est quidem immutatio realis corporis Christi, sed est relativa ad 
illud ct realiter terminatur al illud; aliquid fit circa corpus Christi et sangui- 
nem eius, it ut solum corpus Christi sit realis terminus conversionis panis, et 
solus sanguis sil realis terminus conversionis eius » (De Eucharistia 1948, 280.). 


2e. /Filograssi ideo recte dicit: « Immolatio incruenta consistit in ipso sa- 
cramentalis praesentiae modo  (p.391-392), quatenus ex parte Christi praesentis 
solum corpus adest vi verborum sub specie panis, solus sanguis sub specie 
vim. Si separatio quaedam non cruenta, sed mere sacramentalis, vcrificatur in 
ipso Christi corpore, «piae sufficiens aestimari debet ad constituendum sacri- 
ficium ordinis sacramentalis ». 

3°. Similiter Doronzo (p. 1017): «a Conversio in solum corpus et conver- 
sio vini in solum sanguinem important realem quandam separationem corporis 
ct sanguinis, nam sunt distincti termini duarum realium ac distinctarum opera- 
tionum (= conversio); haec tamen separatio non est physica, sed tantum o- 
biectioa, seu ordinis intentionalis ac terminationis, nam corpus et sanguis non 
aliter conversiva attinguntur quam ut termini a ad quos*... unde physica se- 
paratio manet tota in ipsis actionibus conversivis et in duobus terminis «wa 


quibus ». 


TERMINI ACTIO CONSECR. TERMINI 
« A QUIBUS » « AD QUOS » 
PANIS CORPUS 
VINUM SANGUIS 
| | 
separatio 
Realis Realis Realis 
Physica Physica Solum obiectiva 


4°. De separatione hac iam Patres locuti sunt, e quibus locus classicus 
apud Gregorium Nazianzenum legitur. Sanctus praesul infirmitate decumbens, 
amico suo Amphilochio scripsit, rogans eum, ut Missam celebret pro eo, ratio- 
nem adiungens: « Nam lingua sacerdotis, quae philosophatur de Domino, eri- 
git aegrotos. Fac ergo opus melius, sacram agens actionem (hierourgôn), et sol- 
ve non a magnitudine peccatorum, inquantum arripis sacrificium resurrectio- 
nis. Ne cuncteris ergo Deum timens, orare et interpellare pro nobis, si Verbum 
verbo attraxeris, si incruenta seefione (anaimaktô tomê) corpus et sanguinem 
Domini dissecas et vocem ut gladium adhibes » (Ep.171 PG 37.280.). Similiter 
Maximus Taurinensis rationem reddens cur condantur martyrum corpora sub- 
ter altaria, enuntiat: « Convenienter igitur et quasi pro quodam consortio ibi 
martyribus sepultura decreta est, ubi mors Domini cotidie celebratur...ubi oc- 
cisionis dominicae membra ponuntur» (Sermo 77 PL 57,690.). Membra evi- 
denter subintelliguntur separata. 


5*. S.Thomas quoque in separatione invenit rationem formalem sacrificii 
Missae. Essentiam Missae videt in consecratione: « Repraesentatio dominicae 
passionis agitur in ipsa consecratione huius sacramenti, in qua non debet cor- 
pus sine sanguine consecrari » (III q.80 a.12 ad 3). Cur debeant ambae con- 
secrari, rationem reddit: « Quamvis totus Christus sit sub utraque specie, non 
tamen frustra. Nam primo quidem hoc valet ad repraesentandam passionem 
Christi, in qua seorsum fuit sanguis a corpore separatus » (III q.76 a 2. ad 1). 
Similiter: « Panis et vinum sunt materia conveniens... quantum ad passionem 
Christi, in qua sanguis est a corpore separatus, et ideo in hoc Sacramento, 
quod est memoriale dominicae passionis, seorsum sumitur panis, ut Sacra- 
mentum corporis, ct vinum, ut Sacramentum sanguinis » (III q.74 a.l.). 


f) Per transsubstantiationem « Redemptoris nostri sacrificatio... ostenditur», 
seu «figuratur », sive « significatur » atque ostenditur ». 

1°. Haec omnia non excludunt veritatem, sed recte debent intelligi. Ad 
quae optime Dickamp: « Christus in monte Calvariae in mortem seipsum tra- 
didit et animam a corpore liberrima voluntate separavit, hanc 1mmolationem 
super altare in consecratione specierum separatarum incruente perficit. Quae 
consecratio est nobis signum mysticae huius actionis simulque eam mystice sa- 
cramcntali realitate praesentem reddit, ita ut quaelibet Missa mortem Christi in 
sacramento vel in mysterio coram nobis repraesentet atque nosmetipsi eam 
spiritualiter cum co experiamur ». (IV,241.). 


2°. » Figurare » ergo minime excludit veritatem realis praesentiae Christi 
quondam passi, quod sic intellexerunt revera in antiquitate. Christiana. Exem- 
pli gratia allegamus Gaudentium Brixianum (Brescia), qui circa 400 haec di- 
cit: € Labores enim passionis Christi... in figura corporis eius et sanguinis pro 
salubritate vitae communis offerimus et agnitam dulcedinem mysteriorum 
conscio ore testamur: Gustate et videte quoniam suavis est Dominus » (Sermo 
19. PL 20,959). Citare possumus etiam Nfissale Gothicum e saec.VIL: » Sacro- 
sanctam, fratres dilectissimi, hodierna die incohandae paschae sollemnitatem 
ac salutiferae dominicae immolationis effigiem in sacrificio. spirituali, Christo 
offerente, transfusam, celebrantes » (PL 72, 265: Missa in Coena Domini). 


3?. Gulielmus, episcopus Parisiensis, quondam theologus ibidem (11249), 
optime explicat veritatem quoad hanc rem: « Non autem quemadmodum de- 
lrant quidam haeretici, sufficit designatio, sive signum, sive figuratio corporis 
istius vivifici et sanguinis pretiosi ad ista quatuor peragenda (intellige quatuor 
effectus Missae), immo necessario requirunt sacrificii panis et vini praestan- 
tissimam veritatem...Alioquin non indigeremus nisi figuris vel picturis ad ista 
quatuor et pro nihilo laboraretur in missarum sollcmniis, cum sufficerent pic- 
turae altarium et sacrarum oblationum ad istas quatuor nominatas utilitates » 
(De sacr.euch.c.4. cit. a De la Taille 111.). 


g) Mors Christi, « quae reapse in Calvariae loco accidit, in singulis 
altaris sacrificiis iteratur » per id, quod « per distinctos indices Christus Jesus 
in statu victimae significatur atque ostenditur ». 


l^. Haec iteratio semper inculcatur a sacra Traditione. Sic praelaudatus 
Gaudentius Brixianus affirmat, dicens: n In umbra illius legalis paschae (i.e. 
Veteris Legis) non unus agnus occidebatur, sed plures... In hac veritate qua 
sumus, unus pro omnibus mortuus est, et idem per singulas ecclesiarum domos 
in mysterio panis et vini, reficit immolatus, vivificat creditus, consecrantes 
sanctificat consecratus » (Sermo 2. PL 20, 854-855). 


2°. S.Gregorius Magnus simili modo loquitur de hac iterata immolatione: 
« Haec...victima...illam nobis mortem Unigeniti per mysterium reparat, qui 
licet resurgens a mortuis iam non moritur et mors illi ulterius non domina- 
bitur. tamen in semetipso immortaliter atque incorruptibiliter vivens, pro no- 
bis iterum in hoc mysterio sacrae oblationis (quo vult dicere: in Missa) im- 
molatur » (Dial. 4,58 PL 77,425., cf. JfLw 1928, 174-175.). 


3?. Consimili ratione Stephanus Augustodunensis episcopus (1112-1136) 
vocatus de Balgiaco (Baugé tll40): » Facta est nostra redemptio Christo se- 
mel in Cruce passo... Culpis nostris exigentibus quotidie labimur: ab hoc lapsu 
iterata immolatione, quae fit in altari, resurgimus et renovamur. Immolatio 

iteratur: non Christus occiditur, sed ipso praesente passio eius repraesenta- 
tur » (De sacr. altaris c.13. PL 172,1290., cf. De la Taille p. 246.). 


4?. S.Thornas, qui ex professo Missae theoriam non exponit, magis se oc- 
cupans cum Eucharistia ut est sacramentum, tamen textibus hinc-indc sparsis 
clarissime prodit sententiam suam. a. Christus « Per suam passionem initiavit 
ritum christianae religionis, offerens semetipsum oblationem et hostiam Deo » 
(III q.62. a.5.). « Ritum », ie. rationem vivendi, modum vitae christianae (Le- 
bensform, életmód) initiavit seu. consecravit Dominus per suam passionem, in 
qua mors ut culmen, continetur, b. Passio haec hostia Deo oblata, i.e. sacri- 
ficium fuit: « Passio Christi ex parte occidentium ipsum fuit maleficium, sed 
ex parte ipsius ex caritate patientis fuit sacrificium. Unde hoc sacrificium ipse 
Christus obtulisse dicitur, non autem illi, qui eum occiderunt » (III q.45.a.3. 
ad 3). c. Haec unica passio continetur in sacrificio Novae Legis, ad quod ap- 
posite citatur S. Thomas: « Sacrificia enim Veteris Legis illud verum sacrifi- 
cium continebant solum in figura..Et ideo oportuit, ut aliquid plus haberet 
sacrificium Novae Legis a Christo institutum, ut scilicet contineret ipsum Chri- 
stum passum non solum in significatione vel figura, sed etiam in rei veritate » 
(III q.75.a.1l.. Recte interpretatur Diekamp hunc textum: «Quod autem S. 
Doctor semper tempus praeteritum inducit, (Christus passus est etc.) hoc ideo 
facit, ne quis opinetur, Christum in sacrificio eucharistico revera denuo pati. 
Intendit enim asserere praeteritam passionem eius in Cruce peractam reddi 
praesentem et in signi et in rei veritate, eo videlicet modo, qui respondet prae- 
sentiae sacramentali sacerdotis principalis, qui insimul est ipsa hostia. Quae 
sacramentalis praesentia excludit utique novam in altari praesentem  passio- 
nem Christi, non autem sacramentalem praesentiam sacrificii. peracti » (Die- 
kamp 1V,235.). d. Celebratio sacrificii Missae duplicem habet finem: « In ce- 
lebratione huius mysterii attenditur repraesentatio dominicae passionis ef par- 
tücipatio fructus eius » (III. q.83.a.2.). (De sententia S.Thomae vide J.Kramp. 
Opferanschauungen p.11-41,. Diekamp 1V,233-235. O.Casel in: JfLw 1926. 
194-196., Doronzo II, 926 s. 1021-1023 .). 


h) Haec omnia aguntur secundum Encyclicam « mirando quodam modo», 
«ex divinae sapientiae consilio ». Divinae sapientiae consilium mirando modo 
verificatur in sacrificio Missae, quod vera est oblatio sacrificalis, et famen 
« oblatio rationabilis », thysia logiké. De hoc sacrificio somniabant antiqui qui- 
dam Hellenes, ut Heraclitus, Jamblichus, Plato, scripta Hermetica, quae di- 
recte hunc terminum adhibent « thysia logiké », postulantes religionem sine 
sacrificiis materialibus. Apologetae primi saec. Il-i ingenioso modo applica- 
bant haec desiderata ad Missae Sacrificium, in quo impletum est, quod opta- 
bant. Sic adoratur Deus in «a spiritu et in veritate » (Jo 4,23), qui « non in ma- 
nufactis templis habitat, nec manibus humanis colitur indigens aliquo, cum 
ipse det omnibus vitam » (Act 17,24 s.). (Cf. de his uberius O.Casel, Liturgie 
ais Mysterienfeier. 105-134.). 


Revera Missae sacrificium mirando modo, divinam sapientiam ostendit, 
cum sit sacrificium spirituale, i.e. « rationabilis oblatio ». 1°. Spirituale quid 
est res oblata, quae non est panis et vinum, sed Verbum caro factum, de quo 
dicitur a S. Paulo, quod est « spiritus vivificans » (pneuma zóopoioun | Cor 
15,45.). 2°. Spirituali modo celebratur haec hostia, est enim secundum oratio- 
nem consecrationem praecedentem: «hostia immaculata n, quia non comma- 

culat eum ut sacrificia Veteris Legis ef paganorum, sanguis effusus; est « ho- 
stia pura -, caret etenim omni defectu materiae inhaerente sordibusque pecca- 
ti, est « hostia sancta », cssendo ipsamet Filius Dei, sanctissimus substantiali- 
ter inter filios hominum; est » hostia viva » nam non mortuus, sed vivens et 
vivificans Christus in ea offertur, et quidem Deo vivo et vero; est « hostia ac- 
ceptabitis », quia carissima in oculis Omnipotentis; « rata» ie. ratihabita, 
omnes effectus producens. Uno verbo est: » hostia rationabilis », thysia logikc. 


Corollaria 
deduci possunt e veritate exposita, quae sunt: 


I. Corollarium. Status mortis apparentis in Missa exemplum est etiam pro 
filis Ecclesiae, dum vitam agant peregrinorum, alieni adhuc a patria, qui 
sequi debent « Christum Jesum, qui passus est pro nobis, vobis relinquens 
exemplum » (1 Pet 2,21), praecise in passionibus a vita oblatis, de quibus S. 
Petrus locutus est. Hae passiones Christianorum producunt statum mortis ap- 
parentis, ac si mortificati essent et tamen vivunt. Nam veritas non est, quae 
videtur, sc. passiones, persecutiones eorum, qui pie vivunt in Christo Jesu, 
forsan etiam mors; veritas est, quod haec omnia videntur, sed sunt tantum a in 
praesenti momentaneum et leve tribulationis nostrae », quae facile superari 
possunt per virtutem Christi. Tunc autem « supra modum in sublimitate » 
(katli hyperbolen eis hyperbolen), i.e. secundum abundantiam in abundantiam 
sc. crescens pondus, (von Fülle in Fülle, tularadó) « aeternum gloriae pondus 
operatur in nobis ». Conditio autem est, quod omnes debent scire, « non con- 
templantibus nobis, quae videntur, sed quae non videntur» (2 Cor 4.17 s.): 
ie. dum vivimus, saepe in statu mortis videmur versari, sed non hoc debet 
attendi (« contemplari »), at veritas invisibilis, qualiter etiam Christus in statu 
apparentis mortis Christus est impassibilis et glorificatus: « quae non viden- 
tur » Ratio autem, cur ita debeat Christianus agere est: « Quae enim videntur, 
temporalia sunt, quae autem non videntur, aeterna » (ibid.). 


II. Corollarium de praestantia sacrificii. Missae. Missa est perfectissimum 
sacrificium, ut Thomas docet: « quia ex eo, quod erat caro ipsius offerentis, 
erat Deo accepta, propter ineffabilem caritatem suam carnem offerentis q (III 
q.48.a.3. ad 1). Haec ineffabilis caritas requiritur etiam a sacerdote, quantum 
humanae fragilitati id possibile est, ut recte utatur sacris operandi facultate. 
Caritas enim infinita Domini fecit Eum portare peccata humani generis, qui- 
bus seipsum oneravit, ut legati divini munere fungens etiam poenas eorum 
portaret, satisfactionem superabundantem praestans e condigno. 


III. Corollarium quoad devotionem popularem, quando in Missa passio 
Christi meditando cernitur. Inde a medio aevo fideles saepe adducuntur ad 
meditandum passionem Domini per singula momenta Missae; forma forsitan 
usitatissima est ea a Martino Cochem exarata. Quod tolerari potest, similiter 
etiam ea devotio, quando per partes singulas Missae totam vitam Domini piae 
subiiciunt meditationi, sicut inde ab A/ctiino in usu erat. 


IV. Corollarium: species separatae necessariae sunt tantum ad ostenden- 
dam immolationem, non autem ad communionem. Nam, si  immolatio iam 
ostensa est. et oblatio Deo commendata, non est necessaria participatio u- 
tnusque speciei. « Eo enim ipso, quod per dualitatem specierum  repraesen- 

tatur immolatio cruenta, quae sub hoc sacramento offertur, iam singulae spe- 
cies offerunt nobis mactatae hostiae partes sumendas voluti theothyta » (De 
la Taille p.547.). Usus ergo utriusque speciei non est necessarius, si dogmatice 
spectatur, ad communionem, in usu Ecclesiae ideo semper dabatur casus sump- 
tionis unius tantum speciei. 

D) Dc efficientia sacrificii. Missae 


Consideratis notione, existentia essentiaque Missae, hac quarta quaestione 
tractanda est efficientia huius sacrificii. 


Status quaestionis. 


1°. Finis sacrificii Missae, quid sit, primo perlustrandum est. Secundum 
Aristotelicam definitionem finis est « id », ie. causa, cuius gratia cetera fiunt. 
« Effectus finis sunt omnia, quae pertinent ad ordinem cxccutionis, tam media 

ipsa volita, quam volitiones circa haec media et actiones externae » (Grcdt 
IL,179.. Quoad Missam considerandum venit, quod habet finem quadruplicem. 
Primus finis eius est, cuius gratia sacrificatio Christi in ea instauratur: adora- 
tio Dei; secundus: gratiae ei agendae; tertius: expiatio Numinis propter pec- 
cata offensi; quartus autem: petitio ad eum delegata ad largienda varia bona. 
Secundum quadruplicem finem Missae ergo habetur quadruplex effectus in or- 
dine executionis: effectus latreuticus; effectus eucharisticus; effectus propitia- 
torius (seu expiatorius, aliter d satisfactorius », nam satis fit per eum Deo offen- 
so); impetratorius effectus. Aliis verbis: Missa est sacrificium latreuticum; eu- 
charisticum; propitiatorium; demum impetratorium (Lob-, Dank- Sülm-, Bit- 
topfer; hódoló, halaadó, engesztelo, kéró aldozat). 


2^. Effectus hi quatuor etiam vocantur fructus seu « bona » Missae, me- 
dio aevo etiam » utilitates », vel « virtutes ». His effectibus constituitur effica- 
citas Missae in actu secundo, seu qualitas efficaciae, ie. quid producat Missa. 
At etiam sub alio respectu considerari possunt iidem fructus: eo nempe, qui- 
bus obveniant bona collata per celebrationem sacrificii Missae, aliis verbis: 
respectu participantium. Sub hoc respectu distinguuntur fructus Missae: ge- 
neralis — specialis — ministerialis — demum specialissimus. 


3^. Valor Missae (Wert, érték) est vis seu quantitas efficaciae (Wirksam- 
keit, hatékonysag) ad producendos effectus supradictos et est efficacitas Missae 
in actu primo. Habeatur comparatio cum machina vaporis: valor eius est vis 
ad producendos effectus; « utilitates » seu effectus autem eius sunt: calefactio, 
dein motio curruum ferreorum, vel aliae machinae. In Missa valor considerari 
potest quoad magnitudinem valoris ad producendos fructus intensivam, i.e. 
qualem gradum habeant fructus secundum finem spectati, seu aliter: qualis 
gradus intensitatis competat adorationi, gratiarum actioni etc., dein valor con- 
siderari potest quoad magnitudinem eius exfensivam: ie. quibus personis qui 


fructus proveniant. 
Agendum ergo restat in hac quaestione: 


De fine Missae ut est sacrificium  latreuticum. 
De fine Missae ut est sacrificium eucharisticum. 
De fine Missae ut est sacrificium  propitiatorium. 
De fine Missae ut est sacrificium impetratorium. 
De fructibus Missae respectu participantium. 
De valore Missae. 

De modo efficientiae Missae. 


1. De fine Missae ut est sacrificium latreuticum. 


a) Vox Ecclesiae 


de finibus seu effectibus Missae. Trident.sess.XXlIlI.can.3.: « S.q.d., Mis- 
sae sacrificium esse tantum laudis et gratiarum actionis,... non autem prapi- 
tiatoriuin, vel soli prodesse sumenti, neque pro vivis et defunctis, pro pecca- 
tis poenis, satisfactionibus et aliis necessitatibus offerri debere: a.s.» (Denz. 
950?. Quo adumbratur etiam effectus impetratorius. 

Mediator Dei clare describit ct declarat quatuor fines seu effectus Mis- 
sae, nunc relegantur, quae de fine /latreutico edicuntur: « Praestituti fines sunt: 

quorum primus gloria est caelesti Patri tribuenda ». Nunc ratio redditur: finis 
vitae Domini fuit haec gloria tribuenda: n Ab incunabulis usque ad mortem 
Jesus Christus procurandae divinae gloriae incensus est, atque ex Cruce eius 
sanguinis immolatio caelum ascendit in odorem suavitatis ». Glorificatio haec 
Dei continuanda est, ideo: « Utque eiusmodi praeconium nunquam intermit- 
tatur, in Eucharistico Sacrificio membra cum divino Capite copulantur, et 
cum Ipso unaque cum Angelis atque Archangelis immortales Deo laudes con 
cinunt, Patri Omnipotenti deferentes omnem honorem ac gloriam » (n.70.). 


b) E Sacra Scriptura 


non multum debet hoc probari, nam si Missa verum est ac proprium sa- 
crificuium, tunc sine dubio primarium finem habet latreuticum. a Latria perti- 
net ad essentiam omnis sacrificii inquantum huiusmodi, unde sacrificare idem 
est ac adorare », dicit Billot (p.637)., allegans Gen.22,5 ubi Abraham profici- 
scens ad sacrificandum filium dixit: « postquam | adoraverimus, revertamur 
ad vos ». 
c) Traditio Sacra 

tum effatis Patrum, tum textibus liturgicis luculenter probat hanc veri- 
tatem. Sufficiat allegjare S.Cyrillum Hierosolymitanum., qui de Missa dicit, 
quod est « anaimaktos latreia » = incruenta adoratio (Ct.mystagog. 5.8.). 
d) Testimoniis liturgicis 

rem illustremus uberius. 1°. Euchologion Serapionis sic laudat Deum in 
anaphora sua: « Plenum est caelum, plena est terra gloria tua magnifica, Do- 
mine virtutum, imple etiam hoc sacrificium virtute tua et communicatione tua 
(metalcpsis), tibi enim obtulimus hoc sacrificium vivum, oblationem incruen- 
tam » (13,2 Quasten p.6l .). 


2?. Sacramentarium Leonianum veram conscientiam prodit huius finis Mis- 


sae latreutici. Saepe loquitur de « hostiis laudis »: « Laudis tuae Domine, ho- 
stias immolamus » (Feltoe p.5. 19), memorat «a sacrificium laudis » (p.12.). No- 
men Missae est: « Sacrandae nomini tuo specialiter hostiae » (p.117), cuius 


characterem  latreuticum | pulcherrima praefatione extollit: «a Vere dignum... 
tuae laudis hostiam iugiter immolantes, cuius figuram Abel iustus instituit, a- 
gnus quoque legalis ostendit, celebravit Abraham, Melchisedech sacerdos 
exhibuit, sed verus agnus et aeternus pontifex hodie natus, Christus, implevit» 


(p.161.). 

3°. Gelasianum primigenium quoque utitur talibus denominationibus, 
adicicns, quod Missa nil aliud est, quam a nostrae devotionis oblatio » (Wil- 
son p.18, n devotio » see. usum antiquum est latria), adiunges praestitutum fi- 
nem glorificandi Deum: « Hostias quaesumus Domine, propitius intende, quas 
sacris altaribus exhibemus, ut nobis indulgentiam largiaris, et tuo nomini dent 
honorem ». 


d) Complement instar sit: 


THESIS. Fini latreutico non derogat Missam celebrare in honorem Sanctorum. 
De fide. 
1°. secundum Trident, sess. XXII. can. 5: « S.q.d., imposturam esse Missas 
celebrare in honorem Sanctorum, et pro illorum intercessione apud Deum ob- 
tinenda, sicut Ecclesia intendit: a.s. » (Denz. 952). 

2^. Adversarii hac in re sunt, ut patct, Protestantes, cultum Sanctorum 
illicitum ct inanem habentes, ergo a fortiore Missas in eorum honorem cele- 
bratas. 


3X Probatio theseos fit primario ex usu Ecclesiae, nam iam in martyrio S. 
Polycarpi legitur anno 156, quod in aniversario mortis eius « dies natalitius » 
(bernera genethlios) et aliorum certamina passorum per « memoriam n (mné- 
mè), quae semper Missa fuit, celebratur. In Oriente mos Missas celebrandi in 
natalitüis martyrum cito invaluit, in Occidente saec. 11°. ad finem vertente, 
uti cernitur penes Tertullianum. 


Circa annum 250 in Hispania dies natales martyrum iam « vigiliis, hymnis 
ac sacramentis etiam sollemnibus » honorabant, « ut eorum patrocinia atque 
suffragia in conspectu Domini orando quaeramus, honorando, mereamur » 
(Ruinart, Acta sincera martyrum, p.177, Acta S.Saturnini Tolosani episcopi). 
Inde autem a saec.IV. paulatim etiam confessores, ie. Sancti, qui non fuerunt 
martyres, cultum acceperunt liturgicum, cuius culmen semper celebratio sacri- 
ficii. fuit. 


4°. Theologicas rationes, cur Sancti in Missa coli possunt, ipsi textus li- 
turgici clarissime produnt. 


a. Missa in quantum opus nostrum operantis cernitur, fif gratior per pa- 
trocinium Sancti: n Apostolorum tuorum precibus Domine, quaesumus ple- 
bis tuae dona sanctifica, ut, quae tibi tuo grata sunt instituto, fiant gratiora 
patrocinio. supplicantum » (Leonianum, Feltoe — p.36, etiam nunc in Missali 
Rom. 30.jun.). 


b. Invocatur vis sacrificii, ut intercedere dignentur pro nobis Sancti: « Su- 
scipe sancta Trinitas, hanc oblationem... in honorem Sanctorum... uf illi pro 
nobis intercedere dignentur in caelis, quorum memoriam agimus in terris » 
tMRom .). 


c. Per cultum venerari possunt, nam membra sunt Christi Capitis: « Exul- 
tel, Domine, populus christianus de magnorum Fili tui glorificatione mem- 
brorum, et quanto eminentiora sunt ceteris, tanto magis de eorum culmine 
inferiora congaudeant » (Leonianum p.6.). 


d. Praecise per cultum Sanctorum ostenditur, quod Deus super omnia 
praeferendus sit. ut praefatio Leoniani dicit, in natali angeli in Salaria (29. 
Sept . « Vere dignum, multoque magis in archangelis angelisque tuis tua prae- 
conia non tacere, quia ad excellentiam tuam recurrit et gloriam, cum angelica 
creatura, (piae a conditione sui tuis subiecta servitiis probabilis extitit, hono- 
ratur et cum illa sit digna venerari, tu (piam sis immensus et super omnia 
praeferendus, ostenderis I (Feltoe p.107.). 


c. Per Missam etiam Sanctus honoratur: a Salutari sacrificio Domine, po- 
pulus tuus semper exsultet, (pio ct debitus honor sacris martyribus exhibetur et 
sanctificationis tuae munus adquiritur n (p.102.). Ex alia autem parte optime 
noverunt in natali Sanctorum Deo offerri sacrificium: 0 Sacrificium. tibi, Do- 
num. nostrae servitutis offerimus, quod ad honorem nominis tui in sanctae 
martyris tuae Euphymiac festivitate debemus» (Leonian. p.106.). 

2. De fine Missae ut est sacrificium eucharisticum. 


a) Vox Ecclesiae 


Sollemnem definitionem Tridentini iam vidimus. Mediator Dei fusius 
explicat hunc finem et effectum Missae: « Alter autem qui praestituitur, finis 
eo spectat, ut gratiae adhibeantur Deo debitae. Divinus tantummodo Re- 
demptor utpote dilectissimus Aeterni Patris Filius, cui quidem immensus eius 
patebat amor, dignum ei potuit gratiae deferre carmen » Quo edicitur filiatio 
assumptae humanitatis per unionem hypostaticam in participationem divinae 
naturae elevata, propter hanc rationem potuit digne gratias agere. Nunc au- 
tem declaratur, quomodo cerificetur haec gratiarum actio: « Hoc iam specta- 
vit, hoc voluit in Novissima Coena 'gratias agens’. Idque efficere ex Cruce 
pendens non intermisit, non intermittif in augusto arae sacrificio, quod gratia- 
rum actionem seu cucharisticam actionem significat, quandoquidem hoc, ve- 
re dignum et iustum est, aequum et salutare » (n.71.). | 


b) Scriptura Sacra 


probatur e verbis institutionis, quando quidem Dominus n eucharistésas », 
eratias agens sese obtulit, unde sequitur Missam etiam pro gratiarum actione 
offerri, nam Missa i1teratio est Coenac Novissimae. 


c) Traditio 


quam plurimum momentum gratiarum actionis exhibet, inde a Didaché, 
quae rem oblatam  «eucharistiam » vocat, quam see. S.Justinum « verbo pre- 
cationis et gratiarum actionis offerimus » (logo euches kai eucharistias prosphe- 
rometha, Dial.c. Tryphone c.41), ubi etiam dicit quod « panem gratiarum ac- 
tionis fartos tes eucharistias) quem in memoriam passionis... Jesus Christus 
Dominus noster tradidit ad faciendum, ut ef simul gratias agamus Deo, quia 
mundum creavit et omnia quae in eo sunt propter hominem, ef quia a mali- 
tia; in qua fuimus, nos liberavit, et quia dominationes et potestates perfecta 
deiectione deiecit, per eum, qui voluntate eius passus est» (ibid. Quasten p. 


337 8). 
Effectus liic gratiarum actionis a maioribus nostris maxime celebratus 


est, adeo, ut nomen antiquissimum Missae « gratiarum actio (eucharistia) fuit. 
Etsi prima saecula optime noverunt indolem Missae sacrificalem, integrum 
tamen sacrificium veluti gratiarum actionem erga Deum primario reputabant 
(cf. J. A. Jungmann, Sinn der Messe 1954,12-13.). Rationem reddit Chrysosto- 
mus: (Missa) « est multorum beneficiorum commemoratio, principiumque pro- 
videntiae Dei ostendit nosque praeparat ob omnia gratias agere » (In Mt. 26,30 
PG 57,331. Multo magis ergo indoles gratiarum actionis extollenda est, quam 
hucusque fit. 


d) Rationes theologicae 
afferri possunt sequentes: 


1°. In vetri Lege «triplex erat sacrificiorum genus... tertium hostia pa- 
cifica, quae offerebatur Deo vel pro gratiarum actione ». (I-II q.102. a.3 ad 8.). 
Sed in Missa « bona omnia per illa significata » complectuntur, velut omnium 
illorum consummatio et perfectio » (Trid. XXII. c.l. (Denz. 939 .). 


18. - Radó, Ench. Liturgicum. 

2^. Gratiarum actio reddi potest praesertim eo, quod benefactor laudibus 
extollitur, quod Ecclesia summopere facit, e.gr. agendo gratias cantans hym- 
num «Te Deum laudamus», in Gloria in excelsis » dicendo: «0 gratias agimus 
tibi propter magnam gloriam tuam ». Hoc recogitans dicit Leonianum, quod 
Ecclesia circumdata mirandis beneficiis redemptionis, gratias agit cum obla- 
tione sacrificii laudis: « Inter redemptionis nostrae miranda beneficia et sancto- 
rum martyrum gloriosa sollemnia cum muneribus, Domine, tuae laudis occur- 
rimus, agentes gratias ef de remedii largitate ef de provisione suffragii » (Mis- 
sae augusti XIX,VIL Feltoe p.89.) Idem brevius dicit Gelasianum | primige- 
nium: « Offerimus tibi, Domine, laudes et munera, et pro concessis beneficiis 
exhibentes gratias, pro concedendis suppliciter deprecamur » (I, LV, Wilson 
p.98... Gratiarum actio peragi debet in Missa: « Repleti, Domine, muneribus 
sacris, da quaesumus, ut in gratiarum actione semper maneamus » dicit Leo- 
nianum (Sept.Missa XXVIILX, p.132.). 


f 


3. De fine Missae ut est sacrificium propitiatorium. 


a) Vox Ecclesiae 


iam prolata est. 1°. Trident, sess. XXII. can. 5. supra, in qua directe praecise 
finis propitiatorius definitus est, quod « pro vivis et defunctis, pro peccatis, 
poenis, satisfactionibus...offerri debet ». 


2?. Mediator Dei amplius elucidat hunc finem: «a Tertio autem loco: ex- 
piationis, placationis, reconciliationisque proponitur finis ». a. « Propitiatio- 
nis » inferius incurrit nomen, quod triplici denominatione extollitur, « expiatio- 
his», ie. aliquem de novo pium faciendi, » placationis », i.e. pacem inire fa- 
ciundi, et & reconciliationis », i.e. iterum coniungendi. Dein explicat Encycli- 
ca, quod satisfactionem de condigno solus Christus potuit Aeterno Patri prae- 
bere: « Nemo alius procul dubio, quam Christus, omnipotenti Deo de humani 
generis culpis omnino satisfacere poterat, ipse igitur in Cruce immolari voluit 
propitiatio pro peccatis nostris, non pro nostris autem tantum, sed etiam pro 
totius mundi ». b. Hanc actionem propitiatoriam deinde Dominus continuat, 
sese in sacrificio Missae offerendo: & Atque in altaribus itidem quotidie sese 
offert pro redemptione nostra, ut ab aeterna damnatione erepti, in electorum 
gregem asciscamur. Idque non pro nobis tantum, qui mortali hac vita fruimur, 
sed etiam pro omnibus in Christo quiescentibus, qui nos praecesserunt cum 
signo fidei ct dormiunt in somno pacis, nam sive vivimus, sive morimur, ab 
uno tamen eodemque Christo non recedimus » (n.72.). 


b) Effectus particulares propitiatorii 


1°. Gratiam et donum poenitentiae concedit nobis Deus huius Hostiae 
oblatione placatus (s.XXIL.cap.2. Denz 940.. Donum poenitentiae est gratia 
conversionis (Bckchrungsgnade), interdum etiam gratia conversionis «in 
extremis ». 


2?. Remissio peccatorum indirecta (Trid. XXII. can.l. Denz.938.). Missa ete- 
nim instituta est, ut « illius (sc.sacrificiu Crucis) salutaris virtus in remissionem 
eorum, quae a nobis quotidie committuntur, peccatorum applicaretur », quod 
praecipue de venialibus intelligendum est. At etiam mortalia remittuntur: 

« Crimina et peccata etiam ingentia dimittit ».. Remissio indirecta est, nam 
Missa: a. placat Deum, eum reconcilians, « sicut etiam homo offensam in se 
commissam remittit propter aliquod obsequium acceptum, quod ei exhibetur" 
(cf.49.3.4.)) b. Deus per Missam placatus donum concedit poenitentiae, pec- 
catorque iustificatur. 


3?. Remissio poenarum directa e thesauro immenso, quem Christus per 
Crucem nobis promeruit. Effectus sacrificii. Crucis per Missam directe appli- 
cari possunt, quia « dolores nostros ipse portavit » (Is 53,4). 


4?. Dimissio satisfactionis; nam poenae remitti possunt per bona opera, 
poenales actus, voluntariam susceptionem passionum. Sacrificium vero Crucis 
consequenterque Missa has satisfactiones substituit sua virtute, easque sic su- 
perfluas facit. 


5?. Diümissio similiter satispassionum defunctorum, qua eis poena brevia- 
tur purgatorii. 


6?. Effectus propitiatorius femporalis assignari potest, quod Deus tot Mis- 
sarum oblatione placatus, non exsequitur iudicia sua poenalia in hac terra, 
promerita per tot ac tanta scelera hominum; sanguine enim Christi melius lo- 
quente, quam Abel, ira Dei expiatur. (N. Giehr p. 139. s.). 


c) Adversarii 


iidem sunt, qui Missae in genere, nam praesertim indoles propitiatoria 
Missae impugnabatur. Luther e.gr. dixit: « Baptismus unius non prodest al- 
teri: nec potest unus pro alio baptizari: ergo nec sumptio eucharistiae potest 
ab uno pro alio fieri. Non igitur Missa est sacrificium propitiatorium, quia si 
ita esset, Missa et communio unius alteri prodesset » (De captiv. Babyl). Post 
16 annos iam scripsit in articulis Smalcaldicis: « Quum missa nihil sit aliud, 
quam opus hominum... quo opere aliquis... cum Deo reconciliare, remissionem 
peccatorum et gratiam impetrare et mereri conatur..ideo certe damnanda et 
reiicienda est » (P.lLlart.5., Müller, Die symbolischen Bücher d.ev. luth.Kirche, 
&4.1912, 302. 


d) Scriptura Sacra 


1°. in relatione Coenae Novissimae clare ostendit eius characterem pro- 
pitiatorium: praecise ex eo probatur indoles sacrificalis, quod verba institutio- 
nis loquantur de sanguinis effusione in remissionem peccatorum, qui sanguis 
tunc in calice continebatur. Sed omnis Missa huius coenae est repetitio, idem 
character propitiatorius ergo ei competit. 


2?. Dein epistola ad Hebraeos ex professo tractans summum sacerdotium 
Christi, fundamentum iacens dicit « Omnis pontifex ex hominibus assumptus, 
pro hominibus constituitur in iis, quae sunt ad Deum, ut offerat dona et sa- 
crificia pro peccatis » (5,1.). Atqui probatum est. actionis sacrificalis Crucis, de 
qua cp.ad Hebr. directe loquitur, repraesentationem esse Missae sacrificium. 
ergo etiam hoc propitiatorium debet esse. 


e) Traditio Sacra 


iam inde ab initio effectum propitiatorium extollit. lustinum iam audivi- 
mus, qui simul cum gratiarum actione locutus est etiam de purgatione anima- 

mm ab omni malitia per hoc sacrificium. S.Joannes Chrysostomus simpliciter 
edicit: « Christus facet mactatus in altari, ut te Deo mundi universi recon- 
ciliet » (De prodit. Judae hom. 2,6.). S. Ambrosius exclamat: a Adproperet Jesu 
Domini passio, quae cotidie delicta nostra condonat et munus remissionis ope- 
ratur» (Exameron 5,91., cf. JfLw 1933,139.). 


f) E s. Liturgia 


validum argumentum praescriptionis (Verjahrung, elévülés) desumi potest 
contra Novatorum sententiam, in .Missa non haberi propitiationem. Nam etiam 
haeretici tempore Novatorum per millenium ab Ecclesia catholica praecisi, 
inconcusse tenent Missam esse sacrificium propitiatorium. Sic /^.Syri occi- 
dentales Jacobitae, i.e. monophysitae clarissime manifestant sensum suum in 
epiclesi, dicentes: a Miserere nobis, Pater Omnipotens, et mitte Spiritum tuum 
sanctum...ut adveniens efficiat panem istum corpus vivificum... Jesu Christi 
in remissionem peccatorum et vitam aeternam accipientibus illud » (Renaudot, 


Collcct.Liturg.Orient. 11.33.) 


2. Aethiopes monophysitae inde a saec.Vl. sic praecantur in « canone 
universali Aethiopum »: <« Princeps Jesu Christe... tu es panis vivus, qui de- 
scendit de coelo, qui prius fuisti in figura agni immaculati pro vita mundi... o- 
stende faciem tuam super hunc panem et super hunc calicem...fiantque nobis 
omnibus oblatio ad medelam et ad salutem animae nostrae et corporis » (Re- 


naudot IL, 477.). 


3°. Syri orientales, Nestoriani, in liturgia Addai et Mar talia dicunt: a Ve- 
niat Domine, spiritus tuus sanctus et requiescat super oblationem hanc ser- 
vorum tuorum, quam offerunt et cam benedicat et sanctificet, ut sit nobis, Do- 
mine, ad propitiationem delictorum et remissionem peccatorum... et ad vitam 
novam in regno coelorum » (Renaudot II, 586.). 


4°. Liturgia Romana multimode et clarius adhuc inculcat effectum pro 
pitiatorium Missae. Sic e.gr. Leonianum aperte vocat Missam < sacrificium 
propitiationis et laudis » (Feltoe p.5), et de operatione eius candide dicit: « Su- 
scipe, Domine, sacrificium, cuius te voluisti dignanter immolatione placari, et 
praesta, quaesumus, ut huius operatione mundati, bene placitum tibi nostrae 
mentis offeramus affectum » (Feltoe p.169.) Missa iure vocatur sescenties 
* hostia placationis » (cf. Leonian. Feltoe p.1ll et Gelasian. Wilson p.253.). 


g) Rationes theologicae 
quoque evincunt veritatem propitiatoriam sacrificii. Missae. 


1°. Certum est inter sacrificia Veteris Legis fuisse sacrificia propitiatoria 
tchata, pro peccato), sed Missa successit in eorum locum, ut perfectissimum sa- 
crificium, ergo debet esse propitiatorium. 


2 Doctor Communis ad Rom 5,10 (a reconciliai sumus Deo per mortem 
Filii eius E adnotat: « Passio Christi est causa reconciliationis nostrae ad Deum 
dupliciter uno modo in quantum removet peccatum per quod homines consti- 
tuuntur inimici Dei... alio modo in quantum est sacrificium Deo acceptissimum. 
Est enim hoc proprie sacrificii effectus, ut per ipsum placetur Deus » (III. 


D) Efficientia Missae. 


q.49.a.4.). — Atqui Missa est applicatio passionis Christi, ergo debet esse 
reconciliativa. — Rectissime adnotat Diekamp ad hoc argumentum: « Pro- 
testantibus respondendum est, per sacrificium missae secundum doctrinam 
catholicam nova merita Christi non acquiri nec valorem propitiatorium sacri- 
ficii Crucis compleri, sed illud pariter ac Sacramenta non esse nisi medium 
ad fructus huius sacrificii fidelibus applicandos » (Diekamp - Hoffmann IV., 
246.). — Ut monet Tridentinum: a Nec blasphemia irrogatur sanctissimo 
Christi sacrificio in Cruce peracto per Missae sacrificium, nec illi per hoc dero- 
gatur » (derogareminuere, aliquid demere), ratio autem est paulo ante elu- 
cidata: « Oblationis cruentae fructus per hanc incruentam uberrime perci- 
piuntur « (Sess. XXII. can. 4. et cap. 2. - Denz. 951. 940.). 


3°. Secundum textus liturgicos per Missam Ecclesia « renascitur, renova- 
fur n. Atqui hoc tantum per peccatorum remissionem, per expiationem potest 
fieri, ergo Missa habet effectum propitiatorium. Maior probatur: Gelasianum: 
« Sacrificia... immolamus, quibus Ecclesia tua mirabiliter renascitur et nutri- 
mur n (LXLVII. Wilson p. 91.) ut patet in membris eius renascitur per « inno- 
vationem tui Spiritus » (LXLVI. p. 90). Habetur vera renovatio contenta in 
Missa: « ...renovatio conditionis humanae, quam mysterio continet, in nostris 
iugiter sensibus operetur » (LXLVIII. p. 92). — Minor probatur: haec instau- 
ratio fit per purificationem a peccatis: « Purificet nos, Domine, caelestis exeeu- 
tio sacramenti, et ad tuam magnificentiam capiendam divinis effectibus semper 
instauret » (Leonianum Sept. XXVII, XIII. Feltoe p. 133). Missae celebratio, 
i.e., caelestis exeeutio sacramenti (-sacri mysterii) inenarrabile secretum est 
eo, quod (1 purificat » nos, « peccata etiam ingentia dimittit n, ut dicit Triden- 
tnum (XXlILcap.2.) a Effectus divinos n producit ergo haec caelestis exeeutio 
sacramenti, i.e. Missae celebratio: homo purificatus videre, comprehendere in- 
cipit mundum supcrnaturalem, « magnificentiam » Dei, et sic de novo condi- 
tur, de ruina aedificatur: habetur « instauratio » (Neubau, ujjáépüles). — Ergo 
Missa recte et pulcherrime vocatur « hostia redemptionis humanae » (Gelasian. 
I.XLIX. p.93.), ie. Missa habet effectum propitiatorium. 


4°., Quomodo hic effectus propitiatorius per Missam producatur, clare 
enuntiat Tridentinum: « Huius quippe oblatione placatus Dominus gratiam et 
donum poenitentiae concedens, crimina et peccata etiam ingentia dimittit » 
(lc.). Ut S. Thomas rem explicat « Eucharistia, inquantum est sacrificium... 
peccata mortalia delet, non sicut causa proxima, sed inquantum gratiam con- 
triüonis eis impetrat » (In IV.d.12.22.). 


h) Missae pro defunctis. 


Homini vero catholico nunc iam non restaret quidquid agendum: nam 
probe sciens doctrinam de communione Sanctorum, intelligit Missae propitia- 
tionem etiam defunctis obvenire. Sed quia a Novatoribus hoc praecipue nega- 
batur. ideo statuatur: 


THESIS. Missae sacrificium etiam pro defunctis offerri debet. De fide. 
]l.^ Vox Ecclesiae. 


Trident, sess. XXIlI.cap.2.: (Missae sacrificium) « et pro defunctis in Chri- 
sto nondum ad plenum purgatis rite iuxta apostolorum traditionem offertur, n— 

Dein can.3.: « S.q.d., Missae sacrificium ...neque pro vivis et defunctis pro pec- 
catis, poenis, satisfactionibus et aliis necessitatibus offerri debere: a.s. » (Denz. 


940.950. ). 
2.° Probatur thesis. 


a. Per a apostolorum traditionem », quae revera vetustissima est. Tertullia- 
nus dicit: o Oblationes pro defunctis, pro natalities, annua die facimus » (De 
corona milit. 3,8. PL 2,98), quem morem inter « observationes inveteratas » 
enumerat. — Serapion in suo Euchologio a euchén prosphoras », orationem 
oblationis describens, tradit nobis commemorationem pro defunctis: « Sanctifica 
has animas, tu enim omnes cognoscis, sanctifica omnes in Domino defunctas et 
connumera omnibus tuis sanctis virtutibus (ie. angelis) et da eis locum et 
mansionem in regno tuo» (13,4. Qnasten p.63.. — S. Cyrillus Hierosolymi- 
tanus autem non solum testis est huius antiquissimi usus, sed et rationem dat, 
defendens hunc morem contra obiectiones: In Missa enim « et pro defunctis 
sanctis patribus et episcopis et pro omnibus generatim, qui inter nos vita functi 
sunt (sc. precamur), maximum hoc credentes, adiumentum illis animabus fore, 
pro quibus oratio delegatur, dum praesto iacet sancta et tremendissima victi- 
md.» Ad obiectionem autem sic respondet: «Scio, multos ita dicere: Quid 
prodest animae ex hoc mundo in peccatis aut sine peccatis decedenti, si eius 
in oratione mentio fiat? » Notandum, Cyrillum loqui de oratione, quae in Missa 
per virtutem sacrificii fiat, dein sic pergit: « Nos pro defunctis, etsi peccatores 
sint, preces sacrificantes (a prospherontes » est terminus liturgicus!), non coro- 
nam (Kranz, koszoru) plectimus, sed Christum mactatum pro peccatis nostris 
offerimus, clementissimum Deum et illis et nobis reconciliantes » (exileoumenol. 
Cat. mystag. 5,9-10.). 


b. Ex usu liturgica idem elucet: morem hunc vetustissimum esse. Sufficit 
allegare antiquissimum esse. Sufficit allegare antiquissimum documentum, Leo- 
nianum nempe, quod saec. V-VI. ac si directe iam Novatores saec. XVI-i voluis- 
set refutare: « Satisfaciat tibi, Domine, quaesumus, pro anima famuli tui illius 
sacrificii. praesentis oblatio et peccatorum veniam, quam quaesivit, inveniat » 
(Oct. XXXII, II. Feltoe p.145.) Hanc ipsam orationem Gelasianum adhibens 
'* pro defunctis poenitentiam  desiderantibus et minime consecutis », vocat 
( poenitentiae compensationem » (IILXCVIII. Wilson p.306.. — Missae pro 
defunctis celebratae nuncupantur a Leoniano « piae placationis officia »: « Hos- 
tias tibi, Domine, humili supplicatione deferimus, ut anima famuli tui illius 
per haec piae placationis officia perpetuam misericordiam consequatur » (Oct. 
XXXIILI. p.145). Dogmatica claritate exprimitur fides et sensus fidelium, ani- 
mam defuncti purgaturam iri, nam: « ...quidquid terrena conversatione con- 
traxit. his sacrificiis emundetur, ac mortis vinculis absolutis transitum mereatur 
ad Vitam » (Lc.cf. similes textus in Gelasiano III, XCVIII-CV. Wilson p.306-312). 


4. De fine Missae ut est sacrificium impetratorium 


a) Vox Ecclesiae. 


| . Tridentinum quidem explicite hoc vocabulo non utitur, nam finem ct 
effectum hunc includit in propitiationem, sed clare exprimit eum, dicens, Mis- 
sam offerri « pro vivis et defunctis... et aliis necessitatibus (sess. XXII.cap.2.). — 

Mediator Dei autem distincte loquitur de impetratione: « Quarto denique loco 
impetrationis habetur linis ». Aliqui theologi, sequentes modum loquendi Tri- 
dentini, effectum impetratorium simul sumpserunt cum propitiatorio. Encyclica 
dein rationem reddit, cur eget genus humanum hoc effectu Missae: « Homo 
utpote filius prodigus, bona omnia a caelesti Patre accepta, male consumpsit, 
ac dissipavit, ideoque in egestatem summam, summumque squalorem redactus 
est. Attamen ex Cruce Christus preces supplicationesque cum clamore valido 
et lacrimis offerens, exauditus est pro sua reverentia. » Hanc autem interces- 
sionem continuat in sacrificio Missae, quae fructus Crucis applicat hominibus: 
« Item sacris in aris efficaci eadem ratione noster apud Deum sequester (Mittler, 
kôzbenjarô) est, ut omni benedictione et gratia repleamur n (n.73.). 


2?. Effectus impetratorii per modum orationis nobis obveniunt (Gihr, 
p. 143-146.). Differentiae vero inter orationem, impetratoriumque effectum Mis- 
sae sunt: a. In Missa non soli oramus, sed Mediator Dei hominumque simul 
Orat pro nobis cum nobis in nobis: n Orat pro nobis, ut sacerdos noster; orat 
in nobis, ut caput nostrum; oratur a nobis, ut Deus noster» (Aug. Enarr. in 
Ps. 85,1). — b. In Missa oratio impetratoria non solitaria dirigitur ad Deum: 
simul offertur ei Victima-Christus, dono hoc Deus placatur, et movetur ad 
impertienda nobis dona. 


3?. Congruitas habetur inter orationem, effectumque orationis, a. Primo 
quaerendum est regnum Dei, cetera adiicientur, ergo secundario petenda sunt, 
nam: « Se magis Dominus, quam ea, quae condidit, vult amari, aeterna potius, 
quam terrena postulari n (Greg. M., Moralia XV., 20.. Tamen tuto possunt 
secundaria quoque peti per Missam, etiam temporalia (aversio tempestatis, pe- 
titio pluviae, pro peste, fame et bello, pro animalibus, tempore terraemotus, 
pro sanatione infirmitatis etc.). — b. Sed Deus secundaria denegare potest, nam: 
« Aut dabit, quod petimus, aut quod nobis noverit esse utilius o (Bernard. In 
Quadr. Sermo 5.). — c. Id etiam evenire potest, quod « quaedam non negantur, 
sed ut congruo dentur, tempore differuntur » (Aug. In Jo. tr. 102, n. 11.) 


b) Adversarii 


itidem Novatores sunt, qui summopere invehuntur sacerdotes, quod inhiant 
pecuniis corrodendis sub titulo Missae. « Cepit missa esse monopolium sacer- 
dotale, totius mundi opes exhauriens, divites otiosos, potentes et voluptuarios 
et immundos illos coelibes toto orbe ceu vastitatem ultimam exundans. Hinc 
Missae pro defunctis, pro itineribus, pro opibus. Et quis illos titulos solos enu- 
merat, quorum missa facta est sacrificium? u — dicit Luther (Formula missae 
ct communionis 1523. Daniel, Codex lit. 11,82). In Confessione Augustana 
(1531.) ex abusibus ante Tridentinum multis in locis existentibus haec conclusio 
falsa deducitur, quod Missa est illicita et non habet valorem impetratorium: 
« Constat... quod missae turpiter profanarentur, collatae ad quaestum... missae 
tantum celebrantur propter mercedcm aut stipendium, quam multi contra inter- 
dictum canonum celebrent... Itaque quum admonerentur apud nos sacerdotes 
de hoc peccato, desierunt apud nos privatae missae, quum fere nullae privatae 
missae nisi quaestus causa fierent » (art. 24. abusus 3, J. T. Midler, Die symbo- 
lischen Bücher d. ev. - luth. Kirche, 12. ed. 1912, p. 51 s). 


c) E Scriptura Sacra 


indirecte probari potest assertum, ut Bellarminus facit. S. Paulus nempe 
ad Timotheum scribit: « Obsecro primum omnium fieri obsecrationes, orationes, 

jwstulationes, gratiarum actiones pro omnibus: pro regibus et omnibus, qui in 
sublimitate sunt » (l. Tim 2,1.. Hunc enim locum S. Patres, ut Augustinus, 
Chrysostomus, Thcophylactus, Oecumenius, Ambrosius « exponunt de publicis 
precibus, quae fiunt in Missa et volunt Apostolum hoc praecepisse, ut sacrificium 
etiam offeretur pro temporali pace et tranquillitate Ecclesiae « (De Missa H,3). 
Revera hoc probat, si inspiciatur: 


d) Sacra Traditio. 


Nam e.gr. 1?. S. Cyrillus Hierosolymitanus apertissime dicit ctechumenis 
suis: « Post perfectum spirituale sacrificium, incruentam adorationem, super 
illud sacrificium propitiationis (thysia hilasmou) obsecramus Deum pro com- 
muni pace ecclesiarum, pro recto mundi statu, pro regibus, pro militibus et 
commilitonibus, pro aegrotis, pro afflictis, et pro omnibus adiumentum petenti- 
bus petimus omnes nos, et hanc offerimus oblationem » (Cat. mystag. 5,8. 
Quasten p. 102.). 


2^. Liturgici textus praxim vivide demonstrant atque ob oculos ponunt, 
sacrificium semper etiam pro vivorum necessitatibus oblatum fuisse. Praesertim 
commemorationes et « Intercessiones communes » (allgemeine Fiirbitten, Alta- 
lanos kónyorgés) hoc luculenter demonstrant. Exempli instar sit intercessio 
Liturgiae S. Jacobi: a Offerimus tibi, Domine, sacrificium hoc tremendum et 
incruentum pro locis tuis sanctis... et pro Ecclesia sancta toto orbe diffusa... 
Pro patribus et rectoribus nostris, qui hodie nobis praesunt... Memento, Do- 
mine, presbyteri huius et cuiuscunque alterius loci... Memento etiam eorum. 
Domine, qui in vinculis iacent, aut carceribus detinentur, fratrum etiam nostro- 
rum, qui in exilio sunt, infirmorum, aut qui male affecti sunt... Memento etiam. 
Domine, aeris, imbrium, roris, fructuum terrae... Eripe me, Domine Deus, ab 
omni angustia, ira et adversitate, ab omni machinatione et infestationibus per- 
versorum hominum, ab omni impetu et violentia daemonum, ab omni plaga a te 
immissa, Domine, quae peccatorum nostrorum causa nobis accidit » (Renaudot 
11,33-34.). 


3°. Liturgia Romana Vetus pcrpulchre ostendit nobis, quid praeprimis 
debemus petere per sacrificium Missae: Mater Ecclesia orare secundum mentem 
Dei nos docet, a. Primario semper et iterum nos docet aeternam vitam petere, 
ut « his commerciis sacrosanctis ad coelestia consurgemus » (Gelas. LEXIII. 
p. 107). Ad « caelestia consurgere » ie. adipisci vitam aeternam tantum per 
rectam vitam terrenam possumus, ideo hoc statim petendum est: «qui in 
terrena constitutos divina tractare concedis (sc. in Missa ipsa, etsi terreni simus, 
divinum Redemptorem tractare nobis licet), praesta, ut eadem (i.e. divina) con- 
sequamur conversatione caelesti n (Leon. p. 88.) Haec « conversatio caelestis » 
in vita terrena est omnino necessaria, donec « immortalem satietatem pro nostro 
quisque modulo finita mortalitate capiamus n (Leon. p. 169). — b. Secundario 
ergo omnia huic fini subordinantur in ordine petitionis. Ad « piam conversatio- 
nem » nos adiuvat « accumulatio » gratiae: a Gratiam tuam nobis, Domine, 
semper adcumulet divini participatio sacramenti n (Leon. p. 117.). Vitae huic 
bonae solum obstat nostra natura malo inclinans: petitur ergo per sacrificium, 
quod : his nobis mysteriis conferatur, quo terrena desideria mitigantes, discamus 
habere caelestia » (Gelas, p. 103). Omnia alia possunt quoque peti per Missam. 

ut praecipue ostendunt Missae votivae. In omnibus tamen his semper servatur 
rectus ordo, primo debent spiritualia, dein corporalia efflagitari: «Salvationem 
mentis ef corporis et incessabiliter expetat et adfluenter accipiat » sacrificium 
Missae (Leon. p. 169). 


e) Rationes theologicae 
quoque suadent effectum impetratorium sacrificii Missae, nam: 


1°. « $81 oblato Eucharistiae pro peccatis dimittendis valet, certo etiam 
pro aliis necessitatibus, quae ex peccato ortae sunt, valere debet. Et si Deus 
hoc sacrificio placatus, in gratiam cum inimicis suis redit, quanto facilius ob 
idem sacrificium adducetur, ut amicis ct reconciliatis bona temporalia tribuat, 
si id eis utile fuerit? » — quaerit Bellarminus (ed. Fèvre IV., 372.). 


2?. Probatur e comparatione cum Veteri Testamento, in quo sacrificia pro 
diversis votis offerebantur. Sic David ad cohortationem Gad prophetae obtulit 
sacrificium in area Areuna Jebusaei, « ut cesset interfectio quae grassatur in 
populo... et obtulit holocausta et pacifica: et propitiatus est Dominus terrae et 
cohibita est plaga ab Israel » (2. Sam 24, 18-25). Similiter etiam venerabilis 
pontifex Onias pro salute spoliatoris templi, Heliodori, obtulit hostiam saluta- 
rem et « propter eum Dominus ei vitam donavit» (2. Mach 3,31-34.)). Atqui 
cum Deus differentias legalium hostiarum in unius sacrificii perfectione sanxit, 
hoc unum sacrificium Missae, etiam impetratorium debet esse bonorum a Deo 
rationabiliter petitorum. Ergo Missa est etiam impetratorium sacrificium. 


3?. Missae sacrificium est quadam /ege divini commercii impetratorium, ut 
Liturgia sacra non semel inculcat: « Beati lege commercii divinis humana mu- 
tantur » (Gelas. LXLVI Wilson p. 90.). Ecclesia enim etiam aliquo modo ter- 
renum sacrificium offert primo, sc. oblata: panem et vinum offerens, ut dein a 
Deo transmutata in corpus et sanguinem Domini, ut verum sacrificium dona 
transsubstantiata acceptet offerate ue, iisque nos participes efficiat in commu- 
nione. Hoc est primarium et nobilissimum obiectum huius commercii sacri: 
« Exercemus, Domine, gloriosa commercia, offerimus, quae dedisti, ut te ipsum 
mereamur accipere », vel aliter: « Altaribus tuis Domine, munera terrena gra- 
tanter offerimus, ut caelestia consequamur, damus temporalia, ut sumamus 
aeterna », sicut idem Leonianum dicit (Apr. VIII. XXIII et XXIV. p. 10.). Pri- 
mario ergo efficimur divinitatis participes: « Deus, qui nos per huius sacrificii 
veneranda commercia unius summaeque divinitatis participes effecisti » (Gelas. 
Ill,XIV p. 232.). Dein secundario omnia alia necessaria adiicientur, ut aliae, iam 
allegatae orationes demonstrant, ideoque Ecclesia aliquo modo particeps fit 
etiam divinae omnipotentiae secundum idem Leonianum: a Praesenti sacrificio. 
Domine, tua generaliter exultet Ecclesia, quo (sc. sacrificio) ...divinae particeps 
fieret ipsa potentiae » (Dec. XL,IX p. 164). 


5. Dc fructibus Missae ratione participantium 
Status quaestionis. 
Hucusque egimus de quatuor finibus Missae, quibus respondent quatuor 
effectus (latreuticus, eucharisticus seu gratiarum actionis, propitiatorius et im- 


petratorius). Nunc autem exsurgit quaestio, quibus personis obveniant hi ef- 
fectus, seu bona haec Missae. Bona haec qua effectus in se spectati sensu latiore 

vocantur etiam fructus Missae, eadem vero bona, seu effectus respectu perso- 
narum ea participantium sensu strictiore solent nuncupari fructus Missae. Fruc- 
tus Missae sensu stricto intelligitur participatio determinatarum quarumdam 
personarum ex opere operato e bonis seu quatuor effectibus Missae. 

Post Scotum triplex fnictus solet distingui: generalis, specialis et specialis- 
simus. Plerisque theologis haec terminologia arridet, etsi omnes admittant 
fructum quartum quoque in supradictis includi, earum nempe personarum quae 
ad Missam actu concurrunt. Hunc vero fructum includunt vel in fructu gene- 
rali. (sic e.gr. Mazzella, Vcrmeersch, Lépicier, Merkelbach), vel in fructu spe- 
cialissimo) sic Diekamp, Lerchcr, Schollig, Aertnys-Damen, Doronzo, Fanfani), 
vel in speciali (Zubizarreta). Nec his denominationibus omnes theologi eandem 
significationem tribuunt. Nos vero cum Gihr, Noldin-Schmitt-Heinzel, Schütz, 
Mihályfi etiam quartum fructum distünguimus, non solum re, quod omnes 
auctores faciunt, sed etiam nomine. Fructus nempe eorum, qui actu ad Missam 
concretam concurrunt, independens est a fructu totius Ecclesiae, independens 
ab applicatione sacerdotis ct adhuc magis a fructu eius personali, iure ideoque 
merito per denominationem distingui potest. 

Quia ex bonis Missae participant: tota Ecclesia, dein fideles alicui Missae 
adstantes, item persona determinata, cui Missa specialiter applicatur seu minis- 
tratur, demum ipse sacerdos celebrans, recte loqui possumus de fructu Missae: 
generali, - speciali - ministeriali et specialissimo. 


a) Fructus generalis 


Missae sunt bona, quae ex unoquoque sacrificio universae Ecclesiae obve- 
niunt. Hunc fructum participant omnia membra Ecclesiae, ie. omnes fideles 
non excommunicati et defuncti, quin aliis aliquod detrimentum vel minoratio 
Fructuum eveniret. Hic fructus est omnino independens ab applicatione sacer- 
dotis, nam Ecclesia est offerens secundarius generalis, ideoque ei hic fructus 
competit. 


b) Fructus specialis 


Missae sunt bona, quae fideles Missae adstantes seu coopérantes ut offe- 
rentes secundarii participant, aliis verbis, qui in aliqua Missa concreta partem 
activam habent. 1°. Fructus hic vocari solet etiam specialior (e.gr. Schütz); 
ali permulti auctores « fructus specialis » nomine vocant alium, qui secundum 
nostram terminologiam « ministerialis n vocatur (sic e.gr. Aertnys-Damen, Do- 
ronzo p. 1077.). — 2?. E bonis Missae eo plus accipiunt fideles, quanto propius 
cum sacerdote coniunguntur, hoc ergo ordine: Miinistri maiores (diaconus, 
subdiaconus), minores ie. in minoribus constituti, etiam ministri laici (« chieri- 
chclti «. « ministrantes »), cantores chori, fideles « circumstantes », quo devo- 
tius id faciunt, demum omnes, qui ad Missam digne celebrandam operam 
sociam praestiterunt, ergo etiam sacrista, Ecclesiam ornantes etc. — 3^. Fructus 
hic a percipientibus applicari potest etiam aliis, quod constat e praxi Ecclesiae 
in canone dicentis: « ..qui tibi offerunt pro se suisque omnibus ». Ergo non 
solum eo sensu possunt fideles Missam pro alio offerre, quod fructum percep- 
tum e propria devotione, ie. meritum offerunt, sed etiam fructum ex opere 
operato, i.e. « specialem » offerre possunt. 


c) Fructus ministerialis, 
seu « medius » (quia inter fructum sacerdotis personalem et Ecclesiae vel 
coetus fidelium medius constituitur) sunt bona iis obvenientia ad quorum inten- 


D) Efficientia Missae. 28-3 


tionem Missa a celebrante applicatur. Quod Missae bona — integris manentibus 
fructibus generali, speciali et specialissimo — personae sive morali sive physicae 
donari possunt a celebrante, certum est. Hoc constat: 


1°. E doctrina Ecclesiae, quae cerni potest e Prop. 25. damnata | Wiclefii: 
ij Omnes sunt simoniaci, qui se obligant orare pro alis, eisque in temporalibus 
subvenientibus » (Denz. 605.) et lege Ecclesiae qua praecepit Missas applicare 


pro certo coetu (paroecia, dioecesi), vel oblata stipe applicare (v. inferius F. 
|. b. et f). 


2°. E Traditione, Cyprianus e.gr. vetuit, ne Missa celebraretur pro anima 
Victoris cuiusdam, qui contra canones clericum bonorum suorum  oecono- 
mum constituit (Ep. 1. ad clerum et plebem Furnit). Facile multiplicari possunt 
documenta, quod Missa iam ab antiquissimis temporibus pro defunctis deter- 
minatis oblata est, ut e.gr. pro matre Augustini, S. Monica (Confess. IX.12.). 
Etiam pro alis determinatis personis et eorum « votis » i.e. desideriis, oblatae 
sunt Missae, ut Missae a votivae » seu a i speciales » iam inde a Sacramentario 
Leoniano ostendunt (e.gr. « in natale episcoporum », « post infirmitatem », a ad 


virgines sacras», «velatio nuptialis», « de siccitate temporis»: Feltoe p. 123. 
135.139.140.142). 


3°. E natura sacrificii, nulla enim fuit religio, quae non putaverit sacrificium 


offerri posse pro determinatis personis et ad determinatum finem (cf. Mazzella 
IV, p. 299.) 


d) Fructus specialissimus 


sunt bona, quae obveniunt sacerdoti offerenti, qui nec cogitare debet de 
hoc fructu, ex opere operato ei contingente, nam celebrans vi characteris sui 
propius accedit ad Christum ministrum principalem et arctius cum eo coniunc- 
tum est. Tenendum est cum S. Thoma et maximis theologis, hunc fructum 
aliis donari non posse; omnino autem certum est non posse pro eo stipendium 
accipi, iuxta damnatam propositionem ab Alexandro VII.: « Duplicatum stipen- 
dium potest sacerdos pro eadem Missa licite accipere, applicando partem etiam 
specialissimam fructus ipsimet celebranti correspondentein » (Denz. 11068.) 
Quia tamen sententia opposita probabilitate non caret, licet alius e caritate, 
gratuito hunc fructum applicare (« intentio secunda »). 


Corollarium pastorale 


de fidelibus exhortandis, ut Missae sacrificio frequenter ac devote intersint. 
Sub hoc titulo habetur Instructio S. Congr. Cone. 14. iul. 1941 (AAS 1941., 389. 
391). Summus Pontifex Pius XII. conqueritur, quod dum saeculorum decursu 
frequenter interesse Missae fideles consueverint, sanctissimus hic mos nunc ab 
iis in dies intermittitur. Missae sacrificium nec colunt, ut oportet, nec sicut antea 
pro suis necessitatibus ac defunctorum suffragiis, ut applicetur ferventer curant, 
sed « ad alia minus salutaria haud raro se convertere non dubitant ». Ideo 
vehementer hortantur Ordinarii, « ut per semetipsos ac per curatores animarum 


aliosque utriusque cleri sacerdotes instanter christifideles edoceant ». Themata 
autem sunt sequentia: 

|  Sacrificii Missae natura — excellentia — fines et salutares effectus 
— eiusdem ritus ac caeremoniae — «4 ut ipsi non passive tantum eidem intersint. 


2°. Gravis obligatio Missam audiendi, cum lioc sit t praecipuus actus cultus 
publia et externi Deo debiti ». 


3°. Missae vis impetratoria et propitiatoria, eo fine, ut « fideles afficiantur 
ad eidem Sacro frequenter ac etiam cotidie si fieri potest adsistendum », me- 
mores moniti S. Augustini: » Audeo dicere, quod Deus, cum esset omnipotens, 
plus dare non potuit, cum esset sapientissimus, plus dare nescivit, cum esset 
ditissimus, plus dare non habuit » (In Jo. tr. 84.). 


4?. « Coelestis convivii saluberrima participatio quoties Sacro intersunt, 
quo arctius Christo inhaereant ». 


5^. Dogma Sanctorum communionis, a cuius vi Sacrificium Missae uberrime 
applicetur non tantum pro fidelibus defunctis, ..sed etiam pro hominibus qui 
vitam degunt, quippe qui, tot angustiis et calamitatibus, in praesens potissimum 
undique pressi, indigent, ut misericordiam apud Deum inveniant et auxilium 
consequantur ». 


6. De valore Missae 


Valor Missae est efficacitas eius in actu primo, seu quantitas efficaciae, 
ie. virtus cius (Kraft, forza, ero) ad producendos quatuor supradictos effectus. 

Effectus ipsi vocantur efficacitas Missae in actu secundo, i.e. fructus eius 
producti. 

Utrumque, i.e. valor (efficacitas in actu primo) ef effectus (efficacitas in actu 
secundo) possunt dupliciter considerari. Primo quoad gradum seu magnitudinem 
valoris, quam attingere possunt effectus, et hoc vocatur intensitas, dein quoad 
numerum eorum qui participare possunt ex his fructibus et hoc vocatur extensio. 
Ideo loqui debemus de valore Missae intensive et extensive spectato, dein de 
effectibus, seu efficacitate Missae in actu secundo item intensive et extensive 
considerata. Duplicem ergo thesim statuimus: 


I. THESIS. Valor Missae est intensive et extensive infinitus. Communis. 


Status quaestionis. 


Infinitum moraliter vocatur, quia physice, ut patet, solus Deus est infinitus. 
Potest sumi respectu regulae morum seu iuxta relationem moralitatis ad regulam 
morum, tali sensu item soli Deo competit infinitas. Potest sumi dein. respectu 
prudentis aestimationis, sic iam ens creatum potest vocari infinitum, duplici- 
terque dispescitur: secundum quid seu iuxta aliquam rationem extrinsecam 
infinitum (e.gr. visio beatifica) et simpliciter infinitum. Simpliciter infinitus sub 
omni respectu solus Deus est; sub uno respectu potest esse infinitum ens quoque 
contingens: absolute e.gr. humanitas assumpta Christi, sacrificium Crucis, vel 
relative seu secundum quid. Fructus Missae sunt infiniti simpliciter sub uno 
respectu secundum quid (Doronzo II, 1069 s.). 

Infinitum 

a) Est intensive infinitus: 


Missa est sacrificium relativum, 1.e. offerens principalis, victima et oblatio 
interna identica sunt cum sacrificio Crucis. Atqui haec tria dignitatem habent 
infinitam, Ergo Missa habet valorem infinitum. 

Probatur minor. Offerens principalis, Christus Dominus, dignitatem habet 
infinitam propter unionem hypostaticam. Victima est hostia Deo acceptissima, 
qua praestantior esse non potest, nam victima una eademque est ac offerens 
infinite dignus. Oblatio Christi interna perficit sacrificium et producit effectus: 
adorationem, satisfactionem, gratiarum actionem, impetrationem, hi autem ef- 
fectus infiniti sunt, nam actiones sunt theandricae, i.e. Hominis Dei in. eadem 
persona Fili coniuncti. « Altior gradus adorationis, et gratiarum actionis, pro- 
pitiatio et impetratio perfectior, quam per sacrificium eucharisticum praestari 
valet, excogitari nequit » (Diekamp p. 247.) 

Dilucidatur consequentia. Missae sacrificium dignitatem seu valorem habet 
infinitum, ie. quod caret limitibus. Physice infinitus. Deus est, propter eius 
perfectionem absolutam, actus Christi moraliter sunt infiniti, quod valorem 
attinet, quando nimirum « secundum prudens indicium aestimatur illimitatus, 
ut valor satisfactorily operum Christi. dicitur infinitus » (Zubizarreta p. 287.). 


b) Est extensive infinitus: 


valor scilicet Missae, inquantum numerus eorum illimitatus est, qui possunt 
participare. Quando e.gr. anno 1946. Romae in foro S. Petri caterva 500.000 
hominum Missae partem activam habuit cum precibus et cantibus ope radio- 
phoniae transmissis (quod prima Romana liturgica huius generis manifestatio 
fuit, cf. Eph. lit. 1947., 146.)), omnes hi fideles Missae Summi Pontificis adstantes 
aeque participes fuere, ac si solummodo familia Pontificia, hoc est multo pau- 
ciores numero participassent. Missae enim sacrificium, cum sit substantialiter 
idem ac sacrificium Crucis, habet etiam eius valorem extensivum. Sacrificium 
autem Crucis pretium habet infinitum, sufficitque « ad salutem omnium crea- 
turarum etiam numero infinito si dari possit, ergo valor Missae quoad suffi- 
cientiam nullo coarctatur limite » (Hugon III, 494.). 


II. THESIS. Efficacitas Missae in actu secundo non est simpliciter infinita. 
Sententia probabilior. 


Agitur nunc de hoc, quod Missa valorem habens infinitum in actu primo, 
producendo effectus suos, ie. in actu secundo inaequali modo hos operatur 
effectus, infinitas ergo solum secundum quid habetur. 

a Effectus latreubcus et eucharisticus 


turn intensive, turn extensive infiniti sunt. Deurn enim tantum respiciunt 
Eique solummodo exhibentur. 


b) Effectus propitiatorius et impetratorius 


simpliciter infiniti non sunt, nam conferuntur creaturis, quae entia sunt 
finita. 


1°. Hi effectus intensive finiti sunt, ut probat S. Thomas: « Quamvis haec 
oblatio ex sui quantitate sufficit ad. satisfaciendum pro omni poena, tamen fit 
satisfactoria illis, pro quibus offertur, vel etiam offerentibus secundum quanti- 
tatem suae devotionis, et non pro tota poena » (III. q. 79. a. 5). Quod etiam 
usu Ecclesiae probatur; offerri etenim possunt plures Missae pro eodem fine. 


2?. Effectus propitiatorius et impetratorius etiam extensive finiti sunt, si 
fructus spectetur ministerialis, dum fructus specialissimus (sacerdotis), specialis 
(Missae adstantium et cooperantium) et generalis (totius Ecclesiae) extensive 
infiniti sint. a. Aliis verbis: eosdem fructus participant specialiter supradicti 
fideles etiam numero 500.000 et generaliter Ecclesia et nil facit, num 500 mil- 
liones fidelium habeat, vel si tantum decem milliones, ut aliquando habuit. — 
b. At si applicatur Missa personae alicui determinatae, iam effectus propitia- 
torius et impetratorius non sunt infiniti. Quod ergo attinet fructum ministe- 
ralem, iam non potest provocari ad valorem infinitum Missae, nam si fructus 
ministerialis inter plures dividatur, tanto minus accipiunt singuli, quanto plures 
personae eam participent. Haec est sententia inter theologos communior, quam 
tenent praeeunte Doctore Communi (Suppi, q. 71. a. 13), S. Bonaventura, Duns 
Scotus, S. Bellarminus, Suarez, de Lugo, inter recentiores Billot, Franzelin, 
Lehmkuhl. Pesch, Noldin, Mannens, WVermcersch, Lercher, Filograssi, et multi 
alii (cf. praesertim G. B. Tepe, Instit. Theol. IV, 345-354.). — c. Adversarii vero 
sunt inde a Caietano Vasquez, Gonetus, S. Alphonsus (post 1769. haesitanter) 
et Doronzo. Sententia haec clare exponitur a Card. Caietano, antesignano eius: 
« Arguendi instruendique simul sunt homines ignoranter petentes, vel exigentes 
pro sua elemosyna totam sibi Missam dari, aut suo defuncto; nihil enim minus 
ipse habebit, si mille alii petant eaindem Missam pro seipsis et aliis defunctis, 
quam si pro ipso solo celebrari dicatur; imo ex huiusmodi indevotione sic pe- 
tentis, damnum videtur incurrere, quod minus sibi proderit. » Statim suspicari 
possumus, sententiam hanc a Caietano prodeuntem natam esse e nimia adversi- 
tate (« ressentiment »), eo etenim tempore magni abusus fuere circa Missarum 
stipendia et Novatores praecise in hoc puncto Ecclesiam impugnabant. 


3?. Sed sententia negans infinitatem extensivam effectus propitiatorii et 
impetratorii quoad fructum | ministerialem, solidis argumentis probabilior 
evincitur. 


a. E doctrina Ecclesiae Const. Apost. « Auctorem fidei » 1794. sat clare hoc 
videtur sequi: « Doctrina synodi (Pistoriensis) ..sic intellecta... ut specialis illa 
oblatio seu applicatio sacrificii, quae fit a sacerdote, non magis prosit ceteris 
paribus illis, pro quibus applicatur, quam aliis quibusque, quasi nullus specialis 
fructus proveniret ex speciali applicatione, quam pro determinatis personis aut 
personarum ordinibus faciendam commendat ac praecepit Ecclesia, praesertim 

a pastoribus pro suis ovibus, quod vehit ex divino praecepto descendens a s. Tri- 
dentina synodo diserte est expressum: falsa, temeraria, perniciosa, Ecclesiae 
iniuriosa, inducens in errorem alias damnatum in Wicleffo » (Denz. 1530.). — 
Ex hoc documento sequitur: applicatio Missae magis prodest illis pro quibus 
applicatur; dein ex hac speciali applicatione fructus prodit specialis (quem nos 
vocamus « ministerialem »), quod consequenter restringit numerum personarum 
recipientuum; demum quod haec applicatio restrictiva ex iustitia iure divino 
praecipitur (quoad obligationem celebrandi nimirum pro suis gregibus). Atqui 
si vera esset sententia affirmans infinitatem. extensivam quoad fructum ministe- 
ralem, tunc Ecclesia temerario modo ageret praecipiendo Missam offerendam 
esse pro personis particularibus (paroeciis, dioecesibus) et concedendo usum 
petitionem aliorum sic applicandi (cf. leges quoad stipendia), immo impossibile 
esset dicere, hoc ex iure divino ortum habere. 


b. Ecclesiae continuus usus Missas has speciales concedendi, imo praeci- 
piendi falsus esset. S. Thomas iam merito dixit « Melius est plures iuvare 
quam unum. Si ergo suffragium pro multis factum valet singulis tantum ac si 
pro uno tantum fieret, videtur quod Ecclesia non debuit instituere, ut pro aliquo 
fieret singulariter Missa vel oratio, sed quod semper diceretur pro omnibus 


fidelibus defunctis, quod patet esse falsum n (Suppi, q. 71. a. 13.) — Quaestio 
est, num Doctor Communis inter 4 suffragia n applicationem Missae pro de- 
functs includat, quod Doronzo negare videtur (p. 1084: «S. Doctor non 


loquitur directe et peculiariter de fructu sacrificii, sed de suffragiis in communi 
et nominatim de orationibus et satisfactionibus... »). Si vero Afissa includenda 
sit iuxta Thomam, argumentum allatum valet mensque eius vix dubia haberi 
potest. Sed S. Thomas quid intelligit sub « suffragiis », prodit eadem q. 71. a. 9: 
0 Videtur, quod non solum orationibus Ecclesiae ef sacrificio altaris et elemo- 
synis animae defunctorum iubentur... ieiunium magis prodest in suffragiis, quam 
aliquod praedictorum ». Jb. in corp.: « Ista duo ex parte charitatis praecipue 
mortuis suffragatur, sc. sacrificium Ecclesiae et eleemosyna ». Ibid. art. 3.: « In 
suffragiis, quae per malos fiunt, duo possunt considerari: primo ipsum opus 
operatum, sicut sacrificium altaris... », hoc ergo in n suffragiis » includitur. S. Tho- 
mas ergo procul dubio loquitur de fructibus sacrificii qua suffragiis. — Deinde 
privilegium altaris, quod uni animae applicatur, per quod Summi Pontifices 
quasi hortantur sacerdotes, ut pro anima aliqua determinata offerant Missam, 
esset iniustum, nam alias animas privaret hoc beneficio, si sententia adversa 
vera esset et omnes aequaliter possent participare etiam fructum muünisterialem. 


c. Persuasio fidelium quoque sententiam negantem commendat, nam putant 
Missam magis prodesse, si alicui soli applicetur, quam si simul pro alis offe- 
ratur. Hanc autem persuasionem fere tam antiquam quam Ecclesia, ius cano- 
nicum ratam habet, ex iustitia obligans sacerdotem singulas Missas ad singulo- 
rum intentionem applicare praecipiens (can. 828. de quibus plura inferius). Hoc 
autem tunc tantum intelligi potest, si supponitur tamquam legis et persuasionis 
huius fundamentum, « singulos stipendium dantes in tali casu reale damnum 
pati, hoc est non tantum percipere fructum, quantum percepissent, si singulis 
sacrificium applicatum fuisset » (Mannens, 411.). 


Corollarium dc divisione fructuum Missae. 


I. Divisio fructuum eo sensu tantum intelligitur, quod fructus ministerialis 
dividitur, i.e. quod unus effectus Missae huic, alius effectus Missae illi personae 

determinatae donatur. Non dicitur autem « divisio fructuum », quod fructus 
generalis toti Ecclesiae obvenit, nec specialissimus et specialis sacerdoti, respec- 
tive fidelibus aditantibus: haec enim divisio non pendet a voluntate hnumana. — 
At fructus ministerialis dividi potest, non solum ah oblatore Missae qui stipen- 
dium dedit, sed etiam ab eo, qui petiit Missam c caritate celebrandam ad eius 
intentionem. Effectus variis personis possunt dari e.gr. effectus propitiatorius pro 
anima defuncti illius, impetratorius pro tali vivo, sicque fructus ministerialis 
inter duas personas dividitur. Hoc etiam commendari potest fidelibus, qui Missam 


petunt sibi applicari. 


2*. Sed alia est quaestio de celebrante, qui etiam potest fructus dividere, 
sed videndum, quando licite. 


a. In. Missis gratuitis, i.e. quae gratis celebrantur non e tituto iustitiae, 
sine dubio potest fructus dividere, celebrando unicam Missam pro aegroto ef 
pro defuncto. In hoc enim casu suam promissionem limitavit ad dandam uni 
effectum propitiatorium, alii autem impetratorium. 


b. In Missis debitis ex oboedientia hoc facere tunc tantum potest, si intentio 
superioris hoc permittit, quando e.gr. praecipitur tres Missas offerri pro defuncto 
confratre, tunc potest fructum impetratorium huius Missae alii donare, qui vivit, 
sed nunquam pro stipendio. 


c. In Missis quae celebrandae sunt ex iustitia, i.e. tum ratione officii, tum 
stipe oblata (cf. inferius F. 1. b. et £), omnes effectus personae determinatae sive 
morali, ut paroeciae, sive physicae largiri debent. Nec iste qui teneret senten- 
tam de infinitate extensiva Missae etiam quoad fructum ministerialem, hoc 
facere posset, e.gr. si stipe oblata celebrasset pro defuncto, applicando huius 
Missae effectum impetratorium gratis pro aliquo. Certum enim est, quod non 
potest duplicatum stipendium accipere, uti supra vidimus (5.d), sed Ecclesiae 
prohibitio valet etiam ad talem divisionem 4a gratuito n factam: « Nunquam 
licet... eleemosynam recipere pro Missa, quae alio titulo debetur et applicatur » 
(can. 825. n. 2.), at hoc faceret si Missae pro stipe celebratae partem (puta ef- 
fectum propitiatorium) alii « applicaret » etiam gratis. Hoc sequitur etiam e 
natura rei: nam Missa titulo iustitiae debita iuxta. generale principium iustitiae 
regitur: si agitur de certo iure alterius, non potest uti sententia quantumvis pro- 
babilis videtur. Ideo etiam auctores pro praxi sic decidunt quaestionem: « Nec 
licet in Missis pro defunctis ex iustitia debitis fructum impetratorium aut sibi, 
aut alteri applicare. Non constat quidem, qua ratione animabus defunctorum 
prosit sacrificium, quatenus impetratorium est, at certum est, defunctos fructu 
impelratorio iuvari posse et pariter certum est eos, qui dant stipendium pro 
defunctis, ius habere, ut defuncti ex Missa omni, quo possunt modo, iuventur » 
(Noldin-Schmitt-Heinzel n. 180. c., similiter Merkelbach, n. 360.). 


7. De modo efficientiae M issae 


Status quaestionis. 


Quaestio ultimo tractanda est, quomodo producat Missa effectus suos. Pri- 
mum conceptus aliqui correlativi declarandi sunt. 


I. « Ex opere operantis » nati sunt ii Missae effectus, qui e devotione offe- 
rentium oriuntur: Ecclesiae, sacerdotis et fidelium et nil aliud sunt, quam me- 

rita boni operis actuum virtutis religionis, qui exercentur per celebrationem 
Missae a parte Ecclesiae, sacerdotis et fidelium. — « Ex opere operato » Missae 
sunt effectus quattuor Missae, qui independenter a sacerdotis sanctitate tantum 
ex actu valido celebrationis oriuntur. Notandum cum Lercher, quod haec 
distinctio tantum penes Sacramenta et sacrificium Novae Legis viget, nam 
sacrificia vero Deo oblata \reteris Legis tantum ex opere operantis valorem 
habebant: erant enim signa interioris animae dispositionis ct sacrificii. In. Sacra- 
mentis et sacrificio Novae Legis autem minister principalis Christus est, ergo 
habent valorem ex opere operato, si actus ponitur, quem Christus ordinavit. 
Offerens principalis Christus est, a cuius sacrificio interno valor Missae primario 
dependet, et ideo Missa independens est a qualitatibus offerentium. secunda- 
norum et coofferentium (Lerchcr, V. 2, 313 nota). 


2?. Alter par conceptuum correlativorum est: « /nfallibiliter » et « fallibi- 
liter », quando nempe effectus Missae producuntur sic, quod nullatenus impe- 
diuntur in sua efficacia, vel quando impediuntur propter defectum aliquem 
cooperationis humanae. 


3?. Tertium par conceptuum correlativorum est: « Immediate >) et - me- 
diate », quando nimirum effectus Missae producuntur per ipsam Missam, nulla 
interveniente alia causa, vel quando per Missam tribuuntur homini auxilia ad 
producendos effectus. 

singula nunc declaranda sunt. 


a) Effectus Missae ex opere operantis: 


1°. sunt primo ex opere operantis Ecclesiae, qui e ritu Missae oriuntur: e 
precibus, lectionibus, cantibus, ceremoniis, utpote ab Ecclesia peractis. Quo 
maior est devotio Ecclesiae, quo maior fervor cleri, quanto plures existant 
aliquo tempore animae perfectioni incumbentes, eo maior hic fnictus, qui inde- 
pendens est a sacerdote celebrante actuali et fidelibus coofferentibus, penitus 
autem nunquam deficit (Lercher, 314.). — 2°. Secundo dantur tales effectus ex 
opere operantis sacerdotis celebrantis, et fructus hic eo uberior est, quo sanctior 
et actu devotior est sacerdos. Inde Missa celebrata quoque per sacerdotem 
indignissimum producit suos effectus, sed ex opere operato, non vero effectus, 
quos producere potest ex opere operantis (Zubizarreta p. 286.) — 3°. Tertio 
nascuntur effectus ex opere operantium fidelium, de quo idem dicendum, ac 
de opere operantis sacerdotis. Nunc autem ulterius agitur tantum: 


b) De effectibus Missae ex opere operato. 


Primum demonstrandum est, quod omnes quatuor effectus Missae tali modo 
producuntur. 


1°. Tridentinum innuit dicens: » ..et haec quidem illa munda oblatio est, 
quae nulla indignitate aut malitia offerentium  inquinari potest » (sess. XXII. 
c. 1), ex hoc autem sequitur, quod effectus sacrificii independentes sunt a dispo- 
sitione. offerentium, conferuntur ergo ex opere operato (Denz. 939.) 


2^. Sacramenta Novae Legis tali modo producunt effectus suos, sacrificium 
Missae autem non est minoris dignitatis, quam Sacramenta; ideo debet effectus 
sibi proprios producere ex opere operato. — a. Effectus latreuticus et eucharisti- 

eus evidenter effectus proprii sunt omnis sacrificii. — b. Effectus propitiatorius 
quoad poenam (satisfactorius) etiam proprius est, nam Missa est sacrificium 
propitiatoriam; quoad culpae deletionem haec deletio est etiam effectus pro- 
prius, nam remittere peccata habetur in ratione prius ad remissionem poenae. — 
c. Effectus impetratorius quoque proprius est, nam propitiatio est impetratio 
veniae illis, qui inimici erant Dei, ergo impetratio aliorum bonorum, quae fit 
amicis Dei, a fortiori debet esse effectus proprius sacrificii, si propitiatio effectus 
est preprius. — Sic ostenditur effectus omnes ex opere operato produci, et 
remaneret adhuc inquirendum, quibus aliis modis nascantur hi effectus. 


c) Effectus latrcuticus et eucharisticus 


conferuntur infallibiliter et immediate. Missa est enim sacrificium « mun- 
dum » et ideo independens a sacerdotis sanctitate, sicque per suam dignitatem 
immanentem, quia est oblatio Christi, supremum Dei dominium agnoscit et 


perfectissime agit gratias. 


d) Effectus propitiatorius 


distingui debet quoad remissionem poenae et quoad remissionem culpae. 
l.c Quod attinet remissionem poenae, Missa remittit. infallibiliter et immediate 
poenas temporales tum vivis, tum defunctis. Ratio est. quia remissio poenae non 
fit actu debitoris (Schuldner, ados), sed gratia creditoris (Gláubiger, hitclezo). 


2'. Quod attinet remissionem culpae, haec fit per Missam, sed partim falli- 
biliter, partim infallibiliter et mediate. — a. Fallibiliter, nam impediri potest 
per defectum cooperationis humanae. In ordine enim gratiae necessario requiri- 
tur quoad peccata personalia cooperatio hominis, qua avertitur a peccato. Si 
haec decst, obex opponitur gratiae actuali. — b. /nfallibiliter producitur effectus 
in quantum « huius quippe oblatione placatus Dominus gratiam et donum poe- 
nitentiae concedens, crimina etiam ingentia dimittit » (Trid. s. XXII. c. 2), e 
quibus verbis sequitur gratiam semper dari a Deo ad poenitentiam. — c. Me- 
diate confertur remissio culpae per Missam, ut S. Thomas dicit: « Eucharistia 
inquantum est sacrificium... peccata mortalia delet, non sicut causa proxima, 
sed inquantum gratiam contritionis eis impetrat » (In IV. dist. 12.2.2). Quod 
quidem conveniens ostenditur e comparatione cum sacrificio Crucis, quod pec- 
catores mediate iustificat, per placationem Dei. e qua resultant gratiae ad 
poenitentiam. Atqui Missae non potest maior efficacitas tribui, quam sacrificio 
Crucis. 


e) Effectus impetratorius 


quoad modum productionis item distinguendus est. Est enim distinguen- 
dum inter motionem, qua Deus per hunc effectum movetur, ut largiatur bona 
spiritualia (gratias actuales) et temporalia (ut sanitatem), et inter ipsam collatio- 
nem horum bonorum. — a. Motio per deprecationem huius effectus fit infallibi- 
litcr et immediate per Missam, nam à deprecari ac movere Deum, ut bona homi- 
nibus offerat, vel etiam gratias sufficientes eis conferat, est negotium, quod cum 
«olo Deo agitur. Unde sacrificium Missae ex opere operato infallibiliter et im- 
med ale hoc agit » (Zubizarreta. p. 286). — b. Collatio autem effectiva bonorum 
fulhbilis est impediri enim potest ab hominibus, qui non cooperantur; impediri 
etiam potest ab ipso Deo. si (piis bona fide tale bonum temporale petiisset, 
quod et noceret e.gr. recuperationem sanitatis, quae eum in vitam peccamino- 

sani duceret, tunc providentia divina hunc impedire potest, non hoc bonum, 
sed aliud et maius ei conferens. Collatio mediate fit, nam per ipsum sacrificium 
cfficitui motio Dei, qui deprecatus dona largitur. 


TABELLA 


de modo efficientiae Missae 


IMMEDIATE INFALLIBILITER FALLIBILITER MEDIATE 


PRODUCITUR: 
effectus latrcuticus 


/ 


effectus eucharisticus 


effectus  propitiatorius 


a) ut est remissio poenae 


| b) ut est remissio culpae 


quantum ad 
ad quantum 
gratiam cooperationem 


effectus  impetratorius 


a) ut est motio 
per b) ut est collatio 
deprecationem bonorum 

E) Evolutio ct historia ritus Missae 


Si essentiam spectemus sacrificii Missae, pronum est, nil in ea mutationis 
factum osse nec posse. Multo autem plus quam sola essentia Missae dogmatice 
spectata pertinet ad aevum antiquissimum, hoc autem e fontibus cognoscere, 
historiam  evolutionemque ritus Missae indagare valde utile est. Ut Ecclesia 
monet hortaturque: « Ad sacrae liturgiae fontes mente animoque redire sapiens 
profecto ac laudabilissima res est, cum disciplinae huius studium, ad eius ori- 
gines remigrans, haud parum conferat ad festorum dierum significationem et ad 
formularum quae usurpantur, sacrarumque caerimoniarum sententiam altius 
diligentiusque pervestigandam » (MDei n. 61 .). 

Hoc ergo opus suscipientes inquiramus evolutionem ritualem Missae, se- 
quenti ordine: 


|l. Incunabula Missae (saec. I-II.) 

2. Aetas aurea Missae (saec. IV-VI.) 

3. Missae evolutio aetate media (saec. VII-XV.) 
4. Historia Missae recentiore aetate. 


|l. Incunabula Missae (saec. I-III.) 


Primo cognoscenda est Missa prima, quam a) litavit in coena novissima 
Dominus, deinde b) Missa aevo apostolico. item Missa c) aevo saeculi post apos- 
tolos (cca a.p. Chr. 60-150.), postea d) vigiliarum institutum ante Missam, demum 
e) Missae ritus aevo catacumbarum, usque ad edictum Mediolanense (313.). 


a) Missa prima coenae novissimae, 


sine dubio inter limites coenae ritualis ludaeorum locum habuit. Vigilia 
enim erat diei azymorum, quando coenam liturgicam celebrare voluerunt et ad 
quam iam omnia parata erant in domo patris loannis Marci. Insolita erat lotio 
pedum, quam Dominus discipulis suis fecit, sed postea ordo incipiebatur coenae 
ritualis. 


| . Culix magnus communis implebatur vino, paterfamilias, Christus Domi- 
nus benedictione sua communivit calicem, omnesque bibebant. Deinde manibus 
lotis benedixit cibos, agnum paschalem, herbas et azymos panes. 


2N Postea benedictio secundi calicis introducebat secundam partem coenae, 
junior, hoc casu loannes evangelista, tunc interrogare debuit, quae sint istae 
caeremoniae, ad quam interrogationem sequebatur Haggada paschalis, enarratio 
liberationis ex Aegypto. In gratiarum actionem omnes cantabant primam partem 
Hallcl (Ps. 112-113. I. pars). 


3, Mensae accumbebant et iuxta ritum ludaicum paterfamilias in manus 
assumpsit panem azymum, ostendit eum et dixit: a Hic est panis miseriae, quem 
patres nostri comedebant exeuntes ex Aegypto ». Prima mutatio essentialis hic 


E) Evolutio Miisae. 293 


tacta est: Dominus enim vix dixit haec verba, sed loco eorum pronuntiavit 
verba consecrationis panis. Sequentes recentes auctores (Hanssens, Goossens 
Sickenberger, Schiirrmann, Meincrtz, J. A. Jungmann), verisimillimum putamus, 
quod post consecrationem et sumptionem panis continuabant coenam ritualem, 
ie. comedebant agnum paschalem. Hoc evincitur e verbis Lucae et Pauli « meta 
to deipnésai » (Lc 22,15-20 et 1 Cor 11,23-25), i.e. postquam iam coenati sunt, 
consecravit calicem et distribuit discipulis suis. Nam: 


4°. calix communis tertia vice implebatur specialique benedictione commu- 
niebatur, ideoque etiam « calix benedictionis n penes ludaeos vocatus est. Haec 
benedictio nunc suppleta est per Dominum verbis consecrationis calicis, quem 
deinde omnes sumebant. Post sumptionem huius calicis ritu. coenae. ludaicae 
dicebant Hallel magnum (Ps. 113,9-117,29.)), quod etiam in coena novissima 
factum esse Synoptici testantur: « Kai hymnésantes » (hymno dicto), postea 
exibant in montem Olivarum (Mt 26,30 et Mc 14,26). 

Talis ergo erat ritus primae Missae, qui omnino eodem modo — uti pro- 
babilissimum est — nunquam iteratus est. Quaestio itaque exsurgit, qualis erat: 


b) Missa aevo apostolico. 


Etsi non defuerint asserentes apostolos semper ritum paschalis coenae imi- 
tatos esse (G. Bickell 1872.), haec sententia hodie iam relicta est. Ritus hic 
etenim una vice per annum erat tantum permissus, apostoli autem Hierosolymis 
omni die « frangebant panem ». Dein Matthaeus et Marcus narrantes ritum 
coenae novissimae, consecrationem panis et calicis iam successive narrant, tes- 
tantes hac narratione succincta ritum aevi eorum, dum Paulus et Lucas adhuc 
rtum enarrant a Domino adhibitum. 

Alia, quae comperi possumus de Missa aevi apostolici, fere haec sunt. 


1°. Novum est nomen: « klasis tou artou », fractio panis, ignotum tum litera- 
turae ludaicae, tum Hellenisticae. — 2°. Fractio haec panis facta est « kat 
olkon n Le. in singulis domibus, ergo in coetibus exiguis (Act 2,46.). — 3°. Hanc 


fractionem comitabatur « doctrina apostolorum et oratio » (didaché kai pro- 
seuchai Act. 2,42.), tali occasione Paulus sermonem protrahebat peragens fractio- 
nem panis Troade (Act 20,7). — 4°. Maxime characteristicum est, quod Missa 
intra coenam celebrata est. quod omnino evidens est e testimonio Corinthiaco 
(1. Cor 11,20-34.)) Fuit enim « coena dominica », nam peccat, qui manducat et 
bibit indigne, sed coenam communem qualiter posset quis indigne sumere? 
Tamen etiam vera coena fuit, ubi aliqui « ebrii » fiunt (methyei 11,21. s.)). — 
5°. In hac Missa apostolica, saltem in ecclesiis Paulinis, adhuc consecratio panis 
et calicis distincta erat per hanc coenam. 


c) Missa saeculi post apostolos. 


Agitur de tempore post apostolos usque ad cca 155, quando primus testis 
ritus Missae, S. lustinus suam Apologiam scripsit. Evolutionem spectantes huius 
saeculi caliginosi quod fontes nempe adtinet, videre possumus sequentia: — 
1°. Oratio gratiarum actionis seu eucharistica partem semper maiorem gerit in 
Missa. Aevo hoc incipiunt totum actum « fractionis panis » i.e. Missam nomine 
ex hac oratione desumpto « eucharistiam » vocare. Gratias agere erat christianis 
commune, praesertim ad fractionem panis. In Didaché invenitur celebris oratio, 
« quod autem eucharistiam attinet, ita agite gratias » (cap. 9.10.). Hae orationes 

putabantur antea stricte « cucharisticae » i.e. ad Missam pertinentes, | dein 
orationes coenae mere privatae, nunc autem recenter Peterson eas proba- 
bilissime putat orationes coenae privatae, quae tamen ad exemplum oratio- 
num liturgicarnm concinnatae sunt (Eph. lit. 1944, 35-15.) — 2°. Citra hanc 
etiam aliae orationes in usu fuerunt hoc aevo, precationes nempe quae a 
S. Justino «a communes » vocantur (koinai euchai) Talium orationum vestigia 
inveniri iam possunt in epistola S. Clementis Romani post a. 96. ad Corinthios, 
in qua precatio iit pro iis, qui tribulati sunt, pro lapsis, pro infirmis, inopibus, 
captivis, pro imperatoribus etc. (1. Cor 59-61.). — 3°. Saeculo hoc paulatim Missa 
distinguitur a coena, quae remanet ut coena caritativa (« agapé »), et diu adhuc, 
sed tantum per exceptionem, etiam Missae coniuncta celebratur. — 4°. Hoc 
saeculo postapostolico institutum incipiebat, quod maximi momenti evasit tum 
pro Missa, tum pro officio divino, de qua seorsim tractandum est: 


d) Vigiliae ante Missam. 


1°. Primus, qui vigiliarum institutum commemorat, testis est paganus, Pli- 
nius Junior, qui circa a. 111. haec scribit imperatori Traiano: « Adfirmabant 
autem hanc fuisse summam vel culpae vel erroris, quod essent soliti stato die 
ante lucem convenire carmenque Christo quasi Deo dicere secum invicem ». 
Cannon hoc seu « hymnus » ut ex aliis fontibus clarum est, Psalmi Scripturae 
fuerunt. — Quid adhuc occasione harum vigiliarum actum sit, describit breviter 
Justinus: « Die qui dicitur solis, omnium qui in urbibus et in agris habitant, 
in unum fit conventus, et commentarii apostolorum (« apomnémoneumata » 1e. 
evangclia) vel scripta prophetarum leguntur quoad tempus fert. Deinde ubi 
lector desiit, antistes oratione admonet et incitat ad haec praeclara imitanda. 
Postea consurgimus simul omnesque preces fundimus » (Apot. I. 67.). 


2°. Totum vero quod fiebat, comperimus e testimonio succincto Tertulliani 
versus finem saeculi Il-i: « In ecclesia inter dominica sollemnia psalmi canuntur, 
scripturae leguntur, petitiones delegantur ». — a. Psalmi canebantur modo « res 
ponsorio » ie. cantores cantabant singulos versus, populus vero singulis versibus 
respondebat per eundem versiculum (responsionem « hypakoe » vel « akrosti- 
chion » vocatam). Tali modo semper participatio activa populi habebatur. — 
b. « Scripturae » legebantur et quidem Veteris Testamenti, hoc enim e praxi 
Synagogae assumebant Apostoli Adhuc Paulo vivente, etiam eius epistolae 
legebantur in « ecclesiis » hoc est in conventibus (cf. Coi 4., 16. et 1. Thes 
5,27.). Lectio eoangelica primo quidem apud lustinum occurrit, sed certus 
haberi potest huius lectionis usus iam saeculo I-o exeunte. Ut patet, nullus ordo 
adhuc existebat pericoparum, sed lectio vel continua, vel iuxta designationem 
antistitis fiebat. — c. e Petitiones » autem dicebant post unumquemque psalmum, 
vel lectionem, ut e multis fontibus videri potest. Reliquiae harum orationum 
permultae inveniuntur in scriptis primorum Patrum (collectae in Cabrol - Lec- 
lercq, Reliquiae liturgicae vetustissimae, in: Monum. Eccl. Liturg. I.II.). 


3.? Tres erant species vigiliarum. — a. & Vigilia dominicalis » a vespere 
sabbati continuata fuit usque ad diluculum dominicae. — b. n Vigilia stationa- 
lis habebatur aliquibus diebus, praesertim fer. IV. et VI. secundum Tertullia- 
num. quarum ieiunium iam a Didaché commendatur. — c. Demum erant 
«vigiliae coemctcriales n, in monumentis mortuorum, praesertim die anniversa- 
ro mortis. Vigiliis succedebat ipsa Missa, etsi non semper. 

C) Missae ritus aevo catacumbarum, 


1°. Vigiliis absolutis dimittebantur catechumeni et « oblatio », i.e. Missa 
stricte dicta initium sumpsit. Recte intellecta vera haberi potest sententia a 
Ferd. Probst saeculo elapso enuntiata de « una, sancta, catholica id est universali 
ct apostolica » liturgia, eo sensu scilicet, quod revera una et communis fuit 
quod attinet Missae delineamenta (limites, Rahmen. keretei) quae eadem erant 
toto orbe, i.e. eadem habebatur « forma Missae », sed contentum Missae (Inhalt, 
tartalom) liberum erat ubicunque. Orationes quas dicebant antistites, sicut etiam 
electio lectionum et psalmorum nondum erant fixae, unusquisque libere eas 
componebat. Sic possibile fuit, quod S. Polycarpus praesente Aniceto Romae 
praefuit Missae celebrandae, nullaque « rituum » diversitas eos conturbabat. 


2^. Vigiliis succedebant « preces communes », vel « oratio fidelium », nam 
catechumeni iam dimittebantur. Specimen talis orationis penes Clementem 
Romanum iam memoravimus, in Oriente haec oratio evasit prex litanica. 


3?. Post orationem communem habebatur offertorium, cuius exordia coinci- 
dunt cum desitione Missarum cum coena caritativa (agapé) coniunctarum. — 
a. Prope sanctam mensam alia mensa n propositionis »  (prothesis) stabat, ad 
hanc mensam protheseos portabant fideles bona oblata: panes et vinum, ceram, 
lanam, oleum et etiam pecuniam. Finis huius oblationis triplex erat, unus sacralis, 
offerre nempe ad exemplum Veteris Legis primitias, e.gr. manipulum spicarum, 
racemos uvae, fructus novos, aves etc. Alius finis caritativus fuit: ex his donis 
oblatis pauperes et clerus sustentabatur. Demum ex his oblatis seligebant panes 
et vinum ad sacrificium necessaria. Saec. IV. iam debebat determinari, quid pos- 
sent fideles in Missa offerre et vetabant alios potus inebriantes praeter vinum, 
dein aves vel alia animalia, fabas et talia. — b. Cantus, oratio vel alius ritus 
nondum usitata fuerunt ad offertorium, si excipias osculum pacis, quo incipiebat, 
ut lustinus dicit: « Inter nos osculo salutamus precibus finitis » (Apol. c. 65.). 
Hoc ritu maiores nostri sequi voluerunt monitum Salvatoris, ante sacrificium 
nimirum se reconciliando cum fratribus. 


4?. Peracta oblatione donorum, antistes precationem summam eucharisticam 
(eucharistüsches Hoehgebet, eucharisztikus | csücsimadsag) seu  anaphoram 
(oblationem) exordiebatur. S. lustinus succincte describit hanc orationem: 
« Fratrum antistes... laudem et gloriam Patri universorum per nomen Fili et 
Spiritus Sancti sursum mittit, ct gratiarum actionem pro eo, quod hisce ab eo 
dignati sumus, prolixe instituit, quibus precibus gratiarumque actionibus abso- 
lutis, omnis qui adest populus adclamat, dicens: « Arnen ». (Apol. c. 65.). Pri- 
mum exemplum textualc talis anaphorae habemus apud S. Hippolytum ante 
217. Anaphora haec typum prae se fert christologicum, Jungmann distinguit 
anaphoras typi synagogalis, quae gratiarum actionem a creatione mundi exor- 
diuntur, continuantur narratione factorum populi electi et transeunt ad Chris- 
tum coenamque ultimam. Zrisagion, i.e. triplex « sanctus » per Cherubim canta- 
tus, e synagogali cultu transsumptus cantabatur post huiusmodi anaphoras. 
Anaphora tertii typi est anaphora Aellenistica, quae terminis technicis, meta- 
phorisque Graecae philosophiae utens has orationes composuit. 


5°, Communio valde simplicis ritus fuit aevo catacumbarum, qui adumbra- 
tur iam ab Hippolyto. Episcopus « rationem reddit » de his, quae accipiunt 
fideles, i.e. precationem aliquam praeparatoriam dicit, deinde « frangens panem 


296 L ECCL. SACRIFICANS. 


singulas partes » porrigit, e quo sequitur, quod iam unum panem consecrabant. 
Verba quibus Eucharistiam porrigit, sunt: « Panis coelestis in Christo Icsu », 
ad quae recipiens respondet: « Arnen! » « Presbyteri vero, si non fuerint suffi- 
cientes, feneant calices et diacones ». Ritum, quo accipiunt Eucharistiam, pe- 
nitus describit cca 346. S. Cyrillus Hierosolymitanus, qui ritus verisimiliter iam 
etiam saec. II-o usurpatus fuit. « Sinistram. — dicit praelaudatus Doctor — 
velut thronum subiiciens dexterae, utpote regem suscepturae, et concava manu 
suscipe corpus Christi, respondens Amen. Oculis vero caute sancti corporis 
contactu sanctificatis, illud percipe, adtendens, ne quid ex eo tibi depereat ». 
(Cat. mystag. 5,21.). 


6°. Talis ergo fuit ritus Missae tribus prioribus saeculis. Ut dictum est, 
delineamenta eadem erant, contentum variabat, sed tamen etiam hoc aevo iam 
adsunt elementa, quae inde a his temporibus ad nostra usque remanserunt. 
Haec autem sunt: 


Salutatio populi per a Dominus vobiscum » et responsum populi per « Et 
cum Spiritu tuo ». 

Omnis oratio concludebatur per doxologiam finalem quae ubicunque habe- 
tur. In his semper habetur allusio ad aeternitatem verbis: a Per omnia saecula 
saeculorum ». 

Summa prex eucharistica semper introducitur per dialogum, a Sursum 
corda » et » Gratias agamus Domino Deo nostro » et in fine, respective in me- 
dio huius anaphorae cantatur: « Sanctus, Sanctus, Sanctus ». 


2. Actas aurea Missae (saec. IV-VI.) 


Persecutiones trium priorum saeculorum, vita fere perpetui timoris subito 
mutata est post pacem Constantinianam in maximam libertatem | Evangelii, 
cuius semitas gradiens Ecclesia liberata respiravit. Dilatato corde praedicans 
Evangelium, spatium invenit vitae suae liturgicae uberius evolvendae, quam 
statim ab initiis sedulo excoluit. Basilicae namque toto in Imperio coelo adsur- 
rexerunt Missaeque officioque divino ad evolvendas pulchritudines suas uberri- 
mum spatium praebuerunt. Etsi loca sacra immense dilatata populi sacri 
maximas turbas capere potuerunt, necessarium tamen erat etiam segregata pars 
christiani gregis quae ducem se posset praebere catervae fidelium in peragen- 
dis sacris functionibus. Consociationes, « asketeria » vocata, fuerunt in singulis 
urbibus, quae in se comprehendebant « monazontes » et « virgines », eos easque. 
qui viam secuti consiliorum evangelicorum, adhuc domi in saeculo vivebant, sic 
autem ac si non essent de hoc saeculo. Hi semper visitantes basilicas, omni die 
ibi communes orationes fundentes, fundamenta iecerunt officio divino, primario 
officio nocturno, seu vigiliis. Vigiliae nocturnae iam non solum diebus dominicis, 
sed etiam alis diebus celebrabantur, divinas illas laudes hi viri et virgines 
decantabant. Vigiliae sic disiunctae sunt a Missa, quae initio huius saeculi aurei 
iam horis matutinis celebrari incipiebat. In memoriam vigiliarum, rudimenti 
instar exigua aliqua « vigilia» ante Missam habebatur, quam vocari coepere 
« Missam catechumenorum », qui post eam secedere coacti sunt. 
Xevum hoc aureum binis modis Missae liturgiam ditavit: tum per evolu- 
fionem rituum, tum autem per aliqualem fixationem textuum et caerimoniarum. 

Evolutio praesertim cernitur in ortu quatuor processionum in Missa (a), fixatio 
in eo, quod fixae redduntur cantilenae (b), et in creatione Canonis Romani (c). 


a) Origo quatuor processionum in Missa. 


Tum in Occidente, tum in Oriente inveniuntur inde a saeculo IV. ingressus 
sollemnis in basilicam (introitus-« mikra eisodos »), processio cantu comitata 


Evangelii (graduate = « prokeimenon ») processio offertorii cum cantu (offerto- 
rum = « megalc eisodos ») processio cantibus comitata ad communionem (com- 
munio = « koinónikon »). 


1°. Necessaria evasit ulterior evolutio ingressus sollemnis cleri ad Missam, 
quando episcopus circumdatus clericis suis et cantoribus in basilicam introivit 
nil enim molestius quid pompa sollemni quae silentio fit. Ideo invectus est ad 
ingressum cleri ad Missam cantus introitus, Missamque catechumenorum iam 
deinceps non tectionibus, sed hoc cantu sollemni exordiebantur. Mos fuit psal- 
mum aliquem eligere, ad cuius cantum populus per eandem antiphonam respon- 
debat, unicuique versui eam concinens. Romae saeculo V-o certe iam invectum 
invenimus introitum. Plerique cantus ad introitum iam leguntur Antiphonali 
Romano saeculi VIII-1 (PL 78,641.). 


2?. Processio ad euangelium itidem saec. V-o iam habetur. Cantus psalmo- 
rum inter lectiones vetustissimus erat, ut vidimus, nunc brevi psalmo responsorio 
ante evangelium adhuc processio sollemnis adiungebatur, ut sollemnitas maior 
fieret. Diaconus enim librum evangeliorum, plerumque ditissimis ornamentis 
praeditum, utpote symbolum ipsius Christi, ab altari ad ambonem, praeeunte 
thuribulo, asportabat. Graduate seorsim est rudimentum psalmi responsoril inter 
tectiones, ergo post epistolam; Alleluia autem est cantus sui iuris sumptum 
(selbststündig, onalló), praeparans evangelium. Evangelium enim bonus nuntius 
est, cantus alleluiaticus ergo dignissime praecedit annuntiationem boni nuntii. 
In formulis vetustissimis saepe invenimus alium esse Psalmum  Gradualis et 
alium Alleluiaticum. 


3?. Ad offertorium decursu saeculi propter numerum fidelium semper 
crescentem necessarium erat ordinare populi ingressum ad altare, ut tradat 
dona sua. Ut nec hic actus prolixior factus taedium generaret, saeculo IV-o 
introductus est cantus psalmi responsorii, i.e. fideles eadem antiphona responde- 
bant ad singulos versus psalmi, cuius usus primus testis est Augustinus. Hi 
psalmi cum antiphona vel ideam sacrificalem Missae, vel ideam centralem festi 
exprimebant. Inde a saeculo XI. tantum nuda antiphona remansit ad cantum 
offertorii, eodemque tempore etiam processio offertorii in desuetudinem abiit. 


4°. Ad communionem quoque necesse duxerunt cantum, quia propter mul- 
ttudinem communicantium distributio s. communionis in longius ibat. Primus 
testis huius cantus ad processionem communicantium est S. Cyrillus Hieroso- 
lymitanus, narrans, quod soliti erant Psalmum 33-um cantare ad communio- 
nem. Liturgia Romana varietati indulgens etiam hunc cantum variabilem reddit. 
Hoc quod hodie habetur in gradualibus libris, est tantum antiphona sola relicta 
veteris cantus. Permissum est etiam hodie communionem cum Psalmo cantare, 
et quidem cum suo Psalmo, ie. si communio e Psalmo aliquo deprompta sit. 
secus cum Psalmo congruente solemnitati et actioni (Inst. 3 sep. 1958, 27). 

Opus secundum aetatis aureae circa Missam fuit, quod: 
b Fixae redduntur cantilenae et lectiones. 


Quatuor cantuum variabilium evolutionem | vidimus, praeter hos etiam 
cantus invariabiles Missae incrementa dederunt. 


1°. Canticum a Sanctus » iam antiquissimum erat aetate aurea, sed tres 
abi accesserunt. Et quidem: 


2°. Cantus litanicus « Kyrie » saeculo IV-o iam usu venit; Aetheria enim 
Hierosolymis audiebat « Kyrie eleison », qua responsum ad petitiones per dia- 
conum prolatas, sed adiungit tantum, quod domi, in Aquitania, responsum hoc 
< Domine, miserere » est. Deprecatio vocata « Gelasii» testatur hunc cantum 
saeculo V-o etiam Romae in usu fuisse. S. Gregorius Magnus deprecationes 
supprimens litanias ad solum cantum « Kyrie eleison » reducebat, adiungendo 
etiam cantum 4 Christe eleison »; amborum cantus autem indeterminatim fiebat, 
ut I. Ordo Romanus ostendit: « Prior scholae custodit ad pontificem, ut ei 
annuat, si vult mutare numerum litaniae ». 


3?. Gloria in excelsis, cuius textus iam a IV-o saeculo aderat, est sicdictus 
« psalmus idioticus » (hoc est: « privatus ») extra Psalmos Scripturae. In Oriente 
canius hic mirandus in. matutinis laudibus, a orthros » vocatis, locum habebat, 
in Occidente vero in Missa catechumenorum. Symmachus (t 514.) cantum eius 
iam ad festa martyrum et dominicarum extendit, ergo saltem saeculo V-o iam 
in usu debuit esse. Romae solum in Missis episcopalibus utebantur hoc cantu, 
sed iam aevo Carolingico in regno Francorum etiam sacerdotes Gloriam decan- 


tabant. 


4°. Cantum Symboli Nicaeno-Constantinopolitani, « Credo » quoque hoc 
loco memorare debemus, etsi Romae solummodo versus 1014. in Missa locum 
suum occupavit, sed alicubi 1am inde a saeculo V-o in usu fuit. Antiochiae 
patriarcha Petrus Fullo (470-478. Symbolum ante « Pater noster» introduxit. 
Constantinopoli Timotheus (511-517.); ab Oriente ecclesiae Hispanicae in litur- 
giam mozarabicam invexerunt morem cantandi Credo, unde etiam liturgia Gal- 
licana hoc transsumpsit. 


5^. Cantus tum variabiles, tum invariabiles ordinati sunt fixique. redde- 
bantur tum quoad textum tum quoad melodiam a S. Gregorio Magno (t 604.), 
cuius partes in cantu « Gregoriano » in dubium vocatae sunt primo ab editore 
Antiphonalis Romani (Goussainville 1675.), dein a F. A. Gewaert (1590.) et aliis. 
Rceentiores inquisitiones certum reddiderunt, quod opus hoc ordinationis ct 
fixationis iure insignitur nomine Gregorii Magni, non autem, ut voluerunt, Gre- 
gorii Il. — 731), vel Gregori III. (1741.). Testimonium indubium reddit Egber- 
lus Eboracensis (York) anno 732. scribens: « ...noster didascalus beatus Grego- 
nus in suo antiphonali et missali libro per paedagogum nostrum beatum Augu- 
stinum transmisit... » (PL 89.441 ). 
Tempore Gregorii Magni Oriens et Occidens iam quoad ritum divulsi sunt, 
«hinc solummodo evolutionem Missae in Occidente indagamus, cuius deinde 
opus fuit nobilissimum: 

c) Creatio Canonis Romani. 


1°. Forma primigenia Canonis iam saeculo IV-o ad finem vergente aderat. 
S. Ambrosius in opere suo « De Sacramentis » quod nunc ab omnibus tam- 
quam eius genuinum opus habetur, verbotenus allegat quatuor orationes cen- 
trales (« Quam oblationem », « Qui pridie », « Ergo memores », et « Supra 
«piae »). Alii testes, praesertim Summi Pontifices ineuntis saeculi V-i oratio- 
nes alias adducunt, ita ut Canon primigenius videtur constare ineunte saeculo 
V-o his orationibus: 


Te igitur, 

Quain oblationem, 

Qui pridie et Anamnesis (Unde et memores), 
Supra quae, 

Supplices, 

Per quem haec omnia, 

Per ipsum et cum ipso. 


Si quis continuate legerit has orationes Canonis primigenii, mirae unitatis 
compositoriaeque artis monumentum deprehendit. Iam haec forma primigenia 
Canonis satis differt ab | anaphoris antiquioribus, multo autem magis, quando 
etiam incrementis augebatur. Haec incrementa decursu saeculi V-i omnes iam 
accesserunt ad Canonem eumque complendo perfecerunt. Incrementa haec sunt: 


2°. Hanc igitur, oratio oblatoria, quae principium variabilitatis etiam in Ca- 
nonem infert nam solummodo aliquibus festis et occasionibus dicebatur; in 
Gelasiano primigenio adhuc 38 tales « Hanc igitur» leguntur. Textus commu- 
nis harum orationum, sine speciali textu variabili, in Canone locum ordina- 
rum obtinebat; speciales vero textus « Hanc igitur » tantum pro Fer.V.Coenae 
Domini, Paschalis et Pentecostes usque ad hodiernum diem remanserunt. 


3?. Secunda oratio in Canonem interpolata est « Memento » vivorum. Haec 
sine dubio tempore Innocentii I. anno 416 iam locum suum habuit in. Canone 
Romano, nam Pontifex nominatus Decentio Eugubiensi scribit « nomina reci- 
tanda » esse inter oblationem, 1.e. Canonem. 


4°. Oratio tertia, « Communicantes », i.e. prex pro communione percipien- 
da cum Sanctis coelicolis, creatio est saeculi V-i, si credere licet A. Baumstark, 
qui asseruit, hanc orationem ante Ephesinum iam compositam fuisse, nam eius 
textus: n Gloriosae semper Virginis Mariae. Genitricis Dei et Domini Nostri 
Jesu Christi » praeephesinus videtur, textus enim Concilii fuit: « Sancta, glorio- 
sa, Dei Genitrix semperque Virgo Maria» (JfLw 1921, 13-17.). Interpolationes 
festivae huius orationis pro singulis festis tempore Vigilii Papae (J555) tantum 
Occurrunt per specialem mentionem, sed novissimae indagationes Callewaert et 
Frank ostendebant, quod partis variabilis festi Pentecostes auctor S. Leo Ma- 
gnus fuit (cf. AfLw 1950, 114-119.). « Communicantes » nil aliud est, nisi con- 
iunctio organica ct continuatio orationis « Memento », in qua precabantur pro 
vivis, nunc offerentibus, dum in « Communicantes » prex fit ad eos, qui aliquan- 
do etiam ipsi sacrificium hoc offerebant. 


5?. Commemoratio pro defunctis, « Memento etiam », ordinaria pars Ca- 
nonis satis tarde evasit; in Sacramentario Gregoriano enim ab Hadriano I. Ca- 

rolo Magno transmisso adhuc deest. Huius rci ratio est, quod haec oratio tan- 
tum in Missis cotidianis vel celebratis pro defunctis locum habuit, quae iam in 
Gregoriani Sacramcntarii forma « Paduana », ergo tempore Honorii L cca 630 
usitata cum hac rubrica legitur: « Si fuerint nomina defunctorum, recitentur 
dicente diacono Memento etiam ». Archaica indoles huius orationis demonstrat 
antiquitatem eius, ut expressiones: « Qui nos praecesserunt », « cum signo fidei » 
(e. character baptismal]), « dormiunt» (dictum de morte), «in sommo pa- 
cis» etc. Archaismus maximus autem est, quod locus huius commemoratio- 
nis pro defunctis post consecrationem habetur: sicut etiam in Anaphora Sera- 
pionis versus 340 scripta, a Etiam » ideo dicitur, quia ante hanc commemora- 
tionem dicitur oratio n Supplices », in qua pro illis precamur, qui hac altaris 
participatione Eucharistiam sumentes omni benedictione coelecti et gratia 
repleantur. Defuncti autem iam non possunt participare Corpus et Sanguinem 
Domini, et ideo precamur, ut « etiam » ii misericordiam consequantur. 


6°. Quinta oratio e sensu Romano rectae mensurae symmetriaeque exo- 
riebatur: oratio nempe « Nobis quoque ». Primitus haec oratio solummodo tan- 
tum apostolos et martyres commemorabat, ut iam in textu primigenio Ana- 
phorae S.Marci aegyptiacae legi potest, dein postea Sanctorum catalogus in 
« Communicantes » per elenchum huius « Nobis quoque » suppletus est. Ora- 
tioni huius finis est, quod sacerdotes offerentes, postquam pro frugifera com- 
munione Deum deprecati sunt, et etiam mortuorum meminerunt, nunc pro 
scipsis « quoque » idem petant, confitentes se peccatores esse. Elenchum Sanc- 
torum « Communicantes » et « Nobis quoque » Summus Pontifex Symmachus 
(t514) complevit et ultimus ordinavit. 


7°. Canon Missae sic incrementa accipiens, formam suam perfectam nac- 
tus est. In hac serie admirabili orationum nobilium pulchra symmetria depre- 
hendi potest: 


(D (2) (3) (D (2) (3) 


INTROD. | COMMEMOR. OBLATIO. OBLATIO. COMMEMOR. FINALE. 
Duplex: Duplex Bina: C Bina: Duplex: Duplex: 
Te igitur Memento Hanc 7 Supra Memento Per quem 
ct (vivorum) igitur g quae etiam haec 
in primis et et E et (mortu- FUIS 
(Depreca- Communi- Quam C Suppli- orum) e 
tio pro cantes oblati- Ces et Per ipsum 
Ecclesia) (Sanctorum) onem TM Nobis i iade 
quoque Ipso et 
I in Ipso 
O pro com. 
Sanctorum) 
Qui pridie ct Unde et memores 


RESPONSIO AD ACTIONEM est: AMEN. 


S\ Hoc aevo, iam inde a saeculo IV-o communio accepit orationem men- 
sae Domini « Pater noster » tum in Oriente quam in Occidente, ubi primus 
testis huius usus est Optatus Milevitanus. 

3. Missae evolutio aetate media (saec. VII-XV .) 


Missae evolutio mediaevalis debet computari inde a Gregorio Magno, nam 
Missae Romanae ritus perfectus est cum hoc magno Pontifice, sed hunc ritum 
solummodo Roma eiusque suburbium sequebatur. In Occidente Latino plerum- 
que variae species ritus Gallicani vigebant, sed influxus ritus Romani puri etiam 
quoad Missam ubique in dies invalescebat. Praesertim in Gallia Merowingica 
hic influxus magis deprehendi potest, ita, ut saeculo VII-o iam summopere 
anarchia liturgica totum regnum occupabat. Carolus Magnus versus 790 in- 
troduxit ritum. Romanum in toto suo regno, sed deinceps, fere statim, elemen- 
ta liturgiae Gallicanae, ritus, caerimoniae et textus invadebant Sacramentarium 
Gregorianum a Hadriano missum, sicque « Sacramentarium Gregorianum fu- 
sionatum » seu interpolatum ortum est, cuius ritus alienis elementis mixtus a 
recentioribus vocatur ritus Franco-Romanus. Primum ergo investigar debet 
Missa ritus huius, (a), deinde mutationes et variationes, quas Missae ritus su- 
biit aevo Romanistico (b), demum aevo Gothico (c). 


a) Mutationes rituales Missae in ritu. Franco-Romano. 


Statim. ut diximus, ab incepta reformatione liturgiae. in. regno Carolin- 
gien, mutationes aliquae faciem exteriorem Missae aliam reddiderunt. Indivi- 
dualismus, mysticismus spiritualitatis Celticae quae liturgiis typi Gallicani tam 
characteristica est, plura mutavit, novaque elementa in Missarum sollemnia 
invexit. 

Sex sectiones harum mutationum constitui possunt quae ex influxu spiritua- 
litatis Celticae originem ducunt. (Cf. de his uberius Jungmann I, 101-122). 


1°. Individualism! notam prae se fert invectio Missae privatae seu « soli- 
tariae », vel « specialis ». Concelebratio paulatim in desuetudinem abiit et 
loco unicae Missae invaluerunt multae Missae privatae, per consequentiam au- 
tem etiam altaria lateralia in ecclesiis. 


2?. Orationes stilum individualem habentes assumptae sunt in novam li- 
turgeiam Romanam e liturgia Gallicana. Orationes hae prolixiores multae adhuc 
in Missali Romano leguntur, sed ct aliae, nunc iam in Missali Romano non 
existentes, medio aevo incipiente pervadebant totum ritum Missae. Sic oratio- 
nes praeparatoriae ante Missam, inter eas praesertim sicdictae « apologiae » 
quae prolixe veniam efflagitant pro peccatis sacerdotis celebrantis; orationes 
ante evangelium, ad offertorium, intra cantum scholae cantorum, ante commu- 
nionem et post Missam ad gratiarum actionem. Tales orationes usque ad /o- 
diernum Missale remanentes sunt e.gr. « Suscipe Sancta Trinitas » ad offer- 
torium, ante Communionem « D .J.Christe, Fili Dei vivi », post communionem 
« Quod ore sumpsimus Domine ». Nota individualitatis statim eo proditur, 
quod in singulari dicuntur, quod nunquam obtingit in ritu Romano puro. Etsi 
non populus Dei, « plebs tua sancta » has orationes profundat, sed celebrans 
suo nomine eas proferat, tamen magnam afferebant utilitatem, nam etiam spi- 
rtualitas « individualis » necessaria erat in cultu publico, ut omnibus aetati- 
bus et nationibus magis accommodatus evaderet. 


3?. Novi quoque ritus, in ritu Romano puro primitus peregrini, dein, de- 
cursu temporis ius nativum sortiti, usu recepti sunt hoc aevo. Sic ante omnia 
thurificatio altaris ante sacrificium et ante offertorium, deinde acclamatio 

triumphalis ante lectionem Evangelii « Gloria tibi, Domine », item rogatio sa- 
cerdotis ad populum; «Orate fratres » ante inceptum Canonem. Huc pertinet 
evolutio dramatica assistendae Missae sollemnis; septem acolythi e ritu roma- 
no recepti variis modis stant, aliter ad ingressum, aliter ad lectiones; etiam 
modus quo planctam (casulam) portant ministri, num plicatam vel explicatam, 
variatur. Verisimiliter hoc tempore incipiebant ritum imitantes Gallicanum 
ante Missam oblata praeparare (« proskomidia » Latina!), qui mos diu, usque ad 
tempora Tridentini permansit in permultis regionibus, in Hungaria e.gr. usque 
1632. 


4°. Multae orationes in ritum Romanum e Gallicano receptae sunt. Co- 
gnosci possunt e defectu rhythmi (« cursus »), per prolixitatem sermonis, usu- 
que rhetoricarum figurarum, deinde eo, quod saepe diriguntur directe ad Chri- 
stum, harum conclusio Gallicana adhuc in multis orationibus Missalis Ro- 
mani legitur (« Qui vivis et regnas » ..vel « Qui in Trinitate perfecta vivit et 
regnat... »). E ritu Gallicano remanserunt usque ad finem medii aevi bene- 
dictiones episcopales, trinis membris constantes, quas praelati in fine Missae 
recitabant. 


5°, Etiam e relatione cleri ad fideles aevo hoc franco-Cromano mutata va- 
rationes originem duxerunt. Mutata est enim haec relatio: lingua latina etiam 
in regno Franciae iam inintelligibilis et prorsus sacralis evasit; in alius regio- 
nibus adhuc maiore in parte. Clerus erat hoc aevo fere unice in possessione 
altioris culturae spiritualis, etiam in. structura societatis feudalisticae aliqua 
separatio inter clerum et populum paulatim effecta est. Inde nova quaedam 


disciplina arcani — ut Jungmann recte monet — exorta est. Canon coepit voce 
submissa recitari, altare ad parietem ecclesiae adpropinquatum est, sacerdos 
terga vertit populo fidelium, sicque — etiam sine iconostasio Orientalium  — 


liturgia Missae partim tecta est populo. Haec separatio plena conscientia in- 
tendebatur, quod ostendit mutatio etiam in textu sacrato Canonis, ab Alcuino 
ipso introducta: in Memento enim vivorum loco verborum primigeniorum 
«..qui libi offerunt », interpolatum est: « ..pro quibus tibi offerimus vel 
qui tibi offerunt hoc sacrificium laudis ». 


6". Aliqua mutatio etiam in cultu eucharistico deprehenditur: veneratio 
profundior fit, inde introducitur usus azymorum pauciores micas adiunctas 
habentium; patena, quae lagena (Schüssel, tal) sat magna erat, parvior evasit, 
nam « particulae » iam antea praeparatae consecrabantur; dein propter maio- 
rem gradum venerationis communionem directe in os communicantis coepe- 
runt ministrare, quam exinde iam non stantes, sed genua flectentes suscipiunt. 
Sanctuarium autem separatum est a navi ecclesiae et communicantes ad gra- 
dus vel cancellos sanctuarii, non iam de altari libabant Sacra. Frequentia etiam 
communionis pedetentim semper decrevit. 


b Variationes ritus Missae aevo Romanistico. 


Aevo « Romanistico » post aetatem Carolingicam, fere sacculis IX-XL, spi- 
ntualitas gentium Germanicarum influxum sat grandem exercuit in liturgiam 
Missae (cf. LA.Mayer, Altchristliche Liturgie und Germancntum, in: JfLw 
1925. 80-96.) Tres variationes sat potentes debemus notare. 

1°. Inquietudo spiritualitatis Germanicae, quae ccmi potest in ornamen- 
tis Romanistici aevi, etiam sanctuarium attigit: altare iam non habetur in- 
tangibile, ubi tantum ad sacrificium necessaria possunt collocari; recepit enim 
structuram posteriorem eminentem (Ueberbau, Retabel) candelae septem aco- 
lythorum iam non iuxta, sed in altari posita sunt, sicut etiam crux processio- 
nalis in altari deinceps ponitur, et requisitum necessarium celebrationis evasit. 


2?. Indoles subiectiva et lyrica spiritualitatis Germanicae ortum dedit ly- 
risme Missae liturgica. Dum aevo Carolingico adhuc poesis antiqua metrica 
exclusive colebatur, aevo Romanistico poesis rhythmica e Germanorum poesi 
recepta usuvenit in liturgia. Quod Missam attinet, non iam sufficientes habe- 
bantur simplices textus cantuum tum variabilium tum invariabilium, sed novi 
textus creabantur et quidem poetici, qui luxuriantes supercreverunt textus li- 
turgicos, inde  crescentia luxurians (wuchernde Uberwachsung, burjanzó râ- 
nóvés) novorum textuum poeticorum in textibus antiquis prosaicis et sobriis. 
Duas species multifarie excultas produxit haec spiritualitas in. ritu Missae: 
« prosam » et « tropos ». a. Prosa est additamentum poeticum ad graduate, post 
Alleluia, cuius sonos multifarios, « 1ubilus » vocatos, textu rhytmico exornat, 
unicuique sono syllabam subiiciens. Primus notus poeta talis prosae fuit Notker 
balbulus Sangallensis (1912), qui methodum a monacho quodam e Normandia 
veniente perfectiorem reddidit. Numerus syllabarum variatur rhytmice, extre- 
morum verborum similis sonus (Reim, rim) nondum habebatur. Aliter in pro- 
sis aetatis sequentis, quae iam strophis et similibus sonis extremarum sylla- 
barum ornantur, et « sequentiae » nuncupantur. 


b. Tropus est amplificatio poetica textuum aliorum liturgiae, cuius auctor 
fertur Tuotilo Sangallenis (f 915.). Dum prosa, resp. sequentia cantus novus 
est, ergo additamentum, tropus est amplificatio alicuius textus. Non solum 
cantus invariabiles (Kyrie, Gloria, Sanctus, Agnus Dei) sed etiam variabiles 
(introitus, graduate, offertorium, communio), imo interdum etiam epistola per 
tropos longiores effecti sunt. Audiatur e.gr. Sanctus tropis amplificatus in hono- 
rem B.Mariae Virginis: « Sanctus — est Pater et patria prole Maria, Sanctus: 
de Patris usia genitus, genitrice Maria, Sanctus: Spiritus ac socia deitate reple- 
ta Maria, Dominus Deus Sabaoth, pleni sunt coeli ct terra, gloria tua, Hosanna 
ih excelsis, omnibus eximia meritum parente Maria! » Incredibile est, quam 
longi et prolix1 Missarum textus effecti sunt per hos tropos quorum immensus 
est numerus (cf. Cl. Blume-II. Bannister, Tropen des Missale im Mittelalter, 
LIL, Leipzig 1905-1900.). 


3°. Spiritualitas Germanica amavit symbola representative (darstellende 
Symbole, abrazoló jelkcp), qualis e.gr. fuit baculus, symbolum potestatis. Facite 
intelligitur ergo usus baculi etiam liturgicus per hanc spiritualitatem invectus 
ut baculi pastoralis, baculi in eiectione poenitentium etc. Talis ritus symbo- 
licus est manuum coniunctio in Missa in orationibus indolis privatae, manuum 
extensio « in modum crucis » post consecrationem, tectio evangelii versus sep- 
tentrionem, multiplicatio signorum crucis super oblata — vigenti quinque — 
in Missa. 


4". Omnes hae mutationes aevo Franco-Romano et Romanistico introduc- 
tae in Missa per totum medium aevum remanebant. Missa Gregoriani d fusio- 
nati » evasit typus fundamentalis evolutionis iMissae in toto orbe christiano 

mediaeval/, assumens etiam elementa c spiritualitate Romanistica. Imperium 
Germanicum hunc typum evolvit ulterius, ab hoc imperio mutuavit liturgiam 
Bohemia. Moravia, dein regna Scandinavica, durn Hungaria saec. XI-o litur- 
giam e partibus occidentalibus versus aquilonem sitis Regni Francorum rece- 
pit, ubi ineunte saec. XI-o novus Ordo Missae exortus est. Jungmann qui hunc 
ordinem detexit, eum prius « Ordinem Missae Sagiensem » vocavit (« Séezgrup- 
pe», in Missarum Sollemnia L ct 2.ed.), postea autem (3.ed.1952) eum « Rhe- 
nanum » (a Rheinischer Messordo ») nuncupavit. Hic ordo transsumptus est 
ab Hungaria, ubi eum clare videmus in Codice Prayano (Sacramentarium Bold- 
vense scriptum inter 1192-1195) et ulterius evolutus est usque ad finem medii 
aevi (cf. P. Radó in: Eph. Lit. 1959, 299-309). 
Sed tota liturgia Missae inde a saec.XIl-o novos influxus subiit et quidem 
nunc e parte spiritualitatis Gothicae. 


c) Variationes ritus Missae aevo Gothico. 


Aevo pracgothico saeculi XII-1 novus stilus, nova spiritualitas incepit vige- 
re, quae etiam in liturgiam influxum habuit (cf. L.A.Mayer, Die Liturgie im 
Zeitalter der Gothik, in: JfLw 1926, 68-97.. Permultae variationes ritus Mis- 
sae reduci possunt in quattuor classes. (Uberius: Jungmann I, 137-168). 


]?. Spiritualitatem Gothicam quam maxime notat a individualismus con- 
Structivus », quo tum magnae cathédrales construebantur, tum Summae theo- 
logicae. Quod liturgiam attinet Missae, reportat finalem victoriam Missale 
plenum seu mixtum, ie. « Summa» omnium agendarum et dicendorum 
Missae, ubi unicus liber comprehendit, quod antea pluribus libris (Sacra- 
mentario, Graduali Kyriali, Lectionario. etc.)), continebatur. Individualisti- 
cus nisus peperit multas orationes sacerdotales privatas, initio Missae, ad 
offertorium et ad communionem, quae utique partim iam aevo praecedente 
existebant, sed nunc in ordinem redactae sunt. Ordo aliquis harum oratio- 
num 1241. per ministrum generalem Fratrum Minorum, Haymonem de Fa- 
versham concinnatus et ab Innocentio IV. approbatus est, qui deinde in mul- 
tos alios missales libros receptus et a Missali Tridentino usque ad hodierna 
tempora conservatus est: caedem sunt enim orationes octo ad offertorium et 
decem orationes ad communionem saec. XHlI-o in Missali « secundum ordi- 
nem Romanae Curiae », ac in Missali Tridentino S.Pi V. 


2?. Secunda nota qua spiritualitas Gothica insignitur, est: realismus, qui 
omnia curiose videre vult, ostendere, figurative (bildhaft. képszerüen) cernere 
et exprimere. Christus, uti aetate Gothica dictum est, habuit 5456 vulnera, ct 
effudit in sua sanctissima passione 28.430 guttas sanguinis; omnia instrumenta 
passionis, omnes reliquiae e vita Domini, B.Mariae Virginis et Sanctorum re- 
manserunt. usque ad lac B.Mariae et similia. Realismus hic « visualis » peperit 
mutationem talem, (piae in medio Canonis tam significativa evasit: elevatio- 
nem nempe prius Hostiae, deinde etiam calicis. Radix dogmatica huius ri- 
tus fuit utique lis de momento transsubstantiationis, sed radix psychologica 
fuit desiderium videndi Hostiam in hoc momento admirabili. Realismus Go- 
thicus omnia per actiones symbolicas voluit exprimere et figurare. Octo ha- 
bentur ritus, (pii usque in nostros dies supervenerunt, et characteristicae be- 
neque cognitae notae rituales Missae evaserunt. Ili octo ritus sunt: 

a. Transgressus sacerdotis ad alteram partem (« partein evangelii ») alta- 
ris, nt versus septentrionem possit legere Evangelium, quod diaconus iam 
inde a saec.IX-o fecit, nunc autem etiam sacerdos facit, b. Patena post obla- 
tionem Hostiae occultatur sub corporali, ut secundum intentionem ab initio 
habitam sic Christi absconsio ante passionem eius figuraretur, c. /nclinatio ca- 
pitis post Memento defunctorum etiam symbolicam habet significationem, ut 
figuraret mortem Christi, quando inclinato capite emisit spiritum, d. Quinque 
vulnera Christi figurant quinque cruces in fine Canonis ad doxologiam « Per 
ipsum ». c. /mmixtionem particulae Hostiae in calicem anticipaverunt, ut sa- 
lutatio statim sequi possit: « Pax Domini sit semper vobiscum », quae Christi 
resurgentis vox fuit; immixtio vero resurrectionem significat iuxta conceptionem 
illius temporis, f. Christum ascendentem elevatisque manibus benedicentem 
vult imitari elevatio manuum ad benedictionem in fine Missae, g. Colores li- 
turgici quoque hoc aevo stabiliti nil aliud volunt, quam figurare, repraesen- 
tare mysterium festorum, quod minutiose declaratur, e.gr. color albus in festo 
Ascensionis significat nubem albam sub pedibus Christi ascendentis, b. Re- 
praesentatio figurativa ultima demum in casula facta est: furca (Gabelkreuz. 
villas kereszt) in parte posteriore casulae transmutata est in crucem cum ima- 
gine Crucifixi, et propterea tela (StofT, szovet) casulae evasit semper rigidior, 
formaque eius alterata est. 


3?. Hyperveneratio Gothicae aetatis, quae e.gr. in legibus « urbanitatis » 
(Hoflichkeit, udvariassag) in « curia» principum manifestatur, etiam in litur- 
gia Missae sua vestigia reliquit. Sicut vocabulum « hyperduliae » non vult 
reprehensionem exprimere, ita nec « hypervenerationis »: factum enim histo- 
ricum est, quod hac aetate Gothica maior veneratio erga Eucharistiam exorta 
est, quae externa quoque signa sibi quaesivit, a. Sic tunc temporis incipiebant 
post consecrationem sacerdotes pollicem et indicem manuum constringere et 
tunc tantum disiungere, si Eucharistiam  tangant; eo tempore ortum duxit 
consuetudo, quae lex rubricalis evasit, quod celebrans antequam terga verteret 
altari, id deosculatur, quasi veniam petens ab eo, dein quod Sanctissimum tan- 
gens antea et postea genua flectit. Genuflexio, thronus Eucharistiae cum balda- 
chino, candelae ante Eucharistiam portatae, lampas iugiter ardens e caeremo- 
niali curiali hac aetate transsumptae sunt. b. Hypervenerationis tamen signum 
dolendum fuit quod frequentia communionis hac aetate semper magis decrevit. 
Petrus Blosius Carthusicnsis versus 1200 communem sententiam expressit di- 
cendo, communionem frequentem contemptum gignere, sumptionem rariorem 
autem venerationem. Revera, dum Synodi saeculi IX-1 adhuc tres communio- 
nes per annum postulabant, Lateranense IV. (1215) unicam communionem ut 
minimum praescripsit. Laici etiam sancti raro communicabant (S.Ludovicus 
IX. Galliae sexies; S.Elisabeth. Lusitaniae regina ter in anno), c. Huius hyper- 
venerationis fructus est etiam sumptio Eucharistiae sub una specie tantum, qui 
mos saeculo XII-o incipiebat et decursu saeculi XIII-1 late diffusus est (cf.III 
q.80 a.12.). 


4?. Spiritualilatis Gothicae nota  characteristica est nisus cumulations 
(Kumulationsdrang, halmozásra való hajlam): ritus, imagines, repraesentatio- 
nes, orationes cumulat. Prex Rosarii oratio typica est pro hac aetate, a. Cuinu- 
lationem in ritibus Missae catenus deprehendere possumus, quod festa Sanc- 
torum nimie multiplicata sunt et Missas de tempore iam fere superfluas red- 

didenmt. Saeculo ultimo Gothico, saeculo nempe XV-o, inveniuntur Missalia, 
ubi iam Dominicae post Pentecosten prorsus desunt, b. Cumulationis nisus 
peperit etiam Missas bi, - tri - et quadrifaciatas, quando unico canone duarum 
vel plurium Missarum textus ante et post Canonem legebantur, ac si toto Mis- 
sas célébrassent, c. Nutnerus Missarum et consequenter sacerdotum in nimium 
crevit, confraternitatcs opificum (Innungen, céhek), piae associationes, con- 
ventus religiosi, familiae et homines privati habere voluerunt proprias Missas 
et proprios sacerdotes, d. Cumulationis alius effectus fuit mos Gothica seria- 
tim Missas celebrare, (Messreihen, misesorozatok), series Missarum 12, vel 13. 
vel 30, imo etiam 45 Missarum. Hae series continue et sine interruptione le- 
gebantur et nullo reslectu habito ad annum liturgicum. e. Sequentiae et tropi 
quoque nimis multip 1icatae sunt, exeunte aetate Gothica aderant Missalia in 
quibus fere centum erat sequendarum numerus per annum. 

Haec phaenomena aetatis Gothicae exeuntis iam nil afferebant, quod di- 
tassct evolutionem Missae, sed latam viam sternebant abusibus, qui tam cha- 


racteristic sunt reccntiori aetati. 


4. Historia Missae rccentiorc aetate. 


Quando nova aetas — ut videbatur tunc temporis — aetas aurea per re- 
nascentes litteras orbi illucesceret et relate ad aetatem « antiquam » classi- 
cam, tota aetas interiacens « media aetas n vocari, non sine despectu, coepta 
est, multa instituta ecclesiastica videbantur obsoleta esse. Quod Missam atti- 
net, fateri debemus, vestimentum eius externum, quod corpus essentiae eius 
circumdedit, iam aliquo modo vetustate consumptum erat. Ritus simplex et 
magnificus aetatis antiquae ditior evasit, Romae magnificis ritibus circumdatus 
est, dein vestimenta induebat spiritualitatis Celticae, Germanicae, Gothicae, 
unum post alterum, retinens priora. Sicque factum est, ut medio aevo in finem 
vergente Missae habitus exterior iam summopere versicolor erat. Novatores 
praesertim propterea institutum divinum Missae telis suis odio ignitis invehe- 
bant, volentes propter abusus non solum exteriora Missae mutare, sed ipsam 
Missam abrogare, qua « actionem histrionicam » et idololatriam, sicque aegro- 
tum non sanabant, sed occidebant. 

Brevi conspectu considerare oportet abusus Missae ineunte rccentiorc 
aetate (a), dein reformationem  Tridentinam Missae (b, demum aetatem 


posttridentinam (c). 
a) Abusus circa Missam ante Tridentinum. 


Permulti fuerunt iam abusus ultimo saeculo antequam Missale Romanum 
c decreto Concili Tridentini reformatum prodiit (1570... Utique non possunt 
adeo exaggeran sicut multi coaetanei hoc fecerunt, erat enim evolutio diver- 
gens, centrifugalis et aliquid iam fieri debebat, ut optimi viri catholici quoque, 
verae reformationi studentes, contendebant. 


1’. Primum notari debet, quod festa iam nimie multiplicabantur, nam Epi- 
scopi et Superiores maiores religionum ius habebant nova festa introducendi. 
Fuerunt festa, quae in se bona possunt existimari, ut e.gr. Festum Inventionis 
pueri lesu, S.Lanceae, Clavorum, Spineae Coronae, SS.Nominis Jesu et simi- 
lia. sed exortae sunt etiam Missae, quae iam coaetaneis quibusdam non pla- 


cuerunt, ut Missa XXIV Seniorum. 

2?. Abusus stricte dictus erat mutatio arbitraria rituum, qua veteres ri- 
tus a privatis sacerdotibus aboliti sunt, et alii novi proprio marte introducti. 
Ferdinandus Imperator in sua visitatione Austriaca anno 1561 facta reprehen- 
dit sacerdotes permultos, qui nomina Sanctorum eliminabant e Canone; immo 
non defuerunt, qui Missam legebant omittendo Canonem, proin et conse- 
crationem. Anno 1555. in Polonia Missale typis mandatum fuit lingua Polo- 
nica, ut Cardinalis Hosius conqueritur. 


3?. Annus liturgicus prope omnino evanuit, non solum propter festa ni- 
mia Sanctorum, sed etiam ideo, quia mos Missas dicendi de requiem et votivas 
adeo invaluit, quod neque summa festa excepta fuerunt. Synodus Florentina 
(1517) poenis voluit infligere sacerdotes, qui diebus dominicis et festis Missas 
de requiem legebant, sed adhuc 1652 Episcopus Bracarensis e Lusitania, Hosius 
e Polonia de tali abusu conqueruntur. 


4°. Negari non potest, quod hoc saeculo Missae votivae alicubi iam in su- 
perstitionem versae sunt. Supra modum iustum aestimabantur series Missarum, 
nam nunquam series in se spectata vel qualitas Missarum operatur effectum, 
sed solummodo Ecclesiae voluntas concedendi talem indulgentiam, de qua 
rarissime constabat (quae habetur in casu Tricenarii Gregoriani). « Missae can- 
delarum », quando nempe ad Missas candelae accendendae vel offerendae e- 
rant, tum ad superstitionem ducebant, tum nimie gravabant oblatores. 


5?. Etsi immodicus fuisset sequendarum numerus, uti iam diximus, aetas 
literarum  renascentium nimia adversitate ducta eas abominata est, poesim 
rhythmicam barbaricam reputans. Medio aevo ad finem vergente etiam prae- 
fationes multiplicari coeperunt, e.gr. in honorem S.Augustini, Rochi, Hiero- 
nymi, Sophiae etc. 


6?. Ipse canius quoque mutatus est. Inde a saeculo XIV-o incipiens a Gal- 
lia cantus polyphonicus late propagatus, per Curiam papalem vero etiam in 
Italiam ab Avenione transplantatus est. Post inventionem organi et aliorum 
instrumentorum musicorum cantus musicaque semper magis relinquebant li- 
turgeiam independentesque fiebant. Populus ergo fidelis, qui iam fere nullo mo- 
do activas partes in Missa habuit, indisciplinate, immo saepe etiam scanda 
lose sc gerebat inter sacra mysteria. Ut 1546-1547 in Concilio Tridentino qui- 
dam conquerebatur, in ecclesia tempore sacrificii. fideles deambulabant, collo- 
cuti sunt et similia. 


b) Reformatio Missae Tridentina. 


Quid faciendum esset circa Missam, erat quaestio agitatissima saeculo 
XVI-o. Tres viae potuerunt ingredi, sicut in omni quaestione, quando aliquid 
obsoletum videtur. 


1°. Prima via erat radicalismi absoluti, quam ingressi sunt statim Nova- 
tores. Talem viam etiam Ecclesia ingressa est aliquoties, e.gr. ordines aliquos 
religiosos supprimens, sed quod Missam attinet, haec via impossibilis erat, 
nam Missae institutio divina est. Quia Reformatores hanc viam eligentes, as- 
scrabant Missam esse inventum prorsus humanum, theologi catholici hoc sae- 
culo ct subsequent! tanto maiore alacritate defendebant veritatem sacrificalem 
Missae, multisque theorüs dilucidavere rationem sacrificii. formalem. 

2'. Altera via, etiam pro catholicis possibilis, erat radicalismi mitigati, qui 
intacta relicta essentia divinitus determinata Missae, tamen multa alia sup- 
primere voluit et mutare. In decursu quoque Concilii non defuerunt qui hanc 
viam ingressi sunt, sic 1542. Witzel propugnavit, tunc tantum diebus per heb- 
domadam celebrandum esse, si adsint communicaturi, quod eo tempore fere 
aequivalens erat abolitioni Missae, exceptis diebus dominicis et festis de prae- 
cepto. Alius effectus talis radicalism! erat sicdictus « evangelismus », tenore 
cuius in Missa tantum textus e Sacra Scriptura deprompti adhiberi possunt. 
Hanc opinionem propugnavit 1546-1547 Seripando, generalis Augustiniano- 
rum, posterius Cardinalis. Talis radicalismus peperit proposita anno 1562 per 
peritos Concilio facta: e consideratione « dogmatica » expugnenda sunt verba 
Canonis « Immaculata hostia », « calix salutaris » ante consecrationem, dein si- 
gna Crucis post consecrationem, dein tota oratio commixtionis, nam haec ora- 
tio apparenter affirmare videtur corpus Christi immolatum carere unitate; item 
reprehendebant textum offertorii antiquitate venerandum Missae pro defunctis, 
quia perperam intellectus videtur docere animas post mortem adhuc liberari 
posse ab inferno. Haec proposita a Concilio non sunt acceptata, nam patres 
secuti sunt principium rectum: Ecclesiam non posse errare per plus quam 
mille annos, textus ergo nec expungendi, nec mutandi sunt, sed recte intcl- 
ligendi. 
3°. Tertia via erat repris'inationis, i.e. restituendi Missam in statum pri- 
stinae puritatis. Commissionis peritorum memorata elucubratio anni 1562, prae- 
ter proposita radicalia multa bona protulit, inter quae maximi momenti eva- 
sit propositum Missalis universalis per totum orbem obligantis. Ipsum Con- 
cilium tamen plus quam propositum non potuit facere, et totam rem reforma- 
tionis commisit Sanctae Sedi, quando Concilium anno 1563. terminatum est. 


4' Dum Concilium per 18 annos tantum proposita fecit, Sancta Sedes 
post quinque annos a terminato Concilio edidit novum Breviarium Romanum, 
1568), post septem annos autem Missale Romanum (1570). Eruditi delecti vi- 
ri, munero octo, fuerunt, qui hoc opus susceperunt, inter eos vir linguae La- 
tinae optime peritus Pogiani, custos Vaticanae Bibliothecae Sirleto et theatini 
Card Scotti, et Ant. Carafa. Hi viri « diligenter collatis omnibus cum vetustis... 
emendatis atque incorruptis codicibus » Missale ad « pristinam sanctorum 
Patrum normam ac ritum restituerunt », ut Constitutio Apostolica Missale Ro- 
manum inducens 1570. dicit. 


5. Magnum opus peregit Sancta Sedes hac Missalis editione. Primum ct 
maximum emolumentum fuit, quod ritus universalis creatus est quia Missale 
hoc omnes debebant suscipere, qui non habebant ritum super ducentos annos 
antiquiorem, dein praeceptum fuit, ne quis Missale hoc immutare praesumat. 
Per rubricas a Burchardo anno 1502. editas ritus uniformis celebrandi creatus 
est, Missale novum coordination est Breviario anno 1568 edito; Missae votivae 
in numerum pauciorem redactae, sequentiae ad quatuor, etiam praefationes ad 
undecim. Festa quoque valde restricta sunt, in totum — non computatis fe- 
rtis Domini occurrentibus in proprio de tempore — remanserunt 130 Sancto- 
rum festa vel octavae eorum. 


c) Missa aetate post Tridentinum. 


|^. Quatuor saecula post concilium decurrentia uniformitatem necessariam 
produxerunt quidem, ad ritum servandum et tuendum a. 1588 S. Congregatio 

Rituum fundata est, sed negari non potest, quod aliqua rigiditas quoad Mis- 
sam invaluit, quae per 1500 annos evoluta est, inde a S.Pio V-o autem immo- 
bilis permansit per quatuor saecula. Unum solum factum est, quod tamen non 
omnimode bonum fuit: festa Sanctorum, a Concilio suppressa multiplicata 
sunt, ct proprium de tempore, praesertim Missae feriales Quadragesimae re- 
pressae. Post Pium V-um novam reformationem S. Pius X. suscepit, anno 1911. 
edendo Bullam « Divino afflatu ». Festa Sanctorum quae tempore Tridentini 
130 fuerunt, ut diximus, anno 191] in numerum 266 creverunt. « Unde fere 
factum est, — ut S.Pius X. in. Bulla memorata dicit, — ut de Dominicis die- 
bus deque feriis officia silerent ». Per dispositiones huius Bullae, inprimis per 
novas rubricas effectum est, « ut in sacra liturgia Missae antiquissimae de Do- 
minicis infra annum et feriis, praesertim quadragesimalibus, locum suum re- 
cuperarent » (Div. afflatu, cf. de his uberius: De Eccl.orante B.3.d.). Missale 
secundum haec principia reformatum in lucem prodire potuit tantum anno 
1920. auctoritate Benedicti XV. promulgatum, in quo Missali post quatuor 
saecula undecim praefationes duabus auctae sunt (SJoseph et defunctorum); 
eodem decennio adhuc duae praefationes recentes accesserunt (Christi Regis 
et SS.Cordis Jesu). Adhuc a multis desiderantur praefationes propriae saltem 
Adventus et Dominicarum. Sed S. Pius X. omnia nondum absolvit, quod circa 
Missae reformationem voluit facere, ipse enim edixit in. Bulla Divino afflatu: 
« ..per ea, quae hic a Nobis decreta sunt, primum nos fecisse gradum ad Ro- 
mani Breviarii et Missalis emendationem ». Ulterior gradus usque ad pontifi- 
catum Pii XII. nondum factus est. 


2?. Secundus gressus sub pontificatu Pii XII. factus est ad instaurationem 
liturgicam provehendam, qui encyclica sua Mediator Dei iure Magister litur- 
eiae vocari posset. Hic novus gressus constat praecipue in instauratione vene- 
randae vigiliae paschalis et in rubricis simplificandis. Decreto S. C. Rituum 
9. febr. 1951. Vigilia paschalis facultative celebrari potuit horis nocturnis, ita 
ut Missa versus mediam noctem incipiat; quoad Missam novum fuit omissio 
Ps. Indica et confessionis, item ultimi evangelii. Post experimenta facta quae 
felicissimum habuere successum, decreto generali S. C. Rituum « Maxime re- 
demptionis nostrae mysteria » diei 16. nov. 1955. non solum vigilia paschalis 
obligatoria fiebat instaurata, sed integra Hebdomada sancta instaurata fuit. 
Decreto huic instructionem  adiecerunt 25 numeros complectentem; inde ab 
anno 1956 vero in toto orbe terrarum Hebdomada sancta iuxta editionem typi- 
cam 1956 maximo pastorali successu celebratur. Addita sunt ad documentum 
fundamentale (OILS 1956) varia decreta ct responsa CRit. praecipue « Ordina- 
tones et declarationes » circa ordinem Hebd. sanctae 1. febr. 1956 (OD 1957). 
Peculiaritates sunt: tempus celebrationis et s. communionis distribuendae po- 
meridiano, resp. vespertino tempore (cf. infra F. 3. a. 2?.), s. communio licita 
Fer. VI. Passionis et Mortis, omissio Credo et ultimi evangelii Fer. V. et Sabb.. 
instauratio Missae chrismatis in Caena Domini cum peculiari praefatione. 


3?. Ad secundum gressum instaurationis liturgicae pertinet incoeptus litur- 
gicus simplificationis rubricarum, quam Pius XII. complere vita functus non 
potuit. Dic enim 23. mart. 1955. emanavit documentum summi momenti S. C. 
Rit. Decr. « De rubricis ad simpliciorem formam redigendis ». Instauratio exa- 
minanda fuit per « Commissionem peculiarem virorum peritorum quibus studia 
de generali liturgica instauratione demandata sunt », cuius commissionis per- 

manentis existentia tune prima vice memorata est. Statuta huius decreti vim 
obtinuerunt a 1. ian. 1956, instauratio — ut iam tunc a peritis dictum est — 
evidenter provisoria fuit, aliud malum vero erat quod leges liturgicae valde 
intricatae evaserunt. Respici enim debuere Rubricae generales Missali et Bre- 
viario praefixae iuxta redactionem ultimam a. 1900. dein Additiones et va- 
rationes S. Pii X. ex a. 1912. ad has rubricas, quibus concilianda erat decr. de 
simplificatione a. 1955. et permulta decreta et responsa S. C. Rituum. At hic 
status tantum per quinque annos duravit, ideoque nec a nobis iam referendus 
videtur, sed transeundum est ad coronationem huius instaurationis liturgicae. 


4°. Enimvero 25. iul. 1960. emanavit Motuproprio « Rubricarum instruc- 
tum» S. P. loannis XXIII, quo censemus incoeptum esse tertium gressum 
instaurationis a Sancto Pio X. desideratae. Simul cum hoc documento editus 
enim est Novus Codex Rubricarum e 530 numeris constans, adiectis ulterioribus 
documentis; his vero vigere cessant Rubricae generales Missalis, Breviarii, 
Additiones et variationes, et Decr. de simplificatione a. 1955., item omnia dec- 
reta et responsa S. C. Rituum quae cum nova ac forma rubricarum non con- 
veniunt; cetera decreta, ut patet, manent in suo robore. Iuxta hanc formam 
iam edi possunt Missale et Breviarium, codex rubricarum autem vigere incipit 
a die 1. ian. 1961., qui alium ritum latinum sequuntur ac Romanum, se con- 
formare tenentur. 


Praecipua sunt fere haec. a. Numerus festorum restrictus est, terminologia 
mutata: duplicia I. et II. cl. fiunt festa I. et II. cl., festa III. cl. vocantur autem 
ea quae hucusque nomina c dupl. maius, duplex et simplex » habuerunt. — 
b. Spiritu S. Pu X. Temporale ie. textus liturgici Dominicarum et feriarum 
propriam Missam habentium, praevalet Sanctorali: Dominicae enim sunt 
quaedam I. cl. (Adventus, Quadrag. I. usque In Albis), quae nullo festo ce- 
dunt, omnes aliae sunt II. cl, quae solum festis Domini II. cl. cedunt, 
sicque iam raro evenit quod non officium dominicale celebretur. In Quadra- 
gesima autem iam ab a. 1961 non erunt officia et Missae « facultativae », 
feriae enim non cedunt festis III. cl, sicque solum festa Cathedrae S. Petri, 
s. Matthiae, Joseph et Annuntiatio celebrabuntur, cetera commemorantur. — 
c. Octavae abhinc loco 18 solum tres habentur, Paschae et Pent., dies infra 
octavam sunt dies I. cl, infra Nativitatem II. cl., Dom. infra octavam autem 
festis (e.gr. S. Stephani) praevalet. Vigiliarum quoque numerus valde imminutus 
est, nec anticipantur. — d. Quoad Missam speciales instaurationes sunt sequen- 
tes. Commemorationes reductae sunt, novamque legem acceperunt (NCR 106- 
113.131); orationes et collectae imperatae similiter (NCR 433-465); simplices 
redditae sunt regulae sequentiaruin (470), dicendi Credo (475 s), praefationum 
(482-199), ultimi euangelii (509 s.)), ante s. communionem infra Missam semper 
omittitur Confiteor et absolutio (503). Missae votivae in 4 classes redactae novas 
perspicuas leges accepere (306-389), similiter defunctorum (390-423). 

Gressus hic tertius complebitur iuxta « altiora principia, generalem litur- 
gicain instaurationem respicientia, in proximo Concilio Oecumenico Patribus 
proponenda », ut S. P. loannes XXIII. edixit. Interim gaudere possumus rubri- 
cis m meliorem formam redactis, clariore ordine digestis in unicumque textum 
contractis. 

F) De legibus cultualibus Missae 


Enodatis quaestionibus dogmaticis et historia sacrosancti sacrificii, agenda 
remanet summa quaestionum, quae obligationes iuris liturgici, ie. cultualis et 
stricte liturgici pertractant, dein hae quaestiones perpendendae sunt etiam res- 
pectu theologiae moralis. Ideo dici potest tractandas esse obligationes iuridico- 
morales quoad Missam. Haec tractatio sequentibus absolvitur articulis: 


|l. De obligatione Missam celebrandi. 

De Missae applicatione. 

De circumstantiis Missam celebrandi. 

De requisitis ad celebrationem Missae. 

De defectibus in celebratione occurrentibus. 
De obligatione Missae adstandi. 


Ota AUN 


l. De obligatione Missam celebrandi 


E sex fontibus derivatur obligatio Missam celebrandi: a) Ratione consecra- 
tonis, b) officii, c) oboedientiae, d) promissionis, e) beneficii, demum f) ratione 
stipendi. 

a) Celebratio ratione consecrationis. 


1°. Ratione consecrationis sacerdos certo tenetur saltem aliquoties in vita 
iure divino celebrare. — a. Quod sic probari potest: Omne ens debet sic esse 
et agere, ut finem sibi proprium consequi possit. Atqui finis proprius sacerdotis 
est, ut « offerat sacrificia pro peccatis », ergo finem proprium non consequeretur, 
si potestate consecrandi et offerendi sacrificium nunquam uteretur. 


b. Argumentum hoc speculativum confirmatur historia Ecclesiae, sacer- 
dotes revera semper celebrabant, etsi frequentia huius celebrationis non semper 
eadem erat decursu temporum. Aevo antiquo christianitatis, mos erat in Oriente 
tantum sabbatis et dominicis, itemque festis celebrare, in Occidente, in Africa, 
dein in Gallia fere quotidie. Utique tunc concelebrabant sacerdotes, boc autem 
rei essentiam non alterat, nam de facto etiam concelebrans celebrat. Nec medio 
aevo fuit incognita quotidiana celebratio, nam e.gr. Synodus Papiensis et Com- 
postellensis (annis 850. et 1056.), cotidianam exigebant celebrationem, etsi 
multi fuerint, qui rarissime sacrum litabant (Jungmann I. 303. s.). 


c. Obiici solet exemplum sancti Hieronymi, qui nunquam celebrasse dici- 
tur. At hoc nil probat contra nostrum argumentum, nam exemplum unius sancti 
non est peremptorium potuit enim bona fide existens exemplum non imitan- 
dum dare. Dein fortasse minus recte intelligitur, quod de hac re refertur, 
nam Hieronymus volens remanere monachus, cuius vitam professus est, noluit 
celebrare ut celebrans primarius vel solitarius, sed concelebrabat, ut moris 
erat aliis sacerdotibus. 

Argumentum pro celebratione 0 aliquoties » confirmatur verbis Domini: 
« Hoc facite in neam commemorationem ». 


2°, Ius divinum per Ecclesiam determinatum est pluries e.gr. Synodus 
Toletana (1324. quater, Synodus Ravcnnatensis (1473.) saltem semel in anno 
praescribebant celebrationem, Sacra Congregatio Concili 1669. decretum 
emisit: «Qui sine insta causa ter vel quater in anno non celebravit, peccat 
mortaliter et potest ab episcopo puniri ». — Ius hodie vigens obligationem 
aliquoties celebrandi ratione consecrationis sic determinat: « Sacerdotes omnes 
obligatione tenentur Sacrum litandi pluries per annum » (can. 805.). Superva- 
caneum ergo est, quid significet « pluries », propius determinare velle, certum 
est eum, qui ter quaterve in anno celebraverit, secundum doctorum commu- 


nem opinionem per se non peccare graviter (Vermeersch HI, n. 263; Noldin 
111, n. 182). 


3?. At habetur exhortatio Ecclesiae data inde a Tridentino, quae a Codice 
quoque transsumpta est: « Curet autem episcopus, vel superior religiosus, ut 
lidem (sacerdotes) saltem singulis diebus dominicis aliisque festis de praecepto 
divinis operentur n (can. 805.). Verbulum « saltem » indicat desiderium Eccle- 
siae. ut sacerdotes etiam plus faciant, sed celebratio stricte cotidiana nullo 
modo praecipitur, etsi nostris temporibus summopere iam fere ubique terrarum 
in usu sit. Sacerdos non peccat, « si ex rationabili motivo, e.gr. maioris praepa- 
rationis. humilitatis, veri incommodi aliquoties a celebratione abstineat » (Nol- 
din 1. c.). S. Ignatius de Loyola — utique ante Tridentinum — per unum annum 
abstinuit a celebrando post suam ordinationem. Commendandum, si omissio 
celebrationis aliquoties ex humilitate. fiat, ut fecit e.gr. S. Pius V. semel in 

hebdomada non celebrando, hoc semper cum operibus poenitentiae et mise- 
ricordiae coniungere. 


b) Celebratio ratione officii. 


« Officium » intelligitur fale, cui cura pastoralis adnexa est. Quia officium 
pastorum iure divino fundatum est, ideo etiam iure divino tenetur pastor ali- 
quoties offerre pro suis subditis: « Omnis pontifex ex hominibus assumptus 
constituitur in iis; quae sunt ad Deum, ut offerat dona et sacrificia pro pec- 
catis » (Ileb 5,1.) Qui censeantur nomine pastorum, quoties et quomodo de- 
beant hoc praeceptum divinum exsequi, propius determinat Ecclesia. Ergo: 


1°. Nomine pastorum veniunt; 


a. (1) Episcopi post captam sedis possessionem (can. 339,5, non autem 
episcopi titulares, administratores apostolici « ad tempus » (can. 315. $ 1, 1). 

(2) Abbates vel praelati nullius, qui easdem obligationes habent ac epi- 
scopus residentialis in propria dioecesi (can. 323.). 

(3) Vicarii capitulares ad normam can. 339. ut episcopus (can. 440.). 

(4) Parochi ad eandem normam debent applicare (can. 460.). 

(5) Vicarius parochialis paroeciae, quae pleno iure fuerit unita domui reli- 
giosae, ecclesiae capitulari vel alii personae morali, nam easdem habet obliga- 
tonem ac parochus (can. 471.), item: 

(6) Vicarius oeconomus, qui vacante paroecia constituitur, eodem officio 
applicandi adstringitur (can. 473.). 


b. Vicarii vel praefecti apostolici (can. 306.) et quasiparochi. 


c. Non tenentur ergo episcopi titulares, praelati regulares, rectores eccle- 
siae, vicarii substituti et cooperatores (capellani). 


2?. Quibus diebus tenetur applicare pro populo, determinatur dupliciter: 


a. Episcopi, abbates vel praelati nullius, vicarii capitulares et parochi, 
item qui parochi, item qui parochorum nomine veniunt, tenentur: « omnibus 
diebus dominicis et festis de praecepto etiam suppressis » (cfr. supra citatos). 
Festa de praecepto etiam suppressa habenda sunt secundum determinationem 
sacrae Congregationis Concilii die 23. dec. 1919. (AAS. 1920., 42-43. a Index 
festorum in universa Ecclesia suppressorum » ex hoc elencho et can. 1247.: 
«dies festi sub praecepto ». Nos concinnavimus Tabellam horum festorum 
omnium, tum vigentium, tum suppressorum, cf. De Eucharistia E.4.d.V.2^. 


b. Vicarii ct praefecti apostolici, item  quasi-parochi, ie. peculiares rec- 
tores quasi-paroeciarum, quae sunt partes vicariatus apostolici, ac praefecturae 
apostolicae (can. 216. $ 3), applicationem pro populo habent leviorem et magis 
restrictam, tenentur nempe applicare solum undecim diebus: «In sollemni- 
tatibus Nativitatis Domini. Epiphaniae, Paschatis, Ascensionis, Pentecostes, 
Corporis Christi, Immaculatae Conceptionis, et Assumptionis B.M.V., S. Jo- 
seph, SS. Ap. Petri et Pauli et Omnium Sanctorum » (can. 306. pro vicariis et 
praefectis; can. 466. pro quasi-parochis). 


c. In festo Nativitatis Domini et si quod festum de praecepto (etiam sup- 
pressum, ut patet), incidat in Dominicam, satis est, ut Missam unam pro po- 

ptilo applicent, (can. 339., $ 2., cf. etiam $ 3. de translatione). — Item si plura 
habeat quis territoria (dioecesim, paroeciam), imam Missam applicat pro po- 


pulis sibi commissis (can. 466., § 2). 


3°. Quomodo debet pro populo applicare pastor ad hoc obligatus, deter- 
minatur a iure canonico. Ilaec obligatio enim est: 


a. Obligatio realis, i.e. qui tenetur ad applicationem pro populo, si ab 
eius celebratione legitime impediatur, statis diebus applicet per alium, si ne- 
que id praestare possit, quamprimum vel per se ipse, vel per alium applicet 


aha die (can. 339. $ 4). 


b. Obligatio personalis, i.e. pastor per se ipse applicare debet, « (can. cit. 
et CRit. d. 3128.), nisi legitime impediatur. Legitimum impedimentum (1) non 
est consuetudo contraria, nec Missa exequialis, vel pro sponsis, vel Missa fun- 
data, sed tantum: (2) pro canonico, qui parochus est Missa conventualis, 
vel (3) legitima absentia pro parocho, qui « potest Missam pro populo appli- 
care, vel ipse per se, in loco in quo degit, vel per sacerdotem, qui eius vices 
gerat in paroecia » (can. 466. $ 5). 

c. Obligatio localis, a parochus Missam pro populo applicandam celebret 
in ecclesia paroeciali, nisi rerum adiuncta Missam alibi celebrandam exigant 
aut suadeant » (can. 466. $ 4). Talis suasio habetur e.gr. si festum peculiare 
celebretur in ecclesia filiali. Episcopi in tota dioecesi applicare possunt, cuius 


sunt pastores. 


d. Obligatio temporalis, « ad urgendam obligationem n, ergo si dic praesc- 
ripto non celebrasset, debet supplere, «a Ordinarius loci iusta de causa permit- 
tere potest, ut parochus Missam pro populo alia die applicet ab ea, qua iure 
adstringitur » (can. 466. $ 3). Talis causa iusta esset ad dispensationem peten- 
dam: Missa exequialis, pro sponsis, aut urgens causa publica. 


c. Non requiritur quoad modum applicationis pro populo: ut Missa sit 
cantata, vel summa, potest esse lecta a parocho celebrata. — Dein: permul- 
tae dioeceses acceperunt privilegium partem Missarum pro populo appli- 
candi ad intentionem Ordinarii. Tali in casu, etsi etiam hae Missae ex iustitia 
dicendae sint, quia revera non applicantur pro populo, possunt etiam altero 
die, et alio in loco celebrari (S. Congr. Concilii, 3. sept. 1914.). 


c) Celebratio ratione oboedientiae. 


Superior, ie. episcopus, vel superior religiosus potest praecipere celebra- 
tionem. In hoc praecepto distinguendum est: 


1°. Potest esse praeceptum merae celebrationis, tale habetur in casu cele- 
brationis diebus Dominicis et festis de praecepto. 


2?. Potest esse praeceptum etiam applicationis, et quidem ex iustitia, 
quando applicatio Missarum praecipitur. Sic superiores religiosi stipendia Mis- 
sarum distribuunt subditis, qui Missas persolvere ex iustitia. debent, eleemo- 
syna autem religioni obvenit, — Missa concentualis etiam tali titulo duplici 
applicanda est, et quidem « pro benefactoribus in genere » (can. 417. $ 1.) 
Sed « senari potest consuetudo praebendi stipem celebranti vel ex cumulo 

distributionum, vel ex reditibus omnium praebendarum per contributum » 
($ 3.). 


3°. Potest demum esse praeceptum hoc applicationis ex oboedientia tan- 
tum, (piando e.gr. per statuta dioecesana, vel ordinum religiosorum praeci- 
piuntur aliquae Missae (in honorem B.M.V., vel pro defuncto confratre etc.). 
Tale praeceptum non censetur esse grave, nisi certo constet, quod superior 
sub gravi praecipere intendit. "Notandum quod in tali casu, quando nempe 
agitur de Missae applicatione ex mera oboedientia, sacerdos potest pro lubitu 
applicare alios effectus seu fructus non praeceptos. Supponatur e.gr. casus 
praecepti applicandi pro defuncto confratre: sacerdos eiusdem Missae fructum 
impetratorium applicare potest pro aliquo infirmo. Solus enim fructus seu 
effectus propitiatorius applicari praecipitur pro defuncto, impetratorius liber 
remanet. Hoc tamen solummodo fieri potest, quando non habetur obligatio 
ex iustitia, si ergo stipem (stipendium) acceperit, hoc non potest facere. Qui 
autem stipem seu eleemosynam Missae largitus est, moneri potest, quod suam 
intentionem applicandi dirigat etiam quad alium fructum, puta, quod fructum 
propitiatorium applicet pro defuncta matre, impetratorium pro suis filiis adhuc 
vivis. 

4°. Quando confessarius in poenitentiam iniungit sacerdoti celebrationem 
Missae, e.gr. Christi summi sacerdotis, hoc potest facere tantum quoad cele- 
brationem. Si autem nihil expresse dixerit hac. de re, praesumendus est etiam 
Missae applicationem exigere (Sic Merkelbach III. n. 383.). 


d) Celebratio ratione promissionis. 


Si aliquis sine stipe oblato petat applicationem Missae et sacerdos veram 
dedit promissionem, tunc sub levi tenetur ad applicationem, nisi se expresse 
vellet sub gravi obligare. Haec obligatio oritur enim e virtute fidelitatis, quae 
ordinarie levis est. Hoc in casu autem secure potest tantum fructum petitum 
applicare: personae «A» largiri fructum propitiatorium pro aliquo defuncto, 
personae oB» fructum donare impetratorium, e.gr. pro recuperanda sanitate, 
personae «C» applicare fructum eucharisticum, e.gr. pro beneficio accepto in 
gratiarum actionem et sic unico Sacro satisfecit triplici obligation: e promis- 
sione ortae (Noldin HI. n. 199). 


e) Celebratio ratione benefici. 


Hoc loco agitur de beneficiis « non curatis » (can. 1411. 5., quae curam 
animarum non habent adnexam, sed tantum celebrationem Missarum sive quo- 
tidie, sive aliquoties. Vocantur etiam « perpetua onera Missarum » nam con- 
iuncta sunt cum beneficio et beneficiatus debet satisfacere huic obligationi. 
Haec obligatio est: 


1°. Obligatio iustitiae et quidem ex iustitia commutativa, do ut des. Haec 
obligatio se extendit etiam ad adiuncta, ergo est: 


2?. Obligatio servandi adiuncta seu circumstantias a fundatore praescrip- 
tas. Haec adiuncta possunt esse: species Missae (in honorem B.M.V., vel pro 
defunctis), locus (talis ecclesia, tale altare), tempus (Missa matutina, « Früh- 
messe »), vel frequentia (quotidie, vel per hebdomadam 2-3 Missae etc.). Be- 

neficiatus peccaret omittendo sine insta causa tale adiunctum; ct praesertim 
si hoc saepius fieret (quam semel vel bis in mense e.gr. in quotidianae celeb- 
rationis obligatione), etiam graviter. 


3°, Obligatio est realis, si fundatio beneficii facta est ad bonum certarum 
personarum (monasterii monialium, pagi alicuius filialis); ut determinatis tem- 
poribus (diebus Dominicis, festis, vel quotidie) Missae adstandi occasionem 
habeant. Hoc in casu beneficiatus curare debet, ut Missa adamussim sic insti- 
tuatur, ut fundator intendit, non debet autem per se satisfacere huic obliga- 
tioni. Omittere autem hoc in casu nullam potest Missam, sed omnes debent 
celebrari, etiam si ipse impeditus esset: obligatio enim realis est. Hucusque 
agebatur tantum de celebratione, applicatio potest esse libera, ie. non ad 
intentionem fundatoris, si hoc certo et expresse constat, (voluit tantum, ut certa 
aliqua pars fidelium Missam habeat). Si fundator nihil de hac re statuerit, 
debet praesumi eius intentio applicandi omnes Missas, nisi tantum aliquam 
partem Missarum sibi reservaverit (e.gr. prima die uniuscuiusque hebdomadis), 
tunc etenim applicationem aliarum Missarum libere relinquere censetur (Nol- 
din n. 197,3). 


4°. Obligatio potest esse personalis, si nempe expressis verbis beneficiatus 
est designatus ad celebrandum et ad applicandum. Hoc in casu per seipse 
debet celebrare; si tamen quotidie haberet obligationem celebrandi, auctores 
statuunt aliquas exceptiones. Nam, non debet per alium satisfacere obliga- 
toni celebrationis, si a. infirmus sit, sed non ultra quindecim dies (S. Congr. 
Clone. 4. iun. 1689. ct 17. nov. 1695.), — dein b. si ex religione aliquoties, semel 
dicamus, in mense, celebrationem omiserit, — demum c. si impeditus sit 
propter rationabile impedimentum, ut puta, propter exercitia peragenda vel 
iter faciendum. Nullo autem in casu potest stipendium ab altero percipere 
er. si in itinere sit constitutus, nam ipse stipendium iam percepit e beneficio 
pro omni die. immo nec pro se, vel pro suis potest diebus vacationis Missam 


applicare (S. Cong. Cone. 18. sept. 1683). 


f) Celebratio ratione stipendii. 


Fusius ideo tractanda est haec quaestio, quia propter legum multitudinem, 
quae saepe sub gravi obligant, eas penitius cognoscere oportet. 


1^. Notio stipendii. 


Stipendium, seu stipes, stips, ie. sustentatio, vel eleemosyna definitur: 
Eleemosyna occasione Missae data a persona percipiente fructum ministeria- 
lem sacrificii ad sustentationem celebrantis ratione oblationis Deo factae. 


a. Est ergo: eleemosyna, non pretium Missae, qua venditur et emitur, 
nec est pretium laboris sacerdotis, qui intrinsecus est celebrationi et ab ea 
inseparabilis: Hanc enim Missam nempe et laborem intrinsecum Missae ven- 
dere ct emere esset negotiatio cum re sacra et proinde simonia: (1) Labor 
extrinsecus Missae est. qui ratione alicuius circumstantiae externae fit, puta, 
si (piis propter Missam celebrandam iter maius suscipere deberet, hora tardior 
consueta, expensae Missae extraordinariae, Missa cum cantu et talia: hic labor 
extrinsecus honorari potest. — (2) Etsi stipendium eleemosyna sit. tamen per 
acceptationem eius oritur verus contractus inter celebrantem et conferentem. 

Contractus est innominatus: do (in tuam sustentationem eleemosynam), ut ja- 
cias (ad meam intentionem applicationem fructus ministerialis). Sic intelligitur 
quod Missae celebratio occasio est eleemosynae, i.e. stipendii. 


b. Persona percipiens ad hunc fructum ministerialem Missae ergo ex ius- 
ttia commutativa habet ius. Per sc in permultis casibus stipendii quantitas 
esset materia levis, tamen e voluntate Ecclesiae saepe manifestato omissio ap- 
plicationis semper est peccatum grace (cf. decisione: S. Congr. Cone. 21. iun. 
1625., 5. jul. 1664., Encycl. Benedicti XIV. « Quanta cura » 30. iun. 1741.). Qui 
non applicat ergo, tenetur ad restitutionem stipendii sub gravi, ut patet, func 
tantum, si stipendium summam relative gravem constituat, quod semper con- 
tingit, si de pluribus agatur stipendiis, e.gr. 20, quia harum summa iam rela- 
tive gravem materiam constituit. 


c. Ad sustentationem celebrantis: hoc est stipendii titulus, cur dari possit. 
Sed sustentatio non intelligitur totius diei, nam sacerdos etiam alius laboribus 
occupatur, quibus sustentationem suam, ie. victum, vestitum, habitationem, 
libros etc. procurare potest secundum verbum apostoli: « Dominus ordinavit 
is, qui evangelium annuntiant, de evangelio vivere» (1. Cor 9,14). Neque 
intelligitur tantum hora fere media durationis Missae, sed fere tertia pars diei 
qua sacerdos sustentari debet. Ceterum hoc per legem particularem Ecclesiae 
determinatur. 


d. Ratione oblationis Deo factae offertur stipendium: quod probatur his- 
toria Ecclesiae. Auctores aliqui erronee dicunt (Merkelbach, Noldin, Mihalyfi, 
Gasparri) quod consuetudo celebrandi pro particularibus fidelibus ad specia- 
lem intentionem tantum saeculo septimo vel octavo introducta est. Omnes 
fideles offerebant in Missa communitatis et ideo dabant moraliter omnes dona 
ad offertorium, inter quae dona revera etiam aurum, sive pecunia occurrit. Si 
velis, potes etiam hanc oblationem pro stipendio accipere. Sed quia ad notio- 
nem stipendii pertinet, quod fructus ministerialis alicui specialiter obveniat, 
talis oblatio stipendii collectivi rationem non excedit. Specialis stips autem 
secundum novas investigationes (K. J. Merk, De la Taille, Jungmann) iam 
multo prius in usu erat. Nam iam saeculo IV-o celebrabantur Missae peculiares 
ad intentionem personae privatae, quae pecuniam, vel aliud quid dabat sacer- 
doti. Sic Epiphanias (t403.) loquitur de aliquo, qui episcopo aurum dans 
dixit: « Offer pro me! » (Panarion 30.6. PG 41. 413.)). item Augustinus loquitur 
de feminis a Barbaris raptis, quae iam non potuerunt « ferre oblationem ad 
altare Dei vel invenire ibi sacerdotem, per quem offerant Deo » (Ep. 111., 8.). 
Hae personae privatae ergo habendae sunt initiatores « stipendii », sed etiam 
hi ad offertorium comparebant inde a medio aevo ante alios. Recte ergo dici- 
tur. quod eleemosyna ratione oblationis datur. 


2^. Species stipendiorum. 
Secundum can. 826. tres sunt species stipendiorum: 


a. Manualia vocantur stipendia, (piae a fidelibus offeruntur, celati ad ma- 
num sacerdotis. Possunt esse: ex propria devotione, quae offeruntur hic et nunc 
celebranda, et sic traduntur sacerdoti. Possunt deinde esse a festatore ex obli- 
gatione perpetua propriis heredibus facta; haec differunt a fundatis eo, quod 
heredes debent e.gr. omni anniversario offerre stipem pro celebratione. 

b. Ad instar manualia vocantur stipendia Missarum fundatarum, quae aliis 
sacerdotibus tradenda sunt. Tradendae sunt aliis e causa duplici: vel quia 
non possunt applicari in proprio /oco, vel quia non possunt applicari ab iis, 
qui secundum tabulas fundationis debent eas celebrare. Tradendae autem sunt 
de iure vel Sanctae Sedis induito. 


c. Fundata stipendia vel Missae fundatae sunt, quae ex fundationum redi- 
tibus percipiuntur. Reditus vel potest esse foenus alicuius summae pecuniae, 
vel lucrum alicuius obiecti, ut vineae, vel agri etc. 


3°. Duodecim leges stipendiorum. 


I. Lex de binatione. Can. 824. $ 2: « Quoties pluries in die celebrat, si 
unam Missam ex titulo iustitiae applicet, sacerdos, praeterquam in die Nativi- 
tatis Domini, pro alia eleemosynam recipere nequit, excepta aliqua retributione 
ex titulo extrinseco ». — a. « Ex titulo iustitiae », e.gr. Missam pro populo ce- 
lebrans nequit pro altera, vel aliis Missis stipendium recipere, si tamen fecerit 
applicatio valida, sed graviter illicita est. S1 non ex titulo iustitiae, sed oboe- 
dientiae vel promissionis, devotione privata celebret aliam Missam, hoc potest 


facere, nam solum titulus iustitiae excluditur. — b. Si e privilegio Ordinarius 
ad suam intentionem faciat celebrare parochos aliquibus diebus loco Missae pro 
populo, etiam hoc in casu non potest pro alia stipendium recipi. — c. Aliqui- 


bus datur facultas a S. Sede, utputa seminariis quibusdam, ad « stipendia bi- 
nationis ». Haec facultas secum portat, quod aliquis potest unam Missam titulo 
iustitiae celebrare (pro populo vel pro stipendio), alteram autem pro stipendio, 
quod tamen remanet ei, qui facultatem accepit. 


II. Lex dc stipendio pro sola celebratione edicitur can. 825., 4: « Nunquam 
licet... alteram recipere eleemosynam pro sola celebratione, alteram pro appli- 
catione eiusdem Missae, nisi certo constet unam stipem oblatam esse pro ce- 
lebratione, sine applicatione n. — Hoc enim possibile est. si aliqui volunt, ut 
alicubi Missae intéressé possint et non curant applicationem quoque pro eis 
fieri, hoc in casu tamen interrogandi sunt, num hoc sic velint. Duo casus exci- 
piuntur: si celebretur Missa pro sponsis, et sponsi non dederint stipendium 
pro applicatione, dici potest Missa pro sponsis cum applicatione pro aliis 
(S. Oflic. 1. sept. 1841.). Similiter facere potest celebrans quoad Missam exse- 
quialem, si datum non fuerit stipendium, ut applicetur pro defuncto. Agitur 
de Missa stricte exsequiali, quando nempe defuncti cadaver ex ecclesia sepe- 
litur (S. Congr. Rit. 7. apr. 1895.) 


III. Lex de petituro applicationem habetur can. 825. nr. 1: « Nunquam 
licet Missam applicare ad intentionem illius, qui applicationem oblata elee- 
mosyna petiturus est, sed nondum petiit, et eleemosynam postea datam retinere 
pro Missa antea applicata»; haec applicatio pro futuro stipendio etiam inva- 
lida est. quia deest intentio determinata. Supponitur casus, quod alicui sacer- 
doti desunt iam stipendia et tunc numerum Missarum applicaret ad intentionem 
eorum, qui aliquando dabunt ei stipendia. 


IV. Lex dc stipendio duplicato continetur can. 825. nr. 3: « Nunquam 
licet... duplicem eleemosynam pro eiusdem Missae applicatione accipere », sed 
iuxt1 can. 828: «Tot celebrandae ct applicandae sunt Missae, quot stipendia, 
rt.im exigua data et accepta fuerint». — a. Applicatio esset contra iustitiam 

ct graviter peccaminosa ad mentem propositionis damnatae ab Alexandro VII-o: 
« Non est contra iustitiam pro pluribus sacrificiis stipendium accipere et sacri- 
ficium unum offerre n (Denz. 1110.). Hic casus haberetur si fructus divideret, 
gr. fructum propitiatorium pro defuncto vellet alicui tribuere, fructum im- 
petratorium autem e.gr. pro felici exitu tentaminis alteri personae: hoc potest 
facere, si ex promissione vel caritate applicaret, sed nullo modo si ex iustitia 


(cf. supra D.6., coroll.). — b. Alter casus stipendii duplicati habetur, si sacerdos 
fructum specialissimum i.e. celebranti contingentem applicare vellet pro sti- 
pendio, quod ab eodem Pontifice damnatum est: « Duplicatum stipendium 


potest sacerdos pro eadem Missa licite accipere, applicando petenti partem 
etiam  specialissimam fructus ipsimet celebranti correspondentem » (Denz. 
1108.). Haec applicatio pro stipendio certe iniustum et invalidum est, numquid 
possibile est, si ex caritate etc. fieret, non constat. 


V. Lex dc supputatione stipendii quatuor regulas complectitur. Supputatio 
est determinatio quantitatis stipendii: qualis summa sufficiat ad unam vel 
plurcs Missae applicandas. 


Regula prima est: « Ordinarii loci est manualem Missarum stipem in sua 
dioecesi definire per decretum, quantum fier potest, in dioecesana Synodo 
latum... ubi desit Ordinarii decretum, servetur consuetudo dioecesis... etiam 
religiosi, licet exempti, circa stipem manualem stare debent decreto Ordinarii 
loci aut dioecesis consuetudini » (can. 831.) Nemo alius ergo, nec Superior 
maior, vel Moderator supremus religionis exemptae potest definire Missarum 
stipendium. 


Regula secunda est: a Sacerdoti non licet ea maiorem exigere » (can. 831. 
$ l1, nulli, nec religioso exempto. Exigere maiorem esset peccatum grave, nam 
«non solum delinquit contra legem Ecclesiae, verum etiam iustitiam commu- 
tativam laedit» (Benedictus XIV. De synodo 1.5. c.9. n.2.. — Exigere non 
licet, sed « sacerdoti fas est oblatam ultro maiorem stipem pro applicatione 
accipere n (can. 832), hoc Ordinarius non potest prohibere see. decisionem 
Ecclesiae (S. Congr. Cone. 16. ian. 1649.) nam hoc opus est caritatis et pie- 
tatis. — Licite potest exigere maiorem summam praescripta ab Ordinario, si 
titulum haberet Missae extrinsecum (itineris, laboris extraordinarii etc.), nullo 
modo autem pro utilitate spirituali: « ProMissis celebrandis in altari privile- 
giato nequit, sub obtentu privilegii, maior exigi Missae eleemosyna n (can. 918. 
$ 1l), utique autem accipi secundum generalem legem. 


Regula tertia est: « sacerdoti fas est .. nisi loci Ordinarius prohibuerit. 
etiam minorem n stipem accipere praescripto (can. 832). Etsi alicubi exstaret 
talis prohibitio, sacerdos potest e caritate vel misericordia minorem stipem 
accipere, modo declaretur titulo eleemosynae id fieri (Noldin - Schmitt III, 
ls Jd 235. 


Regula quarta: de numero indeterminato in casu dubii, quando nempe 
non constat, quot Missas voluit oblator applicari, est: «a Si quis pecuniae sum- 
mam obtulerit pro Missarum applicatione, non indicans earumdem numerum, 
hic supputetur secundum eleemosynam loci, in quo oblator morabatur, nisi 
aliam fuisse eius intentionem legitime praesumi debeat » (can. 830.). Talis casus 
haberetur, si quis dixerit « celebra aliquot Missas ad meam intentionem » et 
daret summam, quae sufficeret ad viginti Missas celebrandas secundum taxam 


320 L ECCL. SACRIFICANS. 


dioecesanam, tunc evidenter non debet tot Missas applicare, quia viginti Mis- 
sae non sunt a aliquot ». 


VI. Lex de permanentia obligationis, seu de stipendio iam percepto edi- 
citur can. 829: « Licet sine culpa illius, qui onere celebrandi gravatur, Mis- 
sarum eleemosynae iam perceptae perierint, obligatio non cessat ». — Agitur 
de eleemosynis, ie. stipendiis iam perceptis, si ergo fundatio e qua percipi 
debent stipendia, periit, alius casus habetur, de quo inferius agetur. Ratio est, 
quae sequentem legem edendam inspiravit, nempe: 


VII. Lex praescribens, quod «a stipe Missarum quaelibet etiam species 
negotiationis vel mercaturae omnino arceatur» (can. 827.) — a. Non solum 
ergo negotiatio vel mercatura, sed etiam « species », ie. apparentia propter 
scandalum pusillorum evitetur oportet. Secundum Vermeersch in omni nego- 
tiatione vel mercatura inest acquisitio et per eam lucrativa venditio. Itaque 
stipendiis negotiatur, qui stipendia colligit maioris pretii et Missas celebrare 
facit per alios minore stipendio dioccesano, vel qui stipendia tradit, sed retinet 
lucrum e cambio monetae » valutare » promanans. Mercatur stipendiis iste, 
qui ope stipendiorum libros vel alia obiecta sibi comparat ct libros maiore 
pretio vendit, sibique sic lucrum comparat (III. n. 271,6.). — b. Tamen licitum 
est secundum auctores: libros dare pro stipendiis, vel victualia, cavendum 
tamen, ne quis ex hoc actu lucrum sibi faciat. Licitum est rogare eleemosynam 
eo, quod aliquis gratis Missam celebret et stipendium roganti relinquat ad 
quemcumque finem, nam hoc nil aliud est, ac actus misericordiae. Licitum 
est in convictu, vel domo canonica alumnis vel simul habitantibus victum pro 
stipendiis praebere, modo caveatur lucrum. — c. Item licitum est permutare 
intentiones inter duos sacerdotes: unus habet tricenarium Gregorianum et non 
potest celebrare, committit celebrationem alteri, ipse autem persolvit intentio- 
nem alterius, quod minoris est pretii, — si ille monitus sit hac de re. 


VIII. Lex de spatio debito servando, intra quod Missae celebrari debent, 
quatuor complectitur regulas. 

Prima regula est « Missae pro quibus celebrandis tempus ab oblatore 
expresse praescriptum est, eo omnino tempore sunt celebrandae » (can. 834. 
$ l1). Ubique mos est pro talibus Missis propter hanc circumstantiam extraor- 
dinariam (temporis fixi) plus exigere, quod saepe etiam determinatum est ab 
Ordinario, proin ex iustitia obligat. 

Secunda regula est si tempus implicite fuerit determinatum, nempe 
Missae pro urgenti causa oblatae, quamprimum tempore utili sunt celebran- 
ti.u* » (can. 834. $ 2.1... Urgens causa est. quae proximo tempore deciditur et 
dein iam frustra fieret sacrificium pro ea causa, v.gr. pro felici partu, pro bono 
successu operationis chirurgicae, pro lucranda lite tali die diiudicanda, pro 
aegroto moribundo. Tempus utile est, si adhuc adiuvari potest causa pro qua 
offertur Missa. Sı causa celebrandi cessaverit, restitutio facienda est, si adhuc 
manet, tenentur ad compensanda damna spiritualia bonis spiritualibus (oratio- 
nibus et operibus poenitentiae. Merkelbach n. 378, 4.). 

Tertia regula est: « $i oblator nullum tempus pro Missarum manualium 
celebratione praescripserit.. Missae sunt celebrandae intra modicum tempus 
pro maiore vel minore Missarum numero» (can. 834. $ 2). Quid intclligitur 
sub « modico tempore pro maiore vel minore Missarum numero ». disputatur, 

etsi res facile solvi potest. Nam canon citatus habet adiectum decretum « Ut 
debita » S. Congr. Cone. 1l. maii 1904. nr. 2., ergo iuxta principium generale: 
« canones qui ex parte tantum cum veteri iurc congruunt, ex iure antiquo 
aestimandi sunt... in dubio, num aliquod canonum praescriptum cum veteri 
iure discrepet, a veteri iure non est recedendum » (can. 6,3. et 4). Atqui hoc 
decretum praescripsit: persolvendam esse celebrationem « infra mensem pro 
una Missa, et semestre pro 100 Missis, et aliud longius vel brevius temporis 
spatium plus minusve longum iuxta maiorem vel minorem Missarum nume- 
rum ». Hanc taxationem uberius evolvit S. Congr. Cone, decreto 27. febr. 195. 
(AAS 37. (1904-1905.), p. 525. s.) dicens tempus hoc esse pro 10 Missis: unam 
mensem, pro 20 Missis: 2 menses, pro 40: tres menses, pro 60: 4 menses, 
pro 80: 5 menses, pro 100: 6 menses. Licet Codex hanc taxationem non ad- 
ducat, ea temen uti possumus, non quidem scrupulose et mathematice, quia 
habemus in ea aliquem modum computi. Huius computi enim fundamentum 
est formula, quam iuxta Vermeersch sic possumus exprimere: 


N 
X = N + — + 30 
2 


In qua formula «X» designat tempus intra quod Missae celebrari debent; 
«N» designat numerum Missarum acceptarum. Ope huius formulae accipis 
tempus persolutionis supra definitum, e.gr. si accepit quis 60 Missas, 


X = 60 + 30 + 30 = 120 


dies, Le. quatuor menses (Vermeersch - Creusen, n. 272., 4). — Notandum, 
quod « nemini licet tot Missarum onera per se celebrandarum recipere, quibus 
intra annum satisfacere nequeat » (can. 835.) — Item, si personae diversae, 


puta centum, unam offerunt Missam singillatim, tunc infra mensem omnes per- 
solvendae sunt; unus sacerdos ergo pro se non potest has accipere. 

Regula quarta est: « Quod si oblator arbitrio sacerdotis tempus celebra- 
tionis expresse reliquerit, sacerdos poterit tempore quo sibi magis placuerit, 
eas celebrare, firmo praescripto can. 835. », ie. intra annum ab acceptatione 
(can. 834. $ 3). 


IX. Lex de modo tradendi stipendia alteri sacerdoti quinque habet re- 
gi das. 

Prima regula est: tantum sacerdotibus tribui possunt « sibi acceptis, dum- 
modo probe sibi constet eos esse omni exceptione maiores vel testimonio pro- 
prii Ordinarii commendatos » (Can. 838.). « Omni exceptione maiores » nempe 
quod dolus vel fraus nec cogitari possit de iis; si eos non noverit, opus est tes- 
timonio. 

Secunda regula est, quod tradens Missas « obligatione tenetur, usque dum 
acceptae obligationis ct recepti stipendii testimonium obtinuerit » (can. 839.), 
quod etiam viva voce fieri potest, etsi praeferendum est scriptum testimonium. 

Tertia regula est de stipendiis manualibus. Transmittens a debet acceptas 
integre transmittere » (can. 840. $ 1). Qui partem stipendii retineret, quae 
iam constituit materiam relative gravem, peccatum grave committit contra 
religionem et contra iustitiam commutativam, nam lex Ecclesiae ius dat acci- 
pienti ad totum stipendium, tenetur ergo et obligatione restitutionis. Duo casus 

excipiuntur: pruno quidem, si « oblator expresse permittat aliquid retinere », 
ubi nomine oblatoris venit iste, qui stipendium dedit (non autem is, qui trans- 
mittit, etsi « offert» illi, cui mittit stipendia), « expresse » debet consentire, 
non potest voluntas eius praesumi. Secundo potest aliquid retinere, « si certo 
constet excessum supra taxam dioccesanam datum fuisse intuitu personae », 
ilius nempe, qui transmittit stipendia. 


Quarta regula est: « In Missis ad instar manualium, nisi obstet mens fun- 
datoris, legitime retinetur excessus et satis est remittere solam eleemosynam 
manualem diocesis in qua Missa celebratur, si pinguis eleemosyna locum pro 
parte tenet dotis beneficii aut causae piae » (can. 840. $ 2). 


Quinta regula est: Omnes qui obligati sunt ad Missarum onera implenda, 
«sub exitum cuiuslibet anni, Missarum onera, quibus nondum fuerit satisfac- 
tum, suis Ordinariis tradant secundum modum ab his definiendum » (can. 841. 
$ 1). Tempus autem, a quo incipiat hic annus, in Missis manualibus compu- 
tandum est « post annum a die suscepti oneris, salva diversa offerentium volun- 
tate », si nimirum tempus brevius ad persolvendum voluissent (can. 841. $ 2). 
Ibidem de Missis ad instar manualium edicitur tempus « quo, initium anni 
» intra quem opera impleri debuissent». 


X. Lex de recognitione stipendiorum. Primo; liber peculiaris intentionum 
debet haberi, in quo accurate notentur « Missarum receptarum numerus, in- 
tentio, eleemosyna, celebratio » (can. 843. $ 1). Talem librum debent habere 
« rectores ecclesiarum aliorumque piorum locorum sive saeculiarium sive regio- 
sorum 1n (ibid), deinde, «a Ordinarii locorum et Superiores religiosi » demum 
omnes sacerdotes sive saeculares, sive religiosi » (can. 844.). — Secundo; lus 
recognoscendi pertinet ad Ordinarios, qui « tenentur obligatione singulis saltem 
annis huiusmodi libros sive per se ipsi sive per alios recocmoscere » (can $43. 
$ 2). — Tertio; in ecclesiis religiosorum hoc officium advigilandi, ut onera 
Missarum adimpleantur, pertinet ad eorum Superiorem (can. 842.). 


XI. Lex dc reductione ct condonatione Missarum. Missarum reductio res- 
picit tempus futurum, condonatio autem praeteritum. — a. Reductio locum ha- 
bere potest, si reditus alicuius fundationis iam non sufficiunt ad stipendia, quibus 
totus numerus Missarum dotari possit, etsi ipsa summa fundationis integra per- 
mansit, (non: si individua summa haec in auro existeret). Hoc praesertim post 
immania bella 1918. et 1945. in quibusdam regnis factum est. — b. Alter casus 
possibilis est, si ipsa fundatio perierit, sive summa pecuniae per ruinam mensae 
(fallimento di banca), sive si obiectum fundationis, e.gr. ager ablatum fuerit 
per saecularisationem. Omni in casu recurrendum ad S. Sedem, nam « Missarum 
reductio semper S. Sedi unice competit n (can. 1517. $ 2.), ergo etiam in casu, 
si fundatio ex tota periisset. Sed; « Indultum reducendi Missas fundatas non 
protenditur nec ad alias Missas ex contractu debitas, nec ad alia onera piae 
fundationis », item; «a Indultum generale reducendi onera piarum fundationum 
ita intelligendum est. nisi aliud constet, ut indultarius potius alia onera, quam 
Missas, reducat » (can. 1551.). — c. Condonatio petenda, si sacerdos iam non 
potest persolvere et stipes iam non possunt dari. 


XII Lex de servandis circumstantiis in. Missarum celebratione, quae sti- 
pendii ratione datae sunt. Tria adiuncta possunt praescribi ab oblatore. — 
a. Locus Missae (sive ecclesia, sive altare) servari debet, e Omissio tamen huius 

circumstantiae generatim non est graviter culpabilis et excusatur per rationa- 
bilem causam, nec per se inducit onus restitutionis » (Merkelbach, n. 378., 4. a). 
Induito personali altaris privilégiát! satisfit circumstantiae celebrandi in altari 
privilegiato. — b. Species Missae seu qualitas, e.gr. Missa votiva, pro defunctis, 
quoque servanda est. Omissio veniale non excedit, nam essentialiter satisfit obli- 
gationi per quamcunque Missam. — c. Series Missarum tantum unico in casu 
potest praescripta esse: in fricenario Gregoriano. Triginta Missae dicendae sunt 
« triginta diebus continuis sine interruptione n, ergo die Nativitatis Domini unica 
Missa dici potest tantum, interruptio autem non censetur, si triduum sacrum 
intercedit (S. Offic. 12. dec. 1912.; AAS 1913., 32. s). Non debet autem idem 
sacerdos 30 Missas celebrare. Si interruptio facta est, etsi pauci dies iam restent, 
non saüsfit obligationi, quidquid. aliqui dixerint, nam Ecclesiae mens clarissima 
est ct ideo compensatur maiore stipendio seriei persolutio. Obligatio haec 
eravis est, et oblatores iure possunt expectare seriei continuitatem, nam hac 
serie Missarum pie et rationabiliter creditur animas. pro. quibus applicantur, 
specialiter adiuvari per intercessionem S. Gregori, ut a purgatorio liberentur 
(C. Indulg. 15. mart. 1884). — Circumstantiam temporis iam vidimus. 


Corollarium de Missis pro quibus stipes offeruntur. 


Fideles stipem offerentes monendi et instruendi sunt. Primo quidem: quod 
haec oblatio revera « oblatio » est et aliquando in Missa fiebat, ergo donum 
Deo oblatum est, etsi sacerdotum sustentationi serviat. Dein: mera oblatio sti- 
pendii initium tantum est sacrificii offerendi, ergo adhortandi sunt, ut inquan- 
tum possibile. Missae a se oblatae intersint et etiam s. communionem sumant. 
Demum: sedulo docendi sunt, ne semper tantum Missas de requiem vellent 
habere, nam in permultis ecclesiis fere semper haec Missa legitur, etsi omnis 
Missa eundem effectum propitiationis producit. 


2. Dc Missae applicatione 


Definitio: Applicatio Missae est determinatio per celebrantem facta perso- 
nae certae, ad cuius intentionem fructus ministerialis sacrificii obveniat. — Sin- 
gula elementa nunc sunt declaranda: 


a) Applicatio Missae est determinatio quaedam, si ergo talis determinatio 
non habeatur, fructus ministerialis sacrificii redundat in thesaurum Ecclesiae. — 
Determinatio per se debet esse absoluta. Potest autem esse conditionata, in 
Missis gratuitis, ergo non titulo iustitiae celebratis: « si non est capax » tunc 
obveniat illi vel illi, si e.gr. persona cui applicatur fructus Missae ministerialis, 
iam visionis Dei particeps sit. In Missis stipendio vel alio iustitiae titulo debitis 
fieri potest applicatio: «Si sine praeiudicio dantis fieri potest», si dubitaretur, 
an ille, pro quo Missa offertur, capax sit, nec ne (Noldia-Schmitt-Heinzel, n. 
176. c.). — Potest esse casus, si celebrans incertus haesitat, ad quam intentionem 
debeat applicare, quando e.gr. iam ad altare steterit et non recordatur, num 
ad intentionem Ordinarii vel ecclesiae debeat applicare. Tunc potest conditio- 


nate applicare: « Si debeo ad intentionem Ordinarii etc. hanc applico, si non, 
meam intentionem applico ». 

b) Applicatio debet esse per celebrantem facta, nam celebratio est quam 
maxime actus humanus et ideo solummodo a celebrante fieri potest. Ergo ap- 
plicatio debet esse: 


1°. Saltem habitualis et implicita, non autem, ut in Sacramentis saltem 
virtualis. Applicatio enim fructus ministerialis fit per modum donationis, sti- 
pendium enim est eleemosyna, non pretium huius applicationis, quae remanet 
donatio. Atqui donatio semel facta valida manet, donec expresse revocetur. 


2?. Debet esse a celebrante jacta, ideoque et iam si contra Superioris volun- 
tatem fieret, valida est, sed illicita. Similiter, si contra leges ecclesiasticas fieret 
applicatio, si quis e.gr. pro excommunicato vitando celebraret. Quia applicatio 
valida est, etsi peccaminosa, stipendium accipi et retineri potest. 


3?. Saltem ante consecrationem elicita, sacrificium enim effectus suos pro- 
ducit, qdirando completum est, atqui consecratione facta essentia sacrificii iam 
absoluta est. Applicatio inter consecrationem panis et calicis facta probabiliter 
est valida, sacrificium enim transsubstantiatione utriusque speciei perficitur. 
Sed quia hoc omnino certum non est, in Missis titulo iustitiae applicandis uti 
non possumus hac probabilitate, oblatores enim certum ius habent ad certam 
applicationem. 


c) Fructus ministerialis debet applicari personae, sive physicae, sive morali. 
Principium est: persona, cui applicari potest hic fructus, tantum persona capax 
esse potest, nisi ab Ecclesia prohibeatur. 


1°. Capaces ergo sunt omnes vivi et defuncti homines: « Integrum est Mis- 
sam applicare pro quibusvis tum vivis, tum etiam defunctis purgatorio igne 
admissa expiantibus n (can. 809. n salvo praescripto can. 2262. $ 2. nr. 2. », de 
quo inferius statim sermo recurrit). Applicari ergo potest etiam pro peccato- 
ribus, infantibus, amentibus, obsessis, dein etiam infidelibus vicis, ad quamlibet 
intentionem eorum, ergo etiam licet stipendium accipere, pro infidelibus de- 
functis dubiosum est secundum quosdam (Noldin-Schmitt, n. 178,3.), applicatio 
tamen fieri potest, nam lex hoc non prohibet. 


2°, [ncapaces sunt, qui iam visione Dei beatifica fruuntur, ergo Sancti et 
Beati, dein parvuli baptizati in innocentia mortui; item damnati, sed certo non 
constat, num quis damnatus sit; demum parvuli sine baptismo decessi; minime 
autem catechumeni, (pii in hoc baptizatis aequiparandi sunt (can. 1239. $ 2. 


3°. Ab Ecclesia prohibentur personae sequentes: pro iis, qui sepultura 
ecclesiastica privandi sunt denegentur Missa exsequialis et anniversaria (can. 
1211). Ex quo sequitur, quod tantum publicae Missae exsequiales et anni- 
versaria prohibentur, privatae non. Publica censetur celebratio, si e rei natura, 
ut Missa stricte exsequialis cognoscitur, vel si Missa annuntiatur e cancello 
vel per alfixionem tabulae factam, vel si multi noverint applicationem faciendam. 
Privata est, si sine sollemnitate fiat, et non multis notum sit. Dein monendum: 
agi de mortuis in his casibus, si ergo vivunt, non prohibentur « sacerdotes Mis- 
sam privatim ac remoto scandalo pro eo applicare, sed, si sit ( excoinmunicatus) 
Vitandus, pro eius conversione tantum » (can .2262. $ 2. n. 2). Personae, quibus 
Missa publica deneganda est, sunt sequentes, « nisi ante mortem aliqua dederint 
poenitentiae signa » : 

a. « notorii apostatae a Christiana fide, aut sectae haereticae vel schisma- 
ticae aut sectae massonicac aliisve eiusdem generis societatibus notorie ad- 
dicti ». 


b. « Excommunicati vel interdicti post sententiam  condemnatoriam vel 
declaratoriam ». 


c. « Qui se ipsi occiderint deliberato consilio r. 

d. « Mortui in duello aut ex vulnere inde relato ». 

c. « Qui mandaverint suum corpus cremationi dari ». 

f. « Ali peccatores publici et manifesti » (can. 1240. $ 1. n. 6). 


Notanda: Ad a: excommunicatus vitandus iam supra exceptus esse dictus 
est. — Ad c: «deliberato consilio », si ergo testimonio periti medici constet 
contrarium, non valet prohibitio. — Ad f: peccatores publici sunt e.gr. qui no- 
torie in concubinatu vivunt, matrimonio mere civili, etsi catholici et similes. 
Manifesti sunt, qui manifesto actuali peccato mortali decedunt, e.gr. in peccato 
actuali luxuriae vel crapulae voluntariae, vel inter rapinam repentina morte 
correpti. 


d) Fructus ministerialis debet applicari personae certae. Si non esset deter- 
minata certa persona, non valeret applicatio, nam non haberetur ratio, cur po- 
tius uni personae, quam alteri obveniat fructus ministerialis. Regulae sunt hae: 


L Prima regula: Sufficit, si celebrans implicite cognoscat personam et eius 
intentionem. Ideo validae sunt applicationes: «ad intentionem superioris », 
sed Superior debet habere intentionem determinatam., — «ad intentionem 
dantis » quod plerumque fit, — « ad intentionem in libro peculiari notatam ». 
vel, — « secundum ordinem, quo Missae inscriptae sunt, vel obvenerunt », — 
« pro quo fundatio Missam exigit », — « pro quo applicare teneor » dummodo 
certum sit, pro quo, tantum celebrans hoc instanti actuali nescit, —  « pro 
maximo peccatore, anima maxime derelicta, anima morti maxime proxima » etc. 


Notandum: optimum est intentionem habere, si quis accepit a variis ignotis 
oblatoribus plura stipendia cum intentionibus respectivis, « globaliter » cele- 
brandi, i.e. si acceperit 50 stipendia a variis personis, tunc omnes 50 Missas 
celebrat ad intentionem omnium, nam celebrato numero Missarum 50, singuli 
oblatores habebunt, quod voluerunt (S. Poenit. 7. dec. 1892.). 


II. Secunda regula: Si pro unica celebratione quis habuerit duas intentio- 
nes, valet intentio praedominans seu praevalens. Intentio praevalens est. si quis 
memor prioris intentionis novam facit, nam tunc revocavit priorem; vel si abso- 
lute valere vellet hanc intentionem, etsi oblitus aliam formaverit, e.gr. « cras 
celebrabo ad intentionem amici, etsi oblitus continuare vellem applicationem 
50 Missarum in libro notatarum ». — In dubio, (pialis intentio praevaleat, suf- 
ficit, si alteram Missam intendat applicare ei, qui nondum accepit: « Pro quo 
nondum applicavi », et tunc certe valida est utraque applicatio. 


III. Tertia regula: non licet applicare ad intentionem eius, qui primus da- 
turus est stipendium, ct stipendium acceptum retinere, nam, ut iam diximus, 
applicatio haec invalida esset, si nondum habuerit oblator futurus intentionem, 
etsi Deus novit eum habendum esse hanc intentionem. Si autem agatur de casu, 
quod pro defuncto iam applicavit, praevidens petitionem  applicationis, hoc 

valeret nam intentio iam determinata est, stipendium autem tunc tantum reti- 
nere potest, si declarat, se iam applicasse Missam. 


IV. Quarta regula: Accidentalia adiuncta non mutant intentionis applica- 
tionem; sic si celebretur pro viro aliquo, ut femina, vel si in collecta erronee 
nominasset e.gr. defunctam personam. Huc referri potest casus, si quis ex er- 
rore aliquem mortuum putans, pro eo celebrasset: applicatio Missae stricte 
loquendo non valet. Si stipendium accepit, contractui secundum rigorem iuris 
non satisfecit, excepto utique casu, si oblator errasset personam viventem iam 
mortuum existimans. Sed quia Missa plures habeat effectus, et omnes accepit, 
«non improbabiliter supponitur eum, qui dedit stipendium, nolle adamussim 
urgere ius suum » (Noldin-Schmitt-Heinzel n. 181,3). 


3. De circumstantiis sacrificii. Missae 


Leges cognosci debent a) quoad tempus, b) quoad locum et c) quoad mo- 
dum celebrationis. 


a) De tempore celebrationis. 


Agitur de dic, dein de hora celebrationis, dein de supputatione temporis, 
demum de spatio celebrationis. 


1°. Dies licitus celebrationis: 


est iste, qui sacerdotis ritu non excluditur (can. 820.). Ritu ergo latino per- 
missum est celebrare omni die, excluso triduo sacro. Fer. V. in Coena Domini 
« expedit ut omnes clerici, etiam sacerdotes, qui ea die a Sacro litando absti- 
nent, sanctissimo Christi Corpore in Missa sollemni, seu conventuali refician- 
tur» (can. 862); triduo sacro Missae privatae celebrari nequeunt (S.C.Rit.d. 
3366.. Triduo sacro (piando debeant functiones celebrari cf. inferius Heorto- 
logia D.4.b.7?. a.b.c. — Inde a Hebd. Sancta instaurata Fer.V.Coenae Domini 


sub quibusdam cautelis etiam plures possunt Missae celebrari, cf. Heortologia 
Dod 12s 


2?. Hora licita celebrationis: 


a. determinatur quoad terminum a quo: « Missae celebrandae initium ne 
fiat citius quam una hora ante auroram », terminus ad quem autem: a4 ...vel 
serius quam una hora post meridiem » (can. 821. $ 1.). 


b. Quando habetur aurora in multis kalendarus indicatur. Astronomice 
aurora incipit, quando sol 18. gradum infra horizontem attigit, quod secun- 
dum regiones variatur; in Europa centrali aurora incipit circiter duas horas 
ante ortum solis. Variatio ortus solis fit secundum gradus latitudinis. Graviter 
peccaret qui, « sine iusta causa, Missam duabus horis ante auroram absolverit, 
vel eam post horam secundam  pomeridianam  incohaverit » (Vermeersch 
n. 311.). Quod quidem nullo modo fieri potest pro cotidiana celebratione, sed 
solum in casibus extraordinariis ct ex iusta causa, sive ante, sive post tempus 
a lege statutum. Tales iustae causae sunt: dandi viaticum morituro, si non 
haberetur Sanctissimum, tunc iam media nocte incipere licet (nullo modo 
antea . ut opificibus, famulis praebeatur Missae adstandi occasio; si ex itinere 
impeditur sacerdos, quominus debita hora celebret; occasio contionis, publicae 

supplicationis, collationis ordinum, matrimonii etc. (F. M. Cappello, Tract, ca- 
nonico-moralis de Sacramentis, Torino 1928., L, 656.). 


c. Excipiuntur inde ab anno 1953. Missae vespertinae quae vi facultatis 
ordinariae ab Ordinariis loci permitti possunt, de quibus cf. inferius (De SS. 
Eucharistia E.4.d.V.). Omnes hae Missae vespertinae etsi nunc temporis valde 
necessariae utilesque possunt esse, tamen exceptiones sunt; ordinarium tempus 
Missae manet tempus inter auroram et meridiem. Triduum autem Sacrum inde 
ab anno 1956. iam proprium habet tempus celebrationis et communionis ob 
instaurationem usus antiquae Ecclesiae factam e rationibus pastoralibus. Li- 
turgicae enim sacri tridui actiones ad horas, ut olim, postmeridianas revocatae 
sunt a Decr. gener. S.C.Rit.l6.nov.[955., a ut omnes fideles iisdem ritibus inté- 
ressé possint n, quod revera, quantum scitur, ubique contigit. Fer.V.Coenae 
Domini Missa chrismatis celebrari debet post Tertiam, Missa solemnis vero 
vespere, non ante quartam horam post meridiem, nec ultra horam nonam, 
fidelibus communio distribui potest solum inter hanc vespertinam Missam, vel 
statim et continuo ab iis expictis (Decr. n. 1, OD 1957 n. 8). Fer. VI. in Passione 
et Morte Domini circa horam tertiam pomeridianam celebrari debet, « si vero 
ratio pastoralis id suadeat, licet tardiorem seligere horam, non autem ultra 
horam nonam ». Communio sacra distribui potest unice inter hanc sacram 
actionem (Decr. n. 8., OD 1957 n. 15.). Sabbato Sancto Missa vigiliae incipi debet 
circa mediam noctem, de indicio Ordinarii loci vigilia (non Missa!) inchoari 
non potest ante diei crepusculum, aut certe non ante solis occasum (Decr. n. 9.) 
communio fidelium solum inter hanc Missam vel statim et continuo ea expleta 
fieri potest (instr, n. 18.). 


3°. De supputatione temporis: 


Lex fundamentalis habetur can. 33. $ 1.: « In supputandis horis diei stam 
dum est communi loci usui, sed: 


«in privata Missae celebratione, 
in privata horarum canonicarum recitatione, 
in sacra communione recipienda, 
et in ieiunii vel abstinentiae lege servanda ». 


< licet alia sit usualis loci supputatio, potest quis sequi: 


«loci tempus aut locale: 
a sive verum, sive medium. 


« aut legale: 
« sive regionale, sive extraordinarium. » 


Notanda: a. Pro publica Missae celebratione, officii persolutione in choro, func- 
tonibusve alus liturgicis « standum est communi loci usui », ie. a usualis loci 
supputatio » servanda est. Quod attinet celebrationem | Missae, inquantum 
ieiunii eucharistici obligationem sccumícrt, eligi potest ex enumeratis tempo- 
ribus, quodeumque placet, nam tantum celebratio debet sequi tempus loci 
usuale. 


b. « Loci tempus aut locale »: tempus locale est, quod derivatur e legibus 
astronomicis (1). Potest esse « tempus verum », seu astronomicum; Budapestini 

er. media nox astronomica habetur secundum tempus regionale h 11.40; 
Aquisgrani (Aachen) habetur media nox astronomica h.0.36. — (2) « Tempus 
medium » resultat ex mutatione mathematica temporis veri, ideo inducta, ut 
dies stricte aequales per totum annum obtineantur. 


c. « Loci tempus aut legale »: potest esse iterum duplex: (1) tempus regio- 
nale, seu zonarium, quando nempe per legem in quibusdam regionibus idem 
tempus observatur, etsi a vero (astronomico) tempore differat. Sic habetur 
tempus Europae occidentalis, centralis, orientalis etc. Notandum, quod nullus 
usus esse potest temporis zonari in civitate, i.e. in statu, qui istud admittere 
recusaverit (Comm. Interpret. CIC 10. nov. 1925). — (2) Tempus legale dein 
potest esse «extraordinarium », quando e.gr. hora habenda est una hora matu- 
rus tempore regionali, ergo media nox tempore aestivo iam hora 23. regionali 
statuitur (Sommerzeitrechnung, nyari-idoszamitas.). Patet tunc tempus tum reci- 
tationis officii divini, tum ieiunii eucharistici supputari posse ab hora 1. tem- 


poris « extraordinarii », quia haec hora est hora mediae noctis « regionalis », 
seu zonariae. 


d. Interpretatio extensiva huius legis fundamentalis facta est per Commis- 
sionem ad CIC canones authentice interpretandos 29. maii 1947.: « An, electo 
uno temporis supputandi modo, hic vi can. 33. $ 1, in actionibus formaliter 
diversis, mutari possit », ad quod dubium responsum fuit: « Affirmative. » 
Hoc usque ad hanc decisionem auctores non tenebant, putabantque talem mu- 
tationem fieri in fraudem legis, solus cl. Vermersch proposuit sententiam, quae 
deinde a dicta Commissione electa fuit (cf. G. Oesterle, Die Zeitrechnung des 
can. 33. $ 1, in: Theol. prakt. Quartalschrift, Linz 1951. 145-149.). In actio- 
nibus ergo « formaliter diversis » uti possumus iure mutationis, sic e.gr. obser- 
vare secundum tempus regionale (zonarium) horam a qua incipit ieiunium 
eucharisticum, secundum tempus autem verum (astronomicum) horam, qua 
finitur tempus servandi abstinentiam vel ieiunium. Budapestini ergo aliquis 
potest hora regionali 23.40 carnibus vesci Feria VI., nam secundum tempus 
verum iam media nox est, ergo sabbatum, et tamen altera die celebrare, vel 
s. communionem sumere, nam secundum tempus regionale (zonarium) tantum 
hora 23.10 habetur. — Nemo autem obligationi breviarium recitandi post me- 
diam noctem temporis regionalis in Hungaria satisfacere potest, nam tempus 
verum media hora ante hanc mediam noctem iam elapsum est, potest autem 
er. Aquisgrani recitationem perficere usque horam 0.36, nam tunc tantum 
secundum tempus verum media nox habetur, non potest autem ibi carnibus 
vesci Fer. VI. — Tres Missae Nativitatis Domini autem secundum eandem deci- 
sionem non possunt haberi actus formaliter diversi, ut patet. 


e. Tempus non debet scrupulose sumi, v.gr. iam ab ictu horologii, mediam 
noctem indicantis, momenta possunt negligi. Plus autem non potest fieri; error 
est. si aliqui, nt in praxi fit. provocare solent ad « tempus Romanum ». Aliqua 
responsa R. Cit. Congr. (2. nov. 1634. et 6. febr. 1858.) videntur concedere, ut 
horae assumantur Romanae (see. Vermeersch-Creusen n. 311.), sed quaestio est 
de regionibus, ubi dies ve! aurora per aliquot menses perpetua est. Nullo modo 
ergo ncc Vermeersch loquitur de tempore Romano aliis in regionibus usurpan- 
do. — Quod ceterum attinet istas regiones arciicas, dicendum secundum res- 

ponsa Sanctae Sedis, auroram habendam esse illud tempus, quo homines sur- 
gere soliti sunt ad opera quotidiana incipienda, quod responsum similiter ne- 
quit adhiberi pro alis regionibus, nam ubique terrarum iam permulti sunt, qui 
noctu debent surgere ad opera. 


4°. Spatium recte celebrandi 


definiri debet e principio, quod « sacerdos celebrans accurate et décote 
servet rubricas » (can. 4818). Hoc autem secundum experientiam in Missis pri- 
vatis circiter semihoram exigit. Auctores ideo, S. Alphonsum secuti affirmant, si 
quis infra quartam horae partem Missam absolverit, etiam de requiem, difficile 
a peccato gravi excusari posse, tum propter irreverentiam festinationis, tum 
propter moralem necessitatem rubricas in re gravi transgrediendi (Vermeersch- 
Creusen n. 308.) Secundum morem Solesmensium intelligitur hora dimidia « ab 
amictu ad amictum », supposito, quod altare non longe distet, communicantes 
non adsint, Missae textus autem non est solito longior. Sic intelligitur, quo- 
modo ali dicant Missam infra viginti minuta absolvere non esse peccatum 
(Arregui), hoc casu Missae tempus evidenter in altari tantum computatur. 


b) De loco celebrationis. 


1°. Locus ordinarius celebrationis: 


est ecclesia, vel oratorium: « Missa celebranda est super altare consecratum 
et in ecclesia vel in oratorio consecrato aut benedicto ad normam iuris, salvo 
praescripto can. 1196 », quod nimirum « oratoria domestica nec consecrari nec 
benedici possunt more ecclesiarum » (can. 822. $ 1.) 


a. Ecclesia est « aedes sacra divino cultui dedicata eum potissimum in finem 
ut omnibus christifidelibus usui sit ad divinum cultum publice exercendum » 
(can. 1161.). 

Ecclesiae species sunt: 


(1) Ecclesia cathedralis, quae sollemni consecratione dedicata est (can. 11695. 
$ 3), dein, 

(2) Ecclesia collegiata, i.e. ecclesia cui annexum est capitulum collegiatum 
canonicorum, quin ecclesia sit cathedralis, 


(3) Ecclesia conwntualis, » in quibus ad altare maius chorales functiones 
persolvendae sunt (can. 1268. $ 3.), 1e. ordinum religiosorum, in quibus viget 
obligatio chori. — In his tribus speciebus ecclesiarum « ne ecclesiasticis officiis 
impedimentum  afferatur, opportunum est, ut ss. Eucharistia regulariter non 
custodiatur in altari maiore, sed in alio sacello seu altari (ib.). 


(4) Ecclesia paroecialis. Notandum, quod ecclesiae collegiatae, convcntua- 
les, paroeciales, « quantum fieri potest» sollemni consecratione benedicendae 
sunt (can. 1165. $ 3). 


(5) Ecclesia funeris, ie. ecclesia, « in quam cadaver pro funere transferri 
debet » (can. 1216.). 


b. Oratorium est « locus divino cultui destinatus non tamen eo potissimum 
Hine, ut universo fidelium populo usui sit ad religionem publice colendam » 
(can. 1188. $ l1.) 

Oratorii species sunt; 


(1) Oratorium publicum, « si praecipue erectum sit in commodum alicuius 
collegii aut etiam privatorum, ita tamen, ut omnibus fidelibus, tempore saltem 
divinorum officiorum, ius sit, legitime comprobatum, illud adeundi » (can. 1181. 
| n. 1). Oratoria eodem iure reguntur ac ecclesiae (can. 1191. $ 1.), plerumque 
etiam ecclesiae vocantur (e.gr. a ecclesia universitatis n, « ecclesia castelli n). 
Si per benedictionem vel consecrationem sint dedicata auctoritate Ordinarii, 
ibidem « omnes sacrae functiones celebrari possunt, salvo contrario rubricarum 
praescripto » (can. 1191.), e.gr. non potest in iis haberi benedictio fontis. 


(2) Oratorium semipublicum, «si in commodum alicuius communitatis vel 
coetus fidelium eo convenientium erectum sit, neque liberum cuique sit illud 
adire» (can. 1188. $ 2. n. 2). Talia oratoria sunt convictus, gymnasii, lycaei, 
careen's, xenodochii vel nosocomii, praesidii militum. (1192. $ 4). Erigi nequeunt 
sine Ordinarii licentia, qui hanc licentiam tunc tantum concedit, postquam 
oratorium per se vel alium visitaverit et decenter instructum repererit; postea 
autem sine eiusdem auctoritate ad profanos usus nequit converti (can 1192. 
$8 1-3). Omnes functiones ecclesiasticae in iis celebrari possunt, « nisi obstent 
rubricae aut Ordinarius aliqua exceperit » (can. 1193.). « Ordinarius » dicitur 
in canone, ergo potest esse aut loci Ordinarius, vel Superior maior religionis 
exemptae, qui hanc licentiam dat. Benedictione oratorium semipublicum non 
indiget, sed benedici potest benedictione oratorii publici (Vermecrsch Creusen 
n. 3142). Praeter oratorium principale alia oratoria « minora ne erigantur, nisi, 
Ordinarii indicio, necessitas aut magna utilitas id exigat » (can 1192. $ 4.) — 
Oratoria Cardinalium et episcoporum, etiam titularium, « licet privata, fruuntur 


tamen omnibus iuribus et privilegiis quibus oratoria semipublica gaudent » 
ican. 1189.). 


(3) Oratorium privatum seu domesticum habetur, « si in privatis sedibus 
in commodum alicuius tantum familiae vel personae privatae erectum sit » 
(can. 1188. $ 2. n. 3). Talia oratoria privata erigi possunt tantum ex induito 
Sanctae Sedis, postquam Ordinarius oratorium visitaverit et probaverit, cele- 
brari autem aliud non potest, « nisi unica Missa eaque lecta, singulis diebus, 
exceptis festis sollemnioribus » (can. 1195. $ 1., Ordinarius autem « dummodo 
iustae adsint et rationabiles causae, diversae ab eis ob quas indultum concessum 
fuit, etiam  sollemnioribus festis permittere potest per modum actus Missae 
celebrationem » (can. 1195. $ 2), « per modum actus », i.e. etiam pluries, sed 
non habitualiter. Oratoria privata non possunt benedici, nisi brevi formula Be- 
nedictionis oratorii privati seu domestici (Bit. Rom. tit. IX. c. 6,2). 


c. Ad ecclesias non referuntur, ut patet, templa haereticorum vel schismati- 
corum, etsi olim rite consecrata aut benedicta fuerint (can. 823. $ 1.). — Licet 
autem sacerdoti, si altare propri ritus deficiat, celebrare ritu proprio in altari 
consecrato alius ritus catholici, non autem super Graecorum antimensiis » (ib. 
$ 2). — «In altaribus papalibus nemo celebret sine apostolico induito » 
(ib. $ 3.). 


d. Non licet celebrare in ecclesiis violatis et exsecratis (1). Violatur ecclesia, 
tantum actibus sequentibus « certis, notoriis et in ipsa ecclesia positis » : 

« delicto homicidii, 

« 1Iniuriosa et gravi sanguinis effusione », 

«impiis vel sordidis usibus, quibus ecclesia addicta fuerit », 
«sepultura infidelis vel excommunicati post sententiam  declaratoriam 
vel condemnatoriam » (can. 1172.). 


(2) Exsecratur ecclesia, seu consecrationem vel benedictionem amittit, si 
« tota destructa fuerit, vel maior pars parietum corruerit, vel in usus profanos 
redacta sit ab Ordinario loci » (can. 1170. et 1187.). 


(3) In talibus ecclesiis solummodo post factam reconciliationem functiones 
sacrae suscipi possunt (can. 1173. $ 1). — Si violatio acciderit tempore divi- 
norum officiorum, haec statim cessent, si ante Missae canonem vel post commu- 
nionem, Missa dimittatur, secus sacerdos prosequatur Missam usque ad com- 
munionem (can. 1173. $ 2). 


Scholion. In ecclesiis etc. sacerdotes extranei tunc tantum celebrare possunt, 
ie. sacerdotes qui non sint eidem ecclesiae addicti, si exhibeat e authenticas et 
adhuc validas litteras commendatitias sui Ordinarii, si sit saecularis, vel sui 
Superioris si religiosus, vel S. Congregationis pro Ecclesia Orientali, si sit ritus 
orientalis » (can. 804. $ 1). Admitti autem potest, si « rectori ecclesiae de eius 
probitate apprime constet », etiam si adhuc non novit, sed scit eum esse virum 
ecclesiasticum bene notum et nunc eum tantum cognovit. « Si vero rectori sit 
ignotus, admitti adhuc potest semel vel bis, dummodo, ecclesiastica veste in- 
dutus, nihil ex celebratione ab ecclesia in qua litat, quovis titulo percipiat, et 
nomen, officium suamque dioecesim in peculiari libro signet » (can. 804. $ 2). 
Si ergo notus sit, non debet haec notare in libro. — Ordinarius autem loci dare 
potest « peculiares normas salvis huius canonis praescriptis », quae etiam a re- 
ligiosis exemptis servandae sunt, « nisi agatur de admittendis ad celebrandum 
religiosis in ecclesia suae religionis » (ibid. can. $ 3.).Bene notat Vermeersch: 
« Cum salva esse debeant praescripta huius canonis, peculiares episcopi nonnae 
intactum servare debent ius admissionis, sicut isto canone definitur, sed varia 
alia praecipere potuerunt, v.gr. ut omnes extranei sua nomina signent ». Non 
posset ergo praecipi, ut omnes extranei tantum post inspectionem Ordinarii in 
litteras commendatitias celebrare possint, hoc enim semel pro semper praeci- 
pere iuris rectorum ecclesiae laesio esset, insuper si in diebus festis Curia ordi- 
narii adiri nequiret, nemo extraneus celebrare posset. 


2?. Locus extraordinarius celebrationis: 


habetur in altari portatili, i.e. sec. can. 822. $ 4.: « Intra ecclesiam et ora- 
torium super petram sacram et decenti in loco, nunquam autem in cubiculo ». 


a. Altaris portatilis nomine venit petra sacra, quae ponitur super mensam. 
Duplici modo conceditur celebratio: primo, per privilegium, quod vel ius con- 
cedit et quidem Cardinalibus (can. 239. $ 1. n. 7.) ct episcopis (can. 349. $ 1. 
n. 1l.) ita ut « non solum in domo propriae habitationis, sed ubicunque degunt, 
et permittendi, ut alia Missa, ipsis adstantibus, celebretur, et celebrandi in mari, 
debitis cautelis admissis » (can. 239. $ 1. n. 7. ct 8). — vel « induito Sedis tan- 
tum Apostolicae conceditur », tunc autem non secumfcrt facultatem celebrandi 
in mari (can. 822. $ 3). Haec intelligenda sunt de usu facultatis per modum 
habitus, i.e. semper uti possunt ea facultate. — Secundo: licentia per modum 

actus et « iusta tantum ac rationabili de causa, in aliquo extraordinario casu » 
licentiam celebrandi « super petram sacram et decenti loco, nunquam autem 
in cubiculo » concedere potest Ordinarius loci, aut si agatur de domo reli- 
gionis exemptae, Superior maior (can. 822. $ 4). Facultas haec restrictive inter- 
pretanda est see. decisionem Comm. Interpret. CIC (16. octob. 1919. n. 12; 
casus infirmitatis sacerdotis non suflicit vel parentis eius, cum non sit extraor- 
dinarius, sed talem licentiam Nuntii apostolici concedere possunt. — Talis 
licentia ab Ordinario dari potest ad celebrationem «sub divo», vel « in castris « 
(Feldmcsse, messa al campo, tiibori mise), si ecclesia diruta est. vel reaedifi- 
catur, vel si ob magnum concursum populi non habent locum in ecclesia. 


b. [n mari non potest celebrare, qui indultum habet altaris portatilis (can. 
822. $ 3). Celebratio in mari permissa est Cardinalibus (can. 239. $ 1. n. 8). 
Episcopis sive residentialibus sive titularibus (can. 349. $ 1. n. 1.), Abbatibus 
vel Praelatis nullius (can. 323. $ 1.). Ali sacerdotes ergo indigent induito apo- 
ffolico, quod concedi solet a Nuntiis quoque Apostolicis (n. 37. Facultatum 
ordinariarum). Tale indultum probabiliter non requiritur in mari, ubi adest 
cappella cum altari, est enim saltem oratorium semipublicum (sic Lopez, Pe- 
riodica 1945., 42-44.). Debitae cautelae adhibendae sunt (can. 239. $ 1. n. 8: 
videant utrum mare sit adeo franquillum, ut nullum adsit periculum effusionis 
SS. Specierum e calice; curent ut alter sacerdos, si adsit, celebranti rite adsis- 
fat, ...caveant, ne locus ad Missae celebrationem delectus quidquam indecens 
aut indecorum prae se ferat» (S. C. Prop. Fide 1. mart. 1902.5 celebratio in 
cellis quoque absolute prohibita non est, « quando adiuncta omnia removeant 
irreverentiae pericula n (Rescr. 13. aug. 1902.) Assistentia alterius sacerdotis 
nunc iam non consuevit memorari (Vermeersch-Creusen n. 318.). — Ad norman 
n. VL Const. Ap. « Christus Dominus n 6. ian. 1953. n Ordinarius loci, in cuius 
territorio est portus, in quo navis habitualiter consistit, permittere valet Missae 
vespertinae celebrationem in favorem christifidclinm, qui navibus addicuntur, 
maritimo itinere perdurante » (S. Offic. 31. maii 1953., AAS 1953., 426.). 


c) De modo celebrationis. 


Praetermissis praescriptis maximi momenti de dispositione corporis (ieiu- 
nium eucharisticum) et animae (status gratiae), si desit, per confessionem 
procuranda (cf. infra Dc SS. Euch. E. 3. et 4) octo regulae statuuntur: 


l. Regula: Celebrare debet in Ecclesia Latina sacerdos solitarius cum mi- 
nistro, ut. can. 803. edicit: «Non licet pluribus sacerdotibus concelebrare, 
praeterquam in Missa ordinationis presbyterorum et in Missa consecrationis 
Episcoporum see. Pontificale Romanum n. 


a. At etiam in. Ecclesia Latina habetur concelebratio Fer. V. in Coena Do- 
mini in Ecclesia Bracarensi quae suum proprium ritum retinuit; in ritibus 
autem Orientalibus catholicis quoque adhuc viget, ubi admittitur. singulis 
concelebrantibus licere stipem pro sua oblatione percipere (Vermeersch-Creu- 
sen n. 262). 


b. Sacerdos debet celebrare cum ministro: « Sacerdos Missam ne celebret 
vine ministro, qui eidem inserviat et respondeat», hic autem minister debet 
esse sexus masculini, nam: « Minister Missae inserviens ne sit mulier, nisi, defi- 
ciente viro, iusta de causa, eaque lege, ut mulier ex longinquo respondeat nec 

ullo pacto ad altare accedat » (can. 813. § 1. et 2.). Observatio utriusque prae- 
cepti e communi sententia theologorum graviter obligat, propter periculum 
scandali et dignitatem Missae. Celebratio sine ministro quandoque a Sancta 
Sede conceditur, ita tamen, ut aliquis Missae adsit. Secus sine ministro cele- 
brare ex epikia tunc tantum licet, si viaticum dandum esset, — ut populus vel 
ipse sacerdos die festo praecepto adstandi Missae satisfacere possit — si mi- 
nister incepta Missa e loco absedat — tempore pestilentiae, si sacerdos debeat 
per notabile tempus abstinere a celebrando (S. C. Disc. Sacr. 1. oct. 1949.). 


c. Minister potest esse etiam sacerdos; hoc tamen prohibetur, ut « sola 
honoris aut sollemnitatis causa » presbyteri assistentis more se gerat, nam hcc 
tantum competit praelatis usui pontificalium fruentibus (can. 812.). Sacerdos 
caecus non caecutiens debet habere presbyterum assistentem (Instructio S. Rit. 
Congr. 12. ian. 1921.). Item ubi moris est, neo-presbyter primam Missam cele- 
brans potest habere presbyterum, qui eum adiuvet (« manuductorem n) et inter 
suam functionem uti potest etiam stola (S. Rit. Congr. d 3515,7. die ll. iun. 
1880.), vel ab initio Missae, vel ab incepto Canone see. consuetudinem, a for- 
tore pluviali. 


II. Regula: Semel in die potest tantum celebrare sacerdos iuxta can. 806.: 
« Non licet sacerdoti pluries in die celebrare Missas ». 


a. Excipiuntur duo dies. (1) Nativitas Domini, quando omnes tres Missas, 
uti vidimus, titulo iustitiae potest celebrare (can 824. $ 2). Sacerdos autem 
caecutiens, qui privilegium habet semper Missam de Beata dicendi, potest ter 
eodem die celebrare eandem Missam (S. Rit. C. d 4356. 26. 1an. 1920.). At nemo 
tenetur tres Missae celebrare, ergo qui unam tantum celebrasset, debet legere 
eam, quae magis respondet horae celebrationis: primam si noctu, secundam, si 
mane, tertiam si in die celebraverit, similiter qui duas tantum litaret. — (2) Inde 
ab anno 1915. in Commemoratione Omnium fidelium defunctorum tres Missae 
legi possunt, sed hoc die tantum una Missa potest pro stipendio applicari, aliae 
duae « ad intentionem Romani Pontificis » et « pro omnibus fidelibus defunc- 
tis »; nil interest, quali ordine applicat Missas. Qui duas tantum vellet cele- 
brare, pro una stipendium accipit, alteram dicit pro omnibus fidelibus defunctis, 
qui unam maluit celebrare, licite stipendium accipit pro ea. Quod textum atti- 
net: qui unam tantum celebrat, formulam primam debet adhibere, item is qui 
Missam cum cantu celebrat, alias autem ritu Missae lectae (Const.Apost. Be- 
nedicti XV. « Incruentum altaris sacrificium » 10.aug.1915; AAS 1915. 401-404, 
et Missale rubr. spec. 2.nov. ). Precationes in fine Missae (Leonis XIII.) tan- 
tum in fine Missae ultimae dicendae sunt. 


b. Si quis acceperit indultum apostolicum, pluries potest in die celebrare, 
etiam ter vel quater secundum indultum. Ordinarius autem permittere potest 
« non plures quam duas Missas eidem sacerdoti », sequentibus conditionibus: 


Prudenti ipsius iudicio, si 

« propter penuriam sacerdotum 

« die festo de praecepto (suppressis ergo non) 

« notabilis fidelium pars Missae adstare non possit »; 

pars sunt see. Vermeersch (n. 292) viginti, see. Noldin (n. 208,2. a.) triginta 

circiter personae. Pro diebus aliis, vel plus quam duae Missae, tantum a Sede 
Apostolica permitti possunt. 


Notanda. Haec facultas plures Missas celebrandi est realis, ergo quilibet 
potest celebrare duas vel plures Missas, ubi hoc permissum est. Dein: in ca- 
su necessitatis, ut puta, cum aliquis sacerdos repentine morbo corripitur, po- 
test celebrare alter pluries et Ordinarium postea certiorem reddere, si nec 
per telephonium adiri possit (Noldin-Schmitt. n.208,2.). 


III. Regula: Missa debet complete celebrari, i.e. si sacerdos celebrans 
deficiat inter Missam, sacrificium compleri debet per alum sacerdotem etiam 
non ieiimum (cf. supra C.2.b.I.Regula,3.0.). 


IV. Regula: Missa debet continuate celebrari, seu sine interruptione, quod 
tum natura rei, reverentia nempe tanto sacrificio debita suadetur, tum lege 
positiva praecipitur: « Non debet advertere quemcumque in alio altari cele- 
brantem, etiamsi Sacramentum elevet, sed continuate prosequi Missam suam 
usque ad finem » (Rit. cel. IILA4.). Interruptio potest esse ordinaria, eo sensu 
nimirum, quod ipsa s.liturgia hoc praecipit vel permittit; vel, potest esse ex- 
traordinaria, quae propter necessitatem fit. 


a. Ordinariae interruptiones sunt: primario: functiones liturgicae inter Mis- 
sam etquidem 
ordinationes sacerdotales (ordines minores et maiores, consecratio episcopi), 
benedictio abbatis, 
votorum religiosorum professio (ad offertorium, vel ut in Societate Jesu, post 
communionem celebrantis), 
consecratio olei (ad orationem « Per quem haec omnia ») 
benedictio sponsorum intra Missam. 
Secundario autem sunt sermones infra Missam habendae: 
praedicatio: « $i autem sit praedicandum, condonator finito evangelio, 
praedicet n (Rit.cel. VL6), dein: 
ante communionem fidelium, post sumptionem sanguinis sermo de SS. 
Eucharistia fieri potest n semel tantum ante fidelium communionem, si haec 
locum habeat» (Rit.Congr. d 3529. mart. 1881.). 


b. Interruptio extraordinaria, i.e. non praevisa et ordinata per leges litur- 
gicas, fieri potest tantum e gravissima causa, si interruptio essentialis sit, i.e. si 
fiat inter consecrationem unius speciei et communionem inclusive. Talis esset: 
mortis periculum e.gr. tempore incursus aérei. SS.Eucharistiae profanatio, vel 
si moribundus absolvi vel baptizari deberet. Si post consecrationem primae spe- 
ciei abrumpenda sit Missa, sacerdos sumat hostiam vel eam auferat in tutum 
locum, ibique continuat Missam. Si utramque speciem iam consecravit et mor- 
tis vel profanationis periculum immineat, statim sumat utramque speciem. 
Si sacerdos brevem morbum patiatur vel ad necessaria naturae exire deberet, 
hoc potest facere, et deinde continuare Missam, ubi desiit post consecrationem, 
si ante consecrationem, tunc si spatium superet unam horam, debet ab ini- 
tio incipere et materiam iam oblatam sumpto iam sanguine consumere. 


V. Regula: « Sacerdos, Missam celebraturus, deferat vestem convenientem 
(piae ad talos pertingat, et sacra ornamenta a rubricis sui ritus praescripta « 
can. 811 $ 1). a. Quod sacros vestes attinet, pronum est, eorum usum sub gravi 

praecipi, coloris observatio — excluso scandalo, quod haberetur, si in summo 
festo nigro uteretur colore — sub veniali videtur obligare. Omissio vestimen- 
torum sacrorum tamen in casibus extraordinariis sine dubio licita esse potest, 
ut ad confectionem viatici pro moribundo, lex enim divina praevalet (contra 
Vermeersch-Creusen n.297) legi ecclesiasticae; et in quibusdam peculiaribus 
adiunctis, uti visum est tempore incursionum aerearum. — b. Quod vestem con- 
venientem attinet sacerdotis, quam infra ornamenta sacra defert, haec vestis 
ad talos debet pertingere et potest etiam in sacristia indui, quod mos est in 
pluribus regionibus. Sine omni distinctione clericali vestitus non. debet admitti 
ad celebrandum (S. Congr. Cone. 28. iul. 1931.). — c. Pileolum (« zuchetto ») et 
annulum intra Missam tantum Cardinales, Episcopi et abbates benedicti pos- 
sunt deferre, excepto tempore Canonis (can.811 $ 2). 


VI. Regula: celebrans servare debet admonitionem: s Sacerdos ne omit- 
tat ad Eucharistici sacrificii oblationem sese piis precibus disponere, eoque 
expleto, gratias Deo pro tanto beneficio agere» (can. 810.. Matutinorum et 
Laudum absolutio secundum hodiernam opinionem doctorum directive, non 
praeceptive suadetur (Rit.cel.].1), item praeparatio, quae in Missali habetur 
a pro opportunitate sacerdotis facienda ». Gratiarum actio autem videtur magis 
praeceptiva esse, nam sacerdos 4a redit ad sacristiam, interim dicens antipho- 
nam Trium puerorum et Canticum Benedicite » (Rit.cel.XILO), sed see. Ver- 
meersch non constat, istas rubricas obligare sub peccato. 


VII. Regula: celebranti nihil licet omittere, nam sec. can. 818. « sacerdos 
celebrans accurate et devote servet rubricas », atqui omissio evidenter contra 
rubricas fieret, Rubricae directivae non obligant sub peccato, a. Alia autem 
diiudicantur secundum. eorum. momentum et conjunctionem cum Missa, num 
eorum Oomissio grave peccatum constituat. E Canone omittere aliquid sine 
dubio grave erit, S.Alphonsus exempli instar affert « decem nomina Sancto- 
rum » in Communicantes. Melius autem est considerare, undenam habeat o- 
missio suum fontem: si ex negligentia, nimia festinatione et distractione pro- 
veniat, grave erit; grave esset quoque omittere partes ordinarias: Confiteor etc., 
epistolam, graduate, evangelium, collectam primam, offertorii et communionis 


preces, praefationem, Pater noster. — b. Veniale non excederet see. auctores 
omittere orationes imperatas, Gloria, Credo, sequentias, prophetias Missae, ul- 
tümum evangelium, immo passionem. — c. Adiici tamen debet: si per haec 


scandalum fieret, peccatum per se leve grave evaderet. Sine dubio grave esset 
omittere caerimonias, quae mysticam habent significationem, ut mixtionem 
aquae cum vino, fractionem ct immixtionem hostiae cum sanguine, purificatio- 
nem calicis, sine omni haesitatione fateri debemus, grave esse omissionem ele- 
vationis, vel ostensionis Hostiae ante communionem. Ceteros ritus omittere, 
e.gr. genuflexioncs, benedictiones, inclinationes, per se sine contemptu, leve 
esset et si adsit causa iusta, licitum, si quis e.gr. propter morbum rheumati- 
cum non posset genua flectere. 


VIII. Regula: nihil licet addere Missae: « Sacerdos caveat, ne alias caere- 
monias aut preces proprio arbitrio adiungat » (can.818), ad quod reducendam 
esse etiam qualemcumque mutationem iure dicitur. Tempore Tridentini ne- 
cessaria erat quam maxime praeceptum severum: ne celebrantes « ritus alios 
aut alias caeremonias et preces in Missarum celebratione adhibeant, praeter 
eas, quae ab ecclesia probatae fuerint » (sess. .XXIL. decr. « Quanta cura »). 

ad quod S.Pius V. 15/0. adiungit: a Quam quae in hoc Missali contineantur». 
Vostro autem tempore iterum quando innovandi pruritus temerario ausu « no- 
vas deliberato consilio liturgicas consuetudines » invexit, vel « obsoletos iam 
ritus reviviscere » iubct, non defuerunt, «qui in augusto peragendo Euchari- 
stiae sacrificio vulgari lingua » usi sunt, « nonnullos festos dies ad alia tem- 
pora transferebant, et ex legitimis publicarum precum libris sacra Veteris 
Testamenti scripta » expunxerunt, ut Mediator Dei conqueritur (n.58.). Ta- 
les additiones et mutationes ab Encyclica praelaudata a omnino reprobantur», 
gravitas huius peccati sine dubio iam antea certo constabat, v.gr. Vcrmeersch: 
« Quidquid animo inducendi novum ritum adiunxeris, mortale est » (n.301), 
quod praesertim nostro aevo valet, quia Ecclesia tales conatus vehementer re- 
probat. Ideo post hanc Encyclicam et can. 818. probabilitate caret sententia S. 
Alphonsi, non esse peccatum aliquam orationem e devotione privata addere 
ex iis, quae in Missali continentur. Ideo consulendum, etiam orationes jacula- 

torias vel elevationes animi ad Deum inter sacras functiones, puta genuflexio- 

nem, elevationem sola mente concipere (Noldin-Schmitt n.212, 3.). Missae spe- 
ciem seu qualitatem mutare, secluso scandalo vel contemptu, aut nisi frequen- 
ter, diebus vetitis, Missae diei non convenientes dicantur, veniale non excedit 

(sec. 5. Alphonsum, Lehmkuhl, Vcrmeersch). 

Mutationes vel additiones non sunt, quae ex necessitate fiunt, ut si sacer- 
dos baculo indigere debeat, vel utroque brachio inniti super altare, vel si ante 
communionem populi intra Missam digitos lavare debeat super calicem propter 
gravedinem narium (Schnupfen, nathaj. 


Scholion: dc celebratione in ecclesia aliena: 


Quaestio haec nunc decisa est per Cod. Rubricarum (n. 274-284). — 
1°. Principium est: in ecclesia vel oratorio publico, item in oratorio semipublico 
principali seminarii, domus religiosae, collegii, nosocomii, carceris etc. quilibet 
sacerdos calendarium (directorium) sequitur illius ecclesiae etc. (NCR n. 275). 
Ideo e.gr. sacerdos dioecesanus celebrans 21. mart, in ecclesia O.S.B. debet 
Missam dicere propriam cum sequentia et praefatione, vel 20. iul. Missam 
propriam S. Eliae proph. penes Carmelitas, dum benedictinus 21. mart, in 
ecclesia dioecesanorum celebrans Missam dicit ferialcm cum commemoratione 
festi. — 2?. Haec tamen non valent de ritu: retinere debemus enim caeremo- 
nias ct Ordinarium Missae proprii ritus (NCR 284), non possumus e. gr. 
nos conformare ritui Ord. Praedicatorum. — 3°. Benigna concessio: quilibet 
sacerdos potest uti proprio calendario a. in oratorio secundario seminarii, domus 
religiosae etc. (NCR 276), — b. similiter celebrans in oratorio privato (NCR 
277). — item c. extra locum sacrum celebrans in altari portatili (ibid.), — 
demum in navi, sed extra oratorium fixe constitutum navis, quod est publicum, 
simili modo qui legitime celebrat in itinere aereo, fluviali, vel viae ferreae (NCR 
279). — 4°. Duae restrictiones dantur quoad hanc concessionem — a. si orato- 
rum secundarium tantum religiosis inservit (NCR 283 d), — b. si habetur 
festum patroni principalis nationis, regionis, provinciae ecclesiasticae vel civilis 
oppidi seu civitatis, dein in anniversario dedicationis ecclesiae cathcdralis, de- 
mum in alis festis actu feriatis, ergo quae tunc solum hac vice celebrantur 

NCR 278). — 5'. Calendario dioecesano uti debent religiosi in ecclesia cathe- 
dral: v. seminarüs ipsis commissis, vel si chorus adnexus sit ecclesiae cleri 
dioecesam. vel si careant proprio calendario (NCR 282). 

4. De requisitis ad celebrationem. 


Tres requiruntur res consecratae, quatuor res benedictae et quinque res 
non benedictae, ut Missa rite celebrari possit. 


a) De tribus rebus consecratis. 


Nunc agitur de iis, quae immediate ad celebrationem requisita sunt. In- 
quantum haec requisita debent esse consecrata, tria habentur, quae necessa- 
ria sunt ad Missam: altare, calix, patena. 


1° Altare (ab «alta ara ») est locus celebrationis: « Missa celebranda est 
super altare » (can.822. $ 1) est principium generale. Tres species altaris di- 
stinguuntur: 


a. Altare immobile seu fixum, quando mensa superior una cum stipitibus 
per modum unius consecrantur (can.1197 $ lL.n.l.). Altare immobile debet ha- 
bere: (1) mensam /apideam, quae protendi debet ad integnim altare, et qui- 
dem lapis unicus, naturalis, non friabilis, non ergo lapis arte factus ex cae- 
mento etc. (can.1198 $ 2. et 1). (2) Mensa apte debet cum stipite cohaerere, 
a stipes autem sit lapideus, vel saltem latera seu columellae quibus mensa 
sustentatur sint ex lapide » (ib.). (3) Altare immobile semper consecrandum est 
etiamsi ecclesia non sit consecrata, in ecclesia consecrata saltem altare maius 
debet esse consecratum (can. 1197 $ 2). Ut consecratio rite peragi possit, al- 
tare immobile distare debet a pariete templi; commendari potest distantia sal- 
tem 1.5 m., ut thurificatio altaris per circuitionem commode peragi possit. Con- 
secratio altaris « quamvis omni die fieri possit, magis tamen decet ut fiat die 
dominico aliove festo de praecepto » (can. 1199 $ 3). Officium Sanctorum, qui 
in altaris immobilis « confessione » seu sepulchro occasione consecrationis se- 
peliendi sunt, pridie publice debet a clericis peragi. Consecratio altaris. im- 
mobilis pertinet ad Ordinarium loci (can. 1155.). Titulus primarius altaris maio- 
ris idem debet esse ac titulus ecclesiae (can. 1201 $ 2), mutari non potest si 
altare immobile sit, nec de Ordinarii loci licentia (ib. $ 3.) Quando altare a- 
rnittit consecrationem cf. can. 1200. 


b. Altare mobile intelligitur constitutum e duabus partibus: ex ara porta- 
üli seu petra sacra consecrata et e stipite, quae tamen non fuit una cum eadem 
consecrata (can.1197 $ l.n.2.). Altaris mensa potest esse etiam lignea; ab altari 
stricte portatili differt in eo, quod altare tale mobile semper in ecclesia eodem 
loco manet, dum ara stricte portatilis solummodo e petra consistit sacra, quae 
ubicunque poni potest see. regulas iam traditas. Altaria in ecclesia tantum be- 
nedicta omnia possunt esse mobilia (can. 1197 $ 2), non debent habere pro- 
prium titulum (quod sequitur e can. 1201 $ 1), altare maius debet habere 
eundem titulum ac ecclesia (ib. $ 2), hunc titulum de Ordinarii licentia. mu- 
tare possunt (ib. $ 3). 


c. Altare stricte portatile nihil aliud est ac petra sacra, quae tam ampla 
debet esse, ut saltem hostiam et maiorem partem calicis capiat (can.1198 $ 3), 


debet esse ex lapide et in medio continet «sepulchrum n cum reliquiis Sanc- 
torum. 


22. - lüidó, Ench. Littirgfcuni. 

2?. Leges de altaribus sunt: 


a. Orientatio altaris secundum consuetudinem Occidentis est versus Orien- 
tem, quia ecclesiae versus hanc regionem aedificantur, altare autem iam inde 
a multis saeculis ad parietem adpropinquatum est. Inde altare maius quoque, 
a fortiori alia altaria non spectant versus populum, sacerdos autem terga vertit 
fidelibus. Lex quae hoc praescribat non existit, ideo nostris diebus nonnullis 
in locis incipiebant altaria construere « versus populum », praesertim in Ger- 
mania et Gallia. Leges liturgicae adhuc vigentes supponunt, posse esse talia 
altaria: «S1 altare sit ad Orientem versus populum» (Ritus celcbr. V,3 et 
XIL2), quod aliquis «ius consecratum» vocavit («diritto consacrato »: V.Ode- 
risi in Ephem.Liturg. 1946, 204-206). S.C.Rit. 9.0ct.1610 declaravit Missam 
versus populum fieri « decentius, convenientius et commodius....etiam popu- 
lo», sed hoc decretum in collectionem authenticam non est transsumptum. 
In Urbe annis elapsis cum beneplacito Eminentissimi Vicarii Cardinalis in 
Catacumbis erecta sunt altaria versus populum (Oderisi l.c.). lure autem mo- 
nere debemus, « quae per se licent, non semper expediunt » (S.C.Rit. decr. 4. 
aug.1922. de Missis dialogatis), ideoque Ordinarius adiri debet propter incon- 
venientia facile nascitura Episcopatus Galliae ideo 20 iun. 1945 declaravit 
usum huius altaris a solis Ordinariis dependere (M.Michard, La célébration 
de la Messe face au peuple, in: La Maison-Dieu 1945, 2, 93-116. D.F.V. L'au- 
tel face au peuple, in: Qucst.lit.par. 1945, 73-77.). Cf. infra Tract. XLB.2.C.30. 


b. Reliquiae Sanctorum debent esse in sepulchro tum altaris immobilis, 
tum petrae sacrae, si altare mobile sit (can. 1198 $ 4), et quidem «ad normam 
legum liturgicarum », quae fere sequentes sunt. « Sepulchrum » seu confes- 
sio in altari immobili quadruplex potest esse: vel in ipsa mensa, clausum la- 
pide, vel in «parte anteriore » stipitis, vel «in parte posteriore stipitis», vel 
«in medio summitatis stipitis », et tunc sepulcrum per impositionem ipsius 
mensae clauditur — in his tribus casibus posterioribus habetur stipes, quae 
totum spatium subtus altare expleat, sed primus modus sepulcri commodior 
est alis. In sepulcro poni debet capsula argentea, in qua reliquiae conduntur: 
secundum praescriptum Pontificalis Romani ibidem etiam tria grana incensi 
et documentum consecrationis in ea includi debent. « Pro valida consecratione 
altaris fixi vel portatilis sufficit, ut in sepulcro includantur reliquiae unius 
martyris ef confessorum aut virginum vel unius solummodo martyris» (C. 
Rit d. 4180,3 1l6.febr. 19006.). 


c. « Altaria Beatis etiam in ecclesiis et oratoriis quibus eorum officium et 
Missa concessa sunt, dedicari nequeunt, sine Sedis Apostolicae induito » (can. 
1201 $ 4). 


d. « Subtus altare nullum reconditum sit cadaver, cadavera autem quae 
prope altare sepulta forte sunt, distent ab eo saltem spatio unius metri, se- 
cus Missam in altari celebrare non licet, donec cadaver removeatur » (can. 
1202 $ 25; ubi evidenter non intelliguntur ossa Sanctorum. 


3°. Calix consecratus debet adhiberi in Missae celebratione, qui see. legem 
Ecclesiae debet esse: 
« vel aureus — vel argenteus — aut saltem habere cuppam intus deauratam _ 
vel stanneus » (Defect.c. Missam X,L), 

« ab Episcopo consecratus » (Rit.cel. 1,1), 
« non aerea vel vitrea n (Defect. X,I), 
n non amittit consecrationem ob consumptionem vel renovationem auraturae, 
salva tamen, priore casu, gravi obligatione deaurandi » (can.1305 $ 2); 
amittit consecrationem see. generalem regulam, si: « tales laesiones vel muta- 
tiones subierit, ut pristinam amiserit formam et iam ad suos usus non habea- 
tur idonean et si « ad usus indecoros adhibita vel publicae venditioni 
exposita fuerit » (can.1305 $ l), 

curandum « ne calix cum patena tangatur, misi a clericis vel ab iis. qui eorum 
custodiam habent ». (can. 1306 $ 1). 


p 4°. Patena easdem habet qualitates ac calix. 


NAJN 
b) De quatuor rebus benedictis. 

Quatuor res benedictae requiruntur ad celebrationem: mappae altaris 
— vestes liturgicae — corporale — palla. 


1°. Mappae altaris tres requiruntur see. consuetudinem lege sancitam Ec- 

clesiae: « Altare operiatur tribus mappis seu tobalcis », quarum qualitates sunt: 

« mundae » sint oportet, et lineae (CRit d 2600), 

«ab Episcopo vel alio habenti facultatem benedictae » (cf. Rit.Rom.Tit. IX, 
9,4.). 

«superiori saltem oblonga, quae usque ad terram pertingat », a lateribus ut 
patet; 

« duabus aliis brevioribus, vel una duplicata » (Rubr. gener. Missalis XX.) 
Chrismale, i.e. linteamen cera obductum tantum post consecrationem al- 
taris requiritur (Eisenhofer I, 353). 


2°. Vestes liturgicae sunt vestimenta ima (Unterkleider also ruhák) et ve- 
stimenta summa seu exteriora (Oberkleider, felsó ruhák), ima: amictus, seu 
humerale, — alba seu tunica et — cingulum seu subcinctorium; summa: pla- 
ncta seu casula, — stola — manipulus. 


Vestimenta ima debent esse: 


linea, see. consuetudinem legis sancitam (S.C.Rit. d 2600 18.mai.1819), sed 
cingulum potest etiam esse laneum vel sericum (d 3118 23. dec. 1862). 


Vestimenta summa debent esse: 


a. serica, non possunt confici e tela linea vel « gossypio, vulgo percallo » 
(Baumwolle, gyapotszóvet) quae « coloribus praescriptis tincta vel depic- 
ta» sunt (C. Rit. d 2769,V 3). 


b. « coloris convenientis officio ct Missae diei» (Rubr.gen.Miss. XVIID, ad 
quod notanda sunt adhuc: non potest « color flavus adhiberi pro quocun- 
que colore, nigro excepto », nec: 


« paramenta confecta ex serico, variis coloribus et floribus intexta.. usurpari 
mixtim, saltem pro albo, rubro et viridi » (C.Rit. d 2769, V. 1.2). 


c. Utraque vestimenta debent esse benedicta (Rit.Rom.tit.IX.c.9,1.2.). Bene- 
dicere ea possunt (Rit.Rom.tit.IX.c.1,5): 

|. Cardinales et Episcopi omnes, 


4. Loconim Ordinarii charactere episcopali carentes in proprio territorio, 


3. Parochus pro omni territorio suo, 


4. Rectores ecclesiae pro suis ecclesiis, 


5. Sacerdotes a loci Ordinario delegati, intra fines delegationis et jurisdictionis 
delegantis. 


p. Superiores religiosi et sacerdotes eiusdem religionis ab eiusdem delegati, 


pro propriis ecclesiis et oratoriis ac pro ecclesia monialium sibi sublecta- 
rum. 


3°. Corporale debet haberi, quod debet esse: 


a. « ex lino tantum », nec serico vel auro in medio intextum, sed totum album» 
(Rit.celebr.1,1), 


b. « plicatum » debet esse ct super altare a extenditur » (Rit.cel.1,] et 11,2), pli- 


catio apte fit plicando primo partem inferiorem corporalis, dein partem 
superiorem, item dexteram, demum partem sinistram, et 


c. « benedictum » ab Episcopo vel alio facultatem habente (Rit.Rom.tit. IX, 


8,5), «ali» sunt supra enumerati. 


4° Palla quoque praescribitur, quae debet esse 


a. « linea* et 


b. « parva» (Rit.ccl.l,1), sed non debet esse rigida, ut moris est regionibus 


quibusdam, demum 


c. « benedicta » et quidem unica formula cum corporali, quia palla unum erat 
quondam linteamen cum corporali eundemque habet finem. 


c) De quinque rebus non benedictis. 


Quinque res non benedictae requiruntur ad celebrationem: Crux — Mis- 


sale — candelae — supellex altaris — demum vestimenta calicis: bursa, ve- 
lum et purificatorium. 


1°. Crux praescripta est per legem: « Super altare collocetur Crux in me- 
dio » (Rubr.gen.Miss.XX); Crux supponitur supereminere candelas, nam ru- 
bricae celebrandi idem habent « elevare oculos ad Deum, ad caelum et versus 
Crucem ». Non requiritur talis Crux, si imago altaris vel depicta vel sculpta 
Crucifixum repraesentat (C.Rit. d 1270, 2). Sanctissimo exposito Crux relinqui 
potest, ubi consuetudo habetur, sed melius removetur (CRit. d 2365,1.). Ma- 
feria Crucis sit ex auro, argento, vel aere deaurato, similiter candelae (Cacr. 
Ep. I c. 12,11). Monitum Benedicti XIV. non est negligendum: « Crucifixus in- 
ter candelabra ita prominere debet, ut sacerdos et populus eundem Cruci- 
fixum facile ct commode intueri possint, et imago non ita tenuis sit et exigua, 


ut ipsius sacerdotis ct populi oculos paene effugiat» (Const. .Xpost. « Acce- 
pimus » 17.1u1.1746.). 

2°. Candelabra debent adesse ex eadem materia ac Crux: « Candelabra 
saltem duo cum candelis accensis hinc et inde in utroque (Crucis) latere » 
(Rubr.gen.Miss.XX.). Pro maioribus festis Caeremoniale Episc. vult sex cande- 
labra, et quidem inaequali magnitudine, « quasi per gradus ab utroque altaris 
latere surgentia» (I, c.12,11); sed consuetudo contraria servari potest (C.Rit. 
d 3035,7.). 

Praescriptiones quoad candelas cf. superius Stilistica sacralis D.2.C.20.). 
Celebrare sine ullo lumine certo grave peccatum foret, et excusari posset tan- 
tum gravi necessitate vel induito (Vermeersch-Creusen n. 331.). Sapienter mo- 
net tamen, celebrare diverso lumine ac candela, hodie iam non debere grave 
haberi, ergo deficientibus cereis, excusatio causae mediocriter gravis admitti 
potest (l.cit.). 


3°. Requiritur Missale, quod semper supponitur a rubricis (Raüt.cel.I.l 
«.. accipit Missale, perlegit, et signacula ordinat », Missale debet poni in al- 
tari super cussinum Rubr. gen.XX), quod tamen substitui potest per /egile. Sine 
Missali celebrare grave esset propter periculum proximum  errandi. Missale 
tale adhibeatur oportet, quod Missas contineat etiam novissimas, secus hae 
Missae adiungi debent per cartulas adglutinatas. Rector ecclesiae debet advi- 
gilare, quod revera omnes Missae legi possint in eius ecclesia. 


4°., Qua supellex altaris requiruntur: 


a. Tabella secretarum (seu Canonis, vulgo Cartagloria) praescripta est uni- 
ca: « Ad Crucis pedem ponatur Tabella secretarum appellata » (Rubr.gen. 
XX), vix potest ergo dici, quod sub peccato requiri non videtur (Vcrmeersch- 
Creusen n. 332.) Inde a saec. XVII. adhuc aliae duae tabellae in latere adhi- 
bentur, quod tolerari potest ad maiorem commoditatem celebrantis (Gavantus. 
Thes.sacr.rit. ad Rubr.gen.XX.). Tabellae hae tantum durante Missa in altari 
sint, postea removeri debent (C. Rit. d 313053). 


b. Aliae res similes sunt: fintinnabulum, cuius usus a rubricis praescriptus 
est (n parva campanula» Rubr.gen.XX), de cuius usu cf. inferius De Eccl. 
orante F.7.d). 


c. Non est stricte praescriptum antipendium, — conopaeum est stricte 
obligatorium, sed etiam hic datur consuetudo contraria legi. Praescribuntur 
ampullae, pelvicula et manutergium  (Rubr.gen.XX .). 


5^. Vestimenta calicis quae non benedicuntur, sunt: bursa, velum, puri- 
ficatorium. a. Bursa debet esse « coloris paramentorum » (Rit.cel.l.l) ut intus 
habeat corporale plicatum, quod nunquam nudum portari debet, ideo etiam ad 
communionem extra Missam corporale semper in bursa portetur oportet, quae 
ut sit eiusdem coloris ac stola sacerdotis, convenit » (C. Rit. d 3515.1.). b. 
Velum debet esse « sericum » eiusdem coloris ac paramenta. c. Purificatorium 
debet esse « mundum n (Rit.cel.lL.]), quod impossibile est, nisi saltem per heb- 
domadam renovetur. Notandum, quod « purificatoria, pallae et corporalia in 
Missae sacrificio adhibita, ne tradantur lavanda laicis etiam religiosis, nisi 
prius abluta fuerint a clerico in maioribus ordinibus constituto, aqua autem 
primae lotionis mittatur in sacrarium vel, si hoc desit, in ignem » (can. 1306 

5. De defectibus in celebratione occurrentibus. 


Agendum est de defectibus occurrentibus, a) circa materiam, b) circa 
formam, c) circa ministrum et demum, d) circa ministerium. 


a) Quod materiam attinet, aliqui casus discutiuntur, quid faciendum, si 
intra Missam deprehenderit, materiam esse corruptam aut invalidam. 


l?^.Si celebrans ante consecrationem adverteret panem esse corruptum aut 
non triticeum, vel vinum aut aquam non esse in calice, vel corrupta esse: tunc 
removet illam hostiam, vel statim imponit vinum cum aqua. Dein « facta o- 
blatione saltem mente concepta, prosequatur ab eo loco ubi desivit ». Si hoc 
deprehenderit post consecrationem corporis, sed ante consecrationem sangui- 
nis. similiter facit incipiendo a verbis: « simili modo... » 


2°. Si celebrans post consecrationem defectum talem essentialem depre- 
henderit, etiam post hostiae vel aquae quam vinum putavit, vel corrupti seu 
aceti (vel olei etc.) sumptionem: novam materiam apponit, mente offert et con- 
secrat, incipiendo a « Qui pridie » et consumat, nil curando de ieiunio eucha- 
ristico, nam praeceptum de perfectione Sacrificii maioris est ponderis, quam 
quod a ieiunis sumatur. 


3°. Si post sumptionem deprehenderit defectum sive quoad panem sive 
quoad vinum: debet apponi novus panis et novum vinum cum aqua, si iam 
sanguinem sumpserit, ergo etiam in casu, quod aliqua materia valide conse- 
crata fuit. Fit oblatio mentalis, consecratio inde a « Qui pridie », sine eleva- 
tione ad praecavendum scandalum, et dein a statim sumat utramque, et pro- 
sequatur Missam, ne sacramentum remaneat imperfectum et ut debitus ordo 
servetur». $i autem «Missa celebretur in loco publico, ubi plures adsint, ad 
evitandum scandalum poterit apponere vinum cum aqua (ergo non novam 
hostiam quoque, supposita consecratione valida hostiae!) et facta oblatione ut 
supra, consecrare ac statim sumere et prosequi cetera» IV,5.). Hic modus 
autem tantum tunc conceditur, si scandalum vitandum sit, nempe admiratio 
populi, quod novam Hostiam apportari iubet et talia. (Hucusque enarrata cf. 
copiosius in Defectibus circa Missam occurrentibus 111,4-7 et IV,3-6.). 


4°. Casus extraordinarius, si « Hostia consecrata dispareat, vel casu ali- 
quo (si e.gr. cecidisset in terram et inveniri sine magno scandalo non posset), 
ut vento aut miraculo, vel ad aliquo animali accepto et nequeat reperiri, tunc 
altera consecretur ab eo loco incipiendo: Qui pridie facta eius oblatione ut 
supra », sc. mentali (IIL,7.. Simili modo, si sanguis annihilaretur, praesertim 
per effusionem, tunc: « Si contingat totum sanguinem post consecrationem ef- 
fundi, si quidem aliquid vel parum remansit, illud sumatur... Si vero nihil 
omnino remansit, ponat iterum vinum et aquam et consecret ab eo loco: Simili 
modo..acta prius tamen calicis oblatione ut supra» ie. mentali (X,13.). In 
his casibus extraordinariis ergo non consecratur utraque species. 


b) Quoad defectus circa formam conferantur dicta inferius (De SS.Eucha- 
ristia B.4.). 

c) Quoad defectus cx parte ministri primo intentio celebrantis perlustratur. 
Monitum servandum est: « Quilibet sacerdos talem semper intentionem habe- 
re deberet, scilicet consecrandi eas omnes, quas ante se (hostias) ad consecran- 

dum positas habet» (VIL].). Dein: «Si sacerdos putans se tenere unam 
hostiam, post consecrationem invenerit fuisse duas simul iunctas, in sumptione 
sumat simul utramque. Quod si deprehendat post sumptionem corporis et san- 
guinis aut etiam post ablutionem, reliquias aliquas relictas consecratas, eas su- 
mat, sive parvae sint sive magnae, quia ad idem sacrificium spectant » (VII2.). 


d) Quoad defectus in ministerio. occurrentes notentur sequentes casus: 


1°. Primus casus est, si violetur ecclesia vel si ruina timeatur, de quibus 
iam actum est. 


2°., Secundus casus est, si celebrans defecerit sive morbo sive morte, de 
hoc conferatur quod dictum est de sacrificio complendo (C.2.b.Regula 1.3*.). 


3?. Tertius casus est, si aliquid ceciderit in calicem (X,5,6.). Potest esse mu- 
sca vel aranea, vel aliquid venenosum, vel quod provocaret vomitum. Tunc a. 
si haec ante consecrationem acciderint, vinum in locum decentem projicien- 
dum est, novum vinum miscendum et offerendum («ut supra », ergo saltem 
mente, nec oratio dicenda ad mixtionem), et prosequatur Missam — suppo- 
sito, quod haec iam post offertorium deprehensa fuerint. — b. Si post consecra- 
tionem, tunc distinguendum, num sanguis sumi possit sine periculo aut vene- 
no se imbuendi aut per nauseam sanguinem evomendi. Nam e.gr. musca etc. 
extrahitur, lavatur vino et post Missam comburitur, sanguis autem sumitur. Si 
hoc non potest fieri, propter venenum vel propter nauseam, tunc: vinum con- 
secratum reponendum et finita Missa sanguis in panno lineo vel stuppa seu 
bombacio repositus tamdiu servetur, donec species desiccatae fuerint, tunc 
comburenda est stuppa et cinis in sacrarium proiciendus. Et aliud vinum est 
ponendum et consecrandum (X, 6). 


4°. Quartus casus est de Hostia consecrata, quae praecipue quinque ca- 
lamitates pati potest, a. Si Hostia fracta inveniatur ante consecrationem, nisi 
populo evidenter appareat, consecretur. Secus autem alia accipiatur et offe- 
ratur. « Quod si illius hostiae iam facta erat oblatio, eam post ablutionem su- 
mat » (X,9.). b. Si aliquid venenatum contigerit Hostiam consecratam (hodierno 
tempore dicere possumus: « aliquid contagiosum », vel aliquae guttulae Gazii 
Occasione incursionis aereae), alteram consecret modo descripto. Hostia autem 
servanda in tabernaculo, donec corrumpantur species, corruptae autem  proiici 
debent in sacrario (X,7.. Ut citius corrumpantur species, possunt mitti in ta- 
bernaculo in aliquod vas mundum aqua plenum, c. Si sumendo sanguinem. 
particula remanserit in calice, digito eam ad labium calicis adducat, vel vinum 
infundere et sic sumere (X,8.). d. Si hostia consecrata dilabatur in calicem, om- 
nia peragi debent cum parte quae non fuerit madefacta sanguine. Si tota ma- 
defacta est, relinquenda est in calice, et « omnia dicat, omittendo signa, et 
sumat pariter corpus et sanguinem signans se cum calice et dicat: Corpus et 
sanguis Domini... (X,10.). c. Demum, si Hostia sive maior, sive particula eius, 
vel Hostia parva dilabatur in terram, reverenter accipiatur, et locus ubi ceci- 
dit, mundetur et aliquantulum radatur et pulvis seu abrasio huiusmodi in sa- 
crarium immittatur. Si in mappam altaris vel in linteum ceciderit, hoc dili- 
genter lavetur ct lotio in sacrarium proiciatur (X,15.). 


5?. Quintus casus habetur de SS. sanguine. Si in hieme congelatur in ca- 
lice, liquefieri. debet, congelatum non potest consecrari (X,ll.. Si aliquid de 

sanguine Christi ceciderit super terrain seu tabulam, lingua lambatur, et lo- 
cus ipse radatur, quantum satis est, et abrasio comburatur, cinis vero in sac- 
rarium recondatur. Si vero super linteamina altaris, vel in corporali, vel in ve- 
stibus sacerdotalibus ceciderit, debet ablui, et ablutio in sacrarium  proiici, 
similiter si id in substrato pedibus panno, vel tapeto acciderit (X,12.). 


6°. Sextus casus est, si sacerdos evomat Echaristiam. Si « species adhuc 
integrae appareant, reverenter sumantur, nisi nausea fiat » — quod fere sem- 
per contingit, nam vomitus iam nauseae signum est — « tunc enim species 
consecratae caute separentur, et aliquo loco reponantur, donec corrumpantur, 
et postea in sacrarium proiiciantur. Quod si species non appareant, comburatur 
vomitus, et cineres in sacrarium mittantur » (X,14.))) Vomitus huius combustio 
fieri potest eo, quod bombacio vel stuppa colligitur et sic comburitur. 


6. De obligatione Missae adstandi. 


Ad leges cultuales sacrificii Missae pertinet etiam lex Missae adstandi, 
quae prima pars est legis de sanctificatione festorum, secunda enim pars huius 
legis est cessatio a quibusdam actionibus. Tractandum ergo est: a) De font- 
bus obligationis, — b) dc substantia obligationis, — c) de subiecto obligatio- 
nis, — d) de tempore obligationis, — e) de loco obligatorio, — f) de modo obli- 
gatorio, g) de excusatione ab obligatione, — h) de rationibus Missam parti- 
cipandi, demum — 1) de obligatione cessationis diebus festis. 


a) Dc fontibus obligationis. 


1°. Procul dubio primus fons obligationis sanctificandi quosdam festos 
dies pertinet ad naturam hominis, qui cognovit Deum ut creatorem totius uni- 
versi. Idem historia religionum nobis demonstrat, aliqua festa in omnibus reli- 
gionibus inveniri: cultus enim communi et publico modo ex se postulat, ut 
statis temporibus fiat, communitas enim quaedam solum condictis tempori- 
bus convocari potest. 


2°. Certum est sanctificationem diei cuiusdam recurrentis a iure positivo 
divino ordinatam esse, dies hic est in Veteri Lege sabbatum, in Nova Lege 
dominica, quae indolem sanctitatis subbati haereditavit. Diem enim septimum 
cycli hebdomadari dierum ipse Deus praecepit sanctificandum esse: « Me- 
mento ut diem sabbati sanctifices! Sex diebus operaberis et facies omnia ope- 
ra tua, septimo autem die sabbatum Domini Dei tui est » (Exod 20,8-11.). Quia 
cultus sabbatinus ad legem abolitam Veteris Testamenti pertinebat, probabi- 
lius iam M5postoli loco huius diei coeperunt sanctificare diem primum hebdo- 
madae, quo Dominus resurrexit. Spiritumque Sanctum misit. Probabilior sen- 
tentia docet legem esse divinam positivam aliquem diem uniuscuius hebdo- 
madae sanctificandum esse, non posse ergo determinari e.gr. nonus vel deci- 
mus dies. 


3 , Electio praecise dominicae, omniumque aliorum dierum festorum ab 
Ecclesiae auctoritate procedit: « Observantia diei dominicae in nova lege suc- 
cedit observantiae sabbati, non ex vi praecepti legis (sc. divinae), sed ex con- 
sttutione Ecclesiae et consuetudine populi christiani» (II-I q.122.a.4.ad 4.). 
Dominicae sanctificatio revera statim ab initiis Ecclesiae observatur (cf. Heor- 

tologia B.l), cetera festa pedetentim evoluta et ab auctoritate Ecclesiae or- 
dinata sunt. 


b) De substantia obligationis. 


1°. « Festis de praecepto diebus Missa audienda est », dicit can. 1248. 
Gravitas huius praecepti inculcatur a perenni usu Ecclesiae, peculiariter vero 
edicta fuit ab Innocentio XI. per damnationem propositionis: «Praeceptum 


servandi festa non obligat sub mortali, seposito scandalo, si absit contemptus» 
(S.OiRc.4.mart,1679. Denz 1202. 


2?. Iuxta consensum auctorum requiritur assistentia facta unius integrae. 
Unius Missae: ie. nullo mod duarum Missarum quae simultanée leguntur, 
quando e.gr. in uno altari audit Missam usque ad consecrationem, eodem vero 
tempore in alio altari audit Missam a consecratione ad finem Missae. Hoc item 
damnatum fuit ab eodem Summo Pontifice Innocentio XI.: « Satisfacit prae- 
cepto Ecclesiae de audiendo Sacro, qui duas eius partes, immo quatuor simul 
a diversis celebrantibus audit » (Denz 1203.). Si ad unius Missae consecrationem 
et communionem praesens fuerit, poterit partem usque ad consecrationem ex 
alia Missa supplere, minimum ergo est successive duabus Missis adstare modo 
dicto. /ntegrae Missae debet astare: per se ergo ab initio usque ad ultimum 
evangelium Missae. Veniale non excedit, si tertia pars circiter Missae omit- 
titur, nullo modo essentia Missae, consecratio. Iuxta auctores ergo leve pecca- 
tum esset omittere partem Missae didacticam usque ad evangelium inclusive, 
vel solum partem offertorialem, vel solam praefationem, vel omnia post com- 
munionem sacerdotis, grave reputatur iam omissio Canonis usque ad conse- 
cratonem vel etiam a consecratione usque ad « Pater noster ». 


c) Subiectum obligationis. 


Iuxta legem generalem Ecclesiae tenentur ad observationem huius prae- 
cepti omnes qui baptismum receperunt, ergo per se etiam haeretici, qui tamen 
a peccato formali propter ignorantiam invincibilem plerumque excusantur, non 
tenentur ii, qui sufficienti rationis usu non gaudent, nec pueri, qui, licet ratio- 
nis usum assecuti, septimum aetatis annum nondum expleverunt (can.12), etsi 
commendandum est, pueros iam a teneris annis suaviter ad Missae adstan- 
tiam inducere. 


d) Tempus obligationis. 


Missae adstandi praeceptum latum est pro «festis de praecepto diebus » 
(can.1248), hi autem dies sunt: Omnes et singuli dies dominici, festa Nativi- 
tatis, Circumcisionis, Epiphaniae, Ascensionis et SS.Corporis Christi. Imma- 
culatae Conceptionis et Assumptionis BMV., S. Joseph eius Sponsi, BB. Petri et 
Pauli, Omnium denique Sanctorum (can.1247 $ 1l.) In multis regnis aliqua ex 
his festis transferuntur in sequentem dominicam, vel non celebrantur qua fe- 
sta fori, sic in Austria, Hungaria festum  S.Joseph, in Gallia festum Epipha- 
niae, Ascensionis, Corporis Christi. Festa Patronorum non subiacent eccle- 
siastico praecepto (can.1247 $ 2). 


e) Locus obligatorius 


praecepto satisfaciendi est: « sub divo, aut in quacumque ecclesia vel 
oratorio publico aut semipublico et in privatis coemeteriorum aediculis, non 

vero in aliis oratoriis, nisi hoc privilegium a Sancta Sede concessum fuerit » 
(can.1249), cf. in hoc tractatu F.3.b.2^. Praecepto adstandi Missae ergo in ora- 
torio privato solum ii satisfaciunt, quibus induito Sanctae Sedis erectum est, 
clausulae ergo indulti stricte observandae sunt. Si induito. comprehenduntur 
etiam hospites indultarii, sufficit si eo die ad prandium invitati sunt (Priimmcr). 


f) Modus obligationis. 
Duo comprehendit: 


l°. assistendam corporalem et cultualem. Assistentia corporalis requiritur 
propter indolem cultus publici: solummodo mn possunt dici « una cum ipso 
sacerdote offerre » et participare sacrificium « cum Summo Sacerdote eiusque 
in terris administro » (MDei n.92.103), qui revera corporaliter adsunt et cum 
sacerdote reapse coniunguntur. a. Nullo modo ergo satisfaciunt obligationi illi, 
qui ope radiophonii audirent Missam, vel per telescopium eam observarent, 
multo minus ope apparatus « televisions ». b. Si vero physice adsint, sufficit 
coniunctio moralis cum celebrante, omnes ergo qui intra ecclesiae ambitum 
continentur, etsi in capella aliqua laterali, ubi nil possunt videre, satisfaciunt, 
similiter qui in sacristia adstant, immo iuxta communem consensum etiam ii, 
qui extra ecclesiam stant etsi longius a ianua, dummodo cum turma fiedelium 
coniuncti sint. Secundum benigniorem interpretationem i quoque valide adsta- 
re censeri possunt, qui e domo propinqua, puta e fenestris, Missae adsint, dum- 
modo aliquid percipere queant, intentionemque habeant Missam participandi. 


2?. Requiritur assistentia cultualis, quae constat e duobus momentis: recta 
intentione et attentione, a. Recta intentio quidem necessaria est, nam aliquis 
Missam visitare potest etiam intentione aliena, e.gr. musicam audiendi, vel 
mere urbanitatis causa, ut puta magistratus civiles alterius confessionis, vel 
unice ad ostendendas vestes etc. Intentio recta habetur, si praecepto satisfacere 
vult colendi Deum: ut Deo tribuendae gloriae « praeconium nunquam inter- 
mittatur ct in Eucharistico sacrificio membra cum divino suo Capite copu- 
lentur » (MDei n.70.). b. Debita quoque attentio mentis requiritur, ut per se 
patet interna: fideles enim adimadvertere debent, participare Missam « non 
quiescenti neglegentique animo et ad alia excurrenti atque vaganti, sed tam 
impense, tamque actuose, ut cum summo Sacerdote arctissime coniugentur » 
(MDei n.79.). Certissime abest recta attentio, si quis per notabile tempus intra 
Missam dormiat, quod eodem modo diiudicandum est, ac si quis omitteret 
aliquas partes Missae; benigne debent utique indicari opifices, praesertim agri- 
cultores tempore messis etc. Nullam habent rectam attentionem ideoqne nec 
satisfaciunt, qui per longius tempus aliquid aspiciunt, res profanas legunt, qui 
ludunt, nugantur, colloquia miscent. Attentio adest, si aliquantum impediatur 
occupationibus liturgicis vel cultualibus, v.gr. qui Missae inserviunt, elee- 
mosynas colligunt a fidelibus, quod ad offertorii rationem pertinet ideoqne 
actus cultualis dici potest, qui campanas aut organa pulsant, qui cantant etc. 
Minus recte faciunt iuxta mentem Ecclesiae ii, qui nil curantes de Missa, viam 
Crucis peragunt vel ad alia altaria ante statuas Sanctorum orant, etsi confu- 
sam attentionem habentes praecepto satisfaciant. In iis vero qui confessionem 


peragunt toto tempore Missae, vel intra cius notabilem partem, iuxta Priummer 
debita attentio videtur deesse, nisi vera necessitas eos excuset. 

g) Excusatio ab obligatione. 


Iuxta S.Alphonsum « excusat quaevis causa mediocriter gravis, scii, quae 
involvit notabile aliquod incommodum aut damnum in bonis animae vel cor- 
poris propri vel proximi» (Th.Mor.IIL,n.324.). Causae excusantes sunt: ne- 
cessitas, caritas, officium. 


1°. Necessitas seu impossibilitas potest esse physica, sic excusatur caecus 
ct simul surdus, aegrotus qui ob morbum ambulare non valet, detentio etc. 
Ob impossibilitatem moralem excusantur: qui sanitati suae probabiliter nocerent 
per adstantiam suam, qui nimie distant ab ecclesia, iuxta auctores quinque 
quadrantes horae itineris pedestris, quod secundum aetatem, conditionem sa- 
nitariam modificari potest, qui per adstantiam secus commodam itineris oc- 
casionem amitterent, alias die dominico vetatur proficisci, nisi ante iter aut 
in itinere Missam audiat (Vermeersch-Creusen n.794), vel si aliquid notabile 
damnum pateretur per Missae adstantiam in bonis fortunae, honoris, famae. 


2°. Ratione caritatis excusantur, qui aegrotis assistunt, vel alios adiuvant 
er.  custodiendo eorum infantes, vel | cooperantur aliis tempore calamitatis 
publicae. 


3?. Ratione officii excusantur matres-familias, si infantes adhuc parvulos 
custodire debeant, pastores gregium, armentorum, custodes securitatis publicae, 
milites qui actuale ministerium debent praestare, qui in via ferrea, curribus 
electricis occupantur, saepe etiam tonsores, cellarii cauponae etc. 


4?. Insuper etiam dispensatio dari potest ex causa iusta, quam concedere 
possunt, a. non solum OrFdinarius loci, sed etiam parochi, in casibus singula- 
ribus subiectis sibi singulis fidelibus singulisve familiis, etiam extra territo- 
rium, atque in suo territorio etiam peregrinis: à a lege communi de observantia 
festorum itemque de observantia abstinentiae et ieiunii vel etiam utriusque » 
(can.1245 $ 1). b. In religione clericali exempta Superiores (etiam locales) ad 
modum parochi dispensare possunt suos subditos aliosve qui in domo reli- 
giosa diu noctuque causa famulatus, educationis, hospitii aut infirmae valetu- 
dinis degunt (can.1245 $ 3. et 514 $ 1). c. Eodem iure parochorum gaudent 
Rectores Seminariorum (can. 1368.). d. Potestas haec dispensandi Ordinariorum, 
parochorum, Superiorum, Rectorum adnexa est officio, ideoque qua potestas 
ordinaria delegari potest (can. 199 § 1.) 


h) De rationibus Missam actuose participandi. 


Non sufficit praesentia solum corporalis SS.Sacrificio praestita, ut Eccle- 
sia dicit, « opus est prorsus, ut singillatim homines vitali modo Crucis sacri- 
ficium  attingant », scopum hunc a MDei (n.76) praefixum iam pius auctor 
Vermeersch (Vermcersch-Creusen n.796) optando expressit: « Ut fideles etiam 
humiliores, doceantur modum rationabilem, pium simul et iucundum, quo in- 
tersint sacro ». Varii modi quo intéressé possunt Missae fideles, inde a tribus 
decennis in usum venerunt, quos Ecclesia a Sacrificii. participandi rationes » 
vocans dilaudat ac commendat (MDei n.104-105.). Ipsis verbis Ecclesiae enu- 
merantur nunc hi varii modi Missam « actuose participandi » (MDei: « actuosa 
singulorum participatio » n. 77), qui omnes « eo potissimum spectant, ut christia- 

norum pietatem eorumque intimam cum Christo eiusque adspectabili admini- 
stro coniunctionem alant ac foveant » (MDei n.105.). 


1°. Primus modus, « ut Christiana plebs Eucharisticum sacrificium facilius 
salubriusque participet », est usus Missalis Romani in linguam vernaculam 
versi, « ut christifideles, una cum sacerdote copulati, iisdem eius verbis iisdem- 
que Ecclesiae sensibus comprecentur » (MDei n.105.). Inde iam a fere centum 
annis tales versiones in lucem prolatae sunt, quae magnam utilitatem afferebant 
pietati fidelium. At non est oblivioni tradendum, quod « haud pauci e christi- 
fidelibus — praesertim rudiores — Missali. Romano, etiamsi lingua vulgata 
exarata, uti nequeunt» (ib.n.107), ideo alii modi quoque excogitati sunt, ut 
« liturgia externo etiam modo actio sacra fiat, quam reapse omnes adstantes 
communicent » (n.105.). Ideoque habetur: 


2?. Secundus modus actuosae participationis: (MDei n. 104) « cum nimi- 
rum universus populus, ex sacrorum rituum normis, sacerdotis verbis recto 
ordine respondet », utique lingua liturgica loco ministri talis ratio participandi 
consuevit appellari Missa dialogata. Rectae normae vero sunt: a. Coetui fi- 
delium adstanti Missae simul et coniunctim respondere loco ministri sacer- 
doti celebranti licet ex licentia Ordinarii et ad mentem, quod evitentur « per- 
turbationes quas sacerdotes celebrantes et fideles adstantes experiri possunt n 
(C.Rit. d 4375. 4.aug.1922); nunc iam in permultis dioecesibus Ordinarii rectum 
modum talis participationis praescripserunt, b. Abusus reprobandus et omni- 
no amovendus est, quod fideles elata voco legant Canonis verba atque ipsa 
verba consecrationis (ibid.IL.). c. Missa stricte dialogata est, quando fideles sa- 
cerdoti celebranti respondent, vel simul cum eo alta voce et concorde recitant 
Gloria, Credo, Sanctus, Benedictus et Agnus Dei, quod praedictis cautelis li- 
citum est (cf. etiam epist. Exc.Secretarii C.Rit. 30nov.1935. ad Aepp. Genuen- 
sein, Documenta Pontif. 1953.p.69.). d. Missa dialogata latiore sensu habetur, 
si fideles linguae liturgicae ignari lingua vernacula recitant responsiones (Ps. 
ludica.Confiteor), textusque simili modo, qui cantantur in Missa sollemni (In- 
troitum, Kyrie etc), audiantque lectionem epistolae, Evangelii et praefationis 
à clerico quodam prolatam, talis modus late divulgatus solet vocari « Missa 
recitata », vel « Missa communitatis » (Gemeinschaftsmesse, Chormesse); des- 
criptio talis participationis multoties data est (e.gr. H.Ch.Chéri, Communauté 
paroissiale et liturgie, Notre-Dame Saint-Alban, Paris 1947, p. 59-64 .). 


3?. Tertius modus est, si populus a cantus edit, qui cum variis sacrificii 
partibus congruant » (MDei 104), talis participationis modus vocatur « Missa 
cum cantu » (Singmesse), supponitur Missa lecta, pro Germania concessum est 
cantu vulgari comitari etiam Missam cantatam (cf. superius E. 4. c. 2), inde 
ab anno 1943. Modus hic iam a saeculis usitatus et communissimus tunc ha- 
bendus est optimus, si iuxta MDei revera cantus variis partibus sacrificii con- 
emant, ct non cantantur permultae strophae eiusdem cantus vulgaris in ho- 
norem Sancti cuiusdam per totam Missam. 


| Quartus modus actuosae participationis est, si populus « utrumque 
facit: MDei n 104), ie. tum orationes recitet lingua vernacula e textu Missae 
(cautelis supra exhibitis); tum cantus edit. Talis modus participationis voca- 
tur » Missa dialogata cum cantu » Bctsingmesse), quae definitur a Missa lecta, 

cui fideles assistunt proferendo preces idoneas et carmina sacra lingua vul- 
gari » (Litt. Sccr. Status ad Aepp Vratislav. 24 dec. 1943; cf. Docum Pontif. p. 
82.) Responsiones optime lingua latina recitentur. 


5?. Quintus et optimus modus est participandi liturgiaeque maxime con- 
sentaneus, quando populus « in Sacris solemnibus alternas Jesu Christi admi- 
nistri precibus dat voces unaque simul cantica liturgica. edit». (MDei n. 
104.). Reapse multis iam in regionibus fideles cantus iwariabiles (Kyriale) la- 
tne decantare didicerunt, optima ratio liturgiam participandi est Missa sol- 
lemnis cum cantu populi in lingua liturgica. Germaniae fideles indultu me- 
morato possunt cantare etiam lingua vernacula hos textus; in Gallia aliquae 
dioeceses indultum acceperunt ut «in Missis sollemnibus subdiaconus post 
cantum Epistolae lingua latina et diaconus post cantum Evangelii, legere pos- 
sint sine cantu, prior Epistolam, et alter Evangelium vulgari sermone... quo fa- 
cilius populus christianus inter Missarum sollemnia divino verbo pascatur » 
(decr. S. Off. 2 febr. 1955, cf. Eph. Lit. 1955, 272). Nunquam debet oblivisci 
monitum MDei: «..id genus augusti sacrificii sollemniter peracti suffici non 
potest, quod quidem...peculiari fruitur dignitate sua » (n. 105.). 


6°. Sextus modus quoque participandi Missam habetur iuxta mentem 
MDei (n. 107) pro iis, qui non sunt & idonei ad recte, ut decet, intellegendos ri- 
tus ac formulas liturgicas...» et non « queant precibus, canticis sacrisque actio- 
nibus, communiter habitis, eodem modo moveri ac duci ». Tales alia ratione 
participandi Sacrum uti possunt, n ut verbi gratia, lesu Christi mysteria pie 
meditando, vel alia peragendo piatatis exercitia aliasque fundendo preces, 
quae, etsi a sacris ritibus differunt, natura tamen sua cum iisdem congruunt ». 


7?. Sedulo notandum est, quod maximus labor impendi debet, ut fideli- 
bus Missa veneranda et bene nota fiat, omnesque dies Domini sanctificare pro 
viribus studeant. Ideo saepe docendi sunt fideles de — Sacrificii. sacrosancti 
inaiestate (cf. supra Coroll. de fidelibus exhortandis ut sacrificio. frequenter 
intersint, in hoc tractatu post. D.5.d.). 


8°. Medium quoddam Missam actuose participandi optimum est cantus 
religiosus popularis, ubi revera tota communitas tales cantus edit, ut fit prae- 
sertim in Europa centrali iam inde ab exorto Protestantisme. Recenter possi- 
demus documentum pontificium, quod ex professo praeter musicam stricte 
sacralem etiam cum his cantibus se occupans, magisterii sui munere etiam 
hoc genus musicae sacrae optimumque medium pastorale collustrat. Ut can- 
tus religiosus popularis finem suum assequi possit, his fere proprietatibus pol- 
lere debet, iuxta Enc. Pii XII. » Musicae sacrae disciplina » 25. dec. 1955. et 
Inst. SRC 3. sep. 1958 (Doc. Pont. II, 28-44. 71-102). 


a. Cantus hi sunt «plerumque /ingua vulgari concepti..lingua utantur pla- 
na », ut a populo sine ulteriore interpretatione intelligi possint. Ideo a prae- 
laudata Encyclica praescribitur, ut hi cantus « a tumida et inani verborum 
profluentia immunes sint ». 


b. Altera proprietas est etsi « breves sunt et faciles, quandam prae se 
ferant religiosam dignitatem et gravitatem ». 

c. Finem suum recte tunc tantum prosequi possunt si « a multitudine con- 
gregata quasi una voce proferuntur» non ut hucusque multis in locis factum 
est, exclusive a choro quodam selecto polyphonice concinente. 


d. Si adhibeantur in Missis non sollemniter celebratis, « cantus illi 
Sacrificii partibus recte aptentur, ut in multis orbis catholici regionibus iam 
fieri magno cum gaudio novimus ». Ili cantus enim populares « in Sacris non 
sollemnibus celebratis mirum in modum iuvare possunt, ut christifideles S. 
sacrificio non tantum, ut muti et quasi inertes spectatores assistant, sed sa- 
cram actionem mente et voce comitantes suam pietatem cum sacerdotis pre- 
cibus coniungant ». (Cf. lungmann, Lit. Erbe I960, 451-464). 


c. At nunc iuxta concessionem benignam huius documenti pontificii etiam 
plus potest legitime fieri: « Ubi saecularis vel immemorabilis consuetudo fert, 
ut in sollemni Sacrificio Eucharistico post sacra verba liturgica latine canta- 
ta, nonnulla popularia vulgaris sermonis cantica inserantur, si pro locorum ac 
personarum adiunctis existiment eam consuetudinem prudenter submoveri non 
posse (CIC can. 5), firma tamen lege, qua statutum est, ne ipsa verba liturgica 
vulgari lingua canantur». 


f. Aliae occasiones quibus tales cantus accommodate adhiberi possunt sunt 
sequentes: « Ritus non plene liturgici », «a piae ducendae pompae » (proces- 
siones), o peregrinationes ad s. imagines », dein «religiosi sive unius sive 
omnium nationum Congressus », demum « iuventutis consociationes et piarum 
societatum conventus ». 


g. Ordinarii locorum per viros peritos « huiusmodi cantica colligant et in 
unum corpus redigant », quod iam pluribus in locis factum est. 


i) De obligatione cessationis. 


Cessatio vocatur pars negativa legis de sanctificatione festorum, vi cuius 
«festis de praecepto diebus...abstinendum est ab operibus servilibus, actibus 
forensibus, itemque, nisi aliud ferant legitimae consuetudines aut peculiaria 


indulta, publico mercatu, nundinis aliisque publicis emptionibus et venditio- 
nibus » (Can. 1248). 


1°. Opera servilia vocantur hodie labores corporales, quibus opponuntur 
labores ingenii seu opera liberalia quae viribus animae perficiuntur, sunt dein 
opera intermedia, seu mixta. a. Opera corporalia sunt quae in exercendis arti- 
bus agriculturae, (seminare, arare, metiri, colligere messem, triticum terere), 
opificum, ut sutorum, sartorum, lignariorum etc., demum operariorum, ut in 
fodinis ct officinis. (fabrique, manufattura, gyár) peraguntur. Huc pertinent 
quoque labores typographorum, labores quibus imagines photographicae prae- 
parantur. b. Opera liberalia seu ingenii sunt: scribere, etiam machina, artem 
medicinam exercere; colores pingere (non dealbare parietes); artem sculptoriam 
exercere, non vero lapides secare, marmorem polire; studere, etiam in « La- 
boratories », et talia. Haec opera licita sunt, etiamsi pro iis pretium solveretur, 
corporalia vero per se illicita, etsi gratis fiant, c. Opera mixta seu communia 
sunt; iter agere, quia hoc licitum est, licet etiam labores ad iter necessarios 
peragere, quibus hoc officium est; licet coquere; licet exercitationibus corpo- 
ralibus (vulgo Sport) vacare, etiam piscatus et venatus liciti sunt, si non ex 

officio fiant, sed recreationis causa. Probabiliter licet acu pingere (sticken, em- 
broider, ricamare, himezni) et opus denticulatum facere (hâkeln, hook, tra- 
vailler avec laiguile à crochet, uncinare, horgolni). d. In his rebus dijudican- 
dis multum dependet a communi aestimatione et consuetudine temporum et 
locorum. Nunc temporis e.gr. mitius dijudicatur in multis regionibus, qui per 
totam hebdomadam occupatus laboribus ingeni tempus suum in tabulariis 
(Kanzlei, bureau, uffizio) ad mensam scriptoriam terit, dominica vero corpo- 
ralibus laboribus in horto recreatur. 


2?. Vetantur deinde actiones forenses i.e. actus judiciales, ut sunt: sessio- 
nes tribunalium, actiones civiles vel criminales, tum in foro civili, tum eccle- 
siastico. Dominicae hoc ius in fere omnibus regnis excultis competit ubique, 
festa vero Ecclesiae iam saepe in foro civili strepitu iudiciali personant. Neces- 
sitas excusat omnes, qui ad talem actionem iudicialem concurrere deberent. 


3°. Vetantur demum: mercatus publici, i.e. mercatura quae in tabernis 
(Laden, bottega, shop, magasin, boutique, bolt) exercetur, dein nundinae sta- 
to dic recurrentes (Markt, foire, market, mercato, spaccio, vAsar), demum aliae 
publicae emptiones et vendititiones, ut auctiones (encan, incanto, arverés), ne- 
eotiationes Bursae (BOrsengescháfte, exchange, tózsdeüzletek); privatae ven- 
ditiones et emptiones vero non prohibentur. Legitimae consuetudines ipso iure 
(can. 1248) in hac materia vetitum dissolvunt. 


4°. Gravitas peccati contra cessationem mensuratur tum a tempore (iuxta 
auctores ultra duas bonas horas seu duas horas et dimidiam), tum a natura 
operis, num laborem vere servilem exigat, vel levior sit. 


5°, Causae excusantes fere eaedem sunt ac quoad legem Missae adstandi. 

G. Dc ritibus sacrificii M issae. 


Restat adhuc agendum de ritibus Missae. Solummodo de ritibus praescrip- 
tis ab Ecclesia Latina, immo strictius tantum de ritibus Missae Romani ritus 
universalis agendum est nobis. Describitur ritus Romanus universalis, sicuti in 
libris liturgicis ct in legislatione liturgica Romani ritus continetur. Ubicunque 
liturgia viget Missalis Romani a Pio V. editi, alii ritus et modificationes iam 
legitimi esse non possunt, quod praesertim valet quoad ritum Missae sollem- 
nis, quae saepius sine causa differenter celebratur. Quod tractandi modum atti- 
net, primum proponendae sunt leges euchologicae Missae, quae tum in ce- 
lebratione Missae lectae, tum in celebratione Missae sollemnis observari de- 
bent, hae leges succincte comprehenduntur in Catechismo liturgico. Deinde 
describuntur ritus Missae lectae, demum ritus Missae sollemnis iuxta praescrip- 
tiones ritus stricte Romani. 


Agendum ergo est: 


|l. Dc legibus euchologicis Missae, seu Catechismus liturgicus. 
2. Dc ritu servando in celebratione Missae lectae. 
3. De ritu servando in celebratione Missae sollemnis. 


|l. Dc legibus euchologicis Missae. 


Feliciter edito iam .Voco Codice Rubricarum auctoritate S. P. Joannis XXIII. 
decreto motu proprio a Rubricarum instructum » 25. iul. I960., vigere cessant 
inde a die | ian. 1961 fontes hucusque vigentes huius quaestionis de legibus 
euchologicis Missae et Breviarii. Quae sunt. resp. fuerunt: Rubricae generales 
MiwalR, Breviarii (iuxta ed. typicam a. 1900), dein Additiones et Variationes 
utriusque libri liturgici ex anno 1911.. dein retractatio horum fontium per decr. 

23. mart. 1955. de rubricarum simplificatione, et decreta S. C. Rit. cum nova 
forma rubricarum non convenientia. Unice regitur tota quaestio a Novo Cod. 
Rubricarum, qui allegatur suis numeris. 


l. IE SPECIEBUS MISSAE. 


a) Missa distinguitur iuxta sollemnitatem eius in Missam in cantu et Missam 
lectam. 1°. Missa in cantu habetur, si sacerdos celebrans partes ab ipso iuxta 
rubricas cantandas revera cantu profert, et potest esse triplex: a. Missa sollemnis, 
sj celebratur cum assistentia ministrorum sacrorum (Messa in terzo, Hochamt, 
nagymise), ministri sacri semper dalmatica (diaconus) et tunicella (subdiaconus) 


utuntur (NCR 137). — b. Missa cantata nuncupatur, si absque ministris sacris 
celebratur (Singmesse, énekes mise), in his Missis possunt, non debent fieri 
incensationes, sicut in Missa sollemni (NCR 426). — c. Missa pontificalis appel- 


latur, si ab episcopo vel alis facultatem habentibus celebratur cum sollemnita- 
tibus in libris liturgicis statutis (NCR 271). Pontifex casulam induit super dal- 
maticam et tunicellam a quo tamen ex rationabili causa abstinere potest (NCR 
134). — 2°. Missa sine cantu et sine ministris sacris celebrata vocatur Missa 
leda (stille Messe, esendes mise), in fontibus iuris canonici et liturgiae saepius 
clamata etiam missa « privata ». Haec tamen denominabo vitetur, nam sacro- 
sanctum Missae sacrificium est actus cultus publici, nomine Christi et Ecclesiae 
Deo redditi (NCR 269). 


b) Missa respectu liturgico summa est Missa conventualis (de qua cf. NCR 
285-297). 1° est illa Missa quae ab iis, qui per leges Ecclesiae choro adstrin- 
guntur, in coniunctione cum Officio divino cotidie celebranda est (NCR 285). — 
2°, Quot debent dici (n. 286). Ante simplificationem rubricarum sat crebro eve- 
nit, quod plures dicendae erant Missae conventuales, nunc lex est: una tantum 
dicitur, excepto in Nativitate Domini, tunc duae dici debent in choro una in 
nocte, altera in die (NCR 296). — 3?. Qualitas Missae conventualis: princi- 
pium fundamentale est, quod Missa cum officio in. choro recitato concordare 
debet (NCR 286). Excipiuntur tamen quidam casus. — a. In Litaniis maioribus 
et minoribus fieri debet Missa conventualis de Rogationibus. — b. In die coro- 
nationis S. Pontificis et anniversariis episcoporum in ecclesiis cathedralibus et 
collegiatis pro conventual! dicitur Missa de ipsis anniversariis, — c. in anniver- 
sario episcopi proxime defuncti et infra octiduum Fidelium Omnium defuncto- 
rum dicitur de iisdem anniversariis, — d. similiter fit in anniversariis omnium 
defunctorum alicuius capituli vel religiosorum ad chorum adstrictorum, — 
c. quolibet mense, excepto novembri, dici debet talis Missa pro defunctis sacer- 
dotibus, benefactoribus et aliis. Hae Missae enumeratae loco conventualis of- 
ficio congruentis obligatoriae sunt (NCR 291. 292. 293. 294. 290 a.) — f. Dicta 
Missa celebrari potest qualibet hebdomada prima feria IV. cl. — 4°. Sollemnitas 
Missae conventualis a. Per se debet esse sollemnis vel saltem cantata, — b. ubi 
autem per leges particulares vel peculiaria indulta a sollemnitate Missae in 
choro dispensatum fuerit, convenit, ut chorales saltem partes ordinarii Missae 
recitent, — c. prohibentur vero inter talem Missam Horas canonicas in choro 
prosequi (NCR 288). — 5?. Tempus Missae. Antea rubricis regebatur, quando 
Missa conventualis dicenda sit, nunc semper dicenda est toto anno post Tertiam. 
«nisi communitatis moderator gravi de causa, eam post Sextam vel Nonam di- 
cendam esse censuerit » (NCR 287). — 6?. Praesentia choralium. Cum episcopus 

sollemniter celebrat vel eidem assistit, aut cum in choro canitur Missa officio 
non conformis, ratione sollemnitatis externae, chorales huic tantum interesse 
tenentur (NCR 297). 


2. DE INITIO MISSAE. 


a) Oratio ante altare (Stufengebet, lépcsóimadsag) intelligitur Ps. Judica, 
confessio cum absolutione, versibus et duabus orationibus — haec autem omnia 
omittenda sunt in Missis quibusdam cum benedictione aliqua liturgica con- 
iuncti, minime autem in ceteris Missis eorundem dierum. Enumeratio horum 
dierum faxativa est, i.e. omnes casus comprehendit: — 1°. In Missa festi Purifi- 
cationis, — 2°. Fer. IV. Cinerum, — 3°. Dom. II. Pass, seu in palmis, — 4°. Vi- 
giliae paschalis, — 5°. Missa Rogationum, — 6°. in certis Missis quae sequuntur 
quasdam consecrationes iuxta Pont. Romanum (NCR 424). 


b) Solus Ps. Judica omittitur: 1°. in Missis de tempore a I. Dom. Passionis 


usque Fer. V. in Coena Domini inclusive, — 2^. in Missis defunctorum. 
c) Ant. ad introitum deest: 1°. in Missa Vigiliae paschalis, — 2°. Gloria 
Patri tantum omittitur in Missis supra b, 1°. et 2°. recensitis. — 3^. Tempore 


paschali antiphonae ad introitum additur duplex Alleluia, nisi iam adest, et 
omittitur extra tempus paschale, nisi in quibusdam Missis aliter indicetur (NCR 
421. 428. 429). 


3. GLORIA IN EXCELSIS. 


a) Dicendum est: 1°. in Missis quae respondent oflicio diei, si recitatum 
est Je Deum ad Matutinum (n. 431 a), sed dicitur etiam in Coena Domini et 
Vigilia paschali, — 2°. in Missis festivis sensu latiore, i.e. in Missis de comme- 
moratione Sancti vel de Sancto in martyrologio diei recensito celebratis (NCR 
302), — 3°. in Missis votivis I. Il. III. cl., nisi adhibeatur color violaceus, — 


4?. in Missis votivis IV. cl. de Angelis quocunque die, et BMVirginis Sabbato 
(cf. NCR 431). 


b) Omittitur: 1°. in Missis, quando ad Matutinum non habetur Te Deum,— 
2^. in Missis in quibus adhibetur color violaceus, — 3°. in omnibus Missis IV. 
cl., exceptis sub a. 4° enumeratis, — 4^. in Missis defunctorum (NCR 432). 


4. DE NUMERO ORATIONUM. 


a) Orationis nomine veniunt: oratio Missae, — officii commemorati, — 
commemorationis occurrentis, — orationes aliae a rubricis praescriptae, 
oratio ab Ordinario loci imperata, — oratio votiva ad libitum sacerdotis diebus 


IV. cl. (NCR. 433). 


b) Principium generale est: per se una tantum dicitur oratio, sed fieri debent 
commemorationes et orationes imperatae: universales, a rubricis praescriptae 
vel imperatae ab ordinario loci; fieri possunt orationes votivae (NCR 434). — 
Attamen principium vario modo applicatur: 


c) Nulla oratio admittitur: 1?. in diebus liturgicis I. cl. — in Missis votivis 
| cl — in Missis in cantu (non conventualibus), — 2?. praeter orationem sub 

unica conclusione dicendam quae computatur una cum oratione Missae (NCR 
446), — et unam commemorationem privilegiatam, quae tamen in dedicatione 
«in actu » omittitur (NCR 333). (Cf. NCR 434, a) — 3°. In Dominicis II. cl. 
quoque nulla alia admittitur commemoratio, praeter commemorationem festi 
II. cl., quae tamen omittitur si commemoratio privilegiata facienda est (NCR 
434 b.). 


d) Una oratio admittitur: aut una privilegiata aut una ordinaria: aliis diebus 
liturgicis II. cl., et in Missis votivis II. cl. (NCR 434 c.). 


e) Duae admittuntur in diebus liturgicis III. et IV. cl. et in Missis votivis 
III. et IV. cl. (NCR 434. d.). 


f) Addi potest, nunquam debet: una oratio votiva ad libitum in Missis 
lectis non conventualibus diebus liturgicis IV. cl. (n. 461). 1?. Sumi potest talis 
oratio e Missis quae ut vofivae celebrari permittuntur, aut ex orationibus ad 
diversa, aut ex Missis et orationibus pro defunctis (NCR 462). — 2?. Locus 
orationis talis est ultimus (n. 463). — 3^. Maius privilegium habet oratio pro 
seipso sacerdote, in anniversario propriae ordinationis sub unica conclusione 
potest dicere orationem votivam, modo ne occurrat dies liturgicus sub. n. 1. 2. 3. 
et S. in Tabella praecedentiae recensitus (v. inferius 16. c.). 


g) Bis non dicitur oratio, ie. repetitio spiritu liturgiae cavenda est, ideo 
si duae dicendae sint orationes, et in prima vel altera parte sint iisdem fere 
verbis compositae, oratio posterior, si est de Tempore, mutatur in aliam de 
sequenti Dominica vel feria, — si agitur de Sancto, in aliam mutatur de eodem 
vel simili Communi, — si oratio esset imperata, omittitur (NCR 43$). 


h) Numerus non computatur orationum: 1°. Oratio a super populum» 
dicenda est, etiam si tres orationes post communionem iam praecesserint (NCR 
506). — 2?. In Missis cum pluribus lectionibus oratio ultima computatur tantum 
(1e. illa quae praecedit ultimam lectionem seu epistolam) ad numerum ora- 
tionum definiendam (n. 442). — 3°. Ad commemorandam feriam, cuius Missa 
plures habet lectiones, sumitur prima oratio, sc. quae dicta est in Laudibus 
(NCR 443). 


i) Ceterum inviolabile principium est: numerum ternarium orationum nullo 
praetextu excedere licet (NCR 4395). 


5. DE COMMEMORATIONIBUS. 


a) Commemoratio est celebratio liturgica non plena in officio et Missa diei 
currentis (NCR 5). Fit in. Missa per orationem, secretam et postcommunionem 
propriam, nullo alio, nec Credo dicitur, nec praefatio propria ratione comme- 
morationis, ut ante 1956 factum est. In Officio fit commemoratio in Laudibus et 
Vesperis per antiphonam, versum et orationem (NCR 108). 


b) Duo typi habentur commemorationis: 1°. privilegiata est ea, quae fit iu 
Laudibus et Vesperis necnon in omnibus Missis, et sunt: a. de Dominica (I. et 
II. cl), — b. de die liturgico I. cl. (festo feria IV. cinerum et tota Ilcbd. Sancta, 
vigilia Nativit. et Pentec., octava Pasch. et Pent.), — c. de diebus infra octavam 
Nativit. — d. de ferus Quatuor Tempor. septembris, — e. et omnibus feriis 

Advent., Quadrages, ct Passionis, — f. de Litaniis Maioribus in Missa. — 2°. Or- 
dinariae sunt omnes aliae commemorationes (NCR 108. 109). 


c) Ordo commemorationis: 1°. commemoratio de Tempore iit primo loco, 
in ordinandis aliis commemorationibus servetur ordo Tabellae praecedentiae 
(16. c. inferius). — 2^. Quaelibet commemoratio quae numerum pro singulis 
diebus statutum superet, omittitur (cf. NCR 113. 114); quomodo hoc fieri debet, 
iam tractavimus (superius 4. c. d. e.). — 3°. Commemoratio die fixo statuta, si 
impediatur, non transfertur cum festo, sed fit suo die aut omittitur (NCR 94). 


d) Commemorationes « communes » ut vocabantur, iam tantum memoriam 
historicam habent, vocabantur etiam « orationes pro diversitate temporum ». 
Medio aevo exeunte recitari coeperunt et iam ab a. 1956 non dicuntur, et erant: 


2. De Beata, 3. pro Ecclesia vel pro Papa; 2. De Spiritu Sancto, 3. pro Ecclesia; 
2. A cunctis, 3. Omnipotens etc. 


6. ORDO SERVANDUS IN ORATIONIBUS. 


a) Primo loco dicenda est: Oratio diei seu Missae propria, — dein ad sum- 
mum duae orationes (supra 4. d.). — b) Secundo loco dicuntur orationes impe- 
ratae, per legem universalem — dein per legem particularem (infra 7. et 8.). — 


c) Tertio loco dicitur oratio ab libitum i.e. votiva (supra 4. f.), caute tamen, ne 
numerus trium orationum excedatur (NCR 435). 


7. ORATIONES IMPERATAE UNIVERSALES 


seu iuxta terminologiam Novi Codicis Rubricarum (433. c.) « orationes a 
rubricis praescriptae » et sunt orationes ordinatae per legem universalem et 
proinde ubique terrarum obligant. Hae orationes sunt sequentes. 


a) De SS. Sacramento (a Deus qui nobis ») non dicitur iam in Missis quae 
durante expositione in ecclesia celebrantur, sed tantum in Missis ad altare ipsum 
expositionis celebratis, sub unica conclusione additur haec oratio de Sanctissimo 
orationi Missae, simul etiam identitas mysterii declaratur: « modo ne occurrat 
Dominica (quae censetur ut festum Christi), cilicium aut Missa aut commemo- 
ratio fiat dc Christo Domino » (NCR 355). 


b) Dic anniversario electionis et coronationis Summi Pontificis: 1°. in omni- 
bus Missis praeterciuam defunctorum, ut patet, additur sub unica conclusione 
cum oratione Missae oratio pro Papa, modo ne occurrat dies liturgicus: Nativit. 
Dom., Epiphan., Dom. Resurrectionis, Ascens., Pentecost., SS. Trinit., Corporis 
Chr., Cordis Jesu, Chr. Regis, Omnium Fidel. Defunctor. (NCR 449 coli, cum 
n. 91, 1. 2. 3. 8). — 2°. Si haec oratio impediatur (una cum Missa utique) trans- 
fertur in proximiorem diem, qui non sit dies I. cl., si autem anniversarium per- 
petuo impediatur, reponitur fixe in proximiorem diem similiter non impeditum 
(NCR 363). 


c) Die anniversario aut electionis, aut consecrationis aut translationis episcopi 
dioecesani etiam dicenda est oratio pro episcopo, sed nunc iam disiunctive, non 
tres hi dies possunt commemorari, sed solum unus ex his ab episcopo eligendus 
(NCR 419). Oratio eadem est ac pro Papa, mutandis mutatis, eadem quoque lex 
ct prohibitio in casu impeditionis ac supra b). 

d) Iam non memoratur a Novo Codice Rubricarum oratio « pro opportuna 
novi episcopi electione impetranda n (Caer. ep. 1. II. c. 38, 27), nec pro Summo 
Pontifice eligendo. Supponitur enim ordinationem in tali casu exituram esse ab 
auctoritate competenti, sicut semper fieri solet. 


c) Orationes quaedam universali lege imperatae sunt a Novo Codice Rubri- 
carum (n. 447-418), nuncupatae « orationes rituales », quae cum quibusdam be- 
nedictionibus vel consecrationibus connectuntur. — 1°. Hae orationes semper 
addendae sunt sub unica conclusione, orationi Missae. — 2?. In his Missis 
excluduntur omnes aliae orationes, praeter commemorationes privilegiatas (cf. 
superius 5. b. I0.). — 3°. Orationes rituales sunt sequentes: in a. consecratione 
episcopi, — b. collatione sacrorum ordinum, — c. benedictione abbatis, — d. ab- 
batissae, — e. benedictione et consecratione virginum, — f. benedictione 
coemeterii, — g. reconciliatione ecclesiae, — h. reconciliatione coemeterii. 


f) Oratio in die Missionum dicenda est 1°. paenultima Dominica octobris 
aut alia ab ordinario loci statuta n pro missionibus »; in omnibus Missis orationi 
Missae additur sub unica conclusione oratio pro fidei propagatione (NCR 4.53),— 
2^. Prohibitio eadem est ac supra b. 2°. 


8. ORATIONES AB ORDINARIO IMPERATAE-. 


sunt orationes — saepe vocatae « collectae » — a lege particulari, ab ordi- 
nario loci nempe imperatae. Usque a. 1960 habuerunt intricatas leges, in classes 
tres erant divisae iuxta obligationem, quando dicendae erant, nunc vero a Novo 
Codice Rubricarum sobria simplicitate cum parcitate coniuncta regentur (NCR 
454-460). 


a) Oratio imperata definitur « oratio quam ordinarius loci imperare potest, 
Occurrente gravi et publica necessitate aut calamitate » (NCR 454). 


b) Leges orationis imperatae sunt sequentes. — 1?. « Maxime convenit, ut 
ordinarius loci orationem imperatam non modo stabili imponat, sed tantum ex 
causa revera gravi et per spatium quod tempus verae necessitatis non excedat » 
(NCR 456). — 2°. Oratio imperata una tantum esse potest, — 3°. dici debet ab 


omnibus sacerdotibus in ecclesiis etiam exemptis et oratoriis dioecesis, — 4°. 
nunquam dicitur sub unica conclusione cum oratione Missae, et post commemo- 
rationes privilegiatas, — 5?. prohibetur omnibus diebus liturgicis I. et II. cl., 


in Missis votivis I. et II. cl., in omnibus Missis in cantu, et quoties commemora- 
tiones privilegiatac numerum pro singulis diebus liturgicis statutum compleve- 
rint (NCR 457). — 6°. Oratio imperata pro defunctis dicitur tantum in feriis 
IV. cl. et in Missis votivis aut defunctorum lectis IV. cl. (NCR 458). 


c) Qualitas imperatae orationis: « Tamquam imperata ab ordinario loci 
praescribi potest quaelibet oratio e Missis, quae tamquam votivae celebrari 
permittuntur, aut ex orationibus ad diversa, aut ex Missis et orationibus pro 
defunctis » (NCR 455). 


d) Oratio imperata ergo iuxta desiderium Ecclesiae minime est quaedam 
oratio persistens, stabilis. Attamen quia possibilis est casus natura sua per lon- 
gius tempus postulans orationes, a communi Patre dioecesis «in publica cala- 
mitate aut necessitate, natura sua per longius tempus persistente (e.gr. bello, 

pestilentia et similibus) 1 — 1^. imponere quidem potest orationem imperatam 
convenientem pro foto tempore infausti eventus, — sed 2^. haec oratio dici 
potest tantum Fer. IL, IV. et VI — 3?. et prohibetur insuper iisdem diebus ac 
supra dictum est (b. 5^.). 


e) Etiam parochus abhinc ius habet orationem imperatam in casu peculiari 
imponere, sequentibus legibus: 1°. si occurrat « urgentior, gravis et publica 
necessitas aut calamitas, nec tempus suppetat adeundi ordinarium » (NCR 460. 
unde et ceterae ordinationes), — 2°. intra fines paroeciae suae etiam pro ecclesiis 
et oratoriis exemptis, — 3°. solummodo per tres dies continuos. — 4°. Oratio a 
parocho imperata iisdem diebus et Missis prohibetur ac oratio ab ordinario 
imperata « quae si dicenda esset, omittitur ». 


9. REGULAE DE CONCLUSIONIBUS ORATIONUM. 


Conclusiones seu clausulae orationum sunt permanentes formulae litur- 
gicae — iuxta speciem litterariam doxologiae finales — quae finem ponunt 
orationi. Ob originem earum ex antiqua aetate Ecclesiae sunt summe veneran- 
dae ideoque attenta devotione proferendae. 


a) Qualitas conclusionum. Iuxta legem liturgicam (NCR 115-116) conclusio 
orationum tam in Missa quam in Officio divino est: 1°. Si oratio, ut saepissime 
fit, dirigitur ad Patrem: a Per Dominum nostrum Jesum Christum Filium tuum, 
qui tecum vivit et regnat in unitate Spiritus Sancti, Deus, per omnia saecula 
saeculorum. Amen ». — Attamen: a. si oratio dirigitur ad Patrem, sed in eius 
principio fit mentio Filii, concluditur: « Per eundem Dominum » etc. — b. Si 
in fine talis orationis fit mentio Filii, concluditur: a Qui fecum vivit et regnat 
in unitate Spiritus Sancti, Deus, per omnia saecula saeculorum. Amen ». — 2°. Si 
oratio — ut rarius fit — dirigitur ad Filium, concluditur: à Qui vivis et regnas 
cum Deo Patre in unitate Spiritus Sancti, Deus, per omnia saecula saeculorum. 
Amen ». — 3?. Si in oratione facta est mentio Spiritus Sancti, in conclusione 
dicitur: « ..in unitate eiusdem Spiritus Sancti » etc. — 4?. Servandae sunt etiam 
aliae peculiares conclusiones in libris liturgicis quandoque notatae (NCR 116). — 
5?. Extra Missam et Officium divinum clausulae breviores dicuntur saltem fere 
semper: a. Per (eundem) Dominum nostrum ». — b. « Qui vivis et regnas in 
saecula saeculorum. Amen ». 


b) Propria conclusio convenit per se orationi Missae, quae semper dicitur 
sui) sua conclusione, nisi alia oratio sub eadem conclusione ei iungenda sit 
sub c.). Sub altera conclusione semper dicuntur: commemorationes faciendae, 
oratio imperata ab ordinario, oratio « votiva » (NCR 436-7). 


c) Sub eadem seu sub unica conclusione dicuntur orationes (NCR 444): 
1°. orationes « rituales » (supra 7. e.), — 2°. oratione Missae votivae I. et Il. cl. 
impeditae (cf. inferius 18. a.), — 3°. commemoratio « inseparabilis » (NCR 110): 
a. in officio $ Petri aut S. Pauli, oratio unius Apostoli additur sub unica conclu- 
sione orationi diei ad Laudes et Vesperas, — b. in Missa oratio alterius Apostoli 
additur sub unica conclusione orationi diei, — c. haec commemoratio insepara- 
bilis immediate additur, ante omnes commemorationes. — 4°. Orationes a 
rubricis imperatae (i.e. imperatae universales), cf. superius 7. — 5°. Oratio pro 
seipso sacerdote (cf. supra 4. f. 3°.). 

d) Leges unicae conclusionis. 1?. Oratio dicenda sub unica conclusione cum 
oratione Missae una cum illa computatur, et dicenda est etiam in Missa in 
cantu (NCR 446). — 2°. Si vero plures orationes essent dicendae iuxta rubricas, 
una tantum retinetur, praecedentiae ordo vero est: a. oratio « ritualis » — 
b. oratio Missae votivae I. II. cl. 1mpeditae, — c. oratio alia a rubricis expresse 
indicata ut sub unica conclusione dicatur (NCR 444). Una, cui competit, re- 
tenta, reliquae omittuntur (NCR 445). 


10. PARS DIDACTICA MISSAE. 


Prima pars Missae (0 catechumenorum » post orationem ante altare fuit 
euchologica i.e. orationis, qua ad Deum laudandum enixeque rogandum assur- 
gimus. Secunda pars, de qua nunc agitur, est didactica in qua doctrinam Dei 
nos instruentis auscultamur. Leges huius partis sunt sequentes. 


a) Lectionum leges habentur in Ritu celebrandi et Rubricis specialibus. 
1°. Quia inde ab anno 1961 Quatuor Tempora solum diebus II. cl. cedunt 
Ecclesia materna pietate indulgens relaxavit Missam Sabbati Quatuor Tempo- 
rum. In Missis conventualibus et in Missa in qua sacri ordines conferuntur, 
dicendae sunt omnes lectiones, in ceferis Missis sive in cantu sive lectis autem 
dici potest tantum prima oratio cum « Flectamus genua », si dicendum est, ritu 
abhinc sequenti: audito verbo « Flectamus genua », omnes una cum celebrante 
Hexis genibus per aliquod temporis spatium in silentio orant, dicto « Levate », 
omnes surgunt et celebrans dicit orationem (NCR 440). Deinde dicitur prima 
lectio, postea vero omissis ceteris lectionibus dici potest iam a Dominus vo- 
biscum » cum oratione ultima et commemorationibus si quae occurrant, et ul- 
tima lectio seu epistola subiungitur (NCR 468). — 2°. Celebrans in Missis in 
cantu ea omnia quae diaconus vel subdiaconus vi propri oflicii canunt vel 
legunt, omittit (NCR 473). 


b) Sequentiae 1?. praeceptae sunt (NCR 470): a. in festo et per totam 
octavam Pasch. et Pentec., — b. in festis universalibus Corporis Christi et 
Septem dolorum BMV., — c. in Missa exsequiali, — d. in Commemoratione 
Omnium Fidelium defunctorum, sed si quis tres Missas sine intermissione ce- 
lebrat, tantum in prima Missa vel in principali debet dicere; sed si in cantu 
dicit, omittere non potest (NCR 399), — 2°. In Missis votivis non licet eas dicere, 
e.gr. in Missa votiva de Spiritu Sancto vel Septem dolorum (NCR 470). — 


3^. Permissa est sequentia « Dies irae » in omnibus Missis defunctorum (NCR 
399. b). 


c) Evangelii ritus 1°. omittitur in Hebdomada Sancta, i.e. « Munda cor », 
benedictio, thuris incensatio, osculatio etc. (NCR 472-3). — 2?. Homilia brevis 
ad populum suadetur post Evangelium, « iuxta opportunitatem in Dominicis et 
diebus festis de praecepto ». Praecipitur autem, quod si fiat ab alio quam ce- 


lebrante, non impediat fidelium participationem, ergo non superponatur celebra- 
tioni, sed Missa suspendatur (NCR 474). 


11. REGULAE DICENDI CREDO. 


Symbolum Missae, vulgo Credo dicitur post Evangelium vel homiliam. 
Legislatio nova rubricarum S. P. Joannis XXIII. iterum de novo ordinavit quando 
Credo dicendum sit, quando omittendum (NCR 475-476). 

a) Credo dicendum est: 1°. In qualibet Dominica, etsi eius officium alicui 
festo locum cedat, tunc dicitur ratione Dominicae, item si Missa. votiva Il, cl. 
celebretur, — 2°. in festis I. cl, et Missis votivis I. cl, — 3°. in festis I. cl. 
Domini et BMV., — 4°. per tres octavas etiam in Missis festorum et votivis, — 
5°, in festis nataliciis Apostolorum et Evangelistarum, in secundariis ergo, ut 
Conversio S. Pauli, non, sed dicitur in festo Cathedrae S. Petri (22. febr.) et 


s. Bamabae ap. (11. iun.). 


b) Credo non dicitur: 1?. in Missis Fer. V. Coenae Domini, et Vigiliae 


paschalis, — 2^. in festis II. cl. (exceptis supra a. 3^ et 5°), — 3° in Missis 
votivis II. cl. (exceptis supra a. 1?.), — 4°. in ceteris Missis votivis ct defuncto- 
rum quibuslibet, — 5?. ratione commemorationis occerrentis. — Uti elucet, ergo 


inde ab a. 1961 iam non dicitur Credo in festis doctorum Ecclesiae. 


12. PARS CENTRALIS MISSAE. 


a) Pars haec incipit cum praefatione. 1?. Principium fundamentale est: 
praefatio propria dicitur quae cuique Missae propria est — qua deficiente di- 
citur praefatio de tempore — secus communis (NCR 482). — 2°. Quia per simpli- 
ficationem rubricarum a. 1955 incertum fuit, quaenam essent praefationes stricte 
propriae, e.gr. praefatio Nativitatis dicebatur usque a. 1956 in Missis de SS. 
Eucharistia ct festo Transfigurationis quoque, ideo Novus Cod. Rubr. clare 
enumerat quae sint praefationes propriae et de tempore (NCR 484-499). Sexde- 
cim praefationes ritus Romanus universalis habet: a. Praefatio de Nativitate 
Domini est propria in festo et infra octavam et in festo Purificationis BMV., de 
tempore infra octavam in aliis Missis et a die 2-5. ian. — b. De Epiphania 
propria in festo et die Commemorationis Baptismatis Domini, de tempore a 
7.13. ian. — c. De Quadragesima propria in Missis, de tempore in ceteris 
Missis quae carent propria, — d. De S. Cruce propria tempore Passionis et in 
Missis de 5. Cruce, passione et instrumentis passionis, de tempore in Missis 
tempore passionis propria carentibus, — c. paschalis dicitur usque ad vigiliam 
Ascensionis propria, de tempore in Missis festivis quae propria carent, 

f. Ascensionis propria in festo, de tempore simili modo in aliis Missis propria 


carentibus, — g. de Spiritu Sancto propria in festo et octava Pentec., et Missis 
festivis et votivis, de tempore in ceteris Missis eo tempore praefatione propria 
carentibus, — h. SS. Trinitatis propria in festo et Missis votivis de ea, de tem- 


pore Adv. et Dominicis II. cl. extra tempus natalicium et paschale, sic e.gr. 
si festum S. Michaelis vel dedicatio incidat, non communis dicitur, sed SS. Tri- 


nitatis. — In Missis festivis et votivis habent propriam praefationem: i. SS. Cor 
Jesu, — k. Prêt. Sanguis Domini, — 1. B. Maria Virgo, — m. S. Joseph, — 
n. Apostoli. — o. Praefatio Missae chrismatis semel dicitur in anno, — p. com- 
munis in Missis quae nec propriam, nec de tempore debent sumere, — q. de- 


functorum dicitur in Missis pro defunctis. 


b) Quibusdam Missis competit infra actionem, ie. Canonem, proprium 
Communicantes, ut in Missali notatur; infra tres octavas « Communicantes n 
et « Hanc igitur 1 (Pasch., pent.) dici debet in Missis quoque quae non sunt dc 
octava, etsi praefatione propria gaudeant (NCR 501), e.gr. S. Joannes 27. dec. 


c) Consecratione peracta, nisi s Benedictus » adhuc sit canendus, sacrum 
suadetur silentium usque ad Pater noster, infra consecrationem autem, omnis 

cantus cessare debet ct ubi consuetudo viget, etiam sonus organi ct cuiusvis 
musici instrumenti. Post consecrationem ponatur cantus « Benedictus », si po- 
lyphonice cantatur; continue est canendus cum « Sanctus », si modulis grego- 
ranis decantetur (Instr, de musica et lit. 3. sept. 1958, n. 27. f. e. d). 


d) « In Missis lectis totum a Pater noster », cum apta sit et antiqua precatio 
ad communionem, a fidelibus una cum sacerdote celebrante recitari potest, lin- 
gua vero latina tantum, et addito ab omnibus Anien, exclusa quavi recitatione 
in lingua vulgari » (Inst. mus. 1958. n. 32). In Fer. VI. Pass, et Mortis Domini 
vero sic recitari debet ab omnibus (OHS 1956 rubr. spec. n. 26). Magna idea 
Ecclesiae: vult, ut saltem precationem a Domino acceptam omnes fideles lingua 
materna Ecclesiae calleant. 


e) Ant. ad communionem per se canenda est, dum sacerdos Sanctissimum 
sumit. Si autem fideles sunt communicandi, cantus tunc inchoetur, dum s. com- 
munio distribuitur, potest antiphona cum versis Psalmi decantari, licet quoque 
aliam cantiunculam latinam, actioni sacrae congruam decantare. Fideles insuper 


ter « Domine non sum dignus » una cum celebrante recitare possunt (Instr, mus. 
1958. n. 24. c.). 


13. DE CONCLUSIONE MISSAE. 


a) Formula conclusive Missae triplex est. — 1°. « Ite Missa est » per refor- 
mationem S. P. Joannis XXIII. usu ampliato gaudet quam usque 1961: dicitur 
enim in omnibus Missis, etiam in illis qui colorem violaceum, 1.e. characterem 
pocnitentialem habent (NCR 507). Infra octavam Paschae additur duplex alleluia, 
etiam ad sequens « Deo gratias ». — 2°. « Benedicamus Domino » vero ad nati- 
vum sensum reducitur, significavit enim, continuari officium alia adhuc exerci- 
tatione. Ideo dicendum est «a in Missa vespertina in Coena Domini quam se- 
quitur sollemnis repositio SS. Sacramenti et in aliis Missis quas sequitur aliqua 
processio », (NCR 507. a.), e.gr. in festo SS. Corporis Christi. — 3°. In omnibus 
Missis defunctorum dicitur « Requiescant in pace ». 


b) Dicto « Placeat » datur benedictio, quae omittitur tantum, cum dictum 
est a Benedicamus Domino » — quod novum est usque ad a. 1961 — aut 
« Requiescant in pace », ut hucusque (NCR 508). — «Dum sacerdos in fine 
Missae fidelibus benedicit, organum sileat; sacerdos autem celebrans verba be- 
nedictionis ita pronuntiare debet, ut ab omnibus fidelibus intelligi possint » — 
est praeceptum Instr, mus. 1958. n. 27. g. 


c) Regulae ultimi Evangelii ante 1956 vere intricatae simplicissimae iam 
per Decr simplificationis 23. mart. 1955 factae sunt, nunc autem paululum exten- 
sae per reformationem S. P. Joannis XXIII. — 1°. Regulariter in qualibet Missa 
sumi debet initium Evangélii see. Joannem. Unica exceptio habetur ab. a. 1961: 
in omnibus Missis Dom. II. Passionis seu Palmarum dicitur Evangelium in 
benedictione palmarum adhibitum de ingressu Domini in. templum. S. Joannis 
in Missa quae sequitur processionem palmarum (NCR 509). — 2°. Ultimum 
Evangelium penitus omittitur: a. in omnibus Missis in III. Missa Nativitatis 
Domini, — b. in quibusdam Missis specialibus: (1) quando dictum est « Bene- 
dicamus Domino », — (2) in Missa quae sequitur processionem ramorum, — 
(3) in Missa Vigiliae paschalis, — (4) in Missis defunctorum, cum sequitur abso- 


362 L ECCL. SACRIFICANS. 


lulio super tumulum, inde ab anno 1961., — (5) in certis Missis quae sequuntur 
quasdam consecrationes ex rubricis Pontificalis Romani (NCR 510). 


14. DE RATIONE DIERUM LITURGICORUM. 


Dies liturgicus definitur a Novo Codice Rubricarum: « Dies sanctificatus 
actionibus liturgicis, praesertim sacrificio eucharistico et publica Ecclesiae prece 
id est Officio divino, et decurrit a media nocte ad mediam noctem » (NCR 4). 
Omnes dies liturgici sunt I. II. III. et IV. classis (non omnes), iuxta qualitatem 
autem habentur: Dominicae - Feriae - vigiliae - festa - et octavae. 


a DOMINICAE sunt vel I. vel II. classis (NCR 10), usque 1961 erant 


adhuc Dominicae « minores » seu per annum. — 1°. Dominicae I. cl. sunt: 
I-IV. Adventus — I-IV. Quadragesimae — I-II. Passionis — Dom. Resurrectio- 
nis seu Paschatis — Dom. in Albis — Dom. Pentecostes (Dom. Pasch. et Pent, 
sunt pariter festa I. cl. cum octava) (NCR 11). — a. Hae Dominicae praeferun- 


fur in occurrentia quibuslibet festis, excepto festo Immaculatae Conceptionis 
(NCR 15). — b. Officium Dominicae incipit a I. Vcsp., Sabbato praecedenti et 
explicit post Completorium Dominicae (NCR 13). — c. Dominica celebratur suo 
die, qui est dies Domini initio cuiusque hebdomadae occurrens (NCR 9), si 
autem impediatur, nec anticipatur, nec resumitur (NCR 14). — 2?. Dominicae 
II cl. sunt omnes indiscrimatim aliae Dominicae (NCR 12). — Praeferuntur in 
occurrentia festis II. cl. Attamen festum Domini I. aut IL cl. (BMVirginis non!), 
locum tenet Dominicae, quae proinde nec commemoratur, Commemoratio Om- 
nium Fidelium defunctorum vero cedit Dominicae II. cl. (NCR 16). — 3°. Do- 
minica per se excludit assignationem perpetuam festorum, quinque excipiuntur: 
festum Nominis Jesu, SS. Familiae, SS. Trinitatis, Christi Regis, et festa Domini 
I. cl. quae in calendariis particularibus nunc Dominicae II. cl. assignantur. Haec 
festa locum tenent Dominicae, quae ideo non commemorantur (NCR 17). 


b) FERIAE intelliguntur singuli dies hebdomadae praeter Dominicam et 
sunt I. II. III. et IV. classis (NCR 21. et 22). — 1°. Feriae I. cl. (antea vocatae 
* privilegiatae ») sunt: Fer. IV. cinerum — omnes feriae Hebdomadae Sanctae 
(NCR 23), et quidem etiam Fer. V. Coenae Domini, Fer. VI. Passionis et Mortis 
Domini (antea Parasceve clamata) et Sabbatum Sanctum (non: Vigilia Paschalis, 
quae est sui iuris et non est dies liturgicus). Olim hi tres sacratissimi dies — Tri- 
duum Sacrum — erant festa dupl. I. cl. — Hae feriae quibuslibet festis praefe- 
runtur, et nullam admittunt commemorationem, nisi unam privilegiatain (NCR 
ib.). — 2?. Feriae II. cl. sunt: Feriae Adventus a die 17-23. dec. (dies de an- 
üphona « O »), qua praeparatio proxima ad Nativitatem Domini — Feriae 
Quatuor Temporum Adventus, Quadragesimae et septembris (Pentecostes non 
nominatur: sunt dies I. cl). — Hae feriae praeferuntur festis particularibus 
II. cl ergo non universalibus, ut e.gr. festo S. Thomae ap. 21. dee., si vero im- 
pediantur, commemorari debent (NCR 24). — 3°. Feriae III. cl. sunt feriae 
Quadragesimae ct Passionis (a Fer. IV. cinerum usque sabb. ante Dom. II. 
Passionis) et praeferuntur festis III. cl. (NCR 25). — Feriae Adventus usque ad 
diem 16. dec. inclusive quoque huc pertinent, sed inferioris iuris sunt ac praece- 
dentes feriae, nam cedunt festis Ill. cl. — 4°. Omnes ceterae feriae sunt IV. cl. 
seu per annum, quae si impediantur, nunquam commemorantur. — 5?. Officium 

feriae incipit a Matutino et explicit per se post Completorium, officium autem 
sabbati post Nonam, excepto Sabbato Sancto (NCR 26. et 27.). 


c) VIGILIAE sunt dies liturgici aliquod festum praecedentes et rationem 
habent praeparationis ad illud (NCR 28). Sunt I. II. III. classis (NCR 29). — 
1°. Vigiliae L cl. sunt: Nativitatis Domini — Pentecostes. Paschalis vigilia non 
est dies liturgicus et modo suo proprio, pervigilio celebratur (NCR 28. et 30.). 
Praeferuntur quibuslibet festis ct nullam admittunt commemorationem (ibid.). — 
2?. Vigiliae II. cl. sunt: Vigilia Ascensionis — Assumptionis BMV. — Nativi- 
tatis S. Joannis Bapt. — SS. Petri et Pauli, ut vero S. Irenaeus celebrari possit, 
inde ab a. 1961 festum eius reponitur in diem 3. iul. (NCR Var. 10. a). Hae 
vigiliae praeferuntur diebus liturgicis III. et IV. cl. et si impediantur, comme- 
morantur iuxta rubricas (NCR 31). — 3°. Vigilia III. cl. est S. Laurentii, ut vero 
vigilia celebrari possit, festum S. Joannis Vianney repositum est in 8. aug. (NCR 
Var. 10. b), vigilia enim III. cl. tantum diebus liturgicis IV. cl. praefertur (NCR 
32). — 4°. Vigiliae occurrentia cum Dominica, a. Vigilia Nativitatis in Domini- 
cam IV. Adv. incidens, locum tenet Dominicae, de qua inde nulla fit comme- 
moratio (NCR 30. a). — b. Vigilia II. et III. cl. in Dominicam incidens penitus 
omittitur, item si cadat in festum I. cl. — Si autem festum cui praemittitur vi- 
gilia, transferendum esset, etiam omittitur vigilia (NCR 33). 


d) OCTAVAE sunt celebrationes summorum festorum pro octo continuos 
dies protractae (NCR 603), ut sapienter a novis rubricis definitur et ita se habet 
res inde ab 1956. nam iam rubricarum simplificatio (23. mart. 1955) octavas de- 
levit, tres vere summorum festorum praeparantes hoc actu elevando (NCR 64). 
Inde ab anno 1960 sunt octavae I. aut II. cl. (NCR 605), ut octavae Nativitatis 
singularem indolem salvare possit Ecclesia, in qua nempe Sanctos collegit ad 
natalicia mysteria concelebranda. — 1°. Octavae I. cl. sunt Paschatis et Pente- 
costes. Dies infra has octavas sunt dies I. cl. (NCR 66), et omnia habent privi- 
legia tali classi eminenti congruentia. — 2°. Octava II. cl. est Nativitatis Domini 
quae modo peculiari ordinatur, ut suo loco dicetur, cf. Heortologiam C. 2. d. 


15. DE RATIONE FESTORUM. 


Festum est « dies liturgicus, in quo cultus publicus Ecclesiae peculiari modo 
ad mysteria Domini recolenda vel ad B. Mariam V., aut Angelos, aut Sanctos 
vel Beatos venerandos dirigitur « (NCR 35). Vario modo dividuntur. 


a) Ratione sanctificationis diei per Missam et cessationem ab operibus sunt 
festa feriata seu fori, aliter festa de praecepto, in quibus Missa est audienda et 
abstinendum ab operibus servilibus (can. 1248), et sunt festa sine feriatione seu 
festa chori. Festa fori sunt festa quae etiam nunc celebrantur feriatione, alia 
autem sunt suppressa quae in catalogo festorum Urbani VIII. adhuc erant festa 
fori, in his diebus id remansit ex feriatione, quod Missa pro populo debet ap- 
plicari. Catalogus talium dierum habetur in « Indice festorum in universa Ec- 
clesia suppressorum » a S. Cong. Concilii concinnatum (decr. 28. dec. 1919, AAS 
1920, 42. cf. De SS. Euch. E. 4. d. V. 2?). 


b) Ratione obiecti cultus distinguitur — 1°. inter festa Domini, inter quae 
referri possunt Dominicae; dedicatio et anniversarium dedicationis est quoque 
festum Domini, item Purificatio BMV (NCR Var. 60. et 45). — 2°. Festa B. Ma- 

riae Virginis, — dein 3e. festa S. Angelorum, — 4v demum festa Sanctorum 
ct Beatorum. 


c) Ratione sfabilitatis dantur festa immobilia quae die semper fixo mensis 
celebrantur, et festa mobilia quae dependent a computo dominicain Sic festa 
plurima mobilia a dato festo Paschatis dependent (tempus Septuagesimae, 
Quadragesimae, Passionis, paschale, Ascensio, Corpus Christi, Cor Jesu), alia 
festa ab aliis Dominicis (e. gr. festum SS. Nominis Jesu, S. Familiae, Christi 
Regis etc.). Insuper haec diversitas secum fert quod festa immobilia etsi semper 
die fixo coluntur, tamen semper singulis annis alio die hebdomadae recurrunt, 
sicquc causa sunt illius coincidentiae « occurrcntiae n nuncupatae de qua sermo 
statim fiet (infra 16. a). 


d) Ratione celebrationis liturgicae distinguuntur festa, sicut etiam alii dies 
liturgici, iuxta gradum i.e. quantitatem ct qualitatem celebrationis ct habentur 
inde ab anno 1961 see. reformationem Joannis XXIII. festa I. II. et III. classis 
(NCR 37). — Ir". Festa I. cl. «inter dies sollemniores adnumerantur, quorum 
officium incipit a I. Vesp. dic praecedenti (NCR 37. a). Haec festa fuerunt 
usque 1961 festa duplicia I. cl, elenchus eorum legitur adiectus Novo Codici 
Rubricarum (AAS 1960, 700-701 et separatae editionis: « Rubricae Breviarii et 
Missalis Romani, Typis polyglottis Vaticanis 1960, p. 112-113). .Ad hunc I. gra- 
dum classis elevata sunt inde ab a. 1961 dies octavus Nativitatis Domini, antea 
Circumcisionis, (die 1. ian.) ct Commemoratio Omnium Fidelium defunctorum 
(NCR Var. 6). — 2N Festa ll. cl. officium habent quod per se decurrit? a Matu- 
tino ad Completorium ipsius diei (NCR 37. b). Haec festa fuerunt usque 1961 
festa duplicia II. cl. (elenchus eorum habetur AAS 1960, 701-2 et separatae ed. 
p. 113-114). .Ad hunc gradum II. cl. sunt elevata festa inde ab a. 1961: festum 
S, Familiae, Cathedrae S. Petri (22. febr.), ct Exaltationis S. Crucis (14. sept.) 
(NCR Var. 7). — 3°. Festa lll cl., cum officio item a Matutino ad Completorium 
(NCR 37. b). Festa haec fuerunt usque 1961 festa duplicia maiora, aut minora 
et festa quae tamquam semiduplicia (ab anno 1955: simplicia) in. Calendariis 
inscripta fuere (NCR Var. 3). Festa autem quae in Calendarus hucusque sim- 
plicia indicabantur, iam ab anno 1955 ad commemorationem reducta sunt, sic- 
que manent etiam abhinc (NCR Var. 4). Noviter vero ab a. 1961 alia etiam 
festa ad commemorationem reducta sunt, e.gr. BMV de Monte Carmelo (16. iul.), 
de Mercede (21 sept.) Septem dolorum BMV. (Fer. VI. post Dom. I. Pass.) et 
septem festa Sanctorum quorundam (NCR Var. 5). 


c) Ratione celebrantium, quinam ius et obligationem habeant festa colendi, 
distinguuntur — 1?. festa universalia, i.e. ea festa quae a Sancta Sede in calen- 
dario universae Ecclesiae inscribuntur, (piae ab omnibus qui ritum romanum 
sequuntur, celebrari debent, iuxta rubricas (NCR 39). Calendarium sec. novas 
rubricas confectum adiectum legitur Novo Codici Rubr. (AAS 1960, 686-698, 
ed separatae p. 98-110). — 2?. Festa particularia ea sunt, quae ex iure vel ex 
induito $ Sedis in calendarus particularibus inscribuntur. — Sunt ergo a. festa 
particularia ipso iure inscribenda et vocantur festa « propria n (NCR 41). Festa 
propria sunt (1) festa cuiusque nationis, regionis et provinciae sive ecclesiasticae 
sive civilis (NCR 42) — (2) cuiusque dioecesis seu territorii cui praeficitur 
ordinarius loci NCR 43) — (3) cuiusque loci, oppidi seu civitatis (NCR 44) — 

| cuiusque ecclesiae, oratorii publici vel scmipublici quod locum tenet eccle- 

siae (NCR 45) — (5) cuiusque ordinis vel congregationis (NCR 46). — b. Festa 
particularia indulta sunt festa quae ex induito Sanctae Sedis in calendariis par- 
tcularibus inscribuntur, e.gr. Beatus qui sodalis fuit ordinis, vel qui partes 
habuit in historia nationis e.gr. B. Innocentius XI. penes Hungaros. 


16. DE PRAECEDENTIA DIERUM LITURGICORUM. 


a) Quoniam dies liturgici mobiles (Dominicae, feriae, quaedam festa) cum 
diebus immobilibus singulis annis coincidunt, habetur factum 1°. occurrentiae 
quae est concursus seu coincidentia duorum vel plurium officiorum liturgicorum 
in eodem die. Occurrentia potest esse a. accidentalis, quando dies liturgicus 
fixus certis solummodo annorum intervallis simul occurrunt, e.gr. si .Annuntiabo 
BMV. in Fer. Il. Hebdomadae Sanctae occurrat, — et potest esse b. perpetua, 
quando duo dies liturgici quotannis simul occurrunt (NCR 92), e.gr. festum 
S. Joseph Opificis die 1. inaii simul in calendario particulari festum esset dedica- 
tionis. — 2?. Concurrentia est partialis occurrentia, seu coincidentia officiorum 
quae diebus immediate sequentibus celebrantur, ad Missam quidem nihil refert, 
attingit enim solum Vesperas: tunc habetur enim, quando Vesperae diei litur- 
gici currentis cum I. Vesperis diei liturgici subsequentis coincidunt seu concur- 
runt (NCR 103). 


b) Occurrentiae solutio est, quod « officium diei liturgici gradus inferioris 
officio gradus superioris cedat » (NCR 93) et quadruplici modo effici potest: 
per minus nobilis omissionem, aut commemorationem, aut translationem, aut 
repositionem (ibid.). — 1°. Omissio officii minus nobilis. Leges sunt: a. Festa 
II. et III. cl. accidentaliter impedita non transferuntur, sed aut commemorantur 
aut eo anno penitus omittuntur (NCR 95. 2. pars). — b. Festa II. cl. univer- 
salia in calendario particulari perpetuo impedita aut commemorantur aut omit- 
tuntur (NCR 100. 2. part). — c. Si duo festa eiusdem Personae divinae vel 
sancti simul occurrunt, fit de festo, quod praecedentia sua praevalet, aliud 
autem omittitur (NCR 95. 3. pars). — d. Ob identitatem omittuntur quaedam 
commemorationes: Officium, Missa aut commemoratio de aliquo festo vel myste- 
ro unius Divinae Personae excludit commemorationem aut orationem de alio 
festo vel mysterio eiusdem Divinae Personae — eodem modo Dominica excludit 
de festo vel mysterio Domini et vicissim — de tempore excludit aliam comme- 
morationem de tempore — item de BMV vel Sancto aliam in qua ipsa BMV 
vel Sanctus implorantur, quod tamen non valet de oratione Dominicae vel 
feriae in qua fit invocatio eiusdem Sancti (NCR 112). — e. In Dom. Il. cl. 
una admittitur commemoratio, sed si privilegiata facienda sit, omittitur (NCR 
III. b). — 2°. Commemoratio, de qua iam actum est, superius 5. — 3^. Trans- 
latio festi fit, quando festum alia die celebratur prohibitum suo die ob officii 
seu diei nobilioris occurrentiam. — a. Cormpetit translatio solummodo festis 
I. cl. (NCR 95). — b. Translatio fit eo, quod festum impeditum transfertur in 
diem proximum sequentem, qui non sit dies I. vel II. cl. (NCR 96). — c. Occur- 
rentia multiplex habetur si plures dies, non solum duo coincidant. Si plura 
festa I. cl. simul occurrant, ipso die celebratur festum quod in Tabella praece- 
dentiae superiorem obtinet locum et alia transferuntur see. ordinem quo in 
eadem Tabella inscripta sunt; item si plura festa transferri contingat quae diebus 
subsequentibus occurrunt, e.gr. festum S. Joseph 19. mart, et Annuntiationis 
25. mart, servetur ordo Tabellae praecedentiae, in paritate autem officium 

prius impeditum praecedit (NCR 97 et 98). — 4*. Repositio fit quando festum 
ob occurrendam perpetuam impeditum alio die celebratur in perpetuum quod 
a. competit omnibus festis I. et II. cl., necnon festis particularibus III. cl. extra 
Adventum et Quadragesimam occurrentibus quae in tota dioecesi vel toto or- 
dine ct congregatione vel in propria ecclesia impediuntur (NCR 100). — b. Fit 
eo quod assignatur proximiori diei sequenti qui non sit I. vel II. cl.; si sint III. 
cl. assignentur proximiori diei sequenti qui non sit I-II. cl. (NCR 101). — 
5°. Sollemnitatis externae translatio adiungenda est, quia saepe occurrit, qua 
concessio benigna Ecclesiae ob rationes pastorales. — a. Sic vocatur enim « ce- 
lebratio ipsius festi absque officio, in bonum fidelium vel die quo festum im- 
peditur vel in Dominica quando ipsum festum occurrit infra hebdomadam, vel 
alio statuto die » (NCR 356). Officium ergo et etiam Missa, exceptis concessis, 
celebrantur de occurrenti die liturgico, in quem externa sollemnitas translata 
sit. — b. Competit sollemnitas externa ipso iure solummodo (1) Festo SS. Cor- 
dis Jesu (in Dorn. III. post Pont.), — (2) festo BMV. a Rosario (in Dom. I. octo- 
br.), — (3) festis I. aut II. cl., quae cum quadam peculiari actione liturgica sunt 
connexa, si eadem actio liturgica, approbante S. Sede, in Dominicam transfertur, 
quae coniunctim cum praedicta actione liturgica celebratur, — (4) festo Patroni 
principalis rite constituti, — (5) anniversario. dedicationis ecclesiae — (6) festo 
Tituli propriae ecclesiae, — (7) festo Tituli ordinis seu congregationis — (8) vel 
eorundem sancti fundatoris, — (9) festis I. vel II. cl., quae cum peculiari populi 
concursu celebrantur: cuius rei index est loci ordinarius (NCR 358). Sollemnita- 
tes externae per peculiare indultum iam antea concessae in vigore manent, sed 
non diebus I. cl. et tantum duae Missae possunt celebrari (NCR 361). — c. Quo 
die potest fieri externa sollemnitas: aut (1) ipso die, quo impeditur — aut (2) in 
Dominica immediate praecedenti vel (3) immediate sequenti officium festo im- 
pediti, iuxta rubricas (NCR 359). — d. Quomodo celebranda est externa sollem- 
nitas: de festo cuius fit sollemnitas externa, celebrari potest una Massa in cantu, 
et altera lecta, vel duae Missae lectae, tamquam votivae II. cl. excepto casu de 
quo supra b. (3) egimus. 


c) Opus est certo scire, quale officium, respective qualis dies liturgicus ex 
occurrentibus sit nobilior. Ad vere facilem consultationem Novus Codex Rubri- 
carum suppeditat nobis Tabellam praecedentiae (NCR 91), 28 titulis constan- 
tem; « praecedentia dierum liturgicorum, sublatis quibuslibet alus titulis vel 
normis, unice regitur n hac Tabella (NCR 91. init.). 


NOTA. In Tabella praecedentiae nos adiecimus ad singulos numeros sigla 
Vot. et Dcf., quibus significamus, quando permittatur celebratio Missae votivae 
vel pro defunctis. Ubi sigla haec desunt, prohibetur illarum Missarum celebratio, 
(de quibus cf. infra 20. ct 21.). 


TABELLA PRAECEDENTIAE. 


Dies liturgici I. classis 


|l. Festum Nativitatis Domini, Dom. Resurrectionis et Pentecost. (I. cl. oct.). 


. Triduum sacrum. 
. Festa. Epiphaniae, Ascensionis, SS. Trinitatis, Coqwris Chr., Cordis Jesu 


et Christi. Regis. 


w NS 


zx 


26. 

28. 

. Festa Immaculatae Concept., Assumptionis BMV. 
. Vigilia ct dies octavus (1. ian.) Nativitatis Domini. 


Dominicae Advent., Quadrag., et Passionis, Dom. in Albis. (Dom. I. cl.). 
Fer. I. cl. supra non nominatae: IV. cinerum et II. III. IV. Hebdom. Sanctae. 


(Def. I. cl.) 


. Commem. Omnium Fid. defunct., locum cedens Dominicis. (Def. I. cl.). 
. Vigilia Pentecost. (Vot. I. cl., Def. I. cl.). 


Dies infra octavas Pasch. et Pentec. (Vot. I. cl. Def. I. cl.). 


. Festa I. cl. Ecclesiae universae supra non nominata. (Vot. I. cl, Def. I. cl. 


cum exceptionibus infra 21. a. 7^, recensitis). 


. Festa I. cl. propria (Vot. I. cl; Def. I. cl. cum exceptione infra 21. a. 8°). 
. Festa indulta I. cl., primum mobilia, deinde fixa. (Vot. I. cl, Def. I. cl.). 


Dies liturgici II. cl. 


. Festa Domini II. cl., primum mobilia, dein fixa (Vot. I. II. cl., Dej. I. Il. cl.) 
. Dominicae Il. cl. (Vot. I. II. cl, Def. I. cl.) 


Festa II. cl. Eccl. universae, non Domini (Vot. I. II. cl., Def. I. Il. cl.) 
Dies octavae Nativ. Dom. (Vot. I. II. cl., Def. I. Il. cl.) 

Feriae IL cl. (Vot. I. II. cl., Def. I. Il. cl.) 

Festa propria IL cl. (Vot. I. II. cl, Def. I. II. cl.) 


. Festa indulta II. cl. primum mobilia, dein fixa (Vot. I. II cl, Def. I. II. cl.) 
. Vigiliae II. cl. (Vot. I. Hl. cl, Def. I. Il cl.) 


Dies liturgici HI. classis 


. Feriae Quadrag., Passionis (Quat. Temp, sunt IL. cl) (Vot. et Def. I. TI. 


HT. 361). 


. Festa III. cl. propria, dein indulta in calendaris particularibus inscripta 


(Vot. et Def. I. II. II. cl.) 

Festa III. cl. in calendario Eccl. Universae inscripta, primum mobilia, dein 
fixa (Vot. et Def. I. II. III. cl.). 

Feriae Adventus usque ad diem 16. dec. inclusive exceptis feriis Quatuor 
Temporum (Vot. et Def. I. Il. III. cl.). 

Vigilia III. cl. (Vot. et Def. I. II. II. cl.). 


Dies liturgici IV. classis. 


Officium S. Mariae in Sabbato (Vot. et Def. I. Il. III. IV. cl.) 
Feriae IV. cl. (Vot. et Def. I. II. III. IV. cl.). 


Nota practica. Ope Tabellae occurrentiam facile solvere possumus. E calen- 


dario Breviarii et Missalis Romani quod adiectum habetur Novo Codici Rubri- 
carum (AAS 1960, 686-698, ed. separata p. 98-110) deprehendi debet gradus 
dierum occurrentium, dein in Tabella praecedentiae inspicimus ordinem praece- 
dentiae. E.gr. si festum Commemorationis Baptismatis Christi cadat in Domi- 
nicam, festum est II. cl, ergo praecedit Dominicam et festum celebratur, quia 
est festum Domini (Tab. praec. 14. 15). Si autem Nativitas BMV. cadat in 
Dominicam, celebranda est Dominica, nam festa II. cl. praecedit (Tab. praeced. 


15. 


16). 

17. AfZSSAE SECUNDUM ORDINEM OFFICII. 


Denominatio haec desumpta est e Rubricis generalibus S. Pii V., ac re- 
tenta a Novo Codice Rubricarum (301). Principium fundamentale est: Missa 
per se debet concordare cum officio diei currentis, dantur tamen etiam Missae 
extra ordinem officii (NCR 270). Missae secundum ordinem officii sunt: tempo- 
rales — festivae — ad libitum eligendae. 


a) Missae temporales seu de tempore sunt: 1?. De Dominica, omnes Domi- 
nicae sive I. cl. sive II. cl. sint, habent formularia propria, seu Missam propriam. 
Tantum Dominicae post Epiphaniam transferuntur partim inter Dominicam 
XXIII. et XXIV. post Pentecosten, ideo vocantur « Dominicae vagae », de quibus 
Hoort. B. 3. f. — 2°. Missae feriales seu de fena: omnes feriae Quadrag. et 
Passionis et Quatuor Temporum habent formularium proprium; in reliquis feriis 
dicitur Missa Dominicae praecedentis, e qua pariter sumuntur orationes, quoties 
fena est commemoranda, nisi a rubricis aliter provisum sit (NCR 299). — 
3°. Sensu latiore etiam festa cyclorum duorum liturgicorum (natalicii et pascha- 
lis) ad Missas temporales pertinent, proinde etiam vigiliae et octavae eorum 
hoc sensu huc pertinent, si contradistinguantur a festis et Missis Sanctorum, 
nuncupato n Sanctorale ». 


b) Missae festivae seu de festo sensu proprio intelliguntur Missae de myste- 
rio, Sancto vel Beato, celebratis secundum ordinem offici (NCR 301). — 
1°. Sensu proprio Missae festivae sunt Domini, B. Mariae V., Angelorum et 
Sanctorum. — 2°. Missae festivae sensu latiore sunt a. Missa de festo II. cl. 
impedita ab alio festo eiusdem gradus, — b. Missa de commemoratione in offi- 
cio diei occurrente, — c. Missa de mysterio, Sancto vel Beato, cuius elogium in 
Martyrologio vel in Appendice eius (pro quibusdam ecclesiis) habetur (NCR 
302). — d. Hae Missae sensu latiore festivae iisdem omnibus iuribus liturgicis 
gaudent ac si festum cum integro officio celebraretur (NCR 303). Privilegia 
liturgica inde ab a. 1961 sunt: (1) ad formulam liturgicam eligendam (extra 
Missam conventualem), sumenda est Missa festiva quae in Missali habetur, sed 
sj Missa e Communi sumenda esset, sumere licet ad libitum sacerdotis celebran- 
tis Missam propriam, si habetur inter Missas pro aliquibus locis (NCR 305. a), 
privilegium sane non contemnendum, quod multos perpulchros textus sic de- 
votioni publicae aperit. — (2) Aliud privilegium est, quod « quoties in Communi 
plures extant formulae, electio fit ad libitum sacerdotis celebrantis. In singulis 
autem Communibus Epistolae et Evangelia, quae habentur sive in ipsis Missis 
sive ad calcem totius Communis, sumi possunt in qualibet Missa de eodem 
Communi » (NCR 305. b). 


c) Prohibitio Missarum a eligendarum » festivarum seu facultativarum (de 
quibus supra b.2^. sermo fuit). Ad libitum electio, ut supra descripsimus vetatur: 
1°. in Missa conventuali quae ergo semper adamussim iuxta Calendarium di- 
cenda est (NCR 305). — 2°. De festo MI. cl. impedito dici potest tantum, si 
etiam festum impediens sit III. cl. (NCR 303. a). — 3?. De commemoratione 
in officio diei currentis Missa tantum dici potest, si occurrit dies liturgicus IV. cl. 
(NCR 303. b). sed excluditur alterius commemoratio (NCR 317), ergo in Missa 
de Sancto vel de festo non commemoratur Fer. IV. cl., nam si haec omittitur, 
numquam commemoratur (NCR 26). Proinde tempore Quadragesimae et Pas- 
sionis iam ab anno 1961 non potest celebrari Missa festi III. cl., feriae de quibus 

agitur sunt enim III. cl. quae praeferuntur festis III. cl. (25. a). In ferus vero 
Adventus usque ad diem 16. dee. inclusive celebrantur festa III. cl, non 
autem Missae «eligendae» (NCR 25. b). — 4°. Prohibitio in casu particulari habe- 
tur in ecclesiis unam tantum Missam habentibus a. quoties urgeat onus Missae 


conventualis, — b. quoties diebus Litaniarum dicenda sit, iuxta rubricas, Missa 
de Rogationibus (NCR 304). 


18. MISSAE EXTRA ORDINEM OFFICII. 


Missae extra ordinem officii sunt tales quae non concordant cum officio 
diei, at tales non sunt Missae « eligendae » seu facultativae (festivae sensu 
latiore: supra 17. b. 2°. et c.), nam eo die commemorantur vel in Martyrologio 
elogium habent. Sensu stricto Missae extra ordinem officii sunt Missae votivae 
et pro defunctis (sic NCR 270). 


I. MISSAE VOTIV/VE. Votivae appellantur, quia ad « votum » ^deside- 
rium) fidelium celebrantur, ut Deus petitionem eorum exaudiat in speciali neces- 
sitate. Aliquoties etiam in honorem Angelorum vel Sanctorum celebrantur Mis- 
sae extra eorum diem natalem (liturgicum), at non ritu festivo: etiam hae 
Missae vocantur votivae. E permultis Missis votivis medio aevo exeunte usitatis 
Missale Tridentinum (S. Pii V.) cauta selectione aliquas optimae notae assumpsit, 
quae inveniuntur in Missali Romano post Missas de Communi. Quod valorem 
harum Missarum attinet, dicendum, quod primario procul dubio ipsa Missa 
exserit suam vim impetratoriam, cui tamen opus operatum Ecclesiae orantis 
adstipulatur; ceteris paribus ergo Missa votiva plus valet ad necessitatem fide- 
lium sublevandam, quod item dicendum est de Missis pro defunctis celebratis. 
Novissima legislatio liturgica S. P. Joannis XXIII. evidenti nisu leges Missarum 


votivarum ordinando et instaurando inculcare vult, magis quam antea, momen- 
tum harum Missarum. 


a) Species Missarum votivarum. In quatuor classes nova legislatio distribuit 
Missas votivas. — 1°. Votivae I. cl. nomine intelligitur Missa votiva quae ce- 
lebrari permittitur omnibus diebus liturgicis, iuis tantum exceptis quae in Tabella 
praecedentiae sub n. 1-8 recensentur (NCR 328). — a. Privilegia earum sunt: 
dicuntur cum Gloria et Credo, excludunt omnes commemorationes non privile- 
giatas, et orationem ab ordinario loci imperatam, oratio Missae votivae impe- 
ditae additur sub unica conclusione orationi Missae diei (exceptis diebus n. 1-3 
ct 8. in Tabella praecedentiae recensitis), si in cantu celebrentur, adhibetur 
tonus sollemnis (NCR 330). — b. Species carum sunt: (1) Missa de dedicatione 
? in actu » consecrationis ecclesiae, — (2) Missa in cantu de SS. Sacramento in 
congressis eucharisticis, — (3) Missae in cantu de mysteriis Domini, de B. Ma- 
ria V., Sancto vel Beato occasione celebrationis extraordinariae (NCR 331-334. 
335-340. a), de quibus specialiter loco suo agetur. — 2°. Votivae II. cl. nomine 
intelligitur Missa votiva quae celebrari permittitur omnibus diebus liturgicis 
IL III. et IV cl., sed Missa nuptialis speciales leges habens, seiunctim .tractabi- 
tur (inferius 19.). — a. Privilegia seu ritus harum Missarum sunt: Gloria dicitur, 
nisi Missa habeat colorem violaceum; Credo non dicitur, nisi ratione Dominicae 
vel octavae, admittunt unam tantum commemorationem et excludunt collectam 
ab ordinario loci imperatam, oratio Missae votivae impeditae addi debet ora- 
tioni Missae sub unica conclusione, exceptis diebus sub n. 1-3 et 8. Tabellae 

praecedentiae recensitis; si in cantu celebrentur, adhibetur tonus sollemnis 
NCR 313). — b. Species votivarum Il. cl. sunt: (1) Missa in sollemni benedic- 
tione ecclesiae vel oratorii ef in consecratione altaris (NCR 345), — (2) Roga- 
tionum in Litanüs Maioribus ct Minoribus (NCR 346-347), — (3) Missae vo- 
tivae occasione Quadraginta Horarum aut alterius expositionis Sanctissimi (NCR 
348-355), — (4) Missae de sollemnitate externa festorum (NCR 356-361), — 
(5) Missa in die coronationis Papae et anniversariis Papae et episcopi diocccsani 
(NCR 362-365), — (6) Missa pro re gravi et publica simul causa (NCR 366- 
368), — (7) Missa pro fidei propagatione (NCR 369), — (8) Missae in quibusdam 
occasionibus peculiaribus (NCR 370-372), — (9) Missae votivae in sanctuariis 
(NCR 373-377). — 3°. Votivae III. cl. nomine intelliguntur Missae quae ce- 
lebrari possunt diebus liturgicis III. et IV. classis (NCR 384). — a. Ritus seu 
ratio ordinandi earum haec est: Gloria dicitur, Credo nunquam, admittunt 
duas commemorationes aut unam et collectam ab ordinario loci imperatam; si 
in cantu celebrantur, adhibetur tonus sollemnis, quoties prohibentur, non com- 


memorantur in Missa diei (NCR 386). — b. Species earum sunt: (1) Una Missa 
de Jesu Christo, Summo atque aeterno sacerdote, — (2) duae Missae de SS. 
Corde Jesu, — (3) una Missa de Immaculato Corde BMV., — (4) Missa de 


SS. Eucharistiae Sacramento singulis sacerdotibus permissa diebus congressus 
eucharistici (NCR 385). De his Missis et quibus diebus celebrari queant spe- 
ciam agemus. — 4°. Votivae IV. cl. nomine venit Missa quae celebrari potest 
tantum diebus liturgicis IV. classis (NCR 387). — a. Ritus seu ratio ordinandi 
has Missas est: non dicitur Gloria, nisi in Missis Angelorum et BMV. Sabbato, 
praeter orationem Missae duae addi possunt orationes inter quas adnumerandae 
sunt sive commemorationes de officio diei aut in oilicio diei occurrentes, sive 
collecta ab ordinario loci imperata, sive oratio votiva, Credo nunquam dicitur; 
si in cantu celebratur, adhibetur tonus fcrialis (NCR 389). — b. Species earum 
sunt illae Missae quae permittuntur celebrari ut votivae. De his agimus infra 
sub c). 


b) Regulae Missarum votivarum generales. Iam actum est de ritu singula- 
rum classium Missarum votivarum, nunc adhuc restat paucis resumere normas 
omnibus Missis votivis communes. — 1°. Identitas mysterii. Quaevis Missa vo- 
tiva de mysteriis Domini, de BMV. vel Sancto, prohibetur, quoties occurrit 
dies liturgicus I. vel II. cl. in quo fit officium. de eadem Persona. Tunc loco 
Missae votivae dicenda est Missa de officio currenti. Occurrente vero die litur- 
gico 111. vel IV. cl., eligi potest Missa aut de officio diei aut Missa votiva, exclusa 
alterius commemoratione (NCR 317). — 2°. Si Missa votiva impediatur, oratio 
sub unica conclusione orationi diei tantum in Missis votivis I. vel II. cl. additur, 
modo ne occurrat dies sub n. 1-3 et 8. in Tabella praecedentiae recensitus 
(NCR 318). — 3?. Sequentia si qua habetur, in Missis votivis omittitur (NCR 
321) — 4'. Praefatio dicitur cuique Missae propria, qua deficiente dicitur 
praefatio de tempore aut communis iuxta normas generales (NCR 322., cf. su- 
perius 12. a.). — 5°. Color paramentorum in Missis votivis est cuique Missae 
conveniens, de quibus in Paramentica agitur. Privilegium novum additur: in 
Missis lectis IV. cl. non conventualibus adhiberi potest etiam color dici, servato 
tamen colore violaceo in nigro pro Missis unice quibus competit (NCR 323). — 
6 . Nisi in rubricis particularibus aliud statuetur, Missa votiva potest esse aut 
in cantu aut leda (NCR 324). Ante reformationem S. P. Joannis XXIII. votiva 
publica debuit esse in cantu. 

c) Quaenam Missae possunt celebrari tamquam  votivae. Missae votivae 
possunt esse: 1°. De mysteriis Domini a. in Ecclesia universa sumitur Missa 
de respectivo festo, nisi expresse indicetur aliam esse adhibendam, aut peculia- 
rs Missa votiva (NCR 314), sed celebrari nequeunt tamquam votivae quae re- 
feruntur ad mysteria vitae Domini, ut factum est medio aevo, quando e.gr. 
legebant Missam de nativitate, circumcisione etc. (NCR 308 in fine). In singulis 
ecclesiis (1e. quibus concessum est specialiter) sumi possunt omnes Missae de 
festis Domini in calendario particulari inscriptae et votivae specialiter. con- 


cessae (NCR 308 in fine). — b. Missae autem de mysteriis Domini haec recen- 
sentur: (1) de SS. Trinitate, — (2) de SS. Nomine Jesu, — (3) de SS. Corde 
Jesu, — (4) de pretiosissimo Sanguine Jesu, — (5) de Christo Rege, — (6) de 
SS. Eucharistiae Sacramento, — (7) De Jesu Christo summo et aeterno sacer- 
dote, — (8) de sancta Cruce, — (9) de passione Domini, — (10) de Spiritu 
sancto. E quibus de festo sumuntur n. 2. 3. 4. et 5., ceterae habent peculiarem 
formulam votivam. (NCR 308). — 2°. De B. Maria Virgine celebrari possunt: — 


a. S. Mariae in Sabbato assignata, necnon Missae de festis BMV. in calendario 
universali inscriptae, sed nequeunt adhiberi ut votivae quae ad mysteria vitae 
eiusdem BMV. referuntur, e.gr. nativitatem, praesentationem, excepta Missa de 
eiusdem Immaculata Conceptione (NCR 309). — b. in singulis ecclesiis, quibus 
nempe specialiter concessum est, celebrari possunt Missae de festis in. calen- 
dariis particularibus inscriptis et aliae. Missae votivae specialiter. concessae, 
ut. e.gr. Missa BMV. de Cella BMV. (Mariazell in Styria). Partes variandae 
iuxta diversa anni tempora in his Missis deficientes sumendae sunt e Communi 
festorum BMV. (NCR 309). — 3*. De Angelis celebrari possunt tamquam vo- 
tüvae Missae de singulis festis SS. Angelorum, sed non de apparitione S. Mi- 
chaelis archangeli, nisi specialiter indulgeatur, e.gr. Monti Gargano, et Missa 
votiva de SS. Angelis Fer. III-ae assignata. (NCR 310). — 4°. De Sanctis ce- 
lebrari possunt tamquam votivae Missae de quolibet Sancto canonizato elogium 
habente in Martyrologio Romano, quod intelligi videtur tamquam norma, nam 
e.gr. sensu hodierno iuris multi, ut martyres aevi antiqui, prophetae V.T. non 
sunt canonizati, sed elogio decorantur in Martyrologio, dein etiam ii Sancti pro 
respectivis ecclesiis, quorum elogium in Appendice Martyrologi habentur 
(NCR 311). Missae, votivae de Beatis permittuntur ex apostolico induito unice 
in triduo quod in honorem eorum celebratur intra annum a beatificatnone (NCR 
312). — N. B. Quoad Missas numeris 2°. 3°. 4°. recensitas privilegium datur, 
simile ac quoad Missas «eligendas» seu facultativas (cf. supra 17. b. 2°); pro 
Missa votiva BMV., Angelorum, Sanctorum sumi potest etiam Missa inter Mis- 
sas votivas pro aliquibus locis, nisi alia Missa tamquam votiva in missali 
expresse indicetur. Quodsi festum in Missali desit, sumitur e Communi. Quoties 
in eodem Communi plures exstant formulae electio fit ad libitum sacerdotis 
celebrantis. In singulis autem Communibus, Epistolae et Evangelia quae haben- 
tur sive in ipsis Missis sive ad calcem totius Communis, sumi possunt in qualibet 
Missa de eodem Communi (NCR 315). — 5°. Pro peculiaribus circumstantiis 
vel necessitatibus habentur in missali Missae antiquitate excellentes, sapore 
liturgico nitentes: Missae votivae « ad diversa », et quidem in Missali vel eius 
Appendice (NCR 313). Hae Missae nominantur see. necessitatem occurrentem, 
duae novam nactae sunt denominationem: Missa «contra paganos» inscribi 
debet « Missa pro Ecclesiae defensione » et «a ad tollendum schisma » abhinc 
(ab a. 1961) appellanda est « Missa pro unitate Ecclesiae », Inter « orationes 

diversas » quae adhiberi possunt orationes Missae votivae, vero nova inseritur 
loco orationis delendae «pro imperatore romano », oratio: apro res publicas 
moderantibus » (NCR Var. 62 et 63). Si aliqua causa seu necessitas non habeat 
specialem formulam, adhibetur Missa « pro quacunque necessitate » et adhi- 
bentur loco orationum huius Missae necessitatibus occurrentes orationes, si 
inter «a orationes diversas » inveniuntur (NCR 316). 


II. MISSAE PRO DEFUNCTIS. Missae pro defunctis fidelibus oblatae 
quae celebrantur in Commemoratione Omnium Fidelium defunctorum, sunt 
iuxta ordinem officii, omnes aliae Missae sunt extra ordinem officii (NCR . 390). 
Iuxta novissimum ius liturgicum (NCR 392) in quatuor classes dividuntur. 


a) Missae defunctorum I. cl. Huc pertinent Missae Commemorationis Om- 
nium Fidelium defunctorum et Missa exsequialis (NCR 402). Quia priores per- 
tinent ad Missas iuxta ordinem officii, agendum est hac vice solummodo de 
Missa exsequiali — 1?. quae est « unica Missa pro defunctis, quae directe con- 
nectitur cum exsequiis alicuius defuncti » (NCR 405). Per se celebranda est 
praesente cadavere, celebrari potest etiam, rationabilem ob causam, absente 
vel iam sepulto (ibid.). — 2°. Ritus Missae exsequialis. Legitur Missa in die 
obitus seu depositionis defuncti (hic dies ex mente Ecclesiae non est naturalis 
dies, sed totum tempus a momento mortis usque ad depositionem defuncti, i.e. 
sepulturam); pro defunctis sacerdotibus et pontificibus semper sumi debet 
« Missa l. », i.e. formularium primum e tribus Missis in Commemoratione Om- 
nium Fidelium defunctorum (NCR 394). Oratio dicitur pro laicis oratio Missae 
depositionis, mutato sexu, pro clericis vero orationes inter diversas respectivae. 
Sequentia semper est dicenda (NCR 399). Missa sicut quaelibet Missa defuncto- 
rum potest esse in cantu aut lecta (NCR 400). 


b) Missae defunctorum Il. cl. sunt tres. 1°. Pro die obitus intelliguntur 
« Missae quae pro aliquo defuncto celebrantur a die obitus usque ad diem se- 
pulturae » (NCR 412), non est ergo unica, possunt etiam plures celebrari, ideo 
differunt ab exsequiali quae unica est et pars est exsequiarum, etsi formula 
eadem sit. Hae Missae possunt celebrari in oratorio privato defuncti, modo 
cadaver sit physice praesens in domo; sive in ecclesia loci ubi defunctus obiit, 
sepelitur vel habuit domicilium; sive in ecclesia in qua celebratur Missa exse- 
quialis etsi a funere defuncti seiuncta (NCR 412. a. b. c). — 2°. Missa post 
acceptum mortis muntium est « unica Missa quae pro aliquo defuncto dici 
potest in qualibet ecclesia vel oratorio, opportuniore die post acceptum mortis 
nuntium » (NCR 113), ergo non primo dic libero, et non solum in iis locis, ubi 
missae in die obitus. — 3?. Missa in ultima defuncti sepultura intelligitur 
« unica Missa, quae dici potest in ecclesia vel oratorio illius loci, ubi corpus 
defuncti iam humatum ad definitivam sepulturam defertur, eo ipso die eiusdem 
definitivae sepulturae » (NCR 414). Est Missa quae celebrari potest in casu 
exhumationis, et quasi-cxsequialis respectu liturgico. 


c) Missae defunctorum III. cl. sunt quatuor. — 1°. Missa in die II., VII. 
et XXX. ab obitu seu depositione ie. sepultura et est etiam unica; dici potest 
ut in die obitus, adhibitis orationibus propriis quae in fine huius Missae de 
obitu inveniuntur. Quoties haec Missa impeditur a rubricis, transferri potest 
m proximiorem diem liberum. Plures tunc possunt esse huiusmodi Missae, si 
dies habetur IV. cl. (NCR 417). — 2?. Missa in anniversario stricte sumpto est 

Missa annui recursus diei obitus seu sepulturae alicuius defuncti, late sumpto 
est Missa in anniversario ex fundatione extra diem obitus vel sepulturae semel 
quolibet anno celebranda aut Missa celebrationis quae pro omnibus defunctis 
alicuius coetus semel quolibet anno habetur (NVR 418). In qualibet ecclesia vel 
oratorio permittitur unica Missa dicenda ut in anniversario. Quoties prohibetur, 
transferenda est in proximum diem non impeditum (NCR 419). — 3°. Missae 
in ecclesiis et sacellis coemeterii. Hoc nomine intelligitur « ecclesia vel orato- 
rium publicum principale coemeterii, in quo actu cadavera sepeliuntur, dum- 
modo huiusmodi ecclesia vel oratorium adnexum non habet onus chorale aut 
curam animarum », sacellum autem vocatur locus sacer particularis sepulcreti 
intra fines coemeterii, rite erecti (NCR 420). Plures Missae possunt celebrari, 
dummodo defunctis applicentur; dici possunt de requie, adhibita à Missa quoti- 
diana » cum oratione convenienti. — 4?. Missae intra octiduum Commemora- 
tionis Omnium Fidelium defunctorum. Octiduum a die ipso inclusive compu- 
tandum est ergo dies 2.-9. novembris; omnes Missae quae applicantur pro omni- 
bus vel quibusdam defunctis, dici possunt de requie, adhibita Missa « quoti- 
diana » cum oratione convenienti (NCR 422). 


d) Missae defunctorum IV. cl. — 1? Omnes aliae Missae defunctorum sunt 
IV. cl. seu « quotidianae », quae loco Missae officio diei respondentis in feriis 
IV. cl. tantum celebrari possunt, sed excepto tempore natalicio (sic NCR 423). 
Quoniam tempus « natalicium » tempus & Nativitatis » et tempus « Epiphaniae 
comprehendit (NCR 72), ideo diebus 2-5. et 7-12. ianuarii hae Missae prohiben- 
tur. In feriis post Ascensionem et (Fer. VI. usque Fer. VI. ante vigiliam Pentec.) 
abhinc iam non habetur talis prohibitio. — 2?. Adiicitur lex rubricalis directive, 
qua maternum monitum Ecclesiae: « Maxime convenit, ut hae Missae defunc- 
torum IV. cl. tunc tantum dicantur, cum revera pro defunctis, aut in genere aut 
certo designatis applicantur » (NCR 423), non ergo solummodo praesumuntur, 
si tantum « ad intentionem dantium » assignatae sint. 


19. MISSA NUPTIALIS. 


Missa nuptialis est Missa quae post ritum Sacramenti matrimonii dicitur 
et intra quam fit specialis benedictio nubentium. Potest esse Missa votiva II. cl. 
iuxta leges liturgicas (NCR 378-381) vel Missa officii currentis item cum bene- 
dictione nuptiali intrà Missam. Sive haec sive illa Missa permittitur, quoties 
nuptiae celebrantur, sive extra tempus « clausum » sive etiam tempore clauso, 
si loci ordinarius, ex iusta causa, solemnem nuptiarum benedictionem permi- 
serit (NCR 378). 


a) Missa votiva « pro sponsis » celebratur colore albo (NCR 121. d), Gloria 
dicitur, Credo non, nisi ratione octavae occurrentis, 2. oratio est diei currentis, 
sed non Feriae IV. cl. quae non commemoratur; collecta ab ordinario loci im- 
perata excluditur, praefatio dicitur de tempore vel communis (NCR 343). 
Quoties haec Missa votiva prohibeatur, dicitur: 


b) Missa de officio currenti — 1°. tunc, si benedictio nuptialis quidem per- 
mittitur, sed Missa votiva non; dicitur oratio Missae pro sponsis sub unica con- 
clusione cum oratione officii currentis et quidem etiam iis diebus, quibus com- 
memoratio Missae votivae II. cl. prohibetur (supra 18. I. a. 2°. a.); oratio ergo 
addenda est etiam in Missis in festis Nativitatis, Resurrectionis (si benedictio 

nuptialis permittatur), Pentecostes. — 2°. Dies quibus benedictio nuptialis in 
Missa impertiri potest, sed cum Missa officii currentis sunt: a. omnes dies litur- 
gici I. cl., — b. omnes Dominicae, I. et II. cl. (NCR 379), in quo differt Missa 
« pro sponsis » a ceteris Missis votivis II. cl., quae omnibus Dominicis minime 
prohibentur. 


c) Missa fum « pro sponsis » fum de officio currenti prohibentur, nisi ordi- 
narius loci dispenset: Tempore clauso, i.e. a Dom. I. Adventus usque ad Nati- 
vitatem Domini inclusive, et a Fer. IV. cinerum usque ad Dom. Paschatis 
inclusive (can. 1108 $ 2). Quia dispensatio ordinarii loci a salvis legibus litur- 
gici.s » fit (can. 1108 $ 3), tempore clauso quoque legenda est Missa votiva, si 
non prohibeatur (ut supra b.), secus Missa de die (NCR 378). 


d) Omnino prohibetur tum Missa de die, tum votiva pro sponsis cum bene- 
dictione nuptiali: in Commemoratione Omnium Fidelium defunctorum et in 
Triduo Sacro (NCR 381. d). — In casibus prohibitionis Missae nuptialis una 
cum benedictione translatio fieri potest in opportuniorem diem non impeditum, 
post celebratum matrimonium (NCR 380). 


e) Postquam iam editio typica 1952. Ritualis Romani benedictionem habet 
matrimonii iubilaei, i.e. ritum gratiarum actionis in 25-o vel 50-o anniversario a 
celebratione matrimonii, nova legislatio addit licentiam Missam celebrandi ante 
hanc benedictionem Ritualis (tit. VIII. c. 7). Missa haec est votiva II. cl, ce- 
lebrari potest aut Missa de SS. Trinitate aut de B. Maria V., addita oratione 
pro gratiarum actione sub unica conclusione cum prima (NCR 382). 


20. PROHIBITIO MISSARUM VOTIVARUM. 


a) Prohibitio Missarum votivarum I. cl. Permittuntur omnibus diebus litur- 
gicis, iis tantum exceptis qui sub Tab. praeced. 1-8 recensentur. Prohibentur 
ergo | . Festo Nativit. Domini, Dominica Resurrectionis et Pentecostes. — 
2^. Triduo Sacro. — 3^. Festa Epiphaniae, Ascens., SS. Trinitatis, Corporis 
Christi, Cordis Jesu, Christi Regis. — Item 4^. festis Immaculatae Conceptionis 
ct Assumptionis Deiparae, — 5°. Vigilia et die octavo Nativitatis (1. 1an.), — 
6°. Dominicis Advent., Quadrag., Passionis et Dom. in Albis, — 7^. Fer. IV. 
cinerum et Fer. IL III. et IV. Hebd. Sanctae, — 8°. die Omnium Fidelium 
defunctorum (NCR 328). — Missa dedicationis in actu excipitur, habet leges 
speciales (NCR 332). 


b) Prohibitio Missarum votivarum Il. cl. Permittuntur diebus liturgicis II. 
III. et IV. cl, prohibentur ergo omnibus diebus I. cl. (cf. Tabellam praeceden- 


tiae n. 1-13.). Ad supra a. enumeratas prohibitiones accedunt adhuc dies, 
quibus prohibentur Missae votivae II. cl., sequentes: 1°. Vigilia Pentec., — 
2°. Octavae Pasch. et Pentec. — 3°. Omnia festa alia I. cl., — 4°. Festa I. cl. 


propria, — 5°. Festa I. cl. indulta (NCR 341). 


c) Prohibitio Missarum votivarum III. cl. Permittuntur tantum diebus litur- 
gicis III. et IV. cl., prohibentur ergo praeter dies supra a. 1^.-8?. et b. 1?.-5*. 


enumeratos adhuc sequentes: 1^. Festa Domini II. cl. — 2°. Dominicae II. cl. — 
3 . Festa II. cl. Ecclesiae universae, quae non sunt Domini, — 4^ Octava Na- 
tivit. Domini, — 5°. Feriae II. cl. — 6°. Festa propria II. cl. — 7°. Festa in- 


dulta II. cl. — 8°. Vigiliae II. cl. (NCR 384). 

d) Prohibitio Missarum votivarum IV. cl. Permittuntur tantum diebus litur- 
gicis IV. cl., id est si officium est S. Mariae de Sabbato vel Fer. IV. cl. (NCR 
387). Ex hoc ergo sequitur, quod etiam in S. Mariae in Sabbato possunt ce- 
lebrari, immo etiam tempore natalicio (2-5. et 7-12. ian.) quia heic non fit 
exceptio sicut penes Missas defunctorum IV. cl. (NCR 423). — In omnibus aliis 
diebus ergo prohibentur. 


e) Generalis prohibitio in casu particulari Missarum votivarum omnium 
adest in ecclesiis unam tantum Missam habentibus, quoties; 1°. urgeat onus 
Missae conventualis, cui per alium sacerdotem satisfieri nequeat, exceptis illis 
Missis votivis, quae certis diebus pro Missa conventuali dici possunt (Missae 
votivae in missali pro Missa conventuali per hebdomadam dispositae et quaeli- 
bet alia Missa quae tamquam votiva permissa est NCR 289) aut debent (supra 
l. b. 3°.) — 2°. Si fiat benedictio candelarum die 2. febr. — 3°. Si dicenda sit 
Missa de rogationibus (NCR 3206). 


21. PROHIBITIO MISSARUM PRO DEFUNCTIS. 


a) Prohibitio Missarum de requiem I. cl. seu Missa exsequialis, impeditur 
sequentibus in diebus (NCR 406-409): 1°. in festis Nativitatis Domini — Resur- 
rectionis — Pentecostes. — 2^. in Triduo Sacro — 3°. festis Epiphaniae — 
Ascens. — SS. Trinitatis — Corporis Christi — Cordis Jesu — Christi Regis, — 
4°., festis Immac. Concept, et Assumptionis BMV. — 5°. Vigilia et die octavo 
Nativit. Domini (1. ian.) — 6°. Dominicis Advent., Quadrag. et Passionis, Dom. 
in Albis — 7°. in festis S. Joseph (19. mart.) — Petri et Pauli (29. iun.), Omnium 
sanctorum (I. nov.), — 8°. anniversario dedicationis et in festo Tituli ecclesiae, 
in qua funus peragitur vel si in ecclesia funeris festum Tituli vel Sancti funda- 
toris ordinis vel congregationis agatur, — 9°. in festo patroni principalis oppidi 
vel civitatis. — 10?. Translatio quoties Missa exsequialis prohibetur vel ob ra- 
tüonabilem causam in ipso actu funeris celebrari nequit, fieri potest in proxi- 
miorem diem similiter non impeditum (NCR 408). 


b) Prohibitio Missarum de requiem Il. cl. Impediuntur diebus liturgicis 
I. cl. et quavis Dominica (NCR 411. b). Recolentur ergo dies prohibiti pro 
Missis votivis II. cl. (supra 20. b.), quibus adduntur etiam omnes Dominicae. 


c) Prohibitio Missarum de requiem III. cl. eadem est ac pro Missis votivia 
III. cl, cf. supra 20. c. 


d) Prohibitio Missarum de requiem IV. cl. eadem est ac pro Missis votivis 
IV. cl., cf. supra 20. d. 


e) Prohibitio generalis in casu particulari omnium Missarum de requiem 
adest 1°. quando in ecclesia vel oratorio, quavis ratione habeatur expositio 
SS. Sacramenti, toto expositionis tempore, et tantum Missae in die Commemor. 
Omn. Fidelium Defunctorum excipiuntur, dici debent enim in colore violaceo 
(NCR 393. a., 130. d). — 2°. In ecclesiis unam tantum Missam habentibus, sicut 
penes Missas votivas (cf. supra 20. e.), cui addenda est Fer. IV. cinerum (NCR 


393. b. €. 


Nota practica ad prohibitionem Missarum votivarum et defunctorum. Si 
quis cogitet, liceatnc Missam sive votivam sive pro defunctis tali die celebrare, 

sufficit scire, ad qualem classem Missarum votivarum vel de requiem Missa 
quam celebrare intendit, pertineat. Tunc inspicitur e calendario. (Directorio) 
gradus diei liturgici occurrentis, in qua illa Missa diceretur et e Tabella praece- 
dentiae detegere potest, num illa Missa seu votiva seu pro defunctis celebrari 
possit necne. 


22. VOX CLARA, SECRETA, CANTUS. 


Reformatio S. P. Joannis XXIII. etiam rationem vocis clarae, secretae et 
cantus in Missis tum in cantu tum lectis ordinat, quae ideo breviter enarrari 
debent (NCR 511-516). 


a) In Missa lecta quaedam clara voce, quaedam secreto proferri debent, 
alia ratio vocis ergo in Missa lecta non habetur; etsi Ritus celebrandi loquatur 
de voce « mediocri » (VII, 8), « intelligibili » (X, 1), « aliquantulum elevata » 
(IX, 3; X, 4), duae tantum voces abhinc distinguuntur. — 1?. Voce clara dici 
debent sequentia: a. integra «oratio ante altare»: ergo Ps. Judica, confes- 
sio etc., secreto autem orationes duae « Aufer a nobis» et « Oramus a te, 
Domine », — b. ant. ad introitum, — c. « Gloria in excelsis », — d. orationes 
cum « Dominus vobiscum » etc. — e. lectiones, graduale etc. Evangelium, — 
f. Credo, — g. « Dominus vobiscum, Oremus », et ant. ad offertorium, necnon 
verba «Orate fratres», — h. praefatio et « Sanctus-Benedictus », — i. verba 
« Nobis quoque peccatoribus » et « Pater noster », dein « Per omnia saecula 
saeculorum » et « Pax Domini sit semper vobiscum »; « Agnus Dei », verba 
« Domine non sum dignus » ante communionem celebrantis; formulae ad com- 
munionem fidelium; ant. ad comm., « Dominus vobiscum » et postcommunio- 
nes, nccnon verba « Humiliate capita vestra Deo » et oratio super populum, — 
k. « Ite, missa est» vel « Benedicamus Domino » aut « Requiescant in pace »; 
benedictio et ultimum Evangelium. — Omnia cetera dicuntur secreto (NCR 
511). — 2?*. Modus vocis clarae et secretae. — a. « Sacerdos maxime curare 
debet, ut ea quae clara voce dicenda sunt: (1) distincte et apposite proferat, 
(2) non admodum festinanter, ut advertere possit quae legit, — (3) nec nimis 
morose, ne audientes taedio afficiat, — (4) neque etiam voce nimis elata, si in 
altari secundario celebrat, ne perturbet alios qui fortasse in eadem ecclesia 
tunc temporis celebrant, — (5) neque tam submissa, ut a circumstantibus 
audiri non possit ». — b. « Quae vero secreto dicenda sunt, ita pronuntiet, ut 
ipsemet se audiat, et a circumstantibus non audiatur » (NCR 512). 


b) In Missa solemni celebrans 1°. cantare debet sequentia: a. « Dominus 
vobiscum », quoties occurrit, praeterquam in versibus post confessionem; ora- 
tiones; « Oremus » ante ant. ad offertorium; praefationem, « Pater noster » et 
« Pax Domini », — b. incipit in cantu seu «intonat» Gloria et Credo. — 
2?. Dicere debet — a. clara voce formulas ad communionem fidelium et verba 
benedictionis in fine Missae, — b. « dicit voce convenienti partes quibus mi- 
nistri sacri respondere debent» (NCR 513. d), ergo nequaquam nimis elata 
voce ut suam vocem quasi superponat cantui sacro, — c. « secreto dicit alia, 
quae in Missa lecta dicuntur clara voce » (ibid, e.), quae sunt: ant. ad introitum, 
graduale etc., textus « Gloriae in excelsis » et Credo, ant. ad offertorium, Sanc- 
tus-Benedictus, Agnus Dei, « Domine sum dignus », ant. ad communionem. — 
d. Omittit ea, quae a ministris sacris vel a lectore (ut in Missa cantata episto- 

lain) proferuntur (NCR 513. f), quae sunt: Epistola, Evangelium, aliae lectio- 
nes, « Ite Missa est », vel « Benedicamus Domino » aut t Requiescant in pace ». 


c) Jn Missa cantata sc. sine ministris sacris, celebrans omnia cantat ut 
supra, insuper tenetur partes ministris sacris proprias cantu proferre. « Epistola 
a lectore cani potest, quod si non cantetur a lectore, satius erit, quod legatur 
sine cantu ab ipso celebrante (ut patet voce clara) qui tamen potest epistolam 
more solito cantare » (NCR 514). 


d) Modus cantus intelligitur « tonus» in cantu orationum, praefationum 
et « Pater noster n. — 1?. Tonus sollemnis adbibendum erit: a. In Dominicis, — 
b. in Missis festivis et in Missa de officio 5. Mariae in Sabbato, — c. in vigiliis 
I. cl. — d. Fer. V. in Coena Domini et in Missa Vigiliae paschalis, — e. per 
octavas, — f. in Missis votivis I. II. III. cl. (NCR 515). — 2°. Tonus ferialis 
adhibendus est: a. in feriis, — b. in vigiliis II. et III. cl., — c. in Missis votivis 
IV. cl. — d. in Missis defunctorum (NCR 516). 


Litteratura. 

2) De ritu servando in celebratione Missae lectae. 


Ritui Romano addiscendo fundamenti instar datur lex liturgica Missalis 
Romani « Ritus servandus in celebratione Missae », seu aliter Rubricae Mis- 
salis, inde a Missali S. Pii V., quae rubricae quoad maximam partem identi- 
cae sunt cum rubricis editis a Burchardo, caeremoniario Papae Alexandri VI., 
anno 1502. Quia hae rubricae non semper statim intelligi possunt, textus quem 
prae manibus supponimus, interpretari debet iuxta Caeremoniale Episcopo- 
rum, decreta Congr. Rituum et secundum auctores. Divisio servatur eadem ac 
in « Ritu celebrandi » (Breviter: «RCel. »). 


I. De praeparatione sacerdotis celebraturi. 


Monitum praevium. Praeparatio est virtute religionis obligatoria « ad 
eucharistici sacrificii oblationem sese piis precibus » disponere ideoque et lex 


ecclesiastica praescribit. Nunquam haec omittatur, prex potest esse menta- 
lis, vel verbalis. 

RCcI. I, 1-3. textus. Commentarius. 1. « Saltem matutino cum laudibus 
absoluto «: lex haec nunc iam directiva habetur, commendari tamen debet. 
«In Sacristia,..perquirit Missam, perlegit », perlectio commendatur antequam 
in sacristiam sese reciperet, praesertim primo sacerdotii anno. « Praeparat ca- 
licem », quod quidem iuxta legem ecclesiasticam etiam alius facere potest, 
qui ad hoc deputatus est. — 2. Infra albam secundum RCcl. portare debet 
« Rochettum vel Superpelliceum », hoc praescriptum autem ubique terrarum 
iam in desuetudinem abiit. « Dicens ad singula singulas orationes », quae ideo 
iam obligatoriae habentur, et memorialiter retinendae. — 3. Alba induitur caput 
submittens, minister in 1induendo celebrantem stet a sinistris eius, cingulum au- 
tem retro ei applicet. Adiicimus elenchum orationum, quas celebrans memori- 
ter addiscere debet, ut pulchre queat celebrare: 1. Orationes ad indumenta. 2. 
Psalmus «Judica», Confiteor etc., versiculi, duae orationes. 3. Gloria in excel- 
sis, Munda cor meum, Jube Domne...Credo. 4. Suscipe sancte Pater, Deus qui 
humanae substantiae, Offerimus tibi, In spiritu. humilitatis, Veni sanctificator, 
Lavabo, Suscipe S. Trinitas, Orate fratres, Sanctus... 5. Initium orationum: Te 
igitur, Qui pridie, Simili modo, Supplices. 6. Tres orationes ante communio- 
nem. 7. Quid retribuam, Quod ore sumpsimus, Corpus tuum Domine. 8. Pla- 
ceat tibi, Domine, Benedicat vos... 9. Trium puerorum cantemus hymnum... 


II. De ingressu sacerdotis ad altare. 


Praevium monitum. Velit sacerdos in mentem sibi revocare; quod exactis- 
sime et pulcherrime observet rubricas, quod omnia verba clare, distincte, abs- 
que festinatione proferat in tota actione, quod semper ad sensum eorum at- 
tendat, nihilque aliud cogitet. In se collectus, nihil curiose inquirens procedat, 
humiliter salutans Crucifixum, altare maius et Eucharistiam. 


RCel IL 1. Textus. Commentarius. « Bursam manu dextera super calicem 
tenens », ita ut cubitus sinister recto angulo stet et sic calicem ante pectus, 
non ante ventrem demissum portet. Cubitus dexter corpori adhaereat. « Ocu- 
lis demissis, incessu gravi, erecto corpore »: non circumspiciens, non festi- 
nanter, leviter incedens, non demisso capite. « Facta reverentia »: in sacristia 
inclinatio capitis, ante altare maius inclinatio. corporis profunda. Fieri potest, 
sj mos est, inclinatio versus ministrum in sacristia. Si sacerdos celebraturus 
proprio episcopo vel legato apostolico occurreret, dum ad altare accesserit, 
caput coopertum versus eos inclinare potest. Aliis hoc non suadetur, nec se 
signare in aditu templi vel ianuam sacristiae aqua benedicta (d 2514, 4.). Quoad 
Eucharistiam, servanda sunt: si « ante locum SS-i» transit, sive quod plerum- 
que contingit, hoc in altari maiore asservetur, sive in alio altari, cooperto ca- 
pite genuflectit. 51 in Missa qualicumque altari celebrata elevatio sit, vel dis- 
tribuatur communio, servetur rubrica, ad quam adiungenda est sollemnis ex- 
positio SS-i. « Similiter genuflectat » in his casibus intellegenda est prostratio, 
ie. genuflexio duplex, hoc modo peragenda: 1°. duplex genuflexio. 2^. capitis 
detectio. 3°. inclinatio mediocris corporis. 4^. opertio capitis. 5^. surrectio et 
prosecutio itineris cooperto capite, etsi SS-um expositum sit (Instr. Clemen- 
üna $ 7.. $1 SS.-uin post administratam communionem iam ad altare repor- 
tatum sit, simplex genuflexio facienda est, cooperto capite. Quod Missas at- 
tinet in altaribus aliis, quando celebraturus transit ante ea, non debet curare, 

num inter consecrationem et communionem stet Missa, solummodo si ultro 
advertet hoc, faciat genuflexionem simplicem (d 4135.), 


RCcl IL, 2. Textus. Commentarius: « Genuflectens debitam facit revereri' 
tiam «; in plano altaris, non in gradu altaris primo. Corporale « extendit in 
medio altaris »: ita, ut extremitas eius 1-2 digitis absit a fronte altans, ne se 
vertendo corporale forte deiiciat. « Calicem velo coopertum collocat » sinistra 
manu tenens nodum infra cuppam, dextra velum superimpositum, ita collocans 
calicem, ut locus remaneat osculo sacerdotis, quin calicem tangat capite suo 
vel, quod absit, caput contorqueat osculando altare. 


RCel IL 4. Textus. Commentarius: « Accedit ad cornu epistolae » sine 
inclinatione, quae tantum facienda est, si transit ante medium, vel si descen- 
dat. Accessus hic fit see. generalem rubricam manibus innetis. Ipse sacerdos 
aperiat Missale « super cussino » vel super «legile » positum, minister hoc 
prohibetur facere (d 2572, 5 et 3448, 14). « Rediens...facta primum Cruci re- 
verentia »: see. aliquos inclinatio corporis mediocris, rectius inclinatio capitis 
profunda. Supervacaneum esset descendendo ad planum hoc non in medio 
altaris facere, sed versus latus evangelii, nam nullo verbo insinuatur (ut Lurtz 
commendat p. 119.) 


III. De principio Missae et confessione facienda. 


Praevium monitum. Haec pars, ultima praeparatio sacerdotis et populi ad 
sacrificium, liturgica caret denominatione, vocabatur medio aevo « oratio ante 
altare », dein. « ante gradus » (Staffelgebet, lépesoima), vel simpliciter a con- 
fessio ». Scopus eius est: affectus ciere sacris mysteriis mox incepturis, quod fit 
per Ps. 42., excitando et exprimendo desiderium vivum erga locum sanctum 
et altare Dei, dein adiutorium petendo contra «a hominem iniquum et dolo- 
sum », quo diabolus, saeculum et mala propensio humana inteUiguntur. Dein 
dicitur « apologia » sacerdotis et populi, dicatur cum sensu doloris pro propriis 
ct aliorum peccatis. Apologia introducitur per versum « /Xdiutorium nostrum 
in nomine Domini », quo dicere volumus nos non confidere in nostra vir- 
tute, sed in Omnipotente, qui fecit caelum et terram, quemque rogamus, ut 
peccata nostra condonet. Post confessionis recitationem oratio deprecative pro 
remissione, post eam autem Versiculi iam supponunt eam factam. Duabus ora- 
tionibus ascenditur ad altare, ut « ad Sancta Sanctorum puris mereamur men- 
tibus introire ». 


RCcl. III, 1. 4. G. 7. 9. 10. Textus. Commentarius. 1. « Junctis manibus 
ante pectus », hunc gestum perficiendo ulnas leviter ad latera tua adclina, 
manus autem ante pectus, non ante stomachum angulo semi-recto versus ima 
dirige. « Cruci vel altari » « profunda reverentia » facienda est, sc. corporis, 
manus autem iunctae ne inclinentur versus terram. « Facta genuflexione », si 
ibi sit tabernaculum, sc. in primo gradu altaris, etiam tunc, si ibi adsit expo- 
sitio Sanctissimi. — 6. Ad Gloria Patri ucaput Cruci inclinato, inclinatione pro- 
funda capitis, usque ad verba « Spiritui Sancto » inclusive. — 7. Ad Mea culpa 
«ter pectus dextera manu percutit », ergo non tantum leviter tangit, manus 
in pugnum stringenda est see. communem consuetudinem, non autem palma 
extenta. Cum dicit: «a Vobis fratres » et « Vos fratres », in Missa lecta non se 
vertit ad ministros. In textu Confiteor semper tantum « fibi pater... et te pater« 
dicendum, etiam ipsi Summo Pontifici, religiosi aliqui. speciale indultum ha- 

bentes possunt inserere nomen fundatoris post nomina apostolorum. Si mini- 
ster nesciat Confiteor, sacerdos semel tantum dicit hanc orationem et adne- 
xas. See. Rubricas supponitur, quod Confiteor per « circumstantes » quoque 
fit, per eos « qui intersunt etiamsi ibi fuerit Summus Pontifex » (nr. 9. et 10.). 
— 10. «Inclinatus» dicit Versiculos « Deus tu conversus » se. inclinatione corpo- 
rs mediocri inclusive usque ad « Oremus ». 


IV. De Introitu, Kyrie eleison et Gloria in excelsis. 


Praevium monitum. Sacerdos osculatur prima vice altare, quod dein pluries 
facit, signum hoc amoris fervore faciendum est, altare enim Christum signifi- 
cat. — Attendendum est introitum dicendo ad affectus et ideas, quae hoc cantico 
evolvuntur, semper autem ad « Gloria Patri n attendendum et inclinatione 
SS. Trinitas devote adoranda. — Kyrie eleison dicendo tres personas adorare 
debemus divinas, novies cum novem choris angelorum iungendo precationem 
nostram. — Dum Kyrie desiderium redemptionis exprimit, Gloria in excelsis 
conscientiam redemptionis significat, huius hymni verbis « Tu solus sanctus, tu 
solus Dominus, tu solus altissimus Jesu Christe » affectum reverentiae et amoris 
excitemus erga Redemptorem. 


RCel. IV, 1.23. Textus. — Commentarius. 1. « Dum dicitur: « Aufer a 
nobis»: ergo statim, ut Oremus pronuntiavit, conscendit altare ibidem orat 
usque ad osculationem altaris, deinde statim: 2. « accedit ad cornu eius sinis- 
trum » nec inclinationem capitis faciens, nec in medio complens orationem, 
sed in via recta ad cornu epistolae. Incedendo ad cornu habitus corporis haud 
sit ambiguus: latus vertatur plene ad altare, dum incedit, quod semper obser- 


vandum est. — « Cornu epistolae », ergo in parte extremo altaris, non in me- 
dietate inter « cornu» et medium altaris consistendo, quod abusus est, nec 
pulchrum. — Dicendo « Gloria Patri» versus Crucem inclinat caput pro- 
funde, non solum caput, sed etiam corporis partem superiorem aliquantulum ad 
Crucem vertit. — Ad Kyrie attendendum, quod tantum in medio altaris dicatur, 
non incedendo versus medium. — 3. Ad Gloria in excelsis oculi non sunt ele- 


vandi, inclinatio capitis ultima est. Inclinationes intra Gloria faciendae sunt 
profundae capitis, inclinationes ad «adoramus te», et «gratias agimus tibi» 
distincte fieri possunt, verba autem tunc lente sunt pronuntianda, vel duae hac 
inclinationes contrahi possunt, ne citius fiant duae inclinationes una post aliam. 


V. De oratione. 


Praevium monitum. Salutatio populi per Dominus vobiscum dicenda est 
intimo affectu, quo optamus, ut Deus det omnem benedictionem adstantibus, 
totique Ecclesiae. Orationes attente recitandae nomine Ecclesiae, clausulam 
« Per Dominum » dicendo offerenda sunt merita Christi cum magna fiducia iacta 
in orationem, quae fit ad Patrem in nomine Christi. « Expendes autem verba 
orationum, (piae et per se magni ponderis et efficaciae sunt, et, cum in persona 
Ecclesiae a celebrante recitantur, facilius postulata impetrant ob sacrificii praes- 
tantiam » (Card. Bona). 

RCcl. V, 1.23. Textus. — Commentarius. 1. Cum sacerdos « dicit: Ore- 
mus», gestus concinne faciendus est et cum gravitate, non leviter et festi- 
nando. Minus rectum est caput Cruci tunc inclinare, dum manus adhuc extentae 

sunt; manus extenduntur, corporis pars superior vertitur versus Crucem, fit ma- 
nuum iunctio et tunc simul inclinatio cum « Oremus », sic exprimitur optimo 
modo gestus fervidae obsecrationis. — Post « Oremus » statim incipit dicere 
textum orationis primae; inter orationes non est ponenda mora, sed statim, 
ac celebrans dixit clausulam, quaerat aliam orationem, ut absoluta clausula 
eam incipere possit. — Bene notandum, quod si oratio concludatur a Qui 
lecum » vel « Qui vivis » manus extensae manent usque ad «in unitate », et 
tunc solummodo iungendae. — 2. «a Cum nominatur» in oratione nomen 
u Jesus », caput in signum latriae profunde versus Crucem inclinandum est, 
sic etiam in epistola. Si « nomen B. Mariae vel Sanctorum », inclinatio capitis 
simplex facienda. Sancti intelliguntur, de « quibus dicitur vel fit commemo- 
ratio », quod etiam in Canone faciendum est; similiter ad nomen Summi Ponti- 
ficis regnantis, si nominetur hae inclinationes faciendae sunt. Caput flectitur 
ante librum, versus medium altaris autem, si ibi imago aut statua sit eorum. — 
De altari « versus populum » vide superius dicta (F. 4.a.2?.a.). 


VI. De epistola, graduait et aliis usque ad offertorium. 


Praevium monitum. Secundam partem tractamus nunc Missae catechume- 
norum. partem nimirum didacticam. Usque nunc Ecclesia precabatur, nunc 
autem Deus respondet per doctrinam Scripturae Sacrae. Epistola vel aliquando 
Prophetia revelat eius voluntatem et doctrinam, Evangelium autem ipsissimum 
verbum Fili eius, maxima cum reverentia ergo tractanda sunt, legenda et 
auscultanda, ac si ipsi prophetae, apostoli et Dominus praesentes essent ac lo- 
querentur. — Graduale dicatur qua reflexio quaedam et responsio ad Epistolam; 
Alleluia autem, qua praeparatio ad lectionem Evangelii. — Quae ad Evange- 
lium fiunt, actus homagii sunt in conspectu Christi Regis, liber deosculatur, 
honoratur, quia symbolum est Christi. Signemus nos triplici signo crucis, in 
fronte, ut Evangelium credamus, in ore, ut eum palam adnuntiemus, in corde, 
ut verba semina sint ibi centuplum afferentia. 


RCel. VI, 1.2.3. Textus. — Commentarius. 1. Ad « Deo gratias » celebrans 
ministro aliquod signum det, elevando manum sinistram, vel ad eum respi- 
ciendo. — Missale iterum in cornu Evangelii, ergo in extrema parte altaris 


collocetur, non versus medium altaris, item « respiciat ipsum cornu altaris » 
ergo liber oblique stet, ut sacerdos sit « stans versus illum », i.e. ut faciem non 
ad parietem post altare, sed ad cornu posterius evangelii vertere possit. — 
2. Ante Evangelium « iunctis manibus ante pectus » facit inclinationem corporis 
profundam et manus sic manent, nec ponuntur in altari, dum dicit « Munda 
cor meum ». — « Pollice signat librum etc. », reliqui digiti autem manent 
extensi et leviter iuncti, ita ut palma dextera respiciat celebrantem inter seipsum 
signandum. Sinistram vero inter signationem libri super librum, dein infra 
pectus ponit, seipsum signando. — Post Evangelium « elevans parumper li- 
brum » deosculatur illum, utraque manu tenens librum, seipsumque paululum 
inclinet ad librum, nullo modo autem se totum inclinans, nec librum levans. 
Dein Missale movet utraque manu versus medium altaris, sed extra corporale. — 
3. Cum dicit: Et incarnatus est, genuflectit, inclusive ad verba: Et homo factus 


est, quod ut pulchre fiat, lente fieri debet, nec genu dextrum immorari debet 
in suppedaneo. 

VH. De offertorio et aliis usque ad Canoncm. 


Praevium monitum. Incipit iam nunc actio ipsa sacrificalis, et ideo «a maiori 
fervore pietatis sensu singula verba proferenda sunt» (Card. Bona). Panis of- 
fertur ut symbolum nostri laboris et vitae, vinum qua signum passionis, uvae 
enim comprimuntur, et /aetitiae: damus ut accipiemus. Quando ergo panem in 
patena offert celebrans, recogitet in ea ponendum etiam cor suum ct omnium 
coofferentium, ut convertatur per virtutem divinam sicut etiam panis convertetur 
in corpus Christi. Dum in calicem fundit vinum memor sit intimae unionis, qua 
Christus divinam et humanam naturam in se copulavit, et cuius unionis dignati 
sumus esse participes. — Dicendo brevem oratiunculam: « In spirit'u humilita- 
tis» cogitet ad orationem longam e qua excerpta est haec, ad eam nimirum, 
quam dicebant Azarias ct socii eius in fornace ardente, qui typi nostri fuere in 
miseris huius vitae. — Dum manus lavat, symbolice exprimere et petere vult, 
etiam verbis Psalmi 25. internam munditiam cordis, tam necessariam ad incruen- 
tum sacrificium. — Deinde dicat orationem antiquitate venerandam « Suscipe 
sancta Trinitas », qua memoriam facit Christi et Sanctorum intercessionem ef- 
flagitat. — Postea conversus ad populum, extensis manibus, ac si omnibus viscera 
pandat, dicit «Orate fratres», confugit ad circumstantium suffragia, ut pro eo 
orent pro acceptabilitate sacrificii. — Demum ipsam precem sacrificalem exordi- 
tur, secretis orationibus dictis, considerans, quod nunc, dicendo Dominus vobis- 
curn, iam non se vertit ad populum, significare volens, eum iam debere terrenis 
abductum et ad Deum conversum essa (Card. Bona). — Gratiarum actionis et 
divinae laudis summam precem concludat cum summa reverentia semetipsum 
coniungendo choris angelorum, recitando Trisagion. 


RCcl. VII, 1-8. Textus. — Commentarius. 1. Offertorium dicit « stans ad 
altare n, non versus librum et iunctis manibus. — 2. » Discooperit calicem »: 
velum calicis apte complicat, ita ut pars exterior videatur ct collocat id versus 
dexteram partem corporalis super altare. Dein manu dextera accipiens calicem 
«ad cornu epistolae sistit », dein subito eadem manu pallam tollens, eam col- 
locat super velum plicatum, manuque dextera sumit patenam et statim eam 
accipit ambabus manibus. Quod aptissime fieri potest, si patenam summuitatibus 
digitorum coniunctorum tenet. — 3. « Patenam utraque manu tenens » prius- 
quam cum ea signum daceret Crucis, pusillum demittit versus corporale polli- 
cesque ponit super patenam, reliquis digitis infra eam manentibus, sicque cf- 


format signum Crucis. — Patenam ponit « aliquantulum » subtus corporale, 
mediam partem eius occultans subtus corporale, sinistra see. regulam generalem 
in corporali manente. — 4. Dein quia debet esse « in cornu epistolae » illuc 


vadit, manibus iunctis, et ibi, in extrema parte altaris (in « cornu »), sinistra 
tenens calicem infra cuppam ad nodum, extergit, dein purificatorium pollici 
manus sinistrae appendit ct ad latus cuppae premit, ita ut contegat pedem 
quoque calicis. Infundendo vinum, potest uti parvo cochleari, (C.Rit.d 3064,4), 
quod aptissime in purificatorio ponitur super calicem, ne laedat sacrum vas. 
Post infusionem vini et aquae potest guttas in interiore parte cuppae aspersas 
purificatorio extergere, quod indici dextrae involvit (C.Rit.d 2572,14), sed non 
debet hoc facere. Inter infusionem aquae dicit orationem « Deus qui humanae 
substantiae », quando vero pronuntiat verba « Jesus Christus n, caput profunde 
inclinat versus Crucem, dein sinistra calicem adpropinquat medio altaris, purifi- 
catorium autem plicatum super patenam collocat ct manibus iunctis vadit in 

medium altaris — vel si melius placet, purificatorium digitis appensum portat 
in medium et ibi collocat super patenam. — 5. Calicem a ambabus manibus 
elevatum tenens » offert; non intelligitur elevatio sicut post consecrationem, 
sed sufficit, si cuppa fere ante oculos sit celebrantis. — « Aliquantulum incli- 
natus » dicit: « Suscipe... », sc. inclinatione mediocri corporis. — Benedictionem 
ad « Veni sanctificator » dat per manuum elevationem sine inclinatione capitis 
sed attollendo oculos. — « Signat manu dextera communiter super hostiam et 
calicem », quod semper ita faciendum est: antea manus iungit, dein sinistram 
ponit super altare, parvum digitum dextrae vertit ei cui benedicit, nunc ergo 
supra medietatem pallae inde linea recta deducit manum ut etiam totam hostiam 
benedicat, sed non demittit manum super hostiam, deinde eadem manu a si- 
nistro angulo pallae ad dextrum ducit transversam lineam super oblata, demum 
iungit statim manus (non ducit lineam retro in mediatatem pallae). Commen- 
dandum benedictionis signa cum gravitate facere. — 6. a Lavabo » fit tantum 
in « extremitatibus digitorum pollicis et indicis », ceteros digitos extensos teneat 
procul ab aqua, ad « Gloria Patri n faciat inclinationem capitis versus Crucem, 


et iunctis manibus vadit in medium altaris. — Notandum quod ampulla spe- 
cialis ad Lavabo ad iura pontificalia pertinet (C.Rit. d 4100,4). — 7. « Suscipe 
sancta Trinitas » fit inclinatione mediocri corporis. — Dicto « Orate fratres » 


non exspectat, sed statim revertitur, continuando textum, perficiens circulum. — 
8. Ante « Per omnia saecula saeculorum » praefationis moram parvam interpo- 
nat, ut possit stare in medio altaris, a depositis super eo manibus hinc inde 


extensis » — Ad « Gratias agamus » primo: iungit manus sine elevatione, 
secundo: elevat oculos, tertio: inclinat caput, quod ut pulchre fiat, in Missa 
lecta lente fieri debet. — Ad « Sanctus » mediocriter se inclinat. 


VIII. De Canone Missae usque ad consecrationem. 


Praevium monitum. Canon incipit cum « 7e igitur », quod a igitur » remit- 
tt sacerdotem ad angelos, quorum vocibus suam iunxit, et qui quasi viam 
parant ei ad thronum maiestatis Dei, quam colere et placare vult per oblatio- 
nem sancti sacrificii. — Memento dicat pro vivis, primo memoriam faciens 
coniunctorum, secundo pro iis, qui ei molestiam parabant, tertio pro is, qui 
orationibus eius semet commendarunt, demum pro iis, quorum Deus meminisse 
vult ct quorum nemo meminit. — Ad duas orationes oblatorias ante consecra- 
tonem humiliat se, considerans dictum: «Ecce appropinquat hora et Filius 
hominis tradetur in manus peccatorum », ad « Qui pridie » recogitet se nunc 
personam Christi gerere, verba autem sacrosancta proferat attente, oculis fidei 
cernens Eum, qui in manibus celebrantis se nunc iterum Patri sacrificat. 

RCcl. VIII, 1-7. Textus. — Commentarius. 1. Post « Sanctus » celebrans 
dextra super altari posita, sinistra primo vertit folia ad Canonem, deinde 
primo: extendit et elevat manus ct oculos ad Crucem, secundo: iungit manus 
et oculos demittit, tertio: profunde se inclinat ct iunctas manus altari imponit. 
quarto: incipit «Te igitur». luxta alios auctores verba haec iam comitari 
possunt gestus suprascriptos. — Cum dicit verba « Haec dona, haec mu- 
nera etc. » parvum moram interponat, ut signa Crucis cum gravitate faciat et 
simul cum verbis. — 2. « Si celebrans est episcopus », etiam titularis tantum, 
dicit « et me indigno servo tuo ». — 4. Ad « Hanc igitur » « expandit manus 
simul super oblata », ita ut pollices manuum iuncti maneant sicut prius fuerunt, 
sed supra non vero infra manus (C.Rit. d 1275,5). — « Signat super hostiam et 

calicem simul », conferenda, quae dicta sunt supra ante Lavabo. — Dein « sepa- 
ratim signat », « semel super hostiam » Crucem formans in mensura hostiae, et 
« semel super calicem » item in mensura pallae formans Crucem. — Ante « Qui 
pridie » « extergit, si opus fuerit, pollices et indices », si hoc facit, faciat in 
extremis partibus corporalis. — Accipit « pollice et indice dextrae manus hos- 
liam », sed antea, ut hoc sine incommodo facere possit, sinistra manu aliquan- 
tulum premat hostiam in dextram accepturam. Dein ambabus manibus tenens 
eam, digitos tres reliquos quibus non tenet eam, extensos et iunctos habeat 


retro hostiam. — 5. Ad ipsissima verba consecrationis « cubitis super altare 
positis » stet, quod fieri tunc tantum potest, si bracchiis anterioribus accumbit 
mensae; « stans capite inclinato » includitur iam in tali corporis situ. — Verba 


consecrationis proferat « distincte » (deutlich, érthetoen), nam hoc pertinet ad 
sensibilitatem signi sacramentalis, « reverenter », i.e. sine festinatione, vel nu- 
tibus capitis, oris contorsione, « Secreto », ergo non elata voce e nimia scrupu- 
lositate; dein adiungere possumus e rubrica de calicis consecratione adhuc: 
« Attente et continuate », non licet ergo moras interponere inter singula verba. 
— Dein « genuflexus eam adorat », quod fiat sine signis specialis devotionis, 
e.gr. caput inclinando, immorando in genuflexione et talia. — « Populo reve- 
renter ostendit adorandam », ergo linea recta cum gravitate, nec festinanter, 
nec nimis lente elevet hostiam ct aliquantulum teneat eam super caput suum, 
sed sic, quod oculos ipse quoque in hostiam, resp. in calicem figat. — « Dein- 
ceps pollices et indices non disiungit » et quantum potest manus suas intra 
fines corporalis locat, quoties manus extensae super altari poni debent, hoc 


autem nullo modo valet de manibus extensis ad orationem. — 7. Ante consecra- 
tionem calicis in eum, « si opus sit, extergit digitos », quod fit per fricationem 
digitorum, et quidem in medio calicis. — Calicem etiam « erectum quantum 


commode potest, ostendit populo adorandum », caveat, ne nimis se in altum 
tendat; calix videri commode potest, si cuppa eius superet caput celebrantis, 
quod fit si pes calicis fere ante frontem sacerdotis habetur. 


IX. Dc Canone post consecrationem usque ad Orationem Dominicam. 


Praevium monitum. Venerandam anamnesim proferens, consideret cele- 
brans, se non nudam facere commemorationem, sed simul cum 0 hostia pura, 
et immaculata » quam nunc iam manibus portavit. — « Supra quae » oblata 
dona sublimia Deus « propitio ac sereno vultu » respicit, quod gaudio impleat 
sacerdotem, qui dein inclinatus petit, ut una cum coofferentibus « omni bene- 
dictione et gratia repleatur ». — Orationem « Nobis quoque » recitet sciens 
se hanc pro seipso dicturum esse, qui offert nomine Christi sacrificium. — 
Doxologia finalis autem qua clauditur Canon actionis, sit actus supereminens 
latriae totius diei, per Christum enim, ut Mediatorem Dei et hominum colit 
Deum, « cum ipso », nam persona secunda est Trinitatis, « in ipso » colit eum, 
quia in eius persona adoranda humana et divina iunguntur. 


RCel. IX. 1-3. Textus. — Commentarius. 1. In oratione « Supplices », quam 
«profunde inclinatus » dicit (rubr. spec.) seipsum signat celebrans « sinistra 
posita infra pectus»; cavendum, ne pollex et index manus casulam tangat, ideo 
sinistram digito parvulo applicet casulae. — 3. Ad a Nobis quoque » » dextera 
manu pectus sibi percutit » ct quidem tribus digitis extensis, cavendo ne pol- 
lice et indice iuncto casulam tangat, similiter faciendo ad « Agnus Dei ». Ad 

doxologiam finalem hostia signando inter calicem et pectus, attendat, ne hostiam 
extra corporale trahat. Elevationem parvam peragat sic, ut ratio huius eleva- 
tionis cerni possit  « aliquantulum » revera elevans hostiam super calicem, 
puta in altitudinem 1-2 dm. 


X. De Oratione Dominica et aliis usque ad factam Communionem. 


Praevium monitum, o Arnen » ad finem Canonis signavit novae partis ini- 
tum: Communionis, quae cum oratione mensae Dominicae incipit, cum «a Pater 
noster », quae sit devotissima precatio diei inter sacra mysteria nomine Eccle- 
siae recitata, ideo praecise cavendum, ne festinanter recitetur. — Embolismus 
(« Libera nos quaesumus Domine ») ultimam petitionem explicat et amplificat, 
(«sed libera nos a malo »), ut liberemur a malis 0 praeteritis », i.e. peccatis, 
« praesentibus », quae sunt cotidiana nostra peccata et vitae miserae calami- 
tates, « futuris », i.e. tentationibus et miseriis quas timemus. — Pax optatur per 
triplex signum Crucis cum hostia fracta etiam triplex: cum Deo, quae con- 
sistit in eius familiaritate; cum seipso rectum habendo ordinem in vita spirituali; 
cum proximis, ut omnes teneantur vinculo caritatis: Eucharistia. — « Probet 
seipsum homo » ante communionem, ideo supplicatur per triplex a Agnus Dei » 
misericordia Dei, ideo dicuntur tres orationes praeparatoriae: pacis, quia sine 
hac indignus esset ad communionem; secunda: efflagitans remissionem pecca- 
torum et finalem perseverantiam, cuius remedium  efficacissimum corpus et 
sanguis est Christi; tertia: timoris, ne Eucharistia « proveniat in iudicium et 
condemnationem », et fiduciae, ut « prosit ad tutamentum mentis et corporis ». 
Ultima vox ante sumptionem, quam celebrans dicere debet, est triplex confessio 
indignitatis per « Domine non sum dignus ». 


RCel, X, 1-6. Textus. — Commentarius. 1. Embolismum celebrans dicit, 
patenam « tenens super altare erectam », dextera nimirum patenam subducit 
subtus corporali, eam extergit, purificatorium relinquit in suo loco, ubi fuit, et 
patenam « erectam », ie. verticaliter tenet dextera, sic ut pars interior patenae 
versa sit ad medium altaris, super coqoorale. — 2. Deinde « patenam ipsam 
osculatur » et quidem in ora, seu parte superiore (C.Rit. d 1711,5). — Hostiam 
deinde « indice sinistro accommodat super patenam », sic nempe, quod indice 
et pollice manus sinistrae premit paululum hostiam, patenam submittens ei, 
collocat ad pedem calicis, ne tangat locum ubi in corporali sita fuit hostia: si 
hoc non sit possibile, alio loco corporalis ponit patenam. — Hostiam «a reveren- 
ter frangit per medium », incipiendo ab inferiore parte hostiae (C.Rit. d 1275,6). 
— 4. Ad communionem « dextera manu accipit » hostiam, sinistra manus pro- 
moveat (spinge) partes hostiae in manum dexteram, quae arripit ambas partes 
ct inter pollicem et indicem dexterae ponat, non super indicem superpositas, 
sed iuxta se positas, ut forma rotunda hostiae appareat. — « Domine non sum 
dignus » dicit mediocriter inclinatus, directus versus altaris medium. Dein se 
erigit, ct hostiae partem sinistram superimponit parti dextrae et « ex sinistra 
accipit ambas partes praedictae hostiae inter pollicem et indicem dexterae 
manus n. Quando « cum illa supra patenam signat seipsum signo Crucis», at- 
tendat, quod ad nomen Jesu inclinationem capitis profundam tunc faciat, cum 
signum ducens deorsum ducit hostiam. — Cum « quiescit aliquantulum in me- 
ditatione SS. Sacramenti » & manus ante faciem iungit » quod tunc evenit, 
si vel inclinato capite stet, vel si revera manus elevaret usque ad faciem, quod 

minus verisimile videtur, vel simpliciter idem significare potest ac « ante se ». — 
Deinde « inspicit corporale, colligit fragmenta cum patena » quod commode 
tunc fit, si manu sinistra removens calicem paululum retro, corporalis oram 
sinistram aliquantum elevet manu sinistra. Cum iam corporale sic purificavit, 
sinistra calicem ante sc ponit, et « patenam quoque diligenter cum pollice et 
indice dexterae manus super calicem extergit et ipsos digitos » quod diligen- 
ter, sed non scrupulose faciendum est, hostiae enim hodiernae plerumque fer- 
vore electrico coctae paucissimas habent micas. — 5. « Signans se signo Crucis 
cum calice » linea recta sursum movens calicem ne ultra oculos id faciat, cum 
deorsum ducit calicem, pronuntiet nomen Jesu Christi, patenam vero inter 
sumptionem pretiosissimi Sanguinis infra mentum suum teneat. « Aeverenter 
sumit totum Sanguinem»: caveat ergo, ne audiatur sumens calicem, item, 
ne nisu « totum » sanguinem sumendi, ducatur ad nimiam et indecentem ele- 
vationem calicis, ita, ut pes calicis videntibus supra caput celebrantis appa- 
reat. — » Cum particula in calice posita » sumit sanguinem, si autem particula 
casu calici adhaereat, non debet digito particulam extrahere, sed infundendo 
vinum eam sumat. — Tunc seipsum vino « purificat » sed antea si qui sunt 
communicandi eos communicat, de quo inferius n. XIV. Purificatio. suiipsius 
et calicis secundum rubricam in cornu epistolae videtur praescribi, iuxta usum 
communem seipsum purificans remanet in medio altaris, calicem versus cornu 
epistolae porrigit ministro, qui vinum infundit, quod eodem modo sumitur, ac 
sanguis sumebatur, vinum aliquantulum in calice versare potest, ut abluat cum 
eo interiorem partem calicis. Deinde patenam ad latus sinistrum corporalis 
ponit, pollices et indices supra cuppam, reliquos digitos infra cuppam calicis 
ponens, vadit ad cornu epistolae et « super calicem » abluit digitos, ie. « pol- 
lices et indices » « super calicem », non ergo tantum summitates, ut ad Lavabo. 
Postea eodem modo reportat calicem in medium, digitos « abstergit purifica- 
torio » et tunc « ablutionem sumit » manu quidem dextera tenens calicem, 
infra mentum suum autem purificatorium. Dein « extergit os » postquam cali- 
cem deposuit, statim manu sinistra, postea vero « calicem purificatorio »: manu 
sinistra accipiat calicem, digitis eum amplectens infra cuppam, ne calix laedatur, 
et dextera manu extergat interiorem partem calicis, curet, ut etiam oram supe- 
rorem exterioris partis abstergat, ne ibi remaneant vestigia labiorum eius. Ca- 
licem purificatum potest ponere extra corporale versus partem sinistram, ut 
corporale melius plicare possit. 


XI. De Communione et Orationibus post Communionem dicendae. 


Praevium monitum. Gratiarum actio liturgica orationibus fit concisa brevi- 
tate compositis, quae tamen pulcherrimas habent ideas relate ad communionem 
factam, quae vocatur « sacrosancta mysteria, divina mysteria, Sacramenti per- 
ceptio salutaris, pignus redemptionis aeternae, munera sacra, tanta munera, 
salutaria semper dona, caelestia sacramenta, qua pasti sumus mensa caelestis, 
sanctificationes, tuorum largitas donorum, caelestes deliciae, sacramenti tui ve- 
neranda perceptio, caeleste alimentum, cibus potusque caelestis, sacrificia quae 
sumpsimus » et sic porro; uberrimam praebent hae orationes materiam ad gra- 
tiarum actionem. 

RCel. XI, 1.2. Textus. — Commentarius. 1. Post orationes dictas « claudit 
librum », sic, quod libri apertura vertatur ad sinistram celebrantis. Si autem 
loco evangelii S. Joannis aliud evangelium dicendum est, liber melius apertus 

maneat, et textus evangelii revolutus. — 2. In Quadragesima dicitur « Oremus. 
Humiliate capita vestra Deo », quod potest fieri sic, quod « Oremus » more 
solito dicto versus Crucem, reliqua dicat capitis inclinatione profunda ante se 


facta, vel forsan melius cum « Oremus» etiam haec verba versus Crucem 
dirigantur. 


XII. De Benedictione in fine Missae et Evangelio S. Joannis. 


Praevium monitum. Ad orationem « Placeat » ultima vice offerat sacerdos 
sacrificium ea intentione, quae verbis exprimitur. Benedictionem populo imper- 
tiatur toto animo inhians exuberantem copiam caelestem donorum, nunc in via 
constitutis et demum in patriam perventuris. — Ultimum Evangelium S. Joan- 
nis beneficium Incarnationis revocat in memoriam, cuius imitatio quaedam 
facta est in Missa nunc persoluta, gratanti ergo animo legendum est. 

RCel. XII, 1. Textus. — Commentarius. «Benedicat vos omnipotens Deus» 
dicatur coniunctim cum actionibus praescriptis; verba ergo lente pronuntianda 
sunt, reliqua autem benedictionis verba dicuntur post moram factam, dum se 
vertit ad populum, inter benedictionem signo Crucis expeditam ad verbum 
t Filius », manuque dextera recta ad oculos usque elevata peractam. — Deinde 
« circulum perficiens » vadit ad cornu Evangelii, manibus iunctis, ibique stet 
oblique sicut ad Evangelium praescriptum est (C.Rit. d 3792), eodemque ritu 
legat ultimum Evangelium, signans altare signo Crucis, vel librum, interea 
manu sinistra super altari posita. Si e Missali debeat Evangelium legere in 
Dom. Palmarum, post lectionem non debet textum Evangelii deosculari. 


XIII. De precibus post Missam lectam a Leone XIII. praescriptis. 


Anno 16864. Leo XIII. Pontifex Maximus praescripsit recitationem « Salve 
Regina » et aliarum precum adnexarum flexis genibus cum populo dicendarum. 
Sanctus Pius X. 1904. trinam invocationem « Cor Jesu sacratissimum, miserere 
nobis » commendavit, non praescripsit (percussio pectoris ad « miserere nobis » 
non praescribitur, ad summum consuetudo est), Pius Xl. 1929. has orationes 
observandas esse praecepit. Post Missam sollemnem vel cantatam non dicuntur, 
tantum post Missam lectam. 

Sacerdos post ultimum Evangelium vadit in medium, ibique facere potest 
inclinationem capitis ante Crucem, quod nec praescribitur, nec prohibetur, dein 
ad lubitum vel in suppedaneo (in supremo gradu altaris) vel in infimo gradu 
altaris genua flectens recitat orationes (C.Rit. d 3637.8). 

Multum disputatum fuit, quando omitti possunt preces hae, plurima quoque 
decreta a S. Cong. Rituum edita fuere. Nunc spiritu omnia simpliciora reddendi 
editum est decretum CRit 9. mart. 1960 (AS 1960, 360), iuxta quod preces hae 
« Leonianae » omitti possunt: 


1°. «Cum Missa celebretur pro sponsis aut occasione primae communionis. 
generalis, sacrae confirmationis, sacrae ordinationis, vel religiosae professionis ». 
— Sic fuit iam inde a decreto n. 4305 CRit. 


2?. «Cum Missam immediate ac rite subsequatur aliqua alia functio seu 
pium exercitium ». Talis functio potest e.gr. esse: praedicatio ex altari, cantus 
hymni « Te Deum », benedictio fidelium post primam Missam (lectam) novi 

sacerdotis: $, communionis autem distributio, opinamur, non potest haberi talis 
functio, S. Cong. Rituum enim pluries declaravit (e.gr. 3682 et 25. nov. 1932): 
si s. communio post Missam quoque dispensanda erit, prius recitentur preces 
Leonianae, dein distribuatur s. communio. — Pia exercitia possunt esse e.gr.: 
Preces in honorem SS. Cordis Jesu vel BMV., preces in honorem Christi aeterni 
et summi sacerdotis, vel aliae preces pro sanctificatione cleri fundendae prima 
Fer. V. aut Sabbato cuiusvis mensis, preces novendiales ad Spiritum Sanctum 
ante Pentecosten, vel quando aliquae preces et pia exercitia ab ordinario loci 
actu ordinentur. 


3?. a Cum infra Missae celebrationem habeatur homilia », quod indultum 
hucusque singulis dioecesibus aliquoties concessum fuit, nunc vero extenditur. 


4?. «Cum fit Missa dialogata, diebus Dominicis et festis tantum », Ec- 
clesia ergo minime vult praetextu liturgiae preces Leonianas abolere. 


5^. « Insuper locorum ordinari permittere possunt, ut praedictae preces 
dicantur /ingua vernacula, textu ab ipsis approbato », summe desiderandum 
est, quod in regione seu regno aliquo translatio uniformis vigeat, a conferentia 
ordinariorum adornata. 


XIV. De Communione infra Missam. 


1°. Post sumptionem Sanguinis, antequam  purificet celebrans calicem 
admovet in corporali versus sinistrum, operit eum palla, aperit tabernaculum, 
genua flectit, pyxidem seu ciborium educit e tabernaculo, detegit. Confiteor 
iam non dicitur (NCR 503). In sinistram sumit ciborium seu pyxidem, cum qua 
potest tenere etiam manutergium in altari praeparatum, ad detergendos digi- 
tos, si casu alicuius linguam tetigisset, vertit se ad populum, in medio altaris, 
unam particulam inter pollicem et indicem tenet « aliquantulum elevatam 
super pyxidem », ergo non nimis alte, et dicit clara voce: « Ecce Agnus Dei...» 
et « Domine non sum dignus ». 


2°. Totum textum clara voce debet dicere, non sicut in Missa ante com- 
munionem sacerdotis. Ter dictis his verbis, accedit ad communicantes in latere 
epistolae ct unicuique porrigit Sacramentum, faciens cum eo signum Crucis 
— reverenter et non nimis festinus — super pyxidem, quod tamen unicuique 
communicanti fit, qua benedictio sacramentalis et dicit verba praescripta, sin- 
gulis communicantibus. 


3°. Dein revertitur ad altare, purificat » patinam », (piae adhibenda est 
in distribuenda communione, (« parva patina, ex metallo confecta, subter eorum 
mentum apponenda », Instr. S.C. de discipl. Sacr. 26. mart. 1929). Praescriptum 
de purificatione patinae: » Fragmenta autem, quae in patina post sacram 
fidelium communionem exstabunt, quoties haec intra Missam fuerit distributa, 
in calicem sedulissime, digiti ope, inficiantur, in pyxidem vero, si extra Missam 
s. Synaxis a fidelibus recipiatur » (cf. Collect, decretorum supra cit. p. 120. 
nr. 7) Deinde celebrans pergit in Missa, seipsum purificando; benedictionem, 
ut patet, post communionem non licet dare infra Missain, nec recitare ant. 
e O sacrum convivium » (RCel. X, 6). 

4°. Si sacerdos particulas consecratas in patena habuit ad communionem 
distribuendam, debet post communionem fidelium locum, ubi particulae erant 
in corporali, cum eadem patena extergere, et si qua in eo fuerint fragmenta, 
in calicem immittere (RCel, X, 6). 


N. B. Communicantes in accessu et recessu unico genu genuflectunt (sic 
CRit d Sabarien. 1687/42. die 18. jul. 1942, textum cf. Eph. Lit. 1954, 370). 


XV. De communione extra Missam. 


1°. Praeparanda in altari. Debet esse vasculum cum aqua prope taberna- 
culum in parte epistolae; manutergium; patena ad communicandum; corporale, 
quod sacerdos secum portare potest, semper in bursa, eiusdem coloris ac 
stola sacerdotis (C.Rit. d 2932). Stola sit alba, vel coloris diei, excepto nigro, 
tantum immediate ante vel post Missam potest colore nigro paramentorum 
Missae communionem distribuere. 


2?. Ante communionem sacerdos aperit tabernaculum, genuflectit, extrahit 
ciborium, et super corporale ponens discooperit. Interea minister vel circum- 
stantes recitant Confiteor; si lingua vernacula hoc fiat, saltem minister debet 
latine recitare, in defectu ministri sacerdos profunde inclinatus dicit Confiteor. 
Tabernaculum clausum manet, excepto si nihil in eo sit. Sacerdos iterum ge- 
nuflectit et ad populum se vertit, dicens « Misereatur » et « Indulgentiam », 
semper in plurali, etiam si unus tantum communicaret; in singulari dicuntur 
orationes solummodo in communione infirmi. Cetera sicut in communione distri- 
buenda intra Missam. 


3?. Post communionem revertitur ad altare, a. deponit ciborium et genu- 
flectit, dein purificat patenam communicantium in ciborium, digitos in vasculo 
parato abluit et detergit. Postea ciborium operculo suo tegens reponit in taber- 
naculum, et iterum genuflectit, et reserat ostium tabernaculi. Inter has actiones 
debet recitare orationes: « O sacrum convivium... », versiculos et orationem 
« Deus qui nobis... » tempore paschali « Spiritum nobis Domine... », quae ideo 
memorialiter addiscendae sunt (cf. C.Rit d 3792,10 et 3975, 111,1). Demum 
benedictionem dat; altare non osculatur, oculos elevat, extendens elevans et 


iungens manus caputque Cruci inclinans, dicit: « Benedictio Dei omnipoten- 
ts», dein vertit se ad populum et continuat: « Patris et Filii t et Spiritus 
Sancti descendat super vos et maneat semper ». — b. /n paramentis nigris 


celebrans potest communionem distribuere (C.Rit. d gen. 3177) 0 1mmediate 
post Missam defunctorum, data autem rationabili causa immediate quoque 
ante eamdem Missam, in utroque autem casu omittenda est benedictio ». — 
c. Diaconus omnia similiter facit, quam sacerdos, excepta stola transversa, 
ergo etiam benedictionem dat more sacerdotum. — d. Episcopus autem trinam 
dat benedictionem pontificalem, si fidelibus extra Missam communionem mi- 
nistraverit (C.Rit. d 3731,5). 


XVI. De purificatione cibori seu pyxidis. 


Regula praevia: Semper fieri debet purificatio, quoties species renovantur, 
dein. fit intra Missam post sumptionem Sanguinis antequam seipsum purificet. 
Si opus est, particulas superfluas sumit, dein indice ciborium a micis purgat 


390 I ECCL. SACRIFICANS. 


eas colligens in. calicem. Dein vinum in ciborium infundit et circumagit et 
vinum in calicem transfundit, sumitque ut primam purificationem. Dein digitos 
supra pyxidem vino et aqua abluit, ablutionem infundit in calicem et sumit ut 
secundam ablutionem. Dein pyxidem extergit purificatorio convenienter altero, 
ac quod ad purificationem calicis adhibet, et pyxidem cum operculo super al- 
tare ponit versus partem Evangelii. 


XVII. Ritus Missae pro defunctis. 


Non dicitur Ps. 42. Judica, sed statim post ant. Introibo ad altare Dei di- 
citur: « Adiutorium nostrum... » et fit confessio. Ad introitum sacerdos non 
seipsum signat, sed versus librum facit signum Crucis, in Missa enim defuncto- 
tum omnis benedictio defunctis competit; sinistra interim in altari ponitur. 
Non dicuntur Gloria Patri (ad introitum, ad Ps. Lavabo), nec Gloria in excelsis, 
nec Alleluia; ad Euangelium non petitur benedictio (« Jube Domine benedi- 
cere »!), nec datur (a Dominus sit... »). Non osculatur librum post Evangelium, 


nec dicitur a Per evangelica dicta... » Aqua in calicem fundenda non benedi- 
citur, oratio autem « Deus qui humanae substantiae » dicitur. Ad « Agnus 
Dei...» dicitur: « ..dona eis requiem », ad tertium additur « ...sempiternam ». 


Interca pectus non percutitur, nam non dicitur « miserere ». Prima oratio ante 
communionem omittitur et non datur pax. In fine dicitur « Requiescant in 
pace » et non datur benedictio. Sequentia ad arbitrium sacerdotis legenda est 
in Missis, excepta exsequiali et principali Missa 2. nov. (NCR 399). 


XVIII. Ritus Missae coram SS. Sacramento exposito. 


sacerdos accedens ad altare, biretum tunc tantum deponit et in plano 
prostrationem facit. Post confessionem factam ad altare conscendit et genu- 
flexio tunc actus est ultimus. Item genuflectit in medio altaris, quoties a latere 
ad medium altaris regreditur, genuflexio tunc primus actus est. Ad Lauabo 
stet conversus ad populum in plano vel in gradu. Quoties se ad populum 
convertit, nunquam vertit terga Sanctissimo, sed prius unum passum recedit 
versus latus Evangelii, postquam genuflexit, et ibi se vertit ad populum, circu- 
lum autem non perficit, nec ad « Orate fratres n, nec ad benedictionem. Se- 
cundam ablutionem potest accipere in medio altaris, non in cornu epistolae. 
Md benedictionem in fine Missae omnia facit more solito, sed caput non incli- 
nat, nam eius loco genuflectit, ct ad latus Evangelii recedens benedicit. Dein 
non perficiens circulum, ad sinistram se vertens accedit, sine genuflexione, nam 
non est in medio, ad cornu Evangelii, ibique non signat altare, si in mensa sit 
Sanctissimum, sed tabellam, legit Euangelium, genuflexionem autem facit ver- 
sus Sacramentum ad verba: n Et verbum caro factum est ». 


3. De ritu servando in celebratione Missae Sollemnis 


— Concinnavit Dr. Th. Lad. Bozzay caer. aeppalis. — 


WRRRiN IA HONES: 
CE = Caercinoniale Episc. 
d — Decretum S.C.Rituum. 
NCR = Novus Codex Rubricarum 1960. 


RC - Ritus celebrandi. 

1. Notio. 


Missa Sollemnis ea est, quae cum Sacris Ministris, cantu, thurificatione, 
pacis osculo, ct alis caeremoniis a Rubricis praescriptis celebratur. 


2. Ministri sacri. 


In Missa Sollemni semper adhibendi sunt Ministri Sacri, scilicet Diaconus 
et Subdiaconus (RC, 11,5), Deficiente tamen Subdiacono et dum non adest, vel 
Sacerdos vel clericus in maioribus Ordinibus constitutus, potest alius saltem 
clericali tonsura initiatus, si adsit rationabilis causa, officio Subdiaconi fungi 
(C.Rit. d 4181,1). 


3. Alii. 


Requiruntur insuper duo Acolythi ceroferarii (RC. 11,5) et unus Thurifera- 
rius (RC. IV,4) et quamvis tres Acolythi in Missa Sollemni sufficiunt, in 
omnibus functionibus solemnioribus bene adhibetur aliquis in sacrarum actionum 
scientia rite instructus, ad Caeremoniarii officium exercendum. — Usus cele- 
brandi Missam Sollemnem cum solo Diacono vel Subdiacono, cum praesto non 
sit aliquis Ministrorum, tolerari nequit (C.Rit. d 3104.2), excepto Hebd. Sancta. 


4. Praeparanda. 


Super Altari locatae erunt tres tobaleae, sex candelabra cum Cruce (CE. I, 
12,11), tabellae secretarum, Missale apertum, Calix vero et alia necessaria (par- 
vum velum Calicis complicatum, liber Epistolarum et Evangeliorum, pelvicula 
cum ampullis vini et aquae, linteum ac tintinnabulum) praeparentur in Creden- 
tia cooperta velo humerali (RC. 11,5). 


5. Scamnum. 


Item praeparetur scamnum oblongum, coopertum aliquo tapete, aut panno, 
a latere Epistolae iuxta Altare. S. Rituum C. pluries interdixit sedes camerales 
(C.Rit. d 3104,4., 3804,11). 


6. Paramenta. 


In Sacristia Celebrans eadem paramenta, et eodem modo induit, ac pro 
Missa privata. Diaconus vero ct Subdiaconus super albam induunt manipulum 
et Diaconus stolam eamque ita aptat, ut medium stolae ubi est crux, sit super 
humerum sinistrum, et sub suo brachio dextro firmiter alligari faciat (CE. 1,9,1). 
Diaconus et Subdiaconus demum Dalmatica et Tunicella utuntur. Nunquam 
iam adhibentur planetae plicatae (NCR 137). 


71. | Acolythi habitu clericali ct cottis induti serviant (CE. 1,11,2). a. Duo cero- 
ferarii debent aequales eligi, ut lumina aequaliter deferant: cumque sumpturi 
sunt candelabra, accipient quidem manu dextera, ita, ut qui a paite dextera 
incedit, ponat manum sinistram ad pedem candelabri, dexteram vero ad medium 
candelabri globum; incedens vero a parte sinistra, ponat dexteram ad pedem, 
sinistram ad eundem globum: cumque reverentias erunt facturi, illas aequaliter 

et eodem tempore faciant. Quod si dum cantatur Evangelium, genuflectendum 
sit, ipsi stabunt simul cum Subdiacono librum tenente, ac si immobiles essent 
(CE. /,11,8). — b. Thuribulum et naviculam incensi ministraturus, debet aequa- 
liter ac elevatis manibus tenere, videlicet: thuribulum dextera, pollice in anu- 
lum maiorem immisso, medio vero eiusdem manus digito minorem anulum cate- 
nulae elevans, coopertorium thuribuli appositum reget, et sustinebit; sinistra 
manu pedem naviculae cum incenso (CE. 1,11,7). — c. Caeremoniarius cottam 
super habitum induat, in functionibus certum locum non habet, sed ubique 
assistere et discurrere potest, ut ordo necessarius servetur (CE. 1,5,4; C.Rit. d 


3398,1; 108). 


8. Ingressus ad Altare. 


Facta reverentia Cruci, vel imagini ilh, quae in sacristia erit (RC. 11,1), 
praecedit primo Thuriferarius cum thuribulo (secus ad sinistram Cacremonaarii), 
secundo Ceroferarii cum candelabris, quae deinde collocantur super Credentia 
(RC. 11,5), postea Caeremoniarius, deinde aliqui ministri cottis induti, si adsint, 
tum Subdiaconus tecto capite, Diaconus similiter, et ultimo Celebrans etiam 
tecto capite omnesque iunctis manibus (CE. 11,3,1]; C.Rit. d 2578,2). 


9. Cum perveniunt ad Altare, stabunt omnes recta linea, sed Caeremoniarius 
in cornu Epistolae facie ad cornu Evangelii versa, Ceroferarii erunt omnium 
postremi hinc inde a lateribus (CE. 11,3,2), Celebrans in medio inter Diaconum, 
a dextris, ct Subdiaconum, a sinistris (RC. 11,5), dextera deponunt bireta, et ad 
signum Caercmoniarii, Altari seu imagini Crucifixi Celebrans profunde se incli- 
nat (RC. 11,22), Diaconus vero et Subdiaconus (nisi sint Canonici ecclesiae cathe- 
dralis), genuflectere debent (C.Rit. d 1741, 1.2), ita etiam ceteri de clero (CE. 
1.18,3). Si autem in Altari sit Tabernaculum Sanctissimi Sacramenti etiam Cele- 
brans genuflcctcns debitam facit reverentiam, et quidem in accessu et recessu 
omnes in plano presbyteru. Celebrans in infimo gradu quoties insuper genuflec- 
tere occurrat (RC. 11,22; C.Rit. d 2682,47). 


10. Principium Missae et Confessio. 


Facta reverentia Celebrans inchoat Missam recitans Ps.42.Iudica, ac Con- 
fessionem faciens alternarim cum Diacono et Subdiacono. At dum pronuntiat 
« Vobis fratres n et « vos fratres », nec non « misereatur vestri », sese ad illos 
convertit; itemque ministri (pium respondebunt: « Misereatur tui... », deinde 
cum dicent: e tibi Pater...» et « te Pater... » (CE. 11,831), Thuriferarius genu- 
flexione peracta sese ante Crcdentiam confert et facie ad Altaris latus conversa 
in plano genuflectit, agitans thuribulum. Similiter et Ceroferarii procedunt simul, 
ct in angulis posterioribus Credentiac candelabra cum candelis accensis depo- 
nunt, ibidemque gcnuflectunt prior a dextris, alter a sinistris Credentiae. 


11. Incensatio. 


a. Confessione facta Celebrans ascendit cum Ministris in medium Altaris et 
ponit incensum in thuribulum, ministrante Diacono naviculam et Thuriferario 
thuribulum (RC. IN 1), qui e latere ascendit fere ad medium suppedanei. Navi- 

culam statim Diacono tradit, atque dextera manu thuribulum aperit. Diaconus 


parum inclinatus versus Celebrantem dicit: « Benedicite Pater reverende », 
osculaturque cochlear et manum Celebrantis ante et post. Celebrans ter incen- 
sum ponit dicens: « Ab illo benedicaris... » et deposito cochleari producens 


manu dextera signum Crucis super thus et thuribulum illud benedicit. Postea 
Diaconus dimissa navicula accipit thuribulum et dat Celebranti osculata prius 
catenularum summitate et manu illius dextera; qui facta Cruci profunda reve- 
rentia eam ter incensat nihil dicens (RC. IV,4). 


b. Diaconus et Subdiaconus hinc inde assistunt Celebranti, cum incensat 
et cum transeunt ante Crucem, semper gcnuflectunt (RC. IV,7), Thuriferario 
deficiente Caeremoniarius Missale ab Altari amovet, postea reponit. Celeb- 
rans autem facta iterum Cruci reverentia, incensat Altare, ter ducens thuribulum 
aequali distantia, prout distribuuntur candelabra, a medio eius usque ad cornu 
Epistolae, ubi demissa manu, thurificat illius postremam partem inferiorem, mox 
superiorem, bis ducto thuribulo: et conversus ad Altare, elevans manum incen- 
sat eius planitiem, seu mensam in parte anteriori, ter ducens thuribulum usque 
ad medium: ubi facta Cruci reverentia, procedendo thurificat aliud latus Altaris 
triplici ductu usque ad cornu Evangelii: et pariter incensata inferiori et supe- 
riori parte ipsius cornu Evangelii duplici ductu, adhuc stans ibidem elevat thuri- 
bulum, et ter incensat superiorem tabulae partem versus medium Altaris, ut 
fecit in cornu Epistolae: deinde manu aliquantulum demissa, incensat anterio- 
rem cius partem, seu frontem, ter ducens thuribulum, dum procedit a cornu 
Evangelii usque ad medium Altaris, et facta Cruci reverentia, incensat similiter 
triplici ductu reliquam partem anteriorem usque ad cornu Evangelii: ubi red- 
dito thuribulo ipsi diacono, ab eo ipse solus incensatur. Diaconus in planum 
descendit et eum triplici ductu incensat, ante et post reverentia facta, Thurife- 
rarius vero stat aliquantulum post Diaconum a quo postea recipit thuribulum, 
quod in Sacristiam reportat, statimque redit et ante Credentiam stat, vel sedet. 


12. Si vero in Altari fuerint Reliquiae seu Imagines Sanctorum, incensata 
Cruce, et facta ei reverentia, antequam discedat a medio Altaris, primum in- 
censat eas, quae a dexteris sunt, id est, a parte Evangelii prope Crucem, bis 
ducens thuribulum, et iterum facta Cruci reverentia, similiter incensat bis alias, 
quae sunt a sinistris, hoc est a parte Epistolae: deinde prosequitur Altaris 
incensationem, ut supra, ter ducens thuribulum in unoquoque latere, etiam si 
in eo essent plures Reliquiae vel Imagines, seu etiam plura vel pauciora can- 
delabra (RC. IV,5). 


$ in Altari fuerit tabernaculum Sanctissimi Sacramenti, accepto thuribulo, 
antequam incipit inccnsationem, genuflectit, quod item facit, quotiescumque 
transit ante medium altaris (RC. IV,6). 


13. Introitus, Kyrie. 


Celebrans Diacono a dexteris eius, Subdiacono a dexteris Diaconi stantibus 
in cornu Epistolae et fere semicirculum cificientibus, legit ant. ad introitum 
ut in Missa privata, signans se; Ministri et ceteri clerici similiter faciunt. (C.Rit. 
d 4057,5) Eodem modo in cornu Epistolae stantes altematim dicunt « Kyrie 
eleison ». Cum a Choro ultimum decantatur « Kyrie », Celebranti et Ministris 

signum dat Caercmoniarius ad medium Altaris accedendum, ibique stant a tergo 
Celebrantis unus post alium (RC. IV,7). 


14. Sessio. 


Celebrans et Ministri, si cantus « Kyrie » protrahatur, priusquam Celebrans 
progrediatur in Missa, poterit cum Ministris sedere in scamno (RGM. XVII,6). 
Celebrans itaque facta Altari profunda reverentia, vel simplici genuflexione se- 
quens Diaconum per latus Epistolae, per breviorem, ad scamnum progreditur, 
ibique medius inter Ministros assidet, caput cooperit, ac manus super planetam 
prope genua extensas tenet. Haec eadem servabit, dum ad Gloria et Credo, vel 
etiam ad Graduale ct Epistola sedendum erit. (CRit. d 290). Sedet porro usque 
ad ultimum « Kyrie d, ad nutum Caeremoniarii consurgant Diaconus et Subdia- 
conus, qui dum assurgunt, caput aperient, et sinistram pectori applicabunt, 
biretum in scamno suo loco relinquent, Celebrans nudabit caput, biretum tradet 
Diacono, qui ponet illud super scamno. Deinde Celebrans assurgit et cum Dia- 
cono dextrorsum et Subdiacono sinistrorsum ad Altare, per longiorem progre- 
diuntur. Post reverentiam, vel genuflexioncm Celebrans ascendit ad Altare, Dia- 
conus in gradu superiori infra suppedaneum post Celebrantem, Subdiaconus 
autem in plano post Diaconum, ut iam supra dictum est. 


15. Gloria. 


Celebrans intonat «a Gloria in excelsis Deo n, his decantatis verbis et non 
prius, Diaconus et Subdiaconus ascendunt ad altare, Diaconus a dexteris, Sub- 
diaconus a sinistris Celebrantis et cum eo recitant hymnum (RC. IV,7), cum 
solitis inclinationibus et in fine simul se signant (C.Rit. d 4057,5). Si non sit 
sedendum, Diaconus et Subdiaconus perstant iunctis manibus a dexteris et a 
sinistris, et tantum circa finem Hymni, quin genuflectant, descendunt in gradum 
a tergo Celebrantis. Si autem sedendum sit, in suppedaneo simul genuflectunt, 
et per breviorem, ie. per gradus laterales Epistolae pergunt ad scamnum et 
observant omnia, quae supra de « Kyrie » dicta sunt. Cum autem a Choro can- 
tatur, vel sub organorum sono recitantur, ad verba, quae inclinationes exposcunt, 
caput detegunt ponentes biretum prope genu dexterum, et capitis inclinationem 
faciunt (C.Rit. d 1563,1:, 3457,3). 


16. Oratio. 


Celebrans cantat: « Dominus vobiscum » deinde ad cornu Epistolae secedit 
cantaturus « Oremus », Orationem, vel Orationes. Diaconus per eundem secun- 
dum gradum, Subdiaconus vero per planum, nulla facta genuflexione una sc 
conferunt cum Celebrante ad cornu Epistolae et stant retro post Celebrantem. 
Si post » Oremus » » Flectamus genua » occurrerit, hoc dicitur a Diacono et 
omnes, una cum Celebrante, flexis genibus per aliquod spatium orant in silen- 
tio; dicto « Levate » omnes surgunt (NCR 440). 


17. Epistola, Graduale, Tractus, Sequentia. 


Diaconus post finem ultimae orationis sine reverentia accedit ad dexteram 
Celebrantis, ciquc assistit, si Caercmoniarius desit, etiam ad Orationes. Cantata 
vero Epistola, recedit. 

Subdiaconus circa finem ultimae Orationis accipit ambabus manibus Li- 
brum Epistolarum a Caeremoniario, vel a Ccroferario, deferens illud supra pectus 
et facta Altari genuflexione in medio (in infimo gradu, C.Rit. d 2682,47), vadit 
ad partem Epistolae contra Altare, et ipsemet sustinens Librum, cantat Epi- 
stolam, quam Celebrans non legit (NCR 473), sed assistente sibi Diacono a 
dexteris, legit Graduale, Tractum etc. usque ad « Munda cor ». Si vero legendo 
Epistolam genuflexio praescripta sit, Celebrans genuflectit, quando verba can- 
tantur a Subdiacono, cum Celebrante Diaconus simul cum Subdiacono ge- 
nuflectunt. Similiter, si « Adiuva nos », « Veni Sancte Spiritus » a Choro can- 
tantur (C.Rit. d 4057,6). Subdiaconus Epistola cantata librum clausum deferens 
facit iterum genuflexionem in medio Altaris, per planum redit ad Celebrantem 
in cornu Epistolae et in ora suppedanei genuflectens, osculatur eius manum 
libro superpositam, et ab eo benedicitur nihil dicens (RC. VI, 4). Subdiaconus 
surgit, et librum tradit Caeremoniario vel Ccroferario. 


18. Evangelium. 


Celebrans non legit Evangelium (NCR 473), sed accedit ad Altaris medium, 
imponit ac benedicit incensum in thuribulo, ut ante Introitum | (RC. VI, 5). 
Diaconus in cornu Epistolae ministrat naviculam, per gradus laterales descendit 
in planum, a Caeremoniario librum accipit, quem utraque manu ante pectus 
elevatum tenens, in medio facta genuflexione Altare conscendit et librum in 
medio deponit (C.Rit. d 4077,3). Mox ante Altaris medium in ora suppedanei 
genuflexus inclinato capite et manibus innetis dicit: « Munda cor... n, surgit et 
accipiens librum Evangeliorum de Altari, in superioris gradu Altaris similiter 
genuflexus et versus Celebrantem capite profunde inclinato petit benedictionem 
pronuntians « lube, domne benedicere » acceptaque benedictione et osculata 
Celebrantis manu vertens se ad sinistram in planum descendit. 


19. Thuriferarius cantata Epistola thuribulum et naviculam accipit, Celebranti 
thuribulum ministrat sicut ante Introitum, e latere Epistolae; mox in planum 
descendit, ibi Ceroferarii candelabra accipiunt, et dum Diaconus accipit be- 
nedictionem Thuriferarium sequentes ad Altare pergunt et se sistunt retro 
post Ministros. Ad signum Caeremoniari facta ibidem simul ab omnibus ge- 
nuflexione procedunt ad locum, ubi Evangelium cantari solet. Et primo quidem 
procedit Caercmoniarius, mox Thuriferarius, postea Ceroferaru, dein Subdia- 
conus et in fine Diaconus librum clausum ante pectus sustinens. 


20. Itaque in plano presbyteri (C.Rit. d 192), ad Evangelii cornu consistit 
Subdiaconus medius inter Ceroferarios, facie ad parietem versa videlicet ad 
Epistolae latus (CE. 11,8,44), Diaconus autem librum aperiet, apertumque tradet 
Subdiacono, qui ambabus manibus ad partem inferiorem librum sic ante pectus 
elevatum tenet, ut facies et oculi tegantur. Deinde Diaconus iunctis manibus 
cantat « Dominus cobiscum » deinde sinistram ponit super Evangeliarium 
(C.Rit. d 2572,11), pollice autem dextera signum Crucis signabit in principio 
Evangelii, quod erit cantaturus, interim cantans « Sequentia... », deinde seipsum 
signat, sinistra infra pectus posita. Thuribulum accipit a Thuriferario, qui post 
ipsum stat a dextris, vel Caeremoniario, et tunc Thuriferarius stat a sinistris, ct 
ler librum ipsum incensat: in medio, a dextris et a sinistris ipsius Evangeliarii, 
quod corresponde! sinistris et dextris Diaconi, et prosequitur Evangelium iunc- 

tis manibus. Ad nomen « lesu », Mariae et Sancti, versus librum caput inclinat. 
Si vero in Evangelio verba cantantur ad quae genuflectendum sit, Subdiaconus 
et Ceroferari non genuflectunt, Diaconus versus librum, Celebrans et omnes 
ali versus Altare genuflectunt (NCR 519). 


2]. Interim Celebrans post datam Diacono benedictionem retrahens se ad 
cornu Epistolae, ibi stat iunctis manibus facie ad Altare versa, donec Diaconus 
cantet « Dominus vobiscum », tunc vertit sc ad illum usque ad finem Evan- 
gelii. — Subdiaconus finito Evangelio librum declinet, Diaconus manu dextera 
indicet Subdiacono textus principium. Subdiaconus librum elevatum deferens 
via recta absque ulla Altaris vel Celebrantis reverentia (CE. 11.8,46), ad Cele- 
brantem accedit, dextera initium cantati Evangelii ei ostendit. Celebrans dicit: 
» Per Evangelica dicta...» et osculatur textum. Subdiaconus claudens librum 
et facta capitis inclinatione, Altari vero debita reverentia in planum descendit 
traditque Librum Caeremoniario. — Interim  Caeremoniarius ducit Cerofera- 
rios, Thurifcrarium et Diaconum ad Altare, in medio genuflectunt omnes, Dia- 
conus a Thuriferario accipit Thuribulum et postquam Celebrans librum oscu- 
latus fuerit, triplici ductu (RC. VL5) eum incensat, profunde se ante et post 
inclinans, thuribulum tradit Thuriferario, Ceroferarii vero statim ad Credentiam 
redeunt ac candelabra deponunt. 


22. Credo. 


Celebrans stans in medio Altaris versus ad Crucem incipit si dicendum sit 
Credo, stantibus post eum Diacono et Subdiacono, deinde ad Altare acceden- 
tibus et cum eo prosequentibus, ut dictum est ad Gloriam; si vero sedendum 
sit, accedunt ad scamnum. Ad: « Et incarnatus est... homo factus est... » caput 
discoopertum inclinant (C.Rit. d 1563,1; 2915,6; 3457,3). — In diebus autem 
Nativitatis Domini et Annuntiationis B.M.V. ad nutum Caeremoniarii. Celebrans 
et Ministri detecto capite ante medium Altaris accedunt et in infimo gradu ge- 
nuflectunt cum profunda capitis inclinatione (Nov. Cod. Rubric. 518. b), deinde 
iterata reverentia redeunt. Ceteri suis in locis id perficiunt. — Diaconus post 
verba « Crucifixus » invitante Caeremoniario vel Ceroferario primus se per 
breviorem ad Credentiam confert, et sumpta bursa eam ambabus manibus 
usque ad oculos elevatam per longiorem, cum solitis reverentiis affert ad me- 
dium Altaris, in quo explicat Corporale (RC. VI,7, et per breviorem ad scam- 
num redit. S1 non sit sedendum, perstant iunctis manibus, ad verba paulo ante 
« Et incarnatus » Celebrans cum Ministris descendunt ad secundum gradum 
in ora suppedanei utrumque flectunt genu cum profunda capitis inclinatione 
(C.Rit d 2915,60). Diaconus in suppedaneo peracta genuflexione per breviorem 
ad Credentiam se confert ut supra. 


23. Sermo. 


Si autem sit praedicandum, Concinnator finito Evangelio, seu post inccn- 
sationein praedicet (RC. VI,6), Celebrans et Ministri per breviorem descendunt, 
ut alias, ad scamnum. Concinnatori salutanti caput discooperient. Sermone sive 
contione expleta dicatur Credo, vel si non sit dicendum, cantetur Offertorium 


(C.Rit. d 1772,5; RC. VIO). 

24. Offertorium. 


Celebrans osculatur Altare ut ante orationem et cantet «a Dominus vobis- 
cum » ac « Oremus ». — Diaconus facta reverentia ad dexteram Celebrantis 
ascendit. — Subdiaconus genuflectit in infimo gradu, ad Credentiam pergit, 
accipit circa humeros a Ceroferario secundo velum sericum (CE. 1,10,5), ac 
manu sinistra Calicem cum purificatorio, Patena, hostia ac palla, — quando 
non dicitur Credo etiam bursa cum corporali, — velo oblongo contegit, exten- 
densque dexteram super velum per latus Epistolae ascendit a dextris Diaconi 
eique Calicem tradit (RC. VH,9).Ceroferarius primus immediate sequitur Sub- 
diaconum portans ampullas vini et aquae. Diaconus Celebranti patenam porri- 
git cum osculo prius patenae dein manus (CE. 1,16,16). Mox Subdiaconus Ca- 
licem extergit purificatorio, ampullam vini Diacono tradit, qui Calicem sinistra 
accipit iuxta nodum et ad beneplacitum Celebrantis vinum infundit, Subdiaco- 
nus interim ostendens ampullam aquae Celebranti dicit: « Benedicite... », qui 
facto versus eam signo Crucis, dicit Orationem: «a Deus qui humanae... n. Sub- 
diaconus infundit paulum aquae in Calicem, et de manu Diaconi accipit 
ampullam vini, utramque Ceroferario primo tradit. Diaconus calicem Cele- 
branti dat, et pedem Calicis tangens seu brachium dextenim Celebrantis sus- 
tentans, cum eo dicit oculis ad Crucem elevatis: « Offerimus tibi... » quem 
postea positum in Altari, ut supra Palla cooperit. — Subdiacono stanti in cornu 
Epistolae ponit in dextera manu patenam, quam cooperit extremitate veli ab 
eius humero pendentis, qui vadit post Celebrantem ante medium Altaris, et, 
facta genuflexione ibi stat sustinens eam elevatam usque ad finem Orationis 
Dominicae (RC. VII,9). 


25. [ncensatio. 


Dicto a Celebrante « Veni Sanctificator... » imponit et benedicit incensum, 
ut ante Introitum, sed loco «Ab illo benedicaris...» recitat formulam: a Per 
intercessionem Beati Michaelis... » et accipiens thuribulum e manu Diaconi, 
nulla facta tunc Cruci reverentia (RC. VILIO; CE. 1,23,10), ter facit signum 
Crucis cum eo super Calicem et Hostiam simul in modum crucis, et ter circa 
Calicem et Hostiam, bis a dextera ad sinistram, et semel a sinistra ad dexteram, 
Diacono interim pedem Calicis tenente manu dextera, dispensans verba in qua- 
libet incensatione, « Incensum istud... ». Deinde facta reverentia incensat Cru- 
cem, Reliquias, si adsint, et Altare, ut supra, assistente Diacono, interim dicens: 


« Dirigatur, Domine, oratio mea... » etc. Cum  incensatur Crux, Diaconus 
amovet Calicem ad partem Epistolae, mox reponit in loco suo. Cum vero 
reddit thuribulum Diacono, dicit: « Accendat in nobis...» et Celebrans incen- 


satur ab eo, triplici ductu (RC. VIL, 10; CE. 1.23,11.12; 23,32). Postea lavat 
manus ministrantbus Ceroferariis ampullam aquae, cum pclvicula et manu- 
tergio. Subdiaconus usque ad Sanctus stat in plano ante medium Altaris, et ad 
« Orate fratres » Celebrantis respondet, saltem si diaconus ab incensatione non- 
dum reversus fuerit. 


26. Diaconus incensato Celebrante, si habeatur Chorus, Altari debitam facit 
reverentiam, et antequam Subdiaconum  incenset, procedit ad incensandum 
Chorum comitante Thuriferario, vel Caeremoniario. Thurificatio semper inci- 
pienda est a parte, in qua dignior ex praesentibus sedet, quando Hebdoma- 

darius non sedet in Choro, secus in parte, in qua sedet hebdomadarius (C.Rit. 
d 3059,25); Episcopi thurificantur triplici ductu, Dignitates et Canonici duplici 
ductu, inferiores unico ductu. — Thurificatio Crucis, Altaris, sacrarum Imagi- 
num, libr Evangeliorum, Episcopi, Celebrantis, Ministrorum, Canonicorum, 
Beneficiatorum aliorumque de Choro et Altari, iis exceptis, qui non singillatim 
incensantur, perficienda est duplici ictu in quolibet ductu (C.Rit. d 3110,20; 
81018,9; 4057,2). Diaconus Choro inccensato revertitur ad Altare, et ibi facta 
reverentia ad Subdiaconum conversum, eum incensat. Si Chorus non habeatur. 
Diaconus immediate post Celebrantem incensat Subdiaconum et reddito thuri- 
bulo Thuriferario, ad secundum gradum ascendit et convertens se ad Thurife- 
rarium stantem in cornu Epistolae, ab eo thurificatur duplici ductu (RC. VILIO). 
Thuriferarius postea incensat Caeremoniarium et Ceroferarios unico ductu, tan- 
dem populum stans prope aditum Presbyteri triplici ductu, in medio a parte 
Epistolae et a parte Evangelii, se ante et post mediocriter inclinans (RC. VILJIO). 


27. Praefatio, Sanctus. 


Cum dicitur Praefatio, Diaconus ct Subdiaconus stant retro post Celebran- 
tem (RC. IV,7), Caeremoniarius vero prope librum. Antequam « Sanctus » di- 
citur, facta reverentia accedunt ad Altare, ubi cum Celebrante hinc inde stantes 
dicunt « Sanctus » et quae sequuntur usque ad Canonem. Interim Cerofera- 
rus parvam campanulam pulsat, etiam in Missa Sollemni (RC. VILS; C.Rit. 
d 4377), inde Diaconus accedit ad sinistram Celebrantis, Subdiaconus vero stat 
post Celebrantem (RC. VI1,11). Thuriferarius post populi incensationem, facta 
genuflexione, se ad Sacristiam confert, et dicto Sanctus, Acolythos cum intorti- 
ciis saltem duos, ad summum octo (RC. VII 1,8; CE. II, 8,685), antecedens vadit 
cum thuribulo et navicula et in medio Presbyterii inter illos, facta genuflexione, 
ad Epistolae cornu pergit, ibique in plano utrumque flectunt genu. Acolythi 
vero hinc inde a lateribus Subdiaconi collocant se genuflexi, vel si magis com- 
modum, ad latera Altaris (CE. 11,8,68); revertuntur cum Thuriferario post Ele- 
vationem Calicis, nisi aliqui sint communicandi, tunc enim exeunt post Com- 
munionem; in diebus etiam ieiuniorum tenentur accensa usque ad Communio- 


nem (RC. VIILS). In accessu ct recessu semper unicum flectant genu (C.Rit. 
d 4135,3). 


28. Consecratio et Elevatio. 


Thuriferarius genuflexus in cornu Epistolae ter incensat Hostiam, cum 
elevatur, et similiter Calicem posito incenso in thuribulo absque benedictione, 
sive a Cacremoniario, sive a seipso (RC. VIIL8; CE. 11,5,70). Cum Celebrans 
dicit « Quam oblationem », Diaconus accedit ad eius dexteram, et ibi in 
superiori Altaris gradu genuflexus, cum Sacramentum elevatur, posteriorem 
partem planetae elevat (RC. VI11,8; CE. 1,9,5; C.Rit. d 3535,2), et quando opus 
est, se erigens Calicem discooperit et cooperit et cum Celebrante genuflectit. 
Subdiaconus manet genuflexus in loco suo. Interim dum Celebrans elevat Hos- 
tiam, Ceroferarius dextera manu pulsat campanulam ter ad unamquamque 
elevationem vel continuate, quousque Sacerdos deponat Hostiam super Cor- 
porale ct similiter postmodum ad elevationem Calicis (RC. \ IILO6), etiam in 
Missa Sollemni (C.Rit. d 4377). Reposito Calice Diaconus redit ad Librum, 
ceteri surgunt et stant in locis suis (RC. VIILS). 

20. Canon, Oratio Dominica. 


Cum Celebrans dicit: « Per quem haec omnia... n Diaconus facta Sacra- 
mento genuflexione, accedit ad dexteram  Celebrantis, et quando opus est. 
discooperit Calicem, et cum Celebrante adorat. Cum incipit « Pater noster ». 
vadit retro post Celebrantem, facta prius genuflexione (RC. IX,4). — Cum dici- 
tur: « Et dimitte nobis debita nostra... », iterata genuflexione ascendit cum 
Subdiacono ad Celebrantis dexteram, patenam a Subdiacono latam detegit et 
purificatorio extergit. et dat Celebranti, illius manum osculando, et quando 
opus est, discooperit et cooperit Calicem. — Subdiaconus deposito velo genu- 
flectit et descendit retro post Celebrantem; Ceroferarius ascendens cum genu- 
flexione illud plicat et deponit (RC. X,8; CE. 11.8,73). Diaconus et Subdiaconus 
ad latera Celebrantis simul dicunt « Agnus Dei », ct ad « miserere nobis » et 
« dona nobis pacem » ter percutiunt pectus (C.Rit. d 3535,3). 


30. Pax. 


Subdiaconus facta genuflexione redit ad locum suum post Celebrantem, 
Diaconus vero ad dexteram Celebrantis in ora suppedanei genuflexus, expectat 
pacem, et cum Celebrans recitata Oratione: « Domine Jesu Christe... » oscu- 
latur Altare, ipse se erigens simul osculatur illud extra Corporale, et a Cele- 
brante dicente: « Pax tecum » brachiis Celebrantis sua supponens genamque 
suam sinistram sinistrae illius propinquans pacem recipit, ei a Et cum spiritu 
tuo » respondens; dein genuflectit, vertit se ad Subdiaconum retro post Cele- 
brantem, et similiter dat ei pacem (RC. X,8; CE. 11,8,75). Qui pacem dat, 
nullam reverentiam facit, manus quasi supra accipientis humeros ponit et 
suam genam sinistram sinistrae alterius appropinquat, dicendo: a Pax tecum ». 
et se tantum pace data inclinat. Qui vero accipit pacem, brachia sua dantis 
brachiis supponit et genam suam sinistram sinistrae alterius adiungit respon- 


dens: « Et cum spiritu tuo », et se ante et post inclinat (CE. 1,24,5; C.Rit. d 
2915,7). 


31. Communio. 


Diaconus et Subdiaconus a sinistris et dexteris stant infra a Domine non 
sum dignus » corpore mediocriter inclinato, sed non debent dicere verba neque 
pectus percutere (C.Rit. d 3535,3). Profunde vero se inclinant versus Altare 
dum Celebrans se communicat sub utraque Specie, similiter et alii Ministri 
(RC. X,8). 

Subdiaconus accepta pace vadit ad dexteram Celebrantis et quando opus 
est, discooperit Calicem, accipit ampullam vini et infundit, quando Celebrans 
se purificat, Ceroferarius pelviculam, vinum et aquam ad Altare defert cum 
genuflexione et Subdiacono porrigit, alter Ceroferarius velum Calicis portat ad 
cornu Evangelii: facta in medio genuflexione et statim redit. 


32. Orationes post. Communionem. 


Postquam Celebrans digitos abluerit, Diaconus accepto Missali cum legili, 
cum Subdiacono in medio Altaris genuflcctentes, defert illud ad cornu Epistolae 
atque sistit in secundo gradu post Celebrantem. Subdiaconus vero accedit ad 

cornu Evangelii, purificat Calicem ac vestit, tandem defert ad Credentiam, 
facta genuflcexione ante medium Altaris, et petit locum suum retro post Ce- 
lebrantem. 

Celebrans recitat antiphonam Communionis et in medio versus populum 
cantat: n Dominus vobiscum n, in cornu Epistolae « Oremus » et Orationes. 
Diaconus, s Caeremoniarius desit, claudit librum (RC. XL3), cum Celebrans 
et Subdiaconus se conferunt ad medium Altaris et cantato a Celebrante « Do- 
minus vobiscum n, Diaconus ita se volvit per latus suum dexterum, ut terga 
vertat Celebranti et manibus innetis cantat « fte Missa est » Celebrans stat 
versus populum, sed nihil dicit (NCR 473), similiter si dicendum sit « Be- 
nedicamus Domino », Diaconus vero facie ad Altare conversa canit eadem 
verba. In feriis Quadragesimae, in quibus canenda est Oratio super populum, 
cantato a Celebrante « Oremus », Diaconus sine reverentia Altari facta, vertens 
se ad populum innetis manibus absque inclinatione capitis cantat: « Humiliate 


capita vestra Deo « (RC. XL3). 


33. Celebrans eadem voce et modo, quo in Missis privatis, benedicit populo 
ct dicto Evangelio ultimo discedit cum Ministris ordine et modo, quo venerat 


(RC. XIL7). 


34. Appendix I. Sacra Communio. 


Si S. Communio administranda erit, Caeremoniarius ad Offertorium defert 
pyxidem ad Altare, ac prope corporale ad latus Epistolae deponit. — Diaconus 
ad Offertorium et ad Consecrationem Pyxidem detegit, ac postea suo operculo 
contegit. — Celebrans post sumptionem Sanguinis, antequam se purificet, facta 
genuflexione cum Diacono et Subdiacono ante Tabernaculum apertum, cum 
Subdiacono c cornu Evangelii se parum convertet ad cornu Epistolae, Diaconus 
pyxidem in medio ponit, operculum tollit et extra corporale collocat, omnes 
genuflectunt (C.Rit. d 2209,3), ct Celebrans facta genuflexione capit pyxidem 
ad nodum, pollice et indice vero apprehendit unam particulam eamque ele- 
vatam tenens convertit se ad populum et elata voce dicit « Ecce Agnus 
Dei..», quae verba semper proferenda sunt /atine (C.Rit. d 2725,5). Deinde 
Celebrans unicuique porrigit sacramentum, faciens cum eo signum Crucis, 
Diaconus a dextris sub mento Communicantium patenam (non vero patinam) 
tenet, Subdiaconus vero a sinistris innetis manibus assistit. Communione peracta 
Celebrans cum Ministris ad. Altare redit, ubi genuflectunt, Diaconus pyxidem 
cooperit ac in Tabernaculo reponit (RC. X,6; CE. 11,29,3). 


35. Appendix Il. Missa Sollemnis de « Requiem ». 


Altare nullo ornatu festivo, sed simpliciter, et nullis imaginibus, sed sola 
Cruce et sex candelabris cum cera communi paretur (CE. 11,11,1). Super creden- 
tiam Calix cum pano velo nigro tegitur, et Subdiaconus non utitur velo oblongo. 
Thuriferarius parabit se tantum ad Offertorium et ad elevationem Sanctissimi 
Sacramenti, ad introitum et ad Evangelium enim non thurificatur. Ceroferarii 
portant candelabra cum candelis ex cera communi. Ad Orationes Thuriferarius 
ct Ceroferarii genuflectunt. Subdiaconus post Epistolam non osculatur manum 
Celebrantis, nec petit benedictionem. — Ad Sequentiam sedere possunt, sed 
prius eam Celebrans legere debet (C.Rit. d 2956,7), non vero cum Ministris. — 


G) Bitas Missae. 401 


Ad Evangelium Diaconus profert « Munda cor... 1 sed non imponitur incensum, 
Diaconus non petit benedictionem, non portantur luminaria, sed Ceroferarii 
stant innetis manibus. Non incensatur liber, nec in fine defertur liber ad 
osculandum. — Subdiaconus sine velo defert Calicem, ad infusionem aquae 
non petit benedictionem. — Omnia oscula reverentialia omittuntur (RC. 
XIIL2; C.Rit. d 4193,3), Subdiaconus non tenet Patenam, sed assistit a si- 
nistro Celebrantis ad incensationem. Oblata, Crux, Altare incensantur ut su- 
pra, sed in fine solus Celebrans. — Ceroferarii ad « Sanctus » deferunt intor- 
ticia, at non discedunt, nisi post sumptionem Sanguinis. — Subdiaconus incen- 
sat Sanctissimum Sacramentum tempore elevationis a parte Epistolae, sed 
impositio vel a Caeremoniario vel a Thuriferario fiet (CE. 11,11,85). Thurifera- 
rus, Ceroferari et alii omnes manent genuflexi usque ad «Per omnia sae- 
cula...» ante « Pax Domini» (ibid), — Non datur Pax, neque percutitur 
pectus ad « Agnus Dei ». — Ad Postcommunionem Thuriferarius et Ceroferarii 
genuflectunt. Diaconus cantat: « Requiescant in pace » versus ad Altare, quod 
Celebrans non recitat (NCR 473). — Cetera ut in alis Missis. 

26. - Rado, Ench. Liturgicum. 


II. Tractatus secundus 
de Ecclesia orante 
seu 


de Liturgia epaenetica 


Liturgiae Pastoralis seu Theologiae sacramentalis partis secundae secundus 
tractatus agit, postquam absolvimus tractatum de Sacrificio Missae, de Ecclesia 
orante. Obiectum principale huius tractatus est Officium divinum seu liturgia 
epaenetica (ie. laudis) stricte dicta. Officium divinum, ut Enc. Mediator Dei 
evolvit, e privatis Deo admotis supplicationibus ortum est, publica enim et 
communis supplicatio antiquissima aetate certis diebus solummodo habebatur, 
praesertim Dominicis, ferüusque poenitentialibus. At non solum in coetibus 
liturgicis, sed etiam in privatis domibus, interdum una cum vicinis et amicis, 
Deo supplicabatur, cui supplicationi peculiaria tempora deputata fuere, praecipue 
ultima diei hora, dein nocte ad finem vergente, prima hora versus ortum solis, 
demum alia diei momenta, hora sc. tertia, sexta et nona. « Variae eiusmodi sup- 
plicationes ..decursu temporis cotidie magis perficiuntur, ac pedetentim Eccle- 
siae auctoritate in ipsum sacrae liturgiae usum inducuntur » (MDei n. 138 s). 

Quia cultus cpaeneticus officialis S. Ecclesiae sic e privatis precibus ortum 
ducit, non licet privatas et populares preces nec nunc dispicere, nam a inter 
s. liturgiam ceterasquc religionis actiones — si modo eadem recto ordine con- 
üneantur ad rectumque propositum spectent — veram repugnantiam intéressé 
non possen docetur ab Ecclesia (MDei n. 171) quinimo existunt quaedam 
* pietatis. exercitia, quae Ecclesia clero religiosisque sodalibus summopere 
suadeat». lamvero — ut continuatur in eadem Encyclica — «ab huiusmodi 
exercitiis christianum quoque populum non alienum esse volumus » (n. 172). 
Inter has preces censentur « alia praeterea pietatis exercitia, quae quamvis ad 
s. liturgiam districto iure non pertineant, peculiari tamen momento dignitateque 
pollent, ita ut in liturgicum ordinem quodammodo inserta censeantur » (MDei 
n. 180), praecipua dein modo exemplificativo enumerantur. Quoniam haec pie- 


tatis exercitia pro liturgia pastorali maximi sunt momenti, a nobis iure meritoque 
videntur pertractari. 


In hoc tractatu ergo agendum est nobis: 
A) De notione officii divini. 
B) De historia et evolutione officii et breviari. 
C) De legibus cultualibus offici divini. 
D) De ritibus psalmodiae. 
E) De notione pii exercitii. 
F) De pis exercitus quovis tempore peragendis. 


À) Notio officii. 403 


G) De piis exercitus statis temporibus peractis. 
II) De sacris processionibus. 
Il) Dc cura Ecclesiae pro mortuis gerenda. 


A) De notione officii. divini 
l. Definitio Officii Divini 


Iuxta Enc. MDei officium divinum est: 


« ...mystici Jesu Christi Corporis precatio, quae Christianorum omnium no- 
mine eorumque in beneficium adhibetur Deo, cum a sacerdotibus aliisque £c- 
clesiae ministris et a religiosis sodalibus fiat, in hanc rem ipsius Ecclesiae insti- 
tuto delegatis » (n. 140). 

singula dilucidantur elementa huius definitionis. 


a) « Mystici Jesu Christi Corporis precatio ». 


1° Christi corpus mysticum est Ecclesia, quae continuat per saecula opus 
Christi redemptivum in terris: ipsa Ecclesia, qua Christus docet, gubernat, et 
sanctificat, i.e. habet munus sacerdotale Christi. Sed ad sacerdotem pertinet, ut 
semper adoret divinitatem «in diebus carnis suae preces supplicationesque 
offerens », et hoc continue faciat: «Semper vivens ad interpellandum pro nobis» 
est Christus, proin et Ecclesia. Ecclesia ergo debet non solum sacrificium of- 
ferre nomine Christi, sed etiam continue precari. 


2° Haec precatio Ecclesiae debet esse non solum interna, sed etiam externa. 
ut Card. Caietanus dixit: « Cum enim Ecclesia ex sensibilibus creaturis constet, 
oportet sensibiles, ac per hoc vocales per suos ministros orationes offerre » 
(Comment, in I-II q.83.a.12.). Similiter Cone. Prooinc. Coloniense 1860: « Xec 
potest esse verus et sincerus cultus ille, qui pectoris ambitu contineatur nec 
unquam erumperet foras, nec potest diu in mente foveri illud, quod externis 
actionibus non incenditur et inflammatur ». 


3? Precatio haec continua esse stricto sensu non potest, etsi oportet semper 
orare et nunquam deficere. Ideo ab aevo Apostolorum tempora aliqua destina- 
bantur ad precationem, iuxta monitum S. Chrysostomi: « Quoniam homines 
cum simus, facile ad segnitiem relabimur, exacta una alterave aut tertia post 
precationem hora, ubi senseris pristinum illum fervorem paulatim frigescere, 
recurre quantocius ad preces, frigescentemque mentem rursus accende » 
(Sermo IV. de Anna, matre Samuclis PG 54,666). Sic orta est precatio publica 
Ecclesiae per tempora distributa, per quam adorationi Deitatis factae sacri- 
ficio eucharistico, adjungebatur sacrificium vocis, precatio nempe vocalis, ut 
S. Thomas dicit: « Adiungitur vocalis oratio quasi ad redditionem debiti»» 
(II-I q.83.a.12.). — Inde oriuntur alia: 


4°. Nomina huius precationis Ecclesiae: « Sacrificium laudis, hostia lau- 
dis n, « sacrificium labiorum, ie. fructus labiorum confitentium nomini eius » 
(Heb 13,15). Dein: « Officium divinum, Officium ecclesiasticum n e debito Ec- 
cesiae laudes Deo persolvendi, « Opus Dei, opus divinum » (S. Benedictus), 
ob relationem intimam quam haec precatio ad Deum habet. Item: « Preces 

llorariae, Preces canonicae n (i.e. regulatae per regulas), « Horae canonicae » 
(seu regulares), propter distributionem temporis in horas orationis. « Divina psal- 
modia » e contentu principali huius precationis, Psalmis nimirum, denominatio- 
nem sumpsit. Vocatur adhuc divinum officium nominibus a communitate exortis 
« Synaxis », Latine « Collecta » (ie. collectio fidelium), « Agenda », « Cursus », 
in antiquitate christiana etiam «a Missa », praesertim « Missa vespertina » vo- 
cabatur. Inde a saec. XI. passim vocitari coepit « Breviarium », et nunc tem- 
poris saepe sic nuncupatur officium divinum. 


b) « Christianorum omnium nomine » 


offertur Deo haec precatio. Christiani etenim repraesentant coram Deo 
totum genus humanum, quod debito stringitur Deum laudandi. Omnes et sin- 
guli homines, communitatesque humanae a familia usque ad statum debitum 
habent Deum adorandi, eiusque dominationi sese submittendi. Sicque intelli- 
gitur, « viguisse semper divini cultus et laudis studium a primis parentibus 
in Paradiso usque ad Christum Salvatorem » (Card. Bona De div. psalmod. 
c. 1,3). Loco humani generis Ecclesia e Christianis fidelibus constans praestat 
Deo hanc precationem laudis, nam ipsa unita Capiti suo Christo, qui verum 
Caput quoque est generis humani, optime potest Deoque placenter hoc pensum 
servitutis generis humani persolvere. 


c) « Eorumque in beneficium adhibetur Deo ». 


Officium divinum, quod est sacrificium laudis, eosdem fructus habet, ac 
sacrificium eucharisticum, sed opere operantis Ecclesiae, quae preces suas una 
cum Capite Patri Aeterno tribuit. Habetur ergo fructus /atreuticus, gratiarum 
actionis, impetratorius et propitiatorius. Ratione autem participantium heic 
quoque habentur fructus generalis, obveniens toti Ecclesiae, ministerialis cuius 
particeps fit, qui beneficium fundavit in laudem Dei, specialis, fructus eorum, 
qui conferunt ad publicam Ecclesiae precem participando vel adiuvando, et 
fructus specialissimus cius personae, quae ad officium persolvendum ab Ec- 
clesia deputata est. 


d) « z\b Ecclesiae ministris » 


tribuitur Aeterno Patri sacrificium laudis, a a sacerdotibus aliisque Eccle- 
siae ministris, ct a religiosis sodalibus », qui ergo sunt personae officiales cultus 
publici laudationis divinae. Omnes hi ministri sunt Ecclesiae, nam Ecclesia 
agit et orat per ministros, ut S. Bernardinos Senensis dicit: « Sacerdos publica 
persona et totius Ecclesiae os » est. Quod semper prae oculis habendum est, 
etsi hodie plerique ministri hi, personae publicae privatim et solitarii recitent 
officium divinum scientes, se non devotioni privatae satisfacere, sed personam 
gerere omnium Christianorum, Ecclesiaeque nomine persolvere laudes divinas. 
Ut Encyclica praelaudata dicit, « prisca aetate frequentiores christifidcles hora- 
ris hisce precibus aderant, sed hoc pedetemptim exolevit, atque in praesens 
earum recitatio clero solummodo ac religiosis sodalibus officium est. Nihil igitur 
districto iure laicorum ordini hac in re praecipitur, verumtamen summopere 
optandum est, ut horarias illas preces, recitando vel canendo, actu partici- 
pent..k» (n. 148). 


À) Nolio officii. 405 
e) « In hanc rem ipsius Ecclesiae instituto. delegatis » 


ministris persolvendum est officii divini debitum. Officium. enim. divinum 
est « publica ac communis supplicatio quae ad omnibus una simul admovetur 
Deo » (MDei n. 138), atqui « uni Summo Pontifici ius est quemlibet de cultu 
divino agendo morem recognoscere ac statuere », (MDei n. 57), ergo delegare 
quoque aliquos ad persolvendum officium divinum nomine totius Ecclesiae. 
Apposite dicit Suarez: « Solus Summus Pontifex habet potestatem constituendi 
hoc ministerium deprecandi nomine totius Ecclesiae, et illud committendi sacer- 
dotibus et ministris » (De horis canon, c. 1,11). 


2. De structura officii divini 
a) De Vigiliis. 


Nomen nativum maioris partis offici, servitii sc. nocturni sic sonat, nunc 
nominatur « Matutinum », quia in choro saepe dicitur horis maturis matutinis; 
Matutini (sc. hymni) primitus vocabantur Laudes. 


1°. Sensus vigiliarum. Nocturni temporis consecratio per orationem mos 
maioribus nostris carus fuit. 


a. Exemplum Domini secuti sunt nocturna precatione, qui saepe pernoc- 
tavit in oratione Dei. « Quodsi ille orabat — dicit S. Cyprianus — qui sine 
peccato erat, quanto magis peccatores oportet orare! Etsi ille per totam noctem 
iugiter vigilans continuis precibus orabat, quanto nos magis in frequentanda 
oratione debemus nocte vigilare » (De or. dom. c. 29. PL 4,538). 


b. Noctis tempore anima promptior et expeditior est ad orationem, ut 
S. Chrysostomus dicit: « Non ideo facta est nox, ut per totam dormiamus et 
otiemur, quod testantur artifices, negotiatores, mercatores. Ecclesia Dei media 
surgit nocte. Surge et tu et vide stellarum chorum, profundum silentium, 
quietem multam... Purior tunc est anima, levior, subtilior, sublimis, expedita » 
(Horn. 26 in Act. Ap. 3,4,PG 60,2025). 


c. Noctu somnum intermittere abnegatio est non minima, ideoque etiam ex 
ascesi exercebatur, ut videri potest ex effatis Patrum. S. Ambrosius e. gr. dicit: 
« Ille, qui castigat corpus suum et sui sollicitus gubernator est,... hic lavat per 
singulas noctes lectum suum. Non dormiamus ergo totis noctibus, sed maximam 
partem earum lectioni et orationi deputemus n (Sermo 7. in Os 118,30 PL 15, 
1291 s). — Propter haec oratio nocturna effectum habet expiatorium, ut Chry- 
sostomus affirmat: « Crede mihi, non sic ignis robiginem purgat, ut nocturna 
oratio robiginem peccatorum nostrorum » (1. c.). 


2? Structura Vigiliarum, a. Exordium Vigiliarum constituunt versus « Do- 
mine labia mea aperies », et « Deus in adiutorium meum intende », quae iam 
saec. VlI-o in Regula S. Benedicti praescripta sunt. /nvitatorium est semper ab 
antiquissimis temporibus Ps. 94. « Venite exultemus Domino », cantatus cum 
antiphona intercalari, i.e. inter singulos versus Psalmi posita et iugiter repetita. 
Post invitatorium canitur hymnus, etiam in Ecclesia latina inde a see. IV-o 
quando S. Ambrosius in ecclesia Mediolanensi introduxit usum hymnorum 
hebdomada sancta anni 385: « Tunc hymni et psalmi ut canerentur see. morem 

orientalium partium, ne populus moeroris taedio contabesceret, institutum est, 
et ex illo in hodiernum retentum « — dicit testis oculatus S. Augustinus (Conf. 
D PE 325770. 


b. Dein sequitur corpus ipsum Vigiliaum:  Psalmodia cum lectionibus. 
Diebus ritus simplicis, i.e. festis simplicibus et feriis dicuntur novem Psalmi, 
postea tres lectiones, aliis diebus tres nocturni recitantur, tres Psalmi cum suis 
antiphonis, dein tres lectiones cum suis responsorii. Psalmi, ut dicit Cassio- 
dorus, a nobis gratas faciunt esse vigilias, quando silenti nocte psallentibus 
choris humana vox enimpit in musicam,... et cum angelis Dei, quos audire non 
possumus, laudum verba miscemus, per illum scilicet, qui venit ex semine 
David, Dominum Jesum Christum » (Praef. in Psalter. PL 10,10). Psalmorum 
utilitas saepe extollitur a Patribus, Nicetius Trevirensis (t 566) e. gr. sic laudat 
eos: « Quid in Psalmis non invenies ad utilitatem. et ad aedificationem, ad 
consolationem humani generis... Psalmus tristes consolatur, laetos temperat, 
iratos mitigat, pauperes recreat, divites ut se agnoscant admonet, et ne super- 
biant, increpat, omnibus se suscipientibus aptam medicinam contribuit psalmus, 
nec peccatores despicit, et quod his omnibus est excellentius, Christi sacramen- 
tum cantat » (De vigil, servorum Dei c. 3 PL 608,374 s). 


c. Psalmi recitantur cum antiphonis, quae semper aliquam ideam tempori 
vel festo convenientem exhibent, sub cuius respectu psalmus ille orandus est, 
et quasi tabula marginata (Rahmen, cornice, keret) includitur. Reformatio S. P. 
Joannis XXIII. instauravit antiphonarum antiquum splendorem: inde ab 1961. 
dicuntur semper integrae ante et post Psalmos et cantica ad omnes Horas 
(NCR 191). 


d. Psalmodia absoluta dicitur Versus, i.e. acclamatio quaedam antiquissima 
quasi c corde erumpens iuxta adagium: 4 Frigus caritatis silentium cordis est, 
flagrantia caritatis, clamor cordis est » (S. Augustinus, Enarr, in Ps. 37,14 PL 
36,404). In genere hi versus ex orationis affectu clamant ad Dominum, e. gr. 
« Non amovit Dominus orationem meam — Et misericordiam suam a me », vel: 
« Mirifica Domine, misericordias tuas — Qui salvos facis sperantes in te ». In 
variis autem anni cyclis liturgicis hi versus ideas temporis vel festorum res- 


plendent. 


e. Deinde dicitur Pater noster, quae oratio dominica ex iisdem causis reci- 
tanda est in officio sicut etiam in Missa; non deceret enim orationes solum ab 
Ecclesia compositas dicere, illam vero, quam Christus nobis dedit, omittere. 
Dum Versus adhuc ad psalmodiam pertinent, absolutio vero et benedictiones 
ad lectiones, Pater noster inter haec elementa positum culmen quasi Nocturni 
constituit; iuxta Regulam S. Benedicti in Laudibus et Vesperis clara voce a 
hebdomadario recitandum est, quod in ritu Romano solummodo diebus poeni- 
tentialibus fit, in aliis Horis secreto dicitur, tamen à momentum culminans est 
actionis » iuxta Bugnini (De rubricis p. 40 s.): 


Pater noster 
Ps. Ill Lectio I. 
Ps. IL Lectio II. 
P. L Lectio III. 


A) Notio officii. 407 


f. Absolutione sumunt initium lectiones, i.e. Sacramentali quodam, ut corda 
audientium ad recipienda verba Dei pura sint, sicut etiam ante Evangelium in 
Missa dici debet « Munda cor. n Absolutionis talis sensus clarissime aperitur 
in hoc textu: « A vinculis peccatorum nostrorum absolvat nos omnipotens et 
misericors Dominus ». Absolutiones solum inde a saec. XI-o dari coeperunt, sed 


multo plures numero erant quam hodie; singula festa speciales absolutiones 
habebant. De absolutionibus cf. NCR 208-210. 


g. Lectiones, data benedictione, leguntur. De Psalmis valet, quod S. Augus- 
tinus dicit « Oratio tua locutio est ad Deum », de lectionibus vero: « Quando 
legis, Deus tibi loquitur, quando oras, Deo loqueris » (Enarr. in Ps 85,7 PL 
37,1086). Pulchre evolvit utilitatem lectionum Cassiodorus 1. cit: «Psalmis 
delectamur, ct orationibus irrigamur, et interpositis lectionibus pascimur. Oratio 
ipsa fit pinguior, dum mens recenti lectione saginatur et currit per imagines 
divinarum rerum, quas nuper audivit ». Lectiones sumuntur in l. nocturno e 
s. Scriptura, in I[-o e scriptis SS. Patrum vel Legendis Sanctorum, in /l[I-0 vero 
post lectionem symbolicam Evangelii ex homiliis Patnim de textu evangelico 
diei. In. oilicio Dominicae et ordinario I. II. lectio est de Script., III. de homilia 
v. de festo; in Feriis tres de homilia v. de Script. (NCR 217-222). 


h. Post singulas lectiones responsorium dicitur, quod saepe e textibus 
S. Scripturae sumitur, sed frequenter etiam libere compositum est; textus hi 
pulcherrimi fere omnes iam in fontibus liturgicis saec. VIIIl-1 inveniuntur. Omnia 
responsoria ideas lectionum repetunt ad modum brevis cantici, in quo animi 
orantis veritatesque contemplantis sensus concinne exprimuntur. 


i. Vigiliae seu Matutinum finitur in officiis dominicalibus et festivis per 
n Je Deum », quod loco Resp. IX-i dicitur, non dicitur « Te Deum » in Domi- 
nicis Adventus, Septuagesimae, Quadragesimae et Passionis et in officiis feria- 
libus; loco eius dicendum est Resp. nonum respective Resp. tertium (NCR 237- 
238). Sublimis haec doxologia gratias agit Deo officio terminato, laudando 5S. 
Trinitatem et Filium Redemptorem ob acceptas gratias et illuminationes decursu 
officii divini. In feriis et tempore poenitentiali ideo omittitur, quia laus gratiarum- 
que actio qua quoddam gaudiosum concipitur, « Te Deum » ideo semper tunc 
tantum dicendum est, si in Missa « Gloria in excelsis Deo » canitur. Post d Te 
Deum » in choro statim incipiuntur Laudes, in recitatione privata hae separari 
possunt a Matutino, tunc dicenda est oratio diei, Dominus vobiscum, Benedi- 
camus Domino, et Fidelium animae. 


b) Laudes 


secunda pars sunt officii divini, primitus nominatae à Matutina » (sc. laus), 
vel « Matutini » (sc. hymni), nomen « Laudes » accepit a Ps 148-150, semper 
dicendis in fine omnium Laudum, quod a Sancto Pio X. abolitum est. 


1°. Sensus et indoles Laudum. Iuxta maiores nostros « et mane orandum est, 
ut resurrectio Domini matutina oratione celebretur » (Cyprian. De or. dominica 
c. 35 PL 4,542); quando Christus « sol iustitiae » a mortuis resurrexit, simul 
etiam ortum solis memoriae Christi Redemptoris dicavit. Ideo indoles gaudiosa 
Laudum, quod indicatur Psalmis Laudum quinto loco dicendis, qui semper 
vocabulis « Lauda » vel « Laudate » incipiunt (Ps 116. 134. 145. 146. 147. 150). 

Simul etiam ortus novae lucis Christum significantis celebratur in hymnis, capi- 
tulis et Psalmis, qui secundo semper loco dicendi sunt ac in quibus allusio ad 
tempus matutinum occurrit (Ps 5. 6-1. 89. 142. 91.) Gratiarum actio pro rederm- 
ptione Christi in fine Laudum indicatur per canticum Zachariae » Benedictus n, 
hymnum eximium Redemptionis. 


2? Structura Laudum. Sicut Laudes oratio sunt matutina, ita Vesperae 
preces constituunt vespertinas, utraque hora eandem structuram possidet. Post 
introductorias preces (« Deus in adiutorium ») quinque dicuntur Psalmi cum 
antiphonis, dein sequitur lectio brevissima e S. Scriptura, « capitulum » voca- 
tum, postea canitur hymnus, post eum Versus. Culmen totius actionis liturgicae 
attingitur in cantico Redemptionis « Benedictus », post quam dicenda est oratio 
conveniens. Preces feriales sunt dicendae ante orationem Fer. IV. et VI. Adven- 
tus, Quadragesimae et Passionis, necnon Fer. IV. VI. et Sabb. Quatuor Tem- 
porum, excepta octava Pentecostes, hae preces characterem poenitentialem exhi- 
bent. Commemorationes si quae occurrant, dicendae sunt post orationem. 


c) Prima 


vocatur alia Hora minus sollemnis Laudibus post eamque exorta, qua dies 
laboris incipitur. 


1°. Sensus et indoles Primae. Haec hora initium signat operae diei consccrat- 
que totum diem Domino. Hymnus dicitur « lam lucis ortus sidere » saec. IX-o 
iam in Hibernia occurrens, per decursum vero saec. X-XI-1 in tota Europa divul- 
gatus (Chevalier, Report. Hymnologicum V, 1921, 208), quo Deus supplex 
oratur, ut in diurnis actibus servos servet a nocentibus criminibus, quae dein 
omnes enumerantur. Versus dicitur «a Exsurge Christe, adiuva nos », eo fine 
secundum Amalarium, « ut Dominus sit sui gregis per totum cursum itineris 
(diei) adiutor et liberator propter suam misericordiam » (De ord. antiph. c. 6,10 
Hanssens III 1950, p. 32). 


2? Structura Primae, a. Ipsa hora canonica eandem habet compositionem 
quam ceterae Horae minores, ie. Tertia, Sexta, Nona: dicitur hymnus, postea 
recitantur tres Psalmi, sequitur capitulum, dein Responsorium breve « Christe, 
Fili Dei vivi » cum versu « Exsurge Christe adiuva nos, « demum — quia preces 
« dominicales » inde ab 1956 iam semper omittuntur — statim oratio semper 
eadem « Domine Deus omnipotens, qui ad principium huius diei nos pervenire 
fecisti », in qua Deum precamur, ut non declinemus ad ullum peccatum, sed eius 
iustitiam faciamus, demum cum « Benedicamus Domino» clauditur ipsa Hora. 


b. Quae nunc sequuntur pertinent ad «a Officium capituli ». Saec. VIII-o 
enim incipiebant & capitulum » Regulae post hanc horam congregatis monachis 
e Regula S. Benedicti, canonicis vero e Regula S. Chrodegangi legere, a quo 
nomen huius officii derivatum est. Paulatim evolutum est hoc officium, quod 
dem in loco huic officio destinato celebrabant et a capitulum » vocabant. In 
hoc officio etiam Martyrologium sequentis diei legebant, dein Necrologium 
fratrum et benefactorum defunctorum, operamque diei orationibus Deo com- 
mendaverunt. 

c. Prima pars ergo huius officii est lectio Martyrologii, quod in choro semper 
debet fieri, et « laudabiliter fit etiam extra chorum » (Brev. rubr. spec.). Postea 
dicitur Versus, etiam in recitatione a solo: « Pretiosa in conspectu Domini mors 


Sanctorum cius n, et oratio pro intercessione Sanctorum («Sancta Maria et 
omnes Sancti... »). 


d. Secunda pars huius officii est consecratio operae cotidianae. Olim monachi 
ibant « ad capitulum, et quod eis iniunctum fuerit, laborant usque ad illum 
signum, quod pulsare solent » (B. Albers, Consuetud. monast. III. 109). Nunc 
remanserunt orationes, ter invocatur Deus ut adiuvet servos suos cum antiquis- 
sima acclamatione « Deus in adiutorium meum intende », quam teste Cassiano, 
saepe in die repetere soliti sunt, adiungunt « Gloria Patri », ut finem laborum 
determinent, gloriam nimirum Dei; sequitur ad eundem finem prex litanica 
« Kyrie eleison », cum versiculis « Respice in servos tuos », ut Deus opera 
manuum nostrarum dirigat, iterum cum « Gloria Patri ». Totum actum terminat 
robusta oratio «Dirigere et sanctificare», de qua aptissime dicit Amalarius: 
« Dirige Domine corda, id est cogitationes, sensus, scilicet oculos, et aures ac 
nares, et sermones nostros, qui per os efferuntur, et opera manuum nostrarum... 
ct sic tandem securi properamus ad opera necessaria » (Lib. official. IV, c. 2,25 
Hanssens II. p. 413). 


e. Tertia pars est huius officii « absolutio capituli » seu lectio « capituli », 
loco capituli Regulae legitur brevis lectio, quae iuxta tempus liturgicum varia- 
tur, de Tempore ut in Ordinario (NCR 242). In fine datur benedictio « Dominus 
nos benedicat », quo Prima terminatur (NCR 179. b.). 


d) Horae minores 


ceterae sunt: Tertia, Sexta, Nona. 


1°. Sensus harum horarum egregie declaratur iam a S. Cypriano: « In ora- 
tionibus celebrandis invenimus observasse cum Daniele tres pueros in fide 
fortes et in captivitate victores horam tertiam, sextam, nonam, sacramento 
scilicet Trinitatis, quae in novissimis temporibus manifestari habebat... Mani- 
festata postmodum res est, sacramenta olim fuisse, quod ante sic iusti preca- 
bantur. Nam super discipulos hora tertia descendit Spiritus Sanctus, qui gratiam 
dominicae repromissionis implevit... Et Dominus hora sexta crucifixus, ad nonam 
peccata nostra sanguine suo abluit, et ut redimere et vivificare nos posset, tunc 
victoriam suam passione perfecit» (De or. dom. c. 34 PL 4,541). At hymni 
harum Horarum a S. Ambrosio ipso compositi etiam aliud momentum extollunt, 
partem nempe diei solis applicant ad statum animae. Hymnus Tertiae « Nunc 
sancte nobis Spiritus » quidem exclusive missionem Sancti Spiritus celebrat, 
sed hymnus Sextae « Rector potens verax Deus » horae meminit meridianae, 
quando sol medium iter peragens copiam luminis maximam effudit (« ignibus 
meridiem »), precaturque Deum ut veram pacem cordium largiatur, extinctis 
flammis litium. Hymnus etiam Nonae « Rerum Deus tenax vigor» solem in 
mentem revocat, qui tunc iam versus horizontem declinans ad occasum festinat, 
obsecratque Deum, qui immutabilis est (« Immotus in se permanens »), ut nos 
inter praetereuntia constitututos, ipse qui « tenax vigor» est largiatur nobis 


« lumen vespere », finem scilicet felicem vitae, seu « praemium mortis sacrae » 
in statu gratiae finalis. 

2'. Structura Horarum minorum simplicissima est: post « Deus in adiuto- 
num n sequitur hymnus, dein tres Psalmi cum antiphonis, dein capitulum, cum 
responsorio brevi, et statim dicitur oratio conveniens — preces etiam hic ab 1956 
omittuntur — « Benedicamus Domino» et « Fidelium animae », quo Hora 
finitur. 


e) Vesperae 


dicuntur inde iam ab antiquitate ideo, quia « recedente sole ac die cessante 
necessario rursus orandum est, quando oramus et petimus, ut super nos lux 
denuo veniat, Christi precamur adventum luci aeternae gratiam praebiturum » 
(Cypr. De or. dom. c. 35 PL 4,542). Eodem modo est hora sollemnis, quam 
Laudes, ideo etiam ad canticum redemptionis huius Horae, ad « Magnificat » 
in celebratione sollemni altare incensandum est: in altari enim renovatur opus 
redemptionis, sacrificium nimirum Crucis, idcirco dum ecclesia resonat canticum 
redemptionis, thure honoratur. Structura Vesperarum eadem est ac Laudum. — 
Ultima et novissima Hora est: 


f) Completorium 


cuius auctor est S. Benedictus, Patriarcha monachorum occidentalium. Per 
multa saecula in ipso dormitorio recitabatur post lectionem Collationum, cuius 
vestigium adhuc conspicitur in oratione huius Horae: « Visita quaesumus Do- 
mine habitationem istam ». 


1°. Sensus huius Horae est: ultima prex vespertina ante decubitum, Vespe- 
rae enim iam iuxta Regulam S. Benedicti maturius absolvendae erant lucescente 
adhuc lumine diei. Officio huius Horae completur seu consumitur — ut Amala- 
rus dicit — « esus, potus, collatio et omne commune opus, omnia membra 
dereliquuntur a suffugio humano, soli Deo, qui non dormit, neque dormuitat, 
committuntur. Somnus enim est imago mortis » (De ord. antiph. c. 7,28, Hans- 
sens III, 35). Completorio simul etiam absolvitur totus cursus officii divini. 


2?. Structura huius Horae peculiaris est. a. Incipitur per lectionem semper 
eandem, quae nunc locum tenet lectionis continuae Collationum Cassiani. — 
b. Dein dicitur ad excitandam contritionem de peccatis et omissionibus totius 
dici « Confiteor », cum liturgica absolutione. — c. Psalmi dicuntur tres, classica 
psalmodia Completorii est psalmodia dominicalis Completorii, cuius tres Psalmi 
aptissimi sunt ad orationem vespertinam, quique semper omnibus diebus recita- 
ti fuerunt usque ad reformationem Sancti Pii X. et nunc quoque semper dicun- 
tur in officio monastico. — d. Expletis Psalmis dicitur Hymnus « Te lucis ante 
terminum », — c. sequitur dein capitulum cum responsorio brevi, quibus anima 
Deo commendatur: « In manus tuas Domine, commendo spiritum meum ». — 
f. Tertium et brevissimum canticum redemptionis dicitur « Nunc dimittis », 
optime aptum ad exprimendam precationem dormire volentium « Salva nos Do- 
mine vigilantes, custodi nos dormientes » (antiph. cantici). — g. Preces iam 
nunquam dicuntur, sed statim sequitur oratio: a Visita quaesumus », qua Do- 
mino supplicatur, ut angeli nos custodiant in pace. — h. Benedictione « Bene- 
dicat et custodiat nos » finitur Completorium. — 1i. Deinde dicitur una e quatuor 
antiphonis finalibus BM.Virginis: « Salve regina » et « Alma Redemptoris Ma- 
ter » probabilius auctorem habent Hermannum Contractum (f 1054), « Regina 


A) Notio officii. 


411 


coeli laetare » et « Ave regina coelorum » ortae sunt saec. XI-XII. Inde a 
saec. XIII-o cantatae sunt post Completorium, qua devotio quadam specialis 
erga Virginem Matrem, totum officium diei per manus virginales Deiparae sic 
oblatum est Aeterno Patri. In breviario Curiae Fratrum Minorum saec. Xlll.iam 
quatuor nunc usitatae continentur, inde a saec. XVI-o usque 1956 toties dicendae 
erant, quoties a choro discessum fuit, in recitatione privata post Laudes et 


Completorium. 


MATUTINUM 


Domine labia mea 
(super os |) 

Deus in adiutorium 
Ali. vel Laus tibi (1) 
Invitatorium 

(Venite exultemus) 
Hymnus 


Officia trium Noctum.: 
(festa I. II. cl. Trid. S., 2. 


nov.) 
Tres nocturni: 


tres Pss cum Gloria ant-ae 
(n toto officio integrae 
dicuntur, ante et post 


Pss.) (2) 
Versus, respons. 
Pater (sine Arnen) 
Absolutio. Arnen 
Benedictio 
Tres lectiones 
Tu autem Domine 
Responsorium 
Post IX. lectionem: 
Te Deum, nisi IX. resp. 
Officia unius nocturni: 


(Dom-cae, feriae, vigiliae, 
festa III. cl. dies octa- 
vae Nativ., S. Mariae 


Sabb.) 


Novem Pss, tres lectiones 


cum Respons. 
Si ibi terminatur: 
Dominus vobiscum 


(In récit, a solo semper: 


Dom. exaudi orat.) 
Oratio officii. 
Benedicamus Domino 
Fidelium animae. 


Tabella Officii 


LAUDES 


Deus in adiutorium. 
Gloria Patri etc. 
Quinque Pss 
Gloria Patri Antiph. 
I. Schema Psalmor. 
ordinarie dicitur 
Il. Schema  Psalmor. 
in Doin-cis Sept. 
Quadr. Pass. 
Omnib. feriis: 
Adv. Sept, quadr. 
Pass., quat. temp. 
Sept., Vigil. I. II. III. cl. 
Capitulum. Deo gratias 
Hymnus 
Versiculus 
Ant. integra 
Benedictus 
Ant. integra 
(Preces feriales, si dicen- 
dae sint) 
Dominus vobiscum 
Oremus (Oratio diei) (3) 
Commemorationes si fa- 
ciendae sint 
Dominus vobiscum 
Benedicamus Domino 
Fidelium animae. 


(1) et sic in omnibus aliis Horis 
(2) similiter ad omnes alias Horas 
(3) cum conclusione longiore, ad Ant. finalem B.M.V. cum brevi 


PRIMA 


Deus in adiutorium. 
Gloria Patri etc. 
Hymnus 
Tres Pss 
Gloria Patri. Antiph. 
Capitulum 
Deo gratias 
Respons. breve 
Vers. Exsurge Christe 
Dominus vobiscum 
Oratio (Dom Deus omni- 
pot. qui ad principium) 
Dominus vobiscum 
Benedicamus Domino 
Officium capituli: 
Martyrologium (in choro) 
Pretiosa. 
Sancta Maria 
Deus in adiutor. 
(ter 
sine Cruce) 


Gloria Patri (semel) 
Kyrie. Pater etc. 
Respice in servos 
Gloria Patri 
Oratio (Dirigere) 
Absolutio capituli: 
Jube Domne benedic. 
Bened. Dies et actus 
Lectio brevis. 
Adiutorium nostrum 
Benedicite. Deus. 
Benedictio (Dominus nos 
benedicat) 

TERTIA, SEXTA, NONA 


Detis in adiutorium 

Gloria etc 

Hymnus 

[res Pss. Gloria Patri 
antiph. 

Capitulum 

Deo gratias 

Responsorium breve 

Versiculus 

Dominus vobiscum 

Oremus 

Dominus vobiscum 

Benedicamus Domino 

Deo gratias 

Fidelium animae 

Amen 

VESPERAE 


Deus in adiutorium 

Gloria etc 

Quinque Pss 

Gloria Patri. Antiph. 

Capitulum 

Deo gratias 

Hymnus 

Versiculus 

Ant. integra 

Magnificat 

Ant. integra 

(Preces feriales si dicen- 
dae sint) 

Dominus vobiscum 

Oremus 

Oratio dici 

Commemorationes si fa- 
ciendae sint 

Dominus vobiscum 

Benedicamus Domino 

Deo gratias 

Fidelium animae 

Amen 


Litteratura. Cf. adhuc Litt, sub B). 


COMPLETORIUM 


lube Domne (Domine) 

Noctem quietam 

Amen 

Lectio brevis (Fratres, so- 
brii) 

Tu autem Domine 

Deo gratias 

Adiutorium nostrum 

Pater noster (totum  sec- 
reto) 

Confiteor (in privata: sine 
tib1 Pater) 

Misereatur 

Indulgentiam f 

Converte nos t (super 
pectus) 

Deus in adiutorium 

Gloria Patri etc. 

Tres Pss 

Gloria Patri. Antiph. 

Hymnus 

Capitulum (Tu autem in 
nobis es) 

Deo gratias 

Responsorium breve 
(In manus tuas) 

Versiculus (Custodi nos 


Domine) 
Canticum: Nunc dimittis 
cum Antiph. 


Dominus vobiscum 

Oremus (Visita quaes.) 

Dominus vobiscum 

Benedictio (Benedicat et 
custodiat) 

Amen 

Deinde dicitur una ex fina- 
libus antiphonis BMV 

Divinum auxilium, 

Amen. 


Jo. Card. Bona, De divina psalmodia, Romae 1653. L. Thornassin, Traité de l'of- 
fice divin, Paris 1686. — L. Bacuez. Du saint office, considéré au point de vue de la piété, 
Paris 1872. Germ. Ucber das gottliche Offizium u. seine innere Verbindung mit dem inneren 
Geint, Düsseldorf 1951. — Ch. Willi, Lc bréviaire expliqué, LII. 2.ed. St Etienne 1922. — 
K Kastner, Praktischer Brevier-Kommentar, LII. Breslau 1923/24. — SL Stephan, Das 
kirchliche Stundengebet oder das Romische Brevier, übersetzt und erklart. I. München 19290. 
Il Regensburg 1928. — P. Parsch. Breviererklàrung, Klosterneuburg 1940. Gallice: Mulhouse 
1917. — J. B. Miüillcr-J. B. Umherg, Zeremonienbüchlein, 19. ed. Freiburg i.Br. 1941, 

B) Historia et evolutio officii divini et breviarii 


Prima aetas officii divini est ea, quando Ecclesia adhuc aevo persecutio- 
num vitam degebat. Post pacem Constantinianam (313) autem evolvitur officium 
divinum et paulatim fit proprium religiosorum et clericorum (saec. IV-X), De- 
mum agendum de evolutione et sortibus breviari (saec. XI-XX). 


|l. Prima aetas officii divini. 
2. De evolutione officii divini (saec. IV-X). 
3. De evolutione et sortibus breviariu (saec. XI-XX). 


l. Prima aetas officii divini 


a) Minus recte affirmaretur vigilias fuisse hoc aevo exclusive praeparatio- 
nem quandam Missae. Fuerunt enim etiam tribus prioribus saeculis vigiliae 
sine Missa subséquente, ex altera autem parte Missae quoque celebratae sunt 
quibusdam in casibus sine vigilia praecedente (cf. De Ecclesia sacrificante 
E.l.d.) Priora tria saecula statum embryonalem demonstrant quoad vigilias. 


b) Hoc autem contingit etiam quoad alias partes officii divini: sicut vigiliae 
ipsae quoque aderant, etsi non omni die, non solum pro clericis, sed pro tota 
communitate Christiana, ita etiam aliae partes iam quasi in nucleo inveniri 
possunt hac aetate. Duae erant horae, quae in familia et coetibus privatis cele- 
brabantur: quarum prior est oratio matutina, vocata Graece orthros, Latine 
matutini, vel matutinae, ie. laudes. De hac hora orationis scribit Athanasius 
ad virgines Christo dicatas: « Matutina hora dicite psalmum: Deus meus, ad 
te de luce vigilo. Sitivit in te anima mea. Sub diluculum vero: Benedicite 
omnia opera Domini Domino, Gloria in excelsis Deo et in terra pax, in homini- 
bus beneplacitum. Laudamus te, benedicimus te, adoramus te et sic porro » 


(De virginit. c. 20 PG 28,276). 


c) Sicuti ortum solis, imaginis Jesu Christi, solis iustitiae, celebrare debe- 
bant, ita etiam ad occasum solis, quando sol occubuit et advesperascere inci- 
piebat, lampadibus in domibus accensis precabantur. Hae preces vespertinae 
nuncupabantur Graece epilychnicon, Latine autem lucernarium. Sicut in Oriente 
dicebatur Psalmus « 1dioticus », i.e. privatus seu scriptus extra Canonem S. Scrip- 
turae ad matutinas preces, sc. « Gloria in excelsis », ita etiam ad vespertinas 
preces canebatur talis psalmus privatus, et canitur usque hodie, sc. « Phos 


hilaron » : 


Lumen hilare sanctae gloriae, 20 
Immortalis Patris caelestis, 

ct sancti beati Filii: 

O Jesu Christe! 

Hora qua sol iam occumbit, 
hora adest lucernae accendendae, 
cantemus Patri et Filio 

et Spiritui Sancto Dei. 

Dignus enim cs omni tempore, 

ut celebreris vocibus innocuis, 
Fili Dei, vitam donans, 

ideoque te mundus glorificat. 

d) Ut orationes domesticas, privatas cognoscebant maiores nostri tempore 
persecutionum sanctificationem etiam horarum publicarum, i.e. horas iuxta com- 
putationem Imperii Romani Tertiae (nonae horae matutinae), Sextae (meridiei) 
et Nonae (tertiae horae pomeridianae). Tertullianus dicit de his horis: « Tres 
istas horas ut insigniores in rebus humanis, quae diem distribuunt, quae publice 
resonant, ita et sollemniores fuisse in orationibus divinis (intelligimus) » (De 
ieiunio c. 10). Similiter eodem saeculo IIl-o0 ineunte Clemens Alexandrinus 
scribit, quod « nonnulli certas ac definitas horas constituunt precationi, ut ter- 
tiam, et sextam et nonam » (Stromat. 6.). 


e) Elementa huius officii divini primae aetatis erant lectiones depromptae 
e Scriptura Sacra, quae proferebantur lectione continua; tantum summis festis 
— je. Paschate et Pentecoste — legebantur lectiones his festis correspondentes; 
Cantica autem populi erant Psalmi, quorum laus resonat in scriptis Patrum et 
scriptorum. S. Basilius e.gr. enuntiat: « Psalmus fugat daemones, accersit ange- 
lorum patrocinium, ministrat arma contra nocturnos timores, diurnorum laborum 
est requies, infantium securitas, ornamentum iuvenum, senum consolatio, con- 
venientissimum mulierum decus. Frequentat solitudines, forum emendat. Psalmus 
incipientibus initium est, incrementum proficientibus, vox est Ecclesiae, laetificat 
dies festos, eam, quae secundum Deum est, tristitiam creat » (Hom. in Ps 1,2 
PG 29,212) Apposite S. Ambrosius, ab Enc. MDei praelaudatus: «0 Psalmus 
benedictio populi est, Dei laus, plebis laudatio, plausus omnium sermo univer- 
sorum, vox Ecclesiae, fidei canora confessio, auctoritatis plena devotio, libertatis 
laetitia, clamor jucunditatis, laetitiae resultatio n (Enarr. in Ps, 1,9 PL 14,968). 
Excellentiam Psalmorum prae ceteris Scripturis extollit magnus S. Athanasius.. 
« Omnis nostra Scriptura, cum vetus tum nova, divinitus inspirata utilisque ad 
doctrinam est, ut scriptum habetur... at Psalmorum liber, quasi paradisus 
omnium reliquorum (sc. librorum) fructus in se continens, cantus edit, et 
proprios insuper ipsis inter psallendum exhibet » (Ep. ad Marcellinum in inter- 
pret. Psalm, n. 10). — Uftilitatem Psalmorum pro vita Spirituali saepissime incul- 
cant, ut idem Athanasius dicit: » Mihi quidem videtur psallenti Psalmos esse 
instar speculi, ut et seipsum et proprii animi motus in ipsis contempletur atque 
ita affectus eos recitet 1 (ibid. n. 2), optimumque concinnavit Hodoegum pro 
usu Psalmorum in variis vitae vicissitudinibus, sive pacnitentiam egerit quis, 
vel si tentatione vel tribulatione torqueatur, si effugerit laquea diaboli, si tristis 
vel afflicta fuerit anima, si laudare et benedicere vellet Dominum vel Ei gratias 
exhibere: omnia haec docent Psalmi divini (hodoegum hunc confer in eadem 
epist. PG 27,25-37). Rectissime igitur Ambrosius vocat Psalterium « commune 
animarum gymnasium, quoddam stadium virtutum » (Enarr. in Ps 1. PL 14,967). 


2. De evolutione officii divini (s. IV-X.) 


Prima periodus evolutionis officii divini est a) « aetas aurea » (saec. IV-VL), 
secunda est b) aetas mutationum complementariarum (saec. VI-VID, tertia c) 
aetas evolutionis ulterioris (saec. VIII-X .). 


a) Aetas aurea evolutionis (saec. IV-V.) 


1°. Decursu horum saeculorum «cursus nocturnus»  cotidianus fiebat, 
€. quod elapsis sacculis diebus tantum dominicis celebrabatur, nunc quotidie 
cantari coepit in basilicis urbium ac in monasteriis virorum et mulierum. Iam 

tractavimus, quantum influxum habuere quoad Missam magna aedificia, quae 
indecenter vacua remanere non potuerunt per totam hebdomadam, dein quo- 
modo « asketeria », ie. associationes virorum et virginum Deo famulantium 
partes habuerunt in hac evolutione, a. Sic primum vigiliae non solum dominicis 
et festis diebus celebrabantur, sed omnibus diebus, in qua celebratione argu- 
menta quoque scripturistica adhibuerunt Patres. S. Basilius e.gr. ideo commen- 
dat vigilias nocturnas, quia «a mediam noctem nobis ad orandum necessariam 
esse tradiderunt Paulus et Silas, quemadmodum Actorum historia declarat his 
verbis: Media autem nocte Paulus et Silas laudabant Deum, et psalmista, cum 
ait: Media nocte surgebam ad confitendum tibi, super indicia iustitiae tuae » 
(Regulae fusius tractatae 37,5 PG 31,1016). S. Athanasius etiam virginem solita- 
ram adhortatur, ut domi surgat ad celebrationem vigiliae: «a Media nocte 
excitaberis et hymnis celebrabis (hymnéseis) Dominum Deum tuum. Ea enim 
ipsa hora resurrexit Dominus noster e mortuis et Patrem suum hymnis celebravit, 
quare iniunctum nobis est, ut ea ipsa hora hymnos Deo dicamus... Quod si tecum 
fuerint virgines, ipsae quoque psallant, et alia post aliam orationem absolvite » 
(De virginitate 20. PG 28,276). — b. Ad cursum nocturnum pertinent oratio 
publica matutinalis (matutinum, orthros) ef vespertina (lucernarium, hesperinon, 
vesperae). Praesertim hae horae in ecclesiis cum quadam maiore sollemnitate 
celebrabantur, ut videri potest e relatione Aetheriae: hora decima (i.e. quarta 
pomeridiana see. nostrum computum) convenitur ad ecclesiam, lumina multa 
accenduntur ad hoc officium, vocatum a licnicon » (epilychnicon), e apud nos 
lucernare », psalmi lucernares canuntur, dein «a pisinni », ie. pueri cantant 
Kyrie eleison ad invocationes diaconi, episcopus autem benedicit catechumenis 
et fidelibus. Similiter omni die aperiuntur portae ecclesiae Anastasis, ingrediun- 
tur « monazontes » (monachi) et a parthenae » (virgines Deo dicatae), dein 
etiam laici viri et feminae, o qui volunt maturius vigilare », et ad ortum solis 
cantantur « ymni matutini », i.e. psalmi « matutini » (laudum). 


2?. Etiam « cursus diurnus » in orationem publicam cotidianam evolutus 
est. Horae ad «a Tertiam », « Sextam », et « Nonam « inde a saec. IV-o quoti- 
dianae et publice celebratae fiunt, quae saeculis praeteritis tantum precationes 
privatae fuerunt. S. Basilius Magnus item argumentis e Scriptura depromptis 
hortatur ad observandas has horas diurnas: « Tertia hora surgatur ad precan- 
dum fratresque convocentur, etiamsi divisi alii aliis operibus fuerint occupati, 
et ita Spiritus donum circa tertiam horam apostolis collatum in memoriam 
redigentes, omnes uno eodemque animo illum venerentur... Sexta quoque hora 
necessariam esse precationem sanctorum exemplo indicavimus, qui dicunt: 
Vespere et mane et meridie narrabo et annuntiabo et exaudiet vocem meam 
(Ps 54,18), et ut liberemur ab incursu et daemonio meridiano, etiam eodem 
tempore recitetur nonagesimus psalmus. Nonam autem horam ad orandum 
necessariam esse apostoli ipsi nobis prodidere in Actis, in quibus narrantur 
Petrus et Joannes ascendisse in templum ad horam orationis nonam » (Regul. 
fus. tract. 37,3.4 PG 31,1013). S. Hieronymus iam tamquam legem usu sancitam 
habet haec tempora orationis: « Quamquam apostolus semper orare nos iubeat, 
et sanctis etiam ipse somnus oratio sit, tamen divisas orandi horas habere debe- 
mus, ut si forte aliquo fuerimus opere detenti, ipsum nos ad officium tempus 
admoneat. Horam tertiam, sextam, nonam diluculum quoque et vesperam, nemo 
qui nesciat » (Ep. 22,37 PL 22,421). Rationem huius usus, quo variantur orationis 

tempora, reddit S. Basilius dicendo: « In aequalitate torpescit saepe nescio 
quomodo, animus, atque praesens absens est, mutatis vero ct variatis psalmodia 
et cantu per singulas horas, renovatur eius desiderium et attentio instauratur b 
(Reg. fus. tract. 37,5 PG 31,1016). 


3?. Ilac aetate aurea modus psallendi quoque in alium mutatur; dum aetate 
praecedenti & psalmus responsorius » colebatur, ie. fideles singulis versibus 
Psalmi eodem textu respondebant, nunc introductus est usus hunc textum 
(antiphonam) initio et fine Psalmi tantum canere, ipsos versus autem Psalmi 
cantare per duos choros distinctos, sicut in theatro et Odacp aetatis antiquae 
fiebat. Modus hic vocatur « cantus antiphonicus », ratio introductionis eius in 
ecclesiis fuit praeprimis vastitas earum et magnus numerus adstantium, propter 
quod «tamquam undis refluentibus stridet ecclesia » (Ambros. In Ilexaem. 
3,15); Ambrosius etiam dicit, eo tempore « quantum laboratur in ecclesia, ut 
fiat silentium, cum lectiones leguntur » (Enarr. in Ps 1,9.). 


4^". Quotidiana recitatio officii divini simul cum novo modo psallendi intro- 
ducta fuit Antiochiae a Diodoro, qui ibidem asketerion fundavit versus 360, 
cuius discipuli erant Theodorus Mopsuestenus et Joannes Chrysostomus: « Hi 
primi psallentium choros duas in partes diviserunt et davidicos hymnos alternis 
canere docuerunt » (Theodoret. Hist. eccl. VIL, 24). Diodorus autem ex eccle- 
siis Syriacis hunc novum modum cognoscebat. Caesareae modum psallendi an- 
tiphonicum et quotidianitatem officii S. Basilius anno 375. introduxit, quem 
Diodorus 372. exsulans visitavit; introductio haec autem non sine murmure cleri 
Cesareensis facta est. Eodem tempore Mediolani haec reformatio officii divini 
facta est a S. Ambrosio, qui tum modum psallendi antiphonicum, tum quotidia- 
nam recitationem, tum morem orientalem canendi hymnos introduxit, ut eius 
biographus testatur. « Hoc in tempore primum antiphonae, hymni ac vigiliae 
in ecclesia Mediolanensi celebrari coeperunt. Cuius celebritatis devotio usque 
in hodiernum diem non solum in eadem ecclesia, verum per omnes paene Oc- 
cidentis provincias manet » (Vita Ambrosii 13. PL 14,31). Hoc — teste S. Augus- 
tino — hebdomada sacra anni 385 factum est, quando « excubabat pia plebs in 
ecclesia, mori parata cum episcopo suo, servo tuo... Tunc hymni et psalmi, ut 
canerentur secundum morem orientalium partium, ne populus moeroris taedio 
contabesceret, institutum est, et ex illo in hodiernum retentum, multis 1am ac 
paene omnibus gregibus tuis et per cetera orbis imitantibus » (Confess. IX, 7). — 
Constantinopoli versus 400 Chrysostomus, Antiochia oriundus introduxit novum 
modum psallendi, Arianos imitatus, quia hic modus psallendi « iuxta morem 
antiphonarum » (kata ton ton antiphónón tropon epsallon) populo placebat, ct 
« Joannes (Chrysostomus) veritus, ne quis ex ecclesia sua per haec in fraudem 
induceretur, plebem, quae sub ipso erat, ut similiter psalleret, incitavit », sic 
Sozomcnus (Hist. eccl. VIII, 7,8 PG 67,1538). — Num Romae iam saec. IV-o 
haec omnia introducta fuerint, non constat; si affirmative responderi posset, 
hoc fiebat certe sub Damaso, forsan in Concilio Romano anni 382, cui etiam 
episcopi Graeci ct Syri interfuerunt (sic Righetti II, 428). 


b) Actas mutationum complcmentariarum (sacc. VI-VIT). 


1°. Decursu saeculi Vl-i decretum est, quod etiam clerus interesse debet 
horis officii divini. In Oriente hoc Justinianus praescripsit lege anno 528. lata: 

« Sancimus, ut omnes clerici per singulas ecclesias constituti, per se ipsos noc- 
turnas et matutinas et vespertinas preces canant... Si enim multi laicorum, ut 
suae animae consulant, ad sanctissimas ecclesias confluentes, studiosos circa 
psalmodiam se ostendunt, quomodo non fuerit indecens, clericos ad id ordinatos 
non implere munus suum n (Cod. lust. lib. I. tit. III. De episc. et clericis 1. 42, 
$ 10). — In Occidente paulatim per Concilia haec obligatio inculcata est; e.gr. 
in Synodo Agdensi a. 506: « ..ymni matutini vel vespertini diebus omnibus 
decantentur », pro Ilispaniis Synodus Tarraconensis anni 516: « ut presbyteri 
cum clericis septimanas observent.. die dominico sollemnitas cum omnium 
praesentia celebretur... omnibus diebus vesperas et matutinas celebrent ». 


2?. Ad officii « horas minores » (Tertia, Sexta, Nona) accesserunt duae aliae 
horae: Prima et Completorium. « Prima » hora quidem iam saeculo IV-o nata 
est in aliquo monasterio Bethleemitico, horae huius ortum Cassianus comperit, 
(piando Bethleem visitavit. Monachi enim ibidem degentes post « Matutinas 
laudes » iterum quiescere potuerunt, quam quietem aliqui usque ad Tertiam 
protrahentes, huius excessus poenas luere coacti sunt per introductionem novae 
horae, quae quasi oratio diem inducens laboremque cotidianum sanctificans 
habebatur (Cassian. De institutis coenobiorum III, 4 PL 49.126 s.). Nomen tamen 
et ultimam dispositionem hora haec accepit a S. Benedicto, sicuti ultima hora 
diei, Completorium, omnino ab eo instituta fuit (Regula c. 42). Multis enim in 
monasteriis, sicut etiam in ecclesiis, Vesperae canebantur, dum adhuc lux ful- 
gebat, postea habebatur caena, ideoque ante decubitum necessarium visum est 
diem per orationem claudere, quae oratio vespertina quasi « complevit » etiam 
totum officium divinum eiusdem diei. 


3°. Hac aetate evolutus est « cursus (i.e. modus dicendi) monasticus », 
« cursus Romanus », et « Gallicanus », in ecclesiis Romam  imitantibus ille, in 
ecclesiis typi liturgici Gallicani hic, in monasteriis cursus prior. Cursus Jnonas- 
ticus retinebat numerum duodenarium: in dominicis et festis 64-6, i.e. 12 psalmi 
canebantur in duobus nocturnis, in III-o tria cantica, et 12 lectiones recitabantur, 
4 in unoquoque nocturno. Cursus Romanus autem his diebus novem Psalmos, 
novem lectiones et responsoria persolvebat. Haec differentia principalis per de- 
cursum temporum usque ad hodiernum diem remansit. 


c) Aetas evolutionis ulterioris (saec. VIII-X). 


Aetas haec Carolingica producebat triumphum cursus monastici in monas- 
teriis, dein suppressionem cursus Gallicani per cursum Romanum, quae sup- 
pressio simultanea fuit suppressioni ritus Missae Gallicanae in Regno Francorum, 
dum cursus Gallicanus in Hispania, ut cursus officii Mozarabici, adhuc per 
saecula vigebat; demum evolutio effecta est cursus Franco-Romani, sicut etiam 
Missae ritus Franco-Romanus hoc tempore, ut vidimus, ortus est. 


1°. Notandum est, quod cursus monasticus et Romanus solummodo in diebus 
dominicis et festis differunt, ceterum textus antiphonarum, responsoriorum, ordo 
lectionum eadem sunt. a. Cursus Franco-Romanus autem differt a cursu, qui 
remansit pure Romanus praesertim in eo, quod Romae celebrabant festa Sanc- 
torum cum ritu « duplici » versus 750, sc. in Vesperis dicebantur quinque Psalmi 
dominicales cum antiphonis de Sancto. Officium nocturnum feriale autem non 
omittebatur, sed Sanctus habebat nocturnum aliud, supplemental et distinctum 

a nocturno feriali. Ritus hic « duplex », non solum nomine, sed etiam re, Romae 
usque ad saec. XII. in usu remansit, dum in Regno Francorum iam saec. IX-o 
officium nocturnum solummodo de Sanctis persolvebatur. — b. Alia differentia 
inter cursum Romanum et Franco-Romanum est, quod in Regno Francorum 
utebantur « Psalterio Gallicano », i.e. secunda recensione Psalterii Latini, quam 
fecit S. Hieronymus anno 382. recensens textum veteris versionis Latinae e 
textu hexaplari, dum ecclesiae Romanae usque ad Pium V. (1568.) retinebant 
primam recensionem Hieronymi factam super textum Veteris Latinae e versione 
LXX. Inde a S. Pio V. hoc Psalterium see. primam recensionem, vocatum « Psal- 
terium Romanum », solummodo in Basilica S. Petri in usu fuit. Distributio 
autem psalmorum per hebdomadam eadem fuit in utroque « cursu ». — c. Ter- 
tia differentia inter utrumque cursum fuit, quod Romae hymni non canebantur, 
sed in Regno Francorum e cursu monastico transsumpsernnt usum hymnorum in 
officio divino, ut Amalarius Metensis dicit: « Sicut mos est monachis... sic nos 
solemus eos imitari in Ambrosianis hymnis » (De eccles. officiis IV, 48). Inde 
a saec. X-o0 iam etiam Romae adhibuerunt hymnos. — d. Quarta differentia 
invenitur in ordine lectionum: cursus Romanus in I. nocturno legebat e Veteri 
Testamento, in II-o nocturno e scriptis Patrum, in III-o epistolas S. Pauli, quae 
pluries integrae lectae sunt per annum. Carolus Magnus autem mandavit Paulo 
Diacono, monacho Cassinensi, « ut studiose catholicorum Patrum dicta percur- 
rens veluti c latissimis eorum pratis certos flosculos legeret, et in unum, quae 
essent utilia, quasi sertum aptaret» (PL 95,1160). Homiliae hae in III-o nocturno 
legebantur, dum in I. nocturno epistolae Pauli. Mos hic Ecclesiae Romanae 
perduravit fere usque ad saec. XII., ubi in basilica S. Petri et in curia papali 
in Dominicis Adventus et Quadragesimae in III-o nocturno Epistolas S. Pauli 
legebant (duas lectiones) et homiliam super evangelium. Liber Homiliarii. Pauli 
Diaconi tamen suppressus est per homilias S. Gregorii Magni, cuius 40 homiliae 
ubique in usum venerunt et sunt usque hodie. 


2?. Hac aetate culmen attingit evolutionis tota bibliotheca librorum litur- 
gicorum ad officium divinum pertinentium. Usque ad saec. IV. liber officii divini 
sola S. Scriptura fuit, e qua desumebantur Psalmi et responsoria, dein lectiones. 
Ad finem saec. X-i iam multi libri existunt officio divino inservientes: 


|. Biblia. 6. Lectionarium. 
2. Psalterium. 7. Passionarium. 
3. Martyrologium. 6. Homiliarium. 
4. Hymnarium. 9. Collectarium. 
3. Antiphonarium. 10. Capitularium. 


Ad 3. Martyrologium quod ad Primam legendum erat, primo a Synodo in Aix-la-Chape'le 
anno $17 habita praescribitur: « Venientibus in capitulum, hebdomadarius petat benedic- 
tionem. et benedictus a priore, denuntiet aetatem mensis, et 'unae et natales Sanctorum, 
(piorum festa crastinus excipiat dies » (Mansi, Concilia XIV, 3095.). 

Ad 4. Hymnaria vetustissima apparent in manuscriptis inde a saec. VIII-o0; saepe appen- 
dicis instar adiiciuntur ad Psalterium. 

Ad. 5 Antiphonarium antiphonas complectebatur, Liber antiphonalis officii missus est a 
Paulo I. versus 704 Pippino regi Francorum, ut modum canendi Romanum introduceret in 
Gallia, sed certum haberi debet, quod iam ante hoc tempus existebant antiphonaria, nam 
S. Gregorius Magnus certiss me ordinavit iam Antiphonarium praeiacens. Notanda est ter- 
minologia: Antiphonarium Missae seu a Cantatorium n, in Regno Francico vocabatur « Gra- 
dile » sic! et usque hodie sic nuncupatur (Graduate). Antiphonarium « officii n sc. divini 
autem a Romanis distinguitur in « Responsoriale », quod continebat responsoria officii divini, 

et « Antiphonarium » stricte dictum, quod continebat solummodo nntiphonas officii divini, 
dum Franci antiphonas et responsoria in unum volumen, vocatum Antiphonarium, coegerunt. 
Inde ab Amatorio haec nomenclatura praevaluit: — Ego secutus sum nostrum usum et posui 
mixtm responsoria et antiphonas secundum ordinem temporum, in quibus sollemnitates 
nostrae celebrantur » (Prolog, antiphonarii n. 18. cd. Ilansscn I, 363). 

Ad 6. Lectionarium habetur duplex; Lectionarium, seu «Liber comitis» vel n Liber comi- 
cus », in quo lectiones Scripturae Sacrae in pericopis divisa et festis seu feris ordinata 
habentur, et evangeliaria, quae pcricopas evangelicas continent Lectionaria saepe tantum 
initum et finem lectionis exhibent cum assignatione festi vel feriae, tale lectionarium vocatur 
n Capitulare ». Lectionaria, quae iam totam pcricopam exhibent, sunt « Lectionaria plena ». 
primum exemplum talis lectionarii est Lectionarium Luxoviensc, typi Gallicani e saec. VII-o. 
Ad 7. Passionarium continet a passiones » martyrum; iam Cassiodorus saec. VI-o meminit 
talis libri, dicens: « Passiones martyrum legite constanter » (Inst, divin, litter. PL 70,1147). 
Prima manuscripta c saec. VII-o existunt. Jo. Belethus s. XII-o distinctionem fecit inter 
» passionarium » et » legendarium », quod tantum vitas Sanctorum confessorum, non-martyrum 
continebat, sed plerumque vitae martyrum et confessorum mixtirn inveniuntur in passionariis. 
Saepe non possumus scire, numquid Passionarium vel Legendarium indolem liturgicam vel 
soummodo hagiographicam prae sc ferat, liturgica indoles probabilis est, si Passionarium 
seu Legendarium in ordine Kalendarii liturgici vitas affert, certa tunc tantum, si numeris 
adiectis etiam lectiones officii adnotentur. 

Ad 8. Quod homiliaria adtinet, eadem regula adhibenda est ad cognoscendam liturgicam 
indolem alicuius libri homilias continentis, nam permulta existunt homiliaria in praedicatione 
sacra adhibita. Primae collectiones homiliarum in officio divino usurpatarum saec. V-o iam 
inveniuntur. 


Ad 9. Collectarium continebat collectas officii divini; tales collectiones speciales collectarum 
iam inde a saec. V-o habentur. 


Ad 10. Capitularium non est idem ac » capitulare n, quod lectionarium significat, imo aliquo- 
ties « capitulare » etiam totum antiphonarium officii divini designat. Capitularium stricto 
sensu continet capitula brevia in officio divino legenda, saepe habentur capitula et collectae 
a praeside chori dicenda in uno libro collata, qui tunc vocatur « Capitula ct collectae ». 


3. Evolutio et historia breviari (saec. XI-XX) 


a) Primordia breviari (saec. XI-XII). 


1°. Hucusque nondum inventum est breviarium anterioris temporis, quam 
saec. XL, et etiam hoc saeculum rara adhuc possidet breviaria manuscripta. 
Dum millenium primum historiae ecclesiasticae numerosos libros liturgicos 
habebat ad officium divinum persolvendum, inde ab ineunte saeculo XI-o ap- 
paret unum volumen, in quo materia totius officii in fere decem libris com- 
prehensa, abbreviate quidem, sed tamen continetur. Volumen hoc modestum 
nuncupabatur « breviare » vel « breviaris » vel « breviarium », quod nomen 
datur etiam aliquoties « Missalibus plenis », vel « Agendis » seu « Ritualibus ». 
Ratio autem, cur decursu huius saeculi XI-3 breviaria divini officii orta sunt, 
est: recitatio privata officii. Usque ad saec. XI. officium divinum fuit obligatio 
publica et communis; qui intéressé vero non potuit, tenebatur quidem ad horas, 
sed sic tantum debebat recitare, ut potuit, sicut Regula Monasteriorum prae- 
scribebat: « Qui in itinere directi sunt, non eos praetereant horae constitutae, 
sed, ut possunt, agant sibi ct servitutis pensum non neglegant reddere » (Reg. 
S. Benedicti cap. 50.. Psalmos omnes «ex corde» ie. memoriter tenebant, 
etiam aliquos hymnos, sed lectiones, ut patet, non potuerunt recitare et alia, 
cplac variabiles partes sunt officii. Saeculo X-XI-o autem mutatio facta est: motio 
magna reformationem morum poscens et in seipsis hanc etiam efficiens maiori 
austeritati ct rigori studuit, ideoque nisus est officium divinum, non solum « ut 

possunt »» ie. quod memoriter sciunt, recitare, sed adamussim persolvere. 
saeculo XI-o, quando novissimae reformationes cum vita monastica etiam ere- 
miticam vitam coniunxerunt (S. Nilus, Romualdus, Camaldulenses, monasterium 
s. Alexii in Monte Aventino, Monasterium Fontis Avellanae, S. Petrus Damiani), 
etsi hi reformati officium in choro persolvebant, ob rigorem eorum pro itinere 
et pro cella reclusionis necessarium erat « breviarium n. Sic intelligi potest, cur 
sit maxima pars e breviarüs manuscriptis saeculi XI-1 originis monasticae (V. 
Leroquais e 51 breviaris manuscriptis s. XI-XII-1 42 breviaria monastica reperit). 
Sacerdotes saeculares autem hanc opinionem severiorem secuti, ipsi quoque 
incipiebant uti talibus breviarüus; Cone. Trevirense e.gr. anno 1227. iam prae- 
scripsit, «ut omnes sacerdotes habeant breviaria sua, in quibus possint horas 


suas legere, quando sunt in itinere ». 


2?. Duplici modo concinnabant breviaria: per modum iuxtapositionis, vel 
modum /fusionis, a. luxtapositio habetur, si breviarium constat partibus iuxta 
se positis ex antiquis liturgicis libris officii divini. Sic inveniuntur manuscripta 
breviaria adhuc in saec. XIV. tali ordine concinnata: 


l. Kalendarium. 5. Lectionarium. 

2. Psalterium. 6. Capitula. 

3. Hymnarium. 7. Collectae. 

4. Responsoria. 8. Elementa liturgica varia. 


b. Fusio habetur, si singula elementa horum librorum liturgicorum inter 
se conserantur, sicque libri hi liturgici per fusionem unum quoddam non solum 
externum, sed etiam internum constituunt. Sic ortum est Breviarium veri no- 


minis, tali ordine compositum: 


I. Kalendarium. 

2. Psalterium, cum hymnis fetialibus. 

3. Temporale, saepe vocatum « Dominicale », continens antiphonas, 
versiculos, responsoria, capitula et collectas partis De tempore. 

4. Sanctorale, seu à Ordo Sanctorum », « Liber Sanctoralis », « Mysteria 
seu ordinationes Sanctorum », « Cursus Sanctorum et Sancta- 


rum », ( Sanctuarium », « Series de Sanctis », « Proprietates 
sanctorum », cum materia liturgica supra descripta pro festis 
Sanctorum. 


5. Commune Sanctorum. 


3°. Initio breviaria concinnabant solummodo pro usu privato, talia vocan- 
tur « breviaria cameralia ». Inde a saec. XII-o, praesertim autem a XIII-o et in 
usum chori conficiebant breviaria « choralia »; breviarium camerale semper 
molis est exiguae, dum breviarium chorale maioris est magnitudinis. Existunt 
etiam breviaria cum notis musicis praedita, quam cl. Leroquais merito denominat 
« breviaria notata » (bréviaire noté), etsi a multis, praesertim catalogis biblio- 
thecarum nomen «antiphonarii » minus recte accipiebant. Dum  breviaria 
cameralia plerumque uno volumine totam materiam officii divini totius anni 
comprehendebant, breviaria choralia pluribus constabant tomis. Rarius constant 
duobus tomis, seorsim Temporale et Sanctorale complectentibus, sed plerumque 
continebant totum annum duo tomi, unus aestivus, alter hiemalis; vel annus 

tribus tomis (ab .Adventu usque Pascha, a Paschate usque Festum Trinitatis, et 
a Trinitate usque Adventum) comprehendebatur. Rarius inveniuntur breviaria 
in medio aevo quatuor tomis constantia. — Breviaria cameralia lectiones valde 
breves continent, saepe tantum 4-5 lineas in duabus columnis, dum breviaria 
choralia multo longiores afferunt lectiones (cf. uberius Leroquais, Les bréviaires 
|l. p. XXXV-LXII). 


b) Origo ct divulgatio Breviarii Curiae Romanae (XII-XV s.). 


1°. Decursu saeculi XH-1 Curia Summi Pontificis a magnis basilicis omnino 
independens fiebat, quia inde ab Eugenio III. (1145-53) per quadraginta annos 
Summus Pontifex sedem suam saepe mutans, Romae tantum septem annos 
moratus est. Tunc incipiebant officium antiquum Romanum, prout in basilicis 
Romanis celebrabatur, abbreviare, ut Radulphus de Rivo scribit: « Clerici capcl- 
lares... officium Romanum semper breviabant et saepe alterabant, prout domno 
Papae et cardinalibus congruebat observandum, et huius officii ordinarium vidi 
Romae a tempore Innocentii III. recollectum » (De canonum observantia prop. 
22). Exeunte saec. XII-o tempore Innocentii III. revera novum breviarium ab- 
breviation iam absolutum erat (1198-1216). In basilicis Romanis officium vetus 
Romanum in usu mansit; sed tantum aliquibus summis festis participabat Curia 
papalis et Summus Pontifex officio divino in basilica stationali (Dom. III. Adv., 
Nativitatis Domini, Epiphania, Ascensio, Pascha, Pentecostes, S. Joannis Bapt., 
Petri et Pauli, Andreae apost, Assumptionis Deiparae); extra haec festa Curia 
papalis semper novo officio abbreviato usa est. 


2?. « Breviarium secundum ordinem Curiae Romanae » inde ab anno 1223. 
per totam Ecclesiam divulgatum fuit per novum ordinem Fratrum Minorum, 
nam S. Franciscus Assisinatus mandavit, quod « clerici faciant divinum officium 
secundum ordinem Sanctae Romanae Ecclesiae », intelligendo hoc praescripto 
ordinem Curiae Romanae. Gregorius IX. hoc ministro generali Haymoni de 
Faversham in perpetuum concessit, 7. jun. 1241. rescribens ei: « Vestrae igitur 
precibus devotionis inducti, ut observantia moderni officii, quod in breviariis 
vestris exacta diligentia correctum a nobis ex statuto regulae vestrae iuxta eccle- 
petuo n. (Sbaralea, Bullar. Francise. Roma 1759, I, 296). 


3°. Acceptatio « moderni officii n, ie. breviarii Curiae Romanae duas 
habebat sequelas, a. Prima erat divulgatio non solum in ordine Fratrum Mino- 
rum, sed ubicunque, saec. enim XIII-o Minores quam maxime lateque diffusi 
ubique novum breviarium commendabant, quod propter eius breviorem formam 
ct auctoritatem S. Sedis rapido modo assumptum est. « Et illud officium bre- 
viatum secuti sunt fratres minores, inde est quod breviaria eorum et libros 
officii intitulant secundum consuetudinem Romanae Curiae » — dicit Radul- 
phus dc Rivo. — b. Altera consequentia erat, quod fratres Minores breviarium 
« modernum » etiam corrigebant, ut Joannes a Parma dicit, officium hoc fuerat 
« pio correctum studio et per Sedem Apostolicam confirmatum » (1249. cf. Wad- 
ding, Annales Minorum III, 209). « Correctio » haec in eo constabat, quod nu- 
merus festorum duplicium immoderate auctus fuit ex una parte incrementum 
accipiendo per nova festa Sanctorum Ordinis Minorum, ex altera parte autem, 
quod brevitati studentes festa duplicia multiplicare nitebantur. Ratio autem 

multiplicationis festorum fuit, quod in diebus ferialibus inde a saec. Xl-o sub 
influxu Clunyacensium mos invaluit paulatim. obligatorius, recitandi praeter 
officium satis longum etiam 15 Psalmos graduates excepto tempore paschali, 
horas 13. Mariae Virginis omni tempore, in Quadragesima septem Psalmos paeni- 
tentiales, et officium defunctorum, exceptis sabbatis et festis. In festis « dupli- 
cibus », i.e. novem tectionum autem haec omnia non erant recitanda: multipli- 
catione festorum ergo brevitati consulebant officii. (Cf. F. de Sessevalle, Histoire 
générale de l'Ordre de S. Francois, Paris, I, 268). 


4?. Breviarium Curiae Romanae etiam Urbem occupavit, Nicolaus III. 1280. 
cius usum in ecclesiis Romanis praescripsit; inde ab anno 1307. etiain. Basilicae 
Lateranensi cius usus praeceptus fuit, « ut membra se capiti conforment u. 

Breviaria typi Franco-Romani inter alios Fratres Praedicatores et Carmelitae 
retinuerunt, ct quidem secundum usum Parisiensem saeculi XII., Praemons- 
tratenses quoque breviarium typi Franco-Romani retinebant. Secunda parte 
saec. XV-1 autem iam multa multis displicuerunt in breviario: pars de tempore 
iam fere omnino oblivioni dedita est propter nimiam multitudinem festorum 
sanctoralis, partes legendariae tectionum de Sanctis criticam  provocaverunt, 
lectiones e Scriptura occurrenti nimis ieiunae erant, displicuere hymni, a quorum 
stilo spiritus humanisticus litterarum remiscentium  abhorruit. 


c) Reformatio breviari saec. XVI-o. 


1°. Talis fuit rerum status quoad officium divinum per tot saecula usitatum, 
quando saec. XVI-o Novatores etiam in hac materia viam radicalismi absoluti 
ingressi sunt, officium canonicum simpliciter superfluum et superstitiosum decla- 
rantes et ideo abrogantes. Catholici enim see. Apologiam Confessionis Augus- 
tanae (1531); « Canunt Psalmos, non ut discant aut orent, sed cultus causa, 
quasi illud opus sit cultus, aut certe mercedis causa » (art. 15,40). Revera Luthe- 
rus iam anno 1529. enuntiavit, quod « inutiles laboriosaeque demurmurationes 
precularum canonicarum, ut vocantur, desierint, harum loco mane, meridie et 
vesperi aliquot saltem paginas vel in catechismo, vel in precationibus vel in novo 
testamento evolverent », et eodem anno enuntiat, quod 4 diffiteri non possumus, 
eas orationes, quae hactenus factae sunt, stcntorcis clamoribus in ecclesiis voci- 
ferando et tonando, non fuisse orationes » (Catechismus maior, J. T. Müller, 
Symbolischen Bücher der. ev. luth. Kirche 375.463). — Similiter Confessio 
Helvetica posterior Calvinistarum: « Sponte item precandum est, non coacte, 
neque pro ullo pretio. Neque decet orationem superstitiose adstrictam esse loco, 
quasi alibi non liceat, nisi in templo precari. Neque oportet preces publicas 
quoad formam ct tempus, in omnibus ecclesiis esse pares... Horas canonicas, id 
est. preces ad certas in die horas compositas, a papistis cantatas aut recitatas, 
nescivit vetustas... sed et absurda non pauca habent, ut nihil dicam aliud, 
proinde omittuntur recte ab ecclesiis, substituentibus in locum ipsarum res 
salutares ecclesiae Dei universae » (art. XXIII.). 


2 . Sicut in quaestione de Missae sacrificio, quidam Catholici saeculi XVI. 
radicalismum  mitigatum prosequentes, quoad essentiam quidem retinuerunt 
officium divinum, sed multa taincn sine pietate traditioni debita suppresserunt. 
Inter opera talis radicalismi maximum successum habuit novum breviarium a 
Clemente VII. 1523-34) pro usu facultativo approbatum, quod Quinones, Car- 

dinalis S. Crucis concinnavit, quodque ideo « Breviarium S. Crucis » nuncu- 
patum est. Antiphonae et hymni in toto breviario omissa sunt, omnes horae 
aequaliter tribus constant Psalmis, Psalterium per hebdomadam integre recitatur, 
quod iam inde a sacculis nunquam fiebat, nam Psalmi festivi semper suppri- 
mebant magnum numerum aliorum Psalmorum; in breviario fere tota 5. Scrip- 
tura legenda venit. Successum huius breviari ostendit quod inter annos 1536- 
1572. centies editum est (Jungmann, Lit. Erbe 1960, 265-282). 


3°, Quod in editione Missalis novi contigit, hoc etiam. quoad breviarium 
factum est: non aliquid omnino novum editum est mandato Concilii a S. Sede 
Apostolica, sed repristinatione usi, sicut penes Missale Romanum, ediderunt 
anno 1566. Breviarium Romanum. 


a. Adhuc Clemens VII. dedit licentiam fundatoribus ordinis Theatinorum. 
S. Caietano et Caraffae 1529. ut huic ordini breviarium concinnarent. Labor 
eorum permansit in manuscripto etsi Cardin. Caraffa Summus Pontifex electus 
est (Paulus IV.). Manuscripto hoc usi sunt membra commissionis a Pio IV. 1563. 
constitutae: Card. Scotti, theatinus, Massa et Sirletus, qui intra quinquennium 
opus perfecerunt, quod deinde anno 1568. editum est prima vice et praescriptum 
intra sex menses omnibus qui breviarium annis ducentis antiquis non habebant. 


b. Hoc « Breviarium Romanum ex decreto sacrosancti Concilii Tridentini 
restitutum Pii V. Pont. Max. iussu editum » bonum opus est repristinationis, in 
quo optima vetera elementa restaurantur et multa abusiva corriguntur. (1) Kalen- 
dario huius breviarii festa Sanctorum quae iam percrebruerunt usque S. Pium V., 
nunc reducta sunt. Festa Sanctorum remanserunt duplicia 70, semiduplicia 34, 
dies infra octavas liberae: 26, in totum ergo 130 festa Sanctorum, non compu- 
tatis utique festis Domini in Proprio de tempore. — (2) Rubricae generales 
valde utiles novae sunt, nam antiquia breviaria tales non habebant. — (3) Psal- 
terium inductum fuit « Gallicanum », i.e. secunda versio Hieronymi, tantum 
Romae in Basilica S. Petri, Venetiae in basilica S. Marci et in ritu Ambrosiano 
retinuerunt Psalterium Romanum. JDistributio Psalmorum eadem mansit, quae 
erat iam inde a saec. VH-VIII., recitatio Psalmorum omnium in unaquaque 
hebdomada tamen valde raro contingebat. — (4) In Proprio de Tempore iuxta 
desiderium multorum dominicae et feriae in I. nocturno accipiebant lectiones 
e Veteri Testamento vel ex epistolis S. Pauli, in II. et III. nocturnis multae 
novae homiliae et sermones locum inveniebant, quae ex opere Pauli IV. trans- 


sumpta fuerunt. — (5) In Proprio Sanctorum praeter reductionem magnam 
factam, nova quaedam festa inserta sunt, sic praeprimis festa Patrum Graeco- 
rum. — (6) Commune Sanctorum fere semper habebat in I. nocturno lectiones 


e Patribus, nunc lectiones accepit scripturisticas. 


4". Breviarium Romanum Pianum (S. Pi V.) quoad essentiam immobile 
permansit. Hymnos quidem Urbanus VIII., ct ipse poeta, valde retractavit, imo 
de novo fere composuit, quia etsi antiquitate venerandi essent, sapor eorum 
sensui humanistico acidus evasit. Hymnorum textum antiquum et originalem 
solummodo breviaria monastica (Benedictinum, Cistcrciense, Carthusianum) 
dein breviaria O. Praem.. O.P., et O.Carni, calceatorum retinebant. Exempli 
instar adiicimus hymnum Vesper. Adventus: 

Conditor alme siderum, 
aeterna lux credentium, 
Christe, Redemptor omnium, 
exaudi preces supplicum. 
Qui condolens interitu 
mortis perire saeculum, 
salvast mundum languidum, 
donans reis remedium. 
Vergente mundi vespere, 

uti sponsus de thalamo, 
egressus honestissima, 
virginis matris clausula. 
Cuius forti potentiae 

genu curvantur omnia, 
coelestia, terrestria, 

nutu fatentur subdita. 

Te deprecamur, hagie, 
venture index saeculi, 
conserva nos in tempore, 
hostis a telo perfidi. 


Textus primigenius: 

Textus novus: 


Creator alme siderum, 
aeterna lux credentium, 
Jesu, Redemptor omnium, 
intende votis supplicum. 
Qui daemonis ne fraudibus, 
periret orbis, impetu 

amoris actus, languidi, 
mundi medela factus es. 
Commune qui mundi nefas, 
ut expiares ad enicem, 

e virginis sacrario, 

intacta prodis victima. 
Cuius potestas gloriae, 
nomenque cum primum sonat, 
et coelites et inferi, 
tremente curvantur genu. 

Te deprecamur, ultimae 
magnum diei indicem, 
armis supernae gratiae 
defende nos ab hostibus. 


5°, Festa autem Sanctorum decursu saeculorum tamen creverunt, ita ut 
Temporale per ea iterum obscuratum est. Tabella sequenti illustramus factum 
incrementi festorum inde a Pio V. 


Festa Sanctorum : 


Anno 1566: Anno 4/736: Anno /9ll: 


Festa duplicia: 70 131 190 
Semiduplicia: 34 60 233 
Dies infra octavas liberae: 26 26 23 

SUMMA: 130 213 266 


Nova ergo reformatione sine dubio opus erat, quam attulit Sanctus Pius X. 


d) Reformatio breviarii Romani per S. Pium X. (1911). 


|. Die 1. Novembris anni 1911. prodiit Constitutio Apostolica « Divino 
afflatu » a Sancto Pio X. edita, per quam Breviarium Pianum (Pii V.) iterum 
instauratum est. (Textus: Doc. Pont. I, 47-50). 


a. Praecesserunt huic reformationi legitimae conatus illegitimi, et quidem 
in Gallia spiritu Gallicanismi imbuta, ubi sine approbatione Sanctae Sedis multa 
breviaria et missalia vocata a Gallicana » edita sunt, quae nihil commune habent 
cum veteri ritu Gallicano medii aevi incipientis. Ritum habent et retinent. Ro- 
manum, sed tum quoad Missam tum praesertim quoad officium divinum novos 
textus allerunt, quos partim desumebant e veteribus libris liturgicis (sic. per- 
multas novas Collectas habent) partim autem de novo concinnabant, nam 
antiphonas venerandas, iam saec. VIII-o descriptas reficiebant et solummodo e 
S. Scriptura mutuantes textus, novas et saepe vi accommodatas antiphonas et 
novos hymnos composuerunt. 

b. Primum in lucem prodiit anno 1680. Breviarium et Missale Parisiense, 
quae hunc novum typum « neo-gallicanum « prae se ferebant et exemplum evase- 
runt permultis aliis breviariüis omnino novis et artefactis fere omnium dioecesium 
Galliae. Sic factum est, ut communiter recitare officium divinum solummodo 
sacerdotes eiusdem diocceseos potuerunt, et quando anno 1801. post Concor- 
datum initum inter Sanctam Sedem et Galliam, dioecesium limites de novo cir- 
cumscribebantur, in una dioecesi quinque vel sex talia breviaria Gallicana in 
usu erant. Multi ergo sacerdotes uti coeperunt Breviario Romano, quod initio 
episcopi vetabant, post longam discussionem autem declarabant aliqui episcopi 
hoc saltem veniale esse peccatum! Etiam in aliquibus dioecesibus Germaniae 
fuerunt talia breviaria neo-gallicana. 


c. Anarchiae huic inde ab anno 1839. fuit bellum indictum sub signo instau- 
randi loco liturgiae neo-gallicanae Romanam. Hoc anno episcopus de Langres 
praescripsit usum breviarii Romani in tota sua dioecesi, et eodem anno edidit 
primum volumen suarum « Institutions liturgiques » Prosper Guéranger, qui 
dein primam abbatiam benedictinam post magnam revolutionem in Gallia fun- 
davit. Praesertim operae infatigabili et permultis laboribus exantlatis huius viri 
referri debet, quod « antequam ipse ex hac vita migravit, cunctae Galliae dioe- 
ceses Romanae Ecclesiae ritus amplexi sunt », iuxta elogium Pii IX. post mortem 
abbatis benemeriti Solesmensis (1875). 


2?. Conatus legitimus ante S. Pii X. reformationem factus est in Concilio 
Vaticano, ubi inter quaestiones a Sacrosancto Concilio pertractandas locum 
obtinuit reformatio quoque breviari. Varia proposita Patrum urgebant refor- 
mandam esse distributionem Psalterii, eliminandas legendas Sanctorum criticae 
historicae indicio inconvenientes, reducendum officium Dominicarum et transla- 
tionem festorum. At Concilium propter eventus anni 1870 dissolvi debuit et ideo 
hanc quaestionem iam non potuit pertractare. S. Pius X. hoc fecit « hisce 
postulationibus et votis — ut dicit in Constitutione praelaudata — quae Nostra 
quoque ante susceptum Pontificatum fuerant » concedendum ducens. 


3?. Constitutio Apostolica « Divino afflatu » sequentia reformavit. 


a. Inquantum potuit, revocavit « consuetudinem veterem recitandi per totam 
hebdomadam totum Psalterium... cauto tamen, ne... ex una parte quicquam de 
sanctorum cultu decederet, neve ex altera molestius divini officii onus clericis, 
immo temperatius evaderet ». Hoc autem consecutus est Sanctus Pontifex Rub- 
ricis suis ad normam Constitutionis « Divino afflatu » editis, quae praescribunt, 
quod « in festis duplicibus, etiam maioribus et in feriis temporis paschalis sem- 
per dicantur Psalmi » ut in Psalterio occurrenti. Festa Sanctorum Sanctus Pius X. 
noluit imminuere, et per hunc typum, ut dici potest, «officii mixti» tamen finem 
suum feliciter consecutus est. 


b. Nova Psalterii dispositio elaborata est, vetus distributio traditionalis enim 
Psalmorum ortum duxit ex iis temporibus, quando clerus saecularis solummodo 
Vigilias nocturnas, Vesperas et Matutinas (laudes) absolvere debuit, et ideo 
Psalmi 1-108 Nocturnis horis et Laudibus, 109-144 autem Vesperis fuerunt as- 
signatae, Horis autem diurnis semper repeti debuit 365. vice in anno Psalmus 
118. per has horas distributus. Nova ergo distributio Psalterii loco 18 vel 12 

Psalmorum nocturnis invariabili modo semper 9 Psalmos assignavit; omnibus 
Horis novos semper Psalmos selegit, principii instar tenens, quod Psalmus ne 
repetatur, sicque multi Psalmi, qui semper antea recitabantur ad nocturnos, 
nunc distributi sunt ad varias Horas. Ut semper habeantur 9 Psalmi ad noctur- 
nos, 4 ad Laudes, 5 ad Vesperas, 3 ad unamquamque horam, in toto ergo 15, 
pro unaquaque die ergo 33 Psalmi, per hebdomadam itaque 231 Psalmi, hunc 
necessarium numerum novum Psalterium eo obtinuit, quod Psalmos prolixiores 
in duas vel plures partes divisit. 


c. Rubricae Constitutionis statuunt, quod » in recitando divino officio lec- 
tionibus statutis Sacrae Scripturae cum responsoriis de tempore occurrentibus 
debitus honor restitueretur ». Hoc eo obtinuit, quod in duplicibus et semidupli- 
cibus lectiones de feria occurrente dicuntur. 


d. Haec ct alia vero « primum gradum ad Romani Breviarii et Missalis 
emendationem » faciunt, ut S. Pius X. affirmat, et promittit, « mox Consilium 
seu Commissionem, ut aiunt, eruditorum » constituturum esse 25. martii anni 
1914. S. Rituum Congr., per decretum introducens editionem typicam Breviarii 
novi, edixit, longa studia adhuc necessaria esse: « Donec praesidio optimorum 
codicum et veterum monumentorum absolutis omnibus, quibus perficiendis 
longius tempus requiritur, nempe textu sacro recognito, lectionibus historicis 
emendatis hymnisque revisis, Patrum et Doctorum homilus et sermonibus ad 
veram lectionem revocatis, extremam manum operi admovendam Sedes Apos- 
tolica iusserit », in Litteris autem circularibus eodem tempore ad Ordinarios 
missis opinabatur a spatium ad minus triginta annorum necessarium (esse), ut 
Breviarii reformatio feliciter absolvatur » (Righetti II, 493). 


e) Breviarium sub pontificatu Pii XII. et Joannis XXIII. 


Ie. Spatio hoc triginta annorum vix elapso, emendatio quidem ultimae 
manus nondum effecta est, sed opus per gressum maximi momenti a Sede Apos- 
toliea continuatum est. Litteris Apostolicis « /n cotidianis precibus » (24. mart. 
1945. annuntiata fuit nova versio Psalterii a (piae et textus primigenios presse 
fideliterquc sequeretur, et veteris venerandae Vulgatae... rationem haberet... et 
Psalmorum sensum ac vim adeo clare exhiberet, ut sacerdotes facile perspicien- 
tes, quid Spiritus Sanctus per os Psalmistae significare voluerit, divinis hisce 
eloquiis efficaciter ad veram genuinamque pietatem excitentur ac moveantur ». 
Versio haec nova, exinde « Psalterium Vaticanum » vulgo appellari solita, dec- 
reto SCRit. 29. jun. 1945. in lucem prolata « sive in privata sive in publica 
recitatione ad libitum » adhiberi potest. In editionibus inde adornatis tamen 
iam exclusive haec versio nova legitur ct procul dubio haud post longum tempus 
totum terrarum orbem occupabit. 


2°. Instauratio liturgica provisorio modo simplificationem nacta est per ce- 
lebre decr. CRit 25. mart. 1955. de rubricis simpliciori formae reddendis (cf. 
supra De Eccl. sacrifie. E. 4. c. 3?). Qui status rerum solummodo per quinque 
annos perduravit et deinde coronata est sub pontificatu S. P. Joannis XXIII. per 
editionem Novi Codicis Rubricarum 25. iul. 1960. Novae hae rubricae quoad 
breviarium continuant ct complent salubrem instaurationem a Sancto Pio X. ini- 
tatam Pioque XIL ulterius productam. Quae reformatio quoad officium divinum 
nunc solum per summa capita perstringetur a nobis. 

a. Quod structuram attinet officii, maioribus alterationibus Matutinum fuit 
subiectum, ita ut inde ab 1961 plurimi dies liturgici unum tantum nocturnum 
habebunt. Celebrationem protractam liturgicam tantum festa I. et II. cl. habent, 
l. Vesperas solum festa I. cl. habent et Dominicae. Matutinum quintuplicis 
typi potest esse. — (1) Officium festivum (tres nocturni cum 9 Psalmis et 9 lec- 
tionibus); officium incipit a I. Vesp., tale officium competit solummodo festis 
I. cl; omnia sumuntur e proprio et communi (NCR 161 et 167). — (2) Officium 
semifestioum (tres nocturni, 9 Pss. 9 lectiones) incipit a Matutino, competit 
festis II. cl. Matutinum ut supra, ad Horas minores antiphonae et Pss e Psal- 
terio de currenti hebdomadae die sumuntur (NCR 168), sicque vitatur frequens 
recitatio Ps. 118. — Officia cetera tantum unico constant nocturno (9 Psalmi, 
tres lectiones), e quibus eminet: (3) Officium dominicale incipiens a I. Vesp. 
Lectiones I. et II. dicuntur de Scriptura ut in Proprio, prima autem lectio est 
ea, quae in breviario nunc est I., altera vero efficitur ex II. et III. in unam 
coniunctis, omisso responsorio intermedio, lectio III. dicitur de homilia in Evan- 
gelium diei, quae nunc est I. lectio IIl. noct. (NCR 220 et 223 b.). — (4) Offi- 
cium feriale habent omnes feriae (exceptis Tridui Sacri) et omnes vigiliae (NCR 
162. b. c). Sumitur e Psalterio et Ordinario, lectiones de Scriptura currenti, in 
vigiliis lectiones propriae (NCR 222). — (5) Officium ordinarium habent festa 
III. cl. et dies infra octavam Nativit. et S. Mariae in Sabbato (NCR 162 d. e. f). 
Officium vocatur ° ordinarium », nam etiam in Matutino sumuntur Pss, ant-ae 
et versus e Psalterio nisi propria aut de communi assignentur. Te Deum dici- 
tur in festis III. cl. Lectio III. dicitur de festo sc. propria, quae antea commu- 
niter vocabatur « contracta », qua deficiente dicuntur lectiones propriae (olim 
II. nocturni) simul coniunctae, si vero festum careat propriis lectionibus, sumi- 
tur IV. de Communi (NCR 221. b). — Sic, uti S. P. Joannes XXIII. dixit. 
« officium divinum paulisper contrahitur... intuitu praesertim sacerdotum multo- 
rum, qui in dies magis magisque pastoralibus sollicitudinibus onerantur ». 


b. Elementa aliqua iam in simplificatione rubricarum anni 1955 aderant et 
sic manserunt. (1) Initium et finis Horarum canonicarum: omittuntur » Pater. 
Ave, Credo» et etiam « Aperi» et « Sacrosanctae ». Antiphona finalis BMV. 
claudit cursum totius officit et dicitur tantum finito Completorio, indulgentiae 
et indultum orationis « Sacrosanctae » huic sunt antiphonae finali coniunctae 
(NCR 178-180. Var. 15). — (2) Hymni proprii quorundam Sanctorum amplius 
iam non transferuntur, quilibet hymnus semper dicitur sub conclusione quae 
ipsi in breviario assignatur, exclusa quavis conclusionis mutatione, ratione festi 
vel Temporis, officium commemoratum numquam inducit doxologiam propriam 
in fine hymnorum officii diei (NCR 185-189). — (3) Preces feriales dicuntur 
tantum temporibus poenitentialibus Fer. IV. VI. Sabb. Adventus, Quadrage- 
simae, Passionis et Quatuor Temporum, excepta Pentecost.) Omnes aliae pre- 
ces — alus Horis, aliis diebus — omittuntur, e.gr. preces dominicales (NCR 
260). — (4) Suffragia Sanctorum et Commem, de Cruce temp, paschali prorsus 
omittuntur (NCR Var. 13). — (5) Symbolum « Quicunque » dicitur tantum festo 
SS. Trinitatis, cui est proprium (NCR 203). — (6) Lectiones Scripturae occur- 
rentis, si die assignato dici nequeant, omittuntur, etsi agatur de initiis librorum, 
excepto initio epistolae 1. ad Cor., quod cum die 13. ian. occurrit Dom. I. post 
Epiphaniam, Sabbato praecedenti legitur (NCR 213). — (7) Novum est prorsus, 
quod antiphonae integre debent dici in omnibus officiis omnium dierum, sublata 
est enim distinctio inter officium. « simplicem » et « duplicem ». quando dupli- 

cari deberunt antiphonae (NCR 191). — (8) Novae sunt determinationes tem- 
poris Horarum dicendae, mutata est lex anticipationis, in recitatione « a solo » 
loco « Dominus vobiscum » dicendum est « Domine exaudi orationem meam n. 


(NCR 247). 

C. Dc legibus cultualibus officii divini 


Agendum est nobis: 
De obligatione ofiîcii divini. 
De forma officii divini. 
De modo persolvendi officium divinum. 
De causis a recitatione excusantibuus. 
. De participatione actuosa fidelium in officio divino. 


|l. Dc obligatione officii divini 
a) Qui sint obligati 


ad officium, quaeritur. Obligantur: 


|". « Clerici in maioribus ordinibus constituti... tenentur obligatione quo- 
tidie horas canonicas integre recitandi secundum proprios et probatos liturgicos 

libros » (can. 135). — Haec obligatio incipit a momento receptionis subdiaco- 
natus; si ergo ordinatur hora decima antemeridiana, obligatur inde a Sexta ad 
recitandum (Vermeersch-Creusen, Th. Mor. 4. ed. 1948, III. n. 30). 


Excipiuntur can. 135: Can. 214.: a Clericus, qui metu gravi coactus or- 
dinem sacrum recepit, nec postea, remoto metu, eundem ordinem ratum habuit 
saltem tacite per ordinis exercitium », sed ut patet hoc per sententiam 1udicalem 
Ecclesiae debet constare; item redacti ad statum laicum (c. 213). 


Secus autem omnes alii clerici tenentur obligatione recitandi, omnes, qui 
depositi, suspensi, excommunicari, vel interdicti sunt. Verum quidem est, quod 
tales non possunt nomine Ecclesiae orare, sed tamen tenentur ad officium divi- 
num, ne aliquid emolumenti capiant e nequitia sua. 


2?. Religiosi votorum sollemnium ad chorum adstricti, iuxta can. 610: « In 
religionibus sive virorum, sive mulierum, quibus est chori obligatio... sollemniter 
professi, qui a choro abfuerunt, debent, exceptis conversis, horas canonicas 
privatim recitare » ($8 1. et $ 3). — Haec obligatio cumulative sumenda est: 
sollemniter professus in tali religione ubi viget obligatio chori. Tenetur ergo 
monachus, religiosus mendicans, non tenetur autem clericus regularis, solum- 
modo si iam subdiaconatum acceperit. « Conversus n, ergo frater laicus nun- 
quam tenetur, quia neque in choro participat. Iuxta Vermeersch-Creusen (n. 33.) 
moniales, habentes vota sollemnia, si solummodo officium B. Mariae Virginis 
debent recitare, et non officium canonicum, /evi tantum obligatione tenentur 
privatim recitandi. 


3?. Beneficarii iuxta can. 1475, $ 1: «Beneficiarius tenetur pecularia onera 
beneficio adnexa fideliter adimplere, et praeterea canonicas horas quotidie reci- 
tare ». — Si beneficiarius non satisfecerit obligationi, a fructus pro rata omis- 
sionis non facit suos, eosque fabricae ecclesiae aut Seminario dioecesano tradat 
vel in pauperes eroget » (ibid. $ 2). In adnotatione huius canonis citatur Con- 
stitutio Apostolica Pii V. « Ex proximo » (22. sept. 1571.), iuxta quam ille, qui 
uno die integrum officium omiserit, restituere debet 365-ain partem annui reditus. 
Intelligitur omissio culpabilis, « nullo legitimo detentus impedimento » (ibid.). 


b) Qualiter obliget recitatio 
officii divini, edicitur sequentibus: 


1°. Officii divini recitatio est obligatio ex genere suo gravis, admittit ergo 
parvitatem materiae. Actus aliquis etenim graviter obligat, si finis eius gravis 
est, atqui finis officii divini, ut omnium Christianorum nomine Corpus Christi 
mysticum suas preces Deo offerat est gravis, ergo etiam obligatio eorum, qui 
nomine Ecclesiae has preces persolvere debent. Hoc clare edicitur etiam Consti- 
tutione citata « Ex proximo »: « Grave peccatum intelligant se commisisse ». 


2?. Haec obligatio se extendit etiam ad partem notabilem officii divini, ergo 
ad partem in qua salvatur ratio totius officii. Consensu auctorum pars notabilis 
censenda est materia acquivalens uni horae canonicae, nam omissio unius horae 
integrae iam laedit finem ab Ecclesia intentum. Materia aequivalens uni horae 
canonicae est ergo sine dubio unus nocturnus cum lectionibus, item omnes 
novem lectiones, nam materiam iam notabilem constituunt, non autem solum 

tres lectiones see. Vermeersch-Creusen (rn. 38.), « cum lectiones non sint propriae 
precationes, augendam dicunt quantitatem ad grave peccatum requisitam ». Ut 
in similibus rebus theologiae moralis, etiam quoad officium divinum dicendum 
est, quod materia coalescit, i.e. si parvae per se partes omittantur, evadunt ma- 
teria gravis, si unius horae quantitatem attingunt. 


3?. Peccatum omissionis uno actu voluntatis committitur, nam recitare of- 
ficium unius diei unico praecipitur actu Ecclesiae, ergo unum peccatum con- 
stituit. 


4". Obligatio recitandi officium divinum est obligatio ari finiendam obliga- 
fionem, qui ergo omisit officium unius diei vel partem notabilem, altera die non 
tenetur ad recitationem, quia officium divinum see. leges liturgicas affixum est 
diei liturgico. 


2. De forma officii divini 
a) Forma substantialis officii. divini. 
Quatuor requiruntur ad hoc: 


|'. Ut recitatio fiat «secundum proprios et probatos liturgicos libros « 
(can. 135). Constitutio Apostolica « Quod nobis » 9. jul. 1568., Breviarium Ro- 
manum praescribens edixit, « neminem nisi hac sola forma satisfacere posse », 
exceptis utique, qui libros habebant ducentis annis antiquiores et hos retinere 
maluerunt. Auctores ante CIC dixerunt et aliqui hucusque dicunt, ut Noldin- 
Schmitt quod « sacerdotes et religiosi, qui in choro uti debent proprio, non 
Romano breviario, privatim officium recitare possunt iuxta breviarium Roma- 
num. Sic sacerdos Mediolanensis, vel monachus Benedictinus, qui studiorum 
causa extra diocesim vel monasterium moratur, uti potest breviario Romano. 
Attamen eorum superiores usum breviarii Romani etiam in privata recitatione 
prohibere possunt» (ed. 28. 1914., nr. 759). Nobis quidem haec sententia post 
can. 135. minus videtur probabilis. Constitutio enim Pii V., ad quam auctores 
provocare solebant, in adnotatione huius canonis iam non citatur, quo videtur 
ostendi, Ecclesiam hoc canone novam voluisse condere legem, quod beneme- 
ritus quondam Cardinalis J. Serédi (f 1945.) magnas partes habens in Commis- 
sione CIC praeparante nobis expresse affirmavit. Revera, lex prout iacet (can. 
135.), ne verbulum quidem de Breviario Romano loquitur, sed « proprios et 
probatos » inculcat libros. Carens ergo ad tempus breviario « proprio », si e.gr. 
omiserit vel oblitus est id secum sumere, non debet uti breviario Romano, quia 
omnino certum non est, eum posse per recitationem eius satisfacere obligationi 
officium divinum recitandi. 


2°. Etiam partes accessoriae officii divini debent persolvi. Partes tales acces- 
soriae hodie solummodo sunt: 


Litaniae omnium Sanctorum cum suis precibus et orationibus sine Psalmis 
poenitentialibus privatim dicendae sunt ab iis « qui non intersunt processioni n: 


a. Inde ab a. 1961 tantum in Litanus Maioribus, in. Minoribus non. Perso- 
lutio fit lingua latina, sed satisfacit qui una cum fidelibus patria dixerit lingua 
Litanias (NCR 84-85.90). 

b. Quod obligationem attinet, hae Litaniae sunt de praecepto recitan- 
dae (C. Rit. d 2740. ad 8. 12. mart. 1836), vix ergo dici potest cum aliquibus 
obligationem non esse gravem, « non quod materia gravis non sit, sed quod 
ipsa ex verbis rubricae videtur sub gravi non obligare » (Ballerini-Palmieri, 
Noldin-Schmitt II. nr. 760.) Rubrica enim praescribit: « Qui non intersunt 
processioni, privatim post Laudes dicant»: cur non possit hoc praeceptum 
grave esse, praesertim cum etiam decretum Congr. Rituum inculcat, obligatio- 
nem esse praeceptum? 


3?. Officium divinum debet lingua liturgica absolvi, quod ad substantiam 
utique officii pertinet, nam solummodo lingua liturgica sunt approbati libri litur- 
gici officium continentes. Sic etiam iuxta CRit (d 3. iun. 1904.) « Qui ad recita- 
tionem divini officii et cuiuscunque partis breviarii Romani sunt obligati, tantum 
in lingua latina haec recitare debent, aliter non satisfaciunt obligationi n (cf. 
Oesterle, Anima 1958., 45.). Similiter Vcrmeersch: « Non satisfecerit legi, qui 
officium divinum lingua vernacula recitaverit » (Epitome iur. can. 7. ed. I, n. 253). 
Pro sodalibus laicis religiosis et sororibus nunc exceptio dari solet (cf. infra 5. e.). 


4?. Ratione quantitatis et qualitatis officium non potest esse notabiliter 
diversum, quod item ad substantiam officii pertinet. Si ratione seu quantitatis 
seu qualitatis officium diversum esset, habetur mutatio officii quae potest esse: 


a. Ex industria, si quis sciens et volens hoc faceret. Hoc in casu non satis- 
faceret obligationi, si materiam gravem attingeret, quod declaratum est per 
propositionem ab Alexandro VII. damnatam: «a In die Palmarum recitans of- 
ficium paschale satisfacit praecepto » (Denz. 1134). Ratione enim qualitatis 
notabilis differentia haberetur in casu propositionis damnatae, obiectum enim 
omnino aliud est (passio-resurrectio), et etiam ratione quantitatis habetur diver- 
sitas notabilis: officium enim paschale multo brevius est. — Si mutatio ex 
industria non excedit materiam levem, veniale peccatum committitur, si quis 
e.gr. non haberet aliquod officium prae manibus proprium, tunc potest recitare 
aequale vel simile, sumendo officium de Communi Sanctorum. Sed sufficiens 
causa debet adesse, quae non censetur devotio, si quis e.gr. officium votivum 
vellet dicere .ex devotione, non satisfacit obligationi (C. Rit. decr. 1334. ad 1.) 
sed si ideo mutaret, ut recitet cum socio vel in choro tunc licet (NCR 157). 


b. Ex errore habetur mutatio offici, si quis nesciens hoc fecit. In hoc casu 
attendi debet, num ratione quantitatis minus persolverit, vel non; si minus 
persolverit, debet hoc supplere, e.gr. si officium novem lectionum debet persol- 
vere, et tantum trium lectionum recitavit, supplere debet omissas lectiones et 
omnia, quae plus dicunt ad id, quod absolvit. Secus autem valent regulae 
sequentes quoad qualitatem officii: 


c. «< Officium pro officio n, ie. si ex inadvertentia aliud recitaverit, e.gr. 
officium S. Vincentii in dic S. Agnetis, nil faciendum est, excepto, si quantitas 
sit notabiliter diversa, ut iam dictum est. Si autem quis eadem die bis recitaverit 
Primam, debet omnes alias horas recitare, nam non servaret formam officii, 
iuxta quam omnes horae debent dici, hoc autem non fecit bis recitando. Primam. 
Qui in casu supradicto recitavit officium nondum occurrens (die 21. jan. officium 
Vincentii occurrens die 22.) non debet die quo officium iam recitatum iuxta leges 
liturgicas recurrit, (ergo in casu allato die 22. jan. festo S. Vincentii) recitare 

officium cx errore omissum (i.e. die 22. jan. recitare officium S. Agnetis), nam eo 
die non hoc officium praecipitur, error involuntarius autem non debet per erro- 
rem voluntarium corrigi. 


d. « Error corrigitur ubi corripitur » est aliud axioma i.e. si errorem adver- 
terit quis, tunc statim eum corrigat, non curans de textibus iam recitatis, e.gr. 
sj ex errore diceret Psalmos feriales, tunc dicto uno Psalmo, deprehendens 
errorem, reliquos iam sumit festivos praescriptos; nec probanda videtur opinio, 
quod pro lubitu etiam inceptum absolvere potest, hoc enim tum spiritui litur- 
giae, tum principiis moralibus contradicit: error enim tolli debet, quando 
deprehenditur. 


b) Officium proprium. 
« Proprium » vocatur illud officium, quod non pro universa Ecclesia prae- 
scriptum est, sed pro aliqua eius parte: 


1°. Est officium proprium generale, si aliqua pars Ecclesiae universae maior 
ad id tenetur, officia propria alicuius dioeceseos, vel ordinis religiosi vel Regni 
alicuius. Haec prascripta sunt per calendarium (Directorium) dioecesanum, vel 
Ordinis religiosi vel inveniuntur in Proprio Sanctorum Regni (Bavariae, Hun- 
carte etc.). 


2?. Dein officium proprium potest esse speciale, si persona aliqua moralis 
praedictae partis (dioecesis, ordinis religiosi etc.) ad officium proprium tenetur, 
ut sunt: festum patrocinii alicuius ecclesiae (cathedralis, paroecialis, religio- 
sae etc.), vel festum tituli ecclesiae (e.gr. B. Mariae Virginis medaiatricis gratia- 
rum), anniversarium dedicationis ecclesiae, festum peculiare Sanctorum vel reli- 
quiarum alicuius ecclesiae. 


3?. Classes eorum qui ad proprium officium seu calendarium tenentur. 
Principium fundamentale est: officium divinum absolvendum est iuxta calen- 
darium proprium, vel eo deficiente, iuxta calendarium | Ecclesiae universae 
(NCR 148). 


a. Clerici dioecesani (saeculares) sequi debent calendarium: (1) suae ec- 
clesiae ie. calendarium dioecesanum, ubi habentur festa propria et indulta 
dioecesis et propriae ecclesiae, si sint beneficiarii (NCR 149). Huc pertinent 
canonici et episcopus, si episcopus plures habeat dioeceses, potest sequi calen- 
darium alterutrius dioecesis, sed convenit, ut calendarium sequatur dioecesis, 


ubi actu commoratur (CRit d 3993,1). — (2) Sic quoque clerici ecclesiae vel 
oratorio stabiliter addicti seu adscript!, ii, qui curam exercent animarum vi sui 
muneris, ab ordinario ad hoc missi. — (3) Qui nulli ecclesiae vel oratorio sunt 


addicti et tales censentur qui aliud munus habent ac curam pastoralem, e.gr. 
magistri, praefecti oeconomi, etsi semper in eadem ecclesia celebrant vel etiam 
confessiones audiant: calendarium sequuntur dioecesis, non ecclesiae particu- 
laris (NCR 150). — (4) Si extra dioecesim diutius versetur quis ecclesiae non 
addictus, calendarium sequitur dioecesis suae, additis festis loci in quo domi- 
cilium habet, aut calendarium loci in quo commoratur (NCR 150). 


b. Religiosi utriusque sexus sive choro adstricti sive non: (1) Si habent 
calendarium proprium, ilud servant. In alia domo sui ordinis vel congregationis 
quando choro intersunt, calendarium sequuntur domus in qua actu versantur 
(NCR 151). Similiter faciunt religiosi choro non adstricti si in alia domo officium 

in communi recitant (NCR 152). Ex quo sequitur, quod si religiosus in aliqua 
domo non intersit choro vel recitationi in communi, potest calendario propriae 
domus conformari. — (2) Si religiosi non habent calendarium proprium, servant 
calendarium suae ecclesiae, additis tamen festis propriis et induitis (NCR 153). 


c. Degentes in seminariis vel collegiis clericorum (tum alumni in sacris 
constituti, tum magistri, superiores): (1) In seminario dioecesano, ut patet, 
calendarium loci sequi debent, i.e. dioecesis cum festis propriis loci. Si semina- 
rium religiosis commissum sit, facultas datur adiungendi festa Tituli vel sancti 
fundatoris religiosorum (NCR 154), si religiosi una cum clericis officium in com- 
muni dicunt. — (2) In seminariis et collegiis interdioecesanis (pro sodalibus 
omnium dioecesium regni vel provinciae), regionalibus (pro pluribus dioecesibus), 
nationalibus (egr. Coli. Anglicum, Germanicum), internationalibus: si in com- 
muni absolvant officium, adhibendum est calendarium Ecclesiae universae, ad- 
ditis festis propris patroni principalis nationis, etc., anniversario dedicationis 
ecclesiae cathcdralis et festis seminarii (NCR 155). — Ex quo sequitur, quod si 
non in communi absolvant officium, se tenere debent ad praecepta supradicta 
supra a. (4). 


d. Benigna concessio datur his, qui officium in choro vel in communi per- 
solvunt: « Quids tamen clericus dioecesanus aut quivis utriusque sexus reli- 
giosus, officio divino quolibet titulo adstrictus, qui officio participat in choro 
vel in communi iuxta aliud calendarium aut alium ritum quam suum, hoc modo 
suo muneri, quoad hanc officii partem officii, satisfacit » (NCR 157). Quo privi- 
legio, hucusque tantum particularibus coetibus dato, nunc vero in perpetuum 
extenso in quemvis clericum, revelatur mens Ecclesiae, qua impense commen- 
dare vult persolutionem communem officii. 


3. De modo persolvendi officium divinum 


Ab auctoribus octo regulae afferri solent quoad modum recitationis officii 
divini. 


|. regula recitationis oralis. 


1°. Per decursum saeculorum officium divinum simplici modulatione qui- 
dem, sed semper decantabant. Fratres ordinis Praedicatorum incipiebant reci- 
tare, sed semper in choro, officium divinum, ut ad studia tempus habeant, fratres 
minores ordinatione S. Joannis de Capistrano saec. XV-o transsumebant ritum 
recitationis « in directum », tantum Vesperas decantabant. Inde ortum est per 
consuetudinem ius vigens, quod etiam in recitatione a solo oraliter seu voca- 
liter debent omnia pronuntiari. Vocaliter, quia officium precatio est vocalis, 
non mentalis, ut meditatio. In omnibus functionibus liturgicis ab Ecclesia oratio 
vocalis praescripta est, ergo etiam in recitandis horis canonicis. Verba ergo ore: 
Le. labiis et lingua debent formari, etsi sine voce audibili. Convenit, ut hi qui 
soli divinum officium recitant, Signa Crucis faciant (NCR 261). 


2?. Quod recitationem cum aliis attinet, pronum est. recitationem debere 
esse factam voce « clara ». nam sibi invicem alternant in recitatione. Regulae pro 
hae recitatione communi sunt sequentes: a. Fit in choro, «si absolvitur a 
communitate per leges ecclesiasticas choro obligata; in communi vero, si 
idem fit a communitate, quae choro non est adstricta, etsi fiat a duabus vel 


28. - Racló, Ench. Liturgicum, 

tribus personis tantum » NCR 140-141). — Ij. Recitatio debet fieri alternatim, 
ita; ut unus recitans, vel pars una chori unum, alter alterum versum Psalmi, 
stropham hymni etc. dicat, non possent ergo ternis vicibus, tres partes chori 
faciendo psallere. Lectiones omnes possunt ab uno legi, non ab omnibus, vel 
alternatim, nam ratio lectionis postulat, ut unus legat, alteri autem audiant. 
Similiter collectae et capitula ab uno dicuntur. — c. Invicem audire 
debent, nam qui non recitat eam partem, quam alter dicit, eam saltem 
audire debet, nullo modo pronuntiare vocaliter, vel oculis textum se- 
quendo in suo libro. Qui autem non audit, ut surdus, inhabilis est ad 
recitationem communem, et tali in casu deberet partes, quas ipse non recitat, 
submisse oraliter dicere. Quia autem communitas persolvit totum officium, iste, 
qui aliquam functionem habet liturgicam, e.gr. pulsat organum, librum perquirit, 
exit ad lectionem ad pulpitum, dum Psalmi adhuc dicuntur et sic aliquid non 
dicit, vel non percipit, ad nihil tenetur. — d. Recitatio communis debet fieri 
distincte, non simultanée, nec partialiter. (1) Distincte: verba non licet obtrun- 
care propter nimiam festinationem, ita ut intelligi non queant, quod secus 


etiam in recitatione solitaria (a solo) vetitum est. — (2) Non simultanée, i.e. eo 
modo, quod eodem tempore dicatur unus versus Psalmi, dum alter, quia tunc 
invicem non possent intelligere et opus Dei actio fieret histrionica. — (3) Nec 


partialiter potest haec simultaneitas fieri, sed unus expectet alterum, dum absol- 
verit suam partem. 


Il. regula; intentionis debitae. 


Intentio eadem esse debet, quam Ecclesia habet in persolvendo officio di- 
vino: « Non de recitatione tantum agitur... sed potissimum de ascensu mentis 
animique nostri ad Deum, ut eidem nosmet ipsos, omnesque actiones nostras 
Jesu Christo coniuncti, penitus addicamus » (MDei n. 143). Intentio haec ascen- 
sionis mentis ad Deum adesse potest Aabitualiter, vel virtualiter implicite, si 
breviarium in manus sumitur, ut officium quis persolvat. Actualis fit, si adten- 
datur ad officii introductoriam precem « Domine labia mea aperies » et alias 
preces, -quae omnes hanc intentionem volunt excitare in animis procantium. — 
Quando propter impedimentum aliquod e.gr. ebrietatem non fit actus humanus, 
tunc deficiente intentione, non satisfaceret obligationi. 


III. regula: attentionis requisitae. 


1°. Attentio est actus intellectus quo ad dicta vel ad facta reflectitur. In 
oratione praesertim necessaria est attentio, ut S. Benedictus dicit, in opere Dei, 
ie. in officio divino niti debemus, « ut mens nostra concordet voci nostrae ». 


a. Sancti Patres infatigabiles sunt in commendanda attentione interna et 
non dubitant enuntiare, fructu orationis privari eos, qui sine attentione orant. 
S. Chrysostornus sic hortatur ad eam: «a Multi intrant in ecclesiam et mille versus 
orando profundunt ct egrediuntur, nec sciunt, quid dixerint, labia moventur, 
nec ipsi audiunt. Tu ipse non audis orationem tuam et Deum vis ut exaudiat 
orationem tuam? Flexi — ais — genua! Vcrumtamen mens tua foras evolabat, 
corpus tuum intus erat in ecclesia, sed cogitatio foris, os tuum dixit orationem, 
sed mens supputabat usuras, pacta, contractus, agros, possessiones, amicorum 
consortia. Diabolus enim, cum malignus sit, sciens nos tempore orationis magno- 
pere proficere, tunc advenit » (Hom. de Chananaea 10. PG 52,457). — b. Atten- 
tio interna necessaria est, nam secus, si mens tempore psalmodiae foris vagatur. 

non possunt Psalmi et textus scripturistici « veritates in mentem revocare, spem 
repetere, mirifica in luce ponere Jesu Christi gloriam, beneficos eius labores eius- 
que in nostram redemptionem profusum sanguinem » (MDei n. 146). 

2?. Ad validitatem tamen attentio interna non est necessaria, etsi verum 
sit, quod eius defectus inquantum voluntaria fuerit peccatum sit veniale, et 
multum aufert e fructibus orationis publicae, a. Omnino necessaria ad officium 
divinum est attentio externa, i.e. exclusio actionum externarum, quae mentis 
attentionem internam impediant. Attentionem internam graviter impedirent. 
proin sub gravi prohibentur: pingere, scribere, alios cum magna attentione 
audire loquentes, attente legere, imagines vel statuas attente considerare; leviter 
impedirent, itaque sub levi prohibentur: vestibus se exuere vel induere, manus 
lavare, regionem, agros, prata, montes, aedificia aspicere, focum instruere (Nol- 
din-Schmitt II. nr. 767.). — b. Doctrinae huic quidam, ut Prümmer, adversantur, 
at etiam in ritibus sacris aliquoties praescribitur actio quaedam inter orationem, 
sic e.gr. quando celebrans aquam in calicem infundit, guttulas attendendo 
calicem extergit, interea vero recitare debet orationem « Deus qui humanae », 
vel quando manus lavans dicit Ps. Lavabo. Tali modo etiam Patres in deserto 
per totum diem labore manuum occupati texendo storeas (Matte, pré, stuoia. 
gyékény) psalmos et cantica recitabant, imo meditationi vacabant. Attentio erco 
externa hoc sensu possibilis videtur, supposito quod ad actionem fere nulla 
attentio requiritur. Patet attentione externa uti licere solum per exceptionem 
urgentis cuiusdam occupationis. 


IV. regula: recitationis integrae. 


Recitatio integra comprehendit duo. 


1°. Recitationem omnium partium officii, i.e. quod nihil omittatur, de quo 
iam supra actum est (2. a). 


2?. Recitationem singulorum verborum, quae non debent truncata proferri. 
Nimia festinatio adeo proficere potest, quod verba sensum suum amittant, imo. 
quod integrae propositiones omittantur; si hoc per notabilem partem fieret of- 
ficii, gravis culpa committeretur, recitatio enim esset invalida. Praesertim com- 
mendandum est, partes saepe occurrentes officii (Benedictus, Magnificat, officium 
capituli, Te Deum etc.) non semper memoriter dicere, sed etiam legere, nam 
frequens recitatio facile generare potest truncationes ct omissiones. Si truncatio 
aliqua propter vitium linguae balbutientis fieret, omni culpa vacaret. 


V. regula: recitationis continuatae. 


1°. Recitatio continuata intelligitur recitatio officii sine interruptione. Inter- 
ruptio nullo modo vocari potest ea, quae fit inter horas singulas officii, nam 
haec « separatio » est naturalis, horis enim per diem distributis Ecclesia sanctifi- 
care vult totum diem. Officium divinum est etenim cultus, per quem « diei 
horas, hebdomades, cunctumque anni cursum amplectatur » Ecclesia, « omniaque 
tempora variasque humanae vitae condiciones attingat » (MDei n. 136). Ideo 
non est interruptio, si Laudes ab officio nocturno separantur etiam per totam 
noctem, nam Laudes «cum sint precatio matutina, in choro et in communi 
primo mane dicuntur n. (NCR 145). Singulos nocturnos separare licet, etiam 
sine causa, etsi nocturni nec antiquo tempore nec in recitatione chorali sepa- 
rari debent. 

2^. Interruptio habetur, si partes alicuius horae ab invicem separantur. Inter- 
ruptio talis etiam sine causa nunquam constituit peccatum grave, nam ad subs- 
tantiam officii pertinet quod intra spatium unius diei naturalis, i.e. intra 24 horas 
absolvatur. Procul dubio interruptio sine causa alicuius horae peccatum veniale 
esset. Ex iusta autem et rationabili causa nullum habetur peccatum, talcs see. 
S. Alphonsum sunt utilitas propria vel aliena; devotio; exeeutio mandatorum 
superioris; exceptio confessionum, sacerdos ergo in confessionali semper licite 
recitare potest officium etsi praeviderit se id interrumpere debere. — Quae 
semel iam recitata sunt, nunquam debent repeti, etsi commendari potest, psal- 
mum vel lectionem, in quantum possibile est, complere. 


VI. regula: recitationis ordinatae. 


Ordo duplex distinguitur, externus et internus. 


1°. Ordo externus horarum est ordo, quo Horae canonicae se invicem exci- 
piunt seu succedunt: Matutinum, Laudes, Prima, Tertia, Sexta, Nona, Vesperae, 
Completorium, qui ordo servari debet, etsi inversio huius ordinis praescripti 
nunquam grave peccatum constitueret, a. Sine causa veniale esset peccatum, 
e causa iusta autem nullum. Tales causae iustae sunt: Si quis horas minores 
recitaret, quia Diurnale secum habet, breviarium non; vel si quis in choro vel 
cum socio vellet psallere, etsi alias horas praecedentes nondum fpersolverit; si 
tarde advenerit in chorum, tunc quoque potest statim cum alis concinere, et 
omissa postea supplere. — b. Inversio ordinis externi etiam tunc licita est, ut 
Prime dicatur, qua precatio matutina mane, Completorium vero ante decubi- 
tum, etiamsi iam recitaverit Matutinum sequentis diei. Ecclesia nunc commen- 
dat iam hunc usum: « Completorium, ab omnibus qui ad recitationem divini 
officii obligantur, praesertim in religiosis familiis, valde opportune dicitur tam- 
quam precatio ultima in fine diei, etiam si, ob iustam causam, matutinum diei 
sequentis iam anticipatum fuerit. Hoc in casu, Pater noster, alias dicendum 
post versum Adiutorium nostrum, omittitur et eius loco, in choro et in com- 
muni, fit examen conscientiae per rationabile tempus protractum; deinde dicun- 
tur Confiteor et reliqua more solito; quod convenienter servatur etiam in reci- 
tatione a solo facta » (NCR 147). 


2? Ordo internus horarum est successio partium singularum alicuius horae. 
Inversio ordinis inter diversas partes see. auctores veniale non excedit, et e 
rationabili causa sine peccato fieri potest. Talis casus potest esse, si quis curru 
vehitur et ad parcendum tempori recitare vellet, tunc potest lectiones omittere 
et eas postea supplere. Conditio autem est. quod tamen officium divinum suam 
rationem retineat, nam in casu, quem audivi, alicuius sacerdotis, qui separatim 
recitabat omnia Pater etc. et omnia Gloria Patri, dein separatim in continuo 
legens omnes antiphonas, separatim Psalmos, et in continuo omnes lectiones, — 
vix quidem servatur ratio officii divini. 


VII. regula: recitationis situ ct loco debito. 


1°. Locus recitationis publicae est chorus ecclesiae. Officium enim divinum 
liturgiae pars est, quae in loco sacro persolvi debet. Recitatio a solo ubicunque 
fieri potest, Deus enim ubique praesens adorari ubique potest. Commendandum 
tamen est sacerdoti breviarium recitanti, quod sic hoc faciat, ut aedificet et non 
scandalizet alios. Secus non videtur adesse causa, cur prohibeatur aliquis a 

recitando officio divino in plateis, ve! locis publicis, curru ferreo vel electrico. — 
Ecclesia tamen suadet omnibus etiam in recitatione a solo locum sacrum, 
immo recitationem coram Sanctissimam Eucharistiam. « Clerici in sacris consti- 
tuti, si integrum officium vel qui officium in alias preces commutatum rite 
obtinuerint, coram Sanctissimo, sive publicae adorationi exposito, sive in taber- 
naculo adservato, devote recitaverint »: indulgentiam lucrari possunt plenariam 
suetis conditionibus; si ex parte tantum persolverint officium coram Sanctissimo, 
pro unaquaque hora canonica indulgentiae 500 dierum participes esse possunt 
(Enchiridion Indulgentiarum, ed. 2. Romae 1952. nr. 736.). 


2?. Situs corporis adamussim praescribitur a Rubricis breviarii, Caeremo- 
niali Episcoporum et Decretis S. Congr. Rituum pro recitatione officii publica. 
Pro recitatione privata leges liturgicae quidem nullam fecere distinctionem, 
per multa saecula privatim recitantes omnia peregerunt, sicut in choro. Nunc 
« convenit signa Crucis facere » (NCR 261), secus dici debet, recitantibus bre- 
viarium in solo non debere sequi praescriptiones caeremoniales actionum, 
eos teneri solummodo ad recitationem textuum. Commendari debet tamen, si 
sine admiratione aliorum id facere potest, etiam in recitatione privata facere 
crucissignationes, genuilexiones et similia. Sine tamen omni peccato haec omitti 
possunt, et nulla causa exigitur, ut aliquis deambulando, sedendo recitet offi- 
cium. Causa autem rationabilis permittit, ut etiam decumbendo recitet, non 
utique solum aegroto, sed etiam sano, qui noctem insomnem ducit. — Usus 
tabaci fumantis inter recitationem vix potest excusari propter irreverentiam a 
veniali peccato. 


VIII. regula: recitationis tempestivae. 


Recitatio tempestiva significat, quod officium divinum suo tempore debito 
celebretur. Praesertim haec oratio publica Ecclesiae determinatis horis affixa 
erat per saecula et etiam a personis privatim recitantibus observabatur, ideoque 
etiam nomen usitatum « horarum canonicarum » accepit. Tempus triplex dis- 


üngui potest recitationis, tempus primario, dein secundario praescriptum, de- 
mum tempus privilegiatum. 


1°. Tempus primario praescriptum est, quod substantiam attingit officii: 
intra spatium unius diei naturalis absolvi debet. Dies autem secundum compu- 
tationem iuridicam incipit a media nocte et durat ad mediam noctem (NCR 
4. et 143). Tempus computari potest solummodo in privata officii recitatione 
variis modis (dc quibus cf. De Eccl. sacrificante F. 3. a. 3^. d). 


2?. Tempus secundario praescriptum est per se ipsa hora, quam denomi- 
natio Horae canonicae assignat. Haec hora autem nunc nec in publica nec in 
privata recitatione iam adamussim servari debet, sed tantum circiter. « Horae 
canonicae officii divini ordinantur, ex earum constitutione, ad sanctificationem 
diversarum horarum diei naturalis. Praestat proinde, sive ad diem revera sancti- 
ficandum sive ad ipsas Iloras cum fructu spirituali recitandas, ut in earum abso- 
lutione, tempus servetur quod proxime accedat ad tempus verum uniuscuiusque 
Horae « canonicae » (NCR 142). Qui sine causa rationabili hoc tempus prae- 
fixum ct per haec iam latius determinatum non observat, veniale peccatum 
committit. Causae rationabiles sunt, ut quis antevertat vel differat tempus: 


tempus aptius pro studiis, lectiones dandae vel audiendae, iter, superventura 
occupatio, labores. 

3?. Tempus prioilegiatum est « anticipatio « officii nocturni (Matutini non 
Laudum) in horas pomcridianas diei antecedentis obligationem. — a. Pro recita- 
tione in choro privilegium anticipationis dabatur induito S. Sedis, potuit adesse 
per consultudinem legitimam, ante horam quartam pomeridianam autem in 
choro non potuit fieri anticipatio. — b. Nunc vero inde ab anno 1961] lex nova 
et simplex lata est: « Matutinum, ex iusta causa, horis postmeridianis dici 
praecedentis anticipare licet, non tamen ante horam quartamdecimam » ie. 
ante horam 2. postmeridianam (NCR 144). Iuxta Motuproprio 25. iul. 1960 
(n. 3) privilegia et indulta revocantur, etiam decreta et responsa S. Cong. Ri- 
tuum, quae non conveniunt cum novis, ergo ante horam 14. invalide anticipa- 
retur, privilegia hucusque data iam non valent sine novo privilegio. Sed ad 
hanc horam — opinamur, salvo meliore iudicio Ecclesiae — licet anticipare ex 
iusta causa etiam in choro, a fortiori in communi, nulla enim restrictio edicitur. 


4?. Alius et novus ordo praescriptus est inde ab 1956. pro Triduo Sacro 
(Decr. SCRit. de ordine Hebdom. Sanctae instaur. 16. nov. 1955., cum Instruc- 
tione). — a. In Triduo Sacro, si officium peragatur in choro i.e. si canonici vel 
regulares ad chorum adstricti psallant; vel in communi, si alii clerici ad chorum 
non adstricti recitent officium, tunc « Matutinum et Laudes non anticipantur 
de sero, sed dicuntur mane hora competenti. In ecclesiis tamen, ubi feria V. 
in Coena Domini Missa chrismatis mane celebratur, Matutinum et Laudes 
eiusdem fer. V. anticipari possunt de sero » (decr. n. 5). — b. Matutinum Domi- 
nicae Resurrectionis omittitur, Laudes dicuntur intra Missam, qui vero solemni 
vigiliae paschali non interfuerint, tenentur haec supradicta dicere see. Brev. 
Romanum (Ruhr. spec. OHS 1956 Sabb. Sancti n. 4). — c. Vesperae Fer. V. 
et Fer. VI. Pass. Mort. Domini omittuntur in choro, qui his officiis non inter- 
fuerint, debent eas recitare (decr. n. 5. et Rubr. spec. Fer. V. n. 1). — d. Com- 
pletorium Sabb. Sancti in choro omittitur, in privata recitatione persolvendum 
est (deor, n. 5. et Rubr. spec. Sabb. Sancti n. 1. et 3.). 


4. De causis a recitatione excusantibus 


a) Normae generales. 


1°. Qui non potest recitare fotum, tenetur ad partem. Hoc enim resultat e 
propositione damnata per B. Innocentium XI.: «a Qui non potest recitare matu- 
tnum et laudes, potest autem reliquas horas, ad nihil tenetur » (Denz. 1204.). 
Ergo secundum voluntatem Ecclesiae, qui potest vel unam horam minorem 
recitare, hoc debet praestare. Ratio est, quia hora minor est illa pars, in qua 
adhuc salvatur ratio finis officii, glorificatio nempe Dei. 

2?. Qui a recitatione legitime excusatur, non tenetur nec alias preces dicere, 
e.gr. Rosarium, nec debet loco suiipsius personam aliquam conducere, officium 
divinum est etenim obligatio personalis. 

3?. Si quis solus non potest recitare, potest autem cum socio, hunc sibi 


comparare debet, si hoc gratis et facile fieri potest. — Sed beneficiarius e fruc- 
tibus beneficii debet conducere socium, vel petat dispensationem. 


b) Causa excusans: impotentia physica. 


Qui amisit vel oblitus est breviarium sccum ferre, ad nihil tenetur, donec 
id habere potest. Per sc intelligitur quod si possibile est, debet sibi commo- 

dare breviarium alterius, sed non debet iter incoeptum abrumpere. — Qui 
caecus est, vel adeo caecutiens ut iam legere non possit, iterum ad nihil tenetur, 
sed quod memoriter recitare potest, ad hoc tenetur. 


c) Causa excusans: impotentia moralis. 
Haec potest esse triplex: 


1?. Infirmitas, quae potest esse ex morbo inferno. Si infirmus dubitet, num 
teneatur ad partem, ad nihil tenetur, ne ansa praebeatur dubiis et anxietatibus. 
— Aegrotus decumbens e causa externa, e.gr. propter fractionem crucis, iam 
potest et ideo tenetur recitare officium, si dolores non habuerit. — Aegrotus 
ambulans excusatur, si etiam occupationes consuetas subire non potest. — 
Aegrotus concalescens tunc tantum excusatur, si recitatione officii timeatur 
grave incommodum, ut notabilis defatigatio, virium lassitudo, capitis vel sto- 
machi malum. In dubio standum est iudicio medici vel infirmari). timorati. 


2?. Occupatio, sed statim animadverti debet, quod praesertim aevo nostro 
nimio activismo immerso inculcari praestat principium S. Benedicti: « Operi 
Dei nihil praeponatur». Occupatio eo facilius excusat a persolutione officii 
divini, quanto propius accedit ad Deum. Si ergo quis v.gr. ad infirmum vespere 
vocatus fuerit, si confessiones exceperit, si verbum Dei praedicaverit. Non 
autem si occupatio differri potest, v.gr. scribendi librum et talia, quae non 
facile excusant, solummodo si ageretur de damno gravi proprio vel alieno. 
Recte moneri debet ideo: « Falsum est eum a recitatione officii excusari, qui 
per septem, imo per decem horas gravibus et urgentibus laboribus occupatur, 
nisi forte adeo defatigatus sit, ut officium sine notabili difficultate recitare non 
possit » (Noldin-Schmitt II. nr. 779.). 


3?. Speciales circumstantiae, quando quis in talibus adiunctis versaretur, 
ut non possit prodere se esse sacerdotem, vel si laborem amitteret, vel aliud 
damnum grave pateretur. 


d) Causa excusans: dispensatio. 
Hanc dare potest: 


1°. Summus Pontifex; saepe Nuntii Apostolici habent quoque talem facul- 
tatem, sed dispensatione data semper inculcatur obligatio recitandi preces, 
e.gr. Rosarium. 


2?. Ordinarii proprii (episcopi etc. et superiores maiores religionis exemp- 
tae) dispensare possunt tantum: 


a. Si vi can. 8l. a difficilis sit recursus ad S. Sedem et simul in mora sit 
periculum gravis damni ». Sic tempore belli vel occupationis hostilis. 


b. In dubio de impotentia morali, ius habent quaestionem, num in his 
adiunctis personae alicuius incommodum sat grave haberi possit, per dispen- 
sationem dirimere. 


c. $i Ordinarii acceperunt facultatem delegatam dispensandi, sicut in Hun- 
garia octobr. 1950. 

5. De participatione actuosa fidelium in oficio divino 


a) Ecclesiae Magistrae monita sequentes multi pastores optimo successu 
fideles iam assuefecerunt aci Missam actuose participandam, pronum ergo erat 
eosdem ad fontes limpidos sacri officii quoque adducere. Notandum est, quod 
per saecula medii aevi fideles exculti multo magis sueti erant partes activas 
praestare in officio divino, quam in sacrificio Missae: ad hunc finem concinnatus 
est immensus numerus Librorum horariorum (livre d'heures), qui partim ex 
officiis liturgicis, partim vero ex officiis votivis et etiam devotionibus mere pri- 
vatis compositi sunt. Quantum scio perquam raro scripserunt codices ad Missae 
participationem inservientes pro laicis; exemplum quoddam inveni in manu- 
scripto Missali Musaei Nationalis Budapestinensis (« Nyelvemlékek » n. 17.), 
quod in usum Balthasar Batthyany capitanei arcis Koszeg anno 1489. concin- 
natum est. Codex latine exaratus nomina Missarum hungarice quoque exhibet, 
Kalendarium eius ex toto hungarice scriptum est, rubricae vero eius latine qui- 
dem, sed ad ipsum virum laicum directae sunt, non ad sacerdotem, e.gr.: 
e Prius incendisti ad quamlibet collectam unam candelam, ita et nunc ad quam- 
libet postcommunionem extingue unam et dic unum Pater noster et similiter 
istos versus: Judica Domine... Exaudi... » (fol. 41. Cf. Rado, Libri liturgici mss 
biblioth. Hungariae, I. Budapest 1947., 169-172.). Nostro autem saeculo innu- 
merabiles iam editiones Missalium in linguas vernaculas versorum in lucem 
prodiere, simulque inde a triginta fere annis conatus exstant fideles ad officium 
quoque divinum participandum educare. 


b) Ecclesia quidem nullo modo obligat laicos ad officium divinum: « Prisca 
aetate frequentiores christifideles horariüs hisce precibus aderant, sed hoc pede- 
tentim exolevit... Nihil igitur districto iure laicorum ordini hac in re praecipitur, 
verumtamen summopere optandum est, ut horarias illas preces recitando vel 
canendo, actu participent, quae diebus festis sub vesperum in sua cuiusque 
curia habentur » (MDei n. 148). Vesperarum ergo participatio valde commen- 
datur, revera permultis in locis fideles iam sueti sunt psalmos Vesperarum ca- 
nere, Completorium quoque sat frequenter visitatur. 


c) At plus quoque faciendum est: a Ex integris divitiis opibusque divinis 
cultus, qualis hic ab Ecclesia ratus est habitus et exercetur, hauriant christi- 
fideles, quantum possunt et quidquid possunt », ut SS. P. Pius XII. dixit (AAS 
1947., 455.). Ideo sicdicta « parva breviaria », seu officium divinum laicis accom- 
modatum, concinnata sunt, quorum rationem idem Summus Pontifex dilaudat: 
Fideles « tum optime orant, ubi ipsi cum Ecclesia orant, cui datus est spiritus 
gratiae ct precum iucunde servatis temporum vicibus et festorum dierum varie- 
tate. Quapropter Sanctitas sua libenter cupit, ut Parvum Breviarium apud reli- 
giosos sodales, quibus id statutae ipsis normae permittunt et apud laicos homines 
in usu versetur » (Ep. Secretariae Status 15. nov. 1952., Bugnini, Docum. Pont, 
p. 192.) 


d) Parva breviaria iam historiam habent, quae optime enarratur a cl. 
Bugnini (Eph. Lit. 1954., 172. s). — 1°. Prima phasis est quando editiones 
bilingues ad exemplum Missalium editae sunt, quae Vesperas dominicales ct 
festivas, forte etiam Tertiam, Completorium, et quaedam Matutina festorum 
summorum continebant, e.gr. E. Battisti, Breviario dei fedeli, Torino 1922; P. 
Parsch, Stundengcbet fiir Laien, Klosterneuburg 1923; F. X. Szunyogh, Officium 

divinum, Budapest 1924. — 2°. Altera phasi iam totum Breviarium translatum 
in linguas vulgares editum fuit, servata plerumque sola lingua vulgari. Tales 
versiones integri breviari confectae sunt in Italia, Anglia, Flandria, Gallia. 
Germania, Hispania. Ubique terrarum integri coetus convenerunt ad recitandum 
officium divinum maioribus in festivitatibus, saltem praecipuas Horas, praeser- 
tm occasione Congressuum vel Hebdomadarum studii; insuper etiam associa- 
tiones ad talem finem exortae sunt, ut Societas « Magnificat » anno 1927. in 
Anglia. — 3°. Inde post bellum mundiale 1939-45. composita sunt permulta 
t breviaria parva » sensu stricto. Quantum opinari licet ad notionem breviarii 
parvi pertinet, quod typum servans breviariü canonici, ob pastorales rationes 
tamen iam non vertit in vulgarem linguam breviarium liturgicum, sed varias 
modificationes peragens novum typum creat breviarii ad usum privatum laico- 
rum. Breviaria parva ergo non sunt iam vera et propria breviaria, utilitatem 
tamen maiorem praestare possunt versionibus breviarii integri. Fere omnes ad 
Matutinum semper unicum habent nocturnum cum tribus Psalmis et lectionibus, 
in quibusdam Horae unum habent tantum Psalmum, Completorium fere ubique 
solummodo Dominicae affertur; aliqua breviaria etiam Psalmos seligunt captui 
faciliores; ubique inveniuntur breves explicationes pro vita spirituali accom- 
modatae, Psalmi saepe alio ordine disponuntur ac in breviario, plerumque omit- 


tuntur Psalmi imprecatori vel historici. Fere omnia solummodo lingua vidgari 
sunt composita. 


e) Notandum est, quod fideles talibus breviarüs panis utentes Vesperas 
vel Completorium in ecclesia non liturgico modo recitent, i.e. ritibus psalmo- 
diae, sacerdos ergo vestitus vestibus liturgicis ne assistat tali devotioni. Notan- 
dum est, quod Sancta Sedes concedere solet sodalibus laicis religiosis et soro- 
ribus usum cuiusdam breviarii parvi; pro religionibus iuris pontificii S. C. 
Religiosorum, pro religione iuris dioecesani Ordinarius loci, et quidem «ad 
experimentum ad quinquennium ». Rescriptis quaedam clausulae solent adiungi: 
1°. ubi difficultates et incommoda timenda sint, cautissime procedendum est. — 
2^. In religionibus iuris pontificii negotium examinandum erit in Capitulo 
generali et in decisione positiva exspectatur quaedam unanimitas. — 3^. Mu- 
tatio non debet turbare ordinem domesticum. — 4^. Cavendum ne in tradi- 
tione religionis quid obstet parvo breviario inducendo, periculum schismatum 
praecavendum est (cf. Gutierrez, Com. pro religios. 1953, 263-266; A. Bugnini, 
Eph. Lit. 1954, 178-179; Theol. u. Glaube 1954, 460-461). 

f) Quaedam specimina breviarii parvi sunt: 


1°. Abtei Maria-Laach, Laienbrevier. Tagzeitengebet im Geiste liturgischer Emeuerung, 
I. II. Berlin. 1928-29. — 2?. Abtei Seckau, WVolksbrevier, Seckau 1933. — 3°. II. Fleisch- 
mann, Officium divinum parvum, Freiburg i. Br. 1933. cd nova: Bearbeitet im Auftrag der 
Fuldaer Bischofskonfcrenz (cd. bilinguis ct monolinguis), 1951. Versio italica Milano 1953. — 
4°. J. Dillesberger, Das Stundenbuch. Ein Laienbrevier, 3. ed. Salzburg 1940. — 5°. TR. 


Stallaert, Klein-Brevier, Haarlem-Antwerpen 1950. — 6°. C. Sanchez-Aliseda, EI breviario 
de los ficles, Barcelona 1951. — 7°. St. John's Abbey, (Collegeville, Minnesota', A Short 
Breviary for Religious and the Laity, Collegeville 1951. — 8°. A. M. Henry, Bréviaire des 
fidèles, Paris 1951. — 9°. Abbaye d'Encalcat, Livre d'heures latin-francgais, Dourgne-Tam 
1952. — 10°. (A. Bea), Kleines Marianisches Offizium. Erweiterte Ausgabe, Torino-Roma 
1953. — 11°. A. Mistrorigo, Breviario Romano dei fcdcli. Latino-Italiano, Vicenza 1954. 
Litteratura. 


Quoad leges cultuales. Ai. Gatterer, Annus liturgicus, 4. ed. Oeniponte 1925, 169-182. — 
Mihdlyfi Akos, A nyilvanos istcntisztclet (=De cultu publico), 4. ed. Budapest 1933, 323- 

350. — C. Callewaert, De Breviarii Romani liturgia (Instit. Lit. II.), 2. ed. Brugis 1939. — 
L. Eisenhofer, Handbuch d kath. Liturgik, 2. ed. Freiburg i. Br. II. 1941, 481-560. — 
A. Vermeersch - J. Creusen, Theol. Moralis, 4. ed. Romae 1948, III, n. 31-46. J. Aertnys- 
C. A. Damen, Theol. Mor. ed. 16. Taurini 1950, II, n. 1106-1131. — H. Noldin-A. Schmitt- 
G. Heinzel, Summa Theol. Moralis ed. 30. Barcelona 1954, II. n. 753-779. — A. Santamaria, 
Utrum attentio requiratur in recitatione officii divini, in: Angelicum 1955, 359-367. — 
G. Osterle, Erfiülll der Priester mit der Rezitation des Breviers in der Muttersprache seine 
Pflicht? in: Anima 1958, 43-53. — Schmidt, Intr. 1960, 438-456 (notitiae technicae). 

Quoad participationem actuosam fidelium. J. Stadthuber, Das Stundengebet der Laicn 
im christlichen Altertum, in: ZfkTh 1949, 129-183. — F. Vandenbroucke, Bréviaire des 
Fidèles et Livres d'Heures, in: Questions lit. paroiss. 1953, 114-118. — A. Gutierrez, De 
parvo breviario in linguis vernaculis, in: Comment. Relig. et Mission. 1953, 2063-266. — 
J. M. Hum, Les fidèles et loflice divin, in: Maison-Dieu cah. 34. 1953, 157-163. — A. Bu- 
gnini, I laici e la laus perennis, in: Osservat. Romano 1953 24. die. Il. Schmidt, Recen- 
siones librorum supra sub n. f. 5°, 6°, 8?-II?^. — A. Bucnini, Parva breviaria fidelium, in: 
Eph. Lit 1954, 171-179. — Schmidt, Intr. 1960, 469-483. 


D. De ritibus psalmodiae 


Agere debemus de sequentibus: 
|l. Regulae psalmodiae generales. 
2. De singulis psalmodiae partibus. 


l. Regulae psalmodiae generales 
a) Regulae vestitus. 


1°. Clerici chorales habitu talari superpelliceoque induti, biretum ante 
pectus tenentes in loco stationis, vel in sacristia exspectant. — 2°. Canonici 
super cottam vel qui eo utuntur rochetum induunt cappam choralem, quam 
deponunt, si vestimento stricte liturgico, puta pluviali, induuntur. Mozzetam 
ili assumunt, qui ad hoc ius habent, in propria ecclesia; usus mozzetae in 
functionibus omnibus choralibus, processionibus, et etiam in concione permissus 
est, sed stricte vetitus in administratione Sacramentorum, (cf. Adnotationes ad 
d 2578. in vol. IV. Decr. authentic, p. 164-165). — 3?. Celebrans induitur super- 
pelliceo et pluviali, sine stola, non obstante contraria consuetudine (C. Rit. 
d 2956,5 et 4162,1); in matutino pluviale assumit ad cantum IX. lectionis. — 
4°. Ministri sacri paramenta sacra assumunt. 


b) Regulae ingressus. 


1°. Induti paramentis sacris cooperto capite incedunt, induti vero simplici 
chorali habitu defecto capite, biretum tenentes in manibus ante pectus. — 
2?. Si cum celebrante parato incedunt, praecedunt iuniores, si sine celebrante, 
praecedunt digniores. — 3°. Si ad altare maius pervenerint, bini faciunt genu- 
flexionem, seque vertentes capitis inclinatione salutant, si habeatur consuetudo, 
dein occupant loca sua eo ordine quo e sacristia egressi sunt; si Celebrans 
perventus ad altare, gcnuflectit, omnes cum eo genuflectunt, dein se signant et 


aliquantulum orant in silentio. — 4°. Usus bireti: caput tegitur, si sedent; 
genuflectcndo et stando detegunt caput. Primum est semper caput detegendi, 
ultimum semper caput operiendi bireto. — 5°. Tarde venientes statim genuflec- 


tunt versus altare, parumper orant, mox surgunt, faciunt reverentiam altari 
debitam, salutant circumstantes in choro et vadunt ad locum suum (Caer. ep. 
lib. I. c. 18,4). — 6°. Sacramento exposito omittendae sunt salutationes in 


choro. 

c) Regulae de corporis habitu. 


1?. Standum est, initio uniuscuiusque Horae usquedum primus psalmus 
intonatus est, tunc sedent operiuntque caput bireto, dein: post ultimum psal- 
mum usque ad finem uniuscuiusque Horae; insuper: ad matutinum ad « Pater 
noster » et subsequentem primam benedictionem, ad textum evangelii usque 
ad verba « et reliqua »: ad Antiphonam finalem B. Maria Virginis, quae inde 
a simplificatione 1955. solum post Completorium dicenda est (NCR nr. 1-81), stari 
debet per omnes dominicas a sabbato incipiendo et per totum tempus paschale. 
— 2?. Sedendum est, iuxta praedicta ad ceteras partes officii divini. Stando 
caput, ut dictum est, semper detectum manet, sedendo coopertum. — 3?. Ge- 
nuflectendum est utroque genu: ad stropham quorumdam hymnorum (Hymni 
Ambrosiani « Te ergo quaesumus... redemisti », « Tantum ergo » et « Genitori », 
ad primam stropham « Veni Creator Spiritus » et « Ave maris stella », in hymno 
a Vexilla regis » ad «O Crux ave...dele crimina »), — ad Preces feriales, quae 
ab a. 1956 dicuntur solummodo in Vesperis ct Laudibus feriarum IV. et VI. tem- 
pore Adventus, Quadragesimae, Passionis necnon feriarum IV. VI. et sabbato 
Quatuor temporum, excepta octava Pentecostes, quando officium fit de feria 
(Novus Codex Rubricarum 1960. 260). — in Triduo sacro ad « Christus factus 
est n usque ad finem Horae, ad Antiphonam finalem BMV, extra tempus supe- 
rus assignatam (c. I0.). (Cf. de his NCR 266-8). 


d) Modus psalmodiae. 


1°. Psalmi canuntur choris alternantibus, vel a Schola, alternante toto 
choro, « partim saltem gregorianis modulis cantari debent, vel alternis psalmis, 
vel alternis versibus eius psalmi » (Innstr. 3. sept. 1958. nr. 44). — 2°. Ad 
asteriscum, etsi officium solum recitetur, pausa facienda est (NCRubr. n. 202).— 
3?. « Textus liturgicus canendus est, prout exstat in libris, nullo postposito, 
indebitis iterationibus et syllabarum abruptionibus prorsus amotis, atque ita 
semper, ut ab audientibus percipi possit» (Motu proprio Sancti Pii X. 1903. 
nr. 9) prout in editione typica iacet (C. Rit. d 4203). — 4°. Totus chorus con- 
cinat ad primum versum psalmorum et ultimam stropham hymnorum, ad 
stropham hymni, ad quam genuflectitur, etiamsi praecedens stropha quoque 
communiter cantata fuerit (Caer. ep. lib. I. c. 28,6). — 5°. Partes aliorum in 
psalmodia: a. vehementer commendatur a Pio XI. ut «scholae puerorum, non 
modo apud maiora templa cathédrales, sed etiam penes minores et paroeciales 
sedes excitentur »; — b. dein, ut « cantus gregorianus, in iis, quae spectant ad 
populum, in usum populi restituatur,... ut vocem suam sacerdotis vel scholae 
vocibus ad praescriptas normas alternent » (Divini cultus 20. dec. 1928. m. VI. 
et IX.). Pius XII. speciatim edixit, ut laici « horarias illas preces recitando 
vel canendo, actu participent, quae diebus festis sub vesperum » habentur, 
i.e. Vesperas (MDei n. 148). — c. Quoad mulieres: prohibetur quominus in 
choro cantent, sive super tribuna, vel in media sacrae aedis aula, vel super 
maiorem ecclesiae portam, ubi organum est constitutum (C. Rit. d 4210,2 et 
s. Pü X. Motu proprio n. 13), at iuxta mentem huius decreti, ubi officiatura 
choralis non habetur, admittitur etiam cantus exclusivus mulierum, « ex gravi 
causa ab Ordinario cognoscenda et caute semper ut quaevis inordinatio vite- 
tur », praesertim exigitur, ut « viri a mulieribus et puellis sint omnino sepa- 
rati » (C. Rit. d 4231). Causa vero habetur iuxta De Amicis, «in pluribus 

ecclesiis paroecialibus, ubi, nisi femineus populus, puellarum maxime, in cantu 
exequendo erudiatur, vix possent vesperae cantari et missae » (Caer. parochor. 
p. 106.). 


2. De singulis psalmodiae partibus 


a) Dc Matutino ct Laudibus. 


1°. Celebrans, cum ad altare pervenerit, biretum caeremoniario dat, debi- 
tam facit reverentiam, et statim ad scamnum se confert et absolute inchoat 
officium dicendo versum o Domine labia mea aperies », sine Pater, Ave, Credo 
quae ab a. 1956 non dicuntur (NCR 178), dum hunc versum dicit, pollice dexte- 
rae manus sibi labia crucis signaculo signat, sinistra infra pectus posita, quod 
omnes quoque faciunt. Dein se signans totum, incipit competenti tono « Deus 
in adiutorium meum intende » — 2°. Invitatorium cantatur vel recitatur a 
duobus cantoribus in medio chori seu presbyteri, quo finito celebrans intonat 
hymnum et antiphonam I. nocturni. Post intonatum primum psalmum omnes 
sedent, cooperiuntque caput. — 3°. Psalmo tertio cuiusque nocturni ad finem 
perducto, intonato versiculo, omnes surgunt, celebrans intonat « Pater noster... 
et ne nos inducas », dein dicit absolutionem. — 4?. Lectiones cantantur in 
medio chori, ubi legile positum est, quod solummodo diebus festis serico panno 
ornari potest. Caerimonialius cum inclinatione invitat lectorem et a sinistris 
comitatur eum ad legile ibique ambo ad altare genuflectunt, et chorum salutant, 
prius partem epistolae, dein evangelii, omnes respondent eorum .inclinationi 
detegendo caput. Lector dein ad celebrantem se vertit manibus iunctis et incli- 
natus petit benedictionem, qua accepta cantat vel legit lectionem, manus tenens 
ante pectus iunctas, vel ponens eas super legile (C. Rit. d 3059,6.) Celebrans 
dando benedictionem detegit caput et surgit. Lectione peracta, lector unicum 
genu flectit ad «a Tu autem Domine, miserere nobis », choroque salutato, ut 
supra, redit ad suum locum. — 5°. Post lectionem VIII. acolythi surgunt, ad 
altare vadunt ibique accendunt candelabra sua, seque conferunt ante celebran- 
tem, qui interca pluviale coloris officio conveniens assumpsit, dein in loco suo 
benedictionem postulat, si adsit, a sacerdote digniore, secus ipsemet sibi bene- 
dictionem impertitur, lectionemque IX. ibidem legit vel cantat, in fine ad « Tu 


autem Domine » seipsum solum versus altare inclinans. — 6°. Omnibus ultra 
stantibus intonat « Te Deum », acolythi vero candelabra ad latera altaris de- 
ferunt. — 7.° Hymno Ambrosiano dicto, celebrans incipit Laudes, ubi omnia 


hunt, sicut in Vesperis, et ad Benedictus altare incensat (C. Rit. d 3410,4). 


b) De Vesperis. 


1°. Celebrans ad altare facit debitam reverentiam, dein acolythi statim ad 
latera altaris se conferentes, ibi deponunt ad gradus altaris, candelabra eaque 
extinguunt (Caer, ep. lib. II, c. 3,2). — 2°. Celebrans in choro stans absolute 
inchoat Vesperas dicendo a Deus in adiutorium » primamque antiphonam in- 
tonat. — 3?. Post quintum psalmum surgitur, celebrans legit Capitulum, deinde 
intonat hymnum in loco suo, deinde antiphonam ad Magnificat, intra quam 
sedet. Intonato Magnificat per cantores, surgit, ad altare se confert cum minis- 
tris, et altare osculans, thus imponit, id more solito benedicens. Dein thurificat 

altare, ut in Missa, dein altari debitam praestans reverentiam ad scamnum 
suum se confert, ibique a thuriferario incensatur; dein incensantur ali, ut in 
Missa sollemni. Acolythi cum candelabris se ante eum sistunt, stantque a 
dextra et sinistra libri, dum celebrans dicit « Dominus vobiscum » et orationem. 
Demum recitat « Fidelium animae » etc. quo Vesperae absolutae sunt. Antipho- 
nae semper integrae dicuntur ante et post Psalmos (NCR 191). 


c) De Completorio. 


|". Completorium simplicius dicitur Vesperis, organum non pulsatur, celeb- 
rans non paratur. — 2?. Completorium inchoatur absolute a « lube Domne, 
benedicere », psalmi dicuntur sedendo. — 3?. Benedictione data per celebran- 
tem (« Benedicat et custodiat vos » etc.) finitum est officium (NCR 1960, 179 c). 
— 4*. Completorio finito, concluditur fotum cotidianum officium divinum, sueta 
antiphona BMV., dein dicitur versiculus: « Divinum auxilium ». Iuxta decr. 
C. Rit allegatum «indultum et indulgentiae, olim pro recitatione orationis 
u Sacrosanctae » concessa, eidem antiphonae finali adnectuntur » oratio ergo 
praelaudata abhinc iam omitti debet (NCR Var. 15). 


Litteratura. 


M. Gatterer, Praxis celebrandi, 2. ed. 1926, 383-389. — Mihályfi Akos, A nyilvânos 
istentisztelet (=De cu'tu publico) 4. ed. 1933, p. 343-345. — L. EFisenhofer, Handbuch der 
kath. Liturgik, 2. ed. 1941. IL. 500-560. — J. B. Müller-]. B. Umberg, Zeremonienbüchlein, 
19. ed. 1941, 151-155. — P. de Amicis, Caeremoniale parochorum, 4. ed. 1948, p. 300-321. 
G. Baldeschi, Sacre ceremonie 9. ed. 1, p. 145-163. — L. Hébert, Leçons de liturgie, 9. 
ed. 1952, I, 145-16-3. — R. Lesage, Diet, pratique de liturgie Romaine, 1952, 858. 


E. De notione piorum exercitiorum. 


Sub piis exercitiis seu « devotionibus » intelligimus exercitia pietatis ad 
s. liturgiam districto iure non pertinentia (MDei n. ISO), « sive in ecclesia sive 
extra, sacerdote quoque praesente vel praeeunte » peracta (Instr, de musica s. 
et s. liturgia, 3, sep. 1958 n. 1) Haec exercitia fiunt « see. consuetudines et 
traditiones locorum aut coetuum, a competente auctoritate ecclesiastica ap- 
probata (ibid. n. 12) Haec exercitia non sunt adeo in omnibus stricte cir- 
cumscripta, quam liturgicae exercitationes, tamen etiam illae pertinent ad pie- 
tatem ecclesiae. In oppositione ad liturgiam sacrificialem, epaeneticam seu 
laudis (officii divini) et sacramentalem secundarium quidem locum tenent, dum 
illae honorem primatus habent: « Liturgica precatio, cum publica sit privatis 
precibus potiore excellentia praestat », dicit MDei (n. 37). Ideo hucusque sat 
multi auctores haec exercitia devotionis publicae solebant vocare exercitia «extra- 
liturgica», sed nunc videtur melius esse, si haec exercitia « non stricte liturgica » 
vocentur, ut magisterium Ecclesiae facit («...alia pietatis exercitia quae quamvis 
ad s. Liturgiam districto iure non pertineant » MDei n. 180). Quae sint pietatis 
exercitia ad s. Liturgiam stricte pertinentia, dictum est; huc pertinent proces- 
siones et exsequia quoque, de quibus inferius separatim agendum est (sub II. 
et JJ). Nunc vero restat considerandum vastum mare devotionum publicarum, 
e quibus praecipua seliguntur. De his statuitur: 

THESIS: (I) Pietatis exercitia ad liturgiam stricte non pertinentia cum ea non 
pugnant, (2) sed peculiari momento dignitateque pollent, (3) ct in liturgicum 
ordinem quodammodo referuntur. 


Doctrina catholica ex Encyclica: 


Mediator Dei: «Alia praeterea pietatis exercitia habentur, quae quamvis 
ad sacram Liturgiam districto iure non pertineant, peculiari tamen momento 
dignitateque pollent, ita, ut in liturgicum ordinem quodammodo inserta cen- 
seantur, et ab hac Apostolica Sede sacrorumque Antistitibus etiam atque etiam 
comprobata sint ac dilaudata. Quorum in numerum supplicationes referuntur, 
quae vel per mensem Maium ad Deiparam Virginem, vel per /unium mensem 
ad sacratissimum Cor Jesu admoveri solent, itemque novendiales vel triduanae 
preces, ac Jesu Christi ad Calvariam iter per Stationes recolitum, nec non 
cetera eiusmodi » (MDei n. 180). — De popularibus devotionibus Hebdomadae 
sanctae vero dicit Instr. SCRit. 16 nov. 1955., Instr, n. 23: « Edoceantur fideles, 
dc summo valore s. liturgiae quae semper et his praesertim diebus, ceteras 
devotionis species et consuetudines quamvis optimas, natura sua longe prae- 


cellit ». 


Probatur I. pars: Non pugnant cum liturgia. 


1°. Pugnarent, si haec exercitia non stricte liturgica independentia essent 
ab auctoritate ecclesiastica. At Ecclesia aliquo modo omnes devotiones publice 
peractas instituit, aliquas quidem in specie ut e.gr. omnes devotiones eucharis- 
ticas, quae adorationem erga Eucharistiam extra Missam exercent, de quibus 
inferius agitur (De SS. Eucharistia F. 6. et J. 8), vel Orationem XL Horarum, 
quam adeo stricte instituisse censenda est, quod Instructio Clementina in ordi- 
nem librorum liturgicorum inseratur. Alias devotiones Ecclesia saltem in genere 
instituit, eas enixe commendando, indulgentiis publicam exercitationem talium 
devotionum uberius privata ditando, ut e.gr. preces novendiales ante Natale, 
Pentecosten etc., ulterior modus talia exercitia non stricte liturgica peragendi 
vero relictus est Ordinariis determinandus. 


2°. Repugnantia cum exercitiis stricte liturgicis ideo quoque non invenitur, 
quia a. S. Congr. Rituum fere iam ab initio semper permulta decreta tulit circa 
haec quoque exercitia non stricte liturgica, sic e.gr. positivas edendo ordina- 
tiones circa novendiale ante Nativitatem Domini, ante festa Sanctorum, multas 
circa recitationem publicam SS. Rosarii, circa cultum SS. Cordis Jesu (cf. Col- 
lect. authent. Decr. S. C. Rit. tom. V, p. 323, 435. 129-130 et VI, 159). — 
b. Item eadem S. Congregatio negative quoque multa edixit circa haec exer- 
citia non stricte liturgica, e.gr. reprobando devotionem erga Cor S. Joseph 
(d 3301), prohibendo Litanias in honorem S. Antonii S. Matris Annae, vetuit 
quominus Litaniae speciales Apparitionis BMV. de la Sallette in ecclesiis 
recitentur; edixit, quod Litaniae S. Familiae recitari nequeunt a sodalibus 
Wchiconfraternitatis communiter in ecclesiis et oratoriis publicis, etiam ianuis 
clausis; in genere enuntiavit, Ordinarios posse Litanias approbare, at nonnisi 
pro privata et non liturgica recitatione ct multa alia (cf. decreta 995. 1723. 
3119.5. 3980. 3555). — c. Atqui S. Congr. Rituum praecise instituta fuit ad 
augendum «< filiorum Ecclesiae pietatem et divinum cultum ritibus et Caere- 

moniis conservandis instaurandisque » (Sixtus V. Bulla institutionis « Immensa 
aeterni Dei» 22. jan. 1588); item iuxta CIC huic S. Congregationi competit 
« ius videndi et statuendi ea omnia, quae sacros ritus et caeremonias Ecclesiae 
Latinae proxime spectant » (can. 253), nullum ergo dubium haberi potest, quod 
haec exercitia pietatis non stricte liturgica secundario ad ambiens liturgicum 
pertinent, proinde cum ea non possunt pugnare. 


3^. Etiam haec exercitia non stricte liturgica, sed publice peracta pertinent 
ad genus privatarum et popularium precum, quae ab is in tantum differunt, 
quod communiter peraguntur. Atqui Ecclesia expresse declaravit, « inter sacram 
Liturgiam ceterasque religionis actiones... veram repugnantiam interesse non 
posse » (MDei n. 171), 1deo idem Sanctus Pater monuit, ne nimietate peccemus, 
nam « possunt inveniri, qui, liturgicas formas priscae aetatis nimium extollentes, 
seriores facile contemnant, ac privatas et populares preces despicentur ». Ilis 
edicitur actus pietatis non liturgicos despici non posse, a fortiori ergo actus non 
stricte, sed tamen aliquo vero modo liturgicos, ut sunt devotiones publicae. 
Idem Summus Pontifex eadem homilia videtur insinuare, haec exercitia non 
stricte liturgica latiore modo ad s. liturgiam pertinere, cum sic pergat: « Est 
liturgia omnis cultus Ecclesiae auctoritate constitutus, quidpiam durabile et 
vivum, quod per saecula adolevit, si cui placet 1iuvenilis aetas, maturiores anni 
despiciendi non sunt. Quid vero de orationibus et pietatis exercitiis, quae 
Ecclesiae probantur? Ex integris divitiis opibusque divini cultus, qualis hic ab 
Ecclesia ratus est habitus et exercetur, hauriant christifideles, quantum possunt 
et quidquid possunt» (Homilia Pii XII. 18. sept. 1947. ob exactum XIV. sae- 
culum ab obitu S. Benedicti Nursini, AAS 1947. 455.). 


4^". Neque in eo pugnant exercitia stricte non liturgica cum ipsa s. liturgia, 
quod in his exercitiis iuxta usum per decreta quoque S. Congr. Rituum legesve 
alias Ecclesiae lingua vulgaris sat late adhibetur. Usus enim linguae liturgicae 
non potest considerari tamquam elementum exclusive constitutivum s. liturgiae, 
quia fum etiam in his devotionibus publicis adsint elementa quae ut textus 
stricte liturgici, puta « Tantum ergo », « Genitori », versiculi, orationes — lin- 
gua liturgica debent persolvi, tum quia etiam ipsa s. liturgia admittit. usum 
partialem linguae vulgaris, qui valde utilis esse potest, solummodo  « unius 
Apostolicae Sedis est id concedere » (MDei n. 59). 


Pars II. probatur: Horum exercitiorum peculiaris dignitas et momentum. 


1°. Momentum horum exercitiorum elucet ex eo, quod «haec pietatis 
opera christianum excitant populum tum ad Paenitentiae Sacramentum adsidue 
frequentandum et ad Eucharisticum rite participandum Sacrificium divinamque 
Mensam » (MDei n. 181). Hoc videri potest e.gr. in pio uso exercitii viae Crucis, 
ad poenitentiam tam salubriter incitantis; dein praesertim in utilitate devo- 
tonum erga SS. Sacramentum, quae ad fontem perducunt huius mysterii, ad 
Missae nempe sacrificium; in cultu Sacratissimi Cordis ad amicitiam divinam 
expiationemve per s. Communionem  invitantis. 


2^. Momentum horum exercitiorum dein in eo quoque resplendet, quod 
excitant populum christianum « ad Redemptionis nostrae mysteria meditanda » 
(MDei ibid.). Sic devotio SS. Cordis inducit ad praegustandum mysterium unio- 
nis hypostaticae, ad cognoscendum mysterium divinae misericordiae; Immacu- 

lata Conceptio per devotiones celebrata illustrat mysterium electionis Dei 
siinulque summum momentum Incarnationis, quae digno modo per hanc mira- 
bilem praeservationem Matris elucet; mysterium fidei vero, Eucharistia « pro 
fidelibus ab ipsa infantia est schola fidei, fidei insensibilium, opus artis peda- 
gogicae plane divinae », dicit L. Herding (Theol. Ascetica n. 287), qui merito 
adiungit, monotoniam litaniarum, Rosarii paedagogicam esse, nam tranquilla 
sed inevitabili repetitione fideles non possunt non discere mysteria fidei. 


3°. Momentum harum devotionum etiam in eo conspici potest, quod « ad 
praeclara sanctorum caelitum imitanda exempla » provocant (MDei n. 181). 
Praesertim imitatio B. Mariae Virginis et castissimi Sponsi eius inculcantur per 
devotiones mensiles Maianas et Martias; devotiones Octobres SS. Rosarii vero 
scholam quandam constituunt imitationis Sanctissimae Virginis. Periculum 
haberi potest in quadam superstitione, cum quis credat se debere speciali 
modo hunc aut illum Sanctum colere, ne sibi quid infortunum accidat, sed 
tale periculum facile evitari potest; similia in omni re religiosa occurrere pos- 
sunt (Herding n. 288). 


4°. Dignitas talium exercitiorum non stricte liturgicorum ex eorum obiecto 
statim elucet. Coluntur enim SS. Trinitas, Spiritus Sanctus, SS. Nomen Jesu, 
Cor eius sacratissimum, Jesus infans, patiens, quinque vulnera, Sanguis pretio- 
sissimus Corpusve Christi cultu /atriae. Cultu autem /Ayperduliae B. Virgo et 
singula momenta specialis eius oeconomiae ab Immaculata Conceptione ad 
Assumptionem; cultu protoduliae S. Joseph, cultu duliae ceteri Coelicolae, socii 
et domestici Dei. 


Probatur III. pars: Exercitia haec in ordinem liturgicum inseruntur. 


1°. Ordo liturgicus potest primo intelligi, ut oeconomia ordinaria gratiae, 
quae constat in Sacrificio Missae ct Sacramentis. In hunc ordinem liturgicum 
« quodammodo inserta censentur» exercitia non stricte liturgica, inquantum 
etiam iis «a Spiritus Sancti afflatus et actio » adest et eundem finem consequun- 
tur, ac exercitia stricte liturgica, quod ab enc. Med. Dei sic explicatur. Mul- 
tüplices formae pietatis non stricte liturgicae enim a. « eo spectant, ut animos 
nostros — etsi varia ratione — ad Deum convertant », id facit s. liturgia quoque, 
ergo devotiones quodammodo inseruntur ordini oeconomiae liturgicae; dein — 
h. sicut Missae sacrificium per fructum suum propitiatorium. Sacramentaque 
« mortuorum » faciunt, item varia ratione, per opus operantis nempe Ecclesiae 
et subiecti fidelis id quoque consequuntur devotiones, ut fideles « a peccatis 
expient ad virtutemque excitent assequendam », — denique c. « ad sincerae 
pietatis studium  salutariter instimulant », sicque pietate hac maiore fideles 
«ad publica participanda sacra uberioribus cum fructibus inducunt n (MDei, 
n. 173). 


2°, Ordo dein liturgicus secundo intelligi potest ut cyclus salutaris myste- 
riorum Christi, annus nempe liturgicus. In hunc quoque ordinem liturgicum 
devotiones non stricte liturgicae quodammodo inseruntur, eo scilicet, quod 
cumulus plurimorum tabum exercitiorum partim presse sequitur, partim vero 
iuxta cyclum liturgicum alium quondam cyclum salutarem constituit, a. Sic 
presse sequitur cyclum anni liturgici devotio novendialis ad Jcsum infantulum; 
tempore Quadragesimae vero devotio erga passionem Christi, exercitium Viae 

Crucis praecipue hoc tempore frequentatum; preces novendiales festum Pente- 
costes. — b. Alius vero cyclus salutaris ortus est temporum decursu per exer- 
citia mcnsilia semper recurrentia: observantia nempe Feriae VI. primae cuiusvis 
mensis quantas utilitates attulerit, nemo est, qui non conspiciat. Huc pertinet 
observantia primae Fer. V. et Sabbati cuiusvis mensis; hisce vero observantiis 
Occurritur exigentiae nostri aevi, quod quandam uniformitatem per dies ordine 
Calendari recurrentes nititur. Qua primum exemplum talis observantiae in 
cyclo liturgico s. IV-V-o Quatuor Tempora orta sunt. Mensilia exercitia pietatis 
publice peracta vero imitantur periodos longiores cycli liturgici, iuxtaque has 
ponuntur, quin cum illis pugnent: eundem nempe habent finem, fideles ad 
vitam aeternam perducendi. 

F. De piis exercitiis quovis tempore peragendis 


In hac quaestione tractandum est de illis piis exercitiis, quae quovis anni 
tempore peragi solent, dum in sequenti sectione G. de iis agamus, quae statis 
temporibus solum exercentur. 

Agendum est de l. oratione XL Horarum. 2. de exercitio Viae Crucis. 
3. de devotionibus pomeridianis, 4. de cultu s. reliquiarum, 5. de installatione 
parochorum, 6. de visitatione parochiarum, 7. de pulsatione campanarum. 


l. De Oratione XL Horarum 
a) Historia. 


1°. Numerus quadragenarius sacratus ab antiquitate etiam ad quietem 
sepulcralem Domini applicatum est, ut iam S. Augustinus meminit: « Ab hora 
mortis usque ad diluculum resurrectionis horae sunt quadraginta, ut etiam 
hora nona connumeretur n (De Trinitate IV, 6). Primum vestigium Sacramen- 
tum Eucharistiae per XL horas adorandi apparet in civitate Jaderensi (Zara) 
saec. XIII-o; membra alicuius confraternitatis per XL horas non intermissas 
adoraverunt SS. Sacramentum in « sepulcro » inclusum a Fer. V. Coenae Do- 
mini usque ad Sabbatum Sanctum. 


2?. Anno funesto 1527., pius sacerdos Joannes Antonius Bellotti. Mediolani 
sacram praedicans Quadragesimam in ecclesia S. Sepulchri, adduxit fideles ad 
hanc praxim adorandi per XL non intermissas horas tempore tridui sacri. Quae 
devotio adeo placuit, ut fervorosi Barnabitae, praeeunte S. Antonio Maria Zac- 
caria, post decennium in eadem civitate hanc piam devotionem in omnibus 
ecclesiis parochialibus introduxerunt. Dehinc pia praxis in Italia propagari 
coepit, usquedum etiam in Urbem pervenit data opera S. Philippi Neri, 
versus 1550. 


3°. Ratum habitum est exercitium hoc a Clemente VIII. anno 1592. per 
Constit. Apost. « Graves et diuturnae » in omnibus ecclesiis Urbis, sic, ut dehinc 

totum annum sine intermissione diu noctuque Sanctissimum alicubi Romae 
adoretur. Qua finis talis praxis pax imploranda inter nationes Christianas as- 
signabatur. Ordo huius adorationis perpetuae editus est a Clemente XII. 1. sept. 
1731. (habetur in III. vol. Decretorum authent. C. S. Rit. p. 377-383). Haec 
« Instructio Clementina » pro Urbe valet, sed etiam alibi observari potest. — 
4°, Cum exclusione adorationis nocturnae XL horae per tres dies Carnisprivii, 
vulgo Carnevale, celebrabantur prima vice in urbe Macerata delle Marche 
anno 1556. ut populum detinerent a visitandis spectaculis inhonestis. Haec ado- 
ratio a Benedicto XIV. per Epistolam « Inter cetera » (1. jan. 1748) vehementer 
commendata in plurimis dioecesibus Italiae et aliorum regnorum usuvenit. 


b) Notio Orationis XL Horarum. 


1°. Oratio XL Horarum proprie dicta est sollemnis expositio Sanctissimi 
sacramenti in forma Instructionis Clementinae, quae Romae adhuc stricte obser- 
vatur. Sanctissimum Sacramentum in ostensorio prope meridiem unius diei, 
qui ut primus computatur, publicae fidelium adorationi exponitur, sicquc sine 
ulla, etiam noctu, intermissione permanet, usque ad meridiem diei tertii. Haec 
expositio extra Urbem non obligat, at laudandi sunt, qui eam sequi volunt 
(C. Rit. d 2403). Pro expositione tali modo peracta conceditur: indulgentia 15 
annorum pro visitatione Sanctissimi, si quinquies Pater, Ave et Gloria recita- 
verint fideles, semelque easdem preces ad intentionem Summi Pontificis itera- 
verint, item indulgentia plenaria semel in die, singulis expositionis diebus, ad- 
ditis sacramentali confessione et communione (Ench. Ind. 169. a.). 


2°. Ubi vero, indice loci Ordinario, expositio sollemnis iuxta Instructionem 
Clementinam fieri nequit, modo fit expositio XL Horarum, quae expositio ad 
instar vocari potest. Iste modus est sequens: Sanctissimum quacunque hora 
matutina vel circa meridiem publicae adorationi fidelium in ostensorio expo- 
nitur, et perdurante ipso die et altero eiusmodi expositionis, die tertio meridie 
aut de sero reponitur, quamvis noctu hacc expositio intermittatur. Etiam pro 


expositione tali modo peracta caedem omnino indulgentiae benigne conceduntur 
(Ench. Indulg. n. 169. b.). 


c) Praescripta generalia. 


| Missae regulantur per Nov. Codicem Rubricarum (348-355). Missa ad 
exponendum et reponendum SS. Sacramentum in oratione Quadraginta Hora- 
rum sive continua sive interrupta, celebratur in ipso altari expositionis Missa 
in cantu de SS. Eucharistiae Sacramento, tamquam votiva II. cl. Haec prohi- 
betur ergo solummodo diebus liturgicis I. cl., (NCR 341), inspicienda est ergo 
Tabella praecedentiae n. 1-13. Die secundo (medio) expositionis, in altari, ubi 
SS. Sacramentum expositum est, celebrari potest in cantu, tamquam votiva II. 
cl, iterum de SS. Sacramento aut alia Missa votiva peculiaribus necessitatibus 
loci accommodata (e.gr. pro pace), prohibitio eadem ac supra (NCR 349). Insu- 
per convenit, quod diebus liturgicis IV. cl. celebrentur in ecclesia expositionis 
omnes Missae de SS. Sacramento (NCR 350). 


2". Locus adorationis est quaelibet ecclesia, in qua SS. Sacramentum habi- 
tualiter asservatur (can. 1275), nulla enim alia conditio requiritur, sollemnis 
expositio XL Horarum enim non pertinet ad iura parochialia (C. Rit. d 2123, 11). 

3?. Tempus huius adorationis: expositio celebrari potest quibuscunque anni 
diebus, excepto Triduo sacro, nam XL Horarum adoratio absolute cessare debet 
a mane Fer. V. in Coena Domini usque ad mane Sabbati Sancti (C. Rit. d 1190). 
Dic Commemorationis Fidelium defunctorum Missae votivae celebrari nequeunt,- 
unt; si expositionis dies incidat in hunc diem, tunc huiusmodi expositio fiat post 
Missam cantatam die Fidelium defunctorum, si vero repositionis dies inciderit, 
tunc repositio praecedat Missam supra memoratam (NCR 1960, 351), omnes 
Missae hac die celebratae, si expositio perduret, celebrantur colore violaceo. Die 
Purificationis BMV., Fer. IV. Cinerum, Palmarum « SS. Sacramentum... tem- 
pore benedictionis et processionis vel impositionis cinerum aut transfertur ad 
aliud altare in quo adoratio continuari possit absque detrimento pietatis fidelium, 
aut deponitur, et adoratio resumitur, expleta benedictione et processione vel 
cinerum impositione cum Missa n (NCR 1960, 352). 


4*. Commendatur, ut tempore XL Horarum in ecclesia semper adsit custos 
sacerdos, vel saltem clericus superpelliceo indutus (C. Rit. d 2079, 18). 


5?. Supra ecclesiae ianuam ponatur signum Sanctissimi Sacramenti festive 
ornatum (Instr. Clem. $ IL), ad ipsam vero ianuam ecclesiae applicari debet 
tapete cum spatio adaequato ad latera, ut populus commode intrare possit, 
sacramentum vero e via videri non possit (ibid. $ VIII.). 


6°. Altare expositionis maxima pompa exornetur, imagines et reliquiae 
amoveantur, in loco eminenti altaris praeparetur thronus SS. Sacramenti, super 
eius basim cum corporali, altaris antependium coloris erit albi, etiamsi Missa 
alium colorem exigeret. Altare expositionis est altare maius, exceptis Basilicis 
Patriarchalibus; saltem viginti candalae ardeant in eo (Instr. Clem. $ III.-VI.). 
In altari expositionis non celebrantur aliae Missae, nisi Missa expositionis et 
repositionis ($ XIIL), sed varia decreta S. C. Rituum paululum relaxabant hoc 
vetitum. Si necessitas adesset, e.gr. quod in ecclesia alia altaria non inveniantur, 
vel ex alia gravi causa, licet etiam alias. Missas ibidem celebrare (d 3448.1); 
Missa conventualis cani potest ibidem « de licentia tamen Ordinarii » (4104,1), 
« attente immemorabili consuetudine tolerari potest ut praeter Missam exposi- 
tionis alia Missa quae praecipua est, sollemnitatis », imo etiam « tertia Missa 
capitularis » (conventualis) celebrari possit (3124, 2. et 3.). 

7°. S. communio in Oratione XL Horarum distribui nequit in altari exposi- 
tionis, nec infra nec extra Missam; si non habeatur tabernaculum, nisi in altari 
expositionis, «in altari laterali apponatur pan um ciborium (= tabernaculum) 
amovibile » (C. Rit. d 3525,4). Hoc vetitum extenditur etiam ad alias exposi- 
tones SS. Sacramenti (3448,] et 3482). 


d) Primus dies XL Horarum. 


Fontes: Instr. Clement. $ XVIH-XXIV. et Rit. Rom. tit. V. c. 7. L 

1°. Missa expositionis legitur de SS. Sacramento iuxta supradicta (c. IO.) 
Offeruntur et consecrantur duae hostiae; celebrante recitante orationes ante 
communionem, affertur ostensorium ad altare. Post sumptionem sanguinis, hostia 
ponitur in ostensorio, quod collocatur in medio corporalis, dein dicitur oratio 
n Quod ore sumpsimus », fit purificatio ct in. eodem loco ablutio digitorum. 
Dein celebrans Missam complet, faciendo debitas genuflexiones. 


452 II. ECCL. ORANS. 


2^. Missa finita, celebrans descendit per breviora in planum, factaque 
genuflexione utroque genu ad scamnum se confert, ubi sumit pluviale albi 
coloris. Caerimoniarius interea removet de altari Crucifixum, missale cum cus- 
sino, et tabulas canonis (cartagloria). Celebrans cum assistentibus in plano utro- 
que genu genuflectens, surgit incensum ponit, Sanctissimum thurificat et velum 
humerale albi coloris sumit. Dein ascendit ad altare, genuflectit, accipit Sanctis- 
simum, cantoresque intonant hymnum « Pange lingua ». 


3?. Processio ordinatur: confratres Fraternitatis SS. Sacramenti (seu altaris) 
cum vexillo suo, dein Crux processionalis, clerus sum candelis ardentibus, duo 
acolythi cum thuribulo Sanctissimum continuo incensantes, celebrans sub bal- 


dachino. 


4?. Processio fit iuxta Rit. Rom. « intra ecclesiae ambitum » (tit. V. c. 7. 
I, 2), vel in foro, si angustia ecclesiae hoc postulet (Instr. Clem. $ XXI). Hymnus 
« Panguc lingua » canitur usque ad « Tantum ergo » exclusive, repetendo eun- 
dem hymnum usque dum processio terminata fuerit (Rit. Rom. ibid.). 


5°, Peracta processione, Sacramentum in throno pro adoratione exponitur, 
atque tunc cantantur ultimae strophae «Tantum ergo, Genitori », et fit a. cele- 
brante solita incensatio Sanctissimi (Rit. Rom. n. 3.). 


6°. Finito hymno et omisso vers. « panem de coelo» cantores statim 
inchoant Litanias Sanctorum, ut in Rit. Rom. hoc loco inveniuntur (Tit. V. c. 7. 
I, 4, choralibus vel fidelibus more solito respondentibus. Dein cantatur Ps. 69. 
« Placeat tibi Deus », cum subsequentibus versiculis in Rit. Rom., quae a celeb- 
rante adhuc genuflexo dicuntur, qui dein surgens dicit « Dominus vobiscum » 
et cantat orationes, ut in Rituali Romano. Cantores subiungunt: « Exaudiat 
nos.. » et celebrans finit expositionem per « Fidelium animae ». 


e) Secundus dies XL Horarum. 


(Instr. Clem. $ XIII-XIV.), Missa votiva pro pace debet cantari, quando 
permittitur a rubricis (supra c. 1^.) in altari alio ac expositionis, quod non 
potest esse altare, ubi Sanctissimum in tabernaculo inclusum asservatur. Mi- 
nistri debent esse parati, Gloria non dicitur, nec Credo dicendum est nisi ra- 
tione Dominicae, aut octavae occurrentis (NCR 343 a). 


f) Tertius dies XL Horarum. 


(Instr. Clem. $ XXX-XXXI. et Rit. Rom. tit. V. c. 7. II, 1-5). 
|. Missa sollemnis repositionis celebratur in altari expositionis (Instr. 
Clem. $ XIL) de SS. Sacramento, ut primo die, (pia finita celebrans casulam 
deponit ad scamna per breviora recedens, sumit pluviale albi coloris et in 
plano facta genuflexione utroque genu, in ultimo gradu altaris genuflectit. 


2?. Dein cantantur Litaniae Sanctorum cum Ps. 69. et versiculis, ut primo 
die. usque ad « Dominus vobiscum » et orationes exclusive. Deinde deponitur 
Sanctissimum e throno in medio altaris in plano, imponitur incensum in duobus 
thuribulis, celebransque Sacramentum incensat more solito. 


3°. Dein fit processio, ut primo die, qua finita, Sanctissimum ponitur super 
altaris mensa incensaturquc, dum strophae « Tantum ergo» ct « Genitori » 
cantantur. 

4?. Cantores tunc subiungunt «a Panem de coelo » ct celebrans assurgens 
cantat orationem « Deus qui nobis sub Sacramento mirabili » et ceteras omnes 
orationes, ut primo die usque ad « Fidelium animae ». Quibus finitis datur cum 
sanctissimo benedictio more solito et Sacramentum in tabernaculo reconditur. 


g) Sollemnis expositio « ad instar » XL horarum. 


fit per tres dies, ita ut horae quadraginta per curriculum diei absolvantur, 
tredecim ergo horae per duos dies impendantur adorationi, quatuordecim uno 
die. Primo die omnia fiunt, sicut supra descriptum est, vespere Sanctissimum 
reponitur. Die secundo fit Missa pro pace, finita Missa Sacramentum exponitur, 
vespere reponitur. Ultimo die repositio maiore cum sollemnitate fit, instituitur 
processio, sicut in tertio die Orationis XL Morarum. 

2. Dc exercitio Viae Cnicis 


a) Historia. 


Viam dolorosam Christi in Jerusalem pergebant peregrini Terrae Sanctae 
inde ab antiquitate, praesertim vero tempore Cmcigerorum. Post vigiliam in 
Basilica S. Sepulchri peractam iter inceperunt a Sancto Sepulchro et pergebant 
usque ad « Domum Pilati n, i. c. arcem Antonia; iter ergo redemptivum Domini 
inverso ordine iterabant. — Itineris huius singulas stationes iam inde a saec. 
XIV-o lapidibus vel capellis designabant, cognitas e S. Scriptura, vel Traditione. 
saec. XVI-o ineunte hae stationes septem erant, tunc temporis iam eo ordino 
visitabantur, sicut Dominus eas peragravit. — « Viae Crucis» extra Jerusalem 
coeperunt erigi saec. XV-o, sic Beatus Alvarez O. P. (f 1420) Cordubae exstruxit 
oratoria, in quibus statuas passionem Domini repraesentantes collocabat. Nume- 
rus et ordo stationum usque ad saec. XVIII. fluctuabat; prima vice occurrunt 
hodiernae 14 stationes eodem ordine in libro sat divulgato Christiani Adrichem 
(Jerusalem sicut tempore Christi floruit 1584), sed adhuc nostris temporibus in 
inultis regionibus Europae conspiciuntur « Viae Crucis » septem stationum. 


b) Leges exercitii Viae Crucis. 


1?. Indulgentiae: « Fidelibus, qui sive singulatim, sive in comitatu saltem 
corde contrito, pium exercitium Viae Crucis legitime erectae peregerint, con- 
ceditur: indulgentia plenaria, quoties id egerint » (Ench. Ind-1952, n. 194). 
Ergo non requiritur tali in casu nec confessio nec s. communio, sed sufficit 
status gratiae per contritionem perfectam  procuratus. Indulgentia plenaria 
totiesquoties in die lucrari potest. Conditiones sunt, ut dictum est: legitima 
erectio et observantia praescriptionum S. Sedis. 

2?. Legitima crcctio habetur (cf. S. Poenitentiaria deer 12.. mart. 1938, 
AAS 1938, 111), si: a. erigatur per eum, qui facultatem habet. Facultatem 
habent: omnes episcopi, item omnes Superiores etiam locales O.F.M. in eorum 
districtu, Superior maior habet ius definiendi hunc districtum iuxta consuetu- 
dinem (S. C. Relig. 26. aug. 1937), superiores memorati ius habent delegationis, 
sed solum in suos subditos; episcopi sine speciali facultate non habent ius dele- 
gandi. Superiores O.F.Min. conventualium et Capuccini ius erectionis solum in 
suis ecclesiis habent. — b. Locus, ubi erigi potest Via Crucis est: quaelibet 
ecclesia, vel oratorium, etiam privatum, dummodo ibi Missa celebrari queat; in 
alis oratoriis tali iure carentibus vel in domibus privatis, solum cum licentia 
S. Poenitentiariae erigi potest. Item: in aliis locis, qui non sunt indolis privatae, 
ergo in coemeteriis, collibus, quadraturis domorum religiosarum, nosocomiis, — 
sed non in cellula, dormitoriis, loco recreationis. — c. Forma legitima obser- 
vanda est: ad valorem /4 Cruces ligneae; imagines sive depictae, sive sculptae 
non requiruntur. — d. Benedictio debet fieri ad valorem, fit iuxta Rit. Rom. 
tit. IX. c. 11. I. Essentiale est benedictio Crucium, sacerdos benedicens debet 
esse praesens in loco, ubi Via Crucis erigitur, non sufficit solum Cruces benedi- 
cere casque in locum transmittere; benedictio haec sive ante sive post erec- 
tionem Viae Crucis locum habere potest. Post benedictionem et erectionem 
conficiendum est documentum  attestaris factum benedictionis (textum v. in 
Rit. Rom. « Formula ad fidem faciendam de erectione Viae Crucis »), quod 
in archivio asservari debet. — e. Via Crucis amittit indulgentias adnexas, si 
sive simul sive successive septem e Crucibus perirent vel commutentur; mi- 
nore numero Via Crucis adhuc in usu manere potest. Translatione Viae Crucis 
in moraliter alium locum novam erectionem facit necessariam. 


3?. «a Praescripta Sanctae Sedis» ad exercitium valide peragendum sunt: 
a. « Meditatio passionis D.N.J. Christi eaque quantumvis brevis ac secundum 
uniuscuiusque capacitatem n. Nulla oratio vocalis ergo praescribitur, nec « Pater 
noster », nec « Miserere », nec « Adoramus te Christe ». Obiecta meditationis c 
passione Christi, puta obiecta singularum 14 stationum, non determinantur. — 
b. Motus localis ab una statione in aliam, in privata devotione ad validitatem 
requiritur (S. Poenit. 14. dee. 1917). In exercitio « peracto ad modum functionis 
sacrae publicae » sufficit, si celebrans circuit cum ministris ad stationes, ceteri 
auscultant ct respondent, et intra motionem celebrantis genua flectunt vel sur- 
gunt et iterum geniculantur (S. Poenit. 20. mart. 1946). 


4°. Supplementum exercitii Viae Crucis in legitima forma peracti est sicdicta 
« Crux stationalis » i.e. Crux a sacerdote facultatem habente ad hoc benedicta. 
Duplici forma hac Cruce indulgentia lucrari potest, a. Primo quidem « navigan- 
tes, carceribus detenti, infirmi et illi, qui morantur in partibus infidelium, aut 
legitime impediuntur, quominus pium exercitium Viae Crucis forma ordinaria 
peragant » quia in loco non existát Via Crucis: hi « manu tenentes Crucifixum... 
saltem corde contrito et devote recitent, cum pia recordatione Passionis Domini, 
viginti Pater, Ave et Gloria, unum nempe pro qualibet statione, quinque in 
sanctorum D.N.J. Christi vulnerum memoriam et unum iuxta mentem Summi 
Pontificis n (Ench. Ind. n. 194.). — b. Alia vero forma est: pro infirmis « qui vi 
morbi absque gravi incommodo... nec in forma supra statuta... peragere possunt, 
dummodo cum affectu et animo contrito osculentur, vel etiam tantum intueantur 
in Crucifixum, ad hoc benedictum... et recitent, si possint, brevem aliquam 

orationem vel precem 1iaculatoriam in memoriam passionis et mortis Jesu Christi » 
(Ench. Ind. n. 194 a. b). 


c) Compositio stationum. 


Stationes nunc usitatae presse sequuntur Viam dolorosam Hierosolymis 
constitutam. Duae priores stationes locum habent in antiqua arce Antonia, ubi 
Pilatus residebat: 1^. Jesus condemnatur, 2^. Jesus suscipit Crucem suam. — 
Septem stationes sequentes sitae sunt iuxta Viam sacram, quam Jesus percurrit 
in longitudine circa 700 m.: — 3°. Jesus prima vice cadit sub pondere Crucis, 
4°., Jesus occurrit Matri suae, 5°. adjuvatur a Simone Cyrenaeo, 6C. pia femina 
detergit vultum cius, 7°. secunda vice cadit, 8°. loquitur ad filias Jerusalem, 
9°, tertia vice cadit. — Quinque ultimae stationes in colle Calvariae et in horto 
Josephi de Arimathia sitae nunc comprehenduntur Basilica S. Sepulchri: 
10e. Jesus spoliatur vestimentis suis, 11°. Cruci affigitur, 12.° moritur in Cruce, 
13°. deponitur de Cruce Matrique committitur, 14^. sepelitur. 


d) Ritus sollemnior exercitii Viae Crucis. 


1°. Sacerdos stola violacea superpelliceoque indutus procedit a sacristia, 
potest praecedi ab acolythis cum candelis, praeeunte Cnice processionali. Ad 
altare maius, ubi quatuor candelae accensae sunt, perventi, debitam faciunt 
reverentiam, ie. capite detecto facit inclinationem profundam, vel genuflectit, 
si ibi asservetur SS. Eucharistia vel Verae Crucis reliquia ibidem exposita sit. 
In infimo gradu genuflectunt, recitatur oratio introductoria. semper eliciendus 
est actus contritionis perfectae. 


2^. Dicto versiculo « Miserere nostri Domine ». surgunt, factaque debita 
reverentia, excepto utique Crucifero, omnes ad primam stationem se conferunt. 
Crucifer inter acolythos, dein celebrans, cantores, deinde viri, demum mulieres, 
sj exercitium extra ecclesiam fiat, vel in ecclesia spatium sufficiens habeatur, 
secus solus celebrans et assistentia visitant stationes, ceterique genuflectunt ut 
dictum est, quando ad stationem perventum fuerit. 


3?. Ante stationem primam genuflectunt, cantores intonant versum « Adore- 
mus te Christe », ad quem populus respondet, dein celebrans clara et intelligibili 
voce enuntiat titulum stationis et legit vel praedicat meditationem de passione 
Christi ad respectivam stationem pertinentem, posteaque aliquantulum in silen- 
tio expectat. Meditatione peracta, in genua procumbit, recitat orationem stationi 
congruentem, Pater, Ave et Gloria (quod triduo sancto omittitur), dein surgit et 
dicitur versus « Miserere nostri Domine », procediturve ad stationem sequentem. 


4^". Stationibus omnibus sic absolutis, revertuntur ad altare maius, ibique 
facta debita reverentia, procumbunt in genua, celcbransque recitat ultimam 
orationem. Dein ascendit in suppedaneum, accipit Crucem, cum ea benedicit 
populum dicens « Benedictio Dei omnipotentis... », vel « Passio D.N.J. Christi 
sit semper in cordibus vestris » (De Amicis p. 566-568). 

3. De devotionibus pomeridianis 


a) Notio. 


Devotio pomeridiana est functio non stricte liturgica pro populo, (piae variis 
elementis componi potest iuxta decreta S. Sedis ac Ordinarii. Fere semper habe- 
tur expositio Sanctissimi, recitantur preces et cantilenae lingua vulgari, in fine 
vero datur benedictio cum SS. Sacramento. .Hae devotiones (Andacht, divozione, 
salut, litania) aevo Gothico ortae sunt, inde a saec. XII. partim ut salutatio 
b. M. Virginis per antiphonam « Salve Regina », unde nomen Gallicum « salut » 
derivatur, partim ut devotiones in honorem Sanctorum, quae saepe cum osten- 
sione et deosculatione reliquiarum coniungebatur, partim vero a saec. XIV-o ut 
devotiones expositionis et benedictionis SS. Sacramenti, partim demum ut sup- 
plementum Vesperarum officii divini, quando loco Psalmorum decantabant Lita- 
nias. — Ideo Encycl. Mediator Dei primo quidem commendat restaurationem 
Vesperarum etiam pro populo: « Summopere optandum est, ut horarias illas 
preces recitando vel canendo, actu participent, quae diebus festis sub vesperum 
in sua cuiusque curia habentur » (n. 148). Ecclesia tamen, etsi de vespertino 
cultu nullum praeceptum habeat, tamen commendat et in votis habet etiam 
devotiones pomeridianas: « ..oportet utique omnes nostra adeant templa, ut 
inibi catholicae fidei veritatem doceantur, ut Dei laudes concinant, utque per 
sacerdotem eucharistica benedictione ditentur et contra huius vitae adversa 
caelesti ope muniantur. Perdiscant pro viribus omnes eas formulas recitare, quae 
in precibus ad vesperam habitis concinuntur » (ibid.). 


b) Compositio devotionis pomcridianac. 


|'. Fere semper talis devotio incipit expositione privata SS. Sacramenti et 
finitur benedictione eucharistica, de quibus inferius agitur (De SS. Eucharistia 
J. 8. b. et c). Inter expositionem et recitationem licet varia elementa devotionis 
collocare, semper vero supponitur quod « Tantum ergo, Genitori », versiculi, 
oratio Sanctissimi ct benedictio eucharistica interrumpi non possunt, ideo non 
licet « immediate ante benedictionem quasdam preces in vulgari idiomate reci- 
tare » (C. Rit. d 3530,2). Post benedictionem ergo licet, uti ex hoc responso 
sequitur, etiam statim post eam, etsi Sanctissimum nondum sit reconditum, 
recitare lingua vulgari preces, cantilenas, vel invocationes, praesertim « Dio 
sia benedetto » (cf. Hébert p. 399 et Ephemer. Liturg. 1949, 230-235). 


2?. Ex variis elementis inter expositionem et benedictionem memorari pos- 
sunt: Recitatio SS. Rosarii multoties, praesertim a Leone XIII. commendata, 
de qua infra (G. 3. eJ, dein « licet adhibere publicani quarundam precum reci- 
tationem vulgari sermone conscriptarum coram Sanctissimo exposito dummodo 
agatur de precibus approbatis » (C. Rit. d 3157,8), ita, ut populus « ad istas 
preces vel actus ipse respondere valeat », quod fieri potest etiam « ante vel 
post expletum Missae sacrificium coram SS. Sacramento publice exposito n 


(C. Rit. d 3537, 1. et 2.) 

3°., Cantari vel recitari possunt Litaniae, a. sed illae tantum « quae habentur 
in breviario aut in recentioribus editionibus Ritualis Romani» (C. Rit. d 3820,1); 
quae sint Litaniae approbatae a S. Sede, iam dictum est (Cf. Stilistica C. 4. c 
et d., decretum allegatum refertur ad « ecclesias et oratoria publica. — b. Lita- 
nias « peculiares ab Ordinario pro usu tantum privato approbatas » non licet 
recitare « pluribus coniunctim in ecclesiis vel oratoris publicis » nec tunc si 
« absque ministri Ecclesiae (pia talis interventu » recitentur, imo eas non licet 
nec 4a inonialibus sive Religiosis Institutis communiter in choro publico vel 
publico oratorio cantare vel recitare » (C. Rit. 3916. et 3981,2). E quibus decretis 
sequitur, quod in oratoriis semipublicis et privatis, a fortiori sub divo a peregri- 
norum multitudine tales litaniae peculiares etiam communiter recitari possunt, 
ut patet, sine ulla indole liturgica. 


4°. Antiphonae Mariales (Alma Redemptoris Mater, Ave Regina, Regina 
caeli, Salve Regina) « cantantur immediate post Litanias cum oratione B. M. 
Virginis congruente, si vero non cantentur Litaniae antiphonae eaedem praemuit- 
tantur hymno Tantum ergo » (C. Rit. d 3530,1). Dum « cantantur Antiphonae 
de B.M.V. vel aliae preces, quae praecedunt « Tantum ergo », officium faciens 
et ministri assistentes manere debent genuflexi, exceptis » Te Deum », « Regina 
caeli » tempore paschali et « cantico Magnificat per anni decursum » (C. Rit. 
d 3965 et 4224 - 6. nov. 1908.) sub quibus stare debent. 


5^. « Chorus musicorum id est Cantores coram SS. Sacramento sollemniter 
exposito » possunt « decantare hymnos lingua vernacula, dummodo non agatur 
de hymnis « Te Deum » et alis quibuscunque liturgicis precibus, quae nonnisi 
latina lingua decantari debent » (C. Rit. d 3537), populo ergo a fortiori licet. 


6?. Licet ante « Tantum ergo » decantare Ps. 50. Miserere « infra annum et 
maxime oetiduo defunctorum », hoc solum praescribitur, ut non concludatur 
cum versiculo « Requiem » (C. Rit. d 3616. et 2856). 


7?. Latine cantari possunt a celebrante etiam aliae orationes in honorem 
B. M. Virginis, Sanctorum, pro Papa, pro pace etc. sed « priusquam cantatur 
Tantum ergo », post hunc hymnum enim sola oratio de SS. Sacramento dici 
debet (C. Rit. 4194,10. 4198,10. et 4350,2). 


8^. « Antequam fidelibus adstantibus detur benedictio cum SS. Sacramento, 
haberi potest contiuncula vulgo Fervorino » (C. Rit. 3599,2). 


Litteratura. 


M. Gatterer, Praxis celebrandi 2. ed. 1926, p. 204-208. 382. — Mihulyfi Akos, A 
nyilvânos istentisztelet (De cultu publico) 4. ed. 1933. 656-657. — L. Eisenhofer, Handbuch 
d. kath. Liturgik, 2. ed. 1941, II. 326. — J. B. Millier -J. B. Umberg, Zeremonienbüchlein. 
19. ed. 1941, 155-163. — L. Hébert, Leçons de liturgie, 25. cd. III. 1952, 405-411. 383-384. 


4. De cultu s. reliquiarum 
a) Historia. 


1°. Leipsana (a vocabulo leipo-relinquo) et reliquiae vocabantur iam an- 
tiquo aevo Ecclesiae ossa martyrum, dein confessorum quae reliquiae venera- 
tioni fidelium gaudebant, cuius primum vestigium hucusque est Martyrium 

S. Polycarpi a. 156. « iXos postea ossa illius — scribit ecclesia Smyrnensis — 
gemmis pretiosissimis exquisitiora et super aurum jprobatiora tollentes, ubi 
decebat, deposuimus. Quo etiam loci nobis, ut fieri poterit, in exultatione et 
gaudio congregatis, Dominus praebebit. natalem martyrii. diem celebrare » 
(18,1 RJ n. 81.) Veneratio martyrum secum tulit, quod christiani libenter prope 
sepulchra eorum sepeliri voluerunt, ut inscriptiones demonstrant sepulchrales 
«ad martyres, ad sanctos ». 


2°. Cultus martyrum, quo die anniversario mortis per Missae sacrificium 
celebrantur (v. superius De Ecclesia sacrificante D. 1), sensu stricto nondum 
erat cultus reliquiarum, hic cultus saec. IV-o incoepit, quando ecclesiae ubique 
terrarum noviter exortae reliquias postularunt. Martyrum corpora inventa sunt, 
celebres inventiones sunt inventio S. Stephani protomartyris anno 415. in vice 
Kafr-Gamala, et inventio 5. Gervasii et Protasii martyrum Mediolani per 
S. Ambrosium anno 386, utriusque testis est S. Augustinus, qui etiam dismerm- 
brationem corporis S. Stephani memorat: « Multi inde reliquias ceperunt, 
quia Deus voluit, et huc venerunt » (Sermo 31$). 


3?. Talis dismembratio corporis in Oriente invaluit, cui Occidentalis Ec- 
clesia diu reluctabatur. S. Gregorius Magnus adhuc imperatrici Constantinae, 
caput S. Pauli ab eo postulanti respondit: « Romanis consuetudo non est, 
quando Sanctorum reliquias dant, ut quidquam tangere praesumant de cor- 
pore. Sed tantummodo in buxide (pyxide) brandeum (i.e. palliolum linteum) 
mittitur atque ad sacratissima corpora sanctorum ponitur, quod levatum in 
ecclesia quae est dedicanda, debita cum veneratione reconditur... in Romanis 
namque vel totius Occidentis partibus omnino intolerabile est atque sacrile- 
gum, si Sanctorum corpora quisquam fortasse voluerit » (Ep. registr. IV, 30, 
PL 77,702). Tempore vero renascentiae Carolingicae, inde a medio saec. VIII. 
multa corpora Sanctorum missa sunt a Summis pontificibus ecclesiis Galliae 
et Germaniae, quod diu durabat. Inde a saec. X-o etiam Romae dividebantur 
corpora Sanctorum. 


4?. Cultus liturgicus reliquiarum incepit eo, quod reliquias subtus altaria 
deposuerunt, dein quod exiguae partes in petram sacram inclusae fuerunt in 
Occidente, in Oriente vero in antimensium i.e. pannum sericum consecratum. 
Cultus dein exhibebatur per lumina succensa ante reliquias, item per incensum 
ante eas oblatum, dein per vigilias ante eas celebratas, per processiones quibus 
translatae sunt, per deosculationem earum, demum per benedictionem per 
reliquias datam, quae consuetudo aevo Gothico inde a saec. XII-o solum- 
modo incepit. 


b) Leges cultuales s. reliquiarum. 


1?. Species reliquiarum: distinguuntur non insignes et insignes. « Insignes 
sanctorum vel beatorum reliquiae sunt corpus, caput, brachium, antibrachium, 
cor, lingua, manus, crus aut illa pars corporis in qua passus est martyr, dum- 
modo sit integra et non parva» (can. 1281 $ 2). 


2?. Authentia reliquiarum: a Publico cultu eae solae reliquiae in ecclesiis, 
quamquam exemptis, honorari possunt, quas genuinas esse constet authentico 
documento alicuius S.R.E. Cardinalis, vel Ordinarii loci, vel alius viri eccle- 


F) Excrc. quovis tempore. 459 


siastici, cui facultas authenticandi induito apostolico sit concessa », haec facul- 
tas Vicario generali ab Ordinario delegari potest per mandatum speciale (can. 
1283). Si hoc documentum nterierit, à publicae venerationi ne exponatur nisi 
praecedat indicium Ordinarii loci» (can. 1285 § 1) — b. Documentum vel 
novum indicium suppleri potest per antiquam venerationem, «nisi in aliquo 
peculiari casu certis argumentis constet eas falsas vel suppositicias esse» 
(ibid. § 2), sed locorum Ordinarii nc sinant, « maxime in sacris concionibus, 
ephemeridibus, vel commentariis fovendae pietati destinatis, ex meris conjec- 
turis, ex solis probabilibus argumentis vel praejudicatis opinionibus praesertim 
verbis ludibrium aut despectum sapientibus quaestiones agitari de s. reliquia- 
rum authenticitate » (can. 1286). — c. Reliquiae, quas certo authenticas non 


norint Ordinarii locorum, a fidelium cultu prudenter amovendae sunt (can. 
1284). 


3?. Custodia reliquiarum, a. «reliquiae cum exponantur in thecis seu 
capsis clausae et obsignatae sint oportet » (can. 1287 $ 1), Caerem. Episc. (lib. 
I. c. 12,12) eas vocat « tabernacula », benedictio harum capsarum habetur in 
Rit. Rom. tit. IX. c. 9,8. — b. Reliquia non potest poni super tabernaculum 
SS. Sacramenti, « abusus omnino eliminandus est » (C. Rit. d. 2613,6), prorsus 
non est collocanda super altare, in quo Sanctissimum publicae adorationi expo- 
situm est (C. Rit. d 2366,1). Possunt vero imponi in retabula altaris, vel subtus 
altare in « martyrio » seu « confessione n (Caerem. Episc. lib. I. c. 12,16). — 
c. « Reliquia S. Crucis nunquam in eadem theca cum reliquiis Sanctorum 
publicae venerationi exhibeantur, sed propriam thecam separatam habeant » 
(can. 1287 $ 2). — d. Insignes reliquiae « nequeunt in aedibus vel oratoriis 
privatis asservari sine expressa Ordinarii loci licentia » (can. 1282 $ 1); non 
insignes possunt ibidem asservari, imo etiam a fidelibus gestari (ibid. $ 2). 


4?. a. Alienatio reliquiarum: lnsignes reliquiae, «quae in aliqua ecclesia 
magna populi veneratione honorantur, nequeunt valide alienari, neque in aliam 
ecclesiam perpetuo transferri sine .Apostolicae Sedis permissu » (can. 1281 $ 1).— 
b. Quascunque s. reliquias « vendere nefas est, Ordinarii et vicarii foranei 
invigilent, ne occasione haereditatum veneant neve in acatholicorum manus 
transeant » (can. 1289 $ 1) — c. Rectores vero ecclesiarum invigilent, ne reli- 
quiae profanentur, pereant, vel minus decenter custodientur (ibid. $ 2) — 
d. SS. Crucis reliquiae cedunt successori Episcopo (can. 1288). 


c) Cultus debitus Verae Cruci. 


1°. Reliquiae S. Crucis in altari expositae debetur genufiexio, cum solum 
in capsa conditur, inclinatio capitis (C. Rit. d 2324,3; 2390,7; 2722.2; 2854). 


2?. Ubi consuetudo habetur, reliquia S. Crucis sub baldachino deferri 
potest incensantibus duobus thuriferarüs (C. Rit. 2647; 2854), manibus velatis, 
quod aliis reliquiis non convenit, indutus pluviali ct stola rubri coloris (C. Rit. 


d 3256), Fer. VI. in Pass, et Mort. Domini iuxta consuetudinem color violaceus 
vel niger est adhibendus (d 2769,10). 


3°., Missa potest celebrari ante S. Crucem in altari expositam, unico genu 
genufiectendum est in accessu et recessu, item quoties transeundum est in 
medio altaris, et etiam in thurificatione (C. Rit. d 2722,1; 3966). 

4?. Reliquia S. Crucis incensori debet, incensatio iit stando (C. Rit. d 
2324,2), ductu triplici duobus ictibus (C. Rit. d 3201,7). 


5^. Quoties S. Crucis reliquia exponitur vel cum ea processio instituitur, 
in fine danda est benedictio cum reliquia (C. Rit. d 2324,1; 2578,11; 2854). 
Primum fit impositio thuris cum solita benedictione, dein thurificatio ut supra, 
interea intonatur et cantatur hymnus « Vexilla regis » omnibus stantibus, ad 
stropham « O Crux ave spes unica» omnes in genua procumbunt, qua finita 
surgunt et celebrans dat benedictionem cum reliquia. Inter benedictionem non 
licet recitare vel cantare ullam precem vel cantionem (C. Rit. d 2722,3; 2854). 


6?. Reliquia S. Crucis etiam ad deosculandum potest fidelibus offerri. 
Sacerdos tenens s. reliquiam manibus non velatis eam offert prius clericis, dein 
fidelibus, manutergio extergens reliquiam; formula nulla praescribitur, potest 
dicere tamen: « Per Crucem et passionem suam liberet te Deus ab omni malo,» 
vel: «Per passionem suam concedat tibi Dominus salutem et pacem» (De 
Amicis n. 426,1.). 


d) Cultus debitus aliis reliquiis. 


1°. Expositio reliquiae. Reliquia panno cooperta collocanda est in altari 
sed non ante ostiolum tabernaculi (C. Rit. d 2906), celebrans superpelliceo et 
stola albi vel rubri coloris iuxta qualitatem Sancti, cuius reliquia est, reliquiam 
discooperit, et deponit in altare. Dein in plano imponit incensum et stans 
incensat reliquiam duplici ductu, ante et post faciens inclinationem capitis, 
notandum quod incensatio praescripta non est. Postea genuflexus recitat in 
infimo gradu altaris preces approbatas in honorem Sancti, dein cantatur stando 
versiculus et oratio conveniens. Postremo iterum fit incensatio, ut supra. Si 
velit, potest benedictionem cum reliquia impertiri, vel eam ad deosculationem 
offerre. Exponi possunt reliquiae in qualibet ecclesia, expositio non pertinet 
ad iura parochialia (C. Rit. d 2123,12). Beatorum reliquiae in iis ecclesiis 
solummodo exponi possunt, ubi officium aut saltem Missa de iis celebrari 
potest (C. Rit. 1156,4), secus requiritur indultum | apostolicum. 


2 . Deosculatio reliquiae. Celebrans manu dextera tenet s. reliquiam, si- 
nistra manutergium ad detergendam eam, superpelliceo et stola convenienti 
indutus ad cancellos presbyteri incipiens a latere epistolae porrigit reliquiam 
fidelibus, dicens iuxta praxim: « per intercessionem beati N. liberet te Deus 
ab omni malo», vel: «Per merita et intercessionem sancti N. concedat tibi 
Dominus salutem et pacem. Arnen ». $i immediate post Missam fieret deoscu- 
latio reliquiae haec fit in paramentis Missae, manipulo prius deposito (C. Rit. 
d 2704,5). 


3 . Processio cum reliquia. S. Reliquia defertur a celebrante induto ut 
supra, baldachinum et velum humerale non adhibentur (C. Rit. d 2647), item 
omittenda est thurificatio intra processionem, celebrans incedit capite detecto 
(d 1841,1). Ecclesia et viae, per quas transeundum est, decentius ornentur; 
omnes cum luminaribus accensis procedant, decantantes Litanias Omnium 
Sanctorum, cum invocatione eorum, quorum reliquiae deferuntur, in fine can- 
tatur Te Deum, Ps. 148. « Laudate Dominum de caelis », Ps. 149. « Cantate 
Domino canticum novum », et Ps. 150. « Laudate Dominum in sanctuario 

eius ». Possunt cantari alii Psalmi et hymni de Proprio vel Communi Sanctorum, 
(piorum reliquiae circumferuntur (Rit. Rom. tit. X. c. 14). 


4?. Benedictio cum reliquiis. Haec benedictio libera est (C. Rit. d 1711,1; 
2002,17; 2483,5), post functionem cum reliquiis; vetita, si SS. Sacramentum 
expositum sit, etsi in altari laterali etiam durante expositione eucharistica reli- 
quiae exponi possunt (C. Rit. d 4059,2). Celebrans prius in plano recitat versi- 
culum et orationem Sancto convenientem, dein ascendit in suppedaneum, am- 
babus manibus accipit s. reliquiam, sine velo humerali, et Crucis signum 
producit cum ea super fideles, qui in genus procumbentes accipiunt benedic- 
tonem (C. Rit. d 4243,7), interim nihil cantatur. Dein s. reliquiam cooperit 
suo velo, et facta debita reverentia, capite cooperto discedit in sacristiam. 

5. De installatione parochorum 
a) Notio. 


De installatione seu immissione parochi in officium Rit. Romanum non 
habet ullam instructionem. Aliqua tamen sollemnitas valde utilis est, nam — ut 
dicit Rit. Strigoniense — etsi legitima immissio sine ulla sollemnitate fieri possit, 
plurimum tamen interest, ut populo quoque ratione sensibili innotescat, pas- 
torem sibi ab illo praefigi, quem posuit Spiritus Sanctus regere Ecclesiam Dei. 
Ideo speciminis instar duas tales sollemnitates installations adiicimus. 


b) Prima, brevior installatio, 


habetur in memorato Rituali (Appendix). 1°. Statuto die archidiaconus vel 
vicearchidiaconus, qua installans et parochus installandus superpelliceo et stola 
vestitus vadunt ad aram principalem, in cuius infimo gradu genuflexi aliquan- 
tulum orant, donec quippe in choro hymnus e Veni Sancte Spiritus » per instal- 
lantem intonatur et a fidelibus cantatur. Dein dicitur versiculus et oratio 
conveniens. — 2°. Installans dein sedet ad latus evangelii et paucis verbis occa- 
sionem adventus sui exponit, dein facit legere patrio sermone decretum insti- 
tutionis canonicae. — 3^. Hoc publicato neoparochus in gradu supremo altaris 
genuflexus edit professionem fidei, propter populum lingua vernacula. — 4?. His 
praestitis installans tradit parocho claves ecclesiae ceu symbola sacrae potestatis 
et librum pericoparum evangelicarum, opportunam ubique adhortationem sub- 
iungens. — 5?. Tunc parochus ambonem conscendit, populum suum, iam ceu 
legitimus pastor salutat, seque caritati et precibus eiusdem impense commen- 

(lat — 6 . Sequitur deinde Missa per novum parochum cantanda. — 7 . Vicear- 
chidiaconus actum hunc Ordinariatui referet. 


c) Prolixior forma 


videtur in Italiae quibusdam regionibus usuvenire, (piae a cl. De Amicis 
refertur (p. 579-581.) 1°. Statuta hora ordinatur processio, Cruce inter aco- 
lythos praecedente post clerum neoparocho cum delegato episcopali, omnes 
« Benedictus » canentes procedunt ad ecclesiam. — 2^. In ecclesiae ianua legi- 
tur delegationis actus elata voce, praesentibus testibus. — 3°. In ecclesiam 
ingressi, parochus genuflexus de pulvinare in tapete posito accipit Crucem 
eamque deosculatur. — 4°. Omnibus genuflexis cantatur hymnus « Veni 
Creator » cantata prima stropha, omnes procedunt et cantantes reliquas 
strophas ad altare se conferunt. — 5°. Perventi ad altare, delegatus episcopi 
altare ascendit ct parochum vestit, si privilegium habet mozzeta secus stola, 
(stolam nunquam licet super mozzettam deferre C. Rit. d 2769. VI. 2, d 
2506) — 6°. Delegatus dein parochum monet, ut altare in medio et duobus 
lateribus deosculetur, clavemque postea tabernaculi porrigit, quod parochus 
aperiet, delegato dicendo: « Haec est porta paradisi, aperi illam dignis et ne 
des Sanctum canibus, ut inveniaris fidelis dispensator mysteriorum Dei ». — 
7 . Tangere faciat eum vasa sacra, super credentiam posita, dicens: « Haec 
vasa divinis mysteriis destinata semper te custodiente, munda sint, ut populus 
cognoscat te diligere decorem domus Dei ». — 8°. Dein tangere facit vasa 
s. oleorum dicendo: « Sicut infantes salutari lavacro abluendos per unctionem 
sacram dispones, ita fideles ex hac vita proficiscentes oleo salutis inunges, ut si 
in peccatis sint, remittentur eis ». — 9°. Deinde eunt ad baptisterium, quo 
aperto sic cum affatur: « Accede ad fontem aquae vivae, suscipe custodiam 
eius, ut natos saeculo possis baptismate regenerare Deo ». — 10?. Ad sedem 
confessionalem ducens eum dicit: « Facies indicium rectum, ut remittas pec- 
cata ct gratiam per merita Jesu Christi dones ». — 11°. Ad ianuam turris dicit: 
« Ad te spectabit imperare sonitum, quo audito, populus tuus ingredi atria 
Domini concupiscat ». — 12°. Ad ecclesiae ianuam claves dantur ei ecclesiae 
dicendo: a Accipe claves ecclesiae ad custodiendum atria Domini, et de- 
corem domus eius, tamquam sponsae ornatae viro suo, dilige ». — 13°. Re- 
versi ad altare tradit ei aspersorium dicens: « Benedic populum istum, serva 
c* custodi illum, et in viam salutis aeternae eum dirige ». Neoparochus tunc 
aspergit se et circumstantes, et omnes fideles pertransiendo ecclesiam, dum a 
populo cantatur: « Asperges me ». — 14°. Parochus dein concionem habebit, 
postea vero celebrat Missam, qua finita dicitur n 7e Deum ». 


6. Dc visitatione parochiarum 


a) Praevia. 


Visitatio habetur in Pontif. Romano (p. III. Ordo ad recipiendum proces- 
sionalitcr praelatum et Ordo ad visitandas parochias, cf. De Amicis p. 436- 
460). — Praevia die sollemniter pulsentur campanae, ad monendum populum 
de episcopi adventu. Ad altare maius paranda: sex candelabra, bursa cum 
corporali, legile cum Pontificali aperto ad versiculos et orationem, canon apertus 
ad benedictionem episcopalem in medio altaris. — In suppedaneo: faldisto- 
rium ad latus evangelii. — /n credentia: pluviale cum stola albi coloris, pluviale 

nigrum cum stola, mitra simplex, stola alba pro parocho, indumenta Missae, si 
episcopus celebraturus est. 


b) Processio. 


Episcopus a hospitio suo deducitur processionaliter in ecclesiam. Ordo.. 
confraternitates, thuriferarius cum thuribulo fumigante, Crux inter acolythos 
cum candelis ardentibus, parochus, episcopus sub baldachino, indutus rochetto, 
ct cappa cum bireto; post baldachinum clerus, tandem viri et mulieres. 


c) Receptio. 


In ecclesiae limine: 1?. parochus episcopo Crucem porrigit ad deosculan- 
dum, et aspersorium ei dat, episcopus seipsum, parochum et omnes adstantes 
aspergit. Deinde incensum mittitur, et benedictione data ab episcopo, ipse 
incensatur triplici ductu. — 2?. Dein se conferunt ad altare maius, dum cantatur 
antiphona n Sacerdos et pontifex » (2. tono), vel responsorium « Ecce sacerdos 
magnus » (8. tono). Episcopus parum orat ad genuflexorium, omnes alii in genua 
procumbunt. Parochus interea ad altare in cornu epistolae stans versus librum 
e Pontificali cantat, « Protector noster aspice Deus », et ceteros versiculos et 
orationem « Deus humilium visitator ». — 3?. His dictis cantores cantant anti- 
phonam de S. Patrono vel de Titulo ecclesiae cum versiculo. Et cum dicitur 
versiculus, episcopus surgens, ascendit ad altare, illud in medio osculatur, et 
benedictionem dat episcopalem, more solito. — 4?. Benedictione data episcopus 
operto cum bireto capite sedet ad faldistorium et sermonem dirigit ad populum, 
rationemque reddit visitationis suae. Si Missam est celebraturus, aptius post 
evangelium homiliam hanc dicere poterit. 


d) Visitatio proprie liturgica. 


Episcopus enim sic recipiendus est, ut dictum est (a.-c.), si alio titulo, e.gr. 
ad confirmationem administrandam advenerit, excepto, quod loco orationis hoc 
in casu dicit aliam (a Omnip. semp. Deus qui facis mirabilia »). 


1°. Primum fit absolutio vivorum, diaconus cantat «Confiteor», episcopus 
post cantum sedet, parochus vero annuntiat indulgentiam ab episcopo elar- 
gitam ut in Pontificali. (100 dierum cf. Pocnit. 20. jul. 1942. et inferius De 
poenitentia G. 4. a.). Postea episcopus surgit, et absolutionem dat cum benedic- 
tone: « Precibus et meritis » Demum elevans oculos ac manus trinam dat 
benedictionem: «Et benedictio Dei omnipotentis». 


2?. Dein fit absolutio mortuorum, a. Episcopus deponit cappam, sumit sto- 
lam et pluviale nigri coloris, parochus pluviale deponit. Episcopus in plano 
stans versus populum, incipit ant. « Si iniquitates » et recitat cum clero Ps. 
« De profundis ». Mitram deponens dicit « Kyrie eleison », versiculos et oratio- 
nem pro defunctis sacerdotibus. — b. Dein in processione cum Cruce eunt in 
coemeterium, si prope ecclesiam situm est, secus se conferunt in medium eccle- 
siae, demissa voce recitans cum aliquo assistente « Si iniquitates » et « De 
profundis », ante Crucem se sistit, dum cantatur « Libera me Domine ». Post 
Kyrie, Paler et versiculos cantantur orationes pro defunctis sacerdotibus, item 
a Deus veniae largitor », et « Deus cuius miseratione animae fidelium requies- 
cunt ». Episcopus dein manu sua totum coemeterium benedicit. — c. Rever- 

tentes ad altare maius cantatur » Kyrie eleison... Pater noster », et post versi- 
culos oratio « Absolve quaesumus Domine ». 


3?. Demum sequitur benedictio eucharistica. Episcopus in genua procum- 
bit in primo gradu altaris, parochus aperit tabernaculum, episcopus vero thus 
imponit. Post cantum « ...veneremur cernui », episcopus incensat Sanctissimum, 
post « Genitori » dicit orationem, et cum manibus velatis trinam dat benedic- 
tionem cum Sanctissimo. His completis, episcopus paramenta deponit ct incipit 
actum visitationis. 


d) Actus ipse visitationis, 
fit ab episcopo in rochetto, stola mutatur iuxta varia obiecta visitationis. 


l°. Fit visitatio circa SS. Eucharistiam (stola alba). Visitantur: tabernacu- 
lum -conopaeum - interior tabernaculi pars - clavis - pyxis - lampas ardens - 
ostensorium - baldachinum seu umbella - velum humerale - laternae gestatoriae. 


2?. Dein proceditur ad visitationem baptisterii (stola violacea); inspiciun- 
tur: ipsum baptisterium, materia eius - cancelli eum circumdantes - ipsa aqua 
in baptisterio - sacrarium ecclesiae prope fontem. 


3°. Visitantur s. olea: armarium decenter ornatum bene clausum - thecae 
ligneae s. oleorum, clausae - vasa s. oleorum - inscriptiones (Chr. Cat. Inf.) - 
bursae oleorum, alba pro chrismate, violacea pro oleo catechumenorum. 


4?. Visitantur s. reliquiae (stola rubra); armarium eorum, ornatum et 
clausum - inscriptio reliquiarum - documenta - clavis earum - thecae - actus 
expositionis, seu processionis etc. 


5?. Visitatur altare et altaria cetera (stola alba): situs - ipsa ara num consec- 
rata vel portatilis et legibus correspondons - suppedaneum ligneum, tapete 
stratum - planum - gradus impari numero - icon altaris, statuae, num « decori, 
modestiae, ac pietati christianae aperte repugnent, sensumque vere religiosum 
misere offendant » quae expellendae sunt (MDei n. 193) - num sepulcbra saltem 
unum metrum distent ab altari - cancelli altaris - abacus seu credentia - scamna 
in cornu epistolae - ornatus altaris: candelabra, mappae tres, Crux eminens 
inter candelabra, antependium altaris, tabellae canonis seu secretarum, pulvinar 
vel legile, urceoli, manutergia. 


6?. Visitatur per singulas partes ecclesia. Exterius: tectum, num tegulae 
integrae, canales bene dispositi, - parietes num bene incrustati, ut pluvia decur- 
rere possit. /nterius: parietes, num eleganter depictae, imagines, ut supra - 
Via Crucis - pavimentum - Patronus et Titulus ecclesiae - sedes confcssionalis - 
pulpitus concionatorius - scamnaque num provocent aemulationem, cuius rei 
indicium ad episcopum pertinet - ianuae earumque vela - vasa aquae bene- 
dictae - arcae eleemosynarum. 


7°. In sacristia visitat labrum ad lavandas manus, manutergium-tabellas 
precum ante et post Missam-tabellam cum precibus ad vestimenta-tabellam 
cum nomine Antistitis, Patroni coelestis, Tituli, orationis 1mperatae-Directo- 
rum seu Kalendarium currentis anni - Rituale novum, librum pericoparum, 
missalia - armarium vestimentorum sacrorum, quod « capsulas ductiles habeat 
casque distinctas ac longe patentes, in quibus pro colorum varietate indumenta 
sacra expansa, dispartitaque et ordine serventur » (De Amicis p. 454) - imagines 

sacrae-armarium pro vasis sacris-ianua sacristiae, num satis firma. (Cf. uberius 
optime penes De Amicis p. 443-460). 


7. De pulsatione campanarum 
a) Campanae et campanulae sensus. 


1°. Christifidelium attentionem excitat (C. Rit. d 4377), ut Pont. Roman, 
dicit, fideles per earum sonitum vocantur, ut « festinantes ad piae Matris Ec- 
clesiae gremium, cantent Deo in Ecclesia Sanctorum canticum novum », hunc 
eundem prosequitur campanula in Missa agitata, ad « Sanctus », ante elevatio- 
nem, ante festa, in adventu episcopi etc. — 2°. Fidelium laetitia est sonitus 
campanarum (C. Rit. ibid.), item. — 3°. « devotio n eorum (C. Rit. ibid.), « cum 
clangorem illus (campanae) audierint filii Christianorum, crescat in eis devo- 
tionis augmentum » (Pont. Rom.). — 4°. « Fidei cath. professio in veram ac 
realem Jesu Christi praesentiam in SS. Eucharistia » (C. Rit. ibid.), ideo pre- 
catur Ecclesia in benedictione campanae, ut « quicunque ad sonitum eius con- 
venerint, ab omnibus inimici tentationibus liberi, semper fidei catholicae docu- 
menta sectentur.. cum melodia illius auribus insonuerit, populorum crescat in 
eis devotio fidei » (Pont. Rom.) — 5°. Fidelium « consociatio angelicis choris 
ad laudandum Deum et adorandum » (C. Rit. ibid.). Campanis enim Ecclesia 
vocat filios, ut aes valet invitare homines, sic etiam christiani coadunati in 
templo gloriae Dei « suis obsequiis et precibus invitare valent multitudinem 
exercitus angelorum » (Pont. Rom.). — 6?. Campanae habent etiam finem apo- 
fropaeicum, sonitus earum sacramentale est quoddam, vi cuius ope operantis 


precantisque Ecclesiae « ante sonitum illius semper fugiat bonorum inimicus » 
(Pont. Rom.). 


b) Leges Ecclesiae de campanis. 


1°. « Cuilibet ecclesiae campanas esse convenit » (can 1169 $ 1). — 2°. Si 
iam habentur campanae, « debent consecrari vel benedici secundum ritus in 
probatis liturgicis libris traditos » (ibid. $ 2.). — 3°. « Earum usus unice subest 
ecclesiasticae auctoritati n (ibid. $8 3). — 4°. « Salvis conditionibus, probante 
Ordinario, appositis ab ilis qui campanam ecclesiae forte dederint, campana 
benedicta ad usus mere profanos adhiberi nequit, nisi ex causa necessitatis 
aut ex licentia Ordinarii aut denique ex legitima consuetudine » (ibid. $ 4.). 
Sic necessitas habetur, si incendium vel inundatio vel incursio hostilis per 
campanarum signum annuntietur; licentia Ordinarii dari potest in receptione 
personarum laicarum ad usum campanarum. (C. Rit. d 644. et 666.). 


c) Usus campanarum 
habetur in sequentibus casibus: 


1°. Ad annuntiandum « divina officia aliosve religionis actus » (can. 1169 
$ l1). Ideo enim primario campanae in usum inductae sunt, ut invitent fideles, 
proptcrca pulsantur, ut invitent ad officium divinum, ad Missae sacrificium, ad 
processiones, devotiones, conventus et congressus eucharisticos, aliosve con- 
ventus religiosos. 


2. Maiorum festorum pervigilio, item temporum sacrorum ut Adventus, 
Quadragesimae initio sonantur campanae, ut populum animadvertent devotio- 

ncmque cius excitent. Decr. C. Rit. (n. 949. loquitur dc sonitu « campanae 
media nocte ante diem Cineris in signum ieiunii », aliae ecclesiae debent expee- 
tare sonitum ecclesiae cathedralis (ibid.). Similiter occasione initii missionum, 
exercitiorum, iubilaei, indulgentiae extraordinariae pulsantur campanae. 


3?. Ad processionem iuxta communem praxim pulsantur campanae, si 
processio exit ex ecclesia, etiam durante processione, si consuetudo est, et ad 
reversionem processionis in ecclesiam, supponitur usus quoque sonandi Cam- 
panas, si processio transit iuxta aliquam ecclesiam (C. Rit. d 2530). 


4?. Simili modo supponitur pulsatio campanarum, quando episcopus resi- 
dentialis recipitur in ecclesia cathedrali, « sive ipse celebraturus sit, sive alter » 
(C. Rit. d 3888,1). Iuxta praxim communem aera turris campanariae sonant si 
episcopus advenerit, vel discesserit ex aliquo loco suae dioeceseos. 


5?. Pulsatio campanarum trina ad « Ave Maria » seu ad « .Angelus Domini » 
lege liturgica pro ecclesiis cathedralibus et collegiatis praescribitur (Caer. ep. 
|. 63), sed tum usu ininterrupto, tum decretis dioecesanis ubique terrarum 
viget, a. Consuetudo huius devotionis aevo Gothico, saec. XIII. incipiebat, 
primo quidem vespere, anno 1295. fratribus O.F.M. praescriptum fuit ter sub 
vespere pulsare Campanas, ad trinum signum fratres in genua provoluti tria 
( Ave » recitabant. Anno 1307 Synodus Provincialis Strigoniensis hoc iam pro 
omnibus ecclesiis parochialibus et conventualibus praecepit, Joannes XXII. pro 
Urbe fieri iussit. Haec consuetudo verisimiliter iam ab initio venerationem incar- 
nationis intendebat, iuxta opinionem pervulgatam enim Angelus Domini Sanc- 
tam virginem sub vesperum salutabat. — b. Pulsatio campanae ad diluculum 
ordinata est Parmae anno 1317., fideles debebant ad trinum sonum campanae 
tria « Pater » et « Ave » recitare pro pace tuenda et conservanda. — c. Pulsatio 
ad meridiem pro sola Feria VI. iussa est a Synodo Coloniensi 1246. in memo- 
riam Passionis Domini, meridies enim, hora Sexta, hora est Crucifixionis. Haec 
pulsatio meridiana pro omnibus ecclesiis Urbis et Orbis commendata est a Ca- 
lixto IIl. anno 1156. quando eximia victoria de Tureis per S. Joanncm Capes- 
tranum et Joannem Hunyadi iuxta Beograd reportata est. Ibi etiam ratio red- 
ditur, cur orandum sit certis horis diei: quia etiam sacerdotes Turearum de 
turribus (Minaret) Mahomctanos ad orationem invocant. — d. /pse textus 
«Angelus » prima vice in Catechismo quodam Italico anni 1560. occurrit, as- 
sumptus in Appendicem Breviarii Romani 1570., cito totum orbem catholicum 
instauratum occupavit, Synodi saec. XVII-1 ubique non solum trinam pulsatio- 
nem. sed etiam orationem a Angelus » commendabant vel praescribebant. Loco 
« Angelus » pro tempore paschali « Regina caeli » a Benedicto XIV. commen- 
dabatur. — e. « Angelus » recitandus est genibus flexis, a vespere Sabbati usque 
ad vesperum Dominicae dicendus est stando, « Regina caeli » semper stando. 
Indulgentias adnexas cf. infra (De Poenitentia G. 3. b. 2°.: 6). — (Cf. TR. 
Esser, Das Ave-Maria-Lauten u. der Engel des Herrn. in: Hist. Jahrbuch 1902., 
21-51. 217-269. et L. Eisenhofer, Handbuch kath. Liturgik 2. ed. 1941., 178-180. 
Ai. Righetti, Storia liturgica I (1945.) 168-169.). 


6'. Iuxta praxim antiquissimam multis in locis ad elevationem in Missa 
campana quoque signum datur. Revera saec. XIII-o fere statim cum introduc- 
tione elevationis in Missa pietas Gothica signum cum campana datum invexit: 

circa 1215 Clunyacenses, Guilelmus Alvemensis (1228-1248.) Parisiis, synodi 
in Anglia (Worcester 1240., Lambeth 1281.) hoc iusserunt. Hanc praxim sup- 
ponere videtur S. C. Rituum, quando dicit ad Missam etiam ecclesias colle- 
giatas, cathédrales et patriarchales se debere conformare communi praxi 
quoad usum campanulae, « nisi, loco campanulae, alterum et congruum sig- 
num n adhibeatur, (d 4377. 25. oct. 1922.). 


7°. Si infirmis Eucharistia deferenda est, « aliquot ictibus campanae » con- 
vocari debent parochiani, qui s. Eucharistiam cum cereis seu intorticiis comi- 
tentur (Rit. Rom. tit. V. c. 4,10). Non est vero pulsanda campana per totum iter 
a sacerdote Eucharistiam deferente faciundum (C. Rit. d 1535). 


8°. Si tempus exspirandi institerit, « ubi viget pia consuetudo, pulsetur 
campana paroecialis ecclesiae aliquibus ictibus, ad significandum fidelibus in 
urbe, vel loco, aut extra in suburbanis existentibus, instantem mortem exspiran- 
tis aegroti, ut pro eo Deum precentur » (Rit. Rom. tit. VI. c. 8,2). 


10°. Sepulturae quoque initium annuntiatur « datis certis campanae signis, 
eo modo ct ritu quo in eo loco fieri solet » (Rit. Rom. tt. VII. c. 3,1). Hoc iam 
pertinet ad « sonitum lugubrem » seu emortualem, qui variatur iuxta diversas 
regiones. Hic sonitus lugubris prohibetur n in omnibus festis, in quibus Missa 
exsequialis praesente cadavere prohibetur, a primis Vesperis festi usque ad 
totum insequentem diem, etiamsi post \zesperas expleantur exsequiae pro de- 
functo, cum effertur corpus » (C. Rit. 21. oct. 1927. et priora decreta 3570,1; 
3946 et 4130). Missa exsequialis prohibetur cf. De Eccl. sacrifie. G. 1. nr. 21. a. 


11°. Multis in locis adhuc utuntur sonitu campanae contra tempestatem. 
qui a Pontificali Romano multoties supponitur in orationibus, e.gr. e ...ubicunque 
sonuerit hoc tintnnabulum, procul recedat virtus insidiantium, incursio turbi- 
num, percussio fulminum, laesio tonitruum, calamitas tempestatum ». 


12?. Sollemniter pulsantur campanae Fer. V. in Caena Domini et Sabbato 
Sancto ad cantum « Gloria in excelsis », iuxta rubricas a multis saeculis; nunc 
ad uniformitatem consequendam praescribitur pro Missa vigiliae paschalis: 
«In locis ubi plures ecclesiae extant, sive in omnibus eodem tempore sacrae 
caerimoniae peragantur, sive tempore diverso, campanae omnium ecclesiarum 
eiusdem loci pulsentur una cum campanis ecclesiae cathedralis, vel matricis aut 
ecclesiae principalis. In. dubio quaenam ecclesia in loco sit matrix aut princi- 
palis, adeatur loci ordinarius » (C. Rit. 16. nov. 1955. Instr, n. 25. b.). 


d) Usus campanulae praescriptus est: 


1°. In Missa leda ad Sanctus: « Cum dicit Sanctus... voce mediocri prose- 
quitur, ministro interim parvam campanulam pulsante » (Rit. celebr. VII. $). 
Haec pulsatio videtur esse continuata, dum dicitur Sanctus, multis in locis ad 
analogiam elevationis trina pulsatio in usu est. 


2?. In Missa lecta ad elevationem utriusque speciei: ministrans « manu 
dextera pulsat campanulam ter ad unamquamque elevationem, vel continuate 
quousque sacerdos deponat Hostiam super corporale et similiter postmodum ad 
elevationem calicis » (Rit. cel. VIII. 6). Clara habetur praescriptio, aut conti- 

nuata pulsatio durante tota elevatione, aut trinus ictus campanulae, quae fieri 
potest ad genuflexionem, ad elevationem, ad secundam genuilexionem iuxta 
permultos auctores (Baldeschi, Falise, de Conny, Stercky, Lesage); sed videtur 
usus trinae pulsationis, ut in Hungaria, ad elevationem, addita uno ictu ad ge- 
nuflexiones, ergo quina pulsatio tolerari posse. 


3°. A S. Rituum Congr. vehementer commendatur pulsatio campanulae 
ante consecrationem: a Maxime expedit, ut paulo ante consecrationem aliquod 
detur signum, iuxta communem ecclesiarum praxim » (C. Rit. d 4377). Haec 
pulsatio commendata potest fieri ad « Hanc igitur n. vel ad « Quam oblatio- 
nem »; vix ergo potest dici a Cette sonnerie n'a pas été réprouvée » (Lesage 


col. 993). 


4?. Hae pulsationes, saltem duae priores, in omni Missa /eda stride obli- 
cant n Campanula in Missa pulsanda est etiam in privatis oratoris » (C. Rit. 
3638,3). — Item obligant etiam in Missis sollemnibus, cantatis et pontificalibus, 
etsi Missale et Caerem. Episc. (lib. II. c. 8) silent. Dubium omne adimitur decla- 
ratione C. Rit. 4377: etiam in his Missis pidsanda est campanula. 


5?. In Missis privatis omittitur pulsatio campanulae: a. a Intra Missam 
durante SS. Sacramenti expositione », contrarius usus servari nequit nec « die- 
bus dominicis ratione populi pro ea Missa congregati » (C. Rit. d 3448,2). — 
b. Si canonici vel alii n horas canonicas in choro persolvunt, in altari e con- 
spectu chori posito campanula pulsari nequit » (C. Rit. d. 3814, I, 2). — c. Si 
« canonici vel clerici publicam supplicationem per ecclesiam agunt n, i.e. pro- 
cessionem, « in omnibus Missis privatis usus campanulae est omnino prohibi- 
tus » (ibid. II.). — d. Ad hos tres casus auctores ex analogia adnumerant adhuc 
Missam sollemnem, collationem s. ordinum, (Catterer, Praxis celebr. p. 15. et 
115). Nimium videtur concedere Vcrmeersch: « Sonitus campanulae in Missis 
quae simul ad altaria secundaria sacelli vel exiguae ecclesiae celebrantur, omitti 
potest propter causam rationabilem vitandae confusionis » (ed. 3. p. 268.), haec 
enim confusio facile evitatur adhibitis campanulis exiguis, quae tenuem sonum 
tantum emittunt. — e. Usus campanulae compositae e pluribus campanulis 
carillon) permittitur, quia iam inde a saec. XV-o in usu est, vetatur vero « cym- 
balum quoddam dictum Indorum Orientalium, quod est ad modum magni 
catini semipendentis ab hasta lignea et percussum ab acolytho sonum elicit » 
(vulgo Gong), « non convenire » edixit C. Rit. (d 4000,3). 


6 . Pulsationes aliae campanulae: ad « Domine non sum dignus », tum in 
Missa, tum ad communionem fidelium in usu est multis in regionibus; dein ad 
Omnis honor et gloria n seu ad minorem elevationem; item in multis ecclesiis 
ad offertorium, dum celebrans calicem discooperit, consuetudines haberi possunt 
praeter legem, ideoque observari possunt: S. C. Rituum nullum vetitum pronun- 


tavit (De Amicis p. 33, Lesage col. 993-994). 


. Extra Missam debet pulsari campanula, a. si Sanctissimum publice ad 
infirmum defertur: « Clericus vel qui illorum vices supplet campanulam iugiter 
pulset » (Rit. Rom. tit. V. c. 4.13). — b. Durante processione theophorica nec 
rituale Romanum (tit. X. c. 5), nec Rubricae speciales Fer. V. in Coena Domini 
praescribunt pulsationem campanulae; multis in locis tamen in usu est pulsatio 
continua campanulae vel duarum campanularum inter processionem Sanctis- 

simi, quae quia fit ad analogiam publicae delationis Eucharistiae ad infirmos, 
servanda est qua consuetudo iuxta legem, si praxis communis habeatur — c. Ad 
benedictionem cum SS. Sacramento pulsus campanulae non praescribitur, sed 
servari potest, si in usu est, vel initio et fine benedictionis, vel sicut in Missa 
ad elevationem trinam faciendo pulsationem, vel continuate pulsando (De 
Amicis p. 350 n. 14 et Lesage col 994. IV .). 


G. De piis exercitus statis temporibus publice peractis 


In hac sectione breviter enumerantur devotiones publicae quae certis qui- 
busdam temporibus peragi solent. Agendum ergo est 1. De piis exercitiis quo- 
rundam dierum publice peractis, 2. De precibus triduanis vel novendialibus, 
3. De pis exercitiis mensilibus publice peractis. 


|l. Dc piis exercitiis quorundam dierum publice peractis 


a) Prima Fer. V. cuiusvis mensis. 


Hac die potest celebrar « Dies cleri sanctificationi sacer », vel primo Sab- 
bato, cf. inferius (sub c), vel « Hora sancta », quae aliis quoque diebus locum 
habere potest, origo vero eiusmodi devotionis Feriae V.-ae coniungitur, cf. in- 
ferius (sub 1.). 


b) Prima Fer. VI. cuiusvis mensis. 


Cordis Jesu Sacratissimi devotus cultus signum est temporum moderno- 
rum, etsi iam Sacratissimum hoc Cor medio aevo obiectum cultus tenerrimi 
fuerit, praesertim saec. XVII-o, aevo Jansenismi, a Providentia divina com- 
mendata fuit, praecipue per privatas revelationes S. Mariae Margaritae Alaco- 
que inde ab anno 1673. factas. « Amantissimus Dominus mihi aperuit, cupere 
se vehementer ab hominibus redamari,.. affirmans praeterea cultum illum pe- 
culiarem (Cordi suo delatum sibi esse acceptissimum ». Summi Pontifices, 
praesertim. Clemens XIII. primum festum concedens huiusmodi cultui, Pius VI. 
fundamentum dogmaticum huius cultus vindicans (« Auctorem fidei » 1794. 
Denz 1562. 1563), Pius IX. festum SS. Cordis universali Ecclesiae praescribens 
cultumque hunc etiam Orientalibus commendans (Enc. 8. dec. 1864), item 
Leo XIII. approbans 1899. Litanias SS. Cordis universumque genus humanum 
Ei dedicans, Pius XI. cultum extendens enixeque commendans (1928. « Miseren- 
tissimus Redemptor » et 1932. « Caritate Christi compulsi ») demum Pius XII. 
(Enc. « Hauriets aquas» 1956. summa auctoritate hunc cultum communive- 
runt. Cor Jesu « auspicatissimum divinissimumque signum » (XIII. Leo) maxime 
per observantiam primae Fer. VI. cuiusvis mensis a fidelibus colitur, cultus 
huius elementum praecipuum est s. communio hac die suscepta. 


1°. S. communio, per novem Ferias VI. continue sibi successas promissio- 
nem nacta est perseverantiae finalis, S. Margaritae Alacoque dicente Domino: 
« Misericordia infinita cordis motus promitto tibi, quod eius amor omnipotens 
gratiam poenitentiae finalis elargitur omnibus, qui novem Feriis VI. subsequen- 
tibus ad communionem accedunt, non morientur in statu peccati mortalis, nec 
sine Sacramentis necessariis. Cor meum divinum refugium securum erit illis in 
hora mortis suae ». Iuxta J. Bainvel SJ. promissio Salvatoris est absoluta, nulla 

alia requiritur, quam s. communio per novem Ferias VI. continuas accepta, ut 
patet, in statu gratiae (Diet. Théol. cath. Ill, 324), cui adstipulatur R. Garrigou- 
Lagrange O.P. adiungens persolutionem talium novem communionum signum 
esse praedestinationis (L'éternelle vie et la profondeur de lame 1950, p.) Num 
communio haec novem Fer. Vl-arum, si quis impeditus esset, suffici potest 
per communionem in Dominica subséquente, ut C. Richtstàtter affirmat (LfThk 


4.1012) certum non est. 


2?. Missa in honorem SS. Cordis Jesu primo concessa est a Leone XIII. 28. 
jun. 1889 (CRit d 3712) tamquam votiva sollemnis, «in ecclesiis et oratoriis, 
ubi Fer. VI. prima peculiaria exercitia pietatis in honorem divini Cordis, ap- 
probante loci ordinario, mane peraguntur... hisce exercitiis addi valet Missa 
votiva de SS. Corde Jesu ». Exinde haec Missa in honorem Sacratissimi Cordis 


toto orbe terrarum usitatissima evasit. 


a. In reformatione S. P. Joannis XXIII. concessae sunt duae Missae in hono- 
rem Sacratissimi Cordis, ubi pietatis exercitia peraguntur eo die, non dicitur 
ergo num mane, vel vespere, quod ceterum iam CRit (d 31. mart. 1954) concessit, 
una cum duabus Missis, unam mane, alteram vespertinis horis. Hae Missae 
sunt ab a. 1961 Missae votivae Ill. cl, sat frequenter ergo impediri possunt, 
nam diebus liturgicis I. et II. cl. non celebrantur. Prohibitionem cf. De Eccl. 


sacrifie. G. 1. nr. 20. c. (NCR 385 b)). 


b. Ritus Missarum duarum: Gloria semper dicitur, nunquam Credo, duae 
commemorationes admittuntur, aut una commemoratio et imperata ab ordi- 
nario, tonus sollemnis adhibendus est, si in cantu celebrantur, sed possunt esse 
etiam lectae, si 1mpediantur, non possunt commemorari in Missa diei (NCR 386). 
Ut videri potest, Missa in honorem Sacratissimi Cordis abhinc iam non habet 


tam ampla privilegia. 


c. In casu « identitatis mysterii », i.e. si occurrat officium de eadem Persona 
divina, hoc est de Christo Domino: si festum est I. vel II. cl., Missa votiva de 
SS. Corde nequit celebrari iuxta supradicta, si est III. vel IV. cl., e.gr. Missa de 
octava Nativitatis, vel Epiphaniae diebus 1-12. 1an., aut de Ascensione in feriis 
post hoc festum, tunc eligi potest aut Missa de officio diei aut Missa de SS. 
Corde votiva, exclusa alterius commemoratione (NCR 317). 


d. In ecclesiis ubi una tantum Missa habetur, non potest Missa de SS. Corde 
celebrari, si occurrat onus Missae conventualis, si fiat benedictio candelarum, si 
dicenda sit Missa de rogationibus (NCR 3206). 


3?. Fer. VI. prima cuiusvis mensis fiunt exercitia publica ad reparandas 
hominum iniurias SS. Cordi Jesu illatas. 


a. Haec exercitia reparationis enixe commendantur ratioque eorum redditur 
a Pio XI: « Quodsi propter peccata nostra, quae futura quidem erant, sed 
praevisa, anima Christi tristis facta est usque ad mortem, haud dubium quin 
solatii nonnihil iam tunc ceperit etiam e nostra item praevisa reparatione, cum 
apparuit illi angelus de caelo, ut Cor eius taedio et angoribus oppressum conso- 
letur Atque ita Cor illud sacratissimum... etiam nunc mira quidem sed vera 
ratione solari possumus ac debemus » (Miserentissimus Redemptor). 

b. Ecclesia commendationem indulgentiis ditando corroborat: « Fidelibus 
qui prima cuiusvis mensis Fer. VI. pio exercitio, in honorem SS. Cordis Jesu 
publice peracto devote interfuerint, conceditur indulgentia plenaria, additis 
sacramentali confessione, s. communione et oratione ad mentem S. Pontificis 
„S1 aliquas preces ad reparandam hominum iniurias SS. Cordi Jesu illatas 
privatim recitaverint, conceditur indulgentia plenaria suetis conditionibus, at 
ubi pium exercitium publice completur huiusmodi indulgentia ab iis tantum 
acquiri potest, qui legitimo detineantur impedimento quominus exercitio publico 
intersint » (Ench. Ind. 1952. n. 252. a). 


c. Haec exercitia possunt esse: oratio consecratoria SS. Cordi, oratio ad 
reparationem iniuriarum (cf. textus Ench. Ind. n. 256-259) recitatio parvi officii 
SS. Cordis (Ench. Ind. n. 244), recitatio « Coronae SS. Cordis (ibid. n. 255), 
Litaniae SS. Cordis, demum devotio coram Sanctissimo, in qua optime recitari 
possunt preces supradictae. Haec devotio potest fieri Missa expleta, vel sero, 
si Missa nunc iam celebrari potest vespertina (Const. Apost. a Christus Domi- 
nus » 6. jan. 1953). 


d. Celebrans post Missam, omissis precibus Leonis XIII. potest ad scamnum 
deponere paramenta ct sumere stolam et pluviale albi coloris, vel potest reti- 
nere casulam, sed manipulus deponitur (CRit d 1615,6; 2562,1; 3175,3; 3949,7). 
Dein ad altare se confert, ubi interea clericus apposuit ostensorium, et bursam 
cum corporali, legitime exponit Sanctissimum ct thurificat (cf. inferius De SS. 
Eucharistia J. 8. b.). Dein cantantur hymni SS. Cordis, recitantur Litaniae, vel 
aliae orationes, prex consecratoria et reparatoria, in fine a Tantum ergo » et 
datur benedictio cum Sanctissimo (velum semper est albi coloris). 


c) Primum Sabbatum cuiusvis mensis. 


vel Fer. V. prima mensis potest celebrari « Dies Cleri sanctificationi sacer » 
seu « Dies sacerdotum » (AAS 1937, 285). 


1°. Historia huius exercitii recentissima est (cf. C. Rit. d 11. mart. 1936.). 
Anno 1934. Societas Divini Salvatoris approbante Ordinario Berolinensi, pium 
exercitium orandi pro sanctificatione cleri orbis universi, promovere coepit, 
idque maxime Sabbato post primam Fer. VI. cuiusvis mensis. Mox permulti Or- 
dinarii hoc pium exercitium peramenter approbarunt, et tam magnus coetus fide- 
lium eidem adhaerere coepit, ut vix duobus elapsis annis ex (pio initium sumpsit, 
quadragies centena millia fidelium (4.000.000) huic devotioni sese dederunt. 
Cum Summus Pontifex Pius XI. tunc ediderit suam Encyclicam gravissimi pon- 
deris de sacerdotio catholico (« Ad catholici sacerdotii » 20. dec. 1935.) vota 
multorum promensi Generalis Moderator Societatis Divini Salvatoris Papam 
humiliter supplicavit, ut qualibet Fer. V. prima mensis in omnibus ecclesiis 
et oratoriis, in quibus approbante Ordinario loci, preces pro sanctificatione 
sacerdotum universi orbis fiunt, unica Missa votiva de Summo et aeterno Sacer- 
dote Jesu Christo celebrari queat. Summus Pontifex Pius XI. hanc licentiam 
benigne contulit (C. Rit. decr. supra citatum). Postquam pium hoc exercitium a 
S. Sede specialibus privilegiis ditatum est, tam cito per orbem catholicum sese 
extendit, ut « quamplurimi sacrorum antistites omnium fere nationum illud 
libentissime exceperint, tamquam menti Ecclesiae et pietati fidelium admodum 
consentaneum commendaverint eorumque non pauci in propriae dioecesis ec- 
clesiis publice peragi voluerint » (S. Poenit, 12. apr. 1937.). 

2 . Missa unica est: a. Missa de D. zV. Jesu Christo Summo ct Aeterno 
Sacerdote, «Juravit Dominus », edita fuit a S. Cong. Rituum 24. dee. 1935. et 
in Missalibus ex eo tempore editis legitur. Potest celebrari ut votiva IU. cl., et 
quidem « prima Fer. V. vel primo Sabbato cuiusque mensis, in ecclesiis et orato- 
ris, in quibus peculiaria pietatis exercitia pro cleri sanctificatione, eo die, 
peraguntur n (NCR 385. a). Ritus et prohibitio eadem sunt, ac penes Missam 
SS. Cordis Jesu (supra b. 2°. b. c. d.). Color est albus (NCR 121. b), praefatio 
dicenda est de tempore vel communis (sic iuxta decr. CRit 65/1955. XV., cf. 
Doc. Pont. IL, 17., et NCR 487), antea enim dicenda fuit de S. Cruce. — 
b. Sabbato primo cuiusvis mensis autem dici potest etiam alia Missa, quae 
quibusdam in locis etiam pro cleri sanctificatione offertur: « una Missa de /m- 
maculato Corde BMV., in ecclesiis et oratoriis, in quibus peculiaria pietatis 
exercitia in honorem eiusdem Immaculati Cordis BMV., eo die, peraguntur » 
(NCR 385. c), est etiam III. cl., cum iisdem legibus ac supra. 


3?. Pecularia exercitia, a. Finis est horum exercitiorum: «a ..pro Ecclesiae 
sacerdotibus et levitis, ut D.N.J. Christus, summus et aeternus Sacerdos eos 
sanctificet faciatque sacerdotes secundum cor suum n (Ench. Ind. n. 657). — 
b. Fidelibus, qui « in aliqua ecclesia aut publico oratorio vel pro legitime uten- 
tibus semipublico oratorio, pio vacaverint exercitio offerendi Deo s. Missam et 
Communionem necnon omnes eiusdem diei orationes et quaecunque opera bona 
fiant » conceditur indulgentia plenaria suetis conditionibus (ibid.). Indulgentia 
haec extenditur etiam ad Fer. V. in Caena Domini, die B.M.V. Reginae Apos- 
tolorum et diebus natalibus SS. Apostolorum c(ibid.). 


4". Qua exercitium publice peractum commendari possunt eaedem devo- 
tiones, ac SS. Cordis Jesu, supra enumeratae. In devotione publica recitari 
potest oratio pro Cleri sanctificatione (Ench. Ind. n. 659), cuius versio ab Ordi- 
nario aliquo approbata est (can. 934 $ 2). 


d) Primo anni dic 

haberi potest imploratio divini auxili. 

1°. Supponitur aliqua devotio publica dic 1l. Januarii, nam indulgentia 
datur ab Ecclesia « fidelibus, (pii prima anni die cantui hymni Veni Creator 
in ecclesiis vel in publicis aut (pro legitime utentibus) semipublicis oratoriis, 
ad divinam opem pro totius anni cursu implorandam, devote interfuerint: Indul- 
gentia decem annorum, plenaria, additis sacramentali confessione, s. commu- 
nione ct oratione ad mentem S. Pontificis (Ench. Ind. n. 681). Ad indulgentiam 
lucrandam ergo videtur essentiale esse cantus hymni « Veni Creator », ceterum 
Missa multis in locis dicitur coram Sanctissimo exposito, devotiones speciales 
habentur variae in variis dioecesibus. 


2". Devotio publica fieri potest post Missam, vel sero, Sanctissimum expo- 
nitur privatim vel sollemniter cum licentia Ordinarii. Post cantum «Veni 
Creator » dicitur versiculus ct oratio, dein recitari possunt Litaniae SS. Nominis 
Jesu, utpote huic diei convenientes, recitatur oratio approbata in multis dioece- 
sibus pro anno ineunte, et datur benedictio cum Sanctissimo. 


e) Ultimo anni die, 
| Supponitur devotio publica, fidelibus enim, qui ultima anni die hymni 
« Te Deum laudamus » cantui « interfuerint in ecclesiis vel publicis aut (pro 


G) Exerc. statis temporibus. 473 


legitime utentibus) semipublicis oratoriis, ad gratias Deo referendas pro bene- 
ficiis totius anni decursu acceptis» eaedem indulgentiae conceduntur, sicut 


supra » (sub d) (Ench. Ind. n. 684.). Essentialis ergo est cantus hymni « Te 
Deum ». 


2°. Fieri solet in devotione publica vespere habita ultimi anni diei, potest 
fieri tali ordine, a. Hymno aliquo de natali Christi cantato, fit sermo ad popu- 
lum, postea parochus refert parochianis de numero hoc anno baptizatorum, 
confirmatorum, matrimonio copulatorum, conversorum ad fidem catholicam, 
mortuorum et provisorum Sacramentis, numerum s. communionum, opportunas 
adiungens admonitiones. — b. Exponitur Sanctissimum, hymnus aliquis eucha- 
risticus cantatur a populo. — c. Recitantur /itaniae de SS. Nomine Jesu cum 
versiculo et oratione. — d. Recitatur oratio aliqua gratiarum actionis appro- 
bata. — e. Canitur Antiphona « Alma Redemptoris Mater » cum versiculo et 
oratione — f. Hymnus «7e Deum » cantatur, item cum versiculo et oratione. — 
g. « Tantum ergo » et benedictio eucharistica more solito. 


f) Pervigilium Omnium Fidelium Defunctorum. 


1°. Pervigilio hoc cantantur Vesperae Omnium Sanctorum, Vesperae de- 
functorum iam non dicuntur inde ab 1955 (NCR Var. 58). Postea potest devotio 
fieri popularis, quae aliquibus in locis etiam locum supplet Vesperarum, quae 
in ecclesiis ruralibus minus canuntur. Omnes qui tali intersunt exercitio, con- 
ceditur indulgentia septem annorum (Ench. Ind. n. 589). Dominica Festum 
Omnium Sanctorum antecedente monendus erit populus de indulgentiis, quae 
in die Commemorationis Defunctorum et durante octavario, item per mensem 
lucrari possunt (cf. infra 3. f.). 


2^. Primo celebrans cum stola alba recitat cum populo SS. Rosarium vel 
canuntur Litaniae Omnium Sanctorum dein recedit in sacristiam. 


3°. Stola nigri coloris indutus procedit et sermonem habet ad populum. 


4?. Dein ad tumulum se confert, ubi « Libera » canitur, fit absolutio, cani- 
tur Kyrie, inter « Pater noster » aspergitur et thurificatur tumulus, canuntur 
versiculi et oratio « Fidelium » cum brevi conclusione. 


5^. Dein lingua vernacula oratio approbata pro defunctis. 
g) Dies Patrocinii, Titularis et Dedicationis. 


(Kirchtag seu Kirmes, la sagra, féte-patronale, country-fair buesu). 

1°. Historia. E duobus consuetudinibus ortum habet dies seu festum adhuc 
hodie valde populare, e cultu anniversarii dedicationis seu consecrationis ec- 
clesiae et e cultu Patroni coelestis ecclesiae. 


a. lam Judaei festmn anniversarium dedicationis templi Hierosolymitani 
quotannis celebrare consueverunt, forsitan inde oriebatur mos eodem modo 
celebrandi anniversarium dedicationis Basilicae Constantinianae in Jerusalem, 
cuius testis Sozomenus est (Hist. eccl. IL, 26). Etiam in Urbe aeterna sollem- 
niter recolebant anniversaria dedicatonum magnarum Basilicarum, sic 1. aug. 
S. Petri et Pauli, 5. aug. S. Mariae Maioris, 2. nov. S. Laurentii etc., haec anni- 
versaria vocabantur « natale ecclesiae ». Exinde in alis quoque regionibus 


174 IL. ECCL. ORANS. 


festum anniversarii, vocatum etiam simpliciter à dedicatio », celebrari coepit, 
evasitque festum laetitiae popularis, iam in Synodo Moguntina (813.) festum 
fori enuntiatum. 


b. Alia consuetudo item iam inde a saec. IV-o erat sollemniter celebrare 
festum Patroni coelestis alicuius ecclesiae. Hic patronus coelestis vocatus est 
« titulus », unde denominatio « Sanctus titularis ecclesiae ». Inde ab origine 
primo vocabant hoc nomine personam cuius sumptu ecclesia aedificata est. Sic 
t titulus Pammachii » vocata est ecclesia, quae serius ecclesia S. Joannis et 
Pauli denominata est. Nomen « tituli » desumpta est a tabula quae possessorem 
domus vel agri significabat (titulus — Aushangeschild, insegno, enseignement, 
sign-bord, cégtabla). 


c. Festum Sancti n titularis » iam Romae et in Italia qua magnum festum 
celebratum est, maximum vero momentum nactum est, cum penes gentes recen- 
ter conversas hoc festum vel anniversarium dedicationis vices tenebat sollem- 
nitatis paganae, ut in Epist. S. Gregorii Magni ad Melitonem in Angliam profec- 
turum consulitur: « Quia (pagani) boves solent in sacrificio daemonum multos 
occidere, debet etiam hac re aliqua sollemnitas immutari, ut die dedicationis 
vel natalities s. martyrum, quorum illic reliquiae ponuntur, tabernacula sibi 
circa illas ecclesias, quae ex fanis commutatae sunt, de ramis arborum faciant 
et religiosis convivis sollemnitatem celebrent... Nam duris mentibus simul 
omnia abscindere impossibile esse non dubium est» (Beda, Hist. eccl. gent. 
Angi. I, 30 PL 95,70). 


2?. Patrocinium est festum Patroni, iuridice non confundendum cum festo 
Titularis Sancti seu Tituli ecclesiae. 


a. Patronus definitur ille Sanctus, quem certa quaedam natio, dioecesis, 
provincia, locus vel persona moralis sibi elegit et Sedes Apostolica confirmavit 
(iuxta can. 1278). Sic natio Gallica patronam habet B. M. Virginem in coelos 
Assumptam, patronas vero secundarias S. Johannam de Arc. et S. Teresiam a 
Jesu infante. Dioeceses plerumque Titularem habent ut patronum dioecesis, 
provincia ecclesiastica, seu metropolia colit patronum archidioecesis, ut e.gr. 
Provincia Strigoniensis S. Adalbertum. Provinciae quoque politicae possunt 
habere patronum, sic Tyrolia in Confoederatione Austriaca colit S. Joseph, Dal- 
matia in Jugoslavia S. Hieronymum, Bosnia S. Eliam. Locus potest esse civitas, 
ubi episcopus residet, oppidum, alia urbs vel pagus; plerumque sed non neces- 
sario patronus idcnticus est cum patrono ecclesiae seu Sancto titulari. Persona 
moralis potest esse ordo religiosus, domus religiosa, confraternitas, Institutum 
saeculare, alia instituta. ecclesiastica ut nosocomium, orphanotrophium etc. 


b. Electio; inde a decreto Urbani VIII. (C. Rit. d 526 23. mar. 1630.) 
quaevis electio patroni irrita est, etiam ab episcopo facta, sine approbatione 
S. Sedis; patroni ante electi retineri debent. 


c. Patronus potest esse principalis vel secundarius. Patronum principalem 
possunt habere rite (ut supra b. dictum est) constitutum: (1) nationes ct regiones 
seu provinciae ecclesiasticae sive civiles (NCR 42.a), — (2) dioeceses seu terri- 
toria ecclesiastica quibus praeficitur ordinarius loci (NCR 43. a) — (3) loca seu 
oppida vel civitates (NCR 44. a), — (4) totus ordo seu congregatio religiosa in 
universo ordine seu congregatione (NCR 46. c), — (5) unaquaeque provincia 

religiosa in singulis provinciis (ibid.). Festum patroni principalis est festum 
I. cl. — Earundem personarum moralium potest esse etiam patronus secunda- 
rius, eius festum est festum Il. cl. (NCR 42. a., 43. c., 44. b., 46. d). 


d. Sollemnitas externa, ut iam enarratum est (De Eccl. sacrifie. G. 1. nr. 16. 
b. 5°), solummodo festo patroni principalis convenit, quia I. cl. est, secundarii 
non transfertur nam II. cl. gradum habet. Attamen, si festum patroni secundarii 
«cum peculiari populi concursu celebratur, cuius index est loci ordinarius » 
(NCR 358. 1), potest concedi ab eo sollemnitatis externae translatio. 


e. Quinam obligentur ad officium divinum cf. superius (C. 2. b.). 


3?. Festum tituli seu titulare est festum « Titularis n, qui definitur: Per- 
sona sancta divina vel creata vel mysterium ad eam pertinens, cui ecclesia 
dedicatur et a qua nominatur. 


a. Titularis potest esse persona divina, Christus, Spiritus Sanctus, ipsa SS. 
Trinitas. Persona creata: primario B.M. Virgo, dein angeli vel omnes, vel sin- 
eulares (S. Michael, Gabriel, Raphael), demum Sancti; Beati vero solummodo 
cum licentia S. Sedis (can. 1277). Mysterium ad eam pertinens esse potest e.gr.: 
Nativitas Christi, Jesus Crucifixus, Resurgens, Assumptio, Immaculata Concep- 
to B.M.V., Conversio S. Pauli, Vincula S. Petri, Stigmata S. Francisci, Ecclesia 
huic titulo seu titular dedicata est: num per consecrationem vel per benedic- 
tionem, nihil refert. (NCR 45. b). 


b. Titularis differt a Patrono, etsi vulgo etiam Titularis ecclesiae (sive 
persona, sive mysterium) nominari solet patronus, festumque patrocinium. Duif- 
ferentia haec conspicitur in eo, quod: (1) Patronus solum persona creata potest 
esse, — (2) titularis debet eligi pro omni ecclesia; patroni electio libera est, 
eo sensu, quod patronus non debet eligi ab ulla natione, loco etc. — (3) e pat- 
ronis unus tantum est primarius, titulares vero possunt esse plures principa- 
les, — (4) titularis in una ecclesia colitur, patronus in territorio quodam (natio- 
nis, loci etc.), ad quod plures ecclesiae pertinent. Titulum possunt habere ordi- 
nes et congregationes (NCR 46. a). 


c. Festum tituli cuiusque ecclesiae aut oratorii publici vel semipublici, quod 
locum tenet ecclesiae, item ordinis et congregationis: est festum I. cl. (NCR 
45. b. et 46. a). 


d. Si plures Titulares habentur, aequo modo coli debent die suo praefixo, 
tamquam I. cl. festa (C. Rit. d 2439,4; 3529,1; 2721,2; 3745; 4105,2). 


c. Festum Titularis ecclesiae cathedralis omnis uterque clerus celebrare 
debet ut festum I. cl. 


f. Imago Titularis super altare maius cum exclusione alterius collocari 
debet (C. Rit. d 2752,5 et al). Nomen Titularis in oratione «a A cunctis » post 
nomina SS. Petri et Pauli exprimi debet iuxta rubricas, in sacristia vero con- 
spicuo loco in tabella describi pro sacerdotibus extraneis simul cum nomine 
Ordinarii. 


4?. « Dedicatio » Le. anniversarium dedicationis ecclesiae celebrari debet 
eo die, qui ab episcopo consecratore occasione consecrationis praefixus est. 

a. Per se est dies, in quo dedicatio facta est, scd potest etiam alius dies 
assignari ad anniversarium celebrandum, dies tamen debet fixus esse, non dies 
mobilis e.gr. Dominica IV. post Pentecosten. 


b. Nihil obstat, quominus anniversaria omnium ecclesiarum consecratarum 
alicuius dioecesis uno eodemque die celebrentur, « arbitrio episcopi, audito 
tamen Capitulo cathedrali, semel pro semper », hic dies alius esse debet, ac 
anniversarium ecclesiae cathedralis (C. Rit. d 4308. tit. I, 1. e. et f£), quod ab 
universo clero saeculari et regulari dioecesis celebrari debet, qua fest. I. cl. 
sicut etiam anniversarium propriae ecclesiae, nunc sine octava. — Praescripta 
eadem sunt ac supra (2°. c. d. e.). 


h) Dies eucharisticus seu adorationis publicae. 


1l. o Dies eucharisticus » est participatio alicuius ecclesiae sive parochialis 
sive aliae in adoratione perpetua dioecesis. Adoratio Sanctissimi perpetua in 
aliqua dioecesi consistit in. eo, quod dies anni ita distribuuntur, ut singulae 
ecclesiae et oratoria publica suum diem sortiantur; in quo a summo mane 
usque ad vesperam SS. Sacramentum adorationi fidelium exponitur (sic iuxta 
decr. S. C. Rit. 2811,3). Haec adoratio perpetua originem ducit ex oratione XL 
Horarum, quae uti dictum est, tum Mediolani, tum Romae ita instituta fuit, 
ut unoquoque die anni in aliqua ecclesia Sanctissimum adoratur, ea solum 
differentia, quod in hac adoratione perpetua, de qua sermo est, noctu SS. Sacra- 
mentum non exponitur. Haec adoratio perpetua medio saec. XVI-o in Italia 
coepta decursu s. XVII-1 in multis dioecesibus Galliae propagata, nunc in fere 
omnibus dioecesibus in usu est. 


2*. Fidelibus qui tali « dic eucharistico » Sanctissimum devote visitaverint 
ct quinquies Pater, Ave, Gloria recitaverint, easdemque preces semel ad mentem 
Summi Pontificis iteraverint, conceditur indulgentia 15 annorum, plenaria vero 
suetis conditionibus (Ench. Ind. n. 176). Altaria non sunt hoc die eucharistico 
privilegiata. 


3^. Quoad tempus, quando celebrari possit talis dies eucharisticus, dicta 
cf. de oratione Quadraginta Horarum (supra 1. c. 3^). Privilegium liturgicum 
quoque nunc habet talis dies liturgicus: « Ad exponendum SS. Sacramentum 
pro publica adoratione quae per unum diem protrahitur, dici potest, tamquam 
votiva II cl. Missa de SS. Eucharistiae Sacramento » (NCR 353). Missa vero de 
die dicenda est, si per aliquas horas tantum adoratio protrahitur, sine comme- 
moratione SS. Sacramenti. At diebus, quibus permittitur Missa votiva IV. cl., 
convenientius dicitur Missa de SS. Sacramento (NCR 354). 


4?. Dies hic eucharisticus rite praeparari debet in concionibus ad populum 
habitis. Pervigilio diei pulsantur omnes campanae per horae quadrantem, adora- 
fores e viris et feminis seligentur, quorum elenchus affigi potest ianuae sacristiae. 
Attendendum, quod, inquantum potest, omnes fideles partes habeant in adora- 
tione. et quod semper sufficienti numero adsint in ecclesia. Candelae duodecim 
m altari expositionis commutari debent. RAepositio, quae vespere fit, incipi 
potest per sermonem dc SS. Eucharistia, dein cantantur Litaniae de SS. Nomine 
vel Corde Jesu, preces vulgari sermone recitatae, dein Antiph. B. M. Virginis 
cum oratione, intonatur « Te Deum » cum versiculis ct oratione, demum more 
solito repositio cum « Tantum ergo » ct benedictione. 

i) Hora sancta in honorem Christi agonizantis in Monte Oliveto. 


1°. Historia. Rob. Debrosse SJ. inde ab anno 1828. late propagavit usum 
huius pii exercitii, vestigia premens S. Margaritae Alacoque, rpiae anno 1674, 
per visionem illustrata affirmavit adorationem hanc Domino valde placere. 
Quando enim virgo sancta celebrem visionem habuit de communione primae 
Feriae VI. cuiusvis mensis, insimul accepit adhortationem ad recolendam tris- 
ttiam Salvatoris, quam expertus est in horto nocte Fer. V-ae. lussu enim Do- 
mini etiam Sancta Margarita horam undecimam usque ad duodecimam noctis, 
(piae intercedit inter Fer. V-am et VI. sacram habere debuit SS. Cordi Jesu in 
Monte Oliveto agonizanti. Pius VIL, Gregorius XVI. et alii Summi Pontifices 


concesserunt usum huius exercitii omnibus christifidelibus, indulgentiisque eum 
ditabant. 


2?. Notio Horae Sanctae, a. Sensu stricto Hora sancta vocatur pium exerci- 
tium publice peractum in qualibet ecclesia aut publico vel (pro legitime uten- 
tibus) semipublico oratorio « ad recolendam Jesu Christi passionem et mortem 
et ad flagrantissimum eius amorem, quo ductus divinam Eucharistiam instituit », 
sic iuxta documentum Ecclesiae (Ench. Ind. nr. 168). Eodem loco supponitur, 
quod pium hoc exercitium fit non solum orando, sed etiam meditando, quod 
fieri potest per sacerdotem, qui puncta tradit huius meditationis. $1 Hora sancta 
haec publice peragatur, et per integram horam — quovis die, nam non prae- 
scribitur fixus dies — conceditur indulgentia plenaria, dummodo fideles peccata 
sua sacramentali poenitentia expiaverint, ad eucharisticam mensam accederint 
et ad Summi Pontificis mentem preces fuderint. Iis vero, qui, saltem corde 
contrito pium hoc exercitium publice vel private peregerint, conceditur indul- 
gentia decem annorum. — b. Sensu latiore vocatur nunc etiam quaeois adoratio 
Sanctissimi Sacramenti per horam protracta, sive fit per publicam vel privatam 
expositionem, sive per privatam adorationem coram Sanctissimo. — Exercitia 
talium Horarum sanctarum propius non determinantur; ut iam dictum est. aliqua 
forma meditationis requiritur. 


k) Dies gratiarum actionis publice peractae 


haberi potest pro fausto aliquo eventu alicuius communitatis, sic e.gr. pro 
feliciter terminato anno scholari, pro peracta messi, pro commemoratione even- 
tus alicuius nationalis (e.gr. «Thankgivingsday»). — Gratiarum actio fieri potest: 


1°. Per Missam celebratam, de licentia Ordinarii more Missae votivae 
II. cl. (NCR 370. 372). textus Missae sumitur « de SS. Trinitate, vel dc Spiritu 
sancto, vel de B. Maria Virgine, aut de aliquo Sancto canonizato in Martyro- 
logio Romano descripto, addita, sub unica conclusione » oratione pro gratiarum 
actione « Deus cuius misericordiae non est numerus » (Miss. Rom. Missa pro 
eratiarum actione, in fine Missarum votivarum). In fine Missae cantatur hymnus 
« Te Deum », cui adduntur versiculi « Benedicamus Patrem et Filium cum 
sancto Spiritu » etc. « Benedictus es Domine in firmamento caeli » etc.. « Do- 
mine exaudi » et « Dominus vobiscum » cum oratione supradicta cum clausula 
breviore. Celebrans recitans hymnum inter cantum semel tantum genuflectit, 
sc. ad cantum versus « Te ergo quaesumus ». 


2?. Gratiarum actio fieri potest per devotionem publicam, in cuius fine 
canitur hymnus n Te Deum », si etiam benedictio datur cum Sanctissimo Sacra- 

mento, hymnus « Tc Deum n cum suis versiculis et oratione praecedere debet 
stropham « Tantum ergo » (C. Rit. d 4198,10). 


3°. Solemnis gratiarum actio institui potest per processionem pro gratiarum 
actione. Semper in initio processionis debet cani hymnus « Te Deum », deinde 
in processione canuntur psalmi («dici poterunt»: Ps. 65. 80. 95. 99. 102. 116. 
148. 149. 150., Canticum trium puerorum, Canticum « Benedictus »), vel etiam 
cantica lingua vernacula. « Deinde in ecclesia ubi fit statio, ante altare dicuntur 
sequentes Versus ct orationes » in Rituali Romano descriptae (Tit. X. c. 13), et 
quidem plures, quam ad cantum « Te Deum » qui Missam vel devotionem 
publicam sequitur. 


I) Dies primae Missae novi sacerdotis. 


Dies primae Missae seu « primitiae » in quibusdam regionibus vocatur 
prima Missa, quam neopresbyter post ordinationem celebrat. Revera prima 
Missa ea debet haberi, quam ordinatus cum Episcopo consecrante concelebrat, 
cuius Missae applicatio a parte ordinati libera est, imo iuxta Benedictum XIV. 
etiam stipendio accepto celebrari posset (De ss. Missae sacrificio III, 10). 


1°. Historia. Sollemnitas peculiaris talis Missae celebrari coepit decursu 
saec. XV-i; infra Missam primam populus ad offertorium neopresbytero varia 
dona obtulit, vasa, utensilia, linteamina, in fine accepit benedictionem neomys- 
tae. Ut Gotz opinatur, praedicatio peculiaris solum medio saec. XVI-o incepit 
(Die Primizianten d. Bistums Eichstàtt aus den Jahren 1493-1577, Münster 
1934), at iam medio saec. XV-o tales conciones inveniri possunt, e.gr. in codice 
Budapestinensi inter 1463-1476 scripto (c. 1. m. ae. 410. fol. 155-159: « Sermo 
de novo sacerdote »). Multis in locis « Kyrie » speciale ad primam Missam 
cantatum est: « Kyrie sacerdos summe, hunc novum respice sacerdotem tibi 
sollemnizantem eleison ». 


2. Leges primae Missae fere sequentes sunt. a. Neopresbytero ubi moris 
est, potest assistere sacerdos, qui eum adiuvet (« manuductor »), qui uti potest 
stola — a fortiori etiam pluviali — vel statim ab initio Missae vel ab incoepto 
Canone iuxta consuetudinem (C. Rit. d 3515,7). — b. Sacerdos assistens continue 
assistit ad librum, una cum neopresbytero inclinat caput, facit crucissignationes, 
genuflectit cum eo. Intra elevationem et ad benedictionem in fine Missae in 
genua procumbit, ceterum stat. 


3°. Tolerari potest consuetudo adhibendi — praeter ministros sacros — 
duos laicos inservientes, praesertim aquam odoriferam ad lotionem manuum 
suppeditantes, hi inservientes honoris causa saepius « Patrini n vocantur (C. Rit. 
d. 4257,1). 


4?. Ante incoeptam Missam cantari solet a Veni Creatorn vel «Veni 
sancte », celebrante cum ministris sacris ad primam stropham genuflectente, 
dein cantantur Versus et oratio. Post Missam cani potest hymnus « Te Deum », 


ut supra (k. 1°.). 
5". Post primam Missam ubique impertiri solet benedictio per neomystam. 


à. Mhiberi potest formula: « Oremus. Deus qui caritatis dona per gratiam 
sancti Spiritus tuorum fidelium cordibus infudisti, da famulis et famulabus tuis, 

pro quibus tuam deprecamur clementiam, salutem mentis et corporis, ut te tota 
virtute diligant ct quae tibi placita sunt, tota dilectione perficiant. Per Christum 
Dominum nostrum. Amen. Benedictio Dei omnipotentis, Patris et Filii et Spi- 
ritus Sancti descendat super te ct maneat semper. Amen ». 


b. Multis in locis benedictio singulis datur personis et adhibetur formula 
brevior: « Per impositionem manuum mearum sacerdotalium et invocationem 
B. Mariae Virginis et omnium Sanctorum omni benedictione caelesti et terrestri 
benedicat te omnipotens Deus Pater et Filius et Spiritus Sanctus. Amen ». 


c. Consuetudo, ut neomysta accipiat a parentibus benedictionem, sustentari 
potest, sed benedictio haec non potest fieri in ecclesia, sed extra eam, puta in 
foro ante ecclesiam, vel in sacristia, vel ut in Hungaria, in domo paterna, ante 


incoeptam Missam, sed neopresbytero non licet esse in paramentis sacris (C. 
Rit. d 4257,2). 


6?. Aditantia ad primam Missam maximi est momenti propter aedificatio- 
nem populi, ideo magna sollemnitate exsequi debet, Ecclesia vero indulgentiis 
ditavit hunc actum: Sacerdoti quidem primum Sacrum facienti conceditur in- 
dulgentia plenaria, si praeterea peccata sua sacramcntali poenitentia expiaverit 
et ad mentem Summi Pontificis preces fuderit (Ench. Ind. nr. 742); fidelibus, 
qui primae Missae devote adstiterint, conceditur indulgentia septem annorum, 
plenaria vero, si sint consanguinei eiusdem neo-sacerdotis ad tertium usque 
gradum inclusive, si suorum peccatorum veniam obtinuerint, caelestem Panem 
sumpserint et ad mentem Summi Pontificis oraverint; iis vero, qui palmas neo- 
sacerdotis tum die ordinationis sacerdotalis, tum die primae Missae devote 
osculaverint, conceditur centum dierum (Ench. Ind. nr. 676). 


7^. Post primam Missam iussu Episcopi ordinantis Neomysta debet tres 
Missas celebrare: unam de Spiritu Sancto, alteram de B. Maria Virgine et 
tertiam pro fidelibus defunctis. Hae tres Missae quamprimum  celebrandae 
sunt, et quidem Missae votivae, quando a rubricis permittuntur, nisi Missa 
diei currentis qualitatis sit imperatae, e.gr. dies sit Pentecostes vel festum 
aliquod B. Mariae, tunc haec Missa legi potest ad supradictum finem implen- 
dum (C. Rit. d 2802,4). Missae qualitas iuxta communem doctorum sententiam 
praecipitur, applicatio vero Missae libera manet neo-sacerdoti, qui ergo etiam 
pro his tribus Missis stipendium accipere potest. 


m) Dies congressus seu Conventus Eucharistici. 


1°. Historia. Motio eucharistica incoepit in Gallia saeculo elapso, studio 
praecipue cuiusdam piae virginis nomine Tamisier, cui adstipulaverunt sacerdos 
Gaston Louis de Ségur et vir laicus Philibertus Vrau, quorum opera primus 
Congressus seu Conventus Eucharisticus in civitate Insulensi (Lille) anno 1879. 
habitus est per lres dies continuos e licentia Leonis XIII. Praedicti constitue- 
runt comitatum permanentem ad provehendos Congressus Eucharisticos, con- 
ünentibusque laboribus huius comitatus exinde plurimi magni Congressus 
Eucharistici originem duxere in civitatibus Avenionensi (1882), Leodiensi, Fri- 
burgensi, Tolosana, Parisiensi, Antwcrpensi, Hierosolymitana, Lapurdensi, Na- 
murcensi, Coloniensi, Vindobonensi, Romae, Budapestini, multis in locis Euro- 
pae, Americae, Australiae et Africae. Conventus internationales secuti sunt Con- 

ventus nationales, dioecesani, imo minores Conventus, sed non minus fcrvorosi 
vicariatuuin forensium, imo parochiarum. 


2?. Leges ac privilegia pro diebus Conventuum Eucharisticorum. Post Leo- 
nem XIII. Sanctus Pius X. edidit 28. febr. 1905. Litteras apostolicas (« Cum 
Nobis nihil n) pro Conventibus Eucharisticis universis. Littera apostolica Pii XI. 
de die 7. mart. 1924. « Quod ad Conventus Eucharisticos » lex fundamentalis 
est Conventuum horum (AAS 1924, 154-158). Litterae hac datae sunt « perpe- 
tuum in modum » n pro quocunque Conventu Eucharistico, international!, vel 
etiam unius nationis, aut regionis, aut dioecesis », privilegia vero sunt sequentia. 


a. Iuxta NCR (335-336) indulta extenta sunt quoad Missas publicas. 
(1) « Singulis diebus Congressus eucharistici dioecesani, regionalis, nationals 
et intemationalis, Missa principalis, dummodo sit in cantu, celebrari potest de 
SS. Eucharistiae Sacramento, tamquam votiva I. cl. » — (2) « In ceteris publicis 
celebrationibus eorundem Congressuum, Missa de SS. Eucharistiae Sacramento 
celebrari potest tamquam votiva II. cl. » (NCR 336). 


b. « Singuli sacerdotes, qui congressui eucharistico intersunt, celebrare pos- 
sunt Missam de SS. Eucharistiae Sacramento, tamquam  votivam IHI. cl.» 
(NCR 337). 


c. In adoratione SS. Sacramenti per totam noctem expositam litari potest 
una Missa ad mediam noctem, sub qua omnes praesentes communicare queunt. 
Sacerdotes praesentes duo accipiunt privilegia: Missa, de qua sermo, expleta, 
vel prima post mediam noctem hora transacta, Sacrum peragere possunt, ut 
patet in tota civitate, ubi adoratio nocturna locum habuerit; alterum privile- 
gium est, quod adorationi nocturnae praesentes, eadem perdurante, loco oiRcii 
propri officium de SS. Sacramento recitare valent. 


d. Canonici et beneficiarii de consensu Ordinarii ad Conventum se confe- 
rentes, ab incoepto itinere ad diem reditus, item canonici et beneficiarii in loco 
residentes Conventus, qui iussu vel consensu Ordinarii praeparando Conventui 
sunt addicti: ita excusantur a servitio chori, ut distributiones quoque cotidianas 
etiam « inter praesentes » percipiunt. 


c. Sacerdotes qui absentium vices supplent, e licentia Ordinarii etiam si id 
expedire visum est, diebus etiam ferialibus veniam binandi accipere queunt. 


f. Omnes, qui quemvis e praefatis Conventibus adiverint, non adstringuntur, 
etiam durante itinere, lege abstinentiae et ieiunii, pro populo vero loci, ubi 
Conventus fit. Ordinarius utatur suo iure iuxta can. 1245. 


g. Indulgentiae vero sunt sequentes: In loco Conventus: Tros indulgentiae 
plenariae: una suetis conditionibus, semel tantum, altera pro iis qui sollemnem 
Eucharislicam pompam, quae sub exitu Conventus duci solet, participaverint, 
suetis conditionibus, tertia pro is, suetis conditionibus, qui SS. Sacramentum 
publico expositum visitaverint, ut patet, semel. Septem annorum indulgentia 
conceditur iis, qui aliquam sacram functionem, vel sessionem Conventus visita- 
Verint, centum dierum iis, (pii aliquod religionis opus in spiritu poenitentiae ad 
fines Conventus obtinendos peregerint (Ench. Ind. n. 602 a.) Eaedem indulgen- 
tac conceduntur in Conventibus vicariatus foranci, decanatus, plebaniae, pa- 


G) Exerc. statis temporibus. 481 


roeciae excipitur solummodo benedictio papulis, quae locum non habet (nr. 603). 
Extra locum Conventus (internationalis, nationalis vel dioecesani) conceditur 
indulgentia plenaria semel lucranda a die primo usque ad ultimum diem Con- 
ventus suetis conditionibus pro is, qui in quavis ecclesia pro felici exitu. Con- 
ventus orant. Si Conventus sit internationalis, indulgentia haec lucrari potest 


toto terrarum orbe, sin aliter, in. tota natione, regione, dioecesi respective (Ench. 
Ind. n. 602. b). 


n) Dies Summo Pontifici sacer. 
Talis dies duplex haberi potest: 


1°. In anniversario coronationis Papae in cathedralibus et ecclesiis colle- 
giatis pro Missa conventual! dicitur Missa votiva propria Il. cl. (NCR 362), in 
omnibus ecclesiis et omnibus Missis additur oratio pro Papa (364). 


2. Alius dies sacer institui potest ad sollemniter celebrandas laudes Romani 
Pontificatus ad innumera beneficia recolenda in totum mundum hactenus deri- 
vata, talis dies e.gr. apte eligi potest festum Cathedrae S. Petri. Fidelibus, qui 
devote interfuerint alicui ex religiosis functionibus — sive Missae sollemniter 
celebratae, sive devotioni publicae — conceditur indulgentia decem annorum, 
addita oratione ad mentem Summi Pontificis, indulgentia vero plenaria, si 
praeterea sacramentalem confessionem peregerint, ad s. Synaxim accesserint et 
iuxta Summi Pontificis mentem preces fuderint (Ench. Ind. nr. 651). In tali die 
de consensu ordinarii loci permitti potest una Missa votiva IL. cl. in singulis 
ecclesiis (NCR 365). 


o) Dies pro Missionibus. 


Unus dies pro universa Ecclesia institutus est, etquidem penultima Octobris 
Dominica mensis qua dies pro Missionibus. Rescriptum S. C. Rituum 14. apr. 
1926 (AAS 1927, 23-24, in Coll, authent. non transsumptum, sed ratum habitum 
ab Ench. Ind. nr. 611) sequentia permittit: 


1°. Dominica supradicta pro toto orbe catholico qua Dies precum et mis- 
sionum propagandarum praescribitur. 


2°. In omnibus Missis huius Dominicae additur Collecta imperata tamquam 
pro re gravi Pro propagatione fidei e Missali desumpta. 


3°. Sacra praedicatio huius Dominicae habeat characterem missionarium 
reflectendo ad Opus propagationis fidei. 


4°. Fidelibus, qui hoc die vel alio ab Ordinario loci statuto alicui e sacris 
functionibus pro Missionibus celebrari consuetis, interfuerint et pro infidelium 
conversione preces effuderint, conceditur indulgentia septem annorum, iis vero, 
qui confessi, caelestem Panem sumpserint, ac ut supra exoraverint, conceditur 
indulgentia plenaria. Fidelibus vero, qui in loco, in quo talis dies non cele- 
bretur, in aliqua ecclesia vel oratorio publico pro infidelium conversione orave- 
rnt, eaedem prostant indulgentiae (Ench. Ind. 611. b). 


5?. « Una Missa pro fidei propagatione celebrar permittitur, tamquam vo- 
tiva II. cl, in singulis ecclesiis, die quo peculiares habentur celebrationes pro 
missionibus ct occasione Congressus missionalis » (NCR 369). 


31. - Hadó, Ench. Lifurpicum. 

2. Dc precibus triduanis vel novendialibus 


a) Tridua sacra. 


Omnia tridua 1e. exercitia per tres dies protracta originem ducunt 
exemplarque habent in Triduo sacro Hebdomadae Sanctae, quae quasi praepa- 
ratio proxima Paschatis consideratur. Triduanae preces ideo praecipue ad 
praeparationem adhiberi solent. Existant Tridua: 


1°. Eucharistica, a quibus distinguendae sunt adorationes ad instar XL 
Horarum (cf. superius F. 1. g). Tale Triduum instituit Sanctus Pius X. anno 
1907. supplicatio talis triduana Eucharistica peragi potest in ecclesiis cathcdra- 
libus et paroecialibus Fer. VI. Sabb. et Dominica post Festum SS. Corporis 
Christi vel quovis alio tempore anni, etiam mutatis hebdomadae diebus, iudicio 
Ordinarii. Fidelibus qui eiusmodi supplicationibus adstiterint, conceditur in- 
dulgentia decem annorum quolibet triduanarum precum die, plenaria vero 
triduo expleto, si eidem cotidie adfuerint, confessionem sacramentalem pere- 
gerint et s. communionem susceperint. Item indulgentia plenaria conceditur iis, 
qui confessi uno e tribus praefatis diebus in aliqua ecclesia simul congregati 
ad s. epulas omnes accesserint et ad mentem Summi Pontificis oraverint (Ench. 
Ind. nr. 172). 


2°. Tridua ad praeparationem alicuius festi; tale triduum publice peractum 
commendatur a Pio XI. 21. nov. 1936. fidelibus qui triduano pio exercitio im- 
mediate ante festum D.N.J. Christi Regis in eiusdem honorem publice peracto 
ex integro vacaverint, suetis conditionibus indulgentia plenaria, secus indulgen- 
tia decem annorum quolibet die conceditur (Ench. Ind. nr. 270). 


3?. Tridua in honorem alicuius Sancti ante vel post eius festum, vel quovis 
anni tempore peragi solent. Sic peracto triduo in honorem S. Joannis Baptistae 
9. jan. 1904. indulgentia plenaria concessa est suetis condicionibus, indulgentia 
quinque annorum semel in die, orationes recitandae ad indulgentias lucrandas 
habentur in Ench. Indulg. (nr. 457). 


4°. [n quibusdam celebrationibus extraordinariis tridua vel octidua (octava- 
ria. Le. pia exercitia per octo solidos dies protracta) celebrari possunt, praesertim 
a. duo tridua vel octidua. (1) In honorem alicuius Sancti vel Beati occasione 
canonizations vel beatificationis intra annum ab hoc eventu. Tale pium exer- 
citum concessum est primo per Instructionem S. Cong. Rituum 25. mart. 1925 
(d 4394), quod nunc ordinatum et amplificatum est per Novum Codicem Rubri- 
carum a. 1960 (338-340). — (2) Simile triduum vel octiduum haberi potest in 
aliis celebrationibus extraordinariis, e.gr. saecularis recurrendae Sanctorum, 
« excluduntur tamen celebrationes extraordinariae in honorem Beatorum » (NCR 
338. b). — b. Ad has celebrationes requiritur peculiare indultum Sanctae Sedis 
(NCR 339). — c. Singulis diebus harum celebrationum permittitur: (1) unica 
Missa in cantu de mysterio Domini, B. Maria V., Sancto vel Beato, solum in 
casu supra a. (1), in cuius honorem celebrationes peraguntur, tamquam votiva 
I cL, prohibitionem cf. NCR 328. supra De Eccl. sacrifie. G. 1. nr. 20. a — (2) 
Omnes Missae lectae tali occasione celebrari possunt ut votivae Il. cl. (NCR 
310), prohibitionem cf. NCR 341., supra De Eccl. sacrifie. G. 1. nr. 20. b. — 
d. Praeter Missam de Ordinarii consensu aliae functiones ecclesiasticae locum 
habere possunt: Homilia inter Missarum sollemnia, vespere Oratio panegyrica, 

preces in honorem Sancti vel Beati fundendae, maxime sollemnis benedictio 
cum Sanctissimo, postremo vero die hymnus « Te Deum » cantetur. 


5?. Tridua vocantur etiam sensu latiore ili tres dies continui ad instar 
s. exercitiorum instituti, in quibus duo vel plures conciones habentur cum devo- 
tionibus publicis. 


b) Novendiales preces publice peractae 


vocantur « Novenae » seu novem continui dies publicis exercitationibus 
celebrati. Exemplar novendialium habetur in illis novem diebus, quos B. Maria 
Virgo cum Apostolis ab Ascensione Domini usque ad Pentecostem orando et 
S. Spiritum expectando transegit. Ideo novendialibus fere semper aliquod mo- 
mentum praeparationis adhaeret. Publicae novenae pro universa Ecclesia ratae 
habitae sunt sequentes. 


1?. Novendiales preces in honorem Divini Infantis diebus 16-24. decembris 
habitae. Haec novena est, quantum scimus, prima inter omnes, nam medio 
aevo, inde forsan a X. saeculo novem Antiphonae maiores (Antiph. « O ») can- 
tabantur per novem dies ante Natale Domini loco antiphonarum septem S. Gre- 
gorii Magni in permultis ecclesiis, textus harum antiph. habetur in Libro res- 
ponsoriali Romanae ecclesiae, usum novem Antiphonarum testatur saec XIII-o 
Durandus (Rationale div. offic. VI, 11). In Italia usque hodie habetur talis 
novena ante Nativitatem Domini, quam vocant « A prophetiis » et vix diffe- 
runt a Vesperis sollemnibus; plurimis in locis peraguntur coram Sanctissimo 
exposto, quae praxis fulcitur decreto C. Rituum (d 2250, 6), fuse describitur 
a cl. De Amicis (p. 570-572). - Indulgentiae ab Ecclesia concessae sunt primo 
a Pio VILI2.aug.IlS15.nunc vero tenor earum est: « Fidelibus qui novendiali 
pio in honorem divini Infantis Jesu publice peracto ante festum Nativitatis 
Domini devote interfuerint, conceditur: indulgentia decem annorum quolibet 
die indulgentia plenaria, accedente sacramentali confessione, s. Communione, 
et oratione ad mentem Summi Pontificis, si per dies saltem quinque noven- 
diali supplicationi adstiterint. lis vero, qui praefato tempore preces vel alia 
pietatis obsequia divino infanti privatim praestiterint, cum proposito idem per 
novem dies continuos explendi, conceditur: indulgentia septem annorum se- 
mel quolibet die, plenaria suetis conditionibus, novendiali exercitio absoluto, 
at ubi hoc publice peragitur, huiusmodi indulgentia ab iis tantum acquiri pot- 
est, qui legitimo detineantur impedimento, quominus exercitio publico in- 
tersint » (Ench. Ind. nr. 124). Eaedem omnino indulgentiae impertiuntur no- 
vendialibus sub 2?, 3?, 4?, 5?, inferius recensitis. 


2?. Novendiales preces ante festum SS. Corporis Christi publice peragen- 
das invexit Sanctus Pius X.8.maii 1907, indulgentias cf. 1°. (Ench. Ind. nr. 170.). 


3?. Novendiale exercitium in honorem SS. Cordis Jesu publice peractum 
tum immediate ante eiusdem divini Cordis festum, tum alio infra annum tem- 
pore primo Pius AGII. permisit 13.jan.1818., indulgentias cf. sub 1° (Ench. Ind. 
nr. 250.). 


4°. Novendiale exercitium immediate ante festum D.N.J. Christi Regis in 


eiusdem honorem publice peractum concessit Pius XI. 21.nov. 1936., indulgen- 
tias cf. sub 1°. (Ench. Ind. nr. 270.). 

5?. Novendiales preces immediate ante festum | Pentecostes in honorem 
Spiritus Sancti publice peractae iam saec. XVII-o celebrari coeperunt, eas 
permisit Pius LX.3.jan.849.; Leo XIII. eas praescripsit Encyclica « Divinum 
illud munus » diei 9.maii 1897., incipique debent Fer. VI. post Ascensionem 
Domini et terminari in ipsa vigilia Pentecostes (C.Rit.d 4271,6.). Indulgentias 
cf. sub 1°. (Ench.Ind.nr.284.). 


6°. Novendiale exercitium ante festum B. Mariae Virginis Immaculatae 
primo concessit Pius IX. 3.an,1849., indulgentiarum tenor idem est ac sub 
Ie., excepto, quod quolibet die indulgentia solum septem annorum conceditur 
(Ench.Ind.nr.361 .). 


7°. Novendiale exercitium ante festum S. Joseph in eiusdem honorem pub- 
lice peractum concessum est a Pio IX. 26.nov.1876., indulgentiae eaedem sunt 
ac sub 6°. (Ench.Ind.nr.467.). 


8^. Novendiale exercitium ante festum SS.App.Petri et Pauli in eorumdem 
honorem publice peractum permisit Pips XI. 12. jun. 1932. Indulgentiae: quin- 
que annorum quolibet die, plenaria iis, qui saltem quinque supplicationibus 
adstiterint suetis conditionibus, qui novenam privatim peregerint, quolibet die 
trium annorum indulgentiam acquirunt, plenariam solum, si legitimo detenti 
erant impedimento quominus exercitio publico intersint (Eneh.Ind.nr.A481.). 


9?. Novendiale in honorem alicuius Sancti vel mysterii peragi potest, ut 
supponitur in decretis 5. C. Rituum e, gr. ratum habet « praeveniendi festum 
Fundatoris per novem praecedentes dies quas Novenam vocant» penes re- 
gulares, quoad Missas novendiales vero enuntiat eas esse votivas et servandas 
esse rubricas Missalis Romani (d 1843.5 et 6.datum 2.sept.1690.). Aliud decre- 
tum (3922, V. ad 3) supponit quascunque preces novendiales in honorem B. 
Mariae Virginis. Haec novendialia tamen non ditantur indulgentiis. 


c) Ritus precum triduanarum ct novendialium 
reguntur sequentibus legibus liturgicis. 


1°. Occasione alicuius novendialis potest tolerari consuetudo exponendi 
Sanctissimum et coram Eo Missam celebrandi, in qua fit post Evangelium 
praedicatio Verbi Dei, apposito tamen velamine ante Sanctissimum, dum ha- 
betur concio (C.Rit.d 372842..). 


2?. Ut dictum est, novendiales Missae cantandae ante festum sunt votivae 
servatis rubricis (NCR 387-389). 


3°. Novendiales Missae votivae B. Mariae Virginis possunt sumi de festis 
cius, non de mysteriis vitae excepta Immac. Cone. (NCR 309). 


4?. Preces triduanae vel novendiales possunt recitari ante vel post Mis- 
sam. hoc in casu, a. cum Sanctissimum in osfíensorio exponitur, celebrans de- 
ponit casulam ct manipulum, sumit stolam et pluviale colori Missae eorrespon- 
dentia. b. Si vero fiat expositio privata i.e.cum pyxide tantum, (aperto ostiolo 
ct postea data benedictione), Missae paramenta retineri possunt (C.R1t.d.3833,3.). 


5°, Preces triduanae vel novendiales possunt fieri extra Missam coram 
Sanctissimo exposito, in hoc casu quando hymni et cantica in honorem Sancti 

canuntur, celebrans ct ministri non flectunt genua, sed stant (C.Rit.d 4224). 
Licet etiam intra talem expositionem concione virtutes laudare huius Sancti 
sed SS. Sacramentum velamine operiendum est (d 3728,2.). 


6?. Potest fieri triduum vel novena coram exposita reliquia, vel coram ima- 
gine vel simulacrum. Quo in casu potest celebrans indui stola et superpelliceo, 
vel si mavult etiam pluviali, coloris illius Sancti. Post reverentiam altari de- 
bitam fit incensatio reliquiae, ut dictum est supra (F.4.c.4?, et d.l°.). Simili 
modo stando incensatur imago vel simulacrum et in fine devotionis incensatur 
iterum reliquia vel imago, cum reliquia benedictio quoque dari potest, cum 
reliquia S. Crucis fieri debet, cum imagine etc. non fit benedictio, sed consuli 
potest expositio Sanctissimi et benedictio. 


7?. Compositio devotionis singulae precum triduanarum vel novendialium 
talis commendari potest Expositio Sanctissimi, vel reliquiae dein incensatio, 
iuxta regulas iam traditas. Litaniae recitantur e nunc sex approbatis, preces 
recitantur etiam lingua vernacula, quae tamen debent esse ab Ordinario ap- 
probatae (S.Oflic.23.nov.1645 et Constit.Apost.Leonis XIII. « Officiorum ac 
munerum » VII, 20.). Dein canuntur hymni proprii vel e Communi cum versi- 
culo et oratione, sub hymno standum est ad versiculum genuflectendum, sub 
oratione solum celebrans stat. 

« Tantum ergo » etc. semper ultimum erit, dein benedictio fit cum Sanctis- 
simo, vel cum reliquia. 


3. Dc piis exercitiis mensilibus publice peractis. 


Exercitia mensilia vocari possunt devotiones non stricte liturgicae, quae 
independenter a cyclo liturgico, sed tamen cum aliqua relatione ad eum mense 
integro cotidie peractae totum mensem personae vel divinae vel humanae 
Sanctae dedicant. Sex menses iuxta commendationem Ecclesiae nunc tali modo 
exercitiis mensilibus sanctificantur. 


a) Pia exercitia mense martio in honorem S. Joseph. 


1°. Historia festorum S. Joseph conferatur inferius, Heortologia IIL.3.a., sol 
lemnitas S5. Joseph inde ab a.162] ut festum fori celebrata cultui S. Joseph mi- 
ra dedit incrementa. Pius IX. autem a.1870, maxime in tribulatione versatus 
Ecclesiae, considerans, quod « ob sublimem dignitatem, (piam Deus fidelissimo 
huic servo contulit, semper beatissimumjosephum post Deiparam Virginem 
eius sponsum Ecclesia summo honore prosecuta est, eiusdemque interventum 
in rebus anxis imploravit... ut potentissime sancti Patriarchae patrocinio se 
ac fideles omnes committeret, Sacrorum Antistitum votis satisfacere voluit, 
eumque Catholicae Ecclesiae Patronum sollemniter declaravit », festumque eius 
19.martii ad ritum dupl.l.cl.evexit. Festum fori S. Joseph mense martio pau- 
latim a saeculo elapso effecit, ut 5. Patronus decursu huius mensis per pia 
exercitia cotidie celebrata coli coepit, quae tamen nullo modo suppleant exer- 
citia quadragesimalia. 


2?. Ecclesia hanc praxim indulgentiis collatis commendat: « Fidelibus, 
qui mense martio, vel aliquo obstante impedimento, alio anni mense, pio exer- 
citio in honorem S. Joseph publice peracto devote interfuerint, conceditur: In- 

dulgenba septem annorum quolibet mensis die plenaria, si diebus saltem de- 
cem huiusmodi exercitio vacaverint et praeterea peccatorum veniam obtinue- 
rnt, eucharisicam Mensam participaverint, et ad Summi Pontificis mentem 
preces fuderint », — qui vero privatim pietatis obsequia erga S. Joseph mense 
martio praestiterint, semel quolibet die quinque annorum indulgentiam acci- 
piunt, plenariam suetis conditionibus, si cotidie per integrum mensem idem 
obsequium obtulerint, « at ubi pium exercitium publice habetur, huiusmodi 
indulgentia ab iis tantum acquiri potest, qui legitimo detineantur impedimen- 
to, quominus exercitio publico intersint » (Ench. Ind. 466.). 


3°. Iuxta S. C. Rituum « ob devotionem erga S. Joseph mense martio pos- 
sunt altaria ornari floribus et pulsari organa etiam tempore Quadragesimae », 
in hoc casu quoque, si «effigies S. Joseph sit extra altare exposita », imo to- 
lerari potest, quod haec effigies discooperta maneat tempore Passionis (d 


3448,11.). 

1956. 
b) Pia exercitia mense maio in honorem B. Mariae Virginis publice peracta. 


l^. Devotiones maiales B. M. V. hodiernae indolis saec. XVIII-o Romae et 
in Italia primo coli coeperunt, quantum scitur prima vice in ecclesia S. Clarae 
Neapolitanae studio P. Ansaloni S. J. (J 1713), deinde cito in Galliam et Hispa- 
niam quoque propagatae sunt, saec. XIX. ineunte in Belgicam et Helvetiam, 
versus 1840 in Germania, Austria, Polonia, Hungaria quoque susceptae sunt. 
Pius VII. iam annis 1815. et 1822. indulgentiis ditavit haec pia exercitia, quae 
nunc ab Enc. « Mediator Dei» referuntur inter pietatis exercitia, quae » pe- 
culiai momento dignitateque pollent et ab Apostolica Sede Sacrorumque An- 
üstitibus etiam atque etiam comprobata sint ac dilaudata »: nempe « suppli- 
cationes quae per mensem maium ad Deiparam Virginem admoveri solent » 


(n. 180.) 


2?. Devotiones Maiales cotidie oel aliquibus diebus fieri solent sub oespe- 
rum; expositio sollemnis iuxta regulas generales fieri potest solummodo cum 
licentia Ordinarii loci, privata (cum pyxide) citra eius licentiam, per se potest 
fieri etiam devotio sine expositione seu benedictione sacramentali, etsi hoc 
vix contingat. Multis in locis intra hanc devotionem pomeridianam sermones 
habentur aliquoties in hebdomada vel etiam cotidie in laudem Dei Genitricis; 
optimum esset sub vigilantia Ordinariorum /ibellum edere precum, (pii preces 
ad Deiparam directas contineret collectas ex ingenti thesauro precum Patristi- 
carum, medii aevi ac etiam modernioris temporis, ut cotidie nova oratio lingua 
vernacula recitata posset aedificare fideles. 


3?. Indulgentiae fidelibus omnino eaedem elargiuntur, ac supra enume- 
tae (sub a. 2?.), 1uxta Ench. Ind. nr. 325. 


Litteratura. 

dacht in ihrer historischen Entwicklung und Ausbreitung, in; Katholik 1909 (1), 100-125, 
177-188. 262-282. — Idem, Die Maricn-Maiandacht, ihre Enstehung, Entwicklung und 
Ausbreitung, in: Zeitschr. f. Asz. u. Myst. 1928, 84-101. — M. Righetti, Storia liturgica II 
(1946), 246. — P. Morganti, Il mese di maggio per i sacerdoti, 3. ed. Milano 1957. 


c) Mensis Sacratissimo Cordi Jesu dicatus 


est mensis iunius, vel alius iuxta Ordinarii prudens iudicium (cf. Ench. Ind. 
nr. 253). 


1?. Pius IX. universae Ecclesiae praescripsit festum SS. Cordis anno 1856., 
quod dein Leo XIII. 1889. ad ritum dupl. I. cl. evexit. Inde paulatim, quia 
festum hoc mobile fere semper mense iunio celebratur, in consuetudinem ve- 
nit totum mensem iunium in honorem SS. Cordis Jesu consecrare. Haec pia 
exercitia mensilia praelaudantur a Pio XI. suis Litteris Encyclicis de die 8. 
mai 1928. datis « Miserentissimus Deus », item a Pio XII. Enc. « Mediator 
Dei» connumerantur « supplicationes quae per Iunium mensem ad sacratissi- 


mum Cor Jesu admoveri solent » inter pietatis exercitia comprobata atque di- 
laudata (n. 180.) 


2?. Publica haec exercitia fieri solent devotionibus pomeridianis cotidie 
vel pluries per hebdomadam celebratis. Quod expositionem attinet, cf. dicta 
supra b. 2°. Fidelibus qui mense iunio vel alio iuxta Rev.mi Ordinarii. prudens 
iudicium, pio exercitio in honorem SSmi Cordis Jesu publice peracto devote 
interfuerint conceditur: Indulgentia decem annorum quolibet mensis die, ple- 
naria, si diebus saltem decem huiusmodi exercitiis vacaverint, et praeterea 
peccatorum veniam obtinuerint, eucharisticam Mensam  participaverint, et ad 
Summi Pontificis mentem preces fuderint », pro iis vero, qui privatim hoc fe- 
cerint, septem annorum quolibet die mensis indulgentia conceditur, plenaria 
autem suetis conditionibus, « dummodo quotidie per integrum mensem idem 
obsequium  peregerint, at ubi pium exercitium publice habetur, huiusmodi 
indulgentia ab iis tantum acquiri potest, qui legitimo detineantur impedimen- 
to, quominus exercitio publico intersint » (Ench. Ind. nr. 253). 


Litteratura. 


D. Rouirais, Mois du Sacré-Coeur de Jésus, 4. ed. Montreuil 1866. — N. Milles, De 
rationibus festorum Sacrat. Cordis 5. ed. Oeniponte 1885. — J. R. Rainvel, Dévotion au 
Sacré-Coeur, 5. ed. Paris 1919. — A. Vermeersch, Lehre und Liturgie der Herz-Jesu-Vereh- 
rung, Innsbruck 1925. — D. Castelein, De cultu eucharistici Cordis Jesu, Paris 1928. — 
J. Stierli, Cor Salvatoris. Wege zur Hcrz-Jesu-Vcrehrung, Freiburg i. Br. 1954. 


d) Pia exercitia mense iulio in honorem pretiosissimi Sanguinis D.N.J. Christi 
publice peracta, 


1°. Pius IX. dic 10. aug. 1849. praescripsit Festum pretiosissimi Sanguinis 
pro universa Ecclesia, ut « fidelium corda, hisce praesertim temporibus qui- 
bus inimicus homo in Dominico agro superseminavit zizaniam et multos insi- 
dis. fraudibus, erroribus decipere atque irretire conatur, amore erga hoc Re- 
demptionis nostrae pretium magis magisque excitentur ct inflammentur ». Pius 
vero Xl. recurrente anno ab humani generis redemptione undevicies centena- 
ro 1933. ad ritum dupl. I. cl. evexit. Inde ab aliquibus decenniss mensis iulius 
dicari coepit devotionibus cotidianis in honorem pretiosissimi Sanguinis. Optime 
recitantur novae Litaniae de Prêt. Sanguine (CRit d 24. feb. 1960). 


2 . Indulgentiae pro piis exercitiis publice peractis omnino eaedem sunt 
ac pro exercitiis publicis in honorem SS. Cordis elargitae (sub c. 2°. Ench. Ind. 
nr. 217.). — De Sanguine Chr. cf. Ileort. F. 5. e. 


c) Publica recitatio SS. Rosarii mense octobri. 


1°. Notio et momentum SS. Rosarii, a. Rosarium definitur per magiste- 
rum ecclesiasticum: « Supplicandi genus praestantissimum ex angelico prae- 
conio consertum, interiecta oratione dominica, cum meditationis officio con- 
junctum » (Leo XIII. « Diuturni temporis » 5. sept. 1898.) Varia nomina huius 
precandi generis sunt: Rosarium (in permultis linguis usitatum: rosario, rosai- 
re, rosary, Rosenkranz, rozanca, rózsafüzér), « velut si rosarum suavitatem ve- 
nustatemque sertorum contextu — suo imitetur, quod quidem jperaptum est 
institutum  colendae Virginis, quae Rosa mystica Paradisi merito salutatur » 
(Leo XIII. « Fidentem piumque animum » 20. sept. 1896). Vocatur etiam 
« Corona » i.e.sertum, quia « magna Jesu et Matris mysteria, gaudia, dolores, 
triumphos felicibus reddit sertis connexa» (Leo XIII. « Octobri mense» 22. 
sept. 189L). Nomen e medio aevo vetustissimum est « Psalterium B. Mariae Vir- 
ginis », quia 150 Salutationes angelicae locum tenent 150 Psalmorum. Etiam a 
filo granularum quo salutationes numerantur, exorta sunt nomina, quia — ut 
(27. b.) videbimus — cum hoc filo primitus recitationes « Pater noster» nu- 
merabantur; nomina adhuc hodie vigentia sunt: Patenótre in Gallia, germanice 
a Pater n seu « Pater», imo in Germania meridionali « Nuster» (= noster»), 
croatice « Ocenas » (= pater noster), hungarice « Numerator sacer»  (szentol- 
vasÓ). 


b. Momentum maximum SS. Rosarii elucet e decem Encyclicis Rosarium 
tractantibus Leonis XIII. (1) Maxima efficacitas huius precandi generis e dua- 
bus praecipue rebus derivatur, est enim primo: precatio perseveranter assidua 
iuxta invitamenta Christi: petite, quaerite, pulsate, « ad similitudinem paren- 
tis optimi, qui liberorum vult quidem indulgerc optatis, sed etiam gaudet se 
diu rogari ab eis et quasi precibus fatigari ». Secundo efficacitas conspici po- 
test in eo, quod oratio complurium in unum collate, ad quod probandum Leo 
XIII. allegans effatum Domini Mt 18, 19 s. (« Si duo ex vobis consenserint »), 
Tertulliani nervose dictum citat: « Coimus in coctum et congregationem, ut 
ad Deum, quasi manu facta, precationibus ambiamus, haec Deo grata vis est » 
(Apologet, c. 39). (« Adiutricem populi » 5. sept. 1895.) — (2) Rosarium exhi- 
bet idoneum fidei praesidium: per continuam recitationem precum  nobilissi- 
marum, orationis Domini et salutationis evangelicae et angelicae enim vali- 
dissime exprimitur ac indicatur fides in Deum, quae nutritur etiam mysteriis 
decursu orationis meditatis. (« Diuturni temporis » 5. sept. 1898.). — (3) Rosa- 
rum per hanc ipsam meditationem mysteriorum insigne exemplar virtutum no- 
bis proponit. « Gaudiorum mysteria » docent fideles « simplicitatem inorum et 
candorem animorum, perpetuam docent consensionem, nullam ordinis pertur- 
bationem »; « dolentia mysteria n alliciunt fideles ad non «a recusandum dolo- 
rem et dura acriter non propulsanda » docentque quod « facere et pati fortia 
christianum est ». » Gloriosa mysteria » remittunt animos fidelium ad « potio- 
retn patriam in aevi sempiterni beatitate », ostenduntque eis « omnibus in 
caelum cursum patere » (» Laetitiae sanctae » 8. sept. 1893.). 

2?. Historia SS. Rosarii. Rosarium e tribus elementis componitur: e reci- 
tatione 150 Ave in decadibus per « Pater noster » separatorum, dein e medi- 
tatione mysteriorum inter orandum, demum e numeratione orationum, quae 
fit usu « coronae » seu fili granorum. 


a. Multiplicatio orationis « Ave Maria » saec. XII-o, aevo praegothico iam 
incipiebat. Huius usus praecursor fuit multiplicatio a Pater noster » penes fra- 
tres laicos Clunyacensium, qui loco officii divini debebant certum numerum 
« Pater noster» cotidie recitare, sicut etiam Templarii iuxta Statuta anni 1128 
cotidie 57 « Pater noster n recitare obligati fuerunt (Holstenius, Codex Re- 
gularum, ed. 1759, IL 433). Loco « Pater noster» incoeptum est multiplica- 
tio « Ave Maria », sic Aibertus versus 1140 cotidie « quinquagesies prostrato 
corpore, sc. articulis et digitis sublevatis in unaquaque flectione dicens: Ave 
Maria » recitabat (Acta Sanet, apr. I, 674). Distinctionem 50, 100 vel 150 « Ave 
Maria » in decades incipiebant eremitae Angli inter a. 1150-1200, nam ora- 
tione quadam interiecta inter 10 Ave distinguebant decades (e ms-o Musaei 
Britannici » The Ancren Riwle» iuxta Thurston in DAL IIL, 403.). /nterlectio 
« Pater noster » inter singulas decades per Henricum Calcariensem O. Carth. 
(t 1408) coepta est. 


b. Simul cum hac multiplicatione orationum coepit usus « coronae ». 
etsi consuetudo utendi tali filo vetustissima est, nam iam saec. IV-o Paulus 
eremita 300 suas orationes cotidianas cum 300 « lapidibus calculariis » (Zahl- 
steinchen, szamlaló kavies) numeravit. Christiani orientales grana vel gem- 
mas filo inseruerunt sicque orationes numerabant (« kombologion »). Iam «Pa- 
ter noster» cum tali filo dinumerabatur, inde nomen talis a coronae» sume- 
batur a «Pater noster». 


c. Meditatio de mysteriis Domini commendabatur saec. XV-o ineunte a 
Dominico Prutheno O. Carth. Mysteria tamen valde diversa erant, fuit qui ad 
unumquodque Ave singula mysteria commendavit. Hodierni Rosarii institutor 
et propagator B. Alanus Rupensis O. P. (Alain de la Roche t 1475) evasit, ad 
singulas decades meditationem de peculiari mysterio suadens. Ipse etiam fun- 
davit « Fraternitatem Psalterii B.M.V. », quae a Sixto IV. comprobata cito fere 
per totam Europam divulgata est. 


d. Festum SS. Rosarii memoria est victoriae navalis de Tureis ad Echi- 
nadas insulas die 7. octobris reportatae, de quo cfr. infra Heortol. G. 7. a. 11°. 
Propter ipsam hanc festivitatem mense semper octobri celebratam Summus 
Pontifex Leo XIII. a. 1885. exercitia mensilia per eumdem mensem instituit 
(cf. 4?.). 


3?. Leges SS rosarii a. Credo et tria Ave initio Rosarii non pertinent ad 
essentiam Rosarii, nec « Gloria Patri » post decades. 


b. In recitatione sive privata sive communi initio decadis breviter enim 
tiari consuevit mysterium meditandum. In quibusdam regionibus vero inde a 
remota aetate viget consuetudo addendi cuilibet salutationi angelicae post vo- 
cem « Jesu » brevem hanc annuntiationem (e. gr. « Benedictus fructus ventris 
tui Jesus, qui a mortuis resurrexit »). sic Germaniae ditionibus, in Austria. 
Helvetia, Hungaria. Pius [X. anno 1859. pro locis ubi mos iam invaluerat, in- 

dulsit, ut fideles tali ratione Rosarium recitantes indulgentias valeant lucrari, 
quod Benedictus XV. anno 1921. iterum confirmavit « favore omnium, qui 
iuxta praedictum morem in quibuslibet locis SS. Rosarium recitare consueve- 
runt » (S. Poen. 22. Jan. 1921). 


c. Recitatio Rosarii fieri debet « coronam n tenendo manibus; si plures 
simul recitent Rosarium, sufficit, si unus tantum utatur « corona », aliu vero 
inter orandum possunt etiam leviora opera manuum peragere. (Anler p. 240). 


d. Si fideles causa operis manualis vel quacunque alia causa impediti sint, 
quominus n coronam » manibus teneant, sufficit, si quomodocunque secum 
deferant coronam (vel crucifixum quo uti possunt ad lucrandas indulgentias 
Viae Crucis), sic iuxta S. Poenit. (decr. 9.nov.1933.). 


e. Decades singulae separari possunt ab invicem, dummodo recitatio sal- 
tem quinque decadum eodem die absolvatur (C. Indulg. 8. jul. 1908.). 


f. Indulgentiae pontificiae pro recitatione SS. Rosarii sunt: Semper sup- 
ponitur recitatio tertiae partis, 1e. quinque decadum in decursu unius diei 
naturalis. Indulgentiae partiales: quinque annorum pro recitatione privata, 
decem, pro recitatione cum aliis, sive privatim, sive in familia, sive in publica 
devotione facta. Plenaria conceditur suetis condicionibus: si cotidie per inte- 
grum mensem recitatio facta sit: pro recitatione privatim facta semel in men- 
se si una cum aliis: in ultima singulorum mensium dominica, addita ecclesiae 
vel publici oratori visitatione, si saltem ter in qualibet ex praecedentibus 
hebdomadis eandem recitationem  persolverint (Ench. Ind. nr. 395 a.b.). Pro 
recitatione in familia facta, si tertiam Rosarii partem in familia per hebdoma- 
dam cotidie recitaverint plenaria conceditur bis in mense, insuper quolibet sab- 
bato, praeterea duobus alus diebus in hebdomada, ac insuper in singulis eius- 
dem Deiparae festibus quae in calendario universali reperiuntur (S. Poenit. 
11. oct. 1954). Indulgentia maximi momenti est plenaria indulgentia toties- 
quoties iis concessa, qui « coram SS. Eucharistiae Sacramento publice exposito 
vel etiam tabernaculo adservato tertiam Rosarii partem pia mente recitave- 
rint», si « praeterea peccatorum veniam obtinuerint, et ad s, synaxim acces- 
serint » (Ench. Ind. nr. 395. c). 


g. Indulgentiae aliae acquiri possunt super has supradictas, si « fideles de 
more utantur corona ab aliquo religioso Ord. Praed. vel ab alio sacerdote fa- 
cultate pollente benedicta » (ibid nota 2.). Indulgentiae hae aliae sunt: si co- 
rona benedicta sit a sacerdote O.P., per recitationem singuli « Pater » et « Ave» 
lucrantur indulgentias centum dierum, Rosarium a facultate habente benedici 
debet (Rit. Rom. Tit. IX. c. 11, 35 et 36. brevior). Corona Crucigerorum est 
eadem corona Rosarii B.M.V., quae si benedictionem accepit a facultatem ha- 
bente, tunc praeter supradictas indulgentias adhuc 500 dierum indulgentiae 
lucrari possunt pro singulis « Pater » et » Ave ». (Anler, Comes past. 239.). 


h. Rosarium benedici debet ad lucrandas indulgentias a sacerdote O. P. 
qui a legitimo superiore eiusmodi facultatem accepit, inde a die l.apr.1933. 
nuperiores non possunt concedere sacerdotibus ad ordines vel congregationes 
non pertinentibus ullam facultatem (indulgentias apostolicas obiectis adnec- 
tendi — benedicendi coronas — crucifixos ad lucrandas indulgentias pro Viae 

Cnicis exercitio — impertiendi benedictionem papalem in fine concionum). Qui 
talem facultatem ante hoc tempus iam habuerint, uti possunt ea, sed « qui 
ex supra memoratis induitis pothac augeri cupiunt », tale indultum solum di- 
recte et immediate a S. Pocnitentiaria obtinere possunt oblatis proprii Ordi- 
nari ad rem litteris commendatitiis » (S. Poenit. 20.mart.1933.). 


4?. Leges exercitii mense octobri. a. Lex fundamentalis est decr. S. C. Rit. 
20.aug.1885 (cf. d 3666): « Quoadusque tristissima perdurant adiuncta, in qui- 
bus versatur catholica Ecclesia, ac de restituta Pontificis Maximi plena liber- 
tate Deo referre gratias datum non sit, in omnibus catholici orbis cathedrali- 
bus et parochialibus templis et in cunctis templis et publicis oratoriis B. Ma- 
rae Virgini dicatis, aut in aliis etiam arbitrio Ordinarii designandis, mariale 
Rosarium cum litaniis Lauretanis per totum mensem octobrem quotidie re- 
citetur ». Post pacta Lateranensia anni 1930. aliqui auctores opinabuntur, hanc 
legem cessasse (cf. Lesage col. 916), at usu universalis Ecclesiae, qui etiam in 
Kalendario universali relucet (e.gr. anni 1961. p. 114) ubique continuantur haec 
exercitia mensis octobris, fidelibus iam a multis decenniis consueta, quae sine 
scandalo iam removeri non possent. 


b. Praescribuntur: recitatio communis saltem tertiae partis Rosarii, i.e. 
quinque decades; post recitationem Litaniae Lauretanae sunt dicendae (decr. 
allegatum), post Litanias dici debet oratio « Ad te o beate Joseph in tribu- 
latione nostra confugimus » (Leo XIII. Enc. « Quamquam pluries » 15.aug. 
1889, C. Rit. d 7.dec.1900., textum cf. Ench. Ind. nr. 4760.). 


c. Duplici modo potest fieri devotio cotidiana, sed aliquo modo obliga- 
toria est (1) Primus modus est in devotione extra Missam: Sanctissimum in 
ostensorio sollemniter exponitur, dein fit recitatio Rosarii, Litaniarum et ora- 
tionis ad S. Joseph, dein datur benedictio (C. Rit. d 36606.26.aug.1886.). Iuxta 
idem decretum ubi expositio Sanctissimi « sollemni modo, nempe per ostenso- 
riuin fieri haud valeat, eadem per modum exceptionis peragi possit prudenti in- 
dicio Ordinarii cum s. pyxide, aperiendo se. ostiolum ciborin (i. e. tabernaculi), 
et cum ea populum in fine benedicendo ». — (2) Alius modus est, quod reci- 
tatio Rosarii etc. fit mane intra Missam, Missa non est celebranda antea, sed 
sacrum intra preces celebrandum est (C. Rit. d 3650, 5), notandum vero, quod 
iuxta novissimum documentum hoc non licet, « pia exercitia actiones liturgicas 
aut praecedant aut sequantur » (Instr. 3. sep. 1958, 12). 


d. Indulgentiae concessae pro exercitiis mensilibus octobribus: septem 
annorum quovis die, plenaria suctis condicionibus addita visitatione ecclesiae 
vel publici oratorii: si die festo SS. Rosarii et per totam octavam exercitio ad- 
fuerint vel privatim tertiam partem recitaverint, item plenaria si post octavam 
SS. Rosarii saltem decem diebus eandem recitationem persolverint (Ench. Ind. 
nr. 398.). At si coram Sanctissimo fiat recitatio, ut dictum est, lucrari potest in 
omni recitatione indulgentia plenaria (superius 3°. f.). 


e. Preces Rosarii etiam diebus 1. et 2.nov. recitandae sunt (C. Rit. d 4. 
jul.1947, cf. Eph. Lit. 1954. 372.). 

Kevelaer 1958. 


f) Mense novembri pia exercitia in suffragium defunctorum. 


Exercitia publice peracta ditantur indulgentiis: Septem annorum quolibet 
dic, plenaria, si fideles saltem per 15 dies talibus exercitiis in ecclesiis v. publi- 
cis oratoriis interfuerint, suetis conditionibus (Ench. Ind. n. 589.). 


II. De sacris processionibus. 


Agere debemus 1: de notione processionum, dein 2.de historia processio- 
num, demum 3.de legibus processionum. 


l. De notione processionum. 
a) Processio definitur: 


a Sollemnes supplicationes, quae a populo fideli, duce clero, fiunt, eundo 
ordinatim. de loco sacro ad locum sacrum, ad excitandam fidelium pietatem, 
ad commemoranda Dei beneficia eique gratias agendas, ad divinum auxilium 
implorandum » (can. 1290 $ 1). Populus ergo fidelis quoque peragit processio- 
nem ad eamque pertinere censetur, clerus ducatum praestat iuxta leges Ec- 
clesiae. A processione distinguitur peregrinatio sacra (pellegrinazione, pèleri- 
nage, Wallfahrt, zarandoklat) quae est processio sensu latiore ad aliquem lo- 
cum sacrum, ubi insigne sacrarium multos fideles etiam e dissitis regionibus 
allicit; saepe etiam talis peregrinatio fit Cruce praeeunte, cum vexillis, decan- 
tando hymnos piasque preces recitando. 


h) Divisio processionum. 


Aliae processiones sunt ordinariae, aliae extraordinariae. Processiones or- 
dinariae sunt, « quae statis diebus per annum fiunt ad normam librorum litur- 
gicorum, vel consuetudinem ecclesiarum » (can. 1290 $ 2). Hae processiones 
ordinariae sunt sequentes e Rituali et Missali Romano. 


| . Processio candelarum in Festo Purificationis B. M. V. die 2. febr., quae 
describitur in rubricis specialibus Missalis ct Rit. Romano (tit. X. c. 2.). 

2 . Processio in Dominica Palmarum (OHS 1956. D. II. Pass.). 

3'. Processio in Litaniis maioribus in Festo S. Marci evangelistae et in 
minoribus triduo Rogationum ante Ascensionem Domini (tit. X. c. IV.. 

D. Processio in Festo SS. Corporis Christi (ibid. c. V .). 

5 . Processiones aliis diebus pro consuetudine ecclesiarum sunt e. gr. pro- 
cessio nocte Sabbati Sancti Resurrectionem Christi celebrans: in Germania, 
\ustria. Czechoslowacchia, Polonia, Hungaria, vel processio ex-voto Ludo- 
vici XIII die festo Assumptionis Deiparae in Gallia, processiones ad Vespe- 
ras paschales, in Dominicis ante Missam sollemnem, processiones cum SS. 
Sacramento in tertia cuiusque mensis Dominica in Italia, quas fuse describit 

tie Amicis (p. 362-364), processiones Scapularis B.M.V. de Monte Carmelo, 
processiones SS. Rosarii prima Dominica octobris, ct fere ubique processio in 
die patrocinii dedicationis vel Titularis ecclesiae. 


c) Processiones extraordinariae 


sunt, « quae alus publicis de causis in alios dies indicuntur » (can. 1290 
$ 2), non ergo recurrente cyclo liturgico statis diebus cuiusvis anni; at etiam 
hae processiones extraordinariae ad normam liturgicorum librorum ordinan- 
tur. Rit. Romanum sequentes processiones extraordinarias exhibet: 


1°. Processionem ad petendam pluviam (tit. X. c. VI). 
2?. Processionem ad petendam serenitatem (c. VII.). 

3^. Processionem ad repellendam tempestatem (c. VIII.). 
4?. Processionem tempore penuriae et famis (c. IX.). 

5°, Processionem tempore mortalitatis et pestis (c. X.). 

6?. Processionem tempore belli (c. XL). 

7°. Processionem in quacunque tribulatione (c. XII.). 

8°. Processionem pro gratiarum actione (c. XIII.). 

9?. Processionem in translatione s. reliquiarum (c. XIV .). 


De processionibus sub 8? - et 9° - iam egimus (superius G. 1. k. et F. 4. 
d., ceterae accurate describuntur a Rit. Rom. 


2. Historia processionum. 


a) Processio ut motus coetus alicuius cultualis fere in omnibus religionibus 
invenitur, naturae enim humanae psychologice optime convenit motus hic 
collectivus publice institutus. Processiones ideo inveniuntur in diversis culti- 
bus paganis, pene Aegyptios, Babylonios. Graecos, Romanos (e. gr. « ambur- 
balia »), praesertim vero apud populum electum Veteris Testamenti. Scriptu- 
ra V. T. describit sollemnes pompas, quibus arca foederis cum cantu Psalmo- 
rum Jubilante populo translata fuit, per David in arcem Sion (2 sam 6. 1 Par 16), 
canticum processionis erat Ps 23. a Davide compositus; item enarrat proces- 
sionem translationis arcae foederis in templum a Salomone exstructum (1 Reg 
8. et 2 Par 5), canticum liturgicum hac occasione concinnatum est Ps 131., ut 
A. Szdrényi ostendit (Quibus criteriis dignosci possit, qui Psalmi ad usum li- 
turgicum compositi sint, in: Biblica 1942, 333-368.) Aevo postcxilico celebris 
fuit processio quae singulis annis habita est circum altare holocaustorum cum 
ramis palmarum, « lulabim u vocatis. 


b) Pronum ergo erat institutio processionum tempore Ecclesiae a persecu- 
tione liberatae, praesertim Romae et Hierosolymis; in Urbe erant processio- 
nes ad « stationes » seu titulos, ubi liturgia dierum insigniorum celebrata est 
per Papam, in Sancta vero Civitate, teste Peregrinatione Aetheriae « procede- 
bant » in ecclesias Sion, Betlehem, in Golgotha exstructas. Saec. IV-V. ideo iam 
videmus processiones florescere praesertim occasione translationis reliquiarum 
martyrum de quibus S. Ambrosius (Ep. 22. ad soror.) et S. Augustinus referunt 
(Conf. IX, 7); deinde processiones pro serenitate aeris, teste Chrysostomo (Horn, 
contra ludos) ad postulandam pluviam, teste Socrate (Hist. eccl. VII, 22.). 

Processiones quoque ordinariae magnae antiquitatis notam prae se ferunt: sic 
processio diei 2. febr. iam diu ante Sergium (t 701) celebrata fuit, nostra con- 
victione iam saec. IV-V. Processionem in Dominica ante Pascha factam cum 
ramis palmarum primum describit Aetheria (c. 31), post saec. V. hic mos primo 
in Gallia, dein in ceteris Occidentis regionibus paulatim introductus fuit. Li- 
taniarum maiorum processio institutionis est Romanae, etsi primus testis hu- 
cusque cognitus solum S. Gregorius Magnus est, tamen certo iam diu ante 
eum in usu fuit. Notandum quod huic processioni remansit nomen primigenium 
Romanum processionis: « Litaniae », ie. supplicationes, nomen « processio » 
tantum decursu saec. XII. invaluit. Litaniae minores seu KRogationes originis 
sunt Gallicanae, quae versus 470 a S. Mamcrto Viennensi episcopo institutae 
sunt, forsitan ad subrogandas tres dies pagano cultu celebratarum « ambar- 
valia » vocatas, quibus agri processione circumeundo lustrabantur mense maio. 
Prima processio theophorica festo Corporis Christi versus 1274-1279 in Ger- 
mania celebrata est, quae dein cito totum orbem catholicum occupavit. 


c) Peregrinationes in Terram Sanctam iam inde a saec. IV-o dirigebantur; 
totam Palaestinam peragrabant peregrini, in Ilierosolymam et Betlehem vero 
iam saec. III-o profecti sunt aliqui devoti fideles ad visitanda loca sancta. Ro- 
mae inde a saec. IV-o nunquam defuere visitatores sepulchrorum S. Petri et 
Pauli, item coemeteriorum, quae repleta erant exuviis S. Martyrum. In Asia 
Minore Selcuciae sepulchrum S. Theclae « protomartyrissae », Sebaste sepulch- 
rum 40 martyrum, in Aegypto sepulchrum S. Mennae martyris innumeras 
turmas peregrinorum attrahebat. Nolae in Italia sanctuarium S. Felicis marty- 
ris, in Gallia sepulchrum Turonense S. Martini confessoris, Augustae Vinde- 
licorum (Augsburg) in Germania sanctuarium S. Afrae, Compostellae in Hispa- 
niis S. Jacobi Maioris Apostoli reliquias venerati sunt per saeculorum decursum. 
Aliae ecclesiae locales earumque Sancti in tota Europa per medium aevum im- 
mensas peregrinationes excitaverunt. Aevo Novatorum, saec. XVI-o, peregri- 
nationes in regionibus ditioni Protestantismi subiectis cessaverunt, tantum re- 
stauratione catholica crescente iterum incrementis augescere coeperunt, Etiam 
in Novo mundo sanctuaria hac aetate exorta sunt, tamquam centra peregrina- 
tionum, praecipue sanctuarium B.M.V. de Guadelupe nuncupatum. 


3. Leges cultuales processionum. 


a) Licentiam dare 


pro processionibus extraordinariis 1?. potest Ordinarius loci: « Ordinarius 
loci, audito Capitulo Cathedrali, potest, ex publica causa extraordinarias pro- 
cessiones indicere, quibus, sicut et ordinari ac consuetis, ii omnes interesse 
debent, de quibus in can. 1291 $ 1.» (cf. infra b.). Can. 1292. 


2?. « Religiosi etiam exempti nequeunt extra suas ecclesias et claustra pro- 
cessiones ducere sine Ordinarii loci licentia salvo praescripto can. 1291 $ 2. », 
&. intra octavam Corporis Christi possunt processionem extra ecclesiae am- 
bitum agere. At octava abolita est, processio tamen permissa (NCR Var. 34). 


3?. « Parochus vel quivis alius nequit novas processiones inducere aut 
consuetas transferre vel abolere sine Ordinarii loci licentia », extraordinaria 

vero processio per modum actus non censetur « nova », talem potest parochus 


pro suis paroccianis indicere e, gr. ad petendam pluviam (Cattcrer, Praxis ce- 
lebrandi p. 225.) 


b) Quinam interesse debeant. 


1°. Processionibus ordinariis interesse nemo constringitur, supponitur enim 
totam communitatem paroecialem, conventualem, vel capitularem, quae Mis- 
sarum sollemniis consueto modo semper assistit, etiam processioni ordinariae 
intéressé. Processio vero sollemnis Corporis Christi excipitur, nam hoc festo 
tunica tantum sollemnisque per publicas vias processio in uno eodemque 
loco fieri debet ab ecclesia digniore, eique omnes clerici omnes religiosaeque 
virorum familiae, etiam exemptae et laicorum confraternitates interesse debent, 
regularibus exceptis, qui in strictiore clausura perpetuo vivant, aut a civitate 
ultra tria millia passuum distent n (can. 1291] $ 1.). 


2^. lidem omnino, ut dictum est, debent interesse processionibus extraor- 
dinariis. 

3?. « Processionibus alicuius ecclesiae propriis interesse debent omnes 
clerici ecclesiae adscript! » (can. 1294 $ 2.). Sacerdotes ergo, qui solum Mis- 
sam celebrant in aliqua ecclesia, val confessiones interdum ibi excipiunt, vel 


sacerdotes in territorio alicuius paroeciae habitantes ad tales processiones co- 
gi nequeunt. 


c) Curae Ordinarii loci 


committitur vigilantia super processiones. Tria debent Ordinarii, eorum- 
que vice parochi et superiores attendere.. 


1°. Ut sacrae processiones ordinate procedant (can. 1295 et Rit. Rom. tit. 
X, C. L). Ordinario loci non competit pervertere et immutare ritum seu ordi- 
nem processionis, etiam capitulo consentiente (C. Rit. d 1048.). 


2?. Ut processiones debita modestia perficiantur (can. 1295.) Huius mo- 
destiae regulas inculcat Rit. Romanum: « Omnes decenti habitu, superpelli- 
ceis vel alus sacris vestibus, sine galeris, nisi pluvia cogente, induti, graviter, 
modeste, ac devote, bini suo loco procedentes, sacris precibus ita sint intenti, 
ut, remoto risu mutuoque colloquio, et vago oculorum aspectu, populum etiam 
ad pie devoteque precandum invitent » (Tit. X. 1,3.). 


3?. Ut ea reverentia ab omnibus perficiatur processio, quae piis ac religiosis 
eiusmodi actibus maxime convenit (can. 1295.. Contra reverentiam debitam 
sunt aliqui abusus: « Edendi ac bibendi abusum, secumve esculenta et pocu- 
lenta ferendi in sacris processionibus agrisque lustrandis, et suburbanis ec- 
clesus visitandis, tollere parochi studeant, ac fideles, praesertim die Dominica, 


quae proxime Rogationes antecedit, quantum hoc dedeceat corruptela, saepius 
admoneant » (Rit. Rom. nr. 6.). 


d) Vexilla 
adhiberi possunt. 


1°. «..ubi viget consuetudo, vexillum sacris imaginibus insignitum, non 
tamen factum militari seu triangulari forma », sed forma consueta quadrata 

(Rit. Rom. nr. 5). Vexilla tantum benedicta adhiberi possunt (C. Rit. d 3079, 
L. et 2.). 


2°. Non possunt adhiberi vexilla evidenter impia, « quae praeferunt emb- 
lemata manifeste impia vel perversa », vexilla nationalia in pompa funebri tole- 
rari possunt, dummodo feretrum sequantur, in ecclesia veio non, nisi timean- 
tur secus turbae ac pericula (S. Offic. 3. oct. 1887.). 


3°, Nequeunt benedici, itaque admitti in processionibus non possunt ve- 
xilla cuiusvis partis civium (vulgo: partito politico) iuxta deer. S. Officii (20. 
mart.1947.). — Processioni semper: 


e) « praeferatur Crux » 


(Rit. Rom. n. 5.). 1°. Crucifixi effigies subsequent! clero terga vertere debet 
(C. Rit. d 1538, 1), acolythi duo cum candelis accensis hinc inde procedunt. 
2°. Thuriferarius praecedit Crucem immediate, quasi viam lustrans. 


3?. Minister Crucem portans est convenienter subdiaconus tunicclla in- 
dutus vel saltem clericus superpelliceo vestitus (C. Rit. d 2362, 2.). 


f) Praecedentia processionis: 


1°. Laici a clero separati, feminae a viris separatae procedunt (Rit. Rom. 
nr. 4); ante confraternitates laicorum debent incedere (C. Rit. d 3388, 2; 
4188, 1.). 


2?. Inter confraternitates laicorum cum cappcllanis suis, qui stola indui 
possunt (C. Rit. d 2635), in processionibus theophoricis praecedentia debetur 
Fraternitati SS. Sacramenti (d 2628, 2708.). 


3°. Tertiarii O.F.M., O Praed. et Carmelitarum, si proprio habitu sint 
vestiti, etiam Crucem primi Ordinis prae se ferre queunt (d 4163.). 


4°. Postea sequuntur concentus musici seu symphoniacorum catervae 
(vulgo: banda musicale), si conformes sint legi Sancti Pii X.: « In pompis extra 
templum ab Ordinario permitti potest symphoniacorum catervae participatio, 
dummodo ne quovis modo profanos psallat concentus ....spirituale aliquod can- 
ticum moderentur, sive latino, sive vulgari eloquio a cantoribus propositum, 
aut a piis congregationibus, quae pompae adsunt» (Motu proprio 22.nov. 
1903 nr. 21.). Excipiuntur processiones poenitentiales, locus symphoniacorum 
est ante clerum (C. Rit. d 2869 .). 


5?. Dein sequitur clerus regularis iuxta praecedentiae ordinem, at in pro- 
cessionibus theophoricis presbyteri Societatis SS. Sacramenti dignissimum 
locum occupant immediate ante clerum saecularem (3426, 5.). 


6?. Clerus saecularis suo ordine ita, ut quo dignior aliquis sit, eo pro- 
pior est celebranti. 


g) Regulae generales processionum. 


/ Regula. Omnes habitu proprio vestiuntur: 1°. Clerici superpelliceo 
xel aliis sacris vestibus (Rit. Rom. nr. 3.), sic inultis in locis in processione Cor- 

poris Christi sacerdotes casula induuntur, e religiosis monachi veste chorali 
(cuculla), mendicantes mantello regulares superpelliceo vestiuntur, tertiarii 
possunt portare suum habitum, laici confraternitatum possunt sacco proprio 
indui. 

2?. Vestimenta propria celebrantis sunt: in processionibus theophoricis 
superpelliceum, stola et pluviale, cuius usus stricte praecipitur (C. Rit. d 
2067, 5; 2440; 3039, 3; 3697, 12), in aliis processionibus pluviale commendatur 
(Rit. Rom. tit. X, 4, 1). 


II. Regula. Color liturgicus paramentorum est ille, qui exigitur. Exigitur a 
festos, in processione Corporis Christi color albus, et etiam in omnibus pro- 
cessionibus theophoricis; a Sancto seu eius reliquia: martyres colorem rubrum, 
confessores album postulant, ab officio processio exsequialis propter officium 
exigit colorem nigrum, in ceteris processionibus spiritus compunctionis exigit 
colorem violaceum. 


III. Regula. De capite cooperiendo. 1°. In processione theophorica sem- 
per incedendum est nudo capite omnibus. 


2^. Qui vexillum, Crucem, statuas vel imagines Sanctorum aut eorum re- 
liquias gerunt, semper nudo capite incedunt (C. Rit. d 1352; 1800; 1839; 
1841, 1.) 


3?. Socii confraternitatum et laici nudo capite procedunt (d 3961.). 


4?. Clerus in ecclesia procedit detecto capite, extra ecclesiam cooperit 
caput, excepto processione theophorica, vel facta cum instrumento Passionis 
(d 1841, 1; 3276, 2.) 


5?. Celebrans vero et ministri sacri etiam in ecclesia cooperiunt caput 
bireto, exceptis casibus in 4° enumeratis. 


6°. In actuali functione semper omnes discooperiunt, sic in absolutione, 
in statione intra processionem (d 1891, 2097, 7; 2895, 3580, 2.). 


IV. Regula. Cereos accensos in processionibus  theophoricis omnes por- 
tare debent, in aliis processionibus portare possunt (Caer. Ep. IL 33, n. 7). 
Si cerei vel rami palmarum portantur, unusquisque manu extera cereum por- 
tabit, qui est a dextera parte manu dextera, qui est a sinistra, manu sinistra, 
alteramque manum pectori collocet. 


V. Regula. Omnes semper bini procedunt, si sine candelis, tunc iunctis 
ante pectus manibus, oculis demissis, corpore erecto (cf. Rit. Rom. nr. 3.). Si 
per angustum locum transeundum sit, praecedat minus dignus digniori. 


VI. Regula. Altari debita reverentia facienda est. In processione theopho- 
rica duplex genuflexio facienda est, quando processio procedit ab altari, in 
reversu vero nulla fit reverentia. In aliis processionibus altari tum in discessu 
ad processionem, tum in reversu facienda est reverentia, vel inclinatio, vel si 
adsit. tabernaculum, genuflexio. Reverentiam semper bini simul facient. 

J. De cura Ecclesiae pro mortuis gerenda. 


Ecclesiae orantis est adhuc orare pro suis fidelibus vita functis, officium 
hoc est exclusive intercessionis pro animabus olim ad se pertinentibus, quae 
post mortem iurisdictioni Ecclesiae iam non subjacent, utpote ad Ecclesiam 
patientem pertinentes. Hoc enim supponitur de omnibus fidelibus defunctis, 
quod poenas adhuc luere debent in purgatorio, tunc enim solum Ecclesia 
orans eas adiuvare potest per modum suffragii. Ex hac suppositione ad cau- 
telam facta iam inde a primordiis Ecclesiae varia genera intercessionis usii- 
venerunt, de quibus nunc agendum nobis restat: 1. De commendatione ani- 
mae, 2. dc sepultura defunctorum, 3. de suffragiis pro defunctis oblatis. 


l. Dc commendatione animae. 
a) Notio et momentum. 


1°. Definitio. Commendabo animae est ritus sacer, quo anima decedentis 
aegroti Sacramentis rite iam munita 1uvatur in moriendo Deique misericordiae 
commendatur. Procul dubio Ecclesia exemplo Christi ducta coepit piam 
hanc praxim, etiam nomen inde desumens, Dominus enim proximus morti cla- 
more valido dixit: « Pater in manus tuas commendo spiritum meum! ». 


2°. Momentum eius inculcatur ab Ecclesia: « Ingravescente morbo pa- 
rochus infirmum frequentius visitabit, et ad salutem diligenter iuvare non de- 
sinet, monebitque instante periculo se confestim vocari, ut in tempore praesto 
sit morienti... si periculum immineat, statim. commendationis animae officium 
praestabit » (Rit. Rom. tit. VI, c. 5, 1). Traditio inde ab antiquo aevo semper 
cognovit laudibusque extulit c ommendationem: « Ungere, communicare, com- 
mendare, sepelire » aequo loco habebantur (scriptor saec. XII. De statu ec- 
clesiae PL 159, 1002.). 


3?. Divisio commendationis. Tamquam scholion pastorale Rituale primo 
habet caput de « Modo iuoandi morientes », quod hortamenta, admonitiones, 
preces jaculatorias continet quibus moribundus inter totam actionem adiuva- 
ri potest. Secunda pars est commendatio animae proprie dicta, tertia rifus in 


expirátionc. 
b) Historia. 


Commendatio animae certissime iam saec. \ I-o latissime usitata fuit, sic 
de morte Austrebertae abbatissae legitur: « Interim, cunctis psallentibus ct 
sanctorum nomina seriatim invocantibus illa virtute qua valuit, voces psal- 
lentium interrupit » (Acta Sanet. Febr. 11, 423.). Gelasianum primigenium iam 
textus habet commendationis animae (Wilson p. 299). Partes antiquissimae 

commendationis aetatem antiquitatis sapiunt, sic Litaniae, quarum solummodo 
quaedam nomina sunt posterioris aetatis («Abel»: Paulus V. 1614; Camillus 
de Loliis et S. Joannes de Deo: Leo XIII.; S. Joseph: Sanctus Pius X.), dein ora- 
to « Proficiscere n, formulae absolutoriae « Deus misericors, Deus clemens * 
et « Commendamus tibi Domine », item invocationes litanicae (a Suscipe Do- 
mine servum tuum n) saec. Adl-o iam occurrentes. Redactio hodierna commen- 
dationis animae post nimiam varietatem in « Ordinibus » permultis medii aevi 
facta est 1614. per editionem Ritualis Romani iussu Pauli V. Ex immensa mul- 
titudine precum medio aevo usitatarum assumptae sunt in hanc editionem us- 
que ad hodiernum diem: formula — exorcistica «Commendo te omnipotenti 
Deo », dein cento compositus eodem aevo formulae absolutoriae « Delicta ju- 
ventutis », demum tres orationes pulcherrimae in fine commendationis ad 
Christum directae (« Domine Jesu Christe n). — Oratio ad B.M.V. (« Clemen- 
tissima Virgo Dei Genitrix Maria ») addita est a Sancto Pio X. oratio ad S. 
Joseph a Pio XI. (9.aug.1922. « Ad te confugio Sancte Joseph »). — Benedictio 
Apostolica in articulo mortis cum indulgentia plenaria inter ritus commenda- 
tionis animae locum habet (Rit. Rom. tit. VI, c. 6.), etsi saepissime iam imper- 
tiri solet post administrationem Sacramentorum. Indulgentiam plenariam pri- 
mo Crucigeri acceperunt, hic favor extensus est a Gregorio XL (1370-78) 
ad afflictos per pestilentiam, decursu temporis episcopi acceperunt potestatem 
dandi hanc benedictionem, quam parcissime tantum sacerdotes exercere po- 
tuerunt. Benedictus dein XIV. per Constitutionem « Pia mater » (5. apri. 1747) 
omnibus episcopis elargitus est facultatem dandi hanc benedictionem sub- 
delegandique eam omnibus sacerdotibus curatis. Ritum quoque hodie adhuc 
usitatum dictus ipse benignus Pontifex instituit, nunc parochus aliusve sa- 
cerdos, qui infirmis assistit, potest eam impertiri (cf. infra De Poenit. G.5.a.4^.). 


c) Modus iuvandi morientes. 


Iuxta Rit. Romanum (tit. VI. c. 5, 2. 3. 4. 5: 1°. Sacerdos reducat ad 
mentem infirmi indulgentiam concessam, proponatque quid ad eam conse- 
quendam agi debeat: praesertim, ut contrito corde nomen Jesu semel vel sae- 
pius invocet. 


2^. Dein hortetur infirmum et excitet, ut, dum mente viget, eliciat actus 
fidei spei et caritatis aliarumque virtutum; octo themata a Rituali proponuntur, 
in quibusdam Ritualibus habentur haec themata in forma interrogationum 
aegroto propositarum; themata haec inveniuntur iam in « Interrogationibus 
S. Anselmi n (nr. 3.) 


3°. Hortetur praeterea moribundum, ut, eo modo quo potest, saltem ex 
corde per intervalla orationes iaculatorias precetur, speciminis instar aliquae 
preces 1iaculatoriae adiiciuntur in Rituali (nr. 4.). 


4". « Haec et his similia, poterit prudens sacerdos vulgari vel latino ser- 
mone, pro personae captu, inorienti suggerere » (ibid. nr. 5.), ie. moribundo 
praeorare ad aures. 


d) Commendatio animae proprie dicta. 


Iuxta Rit. Romanum (tit. VI, c. VIL): 1^. Sacerdos ad commendationem 
animae decedentis accendens ante cubiculum infirmi superpclliceo et stola vio- 

lacea induitur, secumque assumpto saltem clerico (ministro) uno, ingreditur, 
dicens « Pax huic domui », dein aspergit aegrotum, lectum et circumstantes aqua 
benedicta, dicens: e Asperges me Domine hyssopo » etc. Postea Salvatoris no- 
stri crucifixi imaginem aegroto osculandum praebet, et verbis efficacibus eum 
ad spem aeternae salutis erigit, ipsamque imaginem coram eo ponit, ut, illam 
aspiciens, salutis suae spem sumat (nr. 1. 2). 


2?. Sequitur I. pars commendationis (nr. 3.) Litaniae moribundorum. 
« Accensa candela, genibus flexis, cum omnibus circumstantibus breves litanias 
devote recitat » ergo iuxta cap. 5. nr. 5. et rei naturam lingua vernacula (sic 
Gatterer, Praxis celebrandi p. 307 .). 


3°. Secunda pars commendationis: Itinerarium animae decedentis (nr. 4.) 
«Cum in agone sui exitus anima anxiatur», dicuntur orationes: «Proficiscere 
anima Christiana », dein formula absolutoria: « Deus misericors, Deus cle- 
mens », formula exorcistica: « Commendo te omnipotenti Deo », postea pos- 
sunt recitari 15 invocationes litanicae (a Suscipe Domine servum tuum »), de- 
mum formula absolutoria: « Commendamus tibi Domine » et « Delicta iuven- 
tutis », demum duae orationes ad B.M.V. et S. Joseph. 


4?. Tertia pars, complementaria commendationis, dicitur, si a diutius 
laboret anima » (nr. 5.) Potest legi super aegrotum evangelium S. Joannis (c. 
17. 18. 19), cum oratione pulchra « Deus qui pro redemptione mundi », quam 
iam Bonifatius VIII. indulgentiis ditavit, dici possunt insuper sequentes Psal- 
mi (117, 118, 1. 2.), demum sequuntur « tres piae et utiles orationes, cum tri- 
bus Pater noster et tribus Ave Maria in agone mortis recitandae » (tres oratio- 
nes ad Christum directae « Domine Jesu Christe »). 


e) Ritus ad exspirationem. 


Iuxta Rit. Romanum (tit. VI, c. 8.) 1°. huius instantis gravitas inculcatur: 
« Cum tempus exspirandi institerit, tunc maxime ab omnibus circumstantibus, 
flexis genibus, vehementer orationi instandum est» (nr. 1.). Instat enim indi- 
cium particulare animae iamiam decedentis, de quo merito monet Suarez: 
« Dicendum est, animam ...in instanti mortis intellectualiter elevari ad audien- 
dam sententiam indicis. Et hoc est adduci ad tribunal eius, absque ulla lo- 
cali mutatione » (In III. p. disp. 52. sect. 2.). Ipse monens dicat, vel assistens 
sive sacerdos pro eo clara voce pronuntiet. « Jesu, Jesu, Jesu ». Quod et ea quae 
sequuntur, ad illius aures, si videbitur, etiam saepius repetat, orationes nem- 
pe jaculatorias (Rit. Rom. c. 8, nr. 1). Ubi viget pia consuetudo, aliquibus 
ictibus pulsetur campana parochialis ecclesiae ad significandam instantem 
mortem, ut pro eo Deum rogare possint (ibid. nr. 2.). 


2?. Egressa anima de corpore statim dicatur « Subvenite Sancti Dei », 
« Pater noster », versiculi, oratio (ibid, nr. 3.), ritus hic iam saec. X-o in usu 
erat (Cabrol in: DAL I, 202). 


3?. Compositio cadaveris (Rit. Rom. tit. VI, c. 8. nr. 4). « Detur campana 
signum transitus defuncti, pro loci consuetudine, ut audientes pro eius anima 
Deum precentur. Deinde corpus, de more honeste compositum, /oco decenti 
cum lumine collocetur: ac parva Crux super pectus inter manus defuncti pona- 
tur » multis in locis corona Rosarii B.M.V. vices supplet Crucis — « aut, ubi 

crux desit, manus in modum crucis componantur, interdumque aspergatur aqua 
benedicta, ct interim, donec efferatur, qui adsunt, sive sacerdotes, sive alii, 
orabunt pro defuncto n. Regula pro sacerdote vel cuiusvis ordinis clerico: « Ve- 
stibus suis communibus, usque ad talarem vestem inclusive, tum desuper sa- 
cro vestitu sacerdotali, vel clericali, quem ordinis sui ratio deposcit, quantum 


fieri potest, induatur, unusquisque autem tonsura et bireto » (Rit. Rom. tit. VII. 
c. l, nr. L5 


2. De sepultura defunctorum. 


a) Notio et momentum sepulturae. 


1°. Definitio: « Sepultura ecclesiastica consistit in cadaveris translatione 
ad ecclesiam, exsequiis super illud in eadem celebratis, illius depositione in 
loco legitime deputato fidelibus defunctis condendis » (can. 1204). Inde tres 
partes sepulturae: translatio cadaveris ad ecclesiam, — exequiae in ecclesia 
celebratae (officium, Missa, absolutio) — depositio in loco legitimo. 


2°. Momentum sepulturae christianae extollitur ab Ecclesia: Sacrae cere- 
moniae ac ritus sepulturae sunt « vera religionis mysteria, christianaeque pieta- 
tis signa, ct fidelium mortuorum saluberrima suffragia » (Rit. Rom. tit. VIT. 
Cs d. D; 


a. Vera religionis mysteria continentur et enuntiantur ab Ecclesia mortuos 
sepeliente: /mmortalitas animae, «defunctus enim saeculo Deo vivit», anima 
solum « de hoc saeculo migrare iussa est». Annuntiatur resurrectio mortuo- 
rum: oratur enim pro defuncto, « ut in resurrectionis gloria inter Sanctos et 
electos tuos resuscitatus respiret », canitur anntiphona: « Ego sum resurrectio 
et vita, qui credit in me, etiam si mortuus fuerit, vivet », et tunc, ut proleptice 
canitur in ingressu ecclesiae, « exultabunt ossa humiliata ». Inter alia mysteria 
praecipue misericordia Dei ostenditur, « cui proprium est misereri semper et 
parcere », et « cuius miseratione animae fidelium requiescunt ». Ritus sepul- 
turae dein efficacissime testantur fidem purgatorii: defuncti vice orat Ecclesia 
Ps. 127. De profundis, profunda enim animae est purgatorium, ubi Dei « gratia 
illi succurrente, mereatur evadere indicium ultionis ». 


b. Sepultura dein christianae pietatis signa exhibet, pertinet enim ad natu- 
ram hominis, ut dicit S. Augustinus, etiamsi « omnia, id est, curatio funeris, 
conditio sepulturae, pompa exsequiarum, magis sint vivorum solatia, quam 
subsidia mortuorum » (De cura pro mortuis gerenda c. 2). Haec naturalis 
pietas, elevata per virtutem Christianam, nobilitatur idea Christiana de corpore 
humano, cadaver enim erat quondam templum Spiritus Sancti, consecratum 
Deo per Sacramenta, instrumentum fuit animae in operibus exsequendis, post 
mortem vero semen est futurae gloriae. 


c. Sepulturae ritus sacri demum continent fidelium mortuorum saluberrima 
suffragia: Ecclesia enim orans precatur, ut anima recipiatur in caelum, quando 
corpus fertur ad sepulehrum, cantatur ant. « In paradisum deducant te angeli »: 
in anniversario exoratur, ut Deus donet defuncto « refrigerii sedem, quietis bea- 
ütudinem et luminis claritatem ». Ut hoc possibile fiat. Ecclesia Deum orat 
ut faciat cum seno suo defuncto misericordiam, et « factorum suorum in poenis 

non recipiat vicem », orat, ut venialia eius deleantur: « ...quae per fragilitatem 
carnis humana conversatione commisit, tu venia misericordissimae pietatis 
absterge ». Sicque iuvat suffragiis suis post mortem, ut defuncti « ad perpe- 
tuae beatitudinis consortium perveniant». 


b) Historia sepulturae. 


1°. «a Ritus elationis » — seu levatio cadaveris e domo, ubi vita functus 
est transportatioque eius in ecclesiam — antiquissimus est. Iam saec. Il-o 
orabant in domo defuncti, iuxta cadaver, dum illud componeretur, ut Tertul- 
lianus dicit: « Cum morante adhuc sepultura interim oratione presbyteri com- 
poneretur » sc. cadaver (De anima c. 29). Saec. III. iam candelas et lampades 
accendebant in honorem mortuorum in Oriente, picturae sepulcrales in Dura 
Syriae ex annis 232-233 repraesentant in dextris suis candelam accensam por- 
tantes (J. Villette, Que représente la grande fresque de la maison chrétienne 
de Doura, in: Rev. Bibl. 1953, 398-413). Usum florum primitus quidem abhor- 
rebant, erat enim mos paganus, saec. VIĪ-o autem iam « mariti super tumulos 
coniugum spargunt violas, rosas, lilia purpuerosque flores, et dolorem pectoris 
his officiis consolantur », ut scribit S. Hieronymus (Ep. 26. ad Pammachium). 
Eodem saeculo iam ubique usuvenit processio funeralis e domo defuncti in 
ecclesiam, inter quam processionem psalmi canebantur (Const. Ap. VI, 33). 


2?. Exsequiae in ecclesia componebantur e Missa et vigilia mortuorum 
Inde iam a primis saeculis notae erant vigiliae coemeteriales. Officium defuncto- 
rum antiquissimum est, ut investigationes Callewaert ostendebant, officium 
hoc iam probabilissime ante Gregorium Magnum in usu erat (De officio de- 
functorum, in: Sacris erudiri, Steenbrugge 1940, 169). Missae celebratio prae- 
sente cadavere iam saec. Il-o usitata erat, Acta loannis medio saec. II. testifi- 
cantur presbyterum venisse ad tumbam «ut ibi frangeret panem » (c. 72.), 
imo fragmentum quoque Apologiae Aristidis (a. 140) testis est talis usus (Ri- 
ghetti IL, 330). Absolutio vero ad tumulum data oritur e saec. X forsan orta 
ex absolutione a censuris ad cautelam data (DAL I, 203). 


3?. Depositio defuncti semper fiebat orando et psallendo, cuius testimonia 
abundant. Sic a. orationem testatur Tertullianus: a .. pro anima eius orat et 
refrigerium interim adpostulat ei et in prima resurrectione consortium » (De 
monog. c. 10 MEL n. 1833). Julius Africanus loquitur de oratione ad sepul- 
crum (De celebratione piorum hominum XIII, 11 MEL I, 965). — b. Psalmo- 
rum cantum meminit Hieronymus: « Non ululatus, non planctus, ut inter sae- 
culi homines fieri solet, sed Psalmorum linguis diversis examina concrepabant » 
(Epitaph. Paulae PL 22, 878), simili modo Const. Apostol.: » in funeribus mor- 
tuorum cum Psalmis deducitis eos, si fuerint fideles in Domino » (VI, 30). Anti- 
phonae ubique cantatae notitiam prodit S. Hieronymus: « Nunc igitur pro brevi 
labore aeterna beatitudine fruitur, excipitur angelorum choris, Abrahae sinibus 
confovetur et cum paupere quondam Lazaro divitem purpuratum... cernit » (Ep. 
23), eadem ant. canitur in transportatione cadaveris in coemeterium. — c. Usum 
thuris iam Tertullianus testatur: «Thura dico... nobis quoque insuper ad 
solatia sepulturae usui sunt» (De idolol. c. 11 MEL I, 1621). Candelarum 
usum in depositione S. Cypriani legimus: « Corpus (Cypriani) propter gen- 

tilium curiositatem in proximo positum est cum cereis et colacibus » (Acta 
proconsul. MEL I, 3996). 


4?. In ritu inhumationis corporis: a. Psalmi canebantur, ut testatur S. Hie- 
ronymus de sepultura Fabiolae, cantus hic psalmodicus medio aevo valde usi- 
tatus erat ad inhumationem, culmen huius psalmodiae erat cantus cantici « Be- 
nedictus », hymni redemptionis cum ant. « Ego sum resurrectio et vita » (Ordo 
Rom. X, 39, iuxta Mabillon). Psalmorum cantus iam disparuit, solus « Bene- 
dictus » remansit. — b. Epulum funebre post inhumationem adhuc in qui- 
busdam regionibus usitatum magnae antiquitatis notam prae se fert, memoratur 
enim iam a Canonibus Apostolorum: « Qui vero in exsequiis mortuorum ad 
epulum funebre invitati estis, cum recto ordine epulemini atque in timore 
Dei, ut possitis etiam tunc pro defunctis deprecari » (c. 44 MEL I, 2516). 


c) Leges sepulturae. 


Variae leges cultuales et stricte liturgicae. habentur circa sepulturam. 


1°. « Nullum corpus sepeliatur, praesertim si mors repentina fuerit, nisi 
post congruum temporis intervallum, quod satis sit ad omnem prorsus de 
vero obitu dubitationem tollendam » (Rit. Rom. tit. VIL c. 1, n. 3). Inter- 
vallum hoc a legibus civilibus determinari solet. 


2?. Candelarum usus praescribitur: « Cum antiquissimi ritus ecclesiastici 
sit, cereos accensos in exsequiis et funeribus deferre, caveant parochi aliique 
sacerdotes, ne eiusmodi ritus omittatur, ac ne quid avare aut indigne in eo 
committatur » (Rit. n. 10). 


3?. Ecclesia funeris est ea, in qua exsequiae (officium, Missa, absolutio) 
peraguntur, a. Lex fundamentalis est: « Nisi gravis causa obstet, cadavera 
fidelium, antequam tumulentur, transferenda sunt e loco in quo reperiuntur. 
in ecclesiam, ubi funus idest totus ordo exsequiarum, quae in probatis litur- 
gicis libris describuntur, persolvatur » (cn. 1215). Gravis causa potest esse 
bellum, incursiones hostiles aereae, morbus contagiosus, lex civilis prohibens 
translationem in ecclesiam (Sipos-Galos, Enchirid. luris 6. ed. 1954. p. 569), 
revera in permultis regionibus haec delatio defuncti in ecclesiam ideo parcis- 
sime tantum contingit. — b. Ex iure ordinario ecclesia funeris est ecclesia 
propriae defuncti paroeciae, si ad eam commode pedestri itinere  asportari 
possit, secus ecclesia paroeciae, ubi mors acciderit (can. 1216 $ 1. et 1218 
$ 1) — c. Ecclesia funeris potest esse etiam libere electa: « Omnibus licet 
nisi expresse iure prohibeantur, eligere ecclesiam sui funeris aut coemeterium 
sepulturae » (can. 1223, $ 1), prohibentur impuberes et religiosi professi, non 
tamen si sint episcopi (can. 1223), sed eligi non potest ecclesia monialium (can. 
1225). 


4?. Quis habet ius funeralia peragendi: « Proprius defuncti parochus non 
solum ius, sed etiam officium habet, excepto gravi necessitatis casu, levandi 
per se vel per alium cadaver, illud comitandi ad suam ecclesiam parochialem, 
ibique exsequias persolvendi » (can. 1230, $ 1). Si in alieno territorio defunctus 
sit et cadaver commode asportari possit, parocho proprio remanet ius fune- 

ralium, praemonito parochi loci (can. 1230 $ 2). Diaconus qua minister dele- 
gatus potest exsequias peragere « de Ordinarii loci vel parochi licentia, gravi 
de causa concedenda, quae in casu necessitatis legitime praesumitur » (Rit. 
Rom. tit. VII, c. 3, 19). 


5°, Depositionis leges. a. Etiam inhumatio seu tumulatio fieri debet ad 
normam /ibrorum liturgicorum (can. 1231 $ 1), eam peragere debet excepto 
gravis necessitatis casu ille qui exsequias in ecclesia peregit, sed hoc officium 


exsequi potest per se vel per alium (can. 1231 $ 2). — b. « Nunquam admittan- 
tur societates vel insignia religioni catholicae manifeste hostilia » (can. 1233 
$ 2.) — c. « Laici cadaver, generis vel dignitatis cuiusvis fuerit, clerici ne 


deferant n (can. 1233 $ 4). 


6°. Sepulcra Sacerdotum ac clericorum cuiusvis ordinis, ubi fieri potest, 
a sepulcris laicorum separata sint, ac deccntiore loco sita, (Rit. Rom. tit. VII c. 
Ls 


7?. Taxarum funeralium a. seu eleemosynarum indicem conficit loci Ordi- 
narius; si in indice plures classes enumerentur, liberum est iis, quorum inte- 
rest, classem eligere (can. 1234). b. Districte prohibetur quidquam ultra exi- 
gere, quod in diocesano taxarum indice statuitur (can. 1235 $ 1). c. « Pau- 
peres gratis omnino ac decenter funerentur et sepeliantur, cum exsequiis se- 
cundum liturgicas leges et dioecesana statuta, praescriptis » ($ 2.), «ac de- 
bita lumina suis impensis, si opus sit, adhibeant sacerdotes, ad quos defuncti 
cura pertinet, vel aliqua pia confratemitas, si sit, iuxta loci consuetudinem » 
(Rit. Rom. tit. VIL c. 1, 11). 


8^. « Expleta tumulatione, minister in libro defunctorum describat nomen 
et aetatem defuncti, nomen parentum vel coniugis, tempus mortis, quis et quae 
Sacramenta ministraverit, locum et tempus tumulationis » (can. 123$.). 


9?. Per se Crux in tumido erigenda non praescribitur etsi multis in regio- 
nibus hoc fiat, si corpus extra coemeterium rite benedictum sepultum sit, « cor- 
pus in locum sacrum quamprimum transferatur, et interim semper Crux ca- 


piti ilius apponi debet, ad significandum illum in Christo quievisse » (Rit. 
ibid. n. 24.). 


10°. Exhumátio: « Nullum cadaver perpetuae sepulturae ecclesiasticae 
ubivis traditum exhumare licet, nisi de licentia Ordinarii » (Rit. ibid. n. 25.). 


11°. Concrematio cadaveris ab Ecclesia reprobatur (can. 1203 $ 1), qui 
mandaverit corpus suum cremationi dari, ili neganda est ecclesiastica sepul- 
tura (can. 1240 $ 1. n. 5), si ad quos pertinet hoc mandatum exsecuti non sint, 
sepultura tamen locum habere non potest (Comm. Pont. Interpret. 10.nov.1925. 
ad X). $1 crematio ex aliena voluntate consecuta esset, per se licita est se- 
pultura ecclesiastica sc. delatio in ecclesiam, exsequiae ibi celebratae, minime 
vero delatio (liturgica) ad crematorium (S. C. Inquis. 15.dec.1886); etiam haec 
partialis sepultura illicita est, si propter specialia rerum temporumque adiunc- 
ta scandalum removeri non posset (S. Offic. 19.jun.1926.). 


12 . Quibus denegetur sepultura ecclesiastica cf. superius (De Eccl. sa- 
crificante F. 2. c.). 

d) Ritus sepulturae. 


1°. Ab ecclesia proceditur ad domum defuncti (Rit. Rom. tt. VII, c. 3, 
l-2.). a. Parochus indutus stola nigra et superpelliceo, vel etiam pluviali, nun- 
quam vero alba, etiamsi immediate Missam sit celebraturus (C. Rit. d 3035, I), 
sine assistentibus dalmatica indutis (d 2915, 8), clerico praeferente Crucem, 
alio aquam benedictam procedit ad domum defuncti. Ordo huius processionis: 
praecedunt confraternitates laicorum, regulares et saeculares clerici bini, pa- 
rochus ante feretrum, alii funus comitantes, si associationes catholicae in ha- 
bitu laicali adsint, non praecedunt, sed sequuntur feretrum (d 4109.). — b. Ca- 
daver aspergitur aqua benedicta, sine cantu dicitur ant. « Si iniquitates », ct 
Ps. 129, dein effertur cadaver, celebrans de domo procedens intonat ant. 
a Exsultabunt Domino », et inter processionem ad ecclesiam dicitur Ps. 50., ac 
si longitudo itineris postulet, Psalmi graduales, vel Psalmi ex Officio defuncto- 
rum, in fine cum « Requiem aeternam ». — c. In domo defuncti in Hungaria 
iuxta consuetudinem inde a medio aevo vigentem Officium dicitur defuncto- 
rum symbolice abbreviation: Invitatorium cum antiqua ant. « Circumdede- 
runt mc gemitus mortis, dolores inferni circumdederunt me », dein statim 
n Benedictus » cum ant. « Absolve Domine animam famuli tui », dein versicu- 
li et oratio (Rit. Strigoniense tit. VI. c. 3, 2-7.). 


2?. In ecclesia fiunt exsequiae (Rit. Rom. tit. VII. c. 3, 3-10.). 


a. Ecclesiam ingressi cantant responsorium 4a Subvenite sancti Dei », fe- 
retrum interim deponitur in medio ecclesiae, « ita, ut defuncti pedes sint versus 
altare maius, si vero fuerit sacerdos, caput sit versus ipsum altare », (Rit. n. 4.). 


b. Dein dicitur officium defunctorum (Matutinum, Laudes), ut habetur 
in Rit. Rom. (Tit. VII. c. 4), « dicatur saltem primus nocturnus cum Laudi- 
bus vel etiam sine Laudibus » (tit. VII, c. 3, 16), « quod si, ob rationabilem 
causam, ne unus quidem nocturnus sine Laudibus dici possit, aliae praedictae 
preces et suffragia nunquam omittantur » (ibid. n. 17.). 


c. Post officium dicitur Missa de die obitus. Finita Missa, celebrans de- 
ponit casulam et manipulum in plano ad cornu epistolae, et sumit pluviale 
nigri coloris, diacono et subdiacono paratis remanentibus (n. 7.), celebrans 
debet enim ipse etiam absolutionem peragere, nisi illam peragat episcopus 
ordinarius (C. Rit. d 3029, 10.) 


d. Post Missam, ante absolutionem potest fieri sermo in laudem defuncti 
« ante absolutionem accedat sermocinaturus vestibus nigris indutus sine cotta 
et facta oratione in medio altaris nulla petita benedictione... signans se signo 
Crucis, facit sermonem » (Caer. Ep. 1. II. c. 11, 10), nec stolam induere po- 


test, hic ordo, ergo etiam sermo, si lubet, in omnibus servari debet ecclesiis 
(C. Rit. d 2888). 


e. Dein fit absolutio: subdiaconus cum Cruce (vel in eius defectu minister) 
se sistit ad caput defuncti (ergo inter feretrum et portam ecclesiae), medius in- 
ter ceroferarios cum candelabris et candelis accensis, celebrans vero (cum 
Diacono a sinistris, si habetur, sistit se contra Crucem ad pedes defuncti, re- 
tro astantibus duobus acolythis, uno cum thuribulo ct navicula, alio cum vase 
aquae benedictae et aspersorio. 

f. Dein dicit orationem absolute incipiendo: « Ne intres » notandum: 
!omnes orationes in exsequiis et in officio defunctorum cantantur in tono fe- 
riati i.e. recto tono, vel in altero tono feriali ad libitum; conclusio longa ora- 
tionum adhibetur tantummodo in Missa et officio, extra vero semper brevis » 
(Rit. n. 5. in fine). Oratio « Ne intres» dicenda est «nulla numeri aut gene- 
rs facta mutatione, etsi pro pluribus aut pro femina dicatur» (Rit. n. 7.). 


g. Postea cantatur resp. « Libera », chorus finito responsorio cantat «Kyrie 
eleison », celebrans dicit alta voce « Pater noster n, inter cuius recitationem 
secretam  circumeundo feretrum aspergit corpus defuncti ter a parte sinistra 
cadaveris (ie. ad pedes, ad medium, ad caput, interea semper incedendo), 
dein simili modo a parte dextera defuncti. Transeundo ante altare facit incli- 
nationem profundam (genuflexionein, si ibi Sanctissimum  asservetur), item 
ante Crucem ad caput defuncti, diaconus in utroque casu genuflectit. Eodem 
modo £hurificat corpus defuncti et stans in loco suo cantat innetis manibus 
« Et ne nos inducas in tentationem », versiculos et orationem « Deus cui prop- 
rium est». 


3?. Processio ad sepulcrum (Rit. Rom. tit. VIL c. 3, 11). Finita oratione 
corpus defertur ad sepulcrum, usus currus, super quo imponatur feretrum equis 
vehendum ad coemeterium vel etiam in ecclesiam, tolerari potest (C. Rit. d 
3212, 1). Durante processione clerici cantant ant. « In paradisum deducant 
te angeli ». 


4?. Inhumatio cadaveris. Cum ad sepulcrum perventum fuerit, celebrans 
prius benedicit illud, si non sit benedictum (Rit. n. 12-13.). Deinde intonat 
ant « Ego sum », cantatur Benedictus, repetitur ant, cantatur Kyrie, inter 
« Pater noster » corpus, quin circumeat, aspergit. Postea dicuntur versiculi et 
cantatur oratio « Fac quaesumus », et celebrans manu dextera faciens signum 
Crucis super feretrum, dicit: Requiem etc. — N. B. pro Germania post Bene- 
dictus concessus est ritus sepeliendi alius (cf. Collectio rituum pro omnibus 
Germ, dioecesibus 1950, pars IL c. 1, 15-22). 


5?. Processio in ecclesiam. Dum a sepulcro in ecclesiam revertuntur, cele- 
brans inchoat sine cantu ant. « Si iniquitates » cum Ps. 129. in sacristia an- 
tequam exuatur sacris vestibus dicuntur versiculi, oratio « Fidelium n et «Re- 
quiem aeternam » (Rit. Rom. tit. VII. c. 3, 15). 


e) Ritus absolutionis ad tumulum. 


1°. Tumulus vocatur capulus seu arca (bara, Sarg, cercueuil, coffin, ko- 
porsó) sine cadavere, seu « castrum doloris, lectus mortuorum ». Symbolice 
collocatur in medio ecclesiae, si cadaver absens est, ut absolutio post Missam 
ad eum fieri possit. Tres casus possunt esse: cadaver potest adesse physice 
praesens, potest esse absens et potest esse moraliter praesens (iuxta tcrminolo- 
giam S. C. Rit. d 4034, 3), « non solum insepultum, sed et humatum, dum- 
modo non ultra biduum ab obitu censeri potest ac si foret physice praesens » 
(d 3767,26.). In primo casu celebratur absolutio ad feretrum, in duobus ultimis 
absolutio ad tumulum. 


2°. Absolutio ad tumulum habetur post Missam sollemnem de requiem 
absente cadavere, quae potest sed non debet fieri « finita Missa, si facienda 


J) Pro mortuis. 507 


est absolutio » (Rit. cel. XIII, 4), e. gr. die tertio, septimo, tricesimo, anniver- 
sario ab obitu seu depositione. Eadem absolutio habetur cadavere moraliter 
praesente, sed cum omnibus privilegiis Missae exsequialis, in hoc casu omitti 
non potest oratio « Non intres » et absolutio ut supra (cf. d. 2°.) facienda, 
absente vero cadavere, oratio « Non intres » omittenda est (Rit. Rom. tit. VII, 
po. N, 


3?. Absolutio super cadaver aut super finnulum novas leges accepit in 
reformatione S. P. Joannis XXIII. — a. Debet fieri post Missam exsequialem 
(NCR 401. a), sed quia Missae defunctorum omnes possunt esse aut in cantu 
aut lectae, (NCR 400), videtur etiam absolutionem fieri posse voce clara sine 
cantu. — b. Absolutio fieri potest etiam post ceteras Missas defunctorum (NCR 
401. b), si fideles hoc vellent. — c. Ex rationabili causa fieri potest etiam post 
Missas quae non sunt defunctorum (NCR 401. c), quod usque 1961 vetitum 
erat (CRit d 2186; 3014, 1; 3780, 8). 


f) Ritus sepeliendi parvulos. 


1°. Adhibendus est, si « infans vel puer defunctus sit ante usum ratio- 
nis» (Rit. Rom. tit. VIL c. 7,1.). Iuxta decr. « Quam singulari » Sancti Pii X. 
(8, aug. 1910) « detestabilis omnino est abusus non ministrandi Viaticum et 
extremam unctionem pueris post usum rationis, eosque sepeliendi ritu parvu- 
lorum » (nr. VIII. decreti). Omnes ergo, qui septennium expleverint, vel etiam 
ante expletum septennium, si iam usu rationis fruerentur, praesertim si iam 
primam Communionem libaverint, competit sepultura ritu adultorum, non 
possunt enim privari suffragiis Ecclesiae, quibus supponuntur indigere. 


2^. Pueri induuntur iuxta aetatem imponiturque eis « corona de floribus 
seu de herbis aromaticis et odoriferis, in signum integritatis carnis et virgini- 
tatis » (Rit. n. 1.). Celebrans induitur superpelliceo et stola albi coloris, Crux 
sine hasta defertur. Ad domum defuncti sacerdos aspergit corpus, et cantatur 
Ps. 112. (Laudate servi Domini) cum ant. « Sit nomen Domini ». 


3°. Dein portatur corpusculum ad ecclesiam, interim dicantur Psalmi 118. 
148. ut in Rituali (n. 2.). In ecclesia dicatur Ps. 23. cum ant. « Hic accipiet be- 
nedictionem », notandum quod ad Psalmos semper canitur «a Gloria Patri », in 
Triduo Sacro Hebdomadae sanctae omitti potest, aspersio vero aquae mini- 
me (C. Rit. d 1589, 4). 

Post repetitam ant. dicuntur versiculi et oratio « Omnipotens et mitis- 
sime Deus », inter n Pater noster» aspergitur corpus parvuli. Quia parvuli 
ante usum rationis decedentes Ecclesiae suffragiis non indigent, Missa non 
dicitur, sed potest dici missa de die, vel melius iuxta consilium S. C. Rituum 
votiva de Angelis (d 3481, 2), at haec Missa non est privilegiata, dici potest 
solummodo tamquam Missa votiva IV. cl. 


4°. Processio ad sepulcrum. Ps. 148 (Laudate Dominum de caelis) can- 
tatur inter hanc processionem cum ant. «a Juvenes et virgines ». 


5°, Ad sepulcrum pervento dicitur « Kyrie eleison », versiculi, oratio « Om- 
nipotens sempiterne Deus, puritatis amator », postea aspergitur et thurificatur 
corpus et tumulus, dein sepelitur. 

OC hi revertendo ad ecclesiam dicitur Cant, trium puerorum cum aut. 
. Benedicite Dominum » et oratione ante altare « Deus qui miro ordine An- 
gelorum ». 


3. De suffragiis pro mortuis oblatis. 


a) Notio suffragii mortuorum. 


1°. Nomen suffragii derivatur a « suffragium » (= sub fragium); primitus 
sic vocata fuit tabella testacea seu fragmentum vasis fictilis seu testaceae (coc- 
cio, Tonscherbe, débris, clayey piece, cserépdarab), in bis describebant cives 
vota seu » voces » ad significationem voluntatis in creandis magistratibus, le- 
gibus ferendis etc. Inde ipsa vox seu votum est nomine « suffragii « (voto, voce, 
Stimme, suffrage, szavazat), actus suffragationis « testarum suffragium », Grae- 
ce ostrakismos. Translate dein » suffragium » significat existimationem, favo- 
rem (raccomandazione, favore). Inde mature a christianis suffragia dicta sunt 
Sacramenta, quibus Ecclesia ex hac vita decedentes adiuvat, (Cod. Theodos. 
XV, 7, 1), dein etiam orationes, quibus auxilium Sanctorum apud Deum implo- 
ratur, aut quas pro nobis ad Deum fundunt ipsi Sancti (Forccllhni V, 733.) 
Theologi dein inde a medio aevo a suffragii » vocabulo denominabant inter- 
cessionem Ecclesiae militantis, qua animas fidelium defunctorum Dei mise- 
ricordiae commendare solita est ad eripiendum eas piaculari igne detentas. 


2?. Rationem cur Ecclesia adhibet suffragia, reddit optime S. Augustinus: 
« Supplicationes pro spiritibus mortuorum... sub generali commemoratione 
suscipit Ecclesia, ut quibus ista desunt parentes aut fili, aut qualescunque 
cognati, vel amici, ab una eis exhibeatur Matre communi » (De cura pro mor- 
tuis geranda c. 4.). 


3°. Ceterum omnes Patres, tota s. Traditio uno ore affirmat defunctorum 
animas purgatorio poenas luentes adiuvari posse, quod sollemniter ab Eccle- 
sia pluries definitum. est, sic 1274. in Cone, oecumenico Lugdunensi IL: «Ad 
poenas huiusmodi relevandas prodesse eis (sc. defunctis in purgatorio) fide- 
lium vivorum suffragia. Missarum scilicet sacrificia, orationes et eleemosynas 
ct alia pietatis officia, quae a fidelibus pro alus fidelibus fieri consueverunt se- 
cundum Ecclesiae instituta » (Denz. 464., quod verbotenus repetitum est a 
Cone. Florentino 1439. Denz. 693). Similiter Tridentinum: « Catholica Ec- 
clesia... in hac oecumenica Synodo docuit, purgatorium esse, animasque ibi 
detentas fidelium suffragiis, potissimum vero acccptabili altaris sacrificio 1u- 
vari » (sess. XXV. 1563. Denz. 983). 


4?. Genera ergo suffragiorum pro mortuis sunt: Sacrificium Missae, actus 
caritatis erga proximum (eleemosyna), orationes et alia pietatis officia. 


b) Sacrificium M issae 


maxime prodest defunctis, dc quo cf. supra (De Eccl. sacrificante D. 3. h. 
Thesis), ubi etiam demonstratum est Missarum celebrationem pro defunctis 
antiquissimam esse consuetudinem. 


|. « Memento » mortuorum inde iam a saec. IV-o demonstrari potest, 
exemplum habetur primum in Euchologio Serapionis (Quasten p. 63), eam 


J) Pro mortuis. 509 


memorat S. Cyrillus Hierosolymitanus, S. Chrysostomus vero hunc morem 
originis putat apostolicae (In Phil. hom. 3,4 PG 62, 204.), 


2?. Tricenarius Gregorianus a S. Gregorio Magno invectus a Tridentino 
sola series Missarum permissa nunc tempori adhuc celebrari consuevit (de qua 
cf. De Eccl. sacrifie. F. 1. f. 3°. XIIL). 


3?. Missa conventualis pro defunctis sacerdotibus, benefactoribus et aliis 
a. dici debet quolibet mense, excepto tempore natalicio et paschali, et mense 
novembri: prima feria IV. cl, proinde excluditur tempore Adventus, Quadrage- 
simae et Passionis (NCR 290. a). — b. Talis Missa conventualis dici potest qua- 
libet hebdomada, prima feria IV. cl., item excluso tempore natalicio et paschali, 
et ut patet, Adventus, Quadragesimae et Passionis, quia habent feriae III. cl. 
(NCR 290. b). — c. Ad has Missas sumitur Missa quotidiana, cum oratione 
« Deus, veniae largitor » (ibid.). 

4°. Infra octiduum Omnium Fidelium defunctorum, ie. a die 3.-9. nov. 
a. in ecclesia cathedrali celebratur Missa conventualis « pro animabus omnium 
episcoporum et ecclesiae cathedralis canonicorum defunctorum de isdem an- 
niversariis » (NCR 293). — b. Infra idem octiduum omnes Missae quae appli- 
cantur « pro omnibus vel quibusdam defunctis, dici possunt de requic, adhibita 
Missa quotidiana cum oratione convenienti (NCR 422). 


5°, Privilegium altaris quoque defunctis consolandis ab Ecclesia concessa 
est (cf. infra De Poenit. G. 5. b.). 


e) Orationes pro defunctis 


permultae delegantur ad Deum privatim a fidelibus, ad liturgiam pertinent 
orationes officii. defunctorum, de quo iam locuti sumus. Hoc officium medio 
aevo saepe recitabatur quotidie in choro, huius usus residuum est recitatio ver- 
siculi « Fidelium animae » etc. Nunc hoc versu absolvitur Matutinum, sia Laudi- 
dibus separetur in recitatione tam publica, quam privata absolvuntur eo Lau- 
des, Tertia, Sexta, Nona et Vesperae (NCR 179). 


c) Alia pietatis officia. 


Ad ecclesiastica instituta pertinent dies exsequiales, (piando nempe exse- 
quiae defuncto iam sepulto iterum persolvuntur. Valde antiquus mos est dies 
hos celebrandi; in utraque Ecclesia fres dies, sed alia successione celebrantur. 
Ecclesia orientalis celebrabat diem III., IX. et XL-um ab obitu seu depositione 
defuncti, morem secuta civilem « novendialis » luctus, qui adhuc in sepultura 
Summi Pontificis observatur. Ecclesia Romana morem V. Testamenti secuta 
diem III., VII. et XXX-um celebravit ad suffragandum defunctis. In expiatio- 
nis officio diei tertii enim ad memoriam reducebat tertium diem resurrectio- 
nis Domini, typum spei christianae resurrectionis; quoad septimum diem 
auctoritas adducta est Genescos (Gen 50), per septem enim dies duraverunt 
exsequiae patriarchae lacob, nam seriore quoque tempore « luctus mortui 
septem dies n erant (Eccli 22, 13). Tricesimum diem celebrabant, quia multi- 
tudo filiorum Israel tum Aaron, quum Moysen triginta dierum luctu flevisse 
scriptum reperitur (Num 20, 30 et Deut 34, 8.). Praeclarissimus dies exsequia- 
lis est iam inde a saec. ll-o (Tertullianus) anniversarius dies ab obitu seu de- 

positione (sepultura). Dies III. VII. XXX-us et anniversarium privilegium ha- 
bent quoad Missae celebrationem (cf. De Eccl. sacrif. G. 1. 21.). 

Pietatis officium est institutio Commemorationis Omnium Defunctorum 2. 
novcinbris. Hoc die unusquisque sacerdos tres Missas potest celebrare (De 
Eccl. sacrifie. F. 3. c. II. regula), de indulgentia plenaria toties-qnoties cf. De 
Poenit. G. C. b. I' cJ, de ipso die cf. Heortologia II. 5 d. 

III. Tractatus tertius. 


De Augustissima Eucharistia ut est Sacramentum. 


Prodromus. Theologiae sacramentalis specialis maxima et sublimissima 
pars est De Ecclesia sanctificante, consideratio earum rerum, per quas Ecclesia 
vices agens operis sanctificationis Christi, mundum volentis senctificare per 
suum piissimum adventum et suam beatam passionem, consecrat hominum vi- 
tam ritu christianae religionis per Sacramenta et Sacramentalia, tempus per 
annum liturgicum, loca et aedificia, imo vestes et supellectilia sacra. 

Longe maior pars tractationis impendenda est Sacramentis Christi, qui- 
bus Ecclesia instituit et perficit ritum christianae. religionis, quamque tracta- 
tionem cum augustissimo Sacramento Eucharistiae iure exordiendam esse cen- 
semus. 

Enimvero Sacramentum Eucharistiae est potissimum inter alia Sacramen- 
ta, nam in Eucharistiae Sacramento continetur ipse auctor ceterorum Sacra- 
mentorum substantialiter, dum in alus continetur quaedam virtus instrumen- 
talis participata a Christo (III q. 65. a. 3.). Deinde ut Ecclesiae magisterium 
ordinarium enuntiat, Eucharistia est fons omnium gratiarum, rivuli tantum 
cetera Sacramenta ex Ipsa manantes, a qua 4a tamquam a fonte ad alia Sacra- 
menía, quindquid boni et perfectionis habetur, derivantur » (Cat. Trident, p. 
II. 4 47 s). « Sicut sol consistit in medio, et dat virtutem et claritatem aliis 
planetis, ita Sacramentum Eucharistiae computatur: a quo alia Sacramenta 
recipiunt virtutem et claritatem », ut dicit S. Vincentius Ferrerius. 

Omnia enim cetera Sacramenta, ut theologi dicunt, ex enumeratis causis 
ordinem dicunt ad augustissimum Eucharistiae Sacramentum. Per baptismum 
incipitur incorporatio in Christum, sed culmen suum haec incorporatio accipit 
per participationem ipsius Christi in sumptione Eucharistiae. Confirmatio or- 
dinatur ad protegendam et tuendam hanc incorporationem, est enim Sacra- 
mentum  perseverentiae in corpore Christi. Poenitentia removet obstaculum 
peccati impedientis participationem in vitae consortio corporis Christi. Extrema 
unctio aptum reddit hominem ad participandum vitae consortium quam ple- 
nissimum, delendo reliquias peccatorum, consequendum in gloria. Ordo ordi- 
natur totus quantus ad conficiendam Eucharistiam, ministrosque eius consti- 
tuendos. Matrimonium Christi ct Ecclesiae unionem mirabilem figurans ordi- 
natur ad Eucharistiam, ut ad suam causam exemplarem et finem. 

Ideoque initum sumendum esse a tractanda Eucharistia declarantes, mo- 
nemus cum cl. De la Taille, quod, « sicut ecclesiarum nostrarum aedes in 
orientem solem spectant, ita et Sacramentorum agmen totum totusque cultus 

christianus atque ecclesiastica disciplina respicit ad Eucharistiam, in qua vi- 
sitavit noos Oriens ex alto, illuminare his qui in tenebris ct in umbra mortis 
sedent » (Mysterium fidei p. 575.). 


Sequenti ordine tractabitur materia nostra: 


A) De existentia Eucharistiae. 

B) De essentia Eucharistiae. 

C) De efficientia Eucharistiae. 

D) De necessitate Eucharistiae. 

E) De personis sacramentalibus Eucharistiae. 

F) De facto praesentiae Christi in Eucharistia. 

G) De actu praesentiandi Christum in Eucharistia. 
H) De modo praesentiae Christi in Eucharistia. 
J) De legibus cultualibus SS. Eucharistiae. 


A) De existentia Eucharistiae. 


Nunc tantum praeliminari modo de existentia huius Sacramenti agitur, 
supponendo probationem praesentiae Christi in Eucharistia. Agitur ergo inte- 
rnm: 1. De nominibus Eucharistiae, dein 2. de Eucharistia ut Sacramento. 


l. De nominibus Eucharistiae. 


a) Ex institutione. Christi: 


habemus nomen: Sorna, haima, = corpus, sanguis Domini. Prima parte 
medii aevi monographias de SS. Eucharistia tali nomine scripserunt. Nomen 
istud adhuc in germanico Fron-leichnam conservatur. 


b) Antiquissimum nomen scripturisticum 


est: klasis tou artou = fractio panis (Act. 2,42. 46; 20, 7; 27, 35.). Idem 
nomen in Didaché ut klasma (= quod fractum est), occurrit (9, 4 Quasten 


p: TI): 


c) Denominationes Paulinae, 


e quibus conspici potest eas esse proprias inventiones genii hagiographi, 
nondum autem eas evasisse terminos technicos. Hae sunt: 


I . Deipnon kyriakon (1 Cor 11, 20), « Coena dominica »; optime notat 
quoad hunc terminum Zubizarreta: « Hoc nomen Novatoribus familiare, re- 
linendum est, quia a SS. Patribus saepe usurpatum fuit et est aptissimum ad 
designandum Eucharistiam ». 


2°. Trapezé Kyriou, « mensa Domini » (1 Cor 10, 21), (piae est denomi- 
natio synecdochica (continens pro contento). 


3m, Koinónia, « communio », quod nomen effectum primarium Eucharistiae 
respicit. Cf. 1 Cor 10, 16: « Koinónia tou haimatos... sómatos Christou ». 


4°. Eulogia « benedictio », denominatio desumpta ex actione liturgica, 
quam relationes coenae novissimae vicissim adhibent eodem sensu ac termi- 

nus Eucharistia, sic 1 Cor 10, 16; « Potérion tes eulogias ». Nomen « eulogia » 
ut nomen proprium Eucharistiae diu remansit; in Catacumbis Alexandrinae 
urbis in pariete depicta videtur societas commensalium cum textu declarante: 
« Tas eulogias tou Christou esthiontes » —  « benedictiones Christi comeden- 
tes ». Eulogia deinde evasit nomen panum benedictorum, quae ut supplemen- 
tum Eucharistiae in fine distribuebantur usque ad s. VI. etiam in Occidente, 
in Oriente autem usque hodie. 


d) Antiquissima denominatio post Sacram Scripturam: 


est 1° Eucharistia, gratiarum actio, quae iam saec. I. in finem vergente in 
usu fuit, uti videri potest e Didaché: « Ne quis vero comedat de eucharistia 
vestra (apo tes eucharistias hyrnon), nisi qui baptizati sunt in nomine Domini » 
(9,5 Quasten p. 11.). Eodem nomine ut fixo ttrmino technico utitur S. /enatius 
Antiochenus: « Spoudasate mia eucharistia chrcstai = Studete una eucharistia 
uti» (Ad Philad. 4,1 Quasten p. 335), et lustinus versus 155: « Hé trophé 
haute kalcita1 par hémin eucharistia — cibus iste vocatur apud nos eucharis- 
ta» (Apol. I. 66. Quasten p. 17.) 


2?. Eucharistia: (Doronzo 6-7 p.) est = » gratus animus, actio gratiarum»; 
eucharistein = « gratum esse, gratias agere penes scriptores Graecos profanos: 
Demosthenem (s. IV. a. Ch. Polybium (s. Il. a. Ch), Diodorum Siculum 
(s. I. a. Ch. — I. p. Ch.). — In libris Graecis deuterocanonicis V. T.-i: Sap. 18, 
2: « qui ante laesi erant, quia non laedebantur, gratias agebant »; 2 Mach 1, 11: 
«De magnis periculis a Deo liberati, magnifice gratias agimus ipsi »; similiter 
in versione LXX. In N-o T-o frequens est usus vocabuli Eucharistia, sed non 
relate ad Sacramentum; dum .«eudharistein » iam in relatione adest cum 
actione Christi consecrativa in caena ultima (« eucharistésas »). 


3?. Prona est convenientia huius nominis a. ut « bona gratia »: in ea con- 
tnetur Christus auctor gratiae; vitae aeternae pignus datur, (piae est consum- 
matio gratiae, melior est gratia eius sacramentalis, quam aliorum Sacramen- 
torum; b. ut « gratiarum actio » convenit sacrificio N.T-1 inprimis eius gratiae 
tam excellenti bono, quam nobis hoc Sacramento tribuit. 


c) Aliae denominationes aevi antiqui. 


1°. Ephodion = « viaticum » sc. nutrimentum, quod nomen primo in ge- 
nere usitatum fuit de Eucharistia, Nicaenum (c. 13) sic loquitur de ea; poste- 
rius autem restrictam accepit significationem designans Eucharistiam ut sump- 
tam ante mortem. 


2?. Synaxis, graecum nomen pro latino « convocatio, statio ». sic loqui- 
tur Ps, Dionysius Areopagita inter 485-515 de « mystérion synaxeÓs » seu com- 
munionis — « Mysterion synaxeos eitoun koinonias » (Eccl. Hierarch. Ill, 2.). 


f) Denominationes 5. Augustini: 


Panis caelestis vel mysticus (C. Faustum 20, 13.. Sacramentum panis et 
calicis, aliter: panis caeli (In Jo. tract. 26.), Panis Christi (In Jo. 6. Sermo 130.), 
Sacramentum mensae dominicae (Sermo 227. ct ex eo aliter nomen usque 
hodie usitatissimum: Sacramentum altaris (Sermo 228.). 


33. - Rado, Ench. Liturgicum, 

h) Denominationes medii aevi: 


1°. Sanctissimum Sacramentum, wel breviter « Sanctissimum n, nomen usi- 
tatum in multis regnis a populo, dein a libris liturgicis in. rubricis; desumpta 
est ex eo, quod Eucharistia dignitate sua alia Sacramenta praecellit. 


2?. Panis angelorum, see effatum Ps 77, 25 « panem angelorum manducavit 
homo », quod primario de manna edictum fuit. Angeli enim videntes Verbum, 
saturantur hac visione, idem autem Christus etiam noster cibus est, delecta- 
mentum in se habens. 


3°. Hostia; secundum suam primigeniam significationem animal ad sa- 
crificduum adhibitum, hac voce vertebatur iam in Vetere Latina, dein in Vul- 
gata graecum (0 thysia », sacrificium. Vocabulum hoc in multis linguis moder- 
nis nomen Eucharistiae evasit. 


2. Dc Eucharistia ut est Sacramentum. 
a) Definitio. 


1°. Primo definiri debet, ut totaliter sumitur, sacramentum simul et sacri- 
ficium. Catechismus Catholicus talem dat definitionem: 

« Eucharistia quasi bona gratia vel gratiarum actio est, divinissimum Re- 
demptoris donum et fidei mysterium, in quo sub speciebus panis et vini ipse- 
met Jesus Christus continetur, offertur, sumitur, sacrificium simul et sacramen- 
tum Novae Legis » (quaest. 371.). 


2?. Dein definitio dari potest, de Eucharistia praecisive sumpta ut Sacra- 
mento, secundum eundem Catechismum; 

«Eucharistia est Sacramentum a Jesu Christo institutum, quo sub spe- 
ciebus panis et vini ipsemet Jesus Christus, auctor gratiae, vere, realiter ac 
substantialiter continetur ad spiritualem nostrarum animarum refectionem » 
(quaest. 390.). 


b) Eucharistia ut Sacramentum et ut sacrificium 


quomodo secernatur, declarat idem Catech. Cath.: 

lu « Eucharistiae sacramentum a sacrificio secernitur quia sacramentum 
consecratione perficitur, et permanet, omnis vero sacrificii vis in eo est, ut 
offeratur, et ideo divina hostia, quae in pyxide continetur, vel ad aegrotum de- 
fertur, Sacramenti, non sacrificii. rationem habet n. 


2?. « Quia sacramentum qui divinam hostiam sumunt, meriti causam af- 
fert ct spirituales utilitates, sacrificium vero non merendi solum, sed satisfa- 
ciendi quoque efficientiam habet » (quaest. 398.). 


c) Eucharistia est verum Sacramentum 


€. generice convenit cum ceteris Sacramentis N.T-1, quod de fide est de- 
finita, iuxta Trident, (sess. VII. can. 1) enim est unum de septem ritibus, qui 
vocantur « vere et proprie Sacramenta n. Revera Eucharistia est: 


1°. Sacramentum quoad species, nam ipsae species « veram et absolutam 
huius nominis rationem habent » (Catech. Rom. p. IIl. c. 4. qu. 8). Species 
enim sunt in ratione continentis cum contento, ie. corpore Christi, cui per mo- 
dum unius agentis uniuntur. 

2?. Species habent rationem signi sensibilis: utique non in se, sunt enim 
accidentia remanentia panis et vini, nihilque aliud sensibus naturali modo si- 
gnificant, quam panem et vinum, « visus, gustus, tactus in te fallitur ». Sed 
ü auditu solo tuto creditur »: nam per verba Salvatoris consecrativa species 
iam in sensu formali et exclusive ostendunt corpus etc. Christi, quatenus id 
continentes. Apposite dicit De la Taille: « Intellectui luce fidei perfuso sen- 
sibilis est per externum signum sacramentale caro ct sanguis Christi in lo- 
cum substantiae paneae et vineae succedens. Addito enim verbo (Hoc est cor- 
pus meum) ad elementum, Christus in ratione epuli sacrificalis ostenditur, no- 
bis praesens per speciem alienam » (p. 510 s.) 


3°. Species significant rem aliam, i.e. gratiam. In Eucharistia quidem 
verba consecrativa in recto (grammaticaliter) significant corpus, in obliquo au- 
tem (sacramentaliter) gratiam, quia ipsa verba prout signant species panis et 
vini, significant corpus etc. Christi, ut constitutum est sub specie panis, hoc 
est nutrimenti: «Hoc» seu hic panis, cuius substantia convertitur, est cor- 
pus Christi. Quia vero nutrimentum Eucharistiae ad animam alendam inser- 


vire debet, quod per gratiam tantum fit, pronum est, verba haec etiam gratiam 
significare (Doronzo p. 666.). 


4?. Species etiam efficiunt aliquid, habent ergo rationem causae, ct qui- 
dem duplici modo. Primo sunt causa relate ad corpus Christi, non quidem 
quoad eius existentiam, sed quoad permanentiam: corpus etc. Christi tamdiu 
praesens manet, quamdiu species existent (Doronzo p. 314, nota 6.). Secundo 
sunt causae quoque gratiae, etsi hoc quidam negabant (Caietanus, S. Rob. 
Bellarminus, Card. Franzelin, De la Taille), alii vero rectius affirmant (Suarez, 
Lugo, Salmanticenses, Doronzo p. 671-675); S. Thomas, ut Doronzo ostendit, 
veram causalitatem tribuit etiam speciebus (p. 672.). 


5?. Eucharistiam a Christo institutam esse, nemo ambigit. 
Scholion. De computatione numerica Eucharistiae. 


Ut principium fundamentale haberi debet, Eucharistiam, etsi sub duplici 
specie continetur, unum Sacramentum esse, Habet enim rationem epuli 
sacrificalis, ad convivii perfectionem autem non solum cibus, sed etiam potus 
pertinet, ergo sumptio potus et cibi unum est convivium divinum. Sic obti- 
netur autem tantum Eucharistia, ut Sacramentum praestantissimum quidem, 
sed unum e septem, nam aliter « septenarius Sacramentorum numerus, que- 
madmodum semper traditum, atque a Conciliis Lateranensi, Florentino, et 
Tridentino decretum est, constare non poterit » (Cat. Rom. p. II. c. 4. qu. 10.) 
tunc enim essent octo Sacramenta. 

Sequitur ergo: 

1°. Quoad duae species unicam refectionem constituunt, quiergo sub utra- 
que specie communicat, non accipit plus, quam qui unam tantum speciem 
accipit, etsi analogice ad repraesentationem sacrificii significatione pleniore 
participat sacrificium, qui sub utraque sumat Eucharistiam. Celebrans ideo 
debet semper sub utraque communicare; item ratio habetur, cur possint fideles 
orientalium rituum sic accedere ad communionem, et cur sic factum sit etiam 
in Ecclesia occidentali ante saec. XIII. 

2?. Qui plures sumit particulas vel hostiam maiorem loco minoris, non 
plus accipit, nam si sumens e.gr. tres particulas in celebratione, consumendo 
reliquas, non communicat tribus vicibus, tunc etenim « deberet trium Sacrifi- 
ciorum fructum percipere: quod nemo tamen concedit », item « generaliter 
loquendo, qui ex una mensa sumit tria poma vel tria panis frustula, non di- 
citur uti tribus conviviis, sed uno» (De la Taille p. 511.). 


3?. Species deglutiri debent, ut significatio sacramentalis habeatur, secus 
enim gratiae non esset particeps. In tali sumptione enim non salvaretur ratio 
cibationis. 

B) Dc essentia Eucharistiae. 


Status quaestionis. 


Quod attinet structuram seu compositionem physicam Eucharistiae, paulo 
aliter procedendum est, ac penes cetera Sacramenta. Nam materia remota 
Eucharistiae consistit in is elementis e quibus Eucharistia conficitur. Ma- 
teria proxima est autem usus materiae remotae, quae quidem fit per actum 
consecrationis, quo Christus praesens ponitur ut victima: haec est autem es- 
sentialiter ipsummet sacrificium Missae, de quo iam actum est, et vocari apte 
potest materia proxima Eucharistiae in fieri. Materia autem proxima in statu 
esse nil aliud est, quam species, quae continent corpus et sanguinem Christi: 
de hac materia autem agitur in quaestionibus sequentibus. Respectu dogmatico 
ergo tantum agendum nobis est de materia remota Eucharistiae, nam aliae 
quaestiones alibi enodantur. Aespectu autem iuridicomorali tractanda est tum 
materia remota, tum materia proxima. Dein agendum est de forma huius Sac- 
ramenti, quae insimul etiam Missae sacrificii essentiam respicit. 


Ordine autem sequenti fit. disquisitio: 


I. De materia remota Eucharistiae. 

2. Nonnae pastorales quoad materiam Eucharistiae. 
3. De forma Eucharistiae. 

4. Normae pastorales quoad formam Eucharistiae. 


l. De materia remota Eucharistiae. 


THESIS. Materia remota Eucharistiae: (1) valida est panis et vinum, (2) et 
quidem triticeus panis et vinum de vite, (3) sive in azymo, sive in fer- 
mentato. 


|. pars: Panis ct vinum. 


De fide definita e Tridentino sess. XIII. can. 2: « S.q.d., in sacrosancto 
Eucharistiae Sacramento remanere substantiam panis et vini una cum corpore 
ct sanguine... a. sit» (Denz. 884). 


Adversarii. Artotyritae (— pano-caseistae), qui aevo antiquo una cum pane 
etiam caseum consecrare tentabant. Aquarii, secta quaedam  Gnostica, quae 
vino abhorrens aqua usus est. Calvinistae, qui putabant in defectu panis et 
vini posse adhiberi quemlibet cibum, quod secus etiam Melanchthon conces- 
sit in epistola sua ad Ruthenos adhibendi loco vini aquam mellitam. Graeci 
schismatici, qui putant ad valorem consecrationis necessariam esse panem fer- 
menítatum. 


Scriptura Sacra in suis relationibus coenae novissimae simpliciter de pane 
(artos) loquitur et de vino, et quidem « de genimine vitis » (Mc. 14, 25), simi- 
liter autem S. Paulus. Ex his testimoniis nullum dubium relinquitur, quid sit 
materia Eucharistiae, nam Dominus praeceptum strictum dedit: « Hoc facite 
in mei memoriam! n 


lraditionem superest allegare, nam nemo invenitur, qui non de pane et 
vino loqueretur. 

Il. pars: Panis triticeus ct vinum de vite. 


Theologice certum e Decreto pro Armenia: « ... materia est panis triticeus 
et vinum de vite, cui ante consecrationem modicissima aqua admisceri de- 
bet» (Denz. 698). Missale Romanum: «Si panis non est triticeus, non confi- 
citur Sacramentum». Can. 815 $. 1: «Panis debet esse mere triticeus, et re- 
center confectus, ita ut nullum sit periculum corruptionis. » — $.2: « Vinum 
debet esse naturale de genimine vitis et non corruptum ». 

Usus antiquus commendat panem triticeum; quod ludaeos attinet, hoc 
omnino certum non est, quod massoth, ie. azymi, (pios adhibuerunt, triticei 
erant. Vinum aliud non potuit esse, quam jajin, oinos. ie. vinum de vite, nam 
omnia alia inebriantia seker vocabantur. 


III. pars: Sive in azymo, sive in fermentato. 


De fide ex Cone. Florentino: « Diffinimus... item in azymo sive in fer- 
mentato pane triticeo corpus Christi veraciter confici » (Bulla « Laetentur coe- 
li» 61UI1.1439. Denz. 691-2.) 

Usus Ecclesiae peremptorie probat hanc theseos partem, nam usque ad 
saec. VIII. utraque pars Ecclesiae utebatur pane triticeo fermentato. Rationes 
cur s. VIII-o uti coeperunt pane fermentato sumendae sunt e venerationis aug- 
mento huic Sacramento debitae, nam haec veneratio aucta  (« gesteigerte Ehr- 
furcht » adducebat, ut praeferantur panes mundae, albae, orbicularesve te- 


nues, quas facilius sine periculo deperditionis micarum frangere potuerunt 
(Jungmann I, 111.) 


24. Normae pastorales quoad materiam Eucharistiae. 


I. QUOAD MATERIAM REMOTAM; 


Quatuor qualitates requiruntur ad validitatem, item quatuor ad liceitatem 
materiae remotae. 


a) Ad validitatem materiae remotae PANIS requiritur: 


1°. Ut sit. triticeus, panis triticeus est panis e farina et aqua confectus et 
igne decoctus (gebacken, siilt). a. Frumentum (Getreide, grains, corn, biade, 
gabona) aliud ac triticum materia est invalida; aliqui dubitant de usu secalis 
(Roggen, seigle, rye, segala, rozs), quae certo illicita sed dubie valida est, nam 
in inultis regionibus e secali quoque fit panis usualis, b. Tritici species iam 
omnes adhiberi possunt. « Generatim dicendum est, illud frumentum, quod in 
determinata regione communi hominum indicio dicitur ct est triticum, con- 
stituit validam Eucharistiae materiam » (Noldin-Schmitt-IIeinzel, III, nr. 106. 
|l). Procul dubio triticum vocatum « Turcicum » = Zea mais (Mais, indian 
com. granoturco, kukorica) invalida materia est. nam non est triticum, tantum 
nomen eius usurpat. 


2?. Aqua requiritur, nam farina ctiain triticea, in lacte cocta non est pa- 
nis, sed placenta (Kuchen, cake, gáteau, focaccia, kalaes), neque si vino co- 
queretur farina. Si ex alis humoribus aliquid admisceretur (lac, vinum, aqua 
artefact. etc.) in modica quantitate, est panis; materia valida, sed illicita. Si- 
militer. si farinae aliquid aliud adiungeretur, ut hordeum (Gerste, orge, barley, 
orzo, &rpa), fabarum farina, sal. butyrum. 

3°. [gne coctus debet esse panis, non mera massa farinae cum aqua con- 
fecta in statu crudi, nec cocta per modum pultis (Brei, bouilli, panade, potta, 
pép) nam tale quid nunquam dicitur panis, similiter nec collyra (pasta asciut- 
ta, Nudcln, metélt). 


4?. Debet esse panis substantialiter incorruptus, nam panis factus totaliter 
mucidus (schimmelig, moisi, mouldy, muffato, penészes), iam non habetur 
panis usualis. 


b) Ad liceitatem materiae remotae PANIS: requiritur: 


1°. Ut sit ritui proprio conformis: «In Missae celebratione sacerdos, se- 
cundum proprium ritum, debet panem azymum vel fermentatum adhibere 
ubicumque Sacrum litet» (can. 816.. Cone. Florentinum expressis verbis 
praecepit ritum proprium servandum esse, nam sacerdotes affirmantur « Do- 
mini corpus conficere debere, unumquemque secundum suae Ecclesiae sive 
occidentalis, sive orientalis consuetudinem » (Denz. 692). Praeceptum hoc 
sub gravi obligat, et secundum auctores una datur solummodo exceptio: sacri- 
ficii incompleti consummatio, ut, si post consecrationem vini advertat, quod 
azymus corruptus sit, potest uti fermentato triticeo. Secus « nec ad communi- 
candum infirmum, nec ut populus die festo audiat missam, licitum est hunc 
ritum mutare » (Merkelbach III. ed. 8. 1949, n. 219), o ab hoc praecepto ne 
necessitas quidem viatici pro moribundo, sed sola necessitas complendi sacri- 
ficii excusat » (Noldin-Schmitt-Heinzel n. 107, | IIL.), similiter Tanquerey (III, 


610.). 


a. Horum et aliorum auctorum ratio tamen ad epikiae usum videtur nobis 
valere etiam ad conficiendum viaticum (praeceptum divinum debet praeferri 
praecepto ecclesiastico); imo fingi potest etiam casus, quando sacerdos in pe- 
culiaribus adiunctis per menses, imo per annos careret pane azymo: tunc uti- 
que ad suam et aliorum utilitatem sane sine peccato posset conficere in fer- 
mentato. Praescriptio enim procul dubio gravis est, sed in peculiaribus adiunc- 
tis, quae auctoribus antiquioribus prorsus ignota erant, tamen cedere debet le- 
gi divinae de necessitate tum Missae, tum Eucharistiae. 


b. Quod communionem accipiendam attinet, olim vetitum erat communio- 
nem alio ritu sumere, quod nunc licitum est: « Omnibus fidelibus cuiusvis ri- 
tus datur facultas, ut, pietatis causa, Sacramentum eucharisticum quolibet ritu 
confectum suscipiant». - $. 2.: «Suadendum tamen, ut suo quisque ritu fide- 
les praecepto communionis paschalis satisfaciant ». - $. 3.: « Sanctum Viati- 
cum moribundo ritu proprio accipiendum est, sed, urgente necessitate, fas esto 
quolibet ritu illud accipere » (can. 866). 


c. Quod communionem distribuendam attinet, « ubi necessitas urgeat, nec 
sacerdos diversi ritus adsit, licet sacerdoti orientali, qui fermentato utitur, mi- 
nistrare Eucharistiam in azymo, vicissim latino, qui utitur azymo, ministrare in 
fermentato, at suum quisque ritum ministrandi servare debet » (can. 851. $. 2). 

Necessitas haec habetur, quoties fideles communicare vellent. Distributio tum 
intra Missarum sollemnia, tum extra eam fieri potest, puta si orientalis cele- 
braret in altari occidentalium, ubi habetur tabernaculum, ipse vero non habeat 
sufficientes particulas fermentatas. 


2°. Panis azymus sive fermentatus debet esse recens, ita ut non incipiat 
corrumpi (can 815: « ...recenter confectus, ita ut nullum sit periculum corruptio- 
nis »). Ad hunc finem consequendum « hostiae consecratae, sive propter fidelium 
communionem, sive propter expositionem sanctissimi Sacramenti, ef recentes 
sint, ef frequenter renoventur » (can. 1272); simili modo in genere /nstructio 
S. Cong. de disciplina Sacr. 26. Mart. 1929. (Collectio decretorum ad s. litur- 
giam spectantium ab anno 1927-1946, Romae 1947, p. 120. nr. 4: « Pervigilem 
adhibeant curam, ut hostiae nonnisi recenter confectae consecrentur, et sacrae 
particulae, in pyxide adservatae, frequenter renoventur »); praescriptum Cae- 
rimonialis Episcoporum quod Eucharistia « saltem semel in hebdomada mutetur 
et renovetur », iam certo est tantum directivum. Quod tempus attinet, talis 
praescriptio praecisa nunc vigens non habetur, certum est abusum esse, consec- 
rare hostias a tribus mensibus in hieme, a sex in aestate confectas (CRit d 
2650), proin ergo tamdiu recenter confectas asservare. Pro praxi norma haberi 
potest Noldin - Schmitt - Heinzel: «Inter hostiarum confectionem earumque 
sumptionem interponi non debent, nisi quatuor vel summum sex hebdomadae n 
(nr. 107,2). Ceterum standum est praescriptionibus dioecesanibus hac in re. — 
Demum observandum, ut periculum evitetur corruptionis, monitum Instructionis 
supra citatae: « ..studeant, ut tabernacula, ubi sacra collocatur Eucharistia, 
quantum fieri poterit, ab humido, vel a nimio rigido iere sint defensa, humore 
siquidem extante, facile hostiae marcescunt, algore autem  friabiles fiunt» 
Hs ct p. 120 


3?. Panis debet esse immaculatus, i.e. sine fractione, sine macula, squalore 
aliquo. Quoad peccati gravitatem bene notat Merkelbach, a secluso semper scan- 
dalo, videtur solum veniale, sine causa rationabili consecrare hostiam fractam, 
vel maculatam, et nullum est peccatum, si deprehendatur post oblationem » 
(III. n. 218,2). — Hoc ultimum tamen vix contingit, si sacerdos celebraturus 
observet Missalis rubricam, quod in sacristia « Hostiam integram (ergo 
debet eam inspicere!) leviter extergit a fragmentis, si opus est» (Rit. ce- 
lebr. I, 1). 


4°. Panis azymi forma debet esse orbicularis maior, fermentatum orien- 
talium quadratus, in particulis triangularis. In hostia latinorum sit imago Cru- 
cifixi see. constantem consuetudinem (CRit d 2714. « Servetur consuetudo », si 
ergo alicubi non esset, tunc non est obligatio). — Particulae ne sint nimis fenues, 
nec nimis parvae, ne a manu sacerdotis distribuentis dilabantur, neve iam in 
ore fidelium dissolvantur, tunc enim non recepissent communionem, nam signum 
sacramentale est manducatio, ad quod pertinet, quod in stomachum traiician- 
tur sacrae species. In Urbe habent particulae diametrum saltem 3-3.5 centime- 
trorum. — Si sacerdos non haberet hostiam maiorem ad celebrandum, potest 

adhibere parvam, semper secluso scandalo, etiam ad privatam celebrationem 


e mera devotione, secus populus monendus esset (Vermeersch-Creusen III. 
n. 339,6). 


c) Ad validitatem materiae remotae VINI requiritur: 


1°. Ut sit vinum cie vite quod est liquor de uvis maturis expressus, a. Vinum 
ergo eucharisticum non potest esse « vinum n de pomis, piris (cidre, sidro. 
Apfelmost, alma-, korte-bor) vel e ribibus rubris (Johannisbeeren, groseille, 
currant, ribes, piszke) confectum, nec agresta expressa ex uvis adhuc imma- 
turis, neque lora, ie. «vinum secundum n, quod obtinetur per infusionem 
aquae super uvas lam semel expressas, nec a vinum » adustum (cognac; Treber: 
torkóly), neque vinum artefactum (Kunstwein, mübor), arte chimica e Zea mais 
vel alio genere frumenti confectum: omnia enim huius generis immerito usur- 
pant nomen vini usualis. — b. Vinum iam habetur, si est liquor de uvis non 
omnino immaturis ita expressus, ut fermentatio consueta saltem incoepta sit; 
completa fermentatio non requiritur. Atque « cum acini (Weinbeere, grain de 
raisin, szolószem) franguntur, moraliter statim quaedam fermentatio initium 
habet », dicit Vermeersch (III. nr. 340,1.). Ita intelligitur mos medio aevo late 
diffusus, in Festo Transfigurationis Domini consecrare vinum tunc ex uvis ante 
Missam expressis. — c. Color vini nullo modo a lege generali praescribitur, in 
coena novissima certo erat vinum rubrum, nam coenae rituali tale vinum adhi- 
bendum erat. In Oriente etiam nunc rubrum vinum praefertur in oblatione, 
medio aevo erant praescripta particularia adhibendi vinum rubrum, ut evitetur 
permutatio cum aqua (sic Synodus Parisiensis 1210, Claromontana 1268, Bene- 
ventana 1374); inde, quo linteolum seu « purificatorium » a saec. XVI. 
usuvenit, magis vinum album adhibetur (Jungmann, Missarum sollemnia 
ed. 3. II, 48.). 


2?. Vinum debet esse ex uvis maturis expressum, ergo uvae non sunt mate- 
ria consecrabitis, nam uva nondum est vinum. Uvae siccatae (raisin sec, Rosi- 
nen, uva passa, mazsola) adhiberi possunt, «a dummodo liquor ex colore et 
gustu dignoscatur esse verum vinum » (S. Offic. 10. Apr. 1889.). Modus quo fit 
tale vinum est sequens. Acini exsiccati seu zebidi exprimuntur, dein tantum 
pondus, quantum zebidi habent, aquae infunditur super hanc massam expres- 
sam, totum relinquitur in apto vase, per sex, ad summum decem horas, deinde 
extrahitur massa expressa et iterum panno stringitur vel torculari premitur. 
Liquor inde resultans verum vinum est et sine ulteriore diligentia adhiberi 
potest. 


3?. Vinum non potest esse mixtum alio liquore notabilis quantitatis; ma- 
teria invalida esset, si e.gr. quinta pars aquae immisceretur in vinum. Permis- 
sum, imo consultum a S. Congr. Officii (Decr. 31. Iui. 1890 et 5. Aug. 1896. 
renovatum a S. Congr. de disciplina Sacr. 26. Mart. 1929), quod vino multum 
debili (5-690), ut non statim, praesertim aestivo tempore acescere incipiat, 
spiritus vini seu alcohol immisceatur, quantitas duodecim pro centum (12%), 

dummodo mixtio fiat, quando « fermentatio (Gáhrung, erjedés) sic dicta tumul- 
tuosa, defervescere incocpit », ie. quando vinum adhuc valde recens est. Hic 
modus commendatur, non vero ut vino admisceatur 10% sacchari ex canna 
(canne à sucre, nádcukor). — (Cf. Collectio decretorum ad s. lit. spectantium 
ab 1927-1946, Romae 1947, 116). 


4?. Vinum debet esse incorruptum, nam vinum corruptum non esset iam 
vinum, » $1 vinum sit factum penitus acetum, vel de uvis acerbis seu nondum 
maturis expressum, vel ei admixtum sit tantum aquae, ut vinum sit corruptum, 
non conficitur Sacramentum « (Missale, De defectibus IV, 1). 


d) Ad liceitatem materiae VINI requiritur: 


1°. Ut sit vinum perfectum; ideo mustum i.e. succus recenter expressus, 
de quo supra (c. 1°.) Vermeersch locutus est, materia valida, sed nunc temporis 
graviter illicita est (De defectib. IV, 2: « ..conficitur Sacramentum, sed con- 
ficiens graviter peccat»). In casu autem necessitatis licet uti musto ( Tan- 
querey III, p. 612). 


2°. Vinum debet esse purum, i.e. non licet vino sacrificali admiscere aro- 
mata vel saccharum nec in modica quantitate, excepto casu alcoholi supra 
descriptum (c. 3^.). Vinum in dolio asservatum per exhalationem minuitur et 
ideo debet expleri, hoc autem convenienter cum vino debet fieri, non cum 
aqua, etsi talis aqua non redderet vinum, cum sit multo maius quantitate, 
illicitum. 


3°. Vinum debet esse liquidum, non congelatum. Nam etiam vinum con- 
gelatum dicitur et est vinum, tamen illicite consecraretur, quia hoc contrarium 
est usui Ecclesiae; sunt qui putant, talem consecrationem nec validam esse. Ab 
ca ergo omnimode abstinendum est, et vinum congelatum pannis calefactis, 
vel ponendo vinum in vase aquae calidae solvi debet Secus pro praxi consu- 
lendum, vinum et aquam, si ecclesia valde frigida sit, ponere in urceolis suis 
in aliquod vas aquae calidae, tunc ab offertorio usque ad communionem vix 
unquam contingit, quod vinum congeletur. 


4?. Vinum debet esse corrumpi non incipiens, ut lex rubricalis praescribit: 
«$81 vinum coeperit acescere, vel corrumpi, vel fuerit aliquantum acre 
(Stichi)... conficitur Sacramentum, sed conficiens graviter peccat» (De defect. 
IV; x 


e) Materia remota AQUAE. 
Non ad validitatem, sed ad liceitatem semper requiritur » modicissima 


aqua ». Sic semper mos fuit Ecclesiae, quem morem primum Cone. Trullanum 
692. contra Armenos edixit; item Tridentinum adversus Protestantes: a Monel 

sancta Synodus, praeceptum esse ab Ecclesia sacerdotibus, ut aquam vino in 
calice offerendo miscerent » et can. 9: « S.q.d. ... aquam non miscendam esse 
vino in calice offerendo, eo, quod sit contra institutionem Christi: a.s. » (Dcnz. 
915. 956.) Debet esse: 


1°. Aqua naturalis, i.e. talis, qualis e fonte scaturit, potest ergo esse aqua 
naturalis mineralis. 


2". Aqua debet esse « modicissima » (can. 814). Auctores loqui solent de 
euttulis non plus quam octo vel decem, sed difficulter guttulae numerari pos- 
sunt, ideo adhiberi poterit cochlear parvum, unam vel duas guttulas capiens, 
n usus parvi cochlearis non est prohibitus » (CRit d 3064,4). 


3?. Aqua debet infundi in offertorio, tunc enim praescriptum est. « Si 
autem celebrans ante consecrationem calicis advertat, non fuisse appositam 
aquam, statim ponat eam, et proferat verba consecrationis. Si id advertat post 
consecrationem calicis, nullo modo apponat, quia non est de necessitate Sacra- 
menti » (De defectib. IV, 7). 


4°. Aqua non debet tantum interiori parti calicis inhaerere, sed mitti in 
calicem, nam sic tantum perficitur symbolismus ab Ecclesia intentus. Quadrup- 
licem  symbolismum enim in hac mixtione vini cum modica aqua inve- 
nerunt. 


Primum protulit Cyprianus, dicens: « Videmus in aqua populum intelligi, 
in vino vero ostendi sanguinem Christi. Quando autem in calice vinum aqua 
miscetur, Christo populus adunatur n (Ep. 63., PL 4,383). Significat ergo mixtio 
aquae Ecclesiae unionem cum Christo: ergo Corpus Christi mysticum. 


Secundus symbolismus invenitur apud S. Ambrosium: « Unus de militibus 
tetigit latus eius et de latere eius aqua fluxit ct sanguis. Quare aqua? Quare 
sanguis? Aqua, ut emundaret, sanguis, ut redimeret » (De Sacramentis 5, | 
Quasten p. 164). Mixtio ergo symbolica repraesentatio est redemptionis, quae 
fiebat per sanguinem, aqua iterum Ecclesiam significat. 


Tertius symbolismus in disputationibus christologicis in Oriente ortum 
habuit: significat enim naturam divinam et humanam Christi. Armeni ad radi- 
calem monophysitismum conversi, repudiabant mixtionem aquae cum vino et 
etiam fermentum, praecise, ut demonstrarent sc unam tantum naturam divinam 
in Christo profiteri. 


Quartus et nunc in liturgia Romana usitatus symbolismus ortum habuit in 
regno Francorum, adhibens ad mixtionis ritum orationem  Leoniani (« Deus 
qui humanae substantiae... n cum additione « per huius aquae et vini myste- 
rium d). In hac oratione symbolismus occidentalis (Ecclesiae unio cum Christo) 
mira unitate coalescit: «...da nobis per huius aquae et vini mysterium eius 
divinitatis esse consortes 1 (tznio cum Christo), « qui humanitatis nostrae fieri 
dignatus est particeps » (unio naturarum in Christo). — (De symbolismo hoc 
cf. Jungmann II, 48-51 et 78-80). 

Hic ritus mixtionis symbolicus est, sed verificatur eo, quod see. senten- 
tiam communem aquae guttulae permixtae vino consecrantur et sic partici 
pes fiunt Sacramenti, nam species cum substantia Christi unum quid consti- 
tuunt. 


II. QUOAD MATERIAM PROXIMAM. 


Quaedam requiruntur tum ad validitatem, tum ad liceitatem. 


a) Ad validitatem materiae proximae requiritur. 


1°. Utraque materia remota physice praesens debet esse. Sic enim fuit in 
prototypo sublimi omnium Missarum, in coena novissima; pronomina demons- 
trativa exigunt etenim veram et realem praesentiam materiae remotae. Secus 
enim dici deberet: « Illud est corpus meum. » — /n praxi autem non requiritur 
ad validitatem, ut materia remota videri possit, caecus enim sacerdos tunc non 
potuisset celebrare. Tamen ad demonstrandam praesentiam physicam praescri- 
buntur per legem rubricalem, si plures hostiae simul consecrandae sunt in 
aliquo calice seu vase: In offertorio: « Calicem illum, seu vas dextera discoope- 
rt, et intentionem suam etiam ad illas offerendas et consecrandas dirigens, 
dicit, ut supra: Suscipe eios Post repositionem patenae: «Si autem adsit 
vas seu calix cum aliis hostiis, ipsum cooperit » — Ad consecrationem: Si 
adsit vas cum aliis hostiis consecrandis antequam accipiat hostiam, discooperit 
manu dextera calicem, seu vas aliarum hostiarum, .. profert verba consecratio- 
nis super Hostiam et simul super omnes, si plures sint consecrandae... ». Post 
elevationem Hostiae: a Reposita Hostia consecrata super corporale, genuflexus 
ipsam veneratur, si adsit vas aliarum hostiarum, patena vel palla cooperit ut 
supra » (Rit. celcbr. VIL, 3 et VIII, 5.6.) — Si tamen oblitus esset huius dis- 
cooperitionis, consecratio procul dubio valida est, si habuit intentionem con- 
secrandi. 


2?. Materia remota debet esse sufficienter determinata, ut consecratio va- 
lida sit, ad leges enim generales intentionis conficientis Sacramentum pertinet: 
si materia non est determinata, non potest habere intentionem circa eam. Ideo 
si tantum post consecrationes adverteret, alias quoque hostias esse praesentes, 
illae non sunt consecratae. « Excipe tamen, si sacerdos intentionem satis prae- 
sentem habuerit consecrandi quidquid est in corporali » (Vermeersch-Creusen 
n. 346,2). — Praeterea fres casus perpendi solent. 


a. Primus casus est: num guttulae vini calici adhaerentes consecrentur? 
Guttulae exterius calici adhaerentes per intentionem sacerdotis nunquam cen- 
sentur consecrari, nam 4 non cadunt sub intentionem celebrantis; qui eas con- 


secrare vellet, graviter peccaret » (Vermeersch ibid.) — Num guttulae calici 
interius adhaerentes consecrentur, non constat, hoc enim a sacerdotis inten- 
tione dependet. Si enim non vult eas consecrare — quae secus non deberent 


interius adhaerere, sed extergi iam ad offertorium — tunc aliquid non consec- 

ratum maneret in calice. At non videtur, cur hic casus raro contingens, tanti 
esset momenti: nam si casu sumantur hae guttulae non consecratae cum san- 
guine Christi, non videtur committi irreverentia. Nec si vellet eas quoque 
consecrare, committeret irreverentiam, nam calix, etiam si pluries celebret, aqua 
purificandus est see. Constitutionem « Christus Dominus » (de qua cf. infe- 
rus) — Consuli ergo potest cum Noldin-Schmitt-Heinzel semel pro semper 


intentionem eliciendam esse non consecrandi guttulas vini interius calici adhae- 
rentes (III. n. 115,1). 


b. Secundus casus est de micis panis. Si iam ante consecrationem divulsae 
erant ab hostia, certo non sunt consecratae, sive in ciborio sint, sive in cor- 
porali, nam sacerdos talem intentionem habere non debet. Si micae adhaerent 
hostiae vel particulis, idem casus ac supra. Item cum eodem auctore consuli 
potest: semel pro semper eliciendam esse intentionem non consecrandi nec 
micas hostiae adhaerentes, nec a fortiori separatas. 


c. Tertius casus est de particulis altari contra leges liturgicas positis. 
(1) Hostiae enim consecrandae vel ab initio iam in altari sunt, vel quod Media- 
tor Dei possibile dicit, « christifideles, sacris assistentes ritibus ... nonnunquam 


— quod antiquitus eveniebat crebrius — administris altaris panem vinumque 
offerunt, ut Christi corpus et sanguis fiant » (n. 89). Ad offertorium ergo adferre 
hostias consecrandas omnino licitum est. — (2) Ex iusta causa licet hostias 
ante praefationem allatas recipere consecrandas, tunc sufficit eorum oblatio 
mentalis. — (3) Post praefationem iam gravis causa requiritur, communicatio 
infirmi vel plurium, qui sine communione manerent, aut nimis diu expectare 
deberent (Noldin-Schmitt-Heinzel n. 116). — (4) Post consecrationem consecrare 


solum in unico casu licet: si sacrificium complendum est, ie. si hostia maior 
non est certo consecrata. 


b) Ad liceitatem materiae proximae requiritur: 


1°. Ut materia remota etiam liturgice praesens sit. Materia consecranda 
debet esse a. In altari. — b. /n lapide consecrato; si altare non est consecra- 
tum. — c. Stiper corporali, et quidem Hostia maior ante calicem, particulae 
consecrandae vel « super corporale ante calicem », ergo inter Hostiam maiorem 
et calicem, vel, si in calice consecrato aut vase mundo benedicto sint, « ponit 
eas retro post calicem » (Rit. celebr. II, 3). Tantum in eo casu, si loci exiguitas 
hoc non sinit, potest eos ad latus ponere calicis, et quidem tunc per analogiam 
liturgicam versus cornu evangeli. 


2?. Utraque species simul consecranda est, et quidem mandato divino, nam 
consecratio non exclusive eo fine fit, ut habeatur cibus animarum, sed semper 
etiam eo, quod per hanc consecrationem Christus in statu victinae praesentetur, 
quod non contingit, si tantum una species consecretur. Ideo inter mythos redi- 
genda sunt quae narrantur de consecrationibus panis sine vino a parte aliquo- 
rum, qui in talibus versati sunt peculiaribus adiunctis, quod vinum nullo modo 
habere potuerunt. Consecratio talis nunquam est licita: a Nefas est, urgente 

etiam extrema necessitate, alteram materiam sine altera consecrare » (can. 817). 
— [nter conditiones de liceitate ideo posuimus hanc conditionem, quia consec- 
ratio panis cum intentione statim postea consecrandi alteram, certissime valida 
est. Si vero sine hac intentione consecraretur panis, omnino certa non potest 
dici consecratio. Ecclesia hoc nunquam, neque per exceptionem exercuit, nec 
unquam permisit vel probavit. Sunt optimae notae theologi qui talem con- 
secrationem sine intentione consecrationis alterius speciei invalidam habent; 
Card. Lugo e.gr. dicens, Eucharistiam institutam esse ut sacrificium, ad quod 
duarum specierum consecratio omnino necessaria est. 


3. De forma Eucharistiae. 


De forma Eucharistiae, quae Christum praesentiat, primo investigandum 
est, quid sit haec forma essentialis, deinde propter Orientales dissidentes, quid 
hon sif, nempe e ratione formae essentialis penitus excluditur epiclesis. 


L De forma Eucharistiae QUID SIT, 


THESIS. Formam Eucharistiae constituunt Verba Domini praesentiam eius 
enuntiantia. 


De fide catholica, indirecte definita. 


a) Vox Ecclesiae. 


|'. Decr. pro Armenis: « Forma huius Sacramenti sunt verba Salvatoris 
quibus hoc confecit Sacramentum » (Denz. 698). — Quae autem intelligantur 
verba — etsi nullum dubium esse potuisset — dicitur in conclusione communi 
omnium decretorum Ecclesiam Orientalem respicientium: «.. quia .. non est 
explicita forma verborum, quibus in consecratione corporis et sanguinis Domini 
sacrosancta Romana Ecclesia .. semper uti consueverat, illam praesentibus 
duximus inserendam » — et adducuntur verba « Hoc est corpus meum » etc. 
(Denz. 715). — Sollemnis definitio tamen his data non est, tum quia hoc Decre- 
tum nunc iam vix haberi potest dogmaticum, tum autem quia Graeci explicite 
petierunt abstinendum esse a dogmatica definitione, ne. Ecclesia ipsorum reci- 
peret ignominiam, quasi hactenus aliud tenuisset, cum semper fuerit concors 
cum hac doctrina (Müller p. 310). 


2 . Trident, sess. XIII. cap. 3: «Semper haec fides in ecclesia Dei fuit, 
statim post consecrationem verum D.N.J. Christi corpus... exsistere, sed corpus 
quidem sub specie panis ct sanguinem sub vini specie cx vi verborum » (Denz. 
8/6) — Quae sint autem haec verba — etsi, ut iterum dicamus, nullum sit 
dubium — clare eruitur e cap. l.: « ..se suum ipsius corpus ills praebere ac 
suum Sanguinem disertis ac perspicuis verbis testatus est, quae verba a sanctis 

Evangelistis commemorata et a divo Paulo postea repetita... sunt » (Denz, 874). 
Nullum ergo dubium remanere potest, quae fuit mens Concilii, ita ut iure 
dici potest hanc esse definitionem indirectam. — Doctrina de fide catholica 
autem eruitur e magisterio Ecclesiae ordinario: 


3?. Catech. Tridentinus: & Itaque a sanctis evangelistis Matthaeo et Luca, 
itemque ab apostolo docemur illam esse formam: Hoc est corpus meum... 
Quae quidem consecrationis forma, cum a Christo Domino servata sit, ea 
perpetuo catholica Ecclesia usa est» (Pars II. cap. 4. qu. 1$), et: 


4°. Miss. Romanum: « Verba consecrationis, quae sunt forma huius Sacra- 
menti, sunt haec: Hoc est enim corpus meum » et sic pono (De defect. V, 1). 


b) Scriptura Sacra 


nullum relinquit dubium, quod verba Salvatoris sunt forma huius Sacra- 
menti. Relationes enim coenae novissimae volunt posteritati tradere, quomodo 
facta sit coena illa augustissima, ut et successores tali modo faciant. Atqui 
praeter verba Salvatoris (Hoc est corpus etc.)., nullum aliud, quod refertur, 
potest esse forma huius Sacramenti. Non: ritus sacri a Domino adhibiti, 
quod « accepit » panem et calicem, vel quod « elevatis oculis » id fecit, quod 
pluries fecit, resuscitando Lazarum, multiplicando panes etc. Non: fractio et 
distributio, quae sunt praeparativa communionis et consecutiva consecrationis 
iam factae. — Non: preces aliae, quae tantum in genere commemorantur, nec: 
gratiarum actio (eucharistésas), nec benedictio, quae memoratur. Nam huius 
benedictionis verba non communicantur, immo a Luca et Paulo nec memo- 
rantur: nullo modo possunt ergo esse forma essentialis, Ecclesia enim relicta 
esset in re tam gravi in tenebris. « Benedictio » ergo intelligenda est verisimi- 
liter hebraica benedictio panis et vini, sicut in Mishna traduntur (Tract. Be- 
rakhoth), vel, quod minus probabile est, intelliguntur ipsa sanctissima verba 
consecrantia. 


c) Traditio sacra 


unanimis est, et mirandum, quomodo inde a saeculo XVlI-o e mera infen- 
sitate adversus Ecclesiam Romanam absona doctrina vim consecrativam ver- 
borum Christi negans oriri potuit. Exempli tantum instar aliqua documenta 
allegantur. 


1°. Ex antiqua aetate Ecclesiae clarissime loquitur a. S. lustinus versus 
155: « .1lla alimonia, quae per precem verbi ab Ipso (lustinus loquitur de 
Christo) originem ducentis Eucharistia facta est», tunc autem refert « ver- 
bum » hoc: «Jesus accipiens panem et gratias agens dixit: Hoc facite in meam 
commemorationem, hoc est corpus meum » (Apol. I. 66, 1-3) Mirum est. 
quomodo quidam, ut J. Quasten, epiclesin detegere potuit his verbis deliten- 
tem: « His verbis lustinus epiclesin describit, qua ho Logos invocatur, ut des- 
cendat super panem et vinum eucharisticum » (Monumenta eucharistica et 
liturgica vetustissima, Bonn 1937, 18 nota L). Si legatur totus contextus, clarum 
est. ne verbum quidem esse posse de aliquali epiclesi (v. inferius totum textum: 
E. De facto praesentiae, 4. c.). 

b. S. [Irenaeus circa 185 candide enuntiat: « .. calix mixtus et panis facticius 
in se recipit verbum Dei et fit Eucharistia, corpus Christi » (Adv. haer. V, 2,2-3), 

ubi iterum mirandus Quasten: « Epiclesin logi iam saeculo secundo in usu 
fuisse s. Irenaeus testatur » (loco quo supra). Irenaeus enim Lugdunensis clare 
dicit, quid sit hic «logos », i. e. verbum, non Verbum qua secunda persona 
divina. Loquitur enim in hoc contextu de Christo, « qui panem e creatura 
oriundum proprium corpus esse confirmavit », ergo « verbum » hoc nil aliud 
est, quam verbum: Hoc est corpus meum (legas, quaeso totum textum infra: 
F. 4. d. I0). 

c. Tertullianus antiquitatis testis Latinus, pluries confitetur formam Eucha- 
ristiae, sufficit unum testimonium: «Acceptum panem et distributum discipulis 
corpus suum illum fecit 'Hoc est corpus meum dicendo» (Adv. Marcion. 
3, 19). 


2?. Inde a saeculo IV-o, quando eius decursu primae veri nominis epicle- 
ses in usum venere in Oriente, audiantur e permultis tantum item /res testes 
catholicae veritatis. 


a. S. Gregorius Nyssenus versus 385 dicit: « Panis sanctificatur (hagiazetai) 
per verbum Dei et orationem (enteuxeós), non quod cibatione (brósis) transeat 
in corpus Verbi, sed quod statim in corpus Verbi transmutatur ( metapoio- 
umenos), sicut dictum est a Verbo: Hoc est corpus meum » (Orat, catech. 37. 
PG 45, 93). 


b. Doctor Eucharistiae, S. Chrysostomus invicte annuntiat veritatem catho- 
licam de forma Eucharistiae, cuius testimonium a Bessarione, tunc archic- 
piscopo Nicaeno, in Concilio Florentino allegatum fuit ad testandam fidem 
Graecorum: « Non enim homo est qui facit, ut proposita (ta prokeimena) ef- 
ficiantur corpus ct sanguis Christi, sed ipse Christus, qui pro nobis crucifixus 
est. Figuram implens (schema = Umriss, korvonal, Christi nempe, ministri pri- 
marii) stat sacerdos verba illa proferens, virtus autem et gratia Dei est (sc. ver- 
borum) Hoc est enim corpus meum' — inquit. Hoc verbum transformat pro- 
posita » (Dc proditione ludae, hom 1.6 PG 49,380); « transformat » graece: 
« metarrhythmizei », rhy-tmos « motus aequalis, forma », ergo transformat 
proposita dona, panem ct vinum, verbum autem est: « Hoc est corpus meum!». 

c. Tertius allegatur Pater Graecus concludens seriem Patrum, Joannes 
Damascenus, qui transsubstantiationcin cum creatione mundi comparans, quae 
item Verbo appropriai! solet, haec enuntiat: « ..omnia quaecunque voluit. 
Dominus fecit, si dixit: Fiat lux, et facta est lux .. In principio dixit: Producat 
terra herbam virentem .. dixit perinde Deus: Hoc est corpus meum, et: Hic 
est sanguis meus, et: Hoc facite in meam commemorationem, — idque omni- 
potente eius praecepto fit, donec veniat » (De fide orthodoxa, 4,13 PG 94. 1140). 


d) Ratio theologica. 


In tali materia quid tenendum, solum e fontibus revelationis potest probari, 
lamen dicere possumus, congruens esse, quod etiam augustissimum Sacramen- 
tum fone.ain habeat verborum. Christus Dominus quidem potuisset sine verbis 
consecrare, quod revera factum esse opinabatur Innocentius Ill. ante suum 
pontificatum (Dc s. altaris mysterio IV, 6), deinde Durandus et saec. XVI. Am- 
breras Catharinas, adhuc ante Tridentinnm hanc proferens sententiam, abso- 
nam quidem, nam nulla ratio dari potest, cur hagiographi retulissent verba 
c\.dente: praesentiam significantia. Ministris autem  secundariis omnino com- 
petens hut quibusdam verbis enuntiare hoc factum praesentiae, nam homo quo- 

modo potuisset certior fieri, hanc praesentiam admirabilem revera contigisse? 
Qualia verba autem haec debent esse, solus Dominus potuit determinare, nam 
per se haec verba possent esse etiam verba, quibus invocatur Spiritus Sanctus. 
Quod non haec sint verba essentialia, probatum est. 


II. De forma Eucharistiae QUID NON SIT. 


THESIS. Eucharistiae forma (1) nullo modo est epiclesis, (2) etsi habeat suam 
rationem liturgicam. 


Proxima fidei quoad I. partem, sententia communis Il. Pars. 


I. pars probatur: Epiclesis nullo modo est Eucharistiae forma. 


a) Vox Ecclesiae. 


1°. Benedictus XII. transmisit ad Armenos epistolam (« Iam cludum » a. 
1341.), in quibus quaestiones posuit de recriminationibus contra fidem Arme- 
norum; Armcni autem e Synodo anno 1342 in Sis habita responsa miserunt 
S. sedi. Responso ad qu. 66. profitebantur se et omnes Armenos sine excep- 
tione credere quod panis et vinum per verba Christi transmutentur in corpus 
et sanguinem Christi (Hefele-Knopfler, Konziliengeschichte VI (1890) 660). 
Quaestione ergo Summi Pontificis supponitur tenendam esse fidem, epiclesim 
non valere ad transsubstantiationem. 


2°. De Concilio Florentino 1439 iam actum est supra. (I. a. IO.) 


3?. Clemens XI. anno 1716 enuntiavit archiepiscopo Tyri et Sidonis, epi- 
clesim non esse interdictam, si ita intelligatur, quod virtus consecrativa tantum 
verbis Christi competit. 


4°. Benedictus XIII. anno 1729 declaravit, « non per invocationem Spiritus 
sancti, sed per verba consecrationis fieri transsubstantiationem n (Coli. Lacen- 
sis II, 439). 


5°, Pius VII, anno 1822, ad patriarcham Antiochenum datis litteris districte 
praecepit, ne quis audeat deinceps « tueri opinionem, quae tradit ad admirabi- 
lem ilam conversionem... necesse esse, praeter Christi verba, eam etiam eccle- 
siasticam precum formulam recitare, quam saepe memoravimus » (Coli. Lacen- 
sis II, 551). 


6?. Sanctus Pius X. 26. Dee. 1910 edidit Litteras Apostolicas, quibus vul- 
gatum quoddam scriptum reprobatur circa quaestionem de ecclesiis ad catho- 
licam unitatem revocandis (AAS 1911, 117-121, scriptum a Prine. MaximilianO 
Saxoniae in diario « Roma e lOriente »: Pensées sur la question de lunion 
des Églises), ubi gravis edicitur reprehensio: « ..nec ibidem intacta relinquitur 
catholica doctrina de SS. Eucharistiae Sacramento, cum praefracte docetur, 
sententiam suscipi posse, quae tenet apud Graecos verba consecratoria effectum 
non sortir, nisi iam prolata oratione illa, quam epiclesim vocant... » (cf. Denz. 
nr. 2147 a). — Ilis omnibus documentis Pontificiis putamus iure dici posse, 
sententiam in thesi enuntiatam esse fidei proximam. 

) Nomine epiclesis 


intelligitur epiclesis stricte dicta, quae est invocatio Spiritus Sancti post 
consecrationem facta ad transmutandum panem et vinum in corpus et sangui- 
nem Christi. — Duo ergo elementa constitutiva requiruntur ad veri nominis 
epiclesim: 1°. ut prolata sit post consecrationem, 2°. ut textus loquatur adhuc 
de pane et vino fíransmutandis. — Exempli instar legatur textus Liturgiae 
s. Chrysostomi: « Domine, qui Spiritum Sanctum tuum hora tertia apostolis 
tuis misisti, eum non aufer nobis, optime, sed renova nobis, qui ad te precamur 
..Et fac panem hunc pretiosum corpus Christi tui. Quod autem in calice hoc est, 
pretiosum sanguinem Christi tui: Transmutans Spiritu tuo Sancto n. 


c) Argumentum dogmaticum ex historia. 


Duo facta certa sunt: Epiclesis non fuit semper in usu, sed tantum, ut 
videtur, saeculo IV-o ad finem vergente incepit. Item: in Occidente nunquam 
erat, nec habetur epiclesis. Argumentatio ergo est: Si epiclesis esset forma 
essentialis, vel pertineret ad formam essentialem, semper debuisset in usu esse, 
ct simili modo in Ecclesia occidentali. Ecclesia enim. usum quod attinet Sacra- 
mentorum, errare non potest. 


| . Epiclesis non fuit semper in usu. Uti iam diximus, Justinus et Irenaeus 
nec vestigium habent verae epicleseos. 


a. Epiclesis inveniri dicitur in Paradosi Apostolikó S. Hippolyti Romani, 
scripta ante 220, sed melius inspecta non est veri nominis epiclesis, nam ele- 
mentum secundum deest (prex transmutationis panis). Post consecrationem sic 
precatur: « Et petimus ut mittas Spiritum tuum Sanctum in oblationem sanctae 
Ecclesiae, in unum congregans de omnibus qui percipiunt, sanctis in reple- 
tionem Spiritus Sancti, ad confirmationem fidei in veritate » (Quasten p. 30.) 
Epiclesis ergo haec nullam difficultatem affert dogmaticam, nam petit effectum 
communionis. 


b. Similis epiclesis invenitur in papyro Dér-el-Balyzeh saec. III., similis 
eo sensu nempe, quod non sif epiclesis. In textu enim huius venerandi monu- 
menti deest primum elementum verae epicleseos (non est post consecrationem). 
Ante verba Domini enim, statim post Trisagion legitur: a Reple et nos gloria 
tua, quae apud te est, ct mittere dignare Spiritum sanctum tuum super creatu- 
ras istas et fac panem quidem corpus domini et salvatoris nostri Jesu Christi, 
calicem autem sanguinem novi testamenti Domini et Dei et Salvatoris nostri 
Jesu Christi. Et quem admodum iste panis sparsus erat super montes et colles 
ct agros et commixtus factus est unum corpus, sicut vinum hoc expressum e 
sancta vite David et aqua ex agno immaculato et commixta duo facta sunt unum 
mysterium, ita collige catholicam ecclesiam Jesu Christi. Ipse enim Dominus 
noster Jesus Christus, qua nocte tradebat se, accepto pane... n. (Quasten p. 40 
adhuc versionem exhibet textum Graeci Papyri ante 1950 cogniti; hoc anno 
edidit C. M. Roberts, Oxoniensis professor novas incognitas partes huius docu- 
menti pretiosissimi, nos versionem huius textus critici secuti sumus Latinam, 
(actam ab A Bugnini, L'Eucologio di Dér-Balizeh, tn: Eph. Lit. 1951, 157-170.). 

c. In. hoc textu cucharisticac precis Papyri Der-cl Balizehensis reliquia 
invenitur orationis alicuius post consecrationem, quae ad Spiritum Sanctum di- 
recta non panis et oini transmutationem petit, sed effectum communionis conse- 

quendum, sicut iam in Paradosi Apostolikc S. Hippolyti invenitur. Textus Papyri 
Balyzehensis fragmentum hoc habet, postquam circiter 15 lineae exciderunt: 
« ..et praebe nobis servis tuis in virtutem Spiritus sancti, in confirmationem et 
augmentum fidei, in spem futurae aeternae vitae » (See. textum criticum Ro- 
berts, versio latina Bugnini, 169). Haec prex ad Spiritum Sanctum pro partici- 
patione effectus communionis, ut vidimus, primo invenitur in textu S. Hippo- 
lyti, qui precem similem exhibet. — Dolendum si recentiores litterati, ut 
IIl. Elfers (Die Kirchenordnung Hippolyts von Rom, Paderborn 1938, p. 287 s.) 
audacter affirmant, heic inveniri primum vestigium (« erster Ansatzpunkt »), 
quando epiclesi pro transmutatione essentiale pondus tribui coepit («...der 
Epiklese fiir die Umwandlung eine wesentliche Bedeutung beizumessen »). Er- 
rori Elfers dein etiam O. Casei adstipulatur (AfLw 1952, p. 128), adiungens 
suspicionem, quod Hippolytus hanc epiclesim ex Oriente mutuatus est, quod 
possibile potest esse, at nullibi habetur in hoc textu prex conversionis panis post 
consecrationem. 


2^. Ante edictum Mediolanense (313) epiclesis veri nominis revera non in- 
venitur, sed habetur epiclesis ante consecrationem et habetur prex invocationi' 
Spiritus Sancti post verba institutionis ad consequendum effectum communio- 
nis. — Quod conclusio haec e paucissimis textibus tamen valet, demonstrat 
epiclesis Serapionis versus 340 in Aegypto, ubi etiam Papyrus Balyzehensis in 
usu erat et etiam Paradosim Hippolyti cognoscebant. Serapionis Euchologion 
statim post verba institutionis hanc affert precem: « Adveniat, Deus veritatis, 
sanctum tuum verbum super hunc panem, ut panis fiat corpus verbi et super 
hunc calicem, ut calix fiat sanguis veritatis, et fac, ut omnes communicantes 
remedium vitae accipiant... Te enim Ingenitum invocavimus (agennéton epeka- 
lesametha) per Unigenitum in Sancto Spiritu » (Quasten p. 62-63.). Heic habetur 
clavis solutionis: iam post verba institutionis, sed statim, fit « invocatio » (epe- 
kalesametha — epiklésis!) et quidem ipsius « verbi » — « adveniat sanctum tuum 
verbum », quod videtur nobis esse illud « verbum », quod tam clare penes lusti- 
num ct Irenaeum verbum effatum Domini est, ie. verba institutionis, quae mox 
dicta et recitata sunt. Per proslépsim liturgicam voluerunt demonstrare, quod 
iam factum est, verborum nempe consecrationis verificationem, simulque adiecta 
est oratio ad Spiritum Sanctum pro consequendo effectu communionis. 


3°. In liturgiis Orientalibus, quae certe quoad essentiam iam exeunto saec. 
IV-o talem textum habebant, invenitur epiclesis. Vestigium autem  epicleseos 
veteris ante consecrationem in Aegypto remansit, in liturgia veneranda a 
s. Marco nuncupata. Ante consecrationem sic precatur: « Plenum enim est cae- 
lum et terra gloria tua per apparitionem D.N. Jesu Christi. Fac o Deus, ut 
plenum quoque sit hoc sacrificium benedictione tua, per adventum sanctissimi 
Spiritus tui! », dein immediate sequuntur verba institut.onis (Renaudot, Collectio 
liÀturgiarum orientalium I, 139). Post verba institutionis, in media anamnesi se- 
cunda epiclesis autem sic sonat: « Emitte praeterea super nos et super panes ct 
calices istos Spiritum. Sanctum tuum, ut eos sanctificet et consecret, tamquam 
Deus omnipotens (elata voce); Et faciat panem quidem corpus (Populus: 
Arnen!) calicem autem sanguinem Novi Testamenti ipsius Domini et Dei et 
salvatoris nostri Jesu Christi, ut fiant omnibus nobis, qui ex is participamus 
in fidem, in sobrietatem, in medelam, in temperantiam, in sanctificationem » 
(Renaudot I, 141). — Iure videtur ergo dici, quod epiclesis primigenia, quae 

stricti nominis nondum fuit talis, post consecrationem interpolationem accepit, 
et quidem precem, quod Spiritus Sanctus transmutet panem et vinum. Praecise 
hoc elementum defuit ex epiclesi primigenia, ut videri potest in Paradosi Aposto- 
like S. Hippolyti, quae tantum consecutionem effectus s. communionis pro 
obiecto habuit, sicut etiam Papyrus Balyzehensis. 


4". In Occidente autem non invenitur vestigium cpicleseos. Nec lustinus, 
nec Irenaeus, nec Hippolytus eam cognoscunt, ea nempe forma, quod elemen- 
tum essentiale habeat, invocationem Spiritus Sancti ad transformanda oblata 
dona. a. S. Ambrosius videtur loqui de aliqua epiclesi, dicens: « Quomodo igitur 
non omnia habet quae Dei sunt, qui cum Patre et Filio a sacerdotibus in baptis- 
mate nominatur et in oblationibus (i.e. Missis) invocatur? » (invocatio = Graece 
epiclesis, De Spiritu Sancto 3,16). At certum est, heic non agi de epiclesi orien- 
talum. Primo quia essentialem formam vult memorare, sicut in baptismate 
fecit (nominatio S. Trinitatis est forma essentialis), « invocatio » ergo est essen- 
talis pars precis consecratoriae, ut etiam Casei putat, hunc textum allegans 
(JfLw 1924, 173). Secundo quidem, quia Ambrosius « sermonem operatorium » 
vocat verba: « Accipite et edite, hoc est enim corpus meum » (De Sacr. IV, 15, 
iterum citatus a Casei: AfLw 1952, 123). Tertio autem praecise ex Ambrosio 
novimus vetustissimam formam Canonis, quam fidelibus suis exponit, ubi nullum 
vestigium epicleseos invenitur. — b. Nec in aliis liturgiis occidentalibus epiclesis 
habetur, etsi aliquae orationes variabiles in liturgiis typi Gallicani, ubi Canon 
deest, inde a saeculis VI-VII. aliquoties invocationem Spiritus Sancti, e.gr. in 
liturgia Mozarabica e 225 formulis orationis a Post pridie » (i.e. post consecra- 
tionem) tantum 39 invocant Spiritum Sanctum et tantum in sex formulis (!) peti- 
tur transformatio donorum (sic. J. Armitage Robinson 1924. cf. Litteraturam ). 


5^. In Oriente ergo saeculo IV-o ad finem vergente iam adest epiclesis 
— quod concluditur ex eo, quod s. V-o uniformiter adest in omnibus liturgiis 
Orientis. Sed quaestio surgit: cur tantum in Oriente? Certe non ideo, ut aliqua 
differentia statuatur inter Orientem et Occidentem, multo minus, ut per hoc 
determinetur instans et forma consecrationis Eucharistiae, nam lites circa hanc 
rem tantum s. XHI-XIV. exoriebantur. Hypothesis instar iure provocare pos- 
sumus cum memorato Robinson ad controversias acres, quae circa 360 in Oriente 
exarserunt quoad divinitatem Spiritus Sancti. Macedonius Constantinopolitanus, 
dein Marathonius episcopus Nicomediae et alii negabant divinitatem Spiritus 
sancti et affirmabant cum esse primam et praestantissimam creaturam Filii. 
Pronum ergo erat fidem orthodoxam, uti moris fuit, etiam in Liturgia exprimere, 
et quidem in epiclesi iam existente extollendo Spiritus Sancti momentum in 
consecratione. Nam Spiritus Sanctus partes habuit in Incarnatione, quando 
adumbravit Virginem incontaminatam, virtus sanctificans Sacramentorum iam 
semper Ei appropriabatur. nunc ergo, ut clare demonstretur Spiritum non esse 
creaturam Fili, in praesentiando Filii corpus ct sanguinem modo demonstrativo 
invocabatur. Eo quod hoc in epiclesi post consecrationem fiebat, nemo voluit 
affirmare dominica verba non efficere conversionem illam mirabilem. Agitur 
tantum de re stilistica, nempe de proslcpsi liturgica, et sic transeundum est ad 
II. partem theseos. 

II. pars probatur: Epiclesis habet suam rationem liturgicam. 


a) Sensus cpicleseos. 


Nam, si non haberet talem rationem, Ecclesia non toleraret eam, quod 


tamen nunquam contigit. Explicandum ergo restat, quomodo possit epiclesis 
intelligi, ut sensum habeat. 


1°. Omittendi sunt nisus, seu « fheoriae » explicationis cpicleseos: theoria 
« dramatica », « communionis vel fructuum spiritualium », « historicae evolu- 
tionis vel corruptionis » (de his cf. Müller p. 314-325 et Doronzo p. 147-150), 
nam solutio simplex inveniri potest stilum attendendo liturgiae. 


2?. Hunc stilum respiciendum esse, si textus liturgici explanantur, optime 
ostendit J. B. Umberg S.J. (Liturgischer Stil und Dogmatik, in: Scholastik 1926, 
481-503). Inter principia liturgiae saepe adhibetur principium stilisticum « tem- 
poris vicarii » (Prinzip der Zeitvertretung = idóhelyettesités), i.e. « nunc » 
habetur pro « func n. Effectus enim Sacramentorum in instanti producuntur, sic 
etiam transsubstantiatio. Ecclesia autem orat, loquitur et ritus adhibet, ante et 
post hoc unicum instans et tempore utitur praesenti, « nunc » pronuntiat pro 
« tunc »: sive pro tempore praeterito sive pro futuro. — Putamus primum agendi 
modum stilisticum apte posse vocari a prolepsim » (anticipatio, Vorhemahme, 
clovctelezés), secundum vero modum proslepsim. 


3?. Prolepsis habetur, quando aliquid nondum factum est, et tamen Eccle- 
sia orans se gerit, ac si iam factum esset. Sic a. in ritu Romano in oblatione 
panis et vini dicitur « hostia immaculata », «a calix. salutaris », i. e. salutem 
efficiens, quod tunc tantum fit, si vinum consecratum est. In secretis Romanis 
quam plurime petitur a Deo, ut « suscipiat hostias redemptionis humanae » (Ge- 
lasianum, Wilson p. 93), « suscipe Domine, sacrificium placationis et laudis » 
(ibid. 203), « hostia immaculata, qua illud D.N.J. Christi immensae caritatis 
opus renovamus... sit salutare remedium » (18. Jul. Camilli de Lellis, Miss. 
Rom.), etsi ante consecrationem nondum est hostia redemptionis; nec hac hostia, 
mero pane scilicet renovatur a opus Christi », sacrificium videlicet Crucis. Tamen 
iure hoc edicitur, quia Missa qua una actio totalis concipitur: panis et vinum 
oblata iam per anticipationem vocantur sacrificium: « nunc» est intelligendum 
pro « tunc » futuro, sc. post consecrationem. — b. In liturgia DByzantina haec 
prolepsis adhuc expressius usuvenit: in proskomidia facta ante Missam vocatur 
panis: « Agnus Dei, qui tollit peccata mundi, pro mundi vita et salute ». Quando 
autem portantur oblata (prosphorae) in « magno introitu » ad altare, cantatur 
Cherubicon: « ..recipimus regem omnium, quem invisibiliter portant angelorum 


chori » ct hoc cantu salutantur panis ct vinum nondum consecrata, sed utique 
mox consecranda. 


4°. Praeter prolepsim habetur etiam liturgica proslepsis (reassumptio, nam 
« posticipatio » non esset usualis = Nachhernahme, utóvételezés) quando vide- 
licet aliquid iam factum est ct Ecclesia orans se gerit, ac si nondum factum 
esset, « nunc » pro « tunc » praeteriti temporis. Sic habetur « mysterii objective 
unius atque instantanei quasi-cxplicatio » (-2Entfaltung, kifcjtes, Lercher p. 289). 
— Exemplum huius proslepsis, reassumptionis in liturgia Romana habetur in 
ordinatione presbyteri, quando postquam iam consecravit concelebrando, dicitur 
ei: «Accipe Spiritum Sanctum, quorum remiseris peccata, remittuntur eis... ». 


34. - Radó. Ench. Liturtfcum, 

ac si « nunc » tantum acciperet hanc potestatem, etsi iam « tunc », scilicet ante 


consecrationem Missae, in ordinatione ritu essentiali eam accepit. — Similiter 
in confirmationis ritu episcopus super fideles iam confirmatos orat, ut « Deus 
cos confirmet atque perficiat, n — Postquam iam baptizati sunt, tunc accipiunt 


vestem candidam, etsi id, quod vestis haec symbolizat, iam factum est, gratiae 
nempe primae infusio. 


b) Epiclesis Orientalium. 


Inter has « proslcpses », de quibus mox actum est a nobis, liturgicas nume- 
randa est etiam epiclesis Orientalium, quae nullam affert difficultatem, si recte 
intellegatur, quod in antiquitate sic factum est ct tantum propter adversitatem 
antilaünam saec. XIV. in haereticum sensum detorquebatur. 


1°. Antea nec Photius, nec Michael Cerularius, schismatis fautores de epic- 
lesi locuti sunt, etsi omnia congesserunt contra « Latinos », usum « Alleluia ». 
barbae gestionem et talia adiaphora. 


2?. Nicolaus Cabasilas, metropolita Thessalonicensis (1361-1363) fuit primus, 
qui in opere suo ceterum bencmerito a Herméneia tes theias leitourgias » ad 
consecrationem dixit etiam epiclesim necessariam esse sicque heterodoxam sen- 
tentiam 4a semiepiclesismi » invexit. Eius opinionem in Concilio Florentino 
Marcus Eugenicus, metropolita Ephesinus (1437-1440) et Isidores Kiowiensis 
tuebantur, qui postea unioni non adhaeserunt. 


3?. Deinde saec. XVII. inde a Petro Mogila, metropolita Kiowiensi, adver- 
sitas acerbior evasit, ita, ut iam affirmarent, tantum per epiclesim fieri consecra- 
tionem: sic nata est haeresis « epiclesismi ». Num si sacerdos orientalis inten- 
tionem excitet, se tantum per epiclesim velle consecrare, hoc valide faceret, alia 
est questio. Sunt qui putant, valide etiam talem consecrare, si in genere habeat 
intentionem, faciendi quod facit Ecclesia Christi, sed hoc non possumus accep- 
tare. Magisterium enim ecclesiasticum invalidas declaravit ordinationes Angli- 
canas, quia ideo mutaverunt ritum ut non faciant id, quod Ecclesia « papistica », 
atqui nobis videtur, praecise hoc fieri in casu supposito. 


Corollarium. 


Ecclesia ideo per decretum S. Officii 12. Feb. 1951. ad quaestionem: 
« Utrum magna prostratio (gonyklisia), ubi in usum venerit in celebratione 
Missae ritus Byzantini, facienda sit post Christi verba, in consecratione panis 
et vini pronuntiata, aut tandem post prolatam epiclesim?» — respondit: «Af- 
firmative ad primam partem. Negative ad secundam partem ». 


4. Nonnae pastorales quoad formam Eucharistiae. 


a) Ad validitatem 


requiritur essentia formae unicae, nempe verborum institutionis: « Hoc est 
corpus meum », dein: « Hic est calix sanguinis mei », vel: « Hic est sanguis 
meus ». 


| . Haec sententia communis est contra Scotum, qui putavit, totam narra- 
tionem institutionis (inde a Qui pridie) recitandam esse ad valorem. Ut ratio 

affertur, quod solis his verbis sacerdos significat, se in persona loqui Christi. 
Hoc autem non constat, nam intentio sacerdotis requiritur faciendi, quod facit 
Ecclesia ct fecit Dominus in coena novissima. 


2?. Thomistac vero essentialia putant verba quibus finis propitiatorius indi- 
catur: ut « qui pro vobis effundetur in remissionem peccatorum »; « hoc proba- 
bile est », dicit Vermeersch (III, n. 351.). At ratio non habetur, cur hoc probabile 
sit, si autem « Thomistica » esset sententia, nempe ab ipso S. Thoma prodiens, 
aliter res se haberet, Doctor autem Communis ultimam sententiam proferens 
aperte dicit: « Si sacerdos sola verba praedicta proferret cum intentione confi- 
ciendi hoc Sacramentum, perficeretur hoc Sacramentum, quia intentio faceret, 
ut haec verba intellegerentur quasi ex persona Christi prolata, etiamsi verbis 
praecedentibus hoc non recitaretur, graviter tamen peccaret sacerdos sic confi- 
ciens hoc Sacramentum, utpote ritum Ecclesiae non servans » (III q. 78. a. 1. 
ad 4). Agitur de verbis in toto hoc articulo tractatis: « Hoc est corpus meum » 
et « Hic calix sanguinis mei ». Haec est ergo genuina sententia Thomistica, 
quae sane probabilior est. 


3°, Si haec essentialis forma substantialiter mutaretur, invalida esset consec- 
ratio, ut patet. Sic si diceret, n Hic est corpus meum » etiam in forma sanguinis: 
« Hic est calix etc. » verbum « hic non ut pronomen sumendo sed ut adverbium: 
« hic n ie. « heic» = hoc loco, certo non conficeret Sacramentum. Quia vero 
nemo sanae mentis talia vult intendere, si per lapsum linguae dixisset « hic 
est corpus meum », consecratio certo valida esset, nam error est solum gram- 
maticus. — Supervacaneum est loqui de aliis possibilitatibus, ut auctores solent 
(«hoc est substantia mea », a hoc corpus est meum », id est sensu: «ad me 
pertinet », «a hoc sit, fit, fiat corpus meum » etc.), quae reddant invalidam for- 
mam, talia enim nemo facit. 


4?. In dubio num consecravit, vel valide consecravit, standum lege rubricali: 
« Si celebrans non recordetur se dixisse, quae in consecratione communiter di- 
cuntur, non debet propterea turbari » (M. Rom. De defect. V, 2). — Si autem 
dubium fundatum et prudens haberet de validitate consecrationis, ie. « valde 
probabiliter dubitet, se aliquid essentiale omisisse, iferet formam saltem sub 
tacita conditione » (ibid... Haec repetitio, si inter consecrationem necessaria 
esset, ab ipsis verbis essentialibus incipitur (« Hoc est... Hic est... »), si tantum 
post consecrationis actum, tunc ad analogiam rubricae (De defect. Ill, 5.7 et 
IV, 3,4.) incipiendum est a tota narratione: «Qui pridie» et «Simili modo». 


b) Ad liceitatcm 
usus formae requiritur, ut verba formae sint prolata: 


1°. Respectu materiali: recitative seu narrative, quia per narrationem « Qui 
pridie » et « Simili modo » vult exprimere, se verba essentialia dicere tamquam 
a Christo dicta. 


2?. Respectu formali: assertive, i.e. ut ipse quoque affirmare vult, panem 
esse corpus Christi. Nam si mere respectu materiali diceret (quod utique nemo 
vult, tunc nil plus faceret ac si in contione vel catechesi narraret, quomodo 
Dominus instituit hoc Sacramentum. — Quod dicitur, etiam « practice » non 
speculative (Noldin - Schmitt n. 121,3) seu « effective ct practice » (Merkclbach 
n. 226), idem est, ac « assertive ». 

3°, Sine mutatione accidentali, i.e. nec unum quidem verbum omittendo e 
toto textu formae, sic e.gr. nefas est (ergo grave peccatum) verba « mysterium 
fidei » omittere (S. Offic. 24. iul. 1958). See. Lehmkuhl (nr. 170) veniale esset 
corrumpere «est» in «es», «corpus» in «copus » «meum» in « meu », 
« calix » in «calis n, « sanguinis » in « sanguis », sed quis quaeso, vellet tale 
veniale committere? — Imo sequendum sapiens monitum Gattercr, ne nimiis 
anxietatibus ianua aperiatur: «a Attente, reverenter, distincte et secreto profert 
verba consecrationis... absque capitis nutibus, sine oris contorsione, sine violentia 
et vocis elatione, nulla mora inter singula verba interposita » (Praxis celebr. 260). 


Scholion. De adiectis verbis in forma consecrationis vini. 


In relationibus coenae novissimae e verbis Domini desunt haec verba: 
* (novi) et aeterni (testamenti) mysterium fidei ». A Protestantibus saec. XVI-i 
adiccta haec adhibita sunt, ut demonstrent Papisticam | Ecclesiam  falsificasse 
verba Scripturae. Etiam quidam catholici erronee dicunt haec verba non esse 
desumpta e S. Scriptura, nam testamentum dicitur « aeternum » in Veteri Testa- 
mento (Ps 110,9; Eccli 17,10, 45, 8.19); alia verba autem a S. Paulo, praecise 
de diaconis, qui in antiqua Ecclesia partem habuerunt in distributione calicis: 
« Habentes mysterium fidei in conscientia pura» (1 Tim 3,9) Verba haec 
saec. IV-o adhuc desunt (cf. Ambros. De Sacramentis 5,22 Quasten p. 160), 
saec, VI-VII. iam continentur transsumpta e liturgia Romana in Gallicanae 
liturgiae documentis. Unde confecturae instar suscipi potest hypothesis Th. 
Michels, quod tempore Leonis Magni adiecta haec fuere ad calicis verba, nam 
Manichaei abstinebant a sumptione sanguinis Domini (cf. Jungmann Missarum 
sollemnia 3. ed. II, 249-251 .). 

C) De efficientia Eucharistiae. 


THESIS. Effectus (1) principalis Eucharistiae est unio vivificans cum Christo, 
(2) e qua unione resultant ceteri effectus. 


De fide catholica. 


Vox Ecclesiae. 


Trid. sess. XIII. cap. 2.: « Sumi autem voluit Sacramentum tamquam spiri- 
tualem animarum cibum, quo alantur et confortentur viventes vita illius, qui 
dixit: Qui manducat me et ipse vivet propter me, et tamquam antidotum quo 
liberemur a culpis quotidianis et a peccaris mortalibus praeservemur. Pignus 
praeterea id esse voluit futurae nostrae gloriae, et perpetuae felicitatis, adeoque 
symbolum unius illius corporis, cuius ipse caput existit, cuique non tamquam 
membra arctissima fidei, spei et caritatis connexione adstrictos esse voluit, ut 
idipsum omnes diceremus, nec essent in nobis schismata ». — Can. 5: « S.q.d., 
vel praecipuum fructum ss. Eucharistiae esse remissionum peccatorum, vel ex 
ea non alios effectus provenire, anathema sit» (Denz. 875. 887.) 


Adversarii 


sunt Protestantes, qui unicum effectum recognoscebant remissionem pecca- 
torum. Sic e.gr. Lutherus statim ab initio opinatus est: «Verbum divinae 
promissionis huius Sacramenti cum exhibeat peccatorum remissionem, secure 
accedit, quicumque peccatorum suorum vexatur sive morsu sive titillatione. Est 
enim testamentum hoc Christi medicina unica praeteritorum, praesentium et 
futurorum peccatorum, modo indubitata fide ei adhaeseris et credideris, tibi 
gratuito dari id, quod verba testamenti sonant » (De captiv. Babyl.). 


I. pars probatur: Unio cum Christo. 
a) Scriptura Sacra 


promissione Christi Domini probat hunc principalem effectum: « Qui man- 
ducat meam carnem et bibit meum sanguinem, in me manet et ego in eo » 
(Jo 6,57). « Manere » in invicem significat vitam mutuam perfecti amoris: hac 
unione cum Christo fit christianus theophorus, hac unione est Eucharistia 
transfiguratio vitae christianae. 


b) Traditio 
hunc effectum principalem multoties extollit. Sicut Cyrillus Hierosolymi- 


tanus dicit: « Divinorum mysteriorum digni facti, concorporales et consan- 
guinei Christi facti estis (syssómoi kai synaimoi) » (Cat. mystag. 4,22). — 
S. Gregorius Nyssenus autem enuntiat: « Unione, quae ad immortalitatem 


tendit, homo incorruptibilitatis particeps fit » (Logos katechétikos 37. PC 15,93). 

Haec unio intensitatem auget incorporationis in Christo, ut Gelasianum 
dicit: « Quaesumus, omnipotens Deus, ut inter cius numeremur membra, cuius 
corpore communicamus et sanguine » (Wilson p. 1$). 

II. pars probatur: Effectus ex unione resultantes. 


a) Primus effectus. 


Unio secum portat effectus gratiae huius: sic gratias actuales praeservan- 
tes a peccato. Hoc adeo probe notum fuit, ut iam /gnatius Antiochenus anno 
107 edixit: « Unum panem ífrangimus, medicina est immortalitatis, antidotum 
est non moriendi, ut non moriamur, sed in Christo vivamus » (Ad Eph. 20,2 
Quasten p. 335.) Pronum est Patrem apostolicum hoc loco de morte animae 
locutum esse, nam corporaliter omnes homines debent mori, non potest ergo a 
morte corporis homo praeservari. 

Gelasianum hoc sic exprimit, quod participatio Eucharistiae (mensae liba- 
tio, ie. participatio, cibatio sacrificalis) augmentát gratiam habitualem et pro- 
legit nos: a Sacrae nobis quaesumus Domine, mensae libatio ef piae conversa- 
tionis (ie. gratiae habitualis) augmentum ef tuae protectionis continuum praes- 
tet auxilium » (Wilson p. 13). Cum peccatorum patrationi diabolus instet, s. 
liturgia precatur, ut etiam ab eius incursione liberemur: « Gregem tuum, pastor 
bone, placatus intende, et oves, quas pretioso sanguine Fili tui redemisti, 
diabolica non sinas incursione lacerari » (Wilson p. 68.). 


b) Alter effectus 


resultans ex unione cum Christo est per se deletio venialium et per accidens 
etiam mortalium. Effectum deletivum unionis cum Christo sic debemus intelli- 
gere, quod Eucharistia sacramentum vivorum est ct ideo oportet eam in statu 
eratiae accipere (v. inferius E. 3.a.). Per accidens tamen « potest hoc Sacramen- 
tum operari remissionem peccatorum .. etiam perceptum ab eo, qui est in 
peccato mortali, cuius conscientiam et affectum non habet « (III q 79. a. 3). 
Quia tamen non solum Protestantes, sed etiam aliqui recentiores catholici puta- 
bant, antiquitatem Christianam tenuisse peccata indiscriminatim per sumptio- 
nem Eucharistiae remitti, quaestio haec penitius investiganda est. Veritas est 
haec: antiquitas Christiana saepe in genere locuta est de deletione peccatorum 
per Eucharistiam, sed eodem modo omni convictione docuit, in statu peccati 
mortalis illicitam, immo nocivam esse communionem. 


1°. Saepe in genere locuti sunt de remissione peccatorum, a. Conferatur 
S. Ambrosius, talia dicens: « Quotiescunque accipimus, mortem Domini adnun- 
tamus. Si mortem adnuntiamus, adnuntiamus remissionem peccatorum. Si, quo- 
tiescunque effunditur sanguis, in remissionem peccatorum funditur, debeo illum 
(sc. sanguinem) semper accipere, ut semper mihi peccata dimittantur. Qui 
semper pecco, semper debeo habere medicinam n (De Sacramentis 4,6,28 Quas- 
ten p. 162) — Quaestio nunc est, num Ambrosius hoc necessario dicit de 
omnibus indiscriminatim peccatis. Expressio: «.. semper pecco» in ore Am- 
brosii minus congruenter significaret etiam mortalia peccata. Quod de sump- 
tione Eucharistiae, non autem de vi remissiva Missae agit, clarum est ex alio 
textu: « Quotiescunque enim bibis, remissionem accipis peccatorum et inebri- 


aberis spiritu » (5,3,17 Quasten 166). — Dein S. Ambrosius de peccato loquens, 
more Patrum saepe intelligit etiam concupiscentiam et sic loquitur de Eucharis- 
tia; «Qui vulnus habet, medicinam requirit, vulnus est, quia sub peccato 


sumus, medicina est coeleste et venerabile sacramentum » (5,4,25 Quasten 
p. 1695; «sub peccato esse» heic sumitur effectus peccati, sc. concupiscentia, 

de lege enim agit Ambrosius inevitabili, quod nullo modo potest esse peccatum 
mortale. — b. In genere loquitur de remissione peccatorum per Eucharistiam 
etiam liber Constitutionum Apostolicarum circa 400, in epiclesi enuntians: 
« .. ut efficiat hunc panem corpus Christi tui .. ut qui cius participes fiunt, ad 
pietatem confirmentur, remissionem peccatorum consequantur, a diabolo eiusque 
fraude defendantur » (VIII, 12,39 Quasten p. 224). In gratiarum actione autem 
sic precatur: « Accipientes pretiosum corpus ct sanguinem Christi gratias agi- 
mus dignos facienti, ut accipiamus sacra eius mysteria et deprecemur eum, 
ut non in indicium, sed in salutem fiat, in utilitatem animae et corporis, in 
custodiam pietatis, in remissionem peccatorum, in vitam futuri saeculi » (VIII, 
13,14 Quasten p. 231). — c. Tales generales enuntiationes de vi remissiva pec- 
catorum, quantum volumus, possumus invenire etiam in liturgiis Latinis, e.gr.: 
« Concede nobis, Domine, quaesumus, ut sacramenta, quae sumpsimus, quid- 
quid in nostra mente vitiosum est ipsius medicationis dono curetur » (Gelasia- 
num Wilson p. 3.). 


2^. Verum ergo est, quod Christiana antiquitas in genere loquebatur de 
peccatorum remissione per Eucharistiam. Sed item similiter verum est, quod 
omni convictione enuntiavit nefas esse in statu peccatis mortalis participare 
mensam Domini. Tunc temporis utique sufficiens erat contritio ad communio- 
nem, si vero aliquis in « peccata capitalia » lapsus luerit, ad mensam Domini 
tantum post peractam publicam poenitentiam accedere potuit. — a. De digni- 
tate iam Didache prima vice loquitur mentionem faciens liturgicae adclamatio- 
nis ante communionem: « $i quis sanctus est, veniat! Ei tis hagios estin erches- 
tho! » (10,60). — Notissima est enim adclamatio omnibus priscis liturgiis com- 
munis: «Ta hagia tois hagiois — Sancta sanctis!» in universis antiquis et 
hodiernis quoque orientalibus liturgiis usitata. — b. Clare prodit mentem suam 
Origenes, dicens de communione: « In pane Dei proinde utilitas est, qui utitur 
eo, (nunc autem Origenes conditionem prodit:) Si intemerata mente et pura 
conscientia fit particeps panis » (In Matth comm 11,14 PG 13,949). — c. S. Ba- 
silius Magnus autem talia dicit: « Quali cum timore, quali plena convictione, 
qualive affectu accipiamus corpus et sanguinem Christi? » Responsum: « Ti- 
morem docet nos apostolus, dicens: qui manducat et bibit indigne... » (Regulae 
brevius tractatae qu. 172. PG 31.1196). — d. S. Augustinus et Chrysostomus 
ambo de Juda loquentes monent fideles, ne cum gravi peccato accipere audeant 
corpus Domini. Chrysostomus quidem hoc dicit: « In mentem veniat tibi, quo- 
modo indignatus sis contra proditorem, contra crucifigentes. Vide nunc, ne et 
tu particeps peccati sis corporis et sanguinis Christi. Illi occiderunt sanctissimum 
corpus, tu autem immunda anima suscipis eum post tot beneficia » (In Mt hom. 
82,5 PG 58, 743). — Augustinus vero consimili modo: « Sicut Judas, cui buc- 
cellam tradidit Dominus, non malum accipiendo, sed male accipiendo locum 
in se diabolo praebuit, sic indigne quisque sumens dominicum sacramentum 
non efficit, ut, quia ipse malus est, malum sit (sc. Sacramentum), aut quia non 
ad salutem acceperit, nihil acceperit... » (De baptismo 5,8,9 PL 43,181): ergo 
qui ludam sequens cum evidenti peccato gravi suscipit, non ad salutem accipit, 
i.e. non consequitur remissionem peccatorum, imo locum in se diabolo praebet 
per sacrilegium. 


3?. Peccatores publici autem semper arcebantur a mensa Domini, saepe 
invehebantur in tales qui audebant accedere, e.gr. Tertullianus: « Christianum 

ab idolis in ecclesiam venire... est manus admovere corpori Domini, quae dae- 
moniis corpora conferunt ... Proh scelus! Semel ludaei Christo manus intulerunt, 
isti cotidie corpus eius lacessunt » (De idololatria c. 7. PL 1,745). — Cyprianus 
autem similiter dc lapsis dicit, quod « .. ante expiata delicta, ante exomologesim 
factam criminis, ante purgatam conscientiam sacrificio et manu sacerdotis, ante 
offensam placatam indignantis Domini et minantis, vis infertur corpori eius et 
sanguini, et plus modo in Dominum manibus atque ore delinquunt, quam cum 
Dominum negaverunt » (De lapsis c. 16 PL 4,479). 


4°. Error ergo esset putare, quod veteres christiani aliter opinati essent ac 
theologi medii aevi. S. Thomas clara distinctione enodat quaestionem de vi 
remissiva Eucharistiae: « Virtus huius Sacramenti potest considerari dupliciter, 
uno modo secundum se, et sic hoc Sacramentum habet virtutem ad remittendum 
quaecunque peccata ex passione Christi, quae est fons et causa remissionis 
peccatum ». Generales ergo enuntiationes verae sunt, ad quod in sequentibus 
Aquinas dicit, hoc etiam antiqui Patres sic professi sunt: « Alio modo potest 
considerari (sc. Eucharistia) per comparationem ad eum, qui recipit hoc Sacra- 
mentum, prout in eo invenitur vel non invenitur impedimentum percipiendi 
huius Sacramenti effectum. Quicunque autem habet conscientiam peccati mor- 
talis, habet in se impedimentum percipiendi effectum huius Sacramenti ». Ratio- 
nem autem assignat Thomas: « Non vivit spiritualiter et ita non debet nutri- 
mentum suscipere » (III q. 79. a. 3). — Deletio mortalis peccati per accidens 
fieri potest, — ut supra declaratum est — si aliquis oblitus esset peccati mor- 
talis nondum remissi, vel si inscio ipso invalide absolutus esset: in hoc casu 
per communionem consequitur remissionem peccatorum, nam non ponens obi- 
cem, recipit gratiam quae cum mortalibus peccatis incompatibilis est. 


c) Tertius effectus 


Eucharistiae est ius ad clarificationem corporis, quae tantopere extollitur 
in sermone promissionis Eucharistiae: « Qui manducat meam carnem et bibit 


meum sanguinem, habet vitam aeternam et ego resuscitabo eum in novissimo 
die » (Jo 6,55). 


1°. Huius futurae nobis gloriae tum causa, tum pignus est Eucharistia, ut 
Leo XIII. dicit: « ..non animo tantum sed etiam corpori .. Corpori autem 
caduco et fluxo hostia illa divina futuram ingenerat regenerationem, siquidem 
corpus immortale Christi semen inserit immortalitatis, quod aliquando erum- 
pat. Utrumque istud et animo et corpori bonum inde obventurum Ecclesia 
omni tempore docuit » (Enc. a Mirae caritatis n 1902). 


2?. Saec. II-o in Actis Thomae sic laudatur haec fides resurrectionis futurae 
per Eucharistiam operandae: « Cum baptizati et vestiti essent, panem in mensa 
posuit et benedixit ct dixit: Panes vitae quem edentes incorrupti permanebunt, 
panis, qui satiat animas esurientes bcatitudine, tu dignatus es accipere donum, 


ut fiat nobis remissio peccatorum, et manducantes immortales evaderent » 
(Quasten 344). 


3?. Gelasianum autem Eucharistiam proleptice remedium immortalitatis 
appellat, et divinae creationis circa nos auxilium, ideo, quia in resurrectione 
quasi noviter creari debet corpus, magis quam occasione sanationis miraculo- 
sac. Sic intelligitur oratio haec: à Offerimus, tibi Domine, munera quae dedisti, 


D) Necessitas. 


ut ef creationis tuae circa nos testificcntur auxilium ef remedium immortalitatis 
operentur 1 (Wilson p. 41.). 


d) Quartus effectus 


est Eucharisticae unionis cum Christo capite: unio caritatis etiam membro- 
rum huius corporis inter se. Nam — ut Tridentinum enuntiat — Christus reliquit 
Eucharistiam « in Ecclesia tamquam symbolum unitatis et caritatis qua Chris- 
tianos omnes inter se coniunctos et copulatos esse voluit » (Prooemium, Denz. 
873). Talem effectum sublimem praedicat praesertim Augustinus, e.gr.: « Norunt 
fideles corpus Christi, si corpus Christi esse non neglegant .. O sacramentum 
pietatis! O signum unitatis! O vinculum caritatis! Qui vult vivere, habet, ubi 
vivat, habet, unde vivat. Accedat, credat, incorporetur, ut vivificetur » (Tract, 
in Jo 26,13). Ideo debenus intelligere see. Catechistnum Tridentinum, « quam 
indigni sint christiano nomine, qui inimicitias exercent, odiaque dissidia et dis- 
cordias, ut teterrimas fidelium pestes, omnino exterminandas esse, cum praeser- 
tm quotidiano religionis nostrae sacrificio nihil nos studiosius servare quam 
pacem et caritatem profiteamur » (2. pars. 4,4.). 


e) Omnes hos quatuor effectus, 


vocem secuta Christi Domini, liturgia, Patres, theologi metaphorice expri- 
munt dicentes Eucharistiam esse cibum, quo anima « vegetatur n, i.e. vivit, sub- 
sistere potest et continuo innovatur. Sicut Gelasianum dicit: « Vegetet nos, 
Domine, tuae mensae libatio, quae fragilitatem nostram gubernet et protegat, 
et in portum perpetuae salutis inducat » (Wilson p. 43.). — « Filii Dei corporis 
et sanguinis sacrosancti alimonia » (Gelas, p. 44): verus est animae cibus, con- 
ditio nempe sine qua non, sicut etenim corpus languescit, si nutrimento careat, 
ita nec supernaturalis vita possibilis est sine Eucharistia: & Qui non manducat 
corpus meum et sanguinem non bibit, non habet vitam in semetipso », dicit 
Dominus. Cibus hic realis cibus est, sed secundum essendi leges sacramentales: 
cibus est corpus Christi sub speciebus naturalibus panis delitescens, quae appa- 
renter nil differunt a vino et pane quotidiano. Attamen sub his speciebus aliquid 
totaliter aliud continetur, quam specierum apparentis convenisset vita enim 
continetur divina, quae in se invisibilis per visibilia naturae accidentia, conti- 
nentia Christum, visibiliter apparuit. 

D) De necessitate Eucharistiae. 
Status quaestionis. 


In aliis Sacramentis quaestio necessitatis brevius expeditur, quoad Eucha- 
rstiam aliquantulum fusius debet explicari, fuerunt etenim, qui necessitatem 


medii asseverabant, alii autem necessitatem absolutam sumptionis utriusque 
speciei affirmabant. 

Necessitas medii absoluta seu physica habetur, si aliquid tali modo neces- 
sarium est, ut co etiam inculpabiliter omisso, salus consequi non potest. — 
Necessitas medii relativa seu moralis habetur, si salus sine hoc medio moraliter 
non potest obtineri, ie. maxima difficultate tantum. — Necessitas praecepti 
habetur, si aliquid lege divina vel humana (ecclesiastica) praescriptum sit. 


His praemissis agimus de sumptione Eucharistiae simpliciter, ct sumptione 
sub una vel utraquae specie: 
|l. De necessitate sumptionis Eucharistiae. 
2. De necessitate sumptionis sub utraque specie. 
3. Normae pastorales de sumptione Eucharistiae. 


|l. De necessitate sumptionis Eucharistiae 
hac thesi comprehendimus, quae scienda sunt: 


THESIS. Eucharistia (1) non est necessaria necessitate medii pro infantibus, 
sed (2) necessaria est necessitate morali et (3) praecepti tum divini tum 
ecclesiastici adultis. 

|. pars est de fide, II. pars probabilissima, III. pars de fide. 


I. pars. Eucharistia non est necessaria necessitate medii PRO INFANTIBUS. 


a) Vox Ecclesiae. 


Trident, sess. XXI. can. 4: « S.q.d., parvulis, antequam ad annos discre- 


tionis pervenerint, necessariam esse Eucharistiae communionem: a.s. » (Denz 
23T): 


b) Adversarii 


sunt 1°. Graeci schismatici, asserentes, quod communio etiam parvulis ne- 
cessaria est ad salutem. — 2°. Arment saec. XIV. dicentes baptismum tunc tan- 
tum validum fieri, si iam Eucharistia sacramentaliter sumpta sit (errores Arme- 
norum anno 1341. sub Benedicto XII. Denz. 542). — 3°. Calvinistae perperam 
citantur ut adversarii (e.gr. Tanquerey ed. 24. III, 640), nam paedobaptismum 
retinuerunt, sed ad coenam non admittebant parvulos. Sic v.gr. Catechism. Ge- 
nevensis anni 1515: « Quod ad baptismum pertinet, quia nonnisi infantibus 
hodie confertur, discretio locum non habet, in coena vero cavere debet minister, 
ne cui ipsam porrigat ». Similiter Confessio fidei regni Scotiae 1560: « Baptis- 
mum existimamus non minus communicandum infantibus fidelium .. coenae 
autem dominicae participes esse debere eos modo credimus... qui sese ipsi pro- 
bare ct examinare possint »; item Compendium doctrinae christianae in tota 
Ungaria et Transsylvania 1562: « Efficitur, coenam Domini iis non competere, 
qui seipsos non possunt explorare, vel quod nullum habeant rationis usum, sicut 
infantibus accidit » (E. F. Karl Müller, Bekenntnisschriften d. rcf. Kirche, p. 152. 
261. 425.)) — 4'. Elapso saeculo Ant. Rosmini-Serbati (t 1855) affirmans com- 
munionis necessitatem putavit, quod momento mortis in futura vita administra- 
bitur Eucharistia iis, qui in vita s. communionis participes non fuerint (« quella 
comestione della carne e del sangue di Cristo, che non fece nella vita présenté, 
gli verra somministrata nella futura, al punto della sua morte e cosi avrà la vita 


m se stesso », cf. De la Taille p. 587), quae sententia damnata est a Leone XIII. 
(Denz. 1922.) 

c) Scriptura Sacra 


probat doctrinam catholicam, inquantum simpliciter dicitur: « Qui credi- 
derit et baptizatus fuerit, salvus erit» (Mc 16,16), nam ibi nulla alia conditio, 
ac baptismi gratia requiritur. — Nec obstant verba Christi: « Nisi manducave- 
rtis carnem Filii hominis et biberitis eius sanguinem, non habebitis vitam in 
vobis » (Jo 6,54). E verbis his enim legitime infertur praeceptum divinum, imo 
necessitas medii moralis pro adultis, nam talibus dictus est sermo promissionis 
Eucharistiae. — Non agi heie de necessitate medii absoluta, etiam inde sequitur, 
quod sanguinis sumptio quoque aeque memoratur ac manducatio panis, sed 
potio sanguinis certo certius non est necessaria ad vitam. 


d) Traditio 
de sufficientia baptismi ad salutem (quoad infantes) clare loquitur. 


1°. Sic S. [Irenaeus dicit: « (Christus) omnes venit per semetipsum salvare, 
omnes, inquam, qui per eum renascuntur in Deum, infantes, et parvulos et 
pueros et iuvenes et seniores » (Adv. haeres. 2,222,4 PG 7,784). — Simili ratione 
S. Cyprianus: « Si etiam gravissimis delictoribus .. remissa peccatorum datur 
et a baptismo atque gratia nemo prohibetur, quanto magis prohiberi non debet 
infans, qui recens natus nihil peccavit, nisi quod secundum Adam carnaliter 
natus contagium mortis antiquae prima nativitate contraxit» (Ep. 59,5 PL 
3,1054). S. Chrysostomus in fragmento quodam homiliae deperditae sic loquitur: 
« Etiam infantes baptizamus, cum non sint coinquinati peccato, ut iis addatur 
sanctitas, iustitia, adoptio, hereditas, fraternitas Christi, ut eius membra sint à 
(cit. ab Augustino C. Julian. 1,62] PL 44,655). E quibus clare sequitur, per 
baptismum iam aliquem fieri, etiam si infans sit, sanctum etc. et heredem, ut 
patet, vitae aeternae. 


2?. S. Augustinus allegat hoc effatum Chrysostomi, qui in acerrima pugna 
contra pelagianos asserentes, infantes sine baptismo posse consequi regnum 
caelorum, e praxi liturgica sui temporis communicandi infantes post baptismum, 
putavit, Eucharistiam necessariam esse necessitate quadam medii. In aliis texti- 
bus baptismum sufficientem tenet ad vitam aeternam et ideo Lercher (p. 376) 
recte dicit sensum S. Augustini esse: Vita aeterna obtineri nequit sine partici- 
patione corporis Christi, i.e. sine incorporatione in Ecclesiam, quae fit baptismo, 
allegans dictum eius: «a (parvulos) nec vitam aeternam posse habere praeter 
Christi corpus, cui ut incorporentur, sacramento baptismatis 1mbuuntur » (De 
pecc. merit, et remiss. Ill, 4,7). Revera Augustinum eius admirator et abbrevia- 
tor, S. Fulgentius Ruspensis (f 533) sic intellexit, nam ad eum provocans scribit 
haec: « Arbitror, sancte frater, disputationem nostram sancti Augustini sermone 
firmatam, nec cuiquam esse aliquatenus ambigendum, func unumquemque fide- 
lum corporis sanguinisque Dominici participem fieri, quando in. baptismate 
membrum corporis Christi efficitur, nec alienari ab illo panis calicisve consortio, 
etiamsi antequam panem illum comedat et calicem bibat, de hoc saeculo in 
unitate corporis Christi constitutus abscedat » (Ep. 12,11,26 PL 605,392). Sic 
quidem Fulgentius, « Augustinus contractus » vocari solitus. At Augustinus, 
procul dubio hac in materia ambigue loquendo provocat etiam ad /nnocen- 
tium l, qui simili modo de communione infantium post baptismum, eo tem- 
pore usitata loquitur. Post Augustinum adhuc alius Pontifex talia dixit. 


540 in. eucharistia. 


3e. S. Gelasius I. nempe ad episcopos in Piceno (regio Italiae centralis 
inter Umbriam et mare Adriaticum) scripsit hac de re: « Ipse Dominus Jesus 
Christus caelesti voce pronuntiat: Qui non manducaverit carnem Fili hominis 
ct biberit sanguinem eius, non habebit vitam in semetipso: ubi utique neminem 
videmus exceptum, nec ausus est aliquis dicere, parvulum sine hoc sacramento 
salutari ad aeternam vitam posse perduci » (Ep. 7,5 PL 59,37). — Gelasius his 
noluit dare definitionem dogmaticam, toto enim contextu contra Pelagianos 
loquitur, et primario non de necessitate absoluta Eucharistiae voluit doctrinam 
tradere. 


4^. Doctrina igitur Patrum hac in re ambigua optime explicari potest see. 
Fr. Diekamp, quod affirmant necessitatem medii Eucharistiae ad salutem pro 
omnibus, ita tamen, ut non intelligant hoc etiam de Sacramenti perceptione. 
« Secus enim explicari iam nequit, cur, ut supra diximus, tam saepe agnoscant 
baptismum esse medium sufficiens ad salutem aeternam consequendam, quin 
communionis mentionem faciant » (IV, 208 s.). 


e) Rationes 
fere sequentes atterri possunt. 


1°. Medium aliquod, quo quis fieri possit particeps corporis Christi ad 
salutem necessarium est. Haec autem participatio corporis Christi incipit per 
incorporationem, quam producit baptismus, sine qua nec corpus Christi eucha- 
risticum posset utiliter et cum fructu vitae aeternae manducari. Haec corporis 
Christi participatio inchoata omnino necessaria est ad salutem infantibus, parti- 
cipatio autem perfecta per manducationem eucharisticam necessaria non est. 
Nam vel membrum vivum effectus est parvulus, vel non. Si primum, tunc bap- 
tismus vi careret, ettectu suo primario frustratus, quod nemo Patrum et Pon- 
tüficum intelligere voluit. Si secundum verum esset, tunc baptismus nihil esset 
— omni ergo modo sufficit infantibus baptismus ad salutem. 


2°. Possumus see. doctrinam S. Thomae dicere, etiam in infantibus adesse 
votum Eucharistiae: « Ante sumptionem huius Sacramenti potest homo habere 
salutem ex volo percipiendi hoc Sacramentum ... Et ideo perceptio baptismi est 
necessaria ad inchoandam spiritualem vitam, perceptio autem Eucharistiae est 
necessaria ad consummandam ipsam, non ad hoc quod simpliciter habeatur, 
sed sufficit eam habere in voto, sicut et finis habetur in desiderio et intentione 
.. Ideo ex hoc ipso, quod pueri baptizantur, ordinantur per Ecclesiam ad Eucha- 
ristiam. et sicut ex fide Ecclesiae credunt, sic ex intentione Ecclesiae desiderant 
Eucharistiam et per consequens recipiunt rem ipsius » (III q. 73. a. 3). Patet 
votum hoc non esse actum ab Ecclesia aliqualiter eliciendum, sed nihil aliud, 
quam ordinationem baptismi ad sumendam Eucharistiam. 


II. pars: Eucharistia necessaria est necessitate medii moralis PRO /XDULTIS. 
a) Vox Ecclesiae. 


Pulchram collationem transscribimus, quam cl. Lerchcr hac de re e docu- 
mentis ecclesiasticis confecit. Ecclesia enim Eucharistiam praedicat uf me- 
dium, quo: 


«a malo retrahimur, confortamur in bono » (1), dein ut: 
« antidotum, quo... a peccatis mortalibus praeservemur à (2), ut 

« animae vitam et perpetuam sanitatem mentis » (3), quod: 

u augendo caritatem, libidinem coercet o (4), ut inde robur 

u capiant ad compescendam libidinem... et ad graviora peccata praecavenda » (5), ut: 
u unicum ac salutare remedium a (6), ut: 

« sacrosanta mysteria, in quibus Deus omnem sanctitatis fontem constituit » (7). 


(1) Decr. pro Annenis, Denz. 698. — (2) Trident. Denz. 875. — (3) Trid. Denz. 882. — 
(4) Leo XIII. Enc. « Mirae caritatis «. — (5) Sanctus Pius X. « Sacrosancta Tridentina 
synodus » Denz. 1981. — (6) Postcomm. Mariae Magd. jul. 22. — (7) Seer. S. Ignatii. 


Atqui talibus expressionibus iure concluditur necessitas moralis pro adultis 
sumendi Eucharistiam, si velint perseverare in statu gratiae. 


b) E Scriptura Sacra 


effatum Domini /o 6,55 (a Nisi manducaveritis ») non potest intelligi, ut 
merum praeceptum, ac si solummodo significaret: « Transgressione huius 
praecepti vitam amittetis, nam Christus Dominus tali modo loquitur de neces- 
sitate medii Jo 3,5 de baptismo: « Nisi quis renatus fuerit ex aqua et Spiritu 
Sancto, non potest introire in regnum Dei n (sic Diekamp IV, 205). 


c) Traditio 


hanc sententiam videtur commendare. Chrysostomus aperte affirmat: 
« Nemo salvus fieri potest, qui carnem Christi non manducat ... Sine came eius 
vivere non possumus » (In Jo 47,2 PG 59,263). — S. Cyrillus Alexandrinus 
autem enuntiat « Qui gratiae divinae iam participes facti per longum tempus 
ab eulogia Christi se removerant ... communionem Christi mysticam repudiando 
ipsi a vita aeterna se excludunt ac vitam sibi oblatam accipere renuunt » (In 
Jo 3. VL 35. PG 73,521). 


d) Rationes theologicae. 


1°. Ex eo, quod votum Eucharistiae aliquando cerificari dehet, ut Doctor 
communis affirmat: « Sine voto percipiendo hoc Sacramentum non potest ho- 
mini esse salus. Frustra autem esset votum, nisi impleretur (piando opportunitas 
adesset. Et ideo manifestum est, quod homo tenetur hoc Sacramentum sumere 
Hoc Sacramentum dicitur non esse necessitatis, sicut baptismus, quantum 
ad pueros, quibus potest salus esse sine hoc Sacramento, non autem sine Sacra- 
mento baptismi, quantum vero ad adultos, utrumque est necessarium » (III 
q. 80. a. 11. incorp. et ad 2). 


2°, Necessitatem moralem clare videtur S. Thomas iunior asserere: « Quia 
enim in quotidiana pugna sumus, vita spiritualis in nobis evanesceret, nisi ali- 
quando cibum vitae sumeremus .. (Sacramentum ergo) non esset necessarium 
simpliciter, ut sine quo non esset salus, sed ex suppositione finis, si scilicet 
homo in vita spirituali firmus persistere vellet » (In IV. dist. 12 q. 3. a. 2. sol. 1. 
et ad 1.). 


IIl. pars: Eucharistia necessaria est necessitate praecepti tum divini, tum ec- 
clesiastici pro adultis. 


a) Vox Ecclesiae. 


F. Quoad praeceptum divinum: Trid. sess. XIII. cap. 2: « Salvator noster... 
Sacramentum hoc instituit .. et in ilius sumptione colere nos sui memoriam 
praecepit » (Denz. 875). 

2°, Quoad praeceptum ecclesiasticum: Later. TV.: « Omnis utriusque fide- 
lis, postquam ad annos discretionis pervenit .. suscipiens reverenter ad minus 
in Pascha Eucharistiae Sacramentum ... alioquin et vivens ab ingressu ecclesiae 
arceatur et monens Christiana careat sepultura » (Denz. 437). — Similiter Trid. 
sess. XIII. can. 9: « Si quis negaverit, omnes ct singulos Christi fideles utriusque 
sexus, cum ad annos discretionis pervenerint, teneri singulis annis saltem 
in Paschate ad communicandum iuxta praeceptum sanctae matris Ecclesiae: 
anathema sit » (Denz. 891). — Idem mandatum innovatur can. 659.; specialiter 
dicitur, quod « praecepto communionis recipiendae non satisfit per sacrilegam 
communionem » (can. 861). 


b) Scriptura Sacra 


mandatum Domini Jo 6,53 continens iam allegatum necessitatem moralem 
inculcat, a fortiori ergo saltem praeceptum divinum est, ut omnes ultro conce- 
dunt. — Idem sequitur e verbis institutionis: « Hoc facite in meam commemo- 
rationem », quae verba quasi interpretatur S. Paulus: a Quotiescunque enim 
manducabitis panem hunc et calicem bibetis, mortem Domini annuntiabitis, 
donec veniat » (1 Cor 11,26): quod ad omnes et singulos fideles directum est. 
Commemoratio Domini non solum per actionem apostolorum consecrativam, 
sed etiam per actionem fidelium, sumendo nempe cibum divinum, efficitur. Iure 
ergo Aquinas affirmat, quod « homo tenetur hoc Sacramentum sumere, non 
solum ex statuto Ecclesiae, sed etiam ex mandato Domini, dicentis: Hoc facite 


in meam commemorationem » (III. q. 80. a. 11). 


2. De necessitate sumptionis Eucharistiae sub utraque specie. 


Inde ab Ecclesiae primordiis communio intra Missam ubique gentium 
sumebatur sub utraque specie, panis et vini. In. Ecclesia Orientali usque hodie 
sic fert mos communicandi sub utraque specie, in Occidentali versus saec. XII. 
invaluit in quibusdam ecclesiis mos communicandi tantum sub specie panis, 
qui mos deinde saec. XIII-XIV. paulutim generalis evasit, quin Ecclesia aliquo 
modo hoc praecepisset. Cum autem Joannes Hus, magister Pragensis, absolu- 
tam necessitatem asseveravit communionis sub utraque specie, Ecclesia doctri- 
nam suam sollemniter protulit. Ideo propugnanda est: 


THESIS. Communio sub utraque specie e Dei praecepto non est necessaria. 
De fide. 


a) Vox Ecclesiae. 


1°. Cone. Constantiense sess. XIII. Definitio de communione sub una spe- 
cie: « Haec consuetudo ad evitandum aliqua pericula et scandala est rationa- 
biliter introducta, quod licet in primitiva Ecclesia huiusmodi sacramentum re- 
ciperetur a fidelibus sub utraque specie, tamen postea a conficientibus sub 
utiaque et a laicis tantummodo sub specie panis suscipiatur, cum firmissime 
credendum sit et nullatenus dubitandum, integrum Christi corpus et sanguinem 
tam sub specie panis, quam sub specie vini veraciter contineri... » (Denz. 626.). 


2?. Cone. Trident, sess. XXI. can. l: «a S.q.d., ex Dei praecepto vel neces- 
sitati salutis omnes et singulos fideles utramque speciem sanctissimi Eucharis- 
tiae Sacramenti sumere debere: a.s.» — et can. 2: « S.q.d., sanctam Ecclesiam 

catholicam non iustis causis et rationibus adductam fuisse, ut laicos atque 
etiam clericos non conficientes sub panis tantummodo specie communicaret: 
a.s. » (Denz. 934.935 ). 


b) Adversarii. 


1°. Iam Manichaei adversarii erant aliquo modo, testante Leone Magno 
(Sermo 4. de Quadrag.) nunquam voluerunt nempe Eucharistiam sub specie 
Vini sumere, arbitrabantur enim vinum esse fel draconis negabantque veram 
Christi mortem et ideo praecise sanguine abhorrebant. 


2?. Hussitae post mortem magistri eorum usque ad saec. XVII. perseve- 
rantes, etiam Utraquistae et Calixtini nominati sunt, quia sacrilegum et illicitum 
tenebant usum Ecclesiae latinae. Hussitarum erat pars aliqua quae retinebat 
totam liturgiam, etiam linguam Latinam, tantum Jo. Hus, Hieronymum Pragen- 
sem ut martyres coluerunt, sed usum calicis obligatorium esse una cum Hussitis 
alae sinistrae etiam ipsi pertinaciter affirmabant. 


3?. Novatores etiam in hac quaestione Hussitis adhaerebant, et renovabant 
eorum accusationes, a. Sic e.gr. primo querelas instauravit Introductio refor- 
mationis » Zwinglianae descripta a senatu urbis Turicensis (Züricher Einleitung 
1523): « Man hat ouch die einen gstalt, des blutes, abgeschnitten, das man sy 
dem gemcinen mentschen nit gegeben hat, die doch Christus hat yngesetzt, 
als ze besorgen ist » (E. F. Karl Müller p. 28.). — b. Asseclae Lutheri in a Con- 
fessione fidei Augustana n dicebant anno 1530: a Laicis datur utraque species 
sacramenti in coena Domini, quia hic mos habet mandatum Domini Math. 26. 
27: Bibite ex hoc omnes. Ubi manifeste praecepit Christus de poculo, ut omnes 
bibant » (J. T. Müller p. 48). — c. Calviniani in « Confessione Helvetica poste- 
riore n anni 1562. enuntiabant: « Improbamus itaque eos, qui alteram speciem, 
poculum inquam Domini, fidelibus subtraxerunt. Graviter enim hi peccant con- 
tra institutionem Domini dicentis: Bibite ex hoc omnes: id quod ad panem 
non ita expresse dixit» (E. F. Karl Müller p. 213.). Vel similiter a Confessio 
Neerlandica » 1566: « Dat te Kelc den Leecken ton recht onttogen wort n 
(— « quod calix laicis iniuste prohibitus fuit », art. 11, E. F. Karl Müller p. 938.). 
— d. Anglicani in Synodo Londinensi 1563. declararunt: «a Calix Domini laicis 
non est denegandus: utraque enim pars dominici sacramenti ex Christi institu- 
tone et praecepto omnibus christianis ex aequo administrari debet » (E. F. 
Karl Müller p. 516.). 


4?. Orientales schismatici hodierni adeo solum processi sunt, ut praxim 
suam liturgicam e praecepto Christi graviter obligatoriam affirmarent. 


c) Scriptura Sacra 


adhiberi potest ad arguendam sumptionem sub una specie. 


1°. Bellanninus ingeniose demonstrat hoc e figuris Eucharistiae (X. Controv. 
gen. 1.4224). Pleraeque enim figurae seu typi Eucharistiae de manducatione 
unius speciei loquuntur: sic /ignum vitae in medio paradisi, ubi nullus potus 
adiunctus fuit, agnus paschalis, dein manna, item panes propositionis, in quibus 
nullus admiscebatur potus, participatio sacrificiorum in quibus sanguis et liba- 
mina effundebantur, unde recte colligitur cum 5. Bellarmino: « Non est igitur 

ullo modo probabile, Christum imperaturum fuisse sumptionem utriusque spe- 
ciei: figuratum enim figurae respondere debet ». 


2^. Aliud argumentum scripturisticum (ibid.) sumit princeps apologetarum, 
Bellarminus ex exemplo Domini, qui sermonem dicens de usu Eucharistiae (Jo 
6,58.59.52.50) quater de unius speciei manducatione loquitur, affirmans hoc 
sufficere ad salutem: « Qui manducat me, vivet propter me. Qui manducat 
hunc panem vivet in aeternum. Si quis manducaverit ex hoc pane, vivet in 
aeternum. Ilie est panis de caelo descendens, ut si quis ex eo manducet, non 
moriatur » Optime fit conclusio: « Non ergo fieri potest, ut idem Dominus 
mandaverit utramque speciem sumendam, tamquam necessariam ad salutem ». 


d) Traditionis 


argumentum peremptorium habetur ex usu Ecclesiae antiquae, ut iam 
Bellarminus collegit (1. cit.). Per exceptionem quidem etiain temporibus antiquis- 
simis validam habebant sumptionem sub una tantum specie, sive vini, sive 
panis. Sic iam inde a S. lustino scimus, Eucharistiam maiores nostros sub specie 
panis secum portasse, ut domi cibus hunc sanctum « antequam alium cibum gus- 
tarent » (Tertullianus) sumant quotidie, item in carceres acolythi vel diaconi 
portabant panem sanctum, infirmi decumbentes saepe sub specie panis vel etiam 
tantum vini accipiebant communionem, infantes sub specie vini, in liturgia 
praesanctificatorum tantum sub specie panis fiebat communio. Impossibile au- 
tem est, quod si sumptio sub utraque mandatum esset Domini, hoc antiqua 
Ecclesia non observasset, « quae cum vera Ecclesia fuerit, sine dubio contra 
expressum Christi mandatum nihil egisset », — dicit Bellarminus. Exempla 
cf. Doronzo p. 540-542. 


c) Rationes theologicae. 


1°. Nemo fraudatur, aut laeditur sumens sub una tantum specie, nam 
totus Christus in utraque specie seorsim sumpta praesens est, eandem ergo 
gratiam unionis efficit. Corpus enim Christi, qui «resurgens ex mortuis iam 
non moritur » (Rom 6,9) coniunctum est cum sanguine, anima, divinitate, sed 
« omnis spiritus, qui solvit Jesum, ex Deo non est et hic est Antichristus » 
(1 Jo 4,3), Christus totus ergo accipitur. 


2?. Obiici posset, quae tunc tamen ratio sumptionis sub utraque? Ratio 
est, a. quod participationem sacrificii melius exprimit; nam sumptio hostiae, 
Christi victimae est complementum sacrificii, quod praecise per separationem 
specierum ostenditur; Hungari ideo lingua sua recte vocant s. communionem 
« sacrificatonem » (aldozds). Iurc ergo dicitur quod «ex parte ipsius Sacra- 
menti convenit, quod utrumque sumatur, scilicet corpus et sanguis, quia in 
utroque consistit perfectio Sacramenti » (111 q. 80. a. 12), quod ideo sacerdos 
sacrificans omnino debet facere, « quia sacerdos in persona omnium sanguinem 
offert et sumit » (ibid.). — b. Altera ratio cur tamen sumi possit Eucharistia 
sub utraque, est ea, quod licet unica communio sit, tamen ante sumptionem 
secundae speciei potest quis habere actum affectuosum erga Christum et tunc 
meliore dispositione ex opere operantis plus potest acquirere fructus. 


3?. Rationes, cur Ecclesia occidentalis. vult sumptionem sub una specie, 
mde !un a Bcllarmino haec solent enumerari, a. Si populus communicaturus 
i aide numerosus sit ct sacerdos unus tantum, fere impossibile esset communio 

sub utraque. — b. /n effusione possibili sanguinis Christi maioris irreverentiae 
casus haberetur, nam sanguis nequit rursus colligi, ut hostiae in terram delap- 
sae. — c. « Tertium incommodum est, quod multi abhorrent a vino, et vel 
natura abstemii (Abstinenzler, antialkoholista) sunt, vel educatione, ut in calidis 
regionibus n. — d. In multis regionibus vinum non crescit et ideo communio 
frequens, praesertim nostris temporibus difficilis esset nimis. Bellarminus affert 
exemplo regnum tunc temporis noviter detectum: «Certe in Japonia adeo 
nulla est copia vini, ut vix ad sacra facienda commode haberi possit. — e. Me- 
lanchthon Ruthenis schismaticis scripsit, recte facturos esse, si ob vini penuriam 
uterentur « hydromelito », ie. aqua mellita, seu medone. At nemo materiae 
commutationem Ecclesiae concessit, sapientius ergo est sub una, quam cum 
materia invalida communicare. 


Corollarium. 


Communio permissa est sub utraque Latinis sec. CIC can. 866: « Omnibus 
fidelibus cuiusvis ritus datur facultas, ut pietatis causa, Sacramentum Eucharisti- 
cum quolibet ritu confectum suscipiant ». Communio paschalis suadetur proprio 
ritu, Viaticum debet proprio ritu sumi, urgente necessitate, quolibet ritu fas est 
illud accipere. — Decreta quoad communionem alio ritu confectam sumendi 
noviter collecta ct ordinata fuerunt a Sancto Pio X. 4. sept. 1912 (« Tradita ab 
antiquitate »), inde in CIC transsumpta, sicque in regionibus, ubi etiam Orien- 
tales catholici vivunt, possibile est communicare sub utraque specie e mera 
pietate. 


3. Nonnae pastorales de sumptione SS. Eucharistiae. 


Supposita necessitate morali s. communionis, pronum est, quaestionem 
tractandam esse, quoties consulendum est sumere SS. Eucharistiam, quandove 
incipit obligatio sumendi, si infantes rationis usu carentes non accipiunt Eucha- 
ristiam. 


I. Regula pastoralis: De frequentia sacrae communionis. 


a) Curandum ut evitetur tum minimalismus, tum maximalismus. Minimum 
enim est praescriptum Ecclesiae, quod divinum mandatum determinat: semel 
in anno, Paschatis tempore communicandum est. Sapienter Lercher (p. 372) 
adnotat ad hoc: « In genere non imprudenter coniicitur, communionem annuam 
ab Ecclesia praescriptam esse extremum terminum, ultra quem communio 
differri nequeat, quin frustretur cius efficacia respectu perseverantiae diuturnae; 
altera ex parte concedendum videtur communionem annuam in adiunctis nor- 
malibus seu ordinariis sufficere ratione perseverantiae, secus enim Ecclesia hoc 
praecepto fideles in periculosum errorem inducere dicenda esset ». Attamen 
minimalismus esset putare fideles non esse sedulo hortandos ad plus faciendum: 
praescriptum enim Ecclesiae minimum est, ut videri potest e verbis « ad minus » 
et « saltem » in paschatc. — Maximalismus posset vocari affirmatio frequentem, 
vel cotidianam communionem esse iure divino necessariam, quod a B. Innocen- 
tio XI- damnatum est anno 1679: « Etsi frequens quotidianusque sacrosanctae 
Eucharistiae usus a SS. Patribus fuerit semper in Ecclesia probatus .. episcopi 


35. - Raclu, Ench. Liturbicum. 

ct parochi scu confessarii redarguant asserentes, communionem quotidianam 
esse de iuro divino » (Dcnz. 1147. et 1150.) 


b) Sed, etsi iuro divino nullum praeceptum habeatur communionis cotidia- 
nae, mentem Ecclesiae circa hanc quaestionem peremptorie patefecit Pontifex 
maximus Eucharistiae, Sanctus Pius X. decreto suo saluberrimo « Sacra Triden- 
tina Synodus» de quotidiana SS. Eucharistiae sumptione (20. dec. 1905. A. 
Bugnini, Doc. pont. 1953, 35-38; Denz. 1981-1990; J. M. Derély, Les decrets 
eucharistiques du Pie X., in; Nouv. Rev. théol. 1951, 1033-1048). 


1°. Breviter narratur historia disputationis de frequenti communione; 
« lanseniana lue undequaque grassante disputari coeptum est de dispositionibus, 
quibus ad frequentem et quotidianam communionem accedere oporteat, atque 
ali prae aliis maiores ac difficiliores tanquam necessarias expostularunt. Unius- 
modi disceptationes effecerunt, ut perpauci digni haberentur, qui SS. Eucharis- 
tiam quotidie sumerent, et ex tam salutifero Sacramento pleniores effectus hauri- 
rent, contentis ceteris eo refici aut semel in anno, aut singulis mensibus, vel 
unaquaque ad summum hebdomada. Quin etiam eo severitatis ventum est, ut a 
frequentanda coelesti mensa integri coetus excluderentur, uti mercatorum, aut 
eorum, qui essent matrimonio coniuncti » (n. 5.). 


2*. Decretum declarat, cur optet Christus ct Ecclesia, « ut omnes (!) Chris- 
üfideles quotidie ad sacrum convivium accedant n, — desiderium enim hoc 
«in eo potissimum est, ut Christifideles per Sacramentum Deo coniuncti robur 
inde capiant ad compescendam libidinem, ad leves culpas, quae quotidie oc- 
currunt, abluendas, ct ad graviora peccata, quibus humana fragilitas est obnoxia, 
praecavenda — non autem praecipue, ut Domini honori ac venerationi consu- 
latur, nec ut sumentibus id quasi merces aut premium sit suarum virtutum 1 


(n. 3). 


3?. Declaratur, qualis dispositio requiratur ad « frequentem et quotidianam 


communionem .. omnibus Christifidelibus cuiusvis ordinis aut conditionis n. 
Ad dispositionem requiruntur duo: Status gratiae et recta piaque mens. 
a. Status gratiae; «Etsi quam maxime expediat, ut frequenti et quotidiana 


communione utentes, venialibus peccatis, saltem plene deliberatis, eorumque 
affectu sint expertes, sufficit nihilominus, ut culpis mortalibus vacent, cum pro- 
posito se nunquam in posterum peccaturos » (nr. 3.)). — b. Recta piaque mens 
(in eo est, ut qui ad s. mensam accedit, non usui aut vanitati aut humanis 
rationibus indulgeat, sed Dei placito satisfacere velit, ei arctius caritate coniungi, 
ac divino illo pharmaco suis infirmitatibus ac defectibus occurrere » (nr. 2). 


4?. Ad duo requisita dispositionis adduntur duae conditiones; « Curandum 
est, ut sedula ad s. communionem praeparatio antecedat ct congrua gratiarum 
actio inde sequatur, iuxta uniuscuiusque vires, conditionem ac officia ». — Altera 
conditio est: « Confessarii consilium intercedat », iste tamen cavere debet, « ne 
a frequenti seu quotidiana communione quemquam avertat, qui in statu gratiae 
reperiatur et recta mente accedat » (nr. 4-5). 

Cavendus ergo est « sacramentalismus » falsus, quando nempe « communio 
frequens in sensu composito tepiditatis crescentis et negligentiae omnis praepa- 
rationis cedere potest in maximum animae detrimentum » — animadvertit recte 
Billot (L, 569 s). — De frequenti comm. cf. inferius J. 3. 

II. Regula pastoralis, quando obligare incipit praeceptum divinum commu- 
nionis. 


a) Lateranense IV. tantum dc obligatione loquitur, quae incipit « postquam 
ad annos discretionis pervenerit n utriasque sexus fidelis. Tamen praesertim 
sub influxu detestabili Jansenismi haec aetas sub pietatis specie valde dilata est; 
in Gallia et Germania fuerunt regiones saec. XVIII-XIX. ubi tantum versus 13-14 
annum aetatis pueri (et puellae) ad primam communionem admittebantur, quae 
non raro antecedebatur a prima confessione, quamque ulteriores confessiones per 
annum vel ultra sequebantur, adhuc sine communione, quae praetendebatur a 
pueris « nondum intelligi n. Controversiae habitae non multum efficiebant, ini- 
tio saeculi nostri adhuc tantum inter annos 9-10-11 facta est prima communio, 
magna cum pompa, fere in omnibus mundi regionibus. Postquam iam communio 
quotidiana per Sanctum Pium X. inde per quinque annos in pristinum honorem 
restituta est, edidit idem venerandus Pater per S. Congregationem de Sacra- 
mentis 8. aug. 1910. decretum maximi momenti de aetate admittendorum ad 
primam communionem eucharisticam (Decr. « Quam singulari ») — (Totum 
textum v. A. Bugnini, Docum. pontif. p. 41-46, cf. adhuc Denz. 2137-2144.). 


b) Cum hoc decretum recte dicatur non legem esse mere ecclesiasticam, 
sed divinae legis declarationem authenticam (M. Gatterer, Erstkommunion der 
Kinder 45 s. iam anno 1911, dein F. Müller in: ZkTheol 1913, 504-537. Lercher 
IV, 2 p. 367), inde sequitur hoc decretum etiam pro Ecclesia Orientali valere. 
Momentum eius autem et efficaciam ostendit ilhid ver sacrum eucharisticum. 
quod e semine huius decreti inde per quinque decennia iam per totum orbem 
terrarum pullulavit. (W. Bless, Friihkommunion, St. d. Zeit 1959, 175-183). 


c) Singula praescripta huius decreti sequentia sunt: 


1°. Determinatur, quid sit « aetas discretionis ». Est aetas, ain qua puer 
incipit ratiocinari, hoc est circa septimum annum, sive supra, sive efiam infra » 
(I. n. 17). 


2^. Determinatur, quod Sacr. poenitentiae et Eucharistiae non possunt 
seiungi, nam «ex hoc tempore incipit obligatio satisfaciendi utrique praecepto 
confessionis et communionis » (1bid.). 


3°. Determinatur, quid requiratur cognitionis ad primam confessionem et 
communionem, a. Primo dicitur quid non est necessarium: « Ad primam con- 
fessionem et ad primam communionem necessaria non est plena et perfecta 
doctrinae christianae cognitio. Puer tamen postea debebit integrum catechis- 
inum pro modo suae intelligentiae gradatim addiscere » (II. n. 18). — b. Deinde 
dicitur, quid sit necessarium: « Cognitio qua .. ipse fidei mysteria necessaria 
necessitate medii pro suo captu percipiat », ad quod, hoc repetendo, CIC can. 
854 $ 3. tantum addit: «et devote pro suae aetatis modulo ad sanctissimam 
Eucharistiam accedant ». — c. /n periculo mortis: « Ut sanctissima Eucharistia 
pueris ministrari possit ac debeat, satis est, ut sciant Corpus Christi a communi 
cibo discernere et illud reverenter adorare » (can. 854. $ 2). 


4?. Deciditur, quae sint personae, in quas obligatio praecepti confessionis 
ct communionis recidat: « Ad patrem, aut ad illos, qui eius vices gerunt, et ad 

confessorium .. pertinet admittere puerum ad primam communionem », quod 
CIC can. 854 $ 4. sic propius determinat: « De sufficienti puerorum disposi- 
tione ad primam communionem iudicium esto sacerdoti a confessionibus eiusve 
parentibus aut iis, qui loco parentum sunt ». 


5?. Habetur praescriptum de generali communione puerorum: « Semel aut 
pluries in anno curent parochi indicere atque habere communionem generalem 
puerorum, ad eamque non modo novensiles admittere, sed etiam alios, qui 
parentum confessariive consensu, ut supra dictum est, iam antea primitus de 
altari sancta libarunt. Pro utrisque dies aliquot instructionis et praeparationis 
praemittantur » (V. n. 21). — Heic addi debet can. 854 $ 5. de officio vigilandi 
parochorum: «Parocho autem est officium advigilandi etiam per examen, si 
opportunum prudenter indicaverit, ne pueri ad sacram synaxim accedant ante 
adeptum usum rationis vel sine sufficienti dispositione, itemque curandi, ut 
usum rationis assecuti et sufficienter dispositi, quamprimum hoc divino cibo 
reficiantur ». 


6°. Inculcatur cura pro futuro: « Puerorum curam habentibus omni studio 
curandum est, ut post primam communionem iidem pueri ad sacram mensam 
saepius accedant, et si fieri possit etiam quotidie, prout Christus Jesus et mater 
Ecclesia desiderant » (VI. n. 22). 


7°. Omnino improbatur consuetudo non admittendi ad confessionem pue- 
ros et « abusus non ministrandi viaticum eis et extremam unctionem post adep- 
tum usum rationis eosque sepeliendi more parvulorum » (VIII. n. 24). — De 
prima comm. cf. infra J. 5. 

E) De personis sacramentalibus Eucharistiae. 


Tractandum est nobis hac quaestione de illis, qui conficere queant Eucha- 
ristiam, ie. consecrandi habent potestatem, dein de ministris qui ordinariam 
habeant potestatem ministrandi hoc Sacramentum augustissimum, de ministris 
extraordinariis et necessitatis, demum de subiecto suscipiente Eucharistiam, hoc 


ordine : 


|l. De ministro confectionis. 

2. De ministris dispensationis. 

3. De subiecto Eucharistiae. 

4. De dispositione corporis ad communionem. 

l. De ministro confectionis. 
THESIS. Minister confectionis est solus sacerdos. De fide. 


a) Vox Ecclesiae. 


1°. Professio fidei Waldensihus praescripta ab Innocentio III. anno 1208: 
« Confitemur quod ... non potest nec debet Eucharistiam consecrare, nec altaris 
sacrificium conficere, nisi sit presbyter, a visibili et tangibili episcopo regulariter 
ordinatus » (Denz. 424). 


2?. Cone. Lateran. IV. 1215: « Hoc utique Sacramentum nemo potest con- 
ficere, nisi sacerdos, qui rite fuerit ordinatus » (Denz. 430). 


3°. Trident, sess. XXII. cap. l: «Deus et Dominus noster .. corpus et 
sanguinem suum sub speciebus panis et vini .. Apostolis, quos tunc Novi Testa- 
menti sacerdotes constituebat, ut sumerent, tradidit, et eisdem eorumque suc- 
cessoribus, ut offerrent, praecepit » (Denz. 938). — Ibid. can. 2: «S.q.d., illis 
verbis: Hoc facite in meam commemorationem, Christum non instituisse Aposto- 
los sacerdotes, aut non ordinasse, ut ipsi aliique sacerdotes offerrent corpus et 
sanguinem suum: a.s. » (Denz. 949). 


b) Scriptura Sacra. 


Ut per se patet, Christus in coena novissima apostolis tradidit potestatem 
conficiendi coenam Eucharisticam, atqui, ut item Scriptura dicit: «Nec quisquam 
sumit sibi honorem, nisi vocatur a Deo n (Heb 5,4). Ergo fantum apostolis, iis, 
qui acceperunt mandatum Domini: « Hoc facite in meam commemorationem ». 
competit ius et potestas iterandi coenam Christi. Eorum successoribus in mu- 
nere ideo debet competere hoc ius et potestas, quia Eucharistiae coena conti- 
nuanda est usque ad adventum Domini, ut iterum Scriptura dicit: « Mortem 
Domini annuntiabitis, donec veniat n (1 Cor 11,26). 


c) Traditionem sacram 


fere superest allegare, tam clarum est eius testimonium, inde a S. Ignatio 
Antiocheno, dicente: « Valida (bebaia) Eucharistia illa habeatur, quae sub 
episcopo peragitur, vel sub eo, cui ipse concessit » (Ad Smyrnaeos 8,1 Quasten 
336.). — S. Cyprianus loquitur de confessoribus in carccre, qui visitandi sunt. 
« ut presbyteri illic apud illos offerant n (Ep. 5,2); idem Sanctus dicit: « Chris- 
tus summus sacerdos Dei Patris ef sacrificium Patri seipsum obtulit, ef hoc 
fieri in suam commemorationem praecepit, utique ille sacerdos vere vice Christi 
fungitur, qui id, quod Christus fecit, imitatur» (Ep. 63,14 PL 4,385). 


d) Rationes theologicae S. Thomae. 


1°. E dignitate Sacramenti huius, nam propter hanc dignitatem « non con- 
ficitur, nisi in persona Christi. Quicunque autem aliquid agit in persona alterius, 
oportet hoc fieri per potestatem ab eo concessam » (III q. 82. a. 1). — Nec 
potest excipi, quod etiam alia Sacramenta conficiuntur in persona Christi, qui 
eorum administer principalis est. Enimvero etiam ibi dicit e commissione et 
potestate e Christo accepta, sed suo nomine: « Ego te baptizo » etc., maxime 
autem in Eucharistia evanescit persona ministri secundarii, quando dicit: « Hoc 
est corpus meum », quod evidenter de Christi corpore dicit. 

2 . E necessitate minore huius Sacramenti, ac baptismi: « Perceptio huius 
Sacramenti non est tantae necessitatis, sicut perceptio baptismi .. ideo licet 
in necessitatis articulo laicus possit baptizare, non tamen potest hoc Sacramen- 
tum conficere » (ibid, ad 3.). 


3?. Cur possint simul consecrare plures, aliis verbis concelebrare, ideo pos- 
sibile est, » quia sacerdos non consecrat, nisi in persona Christi, multi autem 
sunt unum in Christo, ideo non refert, utrum per unum aut per multos hoc 
Sacramentum consecretur, nisi quod oportet ritum Ecclesiae servari » (ibid, 
a. 2. ad 2). 


2. De ministro dispensationis. 


a) Minister ordinarius. 


1°. Minister dispensationis Eucharistiae est sacerdos ut minister ordina- 
rius, sec. Trident, sess. XIII. cap. 8: a In sacramentali sumptione semper in Ec- 
clesia Dei mos fuit, ut laici a sacerdotibus communionem acciperent, sacerdotes 
autem celebrantes se ipsos communicarent, qui mos tanquam ex traditione 
apostolica descendens iure ac merito retineri debet » (Denz. 881). — Similiter 
can. 845. $ 1: « Minister ordinarius sacrae communionis est solus sacerdos ». 


2^. Rationes huius gravis praescripti sunt: 


à. Quia sacerdos consecrat in persona Christi, sic debet agere, sicut Do- 
minus, sed Dominus « sicut consecravit corpus suum in coena, ita et aliis sumen- 
dum dedit. Unde, sicut ad sacerdotem pertinet consecratio corporis Christi, 
ita ad eum pertinet dispensatio » (III q. 82. a. 3). 


b. Quia sacerdos mediator est inter populum et Deuin: 0 Sacerdos consti- 
tuitur medius inter Deum et populum, unde sicut ad eum pertinet dona populi 
Deo ollere, ità ad eum pertinet dona sanctificata divinitus populo tradere » 


(1bid.). 


b) Minister dispensationis extraordinarius 


test diaconus, de Ordinarii loci vel parochi licentia, gravi de causa con- 
cedenda, (piae in casu necessitatis legitime praesumitur n (can. 845. $ 2). In 
antiquitate Christiana revera diaconi semper assistebant in distributione com- 
munionis, calicem porrigendo. 


| . Quae sit gravis causa, ponderandum est. Talis non videtur esse sola 
devotio, vel exercitium ordinis diaconatus, sed si aliquis co die non posset 
communicare, vel si sacerdos confessiones audiat, vel celebret et communi- 
cantes adsunt, vel si magna multitudo adesset et etiam diaconus distribueret 
communionem simul cum sacerdote. Indicium de causae gravitate est penes 
eum, qui licentiam dat. 


2?. Casus necessitatis adesset, si quis non communicaret eo die, quia pa- 
rochus absens est et non potest licentiam dare, vel praesertim in communione 


infirmorum. 

3'. Deferre Sanctissimum semper licet diacono: «Diaconus ratione minis- 
terii sui, potest, etiam praesentibus sacerdotibus et extra casum necessitatis, 
SS. Sacramentum de suo altari ad alterum deferre » (RCong. decr. 4194 ad 3). 


4°. Ritus communionis a diacono ministratae. Iuxta rubricas Ritualis Ro- 
mani noviter editi inde ab anno 1925. a diacono communionem administrante, 
servandus et ritus descriptus quoad sacerdotem, excepta stola transversa, non 
excepta benedictione danda fidelibus per formulam: Benedictio Dei etc. 
(Comm. Pont. Interpretat. 13. iul. 1930.). Similiter in communione infirmorum 
ritus servandus pro sacerdotibus praescriptus, non excepta aquae aspersione et 
benedictione cum Sanctissimo danda tum infirmo in eius cubiculo, tum in ec- 
clesia quando revertitur cum Sanctissimo. Secus benedictionem cum Sanctissimo 
dare diacono non licet. « Minister enim benedictionis eucharisticae est solus 
sacerdos, nec eam impertire diaconus potest, nisi in casu, quo viaticum ad 
infirmum detulerit » (can. 1274. $ 2). 


ci Minister necessitatis 


Eucharistiae potest esse et alius, secundum auctores recentiores, e quibus 
meretur Noldin-Schmitt-Heinzel nominari (III. n. 125,3): « In gravissima neces- 
sitate moribundi posset absente sacerdote et diacono, etiam subdiaconus et cleri- 
cus, et si absque scandalo fieri posset, etiam laicus moribundo deferre viaticum et 
ministrare. Id probabiliter permittunt complures auctores et recte quidem, cum 
praeceptum divinum sumendi in morte Eucharistiam  praevaleat praecepto 
humano, quod prohibet, ne a laico tangatur aut deferatur SS. Sacramentum ». 


1°. Hoc argumentum nequit infirmari, sicut Merkelbach facit, eo, « quia 
praeceptum divinum cessat, quando cum debita reverentia ex recepta consue- 
tudine Ecclesiae statuta impleri nequit » (III. n. 338,2), quod falsum est, nam 
Sacramenta primario in bonum hominum condita sunt, non ad exhibendam 
reverentiam. Secus ipse S. Thomas permittit, ut laici tangant Eucharistiam in 
casu necessitatis: « Nulli alii tangere licet, nisi in necessitate, puta si caderet 
in terram, vel in aliquo alio necessitatis casu » (III q. 82. a. 3.), quod sane haberi 
censetur, si infirmus sine Eucharistia moreretur. 


2?. Accedit, quod in aevo antiquo laici per saecula ordinarie secum assu- 
mebant Eucharistiam, atqui absonum esset supponere, Ecclesiam tamdiu tole- 
rasse sine ulla reprehensione « irreverentiam », quae relativa est et a communi 
aestimatione dependet. 


3?. Et sane exempla historica ostendunt, quod persecutionis tempore nemo 
scandalizatur, si Eucharistia iis defertur per pios laicos, qui secus nullo modo 
possent ad eam pervenire. Sic factum est adhuc saec. XIl-o cum Synodus Lon- 
dinensis anni 1138 laicis in casu necessitatis viaticum deferre concedebat, quod 
usque ad hoc tempus usitatum erat (Mansi 21, 551). S. Congregatio de Propa- 
ganda fide 10. aug. 1641 permisit, ut Christianis in carcero Eucharistia deferatur, 
ut seipsos communicare queant (L. Eisenhofcr II, 300). In persecutione Pari- 
siensi 1870 feminae deferebant communionem sacerdotibus detentis. Forsan 
etiam alia exempla possent afferri: omnes, etiam timorati non scandalum, sed 
aedificationem inde sumpserunt. luxta facultates extraordinarias Ordinariis 
Mexicanis datas 23. dec. 1927. etiam laicis concessum est deferre Eucharistiam. 
In casu vero ergo necessitatis extraordinariae deferre licet etiam laico SS. Eucha- 

rstiam (Cappello, De Sacr. I. n. 33-1, Vermeersch-Creusen III. n. 354., Fanfani 
IV, p. 162). 

4°. Sine necessitate ministrantes irregulares fiunt, excepto diacono, qui ordi- 
nem suum exercet, etsi extraordinarie. 


Scholion. 


Sacerdos qua minister necessitatis s. communionis sibimetipso ministratae. 
Necessitas func solum adest, si sacerdos celebrare non posset, ex alia vero 
parte nemo adesset, qui ei communionem ministraret. 


1°. Nulla habetur difficultas dogmatica, nam etsi minister Sacramenti sem- 
per distinctus debeat esse a subiecto suscipiente, quando Sacramentum confi- 
citur, administratio s. communionis non est actio sacramentalis ex parte mini- 
stri, nec passio sacramentalis ex parte subiecti, actio sacramentalis habetur, dum 
conficitur Eucharistia, passio vero saciamentalis fit in materia panis et vini 
(Doronzo, De Sacr. in genere 1916, p. 435). 


2?. Iuxta sententiam auctorum modernorum nec videtur adesse difficultas 
e parte legum cultualium, nam usque nunc non habetur vetitum Ecclesiae, etsi, 
ut sententiam negans Merkelbach dicit (III. 338,1), modus communicandi nunc 
receptus et Ecclesiae consuetudo sit, distributio communionis per ministrum dis- 
tinctum. In casu necessitatis etiam antiquiores opinabantur communionem sacer- 
dotis sibiipso ministratam licitam esse, nunc vero frustra diceretur non adesse 
necessitatem: nam sec. Sanctum Pium X. desiderium Christi et Ecclesiae est ut 
omnes fideles quotidie ad s. mensam accedant. Ergo quod nullibi fit mentio 
talis communionis, neque in CIC, nec in Rubricis Missalis vel Ritualis (ad quod 
Fanfani provocat, liceitatem tamen asserens III. p. 163), argumentum non est 
convincens: agitur enim de casu extraordinario, raro contingente et de sacerdote 
qui in Missa semper seipsum communicat. Nihil ergo repugnat, salvo utique 
meliore iudicio Ecclesiae, quod sacerdos in casu supradictae necessitatis seipsum 
communicet (Acrtnys-Damcen II. n. 122., Cappello, De Sacramentis I. n. 337., 
Vermeersch-Creuscn III. n. 351. dicens: « potius quam id diacono committat, 
se ipse communicet, neque id putamus esse grave, si indebite factum sit »). 


3^. Noldin-Schmitt-Ucinzel eousque procedit, quod dicat, tum sacerdotem, 
tum diaconum absente alio sacerdote posse non solum necessitatis, sed etiam 
devotionis causa hoc Sacramentum sibi ministrare: « Sacerdos enim et diaco- 
nus, solum si adsit alius sacerdos vel diaconus, se ipse communicare prohibe- 
tur » (III. n. 125,4). 


4?. Si quis sacerdos utens probabilitate huius sententiae, sibi ministraret 
Eucharistiam, debet hoc facere in stola et superpelliceo, candelis altaris accensis, 
ipse recitat « Confiteor » etc., dicit « Agnus Dei » etc, dein omnia quae prae- 
scripta sunt post communionem extra Missam. 


3. De subiecto Eucharistiam suscipiente. 


a) De dispositione animae subiecti. 


THESIS. Subiectum suscipiens Eucharistiae est baptizatus in statu gratiae. 
De fide. 


| . Vox Ecclesiae. Trident, sess. XIII. can. ll: « S.q.d., solam fidem esse 
sufficientem praeparationem ad sumendum sanctissimae Eucharistiae Sacramen- 

tum: a.s. Et, ne tantum Sacramentum indigne atque adeo in mortem et com- 
demnationem sumatur, statuit atque declarat ipsa sancta Synodus, illis, quos 
conscientia peccati mortalis gravat, quantumcunque etiam se contritos existi- 
ment, habita copia confessoris necessario praemittendam esse confessionem 
sacramentalem. Si quis autem contrarium docere, praedicare vel pertinaciter 
asserere, seu etiam publice disputando defendere praesumpserit, eo ipso excom- 
municatus exsistat » (Denz. 893.). 


2°. Status quaestionis. Triplex sumptio Eucharistiae haberi potest secundum 
doctrinam Tridentini. a. Prima est, qui « sacramentaliter tantum sumunt, id est. 
peccatores », qui ideo « Sacramentum tantum » sumunt, ie. corpus et sangui- 
nem Domini, etsi baptizati sint, sed « rem tantum », i.e. gratiam non accipiunt.— 
b. Secunda sumptio est communio spiritualis, (piando « voto propositum illum 
panem caelestem edentes fide viva, quae per dilectionem operatur, fructum eius 
et utilitatem sentiunt n. — c. Tertia autem sumptio est sacramentalis simul et 
spiritualis, « hi autem sunt, qui ita se prius probant et instruunt, ut vestem 
nuptialem induti, ad divinam hanc mensam accedunt» (Sess. XIII. cap. 8. 
Denz. 881.). Nunc agitur de communione sacramentali et simul spirituali, quae 
tamen secus simplicitatis causa « sacramentalis n solet vocari. 


3? Adversarii. Thesis ut est dirigitur contra eos, qui per defectum pecca- 
verunt, sc. Novatores. 

a. Lulherus enim iam 1517 in thesibus suis famosis dixit fidem esse solam, 
quae requiritur et sufficit: « Magnus est error eorum, qui ad Sacramenta Eucha- 
ristiae accedunt huic innixi, quod sint confessi, quod non sint sibi conscii alicuius 
peccati mortalis, quod praemiserint orationes suas et praeparatoria: omnes illi 
indicium manducant sibi et bibunt. Sed si credant et confidant, se gratiam ibi 
consecutoros, haec sola fides facit eos puros et dignos » (Prop. damn. 1520. 
Denz. 755). — Item in Apologia confessionis: « Missa non est satisfactio, sed 
promissio et sacramentum requirens fidem » (Art. 24. cf. J. T. Müller, p. 268.). 
Ut intclligitur, fides fiducialis Lutheri supponitur. 

b. Alii adversarii surrexerunt saec. XVII. /ansenistae, qui talia tenebant: 
« Sacrilegi sunt indicandi, qui ius ad communionem percipiendam praetendunt, 
antequam condignam de delictis suis poenitentiam egerint ». Dein: « Similiter 
arcendi sunt a sacra communione, quibus nondum inest amor Dei purissimus et 
omnis mixtionis expers » (cf. Errores lansenistarum damnatos 1690. Denz. 1312. 
1313.). Thesis directe non contra illos dirigitur, qui per excessum peccant. Thema 
hoc iam absolvimus superius, loquendo de decreto salutari Sancti Pii X-i (D. 3. 
|. Regula). 


4?. Sacra Scriptura evidenter docet, | Cor 11,27-29: « Itaque quicunque 
manducaverit panem hunc, vel biberit calicem Domini indigne... indicium sibi 
manducat ct bibit, non diiudicans corpus Domini ». a. « Indigne » bibit, qui 
peccatis allectus est gravibus: Corinthiis sic fuit, nam redarguuntur, quod se 
inebriant, multum comedendo in ecclesia (conventu nempe agapes), peccant 
ergo graviter contra temperantiam, dein aliis fratribus non dant, et hi esuriunt, 
peccant ergo graviter contra caritatem. Ideo cit. textu dicitur: « Probet autem 
seipsum homo, et sic de pane illo edat et de calice bibat ». — b. Hunc locum 
authentice Ecclesia interpretatur, cum dicat: « Eam probationem necessariam 
esse, ut nullus sibi conscius peccati mortalis, quantumvis sibi contritus videatur, 

absque praemissa sacramcntali confessione ad sacram Eucharistiam | accedere 
debeat » (Sess. XIII. cap. 7. Denz. 880.). 


5°. E Traditione sacra a. iam Didache memorat hoc, dicens: « Si quis 
sanctus est, veniat, si quis non est, poeniteat (metanoeitó) » (c. 10. Quasten 
p. 12). — b. Deinde e saec. II-o in Actis Joannis dicitur de Joanne: « Et fracto 


pane dedit nobis omnibus unicuique fratri, implorans (epeuchomenos), ut sit 
dignus gratia Domini et sanctissima Eucharistia » (Quasten p. 341.). Putamus 
his duobus textibus clare iam resonare antiquissimam liturgicam admonitionem: 
« Ta hagia lois hagiois! « = « Sancta sanctis! ». — c. Deinde Origenem allega- 
mus, qui tali modo adhortatur fideles Alexandrinos: « Communicare non times 
corpus Christi accedens ad Eucharistiam quasi mundus et purus, quasi nihil 
in te sit indignum, et in his omnibus putas, quod effugias indicium Dei? Non 
recordaris illud quod scriptum est, quia propterea in vobis infirmi ct aegri et 
dormiunt multi? Quare multi infirmi? Quoniam non seipsos diiudicant, neque 
seipsos examinant nec intellegunt, quid est communicare ecclesiae vel quid est 


accedere ad tanta et tam eximia sacramenta! » (PG 12,1386). — d. Item saec. 
IV-o Testamentum Domini lhturgicam exhortationem affert, quae clarissime 
prodit statum gratiae necessarium esse ad communionem: «In coelos corda 


vestra! Si quis odium contra proximum habet, reconcilietur, si quis in conscien- 
tia infidelitatis versatur, confiteatur .. si quis pollutus, si quis non firmus, locum 
det, si quis alienus a praeceptis Jesu, abeat, si quis prophetas despicit, semet 
segreget, ab ira Unigeniti semet servet! » (Quasten p. 12). — e. Demum audia- 
tur adhuc e permultis testibus, qui afferri possent, unus S. Cyrillus Hierosoly- 
mitanus: a Symbolum est, quod vos puri debetis esse (dei hymas kathareuein) 
ab omnibus peccatis et iniquitatibus: ablutio » (nipsasthai, e verbo « nizo », se 


lavare, declarat manuum ablutionem in Missa), (Cat. mystag. 5,2 Quasten 
P- 98.) 


6°. Rationes theologicae sumi possunt sec. S. Thomam (III q. 80. a. 4). 

a. Probatur necessitas status gratiae ad communionem e significatione 
Sacramenti huius. Eucharistia enim significat et efficit unionem cum Christo, 
« quicunque hoc Sacramentum sumit, ex hoc ipso significat se esse Christo 
unitum, et membris eius incorporatum ». Hoc autem tantum per fidem forma- 
tam fit, quam nullus habet, qui est in statu peccati mortalis. Sumens enim cum 
mortali peccato falsitatem in Sacramentum committit. 

b. Probatur ex eo, quod Eucharistia medicina est. Nam « non quaelibet 
medicina competit see. quemlibet statum infirmitatis, nam medicina quae 
datur iam liberatis a febre ad confortationem, noceret, si daretur adhuc febrici- 
tantibus. Ita etiam baptismus et poenitentia sunt quasi medicinae purgativae, 
quae dantur ad tollendam febrem peccati. Hoc autem Sacramentum est medi- 
cina confortativa, quae non debet dari, nisi liberatis a peccato » (Thomas 1b.). 

c. E natura peccati mortalis sic arguitur: Qui habet conscientiam peccati 
mortalis, non vivit spiritualiter, sed est reus aeternae mortis. Atqui mortuus iam 
non potest nutriri, «a et ita non debet spirituale nutrimentum suscipere, quod 
non est nisi viventis », dicit Doctor Communis (q. 79. a. 3). 


b) Nonnae pastorales de dispositione aniinae. 
I. Regula: De procuratione necessariae dispositionis. 


Lex fundamentalis est: « Sacerdos sibi conscius peccati mortalis quantum- 
\is st contritum existimet, sine praemissa sacramcntali confessione Missam ce- 

lebrare ne audeat, quod si, deficiente copia confessorii et urgente necessitate, 
elicito tamen perfectae contritionis actu, celebraverit, quamprimum confiteatur » 
(can. 807). — Pro fidelibus idem praescribitur: « Nemo quem conscientia pec- 
cati mortalis gravat, quantumcunque etiam se contritum existimet, sine prae- 
missa sacramcntali confessione ad s. communionem accedat, quod si urgeat 


necessitas ac copia confessarii desit, actum perfectae contritionis prius eliciat » 
(can. 856). 


1°. Quoad obligationem confessionis notetur, quod peccati gravis commis- 
sio certe constare debet, (a (pii sibi conscius est »), suaderi potest tamen con- 
fessio, nisi scrupulosus sit. Recte vero additur a Noldin consilium practicum: 
«Communicans in hoc casu conari debet ante communionem contritionem 
perfectam elicere, ne se exponat periculo fnistrandi Sacramentum... nam cum 
ceita sit obligatio praecavendi frustrationem effectus Sacramenti, certa est etiam 
obligatio adhibendi medium ad hunc finem necessarium » (n. 141). — Si iam 
confessione peracta recordetur quis se inculpabiliter (ergo non ob defectum 
praeparationis) oblitum esse aliquod mortale, non obligatur ad confessionem, 
nam peccatum cuius accusationem inculpabiliter omiserit, iam indirecte remis- 
sum est per infusionem gratiae sanctificantis, in hoc casu obligatio manet in 
sequenti confessione etiam hoc peccatum oblitum confitendi. 


2?. Quoad necessitatem excusantem. Licet communicare sacerdoti « urgente 
necessitate elicito tamen perfectae contritionis actu » (can. 807) et quoad 
non-sacerdotes: « quod si urgeat necessitas » (can. 856), quaeritur, quae sit ista 
necessitas, a. Quoad sacerdotes: necessitas haec habetur, si ex officio celebrare 
debet (die festo, Missam iam annuntiatam publicam), si scandalum generaret, 
e.gr. si iam ante altare steterit, demum in casu, si deesset Hostia pro mori- 
bundo necessaria. — b. Quoad non-sacerdotes: « Si coram aliis iam est in scamno 
communicantium, si absque infamia non potest abesse a communione gene- 
rali etc » (Noldin-Schmitt-Hcinzel n. 142,2, Arregui, Summarium Theol. Mora- 
lis nr. 545). Verumtamen recte monet cl. Vcrmeersch-Creusen: « Post propaga- 
tam cotidianam communionem, periculum verae molestae notae patiendae minus 
raro oboritur » (Theol. Mor. n. 359). Standum est in praxi pastorali sapienti 
consilio eiusdem auctoris: (1) « Ut sufficiens sollicitudo habeatur de perfecta 
contritione », dein, (2) « ut accessus sine praevia confessione componatur cum 
reverentia debita ss. eucharistiae ». Alterum eiusdem consilium autem est: 
« Maxime in collegiis sancta sit libertas non solum communicandi, sed etiam 
abstinendi usu ss. eucharistiae, cur confessarii prudenter dirigant poenitentes 
in stricte cotidiano accessu ad s. mensam, eamque dissuadeant ei qui facile 
labitur in peccatum grave nec paratus est contemnere astantium mirationes ». — 
Ad quod adiungere possumus, neminem unquam alium respicere debere, pra- 
esertim autem nunquam n mirari ». 


3?. Quoad copiam confessarii, quae altera conditio est, quod aliquis cele- 
brare vel communicare possit cum sola contritione perfecta, dicenda sunt: 
Confessarius deesse potest vel eo, quod non sit praesens sacerdos (pii iurisdic- 
tionc polleat, nam si non habet facultatem absolvendi, deest ut confessarius. 
Haec praesentia moraliter dimetienda est, nam « talis potest esse temporis an- 
gustia, ut ne sacerdos quidem qui quinquaginta passibus a celebraturo separa- 
tur, praesto esso censeatur» sec. Vermeersch-Creusen (III. n. 290,2). — Con- 

fcssarius deinde deesse potest eo, quod sine gravi damno, confessioni utique 
extrinseco, adiri non potest, v.gr. si « adiuncta peculiaris familiaritatis, venera- 
tionis qua senex honoratur a iuvene cooperatore, damnum istud facere possunt 
extraordinarium, ac talem verecundiam parere quae moraliter invincibils sit n 
'Vermeersch ibid. b.). Quoad sacerdotes audienda sunt, quae idem Vermeersch- 
Creuscn inculcat: Si unus vel summum alter confessarius praesto sit, positive 
permitti potest, ut omittatur confessio, « praesertim cum facile accedat verum 
scandalum iunioris qui enorme senis peccatum noverit ». — Si plurium confes- 
sariorum optio fuerit, omissio confessionis probari non potest, « in casu tamen 
speciali ubi poenitens sibi conscientiam sic formaverit, et facile in desperatio- 
nem moralem caderet post factum, faecre licebit ». — Si autem de sacerdote 
agatur, qui pravae consuetudini indulgeat, ita ut non raro sine confessione 
celebret ... tolerare non possumus habitualem istius praecepti omissionem ». 


II. Regula: De sacrilega communione. 


]l.? Communionem sine sufficienti dispositione animae, i.e. sine statu gratiae, 
esse sacrilegium, pronum est. Non est tamen gravissimum, ut S. Thomas docet, 
nam gravissima sunt quae committuntur contra divinitatem (blasphemia, infi- 


delitas), — dein secundarie gravia sunt, quae committuntur contra humanitatem 
Christi, — tertio loco sunt peccata contra Sacramenta commissa, ut patet primo 
loco contra Eucharistiam, nam ibi ipse auctor eorum continetur, — « post haec 


sunt alia peccata contra puras creaturas » (III. q. 80, a. 5). Maximum sacrile- 
gium erga Eucharistiam tamen non communio sacrilega est, sed si quis « spe- 
cies consecratas abiecerit vel ad malum finem abduxerit aut retinuerit » (can. 
2320), rationem reddente eodem Doctore Communi: « Quia ille hoc faceret ex 
intentione iniuriam faciendi huic Sacramento, quod non intendit peccator in- 
digne corpus Christi accipiens, secundo quia peccator est capax gratiae: unde 
etiam magis est aptus ad suscipiendum hoc Sacramentum quam quaecumque 
alia 1rrationalis creatura » (ibid, ad 3.). 


2^. Quod attinet locos communes afferri solitos quoad communionem sacri- 
legam. idem Aquinas sic distinguit. Si communio indigna comparatur cum pec- 
cato occidentium Christum, hoc verum est secundum similitudinem quia utrum- 
que committitur contra corpus Christi, — non est verum secundum criminis 
quantitatem. Peccatum occidentium enim contra corpus Christi in specie propria 
commissum est, hoc peccatum autem contra corpus in specie Sacramenti; item 
in communione sacrilega deest intentio nocendi Christo. — Altera comparatio 
est cum peccato ludae, qui osculo Jesum tradidit, quod verum est secundum 
similitudinem, quia uterque peccator signo caritatis offendit Christum, non 
autem ad criminis quantitatem, ut iam supra dictum est (ibid, ad 1. et ad 2). 


III. Regula: De dispositione meliore. 


| . Dispositionem meliorem ad uberiorem capiendum fructum e s. com- 
munione preparatio ad communionem suppeditat, a. Haec constat primo e statu 
animae, (pii melior vel minus melior potest esse. Ad hoc ergo « puritatem 
colant, abstinendo a peccatis etiam venialibus deliberatis, fide ct caritate saepe 
Christo uniantur non solum in oratione sed etiam in implendis status sui officiis, 
humilitate profunda et ardenti desiderio Christum in se attrahant » (Tanquerey 
111. 658 s). — b. Secundo praeparatio fit etiam per preces. Ad quod moneri 

potest, bonam esse praeparationem, si textus liturgici Missae audiantur, vel 
simul cum sociis comprecentur, vel cantentur, vel sibi legantur. Totus ritus, 
et textus Missae enim etiam eo tendunt, ut unione divina compleatur sacrificium. 
« Laudibus igitur digni sunt, qui .. Missale Romanum apte in populi manibus 
ponere conatur .. itemque ii laudibus exornandi sunt, qui efficere contendunt, 
ut Liturgia externo etiam modo actio sacra fiat, quam reapse adstantes omnes 
communicent » (MDei n. 104). Etsi missalium lingua vulgari exaratorum iam 
immensus sit numerus, oblivisci tamen non debet monitum eiusdem documenti: 
« Haud pauci e christifidelibus Missali Romano, etiam si vulgata lingua exarato, 
uti nequeunt, neque omnes idonei sunt ad recte, ut addecet, intellegendos 
ritus, ac formulas liturgicas .. ac praeterea animorum necessitates et propensa 
eorum studia non eadem in omnibus sunt, neque in singulis semper eadem per- 
manent u (ibid. n. 107.). 


2°. Gratiarum actio post communionem etiam privata, imo praecise privata, 
ab Enc. Mediator Dei valde commendatur, tum sacerdotibus, tum etiam fideli- 
bus, plus ergo fieri debet, quam hucusque factum est. a « Valde consentaneum 
est eum, Eucharistica accepta dape ac publicis conclusis ritibus se recollegere, 
ac cum Divino Magistro intime coniunctum, cum eodem, prouti rerum adiuncta 
concedant, dulcissime, salubriterque colloqui ... Tantum abest, ut sacra Liturgia 
intimos singulorum Christianorum sensus reprimat, ut eos potius idcirco refoveat 
atque instimulet, ut Jesu Christo assimilentur .. Divino enim placet Redemptori 
nos deprecantes audire, nobiscum aperto animo colloqui, nobisque in flagranti 
Corde suo praebere refugium » (n. 121.122). — b. Huic gratiarum actioni iuxta 
monitum sanctae Matris Ecclesiae etiam petitiones aptissime coniunguntur! 
« Caelestem opem eo horae momento imploramus, quo nullum magis opportu- 
num datur ad petenda impetrandaque C iristi nomine auxilia » (MDei n. 125). 
Exemplum sumi potest meditatione « postcommunionum », quae optimas osten- 
dunt petitiones quaeve semper novam materiam suppeditare possunt ad priva- 
tim has preces amplificandas et excavandas (Cf. Jungmann II, 525-527). 


4. De dispositione coqjoris ad communionem. 


Alia dispositio nunc iam non requiritur, nisi ieiunium eucharisticum seu 
sacramentale, etsi etiam nunc apud aliquos auctores sermo fit de munditia cor- 
poris et vestium. Verum quidem est, quod « iure naturali requiritur ad s. commu- 
nionem ea corporis et vestium compositio, quae internam animae devotionem 
exhibeat » (Tanquerey III, 663), hoc tamen praeprimis nunc in intentione 
quaerenda est, nam antea hoc facile etiam in externo habitu requiri potuit, 
cum communio rara fuit. Nunc autem, late diffusa communione frequenti imo 
cotidiana, sane nemo recte faceret retinendo operarios, agricolas, vel alios euntes 
vel revertentes a labore cotidiano, ut communicent, tantum quia eorum vestes 
nec compositae nec sat mundae possunt esse. — Dein ante communionem fre- 
quentem commendabatur etiam ut abstineant a communicando qui pollutionem 
involuntariam passi sunt, vel operi coniugali indulgebant. Utrumque nunc iam 
obsoletum est — supposito, ut patet quod actus non fuerunt coniuncti cum 
peccato, utputa exclusionis prolis — nam omnibus frequens, imo cotidiana com- 
munio nunc iam commendatur, etsi secundum rerum naturam tum pollutiones 

involuntariae, tum actus conjugales occurrant. Agendum ergo nobis restat so- 
lummodo de ieiunio eucharistico, etquidem a) De ratione ieiunii. eucharistici, 
b) de historia ieiunii eucharistici, c) de lege ieiunii eucharistici n Christus Do- 
minus » (1953), item d) de praescriptionibus singulis huius legis (Christus Do- 
minus 1953), demum e) de lege ieiunii nunc vigente sec. Motuproprio « S. Com- 
munionem » (1957). 


a) De ratione ieiunii eucharistici. 


1°. Reverentia commendat ieiunium eucharisticum, ut nempe ante omnes 
alios cibos sumeretur; iam Augustinus ait: « Placuit Spiritui Sancto, ut in hono- 
rem tanti Sacramenti prius in os christiani corpus dominicum intraret, quam 
ceteri cibi » (Ad Januarium c. 6. III. q. 80. a. 8. cf. PL 33,203). Reverentia erga 
corpus Christi hoc ieiunio eo exhibemus, quod usu hoc « luculenter demonstra- 
mus illud esse primum ac summum nutrimentum, quo animus alatur noster 
eiusque augeatur sanctitas » (AAS 1953, 16). 


2?. leiunium commendatur etiam propter cius significationem, nam, ut 
Aquinas dicit, sic « datur intelligi, quod Christus, qui res est huius Sacramenti 
et caritas eius, debet primo fundari in cordibus nostris, secundum illud Mt 
6,3: Quaerite primum regnum Dei » (ibid.). Sic autem, ut Ecclesia dicit, per 
ieiunium pietas fovetur, « ideoqne ad saluberrimos illos sanctitatis fructus augen- 
dos conferre potest, quos bonorum omnium fons ct auctor Christus a nobis, 
eratia ditatis, elici postulat » (AAS 1953, 16). 


3?. Argul potest e naturali utilitate huius ieiunii, ut Ecclesia edicit: « Cum 
corpus cibo oneratum non sit, mens erigitur agilior, atque impensiore movetur 
virtute ad arcanum illud excelsumque meditandum mysterium, quod in animo, 
tamquam in templo, agitur divinam adaugens caritatem » (AAS p. 17). Haec 
ratio extendi potest, ut S. Thomas facit, etiam ad naturalia pericula: « Pericu- 
lum scilicet vomitus et ebrietatis, quae quandoque contingunt ex hoc, quod 
homines inordinate cibis utuntur » (1l. cit.). 


b) Historia ieiunii eucharistici. 


1°. Inde iam ab antiquissimis temporibus cerni potest mos Eucharistiam 
iciune sumendi. Primus testis Tertullianus est, qui ad uxorem dicit, si maritum 
habeat gentilem, quid eum dicturum esse, si mane n ante omnem cibum » gusta- 
verit de Eucharistia secum portata (2,5 PL 1,1408). — S. Basilius sic loquitur 
de sacerdote celebraturo; a Neque enim fieri potest, quod absque ieiunio 
audeat ad sacrum accedere ministerium » (Hom. I. de ieiun. 6. PG 31,171.). — 
S. Chrysostomus enuntiat « Dicunt me post convivia aliquibus communionem 
dedisse, si hoc feci: expungetur nomen meum e libello episcoporum ... ecce, si 
tale quid perpetravi, Christus me eiiciat e regno suo! » (Ep. 125. Ad Cyriacum 
PG 51,683). 


2?. Legislatio ecclesiastica suam fecit hanc institutionem, quae primitus 
tantum pia erat consuetudo. Concilium Hipponense anno 393 et Carthaginense 
HI 397 idem decreverunt: « Sacramenta altaris nonnisi a ieiunis hominibus 
celebrentur », alia posteriora concilia (Toletanum VII. anno 646) excommunica- 

bonis poena, imo depositione puniebant transgressores huius praecepti (Cone. 
Bracarense anno 572 et Matisconense anno 585, cf. AAS 1953, 17). — Conci- 
lum universale Constantiense autem anno 1115 definivit hanc. consuetudinem 
laudabilem esse: « Sacrorum canonum auctoritas, laudabilis et approbata con- 
suetudo Ecclesiae servavit et servat, quod huiusmodi Sacramentum non debet 
confici post coenam, neque a fidelibus recipi non ieiunis, nisi in casu infirmitatis 
aut alterius necessitatis a iure vel Ecclesia concesso vel admisso n (Denz. 626). 
Ubi clare edicitur, in Ecclesiae esse potestate, « interdum esse opportunum, 
ob peculiaria rerum adiuncta, hanc ieiunii legem ad christifideles quod attinet. 
aliquatenus relaxare » (AAS 1953, 17). 


3?. Tales relaxationes incipiebant sub Sancto Pio X. anno 1906. die 7. De- 
cembris per decretum emanatum a S. Congr. Concilii quoad communionem 
infirmorum, quod etiam a CIC can. 858 $ 2. transsumptum est. — Altera relaxa- 
bo pro sacerdotibus data est a S. Officio regnante Pio XI. 22. Maii 1925, per- 
mittente dispensationes pro iis qui fardioribus horis celebrent vel pluries in 
die (AAS 1923, 151 et 585). Epistola l. Jul. 1951. haec dispensandi facultas 
extensa est ad sacerdotes infirmos quoque etiam sine causa ministerii sacri 
(Periodica de re morali etc. 1932, 105). — Durante secundo bello mundiali 
1939-45 fere per totum orbem etiam fideles accipiebant dispensationes per Or- 
dinarios locorum dispertiendas ad mitigandum ieiunium eucharisticum. Sic via 
strata fuit ad edendam novam legem universalem, quae duobus gressibus ema- 
nata est annis 1953 et 1957 per Pium XII. Prima lex est Constit. « Christus Do- 
minus » 6. ian. 1953 cum Instructione S. Officii adiecta (AAS 1953, 15-24 et 
47-51), secunda est Motuproprio « Sacrani communionem » 19. mart. 1957 (AAS 
1957, 177-8) extendens indulta supradictae Constitutionis. 


c) Lex ieiunii eucharistici « Christus Dominus » anni 1953. 


Prima mitigatio fundamentalis ieiunii eucharistici per hanc Constitutionem 
Apostolicam elargita fuit. Quae etiam nunc non habet valorem exclusive histori- 
cum, nam uius Constitutionis indulta sunt extensa per secundam legem anni 
1957 quam edens Pius XII. enixe hortatus est « sacerdotes ct christifideles, qui 
id praestare valeant, ut venerandam ac vetustam eucharistici ieiunii. formam 
ante Missam vel s. communionem servent » (AAS 1957, 178). Idcirco etiam do- 
cumentum primae mitigationis fusius a nobis exponitur. 


Rationes, cur haec nova lex edita sit, enumerantur (cf. « Christus Dominus », 
AAS 1953, p. 19-21): 


1°. Rationes mitigationis adsunt e parte cleri qui numero impar est neces- 
sitatibus pastoralibus, nimiosque labores tolerare debet pluries celebrandi, 
confessiones audiendi, catecheses impertiendi, ceteraque munera subeundi. 


2?. Fideles oppressi sunt muneribus alternis non modo per diem sed etiam 
noctu, iteratisque laboribus; matres familias domesticis curis occupantur; pueri 
communicantes ad nutrimentum sumendum domum redire non valent; multi- 
tudo populi ex alio ad alium locum transgreditur ad religiosas celebrationes, 
quae omnia impediunt quominus ad communionem ieiuni accedere valeant. 

3e. E parte omnium sumentium valet, quod « praesentis vitae conditio- 
nes.. ciusmodi sint, ut non parum corporum constitutionem valetudinemque 
debilitaverint » (p. 21). 


4?. Finis ergo legis editae de ieiunio eucharistico est, ut conferat «a ad 
eucharisticae pietatis incrementum atque adeo aptius permovere atque excitare 
omnes ad Angelorum participandam mensam, adaucta procul dubio Dei gloria 
ac Mystici Corporis lesu Christi sanctimonia » (p. 22). 


5°, Finis vero [nstructionis adiectae est: « Ut normae ad huiusmodi con- 
cessiones pertinentes ubique conformi ratione serventur atque evitetur quaelibet 
interpretatio, quae concessas facultates amplificet, utque ab omni abusu hac 
de re caveatur n (p. 47). 


d) Dc praescriptionibus singulis huius legis (Christus Dominus 1953) 


I. Lex generalis ieiunii. eucharistici. 


« leiunii eucharistici lex « media nocte pro iis omnibus vigere pergit, qui in peculiaribus 
condicionibus non versentur, quas per Apostolicas has Litteras exposituri sumus. Principium 
tamen generale et commune omnibus in posterum esto, sive sacerdotibus, sive christifide- 
libus: aquam videlicet naturalem eucharisticum ieiunium non frangere » (Constit. p. 22. 


nr. L). 
Breviter: A media nocte ieiunium naturale servari debet, iuxta can. 808 et 858. $ L, 
tantum aqua sumi potest. — In specie singillatim expendenda: 


1°. Terminus mediae noctis remanens stricte sumi debet, ut hucusque. Ad temporis 
supputationem respiciendus can. 33 eiusque interpretatio authentica extensiva data die 29. 
Maii 1947 per Comm. Interpret, (cf. De Eccl. sacrificante F.3. a) — Indulta data quoad 
hanc legem inferius enodabuntur. 


2^. Aqua naturalis nunc iam non frangit ieiunium, et est see. Instructionem « aqua 
naturalis sine ulla cuiuslibet elementi adiectione ». — Excluduntur ergo aquae « gazzosae » 
(vulgo « Soda »), spumantes, vel coloratae et per aliquod elementur (e.gr. saccharum) conditae 
(sorbitiunculae, szorpok). Non excluduntur aquae vere naturales: fontis, putei, aquaeductus, 
etiamsi elemento e rationibus hygienicis adiccto purificatae sint: lacus, fluvii, roris, pluviae, 
imo aqua mineralis, ita sicuti e fonte emanat, monendum tamen permultas aquas « mine- 
rales » vocatas esse iam artefactas, ergo non permissas (eau travaillée, kristályviz). 


3*. Omnia cetera frangunt ieiunium eucharisticum ct ideo manent interpretationes 
Moralistarum huius generis. Sufficit allegare cl. Vermeersch (II, n. 360-368). Rationem cibi 
habet, vel potus, quod digestibilis est per se. a Hinc rationem cibi vel potus non habent vel 
non habere censentur — see. eundem Vermeersch — metallum (bene vero pulvis ferreus 
vel similis, a medicis non raro praeceptus), vitrum, lapilli, capilli, filum sericum vel laneum 
bene vero lineum, ossicula fructum bene depurata, et probabil ter ungues, frustulum ligni 
sicci, nisi sit comestibile ut rhabarbara, glycyrrhiza (Süssholz, réglisse, édesgyókér), charta, 
eera. terra, creta ». — Ad sumptionem pertinet quod ab extrinseco debet sumi, hoc autem 
deficit, ut idem auctor cietur, « in eo, qui reliquias cibi ex pridie peracta comestione traicit 
rasu vel et am ex industria, cum rubrica casum non distinguat » (De defectibus IX, 3), agitur 
de ciborum reliquiis dentibus inhaerentibus, — deinde « qui sanguinem ex dentibus, lingua, 
u'ccre intra os, vel inferius ex naso profluentem etiam consulto dcglutiat, qui aromata vel 
folia tabaci ori imponat, vel aliquid gustet, dummodo nihil transmittat in stomachum » 
Vermeersch n. 360, 2. sic e.gr. mater infantulo degustans caliditatem lactis vel pultis (Mus, 
pép). Huc pertinet etiam, e quod inter respirationem simul casu in os attrahitur, sive pulvis, 
musca, culex Mücke, gnat, zanzara, szunyog) fuerit, — quod casu per nasum attrahitur, 
v. gr. pulvis tabaci, quod mixtum saliva simul cum ea deghititur .. particula foli tabaci, 
quod masticaveris, paucae guttulae sanguinis vel pellicula ex labiis exterioribus assumptae ... 
lurnus tabaci, vel aiud lumigimn, — sic dicta inhalatio, clysterium nutritivum, injectiones 
subcutaneae » (Vermeersch 1. cit.). 

4'. Excipiuntur quidam casus: a. « Si mortis urgeat periculum » (can 858 § L), etiam 
si ob causam extrinsecam e.gr. tempore incursionis aereae. Notandum: «Perdurante mortis 
periculo, sanctum Viaticum, secundum prudentis confessarii consilium, pluries, distinctis 
diebus administrari ct licet et decet» (can. 864 $ 3.) ideoque, ut Vermeersch adiicit: 


«etiam cotidie, si confessarius id expediens aestimet » (n. 379, 2. c). — N. B. in dubio 
de periculo mortis pro facultate communicandi respondendum est (Génicot-Salsmans II, 
202, Vermeersch n. 362,1). — (Cf. inferius J. 7. b. 2). — b. Alter casus est: « necessitas 


impediendi irreverentiam in Sacramentum n (can. 858 $ 1.), quod etiam ad laicos se extendit, 
nam nulla fit d stinctio. Sic sumi debet Eucharistia tempore incendi, vel profanationis 
imminentis, incursus aerei ruinam secum ferentis; fragmenta detecta post ablutionem, etiam 
in sacristia (Vermeersch n. 362,3). — c. Tertius casus est observatio legis rubricatis, si adultus 
baptizetur, accipit sal, tamen post baptismum communionem sumit non obstante acceptione 
salis (Resp. Congr. de Propag. fide 16. febr. 1806.). — d. Quartus casus est praeceptum 
divinum sacrificium complendi, tunc etiam si alius non habeatur, sacerdos non ieiunus debet 
continuare Missam, vel sumere Eucharistiam (Miss. Rom. de defectib. X, 3, cf. superius 
De Eccl. sacrificante C. 2. b. I. Regula 3°). 


II. Indulta pro fidelibus ct sacerdotibus infirmis. 


« Infirmi, etiamsi non decumbant, aliquid sumere possunt, de prudenti confessarii con- 
silio, per modum potus, vel verae medicinae, exceptis alcoholicis. Eadem facultas sacerdo- 
tibus infirmis conceditur Missam celebraturis » (Constit. p. 22. nr. II.). 

Breviter: sine ulla temporis limitatione medicina et potus sumi potest de consilio confes- 
sarii. — In specie singula: 


1°. Infirmi sunt etiam ii, qui non decumbunt. « Infirmus » hoc sensu non idem est ac 
« aegrotans n (krank, sick, malade, beteg), sed habens aliquam debilitatem (gyengé'ked6, 
debil, schwachlich). « Indispositio ergo seria, etsi transiens sufficit, sicuti gravis indigestio 
nocte superveniens, vel dolor capitis » (Moise Roy p. 16). Adnumerari certo possunt senes, 
si spectetur monitum Ritualis Romani: « Senectus ipsa morbus », inquantum necessarium 
haberent uti hoc induito, ut bene dicit Ephemeris quaedam (Verordnungsblatt f. d. Gebiet 
d. Apost. Administr Innsbruck-Feldkrich 1953, nr. 2. S. 13). 


2°. Quod attinet confessarii consilium, a. eius nomine venit tantum  .sacerdos, qui 
iurisdictionem, i. e. absolvendi potestatem habet in infirmum. Nam si non haberet talem 
potestatem, non posset confessionem eius audire, hoc autem requiritur., — b. non ut revera 
confessio fiat: «Confessarius suum consilium dare poterit sive in foro intemo, sacramentali, 
sive in foro intemo extra-sacramentali, etiam semel pro semper, perdurantibus eiusdem 
infirmitatis condicionibus » (Instructio p. 48 nr. 2). Non debet ergo quis ad habitualem 
confcssarium ire, consilium confessarii dari potest etiam alicui catervae fidelium, semper 


sunposita, quod iurisdictionem eos absolvendi habeat. — c. Neque hoc est necessarium, ut 
fidelis ante sumptionem medicinae vel potus iam petierit consilium confessarii, etiam post 
talem sumptionem potest dare consilium, ut patet, ante communionem faciendam. — d. Num 


fidelis possit prudenter praesumere consilium confessarii et post communionem ei tantum 
patefacere suum statum, Roy non putat improbabile. (Rev. euch. du clergé 1953, 14); 
quod quidem probare non possum, nam expresse vetatur per legem hanc « quaelibet inter- 
pretatio quae concessas facultates amplificet » (Const. AAS p. 23), talis vere agendi modus 
vix non esset amplificatio, insuper neque necessaria, quia facile potest consilium semel pro 
semper accipere. — e. Sacerdotes vero non debent tale consilium a confessario petere, lege 
enim de hac re nihil dicitur aliud, nisi: « Sacerdotes infinni, etiamsi non decumbant, dispen- 
satione pariter uti possunt, sive sint Missam celebraturi sive ss. Eucharistiam recepturi » 
(Instr, nr. 3). lure ergo censemus cum pluribus auctoribus sacerdotem sibi ipsi decidere 
posse prudenter casum. 


3°. Per modum potus possunt tales infinni aliquid sumere, quod, quia hac lege non 
determinatur, recte censetur per declarationes officiales hucusque vigentes interpretandum 
esse. a. Declaratio haec emanata est a S. Officio die 7. sept. 1697, secundum quam .« licet 
sumere iusculum (Suppe, zuppa, potage, leves), caifeum, lac, aut alium cibum liquidum, 
etsi sit ei permixta substantia aliqua cx.gr. leves past Ili farinae (semolino, Gries, dara), 
panis radula tritus (Krume, erum, rnie, pangrattato. morzsa) ovum dilutum etc. dummodo 
mixtio non amittat naturam cibi liquidi ». Ad hanc declarationem adhuc vigentem adiungit 
Vermeersch (n. 363,6) Cappello I, 507) et Moise Roy (p. 16 nota 9.) ipsum ovum in statu 
naturali, seu non decoctum vel valde leviter decoctum, quoti dicitur bibi. Admitti tamen 

non potest saccharum « bibi ». etsi iam in ore penitus solvatur (Vermcersch 1. cit). — 
b. - Exceptis alcoholicis » potionibus, putamus quidem hac in re non dari parvitatem 
mater.ae, nam ieiunio sacramentaii hoc videtur melius congruere ct cavendum est ab inter- 
pretatione extensiva, etsi Roy (p. 16 nota 7.) putet, si quis per inadvertentiam aliquas gut- 
tulas alcoholi in coffeam fudit, hoc constituere parvitatem materiae. 


4*. « Per modum verae medicinae » intelligitur secundum Instructionem (nr. 1.): o sive 
liquidum (exclusis alcoholicis), sive solidum, dummodo de vera medicina agatur, a medico 
praescripta vel uti tali vulgo recepta. Advertendum tamen est, non posse medicina haberi 
quodlibet solidum pro nutrimento sumptum n. — Sic ergo e.gr. excluditur usus prunorum ut 
laxativum, aquae vitae ut medicamen stomachi, illud quia nutrimentum est, hoc quia al- 
coholicum. 


III. Indulta pro sacerdotibus in peculiaribus adiunctis. 


« Sacerdotes qui vel íardioribus horis, vel post gravem sacri ministerii /aborem, vel 
post longum iter celebraturi sunt, aliquid sumere possunt per modum potus, exclusis alcoho- 
licis, a quo tamen se abstineant saltem per spatium unius horae, antequam sacris operentur. 
— Qui autem bis vel ter Missam celebrant, ablutiones sumere possunt, quae tamen, in hoc 
casu, non vino, sed aqua tantum fieri debent n (Constit. AAS p. 22. nr. III. et Iv.). 


breviter: Sacerdotes sani in peculiaribus tribus adiunctis versantes usque ad unam horam 
ante Missam per modum potus aliquid sumere possunt. — Speciatim singula explicantur: 


Ie. Quid intelligi debet sub «tardioribus horis» declaratur Instructione: a Le. post 
horam nonam » (p. 48 nr. 4). Si sacerdos pluries celebret, Missamque litare debeat e.gr. 
iam hora octava, dein aliam hora nona, tunc iuxta Resp. S. Officii Ordinario Strigoniensi 
datum « facultate de qua sub nr. 4. Instructionis agitur, uti licet iam ante Missam hora 
octava celebrandam » (cf. Litt. Cire. Str gonicns. 1954. I. nr. 134), et etiam inter duas 
Missas (Roy p. 17). Rene notandum: pro sacerdote computatur una hora ante inceptam 
Missam: «antequam sacris operentur». 


2*. Gravis sacri ministerii labor est causa secunda ob quam uti potest sacerdos induito. 
Instructio S. Officii enuntiat « v.gr. iam a summo mane seu per longum tempus » (nr. 4). 
Labor ergo tantum tunc excusat, si « sacri ministerii » est labor, id est contio, confessionum 
exceptio, servitium sacrum, directio animarum, administratio parochialis etc. Indultum valet. 
si Missa ante horam 9. celebretur, nam tunc sola hora tardior sufficeret. Roy putat unam 
horam iam «longum tempus » esse (p. 18) quod nullo modo possumus acceptare, nam 
sane sacerdotes omnes laborant in sacro ministerio saltem per unam horam. Si autem infir- 
mus est, habet aliam causam ad utendum induito: haec exceptio pro sanis datur, qui procul 
dubio non unam sed multo plures horas possunt laborare in sacro ministerio et non indigent 
tali 1induito. 


3*. « Longum iter! quid sit, eadem Instructio determinat: « ie. saltem 2 km. circiter 
pedibus percurrendum, vel proportionate longius pro variis vehiculis adhibitis, difficultatis 
quoque itineris vel personae habita ratione » (p. 43). « Proportionate longius », e.gr. secun- 
dum Roy bieycleto utens circa per inediam horam, vehiculo aliquo una hora in viis bonis, 
semihora in malis. « Personae habita ratione »: quarta pars horae potest iam multum esse 
pro sene, in viis lubricis (Roy p. 18). 


4'. Per modum potus possunt sumere, (pii modus iam declaratus est superius, ut Instruc- 
tio ad cautelam adiungit: « semel vel pluries, servato ieiunio unius horae ante Missae 
celebrationem » (nr. 6.). 


5'. Ablutiones sumere possunt, sed tantum aquam, quae nunc iam non frangit ieiunium. 
Instructio 5 Officii duas ulteriores praescriptiones addit: a. « Qui tamen die Nativitatis 
Dom.ni vel in Commemoratione omnium fidelium defunctorum tres Missas sine intermis- 
sione celebrat, quod ad ablutiones attinet, rubricas observare tenetur » (nr. 7.), i.e. in aliquo 
vase parato abluit digitos cum aqua, calicem cooperit palla ct in ultima Missa ordinario 
modo sumit ablutionem. — b. Alia exceptio: « Si vero sacerdos qui bis vel ter Missam 
celebrare debet, per inadvertentiam vinum quoque in ablutione sumat, non vetetur, quomi- 
nus secundam cl tertiam Missam celebret » (ibid. nr. 8), quod non obtingit, si mere ex 
devotione celebret. 


6 | Monitum notandum est S Officii: « Tres casus supra numerati tales sunt, ut omnia 
comprehendant rerum adiuncta, in quibus legislator praefatam facultatem concedere intendit, 
ideoque quaelibet vitetur interpretatio quae facultates concessas amplificet » (ibid. nr. 5.). 

IV. Indulta quoad fideles in peculiaribus adiunctis. 


e Christifideles pariter, etiamsi non infirmi, qui ob grave incommodum — hoc est, ob 
debilitantem laborem, ob tardiores horas, quibus tantum ad Sacram Synaxim accedere pos- 
sint, vel ob /onginquum iter, quod suscipere debeant, — ad eucharisticam mensam omnino 


ieiuni adire nequeant, de prudenti confessarii consilio, hac perdurante necessitate, aliquid 
sumere possunt, per modum potus, exclusis alcoholicis; a quo tamen se abstineant saltem 
per spatium unius horae, antequam Angelico nutriantur pane » (Const, p. 22 nr. V ). 


breviter: Usque ad unam horam ante communionem fideles in peculiaribus adiunctis aliquid 
sumere possunt per modum potus. Singula nunc elucidantur: 


Ie. Debilitans labor, a. quid sit, declaratur ab Instructione S. Officii: «Hoc labore 
afficiuntur, tum opifices, qui, officinis vel vehicularibus maritimisque muneribus vel aliis 
publicae utilitatis officiis addicti, diu noctuque per vices (Schicht, miiszak' occupantur; tum 
illi, qui ex officio vel ex caritate noctem vigilem transigunt (v.gr. valetudinarii, custodes 
nocturni, efc.) tum mulieres praegnantes et matresfamilias, quae, antequam ecclesiam adire 
(picant, in domesticis negotiis per longum tempus incumbere debent, efc. » (Instr, n. 10, a). 
— b. Casus gravis incommodi sunt /axative enumerati, ergo « omnia comprehendunt rerum 
adiuncta » (Instr, nr. 5), sed classes hominum seu munera eorum (Beruf, profession.foglal- 
kozas) enumerantur demonstrative, ergo et alii similes afferri possunt. Sic opinantur recte 
omnes auctores; provocari enim potest ad part culas « etc., v.gr.» in Instructionis textu, 
quae evidenter ostendunt enumerationem hanc demonstrativam esse. — c. Ideo iure adnu- 
merantur ad opifices agricolae, animalium curam habentes; inter publicae utilitatis officiis 
addictos: vigiles publicae securitatis, custodes carcenim, telcgraphi et telephonii curam 
habentes, cellarii (Kellner, garcon, waiter, cameriere, pincer); inter matresfamilias quantum 
ad occupationem etiam ancillae, nutrices, sorores infantium, amitae vel materterae (Tante, 
aunt, zia, nagyneni), aviae et tales, quae eundem laborem subire debent domesticum. 


2'. Quod attinet tardiores horas, Instructio haec determinat: « Hora tardior, qua sacra 
communio recipitur, — sunt enim haud pauci fideles, qui tantummodo serioribus horis 
possunt apud se sacerdotem habere, qui sacris operetur; sunt pueri complures, quibus 
nimis grave est, antequam ad scholam se conferant, ecclesiam adire, angelico pane vesci, 
postea vero domum reverti, ientaculi sumendi gratia, efc. » (nr. 10, b). — a. Duplex habetur 
hic casus: primus eorum, qui « tantummodo  serioribus horis» possunt ad communionem 
accedere. Iure putamus, solam pigritiam in surgendo non esse causam sufficientem, nam si 
necesse habeant quietem  matutinam, computantur inter « infirmos ». Hora heic nominata 
non est, potest per analogiam sumi hora nona, ut auctores opinantur. — b. Hoc fortasse 
ideo omittitur, quia alter casus respicitur: « pueri complures ... ad scholam » se conferentes, 
nam hoc iam hora maturiore contingere potest. Quia etiam heic adiungitur in Instructione 
« etc. », Roy (p. 21) putata favorem hunc se extendere etiam ad alios, qui in talibus adiunctis 
versantur: alumni universitatum, professores, operarii, qui iam non possunt domum redire ad 
sumendum ]jentaculum. 


3'. « Longum iter peragendum, ut supra explicatum est », dicit Instructio (nr. 10. c.). 
« Quoti (iter) suscipere debeant », dicit Constitutio — ergo sine causa non potest uti induito, 
qui prope domum suam habeat occasionem communicandi. Certo certius autem potest, si 
sanctuarium longe distans devotionis causa vult visitare ibique commumcare (congressus 
eucharisticus, adoratio XL horarum, publicae precationes ct alia), nam Constitutio inter 
causas talia enumerat, quae excusant a ieiunio totaliter observando. 


4'. Potest haberi casus complexivus, quando « adiuncta seorsim sumpta e praeceden- 
tibus non viderentur sola sufficere sacerdoti vel fideli cuidam utendi aliquo induito, sed 
simtd sumpta iam constituant causam sufficientem » (Roy p. 22-23). Talis e.gr. esset: labor 
defatigans per minus tempus, ad quod accedit adhuc iter faciendum, seorsim sumptum 
neutrum sufficeret ad causam constituendam utendi induito, simul sumpta iam sufficere 
censetur et similia. 


V. Lex de Missis vespertinis. 


« Si rerum adiuncta id necessario postulant, locorum Ordinariis concedimus, ut Missae 
celebrationem  vespertinis, ut diximus horis permittere queant, ita tamen, ut haec initium 
non habeat ante horam IV. post meridiem... servato a sacerdote ieiunio trium horarum quoad 
cibum solidum et potus alcoholicos, unius autem horae quoad ceteros potus non alcoholicos. 
In his autem Missis christifideles ad Sacram Synaxim accedere poterunt, hac eadem servata 

norma ad ieiunium eucharisticum quod attinet, firmo praescripto can. 857. » (sc. semel com- 

municandi in die). (Const, nr. VI.). 

Breviter: in communione vespertina trium horarum ieiunium quoad cibos solidos, unius 
horae (ultimae nempe e tribus horis) autem ieinium etiam quoad potus ceteros non 
alcoholicos praescriptum est. — Singula exponenda sunt: 


T. Quae sint «rerum adiuncta quae necessario postulant n Missas vespertinas, edicitur 
Instructione: « Bonum commune aliquando sacrorum mysteriorum celebrationem post meri- 
diem expostulat: v.gr. pro quarumdam  industriarum  opificibus, qui festis quoque diebus 
laborbus succedunt in vices; pro illis operariorum classibus, qui matutinis festorum horis 
occupantur, ut muneribus portuum addicti; pro iis pariter, qui ex dissitis etiam regionibus 
maxima frequentia in unum locum conveniunt, ad quandam festivitatem religiosam vel socia- 
lem celebrandam etc. » (AAS p. 50). 


a. Ut statim videri potest, haec enumeratio circumstantiarum, quae Missam vespertinam 
necessariam faciunt, est demonstrativa (v.gr., etc.l), possunt ergo esse etiam aliae consimiles 
circumstantiae. — b. Terminus horae a quo definitur: non ante horam IV. pomeridianam 
(hora 16), terminus ad quem non limitatur, ut in facultatibus specialibus hucusque plerumque 
fiebat. Subintelligitur Missa ante coenae tempus, quod tempus variatur see. locorum consue- 
tudines, in Italia e.gr. coenae tempus intra 8-9 horas pomeridianas, in Hispania inter 9-10 
horas est usitatum, secus see. necessitatem eorum pro quibus celebratur, potest, hoc tempus 
statui, ut nempe Missae adstare possint (Roy p. 24.). — c. Non edicitur, num una, vel plures 
Missae possint concedi ab Ordinario; etiam in hac concessione necessitas pastoralis prae 
oculis habenda est. 


2°. Statuitur tum a Constitutione, tum ab Instructione, quibus diebus possit celebrari 
Missa vespertina. Tantum his diebus potest celebrari Missa, aliis non, nam agitur de q certis 
diebus taxative statutis » (Instr, nr. 12). Hae dies sunt sequentes. Primo dies ab anno 
liturgico independentes (a.b.c.), dein dies festi huius anni (d.e.). 


a. « Primis cuiusque mensis feriis sextis. » 
b. «Ceteris sollemnibus qui cum magno populi concursu celebrantur». Talia essent: 
Congressus et dies Eucharistici, XL Horae, Tridua, Novendiales, exercitia, mis- 


siones etc. 
c. « Die uno in hebdomada, praeter dies supra memoratos, si bonum Jpeculiarium 
personarum id postulat. » — Intra dies memoratos numerantur etiam domi- 


nicae et festa, quae sequuntur. 
d. « Festis de praecepto vigentibus ad nonnam can. 1247. $ 1l.» et: 
e. « Festis de praecepto suppressis, iuxta Indicem a S. Congr. Concilii editum die 


28. Dec. 1919. ». 
Horum dierum, tum vigentium tum suppressomm Catalogum concinnamus, his diebus 
semper possunt celebrari Missae vespertinae ex Ordinarii licentia. 


Omnes dominicae. 

l. Jan. Octava Nativ. 
6. Jan. Epiphania. 

2. Feb. Purificatio. 
24. Feb. Matthiae. 
19. Mart. S. Joseph. 
25. Mart. Annuntiatio. 
Fer. II. Paschatis. 
Fer, III. Paschatis. 


11. Maii Philippi et Jacobi. 


Ascensio Domini. 

Fer. IIl. Pentecostes. 
Fer. III. Pentecostes. 
Fcst. Corporis Christi. 
24. Jun. Joannis Bapt. 
29. Jun. Petri et Pauli. 
25. Jul. Jacobi ap. 

26. Jul. S. Annae. 

10. Aug. S. Laurentii 


15. Aug. Assumptionis. 

24. Aug. Bartholomaci. 

8. Sept. Nativitatis B.M.V. 
21. Sept. S. Matthaei ap. 
29. Sept. S. Michaelis. 

28. Oct. Simonis et Judae. 
l. Nov. Omnium Sanctorum. 
30. Nov. S. Andreae. 


8. Dec. Concept. Immaculata. 


21. Dec. S. Thomae ap. 
25. Dec. Nativitas Domini. 
26. Dec. S. Stephani mr. 
27. Dec. S. Joannis Ev. 
28. Dec. Innocentium. 

3]. Dec. S. Silvestri. 
Festum Patroni loci. 
Festum Patroni dioecesis. 
Festum Patroni regni. 

3e. Quale ieiunium praescribatur iis, qui vespertinis horis celebrant vel communionem 
sumunt, edicitur ab Instructione, quae hoc casu legem pressius dec arat: «Sacerdotes, qui 
pomeridianis horis Missam celebrant, itemque fideles, qui in eadem sacram communionem 
recipiunt, possunt infer refectionem, permissam usque ad tres horas ante Missae vel com- 
munionis initium, sumere congrua moderatione alcoholicas quoque potiones inter mensam 
suetas (v.gr. vinum, cerevisiam efc.) exclusis quidem liquoribus. Quoad potus autem quos 
sumere possunt ante vel post dictam refectionem, usque ad unam horam ante Missam vel 
communionem, excluditur omne alcoholicorum genus » (nr. 13.). 

See. quosdam auctores in hac parte aliqua obscuritas invenitur (e.gr. Mahoney 1. infra 
cit. p. 95; vel J. Miller p. 215). Mens S. Sedis autem clare elucet e responso S. Officii 
supracitato, dato 1954. Ordinario Strigoniensi: « Ante Missas vespertinas tota die — excepto 
ieiunio trium horarum — cibus solidus ad libitum sumi potest, potus vero alcoholicus tantum 
durante refectione principali, n Item: « Exclusio omnis generis alcoholici ante dictam refec- 
tionem intelligenda est iam a media nocte, ita ut qui consueti sint mane ad stomachum 
refocillandum modicum liquoris sumere, die, quo ad S. Missam vel Communionem accedere 
voluerint, ab hoc se abstinere debeant n (cf. Litt. Circul. Strigon. 1954. I. n. 134). 


4°. Quoad communionem vespertinam fidelium Instructio haec habet: « Fideles, quamvis 
non sint de eorum numero pro quibus Missa vespertina forte instituta sit, ad sacram Synaxim 
libere accedere possunt, infra dictam Missam, vel proxime ante et statim post » (nr. 15.). — 
Hic est ergo ordinarius casus, extraordinarius esset, si quis non potest mane ad mensam 
Domini accedere, tantum horis pomeridianis ct extra Missam vespertinam. Non videtur, cur 
huic non possit applicari can. $67. $ 4: a Sacra communio iis tantum horis d.stribuatur, 
quibus Missae sacrificium oiferri potest, nisi aliud rationabilis causa suadeat ». Moise Roy 
putat, etiam his applicari posse legem ieiunii sacramentalis, supra descriptam pro iis, qui 
defatigantem laborem exercent, vel horis tantum tardioribus communionem sumere possunt 
(Instr, n. 10. a.b.c.)). Tales ergo certo possunt communicare, si tantum per modum potus 
aliquid sumpserunt (Roy p. 25.) (Cf. adhuc infra e. 1. b.). 


5^. Praeceptum Ecclesiae quoad ieiunium eucharisticum omnes sub gravi 
obligat secundum communem sententiam doctorum, sacerdos insuper celebrare 
praesumens non ieiunus « suspendatur a Missae celebratione ad tempus ab 
Ordinario secundum diversa rerum adiuncta praefiniendum » (can. 2321). Bene 
ergo harum legum studio deditum esse oportet, ut omnes fideles instruere possit 
sacerdos et vitia non committat. Verum est, novas has leges difficiliores fuisse, 
quam legem ieiunii sacramentalis per tot saecula vigentem. Ideo quatuor annis 
elapsis iam mitigatae sunt et quidem peremptorio modo, simulque simpliciori 
forma praeditae. Scopus omnium harum legum est, ut « fideles studiose excitent, 
ut frequentem Missae sacrificio adstare velint et pane eucharistico reficiantur », 
locorum Ordinarii autem et sacerdotes « opportunis inceptis, praesertim sacra 
praedicatione, illud promoveant bonum, cuius adipiscendi gratia Summus Pon- 
tifex Pius XII. » leges has condere voluit (Instr, n. 20). 


e) Lex ieiunii nunc vigens sec. Motuproprio « S. Communionem » 1957. 


Secundus gressus mitigationis ieiunii eucharistici factus est /9. mart. 1957 
per Motuproprio « Sacram communionem » SS. Patris Pii XIL, quo indulta Const. 
Apostolicae « Christus Dominus » extensa sunt, tum quoad sacram communio- 
nem tum quoad Missas vespertinas. Ratio huius secundae mitigationis datur 
ab ipsomet Summo Pontifice: « Uberibus fructibus ex hac concessione (Const. 
Ap. « Christus Dominus ») captis permoti, Episcopi maximas Nobis egerunt 
eratias et plures eorum, ad maius fidelium bonum, instantibus et iteratis precibus 
postularunt facultatem permittendi quotidie Missae celebrationem horis postme- 
ridianis. Postularunt insuper ut idem statueremus tempus ieiunii servandi ante 
Missam vel sacram Communionem, quae horis antemeridianis celebraretur vel 
reciperetur n. Summus Pontifex, attendens « ad notabiles mutationes, quas or- 

dinatio laborum ac munerum publicorum necnon universae vitae societatis passa 
est » sequentibus decretis totam legem ieiunii eucharistici et Missarum vesper 
tünarum ordinavit (Textus: AAS 1957, 177-8; Doc. Pont. II. 1959, p. 64-65). 


1°. Quoad tempus ieiunii eucharistici vigens lex est «Tempus ieiunii 
eucharistici servandi a sacerdotibus ante Missam et a christifidelibus ante sacram 
Communionem, horis sive antemeridianis, sive postmeridianis, limitatur ad tres 
horas quoad cibum solidum et potum alcoholicum, ad unam horam, quoad 
potum non alcoholicum, aquae autem sumptione ieiunium non frangitur » (Mo- 
tupr. n. 2). a. His lex servandi ieiunium a media nocte abrogata est, consequen- 
ter enim statuitur, quod « ieiunium eucharisticum per tempus supradictum ser- 
vare tenentur etiam, qui Missam celebrant vel s. Communionem recipiunt media 
nocte aut primis diei horis » (n. 3), ergo qui nocte Nativitatis Domini celebrat, 
a hora 21. iam ieiunium eucharisticum servare tenetur. — b. S. Communio — ut 
declaratum est a S. Cong. Rituum — horis postmeridianis quidem sumi potest, 
sed per se in Missa vel immediate ante vel post (cf. decr. Rit. Eph. Lit. 1957, 
316). Ubi vero Missae vespertinae non habeantur, applicetur haec norma «etiam 
aliae functioni sacrae ab ipso loci ordinario determinandae ac postmeridianis 
horis celebrandae » (S. Oflic. 21. mart. 1960. AAS 1960, 360). S. Officium censuit 
clausulam can. 867. $ 4 (s. communio distribuenda tantum horis Missae « nisi 
aliud rationabilis causa suadeat ») « licet formaliter non abrogatam, iam rarius 
applicari posse, cum mitigata lege ieiunii eucharistici difficilius huiusmodi ra- 
tüonabilis causa occurrat ». In peculiaribus ergo adiunctis si tamen occurrat, 
indicium pertinet ad ordinarium vel ad sacerdotem curatum et semper solum 
in casu particulari (L. Rennwart Nouv. Rev. théol. 1957, 865). 


2?. Quoad infirmos praescribitur: « Infirmi quamvis non decumbant, potum 
non alcoholicum et veras ac proprias medicinas, sive liquidas, sive solidas, ante 
Missae celebrationem vel Eucharistiae receptionem sine temporis limite sumere 
possunt » (Motupr. n. 4). Amplius ergo iam non videtur praescribi consultatio 
confessarii, quae tamen suaderi potest. 


3°. Quoad Missas postmeridianas statuitur: « Ordinarii locorum, exceptis 
Vicariis Generalibus sine mandato speciali, permittere possunt Missae celebra- 
tionem horis postmeridianis quotidie, si bonum spirituale notabilis partis chris- 
tifidelium id postulet » (Motupr. n. 1). a. Potest celebrari etiam altera Missa 
horis postmeridianis, « s bonum notabilis partis fidelium id postulet » (CRit 
Januen. 21. iun. 1957. n. 1). — b. In vigore manet praescriptum Constit. Apos- 
tolicae « Christus Dominus » (Instr, n. 12) quod Missa postmeridiana post 
horam quartam solum incipi potest (CRit d 21. iun. 1957. n. 2). — c. Episcopus 
permittere potest « Missam vespertinam diebus festis una cum celebratione 
Matrimonii », sub conditione tamen « si bonum notabilis partis fidelium id pos- 
tulet, non autem commodum unius familiae », ut 5. Cong. Rituum declaravit 
(d Caietan. 21. iun. 1957, cf. Eph. Lit. 1957, 316.). 


1°. Quod aquam attinet, merito audiatur Card. Ottaviani in suo Commen- 
tario ad decr. citatum: « Formula qua dicitur aquam non frangere ieiunium 
eucharisticum (prius | dicebatur aqua naturalis), clare innuit verbo aqua com- 
prehendi quamlibet aquam, iuxta sensum communem huius verbi; nihil refert 
st agatur de aquis mineralibus, quibus aliquando gasium immiscetur ad obti- 

nendam effervescentiam, vel de aquis naturalibus expurgatis aut quae a substan- 
tiis chimicis innocuae sunt redditae » (Eph. Lit. 1957, 193). 

F) De facto praesentiae Christi in. Eucharistia. 


Nihil aliud hac quaestione agendum est, nisi demonstrare factum centrale 
Eucharistiae: praesentiam Christi Domini in hoc augustissimo Sacramento. Per- 
lustranda ergo sunt: 


|l. Doctrina catholica de facto praesentiae. 
Adversarii veritatis Eucharistiae. 

Testimonium Verbi Dei de veritate. Eucharistiae. 
Testimonium sacrae Traditionis pro Eucharistia. 
Testimonium rationis pro veritate Eucharistiae. 
De adoratione Christi in Eucharistia. 

|l. Doctrina catholica de facto praesentiae. 
simplici thesi enuntiatur: 


THESIS. Christus in Sacramento Eucharistiae vere, realiter ac substantialiter 
sub speciebus continetur. 


De fide. 
a) Vox Ecclesiae. 


1°. Professio fidei Waldensibus praescripta 1208: « Sacrificium, id est pa- 
nem et vinum, post consecrationem esse verum corpus ct verum sanguinem 
D. N. J. Christi, firmiter et indubitanter corde puro credimus et simpliciter 
fidelibus verbis affirmamus » (Denz. 424.). 

2°. Cone. Lateranense IV. anno 1215: cap. 2: « .. Jesus Christus, cuius 
corpus et sanguis in Sacramento altaris sub speciebas panis et vini veraciter 
continentur, transsubstantiatis pane in corpus, et vino in sanguinem potestate 
divina... » (Denz. 430). 


3?. Cone. Trident, sess. XIII. (1551. 11. oct.) cap. 1: « Docet sancta Syno- 
dus .. in almo sanctae Eucharistiae Sacramento post panis ct vini consecra- 
tionem D. N. J. Christum verum Deum atque hominem vere, realiter ac substan- 
tialiter sub specie illarum rerum sensibilium contineri .. Hoc tam admirabile 
Sacramentum in ultima caena Redemptorem nostrum instituisse, cum post panis 
vinique benedictionem se suum ipsius corpus illis praebere ac suum sanguinem 
disertis ac perspicuis verbis testatus est n. — Ibid. can. l: « Si quis negaverit, 
in sanctissimae Eucharistiae Sacramento contineri vere, realiter et substantia- 
liter corpus et sanguinem una cum anima et divinitate D. N. J. Christi ac 
proinde totum Christum, sed dixerit, tantummodo esse in eo ut in signo vel 
figura aut virtute: a.s. » (Denz. 874.883 .). 


b) Explicatio definitionis. 


1°. Dicitur in almo Sacramento corpus et sanguinem adesse Christi, aliis 
verbis «a Christum verum Deum atque hominem ». Quo edicitur quod totus 
Christus continetur in Sacramento « una cum anima et divinitate ». 


2?. Hoc efficitur « post panis et vini consecrationem » non ex ubiquitate 
Christi, ut Lutherani volunt, vel quod e promissione evangelii in concione expli- 
cata fit Sacramentum, ut contendunt Calvinistae. 


3°. Christus adest vere in SS. Sacramento, ie. non in signo vel figura, ut 
contendit Zwingli. 


4°. Christus adesse dicitur realiter, non tantum per virtutem suam, uti con- 
tendit Calvinus, sicut praesens est in aliis Sacramentis. 


5?. Substantialiter, secundum substantiam suam, non fide apprehensum, 
dum substantialiter corpus eius esset in caelo, ut Zwingli dixit, se credere in 
coena verum corpus Christi adesse, hactenus, quod fidei contemplatione veluti 
praesens sistitur, vel Calvinus affirmans, Christi corpus quoad substantiam esse 
in caelo, e quo vigor aliquis manat in symbola sancta coenae. 


6°. Christus « sub specie illarum rerum sensibilium continetur », i.e. ut 
Bellarminus dicit: « Non est in Eucharistia ut in loco, vel ut in vase, aut quasi 
sub velo, sed est ad eum modum, quo erat substantia panis sub suis acciden- 
tibus, eo excepto, quod illa accidentia inhaerebant panis substantiae, Christi 
autem substantiae non inhaerent ». 


2. Adversarii veritatis Eucharistiae. 


a) Ante saec. IX. 


non fuit vera adversitas contra veritatem Eucharistiae. Nam . Doketae, 
negantes Eucharistiam hoc ideo fecerunt, quia incarnationem negabant, item 
Iconoclastae per comparationem dixerunt, solam imaginem a Christo institutam, 
proin legitimam, esse corpus eius, quin intenderent pugnare contra veritatem 
Eucharistiae. 

b) Prima veri nominis controversia 


exarsit saec. IX-o ad medium vergente in regno Francorum, ut nos putamus 
influxu interpretationis allegoricae orientalis, quae tunc temporis coepit ibidem 


mentes occupare. Haec prima controversia eucharistica nota quidem est, sed 
forsitan non plene intelligitur. 


1°. Amalarius Metensis circa 830 scripsit opus « De divinis officiis », in quo 
omnia symbolice seu allegorice explanantur, quod deinde per totum medium 
aevum usuvenit. Probabile est, quod influxu Ps. Dionysii Areopagitae scripsit; 
opus eius ab Agobardo archiepiscopo Lugdunensi eiusque diacono, Floro ag- 
gressum est; sed Agobardus mortuus est 840, Amalarius eum superans 10-13 
annis, victor mansit. Nova spiritualitas seu mentalitas vigere coepit: incepit 
medium aevum post renascentiam Carolingicam. 


2°. Hic novus modus explicandi liturgiam extensus est, ut nobis videtur, 
etiam ad Eucharistiam. Ansam praebuit liber optimus, sensu traditionali com- 
positus, abbatis Paschasii Radberti circa 840 scriptus. Opus hoc « De corpore 
et sanguine Domini » ad instruendos in fide pueros Saxonum concinnatum, 
novum cursum (Richtung, iranyzat) interpretationis liturgicae irritavit. Pascha- 
sius erat abbas Corbeiensis, huius partis rex, Carolus Calvus (inde ab 838) in 
sua schola Palatina, Parisiis, quaestionem proposuit, ut finem faciat discepta- 
tionibus: an usus corporis et sanguinis Domini « in mysterio an in veritate » 
fiat. Rathramnus, monachus et discipulus Paschasi Radberti, aggressus est eum 
opuscolo « De corpore et sanguine Domini » (PL 120). Realem praesentiam 
Christi quidem aperte non negat, sed negat corpus eucharisticum idem esse, 
ac corpus natum e Maria virgine. Christi corpus tantum e in sacramento verum » 
est, tam verum, ac ignis pictus in pictura est verus ignis pictus, Christus etenim 
ü secundum figuram » continetur in Sacramento. Paschasius, qui etiam hodie 
dicitur, quod « discrimen in modo existendi minus inculcabat » (Lercher p. 207), 
orthodoxo et a maioribus tradito modo scripsit. Quod suggessit, est: identitas 
Christi historici et sacramentalis, expressa eo, quod idem corpus habetur in 
sacramento, ac coipus natum a Maria Virgine et passum in Cruce, quod tunc 
temporis fuit expressio nova veritatis, e Syria, uti videtur in Galliam importata. 
Moses bar Kepha etenim scripsit: (815-903): « Verum est, quod nos inquirimus, 
quod panis, quem Christus apprehendit, benedixit, sanctificavit, et suum corpus 
appellavit, idem corpus sit, quod a Virgine accepit, vel aliud corpus praeter 
hoc. Et nos dicimus, hoc esse eius corpus ct sanguinem illius, quod a Virgine 
acceperat » (De Ia Taille 626, nota 1.). Locuti sumus iam de arcta necessitudine 
Syriam inter et Galliam: sic intelligitur fum novus exprimendi modus « rea- 
lism! » sacramentalis (Paschasius), tum nova interpretatio allegorica totius litur- 
giae, in specie nova falsa expositio praesentiae eucharisticae. Rathramnus enim 
(f 868), erronee etiam  Bertramus vocatus (inde eius asseclae « Bertramitae » 


apud Bellarminum et alios) pessime se expressit; liber eius usque ad annum 1900 
in Indice prohibitus fuit. 


3?. Tamen non iste fuit verus innovator, sed Joannes Scotus, monachus 
ex Hibernia (Eriu, ideo a saec. XV. « Eriugena » vocatus», qui Carolo Calvo 
praedilectus, inde ab $847 Parisiis rexit scholam Palatinam. Opera eius fere 
omnia deperdita sunt, famaque eius nebulosa, sed cum certitudine proba- 
bili coniici potest, eum fuisse auctorem huius novae interpretationis « Sacramen- 

tariae ». Scotus fuit, qui translationem Ps. Dionysii Areopagitae donavit Occi- 
denti, fuit neoplatonista, qui primus per philosophiam illuminare conatus est 
theologiam, sed propter eius graves errores methodus eius valde suspecta evasit. 
Scotus Eriugena in opere deperdito aperte negasse videtur praesentiam Christi 
realem; Hincmarus Remensis coaevus (844-882 archiepiscopus) enim scribit de 
Joanne quod secundum eum: « Sacramentum altaris non verum corpus et verus 
sanguis est Domini, sed fantum memoria veri corporis et sanguinis eius » (De 
praedestinatione c. 31, PL 125,296, ubi loquitur. de Prudentio episcopo et 
«Joanne Scottigena », qui « contra fidei catholicae veritatem dicunt »). Alius 
coaevus Joannis Scoti, Adreoaldus, monachus Floriacensis (f 878) opusculum 
scripsit « De corpore ct sanguine Domini contra ineptias Joannis Scoti » (PL 
124, 947-954). Berengarius autem, de quo statim, saec. XI. ad Joannem Scotum 
provocabat, ut fautorem sententiae suae sacramentariae. 


4^". Etsi Paschasius Radbertus coactus est renuntiare dignitati abbatiali 
(851), posteritas omnino ratum habuit eius modum loquendi, innisum dogmati 
catholico, cantando medio aevo cantilenam hucusque usitatam: «Ave verum 
corpus natum de Maria virgine, vere passum, immolatum in cruce pro homine...». 


c) Secunda controversia eucharistica 


saeculo XI-o exarsit et iure vocatur haeresis Berengariana. Berengarius enim, 
archidiaconus ingenio pollens Andegavensis (1000-1088) circa 1047 scripsit li- 
brum ad 194] deperditum «De coena Domini». Profitons se esse sequacem Joan- 
nis Scoti, cuius liber tunc ideo publice concrematus fuit, « veritatem dominici 
corporis et sanguinis contra evangelicam veritatem abnegare praesumpsit, vide- 
licet asserens panem in sacrificio Domini non vere, nec essentialiter, sed figurate 
tantum converti in corpus et sanguinem dominicum », ut dicit de eo coaevus 
cius Bernoldus Constantiensis (PL 148,1453). Reapse magna lis exorta est, quod 
clare demonstrat sententiam eius novam et piis auribus oifensivam fuisse. Con- 
tra eum scripserunt Durandus (PL 149,1375) Lanfrancus, celebris magister Be- 
censis, (PL 150,407), Guitmundus Aoersanus (PL 149,1427). Synodi habitae sunt 
permultae contra eum in Gallia et Italia, donec in synodo Romana 1079 coram 
S. Gregorio VII. professionem fidei edidit, quae errorem eius clare detegit: 
« Ego Berengarius corde confiteor et ore profiteor, panem et vinum ... substan- 
taliter converti in veram et propriam ac vivificatricem carnem et sanguinem 
D. N. J. Christi » (Denz. 355). Galliam redux reversus est ad suam haeresim, 
et nescitur utrum catholicus fuit, quando fere nonagenarius vita functus est. 


d) Saec. XII-XIII. 

Petrobrusiani, dein Waldenses et Albigenses realem praesentiam tantum 
negabant per consequentiam: nam tenebant, Christum non habuisse verum 
corpus. Ideo debebant profiteri, quod Christus fuit «homo verus ex matre, 
veram carnem habens ex visceribus matris .. manducavit et bibit, dormivit et 
fatigatus ex itinere quievit, passus vera carnis suae passione ..» (Denz. 422). 
Secunda controversia eucharistica valde promovit conscientiam veritatis catho- 
licae, adeo ut vix potest haberi: 


e) Tertia controversia 


qua talis, quam Wiclefus provocavit superbia inflatus, dicens: « Vix papa 
cum suis complicibus, omnes episcopi Angliae cum suis doctoribus sciunt dicere, 

quid est hostia consecrata » Negabat enim Wiclefus duas theses fundamen- 
tales: « quod accidens est sine subiecto » et « quod non remanet substantia 
panis et vini post consecrationem » (De apostasia c. 16. Filograssi p. 193). Quia 
eius errores etiam Jo. Ilus transsumpsit, Concilium Constantiense damnavit hanc 
doctrinam: « Substantia panis materialis et similiter substantia. vini. materialis 
remanent in Sacramento altaris », dein: « Accidentia panis non manent sine 
subiecto in eodem Sacramento », demum: « Christus non est in eodem Sacra- 
mento identice et realiter propria praesentia coqjorali » (Prop. 1.2.3. , Denz. 
581-583.). 


f) Quarta controversia 


tempore Reformationis exarsit. 1?. Solus Lutherus defendit realem praesen- 
tiam contra, uti eos denominavit, Sacramentarios, is. adversus Carolostadium, 
Zwinglium, Oecolampadium et Calvinum: « Dass die Worte Christi: Das ist 
mein Leib veste stehen wider die Schwanngeister » (opusculum « contra fana- 
ticos »), ubi 1527. talia scripsit: « Si centum milia diabolorum una cum omnibus 
fanaticis adveniant et dicant: Quomodo potest panis et vinum corpus Christi 
esse? tamen scio, omnes spiritus et literatos insimul non esse tam sapientes, 
quam divinam maiestatem digito brevissimo ». 


2^. Tamen etiam Lutherus excepta praesentia reali Christi falso opinabatur 
quoad transsubstantiationem. Wiclefi enim renovavit errores et una cum Me- 
lanchthone de hac re vario modo locuti sunt. In Confessionis Augustanae textu 
primigenio (1530) adhuc fassi sunt: « De coena Domini docent, quod corpus 
et sanguis Christi sub speciebus panis et vini vere adsint et distribuantur vescen- 
tibus in coena Domini et improbant secus docentes » (I. pars. art. 10.), tamen 
verba « sub speciebus » etc. iam in Apologia Confessionis 1531 omittebant. — 
Lutherus tres errores fassus est. Primus est: a. impanatio. Etenim iam anno 
1522 scripsit: « Postquam vidi, quae esset Ecclesia, quae aliter determinasset, 
nempe Thomistica, id est Aristotelica, audacior factus sum et stabilivi .. esse 
verum panem et verum vinum, in quibus Christi vera caro verusque sanguis 
non aliter nec minus sit, quam ipsi sub accidentibus suis ponunt » (De captiv. 
Babylon. Eccles.) — In Formula Concordiae anni 1536, qua Helvetos voluit 
suae doctrinae allicere, enuntiavit, corpus Christi « una cum pane et vino » 
esse praesentem (cf. P. Schanz, Lehre von den hl. Sacramentel! p. 356), quam 
doctrinam iam 1529 in Cathechismo Maiore edixit: « ... verum corpus et sanguis 
D. N. J. Christi in et sub pane et vino ..» (V. pars, 8). Substantia ergo panis 
remanet (cowipanatio), serius etiam affirmavit quia non fuit sibi constans panem 
unionem inire cum substantia corporis Christi (umpanatio). Nec sermo esse po- 
test ergo de /ranssubstantiatione, de qua scripsit: « Impius et blasphemus est, 
si quis dicit, panem et vinum transsubstantiari » (Contra Henricum regem An- 
gliae, cf. Filograssi p. 160), sed solum de aliqua consubstantiatione. Hoc post 
mortem Lutheri apertissime pronuntiatum fuit in Formula Concordiae 1577: 
« Papisticam transsubstantiationem, cum videlicet in papatu docetur panem et 
vinum in sacra coena substantiam atque naturalem essentiam suam amittere et 
ita annihilari atque elementa illa ita in Christi corpus transmutari, ut praeter 
externas species nihil de iis reliquum maneat » (I. pars VII, 22). — b. Praeter 
impanationem falso etiam putavit praesentiam eucharisticam niti in ubiquitate 
corporis Christi; hoc iam opere « Wider die Schwarmgeyster » scripsit. Falsa 

haec opinio item e Scoto Eriugena sumpta est, qui hoc opere suo « De divisione 
naturae ! docuit (cf. Schanz p. 350). — c. Tertius error Luther! erat quod 
Christus tantum in momento sumptionis praesens est, quod iam Formula con- 
cordiae 1536 edixit: 4a ... panem esse corpus Christi, hoc est, porrecto pane sen- 
tiunt (sc. Lutheran!) simul adesse et vere exhiberi corpus Christi. Nam extra 
usum, cum reponitur aut asservatur in pixide aut ostenditur in processionibus, 
ut fit apud papistas, sentiunt non adesse corpus Christi » (J. T. Müller, Symbol. 
Bücher d. evang.-luthcr. Kirche ed. 11., p. 649). 


3?. Ulrichus Zwinglius fuit, qui minimum retinuit e doctrina eucharistica 
antiquitus tradita. In. opere suo « De vera et falsa religione » scribit. verba 
Christi accipienda esse tropice eo sensu, quod « est» accipi debeat ac « signi- 
ficat ». Ipse enarrat, quando iam biduo frustra disputasse! coram senatu Turi- 
censi (Zürich), quod tunc nocte sequenti adstitit e1 nescio quis in sommo, « ater 
autem, an albus fuerit, nihil memini » — inquit — et ab eo monitum acceperat, 
utendum esse textu Scripturae: « Est enim Phase, id est, transitus Domini » 
(Ex 12,11), et hoc argumento ridiculo vicit senatum (Cf. Bellarmin. 1. I, 8). 


4". Joannes Calvinus autem multa habet de laude huius mysterii: « Nihil 
restat nisi ut in eius mysterii admirationem prorumpam, cui nec mens plane 
cogitando, nec lingua explicando par esse potest» et: «In Sacra coena iubet 
me sub symbolis panis et vini corpus ac sanguinem suum sumere: nihil dubito, 
quin ef ipse vere porrigat ef ego recipiam n. Quomodo autem hoc intelligendum 
sit, clare prodit dicendo: « Ingenue confiteor, mixturam carnis Christi cum 
anima nostra vel transfusionem, qualis ab ipsis docetur, me repudiare, quia 
nobis sufficit, Christum e carnis substantia vitam in animas nostras spirare, imo 
propriam in nos vitam diffundere, quamvis in nos non ingrediatur ipsa Christi 
caro » (Instt. relig. christ. 1536, IV. c. 17,7. 32). Secundum Calvinum ergo 
Christus sic praesens est, sicut secundum doctrinam catholicam in aliis Sacra- 
mentis: effectu nempe virtutis suae. 


g) Nostra aetate. 


| . Protestantes liberales iam omnino discesserunt a magistris quondam 
suis. Ad. Jülicher anno 1892 affirmavit, Christum coenam celebrantem nihil 
prorsus instituisse, nil voluisse pro quadam Ecclesia futura. — Idem enuntiat 
R. Spitta, dum W. Brandt et J. Hoffmann coenam ut merum symbolum societatis 
discipulorum considerabant. Alb. Schiceitzer coenam novissimam eschatologico 
sensu interpretavit. — At medio saec. XX. iterum multi protestantes propius 
accedunt ad doctrinam traditionalem de coena. Commissio theologorum con- 
fessionis evangelicae in Germania post decem annos studiorum 25. jul. 1958. 
octo theses publicavit, qua fructum recentioris exegeseos protestanticae. Iuxta 
has theses coena habetur ut institutio Christi, annuntiat mortem Domini, qui 


cum pane et vino ipse sumitur in ea, sed transsubstantiationem repudiant (cf. 
LfThK 2. ed. 1959. 111, 1153). 


2. Nostro saeculo iam superius memorata schola historiae religionum 
permulta affert ad coenam Christianam insulse explicandam. Fuerunt qui dixe- 
runt. Eucharistiam esse adaptationem mutuatam e religionibus mysteriorum 
(Kalthoff, Dietrich. Reitzenstcin); schola nunc iam obsoleta « panbabylonismi * 
putavit etiam Eucharistiam e sacrificio Gilgamesh seu Xisuthri originem ducere; 
Xisuthros enim nepoti suo Gilgamesh in monte post diluvium dedit panes. — 
Inter bis impossibiles inventiones habetur etiam ea, quae affirmat Eucharistiam 

esse reliquiam gentiliciam manducandi animalia totemistica, quippe a quibus 
tota stirps (clan) originem ducat, sic Salomon Reinach (Cultes, mythes, religions 
t. Il, 1906, p. VI. et Orpheus 3.ed. 1909, p. 126), quae sententia etiam late 
propagatur. 


3^". Allegandi sunt breviter ettam Modcmistae, quos circumferebat omnis 
ventus doctrinae et ideo etiam de coena Domini et Eucharistia miranda praedi- 
cabant, ut e.gr. quod « non omnia, quae Paulus narrat de institutione Eucharis- 
tiae, historice sunt sumenda » (Dccr. a Lamentabili sane exitu » 1907. Denz. 
2045); deinde quod « coena Christiana paulatim indolem actionis liturgicae as- 
sumente, hi, qui coenae praeesse consueverant, characterem sacerdotalem ac- 
quisiverunt » (ibid., Denz. 2049). 

Inter has undas ambiguas semperque variabiles maris haeresium sola pro- 
minet petra firmissima catholicae veritatis: « O sacrum mysterium in quo Chris- 
tus sumitur, recolitur memoria passionis eius, mens impletur gratia et futurae 
nobis gloriae pignus datur! ». 


3. Testimonium e verbo Dei de veritate Eucharistiae. 


Tres sunt textus classici de veritate Eucharistiae: 
a) Sermo eucharisticus in Capharnaum Jo 6,1-72. 
b) Relationes coenae eucharisticae. 

c) Testimonium Paulinum de Eucharistia. 


a) Sermo eucharisticus in Capharnaum Jo 6,1-72. 
1*. Compositio totius capitis Jo. 6. 


Introductio: 1-21 v. Tria miracula eucharistica, eo sensu nempe, quod intuitu promis- 
sionis tam incredibilia patrata sunt. a. V. /-/5: multiplicatio panum est primum miracu um, 
quo Dominus ostendebat, se circa panem habere potestatem. — b. V. 16-20: Jesus ambulat 
super aquas, quo secundo miraculo, item. — c. V. 21: navis instantanée (eutheós) advenit, 
quo tertio miraculo Jesus demonstrat se habere potestatem super materiam. Quo primo 
miraculo Judaei, aliis discipuli praeparati sunt ad credendum sermoni eucharistico. 

Sermo ipse Capharnaiticus: v. 22-71 variis modis dividi solet. Putamus eum sic posse 
dividi, quod supponatur, more Semitico non poni partes in se completas sermonis unam 
post aliam (tractatione cpicyclica), sed iuxta parallelismum  syntheticum, quando nempe 
pars sequens priorem partem amplificans complet (tractatio concentrica, i.e. ad modum 
circulorum idem centrum habentium). Auctor sibi conscius signa externa adhibet ad desi- 
gnanda initia partium. Duae partes distinguuntur, in unaquaque duo doctrinae capita, ergo 
insimul quatuor. Haec capita cognoscuntur per verba: o Amen, amen dico vobis » (v. 26. 32. 
ct 47. 53). Post unamquamque partem describitur effectus per sermonem productus: 
« gongysmos », murmuratio, post primam partem murmur Judaeorum, post secundam disci- 
pulorum (cf. v. 41: « egongyzon » murmurabant ludaei et v. 61: « gongyzousin » murmurant 
discipuli eius. — Divisio ergo est: 

I. pars sermonis v. 22-46. 

o. 22-25: descriptio scaenae, turba venit in Capharnaum. 

v. 26-581: prima doctrina (Amen, amen) de cibo quaerendo, (pii permanet in vitam 
aeternam, ludaei signum postulant, ad quod Dominus novo inciso sermonis respondet: 

o. 32-40: secunda doctrina (Amen, amen): Pater dat « panem de caelo verum ». hic 
panis vitae ipse est Jesus, famem sitimque pePit et resuscitabit fruentes eo. 

v. 41-46: « Gongysmos » primus, ludaeorum, 

v. 41-43: ipse murmur 
v. 44-46: responsum Domini. 

Il. pars sermonis v. 47-59. 

V. 47-51: Prima doctrina (Amen, amen): qui panem hunc manducat, «vivet in aeter- 
num », hoc inciso primario edicit Dominus, quod Ipse sit panis caelestis (tribus vicibus: 
* Ego sum panis vitae.. ego sum panis vivus.. panis quem ego dabo... »). 

V. 52: a litigabant » (emachonto) ludaei (attende aliud verbum, non « gongyzein »!), 
quod tantum ansa est sequentium: 

V'. 53-59. Secunda doctrina (Amen, amen): nisi manducaverint camem et sanguinem Filii 
hominis, non habebunt vitam. Hoc inciso Dominus complens, quae in prima doctrina di.xit, 
primano semper enuntiat: carnem suam et sanguinem esse hunc cibum (quatuor vicibus: 
« Xisi manducaveritis carnem Filii hominis... qui manducat meam camem... caro enima mea 
verus est cibus... qui manducat meam carnem... »). 


V. 60-65: - Gongysmos » secundus, discipulorum, 


v. 60-61. a): ipse murmur, 
v. 61-65. b); responsum Domini. 


Epilogus totius sermonis: 66-71. Schisma perlectum est, poli contrarii iam inter aposto- 
los: Petrus ct ludas Iscariotes. Attendendum: sicuti in parte introductoria duo apostoli 
memorantur, Philippus et Andreas (v. 5 et 8), hic quoque duo. 


2'. Utrum totus sermo Jo 6. ad Eucharistiam referendus sit, 


disputatur. Maior pars exegetarum et aliqui theologi (ut Card. Franzelin, Van Noort, 
Filograssi) tenent in prima parte sermonis (26-46) agi de manducatione seu participatione 
Christi per fidem. Hoc per se nihil efficit, nam secunda pars sermonis etiam iuxta auctores 
accipienda est de promissione Eucharistiae, et haec secunda pars (47-59' quoque luculenter 
demonstrat indolem instituendae Eucharistiae. Nos tamen contra maiorem partem exegetarum 
et dictos theologos opinamur cum Cornelio a Lapide, Card. Toleto. Perrone, De Augustinis, 
Chr. Pesch, Billot, Diekamp, J. Müller, Lercher et Doronzo totum plane sermonem inde 
iam a prima parte referri ad Eucharistiam. 

Quod solidis argumentis probari potest, a. [Tota compositio arte semitica facta - uti 
prae oculis iocimus — hoc commendat, agi de sermone, qui ab initio iam edicat veritatem, 
sed obscuriore adhuc modo, quam deinde per decursum sermonis paulatim evolvit uberiusque 
illustrat. — b. [pse contextus quoque hoc suadere videtur: initio Jesus invitat auditores, in 
parte prima sermonis, ut operentur cibum caelestem, quem Ipse in futuro daturus est (v. 27), 
in secunda parte sermonis item loquitur de hoc pane caelesti et affirmat, panem hunc quem 
daturus est, esse suam camem (51). Cur esset de fide sermo in prima parte, si idem cibus 
caro asseveratur Christi in secunda? — Dein: in utraque parte hic panis est dumtaxat 
futurus, adhuc non existit (dósó = dabo v. 51. et dôsei = dabit v. 27.), atqui si panis 
fidem significaret in Christum, tempus futurum locum non haberet, nam iam tempore, ubi 
Dominus evangelizavit Judaeos, fides praesens non futura debuit esse, imo fides iam conditio 
salut: fuit in Antiqua Lege, per fidem spirituali modo manducaverunt Patriarchae Christum 


ut videri potest e | Cor 10.3-4 (Doronzo p. 185). — c. Ipse textus Jo 6. unitatem huius 
sermonis probat, eadem enim vocabula occurrunt in utraque parte: panis vitae, panis 
vivus, dans vitam aeternam, ct resurrectionem causans (v. 32-35 ct 48-59). — d. Declaran- 


dum restat, cur de fide in prima parte locutus sit Dominus, praesertim v. 65: «a Ego sum 
panis vitae, qui venit ad me, non esuriet et qui credit in me, non sitiet unquam ». Revera 
fides est necessaria, qua instrumentum, quo « operatur» (ergazesthai) cibus vitae aetemae 
(v. 27), operatio haec, qua attingitur hic cibus, est fides (29). Fides vero necessaria est, ut 
aliquis accipiat mysterium hoc, et sola fide fit manducatio huius panis frugifera, seu sacra- 


mentalis ct simul spiritualis. 


3°. Doctrina e sermone deducta. 


a. Clarum est, Dominum locutum esse de re aliqua omnino insolita: hoc 
tum enuntiationes eius, tum admiratio et murmur inde ortus ostendunt. Christus 
nempe declaravit: se esse « panem, qui vivit n (ho artos ho zón), hic panis 
nihil aliud est, (piam ipsa caro eius et sanguis (ho artos hon egó dósó, hé sarx 


mou estin - v. 51). — /tem: sensu proprio manducare debent hunc panem, nam 
secus non habebunt vitam in semetipsis (ean me phagéte ten sarka ... ouk echete 
z.ôên en heautois v. 53). — Effectus autem emphatico modo elatus est unio 


cum Christo Domino: a Qui manducat meam carnem et bibit meum sangui- 
nem. in me manet et ego in illo » (v. 56); et vita, zóé: « Qui manducat meam 
camem, habet (echei) vitam aeternam ef ego resuscitabo eum in novissimo die » 
| $5] Vita aeterna ergo iam in terris incipitur, et perficitur in dic novissimo 

mundi per resuscitationem corporum, eorum, (pi manducabant et bibebant 
cibum hunc mirabilem. 


b. Ipse Dominus testis est, quod verba promissionis non possunt sumi alio 


sensu, quam litterali i.e. proprio. Dixit etenim: « Panis, quem ego dabo, caro 
mea est pro mundi vita » (v. 51). ludaei tunc litigabant: « Quomodo potest hic 
nobis carnem suam dare ad manducandum? » — ergo sensu litterali intellige- 


bant dictum Domini. Nunc autem: Christus, si non sensu proprio edixit aliquid, 
statim corrigit audientes. Sic Nicodemus rcnascentiam hominis a Christo prae- 
dictam de nativitate iteranda corporali intellexit, Christus eum corrigit: re- 
nasci debemus ex aqua ct Spiritu Sancto (Jo 3,4). — Quod speciatim cibum 
attinet, correctio quoque statim sequitur. E.gr. Jo 4,32-34: « Ego cibum habeo 
manducare, quem vos nescitis! « Ad quod discipuli: « Numquid aliquis. attulit 
ei manducare? » Dominus subito eos corrigit: « Meus cibus est, ut faciam 
voluntatem cius, (pii misit me. » — Similiter alia vice locutus est Dominus de 
fermento: « Cavete a fermento Pharisaeorum et Sadducaeorum! » Discipuli 
autem cogitabant intra se dicentes: « Quia panes non accepimus », ie. non 
potest esse reprehensionis locus. Ad quod Christus: «a Quare non uintelligitis, 
quia non de pane dixi vobis: Cavete etc.? n Discipuli autem tunc « intellexe- 
runt, quia non dixerit cavendum a fermento panum, sed a doctrina Pharisaeo- 
rum et Sadducaeorum » (Mt 16,6-12). — Ergo si in sermone eucharistico relin- 
quit audientes, ut credant, corpus vere esse cibus, hoc solummodo ideo potuit 
facere, quia Ipse sic et non aliter voluit intelligi. 


c. Auditores quoque testes sunt, imprimis ludaei. Viri ludaei, etsi mira- 
culum ingens vidissent die praecedente, murmurabant, dicentes: & Nonne hic 
est filius Joseph, cuius nos novimus patrem et matrem? Quomodo ergo dicit 
hic, quia de caelo descendit? » Rationem, cur murmurabant, ipse evangelista 


prodit: « Murmurabant ludaei de illo, quia dixisset: Ego sum panis vivus ». 
Dein inter se litigabant ad invicem dicentes: « Quomodo potest hic nobis car- 
nem suam dare ad manducandum? » (Jo 6,41 s. 52). — Dominus autem reliquit 


eos in intellectu litterali verborum, imo rursus inculcavit propositionem suam. 
similiter etiam: 

d. Discipuli Jesu et quidem « multi audientes ex discipulis suis » dixerunt: 
« Durus (skléros) est hic sermo et quis potest eum audire? n Dominus vero 
etiam eos reliquit in eorum acceptatione sermonis sui, interrogans eos: « Hoc 
vos scandalizat? Et sinivit, quod « abierunt retro et iam non cum illo ambula- 
bant ». Christus non edocebat eos, quod cum male intellexissent, imo etiam 
duodecim apostolos simpliciter interrogavit, quaestionem ponens eis: « Num- 
quid et vos vultis abire? » (Jo 6,61-67). — « Cibus, qui permanet in vitam 
aeternam » (v. 27), tali modo effectus est aquarum divortium (Wasserscheide, 
vizválasztó) inter fideles et infideles; qui non vult credere hoc, in aeternum 
peribit. 

e. lam ex hucusque dictis clarum est, Dominum debuisse sensum verborum 
suorum dilucidare, si non voluisset ea litteraliter accipi. Adhuc evidentius hoc 
fit, si consideretur modus loquendi Palaestinensium, quam absonum significa- 
rent verba Christi metaphorice intellecta. « Carnem edere » enim significabat 
alicui nocere, mala loqui de co, e.gr. « Cum invadunt me maligni, ut edant 
carnem meam, hostes mei et inimici mei, labuntur et cadunt » (Ps 26,2). Vel 
apud Michaeam: « Qui comederunt carnes populi mei et pellem eorum desuper 
excoriaverunt » (3,3). — « Sanguinem bibere » eo inebriar significat aliquem 

cruente trucidare, e.gr. n Cibabo hostes tuos carnibus suis, et quasi inusto, san- 
guine suo inebriabuntur n. (Is 49,26), vel: «Sanguinem Sanctorum et Prophe- 
tarum effuderunt, et sanguinem eis dedisti bibere » (Apoc 16,6). — Tota series 
optime collecta harum locutionem metaphoricarum habetur apud Card. Wise- 
man (op. infra cit. Praelectio II.) Recte adnotat S. Bellarminus ad hunc even- 
tum: «Quis credat, Dominum, qui tantopere sitiebat hominum salutem, pas- 
surum fuisse, ut tot discipuli ab ipso discederent, si potuisset uno verbo eos 
revocare, dicendo se figurate loqui et rem facillimam creditu se proposuisse? » 
(Lib. I, 6). 

f. Ex absurditate sententiae Protestanticae demonstrat Bellarminus l|. cit. 
veritatem Eucharistiae (capite Jo. 6.). Nam revera si panis, de quo Dominus 
loquebatur in Capharnaum, tantum significaret corpus Domini, quo pacto esset 
evidenter praestantior, quam multiplicatio panum miraculosa et praesertim 
manna, quod miraculum grandissimum erat, nullum autem miraculum haberetur 
in communi pane, significante corpus Domini. — Item, si manducatio carnis 
Christi non vera eius comestio esset, sed tantum eius apprehensio per fidem, 
cur instituisset efiam calicem, nam nulla esset ratio distinctionis inter cibum 
et potum, ad quem utraquistae Protestantes tam pertinaciter adhaerebant. — 
Demum si Jesus non veram carnem et sanguinem promisisset se daturum in 
pane caelesti, cur debuisset hoc probare per suam futuram Ascensionem, di- 
cens: « Hoc vos scandalizat? Si ergo videritis Filium hominis ascendentem, ubi 
erat prius? » (v. 62). 


b) Relationes cocnae eucharisticae. 


SYNOPSIS. 

Mt 26,26-28 Me 14,22-24 Lc 22,19-20 |] Cor 11,23-25 
Cocnantilms autem Et manducantibus Et accepto pane, Dominus Jesus, in 
cis, accepit Jesus pa- illis, accepit Jesus  &ratias egit, ct fre- qua nocte tradeba- 
nem ct benedixit ac panem et benedi-  8It et dedit eis, di- tur, accepit pancin 


fregit, deditque dis- 


cens fregit, et dedit 


cens. 


et gratias agens fre- 
Acci- 


cipulis suis et ait: eis, et ait: Sumite, git, et dixit: 
Accipite et comedite pite et manducate: 
Touto estin to sôma +to hyper hymón Touto inou estin to 
mou. didomenon. sóma to hyper hy- 
môn klômenon. 

Touto  poieite eis 

tên cinén anamné- 

sin. 
Et accipiens calicem Et accepto calice, Similiter et calicem, 
gratias egit et dedit gratias agens dedit — postquam  coenavit, 
ilis, dicens: Bibite eis et biberunt ex dicens: 
ex hoc omnes: illo omnes. Et ait 

illis: 

Touto gar estin to Touto gar estin to Touto to  poterion Touto to potérion hé 
haitna mou tes dia- haima mou tes dia- hé kainé  diathéké  kainé diathéké estin 
thékés to peri pol- thékés to ekchyno- en tô haimati mon, en tô emó haimati, 
ion — ekehynomenon menon hyper pol- to hyper hymôn touto poicite, hosa- 
ciN aphesin hamar- lón. ekchynomenon. kis ean pinéte, eis 


fión. 


tên emén anamné- 


| sin. 

Doctrina e relationibus Cocnae deducta. 


1°. Historicitatem harum relationum ope philologiae probare possumus; 
genuinitatem nempe produnt semitismi, quibus scatent. Joachim Jeremias de- 
monstravit archaicam indolem linguisticam relationum e semitismis et e colla- 
tione cum litteratura rabbinistica (Die Abendmahlswortc Jesus 1919). H. Schür- 
mann ei adstipulavit, errorem ostendens Jeremias, quod textus antiquissimus 
see. eorum apud Marcum haberetur (Semitismen im Einsetzungsbericht etc. 
1951). Antiquissimus enim textus apud S. Lucam invenitur, ut Schiirmann pro- 
bavit, haurivit enim e traditione Palaestinensi. modum, quo coenae eventus 
enarrari solebant. Tales semitismi sunt: absentia particularum « de » et agar», 
« labon » (accipiens): « fregit et dedit» est formula constans semitica; a sôma 
mou » est suffixum semiticum — omnia simul penes Marcum et Lucam. Voca- 
bulum « anamnesis » significatione « memoria » in formulis hellenisticis non 
invenitur, ubi « mncme » occurrit et sic porro. 


2?. Institutione Eucharistiae promissio Domini Jo. cap. 6. verificata est. 
Si ibi sensu litterali sumenda fuerunt verba Christi, etiam nunc sic sumenda 
sunt. Quod iam perpulchre ostendebat Bruno Astensis (f 1125): «Exponit Do- 
minus hoc in loco, quid significaret, quod alibi diceret: Nisi manducaveritis 
carnem Fili hominis et biberitis eius sanguinem, non habebitis vitam in vobis. 
Ecce: sacerdos in aeternum secundum ordinem Melchisedech panem et vinum 
virtute ineffabili in sui corporis et sanguinis substantiam convertit... Mutantur 
enim ista (panis etc.) in illa (corpus etc.), comeduntur et bibuntur (corpus etc.) 
in istis (pane etc.), quod qualiter fiat, ipse solus novit, qui omnia potest et 
omnia novit », (In Matth 26. PL 165,290). 


3°. Circumstantiae quoque institutionis sensum litteralem affirmant. 

a. Primo quidem hominibus magna ex parte rudioribus locutus est Domi- 
nus, istis dedit primo coenae novissimae mysterium. Talibus circumstantiis 
insolitum prorsus esset, metaphorice loqui, modo, quo nondum fiebat. Apostoli 
tamen nil interrogabant, non dicebant, uti solebant: « Edissere nobis parabolam 
istam! » Secus tum Christus, tum evangclistae semper declarare solent locutiones 
metaphoricas. 

b. Dein coenam hanc quasi testamentario modo in memoriam sul ipsius 
ordinavit. Recte adnotat S. Bellarminus: « Testamenta humana in proprio sensu 
verborum intelligenda esse iubent humanae leges, non aliter. Et ideo, si testa- 
mento relinquatur domus vel ager, et vellet aliquis cavillari, non esse relictam 
domum veram, sed depictam et exponeret Relinquo domum, id est signum 
domus — apud nullum iudicem obtineret. Quanto igitur minus obtinere debent 
adversarii, qui testamentum ipsum Christi contra morem omnium testamento- 
rum detorquere audent ad metonymias » (L. I, 9.). 

c. Demum Christus qua Deus-IIomo substantialiter sanctus non potuit non 
praevidere, qualis error oriendus est, si noluisset sensu litterali loqui, sed me- 
taphorice, induxisset Ecclesiam suam in errorem idololatriae. Praevidere enim 
debuit, quód verbis suis proprio sensu intellectis, qualis adorationis, intimae 
pietatis, cultus liturgici, uno verbo /atriae qualis pelagus exoriri futurus sit: et 
haec omnia solum e fatali errore originem duxissent. Erasmus Rotterodamus 
ingeniose dixit: « Nunquam mihi persuaderi potuit, neque poterit, Christum, 
qui veritas est et caritas, tamdiu passurum fuisse dilectam sponsam suam haerere 

in errore tain abominando, ut crustulum farinaceum pro ipso adoraret » (Ep. 
ad Berum). 


4*. Relationum textus tunc tantum difficilis et inintclligibilis evadit, si de- 
relinquitur sensus litteralis. Veluti si cognovisset adversarios praesentiae realis 
saeculi XVI-i, Paschasius Radbertus iam a. 840 haec scripsit: « Audiant, qui 
volunt extenuare hoc verbum corporis, quod non sit vera caro Christi, quae 
nunc celebratur in sacramento in Ecclesia Christi .. Miror, quid velint nunc 
quidam dicere, non in re esse veritatem camis Christi, vel sanguinis, sed in 
sacramento virtutem camis, et non carnem, virtutem sanguinis et non sangui- 
nem figuram et non veritatem, umbram et non corpus » (Expositio in Matthaeum 
XII, 26 PL 120,890). Immo ipse Lutherus 1527 scripsit: « Doctor Carolostadius 
ex his sacrosanctis vocabulis: Hoc est corpus meum, misere detorquet pronomen 
hoc, Zwinglius autem verbum substantivum est macerat, Oecolampadius nomen 
corpus torturae subiicit, alii totum textum excarnificant » (Wider die Schwarm- 


geyster). 


5?. Quando foedus Veteris Legis percussum est, vero sanguine asperserunt 
populum, dicentes: « Hic est sanguis foederis, quod pepigit Dominus vobis- 
cum » (Ex 24,8), ergo etiam à novum foedus in sanguine meo » non potest verus 
sanguis non esse. 


c) Testimonium Paulinum de veritate Eucharistiae. 


1°. Primus textus classicus | Cor 11,27-29: 


e [taque quicunque manducaverit panem hunc vel biberit calicem Domini indigne, 
reus erit corporis et sanguinis Domini. Probet autem seipsum homo, .. qui enim manducat 
et bibit indigne, indicium sibi manducat et bibit, non diiudicans (mé diakrinón) corpus 
Domini ». 


Grave peccatum, indicium Dei merens, declaratur manducatio in statu pec- 
cati gravis. Sed hoc supponit realem praesentiam Christi, nam nemo diceretur 
graviter peccare, si tantum signum vel figuram corpus Christi repraesentantia 
sumeret, sine intentione laesionis Christi. Apposite BeUarminus ad hanc quaes- 
tonem: aSi ideo peccarent, qui indigne sumunt Eucharistiam, quia illa Christum 
repraesentat, non liceret homini peccatori aspicere vel tractare imaginem 
Christi depictam, neque verbum Dei audire. Nam ista etiam Christum repraesen- 
tant et offerunt » (L. I, 13). — Adiici potest, quod agnus paschalis certissime 
erat figura Christi: tamen nemo unquam dicere ausus est, sacrilegium fuisse, si 
aliquis Israelitarum in statu peccati manducasset agnum paschalem et quod 
reus esset corporis ct sanguinis Christi. 


2°. Alter textus classicus 1 Cor 10,16-17: 


e Calix benedictionis, cui benedicimus, nonne communicatio sanguinis Christi est? Et 
panis, quem frangimus, nonne participatio corporis Domini est? Quoniam unus panis, unum 
corpus multi sumus, omnes, qui dc uno pane participamus ». 


a. Hunc textum item ingeniose interpretatur idem Princeps apologetarum : 
* Significatur enim his verbis (sc « benedictionis ») consecrationem esse neces- 
sariam ad hoc Sacramentum conficiendum, quae tamen necessaria non esset, 
si tantum contineret hoc Sacramentum figuram, seu repraesentationem sanguinis 
Domini, ad hoc enim sufficeret prima institutio et voluntas Christi declarata in 

Scripturis. Nam manna et aqua de petra et agnus paschalis erant etiam figurae 
et signa corporis Christi, immo ct Sacramenta secundum adversarios eiusdem 
generis cum nostra Eucharistia, et tamen nulla erat consecratio ad hoc, ut 
manna ct agnus paschalis essent figurae vel Sacramenta ». 

b. Textu hoc item clarissime edicitur sumentes participes fieri corporis et 
sanguinis Domini. Nam panis fractus et calix sumptus sunt: « koinÓnia », par- 
tücipatio sanguinis et corporis Domini. Koinónia triplicem habet significationem 
penes Paulum. Primo significat distributionem: | « Necessitatibus sanctorum 
communicantes (koinónountes: Rom 12,13). Dein significare potest societatem: 
n Dederunt mihi et Barnabae dexteras societatis » (koinónias: Gal 2,9). Demum 
intelligi potest ut participatio alicuius rei, ut communicatio: « Tribulationi meae 
communicantes » (synkoinónésantes: Phil 4,14). Omnes tres significationes loco 
hoc « videntur probabiles et in idem recidere: sive enim sit distributio sive 
confoederatio, sive participatio, omnium consensu Paulus docet sumi in Sacra- 
mento corpus Domini ». — Revera S. Chrysostomus sic intellexit cum multis 
alus Patribus verba Pauli (calix benedictionis cui benedicimus, communicatio 
sanguinis Christi est) «Valde fideliter dixit ct terribiliter. Dicit enim: quod 
in calice est, illud ipsum est, quod e latere eius fluxit et illius fimus participes » 
(In 1 Cor hom. 24,1 PG 61,199). Apta comparatione illustrat Chrysostomus in- 
tentionem Pauli, qui fideles Corinthios voluit cohibere ab idolorum sacrificiis 
et ideo aliquid praestantius eis offert, quasi amans quispiam videns personam 
amatam desiderare vestes, statim offert illi sua illius meliora. Sic etiam Paulus 
fecit, cum videret fideles eius desiderare participationem victimarum gentilium, 
ut eos impediret ab hoc scelere, eos invitat ad multo praestantius quid: ad 
participationem mensae Domini, ubi recipiunt corpus et sanguinem Christi. 


3°. Ex his duobus textibus eucharisticis Paulinis, 


(intelligendus est uterque textus simul et totaliter sumptus: 1 Cor 11, 17-34 
et 10, 14-22) validum argumentum historicum fieri potest contra scholam his- 
toriae religionis et mythicam. Epistolam enim hanc Paulus post 20-25 annos 
scripsit, postquam Christus mortuus est. Quo fit, ut ad summum intra 25 annos 
fieri debuit ista evolutio praesupposita, « qua coena non solum ex sua quadam 
primitiva nihilitate in veram aliquam tractationem corporis pro nobis caesi atque 
sanguinis novi testamenti transiret, sed etiam haberetur pro instituta atque ce- 
lebrata ut tali, ab ipso Christo » (De la Taille p. 191-192.). 


4. Testimonium sacrae Traditionis pro Eucharistia. 


Tam ampla et tam multiplicia sunt testimonia Traditionis pro reali praesen- 
tia Christi in Eucharistia, quod sufficit nobis quatuor priora saecula christiani- 
tatis perlustrare ad evincendam fidem sinceram praesentiae Christi eucharisticae 
semper viventem fuisse in cordibus fidelium. 


a) Monumentum primum Eucharistiae anno 1952 detectum est Romae in 
ruinis vetustissimae domus cuiusdam sub palatio Caesarum e domo Flavia in 
colle Palatino. Est inscriptio quaedam, quam detector eius, Ezio Cannata pub- 
lici iuris fecit: 

« Panis accep(tus) in luce crcsto(s) 


susceptus pr(idie) k(alendas) mai(as) Coin(modo) Pris(co) 
coss. (consulibus). « 

lempus huius inscriptionis: annus 78 post Christum, quando Commodus 
ct Priscus consules fuere, et dies 30. aprilis. « Crestos » est Christus, ut apud 
auctores Romanos et in inscriptionibus, n Panis» quod accepit auctor huius 
inscriptionis est panis eucharisticus, hunc panem « in luce » i.e. baptismo sus- 
cepit, quod t phótisma » = illuminatio vocabatur, quia post baptismum statim 
acceperunt sacra mysteria. Hoc vero pane Christus « susceptus » est. (Cf. Osser- 
vatore Romano 1952). 


b) Anno 107 iam fides realis praesentiae Domini expressa fuit per S. Igna- 
tium Antiochenum modo quo clarius vix fieri potuisset: « Non delector alimento 
corruptibili, neque voluptatibus huius mundi. Panem Dei volo, qui est caro 
Jesu Christi, qui ex semine David factus est et potum volo sanguinem ipsius, 
qui est caritas incorruptibilis » (Rom 7,3 Quasten p. 335.) — De Docetis vero 
Incarnationem negantibus scripsit verba classica: « Ab eucharistia et oratione 
abstinent, eo quod non confitentur eucharistiam esse carnem Sulcatoris nostri 
Jesu Christi, quae pro peccatis nostris passa est, quamque pater sua benignitate 
resuscitavit » (Ar Smyrnaeos 7,1 Quasten p. 336.). — Pronum est, Docetas non 
ab eucharistia, inquantum est gratiarum actio et ab omnimoda oratione absti- 
nuisse, sed praecise ab eucharistia, ut « Eucharistia », i.e. celebratione et sump- 
tione eius, nam ratio statim datur: non profitentur Eucharistiam veram carnem 
esse Domini, quia talem carnem negabant. Christiani ergo hac fide imbuti sunt. 


c) Versus 155 perpulchra est confessio fidei eucharistiae penes Justinum 
martyrem. Imperatori concinnans suam Apologiam, primum textum  prolixio- 
rem classicum donavit posteritati Christianae: « Alimentum hoc apud nos appel- 
latur eucharistia, quod nulli alii participare licet, nisi qui credat, vera esse, quae 
docemus, atque illo lavacro quod ad remissionem peccatorum et ad regenera- 
tionem institutum est ablutus fuerit, et sic vivit, uti Christus tradidit. Non 
enim ut communem panem et communem potum ista sumimus, sed quemad- 
modum per verbum Dei caro factus (sarkopoictheis) Jesus Christus Salvator 
noster ef carnem cl sanguinem habuit pro salvatione nostra, — ita efiam illam 
alimoniam, quae per precem verhi ab Ipso originem ducentis Eucharistia facta 
est (tên di euches logon tou par autou eucharistétheisan trophén), e qua san- 
guis et caro nostra per fransmutationem (kata metabolén) aluntur: eiusdem 
illius Jesu, qui caro factus est, carnem et sanguinem esse edocti sumus. Apostoli 
etenim in libris de memoria vitae (apomnémoneumasin) ab ipsis compositis, qui 
vocantur euangelia, sic sibi mandatum esse tradiderunt: Jesus accipiens panem 
et gratias agens dixit: ' Hoc facite in meam commemorationem, hoc est corpus 
meum’. Et calicem similiter accipiens et gratias agens, dixit: 'Hic est sanguis 
meus » (Apol. I. 66.1-3 Quasten p. 17-18.). 


Haec quasi magna charta de fide eucharistica maiorum nostrorum omnia con- 
tinet. | « Edocti sumus » (edidachthémen), Apostoli « tradiderunt nobis »: ie. 
haec fides eucharistica pertinet ad traditionem. — 2?. Nomen quoque tunc usita- 
tum cognoscitur: «eucharistia» est denominatio huius cibi sacralis. — 3?. Hic ci- 
bus, de quo sermo fuit in superiore capite (Apol. c. 65.) 1e. «panis et calix aquae 
et mixturae (krama-vinum mixtum aqua), accipere debet verbum (logos), quod 
oriundum est « ab Ipso » (par autou), re. a Jesu, de quo solo sermo est in con- 
textu. « verbum » vero hoc post aliquot lineas statim revelatur, verba enim 
sunt institutionis, de quo dubium esse non potest. En habes hic « materiam » 

et « formam ». — 4°. Actio haec vocatur metabolê, i.e. transmutatio, per quam 
alimonia ista « eucharistizatur », ie. fit eucharistia. — 5°. De hac alimonia 
« eucharistizata » candide enuntiatur, quod caro est et sanguis « ekeinou » = 
eiusdem illius Jesu, dc quo totus sermo habetur. 


d) Tribus decenniis elapsis S. Irenaeus Lugdunensis versus 185 aliud claris- 
simum testimonium nobis tradidit in libro suo Adversus haereses. Tres textus 
possunt allegari. 


1°. Afferri potest argumentum eius contra negantes corporalem participa- 
tionem vitae aeternae. Sic argumentatur: vita aeterna etiam corporis possibilis 
esse debet, nam caro et sanguis hominis augetur, consistit et permiscetur san- 
guine et carne Christi: u Eum calicem, qui est creatura, suum effusum sangui- 
nem proprium (idion) confessus est (hómologésen), ex hoc permiscetur sanguis 
noster (deusei — madefacere, permiscere) et panem e creatura oriundum prop- 
rium corpus esse confirmavit, per quod nostra auget corpora. Quando ergo calix 
mixtus ct panis facticius (gegonos artos) in se recipit verbum Dei (epidechetai 
ton logon tou Theon), et fit Eucharistia, corpus Christi, ex his autem augetur 
ct consistit carnis nostrae substantia, quomodo negant carnem capacem esse 
doni Dei, quae est vita aeterna? » (Adv. haer. V, 2,2-3 Quasten p. 347.) 


2?. Allegari solet etiam simile argumentum contra Gnosticos antimaterialis- 
tas, qui negabant carnis resurrectionem, nam materia, i.e. corpus see. eos intrin- 
secus malum est. Ideo dicit: « Quomodo dicunt carnem devenire in corrup- 
tonem, et participem non esse (me metechein) vitae, quae (sc. caro) corpore 
Domini et sanguine eius nutritur? Aut sententiam mutent ergo, aut offerre sup- 
radicta omittant! Nostrae autem sententiae consonans est eucharistia et eucha- 
ristia rursus confirmat sententiam nostram » (IV, 18,5 Quasten p. 347.). Sententia 
(gnome) nostra est: resurrectio corporum, quam QGnostici negant; Eucharistiam 
autem etiam ill confitentur corpus Domini, quod non concordat eorum sen- 


tentiae. 


3". In memoriam revocandus est textus superius allatus, qui testimonium 
est sacrificii Missae, in quo dicit quod Dominus de creatura panis dixit hoc 
esse corpus suum et calicem creatum accipiens « suum sanguinem confessus 
est » (Adv. haer. IV, 17,5. Supra De Eccl. sacrifie. B. 4. e.). 


e) Inscriptio scpulchralis episcopi Abercii Iherapoli in Phrygia saeculi Il. 
in finem vergentis, detecta 18853. a W. Ramsay, vocata (C. Kaufmann) « regina 
inscriptionum antiquarum Christianarum », lingua quidem disciplinae arcani, 
sed apertissime prodit fidem Eucharistiae (Quasten p. 23-24): 


« ...Fides ubique me duxit, 

adposuitque cibum ubique piscem e fonte 

ingentem purum, quem prehendit virgo casta, 

et hunc dedit caris edendum perpetuo, 

vinum optimum habens, mixtum ministrans cum pane. » 


Probe notum est, lingua secreta Christianorum, « ichthyn ». piscem esse 
Jesum, hic piscis Jesus est ingens, permagnus (ichthys panmegethos) relate ad 
christianos, qui see. Tertullianum sunt « pisciculi ». Narratur ab zkbercio, quod 

« ubique » terrarum: Romae, in Syria, Nisibi, in cibum semper accepit hunc 
piscem pergrandem, i.e. Christum et — ut nec dubium exsurgere possit — hic 
cibus declaratur esse panis ct vinum. 


f) Inscriptio altera, detecta in Gallia 1830., est cuiusdam Pectori; uti lit- 
terarum incisio prodit, exeuntis saec. IV-i. Huic inscription) sepulchrali inserta 
sunt tria disticha, quibus incipit inscriptio, haec autem disticha fragmentum 
sunt cuiusdam hymni christiani e saec. Il-o. Heic, similiter inscriptioni Abercii, 
nominatur mystericus piscis, ut alimonia: 


« Salvatoris sanctorum mellitum accipe cibum, 
manduca, bibe, piscem tenens manibus. 
Pisce igitur satia, quaeso, domine salvator! » 


Dc qua inscriptione idem dicendum, quam de inscriptione Abercii. Etiam 
in inscriptione Pectori cibus est manducandus et bibendus, ergo idem ac penes 
Abercium: panis et vinum, utrumque est «piscis n, ie. ipse Christus Dominus. 


g) Tertullianus ineunte saec. III-o 1°. fidem realis praesentiae eucharisticae 
profitetur, dicens: « Christus enim panis noster est, quia vita Christus et vitae 
panis. Ego sum — inquit — panis vitae, et paulo supra: 'Panis est sermo Dei 
vivi, qui descendit de caelis, tunc quod et corpus eius in pane censetur: 'Hoc 
est corpus meum ' » (De oratione, scriptum inter 200-206, c. 6. Quasten 354.). — 
2°. [tem idem affirmat: « Caro abluitur, ut anima emaculetur ... caro manus 
impositione adumbratur, ut et anima spiritu inluminetur, caro corpore et san- 
guine Christi vescitur, ut et anima de Deo saginetur » (De carnis resurrectione 
c. $. Quasten p. 355). Clare habetur hoc loco baptismus (« abluitur n), confir- 
matio (« adumbratur »), et Eucharistiae communio. — 3^. Habetur utique Ter- 
tulliani locus, quo Sacramentarii saec. XVI-o pessime abutebantur suum loquendi 
modum Tertulliano tribuentes. Textus divulsus ex opere Adv. Marcion. (4,40 
Quasten 355) sic sonat « Acceptum panem et distributum discipulis, corpus 
suum illum fecit 'Hoc est corpus meum' dicendo, id est, figura corporis mei. 
Figura autem non fuisset, nisi veritatis esset corpus ». Textus obscurior eiusdem 
auctoris secundum textus clariores debet interpretari: Tertulliani autem mentem 
iam vidimus. Deinde vox «figura » revera significare potest « orationis orna- 
menta » (rednerische Figuren, szónoki képek), ut tropum seu translationem 
sermonis. Sed primaria significatio « figurae » est: forma, imago, schema, exte- 
rior species alicuius rei. Tertullianus ergo dicit: « Hoc, ie. panis, est corpus 
meum, id est exterior species corpori meo ». — Ceterum libro Adv. Marcion. 
Tertullianus, ut monet S. Bellarminus, « percurrit plurima Christi opera, ac 
demonstrat Christum in omnibus illis dedisse operam, ut impleret figuras legis, 
igitur hoc etiam loco non inducit figuram institutam in Testamento novo, sed 
impletioncm tantum veterum figurarum » (L. II, 7.). 


b Tertulliano coaetaneus, Clemens Alexandrinus versus 211-215 etiam testis 
est illius sensus fidelium de veritate realis praesentiae Domini. Sic enim enun- 
tiat hanc fidem, verba in orcrn Christi imponens: « Ego te regeneravi, qui male 
a mundo mortis victima fuisses genitus, in libertatem asserui, sanavi, redemi 
l'eo sum nutritius tuus, (pii meipsum panem praebebam, quem qui gustaverit, 
n< mo adhuc mortis periculum faciet, (pii meipsum fundo cotidie potum immor- 

talitatis » (Tis ho sozomenos plousios c. 23, PG 9,628). Saepe quidem loqui 
videtur de Eucharistia perinde quasi eam allegorice intelligeret secundum 
morem Alexandrinum, de quo conferantur quae (sub nr. k.) inferius de Origene 
dicuntur. 


i Primus quoque textus liturgicus prolixior, Apostoliké Paradosis S. Hip- 
polyti Romani circa 220, gravis testis est veritatis Eucharistiae. Loquitur enim 
de Missa sollemni post baptismum dicens: « Dedit carnem suam Christus, per 
(piam sicut parvuli nutriuntur, qui credunt, in suavitate verbi amara cordis 
dulcia efficiens .. Dc universis vero his rationem reddat episcopus eis, qui per- 
cipiunt, frangens autem panem singulas partes porrigens dicat: 'Panis caelestis 
in Christo Jesu’. Qui autem accipit, respondeat: °’ Arnen’ (Quasten p. 33.). 


p Testimonium Papyri Der el Balyzehcensis saec. III. qui in epiclesi preca- 
tur, quod panis iste in corpus fiat Domini et Salvatoris nostri, iam vidimus supe- 
rius (B. 3. II. c. 1°. b.c). 


k) Origenes, amator magnus allegoreseos, saepius utitur allegorus tractans 
de carne et sanguine Christi, sicut etiam Clemens Alexandrinus. 1°. Nullo 
modo potest tamen invocari fautor alicuius « sacramentismi » sensu Novatorum, 
nam ut O. Casei demonstravit, haec allegorica seu « spiritualistica n interpre- 
tatio supponit fidem communem de praesentia reali eaque innititur (cf. Casei 
JfLw 1939, 184-195). — 2°. Origenes enim mentem suam interdum clare prodit, 
quando simpliciter loquitur de Eucharistia, e.gr. cum etiam baptismum com- 
memorat: « Antea in aenigmate fuit baptismus in nube et in mari, nunc autem 
in specie regeneratio est in aqua et in Spiritu Sancto. Tunc in aenigmate erat 
manna cibus, nunc autem in specie caro Verbi Dei verus est cibus, sicut et 
ipse dicit: Caro mea vere est cibus » (In Num. hom. 7,2, scripta post 244.). — 
3°. Gentilibus scribebat 246-248 alludens ad Eucharistiam: « Celsus vero, non 
agnoscens verum Deum, agat gratias daemoniis, nos autem Creatori universo- 
rum agimus gratias, et comedimus illos panes cum gratiarum actione et precibus, 
qui per precem corpus aliquod sanctum effecti sunt, et hi omnes sanctificant, 
qui mente sana utuntur illis » (Contra Celsum 8, 33). 


D) Eodem saec. III. S. Dionysius Alexandrinus haec affirmavit, respondens 
ad quaestionem alicuius episcopi, num mulier menstruata accedere possit ad 
communionem: « De feminis, quae in abscessu sunt, an eas sic affectas oporteat 
ingredi domum Dei, vel interrogare superfluum puto. Neque enim eas, si sint 
piae et fideles, taliter affectas existimo ad sacram mensam accedere ausas esse, 
vel corpus et sanguinem Domini attingere. Neque enim, quae duodecim anno- 
rum fluxum habebat, ipsam medicinam tetigit, sed solum fimbriam eius ... Ad 
sancta autem sanctorum, qui non anima et corpore purus est, accedere prohibe- 
tur» (Ep. ad Basilidem PG 10,1281.). Attentüonem meretur, quod Eucharistiam 
quam « sancta sanctorum » nominat, adeo reputet coipus verum Christi, ut 
identificct cum corpore Christi historici. Nam si non credidisset, corpus domi- 
nicum identicum esse cum corpore historico, ratiocinatio eius nihil. concluderet 
(Cf. Müller, De Eucharistia 93). 

m) S. Cyprianus eiusdem Dionysii coaevus luculens testis est veritatis 
praesentiae, nam tales appellationes eucharisticas adhibet, quae clare revelant 
eius fidem in praesentiam Christi. Eucharistiam enim nominat « carnem Christi, 

sanguinem Christi, corpus et sanguinem Christi, corpus Domini et sanguinem 
Domini, in Eucharistiae celebratione dicit corpus et sanguinem Christi offerri, 
in Eucharistiae autem susceptione sanguinem Christi bibi, et aliis iterum nomi- 
nibus vocat eam panem dominicum, calicem dominicum, poculum Domini, 
sanctum Dei corpus » (Müller 1. cit. 101.). 


5. Testimonium rationis pro veritate Eucharistiae. 


Ut patet, demonstrari ratione Eucharistia non potest, tantum rationes af- 
ferri possunt congruentiae seu convenientiae pro praesentia reali Christi in 
Eucharistia. 


a). Praesentia Christi eucharistica congruit vitae terrestri Domini nostri. 
Modus enim existendi Christi in Eucharistia est sensibus nostris inappercibilis 
et modestissimus. Atqui praecise talis modus praeferebatur a Domino durante 
vita sua terrena. Ergo quam maxime convenit etiam existentiae modo eucha- 
r1stico. 


1°. Maior probatur. In SS. Eucharistia Christus tali modo existere voluit, 
quod inappercibilis esset sensibus et modestissimus. Apparet in altari, sine eo, 
quod agnosci possit, non dat signa suae existentiae eucharisticae et non potest 
percipi eius divinitas. Omnia haec tantum mediante fide Christo adhibita attingi 
possunt. 


2?. Minor probatur, a. Apparitio Christi fiebat, sicut s. liturgia dicit, tem- 
pore, « dum medium silentium tenerent omnia, omnipotens sermo tuus, Domine, 
de caelis a regalibus sedibus venit» (Sap 18,14 s). Reapse: in conceptione 
sua nil aliud percipi potuit, quam sola vox annuntiationis, quam angelicam 
vocem sola intemerata virgo audivit; dein secretum Regis custodivit in corde 
suo, adeo, ut neque losepli, viro insto, sponso suo castissimo, hoc revelavit, ho- 
mines autem per totam vitam terrestrem Christi putabant eum «filium Joseph».— 
b. Non dedit signa suae existentiae: vitam vivebat ut infantulus, inappercibiliter 
abscondens signa suae divinitatis. Nil videri potuit in eo, nisi « parens inops, 
infans puer », qui sicuti tam milia parvulorum, « lacte modico pastus est, per 
quem nec ales esurit » — c. Per triginta annorum curriculum vitam duxit 
absconditam in gremio Sanctae Familiae, ac si nunquam voluisset redimere 
humanum genus. — d. In vita sua publica principium eius fundamentale erat: 
« Non contendet, neque clamabit, neque audiet aliquis in plateis vocem eius » 
(Mt 12.19) et; « Non venit regnum Dei cum observatione (« meta paratéréseós », 
cum pompa curiali, etiquette), neque dicent: Ecce hic, aut ecce illic. Ecce enim 
regnum Dei intra vos est» (Lc 17, 20 s). — e. Divinitatem suam plerumque 
abscondit, praesertim autem in sua passione pertulit cruciatus et mortem, tam- 
quam si per carnifices occisus esset, etsi liberrima sua voluntate ediderit spiri- 
tum. Postquam sepultus est, modum hunc vivendi retinuit: Aesurrexit, nemine 
vidente, angelus enim Domini revolvit lapidem ut ostenderet sepulchrum 
vacuum esse. Postea apparens eis, « oculi illorum tenebantur, ne eum agnosce- 
rent» Lc 24.16) Quando «stetit in littore. non. cognoverunt discipuli, quia 
Jesus est. * (Jo 21,4). (Cf. G. Belon). 


b Praesentia eucharistica, competit caritati Christi, « ex qua — ut audia- 
tur S Thomas — pro salute nostra coqnis verum nostrae naturae assumpsit. 

Et quia maxime proprium amicitiae est convivere cum amicis .. sui praesen- 
tam corporalem nobis repromittit in praemium, dicens Mt 24,28: "Ubi fuerit 
corpus, illic congregabuntur et aquilae'. Interim tamen nec sua praesentia cor- 
porali nos in hac peregrinatione destituit, sed per veritatem corporis et sangui- 
nis sui nos sibi coniungit in hoc sacramento. Unde hoc Sacramentum est maxi- 
mae caritatis signum » (III q. 75. a. 1). 


c) Oblatio mortis in cocna postulat praesentiam Christi in Eucharistia. 
Dominus in coena ultima obtulit mortem suam in remissionem peccatorum sub 
speciebus panis et vini. Afqui si sub speciebus tantum vinum et panis reman- 
sissent, mortem suam in remissionem peccatorum non obtulisset. Ergo mortis 
oblatio in coena novissima involvit realitatem corporis et sanguinis Christi. 


1°. Probatur maior. Dominus uti iam demonstratum est, terminis technicis 
sacrificalibus utens, panem dixit corpus suum « pro vobis datum, fractum », 
sanguinem vero « pro vobis effusum », « calicem novi foederis in sanguine 
meo », quibus veri nominis sacrificium obtulit. 


2^. Probatur minor. Si corpus Christi non adesset sub specie panis, san- 
guis sub specie vini, figurata locutio esset corpus eius pro nobis dari, sangui- 
nem eius effundi pro remissione peccatorum. « Ficte Christus offerret semetip- 
sum, ficte proinde Christus repropitiaret, ficte Christus nos Deo confoederaret, 
nec veritatem dixisset Veritas — quod absit! Quare negatores praesentiae realis 
vix non omnes amovent a coena rationem quamlibet sacrificalem » (De la Taille 
p. 109-111). 

| 

d) Realis praesentia in Eucharistia competit perfectioni fidei, « quae sicut 
est de divinitate Christi, ita est de eius humanitate, secundum illud Jo 14,1: 
’Creditis in Deum et in me credite?’». Et quia fides est invisibilium, sicut 
divinitatem suam nobis exhibet Christus invisibiliter, ita et in hoc Sacramento 
carnem suam nobis exhibet invisibili modo. Quae quidam non attendentes po- 
suerunt corpus et sanguinem Christi non esse in hoc Sacramento, nisi sicut in 
signo, quod est tamquam haereticum abiicicndum, utpote verbis Christi con- 
trarium » (III q. 75. a. 1. tertio). 


e) Difficultati satisfit, quod tum Patres, tum textus liturgici aliquando viden- 
tur sic loqui de Eucharistia, quasi praesentia Christi tantum symbolica, figurata 
esset; Novatores ex us aliquot textus adhibebant ad suum errorem « sacramen- 
tarium » probandum. 


1°. Notandum quoad Patres monitum: « Eucharistia duabus quasi partibus 
constat: speciebus visibilibus et invisibili corpore Christi. Spectato elemento 
visibili Patres dicunt, Eucharistiam repraesentare corpus Christi, vel esse sig- 
num, symbolum, figuram, typum corporis Christi tamquam antitypi; interdum 
vero panis et vinum vel species sacramentales anfitypa corporis Christi vocan- 
tur. Porro quia Eucharistia est impletio typorum V. T., corpus Christi sub 
speciebus vocatur antitypus, Le. figura impleta V.T.-i » (Lercher IV, 2, p. 224). 


2?. Quoad textus liturgicos moneri debet, vocabulorum varias esse signifi- 
cationes, quae serio studio tantum erui possunt. Sic e.gr. Walter Diirig 1952. 
totum librum conscripsit de vocabulo usitato in s. liturgia « imago », et posuit. 

quinque habere significationes, a. Sensu proprio: « effigies, sculptura » tantum 
in libris ritualibus adhibetur. — b. Sensu a signum, signaculum », usurpatur 
de crucissignatione. — c. Textus liturgici ad tramitem N.T.-1 utuntur sensu 
adaequationis fidelis redempti cum Christo: « Imago hominis caelestis » (l 
Cor 15,44-49). — d. Vox adhibetur ut terminus consubstantialitatis Verbi Dei: 
« Splendor et imago Patris » (Heb 1,3; 2 Cor 4,4 etc.) — c. Demum adhibetur 
de Eucharistia, non inquantum esset tantum «imagon veri corporis, sed 
sumptio Eucharistiae est imago, non symbolica, sed in se vera, quae tunc ulte- 
rus iit symbolum cum sensu et momento praesentiae plenae veritatis (« Imago 
besagt hier nicht ein blosses Hindeuten oder ein blosscs Sinnbilden, sondern 
ein Sinnbild in der Bedeutung und mit dem Gewicht einer sinncríiillten Ersche- 
inungsfonn der vollen Wirklichkeit » p. 31). Ut exemplum adducitur orationis 
textus: «..ut quod imagine gerimus sacramenti, manifesta perceptione suma- 
mus ». Hoc est nunc sumimus corpus verum Christi, sed sub Sacramento, 
invisibiliter, haec sumptio eucharistica vera est etiam «imago » ie. symbolum 
futurae fruitionis Christi in caelo. 


6. De adoratione Christi in Eucharistia. 


Factum dogmaticum praesentiae realis Domini in Eucharistia secumfert 
sequelam maximi momenti: adorationem nempe Christi, quae praestanda est 
Ei in hoc augustissimo Sacramento. De hac quaestione ergo statuenda est 
sequens : 


THESIS. Christo eucharistico (1) competit adoratio, (2) quae per Ecclesiam ab 
initiis praestita est in s. Liturgia, (3) dum adoratio distincta a Missa eodem 


principe orta pedetentim succrevit. 


I. et II. pars de fide, III. certa. 


a) Vox Ecclesiae. 


1°. Trident, sess. XIII. can. 6: «S.q.d., in sancto Eucharistiae Sacramento 
Christum unigenitum Dei filium non esse cultu latriae etiam externo adoran- 
dum, .. et eius adoratores esse idololatras: a.s.» (Denz. 888). 


2?. Quoad II. partem: ib. cap. 5: « Nullus itaque dubitandi locus relin- 
quitur, quin omnes Christi fideles pro more in catholica Ecclesia semper recepto, 
latriae cultum, qui vero Deo debetur, huic sanctissimo Sacramento in venera- 
tione exhibeant » (Denz. 878). — Item Mediator Dei: « Ecclesia inde ab origi- 
nibus, Christi corpus sub panis specie adoraverit n. (n. 127). 


3?. Quoad III. partem: Mediator Dei: « Quibus doctrinae principiis 
Eucharisticus adorationis cultus ortus est ac pedetemptim succrevit, a divina 
litatione distinctus » (ib. n. 129). 


b) Adversarii. 


| Sunt omnes « Sacramentarii », i.e. qui negant praesentiam Christi realem 
m Eucharistia. Lutherani autem omnes affirmant idololatriam esse adorare cor- 
pus Christi extra sumptionem, nam secundum eorum errorem Christus tantum 

in momento sumptionis est praesens. Sic Lutherus invehitur in eos, qui proces- 
siones sacramentales circumducunt (Epist. ad Waldenses.). Praesertim proces- 
siones thcophoricas statim ab initio oppugnantes, clamitabant etiam Lutherani, 
hanc adorationem esse idololatriam. Sic e.gr. 1526 in civitate Transsilvaniae 
Cibiniensi (Sibiu, Nagyszeben, Ilerrmannstadt) occasione festi Corporis Christi 
«cives aliqui dixerunt: Sacerdotes nostri credunt, Deum factum esse coecum, 
ex quo tot luminaria incendunt. Alu dixerunt: Sacerdotes nostri arbitrantur 
Deum esse puerum qui velit instar puerorum duci et portari in brachiis vetu- 
larum circumcirca per civitatem; concludentes esse stultitiam et sacerdotum 
fraudulentorum deceptionem » (Capitulum Cibiniense ad Archiepiscopum Stri- 
eoniensem, Bunyitay-Rapaics-Karacsonyi, Monumenta ecclesiastica tempora in- 
novatae in Hungaria religionis illustrantia, Budapest 1902, I, 261). 


2?. De quibusdam adversariis nostrae aetatis Encyclica « Mediator Dei » 
mentionem facit, nam inter catholicos erant, qui minus recte de adoratione 
Christi eucharistici exhibenda opinati sunt: « Neque dicendum est, Eucharistico 
eiusmodi cultu, Christum historicum — ut aiunt — qui in terris aliquando 
vixit, ac Christum in Augusto altaris Sacramento praesentem, eumque, qui glo- 
riose in caelis triumphat, supernaque impertit munera, una simul falsum in 
modum permisceri » (n. 132). Nulla ergo fit falsa permixtio per cultum eucharis- 
licum, ut patet, enimvero Christus « historicus » i.e. Mariae filius, item Christus 
exspirans dein sursum sedens ad dexteram Patris, omnino idem est cum Eo, 
qui in Eucharistia continetur. 


4) Sacra Scriptura 


directe non probat doctrinam hanc, quod frustra obiicitur a Calvino catho- 
licis, nam doctrina nostra clare sequitur ex institutionibus Sacrae Scripturae, 
Scriptura enim docet, Christum esse verum Deum, item aperte confitetur Eum 
in Eucharistia contineri, demum multoties praedicat, Deum esse adorandum. 
Secundum institutiones Sacrae Scripturae ergo Christo Eucharistico revera com- 
petit adoratio. 


b) Traditio sacra 


1°. venerationis Christi in Eucharistia testis est luculentus, quod effata 
ostendunt, a. Sic Cyrillus Hierosolymitanus docet baptizatos: « Proni et adora- 
tionis et venerationis in modum ad sanguinis poculum accedite » (Cat. mystag. 
5,22). — b. Ps 95,5 commentatus est pluries per Patres, verbum nempe: 0 Ado- 
rate scabellum pedum eius! » de adoratione Eucharistiae intellexerunt. Sic 
S. Ambrosius: « Per scabellum terra intclligitur, per terram autem caro Christi, 
quam hodieque in mysteriis adoramus, et quam apostoli in Domino Jesu adora- 
verunt » (De Spir. S. 3,11,79 PL 16,791). Similiter S. Augustinus de hoc loco: 
« Caro de terra est, ct dc carne Mariae carnem accepit. Et quia in ipsa carne 
hic ambulavit et ipsam carnem nobis manducandam ad salutem dedit, nemo 
autem carnem illam manducat, nisi prius adoraverit, inventum est, quemadmo- 
dum adoretur tale scabellum pedum Domini, et non solum non peccemus ado- 
rando, sed peccemus non adorando » (Enarratio in Ps 9S,5 nr. 9 PL 37,1264). 
Nunquam in mentem venisset eis dicere, adorandum esse scabellum pedum 
Domini, quod secundum Isaiam est (66,1) ferra, si per accomodationem bibli- 
cam « ferram » non intellexissent carnem hominis, (piae secundum Scripturam 

de limo terrae formata est. Caro autem statim in memoriam eorum duxit sacra- 
tissimam carnem Christi, quae revera in sacris mysteriis occasione communionis 
adorabatur et sic testes evaserunt huius usus liturgici et fidei in eo contentae. — 
c. Aliquis controversista saec. XlI-i Graecos Latinis hostiles carpat, quod nolunt 
ratam habere Eucharistiam ex azymo confectam: « Nihil est medium: aut 
corpus est Christi (ie. panis ex azymo consecratus), et omnibus adorandum 
(sc. etiam Graecis, nam nulla dubitatio, quod etiam hi adorant Eucharistiam), 
aut corpus eius non est, et ut idolum contemnendum n (PL 143, 1215). 


2?. Traditionis sensus revelatur etiam dictis Eucharistiam invocandam esse: 
S. Gorgonia sic precabatur noctis tempore in sacello fratris sui Gregorii Na- 
zianzeni, ut sanaretur ab morbi acerrimis doloribus, « cumque qui super illud 
colitur » obsecravit Eucharistiam in manibus arripiens et sibi applicans (Sermo 
8. De s. Gorgonia, 18 PG 35,809). 


3'. Item diligenter cavebant, ne quid in terram cadat de speciebus eucha- 
risticis, ad quod saepe exhortabantur fideles. — Non permittebant antiquo tem- 
pore, quod Eucharistiae intersint infideles, imo nec catechumeni. — Saepenu- 
mero locuti sunt de Angelis, qui prope altare adstant et adorant Eucharistiam, 
sic Ambrosius, Chrysostomus, Gregorius Magnus (Bellarm. L. II, 39). 


IIl. pars probatur: (a) Cultus Eucharistiae a Missa distincta eodem principio 
ortus (b) pedetentim succrevit. 


a) « Eodem principio ortus »: Rationes theologicae. 


Ilis rationibus aeque probatur rectitudo adorationis Eucharistiae tum in 
Missa, tum extra Missam, postquam I. et II. pars iam sufficienter demons- 
trata est. 


| . E deitate Christi eucharistici sumi potest ratio, etsi verum sit, quod 
primaria ratio institutionis huius Sacramenti non fuit, ut ibi Christus adoratur, 
sed ut cibus sit noster. Tamen Christus eucharisticus etiam adorandus est, nam 
ideo adoratur, quia verus Deus est etiam in Eucharistiae Sacramento, sive in 
communione, sive extra usum, ideoque dum adest, adorari debet, ut Triden- 
tinum explicat « Neque enim ideo minus est adorandum (sc. Sacramentum), 
quod fuerit a Christo Domino, ut sumatur, institutum. Nam illum eundem 
Deum praesentem in eo adesse credimus, (piem Pater aeternus introducens in 
orbem terrarum dicit: "Et adorant cum omnes Angeli Dei, quem Magi pro- 
cidentes adoraverunt, quem denique in Galilaea ab Apostolis adoratum fuisse 
Scriptura testatur n, — Optime expolivit S. Bellarminus hoc argumentum ad 
hominem: «Quando hic in terris principes aliquo proficiscunt, non eunt ad 
eum finem, ut ab occurrentibus salutarentur, et tamen nemo illis occurrit, quin 
sc eis prosternat ac reverenter salutet. Quare adversarii pluris faciunt principem 
externum, imo quemlibet amicum suum, quam Christum, cum solum Christum 
sine ullo honore excipiant n (De Euch. 1. IV, 29). 


2  Adoratio Christi eucharistici recta est, sive in, sive extra Missam, quia 
per hoc fidem nostram profitemur, ut Mediator Dei dicit: « Cum Ecclesia nos 
iubet Christum Eucharisticis delitescentem velis adorare, ab eodemque superna 
ac terrestria ea dona petere, quibus nullo intermisso tempore indigeamus, vivi- 

clam patefacit fidem, qua divinum suum Sponsum iisdem sub velis praesentem 


credit, gratam ei suam profitetur voluntatem, intimaque fruitur. familiaritate 
eius » (n. 129). 


3". Variis exercitiis adorationis eucharisticae Ecclesia militans resonat. 
laudem Ecclesiae triumphantis, « laudis hymnum perpetuo extollentis ad Deum 
et Agnum, qui occisus est. Quamobrem pia eiusmodi exercitia, usquequaque 
terrarum per sacculorum decursum propagata, non modo Ecclesia probavit, 
sed veluti sua effecit, auctoritateque sua commendavit » (ibid. n. 131.). 


4°. Haec exercitia eucharistica adorationis «ex sacrae Liturgiae afflatu 
oriuntur, atque adeo, si debito decore eaque fide ac pietate fiant, quae ex sacris 
ritibus Ecclesiaeque praescriptionibus requiruntur, ad liturgicam  vivendam 
vitam procul dubio summopere conferunt n (MDei n. 131). 


5?. Singula haec exercitia rationem habent, cur instituta sint. a. Sic tum 
adoratio publica Eucharistiae, tum privata, quae saepe visitatio vocatur, ra- 
tionem habet, ut vidimus obiectivam, eam nempe, quod Christus praesens sit 
in Eucharistia. Subiectivam autem habet, quod homo indiget aliqua propin- 
quitate, ut sibi ob oculos ponere possit, quae sit latitudo et longitudo immensae 
caritatis Christi. Videns humilem speciem, sub qua delitescit, quo voluit nos 
ad se allicere, quia deliciae Eius esse cum filiis hominum, in eius proximitate 
melius accendimur amore, simulque fidem profitemur, speque supernae vitae 
roboramur. — b. Publicae expositiones Sacramenti insuper habent rationem 
expiationis et reparationis propter iniurias Ei illatas. — c. Processiones theo- 
phoricae. Eucharistia « reverenter et honorifice per vias et loca publica » cir- 
cumfertur, quo fidem profitentur contra infideles et haereticos, tum praesertim 
die festo Corporis Christi occasio praebetur ut « christiani omnes singulari 
ac rara quadam significatione gratos et memores testentur animos .. pro tam 
ineffabili et plane divino beneficio, quo mortis eius victoria et triumphus rep- 
raesentaretur » (Trid. sess. XIII. cap. 5. Denz. 878). — d. Benedictionis eucha- 
risticae autem ratio est, quando sacerdos « Angelorum panem ad caelum attol- 
lens, eumque in Crucis formam rite circumferens, caelestem Patrem compre- 
cetur, benigna ut velit oculos ad Filium suum convertere, amore nostrum patibulo 
suffixsum, eiusque causa et per ipsum, qui Redemptor et frater noster esse 
voluit, superna munera in eos effluere iubeat, quos immaculatus redemit Agni 
sanguis » (MDei n. 133). 


b) « Pedetentim succrevit »: dilucidatio historica. 


1°. Omnino certum est, uti vidimus, Ecclesiam etiam antiquam  adorasse 
Eucharistiam. Sed hunc cultum adorationis — quantum hucusque scimus — 
extra Missam non exercuit, etsi etiam tunc panem corpus Christi confessa est. 
Sufficiat allegare solum S. Cyrillum Alexandrinum, qui veluti si directe adver- 
sus Novatores verba direxisset: « Audio alios esse, qui mysticam benedictionem 
(« eulogiam ») nihil ad sanctificationem iuvare dicunt, si aliquid ex ea (sc. 
u eulogia », 1e. ex Eucharistia) fiat relinqui in alum diem. Insaniunt. autem, 
qui talia asserunt. Neque enim alteratur Christus, neque sanctum eius corpus 
immutatur, sed benedictionis vis et facultas et vivificans gratia semper in ea 
existit » (Ep. 83 PC 76, 1076). 


590 Ill. EUCHARISTIA. 


2'. Item certum est, quod exercitia adorationis Eucharistiae extra Missam 
incoeptae semperque altiorem gradum consecutae sunt ductu Spiritus Sancti, 
quando instigante diabolo nova conamina impetus contra Eucharistiam lentata 
luerint. /ncepit enim cultus Eucharistiae extra Missam saec. XI-XH-o, postquam 
haeresis Bercngariana totum orbem christianum fere inundans commovit. Ut 
eruditi hanc quaestionem indagantes dicunt, praesertim cl. Petrus Brotve, quem 
in sequentibus pressius secuti sumus, negatio impudica realis praesentiae ad 
cultum Eucharistiae inde iam ab initiis. Ecclesiae repositae ducebat, a. Primo 
monasteria Clunyacensia incipiebant signa adorationis adhibere, genuflexionem, 
incensationes, serius lampada ante corpus Christi. — b. Haec iam s. XI. ad 
finem vergente incepta sunt, saec. vero XII-o reperiri possunt visitationes Eucha- 
ristiae repositae, praesertim in Anglia; S. Thomas Becket archicpiscopus Can- 
tuarensis 1166 scribit in sua epistola ad regem Angliae, quod solitus est a ante 
maiestatem corporis Christi .. orare pro vobis n. Testimonia inde semper fre- 
quentiora fiunt. — c. Hae visitationes secumferebant evolutionem et cultum 
tabernaculi, ubi Sanctissimum repositum est. Synodi Parisicnsis (1196) et Late- 
ranensis IV. (1215) praescribebant, quod collocandum est « in pulchriore parte 
altaris » (Mansi, Coli. Concil. 22, 678); saec. XII-XHI-o construi ceperunt taber- 
nacula retro vel iuxta altare, quae aedicula separata erant, vel in muris ecclesia- 
rum immissa. S. Francisons iam praecepit discipulis suis, « .. si in aliquo loco 
sanctissimum corpus Domini fuerit pauperrime collocatum, iuxta mandatum 
Ecclesiae, in loco pretioso ab eis ponatur, et consignetur, et cum magna vene- 
ratione portetur n. 


3°. Novum incrementum cepit cultus Eucharistiae per novam devotionem 
elevationis et desiderium populi videndi Hostiam, a. Haec saec XII. in XIH-um 
vergente fiebant, ansam  praebente iterum disputatione theologica, ut iam 
diximus, magistrorum Parisicnsium Petri Cantoris (1 1197) et Petri Comestoris 
(1 1178), qui falso affirmabant, quod «non statim per prolationem priorum 
verborum fit transsubstantiatio, sed tunc demum cum utraque clausula completa 
fuerit, fit utriusque transsubstantiatio tum panis, (piam vini... , (Dumoutet op. 
infra cit. p. 38). Multi alui participabant huic disputationi, quae tantopere agitata 
fuit, quod in extremo Oriente Europae mediaevalis, in Hungaria, iam inter 
1192-1195 scriptor Sacramentarii Boldvensis (seu Codicis Prayani), post verba 
f Hoc est enim corpus meum n statim rubricam scripsit: « Depone. Hic uere 
fit corpus xpi n. (Rado, Libri liturgici manuscript! bibliothecarum Hungariae, I, 
Budapest 1947, 43, de integro canone C. Kniewald, in: Theologia, Budapest 
1939, 15-23. — b. Cum elevatione statim coniunctae sunt preculae privatae sacer- 
dotis celebrantis, sic in memorato Sacramentario manu saec. XIII. ineuntis: ad 
corpus Domini: « Aue sanctissima caro mea in perpetuum summa dulcedo ». 
Ad sanguinem vero: « Aue celestis potus mihi ante omnia et super omnia 
dulcis ». Similes preculae permultae leguntur in codicibus manuscriptis inde a 
fine saec. Xll-i, imo etiam fideles recitabant talia lingua quoque vulgari, ut e.gr. 
in Xneglia saec. XIII. ineunte iam: «& Ave salus mundi, verbum Patris, hostia 
vera! » (Jungmann, Missarum solemnia 3.ed. II, 268). 


4?. Saec. XIII. ineunte usque ad saec. XIV. nova ingens motio eucharistica 
in medium prodiit, cuius occasio fuit haeresis Waldensium et Albigensium 
negantium corporeitatem Christi, consequenterque Eucharistiam. Saec. XIII. 
iure vocatur a quibusdam a4 sacculum | Eucharistiae » Revera eodem anno, 

1209, accepit B. Julianna prope Leodiam (Liège, Lüttich) in monte Cornelii 
primam visionem, quae festum Corporis Christi introducendum inculcabat, quod 
demum tunc tantum pro universa Ecclesia praescriptum fuit, quando Urba- 
nus IV., olim archidiaconus Leodiensis Summus Pontifex fuit (1264 Bulla 
« Transiturus ») Tres novae devotiones eucharisticae ortae sunt hoc aevo, 
vocato « Gothico ». 

a. Prima est processio theophorica, ab Urbano IV. nondum memorata, 
quae Coloniae in ecclesia S. Gereonis prima habita est inter 1274-1279. Inde 
ab annis 1300 per totam Europam usuvenerunt hae processiones cum a mons- 
trantia cristallina », ut documenta tradunt, in festo Corporis Christi, dein etiam 
per alia festa (Browe, Verehrung p. 93-94 .). 


b. Secunda devotio eucharistica est benedictio data cum Sanctissimo eodem 
fere tempore, cuius primum vestigium Hildesheimi anno 1311 repertum est, 
quando sacerdos « stabit supra gradus ante altare S. Crucis cum ipsa Hostia 
sanctissima populum benedicens » (Browe p. 74.). lam a multo tempore usitata 
fuit medio aevo post aliquam functionem vel processionem benedictio data 
cum reliquiis Sanctorum, cum patena, vel cum oleis sacris. Pronum erat ergo, 
quando corpus Christi iam in ostensorium crystallinum positum fuit, sicuti 
hoc iam cum reliquiis diu fiebat, etiam cum Hostia dandi benedictionem. 

c. Tertia devotio nova est demum aevo hoc Gothico expositio Sanctissimi. 
lam anno 1336 in Germania civitate Minden festo Corporis Domini exponebant 
Corpus Christi super altare, in Missa et ceteris officiis Primum privilegium 
talium Missarum secundum P. Browe singulis Feriis V. in hebdomada celebran- 
darum ecclesiae B. Mariae Virginis in arce Buda datum est a Sancta Sede 
Ludovico Magno regi Hungariae, quae devotio late ubique diffusa est. — 
Expositiones Sanctissimi extra Missam, praesertim pia et salutaris devotio 
n Quadraginta horarum » in Italia incepit inde ab anno 1527 Mediolani, a 
Clemente VIII. 1592 in Urbe praescripta fuit omnibus ecclesiis (cf. De Eccl. 
orante F. 1.). 


5°, Hae devotiones omnes saec. XHI-XIV. ortae sunt e desiderio populi 
per visionem venerandi Hostiam. Incredibile emolumentum spirituale inde 
ortum est, negari tamen non potest, eodem aevo aureo Eucharistiae, inde a 
saec. XII. s. communionis frequentiam diminutam esse. Fuerunt qui locuti 
sunt de « manducatione per gustum », i.e. sumptione Eucharistiae et de « man- 
ducatione per visum », i.e. visione Hostiae, dc qua recte quidem asseverebant, 
quod « aspicere Corpus Christi provocatio est ad dilectionem » (Gulielmus An- 
tissiodorensis I 1232), sed ali ultra procedentes dixerunt has manducationes 
acquivalentes esse. Contra horum commentum sapienter scripsit Aquinas: 
« Dicendum est quod per visum non accipitur ipsum corpus Christi, sed solum 
sacramentum eius, quia scilicet non pertingit visus ad substantiam corporis 
Christi, sed solum ad species sacramentales .. Sed ille qui manducat, non solum 
sumit species sacramentales, set etiam ipsum Christum qui est sub eis » (III 
q.80. a.4. ad 4). Inde communiones rariores evaserunt, etiam penes timoratos. 
Sic e.gr. fratres laici Ord. Praed. quater, moniales S. Brigittae quinquies per 
annum communicaverunt, Sancti quoque, S. Ludovicus rex Franciac sexies, 


s. Elisabeth regina Portugalliae ter per annum (J. Hoffmann op. infra cit. 
p. 169. 174.). 


6?. Aetate reformationis contra Novatores exercitiis eucharisticis nihil op- 
portunius haberi potuit. Praecipue enim adorationem Eucharistiae. abhorrebant, 

eam una voce dicentes idololatriam. Restaurationis catholicae antesignani ergo, 
inde a saec. XVI-o, valde favebant his exercitiis, et recte, nam negatio eorum 
iam innitebatur fundamento haeretico et populus christianus nullo melius potuit 
ad catholicam fidem de Eucharistia educari, (piam istis. Theatini, patres Societa- 
tis Jesu, S. Antonius Maria Zaccaria, Philippus Neri, Carolus Borromaeus, 
maximi erant fautores harum devotionum, (piae tunc iam non solae sufficiebant, 
sed commendabatur ct in praxim deducebatur quoque communio frequentior 
(per mensem, per hebdomadam, rarius cotidiana). Nostris temporibus reser- 
vatum fuit extendere communionem frequentem; sed etiam exercitia adorationis 
remanserunt, et a quibusdam recentioribus auctoribus 1mmoderatius reprehen- 
debantur, quod sane iuxta doctrinam Ecclesiae probari non potest. 


7°. Conclusio dilucidationis historicae. 


Quaeri posset, cur factum sit, quod ex una parte per decem saecula ignota 
fuerit adoratio Eucharistiae extra Missam, si reapse tam solido fundamento 
dogmatico innitatur, — ex altera parte autem; cur diminuta fuerit per sex 
fere saecula s. communionis frequentia. Videtur, quod divina Providentia forsi- 
tan his ostendere voluit, sanctitatem subiectivam fidelium absolute nec ab ista, 
nec ab illa dependere. Nam aevo Ecclesiae antiquo procul dubio communio 
frequens, immo in domibus fidelium etiam cotidiana in usu fuit, frequentior 
etiam remansit usque ad a. 1000 circiter, quam subséquente aetate Gothica. 
Recte notat ergo M. Righetti (Storia liturgica III, 1949, 488), quod aetate hac 
» Ecclesiae antiquae fides viva, profunda et efficax praesentiae realis exprimebat 
et etiam exhaurivit omnes affectus suos erga Eucharistiam occasione sacrificii et 
communionis ». Saecula autem inde a saec. XII-o videbant, etiam rarius com- 
municando, cultum Eucharistiae intensivum in dies crescentem, (pii miris modis 
alebat vitam spiritualem fidelium. 

Nostra autem aetate felices sumus utrumque possidere: et frequentiam com- 
munionis et cultum Eucharistiae a litatione disjunction. Fructus instar theologici 
huius historicae elucidationis moneri debet: per se non sola frequentia horum 
mediorum fit aliquis sanctus sine socia opera ea adhibentis. Ergo nec aevo 
nostro, renascentiae eucharisticae, oblivioni danda sunt media necessaria gratiae 
acquirendae: meritoria opera caritatis, sanctae abnegationis, virtutum exercita- 
tionis. Nam haec neglegendo fieri posset, ut (piis vitam vivens eucharisticam 
et liturgicam, tamen in minore consisteret gradu gratiae, quam mult fideles 


praeteritorum temporum. 


SCHOLION. Quid adoretur in Eucharistia. 


Christo debetur cultus latriae etiam in Eucharistia. Sacramentum Eucha- 
rstiae qua tale dicitur adorari: «Tantum ergo Sacramentum veneremur cer- 
nui», item: «Adoremus in aeternum sanctissimum Sacramentum!» Quis sit 
terminus adorationis. Suarez optime explicat « Dicendum est simpliciter hoc 
Sacramentum adorandum esse adoratione latriae absoluta et perfecta, (pia per 
se adoratur Christus, co-adorantur autem species. Probatur, quia hoc Sacra- 
mentum in re est unum constans ex Christo et speciebus, ergo eadem adoratione 
est adorandum, «pia ipsemet Christus. Et ipsae species sunt coadorandae, sicut 
vestis vel thronus Christi .. sicut nec per se adoratur humanitas Christi, sed 
coadoratur verbo, neque ab ipso unquam separatur, nec suppositum per se 
constituit, ita species consecratae, quamdiu consecrationem retinent, et dignae 

sunt adoratione, non separantur a Christo, cui sacramentalitcr coniunguntur » 
(De Euch. disp. 65. sect. 2. nr. 2.). 


Totam hanc maximi momenti quaestionem apte concludimus consideratione, 
cur Dominus voluit praesens esse in hoc augusto Sacramento. Sine dubio ado- 
rare Eum debemus, sed Eius finis non hic fuit, sed ut inter nos manens semper 
renovaret nobisque applicaret salutiferam suam mortem. Quae mors redemptiva 
repraesentata sacrificium constituit Ecclesiae, ad cuius participationem nos in- 
vitat, ut cibus esset noster; Rex Jesus enim « linteo humanitatis se praecingens, 


curavit quod infirmum erat. Confiteamur Regis et medici praesentiam » (Cyrill. 
Hieros. Cat. 12,1). 

G) De actu praesentiandi Christum in Eucharistia. 


Hucusque locuti sumus de facto praesentiae Christi in Eucharistia, nunc 
tractandum est de modo, quo praesens fit: ie. de actu praesentiandi, seu de 
transsubstantiatione, demum de modo, quo praesens est in Eucharistia. 

Agitur circa transsubstantiationes de sequentibus: 


l. Status quaestionis. 

2. Dogmatis circumscriptio. 

3. Non-coexistentia panis cum corpore et sanguine Christi. 
4. Conversio totalis panis in corpus et sanguinem Christi. 


l. Status quaestionis de transsubstantiatione. 
a) Notiones philosophicae. 
Breviter in memoriam revocantur conceptus philosophici huc pertinentes. 


1°. Substantia est ens in se, quod non est in alio, ut subiecto inhaesionis. 


2°. Essentia est id, quo ens in suo esse intrinsecus constituitur, et ab omni 
alio distinguitur. Essentia idem est, ac substantia, in quantum est principium 
essendi. Omne ens ideo est, quia aliquid est, nihilum non est. 


3°. Natura idem est ac substantia, in quantum est principium operandi. 
Omne ens sic operatur, sicut est ct non aliter: agere sequitur esse. 


4°. Accidens est ens quod non est in se, sed in alio, ut subiecto inhaesionis. 
Non datur a magnum ». « album », « rotundum », tantum talis arbor, domus, 
hostia etc. 


5°, Quantitas i.e. extensio, est exigentia seu aptitudo ad extensionem. 
Extensio actualis in ordine ad locum est divisibilitas in partes integrantes, men- 
sura activa vel passiva, impenetrabilitas. Quantitas est evidenter aliud. quam 
substantia, qua remanente quantitas mutatur, e.gr. ex infante fit adultus. 


6?. Qualitas, secunda e novem accidentibus, quae consideranda veniunt 
in re eucharistica, est accidens modificans substantiam et respondet ad quaestio- 
nem: Qualis? Est odor, color, sapor etc. Qualitates mutantur, dum substantia 
remanet. 


7?. Species (Gestalten, espéces, szinek) est nomen ecclesiasticum accidentis, 
quod in documentis fidei occurrit. Species « iuxta terminologiam tempore Con- 
ciii Tridentini usitatam important ea quae in philosophia scholastica acciden- 
tia appellamus .. Noluit certe Concilium definire distinctionem realem acciden- 
tium a substantia, aut conceptum accidentis ct substantiae consecrare », monet 
Filograssi (De SS. Euch. 5.ed. p. 159). 

8°. Quantitas « ea est substantiae corporeae determinatio, mediante qua 
insunt cetera accidentia, quibus subiectum absolute in seipso perficitur. Nam 
certo etsi omnes qualitates et vires ex ratione sui generis inextensum aliquid 
dicant extenso tamen et dimensivo modo in corporibus noscuntur existere; sed 
hoc esse omnino non posset, nisi reciperentur in subiecto per prius affecto 
quantitate » (Billot I, 509-510). — Hoc etiam quoad accidentia Eucharistiae 
valet: quantitate mediante insunt qualitates iuxta hoc principium: « Ad sensum 
apparet aliquod quantum esse ibi coloratum et aliis accidentibus affectum 
Prima dispositio materiae est quantitas dimension ... Et quia subtracto subiecto. 
remanent accidentia secundum esse, quod prius habeant, consequens est, quod 
omnia accidentia remaneant fundata super quantitatem dimensivam » (IH 
q.77. a.2.). 


9°, Forma substantialis, grave momentum habens in re eucharistica, est id, 
quod aliquid facit, ut esset quod est. E.gr. in homine datur ferrum, phospho- 
rium, natrium et sic porro, sed in tali compositione per animam fiunt haec 
substantia humana. 


b) De conversione. 


1°. Conversio est « mutatio, qua res, desinendo esse id quod erat, transit 
in aliquid alud, quod non erat » (De conversione cf. Billot I, 363-372 et J. Mül- 
ler p. 247-255. Inspicienda Tabella L). Conversio est species mutationis, mutatio 
est genus, et ideo omnis conversio est mutatio, sed non omnis mutatio est 
conversio. « Conversio versatur inter duos terminos positivos, desinentem unum, 
succedentem alterum et ita quidem, ut cum sermo est de iis conversionibus 
quas agens naturale operatur, corruptio unius debeat esse alterius generatio » 
(Billot). Quod mutationem attinet, nullo modo est necessaria haec « desitio ». 
quae in conversione invenitur. 


2?. Divisio conversionis, a. Si conversio, i.e. transitus secundum entitatem 
accidentalem fit, habetur conversio accidentalis. Exempli instar: si homo indoc- 
tus paulatim doctus fit, sanus aegrotus etc. 

b. Si conversio rie. transitus secundum entitatem substantialem fit. habetur 
conversio substantialis, haec sola est veri nominis conversio. 

c. Conversio substantialis potest esse materialis, si transitus afficit mate- 
ram, e.gr. homo materialiter mutatur manente eadem forma substantiali, vide- 
licet anima. Dein potest esse conversio substantialis formalis: si transitus for- 
mam afficit. Ut Doctor Communis dicit: « In qualibet conversione (heic intel- 
ligit Thomas conversionem naturalem) manet subiectum, in quo succedunt 
sibi diversae formae, vel accidentales .. vel substantiales, unde conversiones 
formales nominantur » (Contra Gent. l. 4. c. 63). 

d. Conversiones, de quibus locuti sumus, sunt omnes conversiones partiales. 
Conversio totalis habetur, si totam substantiam attingit, quod tantum praeter 
naturae leges, ie. per miraculum fieri potest. Haec conversio totalis potest esse 
totalis secundum quid: e.gr. conversio aquae in vinum facta in Cana Galileae. 
In Eucharistia habetur conversio unica: nempe conversio totalis vera, in qua 
singuli termini, seu momenta distinguenda sunt. 


3°, Termini distinguendi in omnibus conversionibus totalibus sunt sequen- 
tes. Considerandi sunt terminus a quo et ad quem sub duplici respectu. 


596 III. EUCHARISTIA. 


a. Si secundum se respicitur totum, ie. integrum illud ens, quod transit in 
aliud, loquimus de termino totali a quo et ad quem. Terminus totalis a quo 
conversionis est integrum illud ens quod transit in alium et quatenus transit. 
Terminus totalis ad quem est ens resultants ex hac conversione. 

b. Si illud respicitur secundum quod ens esse desinit seu secundum quod 
conversio fieri dicitur, loquimur de termino formali a quo et ad quem. Terminus 
formalis a quo conversionis est ergo illud, secundum quod esse desinit, elemento 
communi manente. In conversionibus secundum ordinem naturae, quae non 
sunt totales, termini tales habentur. Exemplo sit eruca (Raupe, chemille, bruco, 
hecrnyó) e qua fit papilio (Schmctterling, parpaglione, lepke); eruca desinit esse, 
sed papilio tamen idem individuum est. Feles (Katze, chat, gatto, macska) co- 
medit murem, mus quidem desinit esse, sed eius partes dissolutae aedificantur 
in corpus felis; heic habetur « elementum commune », quod remanet. In con- 
versione erucae terminus totalis a quo est eruca ipsa, totalis ad quem papilio, 
terminus formalis a quod est forma erucae quae desinit esse, et mutatur in 
terminum formales ad quem i.e. formam papilionis. 


4". Si unicae verae conversioni totali, nempe transsustantiationi applicatur 
haec consideratio, ferminus totalis a quo est substantia panis et vini cum ac- 
cidentibus, terminus totalis ad quem est substantia corporis Christi cum acciden- 
tibus panis, inter hos terminos fit conversio. In hac conversione mirabili, vide- 
licet transsubstantiatione non habetur inter duos hos terminos ullum elementum 
commune, substantiale nempe, solummodo species (Filograssi p. 163). Et 
praecise in hoc differt conversio eucharistica ab omni alia conversione, ut 
Aquinas dicit: « In transmutatione naturali remanet eadem materia vel subiec- 
tum: in hoc autem Sacramento remanent eadem accidentia » (III. q. 75. a. 8). 
In transsubstantiatione illud secundum quod esse desinit, seu terminus formalis 


a quo est panis substantia, terminus formalis ad quem corporis Christi substan- 
tia. (Conferatur Tabella II). 


5?. Transsubstantiatio et consecratio non omnino idem sunt, inquantum: 
à. consecratio est actus quo fit transsubstantiatio, i.e. conversio totalis panis etc. 
in corpus Christi. — b. Consecratio est species mutationis supernaturalis etqui- 
dem conversivae, quando aliquid subtrahitur profano usui et Deo dedicatur. 
Aedificia sic consecrantur in templa, mensae lapideae in altaria, homo laicus in 
ministrum Christi. « Consecratio » kat exochén sublimissima et omnino sui ge- 
neris est: quando per actum conversivum panis etc. Corpus Christi fit et Deo 
dedicatur per oblationem (cfr. Tabella III.). 


c) Nomina transsubstantiationis. 


1°. Hoc nomen primo dictus est invexisse Hildebertus Cenomanensis epis- 
copus (1 1132), recenter tamen putant opusculum, ubi nomen transsubstantia- 
tionis occurrit, non esse eius. Eodem fere tempore vero iam Stephanus Augusto 
dunensis, dein Magister Rolandus (Papa Alexander III.) versus 1150, dein multi 
Pracscholastici usurpabant hunc terminum. Usque ad haec tempora conversio 
vocabatur « transmutatio, transfiguratio, translocatio, conversio ». Denominatio- 
nem transsubstantiationis sancivit Lateranense IV.: «.. transsubstantiatis pane in 
corpus et vino in sanguinem potestate divina ». 
2 Graecorum denominationes consimiles sunt: « metapoiein », « metabal- 
lein = transmutare; « metarrhytmizein » — transformare; « metaskeuazein » 
~ transfigurare; « metastoichciosai » = transelementari, quod idem est quam 

a transsubstantiari ». Apud Graecos unitos habetur etiam versio verbalis trans- 
substantiationis: « metaousiosis ». 


Adiiciuntur nunc tres Tabellae praecedentia illustrantia. 


TABELLA I 
DIVISIO CONVERSIONIS 
CONVERSIO 
partialis (physica) totalis (metaphysica) 
accidentalis substantialis sec. quid vera et unica 
materialis formalis 
TABELLA II 


CONSPECTUS CONVERSIONIS EUCHARISTICAE 


CONVERSIO: 
Term, totalis a quo: Term, totalis ad quem: 
Panis Panis 
ACCIDENTIA ACCIDENTIA 
et et 
Term. Panis Corporis Term, 
form. SUBSTANTIA Christi form, 
« quo: SUBSTANTIA ad quem 


TABELLA IH 


AMBITUS MUTATIONIS 
M U T A T IO 


CONVERSIO 
CONSECRATIO 
Trans- 

subst. 


2. Dogmatis transsubstantiationis circumscriptio. 


a) Definitio Ecclesiae. 


1°. Trident, sess. XIII. can. 2: a S.q.d., (1) in SS. Eucharistiae Sacramento 
remanere substantiam panis et vini una cum corpore et sanguine D.N.J. Christi, 
(2) negaveritque mirabilem illam singularem conversionem totius substantiae 
panis in Corpus ct totius substantiae vini in Sanguinem, manentibus dumtaxat 
speciebus panis et vini, (3) quam quidem conversionem catholica Ecclesia aptis- 
sime franssubstantiationem appellat: anathema sit » (Denz. 884). — Parte prima 

huius definitionis sollemnis damnatur error « impanationis »; secunda parte 
damnantur ii, qui negant conversionem totalem; tertia parte edicitur hanc con- 
versionem singularem « aptissime » transsubstantiationem denominari. 


2?. Damnatio Synodi Pistoriensis 28. Aug. 1794: « Doctrina synodi .. de 
ritu consecrationis .. prorsus omittit ullam mentionem facere transsubstantia- 
tionis seu conversionis totius substantiae panis in corpus et totius substantiae 
vini in sanguinem .. quasi ageretur de quaestione mere scholastica: perniciosa, 
derogans expositioni veritatis catholicae circa dogma  transsubstantiationis, 
favens haereticis n (Denz. 1529). 


b) Definitur ex hucusque dictis notio transsubstantiationis: 


Conversio a positivo termino totali desinente, afficiens totam substantiam 
panis, solis speciebus remanentibus, nullo subiecto manente, in positivum ter- 
minum totalem succedentem, qui est corpus Christi praeexistens. 


c) Dogma componitur: 


e tribus articulis fidei: 1°. realis et substantialis praesentia Christi, 2°. non- 
coexistcntia panis cum corpore Christi, 3°. conversio panis in corpus Christi. 

Hi tres articuli fidei, ut monet Card. Franzelin (p. 204 s.) arctissime inter 
se coniunguntur. Qui affirmat primum, non ideo affirmat etiam secundum et 
tertium, sed potest negare utrumque. Qui affirmat secundum, eo ipso affirmat 
primum, sed potest negare tertium. Affirmatio tertii includit affirmationem primi 
et secundi articuli. 


d) Essentia mysterii: 


in hoc dogmate tribus momentis videtur constare, quae penitus intelligi non 
possunt. 


1'. Quomodo convertitur panis in corpus Christi, quando panis non an- 
nihilatur, sed convertitur; (piando ex pane fit corpus Christi, sed non e substan- 
tia panis. 


2?. Quomodo possunt accidentia remanere sine substantia, quod secus nun- 
quam contingit; corpus etenim Christi extrinsecus sustentat haec accidentia, 
ergo non Christus est albus, rotundus, non habet saporem vini etc. 


3°. Quod speciebus i.e. accidentibus corruptis, digestis vel destructis desinit 
praesentia corporis Christi et deinde accidentibus iterum substat alia naturalis 
substantia, quae naturali solet fieri modo e pane et vino, quando corrumpuntur, 
digeruntur vel destruuntur. 


I. Mysterium non esse evidenter repugnans S. Thomas sic demonstrat: 
* Divina virtus potest producere effectus quarumcumque causarum secundarum 
sine ipsis causis secundis, sicut potuit formare hominem sine semine et sanare 
febrem sine operatione naturae: quod accidit propter infinitatem virtutis eius 
et quia omnibus causis largitur virtutem agendi. Unde ef effectus causarum 
secundarum conservare potest in esse sine causis secundis. Et hoc modo in hoc 
Sacramento accidens conservat in esse, sublata substantia, quae ipsum conser- 
vabat ». (Contra Gent. 1, 4. c. 65. et III q. 77. a. 1.) 

3. Non-coéxistentia panis cum corpore et sanguine Christi. 


THESIS: Panis ct vinum non remanent cum corpore et sanguine Christi. 
De fide. 


a) Sacra Scriptura. 


1°. In relationibus coenae novissimae enuntiationes verborum institutionis: 
« Touto esti to soma mou — Hoc est corpus meum » procul dubio significant 
entitatem vere praesentem. « Hoc» in propositione demonstrativa significat 
entitatem, ad quam pertinent accidentia quae eam entitatem adesse manifestant, 
per se eam solam. 


2°. Pronomen « hoc» non demonstrat aliam entitatem etiam praesentem, 
excepto casu, si prima entitas destinatione vel usu communi ordinetur ad al- 
teram entitatem continendam, aut ad coexistendum cum ea (Filograssi p. 170). 
Exempli instar afferri solet marsupium (Beutel, borsa, erszény), quando osten- 
ditur marsupium et dicitur: « Haec est mea pecunia »; vel quando de lagena 
vinum continente dicitur: « Hoc est vinum generosum ». In his casibus hoc 
ideo potest fieri, quia prima entitas (marsupium, lagena) ordinatur ad alteram 
entitatem (pecuniam, vinum) continendam. 


3?. Sed si prima entitas non ordinetur ad alteram continendam aut coexis- 
tendum cum ea, tunc frustra et insipide affirmaretur identitas. E.gr. nullo modo 
posset dici de pane, in quo positus esset lapillus Indicus: « Hic est lapillus 
Indicus! » atqui praecise hoc contingit audiendo verba institutionis: « Hoc est 
corpus meum ». Haec propositio enim revera absona esset, si panis coexsisteret 
cum corpore Christi. lam Doctor Angelicus annuntiat perinde quasi directe 
Lutherum respexisset « Quidam posuerunt (intelligit Scotum  Eriugenam et 
Berengarium), post consecrationem substantiam panis ac vini in hoc Sacramento 
remanere, sed haec positio stare non potest » (III q. 75. a. 2). Triplici ratione 
id probat: 


b) Rationes theologicae: 


1°. « Per hanc positionem (sc. supra allegatam) tollitur veritas huius Sacra- 
menti, ad quam (nempe veritatem) pertinet, ut verum corpus Christi in hoc 
Sacramento existát, quod quidem ibi non est ante consecrationem ... Manifestum 
est autem, quod corpus Christi non incipit esse in hoc Sacramento per motum 
localem, quia sequeretur quod desineret esse in caelo .. Ideo relinquitur quod 
non possit aliter corpus Christi incipere esse de novo in hoc Sacramento, nisi 
per conversionem substantiae panis in ipsum, quod autem convertitur in aliquid, 
facta conversione non manet ». 


2?. « Haec positio contrariatur formae huius Sacramenti, in qua dicitur: 
Hoc est corpus meum, quod non esset verum, si substantia panis ibi remaneret... 
sed potius esset dicendum: Hic (heic, hoc loco) est corpus meum. 


3?. « Contrariatur venerationi huius Sacramenti, si aliqua substantia esset 
ibi, quae non posset adoratione latriae adorari ». 
c) Sacra Traditio. 

E multis testibus audiatur solum unus Latinus, unus Graecus et unus Arabs. 


1°. S. Ambrosius in libro suo « De Mysteriis » in fide conversionis eucha- 
risticae labefactos plurimis exemplis confirmare conatur, quibus exemplis affert 

analogias, quod natura per omnipotentiam Dei multoties victa est. Mutationem 
enim inducit miraculosas Veteris Testamenti: Virgam Moysis versam in serpen- 
tem, Aegypti flumina versa in sanguinem, mare et fluvium Iordanis, quae viam 
pedestrem parabant aquis recedentibus, petram quae percussa virga Moysis 
aquam dedit, Elisaeum, qui ferrum securis in flumen mersum natare fecit. 
Deinde deducit conclusionem: « Advertimus igitur maioris esse virtutis gratiam, 
quam naturam .. Si tantum valuit humana benedictio, ut naturam converteret, 
quid dicimus de ipsa consecratione divina, ubi verba ipsa Domini Salvatoris 
operantur) Nam Sacramentum istud quod accipis, Christi sermone conficitur. 
Quod si tantum valuit sermo Eliae, ut ignem de caelo deponeret: non valebit 
Christi sermo, ut species mutet elementorum? De totius mundi operibus legisti: 
Quia ipse dixit, et facta sunt; ipse mandavit, et creata sunt. Sermo ergo Christi, 
qui potuit ex nihilo facere, quod non erat, non potest ea, quae sunt, in id mu- 
tare, quod non erant? .. Vera utique caro Christi, quae crucifixa est, quae 
sepulta est; vere ergo carnis illius sacramentum est» (9,51-53 Quasten p. 134-135). 


2°. E Patribus Graecis afferatur Joannes Damascenus, qui dilucide declarat 
totam naturam conversionis: t Corpus illud vere unitum est divinitati quod est 
e sacra Virgine corpus, non quod assumptum corpus e caelo adveniet, sed quod 
ipse panis et vinum fransmutantur (metapoiountai) in corpus et sanguinem Dei. 
Si autem modum quaesitas, quomodo fiet, sufficit tibi audire quod per Spiritum 
Sanctum... Et plus non cognoscimus, nam verbum Dei verax est et efficax et 
omnipotens, modus autem impervestigabilis .. Sic panis oblationis vinumque 
ct aqua per invocationem et adventum Spiritus Sancti supernaturaliter trans- 
mutantur (hyperphyós metapoiountai) in corpus Christi et sanguinem, et non 
sunt iam duae res, sed unum et idem .. Nec vero panis et vinum sunt figura 
corporis et sanguinis Christi, quod absit, sed ipsum Domini corpus deificatum 
(tetheomenon), cum ipse Dominus dixerit Hoc est meum — non figura cor- 
poris — corpus, et non figura sanguinis, sed: sanguis ». — quasi directe Sacra- 
mentariüs saec. XVlI-1 hoc dixisset (De fide orthod. 4,13 PG 94,1144). 


3?. Tertius testis est episcopus saeculi VIII-1 Theodorus Abukara (« pater 
Ilaran », i.e. episcopus), qui iam arabice scripsit de conversione eucharistica. In 
Dialogo eius haec dicit Mahometano: « Ponit sacerdos panem super sanctam 
mensam, similiter et vinum, et precante eo praecationem sanctam descendit 
Spiritus Sanctus in ea et divinitate sua panem et vinum in corpus et sanguinem 
Christi mutat, non minus quam hepar cibum in corpus alicuius. En amice, non 
concedis, quod possit Spiritus Sanctus facere, quod hepar tuum potest? » 
(Opusculum contra haereticos Judaeos et Saracenos, versione graeca PG 97, 
1554). 


4. De conversione totali panis in corpus Christi. 


THESIS: (1) Tota substantia panis ct vini (2) convertitur in corpus ct sangui- 
nem Christi (3) accidentibus reinantibus. 
Do fide. 


I. Pars probatur: Tota substantia panis etc. 


Tota substantia ie. tota entitas panis ct vini mutatur in totam entitatem. 
Rationem speculativam clarissime S. Thomas suppeditat, distinctionem faciens 

inter agentem creatum et agentem Creatorem, auctorem entis. Agens creatus 
tantum determinatum actum potest ponere, qui circa formam versatur; Deus 
autem, ut actus infinitus, totam entitatem potest attingere per conversionem: 

« Agentis creati actio fertur super aliquem determinatum actum, determi- 
natio autem cuiuslibet rei in esse actuali est per eius formam; unde nullum 
agens naturale seu creatum potest agere nisi ad immutationem formae, et prop- 
ter hoc omnis conversio, quae fit secundum leges naturae, est formalis. Sed 
Deus est actus infinitus .. unde eius actio se extendit ad totam naturam entis. 
Non igitur solum potest perficere conversionem formalem, ut scilicet diversae 
formae sibi in eodem subiecto succedant; sed conversionem totius entis, ut 
scilicet tota substantia huius convertatur in totam substantiam illus; et hoc 
agitur virtute divina in hoc Sacramento, nam tota substantia panis convertitur 


in totam substantiam corporis Christi .. unde haec conversio non est formalis, 
sed substantialis » (III q. 75. a. 4.). 


II. Pars probatur: Convertitur. 


Ergo haec conversio mirabilis non est: 


a) Annihilatio. 


Substantiam panis et vini annihilatum iri opinabantur Duns Scotus (1266- 
1308) dein. Wilhelmus Ockham Oxoniensis (f 1350) et Gabriel Biel praepositus 
(f 1495). Haec sententia non heterodoxa, tantum erronea, impossibilem reddit 
notionem conversionis. Secundum definitionem Traditioni innixam enim agitur 
de « conversione totius substantiae panis », sed si annihilaretur panis, iam nil 
remaneret, quod convertatur. « Supponas totam panis substantiam vere labi in 
nihilum, decst iam res quae transit in aliam, id quod mutatur in aliud » (Filo- 
grassi (p. 219). Supposita veritate huius sententiae loco « conversionis » debere- 
mus loqui de « successione », successio autem iam non est conversio. S. Thomas 
qui nondum potuit cognoscere Scotum, tamen aperte declarat: « Conversio tol- 
litur, posita vel annihilatione substantiae panis vel resolutione in praeiacentem 
materiam », (III q. 75. a. 3.). Hoc ratione convenientiae probat: « Impossibile 
videtur esse, quod substantia panis omnino in nihilum redeat. Multum enim 
de natura corporea primo creata in nihilum rediisset ex frequentatione huius 
mysterii. Nec est decens, ut in Sacramento salutis: divina virtute aliquid in 


nihilum redigatur » (Contra Gent. 4,63). — Secundo haec conversio mirabilis 
non est: 


b) Actio adductiva 


corporis Christi seu adductio, transpositio, ut aliqui theologi putaverunt. 
Ex his theologis eminent Franc. Toletus S.J., primus cardinalis e Societate 
(1532-1596), S. Bellarminus, dein Gabr. Vazquez S.J. (t 1604). Card. Lugo S.J. 
improbat terminum « adductionis » et loquitur de « actione constitutiva » cor- 
poris Christi, quod quoad rem idem est ac adductio. — Adductio enim aut cum 
coexistcntia panis aut post annihilationem eius tantum possibilis fit, quod utrum- 
que falsum est. Praeterea « adductio quocumque modo explicetur, non importat 
conversionem panis, atque ideo rationem conversionis inexplicatam reddit » 

(Zubizarreta IV, 196). Atqui fontes revelationis Ecclesiaeque | magisterium 
loquuntur de conversione. — Item haec conversio mirabilis non est: 


c) Productio seu reproductio 


corporis Christi, quod primo Franc. Suarez S.J. (f 1617) videtur docuisse: 
' Verba consecrationis revera influunt de facto ipsum esse substantiale in corpus 
Christi .. et in hunc modum posset illa actio dici esse sufficiens productio ter- 
mini. si alibi (Suarez intelligit in caelo) non esset ... Ergo non est adductiva, sed 
potius de se productiva seu conservativa corporis Christi, quod hic fit praesens u 
(De Euch. disp. 50, sectio 4,10 Op. omnia Parisiis 1866 t. XXI, 157-158). Similiter 
opinabantur Lessius, Billuart, Card. Franzelin, Conninck, Gonetus, Piccirelli, 
qui haec dicit: « Absolute loquendo, si Christus non existerct, illa actio (sc. 
productiva) talis est, ut possit sufficere ad ipsum de novo aut primo producen- 
dum » (Disquisitio p. 175). — Hanc doctrinam minus esse rectam clara argumen- 
tatione ostendit Doronzo dicens: a Omnis productio rei vel est ex nihilo sui et 
subiecti, i.e. cx non ente simpliciter in ens simpliciter (creatio), vel est ex nihilo 
sui, sed non subiecti (transformatio), in quo casu oportet, ut subiectum per- 
maneat et sit pars eius, quod fit, secus hoc diceretur fieri totaliter, ie. et see. 
se ct see. subiectum suae formae. lamvero transsubstantiatio non est productio 
rei ex nihilo sui ct subiecti, quia non est mutatio ex non-ente in ens, sed ex 
ente in ens, nec est productio rei ex nihilo sui, sed non subiecti, quia in ea 
nullum remanet subiectum utrique termino commune. Ergo nullo modo produc- 
tio esse potest » (I, 284). Nil ergo remanet, quod haec conversio mirabilis sit: 


d) Conversio simpliciter, 


id est mutatio totius entitatis panis etc. in corpus Christi praeexistens, vi 
conversionis non mutatum (fusius hac de re cf. Billot I, 356-363, De la Taille 
p. 621-640, Doronzo p. 302-315 et Filograssi p. 225-231). 


1°. Haec sententia videtur esse genuina sententia « Thomistica » videlicet 
ipsius S. Thomae, qui haec dicit: « Substantia panis et vini, facta consecratione, 
neque sub speciebus Sacramenti manet, neque alibi; non tamen sequitur quod 
annihiletur: convertitur enim in corpus Christi » (III q. 75. a. 3 ad 1.). Ad quod 
coniungendum est effatum eiusdem Doctoris Communis: n In hac conversione 
. substantia panis convertitur secundum se totum in corpus Christi, non quidem, 
ut sit sub ipso, sed ut sit ipsummet » (In IV. dist. 11. q. 1. a. 2. ad 1). 


2°. Ergo tantum panis etc. mutatur per conversionem, corpus Christi autem 
non mutatur in Eucharistia, etsi secus corpus glorificatum mutetur « mutationi- 
bus. quae cum corporis gloriosi incorruptibilitate et impassibilitate conciliantur » 
(Filograssi p. 225). Revera corpus Christi glorificatum mutari potest, e.gr. ap- 
parere ubi circumscriptive non erat, elevatis manibus benedicit, inhalat etc. In 
hoc Sacramento autem vi conversionis corpus Christi glorificatum non mutatur, 
haec conversio pro Eo solummodo mutatio externa est. Per hoc autem iterum 
perventum est ad nucleum mysterii pro nobis incomprehensibilem. Billot ergo 
recte dicit: «Quocumque te verteris, etiamsi recentiores tibi patronos eligas, 
incidis in mysterium 1 (1, 355). Similiter iam S. Thomas iunior dixit: « ...haec 
conversio videtur esse contra conceptiones intellectus, et propter hoc difficilius 

assentitur e1 quam creationi, quae est ex omnino non exsistenti, cuiusmodi mu- 
tationem non vidit » (In IV dist. 11. q. 1. a. 3. q. 3. ad 1). 


III. pars probatur: accidentium remanentia. 


a) Quod post conversionem substantiae panis in corpus Christi accidentia 
remanent, est de fide e Cone. Tridentino: « Manentibus dumtaxat speciebus 
panis et vini », sub quibus tantum accidentia intelligi poterunt. Species, ie. ac- 
cidentia remanent sine subiecto proprio, sc. sine substantia panis et vini, nec 
insunt corporis Christi substantiae, sicut in subiecto inhaesionis. Recte monet 
S. Thomas: « Illae species sacramentales sunt quidem accidentia, habent tamen 
actum et vim substantiae » (III q. 77 art. 5 ad 2). Accidentia tamen non sunt 
inter caelum terramque dubie pendentia, sed ordinem dicunt ad corpus Christi, 
sicut ordinem habuerunt ad substantiam panis et vini, excepto hoc, quod corpus 
Christi non est subiectum inhaesionis. Sic se habent proportionaliter accidentia 
ad corpus Christi, sicut se habebant ad substantiam panis, excepta inhaerentia. 


b) Omnia haec manent etiam in cognitione physicae modernae, ut recte 
affirmatur a Selvaggi: « Quando in transsubstantiatione per verba Christi tota 
substantia panis et vini convertitur in corpus eius et divinum sanguinem, tunc 
protones, neutrones, electiones in actu pertinentia ad substantiam materiae 
consecratae, — atomi, moleculae, iones, complexus moleculares, microcrystalla, 
uno verbo totalitas substantiarum constituenttum panem et vinum, cessant 
existere et convertuntur in corpus et sanguinem Christi. Remanent eorum loco 
accidentia quae pertinent ad has substantias, extensio, moles, contentio electrica 
(carica elettrica), cum omnibus energiis potentialibus et actualibus, magneticis, 
electricis, cineticis, quae inde derivantur, proinde omnes effectus optici, acustici, 
thermodynamici, electromagnet!ci, quos illae virtutes producere possunt, omnia 
vero haec insimul constituunt species eucharisticas .. In certo sensu debemus 
affirmare mutationem physicam, in quantum agitur de mutatione reali inter 
duos terminos reales physicos .. Si vero mutationem physicam iuxta usum 
physicorum modernorum intelligamus .. transsubstantiatio evidenter non est 
mutatio physica. Etsi revera substantia panis iam non sit praesens sub speciebus 
post consecrationem, tamen mutatio facta non potest per experimenta verificari, 
propterea, quia omnis experientiae obiectum immediatum remanent species, 
seu proprietates, et non substantia » (Cf. infra Litt. Civiltà catt. 1952). 


c) Ratio declarans huius rei quam maximum mirabilis, quod panis et vini 
species in hoc Sacramento sine aliqua re subiecta constare possunt, est virtus 
Dei omnipotentis, ut S. Thomas superius citatus declarat. 


Multa quidem etiam hac de re disceptabant theologi (succincte videsis 
Lercher IV, 2 p. 242-245). Monendum tamen cum Catech. Trid.: « Difficillima 
est huius mysterii explicatio .. fideles admonendi sunt, ne curiosius inquirant, 
quo pacto ea mutatio fieri possit: nec enim percipi a nobis potest, nec iam 
naturalibus mutationibus, aut in ipsa rerum creatione eius rei exemplum aliquod 
habemus ». 

II) De modo praesentiae Christi in Eucharistia. 


Postquam iam actum est de facto praesentiae Christi in Eucharistia, et de 
modo praesentiandi Christum, nunc restat tractandus modus huius praesentiae, 
seu eius ratio interna. Praesentia Christi in Eucharistia secundum doctrinam 
catholicam quadruplici modo considerari potest; hic modus quadruplex item 
quoad unamquamque praesentiam sub triplici respectu tractatur. 

Ico agendum est nobis in hac quaestione de sequentibus articulis: 


|l. De praesentia totali Christi in Eucharistia. 

2. De praesentia Christi permanente sed temporali. 
3. De praesentia considerata ratione eius formali. 
4. De praesentia Christi sacramentali. 


|l. Dc praesentia totali Christi in. Eucharistia. 


THESIS: Totus Christus (1) sub unaquaque specie (2) et sub singulis cuiusque 
speciei partibus separatione facta (3) ct ante separationem quoque con- 
ünetur. 


I. et II. pars est implicite revelata sed de fide sollemniter definita; dum III. 
pars proxima fidei est. 


I. Pars probatur: Sub unaquaque specie. 


a) Vox Ecclesiae. 


Trident, sess. XIII. can. 5: « Si quis negaverit, in venerabili Sacramento 
Eucharistiae sub unaquaque specie et sub singulis cuiusque speciei partibus 
separatione facta totum Christum contineri: anathema sit n (Denz. 885). 


b) Sacra Scriptura. 


Jo 6.56: « Qui manducat meam carnem et bibit meum sanguinem, in me 
manet et ego in illo », item 6.57: « ..et qui manducat me et ipse vivet propter 
m< » Quibus verbis enuntiatur identitas manducandi Christum et manducandi 

cius carnem et sanguinem. Atqui identitas tunc tantum possibilis est, si Christus 
totus continetur sub utraque specie: « me n enim non praecisive corpus signifi- 
cat, sed totum hominem. 


c) Sacra Traditio. 


Doctrina Patrum de praesentia totali illustratur tantum sumendo unum 
testem Graecum, Latinum et Syrum. 


1°. Gregorius Nyssenus versus 385 dicit: « Omnibus credentibus oeconomia 
eratiae seipsum inserit (enspeirei) per carnem, quae est compositio (systasis — 
structura, Aufbau, szerkezet) e vino et e pane credentium corporibus com- 
mixtus (katakirnamenos) » (Or. catech. c. 37 PG 45,93). Caro Christi ergo 
« componitur » in Eucharistia e signis sacramentalibus panis et vini; clarius 
non posset exprimi Christum sub unaquaque specie totum praesentem esse. 


2?. S. Augustinus dicit Christum semetipsum in manibus gestasse in ultima 
coena: « Ferebatur Christus in manibus suis quando commendans ipsum corpus 
suum ait: Hoc est corpus meum. Ferebat enim illud corpus in manibus suis » 
(Enarr. in Ps 33,1.10 PL 36,306). — Ad mentem Augustini ergo Christum ferre 
et corpus eius ferre omnino idem est, quo dilucide exprimitur iam unam speciem, 
ie. panem esse totum Christum, nam tantum de pane dicebatur a Domino, 
hunc esse corpus suum. 


3°. Ephraem Syrus simpliciter dicit in oratione: 1 Comedimus te, Domine, 
et bibimus fe, non ut fe consumamus, sed ut per te vivamus » (Assemani, Bibi, 
orient. Patrum 1,101). Comedere tantum unam speciem possunt communicantes, 
similiter bibere et tamen Dominum 1e. fotum Christum comedunt et totum 
Christum bibunt. 


d) Rationes theologicae. 
Sumuntur e S. Thoma et sunt sequentes: 


1°. E forma huius Sacramenti: n Ex vi Sacramenti sub hoc Sacramento 
continetur, quantum ad species panis, non solum caro, sed totum corpus 
Christi, sc. ossa, nervi et alia huiusmodi. Et hoc apparet ex forma huius Sacra- 
menti, in qua non dicitur: Haec est caro mea, sed: Hoc est corpus meum. Et 
ideo, cum Dominus dixit Jo 6,56: Caro mea vere est cibus, caro ponitur ibi 
pro toto corpore, quia secundum consuetudinem humanam videtur esse magis 
manducationi accomodata, prout sc. homines carnibus animalium vescuntur 
communiter, non autem ossibus, vel aliis huiusmodi (III qg. 76. a. 1. ad 2). 


2?. Ex eo « quod coipus Christi est in hoc Sacramento per modum substan- 
liae et non per modum quantitatis. Propria autem totalitas substantiae conti- 
netur indifferenter in parva vel magna quantitate ... Unde et tota substantia 


corporis et sanguinis Christi continetur in hoc Sacramento post consecrationem » 
(ibid, ad 3). 


3?. Dualitas specierum non fit tamen superflua, etsi utraque species totum 
Christum contineat. « Nam primo quidem hoc valet ad repraesentandum pas- 
sionem Christi, in qua seorsim fuit sanguis a corpore separatus, unde et in 
forma consecrationis sanguinis fit mentio de cius effusione ». — Secundo dicen- 

dum, «quod in passione Christi, cuius hoc Sacramentum est memoria, non 
fuerunt aliae partes corporis ab invicem separatae sicut sanguis, sed corpus 
indissolutum permansit .. Et ideo in hoc Sacramento seorsum consecratur cor- 
pus a sanguine, non autem aliqua pars ab alia » (III q. 76 a. 2. ad ] et ad 2). 


II. pars probatur: Sub singulis partibus post separationem. 


a) Sacra Scriptura. 


E relationibus coenae novissimae perspicue apparet, quod Christus panem 
« fregit et dedit eis dicens: Hoc est corpus meum », deinde, quod calicem « de- 
dit eis et biberunt ex illo omnes ». Omnes apostoli partes accipiebant panis et 
communi calice utebantur. Sed certo certius est, quod singuli apostoli fotum 
Christum susceperunt, nam simpliciter ad omnes dictum est « Hoc est cor- 


pus .. sanguis ... ». 


b) Sacra Traditio. 


Liturgia S. Chrysostomi ad fractionem «agni» talem dicit orationem: 
t Frangitur et distribuitur Agnus Dei, Filius Patris, qui frangi potest, sed minui 
non, qui semper cibus est, sed nunquam consumitur ». — Liturgia Romana 
autem ex ore S. Thomae sumit cantilenam sequentiae in festo Corporis Christi: 
« Fracto demum Sacramento, ne vacilles, sed memento, tantum esse sub frag- 
mento, quantum toto tegitur». — Liturgia Ambrosiana autem edicit: « Singuli 
accipiunt Christum Dominum et in singulis portionibus totus est nec per sin- 
gulos minuitur, sed integrum se praebet in singulis » (Miss. Ambros. Dom. V. 


post Epiph.). 


c) Ratio theologica. 


Doctor Communis affirmat: « Manifestum est quod ex natura substantiae 
tota est sub qualibet parte dimensionum, sub quibus continetur, sicut .. sub 
qualibet parte panis est tota natura panis; et hoc indifferenter, sive sint dimen- 
siones actu divisae, sicut cum aer dividitur, vel panis secatur, vel etiam sint 
actu indivisae, divisibiles vero potentia. Et ideo manifestum est quod totus 
Christus est sub qualibet parte specierum panis, etiam hostia integra manente 
et non solum cum frangitur, sed etiam ante fractionem » (III. q. 76. a. 3. 


in COrp.). 
III. pars probatur: Etiam ante separationem. 


a) Tridentinum etenim cap. 3. omittit verba « separatione facta » quae in 
can. 3 continentur, nam dicit: « Totius et integer Christus sub panis specie et 
sub quavis ipsius speciei parte, totus item sub vini specie et sub eius partibus 
exsistit » (Denz. 876). Evidens est mens Concili praesentiam hanc totalem 
Christi iam haberi ante separationem factam. 


b) Secus haec pars iam e supradictis probata est; nam, ut Doronzo apto 
dicit «...designata aliqua determinata parte hostiae quaeri potest, an in ea 
sit Christus; si negatur, sequitur inde nec in alus partibus hostiae Christum 
adesse, quo aufertur ipsa praesentia realis; si vero respondetur in ea parte esse 
tantum aliquam Christi partem, sequitur Christum esse in hostia circumscrip- 

live, seu totum in toto ct partem in parte, non vero ad modum substantiae, 
seu totum in toto et totum in parte » (I, 419). 


Corollarium. De particulis minimis theologi recte putant, quod si hae iam 
sensibus obviae non sunt, tunc iam amittebant suum esse specierum. Nam etsi 
microscopic adhuc multae possent deprehendi hae particulae, tamen sensu 
communi nullo modo sunt sensibus obviae. 


2. De praesentia Christi permanente sed temporali. 


THESIS: Christus praesens est in Eucharistia (I) tum ante communionem, 
(2) tum post eam, (3) usquedum species esse desinant. 


Let II. pars de fide, III. sent, communis. 


I. et II. pars probatur: Praesentia ante et post communionem. 


a) Vox Ecclesiae. 


Trident, sess. XIII. can. 4: S.q.d. peracta consecratione, in admirabili 
Eucharistiae Sacramento non esse corpus et sanguinem JD.N.J. Christi, sed 
tantum in usu, dum sumitur, non autem ante vel post, et in hostiis seu particulis 
consecratis, quae post communionem reservantur vel supersunt, non remanere 
verum corpus Domini: anathema sit» (Denz. 886). 


b) Adversarii. 


Ut patet Sacramentarii non sunt adversarii, nullam enim praesentiam realem 
admittunt. Lutherus dixit, Christum tantum in usu Sacramenti adesse, eius 
discipulus plus admisit, nimirum Martinus Chemnitzius (1522-1586), superin- 
tendens Brunswicensis, auctor libri celeberrimi « Examen Concilii Tridentini n 
(1563), cum quo Bellarminus acres habuit disputationes. Chemnitzius docet cor- 
pus Domini manere per totam actionem coenae, ie. dum panis benedicitur, 
frangitur, distribuitur, et etiam dum ex ipsa coena immediate defertur ad 
aegrotos. 


C) Sacra Scriptura. 


Verba institutionis simpliciter enuntiant « Hoc esf corpus meum », non 
vero: « Hoc erit corpus meum »; item: « Bibite ex eo omnes, hic esf enim 
sanguis meus », non vero: « Hic erit sanguis meus ». Tridentinum authentice 


interpretatum est haec verba: « Nondum enim Eucharistiam de manu Domini 
Apostoli susceperant, cum vere tamen ipse affirmaret corpus suum esse quod 
praebebat » (cap. 3. Denz. 876). — Aut credit enim aliquis verbis Domini fultus 
praesentiam realem Christi in Eucharistia, aut non credit. Si credit, tunc tantum 
sic potest huic praesentiae fidem praebere, sicut Christus dixit: quod verbis 
prolatis panis iam corpus Eius effectus est. 


d) Sacra traditio. 


Idem Tridentinum asseruit semper hanc fidem in Ecclesia Dei fuisse. Suf- 
ficit allegare fulgidum testimonium S. Cyrilli Alexandrini invehentis in eos, qui 
praesentiae Christi permanentiam negabant: « Esse aliquos audio, qui mysticam 
Eulogiam (ie. Eucharistiam) nihil ad sanctificationem iuvare dicunt, si quid 

ex ca fiat relinqui in alium diem. Insaniunt vero, qui haec asserunt. Neque 
enim alteratur Christus, neque sanctum cius corpus immutatur sed Eulogiae 
yis ct facultas et vivificans gratia perpetuo in ea existit » (Ep. 83 PG 76, 1076). 


c) Rationes theologicae. 


1°. Argui potest ex eo, quod Eucharistia est Sacramentum permanens, non 
actio transiens. Secundum Lutheranos non est Sacramentum, quando servatur 
in pyxide, gestatur, adoratur, sed tunc tantum et tamdiu, dum benedicitur, 
frangitur, distribuitur et manducatur. Ad quod apte respondet S. Bellarminus 
«ad hominem» arguendo: ergo «perseverat Sacramentum et corpus Domini 
in eo tempore, quod est interiectum inter distributionem et manducationem 
Si perseverare potest per quadrantem horae, cur non per integram horam? 


Et si per horam, cur non per diem? Et si per diem, cur non per mensem? » 
(E IV 2 


2°. Sumi potest argumentum e scopo institutionis huius Sacramenti: cibus 
(brósis) est etenim, dum materia remota omnium aliorum Sacramentorum res 
sacra permanens est, ut aqua, oleum. Materia proxima autem, i.e. usus materiae 
remotae est quidem etiam actio transiens, sed materia proxima heic distinguitur 
in fieri, quod est sacrificium Missae, et in esse, in quo statu est cibus animarum. 
Atqui Eucharistia in statu esse ex una parte quidem est actio transiens: i.e. 
sacra communio, ex alia parte autem est res sacratissima permanens: Le. ipse 
Christus sub speciebus contentus. Hoc ratione urgetur, nam cibi naturalis ana- 
logia postulat, ut Eucharistia permanens sit; cibi enim seponuntur, ut tempore 
necessitatis homines cis alantur. Revera sic fecit Mater Ecclesia, etquidem ab 
initiis primordiorum, Eucharistiam recondens in domibus fidelium, dein in 
sacrarüis, dein in pastophorius (Constit. Apostol), saec. X-XI in columbis eucha- 
risticis argenteis, demum in tabernaculis, ut semper praesto sit cibus animarum, 
quae sitiunt et esuriunt iustitiam. Ergo etsi primario ad sumptionem ordinetur 
Eucharistia, Sacramentum tamen permanens est, nam, ut Diekamp notat, 
| sumptio est tantum conditio, sine qua animae vim nutritivam revera non 
recipiunt » (p. 187). 


III. pars probatur: Praesentia manet, usque dum species esse desinant. 


a) Species eucharisticae triplici modo desinunt esse, vel eo quod corrum- 
puntur: sic si panis fiat totaliter mucidus, e vino fiat acetum; vel eo quod 
digeruntur; vel eo quod destruuntur, e.gr. comburentur. Quaestio est, quando 
habetur desinentia in esse, quod ab eo dependet, an mutatio substantialis esset, 
si accidentia substantiam haberent, ut S. Thomas de hac re loquitur: « Cum 
corpus Christi et sanguis succedant in hoc Sacramento substantiae panis et vini, 
si fiat talis immutatio ex parte accidentium, quae non suffecisset ad corruptio- 
nem panis et vini, propter talem mutationem non desinit corpus et sanguis 
(luisti esse sub hoc Sacramento .. Si vero fiat tanta immutatio, quod fuisset 
corrupta substantia panis et vini, non remanent corpus et sanguis Christi sub 
hoc Sacramento » (111 q. 77. a. 4). Exempli instar habeatur vinum consecratum, 
si congelatum sit in calice, vel hostia consecrata sanguine vel squalore allecta: 
mutatio non sufficeret ad corruptionem panis et vini naturalis et ideo rema- 
nentibus speciebus permanet praesentia Christi. 

b) Ratio cur desinunt esse species sacramentales per corruptionem etc., 
invenitur in eo, quod hae species sunt quidem accidentia, habent tamen actum 
ct vim substantiae, ut audivimus a S. Thoma. Atqui substantia panis potest cor- 
rumpi, digeri vel etiam destrui, ergo etiam species corrumpuntur, digeruntur, 
destruuntur. — Ex alia parte notandum, quod tamdiu manent species vini vel 
panis, quamdiu « adhuc in eis possit salvari natura panis et vini » (ibid. a. 4.). 
Christi autem praesentia tamdiu permanet, quamdiu hanc praesentiam species 
significare possunt; corruptae vel digestae iam non sunt cibus et potus hominum, 
quos et quomodo Christus eos ordinavit ut alerent animas. V.gr. acetum potest 
adhiberi ut potus, vel condimentum cibi, sed non est ille potus qui ordinatus 
est a Christo. 


c) Ut initio dictum est, Ecclesia de hac quaestione nihil sollemniter docuit, 
sententia tamen est communis. Multo minus aliquid edixit de eo, quomodo 
desinant esse species. Theologi loquuntur de eo, quod specierum desitio fit 
« per oppositionem privativam » actionis divinae, quae cernitur in transsubstan- 
tatione. Nam tunc iam non valet vox: Hoc, ie. panis est corpus meum. At 
moneri debet, quod minus recte dicitur, hic haberi annihilationem virtualem, 
ut aliqui opinati sunt. Nam si occasione franssubstantiations annihilatio substan- 
tiae panis Deo minus digna visa est nobis, annihilatio virtualis praesentiae 
dominicae a fortiori indigna habanda est divinitati. Billot rectissime dicit: 
« Nihil nunc contingit miraculose quasi ex miraculo novo, sed omnia consequi 
connaturaliter ad primum miraculum, quod praecessit in consecratione Sacra- 
menti q (1, 525), 


d) Haec consecutio naturalis miraculi illius supernaturalis, quod est trans- 
substantiatio, secundum argumentationem perlucidam S. Thomae fit per quan- 
titatem dimensivam specierum, cui cetera inhaerent accidentia: « In ipsa con- 
secratione miraculose datur quantitati dimensivae panis et vini, quod sit primum 
subiectum  subsequentium formarum (see. Thomam intelligenda sunt heic ac- 
cidentia). Hoc autem est proprium materiae, et ideo ex consequenti datur 
praedictae quantitati dimensivae panis et vini omne illud, quod ad materiam 
pertinet; et ideo quidquid posset generari ex materia panis et vini, si adesset, 
totum potest generari ex praedicta quantitate dimensiva panis vel vini, non 
quidem novo miraculo sed ex vi miraculi prius facti » (III q. 77. a. 5). 


Corollarium: Quale liquidum mutat speciem vini? 


1°. Liquidum commixtum vino consecrato tunc mutat speciem vini, si in 
maiore quantitate additur et simul liquidum istud alterius sit speciei; si ergo 
vino consecrato in maiore quantitate quam vinum admisceretur aqua, tunc 
vinum desinit esse vinum et devenit aqua. In hoc casu ergo species vini desinit 
esse et consequenter desinit etiam praesentia Christi sacramentalis. 


2?. Si liquidum admixtum vino consecrato est eiusdem speciei, remanet 
species vini consecrati, ergo simul etiam Christi praesentia sacramentalis. Hoc 
quidem aliqui scholastici negabant, ut Alexander Halensis, S. Bonaventura, 
Capreolus, Dominicus Soto. Sed rectum videtur dixisse Innocentius II.: « Si 
post calicis consecrationem aliud vinum mittatur in calicem, illud quidem non 
transit in sanguinem, nec sanguini commiscetur, sed accidentibus prioris vini 
üntelligcndum est vinum consecratum) commistum, corpori, quod sub iis latet 


39. - Racló, Ench. Liturgicum. 

Thomas Madalena O.P., tali titulo scribens: « Ludus aestivalis circa fervorem 
igneum » (1730, « fervor igneus » Cicnfuegos), Ex sententia Cardinalis non 
omnia possunt sustineri, e.gr.; quod Christus post consecrationem elicit aliquos 
actus vitales sub speciebus, dein hos actus seipsum immolons imperio suae 
voluntatis humanae suspendit, demum per quasiresurrectionem inmixtione cor- 
poris et sanguinis resumit vitam actualem (Vita abscondita disp. 5. see. 3,l.). 
His reiectis, putamus sententiam probabilem esse, quod Christus in Eucharistia 
supernaturaliter habeat sensuum suorum usum, cui sententiae adstipulantur 
Hugon O.P., J. Müller, Card. Franzelin et alii. Revera possunt afferri argumenta 
pro hac sententia. 


1°. Ex eo quod corpus ipsum Christi existit modo inextenso, non videtur 
repugnare, quominus etiam passiones et actiones habeat modo inextenso: agere 
enim sequitur esse (J. Millier p. 184). 


2^. Argui potest ex eo, quod non sufficit profiteri corpus Christi vivum esse 
in Eucharistia, sed oportet ipsi adseribere vitam plenam, ad quam pertinet 
huius vitae exercitium. Hoc exercitium non videtur haberi, si facultates sensiti- 
vae carent sua activitate, hoc esset vitae plenae diminutio, indecens corpori 
elorificato (Ilugon p. 388). 


3°. E scopo huius Sacramenti sequitur, quod Christus cum suis fidelibus 
non solum spirituale, sed etiam corporale commercium voluit inire, ideo sen- 
tentia Cienfuegos « videtur probabilissima et pia », ut dicit Franzelin. adiun- 
gens, caute quidem elegantique aequitate ductus erga ceteros theologos: 
« Dummodo tamen non ita defendatur ac si ea non admissa Christus in Sacra- 
mento non vivens, sed instar mortui concipi deberet » (Thesis 11, coroll. 2.). 


4?. Cor Christi eucharisticum est « fornax ardens caritatis ». ille amor autem 
videtur exigere etiam exercitium facultatis affectivae et appetitivae, ideoque et 
cognoscitivae, cum appetitus cognitioni respondeat (Ilugon p. 389). 


b) Per concomitantium. 


1°. E doctrina Thomistica duplex habetur coniunctio, quae nomine insigni- 
tur naturalis concomitantiae: una est coniunctio olim dissolubilis, quo partes 
Christi sive adhuc passibilis, sive glorificatt unum quid constituunt: corpus, 
sanguis, anima. — Altera est coniunctio indissolubilis, quae per unionem hypos- 
taticam effecta est, quando videlicet assumpta humanitas in una persona Verbi 
coniungitur divinitati. Sic ergo in Eucharistia praesens habetur per concomitan- 
tam quae est coniunctio olim (sc. in vita terrena Christi) dissolubilis: 


sub specie panis etiam sanguis, 
sub specie vini etiam corpus, 
sub utraque specie anima Christi humana. 


2?. Etsi ergo vis conversionis non attingit alteram materiam remotam 
Sacramenti huius, nec animam Christi, de qua nihil edicitur, tamen adsunt. 
Ratio datur a S. Thoma: « Ex naturali concomitantia est in hoc Sacramento 
illud, quod realiter coniunctum est ei, in quod praedicta conversio terminatur: 
si enim aliqua duo sunt realiter coniuncta, ubicumque est unum realiter, oportet 
et aliud esse 1 (III q. 76. a. 1), apparet enim Christus verus, gloriosus, qui in 

aeternum possidet et nunc iam semper coniuncta habet corpus, sanguinem, 
animamque sanctissimam. 


3^. Ideo locuti sumus de prima specie concomitantiae: de coniunctione 
ohm dissolubili. Nam quod non fuit coniunctum, non apparuit in transsubstan- 
tatione: ideo si triduo mortis Domini célébrassent Apostoli Eucharistiam, sub 
specie panis tantum corpus, sub specie vini solum sanguis adfuisset, « sine 
corpore, sicut erat in rei veritate » (III q. 76. a. 2). Cum utraque specie 
tamen apparuisset hoc triduo divinitas Christi, et sic transitor ad tertiam 
praesentiae rationem formalem, quae fit: 


c) Per unionem hypostaticam. 


1°. Vi huius unionis adest in Sacramento Eucharistiae divinitas — Verbi. 
Humanitas Christi assumpta ab eadem persona possidetur quae Secunda est 
SS. Trinitatis, ergo si humanitas Christi praesens fiat in Eucharistia, persona 
Dei - Hominis adesse debet. Theologi quidam recentiores etiam hoc dicunt fieri 
per naturalem concomitantiam (e.gr. De la Taille p. 644). Modum secuti lo- 
quendi Tridentinum melius dicimus animam Christi adesse per concomitantiam 
naturalem, divinitatem vero per unionem hypostaticam, ie. concomitantiam 


supernaturalem. 


2?. Liturgia abunde resplendet hanc fidem Ecclesiae. Liturgia S. Chrysos- 
tomi e.gr. sic precatur: « Credo, Domine, te esse Filium Dei vivi, non trado 
te osculo, sicut Judas; non sum dignus, ut intres in cubiculum immundum 
animae meae, sed sicut intrasti in stabulum et praesepe animalium, ita dignare 
introire in praesepe animae meae ratione carentis et squalidi corporis ». — 
Liturgia S. Basilii adorandum dicit eum, qui « sursum sedet apud Patrem et 
heie invisibiliter nobiscum est ». — E Liturgia Romana sufficit allegare praefa- 
tionem Sacramcntari Gelasiani: «V. D. Nos clementiam tuam suppliciter 
exorare, ut Filius tuus D. N. J. Christus, qui se usque in finem saeculi suis pro- 
misit fidelibus adfuturuin, et praesentiae corporalis mysteriis non deserat quos 
redemit » (Octavas Paschae, Wilson p. 96). 


Scholion: Dc praesentia SS. Trinitatis. 


Si divinitas Verbi adest per concomitantiam supernaturalem clarum est 
propter circumincessioncm (perichórésim) etiam SS. Trinitatem. adesse: « Phi- 
lippe qui videt me, videt et Patrem meum ». Recte vocatur haec concomitantia 
« mediata ». — Caute tamen loqui debemus, sacramentaliter enim tantum Ver- 
bum Dei esse praesentem pronum est, et ideo dicere possumus, in Eucharistia 
tantum Filium Dei adesse. Quod enim respectu specierum affirmatur in altari 
Christum adesse, Eum intrare sub tectum nostrum, nos manducare Dominum, 
nullo modo dici potest de Patre, vel Spiritu Sancto, nec de SS. Trinitate simul 


sumpta. 


4. De praesentia Christi sacramentali. 


Haec praesentia sacramentalis Domini triplici respectu consideratur: a) non 
est praesentia localis, — b) est praesentia substantialis, — et est c) praesentia 


replicationis. 

a) Praesentia non est localis. 


1°. Christi praesentia Eucharistica non est circumscriptiva, i.e. esse alicubi 
extensione actuali locali corporis ita, ut partes corporis iuxta se positae spatii 
partem determinatam occupent. Atqui secundum revelationem tali modo Christi 
corpus in caelo existit. Quia secundum eandem revelationem corpus Christi in 
Eucharistia ita est praesens, ut totus inveniatur in singulis cuiusque speciei 
partibus, haec praesentia sacramentalis non est circumscriptiva. 


2?. Praesentia Christi sacramentalis neque est sensu stricto definitiva, nam 
haec significat alicubi esse ita, ut de se et ex sua natura alibi simul non sit. 
Sic adest e. gr. anima Christi sanctissima in proprio corpore sicut omnis anima 
humana praesens adest corpori suo. Quia autem secundum revelationem ex 
ordinatione Christi corpus eius fof locis praesens adest, quot species habentur 
sacramentales incorruptae per orbem terrarum, ideo praesentia Christi sacramen 
talis non est sensu stricto definitiva. 


3?. Nec potest dici haec praesentia Christi ubiquitatis seu omnipraesen- 
tiae. Solus enim Deus est incircumscriptus et 1mmensus; iure ergo loquimur de 
ubiquitate Verbi Divini, sed in hac ubiquitate nullo modo participat assumpta 
humanitas, non possumus ergo loqui de ubiquitate Christi, quam absone affir- 
mabat Lutherus. 


4°. Praesentia Christi sacramentalis neque compenetrativa est. Nam fue- 
runt theologi falsam sententiam Cartesii secuti, putantes nempe essentiam cor- 
poreitatis sitam esse in extensione. Ideo hoc errore ducti affirmabant: minimas 
partes corporis Christi compenetratas existere cum minimis speciei partibus. 
Quod falsum est, « nam cum minima specierum supponantur esse extensa, ipsa 
quoque partes habent: ergo in istis declarationibus dici nequit Christum sub 
omnibus et singulis specierum partibus totum et integrum existere » (J. Mill- 
ier p. 174). 


b) Praesentia est substantialis. 


THESIS: Christi corpus praesens est in Eucharistia (1) secundum modum 
substantiae, (2) cum sua quantitate naturali, sed sine actuali extensione. 


I. pars probatur: Secundum modum substantiae. 


1°. Substantia tota in omnibus partibus adest, nam « natura substantiae 
tota est sub qualibet parte dimensionum, sub quibus continetur ... sub qualibet 
parte panis est tota natura panis » (III q. 76. a. 3). Atqui secundum revelationem 
substantia corporis Christi succedit substantiae panis, sic quidem, ut ubi ante 
consecrationem erat panis, nunc corpus est Christi. Ergo etiam corpus Christi 
non cum locali sua extensione, sed per modum adest substantiae sub speciebus 
remanentibus. 


2°. Tamen valde aliter adest substantia corporis Christi, quam substantia 
panis fuit. Panis enim circumscriptive praesens erat, a corpore Christi autem 
quantitas specierum aliena est. Ut S. Thomas declarat: n Non tamen substantia 
corporis Christi est subiectum illarum dimensionum, sicut erat substantia panis, 
et ideo substantia panis ratione suarum dimensionum localiter erat ibi, quia 

comparabatur (2commensurabatur) ad locum illum mediantibus dimensionibus 
propriis, substantia autem corporis Christi comparatur ad locum illum median- 
tibus dimensionibus alienis .. Unde nullo modo corpus Christi est in hoc Sacra- 


mento localiter 1 (III q. 76, a. 5). — Hic est ergo modus praesentiae prorsus 
superspatialis ct adimensionalis, « quo corpus non sit constitutum sub mensura 
loci, non habeat situm in tali loco, non repleat vacuitatem eius .. manet sola 


extensio aptitudinalis, deest autem extensio localis actualis » (Lercher IV. 2, 
p. 253). 


II. pars probatur: Quantitas naturalis sine actuali extensione. 


]'. Christus habet quantitatem naturalem, sed non extensionem actualem 
in Eucharistia i.e. extrapositionem partium in spatio. Sed inde nulla deformitas 
resultat, ut S. Thomas dicit: « Quia corpus Christi non est situaliter in hoc 
sacramento, ideo non sequitur ibi aliqua confusio partium ex hoc, quod in 
quolibet signato hostiae est totum corpus Christi et quaelibet pars eius. Quamvis 
enim non sit accipere ordinem partium corporis Christi secundum compara- 
tionem ad partem hostiae, tamen est accipere ordinem ipsarum partium ad 
invicem in corpore Christi secundum propriam internam quantitatem » (In IV. 
(list. 10. q. 1. a 3 sol. 3. ad 2). — Breviter: quantitas naturalis corporis Christi 
non est actualis in Eucharistia, ct ideo quoad ordinem eius non commensuratur 
cum hostia, sed habet ordinem internum. Hic est sensus huius partis thcscos. 


2?. Probatio sumitur e dogmate Ecclesiae secundum quod « totus et integer 
Christus « praesens adest in Eucharistia, atqui si non esset cum accidentibus 
suis praesens, non potuisset dici totus et integer. Ergo quantitas naturalis 
adesse debet simulque cum ea omnia accidentia corporis Christi. — Hoc etiam 
Liturgia sic cantat: « Nulla rei fit scissura, signi tantum fit fractura, qua nec 
status, nec statura (-quantitas) signati minuitur ». Catech. Trident, praescribit, 
quod « a pastoribus docendum est non solum verum Christi corpus ct quidquid 
ad veram rationem corporis pertinet — veluti ossa et nervos — sed etiam totum 
Christum in hoc Sacramento contineri ». 


3°. Quomodo possibilis sit haec existentia per modum substantiae etc. 
sacramentalis, difficile est ad intelligendum. Nam « modus praesentiae corporis 
Christi sacramentalis nulla ratione 1maginabilis est. Quidquid enim transcendit 
ordinem dimensionalem, eo ipso extra obieetum  adaequatum sensuum, ac 
proinde etiam imaginationis invenitur » (Lercher p. 255), nam « imaginatio » 
sine imaginibus non fit, imagines autem mediantibus sensibus concipiuntur. Ideo 
sic e.gr. omnino falsum esset naturalem quantitatem corporis Christi actu non 
cocxtensam sibi imaginare per modum puncti: nam etiam punctum habet exten- 
sionem. 


|. Loco imaginationis ergo sufficit ratio huius praesentiae substantialis, 
quam Card. Franzelin apte assignat: « lam ex charismatibus, quae Deus adhuc 
in hac vita mortali aliquando per intervalla vehit ex anima sanctificata transfun- 
dit in. corpora sanctorum, multo magis ex dotibus communicandis corporibus 
glorificatis .. atque in supremo fastigio ab ipso Verbo in suum sacratissimum 
Corpus assumptum. Ex his plane discimus supra hunc ordinem infimum mate- 
ralem esse queudam ordinem supernaturalem, ad quem etiam corpora elevari 
possint, cl in quo, quin desinant esse corpora, participant tamen miras quasdam 
spirituum proprietates » (p. 182-183). 

c) Praesentia est replicationis seu multipraesentia. 


| Divisio danda est replicationis, seu multipraesentiae, quae est existentia 
simultanea eiusdcrn corporis in pluribus locis adaequatis, i.e. talibus locis quibus 
totus corpus continetur. 

Primo potest esse replicatio. circumscriptiva, si idem corpus in pluribus 
locis circumscriptive praesens sit (multilocatio rei circumscriptive praesentis). 
Talis evidenter non habetur in corpore Christi. 

Secundo habetur replicatio definitiva, i.e. multilocatio rei definitivae prae- 
sentis, si angelus simul diversis locis adesset. 

Tertio in unico casu Eucharistiae habetur replicatio mixta, quando corpus 
Christi uno loco, in caelo nempe circumscriptive est praesens, in permultis aliis 
locis autem definitive per multilocatonem. Hanc contingere multilocationem 
dogma catholicum fatetur: « Neque enim haec inter se pugnant, ut ipse Sal- 
vator noster semper ad dexteram Patris in caelis assideat iuxta modum existendi 
naturalem, et ut multis nihilominus aliis in locis sacramentaliter praesens sua 
substantia nobis adsit, ea exsistendi ratione, quam etsi verbis exprimere vix 
possumus, possibilem tamen esse Deo, cogitatione per fidem illustrata assequi 
possumus ct constantissime credere debemus » (Trident, sess. XIII. cap. 1. 
Denz. 874). 


2?. Demonstratur replicationem mixtam non repugnare; ostendi enim 
nequit corpus Christi non posse esse in loco uno circumscriptive, in aliis vero 
locis definitive: nam haec praesentia non commensuratur cum loco. Probandum 
enim esset, quod replicatione mixta corpus: « amitteret suam unitatem indivi- 
dualem, vi cuius nullum ens a semetipso separari potest ». Atqui hanc unitatem 
individualem non amittit, « nam aliud est praesentia localis corporis et aliud 
eiusdem unitas interna, quod manifeste patet, quia mutata praesentia locali, 
unitas corporis nequaquam mutatur » (J. Müller p. 194). 


3?. Replicationem mixtam corporis Christi tentabant analogiis illustrare. 
Talem illustrationem conabatur dare Guitmundus Aversanus, Berengarii adver- 
sarius. Anima nostra enim in singulis portiunculis corporis tota continetur; ergo 
Christus « quare suae propriae carni id dignitatis, si vult dare, non valeat, ut 
ipsa (sc. caro Christi) in diversis sui corporis, quod est Ecclesia, partibus tota 
simul indivisa possit haberi; cum sit Ecclesiae vita caro Salvatoris ..» Dein alia 
analogica exempla affert, e.gr.: « Quemadmodum vox mille hominum percutit 
aures ct apud unumquemque una est », — ita quoque Christi idem unum 
corpus in permultis locis existera potest: « Ita iam nulla ratio propter huiusmodi 
quasi-partitiones obstare videtur, ut non possit, aut velle non debeat Christus 
panem et vinum, sicut ipse docuit ct Ecclesia credidit, transferre in corpus et 
sanguinem suum » (De verit. Euchar. L. L). 


4°. Tamen monendum est praesentiam Christi replicativam mixtam penitus 
intelligi non posse. Billot monet, quod in sacramentali praesentia Christi 0 di- 
mensiones et substantia respectu continentis contrario prorsus ordine se habent 
ac in familiari et notissima conditione rerum », ct ideo profert celebrem suam 
de speculo comparationem (1, 494-495): 


« Imaginare — dicit eximius theologus — te esse caecum a nativitate: concipis imagines 
in speculo existentes ad nonnam imaginum sculpturae, quas tactu palpasti; non solum 
autem, verum etiam uni seneri determinate attribuis ipsissimum modum qui alteri proprius 

C't; ecce statim omnia quae de imaginibus specularibus (Spiegelbilder, tikorkepek) rei 
veritas habet, totidem contradictiones ibi videntur. Adduceris... et dicetur tibi: ibi est imago 
tua ct mea fideliter referens omnem formam corporis cum naturali eius statura, prominentiis 
et depressionibus, item, ista imago, te recedente recedit et similiter, te accedente accedit etc. 
profecto, si praeoccupatus phantasmate imaginis sculptae, speculum manu palpares, videretur 
tibi omnino impossibile, ut ibi sit accessus et recessus, prominentia et depressio, ubi nulla 
profunditas, sed simplex et plana superficies; verum ideo hoc contingeret, quia falso existi- 
mares debere servari in uno genere imaginis ipsissimum modum alterius generis, cuius solius 
propriam notionem haberes. Idem igitur dic in praesenti et in proportione ratiocinare ». 


Corollarium: Dc modo loquendi in re eucharistica. 


Regulas de modo loquendi in re eucharistica tradit S. Bellarminus (L. I. 
c. 2), quas breviter perstringimus. 


I. Regula. Nomina substantiva de Christo vel corpore eius, extra Sacramen- 
tum dicuntur etiam de ipso, ut est in Sacramento. Sic recte dicitur, in Sacra- 
mento esse corpus, carnem, sanguinem etc. et carnem illam esse, non spiritum. 


II. Regula. Nomina adiectioa non dicuntur de Christi corpore, ut est in 
Eucharistia, licet dicantur de eo, ut est in caelo. Hoc valet de adiectivis, quae 
ordinem dicunt ad corpora circumstantia. Non dicitur ergo corpus eucharisti- 
cum: sensibile, visibile, tangibile, extensum, licet haec dicuntur de eo, ut est 
in caelo. 


III. Regula. Verba praesentiam Christi significantia affirmari possunt, si 
abstrahitur a modo existendi. Ideo dici potest: corpus Domini est, continetur, 
manet, sumitur in Eucharistia; at non potest dici quod corpus Christi in Eucha- 
ristia extensum est, occupat locum. 


IV. Regula. Ratione specierum potest dici corpus Christi in Eucharistia 
videri, tangi, etsi per se ipsum corpus Christi non videatur, nec tangatur. Mu- 
tationes vel actiones, quae dicuntur de corpore Christi ratione specierum im- 
proprie tantum et figurate dicuntur. Sic si Christus diceretur «albus», «niveus» 
ratione coloris speciei panis, hoc dici posset improprie et figurate, eo sensu, 
quod Christus substantialiter sanctus sit. Non tamen posset iam Christus dici 
ratione speciei « rotundus », vel « odorem vini redolens », nam haec locutio 
improprie accipi nequit, ideo nullam veritatem habet. 


V. Regula. Verba motum localem significantia vere et proprie, licet non 
per se, sed per accidens affirmari possunt de corpore Christi eucharistico. Vere 
et proprie ergo dicitur corpus Christi in Eucharistia elevari, collocari in altari, 
reponi in tabernaculo, circumferri in processione et talia. Motis enim speciebus 
vere movetur corpus Christi, etsi per accidens, sicut etiam anima mutat locum 
cum coqjoris motione. 

Il) Leges cultuales Sanctissimae Eucharistiae. 


Ecclesia decursu temporum magis magisque sepe legum cultualium cir- 
cumdedit Sanctissimam Eucharistiam, non solum qua sacrificium Novae Legis, 
sed etiam ut augustissimum Sacramentum. Tractando complexum harum legum, 
considerandae sunt sequentes quaestiones: 


De distributione s. communionis. 

De communione paschali. 

De communione frequenti et cotidiana. 
De communione spirituali. 

De prima communione. 

De communione infirmorum. 

De sancto viatico. 

De cultu SS. Eucharistiae. 

De custodia SS. Eucharistiae. 

l. De distributione s. communionis. 
a) Dies. 


Tempus considerando s. communionis primo agitur de diebus s. commu- 
nionis. « Omnibus diebus licet ss. Eucharistiam distribuere » (can. 867 $ L). 
Tres dies solummodo excipiuntur. Agitur de Triduo sacro, quod semper leges 
restrictivas habuit quoad. communionem, quae nunc decr. S. C. Rit. 16. nov. 
1955. de novo ordinatae sunt. 


1°. Fer. V. in Coena Domini s. communionem distribuere licet «a tantum- 
modo inter Missas vespertinas, vel continuo ac statim ab is expletis n (Instr, 
decreti n. 18); s. communio ergo horis matutinis distribui non potest sine induito 
Apostolico. Antea dictum est, quod « rationabilis causa sufficit, ut huic regulae 
derogetur » (Vermeersch-Creusen n. 386,2), quod nunc iam vix affirmari posset. 


2°. Fer. VI. Pass, et Mort. Dom. s. communio inde per quatuor fere saecula 
vetita fuit, nunc citatum decretum communionem omnibus fidelibus liberam 
reddidit, « ea potissimum mente, ut corpus Domini, pro omnibus hoc die tra- 
ditum, devote sumentes, uberiores redemptionis fructus percipiant» (Instr, 
n. 2. c). Communio distribui potest « unice inter solemnem actionem liturgicam 
postmeridianam » (ibid, n. 19). 


3°. Sabbatum Sanctum est « dies summi luctus » aliturgicus, s. communio 
ergo vetita est, in Missa vigiliae « licita inter Missarum sollemnia, vel continuo 
ac statim ab iis expletis » (Instr. 18). Valde dubium est, num etiam hodie susti- 
neri possint opiniones communionis liceitatem extra hanc horam per epikiam 
asserentes. Sic « continuo ac statim » iuxta Fanfani (p. 184 s.) moraliter intel- 

figendum est, pauca enim minuta, puta decem vel quindecim, moralem conjunc- 
tionem non interrumpunt. Prohibitio hac die secundum "Vermecrsch-Creusen 
(n. 386,1) non tam gravis est, « ut ab ea non excuset causa (pialem ipsa S. Rituum 
Congr. probavit, licere siquidem declaravit, ut viris, qui spiritualia exercitia 
compleverant, nec Missarum sollemnia expectare poterant, communio Sabbato 
Sancto plane mane dispensaretur ». Quod facilius contingere potest, ex quo 
Vigilia paschalis instaurata peragitur; tamen sine ullo discrimine communionem 
distribuere omnibus petentibus nec in tali casu liceret sine induito S. Sedis. 


4°. S. communionem semel licet solummodo in die recipere (can. 857), 
excepto viatico, aut si irreverentia in Sacramentum impediri deberet (can. 
838. $ l1). Ideo qui in Missa Vigiliae paschalis post mediam noctem communi- 
caverint, debent die Paschatis a s. communione abstinere, secus, si haec Missa 
e licentia Ordinarii ante mediam noctem celebrata fuerit. Sacerdotes vero Mis- 
sam vigiliae celebrati possunt Missam festivam paschalem celebrare, atque 
etiam si indultum habeatur, bis aut ter (Instr, n. 20). 


b) Horae dicti: 


«lis tantum horis distribuatur, quibus Missae sacrificium offerri potest, 
nisi aliud rationabilis causa suadeat » (can. 867 $ 4). 


1° Ideo communio per se distribui potest una hora ante auroram et una 
hora post meridiem (can 821 $ 1.). 


2?. Communio in horis pomrneridianis et vespertinis presse sequitur licentiam 
Missarum vespertinarum: distribui potest ante, in, post Missam, in hoc casu 
ieiunium observari potest trium horarum (v. superius, E. 4. e. 1°. 


3°. Tamquam abusus cavendus vetita est distributio s. communionis statim 
post consecrationem cum particulis in Missa consecratis, etsi alius sit a celeb- 
rante, qui fideles reficiat (S. C. Rit. d 3448), Missa enim actio sacra totalis est, 
et omnes orationes Canonis aeque spectant ad has quoque particulas, nec decet 
fideles prius accedere ad s. synaxin quam celebrantem. Dedecet id quoque, 
ut in altari in quo actu celebratur, alius distribuat communionem extra tempus 
(NCR n. 502). 


c) Locus s. communionis 


est: « Ubicunque Missam celebrare licet, etiam in oratorio privato, nisi 
loci Ordinarius, iustis de causis, in casibus particularibus id  prohibuerit » 
(can. 869). 


|. S. communionem ergo sumere licet etiam in Missa sub divo celebrata 
(Feldmesse, messa al campo, tabori mise). Sed « sacerdoti celebranti non licet 
Eucharistiam intra Missam distribuere fidelibus adeo distantibus, ut ipse altare 
e conspectu amittat » (can. 868), non potest ergo ecclesiam relinquere, ut infir- 
mos in domo ecclesiae conjuncta, vel turbam extra ecclesiam stantem com- 
municet, hoc melius committitur alteri sacerdoti. 


2°. Aliis in locis non-sacris non licet s. communionem distribuere, solum- 
modo infirmis, nisi agatur de casibus exceptione dignis, ut e.gr. de detentis in 

carcere. Instructio S. C. Sacrament. 5. tan. 1926 (AAS 1928,79) Ordinariis facul- 
tatem dedit pro singulis casibus ct per modum actus, ut concedere possint 
fidelibus in montanis pagis habitantibus communionem, quando Eucharistiam 
infirmis deferunt. Haec communio fieri debet in loco sacro, vel saltem decenti 
et honesto, si fideles eo die ad ecclesiam accedere non valeant. 


3". Sub iisdem adiunctis possunt communionem sumere etiam fideles, qui 
in domo infirmi versantur, semper tamen extra cubiculum infirmi; ut praxis 
importuna ergo reiicienda est communio sine ulla iusta causa alienarum per- 
sonarum in cubiculo infirmi. 


d) Ordo seu praecedentia s. communionis 


est sequens: distributio s. communionis incipit a ministris (Rit. Rom. V, 
2,12), si sint ministri sacri (diaconus, subdiaconus) praecedunt etiam presbyterum 
assistentem; dein venit clerus in ordine hierarchico (Rit. Rom. V, 2,4), si ministri 
laici sint, clerici etiam minores praecedunt eos; religiosi vero laici vel moniales 
post ministros laicos communicant (Gatterer Praxis celebrandi p. 167), fideles 
laici « omnes utroque genu fiexo Sacramentum humiliter adorent ac reverenter 
suscipiant, viri, quantum fieri potest, a mulieribus separati » (V, 1,3), qui ordo 
salubriter instaurandus esset. Excipiuntur sponsi, qui inservientibus laicis in 
Missa pro benedicendis nuptiis praeferunt (S. C. Rit. d 4328. 30. ian. 1915). 
Semper incipit t ab iis qui sunt ad partem Epistolae ». 


e) Aliqui casus speciales. 


1°. Clericis communio « ad gradus altaris genuflexis praebeatur », sacer- 
dotes et diaconi, utuntur « stola coloris albi vel eiusdem coloris ac sacerdos 
qui ministrat » (Rit. Rom. V, 2,4) Diaconi semper, etiam quando privatim 
communicant, stolam transversam deferre debent (C. Rit. d 3499.2). 


LA Moniales in clausura papali degentes, si extra Missam ipsae solae com- 
municant, celebrans cum pyxide cooperto accedit ad fenestellam eam deponit 
super apto corporali, ibique ante fenestellam recitat orationes antecedentes et 
su ^sequentes communionis distributionem. Si etiam alii fideles in ecclesia com- 
municandi sint, omnia dicenda sunt ante altare, nec se vertit ad moniales, distri- 
butionem vero communionis incipit a monialibus, dein veniunt ceteri fideles; 
sic debet procedere etiam tunc, si moniales solae, sed inter Missam ad com- 
munionem accedunt (C. Rit. d 3764, XIV., 3800). 


3?. Quoad vota emittenda in aliquibus religionibus sive virorum sive mulie- 
rum praescribitur: « Celebrans profitentium. vota excepturus, sumpto ss. Eucha- 
rstiae sacramento, absoluta confessione, ac verbis quae ante fidelium com- 
munionem dici solent, s. hostiam manu tenens, ad profitentes sese convertat, 
hi vero singuli, alta voce, professionem suam legent, ac postquam quisque 
legerit, statim ss. Eucharistiae sacramentum sumet ». In votorum vero reno- 
vatione, omnes simul recitant renovationis formulam, celebrans recitationem ad 
altare conversus auscultat, postea vero distribuit communionem (CRit 3836). 
Confessio ab a. 1961 omittenda est in communione infra. Missam (XCR 503). 


4?. Si fideles magna cum frequentia accedant ad s. communionem, tunc 
ordinentur scamna linteo contecta hinc inde a cancellis in circulo, vel in quadrum 

intra ecclesiam, in extremitatibus colluceant duae saltem candelae, dum fideles 
communionem sumunt (C. Rit. d 3086, II). 


5?. Si hostia in barbam vel vestes communicandi inciderit, statim colli- 
genda est a sacerdote, purificatio vero omittenda est, quia melius est vitare 
admirationem, quam servare rubricam sub levi tantum obligantem (sic. Fan- 
fani p. 189 e). Si vero particula in sinum vel intra vestes mulieris inciderit, 
tunc iuxta Benedictum XIV. « decet, ut non sacerdos, sed ipsa femina particu- 
lam xcl fragmentum quaerat, et suis ipsa manibus sibi in os iniiciat » (De sacrif. 
Missae III. 20. n. 7.), quod optime fieri potest in sacristia, digiti eius abluendi 
sunt et lotio in sacrarium proficienda. 


6°. In hospitiis leprosorum propter periculum contagionis specialis modus 
purificationis a S. C. Rituum permissus est: « Paretur super altari vasculum 
cum aqua et stuppa seu gossypio, in quod vasculum purificatio pyxidis, modo 
solito peragenda, inmittatur, eaque quamprimum fieri poterit, in sacrarium 
inficiatur n (19. febr. 1909, AAS 1909, 288-289, deer, hoc deest in Decret, 


authent. vol. VI.). 


f) Ritum consuetum communionis 


intra et extra Missam cf. De Ecclesia sacrificante G. 2. XIV-XVI. 


2. De communione paschali. 


Inde a Cone. Lateranensi IV. id est ab anno 1215. viget lex minimum 
praescribens quoad communionem, transsumpta a CIC can. 859 $ 1: « Omnis 
utriusque sexus fidelis, postquam ad annos discretionis id est ad rationis usum, 
pervenerit, debet semel in anno, saltem in paschate, Eucharistiae sacramentum 
recipere, nisi forte de consilio proprii sacerdotis, ob aliquam rationabilem 
causam, ad tempus ab eius perceptione duxerit abstinendum ». Lex ulteriora 
statuens invenitur can. 859-861. et Tit. V. c. 3. Rit. Romani). 


a) Personae, 


quas obligat hoc praeceptum sunt: Omnes, cuiuscunque sexus, status vel 
conditionis, etiam infirmi, quibus parochus « etiamsi communionem extra praesc- 
riptos dies sumpserint, in paschalibus diebus illam deferet ac ministrabit » (Rit. 
Rom. V, 3,5). Pueri obligantur ab annis discretionis seu usum rationis, i.e. ab 
anno septimo (can. 12). Sacerdotes quoque, si tempore praefixo paschali ce- 
lebrare non poterint, obligantur ad communionem paschalem. Insuper «expedit» 
— lex ergo haec directiva est, « ut Fer. V. maioris hebdomadae omnes clerici, 
etiam sacerdotes, qui ea die a sacro litando abstinent, sanctissimo corpore 
Christi in Missa sollemni seu conventuali reficiantur n (can. 862). 


b) Tempus 


definitur generaliter: «a Dominica Palmarum ad Dominicam in Albis » 
) an. 859 $ 2), quod tempus locorum Ordinarii. «si 'ta personarum ac locorum 
adjuncta exigant, pro omnibus suis fidelibus anticipare, non tamen ante quartam 

diem dominicam Quadragesimae, vel prorogare, non tamen ultra festum SS. 
Trinitatis » possunt (ibid.). Per indulta conceduntur etiam maiora spatia, sic 
Ordinariis Germaniae et Hungariae concessum est tempus anticipare a I. Dom. 
Quadragesimae. Prorogare potest etiam « proprius sacerdos », ie. parochus 
vel etiam confessarius tempus pro aliquo poenitente speciali iuxta $ 1. eiusdem 
canonis, ob rationabilem causam, e.gr. quia poenitens recidivus est, vel « ad 
experimentum faciendum, utrum revera poenitens, antequam .absolvatur, sin- 
ceram voluntatem habeat relinquendi occasionem liberam peccati »  (Fan- 
fani p. 202). 


c) Locus 


communionis paschalis est: « Suadendum fidelibus, ut huic praecepto satis- 
faciant in sua quisque paroecia » (can. 859 $ 3). Si alia ecclesia, puta religio- 
sorum, in territorio paroeciae sita est, obligationi huic directivae videtur satis- 
fieri, etsi hoc non omnes concedant. — Similiter directiva videtur esse praescrip- 
tio, « qui in aliena paroecia satisfecerint curent proprium parochum de adimpleto 
praecepto certiorem facere » (ibid.). Haec certificatio parochi fieri. potest orete- 
nus vel — ubi adhuc in usu est — ope schedulae testificantis communionem 
(Beichtzettel, biglietto paschale). 


d) Ritus 


communionis paschalis suadetur, ut proprius sit cuiusque fidelis (can. 866 
$ 2., id est latini ritu latino, orientales ritu orientali. 


e) Obligatio. 


Lex haec est ad urgendam et non ad finiendam obligationem, ergo si tem- 
pus paschale sine communione peracta expiraverit, tenetur ad communionem, 
quia «semel in anno» debet accedere ad communionem. Annus tali casu 
vario modo computari potest, civiliter a 1. jan. vel liturgice a Dom. I. zXdventus 
vel tandem a paschate ad pascha, sed iuxta Vermeersch-Creusen (n. 403), ita 
computando, ne integer annus praetereat sine accessu ad communionem. — 
Obligationi huic non satisfit per sacrilegam communionem (can. 861). Praecep- 
tum enim ecclesiasticum communionis paschalis est determinatio legis divinae 
communicandi, qua necessitas moralis medii inculcatur, ideo qui sacrilege com- 
municaverit, debet eodem adhuc tempore paschali s. communionem recipere. — 
Obligatio quoad impuberes, i.e. quoad masculos ante 14 annos completos, femi- 
nas ante 12, «in eos quoque ac praecipue recidit, qui ipsorum curam habere 
debent, idest in parentes, tutores, confessarium, institutores et parochum » (can. 
860). Obligationis huius devolulivae neglectio gravis vel levis erit iuxta adiuncta: 
eradum sc. negligentiae, et obligationis, qua vinciuntur, eo magis, quo propius 
iunguntur ipsis impuberibus. Videtur ordo commendari in canone allegato 
statutus, confessarius ergo maiorem habet obligationem quam parochus. 


3. De communione frequenti et cotidiana. 


Fundamento dogmatico huius quaestionis superius iam constructo (cf. D. 3, 
Regula L) aliquae regulae restant commendandae. 

a) Prima est, quoties debeat confiteri, qui cotidie ad s. communionem ac- 
cedit. Nullum praescriptum strictum invenire possumus; Ecclesia, ut vidimus, 
duas conditiones statuit rectae intentionis et status gratiae. Sed quia ad com- 
munionem cotidianam consilium confessorii intercedat oportet, statim sequitur, 
quod cius monitum etiam quoad frequentiam confessionis expeti debet. Con- 
fessio per se non requiritur, si subiectum sit in statu gratiae, ideo confessio 
e.gr. hebdomadaria non est omnino exigenda a laicis, religiosis utriusque sexus 
et Seminarists vero peragenda est (can. 595 $ | n. 3 et 1367 n. 2.) etiam citra 
communionem cotidianam; clerici ceteri vero « frequenter conscientiae maculas 
eluant » (can. 125 n. 1) Pro fidelibus ergo laicis — iuxta sapiens consilium 
Noldin - Schmitt - Heinzel (n. 163,5) — confessio hebdomadaria commendanda 
quidem ordinarie est, tamen haud raro adiuncta adesse possunt, quae rariorem 
confessionem suadeant, e.gr. defectus temporis e parte tum poenitentis, tum 
confessarii, periculum propter magnum numerum poenitentium confessionem 
difficilem reddendi iis, qui raro solum ad eam accedunt. « Hinc licite fieri. potest, 
ut frequenter vel quotidie communicantes singulis tantum mensibus confitean- 
tur. Meminerint enim pastores animarum, maius bonum spirituale ex s. com- 
munione quam ex sacramentali confessione percipi ». 


b) Nunc iam vix commendanda videtur praxis semel in hebdomada regu- 
lariter abstinendi a s. communione, quod ante Sanctum Pium X. satis urgebatur. 
s. Bonaoentura e.gr. opinabatur, quod communicans « aliquando debet cessare, 
ut addiscat revereri n, S. Alphonsus de Ligorio vero consilium dedit: « Excipe 
unum diem in quavis hebdomada, ut facere solent prudentes aliqui Directores ... 
ad probandam eorum obedientiam aut humilitatem » (Praxis confessarii $ 4. 
n. 152). Merito putat Fanfani, hoc ordinarie hodie non expedire (p. 219). — 
Extraordinarie vero iure affirmandum est, aliquoties expedire quosdam a fre- 
quentiore communione retinere, quippe qui habitualiter neglegant praepara- 
tonem ct gratiarum actionem iuxta eorum vires, conditionem ac officia, haec 
neglegentia habitualis enim iuxta Merkelbach (n. 289,5) signum est non recta 
mente eos accedere ad communionem. « Qui proinde ad meliores dispositiones 
sunt provocandi, aut a frequentiore communione aliquatenus retinendi, ut reve- 
renter magis ac ferventius accedere addiscant ». 


c) Abusus praecavendi sunt praesertim in communitatibus religiosis, Semi- 
narüs ct aliis similibus collegiis, puerorumque cphebaeis, de qua re /nstructio 
emanavit S. C. Sacram. 8. dec. 1956 (directa ad Ordinarios, ideo deest in AAS, 


cf. Monit. Eccles. 1939, 245). — 1°. Exhortationi ad frequentem communionem 
adiungendum est monitum eam non praecipi, nec fieri posse nisi sub debitis 
conditionibus. — 2?. Frequens confessio quoque enixe suadenda est, oppor- 


tunitas procuranda adeundi confessarios praesertim tempore communionis. — 
3. Laudanda est etiam libertas in communicando, nec ratio habenda est com- 
munionis cotidianae in efformanda sententia de iuvenum pietate. — 4°. Nun- 
quam sunt indicendae in communitatibus puerorum et puellarum « commu- 
nions \ generales » singulari quadam sollemnitate peragendae, relinquique debet 
plena libertas ab eadem abstinendi. — 5°. Caveant superiores, ne Eucharistia 
deferatur infirmis eam expresse non postulantibus. 


d De dispositione ad frequentem communionem indicare pertinet ad con- 
fessarium, non ad superiores. Hi tamen ius habent « si post ultimam sacramen- 

talem confessionem religiosus communitati gravi scandalo fuerit, aut gravem 
et externam culpam patraverit, donec ad poenitentiae sacramentum denuo ac- 
cesserit, ne ad s. communionem accedat, prohibere » (can, 595 $ 3). 


e) Si quae sint Instituta, « quorum in regulis aut constitutionibus vel etiam 
calendariis communiones aliquibus diebus affixae sunt aut iussae reperiantur, 
hae normae vim dumtaxat directivam habent » (can. 595 $ 4). 


4. De communione spirituali. 


Communio spiritualis est pium exercitium (pio quis votum ie. desiderium 
excitat sumendae Eucharistiae. Tridentinum tali sensu loquitur de communione 
spirituali: «...voto caelestem panem edentes, fide viva, quae per dilectionem 
operatur, fructum eius et utilitatem sentiunt » (sess. XIII. cp. 8. Denz. 881). 
Iria ergo ad communionem spiritualem requiruntur: fides viva in praesentiam 
Christi, caritas cui si opus sit, poenitentia de commissis coniungatur, et deside- 
rium sumendi Christum in Eucharistia. Pium hoc exercitium ab Ecclesia valde 
commendatur, quippe quae « cupit imprimis ut christiani — cum praesertim 
Eucharisticam dapem reapse sumere haud facile queant — votis saltem eam 
sumant, ita quidem, ut vivida excitata fide ac demisso reverenter animo Divini- 
que Redemptoris voluntati omnino fidenti, flagrantiore, quo fieri possit, caritatis 
studio cum eodem coniungantur ». (MDei n. 116). — Effectus communionis 
spiritualis sunt consimiles communioni, sed non confertur gratia sacramentalis, 
non ex opere operato, at ex opere operantis. (W. R. Schlette, Kommunikation 
u. Sakrament. Theol. Deutung d. geistl. Komm. Freiburg 1960). Ecclesia indul- 
gentiis quoque ditavit pium hunc usum. Fidelibus, qui spiritualis communionis 
actum, quavis adhibita formula, elicuerint, conceditur indulgentia trium anno- 
rum, et indulgentia plenaria suetis conditionibus, dummodo quotidie per in- 
tegrum mensem actus perfectus fuerit (Ench. Indulg. 1952, n. 164). 


5. Dc prima communione. 


Tractatum iam est de aetate quando obligare incipit praeceptum divinum 
sumendi Eucharistiam (supra D. 3. Regula Il). Nunc solum restat propius 
determinare mentem Ecclesiae circa primam communionem puerorum. 


a) De prima communione privata 


agendum primo est, quae non quidem ut necessaria, sed tamquam possibilis 
memoratur a Sancto Pio X.: « ..qui parentum confessarivve consensu iam antea 
primitus de altari sancta libarunt » (Quam singulari nr. V.). Ubi ergo prima 
communio generaliter indicta est, pueri tamen ante eam iam admitti possunt 
ad communionem primam, cuius hae sunt normae. 


1°. Quid requiratur cognitionis, determinat can. 854 $ 3: « Extra mortis 
periculum plenior cognitio doctrinae christianae et accuratior praeparatio me- 
rito exigitur, ea scilicet, qua ipsa fidei saltem mysteria necessaria necessitate 
medii ad salutem pro suo captu percipiant ». a. Praeparatio accuratior debet 
esse, sed nullo modo excessiva, ut Decr. Quam singulari inculcat: « Nec sane 
insta causa esse videtur, quamobrem ... extraordinaria nunc praeparatio a pue- 
rulis exigatur, qui in primi candoris ct innocentiae felicissima conditione ver- 

santur » imo iuxta Sanctum Pium X. n ... damna inferunt qui extraordinariis 
praeparationibus primae communioni praemittendis plus aequo insistunt, forte 
minus advertentes, id genus cautelae a lansenianis erroribus esse profectum, 
(pii ss. Eucharistiam praemium esse contendunt, non humanae fragilitatis me- 
delam ». — b. Praeparatio ergo necessaria est, quam communiter ct ordinarie 
ipse parochus faciat n» peculiari omnino studio, praesertim, si nihil obsit, 
Quadragesimae tempore, pueros sic instituere, ut sancte Sancta primum de 
altari libent » (can, 1330 n. 2). — c. Ad hanc praeparationem accuratiorem ut 
minimum sufficit iuxta can. 854 $ 3, si « saltem mysteria necessaria necessitate 
medii ad salutem pro suo captu percipiant», haec mysteria ergo sunt: quod 
Deus est et bonum remuneratur, malum punit, dein mysterium SS. Trinitatis, 
demum incarnatio Filii Dei ad nostram redemptionem. « Saltem » desiderium 
Ecclesiae edicit plures cognitiones quoque dandi inquantum possibile. Notan- 
dum vero, quod non requiritur perfecta cognitio, sed aetati puerulorum cor- 


respondons: « pro suo captu ». 


2?. Quid requiratur devotionis, ibidem enuntiatur: « ...et devote pro suae 
aetatis modulo ad ss. Eucharistiam accedant ». Haec devotio constat iuxta 
Catech. Pii X. in fide viva, desiderio intimo, profunda humilitate, qua devotione 
interna et in modestia qua devotione externa. Cor parvulorum his sensibus 
religiosis facilius patet, quam cognitionibus religiosis, ideo devotio « pro suae 
aetatis modulo » facilius obtineri potest, quam doctrina sufficiens, praesertim 
sj cum parvulis saepe exercitia pietatis, orationes, cantus, visitationes Sanctis- 
simi simul peracta sint. 


3?. Cui competit indicium de sufficientia dispositionis: « De sufficienti pue- 
rorum dispositione ad primam communionem indicium esto sacerdoti a confes- 
sionibus eorumque parentibus aut iis qui loco parentum sunt » (can. 854 $ 4). 
Confessorius ideo primo loco videtur nominari, quod cius iudicium praeferendum 
est iudicio parentum, utpote qui peritus est in materia sacramentali. Ultimum 
vero iudicium competit parocho, qui invigilare debet: « Parocho autem est of- 
ficium advigilandi, etiam per examen si opportunum prudenter indicaverit, ne 
pueri ad s. Synaxim accedant ante adeptum usum rationis, vel sine suffi- 
cienti dispositione, itemque curandi, ut usum rationis assecuti ct sufficien- 
ter dispositi quamprimum hoc divino cibo reficiantur» (can 854 3$ 5) 
Mens ergo Ecclesiae est, ut « quamprimum » prima communio fiat, sed cum 
praescripta dispositione; examen per se non exigitur, parochus se certiorem 
facere potest etiam inquirendo a parentibus et confessario, sororibus, (piae 
praeparationem peregerint etc. Certe non posset parochus generaliter prohibere, 
quod aliquis parvulus bene dispositus privatim accedere possit ad primam 
communionem, hoc enim tum decreto « Quam singulari », tum CIC contradi- 
ceret, nec talis prima communio ad iura parochialia reservata pertinet, sic 
Fanfani (p. 197.), qui merito exigit, ut prima communio parocho inconsulto ne 
fiat, exceptis « forsan evidenter bene dispositis, qualiter sunt pueri in collegiis 
seu conservatories catholicis educationis causa degentes n. 


4°. Qualis aetas requiratur, iam supra (D. 2. Coroll. IL) elucubratum est: 
usus rationis, i.e. « circa septimum annum sive supra, sive infra » (Quam sin- 
gulari n. L). Communio ergo etiam differri potest, non vero generaliter, pro 
omnibus indiscriminatim parvulis, sed pro iis, qui nondum sunt dispositi; item 

etiam anticipari potest, iterum non pro omnibus index riminat rn. sed pro pueris, 
qui iam capaces apparent fructuose accedendi ad s. communionem, tales iuxta 
Caid. Gennari, qui partes habuit in componendo decreto «Quam singulari», 
hodie permulti inveniuntur, dum econtra pauci qui expleto septennio nondum 
habiles sint ad communionem percipiendam (cf. M. Gatterer, Kinderseelsorge 
1921, p. 55 ct J. Walsh, Family first Comm. Clergy Rev. 1958 657-64). 


b) De prima communione generali. 


1°. Iuxta Decr. « Quam singulari» - Semel aut pluries in anno curent 
parochi indicere atque habere communionem generalem puerorum, ad camque 
non modo novensiles admittere, sed etiam alios, qui parentum confessariive 
consilio iam antea primitus de altari sancta libarunt « n. V Qui ergo parvuli 
iam acceperunt privatim primam communionem, imo ulterius iam saepius ad 
communionem accesserunt, non possunt arceri a tali sollemni ct generali prima 
communione. 


2°. Modus talis communionis primae generalis apte describitur a cl. De 
Amicis (Caeremoniale parochorum ed.4. 19-48, 572-578 . Omnes, qui communi- 
candi sunt processionaliter, bini et bini se conferant ad ecclesiam, ubi prima 
communio habenda est, vexillo albi coloris cum floribus ornato praecedente, 
cum cereis accensis, comitaturque eos parochus superptlliceo et stola indutus, 
ct campanis sonantibus ingrediantur ecclesiam. Ad altare accedens celebrans 
intonet hymnum « Veni Creator » cum versiculo et oratione, dem ascendat sup- 
pedaneum et ad cornu evangelii sedens alloquatur communicandos. Post allocu- 
tionem fiat renovatio votorum baptismi, si fieri potest ante baptisterium splen- 
dida supellectili ornatum et undequaque floribus sertum. Si ipsum vero in loco 
apto positum non sit, exstrui poterit panum altare extra presbyterium. in quo 
collocetur thronus ad librum Evangelionim ct Crucifixum collocanda inter can- 
delabra hinc inde posita, ante quod altare fieri potest renovatio votorum bap- 
tismi, et recitatio Symboli Apostolici. 


3?. Missa quae sequitur, melius sit lecta, ne nimis prolixa functio evadat. 
Communicandi parvuli occupandi sunt per communiter recitatas preces can- 
tiunculasve concinendas. Ad offertorium perferatur pyxis ad altare cum parti- 
culis pro communione, ut iuxta « Mediator Dei » primam communionem sumant 
c particulis in hac Missa consecratis. Ante communionem habeatur brevis 
adhuc allocutio, ut communicandi (pio maiore pietatis sensu divinum hospitem 
intus suscipiant. Missa peracta habeatur etiam brevis actio gratiarum. quae 
optime ab ipso celebrante fieri potest eo praeorante textus communicantibus. 


c) De prima communione in periculo mortis. 


Iuxta districtum praeceptum Ecclesiae communio ministranda est etiam 
parvulis, (pii nondum susceperunt primam, in periculo mortis: « Detestabilis 
omnino abusus est non ministrandi viaticum et extremam unctionem pueris 
post usum rationis cosque sepeliendi ritu parvulorum. In eos. qui ab huiusmodi 


more non recedant, ordinarii locorum severe animadvertant» (Quam singulari 
n. MIL). 


| CIC dein hanc legem propius determinavit, dispositionem necessariam 
definiens: « In periculo mortis, ut ss. Eucharistia pueris ministrari possit ac 


10. - Radó, Ench. Liturgicum. 

debeat, satis est, ut sciant Corpus Christi a communi cibo discernere illudque 
reverenter adorare n (can 854 $ 2). 


2°. Ecclesia non exigit, ut parvuli in periculo mortis constituti differentiam 
inter Corpus Christi et communem panem indicare seu explicare queant, id 
dumtaxat necesse dicit, ut « discernere sciant », quod non est idem. Ut Gatterer 
monet (op. cit. p. 49), si parvulus iam observabat parentes et sacerdotem ante 
Sanctissimum genua flectentes reverenterque se gerentes, tunc sufficit ei affir- 
mare, in hac rotunda et nitida hostia habitare Jesum, qui adeo diligit parvulos 
cupitque eos ad se venire. Reverens adoratio adhuc facilius obtineri potest. 


6. De communione infirmorum. 


Communio infirmorum hoc loco intelligitur ea, quae non in periculo mortis, 
qua viaticum sumitur, sed propter paschale praeceptum vel ex devotione, sem- 
perque maius momentum ei obvenit, ex quo communio frequens immo cotidiana 
divulgari coepit. Nam per se evidens est mens Ecclesiae, etiam infirmis patere 
ianuam misericordiae, non solum sanis, quippe quae declaravit, « desiderium 
Christi et Ecclesiae » esse, ut omnes « Christifideles », ergo etiam infirmi « quo- 
tidie ad sacrum convivium accedant », quae « omnibus Christifidelibus cuiusvis 
ordinis aut conditionis pateat », itaque etiam qui in infirmae valetudinis con- 
ditione versantur; confessarii vero cavere debent, « ne a frequenti seu quoti- 
diana communione quemquam » ergo nec infirmum « avertant » (Decr. Sacra 
Tridentina Synodus). Parochus hortari debet « infirmum, ut s. communionem 
sumat, etiamsi graviter non aegrotat, aut mortis periculum non immineat, 
maxime si festi alicuius celebritas id suadeat, neque ipse illam ministrare re- 
cusabit » (Rit. Rom. tt. V, 4, 3). Clarissime Ecclesiae mentem revelat respon- 
sum S. C. Sacram, datum 5. iun. 1928. (cfr. infra b). 


a) Publica delatio Eucharistiae 


ad infirmos intelligitur ea, quae modo a Rituali descripto fit (Rit. Rom. 
tit. V. c. 4, 10-13.), i.e. cum quadam sollemnitate, ita ut factum delationis Eucha- 
ristiae ad aliquem infirmum statim publicum fit. 


1°. o Ius et officium s. communionem publice ad infirmos etiam non paroe- 
cianos deferendi, perlinet ad parochum intra suum territorium » (can 848 $ 1). 
S. Communionem publice deferre alii sacerdotes possunt tantum «in casu 
necessitatis aut dc licentia saltem praesumpta eiusdem parochi vel Ordinarii » 
(bid. $ 2.; necessitas haec non periculum mortis intelligitur, de quo non est 
sermo, sed quaecunque circumstantia, ob quam infirmus suo iure cotidie com- 
municandi privaretur, nam infirmus magis indiget Eucharistia quam sanus, qui 
sicut infirmus — suppositis conditionibus requisitis — ius habet ad communio- 
nem frequentem imo cotidianam. Prudentia ceterum suaderet, ubi occulta delatio 
in usu est, in casu tali hanc praeferendi. 


2°. Modus sollemnis deferendi Eucharistiam ad infirmum: aliquot campanac 
ictibus convocantur parocciani ad comitandum Sanctissimum cum cereis seu 
intortitiis, praecedunt acolythus laternam deferens et duo clerici vel qui eorum 
vices suppleant, (piorum unus aquam benedictam ct bursam cum corporali, 
alter Rituale deferat et iugiter cum campanula pulset. Sacerdos in pyxide 

aliquot particulas portat, velo obtectas, nudo capite incedens sub baldachino; 
sequuntur intortitia ferentes. Sic quoque redeunt ad ecclesiam, ubi dicto a 
sacerdote versiculo ct oratione dc Sanctissimo, cum pyxide benedictio datur 
super populum, dein illam in suo loco recondit. Si ob aliquam difficultatem 
unam tantum hostiam secum tulerit, benedictionem dat infirmo more solito 
(Benedictio Dei omnipotentis...) et una cum alis privato habitu rediit. Ritus 
hic plane sollemnis, etiam in casu publicae delationis non ubique in usu reman- 
sit; mullis in regionibus desunt comitantes, unus tantum secumfertur ministrans, 
omittitur baldachinum. 


b) Privata seu occulta delatio 


ea est, quae sine vestimentis liturgicis fit, ita ut factum delationis Eucha- 
ristiae ad extra non apparet, sicque occultum manet. 


1°. De hac habet lex: « Communionem privatim ad infirmos quilibet sacer- 
dos deferre potest, de venia saltem praesumpta sacerdotis, cui custodia ss. Sac- 
ramenti commissa est » (can 849 $ 1.). 


2?. Quaestio exagitata est, quisnam esset iudex rationabilis causae deferendi 
occulte Sacramentum. Instantibus duobus episcopis Hispaniae (cf. Vermeersch- 
Creusen n. 355,4 b.). S. C. Sacram. 5. iun. 1928. responsum dedit (AAS 1928,81) 
iudicem de sufficientia rationabilis causae esse Ordinarium loci, non vero sacer- 
dotem ministrantem. Quo vero noluit difficiliorem. reddere s. communionem 
infirmis, nam statim adiecit mentem, « quae sequens est: Si ex communi expe- 
rentia et opinione nullum in dioecesi aut in aliquo particulari loco adsit incon- 
veniens pro privata delatione s. communionis ad infirmos, ab Ordinariis caven- 
dum est, ne per regulas nimis praefinitas aut generales praecipientes publicam 
delationem, vel per reservationem sibi factam dandi veniam in singulis casibus 
deferendi privatim Sacramentum Eucharistiae, praepediatur infirmis. solatium 
communionis etiam quotidianae ». 


3?. Responsum evidenter prae oculis habet circumstantias, ubi privata 
delatio posset admirationem movere; quia vero in multis regionibus, praesertim 
vero in civitatibus maioribus publica delatio tali admirationi vel etiam irrive- 
rentiis ansam praebere posset, hire dicit Vermeersch-Creusen, a ubi usus oc- 
cultae delationis praevaluit, usus iste servari potest quamdiu Antistes nihil de 
re monuerit n. Ceterum facultas permittendi occultam delationem delegari potest 
vicariis foraneis, imo parochis, superioribus religiosis etc. sic in archidioecesi 
Strigoniensi cuique sacerdoti facultas data est ex iusta causa Eucharistiam ad 
infirmos privatim deferendi (Statuta Synodalia anni 1941. $ 129). 


4°. Ritus occultae delationis habetur a Benedicto XIV. propositus in Rit. 
Romano: « Sacerdos saltem stolam semper habeat propriis cooperiam vestibus, 
in sacculo seu bursa pyxidem recondat, quam per funiculos collo appensam in 
sinu reponat et nunquam solus procedat, sed uno saltem fideli, in defectu clerici, 
associetur » (Tit. V, 4,30). 


c) Ieiunium eucharisticum infirm orum 


qui non sunt in periculo mortis nunc regitur Motupr. « 5. Communionem » 
19. mart. 1957 (cf. E. 4. e. 2?.). Infinni omnes, a fortiori ergo decumbentes, qui 

domi sunt communicandi, nulla adiecta temporis limitatione sumere possunt 
aliquid per modum potus exceptis alcoholicis, et etiam per modum medicinae 
veram medicinam sive liquidam sive solidam (Instr, n. 1-3), limitationi ergo 
can. 858 $ 2. (a semel aut bis in hebdomada ») derogatum est, quae limitatio 
iam in novissima editione Ritualis Romani non continetur (tit. V, 4,4). Si infirmi 
extra periculum mortis constituti etiam cibum solidum sumpserint, communio 
permissa non est. In adiunctis specialibus ulterior dispensatio S. Sedis requi- 
reretur, quae in peculiaribus circumstantiis sane benigne non denegaretur. 


d) Ritus communionis. infirmorum. 
Iuxta Rit. Rom. tt. V, 4,14-24. 


1°. Sacerdos ingrediens locum, ubi iacet infirmus, dicit: « Pax huic do- 
mui ». Tunc deponit Sanctissimum in mensa supposito corporali, et genuflexus 
adorat, omnibus in genua procumbentibus, ad quod saepe suavi modo mo- 
nere debebit circumstantes. 


2?. Dein procedit ad /ustrationem loci, aspergendo aqua benedicta infir- 
mum et cubiculum, dicendo ant. Asperges cum primo versu Ps. Miserere et 
Gloria Patri, haec ant. dicenda est etiam tempore paschali. Repetita ant. dicit 
versiculos et orationem a Rituali praescriptam. 


3?. Postea accedit ad infirmum, utrum velit peccata confiteri et disceden- 
tibus aliis, si opus est, eum audiat et absolvat, « quamvis prius deberet esse 
rite confessus, nisi necessitas aliter urgeat » (n. 16.), quod non raro contingere 
potest. 


4?. Postea infirmus, vel alius faciat confessionem generalem Confiteor, 
sacerdos vero in singulari dicit, nisi plures infirmi sint communicandi: Mise- 
reatur ct Indulgentiam. Dein facta genuflexione, accipit hostiam e pyxide, illam 
elevans ostendit infirmo, dicens: Ecce Agnus Dei, quae verba infirmus dicat 
simul cum sacerdote, dein communicet infirmum sacerdos more ordinario. 


5?. Postea sacerdos abluit digitos in vase cum aqua parato et abstergit 
purificatorio, aqua vero ablutionis mittatur in sacrarium (in hoc casu optimum 
est, si sacerdos habeat secum tale vasculum bene clausum), vel si hoc desit, in 
ignem. Aquam hanc ablutionis etiam infirmus potest bibere. 


6°. Deinde dicit ultimam orationem, Domine sancte et postremo benedicit 
infirmum cum pyxide, vel si unam tantum secum sumpserit hostiam, more so- 
lito: Benedictio Dei omnipotentis. 


7 . Si pluribus infirmis, qui in eadem quidem domo, sed in distinctis cubi- 
culis degant, iuxta idem Rit. Rom. (n. 28) sic est procedendum: sacerdos mi- 
nistrans in primo tantum cubiculo dicat omnes preces ante communionem dicen- 
das (n. 14-17.), in aliis vero cubiculis tantum dicat Misereatur, Indulgentiam, 
Ecce Agnus Dei et semel solum: Domine non sum dignus, et formulam com- 
munionis, et in ultimo tantum cubiculo dicat orationem in plurali Domine 
sancte, ibique si particula superfuerit, det benedictionem eucharisticam. 


e) Casus speciales circa communionem infirmorum. 


| . Numquid licet Eucharistiam  equitando deferre, vel vehiculo. Per se 
non licet nam iuxta ritum Romanum processio instituitur ad deferendum Sane- 

tissimum, cuius vices supplet delatio privata, ergo pedibus debet incedere. 
Equitando licet deferre, si « longius et difficilius iter obeundum sit » (Rit. Rom. 
n. 13), in hoc casu pyxis debet « in bursa decenter ornata et ad collum appensa 
apte includi et ita ad pectus alligari atque obstringi, ut neque decidere, neque 
pyxide excuti Sacramentum queat» (ibid.). Simili modo iuxta auctores licet 
tali in casu, si infirmus longius distet etiam curru vehi vel automobile. Quod 
usum bicycleti seu velocipedis attinet, Aertnys-Damen provocat ad respons. 
S. C. Sacram. 13. jun. 1919: « Tamquam medium ordinarium deferendae SS. 
Eucharistiae etiam privatim, nunquam haberi potest. Quodsi agatur de SS. Via- 
tco deferendo, usus eius, amoto scandalo, tolerari potest, dummodo locus sit 
remotior, necessitas urgens et nullum aliud medium habeatur «. Responsum 
hoc in AAS deest, putamus vero — salvo meliore indicio Ecclesiae — usum 
bicycleti extraordinarium, praedictis conditionibus extendi posse in regionibus 
paupertate vel bello vastatis etiam ad communionem infirmorum, qui non ver- 
santur in periculo mortis. Nullum enim medium habent saepe sacerdotes paupe- 
res, ut ruri itinere 5-15 km. faciant, quam bicycletum, cuius usus talibus in 
adiunctis iam nemini scandalum praebet. 


2?. Usus instrumenti in praebenda s. communione infirmis probabiliter 
licitus est tempore contagionis vel si infirmus aliter. deglutire ss. hostiam ne- 
queat; uti possumus parvo cochleari, quantum fieri potest argenteo, si necesse 
sit cum vino vel aqua, similiter si infirmus ob oris siccitatem sacras species 
deglutire non possit (Aertnys-Damen n. 133,5). 


3?. Morbi peculiares (pii impedire possint s. communionem: « Diligenter 
curandum est, ne Eucharistia tribuatur infirmis, a quibus ob phrenesim (Raserei, 
orjongcs), sive ob assiduam tussim aliumve similem morbum » iniuria Sanctis- 
simi timeri potest (Rit. Rom. tit. V, 4,4). a. Minus periculum habetur huius 
iniuriae ob tussim (Husten, kóhógés), nam si iam infirmus deglutivit Eucharis- 
tiam, per tussim nihil eiicitur, tussis enim procedit per laryngem (Luftróhre, 
légzocsó), cibus vero per oesophagum (Speiserohre, nyelocso). — b. Alius mor- 
bus intclligitur talis, qui vomitum potest causare, attendendus est talis vomitus, 
si causatur per morbum renum e.gr. nephritim (Niercnentzindung. vesegyul- 
ladás), affectiones cerebri, peritoniüim  (Bauchfellentzündung, hashàrtyagyulla- 
das). herniam incarceratam (eingeklemmter Bruch, kizarodott sérv) vel per gra- 
viditatem. Talibus in casibus expectandum erit per decem quoque horas sine 
vomitu peractas, ut s. communio fieri possit. Consuli potest experimentum fac- 
tum per hostiam non consecratam, si hanc non evomuerit, potest fieri s. com- 
munio. Glacies vel aqua valde frigida sumi possunt ante s. communionem, quia 
sedant irritatüonem vomitus (Schollig p. 68-69). — Si vomitus tamen praeter 
expectationem secutus fuerit cf. De Eccl. sacrifie. F. 5. d. sextus casus). — 
c. Ad alios morbos pertinet amentia; quia amentes assimilantur infantibus (can. 
88 $ 3), eis Eucharistia nunquam ministrari potest. Excipe si aliquando rationis 
compotes fuerunt et pie vixerunt, talibus in mortis articulo viaticum dari potest 
et debet (Catech. Rom. H. c. 4. qu. 50.) Si amentes aliquando habeant lucida 
intervalla et devotionem ostendant, communicare licet, dum in eo statu manent, 
s; nullum periculum indignitatis assit (Rit. Rom, tit. V, 1,11). — d. Semifatui 
(Geistesschwache, gycngeelméjüek) et senes repuerascentes, qui adhuc distin- 
guere queant inter cibum communem et Eucharistiam, danda est s. communio 
in periculo mortis, in paschatc et aliquoties in anno pro maiore vel minore gradu 

eorum conditionis. « Neque vero scrupulose in hac re procedendum est, cum 
s. communio eis certo profutura sit, nec periculum irreverentiae existát » (Nol- 
din-Schmitt-IIeinzel n. 135. £). — e. Surdi-muti a nativitate assimilantur infan- 
tibus, quia usum rectum rationis non habent, si vero in Instituto surdo-mutorum 
educati fuerunt, alus fidelibus assimilantur et iam capaces sunt s. communio- 
nis. — f. Epilepticis s. communio dari potest, neganda in paroxysmo (Anfall, 
roham) tantum (Aertnys-Damen n. 137,5) — g. Sensibus destitutis raro dari 
potest s. communio, intentio quidem praesumi potest, si christiane vixerint, vel 
sacerdotem mente compotes petierint, sed periculum satis grave exstat irreve- 
rentiae, quod s. hostiam non deglutiant, vel exspuant. 


f) Quomodo infirmi tractari debent. 


1°. Curam maximam adhibere debet bonus pastor, ut infirmis praesertim 
moribundis Sacramenta administrare digne possit. Hodiedum saepe evenit, quod 
primo infirmis suadere debet susceptionem Sacramentorum, quia persaepe 
cognati dissimulant conditionem eius miserrimam. — 2^. Saepe fieri potest, 
quod pastor primum solummodo visitat infirmum, quin statim loquatur de 
susceptione Sacramentorum, etiam in tali visitatione studeat iam de malis quae 
oh morbum perpeti debet in eo excitare obsequium erga voluntatem Dei; for- 
tasse tunc iam posset eum monere de susceptione Sacramentorum. Inculcandum 
est, Sacramenta esse etiam ideo instituta, ut aegrotum adiuvent in sanitate recu- 
peranda, ideo melius esset ea non tardive suscipere. — 3°. Magna patientia 
opus est sacerdoti, praesertim, si infirmus amiserit fidem, peccatis et occasionibus 
pravis instrictus sit, vel iam diu non suscepit Sacramenta. Praeter orationem 
invocet cognatos vel amicos infirmi vel sororem infirmariam. — 4°. Si infirmus 
iam morti proximus est, opportuniore modo et leniter eum de hoc certiorem 
faciat, quod debet fieri, si recusat Sacramenta. De his cf. uberius De Extr. Unet. 


E. 2. d. et 3. a. 


7. De sacro viatico. 


a) Notio. 


Viaticum est s. communio in periculo mortis accepta. Distinguimus inter 
viaticum stricte dictum et viaticum repetitum seu. ut dicit Vermeersch viaticum 
latius dictum (n. 355 dy: « Ne contra mentem Codicis difficiliorem reddamus 
refectionem sacramentalem eorum, qui eadem magis opus habent, viaticum, 
cuius ministratio parocho vel aliis reservatur, intellegimus de solo viatico stricte 
accepto seu praecepto. Quare licebit alii sacerdoti afferre communionem infirmo 
non ieiuno, postquam parochus viaticum necessarium ministravit. Et quia nulla 
est obligatio ut exoriente periculo, viaticum statim recipiatur, idem permittemus 
ante istam maünistrationem, dummodo, tempore opportuno advocetur proprius 
pastor ad sacramenta administranda, quae ultima dicuntur n. 


b) Leges viatici. 


1'. Obligatio sumptionis communionis in periculo mortis oritur iuxta com- 
munem sententiam theologorum e iure divino, quod lex ecclesiastica vetustissima 
adhuc confirmat. Obligatio ergo haec certo gravis est et non solum infirmos 

obligat, sed omnes qui in quocunque periculo mortis versantur: milites ad 
pugnam convocatos, imo iuxta declarationem S. Poenitentiariae (18. mart. 1912) 
iam inde a mobilisations exercitus; dein capite damnatos ante executionem 
indicii, infirmum qui gravem subeundus est operationem chirurgicam, mulierem 
ante primum vel gravem partum, omnesque qui in actuali incursione aerea 
positi sunt: universi tales enim constituti sunt in actuali periculo mortis. 


2?. In periculo mortis a ieiunio eucharistico quivis exemptus est: « Qui a 
media nocte ieiunium naturale non servaverit, nequit ad ss. Eucharistiam admitti, 
nisi mortis urgeat periculum » (can. 858 $ 1). Apposite Noldin-Schmitt-Heinzel: 
« ..proinde legi non subiacet, etsi posset eam observare, nec obstat, sive quid 
per modum potus, sive etiam cibum sumpserit... Si dubium est (sc. de peri- 
culo mortis), viaticum nihilominus administrari potest non ieiuno ». Monendum 
tamen, quod mortis periculum urgere debet iuxta canonem citatum, quod utique 
non debet anxie perpendi (cf. De Extr. Unctione D. 1. c). 


3?. Tempus viatici: omnibus diebus potest viaticum ministrari, etiam Fer. 
VI. in Pass. Mort. Dom. (can. 867 $ 2), quod tamen hac die de viatico stricte 
dicto debet intelligi; item « quacunque diei aut noctis hora ministrari potest 
(ibid. $ 5), ad quod Rit. Rom. adiungit: « Noctu autem hoc Sacramentum deferri 
non debet, nisi necessitas urgeat » (tit. V. 4,13). Ministrari potest etiam tempore 
interdicti generalis, sed tunc viaticum privatim ad infirmos deferatur (can. 2271 
n. 2). Etiamsi eadem die s. communione fuerint refecti, valde suadendum, ut 
in vitae discrimen adducti denuo communicent (can. 864 $ 2). 


4°. Repetitio viatici. Iuxta can. 864 $ 3: « Perdurante mortis periculo s. via- 
ticum secundum prudens confessarii consilium, pluries, distinctis diebus admi- 
nistrari et licet et decet ». Ad quod optime Noldin-Schmitt-Heinzel: a Infirmis 
non ieiunis saepius dari potest s. viaticum non solum si novum periculum recur- 
rat, sed etiam in eodem periculo, immo nihil impedit, quominus toties eis 
praebeatur, quoties id exoptant et adiuncta personarum (sc. ministri, familiae) et 
locorum permittant, etsi quotidie fieret » (n. 153). Concilium universale Constan- 
tense et CIC enim periculose decumbentes a lege ieinuii simpliciter exemptos 
enuntiant. lis vero, (pii ob causam externam versantur in periculo mortis (mi- 
lites etc. ut supra), item dari potest viaticum non ieiunis, saltem si sine incom- 
modo sive petentis sive sacerdotis differri non potest (Noldin ibid.). 


5°, lus viaticum ministrandi pertinet ad parochum, etiamsi infirmi non 
fuerint parochiani (can. 850). Ius hoc exclusive territoriale est (can 848 $ 1.) et 
varie coarctatur. Nam a. episcopo residentiali viaticum ministrare pertinet ad 
dignitates et canonicos secundum ordinem praecedentiae (can 397); viaticum 
episcopi titularis et cardinalium pertinet ad parochum. — b. Quoad omnes, qui 
in Seminario sunt, hoc ius competit Seminari rectori eiusve delegato (can. 
1368); in omnibus religionibus clericalibus Superioribus per se vel per aliis 
(can. 514 $ 1.); in monialium domo ordinario confessario vel qui eius vices 
gerit (ib. $ 2); in religione laicali pertinet ad parochum vel ad capellanum, qui 
eius loco suffectus fuerit (ib. $ 3.) Viaticum etiam si privatim feratur, ad pa- 
rochi iura pertinet (can. 850 « sive publice sive privatim »), solummodo neces- 
sitas excusat ». 

c) Ritus s. viatici: 


stricte praecipitur iuxta cuiusque rifum proprium sumendum esse s. viati- 
cum (can. 866 $ 3), solummodo « urgente necessitate fas esto quolibet ritu ac- 
cipere n (ibid.). — Administratio liturgica eodem modo fit, ac communio infir- 
morum, excepta formula viatici: « Accipe frater (soror) viaticum corporis D.N J. 
Christi, qui te custodiat ab hoste maligno et perducat in vitam aeternam. 
Arnen ». $i aegrotus magnam tristitiam subiret, omitti potest haec formula, 
suflicique ei formula communionis (Corpus D.N.J. Cr.), praeceptum enim sub 
levi tantum obligat, ideoque ex iusta causa negligi potest, intentioque non 
requiritur ad id, ut aliquis viaticum qua tale suscipiat. Sic Morinus, De Amicis, 
Vermeersch, Fanfani. 


8. De cultu Sanctissimae Eucharistiae. 
a) Visitatio seu adoratio SS. Eucharistiae. 


1°. Iuxta Ecclesiae monitum «qui in religiosam fidelium institutionem 
incumbunt, nihil omittant, ut pietatem erga ss. Eucharistiam in eorum animis 
excitent, eosque praesertim hortentur, ut .. ss. Sacramentum visitent » (can. 
1273). Enc Mediator Dei quoque valde commendat fidelibus « pias ac vel co- 
tidianas ad divina tabernacula salutationes », quae « non modo Ecclesia proba- 
vit, sed veluti sua effecit », imo enuntiatur, quod « Ecclesia nos iubet Christum 
eucharisticis delitescentem velis adorare, ab eodemque superna ac terrestria 
dona petere, intimaque frui familiaritate eius » (n. 129). Sacerdotibus vero 
iniungit Ecclesia, ut « quotidie ... sanctissimum Sacramentum visitent » (can 125 
n. 2. 


2?. Indulgentiis quoque ditavit pia nostra Mater hanc praxirn salutarem: 
«Fidelibus, qui templum ingressi, ante omnes pietatis actus, ad altare, ubi 
SS. Eucharistia asservatur, se contulerint, ibique SSmum Sacramentum vel 
breviter adoraverint » concedit indulgentiam 300 dierum (Ench. Indulg. n. 147.). 
Fidelibus vero qui Sanctissimum devote visitaverint ef quinquies Pater, Ave et 
Gloria recitaverint, ac praeterea semel has preces ad mentem Summi Pontificis 
interaverint, concedit indulgentiam decem annorum, plenariamve, si per septem 
continuos dies idem obsequium devote praestiterint, suetis conditionibus (ibid, 
n. 118), festo autem Corporis Christi et per eius octavam pro tali visitatione 
conceditur indulgentia plenaria singulis diebus, suetis conditionibus (n. 171). 
Eliam fidelibus, qui « propter morbum aliasve instas causas impediti sunt 
quominus ad ecclesiam accedere possint », si eandem visitationem «in spi- 
ritu fidei erga realem Jesu Christi praesentiam peregerint », precesque suprasc- 
riptas recitaverint, indulgentia conceditur quinque annorum, plenaria vero, si 
per septem continuos dies hoc fecerunt, iuxta suprascripta (n. 149). 


3^. Ut visitatio Sanctissimi fidelibus possibilis fiat, Ordinarii « summa dili- 
gentia contendant, ut templa ... christifidelibus frequentiora usque patent, qui, 
ad pedes Servatoris nostri convocati, suavissimam eius invitationem audiant: 
Venite ad me omnes qui laboratis et onerati estis et ego reficiam vos » (MDei 
n. 134). Monitum hoc grave Ecclesiae ubique maiore sollertia sequi debemus, 
ut domus Dei ubique gentium centra fiant pietatis. 

est « Sacramenti augusti publice propositi adoratio », quod exercitium pie- 
tatis « mirandum in modum ad fidem supernamque vitam Ecclesiae hisce in 
terris militantis contulit, quae quidem hac agendi ratione triumphanti Ecclesiae 
quodammodo resonat » (MDei n. 131). 


1°. Potest esse expositio publica, si cum ostensorio seu monstrantia fit, et 
expositio privata, si cum pyxide fit tantum, a. Publica conceditur « die festo 
Corporis Christi et intra octavam in omnibus ecclesiis inter missarum sollemnia 
et ad Vesperas » (can. 1274 $ 1) ubi autem fit processio his diebus, permittun- 
tur duae Missae votivae II. cl. (NCR Var. 34). Secus ad expositionem publi- 
cam alus temporibus iusta et gravis causa et Ordinarii loci licentia requiritur, 


licet ecclesia ad religionem exemptam pertineat (can. ibid.). — b. Privata con- 
ceditur « in ecclesiis aut oratoriis quibus datum est asservare ss. Eucharistiam... 
ex qualibet iusta causa sine Ordinarii licentia » (can. ibid.). — 2°. Ornatus pro 


expositione, a. Altare, in quo exponitur Sanctissimum, antipendio et conopaeo 
albi coloris contegitur, etsi ritus diei alium colorem exigeret. Si autem expositio 
cum functione liturgica, uti Missa, cohaereat, ita ut ministri ab altari non 
recedant, permissum est retinere antipendium et conopaeum coloris diei (S. C. 
Rit. d 2562. 3175,111. 3559. 3949,VIL). — b. Thronus Sanctissimi potest esse e 
metallo vel ligno deauratis, habet planitiem altam, posttergale album et bal- 
dachinum. Ascensus sit facilis ad thronum, Sanctissimum mullo modo licet ope 
alicuius machinae elevare (C. Rit. d 3425). — c. Imagines Sanctorum non licet 
in altari collocare, imagines vero fixae in altari detegantur (S. Rit. d 3320. 
3599,111), imagines angelorum permittuntur. Reliquias quoque vetitum est expo- 
nere in eodem altari (C. Rit. d 2365,1). — d. Crux altaris, si coram exposito 
Missa celebretur, super altari collocari potest, sed non debet, servetur consue- 
tudo. Sine Missae celebratione Crux removeri debet ab altari expositionis (C. 
Rit. d 2365,1.). — e. Tabellae canonis (cartagloria, Messtafeln) removendae sunt, 
si Missa iam non celebratur (d 3130. NCR 527). — f. In expositione privata 
saltem sex, in publica cum ostensorio saltem duodecim cerei accendendi sunt 
(De Amicis p. 344-346). 


3°. Ritus expositionis privatae. Pyxis seu ciborium non extrahitur e taber- 
naculo, sed in eo remanet, solum ostiolum tabernaculi aperitur, ita, ut pyxis vi- 
deri possit. Penitus interdicitur pyxidem extra tabernaculum efferri ac velatam 
in throno collocare (C. Rit. d 2725,4; 4096,7; 4180,2; 3394,1.). Incensatio Sanc- 
tissimi permittitur, sed non praescribitur; sacerdos saltem superpelliceo et stola 
albi coloris induatur. 


4?. Ritus expositionis publicae, a. Celebrans utatur superpelliceo (si adsint 
ministri sacri, conformitatis causa induat albam), stola et pluviali albi coloris. 
Incensatio praescripta est in expositione publica; consuetudo contraria elimi- 
nanda est, cantus vero in expositione praeceptus non est, proin possunt cantari 
durante expositione cantilenae lingua vulgari (Gatterer, Praxis celebrandi p. 183). 
— b. Celebrans facta genuflexione in plano, ascendit suppedaneum, corporale 
expandit, aperit tabernaculum, genuflectit, s. hostiam e custodia extrahit et 1u 
ostensorium ponit, genuflectit et in throno collocat. Denuo genuflectit, et descen- 
dit se aliquantulum retrahens versus latus evangelii in planum, ibique in infimo 
gradu utroque genu flexus, mediocrem facit inclinationem (C. Rit. d 4179, VL), 

quae eadem est, ac si stando eam perfecisset. — c. Celebrans surgit et thus ponit 
in thuribulum, benedictio omittitur. Dein. omnes genua flectentibus, incensat 
sanctissimum, iuxta regulam generalem triplici ductu, qui constat e duobus 
ictibus, inclinationes mediocres faciendo ante et post incensationem. — d. Expo- 
sitio his peracta est, nunc vero sequitur Missa, Vesperae, vel devotio (Andacht, 
salut, devozione, ajtatossag), vel statim benedictio, quae sine exceptione semper 
omnem expositionem concludat necesse est. In hoc casu, si post expositionem 
statim benedictio sequitur, i.e. si expositio solummodo ad benedictionem imper- 
tiendam facta fuerit, incensum semel tantum imponitur: post expositionem Sanc- 
tissimi, duobus vero vicibus incensatur, post expositionem statim, et ad bene- 
dictionem intra cantum Genitori (C. Rit. d 4202,1 ). 


c) De benedictione Eucharistica, 


quae magnopere commendatur ab Ecclesia: « Peculiari modo mos ille valde 
dilaudandus est, quo multa pietatis exercitia in christiani populi consuetudinem 
invecta, eucharisticae benedictionis ritu finem. habent» (MDei n. 133). Bene- 
dictio eucharistica est iuxta /nstructionem 3. sept. [956 « vera actio liturgica, 
proinde fieri debet prouti in. Rituali Romano tit. X. cap. 5. n. 5. describitur » 
(n. 47). Ubi ab immemorabili alius modus viget benedictionis, talis de ordinarii 
licentia conservari potest, suadetur tamen prudenter Romanum morem benedic- 
tionis promovere » (ibidem). 


1°. Regulae generales benedictionis: a. Benedictio semper concludit func- 
tonem, ideoque solum in fine dari potest, in principio functionis, post expo- 
sitionem non est danda benedictio (C. Rit. d 3058, 1 cf. 3308), in casu tamen 
particulari « ob speciales circumstantias ct evitanda scandala » tolerari po- 
test (d 3287 cf. 3308). — b. Benedictio in fine functionis dari debet in expo- 
sitione publica, dan licet in privata (C. Rit. d 3713). — c. Minister exposi- 
fionis ct repositionis potest esse diaconus, benedictionis est solus sacerdos; dia- 
conus tantum Eucharistiam deferens potest dare benedictionem cum pyxide, 
(piam sccumportat. (can. 1274 § 2. et 845 $ 2). « Idem dicendum videtur — iuxta 
Gatterer — si diaconus s. communionem distribuit iis in locis, ubi post com- 
munionem benedictio cum pyxide dari solet », ut in Austria (Praxis celebrandi 
p. 187). 


2?. Ritus benedictionis: a. Postquam functio ante benedictionem finem 
habuit, genuflexus intonat stropham 7antum ergo, duae strophae (Tantum ergo, 
Genitori) exclusive praescribuntur, aliae cantilenae etiam lingua vernacula ante 
« Tantum ergo n et post datam benedictionem cantari possunt, similiter orationes 
aliae recitari possunt his locis. Quando canitur a veneremur cernui » ex consue- 
tudine omnes mediocriter se inclinat. Ad tertium circiter versiculum omnes 
mediocriter sc inclinant, surgunt et imponunt incensum, et iterum in genua 
procumbunt. Intonato Genitori incensatur Sanctissimum, modo ut supra. — 
b. Finito hymno ministri genuflcxi, secus ipse celebrans, intonant versiculum 
Panem de caelo, addentes solis his versiculis, nullis aliis (d 3764, XVIII) tempore 
paschali ct Festo Corporis Christi Alleluia. Celebrans sine ulla reverentia facta 
(d 4179, III) surgit, ct manibus innetis canit. orationem dc Sanctissimo cum 
conclusione brevi, ministris genuflexis manentibus. — c. Genuflexus dein ce- 
lebrans assumit velum humerale, interim diaconus ascendit ad altare, genuflectit, 
ct levat Sanctissimum dc throno, quod secus ipse facit celebrans. Celebrans item 

sine ullo signo reverentiae surgit, opertis velo manibus sumit ostensorium, quod 
ei potest porrigi iuxta usum Romanum a diacono, utrisque stantibus (d 3975, 
IV). — d. Dein benedicit populum, dextera manu nodum, sinistra pedem tenens, 
dextrorsum se vertens ad populum, ostensorium ante faciem habens, Benedictio 
fit elevando summa cum reverentia ostensorium aliquantum in altum, dein post 
decentem moram demittendo illud infra pectus, dentio elevat usque ad pectus 
recta via et ducit ostensorium ad sinistrum humerum, inde vero linea recta ad 
dexterum humerum, unde circulum perficiendo dextrorsum ad altare se conver- 
tit; non requiritur, ut ostensorium denuo ad centrum ducatur (d 1563, II) et id 
in corporali deponit. Pulsus campanulae infra benedictionem non praescribitur, 
sed servari potest, vel in initio et in fine, vel ter sicut in Missa ad elevationem 
(De Amicis p. 350 n. 14). — c. Dein celebrans descendit in planum, et velum 
humerale deponit. Consuetudo Sanctissimum incensandi ante repositionem S. C. 
Rituum minus arridet, sed servari potest (Gatterer p. 189). Dein sine reverentia 
ascendit in suppedaneum, genuflectit, s. hostiam extrahit ex ostensorio, recondit 
in capsula seu custodia et reponit in tabernaculo. 


3°. Benedictio privata sic fieri potest, sed tum cantus Tantum ergo etc. tum 
incensatio omitti possunt, vel servari ad libitum, velo autem humerali uti debet, 
at non solum manus, sed et ipsa pyxis seu ciborium operiuntur extremitati- 
bus veli. 


90. De custodia sanctissimae Eucharistiae. 


Ad custodiam Sanctissimi pertinent: asservatio Eucharistiae — renovatio 
eius — et translatio. 


a) Asservatio Eucharistiae. 


1°. Conditiones asservationis. a. « Dummodo adsit qui eius curam habeat », 
— b. et regulariter sacerdos semel saltem in hebdomada Missam in sacro loco 
celebret » (can. 1265 § 1). — c. « Nemini licet ss. Eucharistiam apud se retinere 
aut secum in itinere deferre » (can 1265 $ 3). — d. « Ecclesiae in quibus ss. 
Eucharistia asservatur, praesertim paroeciales, quotidie per aliquot saltem horas 
fidelibus pateant » (can. 1266). 


2°. Locus remotus asservationis est ecclesia vel oratorium: a. Eucharistia 
custodiri debet in ecclesia cathedrali, in ecclesia principe Abbatiae vel Praela- 
turae nullius, Vicariatus et Praefecturae Apostolicae, in qualibet ecclesia pa- 
roeciali vel quasiparocciali et in ecclesia adnexa domui religiosorum exempto- 
rum sive virorum sive mulierum (can. 1265 $ 1. n. 1.). — b. Eucharistia custodiri 
potest: De licentia Ordinarii loci: in ecclesia collegiata (i.e. capituli collegiati) 
et in oratorio principali sive publico sive semipublico tum domus piae (e.gr. 
orphanotrophii, nosocomii catholici) aut religiosae (sc. religiosorum non-exemp- 
torum), tum collegii ecclesiastici (e.gr. Seminarii sive parvi sive maioris, ephebaei 
cath.) quod a clericis sive saecularibus sive religiosis regatur (ibid. n. 2). No- 
tandum: in ipsa pia vel religiosa domo et apud moniales intra chorum vel 
septa monasteri non licet Eucharistiam custodire, nisi vel in ecclesia vel in 
principali oratorio (can. 1267) — c. De licentia Sanctae Sedis: in aliis ec- 
clesiis vel oratoriis, — licentia Ordinarii loci in publicis oratoriis (ergo iam non 
in semipublicis!) et ecclesiis ex insta causa et per modum actus tantum, habitu- 
alem ergo Ordinarius loci non potest dare licentiam. 

3 , Locus propior asservationis est: a. continuo seu habitualiter unum tan- 
tum eiusdem ecclesiae altare, et quidem in ecclesiis cathedralibus, collegiatis 
aut conventualibus: « Opportunum est, ut ss. Eucharistia regulariter non cus- 
todiatur in altari maiore, sed in alio sacello seu altari » (can. 1268 $ 3); in aliis 
ecclesiis: regulariter in altari maiore, nisi aliud venerationi et cultui tanti sacra- 
menti commodius et decentius videatur, servato praescripto legum liturgicarum 
quod ad ultimos dies hebdomadae maioris attinet » ibid. $ 2). — b. Altare, « in 
quo ss. Sacramentum asservatur sit prae aliis omnibus ornatum, ita ut suo ipso 
apparatu magis moveat fidelium pietatem ac devotionem » (can. 1268 $ 4). — 
c. Per exceptionem extra altare: « Gravi aliqua suadente causa ab Ordinario 
loci probata, non est vetitum ss. Eucharistiam nocturno tempore extra altare, 
super corporali tamen in loco futiore et decenti asservari », (can. 1269 $ 3). 
Locus hic tutior et decens potest esse iuxta Instructionem S. C. Sacram. 20. 
mai 1938: (1) de more sacrarium, dummodo sit locus tutior et decens, — 
(2) arca solidissima et optime clausa muro inserta in quodam ecclesiae pariete 
(vulgo cassaforte), — (3) alius locus tutior, etiam privatus; iuxta Instr, eiusdem 
S. Congregationis 26. mart. 1929. potest esse locus decens in parochiali domo 
a profanis et domesticis usibus seiunctus et a quodam irreverentiae periculo 
remotus. — d. Sequentes praescriptiones servandae in omnibus casibus: (1) Pa- 
rochi cura ut debito honore et reverentia Sanctissimum custodiatur, — (2) Eucha- 
ristia semper in vase seu pyxide includenda est, — (3) ante eam semper /ampas 
debet ardere (can. 1271 coll, cum can. 1269 $ 3), — (4) Eucharistiam saltem 
regulariter clericus comitetur lumen gestans, sacerdos vero superpelliceo et 
stola indutus portet Sanctissimum (Collectio decret, ad s. liturgiam spectantium 
1927-1946, Romae 1947, p. 131-132). 


4?. Locus proximus asservationis est: tabernaculum. « SS. Eucharistia ser- 
vari debet in tabernaculo inamovibili in media parte altaris posito » (can. 1269 
$ L) In specie sequentes leges observandae sunt: /nstructionem prae oculis 
habendo S. C. Sacram. 26. maii 193S., et CRit d 1. iun. 1957 (AAS 1957, 425). 


a. Tabernaculum sit inamovibile et undequaque solide clausum, iuxta litur- 
gicas leges construi potest e ligno, marmore aut metallo, « quae postrema 
materia est ceteris firmior quod tamen magis interest, conficiatur oportet ex 
solida materia, singulaeque partes intime inter se cohaereant, reseratio maximam 
exhibeat securitatem ac fortiter ostiolo adhaereat » (Instr. 4. a.) Commendatur, 
ut tabernaculum sit vera arca ferrea (vulgo cassaforte, coffre-fort, Sicherheits- 
schrauk, pancélszekrény), quae in. tabernaculis iam exsistentibus immitti. possit. 
Tabernaculum e tali sit praeditum firmitate, ut neque terebra (Bohrer, gimlet, 
furo) transfodi possit, neque scalpro (Meissel, chisel, vésó) disiungi atque claus- 
tris (Schloss, lok, zár) adeo validis sit munitum, ut, clavibus quoque adul- 
terinis neuqeat reserari » (Instr. 5. b.). 


b. Sedulo custodiri debet tabernaculum, ideo praescribitur custos, qui potest 
esse laicus, « modo clericus respondeat de clavi qua est reserandus locus ubi 
Eucharistia asservatur », prope sit diu noctuque, nunquam ecclesiam deserat 
tempore (piando patet; « idque pressius est urgendum in urbium ecclesiis ». 
Nocturno vero tempore hae cautelae praescribuntur: (1) omnes ecclesiae fores 
communiantur, fenestrae vero transennis (Rost, rouille, grate, rostély) vel 
clatris (Gitter, grille, railing, raes). — (2) « Accurate est inspiciendum, quoties 

vespere ecclesiae obserantur, ne quis homo malevolus includatur ». — (3) « Of- 
ficium ecclesiae claudendae eiusque claves committantur personis omni suspi- 
cione maioribus, praecipue vero vino non deditis », — (4) commendatur col- 


locatio opportunis in locis fintinnabulorum vi electrica pulsandorum, dum por- 
tae aperiantur, ..aut speciales electrici apparatus, qui ecclesiam repente illu- 
minent » (Instr. 5. b.). 


c. Clavis tabernaculi diligentissime a sacerdote custodiatur (can. 1269 $ 4). 
Huic diligentissimae custodiae tunc satisfit a rectore ecclesiae, si iuxta Instruc- 
tonem (6. c): (1) «clavis tabernaculi nunquam super mensa altaris aut in 
claustro ostioli relinquatur, ne tempore quidem quo mane divina officia ad 
Sacramenti altare et s. communionis distributio peraguntur », quod districte 
praecipitur. — (2) « Hisce vero absolutis, clavis vel a rectore ecclesiae domi 
custodiatur aut ab ipso continenter gestetur, amissionis periculo remoto, vel in 
sacrario, et quidem in loco tuto et secreto, reponatur altera clavi claudenda, 
quam alteram elavem uti supra rector tueatur ». — (3) In ecclesiis religiosarum 
vel in domibus piis mulierum: clavis tabernaculi non est custodienda intra 
septa monasterii, sed asservanda in sacrario, obserata in loco tuto, per duas 
claves, quarum una apud antistitam vel eius vicariam sit, altera apud aliam 


monialem puta sacristain. — (4) Quod attinet oratoria Seminarii, collegii ec- 
clesiastici, ephebei, nosocomii, hospitii: « tabernaculi clavis custodienda erit 
rectori, si sacerdos sit, secus spiritus directori aut cappellano ». — (5) Oratorii 


privati clavis tabernaculi custodiri potest potius a familia, quam a cappellano, 
nisi Episcopus eam sacerdoti celebranti committat (Inst. n. 7. 8. 9.). 


d. Ordinarii locorum vigilare debent, num (1) provisum sit securitati custo- 
diae SS. Eucharistiae, (2) si furta sacrilega commissa fuerint, quibus ss. Eucha- 
rstia violatur in sua dioecesi, adversus parochum vel alium sacerdotem, etsi 
religiosus etiam exemptus sit, semper processum canonicum conficiat, atque 
processus ad S. C. Sacrament, transmittat cum suo voto (Instr. 10. a. b. c.). 


e. Ornatus et apparatus tabernaculi: (1) Tabernaculum intus pannis sericis 
albi coloris est operiendum, si tabernaculum e marmore vel metallo confectum 
sit, intus tabulis ligneis operiendum est, pannis sericis obtegendis. Loco panni 
serici possunt adhiberi tela auro argentove intexta (Brokatstoff), vel lamina 
aurea (C. Rit. d 3254, VILI-VIIL; 3709; 4035, IV). Ostiolum tabernaculi sit tan- 
tum, ut commode ostensorium introduci possit; in externa facie ostioli nulla 
imago sculpi potest, nisi quae fidem et pietatem excitet. Planum tabernaculi 
contegendum est corporali semper mundo. In tabernaculo nihil praeter Eucha- 
ristiam esse potest, e.gr. calices, vasa s. oleorum et talia. Tabernaculum benedici 
debet per rectorem ecclesiae, antequam ss. Eucharistia in eo reponatur (C. Rit. 
d 4035, IV): textus: Rit. Rom. tit. IX, 9,6 (Benedictio tabernaculi seu vasculi 
pro ss. Eucharistia conservanda); eadem formula adhibenda est pro benedic- 
tione pyxidis seu ciborii, et pro parva pyxide infirmorum. — (2) Tabernaculum 
debet praeditum esse conopaeo, i.e. velo, quod tabernaculum ex omni parte 
decenter operiat. Quantum scimus, S. Carolus Borromaeus primus praescripsit 
conopaeum, obligatorium pro ritu Romano incepit esse inde a Rituali Romano 
Pauli V. 1614. Obligatio conopaei valde urgetur a S. C. Rituum (d 3035, 3150, 
3520, 4000, 4137, et 1. iun. 1957, 6), decr. 11. iun. 1940 praescribit materiam: 
conopaeum potest esse vel holosericum, ie. omnino contextum ex panno serico 

(Seide. seta, soie, silk, selyem), vel ex panno contexto ex gossypio (ie. bom- 
bacio-cotone. bambagia, Baumwolle, coton, cotton, pamut), vel lana (Wollc, 
lana, laine, wool, gyapju), vel cannabe (Leinwand, lino, chanvre, linen, lenvé- 
szon). Iuxta idem decretum color potest esse vel semper albus, vel conveniens 
officio diei; si paramenta nigra adhibeantur, color violaceus sumendus est (C. 
Rit. 3562), vetantur conopaea ex linteaminibus denticulatis confecta (Stickerei, 
trina, merletto, broderie, embroidery, himzés). Usus conopaei, etsi optimus 
et decens, revera non ubique invaluit; sic fere in tota Europa centrali, etiam 
Hungaria, desideratur, in ipsa Urbe « tabernacula vere operibus artis pretiosa 
conopaeo non cooperiuntur, exemplum habes Romae, in ipsis basilicis patriar- 
chalibus » (Fanfani p. 227). — (3) Ante tabernaculum « in quo ss. Sacramentum 
asservatur, una saltem lampas diu noctuque luceat» (can. 1271) de qua iam 
tractavimus (stilistica D. 2. e.). 


5?. Pyxis seu alio vocabulo « ciborium », et /unula in ostensorio adhibita, 
item capsula, alio vocabulo « custodia », debent esse deaurata, saltem in iis 
partibus, quibus sacras species attingunt. Materia potest esse ex aurichalco 
(Messing, rame, laiton, brass, sargercz), cupro (Kupfer, bronzo, cuivre, copper, 
vórósréz) et stanno (Zinn, stagno, étain, tin, òn) confecta et deaurata, uti diximus 
(C. Rit. d 3162, VI.), absolute prohibetur vitrum (d 3511). Excipiuntur etiam: 
ferrum, plumbum (Blei, piombo, plomb, lead, ólom), aluminium, nisi hoc ulti- 
mum sSsolidius efficiatur, cum  inauretur (De Amicis p. 59). Operculum pyxidis 
ex eadem materia conficiendum est, debet velo albo cooperiri (can. 1270. et 
Rit. Rom. tit. V, 1,6). Pyxis etc. debet benedici eadem formula ut supra pro 
tabernaculo. 


b) De renovatione s. hostiarum 


iam egimus (supra B. I: de materia remota Eucharistiae b. 2°.). Attenden- 
dum in renovatione, quod nunquam misceantur hostiae veteres cum recentibus, 
ideo celebrans hostias adhuc remanentes sumere debet. 


c) De translatione Sanctissim i. 


Minister translationis est sacerdos vel diaconus, etiam sacerdotibus praesen- 
tibus sine ulla ulteriore causa (C. Rit. d 4194, III). Superpelliceo et stola (dia- 
conus stola transversa) indutus accedit ad altare et genuflectit, super altare 
extendit corporale, Sanctissimum e capsula extrahit, ponit in corporali, genuflec- 
tit. tabernaculum claudit, et in suppedaneo genuflexus accipit velum humerale, 
dein surgit, genuflectit, manu sinistra velata accipit capsulam, quam cooperit 
parte dextera veli. Se vertens, ceroferariüs praecedentibus, vadit ad altare expo- 
sitionis, ibique capsulam ponit in corporali praecedenter extenso, genuflectit et 
deponit velum humerale. Dein ponit Sanctissimum e capsula in ostensorium, et 
post gcnuflexionem in throno collocat, et iterum genuflectit. Dein descendit in 
planum, super infimum gradum genuflectit, et mediocrem peragit inclinationem, 
surgensve thus immittit thuribulo et more solito Sanctissimum  inccnsat. Post 
brevem orationem secretam surgunt, in plano utraque genua flectunt et redeunt 
ad sacristiam. — Si vero pyxis est transferenda ad communionem, vel exposi- 
tionem privatam, omittitur incensatio; velum et ceroferari vero adhiberi debent. 

EPILOGUS 


Totam tractationem absoluti de augustissimo altaris Sacramento penitus 
inspicere mysterium hoc sublimissimum utique non sinisse humanae conditionis 
fragilitatem fateri debemus. Tamen intellectus noster fide illustratus divina, 
rationabile praestat obsequium, inclinans se coram potentia Omnipotentis, re- 
cordando vocem Augustini: « Demus, Deum aliquid posse, quod nos fateamur 
investigare non posse. In talibus rebus tota ratio facti est potentia facientis » 
(Ep. ad Volusian. n. 8.). 

Si ergo altissirna sapientiae Dei in hoc augustissimo mysterio quoque im- 
permeabilia remanebant, tamen libenter excipere debemus S. P. Pii XII. circa 
hoc mysterium utilem admonitionem (MDei n. 118). 


« Excitate, Venerabiles Fratres, in eorum animis, qui vestris demandati 
sunt curis, studiosam ac veluti inexplebilem Jesu Christi famem — 

« vobis magistris altaria pueris iuoenibusque stipentur, qui sese innocen- 
tiam suam, suamque actuosam navitatem Divino offerant Redemptori, — 

«frequentes accedant coniuges, qui ad sacram mensam enutriti, inde 
sumant ut subolem sibi creditam Jesu Christi sensibus eiusque caritate confor- 
ment — 

« advocentur opifices, ut cibum illum accipere queant, qui validus ac nun- 
quam deficiens eorum vires redintegret, quique eorum laboribus sempiternam 
in caelo mercedem praeparet, — 

« omnes denique cuiusvis ordinis homines convocate ac compellite intrare,— 

« quandoquidem hic est panis vitae, quo omnes indigent. 

«Jesu Christi Ecclesia hoc uno pane fruitur, quo nostrorum animorum 
optata ac desideria expleat, 

« quo eos arctissime Jesu Christo coagmentet, — 

«et quo denique unum corpus fiant, ac veluti fratres inter se ii consocien- 
tur, qui eidem caelesti Mensae assideant, — 

« ut frangentes panem unum, pharmacum sumant immortalitatis ». 


Sic admirabili tali pharmaco muniti, transeamus per bona temporalia, cor- 
pus tenentes Domini manibus nostris eumque distribuentes, adorantes et ad 
eius adorationem inducentes: ut praesertim per manducationem adorationem- 
que Eucharistiae non amittamus aeterna. Aeterna videlicet illa bona, quorum 
immensa beatitudo in hoc augustissimo Sacramento praegustatur, quorumque 
pignus ct promissio, simulque medium efficacissimum Eucharistia est. Illa, in- 
quam Eucharistia, in qua Christus continetur, quem toties decursu vitae nostrae 
precati sumus: 


Jesu quem velatum nunc aspicio, 
oro, fiat illud, quod tam sitio: 
ut Te revelata cernens facie, 
visu sim beatus tuae gloriae. 


AMEN. 


IV. Tractatus quartus. 


De Baptismo. 


Postquam iam tractavimus de SS. Eucharistiae Sacramento, utpote a quo 
incepimus tractationem, nam omnia cetera Sacramenta ordinem dicunt ad hoc 
augustissimum Sacramentum, quod potissimum est inter omnia Sacramenta et 
fons est e quo cetera tamquam rivuli descendunt — nunc suscipimus dilucida- 
tionem ceterorum. 


Sequenti ordine tractabimus materiam de Sacramento baptismi: 


De existentia baptismi. 

De essentia baptismi. 

De efficientia baptismi. 

De necessitate baptismi. 

De personis sacramentalibus baptismi. 
De ritibus baptismi. 


VEDI E d 


A) Dc existentia baptismi. 
Definitio. 


Catechismus Catholicus sic definit baptismum: 


« Baptismus est Sacramentum per modum ablutionis a Jesu Christo institu- 
tum, quo baptizatus fit membrum mystici corporis Christi, quod est Ecclesia, 
obtinet remissionem peccati originalis, et omnium peccatorum actualium, si qua 
adsint, cum lota poena eisdem debita, et fit capax suscipiendi alia Sacramenta » 
(Cat. Cathol. cura et studio Card. Gasparri, ed.5. Romae 1931, Catech. pro adul- 
tis quaest. 348.) — De nominibus baptismi cf. infra 4. a. — c. 


l. Vox Ecclesiae. 


Cone. Florentinum Decr. pro Annenis 1439: n Primum omnium Sacramen- 
torum locum tenet sanctum baptisma, quod vitae spiritualis ianua est: per ipsum 
enim membra Christi ac de corpore efficimur Ecclesiae » (Denz. 696). 

Cone. Tridentinum in genere inter septem Sacramenta enumerat baptismum 
(sess. à II. can. 1. Denz. 844), agit permulta de baptismo, sed specialem canonem 
non statuit de existentia huius Sacramenti, nam omnes Novatores saec. XVI-1 
agnoverunt hoc Sacramentum, licet multa falsa docuerunt de eo. 


2. Adversarii baptismi. 


a) Iam saec. II-o Gnostici baptismum negaverunt, propter eorum doctrinam 
falsam, materiam esse malam. S. /renaeus loquitur de illis, qui recusant aquam 
ct oleum, etenim « dicunt, non oportere inenarrabilis et invisibilis virtutis mys- 
terium per visibiles et corruptibiles perfici creaturas, et ea quae mente concipi 
non possunt, et incorporalia et insensibilia, per sensibilia et corporalia. Esse 

autem perfectam redemptionem ipsam agnitionem inenarrabilis magnitudinis » 
(Adv. haer. I, 21,4 PG 7, 666). 


b) Manichaei quoque baptismum negabant, ut S. Augustinus dicit: « Bap- 
tsmum in aqua nihil cuiquam perhibent salutis afferre, nec quemquam eorum, 
quos decipiunt, baptizandum putant n (De haeresibus 46. PL 42, 38). 


c) Fuerunt aevo antiquo Ecclesiae, qui putabant, baptismum per ignem 
dari debere, ut ignotus auctor libri De rebaptismate narrat: « Quia Joannes 
dixit, nos baptizandos esse in Spiritu Sancto et igni, eo quod addiderit dicens 
et igni, idcirco quidam desperati homines ausi sunt usquequaque pravitatem 
suam porrigere .. qui originem iam exinde trahunt a Simeone mago multiformi 
perversitate per varios errores eam exercent » (CSEL 3, 3, 89, cf. Lennerz p. 14). 


d) Saec. XII-XIII-o sectae dualisticae, Waldenses et Albigenses negabant 
baptismum aquae, locoque eius constituebant « consolamentum n ut initiationem 
pravae eorum sectae, quod fiebat per manuum impositionem. 


e) Iam inde a saec. XIX-o permulti existunt sectae recentiores Protestan- 
lismi, qui negant baptismum, nec ministrant tale quid. — Immo aevo nostro 
Modernistae erant, qui asserebant quod « communitas Christiana necessitatem 
baptismi induxit, adoptans illum tamquam necessarium ritum eique professionis 
Christianae obligationes annectens » (Decr. « Lamentabili d, Denz. 2042). 


3. Testimonium Sacrae Scripturae de baptismo. 


Uberrimum testimonium ex omnibus Sacramentis baptisma habet in Sacris 
Scripturis. 


a) In V.T-o adumbratum habetur in expressionibus symbolicis, quando 
aquam in metaphoris adhibebant ad significandam puritatem animae, e.gr. Ps 
50,9: «Lava me et super nivem dealbabor», vel: «Abluerit Dominus sordes 
filiarum Sion et sanguinem Icrusalem laverit de medio eorum », « Lavamini, 
mundi estote, auferte malum cogitationum vestrarum ab oculis meis » (Is 4,4; 
1.16). — Pronum erat ergo, quod efiam ritus V.T-1 cognoscebant usum aquae ad 
significandam puritatem leviticam restitutam, quando mortuum vel cadaver teti- 
gerant et talia. Imo etiam vaticinium futuri baptismi editum est a Zacharia: 
« In die illa erit fons patens domui David et habitantibus Jerusalem in ablutio- 
nem peccatoris ct menstruatae et erit in die illa, dicit Dominus. exercituum: 
Disperdam nomina idolorum de terra » (13,1). 


b) Coaetanei Christi optime cognoscebant ablutiones rituales. Forsitan iam 
eo tempore in usu erant ablutiones proselytarum, qui vocabantur « portae », 
loco circumcisionis suscipiebant lavacrum symbolicum, quale etiam  £Esseni 
exercebant. In vita cotidiana Pharisaeorum « multa sunt, quae tradita sunt illis 
servare baptismata calicum et urceorum, et aeramentorum » (Mc 7,4), lotiones 
manuum, de quibus Lucas meminit. Jesus intrans in domum pharisaei cuiusdam, 
recubuit ad prandium. Pharisaeus autem coepiti intra se reputans dicere quare 
non baptizatus esset ante prandium. «Et ait Dominus ad illum: Nunc vos 
pharisaei, quod deforis est calicis et catini mundatis, quod autem intus est 
vestrum, plenum est rapina et iniquitate » (Lc 11, 37-39). S. Paulus apostolus ad 
Hebraeos scribens commemorat observantias « in cibis et in potibus et variis 
baptismatibus et 1iustitiis carnis » (Heb 9,10). 


41. - Rad6, Ench. Liturgicum. 

c) Praeambulum praefigurativum baptismi veri fuit baptisma loannis Bap- 
listae. Praecursor Christi baptismi quoque praecursor effectus est per inspira- 
tionem divinam. « Fuit loannes in deserto baptizans et praedicans baptismum 
poenitentiae in remissionem peccatorum » (Mc 1,4) Aliquid prorsus novum 
fecit loannes: noluit munditiam Leviticam procurare, etsi hoc facere potuisset 
qua sacerdos V. Legis, sed praedicabat paenitentiam agendam super peccata 
et ad signum huius lavabat eos, sed iustitiam per poenitentiam consecuti sunt, 
qui « baptizabantur ab illo in Jordanis flumine confitentes peccata sua » (v. 5). 
Promissionem veri baptismi quoque edidit: « Ego baptizavi vos aqua, ille vero 
baptizabit vos Spiritu Sancto » (ibid. $). 


d) Promissio baptismi habetur Jo 3,5: « Amen, amen dico tibi, nisi quis 
renatus fuerit ex aqua et Spiritu Sancto, non potest introire in regnum Dein, 
Christus Nicodemo de regno suo Messianico locutus est, de quo regno quidem 
dixit, non esse de hoc mundo, sed tamen inchoandum esse in hac vita. Introire 
autem hoc regnum solummodo is potest, qui ope Spiritus Sancti aliquid per 
aquam patitur. Quid autem hoc sit, plene e testimonio Traditionis intelligitur. 
quae textum hunc semper et exclusive de Sacramento baptismi intellexit. Item 
declaravit effatum hoc Christi: 


e) Institutio baptismi, quae clarissime legitur in Novo Testamento. Christus 
etenim dixit ante ascensionem suam: « Euntes docete (mathéteusate, facite vobis 
discipulos) omnes gentes, baptizantes eos in nomine Patris et Fili et Spiritus 
sancti, docentes (didaskontes) eos servare omnia, quaecunque mandavi vobis » 
(Mt 28,19). Ad quod Marcus adiungit verbum Domini: « Qui crediderit et bap- 
üzatus fuerit, salvus erit, qui vero non crediderit, condemnabitur n (Mc 16,16). — 
Omnia habemus hic ad notionem Sacramenti necessaria: institutionem Christi, 
ipse enim dat mandatum: «Euntes... facite discipulos... baptizantes... docete». 
Habes materiam: est lotio, Graece « baptismos », per aquam facta, ut constat e 
colloquio cum Nicodemo et praxi dissipulorum (« Nunquid aquam quis prohibere 
potest, ut non baptizentur hi » Act 10,47), habes formam in nomine Patris etc. 
Effectus eius est « soteria », salvatio, ie. consecutio regni caelestis. 


f) Exacutionem mandati huius videmus statim per apostolos effectam esse. 
Act 2.36 die Pentecostes Petro dixerunt Judaei: « Quid faciemus viri fratres? 
Petrus vero ad illos: Poenitentiam, inquit agite, et baptizetur unusquisque vest- 
rum m nomine Jesu Christi in remissionem peccatorum », ubi alius effectus 
quoque assignatur baptismi: remissio nempe peccatorum. Sic faciebant alii, 
e.gr. S. Paulus, scribens Corinthiis: « Neminem vestrum baptizavi, nisi Crispum 
et Caium... et Stephanae domum » (1 Cor 1, 14-16). 


g) Quando Christus Sacramentum baptismi instituerit, certe non potest 
sciri, ideo diversae habentur sententiae. Verisimile est, quod ante passionem 
suam, ut S. Thomas dicit « Tunc videtur aliquod Sacramentum institui, quando 
accipit virtutem producendi suum effectum: hanc autem virtutem accepit bap- 
tsmus, quando Christus est baptizatus, unde tunc vere baptismus institutus 
fuit, quantum ad ipsum Sacramentum » (III q. 66 a. 2). Multi opinantur, quod 
discipuli iam in terrena vita Christi verum baptismum ministrabant, imo quod 
etiam ipsi tunc iam baptismum acceperunt, sic S. Thomas, Scotus, Calmet, 
Maldonatus, Belser Schembri (L 114 s.), sequentes S. Augustinum, qui dixit: 
« Sı dicimus, apostolos non fuisse baptizatos aqua, metuendum est, ne graviter 

in cis erremus, ne demus hominibus auctoritatem, contemnendi baptismum... 
largum enim tempus habuerunt, quo baptizarentur, ut alios etiam baptizave- 
rint » (Ep. ad Seleuc.). 


h) Praesertim Paulus apostolus iam uberius coepit evolvere theologiam 
baptismi. 1?. In tertio itinere apostolico pluries in scriptis reliquit suam doctri- 
nam profundissimam de Sacramento baptismi. Primo ad Galatas scripsit versus 
annum 55. dicens eos per baptismum Christum induisse (Gal 3,27). Per fidem 
üt aliquis filius Dei, fides enim praesupponitur a baptismo; etiam consequentiae 
nominantur ibidem a Paulo: differentiae tum nationales (ludaeus, Graecus), 
tum sociales (servus, liber), tum sexuales (masculus, femina) evanescunt. — 
2?. Eodem itinere item ex Epheso Corinthiis scripsit in paschate anni 67, 
monens eos catalogo peccatorum, quod tales fuerunt, sicut catalogo ostenditur, 
sed baptismi effectum consecuti nunc iam abluti, sanctificati, iustificati sunt 
omnes (1 Cor 6,11). In eadem vero epistola iterum breviter repetit, quae iam 
Galatis scripsit de differentiis diluendis inter fideles, sed adiungit hoc loco (12, 
13), quod in uno Spiritu in unum corpus baptizati sunt, ideoque concordiam ser- 
vare debent, quae in ista civitate inter christianos adeo defuit. — 3^. Tertio 
itinere ad finem vergente ineunte anno 58. scripsit ad Romanos suam longis- 
simam profundissimamque elucubrationem de baptismo (Rom 60, 3-11). Post- 
quam de peccato originali locum suum tradidit classicum (c. 5), fuse exponit 
effectum baptismi. Nova vita, novitas vitae est hic effectus: quam per celebrem 
comparationem illustrat: sicut Christus sepultus fuerit, sic etiam baptizandus 
sepelitur per immersionem in undis aquae, sic « consepultus n est, per baptis- 
mum in mortem, ie. per hanc immersionem baptismalem mortuus est corpus 
carnis, corpus peccatorum, et resurrexit cum Christo nuneque iam « in novitate 
vitae ambulat». — 4^. E captivitate prima item scripsit de baptismo. Primo 
quidem Colossensibus (2, 11-15), affirmans cis, baptismum locum tenere circum- 
cisionis V.T-1, monet enim eos, ut caveant falsos doctores, e quibus aliqui iam 
in ritus ct observantias V. Legis cos allicere tentabant (cf. V. 16). Multo maius 
quid habent in baptismo, circumcisionem « non manufactam, sed circumcisio- 
nem Christi » — 5°. Ex eadem captivitate epistolam misit encyclicam ad ec- 
clesias Asiae minoris, ibique (Eph 4, 3-5) ad unitatem hortatur fideles suos. 
Ad unitatem servandam quinque affert argumenta, ut secundum argumentum 
profert: « Unus Dominus, una fides, unum baptisma », alludens ad doctrinam 
notam, quod per baptisma in unum corpus coagulantur omnes. In eadem epistola 
dc coniugatis locutus, enuntiat materiam et formam baptismi, simulque effectum: 
n lavacrum aquae est in verbo ». — 6°. Post captivitatem primam ad Titum 
scripsit (Tit 3, 4-5) ultima vice de baptismo: « Cum benignitas et humanitas 
apparuit Salvatoris nostri Dei, non ex operibus iustitiae quae fecimus nos, sed 
secundum suam misericordiam salvos nos fecit per lavacrum regenerationis et 
renovationis Spiritus Sancti ». 


4. Testimonium S. Traditionis pro baptismo. 


Fere superfluum videtur haec demonstratio e sacra Traditione, nam si ali- 
quid certum est, tunc e.xistcntia baptismi inde a primordiis Ecclesiae. 


a) Ultimo decennio sacculi primi duo scriptores anonymi iam omnia essen- 
tiala habent de baptismo. — 1°. Didache memorat nomen, formam, materiam 

remotam et proximam, etiam infusionem et etiam ritum: « Quod autem attinet 
baptismum, sic baptizate: Haec omnia prolocuti, baptizate in nomine Patris et 
Fili et Spiritus Sancti in aqua viva, deficiente autem aqua viva, in aliam 
aquam baptiza, si minus potes in frigida, in calida. Quodsi utraque deest, in- 
funde ter aquam in caput in nomine Patris et Fili et Spiritus Sancti. Ante. bap- 
tisma ieiunato et qui baptizat et qui baptizatur, et si qui alii potuerint, iubebis 
autem eum, qui baptizatur, ieiunare uno vel altero die ante » (c. 7. Quasten 
p. 9-10.)). — 2°. De effectibus autem baptismi perpulchre tractat auctor Epistolae 
Barnabae inter 96-98: « Nos descendimus quidem in aquam pleni peccatis ac 
sordibus, emergimus autem fructum ferentes (karpophorountes) in corde timo- 
rem ct in spiritu spem in Jesu habentes » (11,11 RJ n. 34). 


b) Medio saeculi Il-1 1?. Hermas Romae baptismum « sigillum » (sphragis) 
oocat, dicens: « Sigillum ergo est aqua, in aquam igitur descendunt, mortui, 
et ascendunt vivi. Sigillum hoc adnuntiatum est eis, ii autem usi sunt eo, ut 
intrare possint in regnum Dei » (Similitudo 9, 16, 4 PG 2, 995). Merito dicit Casei 
quoad hunc textum provocans ad consuetudines antiqui aevi, quod sicut servus 
notam domini sui, miles sigillum imperatoris, mystes signum deitatis suae in 
corpore suo adustum portavit, sic christianus per baptismum accipit sigillum 
(Liturgie ais Mysterienfeier, Freiburg i.Br. 1923, 51). — 2°. S. Justinus eodem 
saeculo de baptismo loquens iam novum nomen huius Sacramenti profert, « il- 
luminationem » (photisma) eum appellans: « Adducimus eos, ubi aqua habetur 
et renascuntur per modum regenerationis, sicut etiam nos regenerati sumus » 
(Apol. I. 61, 12 Quasten 14 s). « Modus regenerationis n (tropos anagennéseos) 
lit co, quod in nomine Patris et Filii et Spiritus Sancti balneum sumunt (loutron 
poiountai), cuius balnei effectus est, quod intrare possunt in regna caelorum et 
liberantur a peccatis » (pheuxontai hamartias). — 3°. Eodem saeculo ad finem 
Vergente, circa 180 iam prima monographia scripta est de baptismo a Melitone 
Sardensi quae tantum in fragmentis exstat. In qua analogias quaerit ubique in 
rerum natura, ut baptismi effectum illustrare possit. Principium eius fundamen- 
tale est: omnia entia necesse habent ut purificentur et quidem aqua, ergo etiam 
anima hominis, a Aurum, argentum, aes, ferrum postquam ignita sunt, debent 
in aquam immergi, unum quidem ut resplendeat, alterum ut firmius sit. Tellus 
lavatur per pluvias et flumina, et bene lota bene fructificat. Aegyptus lavatur 
inundante flumine, et abunde profert spicis plenis centuplum. Sed etiam aerem 
lavant stillantes guttae pluviae, baptizantes etiam matrem aquarum inundan- 
tum: arcum caelestem... Si videre cupis: etiam res caelestes baptizantur, attende 
ad Oceanum, novum spectaculum tibi monstrare possum: mare stridens, infinitus, 
profundissimus, immensus Oceanus, aqua haec purissima baptisterium est solis 
(to tou héliou baptistérion), est pelvis radians (lamptérion, Leuchtbeckenz-vila- 
gitó tal) stellarum lucernarium (phótisterion) lunae » (cf. F. J. Dolger, Sol 
salutis, 2.ed. Münster 1.W. 1925, 342). « Baptistérion » est antiqua denominatio 
frigidarii in thermis publicis, simul autem loci baptismatis christiani; « photis- 
terion » autem est nomen novum a Melitone inventum ad analogiam baptisterii 
(cf. Dolger, Ichthys. Das Fischsymbol in frühchr. Zeit, Rom 1910, 5. 86). 


c) Ultimis annis saeculi Il-1 1?. Clemens Alexandrinus scripsit de baptismate, 
et affert nomina tunc temporis iam de baptismo usitata, ut per ea demonstret 
effectus huius Sacramenti: « Multis autem modis vocatur illud opus: gratia, 
illuminatio, perfectio et balnea. Balnea (loutron, bagno, Bad, fürdo) quidem, 

per quod peccata abstergimus. Gratia (charisma) vero qua remittuntur poenae 
peccatis debitae. Illuminatio autem  (phótisma), per quam sanctum illud et sa- 
lutem ferens lumen intuemur, ope cuius scilicet divinum (to theion) acute cer- 
nimus (oxyOópoumen = scharfsichtig sehen, elesen latni), perfectionem autem 
(teleion) vocamus quod nullo indiget » (Paedagogus I, 6, 25, 3 RJ nr. 407). — 
2?. Versus idem tempus S. /renaeus Lugdunensis partes Spiritus Sancti celebrat 
in baptismo, dicens: « Iterum potestatem regenerationis in Deum dans disci- 
pulis, dicebat illis: Euntes docete omnes gentes, baptizantes eos in nomine 
Patris ct Filii et Spiritus Sancti. Hunc enim promisit per prophetas, effundere 
in novissimis temporibus super servos et ancillas, ut prophetent, unde et in 
Filium Dei filium hominis factum, descendit, cum ipso assuescens habitare in 
genere humano, et requiescere in hominibus, et habitare in plasmate Dei, volun- 
tatem Patris operans in ipsis et renovans eos a vetustate in novitatem Christi » 
(Adv. haer. 3, 17, 1 RJ nr. 219). 


d) Saeculum III. aperitur 1 . monographia splendente Tertulliani De bap- 
tismo, scripta inter 200-206, quam pulcherrima gratiarum actione exorditur: 
« Felix sacramentum aquae nostrae, quia ablutis delictis pristinae caecitatis in 
vitam aeternam liberamur! ...Nuper conversata istic quaedam de Gaiana haeresi 
vipera venenatissima doctrina sua plerosque rapuit, imprimis baptismum dest- 
ruens. Plane secundum naturam, nam fere viperae... arida et inaquosa sectantur. 
Sed nos pisciculi secundum ichthyn nostrum lesum Christum in aqua nascimur, 
nec aliter quam in aqua permanendo salvi sumus n (De bapt. 1. RJ 302). — 
2?. Idem Tertullianus clarissime loquitur etiam de confirmatione, quae tunc 
temporis fere semper statim post baptismum et coniunctim cum eo administra- 
batur: « Exinde egressi de lavacro perungimur benedicta unctione de pristina 
disciplina... Dehinc manus imponitur per benedictionem, advocans et invitans 
Spiritum Sanctum » (De bapt. 7. 8. RJ nr. 304). Alibi simili claritate: « Caro 
abluitur, ut anima emaculetur, caro ungitur, ut anima consecretur, caro signatur, 
ut et anima muniatur, caro manus impositione adumbratur, ut et anima spiritu 
illuminetur, caro corpore ct sanguine Christi vescitur, ut et anima de Deo sagi- 
netur n (De carnis resurr. 8 RJ n. 362). En habes tria Sacramenta initiantia 
insimul nitide enumerata. 


e) Versus 220 S. Hippolytus in sua Paradosi Apostolike etiam ritum horum 
Sacramentorum describit. Baptismus per trinam immersionem fit, unaquaque 
vice interrogatur: « Credisne in Deum patrem omnipotentem? » et respondens: 
n Ego credo n, baptizatur. Similis interrogatio fit de Filio et mysteriis ei adnexis 
n et cum ille dixerit: Credo, iterum baptizetur ». Tertia vice de Spiritu Sancto 
et sancta ecclesia et carnis resurrectione interrogatur, « dicat ergo, qui bapti- 
zatur: Credo et sic tertia vice baptizetur ». Effectum baptismi deinde extollit 
oratio episcopi statim. dicenda: « Domine Deus, qui dignos fecisti eos remis- 
sionem mereri peccatorum per lavacrum regenerationis Spiritus Sancti, inmitte 
in eos tuam gratiam, ut libi .serviant secundum voluntatem tuam, quoniam tibi 
est gloria, Patri et Filio cum Sancto Spiritu in sancta ecclesia et nunc et in 
saecula saeculorum. Amen n. Statim autem sequitur Sacramentum confirmatio- 
nis: « Postea oleum sanctification infundens de manu et inponens in capite 
dicat: lugeo (! te sancto oleo in domino Patre omnipotente et Christo Jesu 
ct Spiritu Sancto. Et consignans in frontem offerat osculum et dicat: Dominus 

tecum. Et ille, qui signatus est, client: Et cum spiritu tuo. Ita singulis faciat » 
(Quasten p. 31-32). 

f) Origenes quoque versus 210 tractat simul de baptismo et de confirma- 
fione cum eo connexa: « $i te abluerit ct mundum facit sermo legis ct unctio 
chrismatis « (In Lev. hom. 6, 5 PG 12, 472), ubi « sermo legis » evidenter verba 
significat evangelica baptismi. Dein ibidem etiam alia vice clare locutus est 
de confirmatione: u Donum autem gratiae Spiritus per olei imaginem designa- 
tur, ut non solum purgationem consequi possit is, qui convertitur a peccato, 
sed ct Spiritu Sancto repleri » (ibid. 8, 11 PG 12, 508). « Purgationem conse- 
quitur» qui a peccato convertitur, ie. baptizatur, post hoc autem per oleum 
«repletur Spiritu Sancto»: in confirmatione. — Eodem tempore Synodus 
Carthaginensis V., anno 255., talia mandat de confirmatione: « Ungi quoque 
necessc est eum, qui baptizatos est, ut accepto chrismate, id est, unctione, esse 
unctus Dei et habere in se gratiam Christi possit » (can. 2. MEL I, nr. 2342). 


g) Quid indigemus adhuc testibus? Sufficiat e turba plurima tantum concor- 
diam ostendendi causa allegare Serapionem qui versus 340 in suo Euchologio, 
ab A. Dmitrijlewski] in monte Athos detecto, 30 orationes conscripsit, inter eas 
septem de baptismo et de confirmatione; dein S. Cyrillum Hierosolymitanum, 
qui 348 in suis celeberrimis Catechesibus Mystagogicis fuse describit baptis- 
mum et confirmationem ct doctrinas catholicas de iis tradit catechumenis; 
S. Ambrosium, qui versus 380 lingua Latina idem fecit. Minute describit etiam 
ritus Mediolani usitatos, quoad baptismum e.gr. dicit inter alia: « Accepisti 
post haec vestimenta candida, ut esset indicium, quod exueris involucrum pec- 
catorum, indueris innocentiae casta velamina, de quibus dixit propbeta: Ad- 
sperges me hyssopo et mundabor, lavabis me et super nivem dealbabor n, de 
confirmatione autem eam in memoriam revocando sic effatur: « Unde repete, 
quia accepisti signaculum spiritale, spiritum sapientiae et intellectus, apiritum 
consili atque virtutis, spiritum cognitionis atque pietatis, spiritum sancti timoris: 
ct serva, quod accepisti! Signavit te Deus Pater, confirmavit te Christus Domi- 
nus, ct dedit pignus Spiritus in cordibus tuis, sicut apostolica lectione didicisti » 
(De mysteriis 7, 34. 42 Quasten p. 129. 131). 


5. Ratione theologica 
quoque commendatur baptismi existentia. 


a) Ritus sub hoc nomine a primordiis Christianis ut signum initians usur- 
patus revera est: signum visibile, quo aliquis apte ut novum membrum societati 
visibili incorporatur. 


b) Est dein signum conveniens qua lavacrum, nam tum cultus mosaicus 
cognoscebat lotiones rituales, tum tempore Evangelii in usu erant tales lotiones 
tebila vocatae, inter sectas ludaicas, tum S. Joannes Baptista tali usus est. 
Insuper quam maxime apta est lotio in ratione significandi, nam optime exprimit 
symbolice, quod et efficit: spiritualem purificationem. 


c) Ut gratiae signum efficax est conveniens, eo, quod non solum iuridice 
confert iura et privilegia membro novo societatis visibilis, sed quia haec societas 
est Corpus Christi Mysticum, sive palmites Vitis verae succo vitali gratiae a 
Capite seu vite perfusae, ideo haec incorporatio convenienter quoque confert 
primam gratiam et ius ad ceteras. 

d) Institutio immediata a Christo facta quoque convenit et confirmat ritum 
hunc esse e Sacramentis Christi. 

B) De essentia baptismi. 


Agendum est 1. De materia remota et proxima baptismi, dein 2. De forma 
baptismi, demum tradendae sunt: 3. Nonnae pastorales quoad materiam et for- 


mam baptismi. 
|l. De materia remota et proxima baptismi. 


THESIS. Materia baptismi est ablutio per aquam naturalem. De fide. 


a) Vox Ecclesiae. 


1°. Quoad materiam remotam, a. Innocentius IIl. anno 1206: ad archiepp. 
Nidrosiensem in Norvegia: « Postulasti, utrum parvuli sint pro christianis 
habendi, quos, in articulo mortis constitutos, propter aquae penuriam ct absen- 

tiain sacerdotis, aliquorum simplicitas in caput ac pectus ac inter scapulas pro 
baptismo salivae conspersione linivit.. Dubitare non debes, illos verum non 
habere baptismum » (Denz. 412). — b. Gregorius IX. ad Sigurdum archiep. 
Xidrosiensem anno 1241: « Cum, sicut ex tua relatione didicimus, nonnunquam 
propter aquae penuriam infantes terrae tuae contingat in cerevisia baptizari: 
tibi tenore praesentium respondemus, quod cum secundum doctrinam evan- 
gclicam oporteat ex aqua et Spiritu Sancto renasci, non debent reputari rite 
baptizati, qui in cerevisia baptizantur (Denz. 447). — c. Clemens VI. in epistola 
1351. scripta ad Consolatorem, Katholikon Armenorum, enuntiavit: « Parvuli 
ante octavum diem possunt baptizare, et quod baptismus non potest esse in 
liquore alio, quam in vera aqua n (Denz. 574 a.) — d. Cone. Florentinum 1439. 
Decr. pro Armenis: « Materia huius Sacramenti est aqua vera et naturalis, nec 
refert, frigida sit, an calida » (Denz. 696). — c. Trident sess. VII. can. 2. e 
bapt.: « S.q.d., aquam veram et naturalem non esse de necessitate baptismi, 
atque ideo verba illa D.N.J. Christi: Nisi quis renatus fuerit ex aqua et Spiritu 
sancto, ad metaphoram aliquam detorserit: a.s. » (Denz. 858). 


2?. Quoad materiam proximam.. Habetur in libris ritualibus. E.gr. Rit. Rom. 
üt. II. c. 1, 10: Baptismus valide conferri potest « aut per infusionem aquae, 
aut per immersionem, aut per aspersionem, primus tamen vel secundus modus, 
aut mixtus ex utroque, qui magis sit in usu, pro Ecclesiarum consuetudine 
retineatur ». Similiter etiam C/C can. 756: verbotenus repetens Ritualis praesc- 
rptionem, testatur de doctrina Magisterii ordinarii. Ecclesiae. 


b) Traditio 


de exclusive usu aquae naturalis omnino consona est. Etiam quod adtinet 
materiam proximam, i.e. ablutionem, uno ore immersionem vel infusionem prae- 


dicat. Ut vidimus, 


1°. infusionem iam Didaché aequivalentem enuntiat immersioni. Etiam 
S. Cyprianus locutus est de infusione anno 255: « Quaesisti etiam, fili carissime, 
quid mihi de illis videatur, qui in infirmitate et languore gratiam Dei con- 
sequuntur, an habendi sint legitimi christiani, eo quod aqua salutari non loti 
sint, sed perfusi.. Nos quantum concipit mediocritas nostra, aestimamus in 
nullo mutilari et debilitari posse beneficia divina nec minus aliquid illic posse 
contingere, ubi plena et tota fide et dantis et sumentis accipitur quod de 


divinis muneribus hauritur » (Ep. 69, 12 RJ 590). 


2°. Attamen infusio tantum exceptio fuit in casu necessitatis, immersio 
erat in tota Ecclesia, tum Graeca, tum Latina usitata et ordinaria. Usque ad 
saec. saltem XII. etiam in Ecclesia Latina sic remansit, uti videri potest e 
S. Thoma, qui dc infusione haec dicit: «a Tutius est baptizare per modum im- 
mersionis, quia hoc habet communior usus n, (III q. 66 a. 7), ct infusionem 
exceptionem putat: « Quandoque potest imminere necessitas, propter pauci- 
tatem aquae, vel propter debilitatem baptizandi, cui potest imminere periculum 


mortis ex immersione » (ibid.). 
3°. Quod aspersionem attinet, haec quidem etiam dicitur valida materia 


proxima, sed dubito, num aliquando etiam in usu fuerit. S. Cyprianus est, di- 
cente cl. Lercher, « ex primis saeculis unicus huius praxis testis Ep. 69, 12» 

sed immerito invocatur qua testis, nam opinor Cyprianum male intellectum esse. 
Loco citato enim revera dicit: « ...nec quemquam movere debet, quod aspergi 
vel perfundi videntur aegri, cum gratiam dominicam consequuntur », ast si 
totus contextus huius epistolae attente legatur, apparet, Cyprianum idem velle 
dicere per « aspergi » ac « perfundi », agitur ergo de simplici tautologia. Quae- 
stionem hanc de validitate baptismi « clinicorum » (aegrotorum) sic concludit: 
« Unde apparet, aspersionem quoque aquae instar salutaris lavacri obtinere » 
(G. Martel, in CSEL III. 2, 763). Verbum « aspergo » secus semper etiam signi- 
ficat « perfundo, effundo » (Forcellini, Totius Latinitatis. Lexicon. I, 422 a). 
Aspersio ut patet, tunc tantum materia proxima valida esse potest si revera 
tangat baptizandum; praesertim nostris temporibus facile intelligitur, etiam 
hanc esse lotionem (conferatur balnea vocata vulgo « doccia, douche »). 


Scholion. De necessitate benedictionis aquae baptismalis. 


1°. Nullum dubium, quod aqua baptismalis benedici debet, secundum ius 
vigens inde a multis saeculis. Sed quaestio est num hoc ad calorem pertineat, 
vel non. Nunc sine dubio non pertinet ad valorem, sed sub gravi ad liceitatem, 
excepto casu necessitatis: « In baptismo sollemni adhibenda est aqua ad hoc 
benedicta » (can. 757 $ L). Ad valorem nunquam pertinebat benedictio aquae, 
etsi sint, qui putant, Patres aliquos necessitatem benedictionis adeo extollere, 
« ut ea re praetermissa nulla in baptismalibus aquis sanctificandi vim agnoscere 
videantur » sic Touttaeus, Cyrilli Hierosolymitani editor, et ambiguo modo 
etiam cl. Lercher eum allegans (p. 116 s.), qui ideo opinatur, aut Patres errasse, 
aut benedictionem saec. III-IV. fuisse conditionem ad validitatem pro baptismo 
sollemni, quae conditio postea abrogata fuerit. 


2^. At nullo modo est necesse talem conditionem fingere. Patres optime 
noverunt aevo apostolorum non habuisse locum benedictionis aquae, Gregorius 
Nyssenus e.gr. explicite loquitur de Aethiopo eunucho, qui non « expectavit 
diversorium, nec civitatem aut vicum aut locum sanctificationis, prudenter de- 
putans, quod omnis locus est communis Domini ct omnis aqua est apta ad 
usum baptismatis » (De baptismo PG 46, 422). Vix potuerunt ergo putare, 
benedictionem aquae ad validitatem necessariam esse. 


3°. Patres utique docent, aquam non habere propriam virtutem  sanctifi- 
candi, sed hanc competere eis per Spiritum Sanctum, qui « ferebatur super 
aquas », e.gr. Basilius: « Si qua est gratia in aqua, non est ipsius aquae natura, 
sed ex Spiritus praesentia » (De Spir. Sancto 15,35 RJ 947). Sed quod Spiritus 
sanctus solummodo per benedictionem posset inesse aquis, vix a quibusdam 
dicitur. Tale quid v.gr. Cyprianus dicit: « Oportet vero mundari et sanctificari 
aquam prius a sacerdote, ut possit baptismo suo peccata hominis qui baptizatur, 
abluere... Quomodo autem mundare et sanctificare aquam potest, qui ipse im- 
mundus est? » (Ep. 70,1 CSEL 3,767). Sed Cyprianus ducitur falsa opinione, 
quod haereticorum baptismus invalidus est et ideo hanc opinionem suam vult 
confirmare tali argumento. Patres autem saepe perperam intelliguntur (ut loci 
Basilii, Gregorii Nysseni, Ambrosii, Augustini a Lercher allegati p. 116). 


4?. Baptismus « clinicorum n, ut iam diximus, validus habebatur, quam- 
quam sine benedictione aquae fiebat, sicut etiam baptismus per laicos ministra- 
tus (cf. casum per Rufinum narratum quando baptismus puerorum ludentium 
validus habebatur, Lennerz p. 53). 

2. De forma baptismi. 


THESIS. Forma baptismi consistit in (1) invocatione trium personarum divina- 
rum, (2) cum expressione actus baptismi. 


I. pars de fide. II. pars theologice certa. 
I. pars, probatur: Invocatio trium personarum. 
a) Vox Ecclesiae. 


1°. Cone. Viennense 1311-12: « Baptisma... celebratum in aqua in nomine 
Patris et Filii et Spiritus Sancti credimus esse tam adultis, quam parvulis com- 
muniter perfectum remedium ad salutem » (Denz. 482). 


2?. Tridentinum sess. VII, can. 4. de bapt.: « S.q.d., baptismum qui etiam 
datur ab haereticis in nomine Patris et Filii et Spiritus Sancti, cum intentione 
faciendi quod facit Ecclesia, non esse baptismum: a.s. » (Denz. 860). Quo indi- 
recte edicitur hanc esse formam etiam penes catholicos. 


b) S. Scriptura 


clarissimam habet doctrinam Christi in verbis institutionis baptismi. Ideo 
etiam : 


c) S. Traditio 


testificatur, tum effata Patrum, tum documenta liturgica: nunquam ne 
vestigium quidem inventum est formae baptismi sub alio nomine, e.gr. Christi, 
sed inde quod forma aliqua iam inveniri potest in libris ritualibus, haec semper 
et ubique trinitaria est (P. dc Puniet: DAL II, 1, 339). Traditionis testimonium 
imo verbo comprehendi potest per Augustinum dicentem: «Quis nesciat non 
esse baptismum Christi, si verba evangelica, quibus symbolum constat, illic 
defuerint? Sed facilius inveniuntur haeretici, qui omnino non baptizent, quam 
qui non illis verbis baptizent n (De bapt. 6,47 RJ 1638). 


d) Ratione theologica 


probatur thesis a S. Thoma: « Sacramenta habent efficaciam ab institutione 
Christi. Et ideo, si praetermittatur aliquid eorum, quae Christus instituit circa 
aliquod Sacramentum, efficacia caret, nisi ex speciali dispensatione eius, qui 
virtutem suam Sacramentis non alligavit. Christus autem instituit Sacramentum 
baptismi dari cum invocatione Trinitatis. Et ideo quidquid desit ad plenam 
invocationem Trinitatis, tollit integritatem baptismi (III q. 66. a. 6). Nihil 
refert, quod Doctor Communis putavit, baptismum in nomine Christi aevo 
apostolorum validuin fuisse, nam opinatur hoc factum esse « ex speciali Christi 
revelatione » (Ibid, ad 1.) 


Scholion. De baptismo in nomine Christi. 


Quaestio haec mere theoretica est, nam nomo unquam affirmavit, baptizari 
posse invocando tantum nomen Jesu Christi, nec ullum testimonium exsistit 
tabs praxeos. Hoc unum tantum quaeritur, num apostoli sic baptizabant, nam 
in Actibus Apostolorum pluries dicitur cos baptizasse « in nomine Jesu », vel 

«in nomen Jesu » (/Act 2,38 et 8,16 etc.). Scholasticorum doctorum maxima pars, 
praeeuntibus Magistro Sententiarum et Doctore Angelico, hoc affirmabant, imo 
et Catech. Romanus id possibile dicit: « Quod si etiam tempus aliquando 
fuisse dicendum est, quum apostoli in nomine tantum Domini Jesu Christi 
baptizarent, id quidem Spiritus Sancti afflatu eos fecisse exploratum nobis esse 
debet, ut initio nascentis Ecclesiae Jesu Christi nominis praedicatio illustrior 
fieret, divinaque et immensa eius potestas magis celebraretur » (p. II. 2,14). — 
At probari non potest, apostolos tali invocatione baptismum  ministrasse, quod 
elucet ex Actibus Apostolorum. Paulus enim Ephesi inveniens Christianos, 
audiensque eos dicentes: « Sed neque si Spiritus Sanctus est, audivimus » dep- 
rehendit eos baptismo tantum Joannis baptizatos fuisse. Interrogatio Pauli: « In 
cpio ergo baptizati estis? » — clare videtur demonstrare, quod ille, qui bapti- 
zatur, necessario debet audire nomen Spiritus Sancti. Tunc autem, ut tali 
modo baptizentur, « baptizati sunt in nomine Domini Jesu» (« eis to onoma 
tou Kyriou Jesou » Act 19, 1-5). Baptisma in nomen Jesu ergo hoc loco est 
baptismus trinitarius. — Testimonium Traditionis iam memoravimus. 


II. pars probatur: Actus baptismi debet exprimi. 


a) Vox Ecclesiae. 


1°. Alexander III. (1159-1181) Ep. ad eppum Claromontensem: « Si quis 
sane puerum ter in aqua immerserit in nomine Patris et Filii et Spiritus Sancti, 
Arnen, et non dixerit: Ego baptizo te in nomine Patris et Filii et Spiritus Sancti. 
Amen, non est puer baptizatur » (Denz. 398). 


2?. Alexander VIII. damnavit anno 1690 31 propositiones de re morali 
tamquam « temerarias, scandalosas, male sonantes... et haereticas respective », 
inter eas hanc: « Valuit aliquando. baptismus sub hac forma collatus: In no- 
mine Patris etc. praetermissis illis: Ego te baptizo » (Denz. 1317). 


b) Probatur ratione theologica: 


1?. Iuxta S. Thomam: « Quia ablutio hominis in aqua propter multa fieri 
potest, oportet quod determinetur in verbis formae, ad quid fiat.. et ideo si 
non exprimatur actus baptismi vel per modum nostrum, vel modum Graecorum, 
non perficitur Sacramentum » (III q. 66 a. 5 ad 2). Actio expressa per verba 
potest esse activo modo, ut Latini faciunt (« ego te baptizo »), vel passive, ut 
Graeci faciunt (« baptizetai ho doulos Christou ») Rationem hanc breviter suc- 
cinctam fusius illustrabat iam Sacramentorum magnus indagator, Hugo a 
S. Victore: « Ego fiium meum forte ad balneum tuleram... Posui parvulum 
meum in aquam, sed quia volui, ut bene cresceret et prodesset, dixi forte, sicut 
dixissem in. manducando et bibendo, sicut in arando et seminando sive aliud 
quodcunque agendo dixissem: In nomine Patris et Fili et Spiritus. Sancti... 
Quod si idcirco baptizatum putas, quia cum mergerem, dixi: In nomine Patris... 
ergo et offa baptizata est, quia cum mergerem illam, dixi: In nomine Patris... » 
(De Sacramentis 2, 6, 13 PL 176, 459 s). 


2^. Actionem autem baptismalem putamus in antiquitate Christiana. expres- 
sam fuisse non semper verbis, sed adiunctis actionis. Presbyter enim interrogavit: 
' Credis in Patrem etc.? » deinde immersit baptizandum « et baptizavit semel », 

ut dicitur et sic pono. Haec cius interrogatio in tres personas divinas sufficienter 
determinavit ablutionem hanc esse baptismalem. Sic P. de Puniet, qui dicit 
hanc suam hypothesim aliam esse quam propositionem damnatam Alexan- 
dri VIII.» cui adstipulatur etiam Lennerz, dicens: « In hypothesi a de Puniet 
proposita non habetur baptismus cum aliqua forma, in qua pars essentialis 
omissa esset, sed locum formae, quae nunc habetur, determinantis ablutionem 
in se indifferentem ad ablutionem baptismalem, occupant praecise interroga- 
tiones et responsiones baptismales: per ipsas actio mergendi determinatur, ut 
sit ablutio baptismalis... Qui hanc opinionem tenet, concedere debet: Valuit 
aliquando baptismus, in quo verbis non enuntiabatur actio baptizandi. Hoc 
autem neque ab Alexandro III. neque ab Alexandro VIII. videtur damnatum 
esse », concludit cl. Lennerz (p. 53-54). Adiungendum est, quod etiam haec 
quaestio mere theoretica est, nam nunc sine dubio invalidus esset baptismus, 
si non verbis exprimeret — active vel passive — actum baptizandi. 


Scholion. Expressio ministri et subiecti in forma 


non requiritur ad validitatem, quidquid aliqui dixerint. 


1°. Quod ministrum attinet, S. Thomas dicit, quod oportet in forma bap- 
tismi ministrum exprimere, quia est causa baptismi instrumentalis qui tradit 
exterius Sacramentum (sic III q. 66 a. 5). Alii autem, ut Suarez (De bapt. disp. 
2] s. 2), Lennerz (p. 56-57), Lercher (p. 120) et alii, putant ministri personam 
exprimere ad validitatem. non. deberi. Quod. iam certum debet haberi ex eo, 
quod tunc forma passiva Graecorum invalida esset, quod, absonum est, insuper 
Florentino et aliis documentis pontificis, librisque liturgicis Graecis, editionibus 
authenticis Romanis contrarium. 


2?. Quod attinet subiectum baptizatum, tum S. Tomas (l. c. ad 4), tum 
Suarez Í. c. docent de necessitate esse ut indicetur persona quae baptizatur, 
aliis verbis: necesse ad validitatem ut exprimatur: «a Ego te baptizo ». At ratio 
convincens afferri non potest, nam sufficienter exprimeretur seu indicaretur per- 
sona baptizanda simpliciter eo, quod hic et non alius « baptizatur in nomine 
Patris etc. » nulla ratio esset ad validitatem necessaria, ut indicetur speciali 
modo persona, quae momento illius baptismi sola baptizatur. Hac in re primum 
anno /633. 6. sept, declaratum est validum esse baptismum Armenorum schisma- 
ticorum, in cuius forma deest pronomen n te ». Sic S. Officium, dum S. C. de 
Propaganda Fide //. sept. 1841. declaravit baptismum Coreanorum « ex omis- 
sione pronominis £e in eius collatione » invalidum ideoque renovandum esse, sed 
decreti huius textus quoad formam baptismi in editione authentica anni 1907 
iam omissus est (Lennerz p. 56). 


3. Normae pastorales quoad materiam et formam baptismi. 


a) Materia remota valida 


est aqua vera et naturalis, i.e. « omne naturalis aquae genus, sive ea maris 
sit, sive fluvii, sive paludis, sive putei aut fontis, quae sine ulla adiunctione aqua 
dici solet » (Catech. Rom. p. IL, 2.7). Potest esse calida, vel frigida, naturaliter 
mixtum mineralibus (aqua mineralis, sulphurea), potest esse aqua ex alio statu 
aggregationis iterum resoluta, ergo aqua e nivibus, grandine, glacie, vel etiam 

vapore; dein etiam see. auctores aqua arte facta et «destillata». Si aquae 
mixta fuerit alia substantia, quae colorem vel saporem aquae mutet, materia 
potest esse valida, dummodo communi aestimatione hominum adhuc aqua dici 
possit. Ad validitatem nihil refert, utrum aqua turbulenta vel squalida sit, nec 
utrum benedicta necne. — Quod multum refert in casu necessitatis, nam tunc 
tales aquae sine peccato adhiberi possunt. 


b) Materia remota invalida 


est omne aliud fluidum quod non habetur aqua: ergo lac, iusculum, cere- 
visia, vinum, succus e fructibus expressus, licet haec revera quoad maximam 
partem ex aqua constent, tamen see. communem aestimationem nemo ea pro 
aqua habet. A fortiori non est aqua: atramentum, lutum, vel aliud liquidum 
chimicum, e.gr. medicina liquida. Nec possunt haberi aqua, quae e corpore 
hominis originem ducunt: saliva, lacrimae, urina. 


c) Materia remota dubia 


habetur, quae certo nec valida nec invalida haberi potest: aqua resoluta 
ex sale, aqua manans e vite, vel arboribus, aqua e plantis vel floribus physice 
educta, de qua Vcrmeersch: « Cum aqua chemice confecta sit materia certa, 
non videmus, quid obiici possit aquae cuius elementa in plantis potius, quam 
immediate in hydrogenio et oxygenio chemice reperta sint » (IIT, nr. 200), talis 
esset aqua rosacea. Quod attinet glaciem et nivein non resolutas, S. Alphonsus 
tenet eas constituere materiam dubiam, nam usu iam incipiunt liquefieri, ideoque 
usu communi dicitur aliquam «nive lotum esse n. Materia dubia dicuntur 
iusculum et cerevisia valde tenuia; quod « potum e faba caffaei vel ex foliis 
theae confectum » attinet, qui iuxta Noldin-Schmitt materia esset dubia, puta- 
mus, neminem hos potus aquam habere, etsi magna ex parte ex aqua constant. 
Usus materiae dubiae in casu necessitatis et tantum sub conditione permissus 
est, nam in extremis omnia tentanda sunt. 


d) Materia remota licita 


est aqua naturalis certo valida, quae debet esse pura: in casu necessitatis 
autem etiam dubia adhiberi potest, uti vidimus. 


1°. Secus: in baptismo necessitatis seu privato, ie. quando baptismus 
propter periculum in mora, sine ritibus liturgicis administratur adhibenda est 
convenienter etiam aqua baptismalis, si haberi possit vel saltem aqua lustralis 
seu benedicta. 


2°. « In baptismo sollemni adhibenda est aqua ad hoc benedicta » (can 
757 $ l) Haec benedictio seu consecratio aquae fit Sabbato Sancto in ecclesiis 
quae fontem habent baptismalem. 


3?. « Si aqua benedicta in baptisterio adeo sit imminuta, ut minus videatur 
sufficere, alia non benedicta admisceatur, etiam iterato, minore tamen copia » 
(bid. $ 2). 


4". « Si vero corrupta fuerit, aut effluxerit, aut quovis modo defecerit, 
parochus in fontem, bene mundatum et nitidum, recentem aquam infundat, 

ac proprio ritu in suis liturgicis libris praescripto benedicat » (ib. $ 3). Ritus 
hic extraordinarius benedictionis habetur in Rit. Romano Tit. II. c. 8. « Bene- 
dictio fontis seu aquae baptismatis extra pervigilium Paschae et Pentecostes 
cum aqua consecrata non habetur ». Formula brevior a Paulo III. concesso 
adhiberi potest tantum, ubi indultum habetur in Missionibus (Rit. Rom. Tit. 
II. c. 9.). 


5°, Uti aqua benedicta « ordinaria », loco consecratae, seu « ad hoc benedic- 
tae », in baptismo sollemni sine dubio grave peccatum esset propter severam 
legem Ecclesiae. 


6°. Aquae huic consecratae vel aliae aquae admisceri potest propter con- 
tagionis periculum, si tale timeatur, hydrargyrum  bichloratum . corrosivum 
(Quecksilberchlorid, sublimé corrosif, szublimatoldat) in proportione 1/1000, sed 
melius est aquam consecratam ad baptismum extractam decoquere. 


e) Materia proxima est ablutio 


per aquam facta, quae potest esse triplex, uti vidimus. Sed in omni casu 
debent verificari sequentes regulae ad validitatem. 


1°. Ut si non fiat immersio, saltem aliqua pars corporis aquae supponatur, 
sec. terminologiam 5. Thomae: « In immersione expressius repraesentatur figura 
sepulturae Christi, et ideo hic modus baptizandi est communior et laudabilior. 
sed in aliis modis baptizandi repraesentatur aliquo modo, licet non ita expresse 
nam quocunque modo fit ablutio, corpus hominis, vel aliqua pars eius aquae 
supponitur, sicut corpus Christi sub terra fuit positum » (III q. 66. a. 7. ad 2). 
Aqua autem non supponitur, si aqua non fluit, aqua ergo in baptismo per in- 
fusionem vel aspersionem facta fluere debet, aliis verbis: ratio ablutionis debet 
salvari. Minus rectum est ergo regulam generalem statuere (e.gr. Noldin-Schmitt- 
Ileinzcl, nr. 61. Schollig p. 23), ut aqua fluat, sed melius asseritur cum S. Thoma, 
ut corpus movetur in aquam, sive in infusione et aspersione per id, quod aqua 
admoveatur ad corpus. Hoc duplici modo fieri potest vel aqua fluit decur- 
rendo, vel manu aut sudario manufacto successive partes corporis tanguntur, 
quae ablutio per madefactionem etiam rationem verae ablutionis habere potest: 
sic abluuntur aegroti in nosocomiis; missionarii quoque aliquibus in casibus sic 
baptizabant (similiter Vermeersch nr. 201). — Etsi et nos cum Noldin dicamus, 
non esse dubitandum de valore baptismi, «in quo una alterave gutta tantum 
adhibetur, modo guttae vere fluant » (l. cit.), sed melius affirmatur cum Schollig, 
«dignitatem primi et maxime necessarii Sacramenti postulare, ut non adeo 
parce tantum utamur quantitate aquae n (p. 23.). 


2^. Haec «a pars corporis » a. principaliter est caput, nam ut Doctor Com- 
munis dicit: 4 ...principalis pars corporis est praecipue quantum ad exteriora 
membra caput, in quo vigent omnes sensus, et interiores et exteriores... Et 
ideo... oportet caput perfundere, in quo manifestatur principium animalis vitae » 
(l. cit. ad 3). — b. Si alia pars in infusione ac caput tacta est aqua, baptismus 
sub conditione semper repeti potest, sed non debet, si agatur de collo, pectore, 
scapulis, quae infusae sunt, baptismus enim probabilissime see. communissimam 
opinionem validus est. Sub conditione repeti debet, si partes minus principales 
tantum perfusae fuerint, e.gr. in partu gravi pes, manus, vel nates sec. Rit. 

Rom.: « $1 aliud membrum emiserit, in illo, si periculum immineat, baptizetur 
sub condicione, at tunc, si natus vixerit, est rursus sub condicione baptizandus » 
(Tit. II. c. 1. nr. 20). 


3?. Aquae « supponitur n corpus solummodo, si immediate tangitur per 
aquam fluentem, vel 1mmediate mergitur in eam. a. Non debemus autem nimia 
anxietate versari circa hoc, e.gr. num immediate tangatur baptizandus, cuius 
caput crusta ulcerosa opertum est: baptismus sine dubio validus est, nam secun- 
dum communem aestimationem dicitur ablutus; item si corpus totum recentis 
nati oleo unctum sit, tamen aqua immediate tangit eum, etsi aqua decurrat 
propter oleum, nam etiam in antiquitate christiana oleo peruncti descendebant 
in fontem, ct nemini nec in mentem venit, an valide baptizati essent, nam sym- 
bolum ablutionis rite peractum est, non est ergo opus, ut tali casu « cautius 
aget qui, non contentus effusione, manu frontem simul lavet n (Vermeersch 


nr. 201). — b. Quod crines attinet, alia est quaestio, si crines densae sint, tunc 
enim iam aliquod dubium potest exsurgere de valore ablutionis; ideo optimum 
est, si semper in fronte baptizantur infantes. — c. Baptismus collatus super 


secundinas valde dubius est, nam non sunt partes corporis infantis, et abiiciun- 
tur post partum. Foetus praematurus ideo in pelvim aqua tepida repleta ponen- 
dus est, secundinae distrahendae et interim forma baptismi dicenda. — d. Foetus 
in utero aevo antiquo non baptizabatur, quia putabant, eum qui nondum natus 
fuerat, non posse renasci. Quia autem secundum hodiernam convictionem foetus 
in utero verus homo viator sit, qui sine baptismo non potest salvari, ideo potest 
etiam in utero baptizari, si iam non adest probabilis spes, ut in lucem edatur et 
rite baptizari possit (can. 746 $ 1l.) Valor utero-baptismi non est certus, nam 
sciri non potest, num immediata ablutio secuta fuerit, dein num aqua iniecta 
in uterum non fuerit permixta cum liquore amnii. Ideo praescribitur ab Ec- 
clesia, quod «foetus in utero baptizatus, post ortum denuo sub conditione 
baptizari debet » (can. 746 $ 5). 


f) Materia proxima ad liccitatcm 


est in ritu Romano: ablutio in capite facta iuxta praescriptionem Rit. 
Romani, ct infusio trina, in modum Crucis (Tit. II. c. 2. nr. 19. Ubi autem in 
rtu Romano adest adhuc consuetudo immersionis, « trina immersione baptizat 
et semel tantum dicit » formam baptismi (ibid. nr. 20.). 


g) Forma baptismi ad validitatem 


1°. est ea, quae praescribitur; in Ecclesia Romana: « Ego te baptizo in 
nomine Patris et Filii et Spiritus Sancti », in Ecclesia Graeca autem: « Bapti- 
zatur servus Christi in nomine Patris et Filii ct Spiritus Sancti ». Quia. quod 
valorem attinet Sacramentorum, non possumus uti opinione probabili, sed par- 
tem debemus tutiorem eligere, ideo haec omnia dicenda sunt, etsi per se dis- 
putari solet, ut vidimus, num persona baptizantis et baptizati debeat-ne exprimi. 
Ideo si aliquid horum verborum omissum esset, baptismus sub conditione ite- 
randus esset. 


2^. Non multum interest inquirere, quae sint formae validae (e.gr. ego 
te abluo, mergo, vel: ego baptizo dominationem vestram), inter quas certo 
pertinet forma lingua slavica « ja te krstim » — ego te christianum facio, vel 

hungarica: a En téged megkeresztellek » — ego te Cruce signo, quod idem 
vult dicere, etsi tantum effectus sit baptismi, non ipsa ablutio. Forma tamen 
valida est, quia actus baptizandi talibus in linguis sic exprimitur, nec aliter 
exprimi potest. 


3?. Formae invalidae essent formae, quibus haeretici iuxta quosdam utun- 
tur, si hoc aliquando fecissent, baptizando e.gr. « in nomine Boni, Veritatis et 
Caritatis », vel similibus modis, qui ab auctoribus congeruntur, sed pro praxi 
non sunt magni momenti nam nemo utitur talibus formis. Ceterum antea faci- 
lius habebantur formae aliquae validae, si bona fide eis utebantur, S. Bernardus 
e.gr. valere dixit formam aliquorum: n Baptizo te in nomine Dei et sanctae et 
verae Crucis », dicens: «Ego vero hunc baptizatum puto... in nomine Dei 
unam expressit substantiam Trinitatis... porro autem confessio sanctae Crucis 
non nisi Crucifixi confessio est» (Ep. 403. PL 182, 614). 


4?. Si forma adhiberetur dubia, ie. quae aliquid omittere, vel haeretico 
sensu mutare vel addere videretur, baptismus sub conditione iterandus esset. 
At pro praxi non habet ullum momentum haec investigatio. 


h) Forma baptismi ad liceitatem 


debet simultanée proferri cum actione i.e. materia proxima, quae est trina 
ablutio, dein « semel tantum distincte, et attente, et singulariter singulis » (Rit. 
Rom. Tit. Il. c. 2. nr. 19. Haec simultaneitas recte tunc fit, si verba formae 
ita proferantur, ut finiantur tantum trina ablutione finita, lente. ergo. proferenda 
sunt. « Sive autem immediate ante, sive immediate post oblutionem formam 
pronuntiaveris, id valori non obstat», quod monitum sapiens Vermeersch 
(nr. 208), praesertim pro scrupulosis utile esse potest. 

C) De efficientia baptismi. 
Status quaestionis. 


Quando positum fuit signum sacramentale baptismi: « Sacramentum tan- 
tum n, efficitur homo incorporatus in Christum, quod est « res et sacramentum », 
« res » Le. effectus « sacramenti tantum », simulque etiam sacramentum, quod 
ulterius significat « rem tantum », ie. ceteros effectus baptismi. Incorporatio 
ergo in Christo est baptismi effectus primarius, e quo ceteri derivantur. Ceteri 
effectus autem sunt, Le. » res tantum » sequentes: Qui incorporatus est in 
Christum, scc. doctrinam revelatam incorporatus est tum Capiti, tum corpori 
(ius. quod est Ecclesia. Ergo in quantum Capiti incorporatus est, assimilatur Ei 
et ideo novam vitam adipiscitur, vel ut dicitur a revelatione, « regeneratur », 

scii de novo nascitur. Hoc autem e tribus constat: quia « RE «-generatur, sc. 
de novo generatur, fuit etiam aliquod vetus, quod debet aboliri, ut « nova » 
fiat nativitas: baptismus ergo per Incorporationem tollit vetera. « Recedant ve- 
fera »: remittuntur peccata, tum originale, tum actualia, dein remittuntur etiam 
poenae, tum aeterna, tum temporales. « Nova sint omnia n: ideo confertur 
prima gratia habitualis, quae est nova vita, cum principiis suis vitalibus: vir- 
tutibus infusis, tum theologicis, tum moralibus et donis Spiritus Sancti. Haec 
tria simul sumpta constituunt « regenerationem ». — Qui incorporatus est in 
Christum, incorporatur etiam Corpori eius, quod est Ecclesia, ideo ei quoque 
debet assimilari. Haec assimilatio iterum e tribus constat: verae Ecclesiae, i.e. 
Catholicae tantum potest fieri membrum, dein servus fit Dei, sicut Ecclesia, i.e. 
deputatur ad vitam christiano more agendam, demum quia incorporatus est 
Ecclesiae, perfunditur succo vitali e Capite mananti, Le. ius accipit ad gratias, 
quibus iuvatur ad vitam christiano more gerendam. — Si autem totam « rem » 
baptismi unico conspectu totali volumus considerare, possumus dicere, quod ef- 
fectus baptismi holistice sumptus est: dedicatio hominis in servitium Sanctis- 
simae Trinitatis. 


BAPTISMI: 
« Sacramentum » : « Res et sacramentum « : ^ Res tantum » : 
l l . 2. regeneratio: 
Signum: Il. Incorporatio: - 
| a) remissio peccati 
ablutio per aquam issi 
P q in Caput: Jb TENO poetas 
invocatione i c) collatio gratiae 
Trinitatis 
DE . 3. membrum de membro 
l ' a) verae Ecclesiae 
in Corpus: 


| b) servus fit Dei 
( c) ius accipit ad gratias. 


Sicque statuimus thesim: 


THESIS. Baptismo homo (1) incorporatur in Christum, ideoque (2) regeneratur 
per a) remissionem omnium peccatorum, b) per remissionem omnium poe- 
narum, et c) per collationem primae gratiae, deinde (3) fit membrum de 
membro a) verae Ecclesiae, b) in qua servais fit Dei, et c) ius accipit ad 
gratias. 


I. pars probatur: Homo incorporatur in Christum. 


a) Vox Ecclesiae. 


1°. Cone. Florentin, deer, pro Armenis: « Baptisma vitae spiritualis ianua 


est, per ipsum enim membra Christi ac de corpore efficimur Ecclesiae » 
| Denz. 696). 


2?. Tridentinum sess. XIV. cp. 2: Loquitur de Ecclesia, in quam christianus 
« per baptismi ianuam fuerit ingressus », talis homo « est de domesticis fidei. 


12. - Rado, Ench. Liturpicum. 

quos Christus Dominus lavacro baptismi sui corporis membra semel effecit... 
Per baptismum enim Christum induentes, nova prorsus in illo efficimur cre- 
atura » (Denz. 895). Clare edicitur ergo identitas inter corpus Christi mysticum 
et Ecclesiam: per baptismum homo quasi per ianuam ingreditur in Ecclesiam, 
seu membrum corporis Christi efficitur. Ad hanc incorporationem nil aliud re- 
quiritur, ac baptismus: 


3?. Trident, sess. VII. can. 13 et 4.: « S.q.d., parvulos... suscepto baptismo 
inter fideles computandos non esse... a.s.». « S.q.d., baptismum qui etiam 
datur ab haereticis... cum intentione faciendi quod facit Ecclesia, non esse 
verum baptismum, a.s. » (Denz. 869. et 860.). 


b) S. Scriptura 


apertissime declarat hanc veritatem. A/i 26,/9 edicitur, quod Apostoli 
homines eo faciunt discipulos Christi, quod eos baptizant (« euntes facite dis- 
cipulos baptizantes eos... ») baptismus ergo incorporat eos in Ecclesiam. — 
Idem iam edictum fuit in baptismatis promissione Jo 3,5, nam qui renatus non 
fuerit, « non potest introire in regnum Dei », regnum autem hoc Dei « inter 
vos est» iam in terris exsistit, baptismus ergo incorporat in Ecclesiam. 


S. Paulus fuit, qui huic veritati metaphoram subministravit corporis, scri- 
bens Corinthiis: « Sicut enim corpus unum est et membra habet multa, omnia 
autem membra corporis, cum sint multa, unum tamen corpus sunt, ita et Chris- 
fus. Etenim in uno Spiritu omnes nos in unum corpus baptizati sumus... Nunc 
autem multa quidem membra, unum autem corpus... Vos autem estis corpus 
Christi et membra de membro » (1 Cor 12.12. 13. 20. 27). S. Paulus insuper 
plus quam centies dicit in suis epistolis, christianos baptizatos « esse in Christo 


Jesu ». 
c) S. Traditio 


eadem habet, cuius testis sit S. Augustinus: « Quoscumque legimus in 
corpore Christi, quod est Ecclesia, pertinere ad regnum caelorum, nonnisi bap- 
üzatos intelligere debemus, nisi forte quos angustia passionis invenit, et nolentes 
negare Christum, antequam baptizentur, occisi sunt, quibus ipsa passio pro 
baptismo deputata est » (Ep. 265,4 PL 33,1087). 


d) Ratione 


declaratur, quid fit per incorporationem. Non debent distingui duo corpora: 
unum Corpus mysticum, alterum Ecclesiae corpus visibile. Christus est Caput, 
corpus est a Spiritu informatum, Ecclesia, identitas ergo habetur inter corpus 
Christi et corpus Ecclesiae. Hanc identitatem supponit S. Thomas dicens: 
e Christus est caput omnium qui ad Ecclesiam pertinent secundum omnem 
locum, et tempus et statum. Ali autem homines dicuntur capita secundum 
quaedam specialia loca, sicut episcopi suarum Ecclesiarum, vel etiam secundum 
determinatum tempus, sicut papa est caput totius Ecclesiae, sc. tempore sui 
pontificatus, ct secundum determinatum statum, prout sc. sunt in statu viato- 
ris ». (Ill (i. 8$. a 6). Idem ergo est corpus Christi et corpus Ecclesiae, diversitas 
tantum secundum enumeratas speciales modalitates habetur. Ideo apposite 
etiam Suarez dicit: « Sicut Christus non habet aliud mysticum corpus praeter 

Ecclesiam, ita nec membra alia, nisi ea, quae sunt membra Ecclesiae » (De 
fide disp. 9, 1, 14). Ut D'Herbigny dicit, ipsum corpus sociale et visibile Ec- 
clesiae ideo dici « mysticum n, quia rem absconditam significat, non quamlibet, 
sed divini ordinis (Theologica de Ecclesia II. ed.2. Paris 1921, 244). 


II. pars probatur: baptizatus regeneratur. 


Status quaestionis. 


1°. Regeneratio differt a generatione seu nativitate in quantum nova gene- 
ratio, nova nativitas est. Haec differentia consistit in sequentibus notis: a. Nati- 
vitas hominis intelligitur corporalis, sed lumine revelationis considerata, i.e. 
nativitas qua homines nascuntur cum « Adae peccato, origine uno et propa- 
gatione, non imitatione transfuso » quod « omnibus inest unicuique proprium n 
(Trid. sess. VI. can. 3. Denz. 790). Huic nativitati opponitur nativitas spiritualis, 
qua originale peccatum « regenerationis lavacro expiatur ad vitam aeternam 
consequendam » (ibid. can. 4). Haec nativitas spiritualis veri nominis est nati- 
vitas, nam nasci, generari dicitur aliquid, quod antea non erat, in baptismo 
autem sic oritur vita nova spiritualis gratiae. — b. Nativitas corporalis semel 
fit. sic etiam semel tantum regeneratio, nova nativitas baptismi. Ceterae iustifi- 
cationes, ut justificatio facta per contritionem perfectam, dein per Sacramentum 
poenitentiae, vel per accidens ope Sacramentorum vivorum, differunt a regene- 
ratione stricte dicta baptismi, nam in baptismo homo primario inseritur Christo, 
incorporatur per indelebile signaculum, et sic « quotquot receperunt eum, dedit 
eis potestatem filios Dei fieri » (Jo 1, 12). Regenerationes hae latius dictae pluries 
possunt fieri. — c. Sicut nativitas corporalis sine omni cooperatione et voluntate 
neonati fit, sic etiam in baptismo datur nova nativitas ex opere operato, in 
adultis quidem non sine socia opera subiecti, fides enim et attritio supponuntur, 
secus obex poneretur Sacramento, in parvulis autem haec non sunt necessaria. 
In Sacramento poenitentiae vero actus poenitentis etiam ideo requiruntur, quia 
materiam constituunt huiusmodi Sacramenti. 


2?. Nova haec generatio seu nativitas in genere clare docetur ab Ecclesia. 
sic Trident, sess. XXI. cp. 4: « Parvuli sunt per baptismi lavacrum regenerati » 
(Denz. 933), et pluries. — a. Modum hunc loquendi sumimus e S. Scriptura, 
tum Jo 3,7: « Oportet vos nasci denuo », tum Tit. 3,5, ubi baptismus vocatur 
«lavacrum regenerationis et renovationis Spiritus Sancti ». — b. Item laudibus 
extollunt regenerationem per baptismum factam SS. Patres, praecipue quando 
neophytas edocent de effectu baptismi. Sic e.gr. S. Cyrillus Hieros.: « Eodemque 
momento ef mortui ef nati estis, iliaque unda salutaris ef sepulchrum vobis ef 
mater effecta est» (Cat. mystag. 2,4 PG 33,1079). Consimili modo loquitur 
Aphraates Persa: «In priore quidem generatione nascuntur spiritu animali 
praediti, qui in homine creatur, nec morietur unquam... at in altera, baptismi 
scilicet regeneratione Spiritum Sanctum ex ipsa divinitate recipiunt 1mmorta- 
lem n (Demonstr. 6,14 RJ n. 683). 


3?. Effectus baptismi nomine regenerationis praesertim a s. liturgia extol- 
luntur, maxime vero in textibus consecrationis aquae baptismalis. Sic e.gr. iuxta 
praefationem  Sacramentarii Gelasiani primigenii celebratur Spiritus Sanctus, 
«qui hanc aquam regenerandis hominibus praeparatam arcana sui luminis 

admixtione fecundet ». Haec praefatio aetatem habens 1400 annorum et hodie 
quoque usitata, comparationem  minutissime absolvit: in regeneratione hac 
« progenies caelestis n nascitur, mater est Ecclesia, cuius uterus immaculatus 
est divinus fons, foecundans est Spiritus Sanctus: « ....ut sanctificatione concepta, 
ab immaculato divini fontis utero in novam renata creaturam progenies caelestis 
emergat » (Wilson p. 85). Baptizati ibidem dicuntur « regenerati ex aqua et 
Spiritu Sancto »; dein a soboles renascentium », baptismi dies autem « regene- 
rationis sacrae dies » (Wilson p. 89. 94. 96). — Haec omnia iam a S. Leone 
Magno dicta erant: « Omni homini renascenti: aqua baptismatis instar est 
uteri virginalis, eodem Spiritu replente fontem, qui replevit et virginem, ut pec- 
catum quod ibi vacuavit sacra conceptio, Aic mystica tollat ablutio » (Sermo 4. 
in Nativit.). 


4°. Regeneratio haec e tribus constat: e remissione plena peccatorum — e 
remissione plena poenarum — e collatione primae gratiae, ut Gelasianum dicit: 
« Vetustate destructa renovantur universa deiecta, et vitae nobis in Christo 
reparatur integritas » (Wilson p. 94). 


a) Remissio omnium peccatorum in baptismo. 


Incorporatus in Christum remissionem accipit tum peccati originalis, tum 
omnium peccatorum actualium, ut docet: 


1?. Ecclesia, in Tridentino, Sess. V. can. 5: « Si quis per Jesu Christi Do- 
mini nostri gratiam, quae in baptismo confertur, reatum originalis peccati remitti 
negat, aut etiam asserit, non tolli totum id, quod veram et propriam rationem 


peccati habet...: a.s. In renatis enim nihil odit Deus..., innocentes, immaculati, 
puri, innoxii ac Deo dilecti effecti sunt,... ita ut nihil prorsus eos ab ingressu 
caeli remoretur » (Denz. 792). — Haec est enim clara doctrina tradita in: 


2?. S. Scriptura, Rom 6,2-4. « Qui mortui sumus peccato, quomodo adhuc 
vivemus in illo? Ar ignoratis, quia quicunque baptizati sumus in Christo Jesu, 
in morte ipsius baptizati sumus? Consepulti enim sumus cum illo per baptis- 
mum in mortem, ut quomodo Christus surrexit a mortuis per gloriam Patris, ita 
et nos in novitate vitae ambulemus ». « Mortui sunt» et « consepulti sunt » 
(synetaphemen) comparatio est, qua veritas aliqua realis vult enuntiari: sicuti 
mors essentialiter in eo consistit, quod aliquid desinit esse etquidem peremp- 
torio modo, ita etiam omnia peccata in baptizato desinunt esse, ut similiter dicit: 


3?. S. Traditio uti iam vidimus, quod confirmatur effatis s. liturgiae. Bap- 
tismus est enim « fons vivus, aqua regenerans, unda purificans, ut omnes hoc 
lavacro salutifero diluendi, operante in eis Spiritu Sancto, perfectae purgationis 
indulgentiam consequantur » (Gelasianum, Wilson p. 85). « Perfectae purgationis 
indulgentia n autem tunc tantum habetur, si ab omnibus prorsus peccatis libe- 
ratur per fontem baptismatis. Sic autem dici potuit eidem baptizato: «a Ingres- 
sus ecclesiam Dei, evasisse te laqueos mortis laetus agnoscel » (Wilson p. 113). 


4°. Rationem reddit S. Thomas, dicens: « ...per baptismum homo moritur 
vetustati peccati, et incipit vivere novitati gratiae. Omne autem peccatum ad 
pristinam vetustatem pertinet. Unde consequens est, quod omne peccatum per 
baptistnum tollatur » (III q. 69 a. 1.). 

b) Remissio omnium poenarum in baptismo. 


Incorporatus in Christum accipit remissionem omnium poenarum tum 
aeternae, tum omnium temporalium, ut docet: 


1°. Ecclesia Trid. sess. VI. cp. 14: dicit satisfactionem esse praestandam 
christiano homini agenti « poenitentiam post lapsum, multo aliam a baptismali... 
non quidem pro poena aeterna, quae vel sacramento vel sacramenti voto una 
cum culpa remittitur, sed pro poena temporali, quae, ut sacrae litterae docent, 
non tota, semper, ut in baptismo fit, dimittitur n (Denz. 807), in baptismo ergo 
omnis poena dimittitur. Sic enim loquitur: 


2?. S. Scriptura 1 Cor 6,9-11: a An nescitis, quia iniqui regnum Dei non 
possidebunt? Nolite errare: neque fornicariü, neque idolis servientes... regnum 
Dei possidebunt. Et haec quidam fuistis, sed abluti estis, sed iustificati estis, 
in nomine Domini Jesu Christi et in. Spiritu Dei nostri » E quibus sequitur, 
quod ii qui baptizati sunt, ad introitum regni caelorum iam nullum habent 


obstaculum. — Idem sequitur e: Rom 6,1: « Nihil ergo nunc damnationis est 
iis, qui sunt in Christo Jesu n, nam « damnatio », katakrima, est etiam poena 
temporalis adhuc luenda. — Idem saepe affirmat: 


3°. S. Traditio. Sufficit solummodo in memoriam revocare nomen baptismi 
a Clemente Alexandrino relatum: « Gratia (charis), qua remittuntur poenae 
quae peccatis debentur » (Paedag. I, 6, 25, 3 RJ n. 407). — S. Augustinus autem 
dicit, loquens de recenter baptizato adulto: « Si continuo consequatur ab hac 
vita emigratio, non erit omnino, quod obnoxium hominem teneat, solutis om- 
nibus quae tenebant » (De pecc. meritis et remissione II, 28, 46 RJ 1726). 


4°. Ratio iterum a S. Thoma redditur: « Per baptismum incorporatur aliquis 
passioni et morti Christi, secundum illud Rom 6,8: $i mortui sumus cum Christo, 
credimus quia simul etiam vivemus cum eo. Ex quo patet quod omni baptizato 
communicatur passio Christi ad remedium, ac si ipse passus et mortuus esset. 
Passio autem Christi ....est sufficiens satisfactio pro omnibus peccatis omnium 
hominum. Et ideo, ille qui baptizatur, liberatur a reatu totius poenae sibi de- 
bitae pro peccatis, ac si ipse sufficienter satisfecisset pro omnibus peccatis suis » 
(III q. 69 a. 2). 


Sicque omnia recedunt a veteri homine qui baptizatur, solummodo rema- 
nent « poenalitates » peccati originalis. Quia homo per baptismum non restitu- 
itur in statum iustitiae originalis, remanent pro hac vita poenalitates hae, 
concupiscentia, aerumnae, mors, ut in iis inveniamus segetem virtutum, ad 
uberiorem gloriam capessendam et in omnibus conformia membra simus Capiti 
nostro, qui sustulit aerumnas et passionem, oboediensque fuit usque ad mortem. 


c) Collatio gratiae primae et eius comitatus. 


edicitur ab Ecclesia Trid. sess. VI. cp. 7. « lustificatio.... non est sola pec- 
catorum remissio, sed et sanctificatio et renovatio interioris hominis per volun- 
tariam susceptionem gratiae et donorum... In ipsa justificatione cum remissione 
peccatorum haec omnia simul infusa accipit homo per Jesum Christum cui 
inseritur, fidem, spem et caritatem » (Denz. 799 s.) — Atqui haec 1ustificatio seu 
« translatio ...sine lavacro regenerationis aut eius voto fieri non potest » (ibid. 

cap. 4) ergo baptismus confert gratiam sanctificantem et comitatun eius: vir- 
tutes infusas theologicas et morales et dona etiam Spiritus Sancti. Haec dona 
iam in baptismo dantur, « non itaque existimandum est, dona Spiritus Sancti 
esse proprium et specialem effectum sacramenti confirmationis, dona enim sunt 
pars cuiuslibet justificationis et omni insto adsunt simul cum infusis virtutibus 4 
(Billot I, 281). Etsi per se omnis justificatio regeneratio vocari potest, Ecclesia 
tali sensu exclusive solummodo iustificationem per baptismum appellat tali 
nomine, includens in eo totalem remissionem peccatorum et poenarum. « Omnis 
homo hoc sacramentum regenerationis ingressus in vera innocentia nova infantia 
renascatur » (Gelasianum I, XLIV Wilson p. $86). 


III. pars probatur: baptizatus fit membrum de membro, 


et quidem: 


a) Verae Ecclesiae Christi, 


quae est Catholica, nam charactere accepto, « christianitatem » accipit, 
ie. Christo incorporatur, corpus autem eius est Ecclesia unica, quam Dominus 
instituit: Catholica. « Christianitas » ergo item est unica, quae coniungit cum 
vero corpore Christi, sc. cum Ecclesia Catholica. Ideo baptismus quilibet, quovis 
ritu ministratus, etsi in secta quavis haeretica, dummodo sit valide collatus, 
baptizatum Ecclesiae Catholicae membrum efficit. Ideo omnes infantes in sectis 
acatholicis baptizati, simpliciter catholici sunt, et solummodo incipiunt haeretici 
formales esse, si post annos discretionis voluntarie adhaerent haeresi. Si ergo 
ante hunc actum, qui praesumendus est, si « confirmationem » Protestanticam 
iam acceperunt, catholice educentur, nulla absolutione a censura opus est. 
Ecclesia autem etiam in adultos haereticos plenam iurisdictionem retinet, nam 
charactere Christi insigniti oves sunt etiam contra voluntatem eorum unius 


gregis Christi. 
b) Baptizatus servus fit Dei, 


1°. per « baptismum enim.... homo deputatur et iuvatur ad vitam christiano 
more degendam » ut Pius XI. dicit (Casti connubii 1930. Denz. 2238). Ut Triden- 
tnum docet, baptizati debitores fiunt « universae legis Christi servandae », et 
submissi sunt « omnibus sanctae Ecclesiae praeceptis quae vel scripta vel tradita 
sunt » (Sess. VII. can. 7. et 8. de bapt. Denz. 863,864 .). 


2?. Fuse continetur haec doctrina in S. Scriptura, Paulo docente Rom 6, 
1-22: « Consepulti enim sumus cum illo per baptismum in mortem, ut quomodo 
Christus surrexit a mortuis per gloriam Patris, ita et nos in novitate vitae am- 
bulemus... et ultra non serviamus ....liberati iam a peccato servi autem 


facti Deo ». 


3?. Traditionis testimonium optime cernitur in liturgica expressione huius 
fact, quod baptismo quisquis ad Dei servitium sese obligat, quae vocatur 
« Promissio baptismalis » et in omnibus ritibus, inde fere ab apostolorum tem- 
poribus inveniri potest. S. Cyrillus Hierosolymitanus tali modo has renun- 
tationes et promissiones antiquitate venerandas explicat « Abrenuntio tibi 
satana et omnibus operibus tuis. Opera satanae quodcunque peccatum est, cui 
abrenuntiare neccsse est, quemadmodum si tyrannum quis aufugit, prorsus 

arma quoque ipsius abiicit. Omne igitur peccati genus diaboli operibus accen- 
setur. Verumtamen te illud scire oportet, quaecunque illa praesertim formida- 
bili hora dicis, in Dei libris scripto consignata haberi. Cum autem igitur contra 
haec agis aliquid, sicuti transgressor indicaberis (parabates krithesc)» (Cat. 
mystag. 1,5 PG 33,1069). — Ritus autem « ARenovationis promissionum baptis- 
matis » in Vigilia Paschae clarissime edicit de his promissionibus, quod illis 
« olim Satanae et operibus eius, sicut et mundo, qui inimicus est Dei, abrenun- 
tiavimus, et Deo in sancta Ecclesia catholica fideliter servire promisimus (OHS. 
Vig. n. 25). 


c) Ius accipit baptizatus ad gratias. 


Triplex quidem ius distingui potest, quod homo in baptismo accipit; ius 
ad gratias actuales, ius ad cetera Sacramenta, ius ad offerendum sacrificium 
Missae. 


1°. Ius accipit ad gratias actuales, nam homo per baptismum constitutus 
est, filius Dei formaliter per ipsam gratiam sanctificantem, a. Ita S. Scriptura: 
l Jo 5,1: « Videte qualem caritatem dedit nobis Pater, ut filii Dei nominemur 
et simus ». Rom 6,17: « Si autem filii et heredes, heredes quidem Dei, coheredes 
autem Christi ». Atqui filiatio haec adoptiva ius involvit non solum ad heredi- 
tatem in se ipsa spectatam, sed et ad media necessaria ad eam consequendam, 
quae consistunt in gratiis actualibus. — b. Sic quoque S. Traditio, quae optime 
exprimitur Cone. Milevitano Il. can. 4. Ad vitam enim a nobis more christiano 
agendam requiritur, « ut sciamus, quid appetere et quid vitare debeamus », 
dein, « ut quod faciendum cognoverimus, etiam facere diligamus », demum ut 
hoc etiam « valeamus » (Denz. 104). Aliis verbis: requiritur illustratio intellectus, 
inspiratio voluntatis et vires supernaturales additae voluntati, ut taliter agere, 
i.e. christiano more vivere, actus supernaturales ponere physice valeamus. — 
c. Rationem addit autem S. Thomas dicendo: « Per baptismum aliquis incor- 
poratur Christo quasi membrum ipsius. Sicut autem a capite naturali derivatur 
ad membra sensus et motus, ita a capite spirituali, quod est Christus, derivatur 
ad membra eius sensus spiritualis, qui consistit in cognitione veritatis et motus 
spiritualis, qui est per gratiae influxum.... Et ideo consequens est, quod baptizati 
illuminentur a Christo circa cognitionem veritatis et fecundentur ab eo fecun- 
ditate bonorum operum per gratiae infusionem » (III q. 69. a. 5). 


2?. Ius accipit baptizatus ad cetera Sacramenta, ita ut iure meritoque 
vocatur baptismus « Sacramentorum ianua ac fundamentum » (can. 737), seu 
« vitae spiritualis ianua » (Florent, ad Armenos Denz. 6096). Sic verificatur, 
quod baptizatus, incorporatus Christo, intrare potest per Eum, qui dixit: « Ego 
sum ostium. Per me si quis introierit, salvabitur et ingredietur et egredietur et 
pascua inveniet » (Jo 10,9. In lumine plenae scientiae Novi Testamenti con- 
sideratus hic locus aperit nobis veritatem: qui suscipiendo baptismum incorpo- 
ratus est Christo, ille « eiselthé », introierit, i.e. ingressus est in Ecclesiam, 
« sóthésetai », salvabitur, salutem aeternam hereditabit et nunc iam incepit per 
gratiae vitam, kai eiseleusetai », ingredietur in vitam hanc spiritualem « kai 
exeleusetai » ct egredietur, quod accommodare possumus ad egressum animae 
christianae ex hac vita, « kai monén heurései » pascua inveniet, doctrinae 
sanctae et alimoniae caelestis in. Eucharistia. 

3?. Ius accipit baptizatus ad offerendum sacrificium Missae, ut Mediator 
Dei enuntiat: « Baptismatis enim lavacro generali titulo christiani in Mystico 
Corpore membra efficiuntur Christi sacerdotis, et charactere qui eorum in animo 
quasi sculpitur, ad cultum divinum deputantur, atque adeo ipsius Christi. sacer- 
dotium pro sua conditione participant » (n. 87). 

Concludamus tractationem nostram de effectibus baptismi verbis pulcher- 


rimis S. Basilii Magni, a Baptismus captivis est redemptionis pretium — debi- 
torum condonatio — mors peccati — regeneratio animae — indumentum luci- 
dum — sigillum infrangibile — vehiculum ad caelum — regni conciliator — 


adoptionis donum » (In sanctum bapt. 13,5 RJ n. 968). 

D) De necessitate baptismi. 


Tota doctrina apte sequenti thesi complecti potest: 


THESIS. Sacramentum baptismi necessarium est (1) necessitate medii ad salutem 
omnibus hominibus in re, (2) etiam infantibus, quod tamen, (3) suppleri 
potest pro adultis voto baptismi, (4) pro omnibus martyrio. 


Pars I. probatur: Necessitas medii pro omnibus. 
a) Adversarii. 


Pelagiani inepte distinguentes inter regnum caelorum et vitam aeternam, 
opinabantur baptismum tantum necessarium esse ad intrandum in regnum 
caelorum. — Zwinglius negabat necessitatem baptismi, non aperte quidem, sed 
implicite, nam baptismum reputavit externum symbolum tantum. Calvinus 
necessitatem medii negabat, nam dixit, parvulos etiam sine baptismo salvari, 
nam filiis fidelium non imputatur peccatum originis (Instit. IV, 16,24.). Henricus 
Bullinger, Zwingli successor in civitate Turicensi iam asseruit, satis esse, si 
maiores fuerint fideles, licet parentes e quibus nati sint, infideles fuissent. 


b) Vox Ecclesiae. 


Tridentinum sess. VII. can. 5: « S.q.d., baptismum liberum esse, hoc est, 
non necessarium ad salutem: A.S. » (Denz. 861). Sanctus Pius X. Lamentabili: 
« Communitas christiana necessitatem baptismi induxit, adoptans illum tam- 
quam ritum necessarium eique professionis christianae obligationes annectens 1 
(Denz. 2042). 


c) Scriptura 


probatur necessitas modii ex Jo 3,5: nemo intrare potest sine renascentia 
ex aqua ct Spiritu Sancto in regnum Dei. Sed locus iste Scripturae in se con- 
sideratus non sufficit, nam similis loquendi modus habetur etiam penes Joannem 


D) Necessitas. 665 


60,53, ex quo tamen non sequitur necessitas medii absoluta ad salutem man- 
ducandi etiam infantibus carnem et sanguinem Domini. Ideo locus citatus Scrip- 
turae tantum testimonio Traditionis roboratus probat necessitatem medii bap- 
üsmi, quod parte II. probandum est. 


d) Traditio. 


Tertullianus Dc bapt. c. 12: « Praescribitur nemini sine baptismo com- 
petere salutem, ex illa maxime pronuntiatione Domini qui ait: Nisi natus ex 
aqua quis erit, non habet vitam » (RJ 306.). 


S. Cyrillus Hierosol.: 1 Qui ad aquam descensurus es, ne ad elementi vili- 
tatem attende, sed Spiritus Sancti efficacia salutem suscipe, nam sine ambobus 
salutem consequi non potes. Non ego sum, qui hoc dico, sed D.N.J. Christus, 
qui huius rei potestatem habet, dicit enim: Nisi quis renatus fuerit... » (Cat. 
myst. III, 10 RJ n. 811). 


S. Basilius Magnus: « Israel nisi transisset mare, a Pharaone seiunctus non 
fuisset, tu quoque nisi per aquam transieris, ab amara diaboli tyrannide non 
separaberis » (De s. baptisma c. 2. PG 31,427), quod videtur necessitatem medii 
involvere. 

Sed necessitas medii maxime probatur eo, quod etiam infantibus necessarius 
est baptismus ad salutem, infantes enim praecepti non sunt capaces. 


e) Ratione sic probatur 


per S. Thomam: « Manifestum est quod nullus potest salutem consequi 
nisi per Christum... Ad hoc autem datur baptismus, ut aliquis per ipsum rege- 
neratus incorporetur Christo, factus membrum ipsius... Unde manifestum est, 
quod omnes ad baptismum tenentur, et sine eo non potest esse salus homini- 
bus » (III q. 68. a. 1). 


Pars II. probatur: Necessitas medii etiam pro infantibus. 
a) Adversarii. 


Haereses baptismum infantium inutilem putantes etiam hodie valde dif- 
fusae sunt, et quia sectae hae, in genere « Baptistae » nuncupatae, doctrinas 
suas ubique terrarum late sparseque diffundunt et satis exemplarem vitam 
ducunt, influxus eorum inter Protestantes, imo etiam Catholicos negari non 
potest. 


1°. Primi Baptistae, « Anabaptistae » (Wiedertaufer, ujrakeresztelok) vocati, 
tempore reformationis primigeniae in Germania exorti (1522 Storch Wittenber- 
gae, 1523 Thomas Maünzer in civitate Allstedt) dicebant baptismum parvulorum 
invalidum esse ideoque adultos rebaptizandos praedicabant. Primus baptismus 
iteratus collatus est anno 1525. in Helvetia, unde doctrina nova per totum Im- 
perium Germanicum diffusa est. Motio haec anabaptistica per decem annos 
maximam anarchiam involvit perturbavitque statum rerum civilium per poly- 
geamiam, communionem bonorum, crudelitates, combustiones monasteriorum et 
bibliothecarum. Post expugnationem urbis eorum capitalis, Monasterii in West- 
phalia, anno 1535. pars eorum moderata sacerdotem Mennonem Simonis in 
ducem elegit, inde autem Mennonitae vocati, adhuc nostris diebus existunt. 


666 IV. BAPTISMUS. 


2?. Baptistarum secta etiam in Anglia saec. XVI-o independenter a terra 
continente exorta est, adultos rebaptizabant et eos solos baptizandos esse autu- 
mabant (nunc vocantur « General-Baptists »). — Eodem in regno anno 1640 
Londini Richard Blount novam sectam Baptistarum fundavit, qui solummodo 
adultos baptizandos esse praedicabant et ad validitatem per immersionem. Hi 
« Baptistae regulares » (Regular-Baptists, seu Particular-Baptists) hodie circiter 
33 millonum animas computant, inde ab anno 1905 in associationem mundi 
confoederati. Nunc iam in multas sectas subdivisi sunt, inter quas maxima est 
« Discipulorum Christi » (disciples of Christ) ab anno 1832. 


3?. Baptismum adultorum profitebantur etiam « Bynsburgenses » seu « Col- 
légialités » in Neerlandia (Hollandia) post Synodum Dordracensem (1618-19) 
exorti, et adhuc existentes. 


4?. Neobaptistae (Neutaufer, uj-baptistak) vocantur ii, quorum sectam 
Samuel Frohlich in Helvetia 1835 fundavit, inde ct « Frohlichiani » nuncupati, 
qui praeter doctrinam « baptisticam n indolem etiam eschatologicam et chilias- 
ticam prae se ferunt. Haec secta hodie quoque viget etiam in Statibus Unitis 
Americae, ubi « Apostolica Christiana Ecclesia » appellari vult (Apostolic 
Christian Church). — Ex hac secta exorta et ulterius evoluta est secta « Naza- 
renorum », fundata 1840. a duobus opificibus Hungaricis, fratribus Hemsey, 
baptismum adultorum per immersionem docentes, insuper juramentum et ser- 
vitium militare recusantes — (K. Algennissen LfThk 2. ed. I. 1957, 1229-32). 


5°. Independenter ab his sectis in America Septentrionali exorta est anno 
1845. secta « Adventistarum », (pii maximam propagationem fere ubique ef- 
ficiunt, docentes praeter baptismum adultorum adventum Christi proximum 
esse, profitentes chiliasmum seu regnum Domini terrenum millenare, sanctifica- 
tionem Sabbati, abstinentiam a carnibus suinis et potionibus alcoolieis incul- 
cantes. — (K. Algermissen LfThK 2. ed. L 1957, 161-4). 


6?. Modernistae aliqui impudenter asseruerunt quod usus conferendi bap- 
tsmum infantibus fuit solummodo evolutio disciplinaris (cf. Prop. 43. a Pio X. 


damnatam inferius). 


b) Vox Ecclesiae 


Trident, sess. VII. can. 13. « S.q.d., parvulos, eo quod actum credendi non 
habent, suscepto baptismo inter fideles computandos non esse, ac propterea, 
cum ad annos discretionis pervenerint, esse rebaptizandos, aut praestare omitti 
eorum baptisma, (piam cos non actu proprio credentes baptizari in sola fide 
Ecclesiae: A.S.» (Denz. 869) — Quo canone respondetur difficultati quae 
forsan exoriri possit e Sess. VI. cp. 7. « per voluntariam susceptionem gratiae », 
quod ad adidtos tantum referendum est, uti ex hoc canone cerni potest. 
Sanctus Pius X. « Lamentabili ». Prop. 43. damnata: « Usus conferendi bap- 
tüsmum infantibus evolutio fuit disciplinaris, quae una ex causis exstitit, ut 
sacramentum resolveretur in duo, in baptismum scilicet et poenitentiam » 


(Denz. 2043). 
c) S. Scriptura 


in genere necessitatem baptismi generalem dicit, neminem excipiendo. — 
Commendare videtur paedobaptismum Coi 2,11-/2: « Circumcisi estis circum- 

cisione non manufacta in exspoliatione corporis carnis, sed in circumcisione 
Christi, consepulti ei in baptismo », sed circumcisionem praecise infantes octo 
dierum accipiebant, si ergo hi exclusi essent, minus recte vocaretur baptismus 
u peritomé ton Christou ». 


Id autem, quod de verisimilitate paedobaptismi e S. Scriptura adhuc iure 
affertur, sensu stricto non est argumentum scripturisticum, sed argumentum 
historicum traditionis. Nam: 


d) Traditio 


potens allegari potest pro usu baptizandi infantes, inde a I. saeculo. Praeser- 
tim investigatio J. Jeremias hoc ostendit (Die Kindertaufe in den ersten vier 
Jahrhunderten, Gottingen 1958). 


1°. Primum quidem Apostolorum praxis videtur paedobaptismum exer- 
cuisse. Cornelius centurio Caesareae Petrum et socios eius d expectabat convo- 
catis cognatis suis (tous syngeneis autou) et necessariis amicis... Et Cornelius 
ait... Nunc ergo omnes nos (pantes hemeis) in conspectu tuo adsumus audire 
omnia... Et iussit eos baptizari in nomine Domini Jesu Christi » (Act 10,24. 
33. 48). — Similiter Act 76,14 s. Lydia, « porphyropolis », purpuraria i.e. qui 
purpura venditat, Philippis « aperuit cor intendere his, quae dicebantur a 
Paulo, cum autem baptizata esset et domus eius (kai ho oikos autés)... ». In domo 
eius sine dubio debebant esse etiam infantes, qui ergo baptizati sunt, — Act 
18,8 autem Crispus, archisynagogus Corinthii « credidit Domino cum omni 
domo sua (syn holó tó oiko autou) et multi Corinthiorum audientes credebant 
et baptizabantur », ubi tota domus item de infantibus quoque intelligi. com- 
mendatur. — Simili modo loquitur S. Paulus de alio Corinthiaco: « Baptizavi 
autem et Stephanae domum... » (1 Cor 1,16). Parvulorum baptismus tota aetate 
ante Constantinum Magnum in usu fuit, dilaünobaptismi ad aetatem adultiorem 
incognita, (Jeremias p. 56), solum saec. IV. hoc multi fecerunt, postea iterum 
praxis paedobaptismi invaluit (cf. Theol. Rev. 1959, 232-4). 


2?. Praxis coaetanea iudaeorum quoque fuit « baptizare », ie. « tebila », 
lavacro participari inhere infantes Proselytarum, qui circumcisionem non acce- 
perunt, ut Jeremias ostendit, unde iure fit conclusio analogiae ad paedobap- 
tismum christianum eodem tempore. 


3". Quod versus 69-70 post Chr. natum infantes reoera baptizabantur, 
demonstratur exemplo S. Polycarpi, qui anno 156 dixit, se per 86 annos servi- 
visse Christo, quod aliter intelligi non potest, nisi quod iam aetate infantili 
baptizatus est. 


4°. Eodem tempore Hermas adeo necessarium putavit baptismum, quod 
docuit apostolos post mortem descendisse in inferos, ut eos, qui ante eos mortui 
sunt, signarent verbo, cum iis descendebant in fontem et rursus ascendebant 
(Poimen, Simi. IX.). 

5°, S. Irenaeus clare enuntiat principium: Jesus omnes homines sine excep- 
tione vult salvos fieri: « Omnes venit per semetipsum salvare, omnes, inquam, 
qui per Eum renascuntur in Deum,: infantes et parvulos, et pueros, et iuvenes 
et seniores » (Adv. haer. II, 22, 4 RJ n. 201). Enumeratio perfectior non pos- 
set esse. 

6°. Idem principium saeculo lll-o ineunte inveniri potest apud Tertul- 
lianum, qui dein pruritu innovationis seductus, commendat « cunctationem bap- 
tismi », eo indicans, se innovare velle: « Praescribitur nemini sine baptismo 
competere salutem, ex illa maxime pronuntiatione Domini, qui ait: Nisi quis 
renatus fuerit... Pro cuiusque personae condicione ac dispositione etiam aetate, 
cunctatio baptismi utilior est, praecipue tamen circa parvulos » (De bapt. 18,10 
PL L I22Lk 


7°. Origenes circa 240 paedobaptismum simpliciter institutum reputat apos- 
tolicum: «Ecclesia ab apostolis traditionem suscepit etiam parvulis baptismum 
dare. Sciebant enim illi, quibus mysteriorum secreta commissa sunt, divinorum, 
quod essent in omnibus, genuinae sordes peccati, quae per aquam et Spiritum 
sanctum ablui deberent » (In ep. ad Rom. 5,9 RJ n. 501). — Usum hunc cons- 
tantem esse Ecclesiae, clarissime prodit: « Baptisma Ecclesiae pro remissione 
peccatorum datur, secundum Ecclesiae observantiam etiam parvulis baptismum 
dari, cum utique si nihil esset in parvulis, quod ad remissionem deberet, et 
indulgentiam pertinere, gratia baptismi superflua videretur » (In Levit, hom. 
8,3 RJ n. 496). — Origenes iam clare cognovit, baptismum parvulorum neces- 
sarium esse propter peccatum originale, quod dein Patres posteriores uno ore 
docebant. Sic: 


8°. S. Cyprianus dicens: « ..prohiberi non debet infans, qui recens natus 
nihil peccavit, nisi quod secundum Adam carnaliter natus contagium mortis 
antiquae prima nativitate contraxit n (Ep. 64,5 RJ n. 586). 


9°, Similiter saepe S. Augustinus, e.gr.:: « Quisquis dixerit, quod in Christo 
vivificabuntur etiam parvuli, qui sine sacramenti eius participatione de vita 
exeunt, hic profecto et contra apostoli praedicationem venit et totam condemnat 
Ecclesiam, ubi propterea cum baptizandis parvulis festinatur et curritur, quia 
sine dubio creditur aliter eos in Christo vivificari omnino non posse n (Ep. 
166,7,21 RJ n. 1439). Sic saepe alis quoque in locis. 


e) Ratione 


quoque probari potest, infantes baptizandos esse necessitate medii, nih.il- 
que huic obstare. Nam: 


1°. Voluntas Dei salvifica universalis etiam ad eos se extendit. Sed « ipsis 
non potest alio remedio subveniri, nisi per Sacramentum baptismi » (Florentin. 
Decr. pro Jacobitis, Denz. 712). Ergo evidenter possunt et debent baptizari. — 
Minor probatur a S. Thoma per celebrem casum pueri, qui in deserto natus 
baptizari non potest et num talis salvari possit per fidem parentum. Ad quem 
casum S. Doctor sic: « Ab illa damnatione, quam humanum genus incurrit 
propter peccatum primi parentis, nullus potest liberari nisi per Christum... ita 
sc. ut ei incorporetur, sicut capiti membrum. Hoc autem tripliciter fieri potest. 
Primo per susceptionem baptismi.. Secundo per sanguinis effusionem propter 
Christum... Tertio modo per fidem et dilectionem... Manifestum est autem, quod 
in pueris nondum habentibus usum rationis non potest esse motus fidei et dilec- 
tionis aut propositum suscipiendi baptismum... Et sic patet, quod puer in deserto 
moriens sine baptismo salutem non consequitur » (Quodl. 6. a. 4). — Paulo 
aliter probatur minor: a Pueri non sunt capaces motus liberi arbitrii et ideo 
moventur a Deo ad justitiam per solam informationem animae ipsorum. Hoc 

autem non fit sine Sacramento, quia sicut peccatum originale, a quo i1ustifican- 
tur, non propria voluntate ad eos pervenit, sed per carnalem originem, ita 


etiam per spiritualem regenerationem a Christo in eos gratia derivatur » (I-II 
q. 113. a. 3. ad 1). 


2?. Baptismo parvulorum non obstat, quod non possunt habere fidem et 
intentionem. Baptismus etenim ad salutem non est necessarius e rerum natura, 
sed e positiva voluntate Dei. Atqui Deus, uti e revelatione scimus, voluit par- 
vulos post promulgationem Evangelii praecise salvari per Sacramentum baptismi. 


3?. Non obstat paedobaptismo, quod parvuli iam ut tales obligari possunt 
pro tota sua vita. Hoc Ecclesia definivit: Trident, sess. VII. can. 14: « S.q.d.. 
huiusmodi parvulos baptizatos, cum adoleverint, interrogandos esse, an ratum 
habere velint, quod patrini eorum nomine, dum baptizarentur, polliciti sunt, et 
ubi se nolle responderint, suo esse arbitrio relinquendos, nec alia interim poena 
ad christianam vitam cogendos, nisi ut ab Eucharistiae aliorumque Sacramen- 
torum perceptione arceantur: A.S.» (Denz. 870), contra Erasmum, qui hanc 
sententiam protulit. — At immerito, nam ratione theologica ostendi potest, quod 
revera parvuli obligari possunt ad vitam christianam. 


a. Infantes enim iure naturae observare tenentur pacta, quae eorum paren- 
tes vel tutores in eorum utilitatem temporalem inierunt. A fortiori ergo servare 
tenentur pactum baptismi, quod pro observatione iugi suavis et oneris levis 
vitam aeternam eis procurat. 


b. Etiam /eges civiles parvuli suscipiunt ipsa nativitate, et eas observare 
tenentur, etsi interdum valde durae esse possunt et ubique terrarum etiam in 
aliquibus casibus vitae sacrificium quoque exigant: a fortiori ergo ligari possunt 
lege divina positiva, quae omnes homines obligat in ordine gratiae. 


c. Lex Mosaica parvulis octo dierum circumcisionem praescribens institu- 
tione divina positiva vigebat, ad utilitatem parvulorum quibus statum gratiae 
procurabat. Hac lege circumcisionis per totam vitam obnoxius erat Legi Mosa- 
icae satis durae, et hoc e voluntate divina. A fortiori ergo circumcisio spiritualis, 
baptismus nimirum, voluntate positiva Dei obligatorius potest esse pro parvulis, 
quibus salutem confert et multo mitius iugum imponit ac Mosaica circumcisio 
(Hurter III, 281 s.). 


Pars III. probatur: votum baptismi supplet Sacramentum. 


Baptismus pro adultis suppleri potest per actum caritatis perfectae, qui 
actus necessario in se includere debet votum baptismi. Votum est desiderium 
efficax baptismi suscipiendi, hoc est votum explicitum, si autem quis non cogno- 
vit obligationem baptismi, haberi potest votum implicitum baptismi; 1e. si 
cognosceret hanc obligationem qua voluntatem Dei, hanc susciperet. lustificatio 
per caritatem perfectam effecta semper in ordine gratiae Novae Legis includit 
votum baptismi saltem implicitum, ideo iure vocatur etiam simpliciter « votum 
baptismi » vel « baptismus Spiritus » Sancti scilicet, vel alia voce a baptismus 
Flaminis » (flamen — flatus, idem ac «spiritus »). — Per baptismi votum, seu 
per baptismum Flaminis remittitur reatus culpae et reatus poenae aeternae et 
infunditur gratia, sed: tota poena temporalis non remittitur, character non 
imprimitur, nullum ius habet ad Sacramenta recipienda et non fit membrum 
Ecclesiae. 

a) Vox Ecclesiae. 


Trident, sess. VI. cap. 4: «..quae quidem translatio post Evangelium 
promulgatum sine lavacro regenerationis aut eius voto fieri non potest» 


(Denz. 796). 


Doctrina includitur etiam in damnatione propositionis 31. Midi. Baii quae 
sic sonat: « Caritas perfecta et sincera, quae est de corde puro et conscientia 
bona et fide non ficta, tam in catechumenis, quam in poenitentibus potest 
esse sine remissione peccatorum » (Denz. 1031). 


b) Scriptura 


dilucide praedicat caritatem perfectam hominem justificare: Jo 14,21.23: 
« Qui diligit me, diligetur a Patre meo... Si quis diligit me, sermonem meum 
sonabit et Pater meus diliget eum et ad eum veniemus et mansionem apud 
eum faciemus ». — Factum autem  justificationis ante baptismum Scriptura 
evidenter enarrat in casu Cornelii centurionis, qui antequam baptizaretur, iam 
( cecidit Spiritus Sanctus super omnes, qui audiebant verbum » (Act. 10,44). 


c) S. Traditio 


semper doctrinam hanc professa est, sufficit invocare testes — ut S. Ber- 
nardus dixit duas columnas, Ambrosium et Augustinum. 1°. Ambrosius in 
oratione funebri Valentiniani II. imperatoris haec dixit: « Audio vos dolere 
quod non acceperit Sacramenta baptismatis... Atqui etiam duduin hoc voti 
habuit, ut, et antequam in Italiam venisset, initiaretur et proxime baptizari se 
a me velle significavit et ideo prae ceteris causis me accersendum putavit. Non 
habet ergo gratiam, quam desideravit?... Et unde illud est? lustus quacunque 
morte praeventus fuerit, anima eius in requie erit... Qui habet Spiritum tuum, 
quomodo non accepit gratiam tuam? » (De obitu Valentiniani 51.52. RJ n. 1328). 


2?. Augustinus autem in libro De baptismo contra Donatistas haec scripsit: 
« Nec ego dubito catechumenum catholicum divina caritate flagrantem haeretico 
baptizato anteponere.. Melior enim centurio Cornelius nondum baptizatus 
Simone baptizato. Iste enim et ante baptismum Sancto Spiritu impletus est. 
ille et post baptismum immundo spiritu inflatus est... Quibus rebus omnibus 
ostenditur aliud. esse sacramentum baptismi, aliud. conversionem cordis, sed 
salutem hominis ex utroque compleri, hoc si unum horum defuerit ideo putare 
debemus consequens esse, ut et alterum desit... complente Deo, quod non ex 
voluntate defuisset, cum vero ex voluntate alterum horum defuerit, reatu ho- 
minem involvi » (1. IV, 21. et 25. PL 43,172 - RJ n. 1629. et 43,1706). 


Pars IV. probatur: martyrium supplet baptismum pro omnibus. 


a) Vox Ecclesiae. 


Martyrium salvare etiam non baptizatos, imo parvulos quoque, doctrina 
est Ecclesiae, quae nunquam fuerit impugnata, ideoque nunquam definita. Dici 
tamen potest doctrinam hanc esse de fide catholica, non solum theologice cer- 
tam (Lercher p. 142), nam Ecclesia magisterio suo ordinario docet hanc effica- 
ciam martyrii. Hoc uberrime patet inspectis catechismis omnibus, luculenter il- 
lustratur sermonibus et scriptis Patrum ct omnium concionum in honorem e.gr. 
Sanctorum Innocentium habitorum, circa quos nunquam inquisivit Ecclesia, 

num circumcisi fuerint necne, sed coluit et colet eos in utraque Ecclesia, oc- 
cidentali et orientali, quia sanguis eorum pro Christo fusus est. — Tridentinum 
non enumerat martyrium, imo apparenter videtur id excludere, quando loquitur 
dc mediis justificationis procurandae in Prooemio sessionis VIL: « Ad consum- 
mationem salutaris de justificatione doctrinae... consentaneum visum est de 
sanctissimis Ecclesiae sacramentis agere, per quae omnis vera iustitia vel incipit, 
vel coepta augetur vel amissa reparatur» (Denz. 843 a). Ilis autem nullo 
modo voluit doctrinam constanter professam exludere, sed Concilium de mediis 
ordinariis loquens noluit martyrium ut medium extraordinarium, raro usitatum 
et effectum solummodo per privilegium divinum producens memorare, quod 
insuper a nemine impugnabatur. 


b) Sacra Scriptura 


clarissime affirmat martyrium perducere in regnum coelorum. Sic absoluta 
habetur promissio Christi: qui usque ad amissionem vitae confessus est eum, 
salvabitur, nulla adiecta restrictione de baptismo. Mt. 10,59: a Qui perdiderit 
animam suam propter me, inveniet eam ». — Lc 9,24: a Qui enim voluerit 
animam suam (ie. personam suam terrenam) salvam facere, perdet illam, nam 
qui perdiderit animam suam propter me, salvam faciet illam. Quid enim proficit 
homo si lucretur universum mundum, se autem ipsum perdat et detrimentum 
sui faciat? Nam qui me erubuerit et meos sermones, hunc Filius hominis eru- 
bescet, cum venerit in maiestate sua et Patris et angelorum n; Jo 12,25: a Qui 
odit animam suam in hoc mundo, in vitam aeternam custodit eam ». — Omnes 
hi loci Scripturae per unanimem Traditionem semper intelligebantur de mar- 
tyrio. 


c) Traditio 


enim luculentissime demonstrat doctrinam, martyrium gratiam primam 
conferre, delere peccata et omnes poenas, ita ut sive baptizatus sit, sive non, 
sive in statu gratiae fuit sive non, per martyrium statim in coelum recipitur. 
Martyrium, ut patet, supponit saltem attritionem, quae utique adest, nam volun- 
tarie suscepit cruciatus et mortem pro Christo. Ut enim testimonia de martyrio 
recte intelligi possint, genuina notio Christiana martyrii prae oculis habenda est. 
Ut breviter recolamus alibi dicta, ad martyrium pertinet: 1. mors secuta, etsi 
non statim, ex aliquo cruciatu, 2. « martyres non poena, sed causa facit »: i.e.ii. 
qui ex odio fidei perimuntur, sunt tantum martyres, etsi alia causa praeten- 
deretur, 3. « martyr non repugnat », ideo milites Crucigeri non sunt martyres 
etsi pro vera fide mortui sint dimicando. Tali martyrio coronati statim in coelum 
evolant, etsi nondum baptizati fuissent: haec est doctrina, quam Traditio sem- 
per professa est. 

1'. Melito Sardensis versus 180 clare edicit: « Duo sunt remissionem pec- 


catorum praebentia: passio propter Christum et baptismus » (allegatum a Ler- 
cher p. 145). 


2?. In Passione Perpetuae et Felicitatis vocatur martyrium « baptisma Se- 
cundum », in quo includitur vis eius remissiva. 


3?. Origenes post 244 enuntiavit: « Audi nunc, quantae sint remissiones pec- 
catorum in evangeliis. Est ista prima, qua baptizamur in remissionem peccato- 
rum, secunda remissio est in passione martyrii » (In Levitic. hom. 2,4 RJ 493). 

4°. Tertullianus manifeste prodit doctrinam catholicam: «Est quidem et 
nobis secundum lavacrum, unum ct ipsum sanguinis scilicet... Hic est baptis- 
mus, qui lavacrum et non acceptum repraesentat, ef perditum reddit n (De 
bapt. 16. RJ n. 309). Repraesentat, ie. vices eius supplet, si baptismus collatus 
non fuerit, si autem in peccati statu fuerit martyr, tunc « reddit « baptismi ef- 
fectum: remissionem peccatorum. 


5°. S. Cyprianus in Exhortatione martyrii scribit statim sequi effectum mar- 
tyrii: glorificatonem caelestem, dicens: « Ne vereamur occidi, quos constet, 
quando occidimur, coronari » (Ep. 56,3, Kirch Enchiridion fontium hist. eccl. 
ant. n. 285). Simili modo locuti sunt Martyres Scilitani, anno 180. Nartzalus e.gr. 
dixi: « Hodie martyres sumus in coelis: Deo gratias »! (Kirch n. 74). 


6?. E Patribus aliorum saeculorum sufficiat allegare S. Chrysostomum, qui 
in homilia de martyre Luciano edixit « Nec miremini, quod baptismum mar- 
tyrium nuncupavi: nam ef hic Spiritus cum multa advolat ubertate ac peccato- 
rum abolitio et animae fit purgatio quaedam mirabilis ac stupenda, et quemad- 
modum ii baptizantur aquis, ita qui martyrium patiuntur, proprio sanguine 
abluuntur » (RJ 1139). — S. Augustinus autem simili modo loquitur: « Quicun- 
que etiam non percepto regenerationis lavacro pro Christi confessione moriun- 
tur, tantum illis valet ad dimittendum peccata, quantum si abluerentur sacro 
fonte baptismatis » (De civ. Dei 13,7 RJ 1759). — S. Gennadius versus 470 
comparationem instituens inter baptismum aquae et sanguinis dicit: « Bap- 
tüzatus confitetur fidem suam coram sacerdote, martyr coram persecutore; ille 
post confessionem aspergitur aqua, hic sanguine; ille per impositionem manus 
pontificis recipit Spiritum. Sanctum, hic templum efficitur Spiritus Sancti » (Lib. 
de eccl. dogmatibus c. 74). 


e) Rationes 


afferuntur a S. Thoma pro baptismo sanguinis. « Baptismus aquae efficaciam 
habet a passione Christi et a Spiritu. Sancto... Passio Christi operatur quidem in 
baptismo aquae per quamdam figuralem repraesentationem, in baptismo autem 
flaminis vel poenitentiae per quamdam affectionem, sed in baptismo sanguinis 
per imitationem operis. Similiter etiam virtus Spiritus Sancti operatur in bap- 
tismo aquae per quamdam virtutem latentem, in baptismo autem poenitentiae 
per cordis commotionem, sed in baptismo sanguinis per potissimum dilectionis 
et affectionis fervorem » (III q. 66 a. 12). — Cur habeat martyrium hanc vim 
supplendi baptismi effectum, declaratur sic: « Tanto magis ostenditur aliquis 
aliquam rem amare, (pianto pro ea rem magis amatam contemnit et rem magis 
odiosam eligit pati. Manifestum autem est, quod inter omnia alia bona praesen- 
tis vitae maxime amat homo ipsam vitam et e contrario maxime odit ipsam 
mortem... Et secundum hoc patet, quod martyrium inter ceteros actus humanos 
est perfectius secundum suum genus, quasi maximae caritatis signum, see. illud 
Jo 15, 13: « Maiorem caritatem nemo habet, quam ut animam suam ponat pro 
amicis suis » (II-II q. 124. a. 3). 

E) De personis sacramcntalibus baptismi. 


Agendum est 1. de ministro baptismi, dein 2. de subiecto baptismi, demum 
3. de patrinis baptismi. 


l. Dc ministro baptismi. 


THESIS. Minister (1) ordinarius baptismi sollemnis est sacerdos, respective 
parochus, (2) extraordinarius est diaconus, (3) in baptismo autem necessitatis 
est quicumque homo. 


I. et II. pars theol. certa e legislatione Ecclesiae, III. de fide. 


Pars I. probatur: minister ordinarius est sacerdos, resp. parochus. 


Ratione modi, quo baptismus administratur, habetur baptismus sollemnis, 
qui cum omnibus ritibus ab Ecclesia praescriptis ministratur, et habetur baptis- 
mus necessitatis seu privatus, si in mortis periculo ea tantum ponantur, quae 
sunt ad baptismi validitatem necessaria (can. 759 $ 1.). 


a) Lex Ecclesiae de ministro ordinario. 


Can. 7/36. $ l: «Minister ordinarius baptismi sollemnis est sacerdos, sed 
eius collatio reservatur parocho vel alii sacerdoti de eiusdem parochi vel Ordi- 
nari loci licentia, quae in casu necessitatis legitime praesumitur ». 


1°. x Est sacerdos n: quod constat e perpetua praxi Ecclesiae, «cui ex 
officio competit baptizare » (Florent. Decr. de Armenis Denz. 696). Ratio est, 
quia sacerdos habet ius et potestatem ad Eucharistiam conficiendam, et in eo 
statu ponitur, quod possit fieri curator animarum, proinde ordinatione sua ius 
accipit ad baptismum  ministrandum, quo Sacramento ius ad Eucharistiam 
sumendam largitur. 

2?. « Collatio reservatur parocho »: ratio est, quod administratio Sacramen- 
torum ad munera propria curatorum animarum pertinet, Ecclesiae autem incor- 
porare aliquem est primus gressus quo homo fit membrum Ecclesiae et quidem 
determinatae dioecesis et paroeciae. 


3°, « [n casu necessitatis » licentia parochi legitime praesumitur. Neces- 
sitas haec fere eadem censetur, quae ad baptismum necessitatis requiritur. In 
nostris regionibus christianis ista necessitas est periculum mortis, in locis mis- 
sionum autem etiam absentia parochi vel difficultas eum adeundi. Haec neces- 
sitas contingere potest etiam in regionibus christianis, suppositis extraordinariis 
adiunctis. 


43. - Radô, Ench. Liturgicum. 

b) Qui sint subiecti parocho quoad baptismum, 


declarat lex Ecclesiae: Can. 738 § 2: « Etiam peregrinus a parocho proprio 
in sua paroecia sollemniter baptizetur, si id facile et sine mora fieri potest, 
secus peregrinum quilibet parochus in suo territorio potest sollemniter bap- 
tizare » — Can. 739: «In alieno territorio nemini licet, sine debita licentia, 
baptismum sollemnem conferre ne sui quidem loci incolis ». 


1°. «A parocho proprio » debet peregrinus baptizari iuxta legem, debet 
ergo se conferre, vel afferri, si infans sit, in paroeciam propriam. Parochus 
autem extra suum territorium non potest baptizare, e.gr. in clinica, ubi natus 
est suus subditus, si clinica ad aliam paroeciam pertinet, a fortiori non alius 
sacerdos, qui in omni casu licentia indigebit. 


2?. « Si id facile et sine mora fieri potest »: nam baptismus est Sacramen- 
tum maxime necessarium ad salutem. Causae ergo esse possunt, ne proprius 
parochus baptizet suum subditum: si paroecia longe distet, si infanti vitae 
periculo esset iter longinquum, vel si baptismus ideo diutius differri deberet, 
quod iam aliquot dies intelligi debet. Recte dicitur, quod hoc fere semper ac- 
cidere potest, si mater in sanatorio seu clinica parturit (Merkelbach n. 137,2 et 
schóllig p. 25). In hoc casu parochus baptizans baptismum in suo libro adnotat. 
dein certiorem facit etiam parochum, cuius subditus baptizatus est (can 778). 


3?. Quod ergo oagos attinet, parochus eorum proprius est, in cuius ter- 
ritorio iuxta can. 94. «actu commorantur». 


4°. Quod adultos attinet, minister baptismi eorum ordinarius est secundum 
legem — uti videtur directivam — Ecclesiae: Ordinarius loci: « Adultorum 
baptismus, ubi commode fieri possit, ad loci Ordinarium deferatur, ut, si voluerit, 
ab eo, vel eius delegato, sollemnius conferatur » (can. 744). Ratio est, ut ubi 
baptismus adultorum rarior est ipse Ordinarius vel eius delegatus Sacramentum 
cum sollemnitate administret (Schollig 27). « Verba ista temperate sunt posita, 
ut potius quam praeceptum, continere videantur votum quod ipse Ordinarius 


complere potest statuto, quo baptismum adultorum sibi reservet » (Vermeersch 
p. 184). 


Pars II. probatur: Extraordinarius minister est diaconus. 


Lex Ecclesiae: 


Can. 74l: «Extraordinarius baptismi sollemnis minister est diaconus, qui 
tamen sua potestate ne utatur sine loci Ordinarii vel parochi licentia, insta de 
causa concedenda, quae, ubi necessitas urgeat, legitime praesumitur ». 

1°. « Sua potestate » utitur diaconus quando baptizat, nam in ordinatione 
dictum est ei: « Diaconum oportet ministrare ad altare, baptizare et praedi- 
care ». Ideo si etiam sine insta causa et licentia conferret baptismum sollemnem, 


eraviter quidem peccaret, sed non fieret irregularis, nam non usurpavit ordinem, 
sed suam potestatem exercuit. 


2 . * [usta de causa n est concedenda licentia, non ergo gravis causa as- 
signatur, ut de communione administranda per diaconum (can. 845 $ 2). Insta 
causa esse potest: si parochus vel sacerdos infirmetur, si concionem habendam 
praeparet, audiendis confessionibus occupatus fuerit, etiam si diaconus infantem 

sibi proxime coniunctum vellet baptizare « pro solalio » (Vermeersch n. 213.), 
immo forte etiam aliquoties ad ordinem suum exercendum. 


3?. Ritus, si diaconus baptizet, idem est ac si sacerdos administret baptis- 
mum, excepta stola transversa. Uti debet sale a sacerdote benedicto (Rit. Rom.), 
deficiente sale benedicto, omittere debet hanc caeremoniam (C. Rit. 10 feb. 
1888 d 3684 et Moretti I. n. 163). 


Pars III. probatur: quicimquc valide baptizare potest. 
a) Vox Ecclesiae. 


1°. Cone. Lateranse IV. ep. l: «Sacramentum vero baptismi... tam par- 
vulis. quam adultis in forma Ecclesiae a quocunque rite collatum proficit ad 
salutem » (Denz. 430). 


2?. Cone. Florent. Decr. pro Armenis: « Minister huius Sacramenti est 
sacerdos, cui ex officio competit baptizare. In causa autem necessitatis non 
solum sacerdos vel diaconus, sed etiam laicus vel mulier, immo etiam paganus 
et haereticus baptizare potest, dummodo formam servet Ecclesiae et facere 
intendat, quod facit Ecclesia » (Denz. 696). 


3?. Professio fidei Orientalibus a Benedicto XIV. praescripta: « Item bap- 
tüsmum esse necessarium ad salutem ac proinde, si mortis periculum immineat, 
mox sine ulla dilatione conferendum esse, et a quocunque et quandocunque 
sub debita materia et forma ct intentione collatum esse validum n (Denz. 1470). 


b) S. Traditio 


quoque semper baptismum a quocunque in casu necessitatis licite. conferri 
posse dixit, etsi non defuerunt, qui baptismum per mulierem collatum vetabant, 
etsi non certo constet num eum etiam invalidum habuerint, nam quaedam 
feminae haereticae sibi potestatem sacerdotalem vindicabant. 


1°. Tertullianus e.gr. haec dicit: « Dandi quidem habet ius summus sacer- 
dos, qui est episcopus, dehinc presbyteri et diaconi, non tamen sine episcopi 
auctoritate, propter Ecclesiae honorem, (pio salvo salva pax est. Alioquin etiam 
laicis ius est » (De bapt. 17). 


2°. S. Hieronymus: « Sine chrismate et episcopi iussione neque presbyter 
neque diaconus ius habet baptizandi. Quod frequenter si tamen necessitas 
cogat, scimus licere etiam laicis » (Dial, contra Luciferianos 9. R.J n. 1359). 


3°. S. Augustinus: « Quamquam etsi laicus aliqua pereuntis necessitate 
compulsus dederit... nescio utrum quisquam pie dixerit, esse repetendum. Nulla 
enim cogente necessitate si fiat, alieni muneris usurpatio est, si autem necessitas 
urgeat, aut nullum, aut veniale delictum est. Sed et si nulla necessitate usur- 
petur, et a quolibet cuilibet detur, quod datum fuerit, non potest dici non 
datum, quamvis recte dici possit illicite datum » (Contra epistulam Parmeniani 
II, 13, 29 RJ n. 1618). 


Normae pastorales quoad baptismum necessitatis. 


a) Baptismus talis in mortis periculo conferri potest, « si conferatur a 
ministro, qui nec sacerdos sit nec diaconus, ea tantum ponantur, quae sunt ad 

baptismi validitatem necessaria; si a sacerdote vel diacono, serventur quoque, 
si tempus adsit, caeremoniae, quae baptismum sequuntur » (can. 759 $ D. 


b) Baptismus talis non sollemnis, n potest a quovis ministrari, servata debita 
materia, forma et intentione » (can. 7-12 $ 1). « A quovis » homine ergo potest 
talis baptismus dari: sive viro, sive femina, sive catholico, sive haeretico, vel 
infideli, puero vel ab adulto. Excluduntur quoad liceitatem tantum: ambo paren- 
fes: a Patri aut matri suam prolem baptizare non licet, praeterquam in mortis 
periculo, quando alius praesto non est, qui baptizet n (can. 742 $ 3.). Ratio est, 
quod non decet, quod eadem persona corporaliter et simul spiritualiter habeat 
paternitatem, insuper patrinus supplere debet vices parentum, si deficiant. At 
— ut Veimeersch monet — haec ratio gravem obligationem non videtur indu- 
cere, et si parens magis peritus sit in baptizando, poterit, ut saluti prolis melius 
consulat, ipse potius, quam minus idoneus infantem baptizare (p. 193). 


c) « Quatenus fieri potest, adhibeantur duo testes vel saltem unus, quibus 
baptismi collatio probari possit » (can. 742. $ 1). — Nam probari debet baptismi 
validitas, ideo parocho obligatio incumbit, quando caeremonias supplere debet, 
investigationem instituere. /nterrogationes hae commendantur: 


1°. Quis baptizavit? Quia persona anxia, vel persona quieta aliter ac 
aliter iudicari debet, ideo interrogandum: 


2^. Num baptizans valde commotus et perturbatus fuerit? « In quibus 
ob repentini casus periculum omnia festinanter et perturbate agenda erant, 
facilius est dubitandi locus » (Merkelbach n. 141,3). 


3°. Quoad materiam: Quomodo baptizasti? Quid infudisti? Scire. enim 
debet, quam aquam et quantam et ubi effuderit. 


4". Quoad formam: Etiam locutus es aliquid ad baptismum? Quid 
dixisti? Audiri potuit, quod dixisti? 


5^. Quoad simultaneitatem materiae et formae: Quando dixisti hoc? 
Post infusionem vel ante eam? 


6°. Intentio recta praesumi potest, nisi specialis adsit causa dubii. Cete- 
rum, si aliquod dubium remaneret, sub conditione baptizari debet. 


d) Rectus ordo ministrorum eligendorum est hic: « Si adsit sacerdos, dia- 
cono praeferatur, diaconus subdiacono, clericus laico et vir feminae, nisi pudoris 
eratia deceat feminam potius quam virum baptizare vel nisi femina noverit 
melius formam et modum baptizandi » (can. 742 $ 2.) — In praxi saepe medici 
et obstetrices et sorores sanitariae ad tale baptismum necessitatis adhibentur, 
ideo «curet parochus ut fideles, praesertim  obstetrices, medici et chirurgi, 
rectum baptizandi modum pro casu necessitatis probe ediscant » (can. 743). 


e) Post baptismum, si baptizatus supervixit, « caeremoniae quae in baptismi 
collatione praetermissae quavis ratione fuerint quamprimum in ecclesia sup- 
pleantur », (can. 759 $ 3). Si autem in « priore baptismo adhibitae sunt, repeti 
aut omitti possunt », in casu e.gr. si sacerdos vel diaconus caeremonias post- 
baptismales in baptismo necessitatis iam dhibuit (can. 760). 

2. De subiecto baptismi. 


Principium generale est: « Sublectum baptismi est omnis et solus homo 
viator, nondum baptizatus n (can. 745 $ 1). Omnis homo, nam sic sonat praecep- 
tum Domini, ut omnes gentes baptizentur, solus homo viator, nam mortui iam 
non sunt in statu viae ideoque Sacramenta suscipere non possunt. 

Nunc autem singulae classes baptizandorum investigandae sunt, eo ordine, 
ac in Codice luris Canonici adducuntur. 


a) Baptismus infantium catholicorum. 


1°. Infantium nomine venit iuxta can. 88 $ 3: «c Impubes, ante plenum 
septennium, dicitur infans vel parvulus et censetur non sui compos, expleto 
autem septennio, usum rationis habere praesumitur ». « Eisdemque accensentur 
amentes ab infantia, in quavis aetate constituti » (can 745 $ 2. nr. 1). 


2?. Lex autem fundamentalis de infantibus est can. 770: « Infantes quam- 
primum baptizentur, et parochi ac concionatores frequenter fideles de hac gravi 
eorum obligatione commoneant ». Quid sit « quamprimum », quaeritur ab auc- 
toribus. Est aliquod tempus in se indeterminatum, principium autem est, quod 
sine iusta causa — ex negligentia vel languescente fide — cum periculo speciali 
infantis grave peccatum esset dilatio baptismi. Ut Merkelbach putat grave esse 
posset dilatio per mensem, aut forsan per 10-15 dies, ac etiam per tempus 
brevius (n. 148). Etsi tempus tam accurate determinari non potest, revera dici 
non licet dilationem etiam notabilem non esse grave peccatum, nam voluntas 
Ecclesiae clarissima est. Ideo pessime faciunt ij, qui nimio fervore ducti anti- 
quitatem restituendi dc aliquo catechumenatu puerorum somniantur et baptis- 
mum per annos dilatare vellent. 


b) Baptismus foetus nonnati. 


Foetus vocatur terminologia medica fructus uteri post sextam hebdomadam, 
ante hoc tempus enim « embryo » nuncupatur. « Non natus » est autem foetus 
nondum vel non plene (perfecte) editus. 


1°. De foetu in utero matris baptizando habetur lex can. 746 $ 1: « Nemo 
in utero matris clausus baptizetur, donec probabilis spes sit, ut rite editus 
baptizari possit ». De modo huius baptismi iam locuti sumus; quia validitas eius 
plene non est certa, iam Benedictus XIV. et decisiones 5. Cong. Cone, praescri- 
bebant (12. iul. 1794 et 16. mart. 1897) baptismum conditionatuin, si tamen natus 
fuisset, quod can. 746. $ 5 universaliter inculcat: « Foetus in utero baptizatus. 
post ortum dentio sub conditione baptizari debet ». 


2?. De foetu nondum edito distinguitur: 


a. « Si infans caput emiserit et periculum mortis immineat, baptizetur in 
capite, nec postea, si vivus evaserit, est iterum sub conditione baptizandus » 
(can. 746 $ 2). — Ratio est, quod caput est membrum principale totius corporis, 
quod iuxta ritum maioris partis Ecclesiae tantum baptizari debet, nil ergo refert, 
num corporis reliqua pars adhuc in utero matris clausa teneatur. 


b. « Si aliud membrum emiserit, in illo, si periculum immineat, baptizetur 
sub conditione, at tunc si natus vixerit, est rursus sub conditione baptizandus » 

(ib. $ 3). Ratio est, quia baptismus non est certo valide collatus. Conditio est: 
I Si nondum es baptizatus ». 


3?. Foetus extractus vel excisus ex utero mortuae matris quoque ad non- 
natos pertinet. « Si certo vivat, baptizetur absolute, si dubie, sub conditione » 
(Gb. $ 4). Obligatio talis baptismi foetus extracti gravis est secundum spem, 
quod adhuc vivus est, quae spes valde exigua est ante quartum mensem ges- 
tationis. Inde a sexto mense gestationis iam foetus vitalis est, et etiam ideo 
extrahi debet, quia vita infantis arte medica forte sustentari possit. « Ab iis ad 
quos spectat extractus » debet esse foetus, ergo medicorum et chirurgorum ope, 
vel aliorum qui periti sunt, Nunquam autem sacerdos debet hoc peragere, nam 
citatus textus canonis 746 $ 4. sat clare videtur indicare, quod sacerdos non 
includitur in expressione « ad eos ad quos spectat », et valde verisimiliter etiam 
scandalum gigneret, quidquid dicat aliqua pars auctorum (« secundum plures 
per se teneretur sacerdos: hoc quamvis verius videri possit, certum tamen 
dicere non audemus » Merkelbach n. 155. B. 3). 


c) De baptismo foetus abortivi. 


Foetus abortivi vocantur foetus « non vitales », 1e. qui ex utero matris vel 
per infortunium, vel per abortum « procuratum » eiiciuntur, ct nullo modo 
extra uterum vivere queant etsi in momento editionis vivant. Si foetus vitalis 
est. non habetur abortus, sed partus acceleratus. Lex eadem est, ac quoad 
foetus extractos: « Curandum est, ut omnes foetus abortivi, quovis tempore 
editi, si certo vivant, baptizentur, si dubie sub conditione » (« Si vivis ») (can. 
7471). « Si certo vivant »: quod post tertium mensem gestationis saepe contingit, 
etsi minimi sint (90 min), iam dare possunt signa vitae. Foetus abortivi nondum 
formati sub conditione baptizandi sunt, nam forte adhuc vivunt, nisi certa signa 
mortis prae se ferant: foetorem et maculas putredinis. Baptismus conditionatus 
foetus adhuc informati fit sec. Dr. Cappelhnann, per immersionem in vase aqua 
tepida pleno, eo modo, quod utriusque manus indice et pollice apprehenduntur 
secundinae et sub aqua aperiuntur ut liquor amnii effluat et sic aqua totum 
foetum abluat, dum interim dicitur forma baptismi. 


d) De baptismo monstrorum ct ostentorum. 


Moralistae sequendo terminologiam antiquam distinguunt inter « monst- 
rum » et « ostentum », monstrum vocando foetum in (pio species humani cor- 
poris est totaliter aut notabiliter deturpata, ostentum vero foetum, qui habet 
membra multiplicata aut diminuta vel aliter. deformia (Merkelbach p. 133). 
Nomen derivatur inde, quod iuxta vanam observantiam paganorum editio talis 
foetus infortunium  praesagiebat, « monstrabat » seu « ostendebat n. Scientia 
« teratologica » (teras — signum) hodierna « monstra » et « ostenta » synonima 
reputans, loquitur de dysmorphia (deformitate) i.e. vitio primae formationis 
embryonis in utero, cuius productum « monstrum n (Missbildung, monster, 
torzképzódmény) vocatur. Monstra possunt esse: 


| . simplicia, quorum alia dantur per evolutionem per defectum, haec sunt 
monstra Aypoplastica, tales sunt foetus acardiaci, i.e. sine corde, vel foetus 
aneucephalici (sine cerebro) vel foetus microcephalici. Alia monstra simplicia 
possunt evolvi per excessum, haec sunt monstra /yperplastica, (piando membra 
multiplicata habentur e.gr. hyperdactylia), (piae proprie « ostenta » vocabantur. 

Monstra « per fabricam alienam » i.e. facta e coitu, utique possibili, animalis 
cum femina, non existant, etsi saeculis elapsis hoc possibile putabant, nam ex 
homine solummodo homo potest nasci. Foetus ergo, cuius caput capiti simiae 
vel alio ferino capiti simile est, tamen est homo. 


2?. Dein habentur monstra geminata (duplicia vel multiplicia), quando 
nempe duo vel plures foetus individui ad invicem adhaerent. Nihil aliud. sunt 
quam gemini, quorum corpora in unum coalescebant, e.gr. duo capita habent 
unum pectus (« thoracopagi »), vel unum ventrem (« gastropagi n), etiam capita 
possunt ad partem coalescere (« Janusbildung »). 


3?. Lex Ecclesiae quoad monstra et ostenta simplicia est: a Monstra et 
ostenta semper baptizentur saltem sub conditione « (can. 748), « saltem » ideo 
videtur dici, quod per se absolute baptizentur, si vivunt, si dubium habeatur 
num adhuc vivant, tunc sub conditione. Vel etiam ideo hoc in canone citato 
dicitur, quia Rit. Rom. (tt. II. c. 1, 22) habet conditionem: « $1 tu es homo, 
ego te etc. ». — Sec. Moralistas foetus acardiaci non sunt baptizandi, i.e. foetus 
constantes e ventre et pedibus tantum, nec a fortiore « mola » quae est massa 
carnea informis, « quia organis ad vitam humanam omnino necessaris omnino 
carent » (Merkelbach n. 163,2). At quia Ecclesia de hac re nil praecipit, non 
videmus, cur non possit etiam tale quid sub conditione (« si tu es homo ») bap- 
tizari, nam supposita hypothesi de animatione foetus in momento conceptionis, 
anima immortalis iam habetur et adhuc adesse potest, si tales foetus, de quibus 
sermo est, adhuc vivant. 


4°. Lex Ecclesiae de monstris geminatis est: « In dubio autem, unusne an 
plures sint homines, unus absolute baptizetur, ceteri sub conditione » (can. 748). 
Duo capita certe duos homines significant adesse; dubium habetur, si unum 
caput duo habeat pectora, tunc caput absolute, pectus quod capiti non videtur 
respondere, vel utrumque si nullum respondeat capiti, sub conditione baptizetur. 
Item si duo capita non distincta (partim nempe coalescentia) haberentur, unum 
absolute, alterum sub conditione baptizetur. Conditio a Rituali praescripta est: 
« Si non es baptizatus ego te etc. » (Tit. II, c. 1, 22). 


e) De baptismo infantium expositorum et inventorum. 


Lex est « Infantes expositi et inventi nisi, re diligenter investigata, de 
eorum baptismo constet, sub conditione baptizentur » (can. 749). Monemur ab 
auctoribus, quod hoc etiam tunc faciendum est, si schedula apposita esset infan- 
tulo de eorum baptismo, nisi investigari possit, in quali ecclesia, a quo baptizatus 
esset, quod plerumque nunquam contingit. 


f) De baptismo infantium infidelium, haereticorum ct schismaticorum. 


Normae eaedem sunt quoad infantes infidelium, et infantium « duorum 
haereticorum, aut schismaticorum, aut duorum catholicorum, qui in apostasiam, 
vel haeresim vel schisma prolapsi sint» (can. 750. et 751). Normae enim 
sunt hae: 


1°. Infans talium memoratorum « etiam invitis parentibus licite baptizatur, 
cum in eo versatur vitae discrimine, ut prudenter praevideatur moriturus, an- 
tequam usum rationis attingat » (can. 750 $ 1). — Obligatio baptizandi e 
praecepto caritatis oritur ct urget, si infans in certo et proximo periculo versetur 

mortis. Periculum autem hoc proprium debet esse infantis, ideo in contagio 
erassante non licet omnes infantes tales indiscriminatim baptizare (C. Prop. 
Fide 17. aug. 1777). Periculo autem hoc proprio existente baptizari potest, etsi 
mors probabilis adhuc longius distet (S. Offic. 18. 1ul. 1894). 


2?. « Extra mortis periculum, dummodo catholicae eius educationi cautum 
sit, licite baptizatur » et afferuntur tres casus. Primum vero conditio casus pon- 
deranda est « dummodo catholicae educationi cautum sit» (can. 750. $ 2) 
Parvulus ergo in periculo mortis non constitutus tunc tantum baptizari potest 
si catholicae education; cautum sit. S. Officium loquitur de « possibili spe », 
quando infans natus est ex infideli et catholico, etiam mortuo, et statuit: « $i 
possibilis spes affulgeat fore, ut huiusmodi pueri possint suo tempore in vera 
religione instrui, tunc datis cautionibus baptizentur » (6-8 iul. 1898 ad 4.). 


Ires casus autem sunt sequentes: 


Primus casus: « Si parentes vel tutores... eorum consentiant » (can. 750. 
$ 2. nr. 1). Excipi debet utique casus, si parentes declararent (quod in diaspora 
Protestantium inter catholicos viventes fieri potest), se ideo tantum infantem 
baptizari velle, quia deest minister acatholicus, vel si infideles aliquod emolu- 
mentum sperarent temporale. Ordinarii loci, e.gr. in missionibus Praefecti vel 
Vicarii apostolici, est iudicare in tali particulari casu, nam baptismata non 
sunt multiplicanda ad augendam statisticam baptizatorum. 


Secundus casus: «Si saltem unus eorum consentiat » (1l. cit.). Ordinarie 
ergo potest baptizari infans, si praesertim mater petat hoc, nam probabilitas 
habetur catholicae educationis. Immo baptizari potest infans oblatus ab eo, qui 
parentum potestate utitur (avus, avia, tutor) et utroque parente invito infantem 
ad baptismum offert, consensus enim eius in favorem fidei catholicae praepon- 
derare censetur perversae voluntati aliorum (Benedict. XIV. « Probe te memi- 
nisse » 15. dee. 1751 .). 


Tertius casus: a Si parentes, id est, pater mater, avus, avia vel tutores 
desint, aut ius in eum amiserint, vel illud exercere nullo pacto queant» (can. 
750 $ 2. n. 2). Hoc praesertim contingere potest, si infans parentes amiserit, 
ceteri autem non curent de eo, vel si infans propter belli adiuncta praevideretur 
domum redire non posse. 


v) Dc baptismo adultorum. 


Adultorum nomine veniunt: « Adulti censentur, qui rationis usu fruuntur, 
idque satis est, ut suo quisque animi motu baptismum petat et ad illum admit- 
tatur » (can. 745. n. 2.). « Expleto autem septennio, usum rationis habere prae- 
sumitur » (can. 88 $ 3). — Lex autem sic conat: « Adultus, nisi sciens et volens 
probeque instructus, ne baptizetur, insuper admonendus, ut de peccatis suis 
doleat » (can. 752 $ 1). — Ergo debet esse: 

1?. a Sciens et volens », in adultis enim non sufficit generalis voluntas salutis 
consequendae, sed requiritur positiva volitio baptismi, i. e. intentio. suscipiendi 
Sacramentum. 

2?. « Probe instructus » debet esse, i.e. in praecipuis mysteriis, etiam SS. 
Trinitatis et Incarnationis (S. Offic. 25. 1an. et 10. maii. 1703), et insuper cognos- 
cere debet obligationes christianae vitae. 

3°, « De peccatis dolere » debet, i.e. debet habere saltem attritionem super- 
naturalem. In hoc dolore autem includitur et propositum non peccandi de cetero, 
ie. propositum se non velle peccatum mortale comittere, nam « nullus habens 
voluntatem peccandi simul potest a peccato mundari » (III 68. a. 4.). 


4?. [n mortis periculo autem: duo habentur casus. 


Primus casus: « Si nequeat in praecipuis fidei mysteriis diligentius instrui, 
satis est ad baptismum conferendum, ut aliquo modo ostendat se eisdem assen- 
tire serioque promittat se christianae religionis mandata servaturum » (can. 
752 § 2). — a. « Aliquo modo ostendat se eisdem assentire » quod propius deter- 
minatur per Resp. S. Officii, allegatum etiam in adnotatione Codicis ad hunc 
canonem: « Non sufficere promissionem, sed missionarium teneri adulto, etiam 
moribundo, qui incapax omnino non sit, explicare fidei mysteria, quae sunt 
necessaria necessitate medii, ut sunt praecipua mysteria Trinitatis et Incarnati- 
onis », et aliud Resp.: « Missionarium non posse baptizare non credentem ex- 
plicite in. D.N.J. Christum, sed teneri illum instruere de omnibus iis, quae sunt 
necessaria necessitate medii iuxta captum baptizandi n (25. ian. 1703 et 10. maii. 
1703, Denz. 1349 a. et 1349 b). Haec responsa nunc per Codicis canonem 
authentice interpretata sunt. — b. a Serioque promittat »: ad quod cl. Verme- 
ersch sapienter adnotat: « De quibusdam obligationibus in quibus bona fides 
defectum tegit, poterit prudenter tacere, semper cavendo a scandalo » (n. 223,1). 


Alter casus: « Quod si baptismum ne petere quidem queat, sed vel antea 
vel in praesenti statu manifestaverit aliquo probabili modo intentionem illum 
suscipiendi, baptizandus est sub conditione, si deinde convaluerit, et dubium 
de valore baptismo collati permaneat, sub conditione baptismus rursus confe- 
ratur » (can. 752 $ 3) In nostris regionibus — see. Vermeersch — a quilibet 
moribundus, sensibus destitutus, et nondum baptizatus, sub conditione « si 
capax es », saltem baptizari potest » (1. cit). Utique dicendum est, tantum illos 
posse baptizari sub conditione, qui consideratis omnibus circumstantiis pruden- 
ter indicari possunt, habere voluntatem saltem implicitam suscipiendi baptis- 
mum (sic. S. Officii 30. mart. 1898 a Codice hoc loco citatum). Vermeersch 
opinatur, quod cum in omni attritione seu voluntate salvandi animam iam suf- 
ficiens baptismi voluntas contineatur, « nullus videtur esse moribundus sensibus 
destitutus, sive in regione fideli, sive in regione infideli, quin, praeciso scandalo, 
sub conditione baptizari possit » (n. 223,2). Quod quidem iuxta nostram senten- 
tam minus videtur congruere cum allegato canone CIC. 


h) Dc baptismo amentium ct phreneticorum. 


Amentes sunt, qui etsi iam superaverint annos quibus sui compotes esse 
solent homines, tamen non fruuntur usu rationis, vel qui post adeptum usum 
rationis morbo neurotico laborantes usum rationis ad tempus vel perpetuum 
amiserunt, a Furiosus n idem est ac « phreneticus »; « lethargo » (lethargia) 
laborat, qui inexpugnabilem dormiendi necessitatem habet (« sopor, coma »); 
talis, si excitetur, aliquo modo sibi conscius est, sed statim somno mergitur. 
Leges quoad hos sunt sequentes: 


1°. n Amentes et furiosi ne baptizentur, nisi tales a nativitate vel ante 
adeptum rationis usum fuerint, et tunc baptizandi sunt, ut infantes » (can. 754 
$ 1). — «Si autem dilucida habeant intervalla, dum mentis compotes sunt, 

baptizentur, si velint » (ib. $ 2). — « Baptizentur quoque, imminente periculo 
mortis, si, antequam insanirent, suscipiendi baptismi desiderium  ostenderint « 
(can. 752 $ 3), quod desiderium si probabili indicio praesumi possit, baptizari 
possunt sub conditione (Noldin-Schmitt n. 73,5). 


2?. « Qui lethargo aut phrenesi laborat, vigilans tantum ct volens baptizetur, 
at si periculum mortis impendeat, servetur praescriptum $ 3 » (ib. $ 4). 
3. De patrinis baptismi et confirmationis. 


Propter fere eadem officia ac qualitates patrinorum tum baptismi, tum 
confirmationis, haec omnia simul declaranda sunt. 


a) Notio ct officium patrinorum. 


« Ex vetustissimo Ecclesiae more nemo sollemniter baptizetur, nisi suum 


habeat, quatenus fieri possit, patrinum » (can. 762 $ 1), dein: « ....etiam in 
confirmatione adhibendus est patrinus, si haberi possit » (can. 793). — 1?. Vetus- 
tatem huius instituti testatur iam Zertullianus: « Quid enim necesse, si non 


tam necesse est, sponsores etiam periculo ingeri, qui ef ipsi per mortalitatem 
destituere promissiones suas possunt ef proventu malae indolis falli » (De bapt. 
18,11 PL 1,1222). — 2e. Patrinus est ergo quasi sponsor ideoque officium eius 
est: < ...spiritualem filium perpetuo sibi commendatum habere, atque in iis, 
quae ad Christianae vitae institutionem spectant, curare diligenter, ut ille talem 
in tota vita se praebeat, qualem futurum esse sollemni caeremonia spopon- 
derunt » (can. 769). Similiter quoque ad confirmationem: « Patrinus obligatione 
tenetur confirmatum perpetuo sibi commendatum habendi, eiusque christianam 
educationem curandi » (can. 797). — 3?. Obligatio haec per se gravis est, nam 
sponsores sunt baptizati coram Deo; est perpetua; instructionis procuratio intel- 
ligitur dum infantia spiritualis durat, i.e. in iuventute, instructionem hanc per 
se vel per alium possunt procurare; est obligatio secundaria, nam primo ea 
parentes gravantur, ideoque, « si puer inter catholicos qui religionem curant, 
enutriatur, praesumere possunt sufficientem parentum curam et diligentiam » 
(Vermeersch n. 251). 


b) Qualitates patrinorum ad validitatem. 


Quinque sunt qualitates ad validitatem quoad utrumque Sacramentum, et 
quidem: 

| . Patrinus debet esse baptizatus (resp. confirmatus), rationem usum as- 
secutus et intentionem habeat id munus gerendi (can. 765 n. 1. et can. 795 n. I.) 
Pro locis missionum C. Prop. Fide commendavit quod, ubi desint confirmati, 
aliqui confirmentur sine patrino et subinde fiant patrini ceterorum (4. maii. 1774). 


2?. Patrinus fum baptismi tum confirmationis (iuxta can. 765 nm. 2. et 
795 n. 2.) 


a. «ad nullam pertineat haereticam vel schismaticum sectam », — dein 

b. « nec sententia condemnatoria vel declaratoria sit» irretitus sequentibus 
in delictis: (1) Excommunicatus », dein (2) « infamis infamia iuris ». Casibus 
sequentibus incurritur infamia iuris: « qui species consecratas abiecerint (can. 
2320) — qui cadavera vel sepulchra mortuorum ad furtum vel alium malum 

finem violaverint » (can. 2328), — n qui violentas manus in personam Romani 
Pontificis, Cardinalis, Legati Rom. Pont, iniecerit » (can. 2343 $1. n. 2 ct $ 2. 
n. 2, — « duellum perpetrantes, provocantes, acceptantes, quamlibet operam 
vel favorem praestantes, de industria spectantes, illud permittentes vel non 
prohibentes » (can. 2351 $ 2), — « bigami id est qui obstante coniugali vinculo, 
aliud matrimonium, etsi tantum civile ut aiunt, attentaverint » (can. 2356), 
bigamus est habendus non .solum pars ligata, sed etiam libera, cum persona 
vinculo coniugali ligata contrahens (Sipos-Galos, Enchirid, iuris can. ed. 60. 
p. 471-2), — «laici legitime damnati ob delicta contra sextum cum minoribus 
infra aetatem 16 annorum commissa, vel ob struprum, sodomiam, incestum, 
lenocinium » (can. 2357 $ 1). 

c. Vi eiusdem legis (can. 765 2. et can. 795 2) prohibetur etiam « exclusus 
ab actibus legitimis » Ecclesiae; excludi possunt autem duplici modo: (1) Ipso 
iure (ergo latae sententiae); sed tantum post sententiam declaratoriam: raptores 
mulieris (can. 2353), — excommunicat) etc. (can. 2263), — «catholici qui 
matrimonium mixtum, etsi validum sine Ecclesiae dispensatione inire ausi sunt » 
(can. 2375), e.gr. qui contraxit ante CIC matrimonium coram ministro acatholico. 
vel qui parocho reticuerint impedimentum mixtae religionis, — « religiosus apos- 
tata a religione » (can. 2385), fugitivus ergo non. — (2) Ferendae sententiae 
(ergo tantum post sententiam condemnatoriam) excluduntur a munere patrini: 
«suspectus de haeresi qui monitus causam suspicionis non removeat» (can. 
2315), — « qui in seipsos manus intulerit » (can. 2350 $ 2) — a qui publicum 
adulterii crimen commiserint » etc. (can. 2357 $ 2). 

d. Vi legis allegati (can. 765 2. et can. 795 2) prohibetur a munere patrini 
etiam « clericus depositus vel degradatus », redactus ergo ad statum laicalem 
potest patrinus esse. 


3?. Non sit « pater vel mater vel coniux baptizandi », avus, avia ergo pos- 
sunt patrini esse. 


4^. « Ab ipso baptizando eiusve parentibus vel tutoribus, aut his deficien- 
tibus a ministro sit designatus». 


5°, In actu sacramentali haberi debet physicus contactus inter baptizandum 
vel confirmandum et patrinos eius, et quidem: « baptizandum in actu baptismi 
per se vel per procuratorem physice teneat, aut tangat, vel statim levet, seu 
suscipiat de sacro fonte aut de manibus baptizantis » (can. 765 n. 2.), dein 
« confirmandum in ipso confirmationis actu per se vel procuratorem physice 
tangat » (can. 795 n. 5), quod nunc fit eo, quod manum dexteram in scapulam 
dextram confirmandi ponit. 


c) Qualitates patrinorum ad liceitatem. 


Hae qualitates ifem quinque habentur, ad quas tamen pro baptismo adi- 
icitur adhuc unum requisitum, ad confirmationem autem tria alia. Qualitates 
quinque communes ad liceitatem sunt pro baptismo et confirmatione simul 
(iuxta can. 766 et 796) sequentes: 


1°. « Decimum quartum aetatis annum attigerit », ergo inceperit, « nisi 
aliud iusta de causa ministro videatur », in baptismo ergo parocho, in confir- 
matione episcopo. Potest se extendere dispensatio ministri ad plus vel minus 
annorum see. locorum et populorum aestimationem. 

2?. Si sine sententia (declaratoria vel condemnatoria) sit in casibus infra 
positis, item vetatur patrimis esse tum baptismi, tum confirmationis. — a. Si 
sit | excommunicatus, exclusus ab actibus legitimis, vel infamis infamia iuris 
(de quibus cf. supra b. 2°. b. c), « quin tamen sententia intercesserit » (can. 
766 n. 2), tunc enim etiam invalide esset patrinus. — b. Vi eiusdem legis vetatur 
patrinus esse legitime « interdictus », — c. « publice criminosus », aliis verbis 
peccator publicus, ut in matrimonio mere civili vivens, concubinarius, meret- 
rices. — d. Demum illicite esset patrinus « infamis infamia facti » (ibid.), quae 
tunc habetur, quando quis ob patratum delictum vel ob pravos mores bonam 
existimationem apud fideles probos et graves amiserit, de quo iudicium pertinet 
ad ordinarium (can. 2293 $ 3), ut e.gr. fures ex professo, scandalose et publice 
ebriosi, cognati in mutuo odio publice viventes etc. Notandum quod sec. CIC 
tantum infamia iuris et facti habetur, et utraque ex solo delicto procedere 
potest, non autem e professione, ut prius fuerat, e.gr. carnificis, et quidem 
delicto proprio (cf. Sipos-Galos p. 847). 


3?. Ut fidei rudimenta noverit. 


4°. « In nulla religione sit novitius vel professus, nisi necessitas urgeat, et 
expressa habeatur venia Superioris saltem localis », quae sit haec n necessitas 1 
a Superiore determinatur. 


5?. « In sacris ordinibus non sit constitutus, nisi accedat expressa Ordinarii 
licentia », quoad clericos saeculares ergo non requiritur necessitas, sed tantum 
licentia Ordinarii proprii ergo non ministri baptismi vel confirmationis, qui ad 
summum ius habent se certiores reddendi, num tales patrini habeant licentiam. 


Hae quidem qualitates patrinorum communes baptismi et confirmationis. 
Sunt autem adhuc alia requisita. 


Pro baptismo requiritur, ut « patrinus unus tantum, licet diversi sexus a 
baptizando, vel ad summum unus et una adhibeantur (can. 764). Si tamen 
plures haberentur, ceteri tamquam testes in adnotatione libri matricularis 
scribi possunt, similiter et si removeri per urbanam admonitionem non possit 
aliquid patrinus haereticus vel bigamus, vel in matrimonio civili vivens, tunc 
toleratur ut adsit baptismo et in libro scribatur in adnotatione. 


Pro confirmatione tria adhuc requiruntur. 


1°. « Sit alius a patrino baptismi, nisi rationabilis causa, iudicio ministri, 
aliud suadeat, aut statim post baptismum legitime confirmatio conferatur » 
(can. 796 n. 1). 


2?. « Sit eiusdem sexus ac confirmandus, nisi aliud ministro in casibus par- 
tücularibus ex rationabili causa videatur » (can. 796 n. 2), ct tantum unus pro 
singulis (can. 794 $ 2). 

3?. Patrinus unum tantum confirmandum aut duos praesentet, nisi aliud 
iusta de causa ministro videatur » (can. 794 n. 1). 


In omnibus his tribus casibus recurri debet ad Ordinarium etsi non ipse 
sit minister; nam omnes alii ex eius delegatione confirmant tantum, qui non 
se difficilem praebeat. Potest autem efiam minister ante confirmationem adiri, 
quia canon non expresse Ordinario reservat has dispensationes. 

d) De patrinis in baptismo privato ct conditionato. 


1°. Etiam in baptismo privato, si facile haberi queat adhibeatur; si non 
interfuerit, adhibeatur in supplendis baptismi caeremoniis, sed hoc in casu 
nullam contrahit spiritualem cognationem » (can. 762 $ 2). 


2?. Quod baptismum ifteratum sub conditione attinet, qui sine caeremoniis 
fit, « idem patrinus, quatenus fieri possit, adhibeatur, qui in priore baptismo 
forte adfuit, extra hunc casum in baptismo conditionato patrinus non est neces- 
sarius » (can. 763 $ 1). — « Iterato baptismo sub conditione, neque patrinus 
qui priori baptismo adfuit, neque qui posteriori, cognationem spiritualem 
contrahit, nisi idem patrinus in utroque baptismo adhibitus fuerit » (ib. $ 2). 
Ratio est, quod in hoc casu, quia unus e duobus actibus certe validus fuerit 
etiam verus patrinus habetur. 


QUALITATES PATRINORUM 
BAPTISMI; CONFIRMATIONIS 
Ad validitatem actus: 


1. Baptizatus, sui compos, intentionem habens 1. confirmatus 


2. Non: sectarius, 
sententia condeinnatoria v. declaratoria : 
excommunicatus, 
infamis infamia iuris, 
exclusus ab actibus legitimis 
clericus depositus, degradatus 


3. Non: pater-mater-coniux 2. ES 
4. Designatus: 4. B 

a baptizando, a confirmando 

vel eius parentibus v. tutoribus 

his deficientibus a ministro his deficientibus aut renuenti- 

bus a ministro v. parocho 

5. In actu physicus contactus: 2 

per se v. per procuratorem: 

tangat vel: physice tangat 

tangat vel: 

levet vel: 


suscipiat baptizandum 


Ad liceitatem actionis: 


l. 14-um aetatis annum attigerit l. 
2. Non: quin sententia intercesserit: 2. 
excommunicatus 


infamis infamia iuris v. facti 
exclusus ab actibus legitimis 
interdictus 
publice criminosus 

3. Ut fidei rudimenta noverit 

4. Non: religiosus, nisi necessitate cum venia Supe- 
rioris 

5. Non: in sacris constitutus, nisi cum licentia Or- 
dinarii sui 

Requiritur: Unus licet diversi sexus, vel ad summum Requiritur: 1. Unus pro singulis, 


pe amm 
Il 


unus et una. ad summum duos praesentans 
2. Alus a patrino baptismi 
3. Eiusdem sexus ac confirman- 
dus. 

F) Dc ritibus ct legibus cultualibus baptismi. 


Agendum est nobis l. De ritibus baptismi, dein 2. De legibus cultualibus 
baptismi. 


|l. De ritibus baptismi. 


a) Evolutio ritus Romani baptismatis. 


1°. Tempore apostolico ritus huius Sacramenti simplicissimus erat; vix ac 
ne vix quidem possunt supponi unctiones olei. Impossibile vero non est, quod 
aquam ad baptismum serviendam benedicebant, adest enim analogia quaedam 
in ritibus sectarum, quae lavacra ritualia exercebant, praesertim illius, quae in 
Chirbet Qumran, centro suo religioso vitam communem agebat. J. Strugnell 
annuntiat fragmentum manuscript! cuiusdam ex Qumran, quod benedictiones 
aquae continet ad immersiones rituales huius sectae usitatas (Le travail d'édition 
des fragments manuscrits de Kumran, in: Rev. Bibl. 1956, 49-67, in docum. 
n. 29. spelaei I.) Manuum impositio quoque verisimiliter iam aevo apostolico 
in usu fuit, iuxta Galticr Ileb 6,1-2 (baptismatón didachés, epitheseós te cheirón) 
sic interpretari potest (Aux origines du sacr de pnénitence 1951, 96-97), manuum 
impositio iuxta morem Synagogae omnem orationem comitabatur. 


2C. Saec. II-o baptismus describitur summatim quidem a S. /ustino, qui de 
unctione olei nihil dicit, etsi iuxta S. /renaeum medio saec. Il-o Marcion iam 
usum talis unctionis evidenter ab Ecclesia catholica receptae testatur: « Ille 
quidem usque nunc nec aquam reprobavit Creatoris, qua suos abluit, nec oleum 
quo suos ungit, nec mellis et lactis societatem, quo suos infantat, nec panem 
quo ipsum corpus suum repraesentat » (Tert. Adv. Marc. I, 14 et Irenaeus, Adv. 
haer. I, 21). Revera usus olei, qua unctionis, et comestio lactis et mellis ad 
imitationem | Pt 2,2 (« sicut modo geniti infantes, rationabiles sine dolo lac 
concupiscite ») a medietate saec. Il-1 ubique in usu fuit, ut testantur Theophil. 
Antioch., 'Pertuli., Hippolytus, Clemens Alexandr., Origenes etc. 


3°. Saec. [I-IIl. evolutum est paulatim institutum catechumenatus, testibus 
Tertulliano pro Africa, S. Hippolyto pro Roma, et Recognitionibus Clementinis 
pro Syria, Clemente et Origene pro Alexandria. Catechumenatus tamen non 
diu duravit institutioque eius simplex fuit: edocti fuerunt de Lege Veteri et 
evangelica et examinati ad fidem « sponsorum » seu patrinorum, an « illo tem- 
pore, quo instruebantur, infirmos visitaverint, et debiles sustentaverint, seque 
ab omni perverso sermone custodiverint, laudes cecinerint, numque oderint 
vanam gloriam, num contempserint superbiam, sibique elegerint humilitatem » 
(can. Hippolyti MEL I, 2636). 


4?. Saec. IV-V-o evolutio catechumenatus culmen suum attigit et iam in 
classes divisus apparet. 

a. Audientes vel catechumeni vocabantur ill, qui ritu simplici nomen 
dederunt Ecclesiae eos in catalogis suis inserenti, Baptismum vero ipsum ad 
tempus indeterminatum, saepe etiam ad finem vitae differebant. Secunda classis 
erat Competentium sc. Baptismum, seu Electorum, qui in Oriente Z/lluminandi 
(phótizomenoi) sunt nuncupati, qui exhortationibus Ecclesiae obsecundantes, 
« nomen dederunt ad Baptismum ». eodem anno in nocte sanctissima Paschatis 

suscipiendum. Baptismum dederunt « his dumtaxat electis, ejui ante quadraginta 
vel eo amplius dies nomen dederint » (sic Papa Siricius anno 385 PL 13, 1135). 
Tertia classis catechumenorum erat « recens illuminatorum », quibus mysteria 
initiantia tunc tantum adamussim declarata fuerunt, cum ea, Sacramenta nimi- 
rum Baptismi, Confirmationis et Eucharistae iam acceperint. Revelatio. plena 
mysteriorum facta est praecipue in hebdomada octavae paschalis, per catecheses 
mystagogicas seu in mysteria introducentes, classicae habentur catecheses tales 
s. Cyrilli Hierosolymitani anno 348 habitae, S. Ambrosii quoque duo cursus 
supersunt (De mysteriis et De Sacramentis). 


b. Competentes per totam Quadragesimam instructiones speciales accipi- 
ebant, insuper examinati sunt per scrutinia ter vel etiam septies habita. Specimen 
talis examinationis possidemus in descriptione itineris Aetheriae versus 390-393; 
« Singulariter interrogat episcopus vicinos eius qui intravit, dicens: Si bonae 
vitae est hic, si parentibus deferet, si ebriacus non est aut vanus, et singula 
vitia quae sunt graviora in homine, requiret, ut si probaverit sine reprehensione 
esse de his omnibus, quibus requisivit praesentibus testibus, annotat ipse manu 
sua nomen illius. Si autem in aliquo accusatur, iubet illum foras exire, dicens: 
Emendet se, cum emendaverit se, tunc accedet ad lavacrum » (c. 22). 

c. Simul etiam exorcismos peregerunt super competentes, qui constabat ex 
oratione ipsa exorcistica, signatione cum signo Crucis, et manuum impositione 
cum oratione deprecativa concomitante. 


d. Sollemnis erat 7raditio Symboli et Pater noster, quando in sollemni 
coetu liturgico textus eorum revelatus est in secreto custodiendus, qui dein ab 
episcopo expositus est, Locum habuit hic ritus in Africa V. Dom. Quadragesimae, 
in territorio typi Gallicani Dom. VI. Palmarum, Romae vero Fer. IV. post Dom. 
Laetare. Redditio Symboli i.e. examen, an omnes competentes Credo et Pater 
sciant, habita est mane Sabbati Sancti, quando etiam ultimus exorcismus sol- 
lemnissimus super eos peractus est simulque etiam « apertio aurium » seu ritus 
Effetationis. 

e. Nocte sanctissima demum inde a temporibus postapostolicis Sacramentis 
initiati sunt. 


5°, Ritus hic complexivus Sacramenti baptismi per plures hebdomadas pro- 
tractus maturo tempore scriptis consignatus est. 

a. Ritus Romanus Baptismi hodiernus inde a Paulo V. stabilis (Rit. Roman. 
1614) — ut M. Righetti ostendit (IV, 82-87) — iam invenitur in Gelasiano primi- 
genio (Regin. 316), ubi textus omnes in extenso habentur, Sacramentarium vero 
hoc integratur seu completur per Ordinem Romanum XI. (iuxta Andrieu). Ritus 
in his duobus libris descriptus adhuc pluribus distinctis diebus celebrandus fuit 
decursu Quadragesimae. Quando vero in provinciis dissitis post saec. IV-VII. 
omnes hos ritus unica vice una actione liturgica complexiva coeperunt exsequi, 
pronum erat breviare ct in unicum corpus redigere actiones Baptismi omnes. 
Plures tales compositiones exortae sunt, sic quaedam Alcuini, maiorem successum 
habuit compositio in Gelasianis saec. VIII. seu « limioribus » (Junggelasiana), 
inscripta t Ordo ad infirmum catechumenum faciendum sive baptizandum ». 
Haec compilatio Gelasiana saec. VIII-1 Romae conservata fuit in Pontificali 
Paparum s. XIII-1. 

b. Inde apparuit hic Ordo baptismi in duabus recensionibus: una breviore 
et altera longiore editae per Alb. Castellani (Liber sacerdotalis ex libris S. Rom. 

Eccl. collectus, Venetiis 1523), quae editio privatae solum auctoritatis erat, sed 
maximi fuit momenti, nam eandem presse secutus est Jul Ant. Card. Santorio in 
sua collectione (Rituale Sacramentorum Romanum 1584), haec vero editio in- 
primis adhibita est a Rituali Romano anni 1614, ut Paulus V. in Constitutione 
Apostolica libro huic praefixo aperte testatur. lam Card. Santorio ordinem bre- 
viorem Castellani adhibendum praescripsit in baptismo parvulorum, ordinem 
autem prolixiorem in baptismo adultorum, sicque invenitur etiam in Rituali 
Pauli V. et in novissima editione typica Rit. Romani (1956). Recte indicat cl. 
Righetti de hoc ordine baptismi adultorum: « Formularium pro adultis in unica 
caeremonia complectens totam rationem rituum antiquorum catechumenatus, 
satis potuit esse saec. XVI-o, quando Baptismi adultorum sat rari fuere, hodie 
ccontra ob vastam actualem extensionem missionariam iam non sufficit neces- 
sitatibus magnorum centrorum Missionum, ubi institutum catechumenatus exigit 
simul cum praeparatione morali etiam quandam non minus proficuam et inten- 
sivam praeparationem liturgicam » (IV, 83). 


b) Ritus Romanus ad catechumenum faciendum. 


Post tractatiunculam de evolutione ritus baptismalis explicandus restat 
hodiernus ritus Romanus baptismi, quod persolvitur tribus partibus. Primo (b) 
declcrantur ritus huius Ordinis ad catechumenum faciendum inservientes, dein 
(c) secundo explicantur ritus Competentium, demum (d) ritus ipsius baptismi. Ut 
iam dictum est ritus hi nunc in actione unica comprehensi sunt, tamen procul 
dubio huic actioni unicae cohaerentia quaedam interna abnegari non potest. 
Ritus baptismi hodiernus est quasi drama quoddam Redemptionis subiectivae, 
quod non solum significat, sed etiam objective repraesentat i.e. efficit opus 
redemptivum. Tribus actibus componitur drama hoc regenerationis: primus 
actus (b) est praeparatio remota ad salutare fontis lavacrum; secundus actus 
<c) haberi potest praeparatio proxima competentis sacro fonte expiandi, constat 
enim ritibus qui Sabbato Sancto mane peragi debebant; tertius actus (d) demum 
sancto ritu divino implet propositum actibus superioribus praeparatum. Actus 
hi modo concentrico procedunt semper idem repetentes, aliquid tamen novi 
quoque addentes, rem sacram demum implentes. 


Singulos hos actus separatin! consideraturi, primum explicemus ritum ad 
catechumenum faciendum. (Adhibeatur Rit. Rom. tit. II. c. 2 n. l-7. quoad bap- 
tismum infantium, et tit. II. c. 4. n. 1-15). Sex quasi scaenis actus hic absolvitur 
praeparationis remotae: 1°. infidelis nomen dans Ecclesiae Christi, ab ea accep- 
tatur, 2°. ideoqne per eam prima instructione fidei imbuitur, 3^. dein primo 
initiali exorcismo eruitur e potestate diaboli, sicque in Ecclesiae possessionem 
transit: 4^. accipiens Crucem, signum proprium Ecclesiae, 5°. manuumque im- 
positione ei traditur munus catechumeni christiani, 6°. datione demum salis ei 
munera ulteriora regenerationis promittuntur. 


1°. Nomen dare fit per interrogationem de nomine, quae a Rituali Rom. 
supponitur (c. 2, n. 28). 


2?. Percontatio de fide (Rit. c. 2, 1-2 et c. 4, 5-7) catechumeni instructionem 
continet: « Fides quid tibi praestat? Vitam aeternam », quod deinde breviter 
parvulis, uberius adultis explicatur, qui adulti etiam abrenuntiationem et profes- 
sionem fidei per interrogationes facere debent. 

3°. Exsufflatio est primus exorcismus initians, quem accipiunt catechumeni 
(Rit. Rom. c. 2,3 et c. 4,8-9). a. Sensus huius ritus est: exsufflare vel insufflare 
(blasen, blow, souffler, fujni) est signum contemptus (disprezzo, mépris), quo 
flatu quoddam leve impedimentum exsufflatur, veluti pulvis vestibus inhaerens, 
vel flamma candelae ideoqne iam in antiquissimis ritibus paganis hoc signo usi 
sunt. Ab antiquo semper convicta erat Ecclesia de eo, quod Joannes diaconus 
scribit: « Non est dubium, quod priusquam aliquis renascatur, in Christo diabo- 
licae potestati teneatur adstrictus.... exsufflatus igitur exorcizatur, ut fugato 
diabolo, Christo Deo nostro paretur introitus » (Ep. anno 492. ad Senarium n. 3. 
PL 59, 401 s). Textus concomitans plenum sensum aperit: a Exi ab eo spiritus 
immunde et da locum Spiritui Paraclito », qui in lavacro regenerationis veniet. 
In textu vero ordinis adultorum plenior sensus habetur, ibi enim et positive 
dicitur: « N. Accipe Spiritum bonum... ». — b. Ut ritus hic finem suum symbo- 
licum exsequetur, accurate faciendus est: ter et leniter debet insufflari catechu- 
menus, non in modum crucis, nec per modum halantis (hauchen, breath, alitare, 
lehel) quo aer calidus ex ore expellitur, sed angusto ore, compressis labiis fit hic 
gestus, quo aer frigidus procedit, signum contemptus et expulsionis. 


4?. Signatio est signum possessionis, (Rit. Rom. c. 2. n. 4 et c. 4. n. 10-11), 
ut si quis nomen suum scribat in fronte domus, vel librorum etc. a. Sensus huius 
antiquissimi ritus ergo est, ut dicebatur, aliquem a facere catechumenum » seu 
« christianum », possessionem Ecclesiae. Plene hic ritus in Ordine adultorum 
applicatur: signantur enim non solum frons et pectus, partes ergo principaliores, 
sicut in Ordine parvulorum, sed etiam scapulae et singuli sensus, imo totum 
corpus, non quidem tangendo sed signo Crucis manu producto in aere. Ceterae 
signationes tactu fiunt physico, pollice dextero, reliquis digitis extensis et iunctis, 
sicut in signatione suiipsius. — b. Oratio concomitatur gestum hunc: « Preces 
nostras, Domine, clementer exaudi... perpetua virtute (sc. Cnicis) custodi, ut 
magnitudinis gloriae tuae rudimenta servans per custodiam mandatorum tuorum 
ad regenerationis gloriam pervenire mereatur ». Virtus haec Crucis perpetua est, 
quia Redemptio obiectiva semper perdurat; oratio loquitur de gloria Dei, quae 
per gratiam habitualem resplendebit in catechumeno, accepto lavacro sacro, 
ideo vocatur « rudimentum » (Beginn, début, cominciamento, kezdet) gloriae 
Dei, quae Baptismo accepto ad «regenerationis gloriam » perveniet. In ritu 
adultorum duae aliae adhuc orationes habentur (n. 10. 11.) 


5^. Impositio manuum (Rit. Rom. c. 2, n. 5. et c. 4. n. 12). a. Deinde impo- 
nitur manus (dextera), per momentum tangendo caput, dein manum extensam 
tenens dicit orationem; si plures sint, singulis imponitur manus, dein dicitur 
oratio in plurali. Duplex ergo habetur manuum impositio, una per contactum, 
altera per extensionem. — b. Sensus huius ritus est semper benedictionis Dei 
transfusio et collatio cuiusdam muneris: reges, prophetae, sacerdotes manuum 
impositione acceperunt suum munus, nunc vero ex infideli fit christianus, veluti 
nooitius Ecclesiae qui primum fecit grossum versus Ecclesiam, quae de eo pos- 
sessionem capit. 


6°. Datio salis est ultimus ritus ad catechumenum faciendum (Rit. Rom. 
c. 2. n. 6-7 et c. 4. n. 13-15.). a. Sensus ritus est iuxta Joanncm diaconum praelau- 
datum: «Sicut omnis caro sale condita servatur ita sale sapientiae et praedi- 
cationis verbi Dei mens... conditur, ut ad soliditatem stabilitatis atque perman- 
sionis... divini salis suavitate perveniat » (n. 3 PL 59, 402). — b. Primum fit 

benedictio salis, quod semel benedictum alias ad eundem usum servire potest 
(n. 6) per formulam originis Gallicanae; dein inmittitur modicum salis benedicti 
ih os singulorum baptizandorum; sal accipitur pollice et indice dexterae manus 
ct in interiore parte labiorum collocatur. Pro idololatris ante dationem salis pecu- 
liaris dicitur oratio quia Deus eos liberavit « de errore gentilium et conversatione 
turpissima » (c. 4. n. 14). — c. Formida qua sal datur, est: « N. Accipe sal 
sapientiae, propitiatio sit tibi in vitam aeternam ». Sapientia invocatur: sapientia 
nempe christianae professionis veri et unici Dei omnia ad salutem necessaria 
revelantis, quae tota fides mine promittitur in lavacro recipienda. « Propitiatio 
sil tibi » significat: Propitiatus i.e. expiatus per lavacrum futurum sis in vitam 
aeternam consequendam. Oratio ritum concludens (n. 7 et 4, n. 15), in plurali 
pro pluribus dicenda, clarius adhuc pandit sensum ritus huius: per instructiones 
in doctrina Christiana catechumenus non permittitur iam « diutius esurire, quo 
minus expleatur cibo caelesti » huius doctrinae, ut feliciter « ad novae regene- 
rationis lavacrum » perducatur a Deo. 


His ritibus actus primus: ad faciendum catechumenum absolutus est. 
sequiturque: 


c) Ritus Competentium, 


qui secundus actus est totius complexus, praeparatio quasi proxima ad 
baptismum suscipiendum, et sex item scaenis absolvitur. 1?. Competens baptis- 
mum sScrutiniis seu exorcismis purificatur, dein 2°. instruitur profiteturque fidem, 
et 3°. immediate in limine regeneratori lavacri constitutus sollemniter ultimo 
exorcismo lustratur, postea 4°. praeparatur per apertionem aurium ad recipien- 
dam plenitudinem fidei, statim 5^. promptitudinem suam abrenuntiatione diaboli 
ostendens, demum 6°. ad luctam cum diabolo ingressurus ut pugil Christi oleo 
ungitur. Sic componitur secundus actus: Ritus Competentium (Rit. Rom. c. 2. 
n. 7 b. — l6 et c. 4. n. 16 — 37 a.), quo actu in unum congestae sunt actiones 
per plures hebdomadas dispersae, de quibus Ferrandus Carthaginensis (531) 
scripsit: «Catechumenus... inter competentes offertur, scribitur, eruditur.... 
celebrata sollemniter scrutinio per exorcismum contra diabolum vindicatur, cui 
se renuntiare constanter, sicut hoc consuetudo poscebat, auditurus symbolum, 
profitetur. Ipsa insuper sancti symboli verba memoriter in conspectu fidelis po- 
pulo clara voce pronuntians, piam regulam dominicae orationis accepit » (Ep. 
ad Fulgent. PL 605, 378 s.). 


1°. Scrutinia seu examinationes ipsae a. pedetentim decursu saec. VH-i in 
desuetudinem abierunt, quia iam fere exclusive parvuli baptizabantur. In liturgia 
tamen remanserunt exorcismi, qui semper cum scrutiniis arcte coniuncti erant, 
idcirco etiam in hodierno ritu adultorum omnes continentur septem exorcismli, 
qui iam saec. V-VlI-o super competentes prolati fuere et quidem distinctis tem- 
porum spatiis ( primus Fer. IV. post Dom. HI. Quadr., tertius Fer. IV. post 
Dom. IV., ultimus mane Sabb. Sancti), nunc sex priores habentur in Ordine 
adultorum (n. 16-28). in Ordine vero Baptismi parvulorum hi exorcismi sex 
priores ad unum contracti sunt (n. 7 b — 9). — b. Exorcismus componitur penes 
adultos ex oratione genibus Hexis prolata « Pater noster », dein signatione Crucis 
per patrinum, cum oratione concomitante, item prolatione exorcismi (« Ergo 
maledicte diabole n vel « Audi maledicte diabole »), in fine vero omnium exor- 
cismorum manus impositione super singulos orationeque concomitante super 

omnes in plurali (« Aeternam ac justissimam pietatem... ») Notandum quod nu- 
merus nativus sex exorcismorum tunc tantum habetur in Baptismo adultorum, 
s; masculi et feminae simul baptizantur, tres enim exorcismi recitantur super 
mares, tres super feminas, in fine vero oratio « Aeternam ». In Ordine parvulorum 
unicus exorcismus constat ex exorcismo « Exorcizo te» et oratione exorcistica 
« Ergo maledicte diabole », sequitur crucis signatio cum oratione singulariter 
singulis dicenda « Et hoc signum sanctae crucis », in fine vero oratio «Aeternam». 


2^. Abhinc sequuntur ritus in hodierno ordine Baptismi omnes Sabbato 
sancto mane celebrati, e quibus primus est redditio Symboli seu Credo et Pater 
noster, traditio Symboli supposita per redditionem in liturgia Romana prorsus 
evanuit. Ritur a. incipit cum sollemni introductione in ecclesiam cum stola 
sacerdotis (c. 2. n. 10 et c. 4. n. 29). Sacerdos imponit extremam partem stolae 
pendentem a humero suo sinistro super primum infantem — hanc stolam, ne 
decidat, potest tenere matrina vel patrimis infantem portans — dein introducit 
cos in ecclesiam, ita ut iuxta supradicta sacerdos sit a dexteris baptizandi et 
patrini. Quoad adultos autem sacerdos sinistra manu apprehendit dexteram 
primi electi prope brachium, vel ei porrigit extremam partem stolae ex humero 
sinistro pendentem sicque introducit eum; si vero plures sint baptizandi, primus 
sinistra sua trahit secundum et sic porro. Verba concomitantia sunt: « N. In- 
eredere in templum Dei, ut (adultis: « accipias benedictionem caelestem a 
D.N.J. Christo ») ut habeas partem cum Christo in vitam aeternam ». — b. Dein 
redditur Symbolum, sacerdos una cum baptizandis vel eorum fpatrinis recitat 
Credo et Pater noster. Locus ubi consistunt, est ante cancellos baptisterii; si 
non habeat cancellos, prope baptisterium. 


3". Ultimus sequitur exorcismus sollemnis, seu septimus in ritu antiquo 
Romano, cuius hora erat Tertia Sabbati Sancti (c. 2. n. 12 et c. 4. n. 33), Exor- 
cismus hic vocabatur « catechizatio » atque nunc quoque fit manus impositione 
dexterae super capita singulorum electorum, postea dicitur oratio exorcistica 
in plurali, si plures sint catechizandi (oratio pro adultis est « Nec te latet sa- 
tana... »). Parvulis non imponitur manus, oratio quoque alia est (Exorcizo te 
omnis spiritus immunde... »), oriunda e fontibus typi gallicani (similis legitur 
in Libro Ordinum Mozarabico MEL V, p. 25-26). 


4?. Apertio aurium seu « Ephpheta » vel effetatio, est ipsa quoque ritus 
cxorcisticus. Vetustissimus hic est mos in ritibus Baptismi, de quo apte dicit 
Ildephonsus Toletanus: « Post exorcismos tanguntur auriculae oleo, ut accipiat 
auditum fidei et sit vere spiritualium dictorum auditor. Similiter tangitur et os, 
ut cognitionem Redemptoris sui.. ore confitens proferat ad salutem » (De 
cognit. bapt. c. 29. PL 96, 124). Loco olei Mediolani et Romae saliva utebantur 
exemplum secuti Domini (Mc 7,34), qui saliva oris sui aures et linguam tetigit 
surdomuti. Tali modo tangere (saliva nimirum) os mulieris indecorum visum est, 
ut dicit Ambrosius: « Tactus iste virum decebat, feminam non decebat» (De 
myster. I, 4 Quasten 114): Ideo loco oris nares tangebant in ritu Romano, sed 
saliva, dum in territoriis typi Gallicani retinebant membra nativa exempli evan- 
gelici, sed loco salivae minus decentis visae oleum supplebant. Significatio dein 
symbolica inventa est etiam in ritu Romano: « ...ut bonum odorem accipians 
pietatis aeternae et ut dicas: Christi enim bonus odor sumus Deo » (Ambros. 
De Sacram. I, 1 Quasten p. 139). 

5?. Abrenuntiatio facta diabolo (c. 2. n. 14 et c. 4. n. 35). Sensus huius ritus 
erui potest apte e Tertulliano: « Aquam ingressi ...renuntiasse nos diabolo et 
pompae et angelis eius ore nostro contestamur, quid erit suminum atque 
praecipuum... quam idololatria? » (De spectaculis c. 4), idem declarat alibi: 
« Pompae diaboli et angelorum eius, officia saeculi, honores, sollemnitates » (de 
corona milit. c. 13). Id, quod exorcismus ultimus verbis edixerit, « effetatio i 
autem actione symbolica sacramentali effecerit, nunc ad effectum deducitur per 
actum renuntiationis. 


6°. Unctio cum oleo catechumenorum seu « salutis » est ultima praeparatio 
ad luctam cum diabolo, a. Sensus eius panditur e.gr. a Chrysostomo: «Unguntur 
sicut athlethae in stadium ingressuri » (In coloss. c. 2. hom. 6,4). Ritus autem 
eius describitur versus 348 apte a S. Cyrillo Hierosolymitano: « Exuti oleo 
perungebamini a summis verticis capillis ad infima et participes facti sincerae 
olivae Jesu Christi. Excisi enim ex oleastro inserti estis in sinceram olivam et 
consortes effecti estis pinguedinis olivae n. (Cat. mystag. 2,3 Quasten p. 82). 
Ergo etiam haec unctio habet indolem exorcisticam, quod clarum est e formula 


vetusta: « Ungo te oleo ad liberationem ab omni spiritu pravo et ad libera- 
tonem ab omni malo» (Testam. J. Ch. c. 8, ed. J. Rahmani, Mainz 1899 
p. 129). — b. Iuxta Ambrosium unguntur pectus et brachia, iuxta Gelasianum 


pectus et scapulae, sicut etiam nunc: Sacerdos intingit pollicem in oleo catechu- 
menorum, et infantem ungit in pectore superiore, dein inter scapulas aut hume- 
ros — Oobstetrice vel patrino infantem opportune vertente deorsum locaque 
inungenda denudante. Ad duplicem hanc unctionem sacerdos formulam semel 
dicit, post unctionem autem statim bombacio detergit locum inunctum. 


d) Ritus ipsius baptismi. 


Tertius hic actus sancto ritu abluens competentem expiatum in corpus 
Christi mysticum incorporat, scaenisque item sex absolvitur. 1?. fit professio 
fidei, in quam baptizandus est, 2^. exsequitur sacerdos actum sacramentalem 
Baptismi, 3°. postquam in unda salutari sepultus cum Christo resurrexit, Dec- 
laratur per unctionem chrismatis membrum de membro sacerdotique Christi 
particeps efficitur, 4°. puritas dein innocentiae restitutae significatur veste can- 
dida. 5°. quod filius lucis effectus est, probatur candela ardente, 6°. sicque 
demum in pace dimittitur. Si adultus est, potest accipere confirmationem, 
profecto autem invitatur ad Sacrum participandum  dapeque convivali SS. 
Eucharistiae fruendum. 


1°. Immediate ante actum baptismi fit professio fidei per interrogationes 
de fide (c. 2. n. 17 et c. 2. n. 38 b). Venuste enarratur hic actus per S. Ambro- 
sium: «Wenisti ad fontem, descendisti in eum, adtendisti summum sacerdo- 
tem... Interrogatus es: Credis in Deum Patrem omnipotentem? Dixisti: Credo, 
ct mersisti, hoc est, sepultus es. Iterum interrogatus es: Credis in. Dominum 
nostrum Jesum Christum et in crucem eius? Dixisti: Credo, et mersisti, 1deo et 
Christo es consepultus, qui enim Christo consepelitur, cum Christo resurgit. 
Tertio interrogatus es: Credis et in Spiritum Sanctum? Dixisti: Credo, tertio 
mersisti, ut multiplicem lapsum superioris aetatis absolveret trina confessio » 
de Sacram. II. 6. et 7. Quasten 148 s). Interrogationes hae nunc ante baptismum 
ponuntur, non in ipso actu sacramentali. Quaestio « Vis baptizari »?, primum 
m Pontificali Romano-Germanico saec. X-i apparet. Initio color albus sumitur. 

2?. Sequitur momentum grande sacri lavacri. Sacerdos, a. si infans baptiza- 
tur, accipit vasculum seu urceolum cum aqua baptismali de fonte, patrino vel 
matrina vel utroque infantem tenente, ita ut habeat faciem deorsum versus 
pelvim quae supponitur capiti eius, in quam aqua defluit. Si infans sit capillatus, 
sacerdos manu sinistra capillos discriminet, dum dextra aquam infundit (De 
Ilerdt, De Amicis), vel sinistram leniter fronti infantis applicet, ita ut aqua eius 
abluere, non vero in oculos fluere possit (Gatterer). Compluribus vero locis 
infans ita tenetur, ut faciem pronam habeat versus sacerdotem, qui aquam in 
frontem eius effundit, ita ut aqua in superiorem quoque partem cranii defluat, 
qui mos aptus haberi potest, superfluum enim reddit manipulationem in caesarie 
infants. Aqua fer funditur in modum crucis, interea proferuntur verba sacra- 
mentalia formae (c. 2. n. 19). — b. Adultum baptizandum patrinus vel matrina 
vel uterque manu tenent vel saltem tangunt, ipse baptizandus aperto capite et 
laxatis a collo vestibus inclinatus stat, sacerdos vero eum eodem modo baptizat, 
quam supra (c. 4. n. 39). — c. Ubi autem est consuetudo bapt'zandi per immer- 
sionem, sacerdos caute accipit infantem et, advertens ne laedatur, immergit et 
trina immersione baptizat et semel tantum dicit formam (c. 2. n. 20), patrini 
vero levant infantem e sacro fonte, suscipientes illum de manu sacerdotis 
(n. 21). Electum vero adultum sacerdos accipit per brachia prope humeros, et 
superiore parte corporis nudata, reliqua honeste contecta, ter illum vel caput 
eius immergendo et toties elevando, baptizat sub trina immersione, sanctam 
Trinitatem semel tantum invocando patrino, matrina vel utroque eum tenente 
vel tangente (c. 4. n. 45-46). — d. Quod attinet Aistoriam baptismi per immer- 
sionem facti, notandum est, quod talis usus stricte dictus solummodo tunc 
servatus fuerit, quando in aqua viva, vel lacu quodam aut mari baptismum 
administrabant, secus enim baptismus Ecclesiae antiquae inde a saec. III-o 
rectius dici potest factus esse per infusionem. Piscinae baptisteriorum Ecclesiae 
antiquae praesertim in Occidente profunditatem tam exiguam habent, quod 
immersio impossibilis fuisset, sic piscina Laterani 35 cm. alta est, ecclesiae 
s. Ilrenae1 Lugdunensis 36 cm., ecclesiae Regiensis (Regium, Riez in Gallia) 
45 cm. (Corblet, Hist, du sacr. de bapteme I, 227). Repraesentationes autem 
depictae Baptismi ex antiquitate Occidentis idem evincunt: catechumenus nudus 
stat in tali piscina et in capite demisso aqua infunditur. — e. Baptismus vero 
per aspersionem, ut iam diximus (B. 1. b.) aevo antiquo in usu vix erat, saec. 
XVI]-o autem occurrit in territoriis missionum. Sic e.gr. P. Ribeiro S.J. litteris 
1548 scriptis refert in regno /Xfricano Kongo permultos Nigritas a sacerdotibus 
saecularibus per aspersionem cum aspergilio factam baptizatos fuisse (L. Kilger, 
Die Taufpraxis in d. alten Kapuzinermission am Kongo u. in Angola, Schoneck- 
Beckenried 1949, p. 5). 


3?. Unctio chrismalis hodierno ritu praescripta in summitate capitis debet 
fieri (c. 2. n. 23 et c. 4. n. 41); sacerdos intingens pollicem in sacrum chrisma, 
ungit baptizatum in modum crucis dicens singulariter singulis formulam « Deus 
omnipotens » dein bombacio vel re simili tergit locum inunctum in vertice 
capitis baptizati, in fine vero orationis pollicem suum. Sensus ritus huius candide 
patet ex Isidoro Hispalensi: non solum reges et sacerdotes unguntur, sed omnes 
christiani, quia membra sunt Regis et Sacerdotis aeterni, « genus electum, regale 
sacerdotium » (1 Pt 2,9), 1deoque post baptismum unguntur, ut posthac nomen 
Christi portare possint (cf. De offic. ccd. II, 25). 

4°. Vestitio baptizati (c. 2. n. 24 et c. 4. n. 42) a. penes parvulos fit sic: 
sacerdos imponit capiti infantis linteolum candidum loco vestis albae, dicens 
singulariter singulis: « Accipe vestem candidam quam immaculatam perferas 
ante tribunal DNJ Christi, ut habeas vitam aeternam », quibus verbis iam inde 
a Miss. Bobiensi (s. VII, PL 72, 502) clare significatur gratia sanctificans in 
Baptismo accepta. — b. Adulti accipiunt in capite « chrismate » seu candidum 
linteolum, et vestem candidam et electus deponit vestes priores et induitur novis 
albi coloris vel saltem exteriore candida, quam a sacerdote accepit (n. 43), quod 
non ubique potest tam stricte observari. 


5^. Candelae ardentis porrectio, quae item gratiae splendorem significat, 
sat tarde incoepit, dum usus vestis albae iam saec. IV-o in usu fuit, traditio 
lampadis in liturgiam Romanam solummodo saec. XI-XII pervenit (c. 2. n. 25 
ct c. 4. n. 43-44). Formula eodem modo dicitur ac supra: « Accipe lampadem 
ardentem et irreprehensibilis custodi baptismum tuum: serva Dei mandata ut, 
cum Dominus venerit ad nuptias, possis occurrere ei una cum omnibus Sanctis 
in aula caelesti et vivas in saecula saeculorum ». 

6°. Dimissio fit in plurali pro pluribus: « Vade (ite) in pace et Dominus sit 
tecum (vobiscum) » (c. 2. n. 26 et c. 4. n. 50). Pro adultis adhuc dicitur a Rituali: 
« Si adsit episcopus, qui id legitime praestare possit, ab eo neophyti Sacramento 
Confirmationis initiantur. Deinde, si hora sit congruens, celebratur Missa, cui 
neophyti intersunt et SS. Eucharistiam devote suscipiunt » (c. 4. n. 52). 


Scholion I. Praeparanda ad Baptismum. 


a) Extra fontem. 


1°. Vestes superpclliceum ct stola violacea, potest etiam pluviale violacei 
coloris adhiberi, compluribus locis in usu est stola bicolor (alba et violacea), 
vestes ministrantium. — 2°. Vasculum cum sale benedicto vel benedicendo. — 
3°. Rituale vel Baptismatis liber ex eo extractus. 


b) Ad fontem: 

1°. Vestis: pluviale, si adhibetur, albi coloris, stola alba, nisi bicolor adhi- 
beatur. Vestis baptizandi candida seu pro infantibus linteolum candidum capiti 
imponendum. — Chrismale pro capite baptizati adulti. — 2°. Vascula olei 
catechumenorum et chrismatis, urceolus ex argento vel metallo nitidus ad aquam 
baptismi infundendum, quod nulli praeterea alii usui deserviat (c. 1. n. 59). — 
Pelvis ad excipiendam aquam. — Vas pro manuum lotione post Baptismum 
(n. 63). — 3?. Alia: Gossipium (Baumwolle, cotone, coton, cotton, gyapot) seu 
alio nomine bombacium (Watte, bambagia, ouate, cotton-wool, vatta) vel aliud 
quid simile, ad abstergenda loca sacro oleo inuncta. Medulla panis, qua inuncti 
sacerdotis digiti, cum manus lavat, abstergantur. Cereus seu candela ardens 
baptizato tradenda. 


Scholion II. Quomodo capi possunt fructus pastorales e baptismo. 


Recte dixit O. Schollig: « Si conscientia baptismi penes fideles vivide non 
excitetur, contentiones laboriosae pro actuosa religiositate, renovatio liturgica, 
communio frequentior, imo etiam missiones, exercitia, diesque secessus spiritu- 
alis non proferent optatos fructus » (p. 44). H. Ch. Chéry O.P. vero ponit sibi 
quaestionem: « Existetne inter liturgias Sacramentorum tam depravata (mas- 
sacrée) quam baptismi »? (p. 71). Procul dubio fidelibus hodierni temporis vide- 

tur deesse ilia « experientia » seu impressio vitalis (Erlebnis, occurrence, élmény) 
baptismi, quae tam alte mentibus fidelium aetatis antiquae insculpta erat. Inde 
iam ab 195] quidem multum factum est instauratione Vigiliae Paschalis, cuius 
participatio actuosa quo intensior erit, eo magis baptismi quoque « experientia » 
augeri potest. At grandis nobis adhuc restat via, ut Sacramentum baptismi in 
dignam aestimationem penes populum veniat. Auctores ideo quaedam media 
ad hunc finem assequendum proponunt. 


1?. Sollemnis celebratio baptismi in coetu liturgico est medium praecipuum. 
Sicut in antiquitate baptismus duabus vicibus tantum sollemniter administratus 
est, sed tunc totus coctus populi magna cum pompa actionem hanc participavit, 
etiam nunc debet aliquoties actus Baptismi « festum evadere novorum mem- 
brorum incorporationis » (Chéry). — a. Pracprimis studendum est, ut in nocte 
sancta Paschalis semper celebretur alicuius baptismi administratio. Obiectioni 
dc prolixitate officii huius liturgici commode responderi potest utilitate « expe- 
rentiae » (Erlebnis) talis baptismi, quae, ubi actus recte praeparatus et interpre- 
tatus est, uberes protulit fructus. — b. At commendatur etiam et compluribus 
locis iam comprobatum est etiam extra Pascha in communi celebrare admi- 
nistraüonem baptismi. Aliquoties baptismus fieri debet festum totius familiae 
paroecianae (Chéry), idcirco in Gallia saepius talis actus communis baptismi 
coniungitur cum Missa matutina dominicali communitatis, in Germania cum 
devotione pomeridiana. Permultis in locis iam non aedificantur ecclesiae sine 
Baptisterio separato, tale Baptisterium vel saltem fons exornatur floribus, lumi- 
naribus, tapetis, vascula parantur digna e metallo nobili conflata, item vestes 
celebrantis et ministrorum vel ministrantium nitidae sunt. Interrogationes bap- 
üsmales dicuntur clara voce, sicut tota actio liturgica, ut patet; Credo et Pater 
noster recitantur a tota communitate. Ad introductionem infantis hymnum 
canunt lingua nativa (e.gr. in Gallia: « Laissez venir à moi les tout petits en- 
fants », in momento baptismi monent communitatem ad attentionem, perac- 
taque actione canitur hymnus « Adoro te devote latens deitas ». 


2°. Renovatio votorum baptismi hucusque fiebat solummodo occasione 
primae communionis parvulorum, inde ab 1951 facultative, ab anno 1956 in 
omnibus ecclesiis terrae fit iam modo obligatorio; utinam obligatio etiam pleno 
corde pastoralique sollicitudine impleatur! Talis renovatio autem etiam potest 
haberi extra Pascha occasionibus quibusdam sollemnibus, ut congressus coetus 
eucharistici etc. 


3?. Privata quoque recordatio et renovatio baptismi commendari debet, 
sicut maiores nostr anniversarium diem proprii baptismi recolebant, a. Quia 
Pascha omni anno alio die incidit, singulis annis eo die, quo eorum baptismus 
habitus est anno illo elapso, Missae interfuerunt, communionemque sumebant. 
Missa vero pro iis dicta est, quae legitur e.gr. in Gelasiano cum praefatione et 
« Hanc igitur» propriis, ubi oratur pro iis, qui « annua recolentes mysteria 
quibus eos adoptasti tuis regalibus institutis... ut in eis et collata custodias et 
promissae beatitudinis praemia largiaris » (n. LIV. Wilson p. 97). Mos hic 
vocatus est « Pascha annotinum ». — b. Aliae exercitationes privatae commen- 
dantur: recordatio baptismi quando invocatione Trinitatis tam beatae Cruce 
signamur, vel aqua lustrali utimur; dein festo die Patroni coelestis, seu die 
onomastico quoque suaderi potest gratiarum actio piaque supplicatio ad eum 
cum commemoratione baptismi, quem sub huius coelestis civis tutela susce- 
pimus. 

4?. « Obiecta recordationis » seu munuscula, dona monumenti causa largita 
et accepta (ricordi, souvenirs, Andenken, emlékek) magno possunt pollere valore 
ad baptismi memoriam prope iam abolitam redintegrandum. Tales iam inde 
fere a tribus decenniis usuvenerunt candelae baptismales venuste depictae 
symbolis baptismi, quas patrini donabant baptizatis, quibusve utuntur occasione 
primae communionis, praecipue vero in hora mortis suae. Compluribus locis 
etiam vestes baptismales acu pictae donari consueverunt, quas simili modo in 
memoriam baptismi custodiunt. Item dari solent syngrapha seu tabulae baptis- 
males pulchre ornatae (Taufurkunde, einléklap), nummi seu clypei (Médaillon) 
in memoriam baptismi suscepti excussi, bacilia cum symbolis baptismalibus 
(Taufschüssel) etc. 


5?. Schollig iure provocat ad momentum  instructionis catecheticae. — 
a. In scholis non sufficit de baptismo tractare tantum tunc, si materia haec 
ordine seriei recurrit, etiam aliae occasiones servire possunt ad talem tracta- 
tionem; dein loquendum est de baptismo in instructionibus ante Confirmationem, 
in catechesibus pro prima confessione et s. communione, in exercitiis eorum 
qui a scholis dimittuntur. — b. In praedicatione verbi Dei thema baptismalis 
saepius repetendum est anni circulo, praecipue in Quadragesima, et Paschate; 
imo etiam in « missionibus » popularibus ac exercitiis et triduanis devotionibus 
caput tractationis seu initium saepius sit baptismus. Optima habes £L. Bopp, 
Das adelnde Sakrament, Liturgie und Kerygma, III (1952) 120-198. 


6?. Ipse vero sacerdos se totum mergere debet in contemplanda perspicien- 
daque magnitudine baptismi, ut aptus fiat ad « plebem aeternae redemptionis » 


edocendam educandamque, praedicatio enim — ut affirmat Doctor Commu- 
nis — ex plenitudine contemplationis derivatur. 
TABELLA 


DE RITIBUS BAPTISMI 


ACTUS PRIMUS ACTUS SECUNDUS ACTUS TERTIUS 


PRAEPARATIO PRAEPARATIO SACER ACTUS 
SENSUS: REMOTA PROXIMA IPSIUS BAPTISMI 
AD BAPTISMUM AD BAPTISMUM 
S 1.* Nomen dare l.^ Scrutinio seu exor- l.' Professio fidei in 
cismo purgatur quam: 
C Prima instmetio de 2.° Profitetur fidem: ' Sollemniter bapti- 
fide Redditio Symb. zatur 

Exorcismus  initia- 3," U'timo exorcismo ^ Unctione chrism. 

lis: exsufflatio sollemni praeparat incorporatio illustra- 

tur. 

Signatio cum Cruet 4." Praeparatur ad fi- ' Veste candida in- 
dem: apertio au- nocentia restituta 
rum illustratur 

A 5.' Possessio per im 5." Quam fidem profi- ^ Candela illustratur 
positionem tetur renuntiatione quod filius est lucis 
E  6.* Promissio mune- 6° Unctione olei ulti- , 


nim: datio salis 


mo praeparatur 


Dimittitur in pace, 
resp. Missae  ads- 
tans pascitur Euch- 
aristia. 

2. De legibus cultualibus baptismi. 


In praecedentibus quaestionibus iam actum est de materia et forma huius 
Sacramenti, item de ministris ordinariis et extraordinariis eius, nunc ergo restat 
solum tractatio de ceteris legibus cultualibus, quae exstant in CIC et Rituali 


Romano. Agendum est nobis a) De baptismo sollemni et privato, — b) De 
nomine baptismal), — c) De ritu baptismi, — d) De loco baptismi, — e) De oleis 
sacris, — f) De sale benedicto, — g) De adnotatione baptismi collati. 


a) De baptismo sollemni et privato. 


Definitio. « Cum baptismus ministratur servatis omnibus ritibus et caere- 
moniis quae in hoc Rituali libro praecipiuntur, appellatur sollemnis, secus non 
sollemnis seu privatus » (Rit. Rom. tit. II. c. 1. n. 3). 


1°. Baptismus privatus in mortis periculo licite confertur, et, si conferatur 
a ministro qui nec sacerdos sit, nec diaconus, ea tantum ponantur, quae sunt ad 
baptismi validitatem. necessaria; si a sacerdote vel diacono, serventur quoque, 
si tempus adsit, caeremoniae, quae baptismum sequuntur (Can. 759. $ 1l). — 
2?. Extra mortis periculum baptismum privatum loci Ordinarius permittere 
nequit, nisi agatur de haereticis, qui in adulta aetate sub conditione baptizantur 
(can. cit. $ 2). — 3°. Caeremoniae autem quae in baptismi collatione praeter- 
missae quavis ratione fuerint, quamprimum in ecclesia suppleantur, nisi agatur 
de haereticis qui in adulta aetate sub conditione privatim baptizati fuerint ex 
Ordinarii licentia ut supra (can. cit. $ 3., omnia etiam in Rit. tit. II. c. 1. n. 28). — 
4?. Ritus supplendi omissa habentur in Rit. Rom. tit. II. c. 5. Ordo supplendi 
omissa super infantem baptizatum; ibid. c. 6: Ordo supplendi super adultum 
baptizatum. 


b) De nomine baptismal). 


1°. Historia ostenditur nomina christiana pedetentim orta evolutaque esse. 

a. Primis duobus saeculis nullum vestigium invenitur nominis cuiusdam 
ü christiani », fideles vocabantur nominibus in cultura eorum civili ortis, etsi 
permulta talia nomina « theophorica », ie. e nominibus deorum paganorum 
oriunda fuerunt, ut Athenodorus (-donum  Athcnes), Isidorus, Artemidorus, 
Apollonius, Apollinaris, Dionysius (ie. a Dionyso-Baccho ortus), Martinus (a 
Marte ortus) etc. Multi nomina mythologica habebant: Telemachus, Nestor, 
Aeneas, Orion, talibus nominibus nuncupati fuerunt quidam episcopi Concilio 
Nicaeno subscribentes. Notandum, quod seriore quoque tempore, quando gentes 
barbarae in sinum Matris Ecclesiae recipi incipiebant, nomina eorum gentilia 
diu in usu remanserunt, e.gr. nomina germanica in Gallia: Agerich, Baudewald, 
Berulf, Bodegisel, Chrodin, Cogo, Launebold, Lioba, Radegundis, Ragnemond, 
Sindulf. Willebald, Wilfrid, et multa alia. Similiter penes gentes Slavonicas e.gr. 
Wenceslaus, Woclav, Ladislav, Boleslav; apud Hungaros: Akos, Gyula, Arpad. 
Gejza etc. 

b. Saec. III-o iam nomina biblica quibusdam christianis data fuerunt, in 
epistolis S. Cypriani occurrunt iam ut nomina quorundam Christianorum: 
Moyses, Petrus, Paulus. 

c. Inde ab isto saeculo, praecipue autem a saec. IV-o semper plures as- 
sumebant nomina martyrum, in quo usu iam cerni potest nisus baptizatos veluti 


608 IV. BAPTISMUS. 


exemplum ad imitandum sibi propositum martyres elegisse. Pronum est, quod 
permulti martyres nomina adhuc gentilia possidentes per passionem suam 
nomina haec pagana in christiana mutaverunt. Seriore tempore etiam sancti 
confessores coli coeperunt, ideo etiam eorum pagana nomina christiana eva- 
serunt. 

d. Studium christiana nomina possidendi dein mature iam peperit nomina 
a christianis libere inventa seu pie excogitata. Nomina haec splendide testantur 
veritates fidei quam maximi habitas fuisse a maioribus nostris. Conscientiam 
christianae dignitatis exprimunt e.gr. nomina: Redemptus, Renatus (René), Res- 
titutus; intimam coniunctionem cum Christo-Capite testantur nomina: Cyrillus, 
latine Dominicus, virtutum theologicarum observantiam ostendunt nomina: 
Pistis, Elpis, Agapé, latine Fides, vel Fidentius, Spes vel Sperantius, Elpidius, 
Caritas vel pro masculis Agapius; intimam participationem cyclorum liturgico- 
rum produnt nomina: Paschasius, vel Paschalis a baptismo vel fortasse nativi- 
tate tali festo, item Natalis a festo Nativitate Domini, Epiphanius etc. Alia 
nomina genium christianum redolentia sunt: Deogratias, Quodvultdeus, Ade- 
odatus, graece Theodorus, Theophorus etc. Sic paulatim desiderium ortum est 
nomina imponendi christiana. 


2?. Sensus nominis christiani: est a. expressio cuiusdam novitatis, quae 
invenitur in baptismo, quo fit homo nova creatura in Domino. Idcirco iam an- 
tiqua aetate evenit mutatio nominis in nomen christianum, sic e.gr. puella Athe- 
nais, officialis cuiusdam militaris Gothi filia, uxor Theodosii II. baptizata nomen 
« Eudoxia » assumpsit; mater Theodorici Magni nomen Gothicum occasione 
Baptismi ex Erelivia in Eusebiam mutavit. Idem cerni potest in mutation nomi- 
nis occasione ingressus in religionem monasticam. — b. Assumptione nominis 
alicuius Sancti idea celebratur communionis Sanctorum, « quorum exemplis fide- 
les ad pie vivendum excitentur et patrociniis protegantur » (Rit. Rom. tit. Il. 
c. l, 70). 


3?. Leges Ecclesiae, a. « Curent parochi, ut ei qui baptizatur christianum 
imponatur nomen, quod si consequi id non poterunt, nomini a parentibus im- 
posito addant nomen alicuius Sancti et in libro baptizatorum utrumque nomen 
perscribant » (can. 761). Ut patet parochum cum omni urbanitate et suavitate 
parentes monere debere, impositionem nominis Sancti persuadere, nomenque 
una cum parentibus eligere. — b. Parochus « curet, ne obscoena, fabulosa aut 
ridicula, vel inanium deorum vel impiorum ethnicorum hominum nomina im- 
ponantur » (Rit. Rom. c. 1. n. 70). 


c) Dc ritu baptism i. 


r’. Qualis e diversis ritibus eligendus, a. Proles ritu parentum baptizari 
debet, ergo filius ritus orientalis non potest baptizari ritu. Ecclesiae latinae (can. 
756 $8 l1) — b. Si alter parentum pertineat ad ritum latinum, alter ad orientalem, 
proles ritu patris baptizetur, nisi aliud iure speciali cautum sit (ibid. $ 2). — 
c. Si unus tantum sit catholicus, proles huius ritu baptizanda est (ibid. $ 3). 


2 . Tempus baptismi, a. Baptismus privatus urgente necessitate quovis tem- 
pore et loco administrandus est (can. 771). — b. Baptismus sollemnis quolibet 
die administrari potest, decet tamen adultorum baptismum conferri secundum 
antiquissimum Ecclesiae ritum, si fieri commode queat, in pervigilio Paschatis 

(can. 772. Quomodo fieri debet baptismum sollemnis — non solum adultorum 
sed etiam parvulorum — in vigilia Paschatis, describitur in Ord. Ilebd. Sanctae 
Instaurato (1956. Instr, n. 14, el Ruhr. spec. Sabb. Sancti n. 21. in fine): « Si 
aderunt baptizandi, praesertim si plures sint, permittitur caerimonias Ritualis 
Romani, quae ipsam Baptismi collationem praecedunt, id est, in Baptismate 
infantium usque ad verba, Credo in Deum (Rit. Rom. tit. II. c. n. 17), et in 
Baptismate adultorum usque ad verba 'Quis vocaris? (Rit. Rim. tit. II. c. 4, 
n. 38) eodem mane, tempore opportuno, praemittere ». Baptismus vero con- 
fertur post benedictionem aquae baptismalis, resp. post immixtionem oleorum 
sacrorum in aquam, ergo in ipso presbyterio ex ipso vase aquae baptismalis 
benedictae in medio chori stantis ad latus epistolae in conspectu populi, ef non 
ad fontem, qui adhuc vacuus est; iuxta Ordinem instauratum enim post baptis- 
mum fertur tantum aqua benedicta processionaliter ad fontem (n. 22). — c. In 
vigilia Pentecostes inde ab 1956 iam non habetur benedictio aquae baptismalis 
(Instr, n. 165 Sic quoque Novus Codex Rubricarum a. 1961 (Var. 32); unde 
patet nec terminus baptismi. 


3?. Quoad adultos commendatur a. « tam sacerdotem, qui adultos baptiza- 
turus est, quam ipsos adultos qui sani sint, decet esse ieiunos » (can 753 $ 1), 
ut patet iuxta normas. Motupr. « S. communionem » 19. mart. 1957. Ideo « non 
post epulas aut prandia, sed ante meridiem, nisi ex rationabili causa aliter 
faciendum sit, eorum baptismus celebretur » (Rit. Rom. c. 3. n. 8). — b. «a Nisi 
graves urgentesque causae obsint, adultus baptizatus statim Missae assistat et 
s. communionem percipiat » (can. 753 $ 2). 


d) De loco baptismi. 


Ie. Locus proprius remotus baptismi est baptisterium sensu stricto sumptum, 
t. capella vel aedificium baptismo exclusive inserviens (can. 773). Si baptis- 
terium ab ecclesia separatum sit, benedictio ibi potest fieri aquae baptismalis 
(Ruhr. spec. Sabb. S. Ordinis instaurati n. 23. si a praeferatur »), sed non debet; 
si solum capella est lateralis, videtur benedictionem in presbyterio peragendam 
esse. Notandum, quod maior pars ecclesiarum non habet baptisterium sensu 
stricto, sed fons baptismalis in loco aliquo ecclesiae habetur, qui ideo est: 


2?. Locus proprius proximus baptismi a. Ubi debet esse: Qualibet paroe- 
cialis ecclesia, revocato ac reprobato quovis contrario statuto vel privilegio 
vel consuetudine, baptismalem habeat fontem, salvo legitimo iure cumulativo 
aliis ecclesiis iam quaesito (can. 774 $ 1.) — b. Ubi potest esse: Loci Ordina- 
rius potest pro fidelium commoditate permittere vel iubere ut fons baptismalis 
ponatur etiam in alia ecclesia vel publico oratorio intra paroeciae fines (ibid. 
$ 2). — c. Qualis debet esse: fons baptismalis debet esse « decenti loco ct forma, 
materiaque solida, et quae aquam bene contineat, decenter ornatum et can- 
cellis circumscptnm, sera et clave munitum, atque ita obseratum, ut pulvis, 
vel aliae sordes intro non penetrent, in eoque ubi commode fieri potest, depin- 
eatur seu collocetur imago S. Joannis Baptistae » (Rit. Rom. tit. II. c. 1. n. 46). 


3?. Locus extraordinarius baptismi est domus privata, a. Per privilegium 
iuris in domibus privatis baptizari possunt filii aut nepotes eorum, qui supremum 
actu tenent populorum principatum, vel ius habent succedendi in thronum, 
quoties isti id rite poposcerint (con. 776 § 1). — b. Per concessionem Ordinarii: 

qui iusta rationabili dc causa, in casu aliquo extraordinario id concedendum 
censueril (ibid. $ 2). — c. Per concessionem parochi: si infans propter locorum 
distantiam aliave adiuncta, sine gravi incommodo aut periculo ad fontem ac- 
cedere aut transferri nequeat, baptismus sollemnis a parocho conferri potest et 
debet in proxima ecclesia aut oratorio publico intra paroeciae fines, licet haec 
baptismali fonte careat (can. 775). 


e) Dc oleis sacris. 


1°. Olea sacra debent esse recentia, i.e. Fer. V. Coenae Domini superiore 
benedicta, neque adhibeantur vetera, nisi necessitas urgeat (Rit. Rom. c. l. 
n. 47). Mox deficienti oleo benedicto aliud oleum de olivis non benedictum 
adiiciatur, etiam iterato, minore tamen copia (ibid. n. 49). 


2?. Vascula oleorum. — a. Chrisma et oleum catechumenorum sit in suis 
vasculis argenteis aut saltem stanneis, bene obturatis, vascula sint distincta per 
inscriptionem propriam (Rit. Rom. c. 1. n. 50). — b. Ad usum cotidianum minora 
habeantur vascula ex argento aut stanno, separata sive etiam coniuncta, bene 
cooperta et suis inscriptionibus praedita (n. 51). — c. Ad effusionis periculum 
praecavendum in his minoribus vasculis commendatur apponere bombaciuni 
vel simile aliquid (ibid. n. 52). 


3?. Ubi custodiri debent. — a. Locus proprius est ecclesia, ubi s. olea 
custodiri debent, loco honesto et mundo, sub clave et tuta custodia (Rit. Rom. 
c. l. n. 535; commendatur aedicula seu zothecula (Nische, niche, nischia, fiilke) 
in pariete ecclesiae applicata, claveque « securitatis n obserata. — b. Locus 
extraordinarius est domus paroeciae propter necessitatem vel ob aliam causam 
rationabilem, accedente Ordinarii loci licentia (ibid. n. 53). — c. Parochus curet, 
ne olea sacra per laicos deferantur, item, ne de oleis sacris quidquam ulli 
unquam cuiusvis rei praetextu tribuatur (ibid. n. 54). 


) De sale benedicto. 


1?. Qualis sit: Sit prius (ante benedictionem) bene confractum et attritum, 
siccum ac mundum (Rit. Rom. c. 1. n. 55, ubi etiam ceterae praescriptiones 
leguntur). Etiam sal convenit asservare in vasculo digno e metallo confecto cum 
vitreo vase intus incluso et bene cooperto (Cf. Rit. Rom. c. 1. n. 58). 


2?. Sal benedicendum est peculiari benedictione in Rit. Rom. praescripta; 
diaconus talem benedictionem non potest peragere. 


3?. Sale hoc ad alios fines non licet uti, nec ad benedicendam aquam 
« communem », ad hunc finem sal peculiariter est benedicendum. Nec licet sal 
benedictum alis tradere, neque iis, qui benedicendum attulerit. 


g) De adnotatione baptismi. 


1?. Inscriptio baptismi in matriculis, a. Parochi debent nomina baptizato- 
rum, mentione facta de ministro, parentibus ac patrinis, de loco ac die collati 
baptismi in baptismali libro sedulo et sine ulla mora referre (can. 777 $ 1). — 
b. Ubi vero de illegitimis filis agatur, matris nomen est inserendum, si publice 
eius matemitas constet, vel ipsa sponte sua scripto vel coram duobus testibus 
id petat, item nomen patris dummodo ipse sponte sua a parocho vel scripto 

coram duobus testibus id requirat, vel ex publico authentico documento sit 
notus. /u ceteris casibus inscribitur natus tamquam filius patris ignoti vel igno- 
torum parentum (can. 777 $ 2). Notari debet, quod in quibusdam regnis leges 
civiles aliud statuunt de legitimitate prolis, ideo habentur pro variis regnis etiam 
particularia praescripta. In casibus difficilioribus parochus adeat Ordinarium 
loci, vel per ipsum S. Congr. Concilii (Deer. Comm. CIC Interpret. 14. iul. 1922). 


2?. Parochus proprius baptizati certior reddi debet: per ministrum baptismi 


collati, quamprimum; parochus proprius est, ubi baptizatus rationem habet 
domicilii (can. 778). 


3°. Comprobatio baptismi, si per documentum authenticum extractum e 
matricula paroeciali non potest fieri, fit « per unum testem omni exceptione 


maiorem, vel ipsius baptizati iusiurandum, si ipse in adulta aetate baptismum 
receperit » (can. 779). 

V. Tractatus quintus. 


De Contfirmatione. 


Definitio. « Confirmatio est Sacramentum a Jesu Christo institutum, ad 
conferendam specialem gratiam et dona Spiritus Sancti, quibus confirmatus 
roboratur ad fidem, ut perfectus miles Christi, verbo et opere profitendam » 
(Catech. cath. qu. 363). De nominibus cf. infra 4. 


De Sacramento Confirmationis agenda sunt sequentia: 


A) De existentia confirmationis. 

B) De essentia confirmationis. 

C) De efficientia confirmationis. 

D) De personis sacramentalibus confirmationis. 
E) De ritibus confirmationis. 


A) De existentia confirmationis. 
1l. Vox Ecclesiae. 


Tridentinum in genere confirmationem inter Sacramenta Novae Legis enu- 
merat (De Sacramentis in genere can. 1. Denz. 844) — Speciali canone autem 
edicit, quid sit et non sit confirmatio: « S.q.d.. confirmationem baptizatorum 
otiosam caeremoniam esse et non potius verum et proprium Sacramentum, 
aut olim nihil aliud fuisse, quam catechesim quandam, qua adolescentiae proxi- 
mi, fidei suae rationem coram Ecclesia exponebant: a. sit n. (Can. 1. de confirm. 
Denz. 871.). 


2. Adversarii confirmationis. 


a) Saec. XII-XIII. Waldenses et Albigenses hoc Sacramentum quoque nega- 
bant. ut videri potest e professione fidei ab Innocentio III. praescripta: Con- 
firmationem ab episcopo factam, i.e. impositionem manuum, sanctam et vene- 
rande esse accipiendam censemus » (anno 1208. Denz. 424). 


b) Veri nominis adversarii tempore Novatorum exsurrexerunt. Lutherus iam 
in libro De captivitate Babylonica Ecclesiae talia scripsit: « Non hac vice 
Sacramenta divinitus instituta quaerimus inter quae ut confirmationem nume- 
remus, nullam invenimus causam... Satis est pro ritu quodam ecclesiastico seu 


A) Existentia. 703 


cerimonia sacramentali confirmationem habere, similem caeteris cerimoniis con- 
secrandae aquae, aliarumque rerum ». Melanchthon anno 1531. in Apologia 
Confessionis Augustanae haec affirmat: « Confirmatio et extrema unctio sunt 
ritus accepti a Patribus, quos ne ecclesia quidem tamquam necessarios ad sa- 
lutem requirit, quia non habent mandatum Dei. Propterea non est inutile hos 
ritus discernere a superioribus, qui habent expressum mandatum Dei et claram 
promissionem gratiae » (VII, 6. cf. J. T. Müller, Symbol. Bücher der ev.-luth. 
Kirche, ed. 11. p. 203. 


c) Similiter « Reformati », quorum antesignanus, Calvinus sic opinabatur: 
« Videmus oleum, crassum scilicet et pinguem liquorem: praeterea nihil! » Scii, 
in confirmatione, eiusque administros subsannat, nam, « qui oleum vocant oleum 
salutis, salutem quae in Christo est, abiurant, Christum abnegant, partem in 
regno Dei non habent », — ideoque confirmationem Catholicorum vocat o abor- 
tivam sacramenti larvam » (Instit. relig. christ. XVI, 4. ss.) — Confessio Hel- 
vetica posterior ulterius procedit anno 1562. « Confirmatio et extrema unctio 
inventa sunt hominum, sed non Sacramenta, quibus nullo damno carere potest 
Ecclesia. Nam habent illa quaedam, quae minime probare possumus. Nundina- 
tonem omnem quam exercent Romanenses in dispensatione Sacramentorum, 
omnino exeeramur» (E. F. Karl Müller, Bekenntnisschriften d. ref. Kirche, 
Leipzig 1903, 731). — Synodus Dillenbergensis autem 1578. enuntiat: « Confir- 
matione catechumenorum antea /orride abutebatur, faciendo ex ea sacramen- 
tum peculiare, virtutem peculiarem ei assignando et attollendo super baptis- 
mum. Praeterea caerimonias superstitiosas ei adiiciebant, chrismate signum 
crucis ungebant, et nil aliud ex eo fecerunt, nisi ludibrium puerile, ridiculum » 
(ibid. p. 731). 

d) Saeculo nostro Modernistae, praesertim A. Loisy, dixerunt, quod « nihil 
probat ritum Sacramenti confirmationis usurpatum fuisse ab Apostolis, formalis 
autem distinctio duorum Sacramentorum baptismi et confirmationis haud spec- 
tat ad historiam christianismi primitivi » (Lamentabili prop. 44. Denz. 2044). 


3. Testimonium S. Scripturae. 


a) Promissio confirmationis habetur forsitan iam in colloquio Christi cum 
Samaritana: « Si scires donum Dei ct quis est, qui dicit tibi: Da mihi bibere, 
tu forsitan petisses ab eo et dedisset tibi aquam vivam » (Jo 4, 10). Utique 
haec enuntiatio Domini non debet praecisive de confirmatione intelligi, sed de 
gratia N. Testamenti eiusque mediis. — Quod autem Christus in festo sceno- 
pegiae dixit, iure explicatur de confirmatione: « Si quis sitit, veniat ad me et 
bibat. Qui credit in me, sicut dicit Scriptura, flumina de eius ventre fluent 
aquae vivae. Hoc autem dixit de Spiritu quem accepturi erant credentes (emel- 
lon lambanein hoi pisteuontes), nondum erat Spiritus datus, quia Jesus nondum 
erat glorificatus » (Jo 7,37-38). Terminus « emellon lambanein » (accepturi erant, 
sic waren im Begriff ihn zu empfangen, elnycrendok voltat ot), clare significat, 
aquas vivas significare Spiritus Sancti adventum, cuius omnes participes erunt. 
Dominus etiam ad prophetas (« sicut dicit Scriptura ») provocat, qui pro tem- 
pore Messianico effusionem Spiritus praesagiebant. 


b) Exsecutionem huius promissionis videmus in Actibus Apostolorum. 


1°. Sic Petrus in primo suo sermone ad populum habito dixit: « Baptize- 
tur unusquisque vestrum in nomine Jesu Christi in remissionem peccatorum 

vestrorum ef accipietis donum Spiritus Sancti « (Act. 2,39), his verbis indicans 
distinctionem inter baptismum et acceptionem Spiritus Sancti. 


2^. Spiritus per exceptionem venit tantum in nondum baptizatos, sicut in 
Cornelium (Act. 10,44), secus autem hunc ritum semper post baptismum exse- 
quebantur et quidem per manus impositionem et ipsi Apostoli. Sic quando Phi- 
lippus diaconus praedicabat Samariae et credentes iam baptizabantur, Apostoli 
audientes hoc, miserunt Petrum et Joannem, qui « cum venissent, oraverunt 
pro ipsis, ut acciperent Spiritum Sanctum: nondum enim in quemquam illorum 
venerat n, sed baptizati tantum erant in nomine Domini Jesu. Tunc imponebant 
manus super illos et accipiebant Spiritum Sanctum » (Act. $,15-17). Sic clare 
videtur, confirmationem reservatam esse Apostolis, ritumque esse alium ac 
baptisma. 


3°. Confirmationis nomen primigenium legitur in eodem libro; quando Si- 
mon magus videns in confirmatis signa et mirabilia, voluit « hanc. potestatem », 
ut cuicunque imponat manus, accipiat Spiritum Sanctum, pecunia emere, Petrus 
edixit: « Pecunia tecum sit in perditionem, quoniam donum Dei existimasti 
pecunia possideri » (Act. 8,19-20). Spiritum Sanctum dare ergo est « potestas » 
(exousia), et qui accepit hunc ritum, manuum impositionem nempe, accepit 
« donum Dei » (dorea tou Theon). 


4°. Post viginti annos Paulus Ephesi inveniens discipulos Joannis Baptistae, 
qui nondum baptizati erant, primum cos baptizavit, et postea, « cum imposuisset 
ilis manus Paulus, venit Spiritus Sanctus super eos et loquebantur linguis et 
prophetabant » (Act. 19, 5-6). Ritus ergo distinctus evidenter ostenditur et etiam 
effectus extraordinarii tunc, annis nempe 56-57 adhuc aderant: charismata sc. 
Spiritus, glossolalia et prophetiae donum. Hae gratiae gratis datae confirmationi 
non necessario iunguntur, et post aevum Apostolorum evanuerunt, ut Augus- 
linus optime adnotat: « Neque temporalibus et sensibilibus miraculis attestan- 
tibus per manus impositionem modo datur Spiritus Sanctus, sicuti antea daba- 
tur ad commendationem rudis fidei ct Ecclesiae primordia dilatanda » (De 
bapt. 3, 16). 


4. Traditionis testim onium pro confirmatione 


iam vidimus simul cum Sacramento baptismi. Nomina utique sunt alia: 
cheirothesia ( manuum impositio), teleiosis-perfectio, sphragis-sigillum, my- 
roncunguentum, mysterion tou myrou, latine: unctio, chrisma, chrismatio, 
unguenti mysterium, sacramentum chrismatis. Nomen « confirmatio », graece 
« bebaiósis », versus 430 iam ab Arnobio limiore usurpatur: « Omnes firmi sunt, 
omnes enim confirmati sunt » (In Ps 104. PL 53, 482), idem etiam Eucharistiam 
« confirmationem cordis n. vocat (ibid. 476). Confirmatio tali nomine ut Sacra- 
mentum vocatur a Concilio Arausicano I. anno 441 (can. 2.) ct dein nomen fere 
exclusivum inter Latinos evasit (Van den Eynde, Notes sur les rites postbap- 
tismaux dans les Églises d'Occident, in; Antonianum 1939, 257-276). 


5. Ratione ostenditur 
in ritu usitato confirmationis inveniri elementa Sacramenti. 


a) Est evidenter ritus sensibilis: manuum impositio, chrismatio, verba. 

b) Significat gratiam: ritus tum ex usu Veteris Testamenti, tum natura 
sua — ut historia religionum ostendit — conveniens est, ut significet collatio- 
nem Spiritus Sancti. [mpositione enim manuum conferebatur munus, sic e.gr. 
Josue ducatus populi, prophetis munus propheticum; unctione item reges et 
prophetae constituebantur. Verha confirmationis autem evincunt hoc ritu consti- 
tui baptizatos in munere militiae Christi, ad quam « robur n ie. ipse Spiritus 
Sanctus confertur. 


c) Ritus hic etiam efficit quod significat; hoc constat ex definitione Ec- 
clesiae: « S.q.d., iniurios esse Spiritui Sancto eos, qui sacro confirmationis 
chrismati virtutem aliquam tribuunt: a. sit » (can. 2. de confirm. Denz. 872). 


d) Haec gratia confertur ex opere operato, i.e. positione ritus sacramentalis, 
independenter a fide vel merito ministri vel subiecti. Ex historia Simonis magi 
videtur, quod Spiritus Sanctus datus est « per impositionem manus apostolo- 
rum n, et hanc « potestatem » voluit Simon emere (Act. 8, 18-19). 


e) Instituto Christi tum e promissione sequitur, tum ex eo, quod Apostoli 
statim ab initio ritum adhibuerunt ad conferendum Spiritum Sanctum. 


B) De essentia confirmationis. 


Status quaestionis. 


Confirmationis essentialis ritus adhuc quaestio maxime disputata est inter 
theologos, fortasse ex omnibus Sacramentis. Quia institutionem immediatam 
Christi etiam in specie solummodo quoad baptismum et Eucharistiam certo 
tenendam esse diximus, licitum est praesertim, quod confirmationem adtinet, 
institutionem immediatam in genere assumere. Benedictus XIV. in Encyclica 
« Ex quo primum » anno 1756. diversas sententias theologorum recensens, eas 
edixit libere disputari posse, « unicuique licet eam sequi partem, quae magis 
ipsi placuerit; at nemini fas est asserere, in ecclesia Graeca non adesse Sacra- 
mentum confirmationis » ($ 51). Qui asserunt, omnia Sacramenta etiam in specie 
a Christo instituta esse, debent vel dicere, confirmationis ritum essentialem esse 
manuum impositionem etiam nunc, vel tenere debent sententiam, chrismatio- 
nem esse ritum essentialem et hanc iam Apostolos exercuisse, et tunc in im- 
positione manuum ab Actibus Apostolorum relata debent subintelligere chris- 
mationem (Lennerz, De sacramento confirmationis, 2.ed. Romae 1949, 76-77). 
Qui autem quoad confirmationem institutionem immediatam in genere defen- 
dunt, sine difficultate quaestionem solvere possunt, et statuere queunt, quae 
sint singula elementa nunc temporis essentialia. Hanc viam eligentes statuitur 
thesis nostra: 


THESIS. Confirmationis (1) essentia a Christo instituta fuit in genere, (2) materia 
nunc est unctio chrismalis cum impositione manuum, (3) forma autem con- 
tinere debet invocationem Spiritus Sancti. 


Pars I. probatur. Institutio in genere. 


Haec institutio generica, sed tamen immediata confirmationis magis com- 
mendatur, inspectis sententiis diversis theologorum. Hae sententiae in quatuor 
classes reduci possunt. 


15. - Radó, Ench. Liturgicum. 

I. sententia: Exclusive manuum impositionis. Sententia haec tenet ab initio 
ct etiam nunc, solam manuum impositionem constituere materiam essentialem 
confirmationis. Sic Beda Venerabilis (f 735), Alcuinus (f 804), Magnus (f 818), 
Theodulphus Aurelianensis (t 821), Petrus Aureoli, Melchior Cano, inter recentes 
J. B. Umberg. — Sirmondus et Isaac Habert, theologi saec. XVII., erronee pu- 
tantur hanc sententiam patrocinasse (Lennerz p. 74). 


II. sententia: Exclusiva chrismationis. See. hanc sententiam sola chrismatio 
est essentialis confirmationis materia, sic Durandus, Gabriel Biel, Scotus, Gre- 
gorius de Valentia, Maldonatüs. S. Thomas et Robertas Bellarminus erronee 
dicuntur hanc sententiam secutos esse. 


III. sententia: Disiunctiva, see. quam vel chrismatio, vel manuum impositio 
est materia essentialis confirmationis. Hanc tenebant Ratramnus (f 868), Ruardus 
Tapper (scripsit 1557), Morinus, Oswald. 


IV. sententia: Simultaneitatis, iuxta quam unctio coniuncta cum manuum 
impositione essentialis est, et semper in usu erat. Sic: Leidradus (f 814), Ra- 
banus Maurus (f 859), Amalarius Metensis (t 850), Hugo a S. Victore (t 1141), 
Gulielmus Autissiodorensis (t 1231), Gulielmus de Alvernia (t 1249). Hanc sen- 
tentiam videtur tenere S. Thomas: « Chrisma est conveniens materia huius 
Sacramenti... Gratia vero Spiritus Sancti in oleo designatur, unde Christus dici- 
tur esse unctus oleo laetitiae, propter plenitudinem Spiritus Sancti quam habuit. 
Et ideo oleum competit materiae huius Sacramenti » (III q. 72 a 2). Dein alio 
loco dici: « Imposiio manuum in Sacramentis Ecclesiae fit ad designandum 
aliquem copiosum gratiae effectum... Et ideo manus impositio fit in Sacramento 
confirmationis, in quo confertur plenitudo Spiritus Sancti... Acceptio Spiritus 
Sancti cum plenitudine requirit manus impositionem, quod pertinet ad confir- 
mationem « (III q. 84. a. 4. corp, et ad 2). — S. Bellarminus quoque hanc sen- 
tentiam secutus est: « Chrisma sive unctio materia est Sacramenti confirma- 
tionis n, dicit primo (De confirm, c. 8), sed ad obiectionem Chemnitii. respon- 
dens adiungit quoad manuum impositionem Apostolorum: « Est solutio quae 
longe mihi probabilior videtur Thomae Waldensis et Hugonis a S. Victore qui 
dicunt idem esse unctionem chrismatis et manus impositionem; qui enim inun- 
git, manus imponit, et idcirco utrumque significari, etiamsi alterum tantum 
exprimi videatur » (ibid., c. 9. ed. J. Fèvre III, 603 et 607-608). 

Haec sententia revera commendari potest, nam absolute non potest excludi 
etiam Apostolos usos esse unctione, (piando manus imponebant ad dandum 
Spiritum Sanctum. Unctio enim chrismatis in tota Ecclesia, inde quod apparent 
testimonia liturgica semper in usu fuit et est adhuc, soli Nestoriani excipiuntur. 
Primum huius usus vestigium occurrit penes Tertullianum. Omnino necessarium 
non est quod Actus Apostolorum /oquantur de unctione, nam saepe unum 
elementum tantum nominatur, etsi utrumque in usu erat, sic e.gr. Constitut. 
Apostolicae describunt ritum confirmationis: « Chrisató myró epilegón n (ungat 
myro dicens) et proferunt dein textum orationis, in fine autem adiiciunt haec: 
« Hc dynamis tes cheirothesias esti haute » (Virtus autem manus impositionis est 
haec), ergo unctio haec per manus impositionem facta est (VII, 44 Quasten 
194-5). Argumentum ex silentio nihil. probat. 

Ceterum duo loci Novi Testamenti adumbrare videntur etiam usum unc- 
tionis, 2 Cor 1,2l: «a Qui autem confirmat (ho de bebaion) nos vobiscum in 

Christo et qui unxit nos Deus, qui et signavit nos et dedit pignus Spiritus in 
cordibus nostris». Simili modo / Jo 2,20.27: «Sed vos unctionem habetis a Sancto 
(« chrisma apo tou Hagiou ») et nostis omnia... Et vos unctionem, quam accepis- 
tis ab eo, maneat in vobis ». Nolumus dicere, hos textus exclusive de confir- 
matione intelligi debere, quod falsum esset, sed commendare videntur possibi- 
litatem unctionis etiam tempore Apostolorum. 


Pars II. probatur: unctio chrismalis cum manuum impositione. 


Nunc investigandum est, quae sit materia remota et proxima confirmationis, 
ie. qualis debeat esse chrisma, unctio et manuum impositio. Leges hodie vigen- 
tes respici debent, quidquid statuitur de institutione huius Sacramenti, num in 
specie, vel in genere ordinatum sit, quia in materia sacramentali non potest 
adhiberi opinio tantum probabilis. Omnia ergo nunc vigentia statuuntur, quae 
necessaria sunt, ut hoc Sacramentum certo valide et licite administrari possit 


a) Materia remota confirmationis 


est chrisma (can. 780), ie. oleum olivarum cui modica quantitas balsami 
admixta est. 


1°. Oleum olivarum intelligitur oleum arboris « Olea europaea », in Ec- 
clesia Latina nunquam aliud oleum adhibuerunt. Documentum ecclesiasticum 
deest, quo explicite declaretur, aliud. oleum esse materiam certo invalidam. 
Tamen oleum olivarum debet propter rationem certae validitatis adhiberi. In 
ecclesia Orientali saec. XII. fuit controversia de oleo, nam Armeni hoc tempore 
oleum adhibuerunt arbusculi, quod sesamum vocatur (Sesamum orientale), non 
de olivarum arboribus, nam in Armeniae regionibus propter aeris frigus non 
habentur olivae. Graeci cum quibus Armeni unionem inire cupiebant, repre- 
henderunt Armenos de usu huius olei non veri, non constat autem num declarata 
fuerit invaliditas confirmationis, postea tamen Armeni oleum adhibuerunt oliva- 
rum, ita ut inde omnes ecclesiae orientales quoque semper oleo olivarum utun- 
tur (Lennerz p. 88-89). Ecclesia concedere posset, si vellet, usum alterius olei, 
ac olivarum; de praecepto enim Domini quoad hoc non constat, nec ex eo argui 
potest, quod Ecclesia hucusque licentiam nondum dedit. 


2?. Oleo olivarum balsamum admisceri debet, saltem e necessitate prae- 
cepti; num balsamum ad valorem necessarium sit, certum non est. a. Si teneatur 
sententia de institutione in specie, tunc balsamum ad valorem necessarium esse 
non potest, nam eius usus inde a saec. Vl-o tantum constat (Synodus Braca- 
rensis 572. can. 4). Si autem amplectamur sententiam de institutione generica. 
tunc possibilis esset usus balsami ex Ecclesiae praecepto ad valorem. Etsi 
decisio de hac re non habetur, admixtio balsami in chrismate, ut certo valeat 
confirmatio, omnino necessaria est. — b. Balsami nomine quid veniat, usque 
ad saec. XVI. non erat dubium: succus fragrans e frutice arboris « Commi- 
phora opobalsamum ». Post detectionem « ludiarum n, i.e. Americae centralis, 
cognitae evaserunt plantae, quae similem succum producunt ac Commiphora 
opobalsamum. Etsi hae plantae ad aliud genus, familiam et ordinem botanicum 
pertineant, ab arbore ergo Commiphora longissime distent, tamen S. Pius V. 
concessit usum talis « balsami » episcopis ludiarum  (—America), Sixtus V 
autem etiam episcopis Lusitaniae 1590. Apud Orientales circiter 40 aliae sub- 

standae fragrantes praeter balsamum admiscentur oleo olivarum, quarum usus 
certo non excedit necessitatem praecepti. 


3°. Chrisma debet esse consecratum (can. 781. $ 1l), haec consecratio 
vetustissima est, simulque cum chrismate iam testimonia habentur consecra- 
tionis. lam Innocentius I. loquitur in sua celebri epistola ad Decentium (scripta 
anno 416) de chrismate ab episcopo consecrato (Denz. 98). Consecratio intel- 
ligitur a Pontificalibus libris pro chrismate praescripta quae magna cum sol- 
lemnitate fit Fer. V. in Caena Domini. Si oleum aliud. sumeretur, ac chrisma, 
tale non esset qua chrisma consecratum. Can. 1148. $ 2. enim dicit: « Con- 
secrationes... invalidae sunt, si adhibita non fuerit formula ab Ecclesia prae- 
scripta », at benedictio olei e.gr. infirmorum non est formula pro consecratione 
chrismatis. Num oleum tali modo benedictum ad confirmationem valide adhiberi 
possit, dependet ab eo, an oleum non benedictum ad administrationem Sacra- 
menti adhiberi possit. Ad certum valorem confirmationis ergo omnino chrisma 
speciali benedictione chrismatis consecratum requiritur. In casu necessitatis 
extremae adhiberi potest sec. S. Alphonsum aliud oleum benedictum, chrismate 
deficiente, sed si taliter confirmatus supervixerit, debet sub conditione confirmari. 


4°. Chrisma debet esse ab episcopo consecratum, etsi Sacramentum a 
presbytero, ex iure vel ex apostolico induito, ministretur (can. 781), quod sine 
dubio ad validam consecrationem praescribitur. Sedes Apostolica procul dubio 
ius habet consecrationem chrismatis presbytero quoque concedere, etsi quaestio 
nondum dirempta sit, sed difficulter intelligeretur, cur non posset presbyter 
chrisma conficere, qui sine dubio ex induito confirmare potest, et ecclesias 
consecrare altariaque immobilia (can. 294 $ 2. et 323 $ 2). Revera presbytero 
facultas iam talis concessa fuit anno 1445. per Eugenium IV., qui Fabiano de 
Bachia eiusque cooperatoribus missionary's n in ipsis Scythiae, Moldaviae et 
septem sedilibus Siculorum partibus » facultatem dedit « Eucharistiae, Bap- 
üsmatis, Chrismatis seu Confirmationis, Extremae unctionis aliaque ecclesiastica 
sacramenta ministrare... capellas quoque, altaria, necnon calices et paramenta 
ecclesiastica, oleum sanctum et chrisma conficere et benedicere » (Wadding, 
Annales Minorum, XI, 209). Quaestio autem haec mere theoretica est, nam ad 
certum valorem chrisma ab episcopo debet esse consecratum. 


5°, Ad liceitatem adhuc praescribitur, ut chrisma recens sit, i.e. see. legem 
«feria V. in Caena Domini proximo superiore » consecratum, « neque adhibe- 
atur vetus, nisi necessitas urgeat » (Rit. Rom. tit. III. c. 1. n. 3). 


b) Materia proxima confirmationis 


est unctio, de qua Ecclesia dicit « unctio chrismatis in fronte » (can. 
780), quae 


|°. « Ne fiat aliquo instrumento, sed ipsa ministri manu capiti confirmandi 
rite imposita » (can. 781 $ 2). Rit. Roman, (tit. III. c. 2,0) accurate describit 
ritum unctionis: « Summitate pollicis dexterae manus chrismate intincta, con- 
firmat eum dicens: N. signo te signo crucis, quod dum dicit, imposita manu 
dextera super caput confirmandi, producit pollice signum crucis in fronte illius, 
deinde prosequitur: et confirmo te chrismate salutis » Haec quoad unctionem, 
quae certo ad validitatem necessaria est. 

2". Unctio debet fieri in fronte, ut vidimus e praeceptis Ecclesiae et ve- 
tustissimo more, in Oriente frons inungitur, dein ali sensus (oculi, nares, os, 


aures, pectus, manus, pedes). Ad certam validitatem unctio chrismatis in fronte 
omnino requiritur. 


3?. Debet unctio haec fieri in modum crucis ut Pontificale et Rituale prae- 
cipit. Haec crucis formatio est probabilius ad validitatem necessaria, nam forma 
(« Signo te signo crucis ») secus vera non esset. Etsi ergo CIC praescriptum de 
crucis formatione non habet, tamen non licet inferre ex hoc silentio, quod 
forma crucis tantum ad liceitatem. requiritur (Lercher p. 171). Ad materiam 
proximam spectat quoque: 


c) Manuum impositio 


quod tum e tractatione dogmatica patet, tum etiam stricte praescribitur; 
« Sacramentum confirmationis conferri debet per manus impositionem cum 
unctione chrismatis... n (can. 780). Dogmatice autem probatur manuum imposi- 
tionem necessariam esse: 


1°. e praxi Apostolorum, 

2°. e nomine « cheirothesia n (manuum impositio), 

3?. quod confirmatio etiam ab auctoritate ecclesiastica taliter insignitur, 
sic in Professione fidei Waldensibus praescripta (Denz. 424. iam citata), et in 
Professione Michaeli Palaeologo praecepta: « Aliud est Sacramentum confirma- 
tionis, quod per manuum impositionem episcopi conferunt, chrismando renatosn 
(Denz. 465). 

4°. Haec manus impositio non est impositio prima manuum, quae iuxta 
ritum Romanum fit initio confirmationis simul super omnes confirmandos, quae 
impositio manuum, melius dicitur manuum extensio super confirmandos et so- 
lummodo ad liceitatem non ad validitatem praecipitur. Hoc patet e responso 
S. Congr. de Propaganda fide (6. aug. 1840), quae cuidam missionario apostolico 
induito confirmanti, qui omisit primam manuum impositionem seu extensionem, 
respondit, « non esse repetendam confirmationem sub conditione ». Similiter 
9. Officium 17. apr. 1872. 

5?. Manuum impositio ergo ad validitatem necessaria est, ea, quae fit simul 
cum unctione frontis, inter quam unctionem manus ministri capiti imponitur 
confirmandi. 


Pars III. probatur: forma confirmationis. 


Forma confirmationis nunc vigens in ritu Romano est: n Signo te signo 
crucis et confirmo te chrismate salutis in nomine Patris et Filii et Spiritus 
Sancti ». Forma Graecorum autem est: « Sphragis dóreas Pneumatos hagiou » 
—« Signaculum doni Spiritus Sancti ». Si autem considerentur variae formae 
olim usitatae, dicendum est elementum commune in omnibus esse aliquam 
invocationem Spiritus Sancti. Chr. Pcsch investigavit 23 formas latinas confirma- 
tionis ab Edm. Martcne exhibitas et ad conclusionem venit, quod «si hae 
omnes formae supponuntur validae, unice essentialia sunt haec verba: Con- 
firmo te vel aequivalentia, quae uberiorem Spiritus Sancti gratiam significant ». 
Lennerz, ideo iure dicit: « Christus verba formae in genere instituit, voluit, ut 
adhiberentur verba, quae significant collationem Spiritus Sancti, reliquit autem 
Ecclesiae potestatem determinandi, (piae verba in concreto adhiberi deberent, 

et huic ordinationi Ecclesiae unice est standum. Decidere, num quid in verbis 
ab Ecclesia approbatis sit superfluum, vel non necessarium, vel accidentale, non 
est theologorum, sed auctoritatis Ecclesiae » (p. 98-99). Formam autem consti- 
tuunt secundum legem Ecclesiae « verba in pontificalibus libris ab Ecclesia 
probatis praescripta » (can. 780). 


Litteratura (de existentia et essentia). 


L. Janssens, La confirmation. Exposé dogmatique, historique et liturgique, Lille 1888. — 


M. Heimbucher, Die hl. Firmung, das Sakrament des hl. Geistes, Augsburg 1889. — F. J. 
Dolger, Das Sakrament der Firmung, Wien 1906. — J. Behm, Die Handauflegung im 
Urchristentum, 1911. — P. Cahier, La consignation dans les églises d'Occident, in: Rev. 


d'hist. eccl. 1912, 275-301. — J. H. Umberg, Die Schriftlehre vom Sakrament der Firmung, 
Freiburg i.Br. 1920. — P. Galtier, Imposition des mains, in: DThCath 7 (1923) 1343-1393. 
— J. Coppens, L'imposition des mains et les rites connexes dans le Nouveau Testament ct 

C) De efficientia et necessitate confirmationis. 


Status quaestionis. 


In confirmatione « Sacramentum tantum », i.e. signum sacramentale physice 
compositum est unctio chrismalis cum manus impositione et verbis informata. 
Haec chrisinatio etc. producit effectum principalem: «rem et sacramentum», 
sc. characterem, quo baptizatos miles et adultus fit Christi. Character ergo est 

res ». seu effectus a sacramenti tantum », ie. signi sacramentalis, et est simul 
I tam — sacramentum », quod ulterius significat: « rem tantum », ie. ulteriores 

effectus confirmationis, qui simul sumpti vocantur: perfectio gratiae confortan- 
tis. Perficitur etenim regeneratio in baptismo accepta eo, quod baptizatos con- 
sequitur perfectionem aetatis Christi. Perficitur etiam baptizati status « membri 


de membro », i.e. aggregatio eius in Corpus Christi eo, quod robur accipit ad 
militiam Christi. 


CONFIRMATIONIS: 


« Sacramentum tantum n: 


« lies et sacramentum » : 


« Res tantum » : 


Unctio cum manus impo- 1. Miles 2. Perfectio 
sitione verbis informata aetatis 
seu Christi 
adultus fit 
Christi 3. Robur i. e. Spiritum 


Sanet, accipit, ad 

a) confitendum nomen 
eius 

b) defendendam religio- 
nem 

c) propagandam religio- 
nem 


Sicque statuitur thesis: 


THESIS. Baptizatos per confirmationem (1) charactere novo adultus et miles 
ht Christi, 1deoque (2) consequitur perfectionem aetatis Christi, (3) accipit- 
que Spiritum Sanctum ad robur ad confitendum, defendendum, propagan- 
dumque Christum ciusve religionem. 


Pars L probatur: Charactere adultus et miles fit. 


a) Vox Ecclesiae. Tridentin. sess. VII. can. 9. de Sacramentis in genere: 
« S.q.d., in tribus Sacramentis, baptismo scilicet, confirmatione et ordine non 
imprimi characterem in anima, hoc est signum quoddam spirituale et indelebile, 
unde ea iterari non possunt: a. sit. » (Denz. 852). 


b) E quibus verbis sequitur, confirmationem habere distinctum characte- 
rem. quod iam Traditio antiquissima innuebat nomine confirmationis «sphragis», 
quod Patres expresse edicunt e.gr. S. Cyrillus Hierosolymitanus, qui distinguit 
inter characterem baptismi, quem vocat « sigillum per aquam », et characterem 
confirmationis, vocans eum « sigillum communicationis Spiritus Sancti », (Ca- 
lech. 3. PG 33, 429-432). Novum characterem agnoscit S. Thomas dicendo: 
« Character confirmationis est signum distinctivum, non infidelium a fidelibus, 
sed spiritualiter provectorum ab his quibus dicitur: Sicut modo geniti infan- 
tes» (III q. 72 a. 5. ad 1.) 


c) Per characterem miles et adultus Christi efficitur baptizatus. Character 
distinctus Sacramenti distincti a baptismo debet habere proprium effectum 
principalem, qui est praedictus. Ad hunc effectum consequendum non sufficit, 
ut confirmatio sicuti. omnia Sacramenta vivorum, augeat gratiam habitualem 
(-conferat gratiam secundam), sed « si consideretur quantum ad illud speciale, 
quod superadditur, sic non est eiusdem speciei cum ipsa » (111 q. 72. a. 7 ad 3). 

Quo non vult dicere Angelicus, quod gratia ipsa sanctificans esset alia quoad 
speciem, sed affirmat, esse specie aliam gratiam sacramentalem confirmationis: 
vigor etenim est specialis eiusdem gratiae sanctificantis, quae augetur in hoc 
sacramento. Hic vigor consistit in eo, quod adultus et miles it spiritualiter, 
sicut Doctor Communis explicat « Manifestum est ex similitudine. corporalis 
vitae, quod alia est actio hominis statim nati, et alia actio quae competit ei, cum 
ad perfectam aetatem pervenerit... In baptismo accipit homo potestatem ad ea 
agenda quae ad propriam pertinent salutem, prout scilicet secundum seipsum 
vivit, sed in confirmatione accipit homo potestatem ad agendum ea, (piae per- 
tinent ad pugnam spiritualem contra hostes fidei » (ibid. a. 5.). 


Pars Il. probatur: Perfectio aetatis in Christo. 


Homo recenter natus tunc fit tantum perfectus homo, si pubertatem con- 
sequitur. Pubertas vitae supernaturalis datur per Sacramentum confirmationis, 
sicut S. Thomas affirmat: « Vitam spiritualem homo accipit per baptismum, 
qui est spiritualis regeneratio, in confirmatione homo accipit quasi quamdam 
perfectam aetatem spiritualis vitae » (III q. 72 a. 1.. Aetas vera naturalis nihil 
refert ad hanc perfectionem aetatis spiritualis: nam sicut quis potest « tempore 
senectutis (corporalis) spiritualem nativitatem consequi, ita tempore iuventutis 
vel pueritiae consequi perfectam aetatem, quia huiusmodi corporales aetates 
animae non praeiudicant » (ibid. a. 8.) Aetatis perfectio in vita naturali con- 
sistit in eo, quod in possessione constituitur omnium virium et proprietatum, 
quod pugnare potest iam pro vita hac et eam etiam per generationem transplan- 
tare. Perfectionem supernaturalis vitae in confirmatione accipit homo baptizatus, 
vires accipit vitae divinae. Confirmatio est « sacramentum perfectae salutis et 
vitae » (Gelasian. I, XL Wilson p. 69): vires supernaturales, quas iam in 
baptismo accepit, firmae et constantes evadunt, ut oratio dicit Constitut. Apos- 
tolicarum: «Confirma hanc unctionem (myron) in baptizato, ut firmus et cons- 
tans maneat in eo bonus odor Christi » (euódia Christou, VII, 44 Quasten 
194-5). Aliter datur — ut notat Lercher (p. 181) — in baptismo Spiritus cum 
gratia, aliter in confirmatione. In baptismo datur gratia vi signi sacramentalis. 
Spiritus Sanctus per concomitantiam, in confirmatione datur Spiritus Sanctus, 
per concomitantiam gratia. 


Pars III. probatur: Spiritus Sanctus ut robur datur. 


Id quod Doctor Communis saepenumero dicit (III. q. 72), Spiritum Sanc- 
tum conferri per confirmationem ad robur baptizati, explicat uberius tali modo: 
« Manifestum est ex similitudine corporalis vitae, quod alia est actio hominis 
statim nati, ct alia actio quae competit ei, cum ad perfectam aetatem perve- 
nerit... Nam in baptismo accipit homo potestatem ad ea agenda, quae ad 
propriam pertinent salutem, prout scilicet secundum seipsum vivit, sed in confir- 
matione accipit homo potestatem ad agendum ea. quae pertinent ad pugnam 
spiritualem » (III q. 72. a. 5). 


Haec pugna spiritualis triplici modo exseritur. 


a) Confirmati accipiunt Spiritum Sanctum ad robur, ut confiteantur nomen 


Christi religionemque eius. 
|. Sic Decr. ad Armenos: « Effectus huius Sacramenti est, quia in eo 
datur Spiritus Sanctus ad robur, sicut datus est Apostolis in dic Pentecostes, ut 

videlicet Christianus audacter Christi confiteatur nomen. Ideoque in fronte, ubi 
verecundiae sedes est, confirmandus inungitur, ne Christi nomen confiteri eru- 
bescat, et praecipue crucem cius, quae ludaeis quidem est scandalum, gentibus 
autem stultitia secundum apostolum, propter quod signo crucis signatur » 
(Denz. 697). Haec confessio nominis Christi propter timorem et verecundiam 
difficilis potest fieri, hoc impedimentum tollitur robore Spiritus Sancti. 

2^. Nomen Domini confiteri iubemur, negatione periclitando vitae aeternae 
consecutionem, sicut Dominus dicit: « Qui negaverit me coram hominibus 
negabo et ego eum coram Patre meo, qui in caelis est » (Mt 10,33). Partes autem 
Spiritus ab eodem Domino extolluntur dicendo: « Spiritus Sanctus docebit 
vos in ipsa hora, quid oporteat vos dicere » (Lc 12,12). Spiritus Sanctus, qui 
ad robur datur firmos facit Christianos, ut possint patienter ferre, si « exprobran- 
tur in nomine Christi », imo « beati esse n, si autem « communicant Christi 
passionibus, gaudere » queant. 

3?. Ratio autem, quod perferre possint ignominias, passiones, et fortes sint 
« ut christiani, non erubescere, sed glorificare Deum in isto nomine »: Spiritus 
Sanctus, de quo eodem textu scripturistico legitur: n Quoniam gloriae et Dei 
Spiritus (to tes doxés kai to tou Theou Pneuma) super vos requiescit » (1 Pt 
4,13-17). 

4?. Spiritus Sancti robur ad confitendum nomen Christi mirabilia potest 
efficere, ut Thomas dicit, allegando Chrysostomum: a«a Apud Deum femineus 
etiam militat sexus. Multae namque feminae animo virili spiritualem militiam 
gesserunt, quaedam enim interioris hominis virtute viros aequaverunt in ago- 
nibus martyrum, quaedam etiam fortiores extiterunt » (III q. 72. a. 8. ad 3), de 
pueris vero affirmat: « Inde est, quod multi in puerili aetate propter robur 
Spiritus Sancti perceptum usque ad sanguinem fortiter certaverunt pro Christo» 
(ibid, ad 2). 


b) Confirmati accipiunt Spiritum Sanctum ad robur ut defendant nomen 
Christi eiusve religionem. Cone. Vaticanum hortatur « omnes Christi fideles, 
et Salvatoris nostri auctoritate iubet, ut ad hos errores a sancta Dei Ecclesia 
arcendos et eliminandos... studium et operam conferant» (Denz. 1819). — 
Ratio autem est quod hoc « Sacramento non solum ordinatur ad hoc, quod 
homo sanctificetur in seipso, sed exponitur cuidam pugnae exteriori, et ideo 
non solum fit mentio de interiori sanctificatione.... sed etiam consignatur homo 
exterius quasi vexillo crucis, ad pugnam spiritualem » (III q. 72. a. 4 ad 3). 


c) Confirmati accipiunt Spiritum Sanctum ad robur ut propagent nomen 
Christi eiusve religionem, quae propagatio nominis Christi fit duplici modo. 

1°. Quidem per id, quod «in omni opere bono fructificent » (Coi. 1.10). 
i.e. bonorum operum et rectae vitae exemplum se exhibeant, sicut monet 
Pius [X., ut etiam eos, qui non sunt nobiscum eiusdem fidei caritatisque vincu- 
lis coniuncti, « Catholicae Ecclesiae filii... sive pauperes, sive aegrotantes sive 
alis quibusque aerumnis affectos omnibus christianae caritatis officiis prosequi 
et adiuvare semper studeant, et in primis ab errorum tenebris, in quibus misere 
iacent, eripere atque ad catholicam veritatem et ad amantissimam matrem 
Ecclesiam reducere contendant » (Encycl. 1863. Denz. 1678). 

2?. Propagatio nominis Christi fit etiam per apostolatum laicalem. a. Hoc 
iam praeteritis temporibus inculcabant, sic e.gr. saec. IV-o Testamentum D.N. 
J. Christi ad confirmationem: «Unguendo unguo te in Deo omnipotenti, in 

Christo Jesu, et in Spiritu Sancto uf sis operarius habens fidem perfectam ct 
vas ipsi gratum. Et signans illum in fronte, det ipsi pacem dicens: Deus humi- 
lium sit tecum » (II, 9 Quasten p. 271). Omnes ergo confirmati « operarii » sunt 
Dei. — h. Leo XIII. in Encyclica sua « Sapientiae christianae » (10. ian. 1890) 
aperte dicit, quod « praedicandi, hoc est docendi munus iure divino penes 
magistros est, quos Spiritus Sanctus posuit episcopos regere Ecclesiam Dei, 
maximeque penes Pontificem Romanum... Nihilominus nemo putet, industriam 
nonnullam eadem in re ponere privatos prohiberi... qui quoties res exigat, 
commode possunt non sane doctoris sibi partes asumere, sed ea, quae ipsi 
acceperint, impertire ceteris « (Denz. 1936). — c. Pius autem XI. Actionem 
Catholicam vocavit « participationem apostolatus hierarchiae ecclesiasticae », 
eamque fundari asseruit non solum in lege caritatis erga proximum, sed etiam 
in natura Corporis Christi mystici ultimoque etiam in Sacramento confirmatio- 
nis (Lercher p. 179). Ideoque iure confirmatio nuncupari posset etiam Sacramen- 
tum Actionis Catholicae (Pinsk, Sakramentale Welt p. 59). 


Scholion. Dc necessitate confirmationis. 


1°. « Hoc Sacramentum non est de necessitate medii ad salutem, nemini 
tamen licet, data occasione, illud négligera, imo parochi curent, ut fideles ad 
illud opportuno tempore accedant » (can. 787). Si opponatur huic canoni can. 
710 de baptismo (« quamprimum baptizentur... de hac gravi eorum obligatione» 
monendi sunt), dilucide statim videtur differentia: necessitas medii ad salutem 
non habetur. 


a. Obligatio « data occasione » illud Sacramentum suscipere per se gravis 
dici potest. Quod elucet etiam e textu Decreti S. Cong. de Disciplina Sacr. 
14. sept. 1946: « Licet explorati iuris sit, confirmationem ad animarum salutem 
haud requiri.. omni ope est adnitendum, ut Christianorum nemo, data occa- 
sione tam excellens salutiferae Redemptionis mysterium negligat » (AAS 1946, 
350). Fidelium ergo obligatio e voluntate Ecclesiae per se gravis dici nequit; 
sic opinantur etiam Moralistae rccentiores, affirmantes saltem veniale committi 
(Nolclin, Schmitt, Vermeersch, Primmer, Merkelbach), tum propter Ecclesiae 
legem (« nemini licet... »), tum quia secluso sat gravi incommodo haec negligen- 
tia rationabili motivo careret, sic Merkelbach (III. n. 191), qui recte adiungit, 
per accidens negligentem peccare posse graviter, ratione scandali, aut con- 
temptus aut necessitatis specialis. Sic ratione contemptus declarabat Benedictus 
XIV. Italograecos gravis peccati reatu teneri, si, cum possint ad confirmationem 
accedere illam renuant ac negligant, nam nolebant agnoscere invaliditatem, quia 
ministris eorum ablata est facultas confirmandi. 


b. Rationem autem dat S. Thomas: « Omnia Sacramenta sunt aliqualiter 
necessaria ad salutem, sed quaedam sunt, sine quibus non est salus, quaedam 
vero sunt, quae cooperantur ad perfectionem salutis. Et hoc modo confirmatio 
est de necessitate salutis, quamvis sine ea possit esse salus, dum tamen non 
praetermittatur ex contemptu Sacramenti » (III q, 72. a. 1 ad 3). Eandem 
doctrinam iterum inculcat, consequentias quoque practices deducendo: «Anima, 
ad quam pertinet salus, immortalis est. Et ideo etiam morituris hoc Sacramen- 
tum dandum est, ut in resurrectione perfecti appareant. Et ideo Hugo de 
S Victore dicit: Omnino periculosum esset, si ab hac vita sine confirmatione 
migrare contingeret; non quia damnaretur » — prosequitur Thomas — « nisi 

forte propter contemptum, sed quia detrimentum perfectionis pateretur. Unde 
etiam pueri confirmati decedentes maiorem gloriam cosequuntur, sicut et hic 
maiorem obtinent gratiam » (III q. 72. a. 8. ad 4.). 


2^. Quaedam dicenda sunt de gravitate obligationis non solum subiecti 
confirmationis, de qua hucusque actum est, sed de gravitate obligationis aliorum. 

a. Sic ante omnia obligatio ministri edicitur can. 785: Episcopus et pres- 
byter privilegio apostolico donatus « obligatione tenetur Sacramentum hoc sub- 
ditis rite et rationabiliter petentibus conferendi, praesertim tempore visitationis 
dioecesis » (can. 785 $1. et 2.. Cum tempus visitationis quinquennium compre- 
hendat (can. 343 $ 1l, inde iam sequitur, quod expresse quoque praecipitur: 
« saltem intra quodlibet quinquennium providere, ut suis subditis hoc Sacra- 
mentum administretur » (can. 785 $ 3). 

b. « Si graviter neglexerit Sacramentum confirmationis suis subditis per 
se vel per alium ministrare », debet Metropolita Episcopum S. Sedi denun- 
tare (can. 785 $ 4. et 274 n. 4). Obligatio haec Ordinarii, intra quodlibet quin- 
quennium confirmationi providere, procul dubio post CIC gravis est, etsi olim 
tantum ad octo vel decem annos dilationem gravem aestimaverint (Vermeersch 
n. 245). 

c. Obligatio quoque parochorum, curando « ut fideles ad illud opportuno 
tempore accedant » (can. 787), gravis est, similiter parentum et qui loco eorum 
veniunt, procurandi confirmationem liberis suis, ratione pietatis gravis est 
(Noldin-Schmitt-Heinzel III. n. 93). 

D) De personis sacramentalibus confirmationis. 


Personae sacramentales confirmationis sunt 1. ministri, 2. subiectum, 3. et 
patrini, de quibus iam egimus simul cum patrinis baptismi, ideoque nunc 
solummodo de ministris et subiecto tractandum nobis superest. 


l. De ministris confirmationis. 


a) Minister ordinarius confirmationis est solus episcopus. 


Hoc sine dubio dc fide est e Tridentino sess. VII. can. 3. « S.q.d., sanctae 
confirmationis ordinarium ministrum non esse solum episcopum sed quemvis 
simplicem sacerdotem: a. sit» (Denz. 873). Hic canon eo, quod de ministro 

« ordinario » loquitur, clare indicat possibilitatem ministri huius Sacramenti 
extraordinarii etsi hoc expresse non commemoret. Eo quod edicitur « solum » 
episcopum esse ministrum ordinarium, enuntiatur, quod non-episcopus non po- 
test esse ordinarius minister. 


1°. Adversarii huius veritatis sunt primum Photius, qui praxim orientalem 
confirmandi baptizatos infantes statim per presbyterum  baptizantem, adeo 
extollit quod diceret, omnes presbyteros habere potestatem confirmandi, sicut 
episcopi. Dein saec. XIII. sequaces haeresis dualisticae, Arnaldistae affirmarunt, 
confirmationem posse ministrari per omnem laicum iustum. Wicleff, eiusque 
sequax Jo. Huss damnati sunt, nam dixerunt quod « confirmatio iuvenum etc.... 
reservantur Papae et episcopis propter cupiditatem lucri temporalis et hono- 
rs» (Denz. 608). 


2^. S. Scriptura ct Traditio clare ostendit, episcopum esse ministrum ordi- 
narium. Petrus et Joanne mittebantur in Samariam, ubi Philippus iam baptizavit, 
Paulis Ephesi manus imposuit iis, qui iam baptizati sunt. Aevo antiquitatis 
christianae omnes fontes liturgici confirmationem episcopo reservant, qui simul 
cum baptismo, cuius ministration! praeerat, ipse solus administravit confirma- 
tionem. In Occidente e praxi veteri huius aevi pristini remansit, quod episcopis 
reservata fuit administratio confirmationis, in Oriente autem permansit mos 
confirmationem statim post baptismum conferendi, quod tunc plerumque pres- 
byteri facere debuerunt. 


3^. Ratio, cur est episcopus minister ordinarius confirmationis, assignatur a 
S. Thoma: « Fideles Christi sunt quoddam divinum opus see. illud: Dei aedi- 
ficatio estis (1 Cor 3,9), sunt etiam quasi quaedam epistola Spiritu Dei scripta 
(2 Cor 3,3. Hoc autem confirmationis Sacramentum est quasi ultima consum- 
matio Sacramenti baptismi, ita sc. quod per baptismum aedificatur homo in 
domum spiritualem, et conscribitur quasi quaedam spiritualis epistola, sed per 
Sacramentum confirmationis, quasi domus aedificata dedicatur in templum Spi 
ritus Sancti, et quasi epistola conscripta signatur signo crucis. Et ideo collatio 
huius Sacramenti episcopis reservatur, qui obtinent summam potestatem in Ec- 
clesia » (III q. 72. a. 11). Comparando baptismum cum confirmatione, dicit, quod 
baptismus est eificacior, ut regeneratio quoad mutationem de non esse in esse, 
confirmatio autem eificacior est « ad proficiendum in bono, quia est quoddam 
spirituale augmentum, de esse imperfecto ad esse perfectum. Et ideo hoc Sacra- 
mentum digniori ministro committitur n (ibid, ad 2.). 


4?. Lex pastoralis huius muneris est, quod Episcopus a. semper valide 
administrat hoc Sacramentum, nam ipse solus est ordinarius minister. Illicite 
administraret, si Episcopus in sua diocesi, sed extraneis administraret confir- 
mationem, si « obstet expressa proprii Ordinarii prohibitio n (can. 783 $ 1.). — 
b. Valide, sed illicite confirmat Episcopus extra suum territorium, a sine licentia 
Ordinarii loci saltem rationabiliter praesumpta, nisi agatur de propriis sub- 
ditis. quibus confirmationem conferat privatim ac sine baculo et mitra » (ibid. 
$ 2). Iure notat Merkelbach, hanc obligationem esse per se gravem, ideoque 
eraviter peccare Episcopum, qui auderet has praescriptiones transgredi in aliquo 
puncto (III. n. 186). 

b) Extraordinarius minister est presbyter. 


1°. Ecclesia hoc per suam continuam praxim docuit, nam et in Ecclesia 
Occidentali datae sunt licentiae presbyteris ad confirmationem impertiendam, 
sic Gregorius Magnus 591. ad Januarium Calaritanum (Calabria) scripsit: « Per- 
venit quoque ad nos, quosdam scandalizatos fuisse, quod presbyteros chrismate 
tangere eos qui baptizandi sunt, prohibuimus. Et nos quidem secundum usum 
veterem ecclesiae nostrae fecimus, sed si omnino hac de re aliqui contristantur, 
ubi episcopi desunt, ut presbyteri etiam in frontibus baptizandos chrismate 
tangere debeant, concedimus » (Ep. 26.) Urbanus Il. anno 1092 concessit Ab- 
bati Cavensi in Italia exercitium pontificalium, e quibus solum sacrorum ordinum 
collationem, ecclesiae consecrationem et chrismatis confectionem excipit, con- 
firmationem permittit (Lennerz p. 103. cf. ibi etiam alia exempla Summorum 
Pontificum). — Summi Pontifices insuper ratum habuerunt usum Orientalium 
confirmandi per presbyteros infantes, etsi aliquoties hanc facultatem  abstule- 
runt. Sic e.gr. Clemens VIII. iniunxit Italograecis, a quod presbyteri Graeci 
baptizatos chrismate in fronte ne consignent n (Lennerz p. 112). Peremptorie 
vero hunc usum Ecclesiae sancivit Decr. Congr. de Discipl. Sacramentorum 
1946. dicendo: « ...necessitate bonoque fidelium id flagitante, non semel Apos- 
tolica Sedes passim indulgere compulsa est, ut Episcopo qui in certis rerum 
adiunctis haberi non posset, simplex sacerdos in aliqua ecclesiastica dignitate 
constitutus sufficeretur, tamquam administer extraordinarius huius Sacramenti » 
(AAS 1946, 351 p.) - Praxim autem uf legem edicit CIC: « Extraordinarius 
minister est presbyter, cui vel iure communi vel peculiari Sedis Apostolicae 
induito ea facultas concessa sit» (can. 782 $ 2). 


2°. Rationem et fundamentum huius concessionis assignat Doctor Ange- 
licus: « Papa in Ecclesia habet plenitudinem potestatis, ex qua potest quaedam 
quae sunt superiorum ordinum, committere quibusdam inferioribus, sicut qui- 
busdam presbyteris concedit conferre minores ordines, quod pertinet ad potes- 
tatem episcopalem o (III. q. 72. a. 11. ad 1.). Quomodo vero presbyter habeat 
potestatem confirmandi, quaerendum est. a. Unum certissimum est: non potest 
esse potestas ordinaria, quod Ecclesia clare enuntiavit in Tridentino: «a S.q.d., 
episcopos... non habere potestatem confirmandi ct ordinandi, vel eam quam 
habent, illis esse cum presbyteris communem... a. sit» (Sess. XXIII. can. 7. 
Denz. 967). Ergo potestas presbyteri confirmantis alia est, quam Episcopi. Hoc 
autem vario modo potest contingere. — b. Non sufficit dicere Ecclesiam, resp. 
Papam dare potestatem iurisdictionis presbytero, dum Episcopi per potestatem 
ordinis confirmant, nam sententia haec Card. d'Annibale supposita, difficile 
intelligitur, cur tantum presbyteris et non etiam diaconis dari possit licentia 
confirmandi, et cur non possit Episcopus nondum consecratus, sed iurisdictio- 
nem iam habens valide confirmare. — c. Nec hoc sufficit, quod Dolger putat 
per sententiam oppositam quod etiam presbyter potestatem habet ordinariam 
confirmandi, et si aufertur impedimentum, declaratio nempe invaliditatis talis 
collationis, tunc valide exercet suam potestatem. Sed Sedis Apostolicae docu- 
menta non videntur indicare tale quid negativum tantum (ablationem impe- 
dimenti), sed positive conferunt aliquid. Ideo melior videtur sententia Suarez, 
qui tenet quod presbyter vi suae ordinationis non habet potestatem proximam 
et in actu primo ad confirmationem, sed habet vi ordinationis talem potestatem 
remotam, dum Episcopi potestatem proximam habent, ideoque eorum confirma- 

tioncs semper validae sint. Presbyter autem, si eius potestati remotae adiungitur 
licentia Ecclesiae, Summi nempe Pontificis, potest Sacramentum hoc conferre 
(De Sacramentis disp. 36. sect. 2., cf. Lennerz p. 117-120). 


c) Normae pastorales de ministro extraordinario confirmationis. 


I. Presbyter cui iurc communi 


facultas confirmandi concessa est. Sunt tales, supposito quod presbyteri 
sint (can. 782 $ 2): 


1°. S.R.E. Candinales « omnes a sua promotione in Consistorio facultate 
gaudent ministrandi Sacramentum confirmationis, firmo onere inscriptionis nomi- 
nis confirmati ad normam iuris » (can. 239 $ 1. nr. 23.). Cardinalibus haec facul- 
tas competit ubique terrarum (Merkelbach III. n. 187, Vermeersch III. n. 243). 
2?. Abbates vel Praelati nullius, qui praesunt territorio proprio separato 
ad omni dioecesi, cum clero et populo et saltem tribus paroeciis constant 
(can. 319.), item: 
3?. Vicarii et Praefecti Apostolici, qui praesunt territoriis, quae erecta non 
sunt in dioeceses: 
4°. Hi presbyteri (nr. 2. et 3.) facultate a hire concessa valide uti nequeunt: 
nisi intra fines sui territorii, 
et durante munere tantum (can. 782 $ 3), 
licite nequeunt: 
confirmare in designato sibi territorio confirmare extraneos, si id ipsorum 
Ordinarii expresse vetuerint (can. 784). 


II. Presbyter gaudens peculiari Sedis Apostolicac induito. 


Tale indultum possunt consequi e.gr. Administratores Apostolici, Superiores 
missionum. Praescripta pro iis quoque valent supradicta; praeterea: « Pres- 
byter latini ritus, cui, vi indulti (non ergo iure communi!) haec facultas competit, 
confirmationem valide confert solis fidelibus sui ritus» (can. 782 $ 4). Hoc 
vetitum tamen Decreto l. maii 1946. partim relaxatum est: tales presbyteri 
ritus latini possunt valide et licite. confirmare fideles ritus orientalis, quorum 
spiritualis cura ipsis commissa permaneat. 


III. Parochi vi Decreti « Spiritus Sancti munera n. 


14. sept. 1946. Decr. S. Congr. de Discipl. Sacramentorum (AAS 1946, 
349-358), facultatem maximi momenti dedit parochis. Ratio cur hoc Decretum 
gratiosum editum sit, est, quod « immodicus christicolarum numerus sine suscep- 
tione huius Sacramenti de hac vita demigrat... ut igitur prospiciatur etiam spiri- 
tuali conditioni tot infantium puerorumque atque adultorum fidelium, qui ob 
gravem morbum in vitae discrimen adducantur ». 


1°. Facultatem confirmandi habent solummodo: 
a. « Parochi proprio territorio gaudentes, exclusis igitur parochis perso- 
nalibus vel familiaribus ». 
b. « Vicarii de quibus in can. 471 », ergo regentes paroeciam pleno iure 
unitam domui religiosae, ecclesiae capitulari vel alii personae morali atque: 
c. « Vicarii ceconomi » iuxta can. 742. vacante paroecia constituti, qui 

compluribus locis etiam « administratores n vocantur, non ergo cooperatores, 
supplentes. 


d. « Sacerdotes », quibus exclusive et stabiliter commissa est in certo 
quodam territorio et determinata ecclesia plena animarum cura cum omnibus 


parochorum iuribus et officiis, quibusdam in regionibus etiam d expositi » 
nominantur. 


2?. Quibus possunt conferre confirmationem. ? Praefati ...valide et licite » 
conferre possunt sequentibus sub conditionibus: 


a. « Per se ipsi personaliter »; 


b. « Fidelibus tantummodo in proprio territorio degentibus », iuxta Decr. 
non excipiuntur infantes, ergo qui usum rationis nondum attigerint, Decr. enim 
allegans can. 788, dicit « profecto septennium antevertere licet» etiam a multo 
antequam aetatem ratione utentem attigerint », ct loquendo de casu, « si rationis 
usum sint assecuti », supponit tales, qui hoc non sunt assecuti. 


c. « Personis non exceptis in locis commorantibus a paroeciali iurisdic- 
tione subductis, non exclusis igitur seminariis hospitiis, valetudinariis, aliisque 
omne genus institutis etiam religiosis, quoquo modo exemptis (cfr. can. 792) » — 
nemo ergo alius, ac parochus habet hanc facultatem, non rector seminarii vel 
superior religiosus vel rector ecclesiae. 

d. « Dummodo hi fideles ex gravi morbo in vero mortis periculo sint 
constituti ex quo decessuri praevideantur ». Hae quidem conditiones ad vali- 
dum usum requiruntur, « si huiusmodi mandati limites iidem ministri praeter- 
grediantur, probe sciant, se perperam agere et Sacramentum nullum conficere 
incolumi praeterea manente statuto canonis 2365: presbyter, qui facultatis sibi 


factae limites praetergredi praesumpserit, eadem facultate eo ipso privatus 
exsistat ». 


3°, Conditiones ad liceitatem: 

a. « Tum in ipsa episcopali urbe, tum extra ipsam... dummodo Epis- 
copus legitime impediatur, nec alius praesto sit Episcopus... licet titularis tan- 
tum, qui sine gravi incommodo ipsi suffici queat ». 

b. « Ritu adhibito ex Rituali Romano excerpto ». 

c. « Gratis vero quovis titulo est conferenda ». 

d. «$1 confirmandi rationis usum sunt assecuti, praeter statum gratiae 
aliqua dispositio atque instructio requiritur..., si dein convaluerint, opportunis 
institutionibus circa fidei mysteria, naturam atque effectum huius Sacramenti 
diligenter instruantur ». 

c. Nomen confirmati etc. in Libro confirmatorum adnotandum est, cum 
nota: « Confirmatio collata est ex Apostolico induito, urgente mortis periculo, 
ob gravem confirmati morbum ». « Si ex aliena sit paroecia, parochum confirmati 
certiorem debet reddere de collate Sacramento ». 

f. « Singulis vicibus statim ad Ordinarium dioecesanum proprium » nun- 
tiare debent collatam confirmationem, « additis adiunctis omnibus in casu con- 
currentibus ». 

g. Ordinarii iuxta decr. S. Congr. Sacram. l. iul. 1957. iam non tenentur 
relationem de his confirmationibus ad S. Sedem mittere (AAS 1957, 943 s.), at 


«quodsi abusus aliquis irrepat, ad eum illico convellendum, quatenus opus 
sit, hanc S. Congregationem adire ne omittant ». 

IV. Presbyteri in missionibus omnes. 


Iuxta decretum S. Congr. a Propaganda fide 18. dec. 1947. Ordinariis loco- 
rum a S. Congr. Propag. Fide dependentibus conceditur ius dandi: «omnibus 
sacerdotibus sibi subditis, curamque animarum gerentibus, facultatem s. con- 
firmationem fidelibus sive adultis, sive infantibus, infra fines missionalis cir- 
cumscriptionis exstantibus et in mortis periculo constitutis, valide ministrandi, 
necnon licite in ipso loco residentiae Episcopi, absente tamen quolibet Epis- 
copo, vel legitime impedito, servataque formula a Rituali Romano statuta » (AAS 
1948, 41). 


V. Presbyteri rituum orientalium. 


In Ecclesia Orientali presbyteri post baptismum confirmant, licite et valide, 
nisi haec facultas confirmandi expresse revocata fuerit. Quod schismaticos at- 
tinet, S. Officium declaravit (15. ian. 1766), presbyteris generatim non fuisse 
ablatam facultatem confirmandi. Potestas vero haec certe adempta est presby- 
teris tum unitis, tum schismaticis in Bulgaria, In Albania, in Italia et insulis 
adjacentibus, in Cypro, et penes Maronitas Libanenses iuxta declarationem 
S. Officii (3. iul. 1853), confirmati in talibus locis reconfirmandi sunt absolute. 
Si confirmati sint in Moldavia, Valachia, Asia vel in ceteris locis, ubi facultas 
haec non fuerit revocata (sic. e.gr. in Hungaria), « acquiescat », i.e. confirmatio 
valida est. $1 dubium haberetur de loco, de modo vel propter aliam rationa- 
bilem circumstantiam, « recurrat in casibus particularibus ». 

Presbyteri orientales vetantur confirmare fideles ritus latini: « Nefas est 
presbytero ritus orientalis, qui facultate vel privilegio gaudent confirmationem 
una cum baptismo infantibus sui ritus conferendi, eandem ministrare infantibus 
latini ritus » (can. 782 $ 5); comparatio cum $ 4. eiusdem canonis sat clare 
ostendit, hanc confirmationem validam, sed (graviter) illicitam esse. 


2. Dc subiecto confirmationis. 
a) Subiectum validae confirmationis. 


1°. Baptizatus nondum confirmatus. Baptizatus, quia « aquis baptismi non 
ablutus valide confirmari nequit » (can. 786), baptismus enim ianua est omnium 
Sacramentorum. Nondum confirmatus, nam confirmatio propter characterem 
iterari non potest. Infantes semper valide possunt confirmari etsi rationis usum 
non sint adepti, liceitas infra statim. declarabitur. 


2?. In adultis insuper requiritur intentio habitualis implicita, i.e. intentio 
quae aliquando habita fuerit, et nunquam revocata; implicita est, si quis habeat 
voluntatem manendi verum Ecclesiae membrum (sic Lehmkuhl, Theol. Mor. 
IL, 12. ed. n. 66., Vermeersch-Creusen: «in vitae christianae professione suf- 
ficiens voluntas istius Sacramenti habetur» n. 246). Intentio « interpretativa » 
aliquorum auctorum eadem habitualis implicita intelligitur. 


b) Subiectum licitae confirmationis 
est in Ecclesia Latina: 


1°. Usum habens rationis, nam lex est: « ..confirmationis administratio 
convenienter in Ecclesia Latina differtur ad septimum circiter aetatis annum » 

(can. 788), quae lex tamen propter verbum « convenienter » non potest censeri 
mere directiva, sed praeceptiva habenda est sec. Commiss. CIC Interpret. (16. 
Jun. 1931. AAS 1931, 353). Exceptiones sunt ex hac lege: 

a. « Nihilominus etiam antea (ergo ante adeptum usum rationis) conferri 
potest, si infans in mortis perictilo sit constitutus » (can. 788), ergo minister 
ordinarius (episcopali charactere insignitus) et extraordinarius iure communi 
in mortis periculo, non solum e gravi morbo proveniente, sed omni mortis 
periculo, licite talem infantem confirmant; parochus solum in periculo mortis e 
gravi morbo. 

b. Si « ministro id expedire ob iustas et graves causas videatur », minister 
est ordinarius vel extraordinarius e iure communi; excipiuntur qui induito con- 
firmant, nam se tenere debent ad tenorem indulti, sicut e.gr. parochi, qui ut 
dictum est, in gravi morbo periculum mortis afferente possunt confirmare. 

c. « Ex legitima consuetudine penes quasdam nationes » infantes statim 
post receptum baptismum confirmari possunt etiam in Ecclesia latina, ut patet 
per ministros ordinarios vel extraordinarios iure communi (Decr. Spiritus Sancti 
munera, AAS 1946, 350), quod in Hispania et America Latina contingit. 

d. Notandum, quod Ordinarii non possunt decreto differre aetatem con- 
firmationis ultra a iure communi statutam, sic habet declaratio Comm. ad CIC 
Interpret. 26. mart. 1952: « Am, attento can. 788., sustineatur mandatum Ordi- 
narii loci vetantis, quominus Sacramentum confirmationis administretur pueris, 
qui aetatem decem annorum adepti non sint? Resp. Negative (AAS 1952, 496). 


2°. Debet esse « in statu gratiae constitutus » (can. 786), qui status gratiae 
per se procurari potest per contritionem perfectam, permulta Statuta dioece- 
sana vel decreta Ordinariorum ante confirmationem praescribunt confessionem 
et communionem. 


3?. Adultus debet esse « sufficienter instructus », (ibidem), quod praesertim 
quoad pueros valde commendari debet. 

a. Ante confirmationem parochi et catechetae iam per menses, tradendo 
doctrinam christianam, saepenumero commemorent confirmationem, de qua 
deinde separarim habendae sunt aliquae institutiones, in quibus de necessitate, 
effectibus huius Sacramenti agendum, de vita modo christiano instituenda, de 
fide profitenda, defendenda et de laicali apostolatu, item de Spiritu. Sancto 
doctrina tradenda erit. (f. L. Bopp, Lit. u. Kerygma III (1952) 199-235). 

b. In confirmatione omnia praeparanda, ut iuvenes confirmandi confitean- 
tur, communionem recipiant si potest, mane diei confirmationis. Olim com- 
mendabatur, ut ieiuni accedant, nunc nulla praescriptio exsistit de hac re, immo 
pueri quantum possibile est, ante confirmationem ientaculum sumant. Studen- 
dum est, ut non nimia multitudo Sacramentum accipiat; si tamen permulti 
confirmandi sunt, possunt in turmas distribui, ut una turma absoluta, minister 
benedictionem finalem his impertiatur, qui dein abire possunt. Ad ordinem 
promovendum multum confert mos in pluribus regionibus vigens, schedulam 
confirmationis confirmandis dandi, quae contineat nomen et cognomen confir- 
mandi, et — ubi moris est — nomen confirmationis quoque, paroeciam eius, 
diem nativitatis et annum, et nomen parentum et patrini. Haec schedula inser- 
vire potest, ut haec data cum nomine ministri diei et loci confirmationis. inscri- 
bantur in librum peculiarem confirmatorum et praeterea in librum haptizatorum 
in adnotatione (can. 798 ct 470. $ 2). Inter administrationem confirmationis 

optimum est sub directione alicuius clerici cum populo orationes communes 
recitare et cantica in honorem Sancti Spiritus concinere. 

c. Post confirmationem tum catecheta, tum parochus moneant confirmatos 
de accepto munere Spiritus Sancti, sicque fundare studeant conscientiam Chris- 
tanam et postulata vitae catholicae, ad labores apostolicos iam ad confirmatio- 
nem provocando exhortentur iuvencs (O. Schollig p. 52-55). 


4?. « Confirmandi, si plures sint, adsint primae manuum impositioni seu 
extensioni, nec nisi expleto ritu discedant » (can. 789); ritus expletur liturgice 
per benedictionem finalem ministri. Minister autem post hanc benedictionem 
sedens adhortetur patrinos et matrinas, quod instruant filios suos bonis moribus, 
ut fugiant mala et faciant bona, et doceant eos Credo in Deum, et Pater noster 
et Ave Maria, quoniam ad hoc sunt obligati (Rit. Roman, tit. III. c. 3, 12). 

E) De ritibus confirmationis. 


Agere volumus 1. De evolutione ritus Romani confirmationis, 2. De descrip- 
tione ritus Romani confirmationis. 


l. Dc evolutione ritus Romani confirmationis. 
a) Aetate antiqua 


ritus confirmationis 1°. iam accurate habetur in Paradosi Apost. S. Hip- 
polyti versus 220: «Episcopus manum illis imponens invocet dicens: Domine 
Deus, qui dignos fecisti eos remissionem mereri peccatorum per lavacrum 
regenerationis Spiritus Sancti, in sancta ecclesia et nunc et in saecula saecu- 
lorum. Arnen. Postea oleum sanctificatum infundens de manu et imponens in 
capite dicat: Ungueo te sancto oleo in Domino Patre omnipotente et Christo 
Jesu et Spiritu Sancto. Et consignans in frontem offerat osculum et dicat: Do- 
minus tecum. Et qui signatus est, dicat: Et cum spiritu tuo. Et ita singulis 
faciat » (Quasten p. 31-32). Ritus non potest accuratius describi, cuius singula 
elementa initio saec. Ill-i sunt: impositio manus — invocatio Spiritus Sancti — 
unctio olei cum impositione manus — consignatio in fronte — osculum, de quo 
Cyprianus dicit, quod « nemo in gratia danda atque in pace facienda horrere 
debeat osculum » (Ep. 64,4 CSEL III, 2,719). 


2’. Eadem elementa inveniuntur penes Tertullianum (cf. supra de Bapt. 
A. 4. d. 2°. De resurr. earn. $). 

3?. In Oriente inungebantur in confirmatione post Baptismum statim admi- 
nistrata iuxta Cyrillum Hieros. frons, aures, nares et pectus chrismate (Catech. 
mystag. 3,4), quod chrisma vocatur « Christi gratia et per adventum Spiritus 
Sancti divinitatis eius operativus effectus » (n. 3). Haec unctio multiplex post 
Baptismum data est cum oleo laetitiae (elaió agalliaseós n. 2), nam iis, a qui 
ex aquarum piscina ascenderunt, datum est chrisma... hoc est Spiritus 
Sanctus » (n. 1., totum textum cf. Quasten $88-90.). 


b) In liturgia Romana 


prima accurata descriptio ritus confirmationis invenitur in Sacramentario 
Gelasiano (Wilson p. 86-87). Postquam unctio baptismalis per presbyterum 
facta est, quae ergo nullo modo est vestigium quoddam confirmationis, sed 
proprium sensum possidet, statim administratur ab episcopo ipsa confirmatio 
brevissimo quidem ritu: « Deinde ab episcopo datur eis septiformis Spiritus. 
Ad consignandum imponit eis manum in his verbis: Deus omnipotens, Pater 
DNJ Christi, qui regenerasti famulos tuos ex aqua et Spiritu Sancto, quique 
dedisti eis remissionem omnium peccatorum, tu Domine immitte in eos Spiri- 
tum Sanctum tuum Paraclitum, et da eis Spiritum sapientiae. et intellectus, 
spiritum consili et fortitudinis, spiritum scientiae et pietatis, adimple eos spi- 
rtu timoris Dei in nomine DNJ Christi, cum quo vivis et regnas Deus semper 
cum Spiritu Sancto per omnia saecula saeculorum. .Arnen. Postea signat eos in 
fronte dicens: Signum Christi in vitam aeternam. Amen. Pax tecum. Et cum 
spiritu tuo n. (Wilson p. 86-87). Ritus hic simplex solum invocationem, seu 
orationem epicleticam vetustissimam habet, collationem Sacramenti et pacem. 
Oratio haec iam per affusiones et citationes noscitur apud Ambrosium et Au- 
gustinum, hodieque adhuc adhibetur. Num iuxta Gelasianum etiam osculum 
datum fuerit, nescimus. 


c) Ampliatio ritus. 


Ut videri potuit, ritus hic confirmationis brevissimus fuit, quia confirmatio 
etiam in Occidente per saecula post baptismum administrata fuit, qui iam in 
seipso sat prolixis ritibus constabat. Cum vero in Occidente iam a saec. V-VI. 
confirmatio divulsa est a baptismo, separatimque administrata, ritus confirma- 
tonis nimis ieiunus visus pedetentim ditatus amplificatusque est. Sic: 


1°. Formulario nativo Romano, quod constabat ex oratione epicletica, actu 
sacramentali et pace a. per Pontificale Rornano-Germanicum (Andrieu) saec. X-i 
adiunctus est ritus gratiarum actionis tali modo: « Ant. Ecce sic benedicetur 
omnis qui timet Dominum. — Benedictio. Benedicat vos Dominus ex Sion... — 
Gloria Patri... — Pax vobis. Et cum spiritu tuo ». — b. Idem Pontificale drama- 
ticam reddit orationem epicleticam intercalatione quatuor « Amen » post enu- 
merationem singulorum donorum Spiritus Sancti et adiunctione phraseos finalis 
in oratione epicletica (« et consigna eos signo Crucis Christi, in vitam propitiatus 
aeternam »). 


2?. Decursu saec. XII4 in Pontificali Curiae Romanae qua introductio ritus 
additus est versus initialis « Spiritus Sanctus superveniat in vos et virtus Altis- 
simi custodiat vos a peccatis. Arnen ». Item in hoc Pontificali occurrit primum 
inter multiplices formas usitatas hodierna forma: « N. Signo te signo... ». 

3?. Ultimam manum ritui confirmationis Romano Durandus celeberrimus 
liturgista admovit (1291-1296). 

a. Introductorium ritum adhuc amplians recitari iussit etiam versus «Adiu- 
torium nostrum... Domine exaudi orationem meam... n post versum initialem. 

b. In corpore ritus adiunxit Durandus e consuetudine populari Germanica 
alapam, quam episcopus confirmato dat leviter eum in maxilla caedens. Sensus 
huius ritus est partim rememorativus, « ut tenacius memoriam teneat se hoc 
sacramentum recepisse », ut Durandus dicit (Rat. div. ofTic. VI, c. 84, n. 6), 
penes populationes Germanicas enim in metatione (Absteckung) confinium 
agrorum pueros alapis caedebant, ut testes possint esse finium agrorum. Alius 
sensus talis alapae erat declaratio maiorennitatis in iure Germanico: sic etiam 
confirmatus adeptus aetatem plenitudinis Christi in futurum nunquam debet 
erubescere sed fortiter confiteri Christum. 

c. Idem Durandus ordinem gratiarum actionis Pontificalis Romano-Germa- 
nici invertit; antiphonam « Ecce sic benedicetur omnis homo... » post orationem 
(« Deus qui apostolis tuis... ») transferens, novam ant. « Confirma hoc Deus, 
quod operatus es in nobis a templo sancto tuo, quod est in Jerusalem » addidit 
qua initialem gratiarum actionem, cum « Gloria Patri » et versiculis « Ostende 
nobis... » etc. Benedictio vero Pontificalis Romano-Germanici (« Benedicat vos 
Dominus ex Sion ») translata est in fine totius ritus, hisque efformatus est ritus 
hodiernus confirmationis, per Pontificale Romanum universalis factus. 


4". Nunc hic ritus universalis confirmationis Romanus eodem omnino ritu 
continetur bis in Pontificali Romano, bis vero in Rituali Romano (tit. III. c. 3. 
n Ritus servandus a sacerdote Sacramentum confirmationis fidelibus extra mortis 
periculum constitutis ex Sedis Apostolicae delegatione n et ibid, c. 2.: «a Ritus 
servandus a sacerdote Sacramentum confirmationis aegroto in periculo mortis 
constituto administrante vi apostolici indulti »), et inde ab 1928 etiam in Mis- 
sali Romano (« Ritus confirmationis et consecrationis patenae et calicis e Ponti- 
ficai Romano descriptus » post Missas defunctorum et benedictiones diversas). 


2. Descriptio ritus Romani confirmationis. 


Ut iam dictum est, ritus hodiernus componitur a) ex introductorio ritu, 
dein b) ex oratione epicletica seu invocatione S. Spiritus, item ex ipso c) ritu 
sacramentali confirmationis, d) e gratiarum actione, demum e) benedictione 
finali. 


a) Ritus introductorius 


nitide incipit versu « Spiritus Sanctus superveniat in vos, virtus Altissimi 
custodiat vos a peccatis. Arnen », qui dicitur a celebrante stante versa facie 
ad confirmandos, iunctis ante pectus manibus, discooperto capite, confirmandis 
vero genua flectentibus et manus ante pectus iunctas tenentibus (Rit. Rom. 


üt. III. c. 3. n. 3. et 4), postea dicuntur versus « Adiutorium... » se signando 
et ceteri. 


b) Oratio epicletica 


seu invocatio S. Spiritus. Celebrans extensis versus confirmandos manibus 
dicit: « Oremus. Omnipotens sempiterne Deus, qui regenerare dignatus es hos 
famulos tuos ex aqua et Spiritu Sancto, quique dedisti eis remissionem omnium 

peccatorum: emitte in cos septiformem Spiritum tuum Sanctum Paraclitum de 
caelis ». « Arnen ». Ut continuatio huius orationis sequitur nunc enumeratio 
septem donorum: « Spiritum sapientiae et intellectus. Arnen. — Spiritum con- 
silii et fortitudinis. Arnen. — Spiritum scientiae et pietatis. Arnen ». — Invo- 
catio doni septimi phrasi finali amplificatur: « Adimple eos Spiritu timoris tui, 
ct consigna eos signo Crucis Christi, in vitam propitiatus aeternam. Arnen ». 


c) Ritus sacramentalis confirmationis. 
sollemniter invocato Spiritu Sancto, nunc singillatim administratur Sacra- 
mentum Confirmationis. 


1°. Ritus ordinarius pro Episcopo est confirmatio ad faldistorium, pontifex 
sedet ad faldistorium in medio suppedaneo altaris vel si multi sint confirmandi, 
in plano vel ad cancellos presbyterii, confirmandique omnes unus post alium, 
primum pueri et viri, dein puellae et mulieres ante pontificem se sistunt, genua 
flectentes. 


2?. Alius modus est confirmandi stando, tunc pontifex ob magnam multitu- 
dinem confirmandorum totam ecclesiam perambulat confirmandique in oblonga 
linea genuflexi exspectant, patrinis vel matrinis post eos stantibus. Rubrica (initio 
administrationis Sacramenti et Rit. Rom. tit. III. c. 3, n. 2.) praescribit, quod 
infantes teneantur per patrinos in brachiis dexteris, adulti vero a ponant pedem 
suum super pedem dexterum patrini sui », qui mos iam a longo tempore obso- 
letus est, ideoque mos ponendi manum dexteram super humerum dexterum 
confirmandi a S. C. Rit. iamdudum legitimus declaratus est (d 2404, 6 20. 
sept. 1749 ad interrogationem Episc. Jaurinensis in Hungaria) et ubique diffusus 
nunc etiam in editionem typicam Rit. Rom. explicite assumptus est (1. cit.). 


3^". Quando confirmandus iam ante Pontificem genuflexus est, primo scisci- 
tari debet eius nomen: a Pontifex inquirit. singillatim de nomine cuiuslibet 
confirmandi ». Nomen hoc per se est nomen baptismatis, sed confirmandus 
« potest tempore confirmationis praeter nomen suum baptismale nomen alius 
Sancti sibi imponi curare » (d 2404 supra citatum ad 7), ut multis in locis fit; 
nomen hoc potest esse nomen baptismale patrini, ut saepissime in Hungaria. 
vel etiam evenit, quod omnibus pueris idem nomen, puta Josephi vel Aloysii 
datur (sic Müller-Umberg p. 287). Modus quo nomen inquiri potest, est in per- 
multis regnis schedula confirmationis, ubi nomen scriptum est, quamque confir- 
mandus in manibus tenet; schedula haec aufertur a caeremonario vel nomencla- 
tore et pontifici ante confirmationem in forma vocativa declinatur (e.gr. « Petre, 
Paule »). 


4?. Pontifex intingit pollicem dexterae suae manus in vasculum chrismatis, 
quod capellanus tenet, et confirmat genuflexum confirmandum dicens: « N. 
signo te signo Crufcis », quod dum dicit, imposita manu dextera super caput 
confirmandi, producit pollice signum Crucis in fronte illius, deinde prosequitur: 
« et confirmo te chrismate salutis. In nomine Paftris et Fiflii et SpiritusfSancti ». 
ad verba « in nomine... n ergo manus iam amovetur a capite confirmandi, ut 
trina benedictio dari possit etiam tunc si presbyter confirmet. Clerici respon- 
dent: « Arnen ». 

5°, Dein leviter in maxillam dextera manu caedit confirmatum, dicens: 
« Pax tecum », ad quod nil respondetur. 

6?. Pont. Rom. supponit abstersionem frontis confirmati post unctionem 
(Confirm, uni tantum conferenda: « Unctione peracta, patrimis vel matrina con- 
firmati frontem, per ministrum iam extersam, ligat vitta linea munda »), Rit. 
Rom. vero habet: « Ligantur mox vittis lineis recenter confirmatorum frontes. 
Quod sicubi huiusmodi vittae non adhibeantur, sacerdos, postquam frontes 
confirmandorum linierit sacro chrismate, eas gossypio, postea comburendo, dili- 
genter abstergat » (tit. III. c. 3, n. 7). Ut patet, ne administratio Sacramenti 
nimis protrahatur, hanc abstersionem potest capellanus peragere (Nabuco I, 50). 


d) Gratiarum actio. 


Post peractam confirmationem celebrans lavat manus et pollicem super 
pelvim, postquam extersae sunt cum mica panis. Aqua lotionis cum pane fun- 
ditur in piscinam sacrarü, in qua reponi debent etiam supra dictorum gossy- 
piorum cineres (Rit. Rom. n. 8). Lotio manuum fit in faldistorio, Pontifex sedet 
et accipit gremiale album. 


1°. Dum manus lavantur, schola incipit ant. « Confirma hoc Deus, quod 
operatus es in nobis, a templo sancto tuo, quod est in Jerusalem. Gloria Patri...» 
et repetitur ant, quae etiam legi potest a ministris. Cantus hic desumitur e 
Ps. 67., qui est « carmen triumphale, quo Domini, praesentis in arca foederis, 
iter ab Aegypto usque ad montem Sion describitur». (Liber Psalm, cum notis 
criticis et exegeticis, cura professor. Pont. Inst. Bibi., 2. ed. 1945, 122), optime 
ergo convenit confirmatis, ex Aegypto, miseriis sc. terrenae vitae in Sion aeter- 
num, Jerusalem caeleste iter agentibus. 


2?. Post versiculos « Ostende nobis...» etc. dicitur oratio: « Deus qui 
apostolis tuis Sanctum dedisti Spiritum », in quo precatur quod per gratiam 
huius Sacramenti mox accepti Deus confirmet seu « exseret potentiam suam » 
in confirmatis, gratia enim haec permanet et est quasi « accumulator », e quo 
semper novae gratiae actuales hauriri possunt, ut sic Spiritus Sanctus » in eis 
superveniens templum gloriae suae dignanter inhabitando perficiat ». Versiculi 
et oratio dicuntur a celebrante detecto capite et versus ad altare. 


e) Benedictio finalis. 


cui omnes debent adesse (can. 789), 1?. incipit cum ant. « Ecce sic bene- 
dicetur omnis homo, qui timet Dominum », cantata a celebrante versus altare 
verso, et desumpta e Ps 127, qui « celebrat felicitatem eius, qui timet (reveretur, 
colit) Dominum » (op. cit. p. 274), accommodatione ergo liturgica celebrantur 
largitiones gratiae in Sacramento acceptae. 


2?. Benedictio finalis vero futurum respicit, est enim prognostica: « Bene- 
dicat vos Dominus ex Sion, ut videatis bona Jerusalem omnibus diebus vitae 
vestrae ct habeatis vitam aeternam ». « Bona Jerusalem » sunt bona gratiae in 
et per Ecclesiam e thesauro caelesti fidelibus impertita, quibus adiuti vitam 
possunt adipisci aeternam. Benedictio haec finalis fit se vertendo ad confirmatos, 
cum mitra et baculo iuxta Nabuco (I, 59. nota 38), quia Episcopus semper 
cooperto capite benedicit et quia benedictio haec omnino similis est illi, quae 
habetur in fine ordinationis presbyteri, pro qua usus mitrae et baculi praescri- 
bitur. 


3°. Absoluta confirmatione, celebrans sedens patrinos et matrinas monet, 
quod instruant filios suos bonis moribus, ut fugiant mala et doceat eos Credo, 

Pater noster ct Ave Maria, quoniam ad hoc sunt obligati (Pont. Rom. et Rit. 
Rom. in fine). Alicubi, ut in Hungaria confirmati cum patrinis genuflexi has 
orationes, praeorante Episcopo, recitant. 


f) Praeparanda ad Confirmationem. 


1°. Assistentia: Parochus sine stola et saltem quatuor capellam nomencla- 
tor, assistens Episcopo; unus cum lance gossypiorum, qui frontes abstergit; alter 
cum lance, in qua gossypia post usum colligit; dein mitrifer et baculista, qui 
possunt esse miünistrantes. 


2?. [n sacristia seu sacrario: Crux processionalis, superpellicea pro as- 
sistentia. 


3°. In altari: sex candelae ardentes, pluviale albi coloris, amictus, mitra 
simplex; iuxta altare in plano: faldistorium, et baculus ad parietem. 


4?. In credentia seu abaco: Liber Pontificalis, vel ritus Confirmationis ex 
eo extractus; in lance argentea vasculum chrismatis; in lance sufficienter gos- 
sypia; tertia lanx vel vasculum ad recipienda gossypia post usum; quarta lanx 
cum medulla panis, in qua etiam citrum potest poni; urceus cum pelvi lavabo; 
manutergium oblongum. 

ADDENDA ET CORRIGENDA AD TOMUM PRIMUM. 


Ad p. 68. c. 3°: Satüsfit obligation: inde ab 1961, si Litaniae una cum fidelibus lingua 


patria persolutae fuerint (NCR $95). 

Ad p. 313. b. 2°. a.: Iuxta decr. 3. dec. 1960 S. C. Cone, sequentibus diebus dicenda 
est Missa pro populo: omnibus Dominicis, 1. jan. Octava Nativitatis, 6. jan. Epiphania, 2. 
feb. Purificatio, 24. feb. Matthiae, 19. mart S. Joseph, 24. mart. Annuntiatio, 25. apr. S. 
Marci, 1. mail S. Joseph Opificis, 11. inaii S. Philippi et Jacobi, Ascensio Domini, Corpus 
Christi, Cor Jesu, 24. jun. Joannes Bapt, 29. jun. S. Petri et Pauli, 1. jul. Prêt. Sanguis Christi, 
25. jul. Jacobi ap., 15. aug. Assumptio, 24. aug. Bartholomaei ap., 8. sep. Nativit. BMV., 
21. sep. Matthaei ap., 29. sep. Michaelis, 18. oct. Lucae cv., | ahrov?: AGAn etin cd Ma; 
30. nov. Andreae ap., 8. dec. Concept. Immacul., 21. dec. Thomae Jp 2 MUNN AY CBR. 
27. dec. Joannis ap., festa: patroni loci, dioecesis, nationis, ,  .9P^ 25. dec. Nativ. Dom., 
niversarium dedicationis eccl. cathedralis, eccl. principalis, festos THESES eM 

propriae, titulus eccl. propriae. 


Ad p. 360. 12. a, 2v. k.: loco «Prêt. Sanguis Domini» recte: Christus Rex. 


Ad p. 367. 16 c.: Tabella praecedentiae nr. 27. delendum est: Def. IV. classis. 


Ad p. 375. 21, d.: addendum: exceptis Missis IV. cl. tempore natalicio et in Sabba- 


tis BMV. 

Ad p. 564. 2°.: catalogus hic inde a die 3. dec. 
rigenda ad p. 313 superius. 

Ad p. 577. 1°.: Libri J. Jeremias, Die Abendmahlsworte Jesu, publici 
ed. 3. valde augmentata anno 1960. Gottingen. 

Ad p. 700. 1°.: si Sabbato Sancto non habeatur oleum recens, infusio omittatur, po- 
stea oleo recenti supplenda, si in Vigilia quis baptizandus esset, oleum superioris anni in- 


fundatur (CRit d 3879). 


1960 iam nullius est momenti, cf. Cor- 


iuris facta est 


